
ori înspăimîntători de fontă, alcătuiți din zeci de 
mii de proiectile, zburau monstruos de repede pe 
deasupra capetelor, nimicind totul... Pretutin- 
deni bombele se spărgeau, una după alta, sfîşiind în mii 
de bucățele trupurile omeneşti... Alte trupuri vîn- 
joase şi dîrze, adăpostite în tranșee, săreau deodată 
în sus şi cădeau zdrobindu-se- de pămîntul stîncos al 
bastionului, crunt răvăşit de exploziile furnalelor de 
mine... Milioane de gloanțe zumzăiau ca albinele în- 
tr-o uriașă stupină, pe care urechea încetează să le 
mai distingă pentru că vin de pretutindeni... Tunurile 
și mortierele de asediu de treisprezece țoli mugeau, 
transformînd în vuietul lor toate impresiile și toate 
gîndurile omenești pînă la nerecunoscut şi pentru 
mult timp, căci oamenii înșiși nu ştiau că pot suporta 
acest infern, şi totuşi l-au suportat, dar cu preţul 
cărei încordări îngrozitoare a nervilor !... 
Cind se făcu, în sfîrşit, linişte, după o canonadă de 
unsprezece zile, o linişte atît de adincă, încît puteai 

număra împuşcăturile proprii şi pe ale altora, sosiră 
din Petersburg recompense... Recompense pentru cei 
care mai rămăseseră în viață! 

Recompensele acestea, dealtfel, nu priveau deloc 
faptele de vitejie ale garnizoanei Sevastopolului din 
zilele „judecății de apoi în proporţii mari“. Erau pur 
și simplu obișnuitele recompense care se acordau în 
fiecare an, cu ocazia zilei în'iia de pașşti. 

Comandantul garnizoanei Sevastopol, baronul 
Osten-Sacken, primi titlul de conte și deveni în “sfîrşit 
„luminăţie“, şeful lui de stat major, prinţul Vasiki- 
kov, fu înălţat la gradul de general-maior — la fel ca 
și Totleben — sar viceamiralul Nahimov primi gradul 
de amiral plin. 

Cel care înțelegea mai puţin decît toţi sensul aces- 
tei recompense de paști era tocmai Nahimov, care bo- 
dogănea nemulțumit în timp ce lua masa cu aghio- 
tanţii săi: 

— Ei, poflim acum de schimbă epoleții !... Mda! 
De unde să-i iei, mă rog, epoleţii ăștia de amiral, 
aici la noi, la Sevastopol? 

Nici nu încercă să caute epoleți noi pentru renu- 
mita sa redingotă, continuînd să umble cu cei vechi, 
de vice-amiral, dar aghiotanţii îl convinseră t8tuși că 
este necesar, cu ocazia înălțării la gradul de amiral, 
să dea respectivul ordin pe garnizoană, măcar pen- 
tru considerentul ca să i se adreseze de acum înainte 
cu formula „prea înălțimea voastră“. , 

— Cam lung, mda! — răspunse Nahimov. — 
„Prea înălțimea voastră“-i cam lung, mda! Chiar 
şi pentru vreme de pace, dar mite la noi aici. Asta 
este pierdere de timp... Ar trebui introdus ceva mai 
scurt şi mai uşor, mda !... Ei, ce să fac? — se adre- 
să el celui mai mare în grad dintre aghiotanţi. — În 
sfîrșit, alcătuieşte ordinul — am să-l iscălesc, şi 
după ce-l tipărim, îl trimitem la unități... 

Ordinul fu alcătuit, la drept vorbind, nu numai de 
către primul aghiotant, fiindcă toți ceilalţi voiau să 
pună și ei un cuvînt de la ei, iar cînd fu adus spre 
semnare amiralului, acesta nu numai că îl respinse 

cu hotărîre, dar păru chiar că se supărase. El puini 
pe nas și se roși. 

— Ar trebui cu totul altceva... Cu totul altfel, mda ! 
— și împinse la o parte hîrtia acoperită cu un. scris 
frumos. — Despre altceva trebuie vorbit şi... cu totul 
altfel, mda !... Mă rog, unde aţi scris aici despre ma- 
trozi ?... 

Deşi considera orice scriptologie, în general, drept 
o treabă grea și plicticoasă, totuşi se apucă să scrie 
ordinul el însuşi. 

lată ce a ieșit: 

„Eroica apărare a Sevastopolului, la care familia 
marinarilor ia parte atît de glorios, a fost motivul 
neasemuitei bunăvoinţe a monarhului față de mine, 
ca cel mai mare din această familie. Prin înaltul 
ordin din 27 martie trecut, am fost înălțat la gradul 
de amiral. Sorţii de invidiat, de a avea sub comandă 
subalterni care împodobesc pe comandant prin. vitejia 
lor, au căzut asupra mea, 

„Nădăjduiesc că domnii amirali, căpitani și ofiţeri 
îmi vor da voie să-mi exprim aici sinceritatea recunoş- 
tinței mele prin convingerea că apărînd eroic Sevas- 
topolul scump suveranului şi Rusiei, ei mi-au făcut o 
cinste pe care nu am meritat-o. 

„Matrozi! Nu sînt eu cel chemat să vă vorbese 
despre faptele voastre eroice pentru apărarea dragu- 
lui nostru Sevastopol şi a flotei moastre dragi! Din 
tinerețe am fost mereu martor al eforturilor și al ho- 
tărîrii voastre de a fi gata să muriţi la cel dintii 
ordin. Ne-am împrietenit demult şi mă mîndresc cu 
voi din copilărie ! 

„Să salvăm Sevastopolul, iar dacă va fi voia dom- 
nului și a împăratului, îmi veți da prilejul să port 
pavilionul meu pe arborele mare cu aceeași cinste 
cu care l-am purtat, datorită vouă, și pe catargele 
altor nave. Voi veţi îndreptăți încrederea şi grija pe 
care ne-o poartă suveranul și general-amiralul și veţi 
convinge pe dușmanii ortodoxiei că pe bastioanele 
Sevastopolului noi n-am uitat arta navală, ci numai 
am întărit moralul şi disciplina care au fost totdea- 
una podoaba marinarilor din Marea Neagră“. 

Pavilionul de amiral plin era pe vremea aceea alb, 
cu crucea sf. Andrei. Se înălța pe vîrful catargului 
principal al navei, arborele mare, sub măr — un cer- 
culeț de lemn în care erau fixați scripeţii pentru ridi- 
carea și coborîrea pavilioanelor şi felinarelor, cu aju- 
torul şcotelor. 

In ordinul adresat marinarilor-eroi din garnizoana 
Sevastopolului, Pavel Stepanovici se gîndise la vre- 
muri mai bune, cînd — poate — el, amiral cu uriaşe 
merite ostăşești, va conduce pe Marea Neagră ru- 
sească eliberată, o flotă refăcută, renăscută şi puter- 
nică, capabilă să respingă orice atac al dușmanilor. 

Lui Nahimov nu-i plăcea şi nici nu se pricepea să 
scrie ; stilul lui era greoi, dar cele cîteva fraze calde 
și emoţionante — adresate de el matrozilor — izvo- 
rînd din inimă — răsunară în sufletul echipajelor mult 
mai solemn şi mai sărbătoreşte decît toate clopotele 
rămase întregi, de, paști, în clopotniţele Sevastopolu- 
lui. 
Marinarii din Marea Neagră, de la viceamiral pînă 
la ultimul matroz, ştiau că Nahimov se ferise de orice 
sărbătorire şi după victoria de la Sinope, spunînd că 
nu el dobîndise victoria, ci echipajele navelor din esca- 
dria lui. Acum, vedeau că el nu-şi sărbătorea în cercul 
lui nici înălţarea în grad, pe care el o socotea ca fiind 
pentru el personal o „cinste nemeritată“ din partea 
țarului. 

Nu se știe prin ce împrejurare, o idee aruncată de 
cineva a fost prinsă într-un suflet de către toţi ceilalți : 
dacă într-adevăr — după cum se spunea în ordin — 
matrozii şi ofiţerii flotei erau autorii faptului că Na- 
himov — recent avansat viceamiral — fusese făcut 
amiral, asta însemna că ei ar trebui să sărbătorească 
acest fapt, ca o recompensă a lor... 

Pe lista celor recompensaţi cu prilejul paştelui, listă 
sosită din Petersburg, erau, firește, mulți ofițeri de 
marină şi fuseseră trimise multe cruci şi medalii de 

argint „pentru vitejie“, spre a fi distribuite matrozi- 
lor din toate echipajele. Numai acest lucru ar fi putut 
constitui un motiv cu totul suficient pentru cei dor- 
nici de sărbătorire, cu atît mai mult, cu cît se sta- 
torniciseră nişte zile de primăvară, calde, blinde, și cât 
se poate de prielnice pentru aşa ceva, iar schimbul de 
focuri slăbise considerabil. Cum se întîmplă totdeauna 
cu ocazia recompensărilor, se găsiră suficient de mulți 
nedreptăţiţi, sau care se considerau ca atare, însă toți 
erau dornici de sărbătorire, fără excepţie, așa că Flota 
Mării Negre — de la mic la mare — începu să sărbă- 
torească înălțarea lui Pavel Stepanovici la gradul de 
amiral... 

Această sărbătorire nu fusese fixată pentru o zi anu- 
mită. Ea se împrăștie şi se rostogoli, asemenea pică- 
turilor de argint viu, prin zilele lui aprilie, începînd 
cu data de douăsprezece, cînd ordinul lui Nahimov 
ajunse cunoscut în toate echipajele. 

Fu o sărbătoare îndelungată în cinstea amiralului, 
care își făcea zilnic apariția pe bastioane, ca să în- 
deplinească ba ici, ba colo, obişnuita treabă de matroz, 
ochind el însuşi la tunuri. 

— La dracu”, ce fel de amiral mai e şi ăsta ! — spu- 
neau, puinind, despre el filfisonii din capitală, aghio- 
tanții imperiali. — E un matroz nespălat, travestit în 
amiral ! 

Chiar şi în Sevastopol, în societatea celor care fă- 
cuseră parte din suita lui Menșikov, iar după demite- 
rea lui se dăduseră pe lîngă Gorceakov, se găseau oa- 
meni cu grade înalte, cărora le era silă de această 
simplitate și popularitate a lui Nahimov, care se mani- 
festa în întreaga lui manieră de a vorbi și de a se 
purta, în ciuda neschimbatei lui redingote cu epoleţi 
de viceamiral. 

Matrozii și ofiţerii flotei, însă, știau foarte bine ce 
era pentru ei Nahimov. 

Cînd generalul Wellington, comandantul armatei 
engleze în timpul luptei Europei cu Napoleon I, a vi- 
zitat într-o zi foarte urîtă poziţiile sale înaintate, sol- 
daţii au comparat ivirea lui cu apariţia soarelui, care 
dintr-o dată i-a şi uscat, i-a încălzit şi i-a umplut de 

vigoare, de putere... În acea zi, către seară, s-a dat 
bătălia şi ei au învins. 

Nahimov era zilnic un astfel de soare. Fostul poet 
al velelor se transformase sub ochii tuturor în poet al 
bastioanelor. Era cu totul neînfricat sub gloanţe și 
ghiulele. Odată, pe bastionul Nr. 4, el zări un ofițer 
tînăr pe care nu-l cunoştea, 

— Care e numele dumitale ?.— întrebă Nahimov. 

— Bulmering, înălțimea voastră, — răspunse el. 

— Cunoşti drumul cel mai scurt spre reduta 
Schwartz ? 

— Îl cunosc, înălţimea voastră ! 

— Perfect! Condu-mă acolo... 

Bulmering se îndreptă către spatele bateriilor și 
Nahimov făcu cîţiva pași în urma lui, dar privind în 
jur, se opri şi strigă : 

— Ascultă, tinere ! De ce nu mă duci pe zid? 

— Pe zid ar trebui să mergem absolut descoperiți, 
în vreme ce... 

— Dumneata ştii pe cine conduci ? — întrebă Na- 
himov mirat, bulbucîndu-şi ochii lui albaștri. 

— Nu știu, înălțimea voastră... Am fost mutat de 
curînd la Sevastopol! 

— Asta-i altceva, mda! Atunci, dă-mi voie să mă 
prezint... Eu sînt Nahimov şi nu umblu prin coclauri, 
mda ! Binevoiește de mergi pe zid! 

Şi porni singur pe linia bateriilor... 

Întîmplarea aceasta şi multe asemenea erau cunos- 
cute tuturor din Sevastopol și toţi ştiau că pentru 
Nahimov era lucru foarte firesc să meargă călare, 
sau să umble pe jos prin bastioane, fără să ţină cît 
de puţin seama de primejdiile de moarte din jur, iar 
tranșeele și adăposturile salvatoare le numea  „,co- 
chauri“. 

E] cunoştea pe nume pe matrozii tunari de la baterii 
— erau favoriţii lui —- și, apropiindu-se de unul sau 
de altul dintre ei, le spunea zîmbind : 

— Aha, eşti viu şi sănătos? Ei, slavă domnului! 
Noroc, Senko! (Sau Kovalciuk, sau Griadko, sau 
Katilev, sau Redkin.) 

— Să trăiţi, Pavel Stepanici! — striga matrozul 


zîmbind bucuros şi îl întreba la rîndul lui: — Cum 
o mai duceţi cu sănătatea ? 
— Bine, frăţioare, uite, cum vezi! — răspundea 


Nahimov și îşi dădea braţele înlături. 

— Păi, să dea dumnezeu noroc, Pavel Stepanici ! 

Nu-i plăcea cînd soldaţii-boboci, din respect pentru 
epoleţii lui de general — unici în Sevastopol — sco- 
teau chipiurile la apropierea lui. Le făcea semn din 
mînă și striga: 

— Pune-ţi chipiul, pune-ţi chipiul... la te uită cu 
ce fleacuri li-s umplute capetele... Cu prostii, mda! 

După ordinul din 12 aprilie, toți ofiţerii flotei, ca 
și toţi matrozii care se socoteau la fel de îndreptă- 
țiți, țineau să-l felicite neapărat pe Nahimov pentru 
înălțarea lui la gradul de amiral plin, și numai după 
ce reușeau să-l felicite solemn şi din inimă, începeau 
să-l sărbătorească în adăposturi sau în locuinţele din 
oraş. 

La aceste sărbătoriri se bea straşnic, se bea pentru 
Sevastopol, pentru Flota Mării Negre, pentru mari- 
narii de pe toate bastioanele şi pentru Pavel Stepano- 
vici Nahimov, „părintele matrozilor“. 

Aprilie era în plenitudinea frumuseţii sale. Strada 
Ekaterininskaia, cu copacii ei mari, bogat înfrunziţi 
— castani și salcîmi — părea o alee de promenadă 
și lumea se plimba pe ea seara, iar pe bulevardul Ka- 
zarski începuse iar să răsune muzica militară — re- 
gulat de la ora şase — aşa cum fusese pînă la bom- 
bardament. 

Nahimov se gîndi o dată să se ducă pe Malahov, 
anume într-un asemenea ceas odihnitor al serii. Din- 
tre cei şase aghiotanţi ai săi, luase cu sine numai pe 
locotenentul Koltovski ; traversă Golful de Sud pe 
podul al doilea, construit pe butoaie, din grija lui, ca 
să fie de rezervă. 

Trecînd prin Korabelnaia, îşi lăsă surul la pas, ca 
să vadă mai bine ce schimbări se produseseră pe 
acolo în ultima zi; Koltovski, fiul viceamiralului din 
Flota Baltică, unul dintre camarazii lui Nahimov încă 
din primii ani de serviciu, observînd privirile aţintite 
și agere pe care le arunca în stînga și în dreapta, so- 
coti de cuviinţă să remarce vesel : 

— Totuși, oricît le-ar da la cap, au mai rămas aici 
destule căsuțe aproape întregi. 

— Aha! Aşa-i, mda... Intocmai !... Nu orice glonţ 
te nimereşte în cap şi nici orice ghiulea în casă, mda, 
— zise Nahimov dînd din cap, iar Koltovski urmă : 

— Dacă mîine, prim cine ştie ce minune s-ar pune 
capăt asediului, peste o lună Korabelnaia ar fi în cea 
mai perfectă ordine, ar începe să vuiască ca și mai 
înainte ! | 

— Şi acum, nu ştiu de ce, dar tare mai vuieşte, — 
observă Nahimov. — Mulțimea aceea din faţă o fi 
după vreun mort ? 

Koltovski se uită cu atenţie și spuse cu tonul aghio- 
tantului, răsfățat de bunătatea nedezminţită a șefului 
său : 

— Exact, se vede o mulţime adunată, Pavel Stepa- 
nici, dar pe cît se pare, joacă în cerc trepak !), ceea ce 
deocamdată nu e permis să se facă lîngă un mort, 
deși toţi ne-am cam sălbăticit... 

Zîmbea, tînăr, plin de încredere, cu un nas cam prea 
coroiat, ceea ce, dealtfel dădea feţei lui uşor răvăşite 
o înfățișare de hotărîre şi de ceva finisat. Nahimov 
întrebă nedumerit : 

— Ce bucurie o fi pe capul lor, de s-au pornit aşa 
pe joc, ha ?... la te uită... Într-adevăr, pare că joacă! 

Mulțimea îl zări pe amiral şi dănţuitorii se opriră 
în poziţie de „drepți“. Erau matrozi, iar în jurul lor 
se îmbulzeau alţi matrozi în cerc cu neveste și copii. 
Cînd Nahimov ajunse în dreptul mulțimii, îi ieşi în 
întîimpinare Daşa, orfana de matroz, cea dintii soră de 
caritate, care — deşi fără crucea de aur aninată de 


1) Joc popular rusesc. (N. red. rom.) 

panglica albastră, în schimb cu o medalie de argint 
pe panglica ordinului sf. Anna — făcu o plecăciune 
adîncă şi rosti cu glas cîntat: 

— Imălţimea voastră, Pavel Stepantci ! Azi e pe- 
trecere la mine... Fiţi atît de bun și poitiți să gustaţi 
ceva | 

— Petrecere ? 

Nahimov se uită întrebător la Koltovski... Se întîm- 
plă cîteodată să-ţi scape din memorie cîte un cuvînt 
pe care nu l-ai mai auzit de mult. 

— Mi se pare că este o logodnă, — îi șopti Koltov- 
ski. 

— Aha! Asta e! Te măriţi, va să zică! — pricepu, 
în sfîrşit, Nahimov. — Cu cine? Cu un matroz? 
Mda |... Nu dau voie! 

— Deocamdată e numai logodna, dar măritișul o 
să fie cînd s-o isprăvi cu războiul, — răspunse Daşa 
dezgheţată. — Cine ştie ce se mai întimplă ? Poate 
să-l ucidă pe mire, sau chiar şi pe mine — că nu-s 
descîntată să nu mă ia moartea. 

— Asta aşa-i... Cine te cere? Koșka? — întrebă 
Niahimov, zărind în mulţime pe acel brav matroz. 

Drept răspuns, se porniră toţi pe riîs, iar mai tare 
decît toţi ridea Koșka, care era roşu la faţă, întrucît 
apucase să tragă binişor la măsea, dar se ţinea tare 
pe picioare. 

— Ei, cum aş putea s-o scot la capăt cu Koşka, 
Pavel Stepanici ? — spuse cu vioiciune Daşa. — Se 
spune : „Femeia să se teamă de bărbat“, dar pe de 
altă parte te gîndești... „Ce-o s-o mai înveţe el minte!“ 
Lui Koşka i-ar trebui un zăvod nu glumă... Ce putere 
am eu ? 

Cei dimprejur se porniră din nou pe ris, chiar și 
copiii, iar Daşa trase repede din mulțime pe un matroz 
tînăr, cu înfățișare sfioasă și-l prezentă : 

— lacă, ăsta e mirele meu ! Podgruşnii Lukian, din 
echipajul treizeci şi cinci. 

— A-a! Nimic de zis... mda ! Nu-i rău, mda |... Voi- 
nic îÎlăcău, şi frumos... Înţelegere şi dragoste, așa mi 
se pare că trebuie spus, nu ?... lată, tocmai bine, de 
logodnă, -v-au trimis şi franţujii un bucheţel, mda! 


13 


— arătă Nahimov cu capul spre fumuleţul alb al unei 
grenade explodate sus, la vreo cincisprezece pași de ei. 

Foarte puţini se uitară la „bucheţelul“ trimis de 
francezi, iar cei mai mulţi nici nu-şi întoarseră capul : : 
buchețele de acestea puteai să le vezi mult mai des 
decît pe Pavel Stepanovici  Nahimov, cu atît mai 
mult ou cît acum toți erau preocupați de un singur 
lucru : să vadă dacă amiralul lor va intra în casa în 
care se sărbătorea logodna. 

Toate fețele  înfloriră în zîmbete mulțumite, cînd 
Nahimov sări de pe surul lui și își potrivi din obişnu- 
ință pantalonii care se trăseseră puţin în sus. Koltov- 
ski îl privea întrebător, cu piciorul drept scos din 
scară, iar Nahimov mişcă afirmativ din sprîncene. 

Iată-l acum pe „părintele matrozilor“ stînd în casă, 
în mijlocul cercului restrîns de matrozi şi de neveste 
de-ale lor, de pe Korabelnaia. Pe masa aranjată în 
grabă, stătea tot ce se putea găsi ca gustare la votcă : 
ochiană uscată, guvizi prăjiţi, scrumbii, plevușcă prin- 
să cu undițele în golf şi chiar o mîncare grecească — 
midii cu orez — dar mai mult ca orice, era vesela 
ceapă verde, cu care pămîntul grădinilor de zarzavat 
era deosebit de darnic în aprilie... Şi Daşa, și logodni- 
cul ei, şi toţi ceilalţi miroseau tare a ceapă verde. 

— Luaţi loc, înălțimea voastră 1... Fiţi bun și ședeţi, 
Pavel Stepanici !... Faceţi cinste orfanei noastre |... — 
i se adresau din toate părţile, cu vorbe necăutate, ne- 
vestele matrozilor mai mult decit matrozii, agiiîndu-se 
să-i facă loc la masă unde credeau ei că e mai bine. 

— Ei, fie, să ne aşezăm, mda... Să stăm o clipă! 
— hotărî cu bunăvoință Nahimov pentru el și pentru 
aghiotantul lui. — Şi dacă se va găsi la dumnea- 
voastră și puțină apă rece, cu atîtica vin roșu, — 
arătă el cu vîrful degetului cel mic, — am să beau, 
mda! 

— Vin! Vin roşu! — se frămîntară toți în jurul 
lui și se stîrni o încurcălură generală... Vin roșu 
nu era — aveau numai o sticlă de vişinată, păstrată 
pentru femei. 

Ce era de făcut ? Să găsești așa, deodată, vin roșu 
prin apropiere n-aveai de unde... Inroşiră cu vișinată 

un pahar cu apă, iar Daşa însăşi — ca vinovată de 
toată solemnitatea — îl oferi lui Nahimov şi toţi, din 
toate părţile, se întinseră spre el să ciocnească, în par- 
te, ca să-şi ascundă în învălmăşeală o oarecare fîstî- 
ceală. ' 

Koltovski, care observase cu ce se completase apa 
din pahar, zîmbea curios să vadă cum are să se com- 
porte amiralul lui față de fals, dar Nahimov se prefăcu 
mulţumit ca şi cînd băutura era tocmai după gustul 
şi dorinţa lui. 

Şedea la masă binevoitor şi vesel, în căsuţa. aceea 
strîmtă şi îmbibată cu miros de ceapă verde şi cu alte 
mirosuri tari şi stăruitoare. Privind cu simpatie în 
ochii albaştri ai Daşei, cu ochii lui tot albaștri, ascunși 
sub gene, îi asculta cu atenţie vorbele ei. Daşa po- 
vestea cît de cuminte fusese logodnicul ei la spitalul 
de campanie Nr. 1, unde ajunsese rănit de un glonte în 
mușchiul braţului stîng, lîngă umăr, și ce sănătos se 
dovedise sîngele lui... La foarte mulţi răniţi, chiar 
dacă nu aveau decît o zgîrietură și nu o rană, dacă 
li se punea doar o lipitoare pe locul vreunei lovituri 
mai puternice, începea cine ştie de ce chiar și în locul 
mușcat de lipitoare să se arate brînca — iar asta era 
um lucru tare prost! El însă n-a avut nici urmă de 
brîncă... lacă, ăsta sînge! 

Matrozul Lukian Podgruşnii, cu mustăţi mătăsoase, 
dar dese și negre, cu ochi căprui — un flăcău voinic 
cît un munte — se uita îngrijat la logodnica sa şi la 
amiral, care avea la gît o cruce mare şi albă... Se ve- 
dea că așteaptă cu oarecare teamă ca nu cumva dez- 
ghețata lui Daşa să spună ceva ce nu trebuie și să-l 
supere pe comandantul portului... 

Nahimov rămase însă la fel de binevoitor, pînă la 
capăt. Începuse deja să se întunece simţitor. Cînd cei 
de față începură să-l roage insistent să guste ceva, 
chiar scormoni cu furculiţa în icrele unui guvid deo- 
sebit de mare, deși spunea în dreapta și în stînga că 
prînzise de curînd... 

Știa şi el, desigur, că răniții se vindecau greu după 
amputaţie şi că mulţi dintre ei mureau din cauza eri- 
zipelului, fiindcă îi văzuse adeseori cînd se ducea la 

spitalele de campanie si la spitalul de pe Partea de 
Nord. Foarte de curind, de pildă, din cauza unei răni 
la mînă, ca și aceea a logodnicului Daşei, murise co- 
lonelul Luşkov, abia numit — poate numai cu o săp- 
tămînă înainte — comandant al regimentului Volin, în 
locul generalului maior Hruşciov. Mai știa că sub im- 
presia numărului mare al operaţiilor nereușite, acade- 
micianul Pirogov devenise tot nai posomorit, iar acum 
se îmbolnăvise şi se trata cu afine. 

De aceea, el, holtei convins şi chiar înverșunat duş- 
man al căsătoriei — după părerea soțiilor ofițerilor 
din filotă — aproba în sinea lui alegerea Dașei şi îl 
spuse : 

— Bun mire!... Asta-i mire pe măsura miresei, 
mda. 1... Hei, o să scăpăm Sevastopolul și atunci o să 
jucăm la nuntă, mda !... Să mă poftești și pe mine... 
Ce-i drept, de vătăşel nu mai sînt bun, că am îmbă- 
trinit, iar naș iarăși nu pot fi, că trebuie unul căsăto- 
rit, dar general de cununie!) pot să fiu, mda !... Pot, 
nu ? — se adresă el peste masă lui Koșka, care şedea 
în faţa lui şi nu-şi mai lua de la el ochii extaziați şi 
împăienjeniţi de băutură. 

Cînd Nahimov se adresă lui Koşka, acesta sări în- 
dată în picioare, își lipi mîinile de vipușcă şi strigă 
din inimă : 

— Îmălţimea voastră... 

Amintindu-şi, însă, ordinul de înălţare la gradul de 
amiral se fistici : 

— Iertaţi-mă... Prea înălțimea voastră! — dar îşi 
reveni îndată, zărind zîmbetul lui Nahimov și adăugă: 
— Pavel Stepanici... Eu tot mai tnag nădejde, dacă îmi 
dați voie, ca la nunta dumneavoastră să-i trag o căză- 
cească cum nu s-o mai văzut! Bombardimentu aista 
o împrăştiet, de bunăsamă, tăte miresele, eh, dar om 
scăpa moi Sevâstopolul şi s-or întoarce ele, că un 
mire mai bun ca dumneavoastră nici pomeneală să se 
găsească | 


1) Astfel se spunea în glumă generalilor în retragere, invitați contra 
plată la nunțile tirgoveţilor penlru a da nunţii mai mare pompă. (N. red. 
rom. 

— Ia uite ce mai complimente ! — rîse Nahimov îm- 
preunîndu-şi mîinile. — Asta-i, cum se zice, mulțu- 
mesc, mda... nu m-am aşteptat, mda! 

O fetiță de vreo patru ani, cu păr bălai, pe care 
mamă-sa — o nevastă de matroz o ţinuse în brațe, 
iar apoi o lăsase jos spunindu-i obosită: „Bată-te 
să te bată, că grea viţeluşă mai ești !“ își făcu cu di- 
băcie loc printre picioarele celor de faţă drept spre 
acest falnic general cu epoleţi de aur și-și înălță pri- 
virile spre el, săltîndu-și căpșorul și căscînd gurița. 

— Măi-măi, ce curioasă ! — făcu Nahimov zărind-o, 
apoi o ridică şi o aşeză pe genunchii săi. 

— Cum te cheamă ? — îi veni în gînd lui Koltovski 
s-o întrebe pe fetiţă, dar ea se uită cu coada ochiului 
la el și se întoarse spre bătrînul cu epoleţi atît de 
frumoşi și cu crucea albă la gît: 

— Katka ! — spuse ea cu voce groasă. 

— E orfană, — adăugă Daşa. — Tatăl ei a fost 
ucis încă în ianuarie. 

— Cine era tatăl ei ? — întrebă Nahimov. 

— Selivankin... Şi-a găsit moartea pe bastionul 
doi. 

—  Selivankin ?... Mi-aduc aminte de Selivamkin ! 

Nahimov netezi cu bliîndeţe cîrlionţii bălai ai Katkăi 
şi spuse deodată cu o severitate prefăcută : 

— Trebuie să pleci de aici, mda ! Unde e mama, ia 
arată-mi-o ! 

Fetița căută prin mulţime cu ochii și întinse un de- 


geţel : 

— Uite-o... 

O femeie cu o băsmăluţă albă, cu fața slabă şi us- 
cată, bătută de soare — şi de vînt, ieşi în faţă din 
mulțime: ` 


— Trebuie să pleci cu Katka, fiindcă aici n-ai s-o 
poţi feri, — îi spuse Nahimov. 

— Păi, ce, parcă numai pe Katka o am? — răs- 
punse femeia. — În afară de ea mai am doi... 

— Ei, vezi ? Trei... Cum ai să-i păzeşti ? O să spui 
că nu ai bani de drum... Vino la mine la comanda- 
ment și o să ţi se dea acolo un ajutor. 

— Vă mulțumesc, Pavel Stepanici, — spuse femeia, 
făcând o plecăciune  adincă, iar Nahimov, după ce o 
privi atent, continuă : 

— Numai să nu-ţi treacă prin minte să rămii pe 
urmă aici, că-ţi iau banii înapoi... mda! 

— Au să cadă oare la pace, prea înălțimea voas- 
tră ? — întrebă sfios logodnicul Dașei. 

— Nu mă aştept la așa ceva... — răspunse categoric 
Nahimov şi se încruntă. — Nu poate fi vorba de nici 
un fel de împăciuire deocamdată, şi nici n-are să fie... 
mda! 


N 

Aprilie venise la Sevastopol nu numai ca o lună 
de caldă mîngiiere primăvăratică, de flori, de ver- 
deață bogată şi de oarecare odihnă după un bombar- 
dament de unsprezece zile — mai era și luna speran- 
telor într-o pace grabnică și în sfîrşitul asediului. 

Circulau multe zvonuri despre conferințele de la 
Viena, la care tocmai în vremea aceea se hotăra dacă 
era cazul să se continue, sau să se isprăvească răz- 
boiul, care se dovedise o întreprindere prea defici- 
tară pentru puterile apusene. Ce-i drept, către sffr- 
șitul lui aprilie, conferințele de la Viena intraseră în- 
tr-un impas, dar lucrul acesta nu se ştia încă la Se- 
vastopol. 

Regimentele de infanterie vedeau cum petrec mari- 
narii diferitelor echipaje, iar ofițerii infanteriști din 
sectorul patru al liniei de apărare hotărîră să organi- 
zeze o serbare a lor, la unul din regimente. Hrulev 
alese în acest scop regimentul Ohotsk, dar serbarea 
trebuia să aibă un motiv de seamă. Se gîndiră că re- 
gimentul Ohotsk îşi făcuse cinstit şi glorios datoria 
în lupta pentru apărarea Sevastopolului timp de șase 
luni, socotite drept șase ani, printr-un decret al lui 
Nicolae — de cînd sosise la Sevastopol, în ajunul 
bătăliei de la Inkerman. Ziwa serbării fu fixată la 
1 mai. 

Cînd se hotărăşte mai dinainte ziua unei serbări în 
aer liber, se întîmplă adesea ca vremea să înceapă 

deodată să joace tot felul de feste. Cei din regimen- 
tul Ohotsk și vecinii lor de tabără se apucară să se 
pregătească de zor pentru serbare, dar tocmai cînd 
pregătirile erau în toi — la 27 aprilie — se porni o 
ploaie torențială. Credeau că renghiurile vremii se vor 
opri aici, dar în ziua următoare ploaia se repetă, iar 
la 29 aprilie turnă toată ziua cu găleata. Toţi erau 
cuprinși de disperare. Dar ziua de ajun a serbării 
fu minunat de însorită şi, mulţumită ploii care ţinuse 
trei zile, împrejurimile înverziseră mai bogat și mai 
viu, iar sîngele de pe redutele înaintate fusese spălat 
fără urmă. Ziua de | mai fu cum nu se poate mai 
frumoasă și în așezarea Korabelnaia începu de di- 
mineaţă serbarea regimentului Ohotsk. 

Solemnitatea se deschise printr-un parastas oficiat 
în biserica de campanie a regimentului pentru cei 
căzuți în luptă şi pentru cei morți de pe urma rănilor 
şi a bolilor. Erau mulţi din aceștia și preotul ar fi 
trebuit să citească mult timp numele lor, dacă i s-ar 
Îi măzărit să le înşire pe toate. Urmă apoi um te- 
deum, după care ostașii începură să iasă din biserică ; 
primul ieși un pluton de cavaleri ai ordinului sf. 
Gheorghe — șaptezeci de viteji — mîndria regimen- 
tului. 

Bineînțeles, podoaba aceasta a regimentului trebui 
să defileze prin fața superiorilor printre care erau 
Hrulev, în calitate de comandant al tuturor unităţilor 
de infanterie de pe Korabelnaia, generalul Pavlov, în 
calitate de comandant al diviziei a ll-a — în care 
intra regimentul Ohotsk — prințul Vasilcikov, înain- 
tat de curînd la gradul de general, ca şei al statului 
major al garnizoanei, şi alți cîțiva generali. 

În acest timp fanfara regimentului Ohotsk cînta, iar 
la parterul celei mai încăpătoare dintre casele din 
aşezarea Korabelnaia — în care locuia Hrulev şi pe 
care o pusese la dispoziția regimentului, pentru ser- 
bare — îi mai așteptau pe cavaleri încă trei fanfare 
ale celorlalte regimente din divizie și un cor improvi- 
zat din vreo optzeci de oameni. 

Spaţioasele camere, atît cele de la parter, cît şi cele 
de la etaj, erau pline de mese încărcate cu sticle şi cu 

gustări... jos, era aranjat mai simplu, ca pentru soldați 
dar sus’ mai bogat, pentru generali şi ofițeri. 

Regimentul invitase să subscrie pentru masă pe mai 
mulţi ofiţeri din alte regimente, care puteau să fie di- 
beri de 1 mai, iar subscrierea adusese trei mii de ruble 
de argint. Fuseseră şi alte contribuții mai mari, care 
permiseseră să se alcătuiască un menu foarte îmbel- 
şugat. Numai sticle de șampanie erau peste cinci sute, 
iar pateu de vînat fusese pregătit pentru două sute de 
persoane... 

In afară de pateu de vînat, erau şi multe alte feluri 
de mîncări alese, care impuneau respect. Pe vremea 
aceea încă nu se simţea lipsă de bucătari buni la. Se- 
vastopol. Bucătarii de pe toate navele erau mari ma- 
eștri şi mici restaurantele lui Serebniakov și Tomas 
— cărora li se dusese faima înainte de război — nu-și 
încetaseră activitatea lor extrem de bănoasă. Chiar 
și în Korabelnaia, funcţiona foarte bine un restau- 
rant cu firma  ,„„Rostov-pe-Don“, unde ofițerii găseau 
lucruri alese. 

Ca să pregătească absolut tot ceea ce era necesar 
pentru serbare, fusese găsit un organizator — un om 
întreprinzător — care îşi luase obligaţia să furnizeze 
vin de diferite varietăţi şi mărci, chiar pentru jumătate 
din Sevastopol, iar dacă s-ar fi întîmplat să lipsească 
ceva oaspeților fusese de acord să nu i se plătească 
nimic, 

De la locuințele din oraş ale generalilor, fuseseră 
aduse bogate servicii de masă în faianță, cristal, ar- 
gint și chiar aur... Mesele de la etaj erau împodobite 
cu buchete de tot felul de flori, din împrejurimile Se- 
vastopolului, dar nu fuseseră uitate nici mesele de la 
parter : peste tot străluceau în ulcioare flori albe și 
înmiresmate de salcîm, alături de micşunele aurii. 

Gorceakov nu asista la serbare, dar cînd Hrulev 
ridică paharul în sănătatea comandantului suprem, 
toţi cei o sută cincizeci de oameni din fanfarele reunite 
ale diviziei, împreună cu cei optzeci de corişti intonară 
cîntecul lui Gorceakov : 

Demn de viaţă se socoate 
Cel ce-i gata a muri: 
Rusul pravoslavnic bate 
Pe duşman oriunde-ar fi... 


Generalul Hrulev, iniţiatorul serbării, era bine cu- 
noscut soldaţilor din regimentul Ohotsk încă din Cam- 
pania de la Dunăre, cînd condusese personal regimen- 
tul lor la atac împotriva gloatelor turceşti de pe ostro- 
vul Gol, de lîngă Turtucaia. Lucrul acesta se întîm- 
plase nu atît de demult — în februarie 1854 — iar 
plutonierul Krivoputov, unul dintre cavalerii ordinu- 
lui sf. Gheorghe, puțin ameţit, ieşi în grădinița din faţa 
casei cu un pahar de șampanie în mînă şi, ridicînd 
capul spre balconul de la etaj, strigă : 

— În sănătatea generalului Hrulev Stepan Ale- 
xamdrici | i e 

Hrulev apăru îndată în balcon, cu o garafă de votcă 
şi cu un pahar de ceai, pe care îl umplu ochi în văzul 
tuturor — fără să tragă chiulul — şi strigă tare ca la 
o comandă : 

— În sănătatea tuturor cavalerilor ordinului sf. 
Gheorghe ! Ura-a ! 

Apoi, îl „duse la buze“ voiniceşte, dădu pe git în- 
treg paharul, fără să-l ia de la gură și îl zviîrli pînă 
dincolo de acoperişul casei. 

După aceea, uralele pentru Hrulev nu se mai sfîr- 
Şiră... 

Ajunsese bine cunoscut printre soldați și matrozi, ca 
un viteaz de înaltă clasă. 

Insoțit întotdeauna de păzitorul său personal, uria- 
șul şef de echipaj Țurik și apărînd mereu cu căciulă 
și cu burcă pe acelaşi cal cabardin alb, aplecat că- 
zăcește pe oblincul șeii de lemn şi cu picioarele prop- 
tite în scările tot de lemn, uriaşe ca două curse de 
guzgani, chiar din primele zile ale ivirii lui la Sevas- 
topol, devenise o figură pe care nu se putea să n-o 
ţii minte, după ce ai văzut-o... Ca să-i uimeşti pe cei 
din Sevastopol prin curajul personal, însă, era mult 
mai greu, Totuşi,  Hrulev reuşise să facă şi acest 
lucru... 

El apărea în locurile cele mai periculoase şi pe orice 
vreme. Odată, venise pe Malahov, alarmat de bom- 
bardamentul care se întețise deodată. Pe partea Mala- 
hovului, care da spre Sevastopol, mai rămăseseră 
cîteva cocioabe de-ale matrozilor, pe jumătate peșteri, 
înşiruite pe două rînduri şi formînd o ulicioară în- 
gustă. Hrulev ajunsese călare din urmă cîțiva soldaţi. 

Deodată, o bombă de mare calibru căzu la capătul 
de sus al străzii şi se rostogoli la vale, săltînd. Sol- 
dații se împrăștiară şi se culcară la pămînt pe lîngă 
cocioabe, în timp ce bomba nimeri într-o groapă nu 
prea ladîncă, din care nu mai putea să iasă și începu 
să se învîrtească şi să fîsîie... Semn rău! 

— Jos de pe cal, înălțimea voastră! — strigară 
soldații lui Hrulev, care continua să meargă înainte la 
pas, căci urca la deal. 

— Ei, asta-i! Pentru ce? — întrebă Hrulev fără 
a-şi opri calul. 

— O bombă! O bombă! 

— Văd... Dar poate că nu explodează... 

— Explodează ! Explodează ! 

— Mai ştii? Poate că nu! — zise Hrulev zîmbind 
și dădu pinteni calului. 

A fost desigur o întîmplare fericită faptul că bomba 
după ce se mai răsuci fisîind, se linişti, fără să explo- 
deze, iar Hrulev trecu pe lîngă ea cu bine. Pentru sol- 
daţii care văzuseră acest lucru, însă, el deveni dintr-o 
dată o fiinţă neobişnuită, mai ales cînd se întoarse 
spre ei şi le strigă: 

— Ei, ce ziceţi, băieţi? Nu vă spuneam eu că nu 
explodează ? 

Ridicîndu-se de la pămînt, soldaţii începură să-şi 
facă cruce, ca în faţa unei vădite minunăţii... 

Altădată, cînd Hrulev inspecta fortificațiile altor 
secloare şi apăruse pe bastionul Nr. 3, într-un loc 
supus focului inamic şi pe deasupra îngust, santinela 
îi strigă: 

— Binevoiţi să vă dați jos de pe cal, înălțimea 
voastră ! Aici nu se poate merge călare! 

— De ce? — întrebă mirat Hrulev. 

— S-ar putea să vă ucidă! 

— Dar s-ar putea şi să nu mă ucidă... 

— O să fiți ucis, la sigur! 

— De unde ştii ? 

— Păi aici, nimeni mu merge nici măcar la pas... 
Trece numai în fugă și încă aplecat, că te atinge la 
iuțeală cu 'două gloanţe de carabină, ba chiar și cu 
trei... 

— Eh, poate că nu m-o atinge... 

— Nu se poate, au să vă ucidă! 

— Nu prea-mi vine să cred, — spuse Hrulev zîm- 
bind. — Să vedem! 

În afară de șeful de echipaj Ţurik, mai erau cu el 
încă doi sublocotenenţi, ca ofițeri de legătură. Hrulev 
le ordonă la toţi trei să rămînă într-un loc ferit, iar 
el porni singur la pas prin locul cel periculos. Îmtr-a- 
devăr, cîteva gloanțe îi şuierară îndată pe deasupra 
capului, dar mici el, nici calul nu fură atinși. 

Santinela privi uimită spre şeful de echipaj Ţurik, 
căutînd la el dezlegarea unui lucru atît de ciudat, 
dar șeful de echipaj îi aruncă condescendent : 

— Păi, e doar generalul Hrulev ! 

Ca și cum generalului Hrulev nu i se putea întîmpla 
nimic din cîte se puteau întimpla celorlalți oameni în- 
deobşte. 

După ce inspectă bastionul trei, Hrulev se întoarse 
la mica sa: suită pe același drum periculos Și nu nu- 
mai santinela, dar și alți soldați văzură acest lucru 
din depărtare. 

Aceste două întîmplări precum şi altele asemănă- 
toare începură să fie povestite din gură în gură şi 
chiar înfrumuseţate de fantezia povestitorilor, iar ge- 
neralul cu căciulă şi cu burcă cuceri în curînd nu nu- 
mai inimile soldaţilor, ci și pe ale matrozilor, ceea ce 
era cu mult mai greu. 

Înfierbîntaţi de vin, coriștii îi trăgea cu însufleţire 
un cîntec vesel de joc. 

Să iei 

Să iei Du-u-niei, 

Să iei, 

Să iei Du-u-uniei, 

Să iei Duniei sarafan, sarafan ! 

Să iei Duniei sarafan, sarafan ! 


la, 
Ca la Pi-i-ter 1) 
Ca la, 
Ca la Pi-i-ter, 
Ca la Piter mînecuţe!... 
Ca la Piter mînecuţe!... 


Ostaşii din regimentul Ohotsk începură să joace în- 
tr-un cerc mare în faţa grădiniței, iar cei care făceau 
„pe doamnele“, priveau printre gene cochet, îşi legă- 
nau umerii şi-şi fluturau batistele, de o curățenie în- 
doielnică, pe lîngă feţele lor asudate, roşii şi tăbăcite 
de viața ostăşească. 

Schimonoselile acestor actori ai bastioanelor, în ro- 
lul de femei, făceau pe spectatorii nepretențioşi să se 
tăvălească de rîs, dar nevestele de matrozi şi de sol- 
dați, ca și tîrgoveţele de pe Korabelnaia — care ve- 
niseră la serbare îmbrăcate în cele mai bune rochii pe 
care le aveau — nu putură răbda o astfel de defăi- 
mare la sexului lor şi vreo cinci-şase dintre ele, tinere 
și dezgheţate, intrară avîntate în joc și îmcepură să 
stîrnească praful cu fustele lor largi, bătînd voinicește 
pămîntul cu tocurile. 


Hai pantofi şi vă stilciţi 

Şi voi tocuri vă tociţi 

Că măicuţa nu v-a dat, 

Ci doar eu v-am cumpărat... 


Corul cutremura văzduhul, iar şuierătorii fîluierau 
molipsitor din două degete, în timp ce în locul dansa- 
torllor și dansatoarelor obosite, intrau în cerc perechi 
noi. 

Francezii nu puteau să nu observe mulțimea în săr- 
bătoare, care se revărsa dincolo de marginile pantei 
ferite ce cobora spre golf. Deşi fără vigoare, trăgeau 
indirect, şi „buchete de îlori albe“ se iveau din cînd în 
cînd în văzduh, dar toți se obișnuiseră demult cu 
aceste plocoane ale cotropitorilor. Uneori, cînd gre- 


1) Denumirea populară a Petersburgului. (N. trad.) 

nadele se spărgeau mai aproape, oamenii se împrăş- 
liau în fugă, pentru ca imediat să se strîngă din nou, 
iar uneori, cîte unul, urmărea din ochi zborul lor 
lung. 

Alături de cercul mare, unde răsuna muzica fan- 
farelor şi cîntecele corului şi se învîrtejea dansul pu- 
nînd jăratic la tălpi, se porni un joc zgomotos, dar 
ademenitor — de-a prinselea ; în alt loc scîrţiiau, legă- 
nîndu-se, scrîncioburile făcute anume în vederea ser- 
bării, iar mai încolo începu fără învoire o rişcă plină 
de patimă în care porniră să se avînte în sus bănuţii 
de aramă, ca niște păsărele lucind în soarele de mai... 

După ce ridică paharul de votcă în cinstea cavale- 
rilor ordinului sf. Gheorghe, Hrulev — ajutat de alţii 
— începu să se gîndească şi la ceilalţi eroi distinși. cu 
cruciulița albă — soldați şi matrozi de pe alte bas- 
tioane — şi trimise cîţiva cazaci din escorta sa, ca 
să-i aducă şi pe ei la sărbătoarea regimentului Ohotsk, 
dacă enau liberi. 

Astfel, începură să apară unul după altul vitejii vi- 
tejilor din Sevastopol. De pe bastionul Nr. 4 veniră 
doi renumiţi genişti, amindoi subofițeri — Fedor Sa- 
mokatov şi Afanasi Bezruk — care lucrau neîntrerupt, 
chiar de la începutul asediului, uneori la o adîncime 
la care nici lumînarea nu 'ardea, sub veşnica amenin- 
tare a morții, fie de pe urma vreunei prăbușiri de 
teren, fie a unei explozii. 

Nu o dată și unul şi celălalt fuseseră scoși din 
galerii aproape morţi, striviți de pămîntul prăbușit; 
amindoi pierduseră socoteala contuziilor şi a rănilor 
uşoare, amîndoi fuseseră răniți grav de cîte două ori, 
dar se făcuseră. repede bine. 

Locuiau în galeriile de mine, iar dacă ieşeau din 
ele, o făceau numai noaptea, ca -să se furişeze mai 
aproape ide tranșeele inamice, să afle unde sapă ina- 
micul. Nu era important să vezi numai acest lucru, 
ci trebuia să măsori cu paşii la suprafața pămîntului, 
distanţa de la o lucrare la alta, ca apoi să compari 
cele observate la suprafaţă, cu ceea ce se făcea sub 


pămînt... 

Terenul din faţa bastionului Nr. 4 era plin în între- 
gime de tufișuri țepoase, de pilniile făcute de bombe, 
precum și de exploziile furnalelor de mine sau de 
bolovani mari smulși din pămînt. În afară de asta, 
în gropile din fața tranşeelor francezilor stăteau pîn- 
darii lor, care din vreme în vreme deschideau focul. 
Samokatov şi Bezruk fuseseră răniți de gloanțe toc- 
mai în timpul unor astfel de plimbări nocturne. 

Oricît de greu era să obţii informaţii despre ina- 
mic, ceea ce aflau ei erau lucruri exacte și noaptea 
nu-i înşela la măsurătoarea din ochi; cînd tirul era 
reperat după indicaţiile lor, bateriile bastionului pro- 
duceau inamicului multe pierderi prin focul lor pre- 
cis. 

Unul de fel din Vladimir, iar altul din Cernigiov, 
aceste cîrtițe obișnuite cu întunericul se apropiară de 
casa lui Hrulev strîngînd tare pleoapele din pricina 
lurninii prea vii a zilei; amîndoi erau soldaţi bravi şi 
încă tineri, iar mustăţile lor — nişte tuleie rare şi bă- 
laje — mu aveau aspectul adevăratelor mustăţi soldă- 
teşti, reglementare. 

De la regimentul Vladimir, venise soldatul Lazăr 
Opletaev, împreună cu subofiţerui Bastrikin. Opletaev, 
ordonanța unui ofiţer, era originar din Siberia și avea 
fața teşită și ciupită de vărsat, ochii mici ca de urs 
şi o putere tot ca de urs... Ca ordonanţă, ar fi putut 
foarte bine să stea în adăpost, sau chiar în vreo 
locuinţă din oraş şi să păzească geamantanul locote- 
nentului său, dar el era un voluntar nelipsit la toate 
incursiunile la care participau camarazii lui de regi- 
ment şi la toate marile încăierări. Locotenentul lui se 
lăsă păgubaș de el, ca ordonanţă, atît i se părea de 
nătîng, dar în timpul incursiunilor și al luptelor, acest 
urs dădea dovadă de o mare istețime, iar o dată luase 
el singur prizonieri doi zuavi — dintre care unul era 
ofițer — și-i adusese, întregi, fără cea mai mică rană... 

Avea mersul greoi, caracteristic ordonanţelor mai 
în vîrstă, astfel încît Bastrikin — cu care nu reuşea 
să meargă în pas — bombănea miînios, dar asta mu 
folosea ia nimic, Incercă să-și potrivească într-un fel 
pasul după al lui, dar nici așa nu ajunse la nici un 

rezultat, fiindcă Opletaewv mergea cu vîrfurile picioa- 
relor înăuntru, mai muit înlături decît înainte, și fă- 
cea paşii cînd mai lungi, cînd mai scurți. 

Bastrikin, de fel din Iaroslavl, era ceea ce se 
cheamă un băiat straşnic... Să-l iei în gardă, nu alt- 
ceva.! Se reinarcase încă în bătălia de pe Alma, cînd 
regimentul Vladimir pornise la atac împotriva en- 
glezilor. Rupîndu-şi baioneta în lupta corp la corp, 
el apucase pușca 'de ţeavă şi izbea cu patul ca și cu 
un par, croindu-şi drum prin zidul copiilor reginei 
Victoria, îmbrăcaţi în uniforme roşii, pînă cînd, în 
sfîrşit, primise la rîndul lui o lovitură puternică în cap, 
dată cu un pat de carabină. Prăbuşit peste un mor- 
man de cadavre, rămăsese în nesimţire pînă di- 
mineaţa, cînd roua căzută îl învioră. Cînd se trezi, se 
uită în jurul lui și văzu numai cadavre peste tot. Îşi 
aduse aminte unde este şi ce i s-a întîmplat... Încercă 
să se ridice, dar căzu la loc. Totuşi, oricît de slab era, 
îşi dădu seama că odată ce nu se zăreau pe aproape 
sanitari ruşi, însemna că n-au mai rămas prin apro- 
piere nici regimente rusești şi că-l aștepta prizonie- 
ratul. 

Lîngă fața lui erau cîteva fire de iarbă, acoperite 
de rouă. După ce linse roua şi-şi răcori limba. — deşi 
capul îi vuia neîncetat — se ridică totuşi şi, păşind cu 
grijă, începu să se strecoare printre cadavre. 

Nu ştia exact încotro trebuia s-o ia, dar căuta să 
se depărteze cît mai mult de rîul pe care îl simţea 
după aerul răcoros şi umed, iar cînd îl părăseau pu- 
terile, se trintea la pămînt. Dealtfel nu se odihnea 
mult, ca să poată ajunge cît mai departe, înainte 
de a se lumina bine de ziuă. Astfel, nu numai că izbuti 
să ajungă el însuși, dar pe drum mai luă cu el doi- 
sprezece răniţi, care puteau să se mişte, iar peste trei 
zile îi aduse pe toţi la Sevastopol. 

O lună după aceasta, în timpul luptei de la Bala- 
klava, avu prilejul să-i întimpine pe vînătorii francezi 
călări cu salve şi baionete pe înălțimile Fediuhin, și 
vînătorii fură întîmpinaţi cum se cuvine... Regimentul 
Vladimir suferise apoi mari pierderi în lupta de arier- 
gardă de la Inkerman, dar Bastrikin avusese norocul 

să rămînă teafăr şi chiar să se remarce, cînd resturile 
companiei lui — pierzînd toți ofiţerii, şi chiar pe plu- 
tonierul major — fuseseră scoase din foc de el. 

Pentru Inkerman îi fusese prinsă de tunică prima 
cruce a ordinului sf. Gheorghe, iar pe cea de a doua, 
cu panglică, o primise pentru incursiunile pornite de 
la bateria viteazului Budişcev, vecină cu bastionul 
Nr. 3, unde regimentul Vladimir fusese mutat de pe 
Belbek, la sfîrşitul lui martie. 

In urma lui Bastrîkin și a lui Opletaev, croit tot ana- 
poda, dar bine legat, venea cavalerul ordinului sf. 
Gheorghe, Ivan Dvornicenko, din regimentul Tobolsk, 
poreclit în regimentul 'său „podul tobolenilor“. 

În Campania de pe Dunăre, în lupta de lîngă satul 
Cetatea, cînd o divizie întreagă de turci atacase re- 
gimentul Tobolsk, compania lui Dvornicenko se po- 
menise izolată de celelalte companii ale batalionului 
care era atacat de forțe mari, printr-o viroagă adîncă 
şi destul de lată. Trebuiau să alerge în ajutorul celor- 
lalți, dar obstacolul părea de neînvins. Atunci, Dvor- 
micenko cercetă în fugă viroaga și, gâsind locul cel 
mai îngust, cobori repede în ea, se propti pe două col- 
țuri de piatră, rășchirîndu-şi la maximum picioarele, 
și strigă la ai săi, făcîndu-le semn ! 

— Săriţi, băieţi ! 

Cu echipamentul greu de campanie, ţinîndu-şi arma 
în față, el stătea cu capul plecat şi cu grumiazut lui 
ca de taur, arcuindu-şi spinarea ca o cocoaşă. Punînd 
din fugă piciorul pe această spinare — săriră peste 
viroagă unul după altu! toţi cei peste două sute de 
oameni cîţi erau în companie... Datorită acestui spate 
de voinic, ajunseră cu toţii la timp în ajutorul celor- 
lalte trei companii, care erau la capătul puterilor în- 
tr-o luptă inegală. Ajunşi la camarazii lor, voinicii 
izbiră atît de înverşunați cu baionetele, încît turcii o 
luară la goană. 

Nu-i destul să ai o mare putere, trebuie să-ţi dai și 
seama la ce poţi folosi această putere, în clipa hotă- 
rîtoare pentru reuşita unei cauze comune. Dvorni- 
cenko luase hotărîrea pe socoteala și pe riscul lui pro- 

priu, el nu primise şi nici nu putea să primească ordin 
de la comandanți să facă din trupul lui pod peste vi- 
roagă. Işi cîntărise pulerea și simțise deodată că putea 
face acest lucru, că putea să reziste, şi se așezase 
acolo... Cînd numărul celor care săriseră trecu de o 
sută, el găsi din ochi un reazim printre pietre, pentru 
arma care i se bălăbănea fără folos în mînă, înfipse 
baioneta într-o crăpătură și „podul tobolian“ deveni un 
pod pe trei piloni. După ce trecu toată compania, se 
ridică şi el, se căţără pe malul viroagei şi, strigînd 
„ura“, se repezi după camarazi. 

Pentru această faptă primise prima cruce, iar pe a 
doua o cîştigase la Sevastopol, pe bastionul Nr. 5... 

Veneau mereu ostaşi din regimentele Butirski, 
Tomsk, Kolivansk, Azov, Odesa, lakutsk, Suzdal şi 
din alte regimente... Veneau matrozi... Însoţit de trei 
dintre plastunii lui — Luka Grișciuk, Makar Sulga și 
Andrei Ghidenko — veni şi esaulul Danilenko, cu 
mustață încărunţită, dar vioi şi ţanţoş ca un cal de 
curse, îmbrăcat într-o cerkeză albastră, spălăcită, fără 
epoleți, avînd — în afară de sabia căzăcească — un 
pistol și două pumnale prinse la brîul lui vrăjit îm- 
potriva gloanțelor şi a proiectilelor. 

Hrulev îi primi pe plastuni cu o deosebită bucurie, 
le turnă el însuși șampanie la. toți patru, apoi îi îm- 
brăţişă zdravăn şi, după ce ciocni cu ei, își duse deo- 
dată un deget la frunte şi le spuse: 

— Uite ce gînd mi-a venit... Sînt acum aici atiţi 
voinici din regimentele de infanterie, încît n-ai decît 
să le dai cerkeze şi căciuli, să le pui pumnale în brîu 
și ai plastunii gata! După oameni ca voi îţi crapă 
buza, dar, la naiba, sînteţi prea puțini, fraților! 

— Aiasta nu se poate, înălțimea voastră. Nu-i 
chip să scoţi plastuni din pifani! — respinse catego- 
ric Danilenko ideea aceasta. 

— Ei, poftim... De ce să „nu scoţi“ 2. — întrebă 
Hrulev, oarecum încurcat. 

— Trebuie multă bătaie de cap! Şi din cazac îi 
tare greu să scoţi un. plastun, — zise Danilenko clă- 
tinînd din cap. 

— Ei, da, desigur, nu oricine este în stare de aşa 
ceva ! Nici nu mai încape vorbă ! Dar aici nu-i vorba 
despre oricine... 

— Nu, n-are să iasă nimic! — răspunse Danilenko 
și dădu din mînă, trecînd după şampanie la votcă, iar 
Hrulev — parcă suflind foc de atita vin cît băuse — 
îl bătu prietenește pe umăr, făcînd cu ochiul genera- 
lului Pavlov, colonelului Malevski, comandantul re- 
gimentului Ohotsk, şi altora care stăteau la masa sa : 

— Se teme moşul de concurenţă !... Ei, dar de în- 
cercat totuși nu strică... Naiba ştie? Te pomenești că 
o să iasă ceva! 

La masa lui Hrulev şedea și preotul regimentului 
Kamciatka, ieromonahul loaniki, a cărui cruce de ar- 
gint de pe piept atîrna acum prinsă de panglica 
ordinului sf. Gheorghe, primită pentru incursiunea de 
la 15 martie. 

Era afumat bine... Albul ochilor cenuşii, mari și bul- 
bucaţi, se roşise puternic, iar coama de păr bălai i se 
răvășşise, dar barba lungă era în ordine: o tot nete- 
zea cu mîna stîngă. 

— E-eh ! — suspină el cu amărăciune.—Ce mai plas- 
tun ar fi ieșit din mine... O minunăţie l... Mi-am gre- 
şit drumul... Răposatul Foti e vinovat, el m-a ispitit ! 

Cei patru plastuni mărunți şi uscățivi, dintre care 
trei ostași, îmbrăcați cu nişte cerkeze de mare ţinută 
cu cel puțin opt petice în felurite culori, întoarseră 
toți odată capetele spre uriaşul și bărbosul călugăr 
schimbînd între ei priviri ghiduşe şi, ca să nu puf- 
nească necuviincios în minecă, apucară repede paha- 
rele. 

loaniki nu glumise şi cîțiva dintre cei de la masă, 
care îl cunoșteau pe „Anika-oşteanul“, şi chiar Hru- 
lev, nu-i luară vorbele în glumă. Într-adevăr, călugă- 
rul avea o fire războinică, iar o dată, la beţie, își ex- 
primase chiar îndoiala în privința vieţii de apoi, 
peniru care binecuvînta aproape în fiecare zi pe sol- 
daţii răniţi mortal. 

În vremea asta, Danilenko, ca orice om prevăzător 
— care judecă pe toate laturile ceea ce trebuie să ra- 
porteze superiorului — îi spunea lui Hrulev : 

— Plastun, dintr-un pifan, înălțimea voastră, e 
totuna cu carne de oaie pe care ţi-o dă la birt drept 
iepure... Geaba scrie pe hirtiuţă că-i „iepure“, cînd 
ca-i oaie sadea, măcar că-i împănată cu slănină de 
Porc... 

loaniki tuna, adresîndu-se comandantului diviziei 
a Il-a, generalul Pavlov : 

— Cînd eram seminarist în ultima clasă, puteam 
să-mi fac uşor de cincisprezece ori la rînd cruce, cu o 
greutate de două puduri, dar acum nu mai pot... Spu- 
ncți şi dumneavoastră, ce-mi mai trebuie mie putere, 
de vreme ce am har duhovnicesc, ba mai sînt şi 
monah ? 

Și fără să mai aștepte răspunsul lui Pavlov, care 
cra cherchelit şi el trase şuierînd aerul în pieptu-i 
larg și bubui ca un tunet: 


La mine fetele veneau, 

Un şip de votcă mi-aduceau, 

Cu dispera-a-are îmi spuneau: 

— Ah, ce păca-at! Ah, ah, ah, ah, 
Ah, ce păca-at că eşti monah! 


Acest „ah“, repetat de mai multe ori, răsuna în 
odăile pline pînă la refuz ca nişte focuri de mitralii 
trase dintr-un unicorn !) de douăzeci de livre. 

O femeie voinică, poate chiar peste măsură de grasă, 
de vreo patruzeci şi cinci de ani, cu trăsăturile fe- 
(ei aspre şi bärbäteşti, purtind rochie cafenie de 
soră de caritate şi — bonetă albă ca o frunză lată de 
brusture, neavînd însă panglică albastră şi nici cru- 
cca de aur, sosi către seară la serbare şi, tutuindu-i 
pe toţi, fie că erau soldați sau ofiţeri, îl tot căuta pe 


1) Obuzier de calibru mic cu tragere rapidă — nouă lovituri pe mi- 
nut — inventat de P. S. Şuvalov, fratele favoritului țarinei Elizaveta Pe- 
lovna. (N. red. ruse.) 

generalul Hrulev, dorind să stea de vorbă cu el într-o 
chestiune importantă. 

ĮI se răspunse că Hrulev e ocupat şi că nu poate sta 
de vorbă acum. Femeia, stăruitoare, așteptă pînă cînd 
generalul cobori în grădiniţă. Serbarea era pe siîrşite, 
iar ofițerii începuseră să se împrăştie pe la unităţile 
lor. 

— Nă-i fi tu generalul Hrulev? — îl întrebă fe- 
meia, apropiindu-se. — Am o treabă cu tine şi am 
venit să stăm de vorbă. 

Hrulev ridică mirat sprîncenele-i negre: de multi- 
şor, cam de vreo patruzeci de ani, nimeni nu-i spusese 
aşa, pe nepusă masă, „tu“. 

— Hm... eu sînt generalul Hrulev, dar tu cine 
eşti ? — îi răspunse el pe acelaşi ton. 

— Mie-mij zice Praskovia, iar după tată Ivanovna... 
Numele de familie e Grafova! — răspunse guralivă 
femeia. — Am sosit care va să zică, aici la Sevastopol, 
încă în luna martie cu surorile de caritate din Peters- 
burg, numai că eu n-am făcut parte din comunitat 
asta a lor și drept să-ţi spun, dragul meu, nici nu vreau 
să fac parte! Știu eu ce e cu surorile astea de cari- 
tate, cărora li se mai zice şi văduve cu inima miloasă ! 

— Ei bine, şi ce treabă ai cu mine? 

— Apăi, treaba mea, drăguţule, e următoarea: 
m-au cartiruit, vezi tu, într-o căsuţă tocmai la capul 
Pavlovski, la un loc cu o văduvioară cu inima mi- 
loasă, iar văduvioara asta s-a nimerit să fie o muiere 
a dracului și rea de gură, să te ferească dumnezeul!.., 
Fu o vorbă, ea zece... eu încă una, ea douăzeci! Și 
s-o vezi, e ca un zbirciog şi behăie ca o oaie! Ce 
folos ar putea avea de la ea ostașii răniţi ? Nici u-nu, 
crede-mă... Cînd m-am dus să mă plîng la ăi mari, ăi 
mari cui crezi că i-au ţinut parte ? Tot ei... oii ăsteia 
behăitoare ! De ce — mi-au spus — i-ai aruncat lucru- 
şoarele pe fereastră? Trebuia să raportezi pe cale 
ierarhică ! Acum, m-am ce să fac... Trebuie să plec 
de acolo. 

— Aha! Am înţeles !... Și ce vrei acum de la mine ? 
— întrebă Hrulev. 

— la-mă pe bastionul tău, drăguţule ! 


32 


— Hm... cam grea treabă... Şi unde crezi că ai să 
stai pe bastion ? 

» — Unde stau soldaţii, am să stau şi eu! — răs- 
punse prompt Praskovia Ivanovna. 

— Ar fi mai bine să te aranjezi în adăpostul ofițe- 
rilor, — mormăi Hrulev. 

— Cum crezi, drăguţule, dacă spui tu că în al ofi- 
țerilor, fie şi în al ofițerilor, numai să-mi faci rost... 
chiar azi... 

— Te grăbeşti, va să zică ? Ei, atunci du-te la că- 
pitanul de rangul întîi Iurkovski — pe Malahov — 
și spune-i că te-am trimis eu... Surorile de caritate, ce-i 
drept, n-au stat niciodată pe bastioane, dar o să fa- 
cem o încercare și-o să începem cu tine... Numai bagă 
de seamă, măicuţă, că acolo nu-i ca la capul Pavlov- 
ski... Acolo gloanţele bizîie ca muştele, fără să mai 
vorbim de proiectile. 

— Io-te-te, ţi-ai găsit cu ce să mă sperii... Gloanţe! 
Păi, de-aia-i război, ca să fie gloanţe... La cine ziseși 
-ă mă duc acolo? La lurkovski ? 

— La lurkovski... El e comandant acolo... Miine am 
să dau ordin chiar eu să ţi se facă acolo un mic adă- 
post. 

— La lurkovski, va să zică... Apoi mă duc chiar 
acum... Să-ţi fie inima uşoară, drăguțule ! 

— Lasă, că nici așa nu mi-e grea, — mormăi Hru- 
lev, privind în urma femeii în rochie cafenie şi cu bo- 
netă albă, care se întorsese şi se depărta greoaie cu 
pași mari. 

Se lăsa amurgul... Corul tot mai cînta — dealtfel cu 
voci mai puţin ferme şi sigure — refrenul cunoscutului 


cîntec „Ce staţi zori încețoșate, şi v-aşterneţi rou- 
rate...“ 


Peste codri, peste codri 
Stau tîlhari la drumul mare, 
Peste codri, peste codri, 

Mă pîndesc să mă omoare... 
Nu, nu-u nu m-oi du-u-ce 
Stau acasă şi-oi muri! 

Nu, nu-u, nu m-oi du-u-ce 
Stau acasă şi-oi muri! 

3 — Epopeea Sevastopolului, vol. III 


Viersul părea să sune ca un cîntec de despărţire. 
Ofițerii se împrăştiau în grupuri, unii braţ la braț, 
pentru a-și păstra echilibrul, alţii îmbrăţișați, încer- 
cînd să cînte şi ei. Organizatorul serbării îşi îndepli- 
nise obligaţiile ireproşabil : fusese vin de ajuns. In- 
cepură să plece spre tabăra lor pe echipe şi soldaţii 
din regimentul Ohotsk. Tot de la serbare, plecau 
direct la luptă alte grupuri, echipe de voluntari, care 
se oferiseră să plece în incursiunile ce urmau să se 
facă în acea noapte pe flancul drept al poziţiilor. 

Serbarea regimentului Ohotsk încă mai piîlpiia, 
fără a putea să se stingă dintr-o dată, devreme ce 
pălălaia ei se întinsese atît de mult şi de puternic, 
în timp ce în tranșeele inamice bubuiau salvele şi 
focurile dezordonate ale celor luaţi prin surprindere, 
iar baionetele rusești lucrau cu înverșunare... 

O sută cincizeci de voluntari din regimentele 
Minsk şi Podolsk pătrunseseră în tranșeele franceze 
dintre bastioanele cinci şi şase, iar un batalion din 
regimentul Koltvan, întărit cu o sută de voluntari, îi 
nimicea tot pe francezi în dreptul redutei Schwartz. 

Amândouă incursiunile reușiseră cum nu se poate 
mai bine. 

După această serbare zgomotoasă — organizată 
de Hrulev — și după succesul celor două incursiuni 
de 1 mai, puteai să te gindeşti în clipele de odihnă 
fie la o apropiată și foarte mare victorie a armatei 
de la Inkerman — împreună cu garnizoana Sevasto- 
polului — fie la o cotitură bruscă în favoarea păcii 
la conferințele de la Viena... Dar luna mai atît de 
lungă abia începea și mai rămîneau încă treizeci de 
zile pînă la sfîrşitul ei... | 

Furtunile din epoca echinoxului de primăvară ră- 
măseseră în urmă, iar marea, pe toată întinderea ei, 
era liniştită și netedă ca oglinda. Marea se alinta, 
încălzindu-se la soare, iar prin: Dardanele și prin 
Bosfor, fără piedică şi fără grijă, parcă ieşite la 
plimbare, treceau întruna vasele cu pînze şi cu aburi 
ale invadatorilor, aducînd pe peninsula Hersones 
mari transporturi de oameni, proiectile, pulbere, mor- 
tiere şi toate celelalte socotite necesare pentru un cît 

mai grabnic triumf al cartierului City şi al banche- 
rilor parizieni, cît şi pentru triumful reginei Victoria 
și al lui Napoleon. 


Capitolul Îi 
IN TABĂRA INVADATORILOR 


În culisele teatrului de operaţiuni — la Londra, la 
Paris şi la Viena — se ţesea în luna aprilie o com- 
plicată şi vicleană pînză de păianjen diplomatică, în 
care politicienii Angliei şi ai Franței voiau neapărat 
şi definitiv să-l prindă pe Franţ Iosif. şi să-l deter- 
mine să declare război Rusiei. Dar tînărul „luda 
austriac“ 1) avea sfetnici bătrîni şi cu experienţă din 
școala lui Metternich 2), care cunoşteau mult mai. 
bine decît el starea cu totul dezechilibrată a finanțe- 
lor Austriei, ca și situaţia generală nesigură a ţării, 
şi îl reţineau de la o provocare deschisă, riscantă, 
a Rusiei, care concentrase o mare armată la grani- 
tele sale de sud-vest. 

Napoleon spunea indignat : 

— Ce-i la urma urmei acest Franţ Iosif ? Nici aliat 
credincios, nici duşman cinstit ? 

Se hotärîse chiar să plece în persoană la Viena, 
ca să seducă pe această frumoasă ipocrită, dar în 
ultima clipă îşi dădu seama că va fi o treabă foarte 
grea şi renunţă. Firește, era conștient că pricina in- 
succesului lui diplomatic se datoreşte asediului peste 
măsură de prelungit al Sevastopolului și-l tot fră- 


1) Aşa îl numise pe Frant Iosif poetul F. I. Tiutcev în poezia sa „Nu, 
are o margine îndelunga răbdare“, scrisă cu ocazia sosirii arhiducelui 
Austriei la funeraliile lui Nicolae I. (N. red. ruse.) 

2) Metternich Klement-Wenzel (1773-1859) — diplomat şi ministru al 
nfacerilor exierne al Austriei de la 1809 pînă la 1848, cîne! a fost răstur- 
nat de mişcarea revoluţionară ; era inspiratorul reacţiunii şi susținătorul 
slslemului absolutist în întreaga Europă. (N. red. ruse.) 

mînta gîndul să se ducă în Crimeia, pentru ca pre- 
zenţa lui în mijlocul armatelor aliate să le însufle- 
țească la fapte mari şi, dintr-o singură şi puternică 
lovitură, să isprăvească războiul. Făcîndu-şi soco- 
teala, însă, că lucrul acesta va fi chiar mai greu decît 
să înfrîngă îndărătnicia lui Frant Iosif, amînă călă- 
toria şi trecu doar Canalul Mînecii, în aprilie, pentru 
a face o vizită reginei Victoria. 

Către sfîrşitul lui aprilie, conferințele de la Viena 
se împotmoliseră cu totul și lordul Russel, reprezen- 
tantul Angliei, părăsi Austria. Același lucru îl făcu 
şi ministrul afacerilor externe al Franţei, Drouyn de 
Lhuys. Napoleon voia să obțină la Londra aprobarea 
planului său de a transfera operaţiunile militare în 
interiorul Crimeii — fără să părăsească asediul Se- 
vastopolului — pentru a găsi astfel o ieșire rapidă 
şi sigură din impas şi să isprăvească războiul în chip 
strălucit, prin două-trei lovituri puternice date asupra 
spatelui armatelor lui Gorceakov. 

Fireşte, planul acesta fusese încuviințai la Londra, 
chiar de la primele cuvinte, dar el impunea să fie 
trimise în Crimeia considerabile forţe de întărire, iar 
Napoleon văzu în curînd la fața locului că bogata 
„buna şi bătrîna“ Anglie era foarte săracă în soldați 
și că acest lucru părea cu totul ireparabil. 

— Până la urmă, Franţa se va găsi în situația că 
va trebui să se bizuie în acest'război numai pe for- 
tele ei proprii, — spuse Napoleon, la întoarcere, mi- 
nistrului său Vaillant. — Putem trimite în Crimeia 
trupe oricît de multe, dar constat că acolo aveam 
nevoie nu de Canrobert, ci de un Suvorov... Da, nu- 
mai un Suvorov ar putea obţine o victorie rapidă și 
hotărîtoare. 

— Din păcate, sire, nu avem un Suvorov, — răs- 
punse modest Vaillant. 

— Totuşi, se ştie demult că războiul naşte eroi! 
Trebuie să încercăm să-l găsim cu orice preţ! 

— Um nou Suvorov, sire, nu are nici Rusia... In ce 
priveşte Franţa... l-am avea poate pe Pélissier. Pe 
altcineva nu văd! 

— Pélissier... — se strîmbă ușor Napoleon. — E 
destul de bătrân acum ca să mai fie un comandant 
suprem energic, cu atît mai mult cu cât clima Cri- 
meii îmbătrineşte în mod vădit pe toţi generalii 
noștri şi îi face inactivi. 

— Sire, Suvorov era mult mai în vârstă decît ge- 
meralul Pélissier, cînd a executat faimoasa sa trecere 
peste Alpi și cînd a ieşit învingător la Trebia și la 
Ticino. 

— Pélissier, ce-i drept, a înregistrat de curînd un 
succes în faţa contraproșurilor rusești, — spuse Na- 
poleon. — El a demonstrat că izbînda în lupta cu 
ruşii este pe deplin posibilă, dar la urma urmelor, 
asta n-a fost o acţiune chiar atît de mare. 

— Generalul Canrobert nu-l va lăsa să întreprindă 
o acţiune mare, sire, atît timp cît el va fi comandant 
suprem, — răspunse Vaillant. 

Convorbirea aceasta, în cursul căreia Vaillant îi 
propunea atît de stăruitor pe Pélissier, pentru postul 
de comandant suprem al armatei franceze din Cri- 
meia, avusese loc înainte de a fi fost trimis lui Can- 
robert planul de operaţiuni militare, alcătuit chiar 
de Napoleon. 

Coniraproșurile despre care se vorbea fuseseră 
construite din ordinul lui Gorceakov în faţa a două 
fortificații : reduta locotenentului Schwartz, din ime- 
diata apropiere a bastionului patru, şi luneta loco- 
tenentului Belkin, de pe flancul drept al bastionului 
cinci. 

Acolo era un platou înalt între două vilcele, iar pe 
platou se afla un cimitir. Era tocmai locul de unde 
regimentul Minsk pornise incursiunea sa în timpul 
bătăliei de la Inkerman. Atît asediatorii cit şi ase- 
diaţii îşi dădeau seama de importanţa acestui platou, 
iar francezii — sub conducerea generalului de geniu 
Niel — începuseră în aprilie să înainteze energic pe 
cl, străbătind sub focul ruşilor aproape două sute 
de metri în opt zile, cu un sistem de tranșee în zig- 
zag. Gorceakov hotărî să le iasă înainte și, cîteva 
regimente — schimbîndu-se zilnic unul cu altul şi 
suferind pierderi mari de pe urma focului concentrat 

al francezilor — construiseră tot în opt zile, o serie 
de tranşee de apărare pe o lungime de o jumătate de 
kilometru, la vreo cincizeci de stînjeni de la unghiu- 
rile exterioare ale redutei lui Schwartz şi ale lunetei 
lui Belkin. 

În tranşeele acestea fuseseră instalate nouă mor- 
tiere mici care trăgeau cu mitralii, iar lucrările con- 
tinuară pînă cînd generalul Pélissier, comandantul 
corpului întîi al armatei franceze ceru aprobarea lui 
Canrobert să atace şi să cucerească tranșeele, cîtă 
vreme ruşii nu făcuseră -din ele o fortificație puter- 
nică, asemenea redutei Kamciatka. 

Canrobert nu voia să consimtă la asaltul tranişee- 
lor, dar Pélissier insista cu tărie. In sfîrșit, Can- 
robert îşi dădu aprobarea ordonînd ca atacul să fie 
dat în noaptea de 19 spre 20 aprilie, dar firea lui 
nehotăriîtă se dovedi mai tare, pentru că în seara de 
19 aprilie revocă ordinul. Între timp, Pélissier adu- 
nase forțe mari în faţa tranșeelor ruseşti — o divizie 
întreagă — și, miîniat, trimise pe aghiotantul său la 
comandantul suprem cu înștiințarea că totul este 
gata pentru atac şi că acesta va avea loc, el luîn- 
du-şi întreaga răspundere. 

Aruncată împotriva a două batalioane din regi- 
mentul Ugliţki, care era de pază în noaptea aceea în 
tranșee, divizia trebuia desigur să înregistreze un 
succes deplin : tranșeele, împreună cu cele nouă mor- 
tiere, au fost cucerite. În tabăra aliaţilor, succesul 
fu socotit ca o mare victorie şi acest fapt contribui 
la faima lui Pélissier, în dauna lui Canrobert. 

Într-adevăr, din încercarea lui Gorceakov nu s-a 
ales altceva, decît că regimentele ruseşti pregătiseră 
cu mîinile lor tranșee pentru francezi în imediata 
apropiere, nu numai de reduta lui Schwartz, dar și 
de bastionul Nr. 5. p 

Odată cu aceasta, se prăbușea întregul plan al lui 
Gorceakov, conceput în tihnă la Chişinău, cu privire 
la sistemul de contraproşuri aranjate într-o impeca- 
bilă ordine de șah, cu ajutorul cărora invadatorii ar 
fi putut, pasămite, să fie respinşi de la Sevastopol. 
În mintea înlocuitorului lui Menşikov, revenea cu tot 

sarcasmul ei, întrebarea prințului: „Ciîtă garnizoană 
crezi dumneata că îţi trebuie, pentru a apăra toate 
aceste contraproşuri 2“ 

Garnizoana era însă mică şi ea se topea văzînd cu 
ochii, atît de pe urma focului inamicului, în timpul 
lucrărilor şi incursiunilor, cît şi din cauza bolilor. În 
afară de asta, ostaşii aveau mari necazuri cu armele 
lor, pe care, cuiva i se măzărise să le adapteze pen- 
tru gloanţele franceze Mini. 

După două-trei focuri gloanţele acestea nu mai 
intrau pe țeavă, dar arma trebuia totuşi încărcată... 
Vergeaua nu împingea glontul şi trebuia să baţi cu 
ceva în ea, ca să-și facă treaba. Băteau cu pietre, 
cu ce se găsea la îndemînă, dar vergeaua se îndoia, 
şi glonțul nu ieșea. Īncercau să ungă gloanţele cu 
seu de lumînare, ca să intre pe ţeavă cum trebuie, 
dar nici acest lucru nu folosi la nimic. Cînd se forța 
însă țeava prea mult, pentru a vîrî gloanţele buclu- 
cașe, se întîmpla ca ţevile fostelor arme lise — pre- 


văzute acum cu ghinturi — să se rupă, parcă ar fi 
fost de carton, chiar de-a lungul ghinturilor. 
— Trădare! — strigau soldaţii, iar ofițerilor le 


era greu să-i .liniştească, cu afît mai mult cu cît ei 
înşişi îşi pierdeau cumpătul, văzînd cît de dezarmaţi 
erau soldaţii lor. 


2 

In aceeaşi zi, când francezii ocupaseră tranșeele 
din faţa redutei lui Schwartz, de la Kamîşev şi de la 
Balaklava fusese trimis un mare corp de debarcare, 
compus dintr-o divizie franceză aflată sub comanda 
generalului d'Autemarre şi dintr-o divizie engleză, 
care — împreună cu întreaga expediție — era co- 
mandată de sir George Brown, restabilit de pe urma 
rănii căpătate în bătălia de la Inkerman. 

Din Sevastopol, se observase că escadrele care În- 
soțeau vasele de transport'cu trupe se îndreptaseră 
de cu seara spre vest şi, de aceea, unii ofițeri din 
statul major al lui Gorceakov socotiră că acest corp 
va debarca la gura Nistrului, ca să acţioneze împo- 

triva Armatei de Sud a generalului Liders. Amiralii 
Lyons și Bruat îşi permiseseră o manevră de diver- 
siune, anume pentru a induce în eroare marele stat 
major rus, însă, moaptea, flota reunită se întoarse 
înapoi și luă direcţia spre Feodosia, ţinta expediției 
fiind Kerci şi oraşele portuare din Marea de Azov. 

Această expediţie fusese hotărită, nu fără fricțiuni, 
între Canrobert şi Raglan. Canrobert nu dorea să-şi 
împrăștie forțele, dar asupra cuceririi Mării de Azov 
insista deosebit amiralul Lyons, cu care Raglan era 
în «deplin acord, cu atît mai mult, cu cît acest lucru 
corespundea și vederilor ministerului de război al 
Angliei. Canrobert se opusese multă vreme împuţi- 
nării forțelor sale cu o divizie întreagă ṣi cedă nu- 
mai în faţa elocventelor argumente ale lui Raglan, 
anume că ocuparea Kerciului și a Mării de Azov va 
echivala cu o mare victorie la Sevastopol, întrucît ar 
împiedica foarte mult aprovizionarea armatei lui 
Gorceakov. 

Escadra cu corpul de debarcare îşi luase largul, 
cînd de la Paris sosi noul plan de operațiuni — al- 
cătuit chiar de Napoleon — prin care se impunea 
prezenţa tuturor forțelor aliate într-un singur loc. 
anume la Sevastopol. 

Canrobert trimise îndată un vas uşor, cu unul 
dintre ofiţerii lui de ordonanță pentru a transmite 
amiralului Bruat şi generalului d'Autemarre ordinul 
de a se întoarce îndată la Kamiş. 

Raglan rămase nu numai uimit de revocarea ex- 
pediţiei de către Canrobert — el era gata s-o inter- 
preteze drept o ofensă adusă lui, comandantului 
suprem al armatelor : reginei Victoria. Nu-i mai ră- 
mînca, într-adevăr, decît să recheme la rîndul lui 
escadra lui Lyons şi divizia: lui Brown la Balaklava, 
dar pasul acesta forțat îl lipsi pentru mult timp de 
darul elocinţei : deveni foarte zgîrcit la vorbă, arță- 
gos și posac. 

Noul plan de război, trimis de la Paris, trebuia 
să fie discutat de cei patru comandanţi supremi ai 
armatelor aliate, adică și de Omer-paşa, şi de gene- 
ralul 'sardinian La-Marmora, întrucît începuse să 

sosească şi să debarce la Balaklava corpul de sardi- 
nieni, compus din două divizii şi jumătate. 

E adevărat că acest corp de cincisprezece mii de 
oameni prezenta o forță relativ mică şi nu putea 
acționa independent, în schimb generalul La-Mar- 
mora — un om cu o statură uriașă și, cu o înfățișare 
foarte războinică — se vădi a avea o ţinută mult mai 
impunătoare decît ceilalţi trei comandanţi supremi. 

Dealtfel rolurile celor patru comandanţi supremi 
fuseseră împărțite la Paris, chiar de Napoleon, care, 
nehotărîndu-se să vină în Crimeia şi să preia coman- 
da forţelor invadatorilor, își făcuse totuşi ferm pla- 
nul de a conduce războiul din palatul său, fără să-şi 
riște sănătatea şi viaţa. 

Planul lui Napoleon era mult mai îndrăzneţ şi mai 
hotărît decît planul expediției la Kerci şi în Priazo- 
vie 1), zădărnicit de el... În loc numai de a îngreuna 
aprovizionarea armatei lui Gorceakov cu grîne, vite 
și muniții, voia s-o nimicească cu totul, să nu mai 
rămînă nimic din ea, pătrunzind în spatele ei cu 
mari forțe, dinspre Simferopol şi Bahcisarai, renun- 
țind, totodată, la operaţiunea dinspre Eupatoria, 
despre a cărei necesitate se scrisese atit de mult în 
ziare. 

Discutarea planului întocmit de Napoleon ţinu în- 
delung, întrucât acest plan răsturna toată concepţia 
de manevră a războiului, stabilită cur atîta trudă. 
Canrobert trebui să convoace de cîteva ori pe coman- 
danții supremi la el, sau să se ducă el însuşi la ei, 
ori să le adreseze în scris prin aghiotanţii săi între- 
bări precise, pentru a primi răspunsuri tot atît de 
precise. 

Lordul Raglan, fie că consfătuirile se ţineau la 
Canrobert, fie că se ţineau la el, arăta prin toată 
atitudinea lui că nu este deloc de acord cu ceea ce 
se caută să i se impună. Cînd Omer-pașa, în virtutea 
obiceiului de a gîndi unilateral, sau din alte cauze, 
propunea din nou proiectul ofensivei din direcţia 


1) Regiunea din jurul Mării de Azov. (N. red, rom.) 

Eupatoriei afirmînd că armata lui era pregătită pen- 
tru acest lucru, Raglan îl susţinea hotărît pe croat. 

— Şi pe dumneavoastră, milord, vă atrage vari- 
anta aceasta a acţiunilor ofensive? — îi replică reţi- 
nut Canrobert la una din consfătuiri. — Critica ei, 
făcută de majestatea sa, nu poate însă să nu fie re- 
cunoscută ca foarte serioasă... lată argumentele in- 
vocate împotriva acestei variante... Întîi, armata care 
va înainta dinspre Eupatoria nu va avea flancurile 
asigurate... 

— Asigurarea flancurilor depinde de-cel care co: 
mandă anmata ! — obiectă Raglan, preferind să se 
uite în clipa aceaa la Omer-pașa. 

— Noi am ţinut cont de aceasta, milord, — îi 
aminti politicos Canrobert, — cînd ne-am deplasat 
de la Eupatoria spre sud! Atunci flancul nostru 
drept era pe deplin asigurat de pe mare. 

— lar flancul stîng n-a fost deloc atacat, — sub- 
linie Raglan. 

— Atunci erau puţine trupe rusești în Crimeia, dar 
acum sînt destule... Lîngă Eupatoria, staţionează un 
detaşament de cincisprezece mii de oameni, în spe- 
cial cavalerie, capabilă să acționeze pe amîndouă 
flancurile, îndată ce armata noastră va pătrunde în 
stepele Crimeii. Atacurile de noapte cu mari mase de 
cavalerie pot fi foarte periculoase... Am avut exemple 
în Africa, în timpul războiului contra kabylilor... 
Acum — cînd drumurile au devenit pretutindeni 
practicabile — acestor forțe de avangardă ruseşti, 
desigur, le pot veni foarte repede în ajutor şi alte 
trupe, în număr suficient, care să închidă drumul 
armatei noastre. Ce se va întîmpla atunci ? Va trebui 
să primim lupta, sau să începem retragerea... lată, 
îmi voi permite să aduc un al doilea argument! Re- 
tragerea armatei turcești, în caz de insucces, nu 
poate să nu fie primejdioasă... Cu aceasta, cred că 
sînteți de acord, nu-i așa ? Apoi al treilea argument... 
Dim cauza terenului neted dintre Eupatoria şi căile 
de acces dinspre nord ale Simferopolului, nu se poate 
găsi o poziţie avantajoasă pentru o bătălie gene- 
rală... Se-nţelege, sau nu se poate deloc sau ar fi 

foarte greu... În sîîrşit, al patrulea argument, care 
de asemenea nu este lipsit de importanţă, ar îi stepa 
aceasta care este cu desăvîrşire pustiită fie de cazaci, 
fie de furajorii regimentelor pedestre sau călări — 
luorul este indiferent — şi de aceea nu prezintă po- 
sibilităţi pentru a întreține o armată mare. De ase- 
menea, nu există nici surse suficiente de adăpat... 
Prin urmare, în caz că armata va fi încercuită de 
forţe superioare, ea va trebui, sau să primească lupta 
în condiţii dintre cele mai puţin favorabile, sau să 
fie pusă într-o situație care poate duce la rezultate 
şi mai rele, despre care mai bine să nu vorbim... 

— Bine, dar argumentele acestea mu le aud pen- 
tru prima dată, — obiectă Omer-paşa. — Se-nţelege, 
distanța dintre Eupatoria şi Simferopol trebuie 
parcursă într-un marş rapid... Cît priveşte cavaleria 
rusească. fără îndoială că ea n-are să atace flancu- 
rile noastre, ci are s-o ia pur şi simplu la fugă! 

— Nu se poate şti !... Data acțiunii dumneavoastră 
poate fi aflată de ruşi prin dezertori, sau prin spioni, 
şi atunci pot fi aduse la Eupatoria unităţi dîrze. În 
sfîrşit, chiar în cazul unui succes deplin, dacă armata 
dumneavoastră, să admitem, va reuşi să ajungă la 
Simferopol şi-l va ocupa. oare asta nu va schimba 
întregul mers al războiului ? — se adresă Canrobart 
lui Omer-paşa. — Gorceakov n-are să privească 
acest lucru cu indiferenţă şi dacă nu vă vor sosi de 
urgență ajutoare, armata dumneavoastră va pieri în 
scurt timp și va trebui ştearsă dim liste. Pentru a o 
salva, va fi necesar să ridicăm de aici forţe marl... 
In felul acesta, însă, ajungem inevitabil la nout plan 
de război primit de mine, adică tot la înaintarea spre 
Simferopol, dar mu de la Eupatoria, ci de la Alușta. 


— Adică peste munți! — preciză Raglan cu iro- 
nie. — Admiţind că înaintarea de la Eupatoria prin 


stepa netedă și pustie este periculoasă, ce avantaje 
ar prezenta înaintarea prin munții acoperiţi de pă- 
duri ? 

— Tocmai acesta este obiectul consfătuirii moas- 
tre, milord. 

— Dacă data ofensivei noastre dinspre Eupatoria 
poate fi aflată de Gorceakov prin spioni, apoi ofen- 
siva de la Aluşta, care va trebui să fie precedată şi 
de o debarcare, îi poate îi divulgată nu numai de 
spioni, — spuse zîmbind Omer-pașa. — Atunci, pă- 
durile de pe munţi pot să învie deodată și să răsune 
de salve. 

— Varianta aceasta este cu totul imposibilă! — 
exclamă hotărît Raglan, de acord cu Omer-pașa. 

— Dacă admitem că Gorceakov ar avea posibili- 
tatea să apere trecerea peste munţi, atunci, într-ade- 
văr, această variantă e periculoasă! — confirmă 
Canrobert. — Trebuie să se aibă în vedere, însă, că 
Gorceakov va fi ocupat în acest timp nu numai cu 
soarta Sevastopolului, ci şi de înaintarea de la Bai- 
dar spre Bahcisarai... Nu-i va mai arde atunci de 
Aluşta, căreia nici acum nu-i dă nici o însemnătate, 
mai ales că, după informaţiile noastre, acolo nu sînt 
decât două sotnii de cazaci de pază... Aluşta se află 
destul de departe de Sevastopol, dar de două-trei ori 
mai aproape de Simferopol... Cincizeci de kilometri 
de şosea destul de bună... doar două etape de marş 
— şi Simieropolul ar fi cucerit ! 

"— Acolo e o pantă de aproape douăzeci de kilo- 


metri, — remarcă Omer-paşa. 
„ — Oare pentru zuavii noştri acesta e un ob- 
stacol ? 


— Varianta a «doua, adică înaintarea de la Baidar 
spre Bahcisarai, mi se pare totuși un rău mai mic, 
din aceste două rele, — trase înciudat concluzia 
Raglan, dar Canrobert se înveseli vizibil după aceste 
cuvinte ale mareșalului Angliei. 

— Perfect, milord ! — îi prinse el vorba. — Înainta- 
rea 'spre Bahcisarai vi se pare, deci, mai înteme- 
iată ?... Înaintarea aceasta după părerea majestăţii 
sale, o puteţi conduce mai bine decît oricine chiar 
dumneavoastră ! 

— Eu? — se miră Raglan, căci abia acum afla 
de acest lucru. — Cum aş putea lăsa armata mea 
aici, lîngă Sevastopol ? 

— Pentru comanda întregului corp de asediu va 
rămîne generalul Pélissier, — răspunse Canroberi. 
— În ceea ce mă privește, asupra mea cade sarcina 
de a realiza înaintarea de la Aluşta cu o armată de 
patruzeci de mii de oameni, fonmată exclusiv din 
unităţi franceze, la care se mai afectează un corp de 
debarcare de douăzeci şi cinci de mii de oameni, din 
rezerva cantonată în prezent lingă Constantinopole. 
In total, pentru înaintarea spre Alușta, sub comanda 
mea trebuie să intre şaizeci și cinci de mii de oa- 
meni... Dacă aceste trupe vor fi de ajuns sau nu, ne-o 
va spune viitorul. Sub comanda dumneavoastră, mi- 
lord, vor trebui să intre în primul rînd toţi sardinie- 
nii, apoi cinci mii de soldaţi francezi, zece mii de 
turci şi, în sfîrșit, douăzeci de mii de englezi... 

Auzind aceste vorbe, Raglan nu se mai putu stă- 
pîni. El se ridică tăcut şi se duse la fereastră, prin 
care — în treacăt fie spus — nu se vedea aproape 
nimic din pricina ploii dese. 

Ar fi vrut să spună foarte multe și, în primul rînd, 
că împăratul francez nu avea dreptul să dispună de 
el, comandantul suprem al armatei engleze, încercînd 
să-l scoată impreună cu întreaga lui armată de pe 
poziţiile de Hngă Sevasiopol, peniru niște aventuri 
strategice ignorante... Fiindcă nu putea să spună 
acest lucru, preferă să tacă şi rămase îndelung pe 
gînduri, în timp ce Canrobert — dorind să acopere 
tăcerea penibilă — îi explica însuflețit, lui Omer- 
pașa, planul lui Napoleon, în privinţa trupelor tur- 
ceşti. 

— Socotind efectivul forțelor armatei turcești la 
patruzeci de mii de oameni, imajestatea sa --- scă- 
zînd zece mii de oameni care vor intra în compo- 
nenţa armatei lordului Raglan — include restul de 
treizeci de mii în corpul de asediu al generalului 
Pélissier... Astfel, în acest corp vor fi în număr egal, 
treizeci de mii de francezi şi treizeci de mii de turci, 
fără a mai socoti necombatanţii, care se vor ridica 
și ei la zece mii de oameni probabil. 

— Bine, dar în acest caz, la ce se va reduce rolul 
meu personal în calitate de comandant suprem al 

armatei majestăţii sale sultanului? — întrebă uluit 
Omer-paşa. 

— Dumneavoastră, desigur, veţi sta pe lîngă 
armata dumneavoastră, — răspunse Canrobert. — 
Acea de treizeci de mii... — adăugă el. 

— Adică în corpul pe care-l va comanda Pelis- 
sier ? Pur și simplu generalul Pélissier? — întrebă 
Omer-pașa abia stăpînindu-se. 

— Generalul Pélissier, . după planul majestății 
sale, va avea comanda generală a corpului de asediu, 
— răspunse încurcat Canrobert. 

— Prin urmare, eu voi intra sub comanda gene- 
ralului Pelissier ? V-am înţeles bine? ` 

Canrobert făcu un gest evaziv, mai elocvent decît 
vorbele, iar Omer-paşa — ca şi Raglan mai înainte 
— sări în sus de la locul lui şi-și încrucişă provocă- 
tor braţele pe piept. 

Canrobert nu invitase la consfătuire pe al patrulea 
comandant suprem — La Marmora — lucru pe de- 
plin explicabil: La Marmora abia sosise în Crimeia 
și nu cunoștea situația operaţiunilor militare decit 
numai pe hartă, fără să mai vorbim că efectivele 
armatei lui erau destul de reduse. 

Oricât se străduise, Canrobert nu reuşi să ajungă 
la o înţelegere nici cu Raglan, nici cu Omer-pașa, 
spre a-i determina să consimtă a executa fără rezerve 
planul lui Napoleon. Simțind propria lui lipsă de 
autoritate în ochii lor, el fu nevoit să raporteze lui 
Napoleon : „In împrejurări atît de importante, nu 
pot decît să regret că n-avem un generalisim, un om 
învestit cu autoritatea supremă şi avînd destulă ex- 
perianță ca să domine toate împrejurările“. 

În sfîrşit, ajunse la concluzia că cel mai bun lucru, 
în situaţia lui, ar îi să-și decline răspunderea pentru 
executarea noului plan de război, care, nu că n-ar fi 
promis un succes mare şi rapid, dar părea oricum 
foarte dificil. 

Schimbînd radical aspectul războiului dus de opt 
luni — transformîndu-l dintr-un război de poziţie 
într-un război de manevră — planul acesta rupea 
armate mari de la bazele lor, le obliga să se împo- 
văreze cu trenuri regimentare și le azvîrlea în inte- 
riorul Crimeii, mult mai bine cunoscut rușilor... 

Contestind obiecțiunile aliaţilor săi — în calitatea 
sa de comandant suprem al armatei franceze — în 
adîncul sufletului Canrobert era în totul de acord cu 
ei. Gîndul necesității unui generalisim nu-l părăsea. 
Neavînd speranța să fie numit de la Paris, Canro- 
bert se hotărî să-i propună lui Raglan să-şi ia asu- 
pra lui, dacă nu titlul de generalisim, măcar rolul 
lui. N-a fost greu să-l convingă şi pe Omer-paşa, ca 
pe viitor, să se supună ordinelor lui Raglan, ca celui 
mai mare între egali. 

Canrobert își dădea seama, desigur, că printr-o 
asemenea propunere făcută lui Raglan, își depășea 
atribuţiunile şi că acest lucru putea provoca la Paris 
o explozie de indignare, însă — după părerea lui — 
mu avea altă posibilitate de scăpare, decît să renunţe 
la titlul de comandant suprem și să devină iar co- 
mandant de divizie, adică să execute ordinele altora, 
pentru a nu purta cel puțin răspunderea în faţa îm- 
păratului, a Franţei şi a istoriei... În general, Can- 
robert avusese timp să se convingă deja că el nu era 
o personalitate istorică şi că soarta îi refuzase cate- 
goric această favoare. 

In ceea ce-l privea însă, pe lordul Raglan acesta 
începuse să se convingă demult de acest lucru, sau 
mai precis, era de pe atunci aproape convins. 

Visările sînt proprii chiar și bătrîneţii sănătoase. 
Raglan pornise în expediţia din Crimeia plin de spe- 
ranţe într-un grabnic sfîrşit al războiului și-și vedea 
numele aureolat acolo, la o însemnată depărtare. 
Ce-i drept, era precaut în expresiile sale și prudent 
în acțiuni, dar atribuia o mare greutate şi unora şi 
altora și nu admitea gîndul că ele nu vor produce 
impresia cuvenită. 

Victoria de pe Alma, obţinută cu un preţ foarte 
scump, îl făcuse să cadă pe gînduri, iar la 5/17 

octombrie, ziua primului bombardament al artileriei 
de asediu engleze îndreptat împotriva bastionului 
Nr. 3 — denumit de el Marele Redan — îl făcuse 
să-şi dea seama că ruşii sînt un adversar mai mult 
decit serios atunci cînd acest bastion, care părea că 
fusese făcut una cu pămîntul de uraganul de foc şi 
de explozie, rămăsese totuşi inaccesibil. 

Inkermanul — care aruncase întreaga armală 
engleză în pragul unei totale nimiciri — îl impre- 
sionase adînc, iar campania împotriva lui, începută 
după aceea în presa engleză, nu numai că lăsase în 
el o amărăciune uşor de înţeles, dar mai făcuse să 
se nască și conștiința propriei lui incapacităţi, a ne- 
putinței lui de a face faţă unui concurs de împreju- 
rări atît de nefericit. | 

După aceea, deşi înaintat mareșal, el se străduise 
să se ţină pe planul al doilea, în umbră. Marele Re- 
dan, asupra căruia fuseseră îndreptate toate efortu- 
rile lui timp de șapte luni, și care totuși stătea ne- 
clintit, începuse să i se pară turnat din bronz. 

Se şi simțea „un comandant suprem învins“, 
aproape în aceeaşi măsură în care Menșikov încer- 
case același sentiment după ce pierduse bătălia de 
pe Inkerman, iar acum, deodată, Canrobert îi pro- 
punea să fie cel mai mare, adică îi punea în mîinile 
lui descurajate, îrînele ducerii întregului război. 

Raglan, mai mult uimit decît bucurat de acest 
lucru, refuză categoric. Canroberi, însă, stărui să-l 
convingă că numai el este în stare să poarte această 
grea povară. Totodată era înduioşătoare adînca mo- 
destie a comandantului suprem francez care își nega 
aproape orice talent militar. 

Raglan spusese că se va gîndi și, în sfîrşit, ac- 
ceptă, cu condiţia ca toate tranșeele engleze din fața 
Marelui Redan să fie ocupate îndată de francezi. De 
data aceasta era rîndul lui Canrobert să rămînă 
uimit... _ 

Potrivit planului lui Napoleon, armata engleză 
trebuia într-adevăr să părăsească poziţiile din faţa 
bastionului trei, englezii urmînd să fie înlocuiţi nu 
numai de francezi, ci în parte şi de turci. În felul 

acesta, însă, englezii erau eliberaţi pentru acţiuni de 
cîmp, ca nişte trupe de nădejde și pe deplin cores- 
punzătoare acestui scop, iar Raglan era pus nu nu- 
mai în frumtea lor, ci şi a sardinienilor, a francezi- 
lor și a turcilor, englezii fiind destinaţi pentru rolul 
de nucleu al armatei întrunite. 

Raglan încă nu-și dăduse consimţămîntul pentru 
planul lui Napoleon și, nici măcar o aprobare sub 
rezervă. De ce, atunci, în schimbul consimţământului 
de a fi mai mare între egali, cerea să fie înlocuiți 
englezii cu francezii ? Voia să dea corpului său posi- 
bilitatea să se odihnească si să se refacă pe soco- 
teala francezilor ? 

Raglan se feri să explice ce anume îl îndemna la 
un astfel de tîrg ciudat şi cum gîndea să acționeze 
mai departe. Canrobert voia să-i dovedească că o 
asemenea înlocuire nu se putea face, dat fiind că 
lungimea tranşealor ocupate de francezi era și aşa 
destul de întinsă şi cerea un mare număr de trupe, 
care înregistrau zilnic pierderi simţitoare. Raglan 
știa şi el acest lucru dar era neînduplecat. 

Atunci, Canrobert se decise la ultimul pas. In 
dimineața de 4/16 mai, din mînăstirea Gheorghiev- 
ski, prin cablul care făcea legătura cu Varna, el tri- 
mise la Paris o depeșă adresată lui Vaillant prin 
care ruga să i se retragă titlul de comandant suprem, 
nemaifiind în stare să facă față îndatoririlor sale, 
din cauză de boală. 

El scria: „Datoria faţă de tron şi patrie mă silește 
să cer autorizaţia de a transmite acest titlu lui Pé- 
lissier, care e un general capabil şi cu o mare ex- 
periență. Armata pe care i-o voi lăsa, deprinsă cu 
operaţiile războiului, este neobosită şi plină de însu- 
Iletire. Rog pe majestatea sa să-mi permită să rămîn 
numai în fruntea unei divizii“. 

Spiritul de dreptate cere să spunem că nu orice 
șef militar este capabil să găsească în sine puterea 
de a ceda singur locul său altuia și de a trece în 
subordinele acestuia. Acest lucru era remarcat în 
răspunsul ministrului de război, primit la Kamiş, 
peste două zile: 

„Împăratul a fost de acord cu rugămintea dum- 
neavoastră, regretă că sănătatea dumneavoastră este 
atît de zdruncinată şi vă mulţumeşte pentru senti- 
mentele care v-au insuflat dorința de a rămîne în 
armată. Sînteţi numit nu la comanda unei divizii, ci 
a corpului generalului Pélissier, căruia îi veţi trans- 
mite funcțiunile de comandant suprem“. 

Chiar şi comanda unui corp de armată, însă, îl în- 
spăiminta pe Canrobert, prin faptul că acest post era 
de foarte mare răspundere. Cu încuviințarea lui Pé- 
lissier, el preluă comanda fostei sale divizii, care 
făcea acum parte din corpul de armată al generalu- 
lui Bosquet. 

Pélissier era cu vreo cinci ani mai tînăr decît 
Raglan, care avea 66 de ani. Scund, dar plin, cu 
părul pe jumătate cărunt, tuns scurt şi cu o bărbuță 
albă, dar foarte vioi şi cu ochi tinerești, Pélissier își 
însușise experiența militară tot acolo unde şi-o în- 
suşiseră Cannobert şi Bosquet, ca și mulți alţi gene- 
rali francezi — în Africa, în Algeria — unde în ulti- 
mii ani fusese şei de stat major pe lîngă Lamori- 
cière şi Bugeaud. Toate expedițiile împotriva maro- 
canilor avuseseră loc cu participarea lui directă. 
Ajunsese vestit în Franţa datorită faptului că poto- 
lise răscoala muntenilor printr-un procedeu unic. 
Dăduse ordin să se aprindă o mare cantitate de 
vreascuri, în faţa peșterilor din munţi, în care se 
ascunseseră inamicii. Cu acel prilej cinci sute de 
marocani au pierit asfixiaţi, iar cei rămași în viață 
au trebuit să se predea și răscoala a luat sfîrşit. O 
asemenea măsură crudă, neomenoasă provocase in 
dienarea opiniei publice şi a presei împotriva lui 
Pélissier, încît chiar şi ministrul de război, mareșalul 
Soult, fusese nevoie să scrie mareșalului Bugeaud, 
ordonîndu-i să-l mai potolească pe șeful statului său 
major, ca să nu-și mai permită pe viitor asemenea 
acte cu totul sălbatice, căci în caz contrar va trebui 
chemat la Paris şi judecaţ. Bugeaud era însă în 

întregime de partea lui Pélissier și scrisese drept 
răspuns : „Războiul şi politica nu sînt .filantropie şi 
este mai bine să izbești zdravăn o singură dată, 
decit să baţi mult timp pasul pe loc“. 

Să izbească zdravăn o singură dată în Sevastopol, 
adică să se prefere — oricare ar fi prețul — un asalt 
general unui asediu îndelungat, aceasta fusese ideea 
principală a lui Pélissier din clipa cînd primise acolo 
comanda unui corp de armată. Dar toate încercările 
lui de a realiza acest gînd se izbeau de nehotărirea 
lui Canrobert. 

În sfîrşit, ajunsese stăpîn pe situație, dar planul 
lui Napoleon — care-l doborise pe Canrobert prin 
imposibilitatea îndeplinirii sale — contrazicea toate 
principiile lui Pélissier şi în același timp era nici 
mai mult mici mai puţin decît un ordin al împăratu- 
lui, care trebuia executat. 

Totuşi Pélissier consideră că planul trimis lui Can- 
robert nu-l privește şi hotărî să uite de existența lui 
și să purceadă la realizarea planului său, cu toată 
energia de care era capabil. 

La 7/19 mai, ajuns comandant suprem, dădu un 
ordin de zi pe armata franceză. Adresîndu-se trupe- 
lor, el scria: 

„Soldaţi ! Increderea mea în voi este nemărginită. 
După atîtea încercări și atitea mobile sacrificii, nu 
există nimic imposibil pentru vitejia voastră. Știţi ce 
așteaptă împăratul și patria de la voi. Rămîneţi 
aceiaşi care aţi fost pînă acum și atunci datorită 
energiei voastre, cu sprijinul gtorioşilor noștri aliaţi, 
prin bărbăţia vitejilor marinari din escadrele noastre 
şi cu ajutorul lui dumnezeu vom învinge!“ 

Expediind o telegramă lui Vaillant, Canrobert 
înaintă totodată şi un raport amănunţit direct lui 
Napoleon, în care îi arăta cum a fost primit de către 
Raglan și Omer-pașa noul lui plan de operaţiuni. El 
nu socoti că trebuia să ascundă ceva şi se decise să 
spună totul pe faţă. Planul era supus unei analize 
amănunțite cu scopul de a demonstra imposibilitatea 
executării sale; dar raportul acesta a fost primit de 

Napoleon relativ tîrziu, cînd Pélissier pornise deja 
la îndeplinirea planurilor sale. 

Mai înainte de orice, pentru a realiza o însufleţită 
unitate de acțiune, el se strădui să încînte pe coman- 
danții supremi ai armatelor aliate prin amabilitatea 
lui, meuitînd totodată să-l tămiieze şi pe Canrobert, 
deși nu uitase ce atitudine. avuseseră față de el 
Raglan și Omer-paşa, la începutul lunii mai. 

Cea mai mare parte a primului său ordin, adresat 
trupelor, conținea un panegiric. făcut lui Canrobert : 

„Soldaţi! Fostul nostru comandant suprem v-a 
adus la cunoștință hotărîrea împăratului, care la 
cererea lui mi-a încredinţat comanda Armatei din 
Orient. Primind de la împărat comanda acestei 
armate, care timp atît de îndelungat a stat în asemenea 
nobile mîini, voi spune în primul rînd, exprimînd desi- 
gur sentimentul tuturor, că generalul Canrobert duce 
cu el regretul şi recunoştinţa noastră. 

„Nimeni dintre moi nu va uita ce datorăm inimii 
lui nobile! La strălucitele amintiri despre Alma și 
Inkerman el a adăugat și meritul neuitat — poate 
mai de neuitat decît înseși victoriile sale — că în 
cursul groaznicei campanii de iarnă a păstrat împă- 
ratului nostru şi patriei una dintre cele mai bune 
armate pe care a avut-o cîndva Franţa. Lui îi dato- 
raţi faptul că puteţi lupta fără să daţi înapoi, că 
puteți să învingeţi. Dacă izbînda, de care sînt con- 
vins, va încununa eforturile noastre, mu veţi uita 
numele lui în strigătele voastre victorioase. 

„El a dorit să rămînă în rîndurile noastre şi, cu 
toate că ar fi putut căpăta o comandă superioară, a 
vrut să se întoarcă la vechea lui divizie. Eu am cedat 
dorinţei şi cererilor stăruitoare ale aceluia care a 
fost pînă acum comandantul nostru suprem şi va ră- 
mêne totdeauna prietenul meu“. 

Dacă lui Canrobert — un general inactiv şi demis 
— i-au fost găsite deodată atît de mari merite în 
ducerea războiului cu Rusia, ne putem închipui cîte 
calităţi a găsit Pélissier bătrinului lord Raglan și lui 
Omer-paşa în timpul discutării în comun a viitoare- 
lor operațiuni militare. 

Bineînțeles, el se arătă imediat de acord cu Raglan 
că expediţia la Kerci şi în Marea de Azov — revo- 
cată de Canrobert — era absolut necesară şi dădu 
imediat ordin aceloraşi unităţi care fuseseră afectate 
înainte — adică diviziei lui d'Autemarre — să se 
îmbarce, iar lui d'Autemarre însuşi să intre sub 
ordinele comandantului diviziei engleze, generalul 
Brown, prietenul lui Raglan. 

Pe Omer-paşa căută să-l dispună în favoarea sa, 
lăudînd peste măsură acţiunile lui în Campania de 
la Dunăre şi cele prilejuite de apărarea FEupatoriei. 
Pe generalul La Marmora îl încînta vorbindu-i entu- 
ziasmat despre corpul lui de armată, dotat din belșug 
cu toate cele necesare ducerii războiului şi arătîn- 
du-se uimit de înfăţişarea bravă a soldaţilor lui. 

Risipind complimente în dreapta şi în stînga, Pé- 
lissier prelua însă în mîinile lui conducerea generală 
a armatelor aliate, adică făcea tocmai ceea ce nu 
reuşise Canrobert ; efectivul tuturor trupelor invada- 
toare ajunsese în acea vreme la două sute de mii de 
oameni, din care mai mult de jumătate reveneau 
francezilor, anume o sută douăzeci de mii de oameni, 
socotindu-i şi pe necombatanți. 

Pelissier avea intenţia să ţină ferm în miinile sale 
toată această masă de forţe, perfect înarmată, care 
întrecea aproape de două ori armata lui Gorceakov, 
pentru ca să realizeze unitatea de acţiune necesară 
la momentul oportun. 

Pe comandanții de mari unităţi ai armatei franceze 
— comandanții de corpuri şi de divizii — îi convoca 
la consfătuiri parcă numai pentru a le pune înainte 
scopul limpede şi precis al acțiunilor viitoare: a 
pune stăpînire pe fortificațiile din faţa colinei Mala- 
hov, ca apoi să se arunce cu forţe mari la asaltul 
acestui puternic bastion — cheia Sevastopolului — 
și să-l cucerească. 

Punîndu-şi în față acest plan, din două corpuri — 
cum era pe timpul lui Canrobert — Pélissier făcu 
trci, adică două de asediu și unul de rezervă, mărind 
astfel considerabil forțele active, precum şi numărul 
de baterii din fața Korabelnaiei. 

Planul trimis de Napoleon și care îl doborise pe 
Canrobert era cu totul diferit şi consta în trecerea 
la războiul de manevră. pentru a zdrobi şi a nimici 
armata auxiliară a lui Gorceakov şi, punînd stăpînire 
pe Crimeia, să împresoare Sevastapolul din toate 
părţile. 

Aparţinea oare acest plan lui Napoleon? Ce-i 
drept, fusese trimis din Paris chiar de Napoleon, dar 
fusese conceput în întregime pe baza numeroaselor 
și foarte amănunţitelor rapoarte ale generalului de 
geniu Niel, care se bucura de atîta încredere din 
partea lui Napoleon, încît era socotit primul candidat 
la postul de comandant suprem, în cazul demiterii 
lui Canrobert. Se întîmplase, însă, să nu-l înlocuiască 
el pe Canrobert, ci Pélissier și de aceea, era firesc 
ca Niel să socoată că s-a trecut pe nedrept peste el 
fiind inevitabilă o ciocnire între el şi noul comandant 
suprem. Ciocnirea aceasta s-a produs la una din 
consfătuirile lui Pélissier cu generalii săi. 

— Aud aici, — spuse Niel cu un aer uimit, — 
că se discută vechiul plan de război, dar n-am auzit 
încă nici un cuvînt despre planul cel nou, trimis de 
împărat. 

— Aceasta se întîmplă, — răspunse stăpînit Pé- 
lissier, — pentru că un plan de operațiuni nu poate 
fi schimbat în cursul luptei, fără să se aducă un 
mare prejudiciu cauzei... Aceasta-i, după cum știi şi 
dumneata, abecedarul strategiei! Odată ce s-au de- 
pus atitea sforțări pentru atingerea unui scop, tre- 
buie făcut ultimul efort pentru cucerirea Sevastopo- 
lului prin asalt. 

— Prin asalt ? Dar acest asalt, după toate datele, 
e sortit să se termine printr-un eşec, iar dacă rușii 
vor opune cît de cît rezistenţă ne va costa prea 
scump! Fără o împresurare completă, orașul nu 
poate fi cucerit... Ca general adjutant al împăratu- 
lui, eu reprezint aici ideile și planurile majestăţii 
sale şi sînt dator să vă amintesc că planurile împă- 
ratului trebuiesc executate fără abatere... 

— Generale! — strigă Pélissier cu ochi aprinși, 
sărind de la locul său. — Faci parte din armata al 

cărei comandant suprem am fost numit eu şi acest 
lucru s-a făcut tot în numele împăratului! Nici un 
fel de reprezentanți şi de păzitori ai ideilor şi pla- 
murilor împăratului, în afară de mine, nu pot şi nu 
trebuie să existe în armată! Comandantul suprem și 
subordonații lui — iată toată armata! Cine eşti 
dumneata ? Adjutantul împăratului? Nu! Aici nu 
eşti decît un subaltern al meu şi trebuie să te supui 
ordinelor mele! Dacă dumneata vei mai continua să 
vorbeşti aşa cum te-am auzit adineauri, am să iau îm- 
potriva dumitale cele mai severe măsuri, s-o ştii! La 
cea dintîi opoziţie pe care vei face-o voi fi silit să mă 
dispensez de prezenţa dumitale în armata ce mi-a 
fost încredinţată !... Dumneata te foloseşti de nu știu 
ce drept ciudat de a ţine legătură direct cu împăratul 
prin telegraf şi în scris... Îţi interzic acest lucru !... 
S-a înţeles ? 

Desigur, cu toată interdicţia de a ţine legătură cu 
Napoleon, exprimată atît de categoric şi atit de tăios, 
Niel înștiință îndată pe Napoleon despre acest inci- 
dent, prin telegraf. 

Napoleon nu întîrzie să ia apărarea adjutantului 
său şi a planului de operațiuni pe care îl socotea al 
lui. El trimise lui Pélissier una după alta cîteva te- 
legrame, prin care cerea împresurarea completă a 
Sevastopolului. Pélissier răspunse evaziv că este 
foarte greu — iar uneori chiar imposibil — de a dis- 
cuta prin telegraf împrejurările războiului care se 
desfăşoară atît de repede. 

„Nu este vorba de discuţii, ci de ordine care se 
dau, se primesc şi trebuiesc executate“, îi răspunse 
Napoleon. Lui Pélissier nu-i mai răminea decit să 
demonstreze cu fapte acestui teoretician diletant al 
războiului, că războiul este o întreprindere cu două 
lăişuri şi nu se supune indicaţiilor din afară, ci îşi 
are legile lui — succesele sau insuccesele lui — îm 
raport cu adversarul faţă de care este dus... 

Chiar la cîteva zile după ce Pélissier devenise co- 
inandant suprem, i se prezentă ocazia să aplice tac- 
lica sa de asalt, verificată în Algeria, aceea de a se 
năpusti asupra celui atacat cu forțe nu numai supe- 

rioare numericește, ci de-a dreptul copleșitoare, pen- 
tru ca, în pofida oricărei rezistențe — chiar şi a celei 
mai îndîrjite, capabilă să provoace mari pierderi de 
oameni — asaltul să fie încununat de succes. Din 
îndelungata sa experienţă de război, Pélissier trăsese 
o singură învățătură, incontestabilă, și anume: sa- 
crificiile impuse de război, oricît de mari ar fi ele, 
sînt răscumpărate de succesul acțiunilor militare | 


Capitolul III 
O NOAPTE LA CIMITIR 


La trei zile după serbarea regimentului Ohotsk, 
Hrulev fu chemat de Gorceakov, care părăsise că- 
suţa geniului de lîngă goli și se mutase mult mai 
departe pe Inkerman, la vreo șase verste de Sevas- 
topol, căci tunurile cu tragere lungă ale bateriei en- 
gleze „Maria“, care aveau o bătaie mai mare de 
patru kilometri, începuseră să trimită cam des ghiu- 
lelele pe Partea de Nord, iar Gorceakov — spre deose- 
bire de Menşikov — avea un numeros stat major, 
foarte sensibil la bombardamente. Pe înălțimile 
acestea îşi avusese tabăra divizia lui Pavlov, înain- 
tea nefastei zile a bătăliei de pe Inkerman, apoi 
fusese adusă aici la odihnă divizia a 16-a, iar pînă 
la război — nu departe de ruinele străvechiului In- 
kerman — funcționase o staţie de poștă. Clădirile 
acestei stații de poştă fură ocupate de Gorceakov 
pentru cartierul său general. În afară de aceasta, în 
jur, pentru numeroșii aghiotanţi şi ofiţeri de ordo- 
nanță, fuseseră amenajate bordeie confortabile, iar 
ceva mai încolo răsăriră corturile albe ale soldaţilor. 

Aici era în siguranţă și în același timp se afla şi 
în centrul dispozitivului armatei auxiliare a garnizoa- 
nei Sevastopolului. De aici se deschidea perspectiva 

asupra dealului Sapun, asupra văii rîului Ciornaia, 
și asupra înălțimilor Fediuhin. 

În faţa satului Ciorgun, de unde în octombrie Men- 
șikov urmărise bătălia de la Balaklava, se instalaseră 
acum sardinienii, noi sosiți, în vecinătate cu francezii 
care ocupaseră temeinic înălțimile Fediuhin și forti- 
ficau foarte activ pantele lor îndreptate spre rîu. 

Hrulev văzuse aceste lucrări și mai înainte, însă 
ochii lui experimentați de artilerist remarcau acum 
parapete galbene acolo unde nu fuseseră pînă atunci, 
și acest lucru îl îndemna să privească cu atenţie la 
ceea ce se făcea la ai săi. El ştia că se construiau 
redute şi aici, dar redutele acestea — după cum i se 
părea — erau prea imprăștiate pentru a putea servi 
la o apărare de nădejde, în cazul unui atac cu forţe 
mari al inamicului. Dealtiel, el nu se aștepta la un 
atac din partea aceasta, cum nu se aștepta nici Gor- 
ceakov. 

Drumul pe care călărea acum, trecea pe la poalele 
unor «dealuri 'scunde, iar la dreapta, pe țărmul Radei 
Mari, erau aşezate cîteva baterii în linie, una lîngă 
alta. Uneori, ele se luau la harță cu bateriile aliaţilor, 
dar acum tăceau, aşa cum tăcea şi inamicul lor cel 
mai apropiat — reduta Canrobert — situată pe una 
din pantele dealului Sapun. 

Dacă tunurile tăceau, în schimb se exersau pe dife- 
rite tonuri flautiştii, giorniştii, toboşarii, fagotiştii şi 
alţii, din fanfarele diverselor unităţi, căci muzica cînta 
în tabără în fiecare seară şi în afară de asta, zilnic, o 
fanfară sau alta se ducea în oraş să cînte pe bulevar- 
dul Kazarski. 

Pe unul din dealuri, la stînga drumului, se înălța 
un semnalizator — un stîlp cu îrînghii, asemănător 
unui catarg de corabie cu sarturi!) — iar lîngă el 
păşteau niște căluţi slabi căzăceşti și se zăreau bor- 
deiele ofițerilor, acoperite cu crengi. Era postul prin- 
cipal de observaţie, de unde se putea vedea inamicul 
pe dealul Sapun, pe înălțimile Fediuhin și în valea 


1) Parîme care susţin din lături şi din spate catargele unui vas. (N. 
red. ruse.) + 

rîului Ciornaia... Numai rîul acesta, Ciornmaia, neîn- 
semnat pe timp de vară, despărțea două armate care 
se pîndeau — armata rusă şi armata aliaţilor. 

Drumul era animat şi pe el treceau adesea ba ofi- 
țeri călări, ba cazaci din escorta lui Gorceakov, ba 
furgoane cu cîte trei cai, ba mici grupuri de soldați... 
Astfel, Hrulev  întilni un grup de plastuni de vreo 
cincizeci de oameni, pe care îi comanda un tînăr ho- 
runji 1). 

Burca şi căciula caucaziană pe care le purta Hrulev 
— ziua fiind destul de răcoroasă — atrăseseră încă 
din depărtare atenţia încordată a plastunilor, iar Hru- 
lev se opri imediat, zărind grupul de plastuni din 
Kuban, iviţi pe neașteptate în Partea de Nord. 

Hrulev dădu ziua bună plastunilor, iar ei răspunseră 
tumător, dar nu într-un glas, ci cam încurcat, neputirud 
să știe precis ce grad avea el. 

— Din ce batalion sînteţi, firtaţilor? — întrebă 
Hrulev, adresîndu-se totuşi numai horumjiului. 

In Sevastopol erau două batalioane de plastuni 
ale căror rînduri fuseseră deja rărite. 

— Acum picarăm, înălţimea voastră, — răspunse 
horunjiul, dumerindu-se că în faţa lui este un gene- 
ral şi nu un ofițer superior de cazaci. 

— De unde veniţi ? Dim Caucaz ? 

— De-acolo, înălțimea voastră. Sîntem complectași 
voluntari | 

— Aha, asta-i va să zică! Bine, oameni bunit... 
Vă aşteptăm demult, avem mare nevoie de voi... Nu- 
mai că sînteți al naibii de puţini... Bravo, bravol... 
Dar tu unde ţi-ai pierdut pușca ? — întrebă el deo- 
dată zărind un plastun fără armă. 

— Iaca, m-au prins cerkezii, înălțimea voastră, și 
mi-au luat arma, iar alta nu mi-au mai dat ai noştri, 
— răspunse oarecum fîsticit plastumul. 


1) Grad ofițeresc în trupele de cazaci, echivalent cu acela de sublo- 
cotenent. (N. red. rom.) 

Graiul melodios și structura curat rusească a lim- 
bajului acestui plastun îl uimi grozav pe Hrulev. 
Inalt, lat în umeri, cu ochi cenușii, plastunul stătea 
drept în faţa lui, în primul rînd. Un pumnal de o lun- 
gime neobişnuită, băgat într-o teacă făcută din trei 
bucăţi de teci vechi şi ponosite, îi sta înfipt în briu, 
iar cerkeza lui depăşise categoric orice termene de ve- 
chime admisibile și mai că îi cădea de pe umeri. 

— Ia stai, frăţioare! Va să zică eşti kațap, nu ho- 
hol 1), aşa-i ? — îl întrebă Hrulev însuflețit şi zimbitor. 

— Negreșit că-s kațap ! — răspunse fîsticit plastu- 
nul dîndu-şi seama că a făcut o mare greşeală răspun- 
zînd ruseşte la întrebarea pusă în limba rusă, dar își 
reveni îndată, cînd generalul acesta cu mustață nea- 
gră și cu burcă exclamă bucuros : 

— În cazul acesta, frățioare, ești pentru mine o 
adevărată comoară !... Cum ai scăpat din prizonierat ? 

— Am fugit, înălţimea voastră! — răspunse vioi 
plastunul fără să vrea tot în limba rusă. 

— O să am nevoie de tine, frăţioare!... Cum îţi 
zice ? 

— Ciumakov Vasili, înălțimea voastră !... Sau Ciu- 
macenko. 2) — adăugă el. 

— Apoi, uite ce-i: în orice batalion ar îi reparti- 
zat, să-l trimiţi la mine, la generalul Hrulev, pe Kora- 


belnaia, — se adresă Hrulev horunţiului. — Ar fi 
bine să vii şi dumneata cu el. 

— Am înţeles, înălțimea voastră, — spuse horun- 
jiul salutînd. — Cînd ordonaţi să venim ? 


— Poate să fie şi astă seară... Cu cît mai repede, 
cu atît mai bine! 

Hrulev dădu pinteni calului său alb, iar Terenti 
Cernobrovkin, devenit în Kuban Vasili Ciumakov — 
„sau Ciumacenko“ — tot întorcînd capul, cugeta dacă 
cra bine sau rău că-l întîlnise pe acest general Hrulev, 


1 Kațap — poreclă dală ruşilor. Hoho! — poreclă dată ucrainenilor. 
(N. trad.) 

2 Terminaţiile numelor de familie în ov sînt îndcosebi ruseşti, cele 
1n enko sînt îndeosebi ucrainene. (N. red, rom.) 

după ce reușise să ajungă la Sevastopol, și ce anume 
nevoie avea acest general, ca el, un plastun voluntar, 
să vină în seara aceea la dînsul... Ii trecu prin cap și 
gîndul dacă n-o fi cumva vreo rubedenie de a moşie- 
rului Hlaponin... Dealtfel, gîndul acesta îi pieri tot 
atît de repede cum îi venise... Nu i se întimplase nicio- 
dată să vadă la Hlaponinka un asemenea general... 
Pentru orice întîmplare, totuși, întrebă pe horunji ce 
treabă o fi avînd cu el generalul... Horumjiul îi răs- 
punse : 

— Pesemne, o fi vrind să te ia vistavoi, ori mai 
ştiu eu... 

— Păi, cum ordonanţă ? — înmărmuri Terenti. — 
De aia m-am cerut eu la Sevastopol, ca să fiu ordo- 
nanță ? 

— Eeh, de aia-i slujbă la-mpăratu’ ! — mormăi ne- 
mulțumit horunjiul. 

Era chiar horunjiul care îi dăduse lui Terenti hîr- 
tia de trei ruble, cînd şedea despuiat la post, după 
ce trecuse Kubanul. Numele lui de familie era Trem- 
ko, iar Terenti, dintr-un explicabil sentiment de recu- 
noştință, fiindcă atunci nu ordonase sä fie reținut şi 
trimis la Ekaterinodar, pentru „stabilirea identității“, 
ci, dimpotrivă, îl ajutase chiar să-şi facă rost de haine 
și-l luase în echipa lui, îl servise adesea cu plăcere 
pe drum, dar asta nu însemna că e ordonanță — o 
făcuse de bunăvoie... 

Cu repartizarea la batalioane a micii unităţi de 
plastuni fusese însărcinat cel mai vechi dintre co- 
mandanţii de batalioane, locotenent-colonelul de ca- 
zaci Golovinski, care comandase multe incursiuni, şi 
umbla acum sprijinindu-se în băț, din pricina unei 
răni la picior. 

Deşi nu se afla trecut pe listele plastunilor sosiți de 
curînd, Vasili Ciumacenko îi plăcu și-l repartiză în 
batalionul său după ce îl întrebase pe horunji dacă 
este puşcaş bun. 

Seara, venind cu Tremko la Korabelnaia, Ciuma- 
cenko nu-l găsi pe generalul cu căciulă. Hrulev fu- 
sese trimis de Gorceakov în Partea Orăşenească, 
unde pîndarii observaseră o activitate intensă a ina- 

micului, în faţa înălțimii Cimitirului, adică alături de 
contraproşurile cucerite de francezi în noaptea de 
20 aprilie. 

Pienderile regimentelor erau mari, iar completările 
minime, încît chiar denumirile acestea de regiment, 
batalion, sau companie — pienduseră semnificaţia lor 
obişnuită. 

Intr-un regiment trecut prin lupte, ca regimentul 
Volîn—de exemplu — în loc de patru mii de oameni nu 
rămăseseră mai mult de o mie, iar în toate regimen- 
tele diviziei a 11-a — Kamciatka, Ohotsk, Selenghinsk 
şi Iakutsk — ca şi în regimentele diviziei a 16-a — 
Vladimir, Suzdal, Uglițki şi Kazan — nu se numă- 
rau mai mult de o mie cinci sute de oameni în fie- 
care. Renumitul regiment Minsk era aproape tot atît 
de puțin numeros ca şi Volîn. La fel ca şi regimentele 
diviziei a 1l-a, erau şi regimentele diviziei a 10-a — 
fostă a lui Soimonov — Kolivan, Ekaterinburg... 

Cînd unul din regimente fusese mutat pentru odihnă 
de pe Partea de Sud pe Partea de Nord, și Gorceakov 
se gîndise să-l inspecteze, nu văzuse în fața sa decît 
trei batalioane și acelea departe de a avea efectivul 
complet. 

— Unde este batalionul patru al dumitale? — în- 
trebă el nemultumit pe comandantul regimentului. 

— A murit vitejeşte, spre gloria armatelor rusești, 
luminăția voastră! — răspunse colonelul.” 

Aceasta îl făcu pe Gorceakov să dea ordin lui Osten- 
Sacken să reorganizeze regimentele din garnizoana 
Sevastopolului, care avuseseră de suferit în mod deo- 
sebit. Astfel, spre sfîrşitul lui mai, apărură regimente 
alcătuite din cîte două batalioane, iar din regimen- 
tul Volîn a ieşit numai un singur batalion. Drapelele 
de prisos au fost trimise, pentru păstrare, în spatele 
frontului. 

Cu toate că întăririle trimise din armata lui Li- 
ders începură să sosească în Crimeia în aprilie, Gor- 
ceakov ştia desigur că sînt insuficiente şi simţea acut 

neputinţa sa de a trece de la defensivă la ofensivă, 
împotriva unui inamic de două ori mai puternic și 
perfect înarmat. 

Superioritatea aliaţilor consta mai întîi de toate 
în faptul că forțele lor rămîneau grupate ca și mai 
înainte, în timp ce ale lui erau împrăștiate prin toată 
Crimeia, căci se putea aştepta de peste tot la un 
atac dim spate. 

Doi Vrangheli — ‘ambii baroni şi ambii generali- 
locotenenți — aveau în sarcină supravegherea căilor 
de acces spre centrul Crimeii: unul dinspre partea 
Eupatoriei, celălalt dinspre Kerci. Primul avea la dis- 
poziţie cincisprezece mii de infanteriști şi de cavale- 
rişti iar al doilea dispunea de zece mii. Generalul-ad- 
jutant Read, comanda rezerva armatei de operaţiuni, 
cantonată, parte la Bahcisarai, parte la Simferopol. El 
dispunea mumai de douăzeci de mii de oameni, avînd 
cavaleria la Simferopol, iar infanteria la Bahcisarai. 
In afară de aceasta, se mai afla un detaşament special 
la Belbek, înşirat pe litoral de la Alma pînă la Partea 
de Nord, pentru eventualitatea unei debancări a alia- 
ților. In sfîrşit, fratele comandantului suprem — prin- 
tul Piotr Gorceakov — ocupa cu detașamentul său 
înălțimile Mackenzie — la est de înălțimile Inkerman 
— de teama unei învăluiri de către inamic a flancului 
stîng al forțelor principale. 

În Crimeia, se repeta în mic —'dar în schimb mult 
mai evident — exact ceea ce se observa atunci în 
restul Rusiei europene, la granițele ei de nord-vest, 
de vest şi de sud, în Caucaz. Toate aceste frumtarii 
se socoteau amenințate şi trebuiau trupe pretutindeni. 

Între timp, diplomaţia rusă din acea vreme făcea o 
foarte slabă deosebire între ceea ce erau planurile în- 

spre apus, o invazie mult mai mare decît chiar inva- 
zia lui Napoleon I, înspăimînta nu numai pe diplo- 
mații din şcoala lui Nesselrode şi pe Paskevici — 
care se stingea de bătrînețe în Varşovia sa — ci în- 
fricoşa în primul rînd pe ministrul de război — prin- 
tul Dolgorukov — şi chiar pe împăratul Alexandru. 

Alexandru știa că prinţul Wilhelm, unchiul lui și 
fratele regelui Prusiei — profitind de boala regelui 
— lua în mînă din ce în ce mai mult treburile de 
stat ale Prusiei. El nu era deloc un prieten al Rusiei, 
lucru despre care vorbea cu toată sinceritatea, spunînd 
că ar putea foarte uşor — datorită puternicului său 
partid militarist — să pună oricînd Prusia nu numai 
alături de Austria, sprijinindu-i pretenţiile, ci şi de 
Franţa, de Anglia şi de alți adversari direcţi ai Rusiei. 

Cu cît trecea vremea, Gorceakov cerea tot mai insis- 
tent lui Dolgorukov şi ţarului să i se trimită întăriri, 
care puteau fi luate din Armata de Sud, lăsată de el 
sub comanda generalului Liders. Armata de Sud 
însă, apăra Basarabia de tentativele Austriei, care ocu- 
pase deja Moldova şi Valahia vecine cu ea. Dacă ori- 
zonturile Crimeii erau învăluite în fumul pulberii, în 
schimb de la Petersburg se vedea limpede că îndată ce 
armata lui Liders va fi slăbită numai cu o divizie, aus- 
triecii îşi vor trimite trupele în Basarabia și o vor 
ocupa... vremelnic, desigur, dar totuşi... 

Dolgorukov îi scria despre acest lucru lui Gorcea- 
kov, iar Gorceakov — în răspunsul lui — propunea 
să se facă Austriei toate concesiile la conferințele de 
la Viena, pentru a o reţine de la un pas agresiv, de- 
gajîndu-se astfel armata lui  Liders şi salvindu-se 
Crimeia. 

Numai Crimeia... Gorceakov nu promitea nici lui 
Dolgorukov, şi nici țarului salvarea Sevastopolului. 
Mai mult chiar, el scria că socotește mai înțelept să 
nu se apere Sevastopolul și să-l părăsească, pentru 
a păstra forțele în vederea apărării restului Crimeii. 

Ce-i drept, era un pas înainte în comparaţie cu 
Menşikov, care nu spera să salveze nici Crimeia, deși, 
chiar și Menşikov presupunea că Sevastopolul va îl 
cucerit prin asalt, și nu părăsit de bună-voie. 

Scrisoarea lui Gorceakov către ţar, cu privire la 
necesitatea de a se părăsi Sevastopolul, era însoțită 
de obișnuitele lui justificări, susţinind că Menșikov 
slricase totul de la început, iar el, Gorceakov, nu era 
decît un „tap ispășitor“, rugînd să fie absolvit de răs- 

pundere în fața Rusiei, pentru apropiata cădere a Se- 
vastopolului. 

Scrisoarea aceasta a provocat următorul răspuns 
al lui Alexandru, expediat la începutul lunii mai : 

„Din păcate, trebuie să fiu de acord cu dumnea- 
voastră că situația Sevastopolului și a eroicei lui gar- 
rizoane devine pe zi ce trece tot mai critică și că nu 
există nici o posibilitate să-l ajutăm. Nădăjduiesc nu- 
mai în mila domnului. 

„În privinţa răspunderii dumneavoastră în fața Ru- 
siei — dacă Sevastopolului îi este sortit să cadă, 
conştiinţa dumneavoastră poate fi liniştită. Aţi moş- 
tenit lucrurile într-o situaţie prea puţin strălucită şi 
ați făcut în ceea ce vă privește tot ce era omenește 
posibil pentru a repara greșelile. Sub comanda dum- 
neavoastră, trupele s-au acoperit de o nouă glorie, 
fără exemplu în istoria militară. Ce doriţi mai mult ? 
Restul rămîne în voia domnului, 

„Ideea de a părăsi acum Sevastopolul, fără a aştep- 
ta asaltul, deși prezintă pe de o parte anumite avan- 
taje, pe de altă parte este atît de dificilă în ceea ce 
priveşte executarea practică, iar din punct de vedere 
moral poate avea urmări atît de păgubitoare, încît 
mă bucur că n-aţi dat curs acestei idei a dumneavoas- 
tră. 

„Ceea ce scrieţi ministrului de război, cu privire la 
concesii din partea noastră la tratativele de la Viena, 
pentru a obţine mai grabnic pacea, acestea s-au şi 
făcut de noi, în măsura în care acest lucru este com- 
patibil cu demnitatea Rusiei. 

La concesii mai mari nu voi consimţi nicidecum, 
căci, iată deja e al doilea an de cînd, datorită acestui 
sistem, în loc ca Austria să se menţină în atitudinea 
de mai înainte, ea a devenit tot mai pretențioasă în 
cererile ei, iar acum a trecut aproape cu totul de 
partea duşmanilor noștri. Cu toate acestea, văzînd că 
noi nu ne temem de un război cu ea, nu cred că are să 
se hotărască să acționeze deschis împotriva moastră. 

De aceea, vă permit — dacă socotiți necesar — să 
deplasaţi o parte din Armata de sud spre Perekop, sau 
chiar în Crimeia. M-am hotărît la aceasta din consi- 

derentul că este mai bine să sacrilicăm Basarabia, de- 
cît să pierdem peninsula Crimeii, pe care va fi foarte 
greu sau chiar imposibil s-o recucerim“. 

Bazîndu-se pe această scrisoare, Gorceakov dădu 
îndată ordin ca divizia a 7-a şi cîteva brigăzi de re- 
zervă din armata lui Liders, să fie trimise în marş for- 
lat spre Crimeia. 

În seara zilei de 5 mai, Hrulev fusese în lojamen- 
tele dim faţa bastionului cinci, pe la luneta lui Bel- 
kin, și trecuse mai departe, în direcția golfului Karan- 
linaia. Înălțimea Cimitirului, foarte asemănător după 
formă cu Dealul Verde (Călciiul Striîmb) al tunetei 
Kameiatka, atrase îndată atenţia lui de artilerist în- 
cercat. Dacă s-ar fi instalat acolo o baterie, s-ar fi 
putut deschide un mimicitor foc de flanc împotriva 
francezilor din tranșeele cucerite în aprilie, forțîndu-i 
să le părăsească. În același timp, după părerea lui 
Hrulev, francezii nu puteau să nu vadă că cimi- 
lirul te-ar fi creat un mare avantaj dacă l-ar fi cu- 
cerit. Lucrările pe care le executau, urmăreau desi- 
gur acest lucru... Se petrecea exact aceeaşi situație 
ca pe căile de acces spre Malahov, la sfîrșitul lui 
februarie, cînd francezii se furişau către Călcîinul 
Strîmb. Se vedea limpede că îi conduce una şi aceeaşi 
persoană, anume generalul Niel. 

Atunci, însă, Totleben i-o luase înainte lui Niel, 
punînd temeliile Kamciatkăi. Tot Totleben, care îl în- 
soțea pe Hrulev, își exprimase părerea că regimentele 
rusești trebuiau să pună stăpînire pe cimitir cît se 
poate mai curînd, altfel, în cîteva zile se va instala 
pe el o baterie franceză, iar unele străzi ale orașului, 
ca Ekaterininskaia şi Morskaia, se vor găsi sub un 
foc mimicitor. 

Chestiunea aceasta era prea serioasă pentru a 
lăsa ca Sacken să se ocupe de rezolvarea ei și de 
aceea, chiar a doua zi, Hrulev se duse dim nou la 
Gorceakov împreună cu Totleben. 

Menşikov evitase în tot felul consfătuirile. Repre- 
zentînd în Crimeia „persoana împăratului“ Nicolae, 
el tindea să fie autocrat în Crimeia, precum Nicolae 
era în toată Rusia. Orice hotărîre luată de el, căuta 
să o înfăptuiască fără să ţină seama de părerile al- 
tora. El ştia dinainte că nu va reuşi să apere Sevas- 
topolul şi că tot va fi condamnat de ţar, de Rusia și 
de istorie, oricît de chibzuit ar fi condus apărarea 
Sevastopolului. Ştia de asemenea cum se scrie isto- 
ria... 

Cu totul opus lui, era prietenul său din tinereţe 
Gorceakov, care sorbea cu lăcomie părerile altora, aşa 
cum soarbe buretele apa, și nu se putea lipsi de ele. 
Chiar cînd se fixa asupra unei idei oarecare, cu toată 
fenomenala lui distracție — nu uita regula că orice 
idee trebuie să fie mereu verificată. Uneori, 'sărea din 
pat în mijlocul nopţii și trezea pe şeful statului său 
major, generalul Kotzebue, ca să audă de la acesta 
încă o dată, dacă el — Gorceakov — are o părere 
justă despre cutare, sau cutare lucru. În afară de 
aceasta, înaintea unei hotărîri importante, se ruga lui 
dumnezeu îndelung, fierbinte, în genunchi. 

În privința religiozităţii, nu rămînea cu mult mai 
prejos de comandantul garnizoanei Sevastopolului, 
Sacken, iar numeroșii preoți din preajma lui nu o du- 
ceau rău deloc, 

Ideea lui Hrulev şi a lui Totleben de a înainta în 
fața bastionului cinci, pe înălțimea Cimitirului, fu su- 
pusă îndată după sosirea lui unui consiliu de cîţiva 
generali, căci în el personal — după pierderea tranșe- 
elor la 20 aprilie — nu mai rămăsese nici urmă din 
fosta pasiune pentru sistemul de apărare prin contra- 
proşuri. 

În majoritate, generalii se arătară de părere că 
înaintarea trebuia executată și nu trebuia pierdut 
momentul prielnic, întrucît acest lucru ar întări con-! 
siderabil apărarea... Nu era în firea lui Gorceakov, 
însă, de a dezlega chestiunile grele, numai după o 
singură consfătuine. A doua zi, la cartierul lui general 
a fost convocat un număr mult mai mare de generali. 
Părerile s-au împărțit, ce-i drept, dar majoritatea a 


66 


fost de părere că trebuie să se pună stăpinire pe ci- 
mitir, pentru a-l păstra neapărat în cazul unui asalt 
al inamicului. La consfătuire, s-a vorbit şi despre sol- 
datul rus, spunîndu-se că el preferă ofensiva, iar o 
înaintare — fie și de o sută de stinjeni — este tot 
ofensivă... 

După ce fură exprimate toate părerile, Gorceakov 
vorbi și el, clătinînd abătut capul lui îngust: 

— Toate astea sînt zadarnice... Ar fi cu totul inu- 
til... O cheltuială de prisos în oameni. S-a vorbit aici 
despre soldatul rus şi s-a discutat ce preferă... Să 
meargă, sau să şadă... Trebuie să remarc că soldatul 
nostru mu încetează să mă uimească prin felul cum 
s-a obisnuit cu bombardamentele! Ðl este demn de 
cea mai înaltă laudă, domnilor, el s-a călit cu totul 
pentru războiul de astăzi... Nădăjduiesc că va fi tot 
atît de bun și în cîmp, la apărarea Crimeii interioare... 
Trebuie să păstrăm soldatul, iar nu să-l irosim con- 
știent pentru tot felul de înaintări efemere !... Ar fi cu 
totul inutil... Zadarnic ! 

Se părea că Gorceakov vorbise. hotărît și că — 
în calitatea lui de comandant suprem — nu «era de 
loc de acord cu părerea majorităţii generalilor con- 
vocațţi şi nici mu va admite vreun fel de lucrări în 
fața bastionului Nr. 5. Generalii schimbau priviri în- 
tre ei. 

Aruncînd mai întîi o căutătură nedumerită lui Hru- 
lev, apoi mutîndu-şi ochii cenușii bulbucaţi la Gorcea- 
kov, Totleben se ridică puţin, aplecîndu-se deasupra 
mesei : 

— Permiteţi-mi, luminăţia voastră, să fac o mică 
obiecțiune la observația dumneavoastră, privind în 
lolul şi exclusiv fondul chestiunii... Bineînţeles, se 
poate să nu irosești oamenii pentru înaintarea proiec- 
lată, dar... ce-ar putea să urmeze în urma acestui 
pas ? Cimitirul va îi ocupat de francezi şi atunci va 
incepe pentru noi adevărata irosire de oameni, fără 
nici um folos pentru cauza noastră... Întregul scop al 
inaintării noastre constă tocmai în faptul de a preveni 
ci pierderi mici alte pierderi mult mai mari... Aceasta, 
liră să mai vorbim de pagubele ce vor fi pricinuite 

inevitabil oraşului şi chiar vaselor flotei noastre, pä- 
gube care vor fi foarte mari ! 

Ascultindu-l, Gorceakov molfăia din buze şi-l ful- 
gera prin sticlele ochelarilor atît de nervos, încît Tot- 
leben tăcu brusc. 

— Tranșeea o vom construi tot pentru francezi, — 
strigă Gorceakov, lovind în masă cu lungul său deget 
arătător. — lar ei o vor lua — fiți pe pace în privin- 
ţa asta — şi me vor trimite chiar o adresă de mulţu- 
mire! Pentru ei va fi o comoară, venită ca un plocon 
— o tranșee gata făcută, dar mu cu mîinile lor, ci cu 
ale preasupuşilor soldaţi ruşi ! 

— Ploconul ăsta, totuşi, îi poate costa scump, înăl- 


țimea voastră, — spuse Hrulev. 
— Dar pe noi? Pe noi cît are să ne coste? — sări 
în sus Gorceakov, întorcîndu-se spre el. — Chiar dacă 


ne va costa tot atît ca şi pe ei, pentru noi o să fie o 
mare pierdere! Sîntem de două ori mai slabi decît 
inamicul şi nu avem dreptul să avem pierderi egale 
cu el... lată ce nu trebuie să uităm! Da... da, nu 
avem dreptul! — Şi Gorceakov bătu din nou cu de- 
getul în masă și Îulgeră din ochelari, de data aceasta 
vădit în semn de avertisment. Ca să înaintlăm cu 
ajutorul epolmentelor 1) de-a lungul înălțimii Cimiti- 
rului, să așezăm tunuri şi să apărăm înălțimea, care 
pentru noi e foarte importantă — ceea ce nu discut 
— este una, dar este cu totul altceva o tranșee lungă 
de o verstă ! Giîndiţi-vă numai, cîți oameni sînt nece- 
sari ca să aperi o asemenea tranșee ! 

— Vreo opt mii, nu mai mult, — spuse Hrulev. 

— Fi, vedeţi, vedeți ? — Opt mii! — exclamă Gor- 
ceakov, săltîndu-şi tragic umerii înguști. — Vreţi să 
vă angajaţi într-o mare bătălie! Nu, asta n-o pot ad- 
mite, nu pot admite ceea ce doriţi dumneavoastră ! 
Nu pot, nu pot şi pace! 

Părea că planul lui Hrulev și al lui Totleben fusese 
definitiv condamnat de către comandantul suprem şi 


1) Tranșee în care se instalează tunurile (în |. franceză). 
(N. red. rusc.) 

totuşi, consfătuirea luă sfîrșit cu hotărîrea de a se face 
tranşeea. Sistemul de contraproşuri triumfase din nou, 
pentru ca apoi să pălească cu totul. Gorceakov permise 
să se sape contraproșurile în noaptea de 9 spre 
10 mai, dar nu dădu voie să fie apărate, dacă france- 
zilor le-ar veni în gînd să le cucerească îndată şi ar 
întreprinde acțiunea cu forţe mari. , 

În loc de opt mii de oameni, ceruţi de Hrulev şi de 
Totleben, Gorceakov afectă pentru lucrări și pentru 
acoperire numai cinci mii cinci sute de oameni : două 
regimente — Podolsk şi Erivan — şi două batalioane 
din regimentul Jitomir. 

La comanda acestui detaşament fusese numit Hru- 
lev. 

Era o noapte fără vînt, caldă, neguroasă, însufle- 
țită de muncă. Soldaţii ruşi săpau o tranșee care oco- 
lea panta dinspre inamic a înălțimii Cimitirului, iar 
francezii lucrau la cîţiva zeci de pași de ei, săpînd 
la tranșeele lor. După cum, pentru ruşi, nu era o 
taină ceea ce făceau francezii, tot astfel — și cu atît 
mai mult pentru francezi — lucrările ruşilor mu erau 
o taină, Dimpotrivă, ele erau atît de dorite de către 
înaltul comandant al armatei franceze, încît bateriile 
aproape nici nu răspundeau la focul de artilerie de 
pe bastionul Nr. 5 şi de pe luneta lui Belkin, des- 
chis în sprijinul lucrătorilor ruși... Nu se putea pune 
bețe în roate la ceea ce se făcea parcă la comanda 
lui Pélissier însuşi, care dăduse ordin comandan- 
tului corpului întîi, generalul de Salle, să urmă- 
rească cu atenție acţiunile rușilor și să aștepte mo- 
mentul cel mai prielnic pentru acțiunile sale. 

In timp ce tîrnăcoapele şi cazmalele scurmau pä- 
mintul pietros şi rezistent, iar lopeţile îl aruncau 
uară — formînd un parapet — în zgomotul uniform 
si înăbușit al muncii îndîrjite în care erau prinşi mai 
multe «mii de oameni, ordinele se dădeau în șoaptă, 

căci lucrările erau supravegheate de cîţiva generali : 
în afară de Hrulev, mai era și șeful statului major 
al garnizoanei, Vasilcikov, surdul Semiakin, coman- 
dantul de brigadă Adlerberg şi, în sfîrşit, Totleben, 
voind parcă să sublinieze prin prezenţa lor că se dă 
lucrăritor o mare importanţă. 

Se făcuse ziuă și tranșeea lungă de o verstă era 
gata. Munca fusese uşurată întrucîtva prin faptul 
că pe acolo se înşiruiau deia lojamentele făcute încă 
din iarnă. Dimineața, cînd Hrulev inspectă noua linie 
de contraproşuri fu foarte surprins de faptul că în ra- 
poartele comandanților diferitelor sectoare de lucru 
nu se vorbea nimic despre pierderile suferite de pe 
urma focului inamic. Nu fusese nici o pierdere... 

Tactica inamicului îi apăru limpede. Scoţind um 
şuierat neliniștit și dîndu-şi căciula pe ceafă, ceea ce 
era un semn de tulburare, el “se urcă pe punctul cel 
mai înalt al cimitirului şi de acolo cercetă îndelung 
tramșecle franceze, unde zări lucrători umblînd prin 
șanțurile de comunicaţie care tăiau în zig-zaguri su- 
prafața pămîntului. Ei plecau în urma unui ordin pre- 
văzător al cuiva, părăsind şi tranșeele cucerite în 
aprilie de la ruşi. Soldaţii francezi puteau să pără- 
sească tranșeele în felul acesta numai pentru ca bate- 
riite lor să aibă cîmpul degajat spre a deschide un foc 
puternic asupra noilor contraproşuri ruseşti. 

Întors din inspecţie, Hrulev strigă surescitat la ure- 
chea lui Semiakin : 

— Ei, Konstantin Romanici, o să avem de furcă 
în noaptea asta ! 

— Cum aşa? Chiar în noaptea asta? — răspunse 
uimit Semiakin. — Credeţi într-adevăr că n-au să ne 
lase să ne întărim ? 

— Nu, n-au să ne lase... cu siguranţă... Trebuie să 
le pregătim o primire cum se cuvine. 

Și plecă ca să dea el însuşi ordine în legătură cu 
ceea ce se socotea necesar pentru o mare luptă corp 
la corp; îl preocupa îndeosebi problema rezervelor, 
înțrucît considera că forțele lui sînt cam slabe pentru 

apărarea liniei de tranșee destul de lungă și deocam- 
dată departe de a fi isprăvită. 

Începînd lucrările, nu-şi închipuise totuşi că fran- 
cezii se vor grăbi să le atace atît de curind şi lucrul 
acesta îl lua prin surprindere. De asemenea, era ne- 
plăcut să constate că Gorceakov, pe care nu-l sim- 
patiza, avusese dreptate într-o măsură oarecare și-i era 
necaz, că-i drămuise atît de mult detașamentul. 

Hrulev încă nu aflase că armata franceză avea uri 
comandant suprem nou şi că în noaptea de 10/22 mai 
acest nou comandant suprem vizitase personal poziţiile 
din faţa înălţimii Cimitirului şi a înălțimii Karanti- 
naia, că cercetase cu atenţie linia contraproșurilor 
rusești proaspăt apărute şi că dăduse ordin lui de 
Salle să pună stăpînire pe ele în aceeaşi noapte şi să 
le întoarcă împotriva ruşilor. Hrulev nu ştia aceasta, 
dar bogata lui experienţă de război îi sugerase, ca 
unui şahist, mişcarea următoare a adversarului. 

Luerătorii au fost scoşi din noile tranșee și lucrul 
acesta s-a făcut tocmai la timp, deoarece francezii au 
deschis un uragan de foc nu numai asupra tranșeelor, 
dar şi asupra bastionului Nr. 5, iar cînd luneta lui 
Belkin sări în ajutorul bastionului, fu şi ea acoperită 
de proiectile. 

Canonada a bubuit toată ziua şi a fost cruntă, iar 
sub acoperirea ei unităţile diviziei franceze a gene- 
ralului Pathé au ocupat încă pe lumină paralelele 
din faţa cimitirului. Divizia aceasta primise ordin să 
pornească la asalt îndată ce se va întuneca de-a bine- 
lea. Coloana generalului de-Lamotte-Rouge se concen- 
trase tot aici, iar o altă coloană, a generalului de bri- 
padă Beuret era masată lîngă golful Kanantiinaia. În 
alară de aceasta, vasele cu aburi ale francezilor intra- 
seră de cu seară în golf, pentru a susține infanteria 
lor printr-un foc asupra flancului rușilor. In timpul 
acesta, pentru apărarea tranşeii din faţa înălțimii Ka- 
rantinaia, Hrulev nu mputuse să dea din detașamentul 
său mai mult de trei batalioane — două din regimen- 
lul Jitomir şi unul din regimentul Erivan — restul 
de șapte trebuind să apere cimitirul. 

Ca şi în ajun, în prima linie de pindari fură trimiși 
plastunii, îndată ce se întunecă şi canonada deveni 
mai slabă, iar în urma lor, se instalară în lojamente 
voluntarii din regimentul Podolsk. In sfîrşit, în tran- 
şeele din fața cimitirului rămăseseră peste zi șaptezeci 
de puşcaşi, de care Hrulev îşi aminti și trimise un 
nou grup de carabinieri să schimbe pe cei care scăpa- 
seră teferi. 

Printre plastunii din adăposturile înaintate de pîn- 
dă stătea culcat şi Terenti Cernobrovkin, alias Vasili 
Ciumacenko. Era pentru a treia oară numit la pîndă, 
ca şi cum ar fi fost un plastun bätrîn şi încercat. 

Executînd ordinul lui Hrulev — horunjiul Tremko 
îl adusese pe Terenti în ziua următoare aceleia în care 
nu-l găsise pe general. Hrulev era însă ocupat pînă 
peste cap și îi spusese horunjiului să-i aducă meapărat 
peste cîteva zile pe acest plastun kațap din Kuban, 
căci de unul ca el va avea nevoie, întrucît se gîndise 
să alcătuiască în regimentele sale echipe de plastuni 
dintre imfanterişti, iar printre soldaţi se găseau voi- 
nici buni pentru aceasta, nu numai dintre ucraineni. 
Dacă ar fi trebuit să pună dădacă, pe lîngă ruși, pe 
un plastun, cazac get- -beget, aveau să înțeleagă prea 
puţin din graiul lui, iar acest plastun kațap se vedea 
că pe deasupra mai e şi vorbăreţ... 

Cel pe care Hrulev îl alesese ca dădacă pentru sol- 
dați, o făcu însă de oaie chiar în prima noapte... Stînd 
la pîndă, îi veni gust, mici mai mult nici mai puțin 
decît să-și aprindă luleaua, și numai mai marele lui, 
Saveli Rakșa, putu’ preveni la timp greșeala, trăgîn- 
du-i şi un perdaf aspru: 

— Ai căpiat, să bei tutun la pîndă, ai ?... Cînd stăm 
în trăgători, atunci hai... mai merge! Dar și atunci 
trebuie să-ți tragi cerkeza peste cap... lată cînd s-a 
găsit să bea tutun |... 

Deşi Terenti încerca să se dezvinovăţească susţi- 
nînd că stătea culcat în groapă și că nu se văzuse nici 
o licărire, fiindcă scăpărase cu amnarul atunci cînd 

lulgerase un foc de tun şi că dealtminteri mu voise 
si tragă decit un fum, Rakşa îl întrerupse minios : 

— l-auziţi, bre oameni buni, ce îndrugă nerodul !... 
Dar fumu! de tutun ? Parcă el nu-l simte ? 

„El“ era inamicul, la care Terenti — stăpînit de o 
chinuitoare sete de fumat — nu se gîndise că are sim- 
tul mirosului... 

A doua noapte nu i-æ mai ars de lulea. Era o noapte 
aspră şi se lucra de amîndouă părţile. Stînd culcat 
foarte aproape de  tranşeele inamice, Terenti auzea 
desluşit cum lucrau francezii, nerăminînd în această 
privinţă mai prejos de soldații ruşi. Înţelegea cu toată 
liimța lui, că de ambele părți se pregătea ceva de mare 
însemnătate şi clătina din cap într-o parte şi într-alta 
ca pe vremuri, țărăneşte. 

Trecerea de la Hlaponinka la plaviile din Kuban 
fusese prea bruscă pentru el, dar incomparabil mai 
bruscă se dovedise această ultimă trecere de la plavii 
la bastioanele Sevastopolului. Înțelegea prea bine 
pe prietenul său Trohim Ţap, cînd, a doua zi, în 
[impul unui înverşunat bombardament, acesta îi spu- 
nea privind năucit norul de tuci al proiectilelor care 
acoperea cerul : 

— Parcă asta-i o luptă 2... Asta-i mare prăpăde- 
nie de oameni. 

Canonada din ziua aceea îl cutremurase şi-l asur- 
zise cu totul pe Terenti, ca şi pe orice novice care 
niimerea în Sevastopol în timpul unui bombardament 
intens. 

Pe bastionul Nr. 5 plastunii își aveau adăpostul 
lor, în care trebuiau să doarmă ziua, pentru ca noap- 
lea să poată asculta ageri şi să sfredelească întune- 
ricul cu ochii. Ei enau păsări de noapte... Deocam- 
dată, Terenti nici nu-şi putea închipui cum se putea 
dormi în adăpost, cînd se zguduiau pereții de pamînt 
din pricina uriaşelor ghiulele, pornite din tunurile de 
asediu şi a proiectilelor care explodau în jur, iar 
uneori chiar și pe acoperiș. 

Privea cu o nedumerire copilărească la vechii plas- 
luni trecuți prin foc, în stare să doarmă nu numai 
in adăpost, ci şi lîngă el, în aer liber, cu tot tirul 

furios din ambele părţi. El nici nu îndrăznea să-și 
închipuie că peste vreo două săptămîni, va dormi 
ca şi ei, în bubuilul canonadei şi se va trezi cînd se 
va lăsa deodată tăcerea, privind liniştit trupurile 
soldaţilor zdrobite de proiectile sau sfişiate în bucăţi. 
Acum, însă, vederea lor îl înspăimînta... Se încrunta 
îndurerat, i se înmuiau genunchii de un tremur meaş- 
teptat, apoi închidea ochii, ori întorcea capul şi dădea 
țărăneşte din mână, a lehamite... 

Se întîmpla să vadă trecînd brancarde cu ofiţeri 
uciși sau răniţi şi atunci îşi aducea aminte de „prie- 
tenul“ său Hlaponin Mitri Mitrici. Nu se îndoia că 
Hlaponin şi grijulia lui nevastă sosiseră la Sevasto- 
pol înaintea lui, şi tare mai dorea să-l vadă măcar din 
depărtare, însă, nu numai că nu găsise vreme să-l 
caute, dar nici n-avea pe cine să întrebe de el. 

Cînd îi ceruse horunjiului să-l. sfătuiască cum să 
dea de ofițerul Hlaponin, Tremko îl întrebase din ce 
armă era acest ofițer, iar Terenti — spre rușinea lui 
— trebuise să răspundă că nu ştie. Într-adevăr, ce 
nevoie avusese să ştie așa ceva, acolo, în sat la el? 
Apoi și Hlaponin socotise pesemne de prisos să-i 
spună dacă era la infanterie sau la cavalerie şi în 
care regiment anume. ` 

Terenti se convinsese că nu era pe bastionul Nr. 5 
descosîndu-i pe soldați și cercetînd chipurile ofițerilor 
lor, dar erau multe bastioane şi redute, iar cavaleria 
nici nu era cantonată în Sevastopol. 

„Socoteala de acasă nu se potriveşte cu cea din 
tîrg“, lucrul acesta îl simţise Terenti cum trebuie, nu 
în Kuban, ci abia aici, la Sevastopol, în mijlocul bu- 
buiturilor neîntrerupte ale tunurilor, în mijlocul dis- 
trugerilor, al schilodirilor şi al morții din jur. La 
nevastă și la copiii părăsiţi la Hlaponinka, se gîndea 
aici mult mai puţin decît în Kuban și pe drum «înd 
venise încoace... Oricum, acolo aveau mai multă liniş- 
te decît ar fi avut aici şi erau mai feriți. 

Aici însă era duşmanul, numeros şi bine înzestrat, 
iar plastunul Vasili Ciumacenko — împreună cu alţii 
— ponnise de cum se întunecase ca să urmărească ce 
are de gînd să întreprindă dușmanul în noaptea aceca. 

Întunericul era umed şi ceața se-ntindea dinspre 
mare, ca și în noaptea trecută, dar ea nu stătea pe loc, 
ci se tîra mai departe şi adesea se subţia atît de mult, 
încît se putea desluşi cîte ceva la douăzeci de paşi. De 
auzit, însă, nu se putea auzi nimic, căci tunurile de 
asediu ale inamicului bubuiau neîncetat, iar mortie- 
rele de pe bastionul Nr. 5 le răspundeau mereu... 


— Priveşte mai ager, Vasfl! — îi şopti la ureche 
Saveli Rakșa, care venise tîrîş din dreapta. — Poate 
acu’ o fi... ” 


Ciumacenko își holbă ochii fără să vrea.si ceva mai 
tîrziu zări într-adevăr că întunericul din faţă se fn- 
groşa formînd o pată ca un dreptunghi, care se mișca 
înainte. 

Vasîl îl înghionti pe Rakșa, iar acesta îl trase de 
miînecă şi amândoi se tîrîră cu grabă înapoi, spre lam- 
tul celor dim regimentul Podolsk, dînd alarma : „Vine 
<usmarmul !“ 

Între timp — era de abia nouă și jumătate — Hru- 
lov trimisese în tramşee batalioanele de lucrători şi 
batalioanele de protecţie ale lor şi ele tocmai ieșeau 
din bastionul Nr. 5 si din reduta lui Belkin prin porţile 
si deschiderile fortificațiilor. 

Francezii înaintau cu avînt pe întreaga linie, ca la 
o singură comandă, în sunetele gioarnelor şi, cu toată 
negura pe care o îngroşa fumul tunurilor, în întîm- 
pinarea lor se dezlănțui pe toată linia focul de arme 
al lanțului de trăgători din regimentul Podolsk, care 
se retrăgeau din faţa înălțimii Cimitirului, precum 
si al celor din regimentul Jitomir, aflaţi în fața înăl- 
timii Karantinaia. 

Acest foc slab, însă, fusese parcă un semnal pentru 
un năpraznie muget al tunurilor din bateriile franceze, 
care făceau acoperirea înaintării coloanelor, iar drept 
răspuns, bateriile bastionului Nr. 5 şi redutele Belkin 
şi Semiakin porniră um tir mai susținut. 

Îndată, focurile de arme se înecară în mugetul conti- 
nuu al mortierelor şi al tunurilor şi mu se mai vedeau 
decît licăriri slabe, care se aprindeau şi se stingeau 

în fum, de parcă ar fi fost „flăcările sfîntului Elf“ 1) 
pe smîrcuri. 

Hrulev vedea că francezii i-o luaseră înainte şi că 
el întîrziase de neiertat cu scoaterea din fortificaţii a 
trupelor strînse încă de cu ziuă. Acum, le zorea, smul- 
gîndu-și căciula din cap, făcînd semne cu ea și mototo- 
lind-o nervos pe întumeric, smucindu-și calul ba la 
dreapta, ba la stînga și strigînd cu glasul frînt și 
răguşit : 

— Tobosari, bateţi pas alergător !... Să sune gorniș- 
tii !. 

Soldaţii din regimentele Podolsk şi Erivan — atît 
companiile de lucru, cît şi acoperirile lor — alergau în 
goană ca să ajungă la timp și să-și ocupe tranșeele, 
dar era prea tîrziu. Cu cîteva minute înaintea lor, 
unitățile din faţă ale coloanelor franceze, porniseră în 
fugă la atac, săriseră în tranşee și striviseră lanţul 
subțire de carabinieri, pregătindu-se să facă o primire 
înverşunată companiilor rusești care veneau în grabă... 

Soldaţii din regimentul Podolsk, care goneau înain- 
tea celor din regimentul Erivan, ajunseseră în pas 
alergător la creasta înălțimii, care licări deodată 
într-un zig-zag, de parcă un fulger ar fi săgetat prin 
fum şi ceață, chiar deasupra pămîntului. Focurile de 
arme nu se auzeau în bubuitul tunurilor, dar oamenii 
din șirurile din faţă cădeau cu zecile, iar alţii alergau 
în răpăitul tobelor înainte, împiedicîndu-se mereu de 
trupurile camarazilor căzuţi, 

Ca şi focurile carabinelor, nu se auzeau nici vaietele 
răniților şi numai picioarele simțeau ba ici, ba din- 
colo, cîte un trup moale, viu, şi mîini străine care 
apucau de jos virfurile și tocurile cizmetor, împingîn- 
du-le instinctiv ca să nu le strivească feţele. 

Generalul Adlerberg, care comanda regimentul Po- 
dolsk, căzuse probabil printre primii — rănit doar de 
un glonte de carabină — pentru ca apoi să fie pur și 
simplu strivii de şirurile de soldaţi care alergau nă- 
valnic înainte. În întuneric, nu se vedeau comandan- 


1) Denumirea populară a unor fenomene luminoase. (N, red. rom.) 

ii, iar din pricina canonadei nu se auzeau nici comert- 
zile lor... Se simțea numai o masă însufleţită de sol- 
dați ruși, care alergau să recucerească tranșeele cons- 
truite de ei și, odată ajunsi pînă la ele, se aruncau 
înainte cu înverșunare, în acel „a-a-a-a“ prelung 
care desprins din strigătul de „ura“ este în stare să 
răsune vast, să urle şi să geamă minios numai pe o 
singură notă, cea mai puternică pentru fiecare glas. 

Ostaşii din regimentul Podolsk avură multe pier- 
deri de pe urma salvelor pînă cînd se apropiară de 
pușcașii francezi, ale căror tichiuţe roşii erau lumi- 
nate de fulgerele  împuşcăturilor, dar ajungînd la 
iranşee, răzbiră în ea şi lupta la baionetă se încinse 
inspăimintătoare pe întuneric. 

Dealtfel, întunericul nu era deplin, căci cerul — 
presărat ca de mişte stele căzătoare — era luminat 
de miile de proiectile, care împrăştiau scîntei roşii din 
tuburile lor. 

Vînătorii francezi putură să reziste numai cîteva 
minute în lupta crîncenă şi din tranşeea ocupată fu- 
wiră toți cîţi n-au rămas în ea, sau lîngă ea, stră- 
pungi de baionete... 

Atunci, infanteria francezä  cedă cinstea și locul 
artileriei sale, iar artileria se pregătise strașnic pen- 
iru această clipă, uimind pe ruşi cu enorma cantitate 
de ghiulele şi de bombe rezervate în acest scop. Un 
lorent compact şi larg de fontă se prăvăli de sus 
asupra bastionului Nr. 5, distrugînd şi aruncînd în 
acr totul. Numai luneta lui Belkin — susţinîndu-şi 
vecinul şi răspunzînd cu o lovitură la trei-patru lovi- 
luri ale inamicului, aruncă în acea noapte trei mii 
de proiectile... Um singur tun pentru bombe era pe 
această lunetă şi acela trebui să lucreze peste mä- 
sură : fură trase cu el, peste noapte, patru sute de 
lovituri ! 

Totuşi, cu tot focul năpraznic, rezervele așezate 
în coloane, atît de o parte cît şi de cealaltă parte, 
se apropiau de tranşee. Genenalul de Lamotte Rouge 
aruncă în luptă batalioanele de gardă; sosite de 
curînd din Constantinopol. Ostaşii din garda impe- 

rială, care încă nu primiseră botezul focului, mergeau 
să-şi cîştige gloria. Oamenii aceştia înalți și frumoşi — 
urmînd pilda cine ştie cui — își înfundaseră ţevile ar- 
melor cu noroi, ca să nu tragă cu ele, ci să întîmpine 
baionetele ruseşti cu baionetele lor. 

Purtau nişte diagonale albe, asemănătoare în întu- 
nericul difuz cu curelele albe ale ranițelor infanterişti- 
lor ruşi, iar cînd apărură în fața traşeei.din cimitir — 
la licăririle slabe ale proiectilelor ce zburau pe dea- 
supra capului — soldaţii din regimentul Podolsk îi 
luară la început drept ruşi și începură să strige: 

— Cine sînteţi, hei !... De-ai noştri ?... De-ai noştri, 
sau nu ? Răspundeţi ! Sînteţi de-ai noştri ? 

— Noştri, noştri! — strigară francezii drept răs- 
puns, prinzând acest unic cuvînt repetat des, și aștep- 
tară să-i ajungă cei din urmă. 

Fusese pierdut, poate, numai un minut, pînă cînd 
cei din regimentul Podolsk — rămași aproape fără 
ofițeri — îşi dădură seama că în faţa lor sînt francezi 
şi deschiseră un foc dezordonat, dar minutul acesta 
fusese hotărttor. Chiar după prima încăierare crîn- 
cenă, cei din regimentul Podolsk rămăseseră puţini, 
istoviţi, şi mulţi dintre ei erau răniţi, dar nu părăsi- 
seră rîndurile. Asupra lor se năpustiră cu forțe proas- 
pete batalioanele de elită ale armatei franceze. 

Lupta la baionetă fu aprigă, ca întotdeauna cînd se 
băteau ruşii, dar forţele erau prea inegale și ei fură 
scoşi din tranşee. 

— Ia uitaţi-vă, fraților, cîţi vin! Puhoi! — stri- 
gau cei din regimentul Podolsk, retrăgîndu-se, către 
cei din regimentul Erivan care alergau în ajutorul 
lor. 

Ostaşii din regimentul Podolsk totuşi nu fugiră... 
Retrăgîndu-se, ei se încolonau în grabă, pentru a se 
arunca din nou asupra celor care îi înșelaseră cu dia- 
gonalele lor albe şi care se apropiaseră fără să tragă. 

Francezii din batalioanele de gardă rezistară destul 
de mult, fiind hotärîți să nu piardă prima lor luptă 
cu infanteria rusească, dar sub presiunea celor din re- 
gimentul Erivan, fură siliţi să părăsească tranșeele. 

Şi în vreme ce francezii îşi adunau forţele pentru o 
nouă încăierare la cimitir, canonada se dezlănțui și 
mai înverşumată... 

Hrulev se frămînta. 

După uraganul de foc dezlănţuit de francezi, odată 
cu începutul atacului lor, ca artilerist, el îşi dăduse 
seama cît de stăruitor şi de precis fusese pregătit 
acest atac. Desigur, unui asemenea tir trebuia să-i 
urmeze şi masele de infanterie corespunzătoare... 

— Iar mie, abia mi s-au dat cinci mii de oameni ! 
— striga el indignat din pricina lui Gorceakov, adre- 
sîndu-se cînd lui Semiakin, comandantul acestui sec- 
tor al liniei de apărare, cînd lui Totleben, care nu pä- 
răsea bastionul Nr. 5, fiind îngrijorat de soarta tran- 
șeelor construite după planul lui. 

Era de-abia pe la miezul nopții cînd Hrulev primi 
un raport de la flancul drept că în acel loc tranșeea 
fusese ocupată de francezi. Generalul Beuret arun- 
case dintr-o dată la asalt mai mult de jumătate din 
forțele sale şi  strivise cu mulţimea de oameni cele 
două batalioane rărite ale regimentului Jitomir, care 
se retrăseseră spre bastionul Nr. 6 şi spre reduta lui 
Semiakin. 

— Rezerve, trebuiesc rezerve, altfel și aici se va 
întîmpla tot așa ! — striga înfuriat Hrulev. 

Totleben încolonă în grabă batalionul patru din 
regimentul Erivan şi-l trimise în ajutorul primelor 
două, pe care noile forţe ale francezilor apucaseră să 
le scoată din tranşee, către miezul nopții. 

Acest batalion izbi deosebit de năvalnic şi nu cu- 
răți numai tnanşeele şi lojamentele rusești, ci goni 
pe francezi pînă la tranşeele lor, pătrunse în cea din 
față şi o devastă... Succesul atacului celor din regi- 
mentul Erivan încurajă şi pe cei din regimentul Po- 
dolsk care își găsiră companiile și se încolonară. Tran- 
șeele din cimitir păreau iarăşi temeinic ocupate de 
ruşi, 

Trecuse demult de miezul nopţii, cînd de Lamotte- 
Rouge, adunîndu-şi toate rezervele, se hotärî pentru un 
nou atac. 

Pregătirea de artilerie ţinu cam o jumătate de oră. 
Ca o ploaie de grindină care cădea asupra crestei înăl- 
țimii Cimitirului, mitraliile secerau batalioanele din 
regimentele Podolsk şi Erivan. 

— Ce măpastă-i asta! N-ai nici măcar unde să te 
mişti... Uite cum mai toarnă! — strigau soldaţii, 
care, din cauză pienderilor, începură să dea înapoi. 

Batalioanele franceze aruncate la atac, ocupară 
blestemata tranşee pentru a cincea oară în noaptea 
aceea în clipa cînd pe poarta bastionului Nr. 5 ieșeau 
în câmp două batalioane din regimentul Minsk, în- 
cercat în lupte. 

Era o rezervă neprevăzută pentru apărarea cimili- 
rului, pe care Hrulev o căpătase, milogindu-se, de la 
Sacken. Batalioanele din regimentul Minsk rămase 
în acoperirea bastionului cinci — la fel ca și regi- 
mentul Uglițki — fură trimise de Hrulev-ca să apere 
y cimitirul, iar șapte companii din regimentul Ugliţki 
fură îndreptate spre flancul drept pentru a recuceri 
de la francezi înălţimea Karantinaia. 

E adevărat că forţele acestea nu erau mari — abia 
însumau o mie cinci sute de oameni — dar erau ulti- 
mele rezerve și mu mai avea pe cine să trimită în 
acea gură lacomă a luptei de noapte la baionetă. În 
schimb, atît cei din regimentul Minsk, cît și cei din 
regimentul Uglițki făcură faţă cu cinste... 

În cursul acestui război, două pete rămăseseră pe 
onoarea regimentului Ugliţki... Prima se întîmplase 
atunci, cînd — aflîndu-se în rezervă — se retrăsese 
de pe cîmpul de bătaie de pe Alma și retragerea 
semăna atît de mult a fugă, încît Menșikov silise re- 
gimentul să meargă în sunetele unui marș de para- 
dă... A doua se întîmplase în aprilie, cînd îi fusese 
încredințată apărarea unei noi tranșee din fața redu- 
tei lui Schwartz, iar regimentul nu reușise s-o apere 
și dăduse înapoi chiar de la prima încăierare. 

În noaptea aceea, şapte companii din regimentul 
Uglițki au spălat petele regimentului cu sîngele lor... 

Din şapte sute de oameni s-au întors numai jumă- 
tate și numai optzeci dintre ei nu erau răniţi, iar 
ofiţerii fuseseră toţi scoşi din rînduri. Aceste șapte com- 
panii s-au bătut vitejește, și nu numai că au alungat 
pe francezi din tranşeea ocupată, dar au pătruns pe 
urmele lor în tranșeea duşmană şi au făcut acolo un 
mare prăpăd. Cînd le-a venit rîndul să se retragă, 
s-au retras pas cu pas şi cu fața la inamic, care le 
era de trei ori superior în forţe... Asta se întîmplase 
spre dimineaţă, cînd începuseră să mijească zorile şi 
numărul luptătorilor dintr-o parte şi dim alta putea 
îi oarecum apreciat după ochi. 

Batalioanela regimentului Minsk apărură în fața 
tranşeei din cimitir, atunci cînd francezii o socoteau 
definitiv a lor. Deşi le veniseră între timp întăriri 
proaspete, totuși, năvala celor din regimentul Minsk 
fusese pentru ei neașteptat de impetuoasă. 

Francezii dintr-un nou batalion de gardă, chemat 
din ultima rezervă, vînătorii și soldații aparţinînd 
cîtorva companii din legiunea străină se îngrămă- 
deau cu toții lîngă tranșee, de o parte, iar de cea- 
laltă parte — pentru a-i sprijini pe cei din regimen- 
tul Minsk — se adunau companiile din regimentele 
Podolsk și Erivan, respinse mai înainte, așa că 
această luptă din preajma zorilor, întrecu în îndîrjire 
pe toate cele precedente. 

Atît de o parte, cit și de cealaltă, era o luptă a 
soldaţilor unei națiuni cu soldaţii celeilalte, fiindcă 
ofițerii — chiar dacă mai rămăseseră într-un număr 
mic — nu mai aveau putinţa să-i conducă. 

Înverşunarea celor două părţi ajunse la culme... 
Răcnete, înjurături, zăngănitul baionetelor lovite 
între ele, crincena izbire cu paturile armelor, stropi 
de sînge străin orbimd ochii care şi așa vedeau nu- 
mai pe jumătate în întuneric, gemetele dinaintea 
morții și vaietele celor grav răniţi și prăbușiţi sub 
picioarele luptătorilor, toate acestea sint greu de re- 
dat în încordarea lor, și totuși ruşii ieșiră biruitori 
în această ultimă încleştare, ocupînd pentru a cincea 
oară și definitiv tranșeele proprii și urmărindu-i pe 
francezii puși pe fugă pînă în tranșeele lor. 


8l 

Se iveau zorile. Hrulev dădu ordin de retragere, 
lăsînd peste zi în tranşee, numai o sută cincizeci de 
puşcaşi. Înjumătăţite de luptele de noapte, regimen- 
tele Podolsk, Erivan şi Minsk se întorceau la bas- 
tionul Nr. 5, dar aceasta nu era o retragere... Era un 
marș al învingătorilor! Soldaţii mergeau cîntînd, 
iar în faţa celor din regimentul Minsk păşea înaitul 
subofițer Pașkov, solistul regimentului, cu faţa în- 
spăimîntătoare, înnegrită de fum de pulbere şi stro- 
pitä de sînge închegat, avind tunica sfîșiată de 
baionete în şapte locuri... Trăgîndu-şi chipiul pe 
urechea dreaptă, cânta cu un glas de tenor de o puri- 
tate și de-o putere neobişnuită : 


E-he-i, trece Saşa şi cu Maşa 
In rădvan cu patru şargi... 


Iar soldaţii din regimentul Minsk — câţi mai rä- 
măseseră — reluau cu foc şi cu şuierături : 


Hei, ardo-i... luli-luli-luli 

| Arde-i pe cei patru şargi... 
După batalioanele din regimentul Minsk mergeau 
cîntînd cei din regimentul Erivan, iar după ei cei din 
regimentul Podolsk şi, poate, tocmai acest lucru ne- 


așteptat și nemaiauzit — miște ostaşi care cîntau 
după o luptă sîngeroasă la baionetă, care ținuse 
toată noaptea — impresionă atît de mult pe artile- 


riştii framcezi, încît nu mai traseră nici un foc asu- 
pra companiilor ruseşti care se întorceau în liniile 
lor de apărare, în coloane compacte, pe un loc cu 
totul descoperit şi în lumina albă a zorilor... 
Canonada, însă, începu iarăși cruntă, îndată ce 
companiile dispărură în sectorul fortificat. 

Toată ziua aceea, tranşeea de la cimitir rămase 
ocupată de pușcașii ruşi. Era plină de cadavre, după 
cum toate căile de acces, de ambele părți, erau aco- 

perite de cadavre și de răniţi grav. Canonada din 
partea francezilor avea drept scop evident să slă- 
bească bateriile ruseşti şi să reducă la tăcere cît mai 
multe tunuri, pentru ca să reia cu mai mult succes 
decât în ajun asaltul cimitirului și să pună stăpînire 
pe el. 

Într-adevăr, de Salle numise în acest scop o altă 
divizie din corpul său de armată, fiindcă pierderile 
diviziei lui Pathé se dovediseră neaşteptat de mari. 

Acelaşi lucru ar fi putut să facă şi Gorceakov, să 
numească trei-patru regimente  odihnite pentru o 
nouă apărare a tranșeei, dar el preferă să facă altfel. 

Cînd căpitanul-locotenent Steţenko se întoarse la 
Sevastopol, după ce în martie — împreună cu loco- 
tenentul-colonel  Panaev — condusese pe prinţul 
Menșikov pînă la Nikolaev, el ceruse să fie repartizat 
la bastioane şi primise funcția de maior de tranșee !) 
în sectorul întîi. Sub comanda lui, se aflau unităţile 
de infanterie destinate pentru acoperire. 

Totuși, el ocupase puţin timp această funcţie; în 
curînd fu făcut comandantul întregii artilerii a secto- 
rului întîi, care cuprindea aproape două sute cinci- 
zeci de tunuri. 

În sectorul întîi intrau bastioanele Nr. 5 și 6, lu- 
neta lui Belkin, reduta lui Schwartz și a lui Semia- 
kin şi altele. Starea artileriei de pe aceste fortificaţii 
mu putea să nu-l preocupe pe Gorceakov, cînd se 
punea la cale o acţiune atît de serioasă, cum era 
construirea contraproșurilor de la cimitir și de pe 
înălțimea . Karantinaia, care se aflau sub lovitura ce 
se prevedea din partea francezilor. De aceea, îm- 
preună cu generalii fusese invitat și Steţenko la con- 
sfătuirea de la cartierul general. 

Cel care obiecta mai întemeiat împotriva planului 
lui Hrulev şi al lui Totleben era tocmai Steţenko, 
deși i se recomandase să-și spună părerea numai în 
ceea ce privea artileria și felul cum putea fi întărită 


1) Ajutorul comandantului unităţii de geniu dintr-un corp de asediu; 
avca sub directa lui supraveghere mersul lucrărilor de asediu şi ordi- 
nuca în tranșee. (N. red. rom.) 

şi înzestrată mai bine, ca să reziste cu cinste în lupta 
împotriva puternicelor baterii franceze. 

Steţenko vorbi mult, în deplină cunoștință de 
cauză. După spusele lui, artileria era în general sla- 
bă, mai cu seamă pe bastionul Nr. 6 și pe redutele 
Semiakin, Cesme, Rostislav, sau pe bateriile locote- 
nenţilor Elsberg și Butakov, unde multe tunuri erau 
învechite, fiind aduse din arsenal, datorită situaţiei 
excepționale. În privința aprovizionării cu muniții, 
satisfăcătoare pînă acum, ea putea deveni insufi- 
cientă pentru un bombardament serios și intens, ine- 
vitabil într-o acţiune mare ca aceea care se contura. 
După o astfel de introducere, în mod firesc, se im- 
punea concluzia : cum se va putea menţine infanteria 
într-o tranșee lucrată în grabă, dacă în fortificațiile 
construite temeinic se putea menţine atît de greu ? 

Părerea acestui căpitan-locotenent, modest la în- 
fățișare şi nu prea înalt, fusese răsturnată atunci de 
glasurile autorizate ale generalilor, care afirmau că 
sosise timpul să se treacă la un contra asediu și să 
se creeze o a doua centură de redute înaintate, în 
felul redutelor Volîn, Selenghinsk şi Kamciatka, iar 
părerea aceasta triumiase. Rezultatele luptei din 
noaptea de 10 spre Il mai, care fuseseră aduse la 
cunoştinţa lui Gorceakov, îl făcură să-şi amintească 
de concluziile lui Steţenko, care pe deasupra coinci- 
deau cu părerea lui personală despre tardivitatea în- 
tregului sistem de apărare prin contraproșuri. 

După o socoteală aproximativă, pierderile suferite 
de regimentele ruseşti în acea noapte erau mari : ele 
se ridicau la două mii cinci sute de oameni. După 
furioasa canonadă, începută în dimineața zilei de 
11 mai, Gorceakov vedea că francezii, ale căror pier- 
deri nu puteau fi mai mici, erau gata să înfrunte alte 
pierderi, şi mai mari, numai pentru a pune stăpînire 
pe tranșeea rusească din cimitir. 

Importanța incontestabilă pe care comandantul 
francez o recunoștea acestei poziții, îl făcuse pe Gor- 
ceakov să ezite toată ziua cu luarea hotărîrii defini- 
tive şi numai spre seară, cînd sosi de la Semiakin 
raportul că pe bastionul Nr. 5 rămăseseră puţine 

tunuri utilizabile și că reduta lui Semiakin fusese cu 
totul redusă la tăcere, Gorceakov trimise ordin lui 
Totleben ca odată cu lăsarea întunericului să trimită 
pentru lucrările de la tranşeea din cimitir numai 
două batalioane din regimentul Jitomir, și dacă se 
va observa că inamicul înaintează din nou, cu forţe 
mari, batalioanele să se retragă fără să se angajeze 
în luptă, iar artileria să deschidă focul, cu toată 
puterea de care era capabilă. 

Batalioanele din regimentul Jitomir ieşiră ca şi 
cum s-ar fi dus la lucru în transee, soldaţii unuia 
dintre ele luînd cu ei unelte de geniu, dar în noaptea 
aceea nu avură parte de lucru... Chiar la ora nouă 
seara, plastunii transmiseră vestea că „vine dușma- 
nul!“ Era greu să te abţii, însă, să nu-i primești cu 
salve pe atacatori. Sub presiunea a zece batalioane 
ale generalului Levaillant, regimentul Jitomir se re- 
trase încet şi la pierderile din noaptea precedentă se 
mai adăugară încă vreo cinci sute de oameni, cam 
tot atîția cît căzuseră şi din rîndurile dușmane. 

Cimitirul a rămas în mîna francezilor... 


8. 


Era ca un simbol faptul că apărătorii Sevastopo- 
lului cedaseră inamicului, fără o nouă şi sîngeroasă 
luptă, vechiul cimitir al Sevastopolului, din vremea 
de pace... Pe Partea de Nord, creștea un altul, lăr- 
gindu-se nemăsurat — Cimitirul Comun — al cărui 
sens istoric devenea tot mai evident şi mai uriaș pe 
zi ce trecea... 

Dacă vechiul cimitir era doar cimitirul sistemului 
de contraproşuri — foarte tardiv ordonat lui Gorcea- 
kov de Nicolae — cimitirul cel nou de pe Partea de 
Nord, creştea ca cimitirul întregului regim al lui 
Nicolae. 

Cimitirul cel vechi era situat pe o înălţime, căreia 
Niel, conducătorul asediului, îi acorda o deosebită 
importanţă. Aici coincideau dorințele ofensatului și 
ale ofensatorului — ale lui Niel şi ale lui Pâlissier.,, 

Cînd cel dintîi declară că dacă ruşii se vor menţine 
la cimitir, asediul oraşului va deveni imposibil, cel 
de al doilea — însetat după acţiuni dintre cele mai 
energice — adună mari mijloace de foc și copleși- 
toare forțe în oameni pentru lovitura asupra cimiti- 
rului, iar Gorceakov trebui să introducă în raportul 
său privitor la lupta din 10—11 mai, o frază semni- 
ficativă : „Inamicul a devenit mai inteligent şi mai 
îndrăzneţ“. 

Gorceakov se temea că francezii — prin cucerirea 
cimitirului — se vor arunca la asalt împotriva bas- 
tioanelor Nr. 4 şi 5 și se temea dinainte că n-are să 
le poată apăra, lucru despre care și scria în raportul 
către ţar : „Prin însuşi caracterul acestor fortificaţii 
și al terenului înconjurător, ele nu vor putea fi apă- 
rate, cînd focul artileriei va înceta. Dacă însă ina- 
micul le va cuceri, va fi de asemenea foarte greu să-l 
scoatem de acolo, deoarece nu avem accesul necesar 
spre ele, neexistînd căi potrivite pentru mișcarea re- 
zervelor, iar ca să le construim, nu este posibil. Nä- 
dejdea noastră este în dumnezeu, dar speranţe în 
succes am puţine. Greşelile trecute ale inamicului 
i-au servit de lecţie, iar superioritatea forţelor şi 
miiloacelor de care dispune este uriaşă“. 

Astfel, la cei cîţiva comandanti supremi dintr-o 
parte şi din alta — învinşi de pe atunci în acest 
război — se adăuga și prinţul Gorceakov abia după 
două luni de la sosirea sa în Crimeia. 

La amiaza zilei de 12/94 mai, se anunţă un armis- 
tițiu pentru strîngerea cadavrelor, iar pe bastionul 
șase, filfti steagul alb... 

Cadavrele — încărcate în căruțe, care ieșeau de 
cu noapte din fortificaţii și se duceau pe locul lupte- 
lor — erau acoperite cu prelate înnegrite de sînge, 
și duse prin oraş spre Capul Nikolaevski, unde erau 
aşezate în rînduri. Cei cu inima miloasă se apropiau 
de morţi și le puneau în mîini lumînărele de ceară 
apoi priveau tăcuţi la chipurile lor şi își făceau sem- 
nul crucii... Aici, cadavrele își așteptau rîndul să fie 
încărcate pe un șlep și transportate pe Partea. de 
Nord. Gropile comune le săpau pușcăriașii, iar morții 

etau înmormiîntaţi fără coșciuge, cite zece-cincispte- 
zece în rînd şi pe citeva rînduri într-un singur mor- 
mint, 

Ce-i drept, meşterii de sicrie se aciuiseră chiar 
acolo la cimitir, în corturi înjghebate în pripă, lîngă 
care era așezată în stive cheresteaua pentru sicrie, 
adusă de departe. Dar cheresteaua aceasta era 
puţină şi coşciugele costau scump... Faţă de preţ, ele 
erau accesibile numai ofițerilor, care îşi luau asupra 
lor cheltuielile de înmormîntare ale camarazilor de 
regiment. 

Spitalul de campanie Nr. 1 — unde în afară de 
cîteva surori de caritate, trimise la diferite răstim- 
puri din Petersburg, lucra și Daşa împreună cu Varia 
Zarubina — era plin de răniți încă din ajun, unii din 
ei venind pe picioarele lor, alții fiind aduşi de sani- 
tari. În ziua aceea, medicii  trebuiseră să facă 
aproape șapte sute de amputări. De zeci de ori, infir- 
mierii goliseră hîrdaiele din colţurile sălii de ope- 
raţii, în care se aruncau mîinile şi picioarele tăiate. 

Printre francezii luaţi prizonieri lîngă tranșee era 
și un elvețian grav rănit, soldat în legiunea străină. 
Fără să-şi dea seama, medicii vorbeau lîngă el în 
îranțuzește dîndu-și cu părerea că starea rănitului 
era disperată și că asupra lui plana moartea, aşa că 
dacă i-ar fi făcut operaţie n-ar fi fost decît pentru a 
avea conștiința împăcată. 

Rănitul, un băiat foarte tînăr, li se adresă printre 
lacrimi : 

— Nu este nevoie, domnilor! Vă mulţumesc că 
mi-aţi spus cît de apropiată este moartea mea! Scu- 
tiți-vă deci de o muncă inutilă, iar pe mine de chi- 
nuri de prisos... Vă rog foarte mult, domnilor, să nu 
credeţi că am nutrit vreun sentiment de ură față de 
ruși, cînd m-am angajat voluntar... M-am angajat 
numai ca să câștig o bucată de pîine pentru bătrîna 
şi sărmana mea mamă... Sînt cel mai mare într-o 
familie numeroasă... Am dus o viaţă foarte amărită... 
Lăsaţi-mă liniştit, măcar, să mă pot gîndi înainte de 
moarte la mama mea, la îrățiori şi la surioare, care 

nor acum de foame, poate, în patria mea, în vreme 
ce eu mor aici de gloanţe... 

Cînd Varia, cu lacrimi în ochi,- îi traduse Dașei 
ceea ce spusese soldatul, ea îi răspunse mânioasă : 

— Ce-a căutat aici la noi? Uite, s-a ales cu un 
glonţ... — dar şi ochii ei, fără ca ea să vrea, se abu- 
riră de lacrimi. 

În mijlocul grozăviilor, cu care dealtfel se obiș- 
nuise încă din spitalul instalat în fostul Cerc al No- 
bilimii — înţesat pină la refuz cu răniți — Varia 
găsea totuși uneori cîte un răgaz ca să se apropie 
de legionarul francez pe moarte, iar a doua zi dimi- 
ngața, el murea apăsînd pe buzele sale învineţite 
niîna ei, cu mîna lui care se răcea... 

Armistițiul inu cinci ore. Cinci ore, numeroşi 
lucrători dintr-o parte și din alta ridicară grămezile 
de cadavre care zăceau lîngă tranşee și în tranșee. 
Pretutindeni, pe parapetele bastioanelor şi ale redu- 
telor, soldaţii și matrozii ședeau privind cîmpul re- 
centei lupte, care se întindea acum cu totul curat și 
fără fum. 

La bastionul șase, nevasta tunarului Şornikov, îm- 
preună cu băiețașul lor de vreo zece ani, venise să-și 
vadă soțul. Băieţelul, un copil vioi, îl rugă pe tatăl 
său să-l lase să vadă ce se face acolo. 

Matrozul merse cu el. Cînd ajunseră la linia de 
demarcaţie, doi ofițeri de serviciu — aspirantul Elan- 
ski şi un ofițer francez cu o bărbuţă negricioasă și 
cu mănuşi de antilopă — discutau însufleţit într-o 
limbă necunoscută lui Şornikov. 

„Să nu trăncănească ceva ce nu trebuie, aspiran- 
tul ăsta!“ se gîndi îngrijorat Şornikov, trăgînd cu 
coada ochiului spre el. Uitîndu-se la Şornikov, fran- 
cezul spuse repede ceva aspirantului, arătînd spre 
matroz cu capul pe care purta un chipiu îngust, cu 
cozorocul mare. 

— Întreabă cumva de mine, blagorodnicia voas- 


tră ? — se adresă încruntat Şornikov tînărului său 
comandant. | s 

— Întreabă dacă mai există matrozi la Sevasto- 
pol, — zîmbi Elanski tunarului. 

— Spuneţi-i, blagorodnicia voastră, că sîntem atiţi 
cît să ajungă încă pe doi ani şi mai bine... Să se 
ştie! — șopti Şornikov. 

Aspirantul îi traduse, iar francezul începu îndată 
să-i laude pe matrozii-artileriști ruşi, apoi scoase din 
portmoneu o monedă de un franc şi o întinse băia- 
tului, mîngîindu-i cîrlionţii roșcaţi și decolorați de 
soare. 

Băiatul privi întrebător la francez, apoi la monedă 
și pe urmă la tatăl său... Era gata să bage lucruşo- 
rul acela interesant în unicul buzunar al pantalona- 
şilor săi de o şchioapă, cînd tatăl îi porunci sever: 

— Dă-i-o înapoi |... 

— Nene... Na! — zise băiatul întinzînd moneda 
francezului, dar acesta se dădu înapoi, făcînd cu 
mîna un gest de refuz, ca și cum s-ar fi simţit ofen- 
sat. i 

Apoi se aplecă brusc spre băiat și începu să-P să- 
rute pe obrajii oacheşi arşi de soare... În sfîrșit, îl 
trase de mînă spre el, și arătă în direcţia francezilor, 
încercînd să-l facă să înţeleagă fără vorbe, numai 
prin gesturi... 

Copilul pricepu şi se propti cu picioarele desculţe 
în marginea unei gropi făcute de o mică ghiulea, tră- 
gînd la rîndul lui pe ofiţerul francez și strigînd: 

— Nu, vino tu la noi !... Vino tu la noi !... 

Astfel se hîrjoniră cîteva clipe — un ţine de ma- 
troz de pe Korabelnaia şi un ofițer francez — iar 
acesta era atit de prins de joacă și rîdea atît de mo- 
lipsitor, încît nu numai aspirantul cel tînăr, dar chiar 
și asprul tunar Şornikov, înnegrit de fum de pulbere, 
începu să zîmbească pe sub mustaţa-i roşcată. 

Dar vremea se scurgea și se scurse și timpul 
armistițiului, iar goarnele începură să sune... Tre- 
buiau să se întoarcă la bastion, de pe care se și pre- 
păteau să coboare steagul alb. 

Faţa crudă a războiului, acoperită pentru cîteva 
ceasuri de acest steag, se descoperca iarăși în toată 
hidoasa ei asprime... i 


Capitolul 1V 
DEVASTAREA KERCIULUI 


Chiar în ziua cînd se pregătea cu atîta sînguință 
asaltul înălțimilor Cimitirului și Karantinaia, noul 
comandant suprem al francezilor trimise forțe im- 
portante spre Kerci, avînd desigur şi asentimentul 
lui Raglan şi al lui Omer-pașa. În afară de șapte 
mii cinci sute de francezi și trei mii de englezi, fură 
îmbarcați pe vasele de transport și șase mii de turci, 
iar flotila compusă din aproape șaptezeci de vase 
porni în expediția hotărîtă acum ferm și irevocabil. 

Fie că Gorceakov se aștepta, ori nu se aștepta la 
un atac asupra Kerciului, spitalul militar de la Kerci 
— Enikale se umpluse cu răniți aduși de la Sevas- 
topol. 

La siîrșitul lui aprilie, se iscase o mare tulburare 
la Kerci, cînd o escadră aliată ancorase în faţa ora- 
şului. Escadra aceea, însă, împreună cu transportu- 
rile de trupe, fusese întoarsă spre Sevastopol, iar 
funcţionăriimea jubila, aplicînd vaselor aliate fraza 
primarului gogolian despre şobolanii pe care îi vă- 
zuse în vis: „Au venit, au mirosit şi s-au cărat !“ 

Locuitorilor din Kerci, însă, nu le-a fost dat să 
jubileze multă vreme... Tocmai în noaptea cînd se 
dădea îndîrjita luptă la baionetă pentru stăpînirea 
tranşeei din faţa bastioanelor Nr. 5 şi 6, o escadră a 


aliaţilor — cu un număr şi mai mare de vase de 
luptă și de transport — apăru din mou în fața Ker- 
ciului. 


Kerciul — Korcev — străvechiul oraş rusesc de pe 
vremea lui Mstislav cel Viteaz!) Cerchio al geno- 


1) Cneaz al Ilaliciului spre sfîrşitul sec. al XII-lea şi începutul sec 
al XIII-lea. (N. red. ruse.) 

vezilor, Panticapeea a anticilor greci, capitala rega- 
tului Bosporului, oraşul în care „s-a înjunghiat Mi- 
tridate“... Trecutul străvechi al Kerciului era îngro- 
pat adînc în pămînt şi era numai bănuit de arheo- 
logii care conduceau săpăturile — după sarcofagele 
dintre care unul, de pildă, era recunoscut ca fiind 
mult mai măreț decât al oricăruia dintre împărații 
romani, dar. din păcate, fusese jefuit încă din vechi- 
me — după podoabele preţioase de aur găsite în 
gorgane: sceptre, coroane, diademe, scuturi — după 
amfore și alte vase, după urcioarele cu sciti pictați 
pe ele, după cazanele de aramă roşie, medalioane, 
brățări si podoabe pentru mîini, inele de chihlimbar 
si statuete de amoraşi și de satiri, monede, coşuri 
împletite şi plase pescărești, care din fericire nu 
putreziseră, după gropile cimentate nentru săratul 
pestelui, după presele de struguri, după apeducte, 
după temeliile clădirilor și după pieţele pavate cu 
piatră... 

Cînd Kerciul, ca parte a Crimeii, trecuse în stăpî- 
nirea Rusiei. în deceniul al optulea al secolului al 
XVIII-lea, el era un sătulet de cinci-șase sute de 
cocioahe, care anartineau în cea mai mare parte 
pescarilor greci. Cocioabele acestea împrejmuiau un 
vechi castel, construit de genovezi, şi o străveche 
biserică grecească, ce dăinuia de mai bine de o mie 
de ani, înălțată pe ruinele templului pägîn al lui 
Aesculap !) din Panticapeea. 

Abia cu treizeci de ani înainte de războiul Cri- 
meii, se hotărîse să se facă din acest sat um oraș 
portuar, pentru exportul grînelor și al altor produse 
din Priazovie. 

Orașul a luat ființă pe povirnișurile unui deal 
destul de înalt, numit Muntele Mitridate, pe vîrful 
căruia fusese ridicat cîndva un gorgan, acoperit cu 
pietre uriaşe, resturi ale unor stinci sfărîmate. Gor- 


!) Zeu al grecilor antici. despre care aceștia credeau că are darul de 
n tămădui pe bolnavi şi de a-i întoarce la viață pe morti. (N. rec. ruse.) 

ganul acesta purta din vechime numele de mormîn- 
tul Iui Mitridate, din care pricină unii s-au şi apucat 
să-l scormonească cu de-amănuntul. 

Au fost găsite o mulţime de oase şi felurite mo- 
nede antice, iar vîrful dealului a fost împodobit cu 
o clădire frumoasă, semănînd prin fațada sa cu tem- 
plul lui Tezeu!) din Atena. În clădirea aceasta s-a 
amenajat un muzeu de antichităţi locale. 

De la muzeu, cobora o scară largă, construită din 
lespezi masive de granit, cu aspect impunător, 
aproape ciclopic, de-a lungul căreia — pe pantele 
dulci ale dealului — se ridicaseră repede case albe 
de piatră cu etaj, acoperite cu ţiglă roșie, străluci- 
toare. 

Astfel, stradă după stradă — pînă la mare — cres- 
cuse un oraş cu totul european, acolo unde nu de- 
mult se ridicau, împrăștiate în neorînduială, nişte 
cocioabe prizărite și jalnice. 

Pe țărm, apăruseră magazii mari pentru depozi- 
tarea grînelor, și în afară de acestea, în urma unui 
ordin al lui Nicolae I — speriat de ciumă — se con- 
struise clădirea carantinei, un edificiu tot atît de 
mare, ridicat la vreo patru verste de Kerci, pe un 
promontoriu pe care era situat în vechime oraşul 
grecesc Marmichion. Aici, în radă, se opreâu toate 
corăbiile străine, venite după grîne și după alte mär- 
furi rusești. 

Poarta orașului dinspre drumul spre Feodosia 
fusese  înfrumusețată cu grifoni?) din bronz de o 
mărime respectabilă ; grilaje de fontă cu diferite mo- 
dele fuseseră puse în vecinătatea grifonilor şi un 
foişor de foc se ridica spre cer. Un mare număr de 
funcționari și de militari lucrau în instituţiile de 
stat, iar în preajma războiului din Crimeia în oraş 
se şi numărau peste treisprezece mii de locuitori. El 


1) Erou şi rege legendar din Atena antică. (N. red. ruse.) 
2) Ornament arhitectural, înfăţisind un anima! fantastic cu cap de pa- 
săre, corp de leu și aripi de vultur. (N. red, ruse.) ` 

se pregătea să crească cu vigoarea obişnuită tuturor 
porturilor comerciale la mare, care atrag de obicei 
pe oamenii întreprinzători ai diferitelor naţii, ademe- 
niți de un câștig repede şi sigur. 

Totuşi, la Kerci locuiau mai mult greci, negustori 
cu amănuntul şi cu ridicata, pescari, zidari și mari- 
nari, care rămăseseră parcă moștenire noului și 
rusescului Kerci de la antica Panticapee. 

În oraş, erau două piețe — piața nouă şi piața 
veche — și dacă cea nouă, cu prăvăliile, cafenelele 
şi birturile ei de piatră, avea un aspect destul de 
civilizat, în schimb, mult mai pitorească decît ea era 
cea veche, unde trăgeau tătarii din satele apropiate, 
sau mai depărtate, cu căciulile lor negre și rotunde 
— aceleaşi iarna ca şi vara — adesea înfăşurate cu 
cealmale bogate. În unele zile, piaţa aceasta era 
ticsită de majarele !), la care erau înhămate fie 
uriașele cămile roşcate cu două cocoaşe, fie bivolii 
blînzi, fie niște cai mărunți cu picioarele subţiri. 

În piața aceasta, în afară de vietăţile aduse spre 
vînzare, forfofeau pretutindeni animale şi păsări 
aparținînd locuitorilor din preajma pieţei: pe sub 
picioarele oamenilor, ale cailor, boilor şi cămilelor, 
mișunau, căutînd de mîncare, purcei sau pui de 
găină şi de rață, care se simțeau acolo ca la ei acasă. 

Ca şi în vechime, în strîmtoare se prindeau o mul- 
time de scrumbii și alte soiuri de peşte. Peștele era 
sărat, afumat şi uscat, iar în unele cartiere ale Ker- 
ciului nici vînturile de toamnă nu erau în stare să 
vină de hac mirosului greu, care părea că se îmbi- 
base în pămînt, la cîţiva metri adîncime. 

Mii de butoiaşe cu scrumbii erau adunate pe cheiul 
Kerciului şi apoi trimise pe vase de cabotaj, la Ta- 
ganrog, Mariupol, Odesa şi în alte porturi din Pria- 
zovie şi Marea Neagră, iar de acolo în interiorul 
Rusiei. 


1) Denumirea carelor în Crimeia şi în Caucazul de Nord. (N. red. rom.) 

Kerciul nu era un străjer al Mării de Azov, deşi se 
afla lîngă strimtoare. Nici Alexandru I, pe vremea 
căruia începuse transformarea satului într-un port 
comercial, nici Nicolae nu-şi închipuiseră că vreun 
inamic ar fi în stare să răzbată pînă la această mare 
adînc interioară. 

Abia la începutul Războiului din Orient, -cînd 
escadra anglo-franceză intrase în Dardanele, la Pe- 
tersburg începuseră să se gîndească la primejdia care 
se ivea pentru Priazovie și se apucaseră — dealtfel 
grăbindu-se foarte încet — să înarmeze nu atît Ker- 
ciul, cît litoralul strîmtorii din preajma lui, încercînd 
să bareze strîmtoarea, ca să nu pătrundă în ea 
vasele flotei aliate. 

Strîmtoarea Kerci are numai cîțiva kilometri lär- 
gime, dar canalul ei navigabil, care trece mai aproa- 
pe de țărmurile Crimeii, decît de ale Caucazului, 
este și mai îngust. Pentru a ţine sub foc canalul na- 
vigabil, fuseseră instalate baterii pe promontoriile 
care înaintau în strîmtoare. 

Astfel, la sud de Kerci fusese instalată o baterie 
pe promontoriul Pavlovski, iar o alta pe promonto- 
riul Ak-Burum. O baterie mică fusese așezată chiar 
în Kerci, iar o alta lîngă noua carantină, pentru a 
trage asupra vaselor inamice, în cazul cînd ele ar 
pătrunde totuşi în rada Kerciului... In sfîrşit, la 
douăsprezece verste de Kerci, în apropiere de Enikale, 
fuseseră instalate în diferite locuri încă trei baterii. 
Cea mai puternică dintre toate aceste baterii — pri- 
ma, cea de pe promontoriul Pavlovski — trebuia să 
întîmpine vasele inamice înaintea celorlalte baterii şi 
de aceea fuseseră instalate aici douăzeci și şase de 
tunuri, iar în Kerci numai patru tunuri de calibru 
mic. 

Imprăștiind de-a lungul țărmului vreo şaizeci de 
tunuri în total, generalul Homutov se liniştise în pri- 
vința soartei oraşului dinspre uscat, dar ideca de a 
transforma Marea de Azov într-un lac, adică de a în- 

chide canalul navigabil al strîmtorii, se dovedi un 
lucru mult mai greu de realizat. 

Ce-i drept, canalul acesta nu era mici larg, nici 
adînc, dar fundul lui era foarte milos și nu numai că 
nu era ferit de furtuni, dar pe deasupra se constatase 
că apa era curgătoare. 

Cînd începu asediul Sevastopolului, fură folosite 
toate mijloacele pentru:a bara canalul. Mai întîi de 
toate se întinsese un baraj obișnuit, din lanţuri și din 
bîrne, chiar la intrarea dinspre Marea Neagră, dar 
furtunile de toamnă l-au distrus în aşa fel, încât ce-a 
mai rămas din. el a trebuit să fie scos pe țărm. 

După exemplul lui Menşikov, Homutov se hotări să 
blocheze canalul navigabil cu ajutorul vaselor. Mai 
mult de cincizeci de vase, dintre cele de care nu-ţi pă- 
rea rău să le scufunzi, fură adunate în acest scop mu 
numai în Kerci şi în împrejurimile lui, ci și pe între- 
gul litoral al Mării de Azov. Printre ele erau vase ale 
statului și particulare, achiziționate de la proprietari 
și chiar şi un vas englez sechestrat. 

Pentru ca să se scufunde sigur și repede — iar 
odată scufundate să stea temeinic pe fundul milos al 
strîmtorii — ele erau încărcate cu pietre, iar dacă 
aveau bordurile prea joase, acestea erau înălțate. In- 
tr-un cuvînt, fu destulă bătaie de cap... Cînd, în sfîr- 
şit, toată această operaţiune fusese terminată, se luă 
hotărîrea să nu se pună speranţe numai în acest ba- 
raj, ci să se mineze strîmtoarea. 

Strîmtoarea fusese minată primăvara, cu vreo două 
luni înainte de sosirea escadrei aliate. În fața liniei 
de baraj, fuseseră așezate în ordine de șah patruzeci 
de mine. În locurile adînci, erau ancorate mine pluti- 
toare, iar în cele cu apă mică, erau puse mine de 
fund, care urmau să fie explodate cu ajutorul curen- 
tului electric. 

Două baraje de mine asemănătoare fură așezate în 
alte locuri ale strîmtorii, mai la nord de Kerci. După 
ce se executară lucrările, oamenii se liniștiră, căci se 
făcuse tot ce se putea face, date fiind planurile mari 
şi mijloacele puţine. 

Pentru cazul cînd toate aceste baraje n-ar fi fost 
suficiente, fuseseră pregătile și alte mijloace de 
apărare. 

În Marea de Azov, fuseseră adunate trei vase mici 
cu aburi, patru de transport şi șase barcazuri căză- 
cești, și toată această „escadră“ — comandată de 
contraamiralul Wulf — fusese înarmată cu cîteva 
zeci de tunuri învechite. Dar atît echipajul ei, cît şi 
autoritățile superioare îşi imaginau foarte vag ce 
anume putea să întreprindă ea împotriva unei flote 
aliate de prim rang. 


În sfîrşit, la extremitatea istmului Arabat — o 
limbă de nisip formată cîndva de mare lîngă penin- 
sula Kerci — era situată vechea fortificaţie Arabat, 


ale cărei ziduri de piatră se dărîmaseră demult, iar 
valurile de pămînt se prăbuşiseră. Cetăţuia aceasta 
fusese recomandată de Gorceakov în mod deosebit 
generalului Vranghel, care fusese numit în locul lui 
Homutov, cu misiunea de a apăra partea răsăriteană 
a Crimeii. Şaptesprezece tunuri vechi străjuiau pe pa- 
rapetele ei adormite, acoperite de iarbă, iar la caz de 
extremă nevoie putea adăposti o garnizoană de un 
batalion întreg. 

Generalul Vranghel avea un oarecare trecut de 
luptă : sub comanda lui, soldaţii ruși înfrînseseră pe 
turci în Asia Mică şi le luaseră cetatea Baiazid. În 
fața lui Vranghel se afla acum sarcina de a nu lăsa 
pe inamic în Marea de Azov şi de a nu-i permite să 
pătrundă în adîncul Crimeii, dacă s-ar fi gîndit să 
debarce cu forţe mari. 

Nu era încă precizat ce fel de forţe ale dușmanului 
trebuiau socotite mari... Forţele lui Vranghel, pe de 
altă parte — chiar dacă atingeau un efectiv de apro- 
ximativ zece mii de oameni — erau foarte împrăștiate 
pe litoral şi constau din infanterie, care nu avea ca- 
pacitatea de a acţiona pe câmp deschis, din cazaci de 
Don și din regimente de cavalerie. 

Vranghel, însă, un bătrîn înalt cu înfățișarea ve- 
nerabilă, nu prea gras, încet în mişcări, era pe deplin 
liniștit în privința părţii interioare a peninsulei Kerci 
— avînd în vedere lipsa totală de apă — şi dacă era 

îngrijorat de ceva, era numai de gîndul ca mu cumva 
să cadă în miinile aliaților tunurilor ruseşti aşezate 
sirguincios pe promontoriul Pavlovski şi în alte locuri, 

De aceea, la fiecare baterie fuseseră pregătite re- 
zerve suficiente de pulbere pentru a arunca în aer atît 
fortificațiile, cît şi tunurile. În privința magaziilor 
de cereale, care aparțineau statului, el dăduse ordin 
să fie arse împreună cu toate grînele care se aflau în 
ele, în special grîul adus acolo pentru export, încă 
înainte de începutul războiului. 


3 


Era imposibil, desigur, să-ţi închipui dinainte 
cum anume aveau să acționeze invadatorii pe căile 
de acces spre Kerci şi mai departe, iar cazacii tri- 
mişi de Gorceakov — pentru a preveni pe Vranghel 
că un detaşament de debarcare, „aproximativ de 
douäzeci şi cinci de mii de oameni“, a fost trimis, 
după toate probabilitățile, la Feodosia și Kerci — au 
ajuns cu vestea abia atunci cînd din ceața dimineţii 
începură să se profileze — în faţa satului Kamiș-Bu- 
run de pe țărm — numeroasele siluete ale vaselor 
cu aburi şi ale uriaşelor nave de război. Tot atunci 
sosi o înştiinţare de la comandantul Feodosiei, că o 
mare escadră trecuse pe lîngă acest oraș, spre est, 
fără ssă se oprească. 

La Petersburg, la ministerul de război, domnea 
convingerea fermă că un corp de debarcare al alia- 
ților — întărit cu douăzeci-treizeci de nave mari de 
război — n-ar putea fi împiedicat de a pune stăpi- 
nire pe Kerci şi pe Marea de Azov şi de aceea n-ar 
avea nici un rost să se irosească prea multe mijloace 
pentru apărarea strîmtorii. 

Gospodărosul hatman Homutov simţea că îl doare 
inima după imensele stocuri de grîne din porturile 
Priazoviei, îndeosebi cele din Ghenicesk, care urmau 
să cadă, desigur, în mîinile cotropitorilor în loc să 
hrănească pe apărătorii Sevastopolului. „Pînă și as- 
cuțita baionetă rusă va rămîne, fără pesmeţi, o 

gioarsă“ — scria el cu mîhnire ministrului de război 
Dolgorukov. Cu toate acestea, la Petersburg nu se 
lua mici o măsură pentru a se căra grînele în interio- 
rul țării, nici pentru o apărare reală a Kerciului, şi în 
vremea aceasta intrarea în Marca de Azov era supra- 
veghiată cu strășnicie de către aliați. 

Un vas cu aburi stătea acolo de pază în perma- 
menţă, ancorat în afara bătăii tunurilor de pe coaste, 
tot aşa cum stătea „Meghera“ în fața golfului Sevas- 
topol, iar nişte canoniere, apropiindu-se chiar de li- 
nia vaselor scufundate, făceau măsurătoarea canalu- 
lui navigabil. Una dintre ele se împotmolise în nisip, 
dar cînd se încercă să se tragă asupra ei de la bate- 
ria Pavlovskaia, se văzu că proiectilele nu ajungeau 
pînă la ea, în timp ce ghiulelele tunurilor ei treceau 
chiar dincolo de baterie. Canoniera se despotmoli 
prin mijloace proprii şi plecă fără grabă. 

Fireşte, toate aceste slabe mijloace de blocare a 
strîmtorii şi de apărare a coastelor, ca şi dispozitivul 
puţin numeros şi slab al unităților militare erau bine 
cunoscute şi lui Brown şi lui d'Autemarre, iar locul 
pentru debarcare fusese ales din vreme cu intenția de 
a cădea în spatele celei mai puternice dintre baterii 
— Pavlovskaia — și de a o cuceri, după care infan- 
teria să pornească îndată mai departe pe litoralul 
strîmtorii, spre Enikale. 

Flota, mumărînd aproape șaptezeci de pavilioane, 
înainta încet prin ceaţă de-a lungul țărmului, pre- 
zentînd o privelişte măreaţă şi sinistră pentru cei 
care o urmăreau din farul de la Tîklin şi din satul 
Kamiş-Burun. Către pașnicul Kerci şi în apele și 
mai pașnice, liniștite şi puțin adînci ale Mării de 
Azov, se îndreptau forțe evident uriaşe, a căror sar- 
cină era să dărime, să ardă şi să distrugă totul fără 
putință de împotrivire. 

Încă la 23 aprilie, cînd o escadră inamica se apro- 
piase de strîmtoarea Kerci cu aceeași intenţie, ini- 
mile generalilor — a lui Homultov la Taman și a ba- 
ronului Vranghel la Kerci — se strînseseră de teamă 
că-şi vor păta ireproşabilele state de serviciu la bä- 

trîneţe, înainte de a îi puși în retragere, cu dreptul 
de a purta uniforma, cu pensie și o posibilă arendă. 

Atunci, Homutov scrisese lui Vranghel, după ple- 
carea escadrei : 

„Ne aşteaptă evenimente mari! Domnul să ne 
binecuvînteze pe amâîndoi ! Lovitura- trebuie să cadă 
asupra unuia din noi şi, dacă atotputernicul me va 
ajuta să păstrăm trupele, chiar și numai acest lucru 
va fi un mare noroc“. | 

Homutov, însă, nu se mulţumi numai cu scri- 
soarea. El trecu din Taman la Kerci, ca să-l roage 
pe Vranghel să-i dea tot ajutorul, dacă debarcarea 
va avea loc la început pe țărmul caucazian, păzit 
de el. 

Stînd la Vranghel — la ceaiul de seară — și fră- 
mîntîndu-și respectabilele-i mustăţi — corespiunză- 
toare cu tiilul lui de hatman numit al Oastei căză- 
cești a Donului — Homutov spunea pe un ton de im- 
plorare : 

— Rogu-te, Karl Karlovici, judecă şi dumneata, ce 
am să mă fac eu, şi la Taman, și la Anapa, și la No- 
vorossiisk, cînd n-am trupe de ajuns? Faptul că sînt 
general plin şi general-adjutant nu e de ajuns ca să 
pot ţine în loc pe dușman... Trebuie să mi se dea 
trupe! Am scris despre aceasta de nenumărate ori, 
dar parcă acolo s-a ținut seamă? Nicidecum! Şi 
doar asupra cui cade toată răspunderea, dacă s-o în- 
timpla ceva, doamne fereşte? Asupra mea, păcă- 
tosul, se-nţelege ! 

Chipul lui blînd părea şi mai palid și mai veștejit 
din pricina meliniştei ; numai un neg mare îi ardea 
-rebel sub ochiul stîng. 

— De aceea, te și rog, dragă Karl Karlovici, — 
continuă el, — zvirle-mi şi mie la timp, pe malul 
meu, măcar două batalioane de infanterie regulată... 
Ce zici ? 

Cu ochii lui cenușii, deja spălăciţi, privea rugător 
și plin de speranță la păzitorul țărmului Crimeii, 
mult mai tînăr decit el, şi ca grad, și ca titlu, și ca 
virstă. 

Vramghei își mingiie încurcăt chelia-i mare şi răs- 
punse : 

— Se vor întoarce, preastimate Mihail Grigorie- 
vici, se vor întoarce neapărat din nou, acești bleste- 
maţi de anglo-irancezi, fie mîine, fie poimiine... Și 
mi se pare meîndoios de limpede că vor veni aici, la 
mine, și nicidecum la dumneata, aşa că eu sînt acela 
care o să cad sub lovitura lor... Eu trebuie să fiu 
acela şi nicidecum dumneata, Mihail Grigorievici !... 

Vranghel clătină din cap încet, abătut, privind în- 
gîndurat un punct de pe masă, pe care nu se afla 
decît o biată linguriţă «de argint şi încheie : 

.— Aşa că eu sint acela care am nevoie de aju- 
torul dumitale, prea stimate Mihail Grigorievici ! Se 
prea poate ca inamicul să ajungă și la dumneata 
după aceea, nu zic ba, dar prima lovitură va trebui 
s-o înfrunt eu! Două batalioane de infanterie regu- 
lată, oho-o, ar fi pentru mine de mare ajutor... De 
mare ajutor !... Ar fi bine, dacă aş putea primi de la 
dumneata două batalioane, fie şi fără artilerie... După 
ce-ar trece nevoia, ţi le-aş trimite, firește, înapoi, pe 
malul dumitale, cu cea mai sinceră recunoștință, prea 
bunul meu Mihail Grigorievici !... 

Auzind o astfel de rugăminte ciudată, Homutov își 
dădu uluit brațele înlături... Avea mult mai puţine 
trupe decît Vranghel, iar capacitatea lor de luptă 
era și mai mică. Făcînd uz de întreaga sa elocvenţă, 
el căută să-l convingă pe camaradul său mai tînăr, 
că nu ţărmul Crimeii, ci cel caucazian se afla sub 
amenințarea primei lovituri a inamicului, dar Vran- 
ghel părea foarte încredinţat de contrariul. Pînă la 
urmă, Homutov trebui să treacă înapoi în Tamanul 
său, fără să fi obţinut ceva, după cum nici Vranghel 
mu reușise să-i smulgă prin rugăminţi, măcar o com- 
panie. Fiecare dintre ei rămase cu forțele lui modeste 
în fața marii încercări, iar în adîncul sufletului amîn- 
doi erau nemulţumiţi unul de altul. 

Acum, cînd armata aliată — fără să treacă mai 
departe spre răsărit — se opri din nou în fața Ka- 
miîș-Burunului şi începu să ia poziţie pe trei linii, 
așezînd în faţă vasele uşoare cu aburi, care începură 

îndată bombardarea orașului, în sufletul lui Vran- 
ghel, — ca singură mîngîiere, foarte îndoielnică de- 
altfel — luă naștere conștiința dreptăţii sale, pe care 
trebuia să i-o recunoască în sfîrşit acel mustăcios de 
Homutov, dacă încă se mai afla în Tamanul lui. 

Cînd e ceaţă bubuiturile tunurilor pe mare sînt 
deosebit de răsunătoare. Ţărmul caucazian le auzea 
pînă departe de la Kamiș-Burun, proprietatea moşie- 
resei Oliv, unde invadatorii se pregăteau să debarce. 

Vranghel bănuise dinainte locul unde urma să se 
facă debarcarea, pentru că atunci cînd escadra aliați- 
lor apăruse pentru prima dată, se oprise în fața 
Kamiîș-Burunului, iar întreruperea acţiunilor ei timp 
de două-trei săptămîni nu însemna nimic. După pă- 
rerea lui Vranghel, chiar acesta era locul cel mai 
potrivit pentru debarcarea maselor mari de infan- 
terie, destinate.să cucerească Kerciul și Enikale. 

In noaptea de 12/24 mai, într-o vilcea din apro- 
piere de Kamiş-Burun, fusese adunat un mic detaşa- 
ment de aproape o mie optsute de oameni și patru 
tunuri de cîmp, sub. comanda colonelului Kartașev- 
ski. Acestea erau principalele forțe de pe peninsula 
Kerci. Fireşte, ele nu erau în stare să opună vreo re- 
zistență inamicului, putînd numai să urmărească ce 
va întreprinde el. La bombardarea țărmului de pe 
vase, Kartașevski nu răspunse cu nici un foc. 

Contraamiralul Wulf dădu ordin vaselor cu aburi 
din escadra lui de la Kerci să ridice presiunea pentru 
a fi în stare „să provoace inamicului pagubele cele 
mai mari“. În cazul cînd lucrul acesta n-ar fi reușit, 
trebuia să fie salvate echipajele, iar vasele aruncate 
în aer. Vranghel se grăbea să aducă oarecare unităţi 
în ajutorul micului detaşament care staţiona lîngă 
Feodosia, căci se temea ca aliaţii să nu debarce şi 
acolo trupe pentru a-i cădea în spate, și astfel să 
cucerească istmul îngust, numai de șaisprezece verste 
lățime, să-i închidă ieşirea în interiorul Crimeii şi 
să-l silească să se predea cu puţinele trupe pe care 
le avea la dispoziţie. Acest gînd era de ajuns, ca din 
generalul încet și liniştit la înfăţişare, să facă un 
om grăbit, cuprins de agitaţie. 

La 12 mai, ziua pe la ora două, Kartașevski tri- 
mise lui Vranghel la Kerci un raport, prin care îl 
anunța că debarcarea a început. Marea se acoperise 
cu un număr imens de bărci cu soldaţi. Vranghel 
abia primi acest raport, cînd răsunară deodată niște 
salve puternice de artilerie, dinspre carantina veche : 
erau nişte canoniere care, ajungînd acolo şi obser- 
vînd detașamentul rusesc în vilceaua de dincolo de 
Kamiș-Burun, începuseră să tragă în el, deşi dis- 
tanța pînă la detaşament era mai mare decît bătaia 
tunurilor. 

Kartașevski ordonă detașamentului să se retragă 
pe drumul spre Feodosia, mai ales că debarcarea 
decurgea repede şi mari coloane inamice se și adu- 
naseră pe țărm între sat și promontoriu. 

Cei dintii debarcaseră francezii. Tunicile lor albas- 
tre şi pantalonii roşii împestrițau înălțimea de lîngă 
sat. | 

Ceaţa se trăsese departe în larg, groasă şi albă, 
iar pe pînza ei se desenau foarte limpede catargele 
şi velele unor vase mari, care stăteau în linia treia. 
In fața vaselor cu aburi şi de transport — între țărm 
și flotă — forfoteau o mulțime de bărci, înspumînd 
cu lopeţile marea liniştită. 

La stînga francezilor, începură să se încoloneze 
regimentele engleze cu tunici roşii, iar mai la stînga 
lor turcii, foarte vizibili din depărtare după fesurile 
lor purpurii cu ciucuri mari albaștri... 

Vestea că la cincisprezece verste de Kerci debar- 
cau trupe aliate ajunse îndată la urechile tuturor 
locuitorilor din acel oraş curăţel, îngrijit şi înstărit, 
unde erau atît de mulţi greci şi armeni — exporta- 
tori «de grîu rusesc — în ale căror case confortabile, 
prin ferestrele deschise, încă mai răsunau în ajun 
pianele — cînd furtunatic şi vesel, cînd lent şi me- 
lancolic — şi unde adesea se organizau în scopuri 
vădit practice serate cu dans, la care tinerele meri- 

dionale cu ochi negri vrăjeau cu clasica lor frumu- 
sețe elină pe funcţionarii și pe militarii ruși, fiii mo- 
horîtului nord... 

Toată această viaţă liniștită, rînduită, simplă ce-i 
drept — dar pe deplin îndestulată — se sfîrși într-o 
clipă, îndată ce grecii şi armenii auziră că în afară 
de francezi şi de englezi mai debarcaseră pe țărm 
și o mulţime de turci. 

Francezii şi englezii, cu toate că şi ei constituiau 
un mare rău desigur, nu erau priviţi ca turcii... În 
închipuirea grecilor și a armenilor, aceste două no- 
țiuni „turci“ și „masacru“ se contopeau într-o sin- 
gură imagine. De aceea, orice mijloc de transport, 
cu care se putea pleca'în grabă din Kerci, era luat 
cu asalt: majare tătăreșşti trase de cămile erau în- 
cărcate pînă la refuz cu femei și cu copii; în căruţe 
la care erau înjugaţi bivoli leneși — pe a căror re- 
peziciune nu se putea pune temei — se încărcau 
munţi de lucruri dintre cele mai necesare, în majo- 
ritate obiecte casnice şi lucruri de îmbrăcăminte, iar 
oamenii mergeau pe alături, căutînd să se depărteze 
cît mai mult de oraşul condamnat, pe care nu avea 
cine să-l apere, şi totodată îngrijindu-se să nu piar- 
dă din vedere căruțele cu ultimul lor avut. Scîrţiitul 
roţilor neunse ale majarelor tătăreşti era asurzitor şi 
sfîșia inima. Puţinii birjari din Kerci, tătari şi ei, 
profitind de o ocazie atît de neobişnuită ca invazia 
inamicului, luau cîte o sută de ruble de argint numai 
peniru un transport din oraș în stepă, în coada tru- 
pelor ce se retrăgeau. Femeile și fetele din familiile 
înstărite, dînd buzna în stradă — ca la un incendiu 
— numai în rochii şi în pantofi ușori albi, cu tocuri 
înalțe, cu totul nepotriviţi pentru călătorii lungi, 
mergeau în grupuri privind adesea în urmă și grà- 
bind pasul. Ele mici măcar nu plîingeau — nu era 
timp de plins — înlemnite de groază la gîndul că le 
ajung turcii din urmă, și mergeau stilcindu-și picioa- 
rele pînă la sînge. 

În cîteva ceasuri, aproape întreaga populaţie fugise 
din Kerci — din treisprezece mii de suflete nu riimă- 
seseră mai mult de două mii. Printre aceștia erau 

unii care nu se hotăriseră să-și părăsească pe cei 
grav bolnavi sau pe cei bătrîni, alţii care nu apuca- 
seră să se pregătească de drum, sau care nu aveau 
ce pierde — socotind că viaţa-i un ban, iar soarta 
un curcan — dar erau destui şi dintre cei care nă- 
dăjduiau să se pricopsească din casele bogate pă- 
răsite... 

Într-o căruță simplă de poştă, care sălta huruind 
pe caldarimul de bolovani, Vranghel gonea la bateria 
Pavlovski pentru a apuca să dea personal ordin de 
a se bloca toate tunurile, de a se arunca proiectilele 
în mare, de a se sfărima şi arde afetele, şi de a se 
arunca în aer magaziile cu pulbere. 

Aceasta se întîmpla ziua la ora trei. Mai înainte, 
dăduse ordin ca flota să părăsească rada Kerciului 
şi să iasă în larg, iar garnizoana Kerciului — care 
mumăra circa trei sute de oameni, să incendieze toate 
magaziile şi depozitele de cereale ale statului și apoi 
să se retragă în cea mai mare grabă pe acelaşi drum, 
spre Feodosia, pe care se retrăgea detașamentul lui 


Kartaşevski. . 
Vasele cu aburi, care încărcau maldăre de acle și 
de dosare ale arhivelor statului — pline de praf și 


legate cu sfoară — după ce încărcaseră banii publici, 
lăsară treaba aceasta, ca să execute noul ordin, dar 
nu toate reuşiră să se retragă în Marea de Azov, ca 
să ajungă la Ghenicesk, la Berdiansk sau la Tagan- 
rog. 

Vasul cu aburi, denumit răsunător „Moguci“ 1), nu 
putea să se miște din cauza unor defecte la mașini 
și era sortit incendierii încă de dimineață. Echipajul 
lui fusese aproape în întregime transportat pe un alt 
vas cu aburi — „Berdiansk“ — şi rămăsese numai 
să i se dea foc, dar nici căpitanul lui „Moguci“, loco- 
tenentul Kușakevici, nici ceilalţi cîţiva subalterni ai 
lui — rămaşi pe bord în acest scop — nu se puteau 
hotărî să nimicească vasul, pe care îl socoteau apro- 
piat ca o fiinţă vie. 


1) „„Puternicul“, (N. trad.) 

Un invalid asemănător, vasul cu aburi „Doneţ“, și 
începuse să ardă cu flăcări mari, iar pe țărm pălălă- 
iau magaziile de cereale ale statului, cînd restul flo- 
tilei de la Kerci ridică ancora şi înaintă spre nord, 
în timp ce dinspre sud se și apropiau vasele ușoare 
cu aburi inamice, fără să fi fost oprite cituși de pu- 
țin mici de mine — din care nu explodase nici una 
— nici de navele scufundate şi care se afundaseră 
mult în mil, 

— Daţi-i foc, băieţi! — ordonă Kuşakevici matro- 
zilor, cînd vasele cu aburi inamice începură să intre 
în radă. 

Pentru ca „Moguci“ să ia foc la timp, ca o lumi- 
nare, pe puntea lui fuseseră împrăștiate himînări de 
seu, untură și unt — care se găsiseră în cabine — 
și oriunde se putuse, se turnase din belşug smoală. 
Rămiînea ca matrozii să aprindă un mănunchi de sur- 
cele de brad şi să le arunce ici şi colo, apoi să co- 
boare pe schelă, la chei. 

Dar matrozii, privind încruntaţi unii la alţii, ocu- 
pară posturile lîngă tunurile de la babord, încărcate 
și îmdreptate încotro trebuia — către vasele cu aburi 
inamice — și așteptau cu totul altă comandă, nu pe 
aceasta... 

— Daţi foc! — repetă mai tare şi mai poruncitor 
locotenentul, căruia unul dintre matrozi îi răspunse 
aspru şi fără nici un respect: 

— Dacă vrei să ridici mîna asupra vasului, ridic-o 
singur... Noi n-o s-o facem | 

Locotenentul se repezi în cabină şi aprinse o sur- 
cea. Un alt locotenent, Uşakov, împreună cu subloco- 
tenentul Ivanov, coborîră după el spre a-l ajuta să-l 
nimicească pe „Moguci“. Dar vasul, căruia îi dădură 
foc, ardea încet, iar vapoarele inamice se apropiau tot 
mai mult și în număr mare — nu mai puține de 
douăzeci. 

În magazia de muniții mai rămăseseră cîteva bu- 
toiașe cu pulbere, care nu fuseseră aruncate din vreme 
în mare. Kușakevici se gîndi să le pună foc, ca astfel 
să grăbească scufundarea vasului. Ele explodară, dar 

înainte de vreme, cînd oamenii nu apucaseră să pă- 

răsească vasul. Doi fochişti, locoterientul Uşakov şi 
sublocotenentul Ivanov fură ucişi pe loc de explozie, 
iar Kuşakevici fu aruncat de la babord la tribord şi 
acoperit de stărimături. Matrozii, care refuzaseră să-i 
execute ordinul, ar fi putut să-l lase și, cît mu era 
prea tîrziu, să plece de pe vasul care se scufunda cu- 
prins de flăcări, dar ei — primejduindu-și viaţa — îl 
scoaseră de sub sfărîmături și, după ce se convinseră 
că ceilalți sînt morţi, își duseră comandantul cu pi- 
cioarele sfărîmate și cu faţa arsă, la spitalul orăşe- 
nesc din Kerci. 

Acolo, se aştepta din oră-n oră intrarea în oraş a 
coloanelor inamice care înaintau de la Kamiș-Burun, 
desfășurînd în faţa lor un lanţ des de pușcași. Toată 
lumea pleca în mare grabă din oraș, iar spitalul fu- 
sese lăsat în voia soartei. 

Vasul „Berdiansk“ plecase cu puţin înainte de a 
lua foc ,„„Moguci“. Două vase cu aburi inamice por- 
niră în urmărirea lui. Văzînd că nu poate scăpa, 
„Berdiansk“ cîrmi brusc spre țărm şi se împotmoli 
lîngă carantina cea mouă, iar echipajul lui avu doar 
timpul să-l incendieze și să coboare de pe el. 

Contraamiralul Wulf se depărta cu toată presiu- 
nea, căutînd să salveze resturile flotilei sale. Vasele 
de transport le scufundase și rămăsese numai cu trei 
vase cu aburi şi-o corvetă „Argonaut“. Corveta ră- 
mînea în urma vaselor, iar primul dintre vasele cu 
aburi ale inamicului, intrat în rada Kerciului, se re- 
pezi în urmărirea ei, deschizînd focul. Urmărirea 
tinu pînă cînd bateriile de la Enikale începură să 
tragă asupra vasului inamic. 

Sub protecţia focului lor, Wulf ieşi în Marea de 
Azov, îndreptindu-se către Bendiansk. Nimicind cea 
mai mare parte din flotila de la Kerci, el salvă în 
felul acesta patru vase. Din nenorocire, însă, nu 
pentru mult timp !... El sosi la Berdiansk a doua zi, 
dar a treia zi se apropie de Berdiansk flota aliată, 
față de care o luptă ar fi însemnat nimicirea fără 
rost a echipajelor. Ca să ducă vasele la gura Donu- 
lui era cu neputinţă şi Wulf, vrînd nevrînd, trebui să 
rămînă amiral fără escadră. Toate cele trei vase cu 

aburi, „Kolkida“, „Molodeţ“ !) şi „Boeţ“2?) — ca şi 
corveta „Argonaut“ — fură arse, maşinile lor arun- 
cate în aer, iar tunurile asvîrlite în mare... 

Oricît de repede mengea debarcarea, totuși, în- 
cepută la ora unu şi jumătate, ea se isprăvi abia 
către orele cinci. 

Potrivit ordinului lui Vranghel, bateria Pavlov- 
skaia fusese aruncată în aer pe la orele patru, iar 
puternica explozie făcuse să se cutremure pămîntul 
la mare distanţă. Auzind-o de la Kamiş-Burun, ge- 
neralii Brown şi d'Autemarre își dădură seama că 
nu li se va mai opune mici o rezistență la ocuparea 
Kerciului. 

Totuşi, lăsînd primele acţiuni pe seama flotei lor, 
invadatorii se străduiră să execute planul dinainte 
conceput al mişcării unităţilor de infamerie, iar la 
asfinţitul soarelui, pe la ora șapte, d'Autemarre se 
îndreptă cu o brigadă din divizia sa spre locul unde 
fusese bateria Pavlovskaia, ca şi cum ar fi vrut să 
se convingă dacă acolo fusese distrus absolut totul 
de către ruși. El știa că bateria aceasta era unicul 
sprijin al Kerciului și că mai încolo, de-a lungul tär- 
mului, cel mai mare număr de tunuri era concentrat 
la Enikale, către care își și îndreptă brigada, trecînd 
prin Kerci, dar evită s-o facă pe întuneric... 

Dar la Kerci ardeau magaziile de provizii, rezer- 
vele de fin, depozitele de cereale particulare, iar în 
radă, încă nu isprăviseră să ardă vasele cu aburi 
„Doneţ“ și „Mogurci“. Mai departe, în apropiere de 
carantina cea mouă, un sul de foc înalt şi tremură- 
tor, cu vilvătăi roşii, arăta locul unde ardea ..Ber- 
diansk“. 

Și în alte părți, pe litoral, se înălţau flăcări ; deși 
noaptea se lăsa deasupra strîmtorii și a peninsulei, 


1) „Bravul“. (N. trad.) 
2) „Luptătorul“. (N. trac.) 

nu era deloc o moapte întunecoasă... Ardea, ce-i 
drept, ceea ce nu se putuse apăra din lipsă de forţe, 
dar mici nu putea fi lăsat în mîinile dușmanului. 
pentru a-l întări. Erau rugurile jertfei, zare de pe 
vremea incendiului Moscovei în 1812 nu trebuiau 
să-i mai mire pe francezi. 

D'Autemarre de abia se apropie cu brigada sa de 
Kerci, îndreptîndu-se pe țărm către Enikale, cînd din 
partea aceea răsunară una -după alta — trei explozii 
puternice... Comandantul fortului, locotenent-colonelul 
Beliseau, ordonase să fie aruncate în aer magaziile 
cu pulbere, după ce blocase în prealabil toate tunu- 
rile, apoi adunase toată garnizoana și se retrăsese 
cu ea în interiorul peninsulei. Depozitele de provizii, 
incendiate din ordinul lui, luminară apoi mult 
timp ca niște torţe uriaşe drumul detaşamentului său. 

Exploziile și incendiile acestea arătară. lui d'Aute- 
marre că trupele rusești nu vor apăra Enikale, cum 
nu apăraseră nici Kerciul, de aceea brigada fu oprită 
şi ea își instală bivuacul pentru a înnopta în cîmp. 
D'Autemarre socotea că acest lucru este mult mai 
puţin primejdios decît să intre noaptea în oraş, ale 
cărui străzi puteau fi minate. 

Astfel, în noaptea aceea de 12/24 spre 13/25 mai, 
Kerciul încă nu fusese ocupat de trupele regulate 
inamice şi din el mai plecau în grupuri mici cei car€ 
se temeau de atrocitățile turcilor. Ei uitau, însă, de 
tătarii din aulele aflate în stepă. | 

Îndată ce ajunse în stepă ştirea despre debarcarea 
unui corp, în care se aflau şi turci, mulţi tătari se 
ridicară împotriva stăpînirii rusești, aşa cum se mai 
întîimplase și lîngă Eupatoria, cu opt luni înainte. 
Fiind prea slab înarmaţi pentru a ataca trupele 
rusești care se retrăgeau chiar şi în grupuri mici, ei 
se năpusteau asupra refugiaților... 

O tabără de zece mii de refugiaţi, plecaţi din 
Kerci încă pe lumină, înainta în grup compact, mult 
mai puţin expus unui atac. Totuşi, deşi mulţi mer- 
geau în diferite trăsuri, de la faetoane pînă la ma- 
jere, mulți mergeau pe jos și era vai de acei care 
oboseau pînă la totală epuizare și se așezau jos sau 

se culcau pe pămînt ca să se odihnească. Aceștia nu 
se mai sculat... 

Dimineaţa, refugiații începură să strige: „Apă! 
Apă !* — dar apă nu era nicăieri: stepa peninsulei 
Kerci este lipsită de apă într-o măsură mult mai 
mare decît stepa din restul Crimeii. Fîntinile sărace 
în apă, din aulele întîlnite, erau luate cu asalt și în 
cîteva minute rămînea în ele numai noroi... Printre 
refugiaţi se aflau mulți cu familii și împovăraţi de 
copii, iar suferinţele acestora, din pricina setei, fă- 
ceau să crească insuportabil suferințele părinţilor. 

Dar nici unităţile militare, în urma cărora se tîrau 
refugiații, nu se găseau într-o situație mai bună. 
Unităţile acestea erau amestecate — vedeai matrozi 
de pe vasele cu aburi și de transport scufundate, 
servanți artilerişti, rămași fără baterii, garda garni- 
zoanei, furieri, muzicanți şi, în sfîrșit, semibatalio- 
nul de la carantină, format în întregime din inva- 
lizi, suferinzi de tuse, de astmă, de reumatism şi de 
alte boli cronice... Aceştia, care şi așa abia mergeau, 
erau sfîrşiți cu totul de lipsa de apă. În acelaşi timp 
comandanții unităţilor trebuiau să se îngrijească și 
de hrana lor în drum. 

În ziua de 13 mai, atit unităţile militare, cît și 
refugiații făcură un popas lîngă Arghin, un sat mare 
îm apropiere de istm, ca să se odihnească şi să-i 
aştepte pe cei rămași în urmă şi populația netătă- 
rească a satelor, care fugea de masacru. 

Vranghel era obsedat de un gînd care nu-i dădea 
pace, anume că inamicul va debarca fără îndoială 
mari detașamente la Feodosia și apoi, printr-un marș 
impetuos, va ocupa istmul, ca să-i taie retragerea, 
să-l încercuiască şi să-l silească să se predea... De 
aceea, nu numai că îşi concentra toate forţele sale la 
încrucișarea drumurilor de la Feodosia spre istm, 
dar și cerea insistent ajutor de la generalul Read, 
sub comanda căruia se aflau rezervele pentru în- 
treaga Crimeie iar spre Simferopol goneau unul după 
altul ofiţerii de ordonanţă trimişi de el. 

Read trebui să-i trimită un regiment de dragoni 
din Karasu-Bazar și cîteva tunuri uşoare, dar Brown 

şi d'Autemarre lăsară Feodosia în pace, deoarece 
cucerirea peninsulei Kerci nu intra în misiunea lor. 
Ei înşişi se temeau de o rezistență înverșunată a 
rușilor — ca cea de la Sevastopol — și îndeosebi de 
vreo lovitură perfidă, noaptea, în flancul stîng; de 
aceea înaintarea prin Kerci spre Enikale fu conti- 
muată abia dimineaţa. 

Cu toată pompa posibilă — cu muzică și în bătaia 
puternică a tobelor — detașamentul reunit al aliați- 
lor intră în Kerci, dar îl străbătu în pas alengător, 
iar odată ajuns la carantina nouă se opri și începu 
fără întîrziere să pună clădirile în stare de apărare 
împotriva unui atac neașteptat al rușilor: strategii 
aliați nici nu voiau să-şi închipuie că Vranghel și 
detașamentul lui nu trebuiau să facă acoperirea ora- 
şelor Kerci și Enikale, ci cu totul dimpotrivă, că Ker- 
ciul și Enikale — asvîrlite ca nişte ciolane unor cîini 
care te încolțesc — trebuiau să acopere retragerea 
lui Vranghel și a «detașamentului lui. 

De la caranlina nouă, detașamentul lui d'Aute- 
marre, la care — în. afară de englezi — se alătura- 
seră şi turcii, înainta de-a lungul țărmului atît de 
prudent și de încet, încît ajunse la Enikale abia către 
seară, dar nu îndrăzni să intre în el, cu toate că şi 
acest orășel, cu o veche cetate turcească și cu ziduri 
crenelate de asemenea vechi, era aproape pustiu.. 

Intrară în el abia dimineaţa, tot cu muzică și în 
bătaia tobelor... 

În timp ce detașamentul aliaților înainta spre Eni- 
kale, la Kerci începuse jefuirea caselor părăsite de 
locuitori. 

Dacă orice război, în afară de cel de eliberare, este 
numai un jaf organizat pe scară mare, apoi orice jaf 
este un război în miniatură. Soldaţii turci din deta- 
șamentul aliat se împrăștiară prin fundături după 
jaf, dar jafurile acestea fură pe deplin legiferate — 
ca să zicem aşa — de către matrozii de pe vasele de 
război, 'debarcaţi pe țărm. la Kerci. 

Ajunşi pe țărm, matrozii porniră îndată în căutarea 
pivnițelor cu vinuri şi cum pivnițele erau închise, se 
apucară să spargă ușile; îmbătîndu-se, ei începeau 
ziua în amiaza mare să facă ceea ce jefuitorii turci 
îndrăzneau să facă numai noaptea, anume, să spar- 
gă la. rînd toate uşile de la casele închise. 

Cu matrozii englezi mergeau la jaf şi ofițerii, care 
făceau treaba asta, prevăzuţi cu tot felul de unelte 
de spargere: şperacle, șurubelnițe, dălţi, ciocane... 
Toate acestea le purtau în saci de pînză, aruncaţi 
peste umăr. Dacă jaful matrozilor era brutal prin 
metode și foarte puţin rațional, jaful ofiţerilor era 
foarte amănunţit şi profund gîndit. 

Desigur, nu este mare lucru să dai buzna într-o 
biserică și să smulgi acolo podoabele de argint de 
pe icoane, sau să cari tot felul de panaghiare şi de 
potire, cădelnițe, sfeșnice de argint și, între altele, 
odăjdiile noi-nouţe ale preoţilor, cusute cu aur și 
argint. Mult mai profund este gîndul, dacă nu cumva 
în piane — în aceste tainice labirinturi ale coarde- 
lor — ce se încrucişează înăuntru — nu sînt ascunse 
fişicuri cu aur, sau diferite obiecte de preț. 

Astfel, începură să fie desfăcute, sau pur și simplu 
sfărîmate cu nerăbdare, prețioasele piane aduse din 
străinătate, iar sfărimăturile lor să fie aruncate pe 
fereastră în stradă, ca şi sfărimăturile scrinurilor şi 
ale dulapurilor sparte, ale divanelor şi ale fotoliilor 
siîşiate, care umplură în curînd străzile. Dealtfel, 
mobilierul mai scump, precum şi statuetele găsite în 
casele sparte, erau cărate de ofiţerii englezi cu pro- 
priile lor miîini, în cabinele de pe vase, ca o pradă 
legală de război. 

Tătarii din împrejurimi veneau și ei în cete la jaf, 
dar mecunoscînd preţul mobilelor şi al pianelor, al 
statuetelor sau al odăjdiilor preoțești, cunoşteau în 
schimb bine preţul vacilor și al caprelor mulgătoare, 
lăsate în voia soartei de stăpînii lor fugiţi, mai ales 
că grecii țineau mumai vite care dădeau lapte mult. 

Astfel, profitind de întunericul nopţii, tătarii mî- 
nau în satele lor cirezi întregi de vite. În urma vaci- 
lor fără stăpîn, tot acolo nimeriră şi vacile locuito- 


111 


rilor rămaşi în Kerci, care trebuiră să-şi ia rămas 
bun dela ele pentru a nu-și lua rămas bun de la 
viaţă. Numai cei deosebit de şireţi sau iubitori de 
animale ştiură să ascundă cîteva văcuţe în hrube 
camuilate cu pietre, sau în beciuri, ale căror intrări 
erau astupate cu tot felul de calabalicuri în stare să 
nu trezească bănuieli nici chiar ochilor ageri ai je- 
fuitorilor. 

Abia peste cîteva zile, cînd Brown se gîndi să in- 
staureze în Kerci o oarecare ordine, și cînd în detâ- 
șament se simţi nevoie de carne, își aduseră aminte 
de vaci şi porniră să le caute prin satele învecinate. 
Neuitînd de porțiile de carne pentru soldaţii corpu- 
lui expediționar, cîteva sute de vaci fură expediate în 
taberele de lingă Sevastopol. 

Aceste jafuri, rămase cu totul nepedepsite şi parcă 
permise chiar de sus, făcură de nerecunoscut acest 
oraș portuar, care fusese pînă atunci atît de curăţel, 
atît de strălucitor, atît de vesel şi de înstărit... Intre 
jefuitori începură certuri dese la împărțirea prăzii, 
mai ales în pivnițele cu vin, unde unii dintre ama- 
torii de băuturi spirtoase beau pînă mureau. 

Certurile acestea se Ysprăveau de regulă cu omo- 
ruri, astfel încît generalii aliaţi hotărtră să facă din 
amiralitatea din Kerci o închisoare pentru scanda- 
lagii, iar butoaiele din pivnițe să fie sparte şi vinul 
vărsat. In schimb — datorită pazei puse pretutin- 
deni — îndată ce încetară jafurile imatrozilor, ale 
soldaţilor şi ale ofiţerilor, începu devastarea Kerciu- 
lui, organizată de însuși generalul Brown, în inte- 
resul bunei și bătrînei Anglii. | 

La Kerci se afla o turnătorie pentru nevoile vase- 
lor care intrau în port şi care necesitau reparaţii, 
după furtunile înfruntate pe mare. Turnătoria era în- 
zestrată cu tot felul de. maşini necesare, pe lîngă 
care jefuitorii din primele zile trecuseră indiferenți. 
Acum, mașinile acestea fură cărate şi încărcate pe 
un vas, iar clădirea turnătoriei fu aruncată în aer. 
Muzeul de pe dealul Mitridate fusese deja jefuit de 
ofițerii flotei engleze, dar rămăseseră în el pardose- 

lile de marmoră albă. Acum, lespezile de marmoră 
erau scoase şi duse pe vase... 

Apoi, se dădu ordin să se desfacă duşumelile de 
lemn din toate casele părăsite, căci era nevoie de 
scînduri în taberele de la Sevastopol, iar odată cu 
podelele se desfăceau de asemenea ușile, tocurile fe- 
restrelor și căpriorii acoperișurilor, spre a servi de 
combustibil la fiertul hranei pentru soldaţi. Astfel, 
Kerciul căpătă în curînd înfăţişarea unui oraș pustiit 
de un uragan năpraznic. 

Nu este destul, însă, să ai numai lemne ca să pre- 
gătești hrana pentru un întreg corp expediționar, mai 
trebuie alimente în cantităţi uriaşe; de aceea, tot ce 
nu fusese încă jefuit la Kerci, din acest punct de 
vedere, era jefuit acum... La spitalul orașului, unde 
Vranghel lăsase la discreţia invadatorilor pe răniții 
din Sevastopol şi pe bolnavii localnici — lîngă care 
rămăseseră cu devotament medicii — fuseseră strînse 
provizii de alimente pentru două luni, dar proviziile 
acestea fură luate pentru nevoile soldaţilor din deta- 
şamentele aliate. 

Părăsind Kerciul, însă, Vranghel lăsase şi o scri- 
soare adresată lui Brown, comandantul corpului de 
armată inamic : 

„Generale! Înainte de a părăsi Kerciul, socotesc 
necesar să îndeplinesc o datorie, pe care o cere uma- 
nitatea şi care îmi este impusă atît de situația mea, 
cît și de via compătimire pe care o nutresc pentru 
vitejii soldaţi gravi bolnavi. Lipsiţi de posibilitatea 
de a se retrage cu detașamentul, din pricina slăbi- 
ciunii lor, acești soldaţi sînt lăsaţi la spitalul militar 
al oraşului în grija doctorului Marţenovski, un om 
excelent în toate privinţele, căruia i-au fost dați în 
ajutor un farmacist, un comisar și patruzeci de infir- 
mieri. 

„Generale! Vă rog să luaţi sub protecția dumnea- 
voastră pe bolnavii noștri, la fel ca și pe cei cărora 
le sînt încredințați şi să le acordați atenţia dumnea- 
voastră. Bolnavii sînt asiguraţi cu prisosință pentru 
cîteva săptămîni cu alimente și cu toate cele nece- 
sare ușurării grelei lor situații. 

„Convins fiind că demersul meu pentru ostașii 
suferinzi și slabi va fi primit de excelența voastră ca 
o datorie umanitară, vă rog să primiţi asigurarea 
sentimentelor mele cele mai bune.“ 

Brown, însă, n-a răspuns la scrisoarea aceasta... 
Cînd ajunse însă pînă la Vranghel zvonul că spitalul 
a fost jefuit și că răniții din Sevastopol au fost lăsaţi 
în voia unei soarte crude, el trimise la Kerci, în'cali- 
tate de parlamentar, pe un locotenent de marină care 
vorbea bine englezeşte şi franțuzește, rugînd să-i fie 
predați toţi bolnavii care nu muriseră încă de foame, 
împreună cu personalul spitalului. Locotenentul veni 
însoţit de un întreg convoi de căruțe goale. 

Aducîndu-şi aminte că Raglan, după bătălia de pe 
Alma, trimisese la Odesa cîteva sute de soldaţi ruşi 
răniţi, generalul Brown dădu ordin ca bolnavii, me- 
dicii și infirmierii spitalului să fie predaţi locotenen- 
tului, după listă. Socoti, însă, că este mai prejos de 
demnitatea lui, să-i scrie ceva personal lui Vran- 
ghel... 

Astfel, porni prin stepa fără apă convoiul de că- 
ruțe de la Kerci, căruia i se mai ataşară şi mulți alți 
localnici dintre cei care întîrziaseră să plece din 
oraşul condamnat, odată cu ceilalți. Dacă atunci ar 
fi putut să ia cu ei măcar atît cît erau în stare să 
ducă, acum mergeau fără bagaje, jefuiţi pînă la ulti- 
mul capăt de aţă. 

Golind spitalul de răniții ruși, Brown ordonă să 
fie adaptat pentru nevoile garnizoanei din Kerci, căci 
se intenționa să se lase aici întregul detașament ture 
de șase mii de oameni şi cîte un regiment de francezi 
și de englezi. 

Presupunînd că arheologii ruși fuseseră prea igno- 
ranți ca să găsească mormîntul lui Mitridate, plin de 
comori neprețuite, inamicul începu să scormonească 
de zor pe deal. Totodată, se scormonea şi cimitirul 
orașului, nădăjduind să se pricopsească cu obiecte 
de aur din mormintele unor răposaţi nu atit de antici 
și mu atît de renumiţi. 

Pentru a pune stavilă unei ofensive a trupelor 
rusești — așteptate, totuşi — se construiau febril 

fortificaţii. Dar oricît apela Vranghel la Gorceakov, 
ca acesta ssă-l întărească, nu pentru a ataca Kerciul, 
ci pentru a se apăra de detașamentele inamice — pe 
care le aştepta la rîndul său dinspre Feodosia, sau 
dinspre Arabat — Gorceakov rămiînea înflexibil... Nu 
voia să-şi slăbească efectivul la Sevastopol nici mă- 
car cu un batalion. 

Un tînăr prizonier englez, intelectual — rănit în 
timpul încursiumii care avusese loc în martie sub 
comanda lui Biriulev — fiind internat la spitalul de 
pe Partea de Nord şi vindecat acolo, auzi ce făcuse 
generalul Brown, ajutat din plin de ofiţerii, matrozii 
și soldaţii englezi, în Kerci — oraş paşnic și ne- 
apărat — şi fu adînc impresionat. Tînărul se pre- 
zentă la locuința medicului şei al spitalului, ca să-i 
spună ceea ce socotea că nu se cuvine să fie spus 
într-un salon comun. El vorbi emoţionat : 

— Dumneavoastră m-aţi tratat și m-ați vinde- 
cat... Am avut cea mai atentă îngrijire, la care se 
poate aștepta cineva într-o situaţie de război și în 
situaţia de asediu a Sevastopolului și vă sînt nemăr- 
ginit de recunoscător pentru aceasta... Totuşi, vă 
rog, vă implor, daţi-mi otravă cu efect imediat, ca 
să nu îndur înainte de moarte suferințe cu totul inu- 
tile... Vă uimeşte rugămintea mea, dar nu mai vreau 
să trăiesc după ce am auzit despre cele ce au făcut 
englezii la Kerci. In ochii mei, fapta aceasta a aco- 
perit Anglia cu o dezonoare de neşters şi mi-e ruşine 
că sînt englez! Mi-ar fi mult mai uşor să mor decît 
să mă socotesc englez! Vă rog, foarte mult, daţi-mi 
o otravă! 

Medicul rus a trebuit să-l liniştească pe prizonierul 
englez, spunîndu-i că știrile despre situația din 
Kerci, ajunse pînă la el, sînt, probabil, sau chiar cu 
certitudine, nişte zvonuri răuvoitoare și că reprezen- 
tanții unei națiuni civilizate — Brown și alți englezi 
din corpul expediționar — mu s-au putut comporta 
acolo ca cei mai sălbatici vandali... 

În vremea aceasta, generalul Brown — căruia mè- 
dicul îi lua apărarea — neurmărind scopuri prea în- 
depărtate, ca de pildă încercuirea slabelor forțe ale 
lui Vranghel, sau ocuparea întregii peninsule Kerci, 
puse infanteria corpului său să construiască fortifi- 
cații lîngă Kerci şi trimise în Marea de Azov vase 
ușoare, cu deplasare mică, împreună cu un detaşa- 
ment redus de debarcare, ca să devasteze oraşele de 
pe litoral şi să distrugă flota de cabotaj. 


Primul oraş supus atacului escadrei fu Berdiansk. 
Incendierea de către Wulf a patru vase cu aburi și 
a unei goelete rusești la sosirea flotei aliate făcuse 
mai înainte o impresie destul de adîncă asupra locui- 
torilor Berdianskului şi ei își părăsiseră cu toții ora- 
şul şi plecaseră, aşa cum nu demult făcuseră și cei 
din Kerci. 

Exportatorii particulari aveau strînse acolo circa 
trei sute de puduri de grîne. Toate stocurile acestea 
fură arse de invadatori, şi toate bărcile, mari şi mici, 
neexceptînd nici pe cele pescăreşti, fură nimicite. 

Insă pentru aprovizionarea Sevastopolului cu grîne 
era mult mai important Gheniceskul, situat la intra- 
rea în Sivaş. Aici, rezervele de cereale şi de furaje 
erau mai însemnate şi tot-aici — printr-o strimtoare 
cu totul neapărată — vasele mici ale aliaţilor puteau 
să pătrundă în Sivaș şi, într-un fel sau altul, să stîn- 
jenească legătura Crimeii cu nordul. De aceea, Gor- 
ceakov trimise pe colonelul prinț Lobanov-Rostovski 
să pună cit de cît la punct apărarea Sivașului şi a 
Gheniceskului. 

Lobanov îndreptă spre Sivaş toate vasele care 
puteau să intre în el, iar strîmtoarea o baricadă cu 
patru goelete vechi, încărcînd pe fiecare cîte o mie 
de puduri de cărbune de pămînt. Odată scufundate, 
goeletele acestea alcătuiră un baraj de nădejde. În 
radă la Ghenicesk rămăseseră unsprezece vapoare; 
parte grecești, parte finlandeze, ai căror proprietari 
nu voiseră să le distrugă, iar în Sivaş nu putuseră 
intra. Căpitanii acestor vapoare erau convinşi că 
aliații nu se vor atinge de ele. 

La 16 mai, îndată ce vasele inamice apărură în 
faţa Gheniceskului, primele focuri de pe ele fură în- 
dreptate împotriva acestor vapoare greceşti și fin- 
landeze, care se și aprinseră curînd. 

În total, 16 fregate cu elice și vase cu aburi ina- 
mice fură concentrate în faţa micului orășel, în care 
întreaga artilerie se reducea la două tunuri ușoare. 
Totuşi, cînd din partea aliaților sosi un parlamentar 
cu cererea de a fi imediat predate toate vasele refu- 
giate în Sivaş și toate rezervele de provizii, Lobanov 
răspunse printr-un refuz. 

Atunci începu bombardamentul. Gheniceskul fusese 
evacuat din vreme de populaţie, iar micile forma- 
țiuni militare, care se găseau sub ordinele lui Loba- 
nov, Îură și ele duse la vreo cinci verste mai departe, 
pentru a se evita victime inutile; însă, cînd în urma 
bombardamentului inamic începură să ardă uriaşele 
depozite de provizii situate lîngă țărm, iar cîteva 
șalupe înzestrate cu falconete 1) — răzbind prin ba- 
rajul din strîmtoare — începură să incendieze totuși 
vasele, Lobanov hotări să pună în acţiune cele două 
tunuri ale sale și măsura aceasta se dovedi excelentă. 
Nu numai că șalupele fură alungate din strîmtoare, 
dar chiar întreaga escadră se retrase cît mai departe 
de țărm, și curînd ieşi în larg. 

Din rezervele de grîu şi de ovăz fură arse pînă la 
opt sute de mii de puduri, iar șalupele distruseră 
cîteva zeci de bărci. 

De la Ghenicesk, escadra se îndreptă spre Tagan- 
rog. Dacă la Ghenicesk, Gorceakov trimisese numai 
două tunuri de calibru mic, la Taganrog nu se găsi 
nici atîta. Un semibatalion constituia întreaga apă- 
rare a garnizoanei. Mai marii orașului socoteau că 
anglo-francezii n-aveau nici un motiv să bombardeze 
așa, tam-nisam, Taganrogul, în care — printre altele 
— erau multe case aparţinînd străinilor. 

Deodată, un parlamentar anunţă cererea coman- 
dantului escadrei : orașul trebuie predat, iar unitatea 


a 


1} Tunuri de calibru mic. (N. red. rom.) 

militară, care s-ar găsi în el, îndepărtată... In caz 
contrariu, orașul va fi cucerit de către trupe de 
debarcare. Taganrogul nu vru să se predea și ca- 
zacii, împreună cu două companii de pușcași, se pre- 
pătiră să primească trupele de debarcare cu salve 
și cu baionete. 

Înaimte de a debarca, însă, escadra deschise focul 
și, timp de o jumătate de oră, pustii orașul, apoi, de 
la vase se desprinseră șalupele, transportind un mic 
detașament de vreo trei sute de oameni. Detaşamen- 
tul debarcă pe țărm, dar îndată ce focul tunurilor de 
bord încetă, el fu împroșcat de gloanţele pușcașilor 
ruși, iar baionetele duseră treaba la sfîrşit şi-l siliră 
să fugă înapoi la şalupe. 

Escadra mai bombardă orașul timp de vreo jumă- 
tate de oră, ca să acopere retragerea detașamentu- 
lui, apoi plecă spre Mariupol, iar vitejii locuitori din 
Taganrog se apucară să-și socotească pierderile. 
Dintre trupe și populaţia pașnică s-au constatat nu- 
mai doisprezece ucişi și cîteva zeci de răniţi. Aproape 
o sută de case arseseră sau fuseseră dărîmate de 
bombardament. 

După exemplul celor din Taganrog, locuitorii din 
Mariupol respinseră și ci cererea de a preda necondi- 
ționat oraşul și hotăriră să se apere cu ajutorul puș- 
tilor cazacilor de Don împotriva unei escadre de șai- 
sprezece pavilioane. 

Indată ce încetă bombardarea oraşului, cîteva am- 
barcaţiuni se despărțiră de vase și porniră spre gura 
limanului rîului Kalmius, pentru a distruge vasele 
ascunse în acel liman lung de opt verste. Dar ca- 
zacii deschiseră un foc ce nu fu deloc pe placul inva- 
datorilor, care întoarseră înapoi nu numai ambarca- 
țiunile acestea din faţă, dar şi alte cinci care veneau 
în ajutorul lor. Ca şi la Taganrog, după ce mai trase 
vreo oră — dealtfel, nu cu prea mult zel — escadra 
ridică ancora și plecă, pentru ca peste o zi să atace 
micul tîrgușor Eisk, pe țărmul caucazian al Mării 
de Azov. 

Aici, nici n-avea cine să tragă cu armele, nefiind 
nici un fel de garnizoană. Tîrgușorul era clădit î 

întregime din lemn, și dacă s-ar îi aprins la un ca- 
păt, dim cauza unei împuşcături, ar fi ars pînă la 
pămînt. Depozitul de alimente era cu totul neînsem- 
nat, iar localnicii se hotăriră să plătească mai bine 
statului cele cîteva mii de puduri de cereale arse, 
decît să se pomenească ei înșiși sinistraţi. 

Așa au şi făcut... Alimentele fură arse de ei, sub 
ochii parlamentarului trimis din partea aliaților. Es- 
cadra se îndepărtă triumfătoare. 

Acesta fu ultimul ei act de vitejie în Priazovie. 

Cînd escadra pomi spre coastele Caucazului, ge- 
neralul Homutov socoti că ar fi mai bine să urmeze 
pilda lui Vramghel și părăsi Anapa şi Novorossiisk. 

Mica cetățuie Arabat, apărată de șaptesprezece 
tunuri, dintre care numai cinci puteau trage în direc- 
ţia mării, rezistă escadrei inamice trei ore şi știu să-i 
pricinuiască pierderi atit de simţitoare, încit ea plecă 
fără să mai fi îndrăznit măcar să trimită spre țărm 
vreun detașament de debarcare împotriva cîtorva 
sute de oameni, instalați după nişte parapete vechi, 
aproape năruite de vreme şi de acest bombardament. 

Anapa însă avea o garnizoană de patru mii de oa- 
meni, forturi puternice și un număr suficient de 
tunuri și de proiectile. Dar era prea mare Spaima 
care îl cuprinsese pe bătrînul general-aghiotant Ho- 
mutov. Ca şi lui Vranghel, i se măzărea că invada- 
torii vor debarca trupe multe pe litoralul caucazian, 
urmărind să învăluiască Anapa şi să-i taie drumul 
de retragere spre interiorul Cernomoriei 1). Dacă 
Vranghel, temîndu-se de învăluirea forțelor sale, pri- 
vea cu mare îngrijorare spre Feodosia, Homutov gă- 
sise şi el pe litoral un punct la fel de primejduit: 
Temriuk. Temriukul acesta îi atrase toate gîndurile 
și, în sfîrşit, nemaifiind în stare să lupte cu teama 
care îl cuprinsese — de a îi învăluit şi izolat — Ho- 
mutov scrise ministrului de război: 


1) inut situat pe malul crept al Kubanului, aparținînd pe vremuri 
oastei căzăceşti. (N. red. rom.) 


119 


„Providența a făcut anume ca să cadă asupra mea 
sorții luării marii hotărîri de a nimici cetatea, fără 
înaltă aprobare. Mă tem de mînia ţarului, poate pe 
drept :meritată de mine. Mînia aceasta va cădea ca o 
piatră grea pe restul vieţii mele... Numai dumnezeu 
îmi este martor pentru cîte am simțit şi îndurat în 
aceste clipe grele! Triumful inamicului este dureros 
pentru sufletul rus, dar ar fi şi mai dureros să jert- 
feşti cîteva mii de vieţi omenești fără mici un folos 
pentru ţară, în vreme ce, datorită hotăririi luate de 
mine, ele vor fi salvate şi va fi pus în afară de orice 
primejdie, un ținut întreg — Cernomorie“. 

După această scrisoare, el dădu ordin să fie făcute 
inutilizabile toate tunurile, să fie aruncate în aer 
fortificațiile şi să fie ars tot ce nu fusese nimicit de 
explozie... Anapa, pentru a cărei cucerire din mîinile 
turcilor generalul Gudovici căpătase în 1791, ordinul 
sfîntul Gheorghe clasa a II-a, iar pentru a doua 
cucerire, în 1828, prințul Menșikov primise siîntul 
Gheorghe clasa a III și gradul de viceamiral, în- 
cetase să mai existe ca fortăreață. 

Sub protecţia ei se întinseseră pînă departe stani- 
tele căzăceşti : Viteazeva, Nokolevskaia, Alexandrov- 
skaia, Blagoveşcenskaia... Homutov le dădu foc și lor, 
pentru a lăsa pustiul în calea inamicului. Pe țărm, 
n-au mai rămas nici fortificaţii, mici sate, iar trupele 
au fost de asemenea retrase. Aliaților li se oferi plă- 
cerea de a se plimba pe ruine și pe cenușă... La Con- 
stantinopol, acest eveniment îu sărbătorit cu surle și 
trîmbiţe, iar muntenii jubilau... la fel ca și publiciştii 
ziarelor apusene. | 

Toate aceste sărbătoriri și jubilări, însă, fuseseră 
cu totul zadarnice: invadatorii nu puteau îndrepta 
tăișul războiului dinspre Kerci, sau dinspre Arabat, 
nu numai în direcția Cernomoriei, dar nici în adîncul 
Crimeii. Sevastopolul le ţintuise pe loc toate forțele, 
iar în iunie se întoarse acolo cea mai mare parte a 
corpului de debarcare, precum şi o parte din escadră. 


Capitolul V 
VITEA ȘI VARIA 


Oraşul în care un om s-a' născut și și-a petrecut 
anii copilăriei este pentru acesta un oraş cu totul 
deosebit. De el sînt legate nu simple impresii, ci re- 
velaţii; nu simple bucurii, ci stări de extaz; nu 
amărăciuni, ci tragedii; nu înălţare a unor dispoziţii 
trecătoare, ci zbor spre o fericire nemaiauzit de mi- 
nunată, nemărginită, pe care n-o poți exprima în 
cuvinte. 

El i se lipește de inimă în întregime, iar viața tre- 
buie să desfăşoare o mare activitate pe urmă, ca să-l 
smulgă cu durere, bucată cu bucată, şi să-l în- 
locuiască prin alte oraşe în care fostul copil — ajuns 
matur — învață, muncește, iubește și cu fiecare zi ce 
trece află tot mai mult şi mai bine cît de mic este 
pămîntul. 

Totuşi, chiar întreaga viață nu este în stare să 
smulgă cu totul din inimă oraşul natal și să-l în- 
locuiască prin altul. Cînd nu te aștepți, se va ridica 
și va năvăli, strălucindu-ţi atît de puternic, încît îţi 
va lua ochii! Şi dintr-o dată va răsturna şi va îm- 
prăştia toate aceste bucăţi înnădite, toate petecile în- 
săilate — cum se întîmplă de obicei — nu după 
culoare sau după nuanţă, şi nici la locul lor. 

Și omul devine deodată de nerecunoscut : mai bun, 
mai blind, mai curat și cu mult mai frumos la su- 
flet... Renaşte oare? Nu, își amintește numai exta- 
zele copilăriei, din pricina cărora odinioară nu-și pu- 
tuse stăpîni lacrimile... 

Vitea Zarubin de-abia trecuse de vîrsta copilăriei, 
și nu numai că nu ajunsese încă matur, dar nici mă- 
car un tînăr, iar viața — acționînd cu asprime și cu vio- 
lență — se apucase să-i smulgă din el oraşul natal, 
care-i procurase atîtea clipe uluitoare, contopite în 
ore, în zile, în săptămîni şi în luni... Și încă să i-l 

smulgă sub ochi, în bubuitul canonadelor care nu mai 
încetau și să-i înlocuiască prin ruini, o mulțime de 
case — atît de cunoscute, încît îi păreau vii — și 
oameni — atît de cunoscuţi, încît îi deveniseră ca 
niște rude — să-i transforme în leşuri sfirtecate, iar 
împrejurimile orașului, din anii copilăriei, să i le facă 
neînchipuit de străine. . 

Pe dealul Rudolf, de exemplu — sau cum spuneau 
toți, mai simplu, „pe Rudolf“ — în locul conacului de 
altădată, atît de enigmatic şi de aceea atît de ispiti- 
tor, încins cu un zid de piatră luminos şi vesel, după 
parapetele roşcate și murdare la vedere, se aflau acum 
bateriile franceze, care distrugeau intens orașul, casă 
cu casă. 

Fregatele, corvetele şi bricurile, deosebit de pito- 
rești seara, cînd razele piezişe ale soarelui aureau 
gingaș şi vesel pînzele umflate, ieșeau altădată in- 
vincibile la înfăţişare, una după alia, în şiruri ca- 
re-i emoționau sufletul de copil pînă-n cele mai adînci 
cute, trecînd din golful albastru, în largul mării — 
al mării lui — ruseasca Mare Neagră... 

Acum, multe dintre ele nu mai erau, iar pe cele- 
lalte, seara, pînzele nu mai erau aurite — fuseseră 
scoase de pe catarge — și rămășițele escadrei, pînă 
mai ieri mîndră și numeroasă, aveau o înfăţişare cer- 
nită. 

Chiar şi rîul Ciornaia, cu toată apa lui puţină, care 
aducea altădată atitea bucurii, mai ales primăvara, 
cînd puteai urca în susul lui într-o luntrişoară de pes- 
car printre trestii şi rogozul des, — înaintind pe rînd, 
cînd cu vîsla de la cîrmă, cînd cu o prăjină — chiar 
şi el era despărțit acum de oraş de către inamic și ţi 
s-ar fi părut ciudat să vezi deodată pe el o bărcuţă de 
pescar... 

Inamicul se strecura tot mai aproape și presa... Pier- 
derea cimitirului în noaptea de 12 mai, Vitea o sim- 
tea, poate, mai dureros decît Totleben, sau decît Hru- 
lev, pentru 'care acest cimitir era numai un punct stra- 
tegic, fiindcă mormintele bunicilor lor, sau ale unchi- 
lor şi ale bunicelor, nu erau aici, ci undeva cu totul 
în altă parte. 

Apa din golf, lîngă uriaşele blocuri de piatră lune- 
coase, cu bărbile lor ciudate formate de algele verzi, 
era minunat de transparentă cînd te scăldai şi priveai 
în ea, lăsîndu-te la fund !... În adîncime se ascundeau 
diferite minumăţii : cocoşi de mare viu colorați, parcă 
pictaţi și cu penele aripioarelor răsfirate, calcani 
uriași, grei de un pud, acoperiţi cu negi și albi pe 
burtă, scrumbii pestrițe, zvelte și vioaie ca zvirluga, 
barbuni trandafirii, delicaţi, şi-n acelaşi timp cu mus- 
tăţi lungi, corbi, guvizi, chefali şi plevușşte, toate aces- 
tea erau scoase pe mal de pescari, foști matrozi ai 
flotei, şi toate scăpărau jucînd în soare în coşurile lor, 
sau în bărcile de lîngă chei, — prinosuri aduse Sevas- 
topolului din partea golfului său drag... 

Dar serile tîrzii de vară, de pe acest golf, cînd pre- 
tutindeni pe apă, oriunde priveai, apăreau bărcuţele 
pline cu oameni care cîntau sau rîdeau, iar apa se 
aprindea şi strălucea în lumini vesele sub bătaia vîs- 
lelor... Unele se stingeau, dar îndată se năşteau al- 
tele, care se aprindeau și se stingeau fără sfîrşit, iar 
golful era viu, parcă s-ar fi luminat de la sine ca de 
sărbătoare, pe cînd apa de lîngă țărm, în lungul bu- 
levardului Kazarski, șuşotea stînd parcă de vorbă cu 
pietrele bărboase: șu-șu... Șu-Șu... ȘU-ȘU... 

Dar serile obişnuite de mai, an cu an, cînd pretu- 
tindeni pe străzi plutea aroma îmbătător de dulce a 
salcîmmilor înfloriţi în toată puterea ! Iată luna mai — 
tot luna mai — dar cîţi salcîmi au mai rămas acum 
în oraş ?... Desigur, înfloresc şi-acum acești salcîmi, 
cîţi au mai rămas întregi ici și colo, dar fumul îne- 
căcios al prafului de pușcă a pătruns atît de adînc pe 
nări, încît cu greu vor mai putea răzbate prin el mi- 
resmele florilor, oricare ar fi ele! 

Dacă mai pescuieşte cineva acum în golf, apoi sînt 
numai ordonanţele ofiţerilor din flotă, care, neavînd 
ce face, se aşază ici, colea, cu undiţele la duneta. na- 
velor și scot peştişori mărunţei, trăgînd cu ochiu} spre 
cer, de unde poate cădea cît ai clipi o bombă, sau o 
ghiulea, ridicînd o jerbă albă de apă, mai înaltă de- 
cît bordul navei. 

Dacă pe suprafaţa golfului mai scapără noaptea 
scînteieri de la visle, apoi în scînteierile acestea nu 
mai este nimic vesel... Dimpotrivă, ele par asemenea 
unor lumînărele, pe care golful le aprinde pentru ne- 
numărații ucişi, sau pentru cei morţi din cauza räni- 
lor şi ale căror trupuri sînt transportate în şlepuri 
peste apa golfului, de pe Partea de Sud pe cea de 
Nord, la Cimitirul Comun. 

Cu atît mai mult cu cît între cei ucişi sînt mulţi ma- 
trozi, care au brăzdat acest golf de-a lungul multor 
ani de serviciu... Matrozii! Oare mu ei formau, pînă 
mai acum nouă luni, aproape întregul Sevastopol? 
Ce-ar îi însemnat Sevastopolul dacă n-ar fi fost în el 
matrozi ? Un oraș obișnuit, poate chiar un orăşel 
pe-un țărm de mare, cum sînt multe în sudul Rusiei. 
Dar Sevastopolul era unic, graţie matrozilor care-i 
umpleau toate străzile în zilele de sărbătoare, cînd es- 
cadra se afla ancorată în port. 

Ei porneau atunci cu miile — vînjoși, cu feţele arse 
de vînt, pline de sănătate, cu gîturile lor zdravene şi 
roşii, forță vie şi autentică a Rusiei... Ei scrişnesc ṣi- 
acum din dinţi, cînd sînt răniţi, chiar și de moarte, ca 
să nu ţipe şi să nu geamă, cum fac adesea soldaţii din 
infanterie. Sînt atiţia răniți pe Malahov şi pe cele- 
lalte bastioane și — vai! — mulţi sînt răniți mortal, 
dacă nu sînt uciși pe loc — mai mult de către cara- 
binierii din tranșeele dușmame, decît de arlileriști — 
și prin aceasta Sevastopolul devine tot mai strîmt, 
tot mai sărac, tot mai sugrumat. 

În rîndurile matrozilor, lucrul acesta este mai vizi- 
bil decît oriunde... Cînd regimentele de infanterie ră- 
mîn prea rărite, sînt trimise în rezervă pentru odihnă 
şi completare, iar în locul lor se aduc altele, uneori 
chiar cu totul proaspete şi cu efective complete. Dar 
pe matrozi cu cine să-i înlocuiești ? N-ai cu cine... Ei 
nu sînt înlocuiți şi se topesc văzînd cu ochii! Afară 
numai dacă în locul tatălui — matrozul ucis — va 
veni de pe Korabelnaia băiețașul lui de zece ani, Ni- 
kolka Pișcenko, care va minţi că nu-i de zece ani, ci 
de unsprezece ani bătuţi pe muchie, şi-l va ruga cu la- 
crimi în ochi pe locotenent, comandantul bateriei, să-i 

îngăduie să tragă olecuță cu mortietul, apoi va ră- 
mîne lingă acest mortier ca un vajnic ochitor — în tu- 
nica tatălui său, care-i ajunge pînă la genunchi, și cu 
picioarele goale — scuipînd printre dinți, ca să facă 
pe grozavul, cînd i se pare că o grenadă franceză vine 
chiar spre el... 


„2 


Lui Nikolka Pişcenko, însuşi Gorceakov — cu pri- 
lejul unei inspecții la baterie — i-a prins pe bluză me- 
dalia de argint. În primele zile după aceea, Nikolka 
se tot umfla în pene trăgînd cu ochiul spre medalie, 
dar pe urmă s-a deprins cu ea. 

După incursiunea din noaptea de 1 spre 2 mai — 
la care ceruse şi Vitea să ia parte, în urma propune- 
rii comandantului de detaşament, maiorul Kolesnikov 
din regimentul  Kolîvan — Vitea primi crucea si. 
Gheorghe chiar din mîinile lui Hrulev. Cu acest pri- 
lej, Hrulev socoti necesar să-l sărute atît de apăsat, 
încît multă vreme după aceea Vitea simţi pe buze mi- 
rosul mustăţilor lui negre, afumate tare de tutunul 
Jukov. 

În afară de asta, Hrulevy îi mai spusese atunci: 

— Hei, frățioare, am vrut să te propun pentru gra- 
dul de sublocotenent, împreună cu camaradul tău, 
agentul de legătură Sikorski, pentru acțiunea de la 
10 martie, dar atunci mi s-a părut că ești foarte tînăr 
pentru sublocotenent... Păreai un copilandru... Acum, 
parcă ai mai crescut puţin! — Uite, am să te pro- 
pun... 

— Cum, sublocotenent, înălţimea voastră ? — în- 
trebă Vitea cu glasul sugrumat, iar pe fața lui se ci- 
tea atîta nedumerire, încît Hrulev replică uimit: 

— Ce, nu ești mulțumit ? Nu cumva ai vrea să te 
propun dintr-o dată pentru gradul de locotenent ? 

— Eu sînt marinar, înălţimea voastră... cum să mă 


propuneţi pentru gradul de sublocotenent ? — rosti 
Vitea privind rugător la Hrulev. 

— Pfii, drăcia dracului! — exclamă generalul iz- 
bucnind în rîs la vederca mutrei lui plouate. — la 


125 


uite la el cum s-a speriat că are să ajungă sublocote- 
nent! Eu cînd-am primit gradul de sublocotenent, să- 
ream ca un ţap !... Ei, în cazul ăsta am să te propun 
pentru gradul de aspirant, desigur! Am uitat că eşti 
iuncher din îlotă, și nu din armata de uscat... Va să 
zică, aspirant... Bine, aşa am să scriu ! 

Aceasta n-a fost numai o zi de triumf pentru Vitea, 
ci o zi de mare entuziasm și în același timp de neli- 
nişte. Deşi pe de o parte — după exemplul tuturor 
celor din jur — socotind luna drept an, el considera 
că avea deja șase ani de serviciu în Sevastopol, însă 
nu putea uita că n-are decit şaisprezece ani. Totuși, 
n-are să se mai uite nimeni la asta după ce va fi as- 
pirant. Nu erau ofiţeri destui și i se putea da vreo mi- 
siune de foarte mare răspundere, pe care să n-o poată 
duce la capăt... Intre timp, războiul nu îngăduie ne- 
priceperea, iar dacă i se va cere să comande, va tre- 
bui să facă acest lucru întocmai ca un ofiţer, iar ceea 
ce i se putea ierta iuncherului, nu se va putea să i se 
ierte aspirantului. Cu matrozi, cu mustaţa căruntă — 
cătane bătrîne — va trebui să se poarte cu totul alt- 
fel, ca un șef, nu aşa cum se deprinsese să se poarte 
pînă atunci... 

În schimb, cît de bucuros fu tatăl său cînd Vitea 
veni acasă cu crucea „sf. Gheorghe“ pentru trupă, 
nouă-nouţă, și-i spuse chiar din prag că va fi propus 
pentru gradul de aspirant ! Ce lucru mai strălucit pu- 
tea să dorească bătrinul căpitan de rangul al doilea, 
invalid, fiului său de şaisprezece ani ? Parcă îl și ză- 
păcise faptul că dorinţele lui intime se împliniseră aşa, 
dintr-o dată. 

Asta se întîmpla pe la mijlocul lui mai, cînd — 
după înverşunatele lupte de noapte, pentru cimitir — 
urmase o oarecare acalmie. - 

După primele îmbrăţișări şi exclamaţii de bucurie, 
convorbirea dintre tatăl ieşit din cadrele armatei şi 
fiul decorat cu crucea sf. Gheorghe, prea tînăr pentru 
a fi comandant, trecu pe un teren practic. Cu o îngri- 
jorare foarte firească, pe care n-avea de ce s-o as- 
cundă tatălui său, Vitea spunea: 

— După ce voi primi gradul de aspirant, s-ar pu- 
tea să fiu repartizat la o baterie și asta înseamnă cu 
totul altceva decît agent de legătură... Trebuie să răs- 
punzi de toate, și de oamenii tăi de asemenea... 

— Ei! Fireşte, firește... desigur! — aprobă tatăl 
său. — Pînă acum, tu... transmiteai doar ordinele al- 
tora, iar de acum înainte trebuie să dai ordine... Este 
o mare deosebire ! 

— Poţi să întîrzii... şi doar e luptă! Se poate aşa 
ceva ?... Sau îți varsă la baterie soldaţi de la uscat, 
fiindcă au rămas puţini matrozi... Soldaţii de la bala- 
lionul de rezervă Litovski învaţă tragerile de artile- 
rie pe Partea de Nord. — Şi tocmai ei sînt trimişi pe 
bastioane. Se poate compara oare soldatul de uscat 
cu un matroz la tunuri ? Au să se moşmondească fără 
rost, iar tu trebuie să răspunzi pentru ei... Despre 
locotenentul Titov n-ai auzit nimic, tată ? 

— Cum nu, cum să n-aud ? A fost rănit, săracul, şi 
are pieptul străpuns... Păcat de el, n-are să mai sca- 
pe !... Are să tot zacă de acum înainte, iar urmarea... 
— Şi Ivan Ilici ciocăni semnificativ cu bastonul în 
dușuimea. 

— Așadar, ai auzit despre Titov cel tînăr... Sau 
poate ţi-am povestit chiar eu... Dar despre fratele cel 
mare n-ai auzit? — întrebă Vitea iscoditor. 

— Ce-i cu el? A fost şi el rănit? — începu să se 
meliniștească bătrînul. 

— A suferit o contuzie la cap şi a fost internat în 
spital, dar se vede că a ieşit din spital prea degrabă... 
Comandantul bastionului cinci — căpitanul Ilinski — 
şi ceilalți ofiţeri îi spuneau : „Nu-i prea devreme ? Ar 
fi trebuit să mai stai încă o săptămînă...“ Dar el a 
făcut pe viteazul şi s-a dus la baterie. Bateria, însă, 
nu-i spital !... şi îl durea capul din cauza bubuiturilor... 
Noaptea, sta culcat în adăpost, cînd ar fi trebuit să 
stea lîngă tun. Francezii au pornit la atac — și au 
fost întimpinaţi cu mitralii. Dar bateria lui Titov tăcea, 
ca și cînd aşa ar fi trebuit... Ilinski să turbeze, nu 
altceva... 

— Un ofiţer exemplar, Ilinski... Exemplar ! — zise 
Ivan Ilici. 

— Dacă n-ar fi fost exemplar, nu i s-ar fi dat Bas- 
tionul... Ilinski a început să strige: „Unde e Titov ?“ 
Titov a ieşit atunci din adăpost, dar focul fusese des- 
chis fără el, adică fără comanda lui. Totuşi, îatîrzia- 
seră cu începerea tragerii... Pe francezi i-au respins, 
nu-i vorbă, dar Titov m-a putut scăpa fără observaţie. 
Ilinski s-a năpustit asupra lui: „Cum se poate una 
ca asta ? Ce, ai venit aici să comanzi bateria, sau sä 
joci arşice ?, Dacă, dim pricina dumitale, francezii ar fi 
ocupat bastionul, ce s-ar fi întîmplat? Nu mi-ar fi 
luat mie capul ? Fratele dumitale nu şi-a făcut servi- 
ciul în felul acesta! Duimneata compromiţi onoarea 
fratelui dumitale, a unui erou, asta e! O să fim în- 
trebaţi : „Cine m-a deschis focul la timp?“ — „Loco- 
tenentul Titov !“ — „Ia te uită — au să spună — 
locotenentul Titov este cunoscut în toată Rusia, nu 
nuimai aici la Sevastopol — şi francezii îl cunosc... Ce 
de necazuri le-a mai pricinuit cu incursiunile lui! — 
Cum a putut să fie un astfel de gură-cască acest lo- 
cotenent Titov ? N-au să stea, desigur, să vadă care 
anume dintre cei doi frați a întîrziat cu des hiderea 
focului...“ Ei, şi l-a tot bruftuluit în faţa tuturor, dar 
lui Titov — chiar și fără observaţii — nu-i mai era 
mintea întreagă... Toată noaptea, pînă dimineața, a 
stat la baterie, iar spre dimineaţă, după ce se lumi- 
nase bine, s-a suit pe parapet şi a rămas * wplo în pi- 
cioare. ' 

— S-a urcat pe parapet ? 

— Chiar pe parapet... Sta ca um stîlp și-și ținea 
brațele ca Napoleon... Iar pușcașilor francezi atît le-a 
trebuit !... Matrozii strigau la el: „Blagorodnicia 
voastră, de ce staţi acolo? Daţi-vă jos!“ Dar Titov, 
către ei: „Uitaţi-vă, băieţi cum va muri locotenentul 
Titov !“ Matrozii ţipau de după banchetă: „Daţi-vă 
jos, blagorodnicia voastră! Ştim noi că nu vă este 
teamă să muriţi, dacă trebuie! Daţi-vă jos!“ Dar el 
sta cu braţele încrucișate și privea la tranșeele fran- 
țuzeşti... 

— A înnebunit! — spuse Ivan Ilici, împreunân- 
du-şi mîinile. 

— Poate din cauza  contuziunii i s-or îi tulburat 
creierii, — căzu de acord Vitea. — Prea repede a 
ieșit din spital. 

— Ei, şi ce s-a întîmplat... Ce s-a întîmplat apoi? 

— Ce putea să se întîmple ? L-au ucis, firește... Pe 
fratele lui l-a nimerit un glonţ, dar pe el l-au nimerit 
trei gloanțe în piept, şi s-a prăvălit pe banchetă, mort 
pe loc! — zise Vitea dînd energic din mînă. 

— Vai, vai, vai, ce păcat! — rosti încruntat bătri- 
nul. — Ce-a putut să fie asta ?... Sinu... sinucidere, 
nu 2... Sinucidere... Care va să zică... înseamnă că n-a 
putut să mai îndure observațiile comandantului! Vezi? 
Amorul propriu... în timp de război... Ruşine ! Cum se 
numea ? Nu-mi mai amintesc ! Mi se pare că Feodor 
Titov... Sau cel mic e Feodor 2... 

— Nu ştiu cum se numea... Orice ofiţer al flotei e 
preţios pe bastioane... Şi el... 

— Ruşine... ruşine... Adică era bolnav... Păcat! 
Poate că pe tine, Vitea, au să te lase agent de legă- 
tură !... E mai ferit... ar fi mai ferit... — observă cu 
băgare *» seamă tatăl, fixîndu-şi feciorul. 

— Ei, parcă pe Cekerul-Kuș, agentul de legătură, 
nu l-au ucis la 10 martie, tată ? Ţi-am povestit doar... 
Ba uite, chiar ieri, şeful de echipaj Barabaşș a fost 
ucis de o ghiulea la noi pe Malahov. Nu l-au atins 
niciodată gloanţele, aşa că în privinţa lor era liniștii... 
Citeodată, spunea : „N-au turnat încă ṣi m-au adus 
glonțul pentru mine...“ În privinţa gloanţelor, nici 
capul nu-l durea, dar de ghiulele uitase. Cînd colo, 
ehiuleaua o turnaseră şi o aduseseră... Fiindcă veni 
vorba, tată, știi ce spunea lurkovski al nostru zilele 
astea ? Că amiralul Kornilov ar fi murit din cauza 
unei săbii ceceniene 1)... 

— Cum să moară de sabie ? Ce fel de... de sabie... 
A murit de ghiulea doar... Ce tot vorbeşti ? — se tul- 
bură Ivan Ilici. 

— Ghiuleaua ca ghiuleaua, desigur, dar în această 
chestie e amestecată şi o sabie... Se spune că dacă 


1) Ceceni — popor în nordul Caucazului. (N. red. rom.) 

n-ar fi fost sabia pe care Kornilov o avea cu el, poate 
că n-ar fi murit... 

— Prostii! — spuse bătrînul holbîndu-și ochii, iar 
fiul continuă ridicînd din umeri : 

— Vorbe de clacă, desigur, dar nu știu de ce lur- 
kovski le spunea, totuși... Le spunea cam în zeflemea, 
dar se uita atent la ceilalţi, să vadă ce atitudine iau... 
Îți mai aduci aminte de locotenentul Jeleznov, tată, 
sau l-ai uitat ? 

— Jeleznov 2... Ăsta a fost aghiotant... Aghiotan- 
tul tui Kornilov !... Cum să nu mi-aduc aminte ?... A 
fost ucis... pe vasul cu aburi „Vladimir“. 

— Ei, tocmai aici e buba, c-a fost ucis... Dintre toţi 
ofiţerii, numai el a fost ucis atunci — nimeni altul — 
deşi tirul era puternic... 

— Două... parcă două ore a durat, nu? — spuse 
după un efort Ivan Ilici, cercetind prin cotloanele me- 
moriei. 

— Da-a, se spune că n-a durat mai puţin... Jelez- 
nov sta alături de Kornilov, iar ghiulelele de pe vapo- 
rul acela turcesc... cum îi zicea, tată ? I-am uitat nu- 
mele ! 

— „Pervaz“, mi se pare... 

— „Pervaz-Bahri“... Ghiulelele de pe el cădeau pe 
punte, trăsnind şi buînind, iar Kornilov se tot uita şi 
vedea că nu iese nimic. Poate-l vom lovi noi, poate 
ne va lovi el pe noi... Atunci, ordonă să se ridice pre- 
siunea — și începură mitraliile. In clipa aceea, Jelez- 
nov și-a amintit de sabie... De o sabie a lui, pe care 
o cumpărase la Suhum-Kale cu treisprezece ruble... O 
arătase şi altora care spuneau : „Da, este cel mai pur 
oţel de Damasc ! Nu face numai treisprezece, ci o sută 
de ruble ! Fără doar și poate că face o sută de ruble, 
zice Jeleznov, dar nu dădea nimeni pe ea nici treispre- 
zece“. — „De ce?“ — „Apoi se știe de ce... Capete 
proaste! Cică sabia ar fi fermecată şi cine o poartă 
în luptă — s-a isprăvit cu el! C-ar fi trimis atîția 
stăpîni de-ai ei pe lumea cealaltă, încît mici nu-i mai 
poți număra. E o sabie veche !“... -— Jeleznov, desi- 
gur, se tăvălea de rîs cînd povestea istoria asta, dar 
sabia era atit de tare, încît dintr-o singură lovitură 

rupea drept în două orice altă sabie! Şi n-avea nici 
măcar o cît de mică ştirbitură... Cînd Kornilov dădu 
comanda de apropiere, iar Butakov ordonă să se mă- 
reascâ presiunea, Jeleznov își făcu socoteala că va- 
sele au să treacă la abordaj, apoi are să înceapă încă- 
ierarea, şi-atunci o să-i fie de folos şi sabia... Cînd se 
îndrepta spre cabină, Kornilov îi strigă: „Adu-mi şi 
mie pistolul, că dacă s-o întîmpla ceva, să am cu ce 
să-mi trag un glonţ în cap, fiindcă unui amiral rus 
nu-i stă bine să se lase luat prizonier...“ Jeleznov i-a 
adus pistolul, iar el şi-a încins sabia... Indată ce „Vla- 
dimir“ s-a apropiat la o bătaie de tun, turcii au și 
început să tragă cu mitralii. Jeleznov fu lovit în cap 
şi, zece minute după aceasta, n-a mai trăit. „„Pervaz: 
Bahri“ a fost capturat, iar lucrurile lui Jeleznov au 
fost inventariate. Atunci, Kornilov şi-a oprit drept 
amintire sabia, fiindcă ţinuse mult la Jeleznov, astfel 
că sabia a rămas la Kornilov... 

— N-am auzit nimic... absolut nimic despre poves- 
tea asta, — zise bătrînul clătinînd din capul lui că- 
runt, cu părul ca peria. 

— Lui Kornilov i s-a spus, desigur: „Luaţi seama, 
se zice că sabia asta ar fi fermecată... Judecînd după 
întîmplarea cu Jeleznov, s-ar putea să fie ceva adevă- 
rat... Feriţi-vă, înălţimea voastră.“ Dar Kornilov nu 
era dintre cei care să dea atenţie la astfel de bali- 
verne... El zise numai: „Fleacuri, bazaconii și su- 
perstiții muierești !“ În ziua de 5 octombrie, după ce 
s-a început bombardamentul şi se făceau pregătiri de 
asalt, el a încins sabia asta, pe care mai înainte n-o 
încinsese niciodată. Se gîndea la asalt... Aliaţii au să 
năvălească în Sevastopol, — zise zîmbind Vitea, — 
iar pe străzi o să fie învălmășeală și măcel... — Aici, 
în sfîrşit, va avea poate de lucru şi sabia! Dar sabia 
asta caucaziană l-a dus pînă pe Malahov şi... sub 
ghiulea !... Principalul e că s-a isprăvit și cu sabia: 
ghiuleaua a rupt-o şi pe ea în două, înainte de a 
smulge piciorul lui Kornilov... 

— Ce lucru interesant povestești, Vitea? — zise 
Kapitolina Petrovna intrînd în cameră cu Olia, tocmai 
în momentul acela. 

— Vorbe de clacă | — spuse Ivan Ilici, făcînd un 
gest cu mîna, iar Vitea se adresă de dala aceasta 
mamei. 

— Toţi spun aşa, mamă : „Vorbe de clacă !... Su- 
perstiţii !* Cu toate astea, toţi şi le povestesc unul 
altuia, pînă cînd aceste fleacuri încep să circule în 
toată garnizoana... Pe amiralul Kornilov l-au ucis cu 
sabia la șold, iar pe amiralul Istomin, fără sabie... În 
fond, nu e totuna ? Ce legătură poate să aibă aici 0 
sabie vrăjită ? 

Trecuseră opt luni şi jumătate de cînd micuța Olia 
auzise că vin spre Sevastopol francezi, englezi și turci, 
apoi în fiecare zi aflau tot mai bine și tot mai precis 
ce înseamnă acest lucru. . 

Veniseră — şi începu să bubuie din toale părțile, 
şi de-atunci n-a mai fost o singură zi în care să nu 
bubuie deloc. Pe străzi, pretutindeni se aflau ghiulele 
şi moloz de la casele și bisericile dărîmate ; iar din 
cauza fumului, adesea, nu se mai putea respira. Une- 
ori, trebuiau să-şi care bocceluţele în cazărmile Ni- 
kolaevskie și să petreacă acolo cîte o săptămînă, poate 
şi mai mult, pentru că nu mai aveau unde să se adă- 
postească, dar pămîntul se cutremura şi acolo din 
cauza tunurilor şi se părea că este gata să se prăbu- 
șească şi să se prăvălească în mare tot Sevastopolul, 
cu toate casele, cazărmile şi oamenii... 

Toţi întrebau pe mama și pe tata pentru ce nu 
pleacă, iar tata se uita la mama, și mama la tata, 
care mormăia întruna : „Eu tot mereu spun că trebuie 
să plecăm...“ Şi mama îl corecta: „Adică, mai de- 
grabă, eu spun tot timpul ca să plecăm din iadul 
acesta undeva... Să plecăm!“ „Vom pleca desigur... 
Cum s-ar.mai putea sta aici ?“ Dar pe urmă, cine ştie 
cum se făcea, că nu plecau... 

Vitea umbla de cîtva timp în manta de soldat şi 
Varia era îmbrăcată într-o rochie cafenie, iar cînd ve- 
nea acasă, Varia mirosea groaznic a medicamente și 
a încă ceva greu, că mereu ţi-era teamă pentru ea, 

cum putea suporta aşa ceva acolo, la spitalul de 
campanie. Uite, căzuse la pat bolnavă şi toți spuneau 
că ar putea să moară ; dacă se va îmbolnăvi din nou 
și va cădea iar la pat, atunci... va muri ? 

Mai înainte, Oliei îi plăcea să citească cărți, acum 
rareori mai punea mîna pe ele. În faţa ei se deschi- 
dea acum pagină după pagină cartea vieţii, atît de 
îngrozitoare, încît cărţile ei de mai înainte începuseră 
să i se pară plicticoase și inutile... Citea cîteva rîn- 
duri și le arunca. 

Nici ea nu-și dădea seama cum se făcea cu fiecare 
lună mai mare, nu cu un an — ca apărătorii Sevas- 
topolului — ci cu mult mai mult, rămînînd totuși 
mereu un copil. I se întîmplase să vadă oameni uciși 
de ghiulele, sau sfîrtecaţi de bombe pe străzi, ceea ce 
îi face să îmbătrînească pînă şi pe copii. Ea se dez- 
volta unilateral, pe măsură ce și Sevastopolul se în- 
tindea, se încorda cu tot trupul lui şi se lupta cu ina- 
micul într-un chip pe care îl înţelege chiar şi o fetiţă 
mititică, aşa cum se luptă şi cum se sfîşie în stradă 
doi cîini mari, care mîrîie şi chelălăie de durere, se 
rup unul pe altul, se sugrumă, sau se silesc să se 
trintească la pămînt, iar în jurul lor zboară smocuri 
de păr și dinţii albi ai amîndorura sînt plini de sînge 
şi de bale... 

Cupola catedralei siîntului Mihail fusese deja stră- 
punsă în cîteva locuri de ghiulele şi lumina răzbătea 
în ea ca printr-un ciur... Era de neînțeles pentru Olia, 
cum, în ce fel se mai ţinea încă și nu cădea. La cofe- 
tăria lui Johann, deasupra ușilor căreia strălucea m- 
totdeauna aşa de luminos firma cu literele ei mari de 
aur, iar lîngă uşi alte două firme pe care erau zugră- 
vite torturi și prăjituri, atît de ispititoare la vedere, 
acum nu se mai vindea nimic, uşile fuseseră smulse 
din țîţîni, iar rafturile pe care stăteau cutii cu bom- 
boane, prăjituri și pateuri dulci, toate fuseseră făcute 
praf de o bombă care pătrunsese prin acoperiş... Toate 
prăvăliile de pe Ekaterininskaia şi de pe Morskaia 
fuseseră părăsite de negustori... Unii dintre ei se mu- 
taseră în cazărmile Nikolaevskie, alţii pe Partea de 

Nord, iar alţii și mai departe — la Inkerman sau la 
Belbek. 

Numai un singur covrigar grec, mic de statură, cu 
picioarele şi cu nasul strîmb, negru la faţă şi cu ochii 
galbeni, nu plecase încă nicăieri din prăvălioara lui 
dintr-un subsol aflat sub un perete gros de piatră. 
Cînd Olia se ducea cu mamă-sa să cumpere cîte ceva 
pentru masă, treceau neapărat şi pe la grecul acesta. 
El nu sta în prăvălioară. În spatele ei, avea un fel de 
vizuină foarte întunecoasă, iar cînd intrau ele, se tîra 
afară de acolo ca un crab dintre crăpăturile pietre- 
lor... Dacă făcea singur covrigii, sau vindea numai 
marfă făcută de alţii, Olia nu ştia şi nici nu-și pusese 
această întrebare... 

La acelaşi grec se vindeau și pesmeţi dulci — două- 
zeci şi cinci de copeici funtul — şi turtă dulce care 
costa o grivnă!) bucata, iar mama Oliei spunea des- 
pre el că este un om cinstit şi că vinde turta dulce, 
pesmeţi dulci şi covrigi cu aceleași preţuri ca şi la 
Bahcisarai. Pe trotuare, lîngă fostele prăvălii, în 
multe locuri se aflau măsuţe pliante, la care greci, 
ruşi și caraimi făceau negoţ cu tutun turcesc, care 
stătea în grămezi, sau cu ţigări de foi în cutii şi cu 
chibrituri de pucioasă împachetate în învelitori gal- 
bene. La aceste măsuţe se îngrămădeau întotdeauna 
cumpărători în mantale cenușii, aruncate pe umeri, 
aşa că tarabagiii aceştia îşi făceau negustoria din 
plin... 

Toţi cei din jurul Oliei trăiau la fel ca şi ei trei în 
casa lor, care nu mai avea geamuri la ferestre, şi nici 
n-aveai de unde să le iei ca să le poţi pune la loc. 
Și-apoi cine să le pună? Unde găseai atunci geam- 
gii? 

Toţi cei din jurul ei, desigur, se gîndeau numai cum 
să scape cu viaţă, dar în același timp se deprinseseră 
destul de bine cu gîndul morţii, ca și ea... Acum, Olia 
nu se mai temea decît ca mama să nu fie ucisă îna- 
inte de a fi fost ucisă ea. Aproape nu se mai despăr- 


1) 10 copeici, (N. red. rom.) 

tea de mamă-sa şi chiar dormea cu ea alături într-un 
pat, îmbrăţișînd-o şi șoptindu-i cînd adormea : 

— Dacă vine o bombă peste noi, să fim amîndouă 
la un loc... 

Vitea sta tot timpul la Malahov, unde gloanţele 
țiuiau necontenit, iar ghiulelele şi bombele cădeau me- 
-reu şi, cu cît trecea timpul, el îi apărea ca o fiinţă 
extraordinară şi totodată sacrificată. Cînd venea 
acasă, se uita la el cu admiraţie și cu durere. 

Cînd veni şi de data aceasta, ea abia atinse cru- 
ciulița lui albă nouă-nouţă, dar nu se înduioșă, ci 
dimpotrivă îl compătimi pe fratele mai mare cu un 
sentiment de milă adînc şi necopilărese — mai de- 
grabă matern — și se repezi iute după mamă-sa în 
bucătărie, nu ca să-i ajute să pună samovarul, ci ca 
să stea acolo lingă fereastră şi să plingă pe îniun- 
date. Se obișnuise demult să facă acest lucru — să 
plingă pe înfundate — aşa de tainic, încît buzişoa- 
rele ei moi şi neconturate încă schiţau parcă un surfs. 

După ce repetă pe scurt pentru maică-sa povestea 
săbiei caucaziene a lui Kornilov, Vitea începu să dis- 
cute cu tatăl său despre flancul stîng al ruşilor şi 
despre flancul drept al aliaţilor. Bătrînul se învioră... 
Ciocănind cu bastonul în podea, el manevra pe jos — 
de la jeț la masă — puternice rezerve închipuite, care 
în parte veniseră deja, în parte veneau sau în curînd 
trebuiau să-i vină lui Gorceakov şi să-i arunce pe 
aliaţi spre vasele lor. 

Auzise de la cineva că în acţiunea recentă de la ci- 
mitir și de lîngă golful Karantinaia, aliații suferiseră 
mari pierderi, şi-l întrebă pe Vitea despre acest lucru, 
iar Vitea, reluînd firul, ridică însufleţit capul : 

— Oho, desigur! Le-am tras un îrecuş numărul 
unu ! Nouă mii de morţi şi de răniţi, după cum spu- 
neau dezertorii lor aseară... La asta au mai contribuit 
și propriile lor vapoare, care trebuiau să tragă în ai 
noștri din golful Karantinaia, dar au tras în ai lor. 

— Ce spui! Ce spui !... — radia bătrînul, dar după 
ce se gîndi puţin, adăugă : — Și cum... Cum s-a putut 
întîmpla așa ceva, hm ? 

— Foarte simplu ! Trebuiau să bată în tranşeele și 
în rezervele moastre, dar soldaţii noştri din regimentul 
Jitomir s-au retras tocmai în timpul acesta și-au lă- 
sat tranșeele goale, așa că întreaga porţie de ghiu- 
lele a căzut în capul francezilor... In întuneric, nu se 
putea vedea de pe vapoare în cine trag. Aşa s-a fă- 
cut că marinarii francezi au curăţat propria lor in- 
fanterie. Au căzut acolo... puzderie! lar noi nu do- 
ream altceva decît să pornească asaltul asupra sec- 
torului nostru... Hei, o să le facem o primire pe cinste, 
drăguţilor noştri amici !! Lasă, să se mai scarpine la 
ceafă după cele din cimitir... Mai aşteptăm, că nu-i 
grabă ! 

Vorbind cu un avînt înadins voit, Vitea o mîngiia 
pe Olia, care se lipise de el, gîdilîndu-i ușor gitişorul 
sub bărbia ascuţită. Olia nu rîdea, însă, cum ar fi 
vrut el, ci îl privi foarte serioasă și-l întrebă încet: 

— Dar dacă vă biruie ei pe voi? 

— N-ai grijă, că nu ne biruie! — zîmbi Vitea. 

— Ei, dar dacă... dacă vă biruie, totuși ? — repetă 
ea încăpăţinată, cu glas tărăgănat. 

— Dacă ne biruie, adică dacă aruncă asupra moas- 
tră forţe mari în scopul acesta, — spuse el, pătruns 
de seriozitatea ei, — atunci ne vom bate și vom recu- 
ceri totul. Sectorul nostru este cel mai important pen- 
tru Sevastopol — asta o ştiu toți — și nu se poate 
să-l pierdem... Dacă se va întîmpla, totuși, mu-l vom 
lăsa în mîinile lor pentru nimic în lume ! 

Vitea își săltă semeţ capul și strînse tare dinţii, iar 
Olia întoarse întrebător ochii de la frate-său, spre 
mamă-sa, 

Aceste cuvinte atît de obişnuite şi de banalizate în 
ultimele luni — „ne vom bate“, „vom cuceri“ — apă- 
reau în fața Oliei cu tot sensul lor, pe care ea ajun- 
sese să-l cunoască... Incepu să bubuie parcă o cano- 
madă asurzitoare, se aprinseră mii de scîntei ale pro- 
iectilelor pe cerul îngrozitor al nopţii și se iviră şiruri 
lungi și negre de brancarde din care picura singe, 
înaintea spitalului de campanie de la clădirea cercu- 
lui, unde lucra Varia... Şi fetiţa în vîrstă de unspre- 
zece ani, dar care suferise extraordinar de mult — 

chiar în comparație cu un adult — se retrase ușurel 
de sub mîna războinicului ei frate şi se lipi de piep- 
tul cald al mamei — ultimul ei scut... 

Război şi maternitate... Se pare că este greu să se 
găsească două noțiuni mai opuse decît acestea și, to- 
tuși, Kapitolina Petrovna — maternitatea personiii- 
cată — privea la fiul ei Vitea cu o mîndrie ascunsă, 
sub o înfăţişare prefăcut ironică, oarecum chiar aspra. 

În aparenţă, ea se purta cu el ca și cum nu putea 
să uite că s-a angajat voluntar fără consimțămîntul 
lor, lucru care — între altele — i-a băgat gărgăuni 
în cap și Variei. În adîncul sufletului ei, însă, ea îl 
aproba şi pe el şi pe Varia. În aparenţă, nu înceta 
să se vaite fiindcă rămăseseră în Sevastopol, dar în 
sufletul ei nu putea găsi puterea de a se hotărî să se 
rupă de Sevastopol, cu toate că aici îi ameninţa 
moartea din toate părţile. 

Nu numai că ea nu era nici un pic eroină, dar nici 
nu înțelegea cum putea cineva să presupună că în 
femeie poate fi cine ştie ce eroism, afară doar dacă 
nu-i prost ca o cizmă... În același timp, zilnic, se du- 
cea singură sau cu Olia pe străzi, pe care zburau ba 
ghiulele, ba bombe, ba rachete. 

Totuși, ea făcea o deosebire foarte precisă înire 
străzile cu care se obişnuise din îndepărtata copilă- 
rie, pe care, desigur, începuse să fie primejdios — şi 


care totuşi erau străzi — şi între bastioane, pe care 
oamenii luptau ziua şi noaptea. Pe străzi trebuia să 
mergi — desigur — ba după una, ba după alta din 


nevoile gospodăriei, dar nimeni n-ar fi putut s-o si- 
lească să se ducă pe bastioane sau în redute, unde nu 
este locul femeii și nici nu-i stă bine să fie. 

Deodată, auzi că Vitea al ei începuse să povestească 
însufleţit și vesel despre o femeie, care nu numai că 
se plimbase de cîteva ori prin redute, cînd nu se tră- 
gea, dar se mutase pe bastionul Kornilov şi locuia în- 
tre soldați și matrozi, în adăposturile lor mari, deși 

Hrulev ordonase să se facă pentru ea un mic adăpost 
de tip ofițeresc — și acest adăpost fusese chiar făcut; 
dar această femeie, Praskovia Ivanovna, nu numai că 
nu se temea de nimic, nici de carabină, nici de tun, 
ci glumea mereu și era tot timpul veselă... În loc de 
„bună ziua“ şi „la revedere“, ea le spunea la toți 
„să-ţi fie inima uşoară“ şi tuturor — chiar şi lui Iur- 
kovski, comandantul bastionului — le spunea „tu“, 

— E o ţicnită! — hotărî Kapitolina Petrovna, lo- 
vindu-şi palmele de genunchi. 

— Aș, nu! Nu e chiar ţicnită... Cei mari n-o soco- 
tesc așa ! Nici matrozii şi nici 'soldaţii... — răspunse 
surîzînd Vitea. — Însă, un sticlete tot trebuie să-i 
țiuie în cap... Aseară, de exemplu, s-a dezbrăcat lîngă . 
adăpost și... dă-i cu apă, că îi era cald de nu mai pu- 
tea! O apucaseră căldurile pentru că o chemase Gor- 
ceakov la el, pe Inkerman, să vadă ce fel de soră de 
caritate se aciuise la moi pe bastion... Praskovia. Iva- 
novna a noastră porunci cazacilor: „Daţi-mi un cal 
de călărie, că nu vreau să mă duc pe jos la el, să înot 
prin noroaie şase verste... Şi-apoi, te pomenești că 
prinţișorul ăsta n-o pofti nici la masă şi mici la ceai 
o femeie proastă ca mine... Daţi-mi măcar vreo două 
sticle de cvas pentru drum !“ I-au dat un cal şi Pras- 
kovia Ivanovna s-a cățărat în şaua căzăcească : „Hm 
— zice — dracu ştie ce-i asta, că nu-i șa ci parcă ar 
fi o hulubărie! Eh, acum hai la prinţişor... Să vă fie 
inima uşoară !“ Apoi şi-a îndesat pe cap boneta ei ca 
o frunză de lipan şi a întins-o mai dihai decît cazacii. 

— Şi ce face ea acolo la voi? — întrebă Olia pe 
frate-său, ridicîndu-şi mirată sprîncenele ei micuţe. 

— Cum, ce face? E soră de caritate, la fel ca Va- 
ria a noastră... li pansează pe toţi cei care sînt răniți! , 

— Şi-i pansează bine! — se îndoi Kapitolina Pe- 
trovina. 

— Tot aşa. de bine ca orice felcer... Deşi are mîini 
groase lucrează cu îndemînare — am văzut cu ochii 
mei. După ce pansează pe vreun soldat, îl pleznește 
cu laba în spinare: „Ei, să-ţi fie inima uşoară !* Sol- 
datul, poate chiar rănit mortal, începe și el să zîm- 
bească... 


138 


— Ei, şi cum... cum s-a purlat cu ea prinţul Gor- 
ceakov ? — întrebă curios Ivan Ilici, lovind cu bas- 
tonul în dușumea. 

— Spre seară, cînd s-a întors, ne-am repezit cu: 
toţii la ea: „Ei, ce ţi-a spus Gorceakov ?“ Ne-a în- 
drugat verzi şi uscate, că abia îţi vine să le crezi. 
Chiar ide la sosire, cică i-ar fi spus prințului : „Dă-mi 
mai întîi un ceai, că altfel nu-ți spun nimic... Pînă să 
ajung la tine, mi s-a uscat gitlejul ca un burlan de 
sobă !“ 

— Păi e ţicnită de-a binelea ! Se poate vorbi aşa cu 
comandantul suprem ? — zise Kapitolina făcînd cu 
mîna un gest de uluire. 

— „Bine — ar fi zis Gorceakov — nu numai că-ţi 
dau ceai, dar vreau să te propun și pentru o decorație, 
sau am să ţi-o prind chiar eu pe piept“. — „Ce deco- 
rație vrei să-mi dai — zice — n-ăi vrea să-mi puli 
sf. Anna la cheutoare ? Iacă, aşa ceva nici nu mă gîn- 
desc să primesc ! Tu, dragă, trebuie să-mi atîrni sf. 
Anna la gît!“ Uite, așa, cică a vorbit Praskovia Iva- 
novna a noastră cu comandantul suprem, — sfîrși Vi- 
tea povestea, zîmbind și imitînd fără să vrea glasul 
gîjiit şi gros al surorii de caritate de pe bastion, atît 
de deosebită de surorile din spitale şi de la posturile 
de prim ajutor. 

După asta, Kapitolina Petrovna nu mai zise mici 
măcar că „e ţicnită“, ci dădu doar din mînă. N-o so- 
cotea numai o nebună, dar nici femeie pur și simplu 
nu mai vrea s-o considere pe această Praskovia Iva- 
novna cu labele ei grosolane şi cu apucături de ță- 
rănoi. 

În concepția ei, femeia era mamă — în prezent, în 
trecut sau în viitor — necum „soră“ — fie ea chiar 
şi „de caritate“ — ci numai mamă... Şi, parcă pentru 
a-şi sublinia ei însăşi acest lucru, ea, care tot timpul 
cît povestise Vitea o comparase cu fata ei pe această 
Praskovia Ivanovna care sta într-un adăpost cu ma- 
trozii şi era capabilă să se scalde în faţa lor, zise că= 
tre fiu : 

— Ştii că Varia noastră se mărită ? 

— [a te uită! — exclamă mirat Vitea. — Se mă- 
rită ? Cu cine, cu Ipolit Matveevici ? 

— Nu! L-a refuzat hotărît pe Debu... Se mărită cu 
un genist, cu locotenentul Borodatov ! 

Vitea şi-l aminti pe Borodatov, aşa cum se purta ca 
retrogradat — subofițer — ghicind în mersul lui, chiar 
și din spate, nu numai un ofiţer, ci un om stăpînit, se- 
ver faţă de el însuși și față de alţii, îngrijit și dintr-o 
bucată. 

In această amintire, ochii albaștri ai lui Borodatov 
îi apăreau cu deosebire de vii, mereu atenți, pătrum- 
zător și serioşi, cu privirea lor curată, și Vitea, deve- 
nit el însuşi serios numai din cauza privirii acestor 
ochi, care înviaseră în amintirea lui, răspunse mamei: 

— De, după mine, dacă Borodatov s-a făcut bine, 
va fi un foarte bun soț pentru Varia noastră. 

Cînd Varia venise prima oară la spitalul de cam- 
panie, de-abia își stăpînise greața și dorința foarte 
puternică de a ieşi imediat afară la aer curat, ca să 
nu mai intre niciodată acolo. Dar tinereţea biruie, ori- 
cît de izbitoare ar fi fost trecerea de la ceea ce văzuse 
în casa părintească, la ceea ce vedea intrînd în viaţă. 

Faptul că Varia întîlnise în această sală uriașă, în- 
fiorătoare şi cu un aer îngrozitor de greu, pe o altă 
fată — pe Dașa cea cu părul bălai — îi ridicase de- 
odată moralul: dacă a rezistat fata aceea, înseamnă 
că poate să reziste şi ea. Dașa îi deveni călăuză de la 
primii pași în casa durerii şi Varia, avînd-o ca exem- 
plu, ajuta deja peste cîteva zile medicilor din sala de 
operaţii, la amputări, cu toate că se silea din toate 
puterile să nu privească la ceea ce făceau ei. Dar doc- 
torii, serioşi şi cu desăviîrșire liniștiți în munca lor, 
erau foarte politicoşi cu ea, iar Pirogov o bătea pă- 
rinteşte pe umăr, sau o mîngiia pe păr, întrebînd-o, 
ca de obicei, cu această ocazie: 

— Ei, cum merge? Te deprinzi? Te ţii tare, nu? 

lar ea răspundea de fiecare dată cu tot mai multă 
încredere în ea: 

— M-am şi deprins. 

Pirogov replica de obicei : 

— Așa da, duduiţă ! Imi place să aud aşa ceva ! — 
dar clătina neîncrezător din capu-i pleşuv şi închidea 
puţin ochii lui — şi aşa destul de mici — culundaţi 
adînc în orbite. 

Se deprindea, cu greu, ce-i drept, totuşi nu da îna- 
poi, luptîndu-se din răsputeri, în primele zile, cu o 
puternică dorinţă ascunsă să le lase baltă pe toate, 
pe nebăgate de seamă, şi să fugă acasă, lucru de care 
s-ar bucura nespus și tata, şi mama, și surioara ei, 
Olia. În primele timpuri, căsuţa părintească de pe 
Malaia Oliţerskaia duse în ea o luptă ascunsă cu 
această mare casă a suferințelor de pe cheiul Graf- 
skaia, dar cea din urmă birui, 

Şi dacă pasiunea mistuitoare a lui Vitea era să 
„apere“ sau să „recucerească“ cutare sau cutare re- 
dută, cutare sau cutare tranșee, grijile zilnice ale Va- 
riei se reduseseră treptat la dorința de a apăra, de 
a-i smulge pe răniţi din ghearele morţii — pe acesta, 
pe acela 'sau pe celălalt — cît putea mai mulţi şi cu 
cît mai puţine pierderi. 

Între răniți, desigur, erau unii cu care ea se de- 
prindea îndeosebi : aceștia erau cei cu răni „bune“, 
adică fără semne de cangrenă. Convingerea că îngri- 
jirile ei îi ajută rănitului în mod evident, era întotdea- 
una o adincă bucurie pentru Varia, iar de la această 
bucurie pînă la dragoste — fie chiar și una foarte ase- 
mănătoare celei materne — nu este decît un singur 
pas. Acest pas îl făcu Varia cînd veni în grija ei sub- 
locotenentul rănit Borodatov. 

Faptul că îl cunoscuse mai dinainte — de cînd ve- 
nise în casa lor cu Debu — și că ea îl recunoscuse 
din prima clipă cînd îl aduseseră la spitalul de cam- 
panie, îl deosebise hotărît de ceilalţi... Înfrigurata aş- 
teptare a verdictului lui Pirogov, cu privire la rana 
lui, i-l apropiase foarte mult, iar îndelungata ei grijă 
pentru el îi înfrăţise pe amindoi. 

După ce Borodatov începuse să se întremeze şi Va- 
ria găsea timp să stea de vorbă cu el, cu o strălucire 
de bucurie în ochii-i pătrunzători, el mîngîia cu dege- 
tele lui slăbite degetele subţiri dar puternice ale aces- 
tei fete, atît de tînără, în rochia ei cafenie de soră, că- 
reia, cum constată el, îi erau cunoscute — deşi numai 
în linii generale — ideile lui Fourier, ale lui Saint-Si- 
mon și ale cercului petraşevskiștilor, adică tocmai ceea 
ce îl preocupase şi pe el și pentru care fusese degra- 
dat cu trei ani mai înainte. 

El ştia, desigur, că ea cunoştea aceste lucruri de la 
Debu, dar s-ar îi putut ca să nu ia seama la vorbele 
unui om matur care îndurase multe, să nu dea aten- 
ție diferitelor chestiuni care nu erau pentru copii... To- 
tuși, ea nu le lăsase să treacă neluate în seamă, și, 
după cît înţelesese Borodatov, în sufletul ei rămăsese 
ceva din ceea ce lui i se părea cel mai preţios lucru 
dintre cunoştinţele lui, şi atîta era de ajuns ca el să 
se gîndească numai la ea, chiar atunci cînd ea nu era 
lîngă patul lui. 

Ea îi devenise indispensabilă, după cum îi devenise 
şi el ei... În sfîrşit, veni ziua cînd — înzdrăvenit în- 
tr-atit încît putea păși cu piciorul rănit și păstrat da- 
torită legăturii de ghips făcută de Pirogov — el îi 
spuse Variei că singura fericire pe care ar dori-o în 
viaţă, ar fi s-o ştie soţia lui. 

Oricît de pregătit fusese acest pas, oricît de mult 
îl așteptase în taină Varia, totuşi, o tulburase adînc. 
Sensul cuvintelor lui — un sens unic și cu desăvîrşire 
excepţional pentru o fată — ca şi cuvintele pe care le 
alesese omul acesta devenit atît de apropiat, cu fața 
lui palidă de îndelungata zăcere pe patul spitalului, 
serios și cu ochi atît de dragi și atît de atenţi, şi chiar 
tonul cu care fuseseră spuse aceste cuvinte — un ton 
rugător, sfios şi îngrijorat — totul i se părea de ne- 
uitat şi chiar mai strălucitor decît un soare de mia- 
ză-zi. 

Aceasta se întîmplase în ajunul înverșunatei lupte 
de noapte pentru stăpînirea cimitirului... Atunci, la 
amîndouă spitalele de campanie, cît și la spitalul de 
pe Partea de Nord, nu era o activitate încordată şi ur- 

gentă, iar Varia avusese timp şi posibilitate să-l vi- 
ziteze pe Borodatov. 

Stăteau amîndoi în curte, în faţa barăcii lungi de 
piatră a spitalului, acoperită cu ţiglă încă mouă la în- 
făţișare. Smocurile de iarbă dintre pietrele trandafirii 
şi albastre din curte, pline de sevă, verzi-portocalii, 
tremurau în ochii Variei și parcă înaintau spre ea... 
Un cal de călărie roib şi pintenog, înspumat sub 
chingă, sta legat de un stîlp la vreo douăzeci de paşi 
și părea că nu sta pe loc, ci parcă se apropia de ea 
pieziş, cu stilp cu tot, iar asta mu i se părea deloc ne- 
firesc... O umbră vînătă şi deasă se prelungea pe pe- 
retele alb al barăcii, căzînd de la acoperişul viu colo- 
rat, care atîrna deasupra galben-roșu, şi i se părea că 
umbra şuruia ca un pîrău, alergînd din depărtare spre 
ea... Clipele acelea, în care ea se simţea în mijlocul, 
în centrul a tot ce trăia, strălucea şi se întîmpla în 
jurul ei, erau incomparabile și cu meputinţă de redat 
în cuvinte, pentru că el, Jenea — Evgheni Sergheevici 
Borodatov — îi spusese cu cîteva clipe mai înainte: 

— Aş fi foarte fericit, Varenka, dacă dumneata ai 
primi să-mi fii soţie ! 

Nu că n-ar fi auzit bine aceste cuvinte spuse încet, 
dar nu le percepuse cu totul limpede... Percepuse nu- 
mai pe „aș îi fericit“ şi sensul restului de frază, dar 
şi asta era mult mai mult decît putea să cuprindă su- 
fletul ei. 

Ea simţi cu toată ființa privirea lui atentă, meli- 
niştită şi plină de aşteptare, dar nu ştia de ce nu-i sta 
în puteri să ridice ochii spre el... Respira greu, inima 
îi bătea atît de tare, de parcă i se auzeau bătăile, şi 
mîinile îi tremurau. 

Între timp, în mintea ei înfierbîntată se îngrămă- 
deau în dezordine puzderie de gînduri, și poate nu 
atît gînduri, cît imagini care-i apăruseră pe meaştep- 
tate, învăkmăşindu-se laolaltă... Ochii ei, sub pleoa- 
pele de sus îngreunate, rătăciră în depărtare peste 
pantele dealului Sapun — pe deasupra căruia se în- 
vălurau ici şi colo obișnuitele pînze cenușii ale fumu- 
lui de la tunuri — şi cînd percepură aceşti norișori 
suri şi-i apropiară de conştiinţa ei, ea răspunse: 

— Nu vor lua cu mici un preţ Sevastopolul nostru... 
— Nu, nu-l vor lua! 

Părea că nu i-ar îi răspuns lui Jenea, lui Evgheni 
Sergheevici Borodatov, care sta alături de ea şi-i ți- 
nea mîna dreaptă în mîna lui şi, totuşi, asta era cu 
mult mai mult şi mai semnificativ decît dacă ea ar 
fi rostit, emoţionată şi cu glasul pe jumătate şoptit: 
„Sînt de acord !“ 

Desigur, nu-i răspunsese lui, ci ei însăşi, la acel roi 
de întrebări care se învolburau în ea şi care puteau 
să se reducă la una singură : „Bine, să-i fiu soţie... şi 
pe urmă ?...“ 

Această lungă baracă de piatră plină de răniţi, răz- 
boiul, Sevastopolul pe jumătate încercuit de trupele 
aliaţilor... Dacă vor cuceri oraşul ? Unde va fi cuibul 
lor, care acum tot mai era cu putință să ţi-l închipui 
acolo, în casa părintească de pe Malaia Ofițerskaia ? 
Răspunsul la aceste gînduri pline de neliniște se re- 
vărsa din şirul altora, poate nu chiar gînduri, cît mai 
cu seamă senzaţii ce se desprindeau furtunatic din 
conștiința puterii ei, a lui, a tuturor şi a toate din jur, 
în comparaţie cu care puterea aliaţilor, care de nouă 
luni învăluia în fum dealul Sapun, i se păru deodată 
un lucru de nimic... 

Cînd vorbi de Sevastopol, ea își ridică ochii, iar 
Borodatov n-avu decît să privească în ei ca să înţe- 
leagă şi să-i strîngă mîna recunoscător şi fericit... 


Capitolul VI 
„TREI PRUNCI“ 


Ajuns comandant suprem al armatei franceze şi 
considerîndu-se chiar de la început primul între egali 
— între comandanții supremi ai celorlalte armate 
aliate — Pélissier se hotărî să exploateze cu cea mai 
mare energie succesul pe care îl obținuse în lupta de 
la cimitir şi în golful Karantinaia. 

Succesul acesta, ce-i drept, fusese cumpărat pe un 
preţ mare, deşi la Paris nu părea nici prea strălucit 
şi nici prea serios ; în schimb Pélissier nu se îndoia 
acum că îl așteptau alte succese, mult mai evidente. 

Totuși, respingînd hotărît planul de război trimis 
chiar de împăratul Franţei, el îşi dădea seama că 
trebuie să acţioneze fără cea mai mică pierdere de 
vreme, nu numai pentru a dovedi lui Napoleon că el, 
Pélissier, are dreptate, dar mai ales pentru a dovedi 
acest lucru cu mult mai înainte ca împăratul să se 
hotărască a pune în locul lui pe Niel, favoritul său. 

Chiar a doua zi după ocuparea tranșeelor rusești 
din cimitir. Pelissier dădu lui Canrobert posibilitatea 
„să se distingă“ în valea rîului Ciornaia. Îl puse în 
fruntea unui mare detaşament compus din patru di- 
vizii franceze — două de infanterie şi două de cava- 
lerie — căruia i se mai adăugară sardinieni, turci, 
cavalerie engleză şi mai multe baterii de cîmp. Toate 
aceste forțe se măpustiră deodată asupra posturilor 
ruseşti de lîngă satul Ciorgun, iar cînd detașamentul 
din faţă al rușilor se retrase, aliaţii făcură una cu 
pămîntul toată tabăra părăsită. 

N-a fost o bătălie, ci numai un mic schimb de 
focuri, dar i se dădu totuşi aparenţa unei mari vic- 
torii, întrucît întreaga vale a Balaklavei împreună cu 
toate vadurile de adăpost de pe Ciornaia şi căile de 
acces spre valea învecinată a Baidarului, cu fîneţele 
ei bogate, treceau acum la aliați. 

Sardinienii se așezară în tabără lîngă satul Komari, 
iar turcii — ca și înainte de bătălia din Octombrie 
1854 — ocupară redutele de pe înălțimile Balaklavei, 
și întregul mal stîng al rîului Ciornaia începu să fie 
fortificat intens. Pélissier voia să se asigure definitiv 
împotriva unui eventual atac al rușilor dinspre înăl- 
timile Mackenzie şi dinspre Inkerman, deși Gorcea- 
kov mici nu se gîndea la așa ceva. 

Asigurîndu-și flancul său drept, însă, Pélissier mă- 
zuia doar la un singur lucru : să nimicească şi să cu- 
cerească flancul stîng al fortificațiilor de la Sevasto- 
pol, adică mai întîi de toate luneta Kamciatka şi re- 
dutele Selenghinsk şi Volîn, care se înălțaseră atît 

de neașteptat, se purtau atit de îndrăzneţ și costaseră 
pînă atunci atît de mult corpul de armată al lui 
Bosquet. 

Vremea se stabili călduroasă şi, pe la mijlocul lu- 
nii mai, din ordinul lui Gorceakov, armata rusă din 
Crimeia se făcu deodată toată albă : soldații scoaseră 
tunicile şi îmbrăcară bluze albe încinse cu centurile 
de uniformă cu catarame  brunate, iar peste șepcile 
fără cozoroc puseră coafe albe. Aceste şepci albe, mari 
cît o roată, prezentau o ţintă excelentă pentru pușcașii 
inamici din lojamente, dar mici soarele fierbinte al Cri- 
meii nu le era frate, îndeosebi în timpul grelelor lu- 
crări la pămînt. În a doua jumătate a lunii mai, lu- 
crările pe colina Malahov și în faţa ei, între redute, 
se duceau însă intens, întrucît de pe partea ruşilor se 
observa o vie activitate la francezi şi la englezi. Acolo 
se lărgeau tranșeele pentru a putea încăpea în ele cit 
mai multe trupe, se amenajau baze de atac camuflate 
şi se instalau noi baterii de tunuri de asediu, iar cele 
vechi erau întărite în special cu mortiere de mare ca- 
libru. 

Către 20 mai se și puteau număra la aliaţi șaizeci 
de noi tunuri de asediu, dintre care o treime erau 
mortiere; ele încă nu intraseră în acţiune, stînd as- 
cunse după ambrazurile închise, dar erau îndreptate 
asupra celor „trei prunci din cuptorul Babilonului“, 
cum le spunea generalul Semiakin celor trei redute 
din fața Malahovului și cum le mersese numele prin 
gamizoană. 

Cei „Trei prunci“ se pregăteau şi ei de ripostă: pe 
linia fortificațiilor fură aşezate cîteva zeci de tunuri 
noi, dar numai două mortiere, fiindcă mu erau mai 
multe. În schimb, se construiau mereu adăposturi, ca 
să aibă unde să se refugieze rezervele de focul indi- 
rect al inamicului. În sfîrşit, pentru fiecare tun fură 
pregătite în medie cîte șaptezeci de proiectile, pentru 
cazul cînd inamicul ar începe bombardamentul ; în 
asta constau toate mijloacele cu care apărătorii forti- 
ficaţiilor puteau răspunde presiunii inamicului, în 
vreme ce Pélissier ordonă să fie aduse la bateriile lui 
un număr suficient de proiectile pentru o canonadă 

neîntreruptă de douăzeci şi şapte de ore, după care 
trebuia să urmeze asaltul... Reveneau cîte șase sute 
de proiectile pentru fiecare tun. 

Și cu toate că pentru toți — de la comandantul 
colinei Malahov, căpitanul de rangul 1 lurkovski, pînă 
la ultimul matroz de la tunuri și pînă la soldatul din 
unităţile de acoperire de pe Korabelnaia — era lim- 
pede că se pregătește ceva extrem de serios în secto- 
rul liniei lor de apărare, comandantul suprem, prinţul 
Gorceakov, căuta să privească lucrurile mult mai am- 
plu şi aştepta un atac prin surprindere a! forțelor ali- 
ate de pe rîul Ciornaia, asupra flancului său stîng. 

Această manevră perfidă, care i se năzărise, pusese 
în întregime stăpînire pe gîndurile lui și pentru a o 
contracara, concentra infanterie şi cavalerie cît mai 
multă pe înălțimile Mackenzie. In afară de aceasta, i 
se părea mai mult ca probabil că Pélissier va porni 
împotriva lui mu numai armata de o sută de mii de 
oameni, din valea Balaklavei, ci şi detaşamentele din 
Eupatoria și din Kerci, pentru a încerca să-i taie re- 
tragerea. 

Totodată, ştirile de la Viena — care îi fuseseră 
transmise — se mărgineau la informaţia că între 26 
şi 31 mai, stil vechi, comandamentul aliat va între- 
prinde o ofensivă hotărîtoare, Era totuşi neclar unde 
anume intenționau aliaţii să pornească ofensiva. 
Această nesiguranţă îl consuma cu totul pe Gorcea- 
kov, care îi hărțuia pe toţi ofițerii din statul său 
major. 

Dealtfel, părerea lui Gorceakov că aliații — pomind 
concomitent dinspre Ciornaia şi Eupatoria — inten- 
ționau să încercuiască forțele rusești — era susţinută 
chiar de ţar, iar Gorceakov, din lunga lui experiență 
în serviciu, trăsese o învăţătură meclintită că a urma 
„augustele indicaţii“ este lucrul cel mai puţin pericu- 
los în toate situaţiile grele. 

Totuși, deşi trei divizii de infanterie din Armata de 
Sud, parte în marșuri forțate, parte în căruţe rechizi- 
ționate de la locuitori, zoreau în vremea. aceasta spre 
Crimeia, pentru a constitui rezerva ei, şi deși însuşi 
țarul, în ultimele scrisori admitea de pe atunci că 

„Împrejurările me-ât putea sili să ne retragem spre 
Simferopol“, totuşi, atît de mult îl chinuia pe Gorcea- 
kov soarta garnizoanei din Sevastopol, pe care era 
puţin probabil s-o poată salva, încît el se îmbolnăvi 
tocmai în zilele cînd se hotăra soarta celor „Trei 
prunci“. 

E drept că, și dacă ar fi fost sănătos, tot nu mai 
stătea în puterile lui să schimbe ceva în evenimen- 
tele care se precipitau, dat fiind că evenimentele 
acestea erau pe deplin pregătite, se copseseră şi nu 
se putea să le preîntimpini într-un termen scurt. 

În vremea asta garnizoana Sevastopolului își urma 
viaţa de mai înainte, de încordată luptă zilnică, fără 
să privească atît de departe în viitor, cum o făcea 
comandantul suprem al trupelor din Crimeia și sudul 
Rusiei. 

Dacă Gorceakov se gîndea numai cum să apere Cri- 
meia, cînd Sevastopolul ar fi fost pierdut, garnizoana 
Sevastopolului nu admitea nici măcar gîndul ca for- 
tăreaţa să fie cîndva cucerită de inamic. 

Se împliniseră aproape nouă luni de cînd aliaţii de- 
barcaseră în Crimeia, dar încrederea în forțele Rusiei, 
imensa lor țară natală, căreia îi vor ajunge cu priso- 
sință şi oamenii şi tot felul de mijloace de apărare — 
şi trebuiau să ajungă ! — nu se clintea în soldaţi ori- 
cît de grea era viața lor pe bastioane. 

Cînd după lupta de noapte din 10—11 mai Hrulev 
felicită pe soldați cu ocazia victoriei şi le strigă cu 
glas puţin răgușit, dar încă puternic : 

— Fraţilor |... Priviţi, inamicul n-a fost în stare să 
vă smulgă într-o noapte întreagă nici măcar o păcă- 
toasă de tranșee... Cum mama dracului o să cuce- 
rească atunci Sevastopolul, hai ? 

Răspunzînd iubitului lor comandant, soldaţii stri- 
gară „ura“ şi-şi aruncară chipiile în sus. 

Chiar în ziua următoare, însă, tranşeea rămase în 
mîna inamicului, fiindcă Gorceakov dăduse ordin să 

nu se irosească oameni pentru apărarea ei, iar ace- 
iaşi soldaţi vorbeau pe îniundate arătînd semnificativ 
cu capul în direcţia Părţii de Nord! 

— Trădare, fraților ! 

Încă înainte de devastarea Kerciului, toată lumea 
la Petersburg era sigură că aliații se pregăteau să 
debarce forţe mari în Caucaz, aşa că amîndouă bata- 
lioanele de plastuni fuseseră rechemate acasă în Ku- 
ban. După lupta de la cimitir, Hrulev — fără să mai 
zăbovească — se apucă să umple golul format prin 
plecarea lor. 

El alese de la fiecare regiment al diviziilor 8, 9 şi 
11 cîte cinci oameni, dintre cei mai isteţi, curajoşi, 
dezgheţaţi şi cu ochi ageri, care mai fuseseră adesea 
în incursiuni sau şezuseră la pînde și în lojamente şi 
care se pricepeau să raporteze cu de-amămuntul ceea 
ce putuseră să vadă la inamic. El le dădu numele de 
plastuni, iar ca să-i învețe ca lumea meșteșugul de 
plastun, numise la fiecare cinci inşi cîte un plastun 
adevărat din Kuban, dintre voluntarii care veniseră 
la Sevastopol la începutul lunii mai. 

Comandanții de regimente îngrijiră să se facă în 
atelierele lor pentru noii plastuni căciuli, cojocele ti- 
ghelite și cerkeze cu pieptare roșii și cu cartuşe, iar 
novicii — chiar din primele zile — începură să-și 
ducă slujba tot atît de bine ca și plastunii cei vechi... 

Vasili Ciumakov fusese numit de Hrulev la regi- 
mentul Kamciatka, şi chiar a doua zi, stînd la pîndă 
cu cei cinci ortaci ai lui în faţa lunetei Kamciatka, se 
remarcă luînd prizonier un caporal francez. 

Ciumakov ştia bine că pîndarii, instalîndu-se în 
nopţile întunecoase în fața fortificațiilor, se aflau ade- 
sea numai la cîţiva paşi de pîndarii inamicului. De 
aceea, în timpul zilei el își muştrului cu grijă plas- 
tunii, ca cel dintîi căruia i se va întîmpla să vadă sau 
să audă, sau chiar să adulmece vreo pîndă sau vreo 
patrulă inamică, să-i prevină pe ceilalţi strigînd încet 
ca prepelița : „Pit-palac! Pit-palac 1...“ 

Plastunii aveau şi alte cîteva ţipete convenţionale 
de acest fel: lătratul cîinilor, mieunatul pisicilor, scîn- 
cetu] bufniței, sau orăcăitul broaştelor — dar acestea 

nu se potriveau cu locul, pe cîtă vreme strigătul pre- 
peliței, după cum se părea, era de admis în luna mai, 
lingă Sevastopol... Cînid cei doi plastuni cu ochi deo- 
sebit de aperi, care stăteau culcaţi mai în faţă, într-o 
groapă, trimiseră pînă la el strigătul prepeliţei execu- 
tat fără prea multă pricepere, dar cu stăruință, Ciu- 
makov înţelese că o patrulă franțuzească se afla 
foarte aproape. 

„Pit-palac“, se repetă cu mici intervale de şase ori, 
ceea ce însemna că francezii din patrulă erau şase 
la număr, ca şi ei. Ciumakov mai aşteptă — să afle 
dacă n-or fi mai mulți — dar prepelița nu mai strigă, 
aşa că forțele, va să zică, erau egale, astfel că dacă 
s-ar tîrî cu toții spre inamic şi s-ar năpusti la baionetă, 
ar putea să aibă noroc... Dar francezii, după prostul 
lor obicei, ar fi început fără doar şi poate să tragă, 
iar cele cîteva focuri, cîte ar îi apucat poate să tragă, 
ar fi alarmat întreaga linie, ceea ce nu era deloc bine. 
Trebuia acţionat altfel şi Ciwmakov se gîndea încor- 
dat cum anume... 

Trebuia luorat mai repede, căci patrula care se 
oprise din întîmplare prin apropiere ar fi putut să 
pornească mai departe, îndată ce n-ar mai fi avut 
nici o bănuială. Şi Ciumakov se hotărî... 

Le spuse în şoaptă celorlalţi trei să se tîrască mai 
aproape de cei din faţă. El avea să iasă drept înain- 
tea francezilor şi, cînd va fluiera, să-i sară toți în 
ajutor... | 

După ce-și vîrî căciula în buzunar şi ascunse cara- 
bina sub cerkeză, porni drept spre patrula franțu- 
zească. I se părea că îi vin pe limbă cîteva cuvinte 
franţuzeşti dintre acele pe care le învățase cîndva de 
la conașul Milia Hlaponin, dar nu-și putea aminti 
nici unul şi spunea numai cu glas scăzut — ca şi 
cum s-ar fi ferit de ai săi — „Sînt fugar... sînt fugar!“ 
— gândindu-se în acest timp : „Dar dacă m-or lua în 
baionete ?... Deşi n-ar trebui...“ 

Patrula îl înconjură îndată, iar unul dintre fran- 
cezi îl întrebă, pe neașteptate, în ruseşte, destul de 
curat: 

= Unde ţi-e arma ? 

— Mi-am pierdut căciula şi arma am aruncat-o ! 
— răspunse Ciumakov, gîndindu-se dacă era bine să 
fluiere la ai săi, sau să mai aștepte puţin, în timp ce 
cu mîna stîngă ţinea carabina sub pulpană, iar cu co- 
tul apăsa buzunarul umflat de căciulă. 

Tîlmaciul vorbi ceva, adresîndu-se comandantului 
patrulei, un caporal. Acesta trimise îndată patru oa- 
meni, doi la dreapta și doi la stînga, să cerceteze dacă 
nu li se întinde cumva vreo cursă, iar el rămase sin- 
gur în faţa „fugarului“ împreună cu cel care vorbea 
rusește. Caporalul îi întinse mîna lui Ciumakov, iar 
acesta i-o întinse pe-a sa şi deodată simţi că france- 
zul îl trage cu putere spre el... Pentru ce? 

Pe întuneric era greu să-şi dea seama ce vroia să 
facă, iar Ciumakov — deşi rămăsese singur împotriva 
a doi francezi — își eliberă mîna stîngă, astfel în- 
cît patul carabinei în cădere îl lovi pe caporal peste 
picior, apoi se aruncă asupra lui, îl trînti la pămînt 
şi, după ce îi astupă gura cu palma, începu să fluiere... 

Alături, se iviră îndată pâtru siluete cu căciuli mi- 
țoase şi tîlmaciul o rupse la fugă spre lojamentele 
franțuzești. Acelaşi lucru îl făcuseră pesemne şi ceilalţi 
din patrulă, fiindcă nu mai veniră în ajutorul capora- 
lului lor. Acestuia îi legară într-o clipă mîinile la 
spate şi-l tîrîră spre fortificaţii. 

Acţiunea aceasta, dealtfel, nu se isprăvi fără să se 
tragă — iar focul îl deschiseră francezii — dar capo- 
ralul fu totuşi adus la comandantul celor „Trei prunci“, 
generalul-maior Timofeev, cel care condusese cu atîta 
succes incursiunea regimentului Minsk dinspre bastio- 
nul șase în ziua bătăliei de pe Inkerman. 

Caporalul îşi ieşise cu totul din fire fiindcă se lă- 
sase prins atît de prosteşte, fiindcă îl tîrîseră prin 
șanțuri şi îi sfîşiaseră tunica... El protesta strigînd că 
nu se duce război în felul acesta cu oameni civilizaţi. 
In sfîrşit, începu să plîngă şi să-și smulgă părul, stri- 
gind că n-au decît să-l tortureze, dar el tot n-are să 
spună mimic la interogatoriu, ci are să se înjunghie 
cu cuțitul... Cu chiu cu vai, reuşiră să-l liniştească, 
iar peste vreo două zile, cînd Ciumakov veni să-și 
vadă prizonierul, acesta îl întîmpină rîzînd, arătîri- 

du-și spinarea julită. Ciumakov îi arătă şi el mîna pe 
care acesta i-o muşcase în timpul trîntei şi se despăr- 
tirä prietenește, bătîndu-se unul pe altul pe umăr. 

Nici nu era nevoie de informaţiile caporalului pri- 
zonier : pregătirile francezilor şi ale englezilor îinpo- 
triva celor „Trei prunci“ erau destul de evidente. 

Cu ocazia aceasta, se ivi teama că nu vor ajunge 
proiectilele şi gloanţele, ceea ce făcu să se dea ordin 
la regimente să se adune gloanţele inamice, pentru 
care se va plăti cîte patru ruble de pud. 

Și iată că pe bastioane și în redute — în locurile 
unde cădeau sumedenie gloanţele de carabină — apă- 
rură soldați cu saci, care adunau gloanţele cu foarte 
mult sînge rece, deşi focul, bineînţeles, nu înceta. Cînd 
vreunul dintre ei era rănit, el îşi preda sacul altui 
camarad și pleca singur ca să fie pansat. Alţii, de- 
altfel, erau ucişi în timpul acestei îndeletniciri paş- 
nice, pe care soldaţii o numeau în glumă — „a um- 
bla după mure“. 

In felul acesta s-au adunat în zece zile aproape 
două mii de puduri de gloanţe, ceea ce ar fi fost de 
ajuns pentru aproape un milion de încărcături. Multă 
vreme, francezii nu putură să priceapă pentru ce sol- 
daţii ruşi umblau cu saci sub focul cel mai înverşu- 
nat şi se tot aplecau la pămînt... Cînd înţeleseră, în 
sfîrşit, izbucniră aplauze puternice în tranșeele lor şi 
strigăte de „bravo“, iar pentru o bucată de vreme în- 
cetară chiar focul. Totuși, pierderile printre cei care 
„umblau după mure“ erau atît de sirnţitoare, încît 
amiralul Nahimov anulă această îndeletnicire prin- 
tr-un ordin pe garnizoană. 

Pentru a asigura reduta Voiîn împotriva unei miş- 
cări de învăluire, pe fundul Vîlcelei Kilen, regimentul 
Zabalkanski !) instală pe stînga o baterie de trei tu- 
nuri, pe care e şi numiră Zabalkanskaia, iar apără- 
torii celor „Trei prunci“ așteptau cu curaj evenimen- 
tele ce aveau să vină, căci făcuseră tot ce se putea 
face pentru a le întîmpina. Aceste evenimente, însă, 


1) Transbalcanic. (N. trad.) 

poate că s-ar fi desfăşurat oarecum altiel, dacă tn 
fruntea apărării Părţii Korabelnaia n-ar fi fost gene- 
ralu] Jabokriţki... 

Inainte de lupta din cimitir, cînd Hrulev fusese re- 
chemat de Gorceakov, de pe Partea Korabelnaia pe 
Partea Orășenească, îl înlocuise comandantul diviziei 
a 8-a, prințul Urusov. La mijlocul lunii mai, însă, 
Urusov fusese înlocuit de Jabokrițki — acela care stà- 
tuse culcat aproape două ore cu divizia a 16-a a 
sa în viroagele de pe panta dealului Sapun, fără să 
dea nici un sprijin lui Soimonov — la începutul mă- 
celului de pe Inkerman — și dacă nu l-ar fi găsit Tot- 
leben şi nu l-ar fi mişcat din loc, fără îndoială că ar 
îi stat culcat acolo mult şi bine... 

După bătălia de pe Alma, cînd luase în primire di- 
vizia a 16-a, al cărei comandant — generalul Kve- 
ținski — fusese rănit, el trecuse de-a lungul compa- 
niilor din faţă cu pistolul în mînă, strigînd către sol- 
daţii din regimentele Vladimir, Kazan şi Suzdal : 

— Băgaţi de sea-mă, băieţi !... Dacă-mi părăseşte 
vreunul cîmpul de bătaie, sau — mai simplu vorbind 
— fuge ca un terchea-berchea, pe tic-călosul ăla am 
să-i trimit un glonte în ce-ală !... 

inalt şi sfrijit, cu nasul şi mustăţile lungi, se înro- 
șise pînă-n vîrful urechilor și îşi zgtia ochii de uliu, 
agitîndu-şi pistolul... 

„Trei prunci“ devenise obiectul unei deosebite aten- 
ţii din partea invadatorilor de cînd se hotărîse să nu 
se mai dea atacul asupra bastionului patru, ci asupra 
colinei Malahov. Știind acest lucru, Totleben, Hrulev 
şi Urusov căutau în tot chipul să întărească trupele 
trimise pentru apărarea ei. În privința aceasta, Tot- 
leben îi scrisese lui Osten-Sacken, în termenii cei mai 
categoriei : „Dacă acoperirea redutelor nu va fi întă- 
rită cu efective pînă la opt batalioane, redutele trebu- 
iesc considerate ca pierdute și în acest caz este nece- 
sar să se dea fără amiînare toate ordinele pentru apă- 
rarea în consecință a Părţii Korabelnaia, presupunînd 
că redutele au şi trecut în stăpînirea inamicului...“ 

Speriat de un asemenea raport, Sacken dădu ordin 
să fie desemnate zece batalioane în acest scop, dar 

Gorceakov numi comandant al Părţii Korabelnaia pe 
Jabokriţki — după părerea căruia peniru apărarea lu- 
netei Kamciatka şi a ambelor redute erau de ajuns 
cinci-şase companii care, pe deasupra, nici nu aveau 
efectivul complet ; Sacken căzu imediat de acord cu el 
şi iscăli acest ordin. 

Pe de altă parte, rezervele celor „Trei prunci“ erau 
situate mult înapoi, în timp ce rezervele francezilor 
puteau veni mult mai repede în ajutorul unităților lor 
înaintate, aruncate la asalt. In sfîrşit, pentru acoperi- 
rea redutelor, Jabokriţki numi regimentul Murom, 
care sosise de curînd la Sevastopol şi nu primise încă 
botezul focului necunoscînd nici terenul. 

Această stranie lipsă de grijă se manifestă tocmai 
în timpul cînd întregul corp de patruzeci de mii de 
oameni al lui Bosquet — sub ordinele căruia se gă- 
sea şi o divizie turcă — se pregătea intens pentru un 
bombardament extrem de crîncen şi pentru asaltul for- 
tificațiilor rusești înaintate, după a căror cucerire să 
se năpustească apoi cu întreaga masă asupra colinei 
Malahov și s-o ocupe, iar cu aceasta să termine ase- 
diul Sevastopolului, care se prelungise peste măsură. 

„Tunul majestăţii sale“ începu să vorbească exact 
la ora trei, în ziua de 25 mai (6 iunie): la semnalul 
unei rachete, lansată de pe unul din vasele aliaţilor, 
aproape cinci sute cincizeci de tunuri de asediu bu- 
buiră în același timp din diferite părți şi începu al 
treilea bombardament general al Sevastopolului, care 
întrecu cu mult în intensitate pe celelalte două pre- 
cedente. 

Spre deosebire de ele, bombardamentul acesta în- 
cepu într-o zi fără nori, senină și foarte caldă. Cu- 
rînd, însă, cerul se acoperi de fumul pulberii, prin 
care soarele abia se vedea gălbejit, părînd oarecum 
searbăd, rușinat şi banal, lăsat pe ultimul plan... În 
jur, clocotea stihia unui alt foc — pămîntesc, ome- 
nesc — fără nici un fel de reticenţe, enigme şi taine. 

Uraganul de fontă, fără să se liniştească mici o clipă, 
se măpustea furios asupra fortificațiilor Sevastopo- 
lului, asupra oraşului şi a golurilor, în timp ce un alt 
uragan de fontă se tălăzuia de aici încolo, asupra ba- 
teriilor inamicului. Apărătorii Sevastopolului răspun- 
deau inamicului cu focul -a cinci sute şaptezeci de tu- 
nuri de mare calibru. 

Răsunau bubuituri, explozii şi se prăbuşeau clădi- 
rile... Jerbe albe, înalte cît catargele navelor, ţişneau 
peste tot în goli, stîrnite de ghiulelele ce cădeau în 
apă... Pînă la șase seara, adică trei ceasuri la rînd, 
Sevastopolul, prins de viltoarea luptei, aproape că nu 
rămase în urma inamicului în privinţa intensității ti- 
rului, răspunzînd foc cu foc, pînă cînd se îngrozi, în 
sfîrşit, de nesocotința sa : magaziile de pulbere se go- 
leau repede şi n-ar mai fi avut de unde lua proiectile, 
dacă inamicul ar fi prelungit bombardamentul, așa 
cum se întîmplase de paşti. 

Oricîţi boi blînzi ucraineni ar fi fost întrebuinţați 
cu aducerea proiectilelor pentru tunuri și pentru mor- 
tierele de mare calibru, totuși, singura uzină din Lu- 
gansk nu putea să concureze cu cîteva mari uzine mi- 
litare ale celor mai înaintate țări europene : la Sevas- 
topol Rusia plătea scump pentru înapoierea ei. 

Artileriștii-marinari observaseră încă de pe timpul 
bombardamentului din octombrie că bombele franțu- 
zești erau fabricate mult mai prost decît cele engle- 
zeşti şi că multe din ele nu explodau deloc. Bombele 
acestea neexplodate constituiau un fel de cadou : ele 
erau imediat strînse de matrozi, care apoi le reîncăr- 
cau, scoțîndu-le tuburile, şi le ajustau pentru mortie- 
rele lor. Bineînţeles, aceasta se făcea în locuri ferite, 
cînd pe front era linişte. Acum, însă, nu se putea ră- 
mîne mai prejos ca inamicul în privinţa vioiciunii fo- 
cului, însă, prin redute şi pe bastioane se transmitea 
deja ordinul foarte sever de a se economisi proiecti- 
lele. 

Dealtfel, dacă ordinul acesta era cît de cît explica- 
bil şi la locul lui, nu putea fi decît pentru aripa 
dreaptă a fortificațiilor — pe Partea Orăşenească — 
unde focul inamicului era de două ori mai slab decit 

pe aripa stingă — pe Korabelnaia — unde era susți- 
nută lovitura principală, care urma să se dea aici. 

Cincizeci de tunuri franceze bombardau numai lu- 
neta Kamciatka şi deja, către ora şase seara, ghiule- 
lele lor sfărimaseră într-atît terasamentele făcute din 
pămînt proaspăt şi nebătătorit, încît treceau prin ele 
ca prin apă, iar alte douăzeci şi cinci de tunuri smul- 
geau aproape pînă în temelii merloanele!) şi astu- 
pau ambrazurile de pe redutele Volîn și Selenghinsk, 
încît nu se putea răspunde inamicului nici măcar cu 
tunurile neavariate, fie şi printr-un foc rar... Cînd se 
lăsă amurgul, atît luneta cît şi redutele amuţiră... 

Se părea că totul fusese pregătit de invadatori pen- 
tru asaltarea celor „Trei prunci“. Pe locul fortifica- 
țiilor, rămîneau doar dărimături, scînduri de la plat- 
formele tunurilor aruncate în aer şi grămădite în lung 
şi-n lat, mormane de pămînt și gropi adinci, şanţuri 
pline de faşine şi de gabioane zdrobite, adăposturi 
surpate ; iar în mijlocul acestui haos, rămășițele gar- 
nizoanei aşteptau încăierarea la baionetă. 

Francezii, însă, continuară pe întuneric tirul cm tra- 
iectotie curbă al mortierelor... Ţelurile lor mergeau 
mai departe; ei vedeau starea fortificațiilor înaintate, 
dar atenţia lor era atrasă de colina Malahov, după 
cum toate eforturile englezilor erau îndreptate asupra 
bastionului trei — Marele Redan. Fuseseră pregătite 
cincizeci de mii de proiectile pentru a face praf şi 
pulbere nu numai fortificațiile înaintate, cu cele cîteva 
zeci de tunuri ale lor instalate pe terasamente afînate, 
dar în special aceste două întărituri, pentru ca a doua 
zi — epuizînd toate proiectilele în douăzeci şi şapte 
de ore şi efectuînd un asalt clasic — să poată trimite 
prin cablu la Varna, în sfîrşit, mult aşteptata tele- 
gramă : „Sevastopolul a fost cucerit“. 

Ca de obicei, noaptea traseră numai mortierele ina- 
micului, dar ele erau atît de multe şi focul lor era 
de o violenţă atît de extraordinară, încît uneori pe un 


1) Merlon — partea dinlre ambrazurile unui parapet sau val de cetate. 
(N. red. ruse.) 

spaţiu de două sute de metri cădeau aproape în ace- 
laşi timp pînă la cincisprezece bombe de cîte cinci 
puduri, ale căror explozii erau îngrozitoare. Ca şi în 
alte dăţi, însă, apărătorii redutelor lucrară cu lopeţi 
și tirnăcoape chiar şi în noaptea aceea, străduindu-se 
să pună dărîmăturile în stare de apărare. 

Tunurile acoperite de pămînt erau dezgropate, din: 
scîndurile sfărîmate se improvizau platforme, se re- 
făceau faţetele ambrazurilor din saci plini cu pămînt 
și din gabioane, se aduceau din rezervă tunuri de 
cîmp, pentru a primi cu mitralii coloamele de asalt; 
în sfîrşit, erau aduse rezervele înseşi, căci tuturor le 
părea că asaltul va avea loc în mod inevitabil spre 
ziuă. 

Cînd veniră zorile, în loc de asalt, reîncepură tu- 
nurile care se odihniseră noaptea, iar mortierelor fran- 
țuzeşti li se asociară cele englezeşti, care pînă atunci 
acţionaseră împotriva colinei Malahov. Acum, gurile 
lor se întoarseră în direcția celor „Trei prunci“ şi în 
special asupra Kamciatkăi. Pentru prima dată în isto- 
ria asediilor focul era atît de concentrat și atingea o 
încondare atît de exlraordinară, încît părea că inami- 
cul voia să paveze cu ghiulele şi cu schijele proiecti- 
lelor explozive drumul infanteriei spre ţărmul golfu- 
lui, spre sfîrşitul războiului, spre decoraţii, spre vîlva 
ziarelor, spre monumentele seculare de pe bulevardele 
Parisului și ale Londrei, precum și spre urcușul brusc 
și maiestos al valorii acțiunilor bancare... 

Tot ceea ce pe redutele înaintate fusese reparat şi 
refăcut în timpul nopţii cu prețul unor eforturi uriaşe 
şi cu pierderi mari de oameni, fu din nou dărîmat, fä- 
rimat, distrus şi azvirlit în aer chiar în cursul prime- 
lor ore ale dimineţii de 26 mai. Erau atît de mulţi ră- 
niţi, încît aproape jumătate din garnizoana Părţii Ko- 
rabelnaia era ocupată cu strîngerea și transportarea 
lor la postul de prim-ajutor, situat în vîlceaua Docu- 
rilor. 

În consiliul militar premergător convocat de Pelis- 
sier, la care fuseseră invitaţi generalii francezi Bos- 
quet, Niel, Beuret, Leboeuf, Daleme, Frossard, Mar- 
timpré şi Trochu, iar dintre englezi, Airey, Harry Jo- 

nes și Dacres, s-au emis păreri diferite în privinţa 
orei asaltului. Mulţi înclinau ca să se pornească la 
asalt cînd se va întuneca cu totul, dar pînă la urmă 
precumpăni părerea lui Pélissier : „Să ne batem pe 
lumină și apoi să ne consolidăm pe fortificațiile ocu- 
pate“. 

Acest „pe lumină“ fusese fixat pentru ora șase 
seara în ziua de 7 iunie (26 mai), din care cauză şi 
canonada — socotită pentru douăzeci și șapte de ore 
— începuse la 25 mai (6 iunie) ora trei după amiază: 
Pelissier avea o conformaţie mintală, vădit de mate- 
matician. 

Dar mici comandantul Părţii Korabelnaia — gene- 
ralul-locotenent Jabokriţki — nu era lipsit de aptitu- 
dini matematice... El ştia perfect că întreaga garni- 
zoană a Sevastopolului, în genere, era mult mai slabă 
numericește decît corpul de armată a lui Bosquet, care 
ataca Korabelnaia. Două treimi din garnizoană reve- 
neau Părţii Orăşeneşti, iar Jabokriţki avea în total 
vreo douăsprezece mii de oameni împrăștiați pe o 
întindere de patru verste, pe bastionul trei, pe Mala- 
hov și pe redutele înaintate, sau în rezervă prin ma; 
hala și prin vilcele. Acest număr de soldaţi și de ma- 
trozi fusese considerabil împuţinat din pricina bom- 
bardamentului, iar cei care se găsesc în spate în 
timpul luptei, de cele mai multe ori, văd pierderile 
dublu... 

Spre amiază, lui Jabokrițki începu să i se pară că 
totul este pierdut, căci primise un raport care arăta că 
trupele inamice se adunau pe bazele lor de atac şi în 
tranșee, pregătindu-se probabil de asalt. În vremea 
aceasta, pe bastionul trei, o jumătate din tunuri erau 
în imposibilitate de a trage, din cauza surpării am- 
brazurilor ; mari distrugeri fuseseră provocate şi pe 
Malahov. 

lurkovski, comandantul colinei Malahov și al între- 
gului sector de apărare Nr. 4, văzînd că nu se face 
nimic în vederea adunării trupelor pentru respingerea 
asaltului deja evident şi care urma să se producă în 
timpul cel mai scurt, se adresă personal lui Jabo- 
kriţki, amintindu-i că trebuiau întărite măcar garni- 

zoanele redutelor înaintate, unde se afla numai o mînă 
de ostași. Dar Jabokrițki preferă altceva... Sub pretext 
că e bolnav, fără să predea nimănui comanda, plecă 
— sau mai simplu vorbind — chiar cu cuvintele lui 
— „iugi ca un terchea-berchea“ din Korabelnaia pe 
Partea de Nord, ascunzând adînc în buzunarul panta- 
lonilor teribilul său pistol. 

In timp ce Bosquet îşi inspecta batalioanele, ară- 
tînd fiecăruia direcţia exactă în care trebuia executat 
asaltul — concentrînd două divizii numai împotriva 
lunetei Kamciatka şi alte două împotriva ambelor re- 
dute şi a bateriei Zabalkanskaia, divizia turcă lăsîn- 
d-o în rezervă — şi în timp ce Pélissier — era trecut 
de ora patru după amiază — venise în mijlocul tru- 
pelor pentru a le însujleţi prin prezența lui, cu toate 
că şi fără aceasta, o porție mărită de rom dăduse 
multă bărbăție soldaţilor, cei care urmau să fie ata- 
cați rămăseseră cu totul fără comandant — nimeni nu 
ştia mici de cine să asculte și nici ce trebuie făcut; 
pentru apărarea lunetei Kamciatka se aflau doar trei 
sute de oameni din regimentul Poltava, iar în am'n- 
două redutele erau numai patru sute cinci zeci de oa- 
meni din regimentul Murom. 

Cînd la urechile lui Gorceakov ajunse știrea că Ja- 
bokrițki „s-a îmbolnăvit“ şi şi-a părăsit postul, numi 
în locul lui pe Hruley care se afla pe Partea Orăşe- 
mească și acesta porni în galop spre Korabelnaia ; în 
acelaşi timp cu el se îndreptă într-acolo şi Nahimov. 
Ei apărură la faţa locului abia cu cîteva minute na- 
inte de începerea asaltului, iar Hrulev mu apucă să 
dea nici um fel de ordin în afară de acela de a fi 
aduse două divizioane de tunuri uşoare, pe care le 
întîlnise în piaţa aşezării Korabelnaia, şi pe care le 
trimise la podeţul de peste vilceaua Kilen, după care 
se găseau redutele Volîn, Selenghinsk, şi bateria Za- 
balkamskaia. Nu apucă să explice pentru ce trimisese 
divizioanele anume acolo, fiindcă coloanele de fran- 
cezi porniră la asaltul Kamciatkăi şi el o luă în ga- 
lop într-acolo... 

Nahimov se şi afla la lunetă. 

El descălecase de pe căluţul său sur și lără să se 
grăbească inspecta fortificația, mirîndu-se cît este de 
slabă. Parcă dintr-o glumă răutăcioasă, dintr-o iro- 
nie plină de venin fusese aşezată aici acea gamni- 
zoană, într-un loc de cea mai mare răspundere. 

Dar iată că trei rachete se înălţară dincolo la ina- 
mic, una după alta. Pélissier ordonase să se dea sem- 
nalul pentru începerea asaltului. Îndată porni un foc 
intens al bateriilor inamice şi, în sfîrşit, 'matirozul 
semmnalizator de pe parapetul dărîmat strigă cu chipul 
schimonosit, drept în faţa lui Nahimov : 

— Asaltul! Asaltul !. 

Nahimov se repezi în faţă şi se ridică pe jumătate 
deasupra parapetului : într-adevăr, francezii înain- 
tau. 

Era divizia generalului Camou care se apropia de 
lunetă în pas alergător, împărţită în trei coloane, cea 
din mijloc pentru asaltul frontal, iar celela!t- {două 
pentru a învălui luneta pe stînga şi pe dreapiu. 

— Alarma! Să se bată alarma !... Toboşari! Alar- 
ma ! — strigă Nahimov, sărind de pe parapet. 

leşind din rînduri, un toboşar scund, ars de soare 
şi ciupit de vărsat, cu favoriți suri, îşi îndreptă în- 
dată chipiul-roată ca să-i stea vitejește, îşi iecu cu- 
reaua tobei peste umăr şi „alarma“ răsună, reluată 
imediat de bătăile sacadate ale tobelor şi de sunetele 
prelungi ale gornișştilor, pe întreaga linie de fortifi- 
cații, ca şi la rezerva din Korabelnaia. 

Toţi cei care stăteau în rezervă știau ce trebuie să 
facă în caz de alarmă ; caii de artilerie erau echipați, 
așteptînd în grajduri, iar servanții alături, sub şoproa- 
nele curților, gata să-i înhame la tunuri şi să por- 
nească în direcţia indicată de mai înainte. Alarma nu 
găsi pe nimeni nepregătit. Cu toate că bateriile fran- 
ceze deschiseră tocmai în acest timp un foc intens, 
anume asupra rezervelor, totuși, tunurile ușoare de 
cîmp porniră în trap spre bastionul Kornilov, în timp 
ce matrozii blocau tunurile de asediu scoase de pe 

nave şi care se mai aflau încă pe parapetul Kam- 
ciatkăi. 

Era ordinul lui Nahimov însuşi, care vedea totala 
imposibilitate de a apăra luneta numai cu trei sute de 
oameni împotriva a douăzeci de batalioane ale francezi- 
lor... După divizia lui Camou, se zărea în rezervă o 
altă divizie, a generalului Brunet, iar în afară de ea, 
cîteva companii de gardă... 

Toate forțele acestea se desfăşurau repede, dar cu 
totul degajat — ca la instrucţie — simțindu-se în de- 
plină siguranţă. Artileria rusă fusese deja redusă la 
tăcere şi chiar fumul de pulbere apucase să se împrăş- 
tie de pe lunetă, iar sub razele piezişe a soarelui care 
scăpăta spre apus, părea că dărîmăturile fortifica- 
țiilor așteptau numai ca francezii să vină şi să le 
ocupe fără nici o luptă. 

Totuşi, lupta începu îndată ce unităţile din capul 
coloanei franceze din mijloc ajunseră în fugă la pa- 
rapet. 

Soldații regimentului Poltava apucară să tragă nu- 
mai v;:angură salvă, iar un tun de calibru mic, rămas 
teafăr, reuşi să tragă o singură încărcătură de mi- 
tralii. Pesemne, însă, că francezii se aşteptau la alt- 
ceva... În rîndurile din faţă, unii alergau cu ochii le- 
gaţi : se vede că nu tuturor le ajutase porţia mărită de 
rom şi... speriau mitraliile. 

Șanțul nu mai constituia un obstacol pentru asal- 
tatori, fiind deja acoperit cu îaşine, cu gabioane şi cu 
saci de pămînt, întrucît se prăbușise cea mai mare 
parte a terasamentului sfărimat de bombardament... 
Pe parapet, printre rîndurile rare ale soldaţilor regi- 
mentului Poltava — îmbrăcaţi în bluzele lor albe — 
se  amestecară tunicile albastre aie francezilor, iar 
baionetele se încrucişară. 

Lupta a fost scurtă — trei sute de spartani!) din 
regimentul Poltava nu puteau să se împotrivească 


1 Spartani — cetăţeni ai statului grecesc din antichitate Sparta sau 
L.acedemona (sec. X-II înainte de era noastră). In anul 480 t.e.n., în tim- 
pul războiului dintre greci şi perşi, trei sute de spartani în frunte cu 
Leonida au căzut apărînd Thermopile, o trecătoare îngustă ce [ace legă- 
tura între Thesalia (Grecia de Nord) şi Grecia mijlocie. (N. red. ruse.) 

mult unei brigăzi întregi a francezilor — dar fu foarte 
crîncenă. 

Maiorul Scepetinnikov, care comanda pe soldaţii 
din regimentul Poltava, căzu străpuns dintr-o dată de 
cîteva baionete. Toţi ceilalţi ofiţeri fură grav răniţi 
sau ucişi, chiar de la începutul încăierării... Soldaţii, 
deși se retrăgeau în direcţia colinei Malahov, o făceau 
atît de încet, încît francezii — întrecîndu-i — alergau 
puhoi înaintea lor tot spre Malahov, ţinta lor mult 
dorită. = 

Avîntul lor era atît de impetuos, încît nici chiar 
Nahimov, care stătea în fața lor în întreaga măreție 
a uniformei lui de amiral, cu chipiu alb, epoleți ma- 
sivi de aur și cu o mare cruce albă la gît, nu le oprise 
atenția cuvenită. l 

Ce-i drept, trei vînători francezi îl apucaseră ca să-l 
ia prizonier, dar lîngă el — în afară de un cazac că- 
lare. care ţinea căluțul sur de frêôu — se întîmplă să 
fie Lukian Podgruşnii, logodnicul Dașei, care avea 
în mîini un ştergător pentru tunuri. Acest ştergător 
negru începu deodată să fulgere neînchipuit de iute pe 
lîngă Nahimov şi Pavel Stepanovici văzu că francezii 
care îl țineau se prăvătiră la pămînt, iar niște miini 
voinicești de matrozi îl prii.seră de talie şi îl săltară 
în şa. 

Ducînd după sine resturile regimentului Poltava și 
pe matrozii care se retrăgeau,  Nahimov — călare 
acum pe surul lui — se îndrepta fără grabă ceva mai 
la o parte de Matahov. Francezii alergau strigînd pe 
lîngă renumitul amiral rus, căci colina Malahov pä- 
rea mult mai ademenitoare și mai ales o pradă de pe 
acum cu totul accesibilă, iar amiralul, tot nu putea 
scăpa de prizonierat, dacă puneau mîna pe cheia for- 
tificațiilor de la Sevastopol. 

- Prin grija lui Jabokriţki, colina fusese într-adevăr 
lăsată aproape fără garnizoană. Rămăseseră doar ma- 
trozii la tunuri, iar în acoperire era un singur bata- 
lion din regimentul Vladimir, foarte slab numericeşie. 

Galopînd în fruntea rezervelor spre Kamciatka, 
Hrulev văzu acolo peste tot tunicile albastre aie fran- 
cezilor şi întoarse calul înapoi, spre Malahov, asupra 

căruia se îndrepta lovitura. Această manevră, efec- 
tuată, repede, salvă bastionul Kornilov în clipele cele 
mai grele pentru el, căci în afară de coloana din mij- 
loc a diviziei lui Camou, se îndreptau asupra lui şi 
cooanele din stînga şi din dreapta, care ocoliseră 
Ka mciatka. 

E drept că rezervele rușilor erau foarte mici în com- 
paraţie cu cele douăzeci de batalioane ale francezilor, 
dar ele alergau în ajutorul garnizoanei bastionului 
și îi măreau forţele. 

Multora dintre v?nătorii în tunici albastre, pe ju- 
mătate beţi, le prinseră bine legăturile de pe ochi, 
care le permiteau să vadă numai la picioare, dar e:e 
nu-i ajutară decît pînă în clipa cînd ajunseră la șan- 
tul din faţa parapetului. Aici, matrozii îi luară în pri- 
mire şi deschiseră asupra lor un foc extrem de viu, 
trimițind în rîndurile lor mitralii după mitralii din 
toate micile tunuri în stare de funcţionare, şi france- 
zii nu rezistară acestei ploi ucigătoare. 

Numai vreo sută din ei apucară să sară în șanț și 
se pitiră fără să fi fost observați de apărătorii bas- 
tionului, iar ceilalți se opriră în loc, numeroşi dintre 
ei căzînd morți sau răniți. In sfirşit, dădură înapoi, 
umplînd gropile de lup !), pîlniile de obuze și șanțu- 
rile adinci ale carierelor de piatră, de unde deschi- 
seră un foc de arme asupra a tot ce putea fi bătut 
de foc pe bastion. Această grindină de gloanţe, care 
cădea asupra apărătorilor Malahovului, făcea cît toate 
mitraliile, dar marea izbîndă a celor din Sevastopol 
consta în faptul că primul şi cel mai impetuos atac al 
inamicului — dat cu forțe superioare asupra fortăreţii 
lor — fusese respins, iar Nahimov rămăsese tealăr. 

Nahimov opri pe cei care se retrăgeau de pe Kam- 
ciatka între Malahov şi bastionul doi: în pas alergă- 
tor venea din rezervă un batalion proaspăt din regi- 
mentul Vladimir, iar după el se zărea calul alb al lui 


t) Gropi camullate, cu ţăruşi ascuţiţi înfipţi pe fund, folosite la vînă- 
doarea de lupi şi utilizate în fortificaţii ca obstacol. (N. red. rom.) 

Hrulev, în capul unei coloane întregi care gonea în 
ajutorul Malahovului. Coloana aceasta era formată 
din două batalioane ale regimentului Zabalkafski şi 
dintr-un batalion din regimentul Suzdal. 

Praful roşcat, stîrnit de cizmele soldaților, ascun- 
dea pe jumătate companiile din urmă ; colina Malahov 
era în întregime acoperită de fum din pricina tirului 
propriilor tunuri şi a bombelor franţuzeşti care explo- 
dau pe ea, iar răscrucea drumurilor dintre Malahov 
şi Kamciatka era învăluită într-o pînză de fum de 
arme : zuavii, care se aciuiseră prin gropi şi prin ca- 
rierele de piatră, trăgeau neobosiţi asupra ambrazu- 
rilor Malahovului, așteptînd batalioanele lor care tre- 
buiau să pornească la asalt de pe Dealul Verde. 

Dar ele n-au mai pornit, pentru că Hrulev — după 
ce dădu zece minute de odihnă celor din regimentele 
Zabalkanski şi Suzdal — îi duse înainte pentru a re- 
cuceri Kamciatka. 

Un alt batalion din regimentul Suzdal și două ba- 
talioane din regimentul Poltava, sosite între timp pe 
Malahov — în urma alarmei — fură trimise de Hru- 
lev în intervalul larg dintre Kamciatka şi Vilceaua 
Kilen. Aceste șase batalioane mergeau în coloane 
strînse, cu armele în cumpănire, cum porneau de obi- 
cei la atac unităţile ruseşti. 

Era încă lumină. Executind ordinul generalului Pé- 
lissier — „să ne batem pe lumină, iar noaptea să ne 
consolidăm pe fortificațiile cucerite“ — zuavii, insta- 
lați în carierele de piatră,  întîmpinară pe ruşi cu 
salve, dar fură scoşi din ele și fugiră. 

Cu cît se apropiau mai mult de lunetă batalioanele 
lui Hrulev, cu atît rîndurile francezilor deveneau tot 
mai dese și mai compacte. Rîndurile ruşilor se răreau 
din pricina focului de carabine, iar lupia la baionetă 
pe dărîmăturile Kamciatkăi fu îndîrjită : puşcaşii al- 
gerieni nu voiau să cedeze Dealul Verde ; totuși, fură 
izgoniți şi se retraseră. Şapte ofițeri și peste trei sute 
de soldaţi de-ai lor fură luaţi prizonieri de către regi- 
mentul Zabalkanski. 

Prizonierii însă trebuiau trimişi în spatele frontu- 
lui, ca și numeroșii răniți. Deși cobora amurgul, era 

totuşi destulă lumină pentru ca artileria franceză să 
poată deschide asupra lunetei un crîncen bombarda- 
ment din tunurile cu traiectorie întinsă. 

Hrulev galopă la cea de a doua coloană a sa. Se 
înregistrase şi acolo un succes, respingîndu-se co- 


loana din dreapta a diviziei lui Camou şi reocupîn- 


du-se coniraproşurile care fuseseră pierdute. 

Dar pierderile în oameni erau mari, iar divizia lui 
Brunet sosea în ajutorul diviziei lui Camou, în timp 
ce în sprijinul batalioanelor rusești slăbite, nu sosea 
nici o unitate proaspătă. Încă de pe Malahov. Hru- 
lev trimisese în Partea Orăşenească după întăriri, dar 
știa, desigur, că, chiar dacă vor fi trimise, ele vor 
ajunge tîrziu, seara... Dădu ordin să nu se retragă ni- 
meni, ci să se reziste pe loc, iar el se repezi spre re- 
dute, care fuseseră atacate și ele între timp. Dar nu 
mai era cu putință să se reziste. 

Se retraseră încet. Brigăzile franceze presau ne- 
contenit, iar Nahimov şi Totleben, care se aflau pe 
Malahov, se şi pregăteau pentru înfruntarea asaltu- 
lui, care părea inevitabil. La dispoziţia lor se aflau 
două batalioane și ei postară oamenii pe banchete!), 
iar artileria primi ordin să deschidă un tir „puternic 
împotriva lunetei, ocupată din nou de masele dese de 
francezi. 

Generalii francezi nu se deciseseră încă să por- 
nească la asaltul colinei. Ei îşi opriseră trupele la ju- 
mătatea drumului dintre gîtul 2) lunetei și șanțul Ma- 
lahovului. Abia acum, cercetînd în jur, apărătorii Ma- 
lahovului observară chiar în coasta lor, în şanţ, pe 
zuavii care rămăseseră de la primul atac şi care să- 
riseră şi se pitiseră acolo, pe fund. Bineînţeles, toți 
au fost luaţi prizonieri. 


5 


Reduiele Volîn și Selenghinsk erau păzite fiecare 
numai de cîte două companii din regimentul Murom, 
o companie avînd o sută de oameni, iar asupra lor 


1 Trepte amenajate pentru tragere în șanțul unei fortificatii. (N. trad.) 
2) Intrarea în spate a unel fortificații. (N. trad.) 

venea o întreagă divizie a generalului Mayran, care 
avea în rezervă divizia lui Dulac, în total optsprezece 
mii de baionete. 

Cele două brigăzi ale lui Mayran se apropiară de 
redute, pe fundul vîlcelei Kilen, cît putură mai muit, 
iar cînd săriră la asalt fură întîmpinate doar cu cî- 
teva focuri de arme: pe parapete nu se mai afla nici 
un tun în stare să tragă, iar fortificațiile — răsco- 
lite de bombardamentul ce abia încetase — erau pline 
de morţi şi de răniţi. 

Soldaţii din regimentul Murom încercară să reziste, 

dar fură copleşiți de marea mulțime a inamicului. 
Pentru a nu se preda cu armele în mîini, nu le mai 
rămînea decît să rupă cu tocurile cizmelor paturile 
puștilor, iar matrozii se grăbeau să blocheze ţevile 
tunurilor, deşi acestea zăceau la pămînt ca niște bu- 
turugi. 
a La ora două, Nahimov venise în inspecție şi, cu 
toate că tirul din partea inamicului era atunci deo- 
sebit de puternic, el cercetase totuşi întreaga fortifi- 
caţie dintr-un capăt la altul, calm, ca de obicei, sa- 
lutîndu-i pe matrozi, dintre care mulţi se învîrteau 
fără nici o treabă pe lîngă tunurile lor, ajunse inuti- 
lizabile. 

Astfel, trecînd pe lîngă bătrînul matroz Bondarciuk, 
îl salută dînd din cap şi-i strigă: 

— Ce-i Bondarciuk, e-lată rău? 

— Ne pun în îrigare, Pavel Stepanici ! — răspunse 
vesel Bondarciuk, ca şi cum într-adevăr ar fi fost o 
bucurie că francezii „ne pun în frigare“ şi mai zîmbi 
încă mult timp pe sub mustaţa pornită pe încărunțire, 
petrecîndu-! cu privirea pe amiral. 

La o oră după ce Nahimov plecă din redută, Bondar- 
ciuk fu lovit de o schijă în picior. Simțea că osul e 
rupt, fiindcă nu se mai putea ridica de la pămînt, iar 
piciorul i se sucise cu totul și-l săgeta o durere pu- 
ternică. Fusese rănit la vreo cinci paşi de magazia de 
pulbere, unde se dusese după proiectile. Ca şi alţi ră- 
niţi din jur, nu fu dus la postul de prim-ajutor — aş- 
teptîndu-se întunericul — şi el îşi dădea seama că nu 

aveau cu cine să-l trimită, deoarece în redută rămă- 
sese o garnizoană foarte mică. 

Proiectilele inamice continuau să explodeze în jur, 
iar în apropiere căzură una după alta trei ghiulele și 
Bondarciuk nu numai că nu-şi pierduse cunoştinţa din 
cauza durerii, ci, dimpotrivă — deși zăcea pe pă- 
mint — se silea să-şi păstreze curajul şi se gîndea 
mereu la magazia de pulbere în care putea nimeri un 
proiectil mare şi atunci se isprăvea cu reduta. 

Astfel stătu pînă în clipa asaitului. 

In locul  împuşcăturilor se stîrni larmă, tropote, 
zăngănitul baionetelor lovite de baionete şi deodată 
zuavii, în bizare tunici albastre scurte, împodobite cu 
fireturi, cu cealmale și cu fesuri roşii, cu bărbuţe ca 
de tap, negre ca smoala, începură să-i joace ca un 
roi pe dinaintea ochilor. 

Prefăcîndu-se mort, Bondarciuk privea printre ge- 
nele pe jumătate închise. In fuga lor, zuavii călcau 
peste el, dar răbda fără să scoată un vaiet, nici cînd 
îi striveau piciorul rupt. 

Incă mai înainte, ca să nu-l bată căldura la cap, se 
tirîse pînă la uşa magaziei cu pulbere, ferindu-și capul 
în umbra streaşinei de deasupra ușii. Acum, în timp 
ce o parte a atacatori!or redutei trecuse mai departe, 
iar ceilalţi se apucaseră să scotocească adăposturi.e 
pe alături, Bondarciuk împinse uşa magaziei cu capul 
şi încercă să se strecoare înăuntru. 

Se gîndi ce trebuia să facă. Se apucă să scapere 
cu amnarul ca să aprindă iasca și să arunce apoi în 
aer tot beciul, pentru ca, împreună cu reduta, să sară 
în aer întreaga hoardă cu cealmale şi fesuri. 

Zuavii însă observară uşa deschisă pe care el nu 
putuse s-o închidă şi dădură buzna înăuntru. Price- 
pură ce voia să facă şi ce îi aştepta... lasca care fu- 
mega, un fitil gros, portocaliu, prins de lulea, creme- 
mea şi amnarul, toate îi fură smulse îndată din miini, 
iar pe el îl tîrîră afară și raportară ofițerului lor. 
Ofiţerul zuav nu mai stătu să cerceteze: nu mai era 
nici timp și nici n-avea pentru ce... Lucrul era lim- 
pede. El făcu doar cu mîna un gest care voia să spună 

„curăţaţi-l“ şi întoarse spatele, iar doi zuavi se nă- 
pustiră cu baionetele asupra lui Bondarciuk. 

Bondarciuk strigă : 

— Aşteptaţi, voi, afurisiților! O să aducă Nahi- 
mov trupe... 

Murind, el putu auzi un „ura“ drag, îndepărtat dar 
nu era Nahimov venind cu trupe multe ca să recu- 
cerească reduta Volîn, ci în ajutorul batalionului întîi 
alerga batalionul doi din regimentul Murom, rezerva 
cea mai apropiată. 

Inegalitatea forţelor era însă prea mare: batalio- 
nul doi păru că se cufumdă în brigada de zuavi, deși 
se apăra îndîrjit, lovind în toate părţile cu baionetele. 
În ajutorul lui, alergau celelalte două batalioane care 
stăteau în rezerva generală, în vilceaua Uşakov. În- 
dată ce trecură în fugă pe podul plutitor de peste gol- 
ful Kilen şi se aruncară la baionetă, două batalioane 
de francezi, trimise înainte prin vilceaua Kilen, le că- 
zură în spate. 

Incercuiţi din toate părţile, soldaţii din regimentul 
Murom abia putură răzbate înapoi, după ce pierdură 
mai mult de jumătate din regiment în morţi, răniţi și 
prizonieri... 

Reduta Volîn, ca şi Selenghinsk, rămase în mîinile 
francezilor, dar învingătorii se repeziră după cei din 
regimentul Murom, care se retrăseseră peste pod pe 
drumul care ducea spre bastionul unu. Acest avîni 
însă îi costă scump... 

Hrulev, ca general de artilerie, care putuse deci 
cu atît mai bine să studieze terenul din fața Kora- 
belnaiei, nu aşezase degeaba cele două divizivane de 
artilerie uşoară — patru tunuri şi patru unicornuri, 
cu două rînduri de chesoane — pe malul stîng al vil- 
celei Kilen, în fața podului plutitor şi a arcadei ape- 
ductului, care servea şi el drept pod peste vilcea. 

Luîndu-se pe urmele celor din regimentul Murom, 
francezii apărură cu forţe mari în fața celor două po- 
duri şi focurile lor dese făceau să cadă în apă şi în 
vîlcea soldaţii ruşi îngrămădiţi pe poduri. Francezilor 
nu le mai rămînea decît să treacă peste poduri pe ma- 
lul stîng şi să ocupe bastioanele unu și doi, care nu 

mai aveau nici o apărare, lar de aici să lasă în spa- 
tele colinei Malahov şi să o cucerească. 

Nici Pélissier, mici Bosquet nu trebuiau să fie mari 
strategi pentru a ajunge la un asemenea plan de ac- 
țiune... El se impunea de la sine: atac frontal al Ma- 
lahovului dinspre Kamciatka şi. învăluire de“flanc, cu 
căderea în spate, dinspre redutele Volîn şi Selen- 
ghinsk iar bateria Zabalkanskaia, cucerită și ea în 
drum de către divizia lui Mayran. 

S-a întîmplat însă ceea ce nu prevăzuseră nici Pé- 
lissier, nici Bosquet, nici Mayran: zuavii care se 
avîntau fură întîmpinaţi de un foc viu de mitralii... 
Patru tunuri trăgeau asupra podului plutitor, iar mai 
sus de el, pe povîrniș, alte patru trăgeau asupra po- 
dului de piatră și a îngrămădirii de francezi de lîngă 
el, pe malul vilcelei Kilen. 

Aceste tunuri mici, dar puternice, de șase funturi, 
ca şi unicornurile de o jumătate de pud, apărară 
timp de un ceas și jumătate nu numai cele două bas- 
tioane, ci şi întreaga Korabelnaia ; ele stăviliră nă- 
vala francezilor, care suferiră multe pierderi de pe 
urma focului lor, iar Hrulev — prin contraatacul lui 
dinspre Malahov — täie generalului Camou pofta de 
a lua cu asalt bastionul Kornilov. În sfîrşit, ele sal- 
vară resturile regimentului Murom, căruia îi veni- 
seră în ajutor dinspre Partea Orăşenească două ba- 
talioane din regimentul Zabalkanski şi un batalion 
din regimentul Poltava, sub comanda comună a lo- 
cotenent-colonelului prinţ Urusov, care mergea în 
fruntea lor, îmbrăcat în tunică albă şi cu chipiu alb, 
călare pe un cal negru uriaş, cum aveau pe vremea 
aceea numai unităţile de cavalerie de gardă. 

Francezii împroşcară cu zeci de mii de gloanţe de 
carabină bateriile care pustiau rîndurile lor, dar atît 
tunurile cît şi atelajele erau atît de bine acoperite de 
teren, încît mici servanțţii, nici caii, n-au avut de 
suferit. In schimb, noile salve ale francezilor — care 
se țineau dîrz pe malul drept al vilcelei Kilen — 
făcură multe victime în rîndurile infanteriei care se 
apropia de poduri. 

— Inainte, băieți! — strigă, ridicînd sabia, gene- 
ralui Timofeev, comandantul sectorului cinci al liniei 
de apărare, care fusese respins odată cu cei din regi- 
mentul Murom din bateria Zabalkanskaia, dar care 
acum — după sosirea celor trei batalioane proaspete 
— prinsese din nou curaj. 

Mergea călare ca şi Urusov. Abătut de faptul că 
întregul lui sector — cu luneta Kamciatka şi ambele 
redute — fusese pierdut atit de repede şi, după cît 
părea, iremediabil, poate dintr-o greşeală a lui, Timo- 
feev — general în vîrstă — se repezi înainte cu în- 
flăcărarea unui sublocotenent, îşi duse calul în ga- 
lop pe pod, dar cînd ajunse la mijloc se prăvăli din 
şa pe o parte și rămase atîrnat, rănit mortal la cap. 

După el însă, se aruncară cu înverșunare soldaţii 
din regimentul Poltava, iar spre celălalt pod năvă- 
liră cei din regimentul Zabalkanski şi pe malul vil- 
celei Kilen, pe deal, se încinse o aprigă luptă la 
baionetă. 

Francezii erau mai mulţi, îi înaripa înfocarea în- 
vingătorilor şi poziţia lor se prezenta foarte favora- 
bilă pentru lupta la baionetă — totuși, o luară la 
ugă. 

Bateria Zabalkanskaia fu recucerită și nici întu- 
nericul care se lăsase — promiţător de succese pen- 
tru francezi — nu-i mai îndemnă la asaltul acestui 
dîmb pleșuv, acoperit în întregime de cadavre. 

Vajnicul bastion trei, din care se făceau incursiuni 
atît de dese în tranşeele engleze, avu de suferit mut 
de pe urma crîncenului bombardament din ziua aceea 
memorabilă, focul lui fiind redus la tăcere aproape 
pe jumătate: ambrazurile fuseseră dărtmate, afetele 
lovite şi platformele răsturnate... 

Totuși, o companie din regimentul Kamciatka, în- 
tărită cu douăzeci de carabinieri, rămase toată ziua 
în lojamentele din faţa bastionului, schimbînd focuri 
de armă cu pușcașii englezi. 

Fireşte, nici nu era de închipuit că fusese între- 
prinsă o risipă atît de uriaşă de proiectile grele din 
partea bateriilor engleze — cincisprezece: mii de 
proiecti!e în douăzeci și şapte de ore — numai pen- 
tru a susține asaltul francezilor asupra sectorului 
cinci... Totuşi, pentru apărarea vastului bastion Nr. 3, 
se aflau numai trei companii cu efectiv redus, tot 
din regimentul Kamciatka, cu comandantul de bata- 
lion, maiorul Homenko. 

Ieromonahul loaniki petrecuse toată această zi 
uluitoare pe bastion, unde comandant al artileriei era 
căpitanul de rangul I Lev Ivanovici Budişcev, pe 
care loaniki îl iubea foarte mult pentru că era un 
tovarăș straşnic de băutură, un om de duh şi cunos- 
cător al cîntărilor bisericeşti. Dealtfel, acest om 
scund și îndesat, uşor crăcănat, păros și roșcat, cu 
ochi mici semănînd cu un satir!) din antichitate, era 
tot atît de meșter şi în cîntece lumești. 

În adăpostul lui Budişcev se adunau adesea mu- 
safiri, jucau cu gazda şah — fără să-l poată învinge 
nimeni — şi beau; pentru distracţia musafirilor — 
în clipele de acalmie — Budişcev dădea ordin să se 
deschidă focul cu un mic tun cu tragere lungă, asi- 
gurîndu-i pe toți că.tunul bate pînă în orașul Kamiîş. 
Bateriile englezeşti răspundeau şi se întîmplase nu 
o dată ca vreo ghiulea să nimerească în acoperişul 
adăpostului gazdei sau o bombă să explodeze lîngă 
ușă. Asta nu prea le venea la îndemînă musafirilor ; 
în schimb îl înveselea pe Budişcev, care condusese 
adesea mari incursiuni — fusese o dată rănit, apoi 
contuzionat, dar se vindeca repede şi apărea iarăşi 
pe bastionul trei, acelaşi ca întotdeauna, cu ochişorii 
înguşti de satir voios, cu mersul uşor crăcănat, ener- 
gic, calm şi totdeauna gata să facă o glumă pe so- 
coteala musafirilor săi. 

Budișcev, Ioaniki şi maiorul Homenko, un om mai 
mult lat, adus de spate și totuși înalt, puhav, cu 


1) Divinitate a cîmpurilor şi a pădurilor la vechii greci şi romani, 
închipuită cu picioare de țap şi cu nas teşit. (N. red. ruse.) 

sprîncene groase, negre şi cu nasul cărnos, tăiat ine- 
gal în două printr-o cută între nări, stăteau toţi trei 
pe bancheta din spatele unui merlon, adică în spa- 
țiul dintre două tunuri de pe parapet. 

Ii adunase alarma dată de toboșari pe întreaga 
linie de fortificații de pe Partea Korabelnaia şi de 
pe bastionul trei, cu redutele sale. 

— Asalt? Ce? Unde? — strigă Budişcev semna- 
lizatorului. 

Semnalizatorul  întîrzie cu răspunsul, cercetînd 
prin ochian unde se da asaltul, iar Budişcev se că- 
țără la el pe saci, sus, pe parapet. 


— Kamciatka ! — îi spuse matrozul semnalizator, 
întinzîndu-i ochianul. 
— Kamciatka ! — confirmă Budișcev, zărind şi el 


mulțimea de francezi pe ruinele parapetului lunetei 
şi simțind dintr-o dată că se întîmplă ceva rău.’ 

Pe aceiaşi soldaţi francezi însă, îi văzu de pe 
Dealul Verde — Călcîiul strîimb — şi colonelul en- 
glez Shirley care, în fruntea a patru sute de oameni, 
tot unul şi unul, aleși din două divizii obişnuite și 
dintre pușcașii de gardă, stătea gata să atace loja- 
mentele din faţa bastionului trei. 

Avea în rezervă şase sute de oameni şi în afară 
de ei aproape o mie de lucrători, care trebuiau să 
întoarcă lojamentele în direcţia Marelui Redan, de 
îndată ce vor îi cucerite. 

Apariţia francezilor pe Kamciatka constituia pen- 
tru Shirley semnalul convențional pentru începerea 
asaltului şi cînd Budişcev zări tunicile roșii în faţa. 
bastionului se dădu repede jos şi strigă lui Ho- 
menko : 

— Vin, vin englezii !... Incolonaţi companiile ! 

El nu-și pierdu nici acum calmul care îl caracte- 
riza, ci deveni doar mult mai solemn ca de obicei. 
În faţa lui era o ţintă precisă asupra căreia, din pă- 
cate, nu putea revărsa o ploaie de mitralii: îm loja- 
mente începuse încăierarea. 

Dealtiel, încăierarea aceasta nu putea să se pre- 
lungească... Unul contra patru, morţi de oboseala 
din timpul zilei, în fum, în şuieratul şi în vijiitul 

proiectilelor, parte răniţi sau contuzionaţi de pietri- 
celele  terasamentelor  şubrede ale  lojamentelor, 
ostașii din regimentul Kamciatka nu puteau să se 
împotrivească mult timp soldaţilor de elită englezi, 
odihniţi. , 

lată că și alergau spre parapetul bastionului jal- 
nicile rămăşiţe ale companiei, după ochi nu mai mult 
de un pluton... Mitraliile îi opriră pe englezii care 
prea o luaseră razna şi-i scoaseră din gropile din 
fața bastionului de care voiau să se cramponeze. Dar 
lojamentele fură totuşi ocupate! Budişcev însuşi se 
repezi înainte cu trei companii din regimentul Kam- 
ciatka ca să le recucerească. 

— Ascultă, părinte, rămii aici! — strigă Homen- 
ko, oprind pentru ultima dată pe loaniki care păşea 
alături de el. 

— Să rămîn eu? — strigă Joaniki şi mai tare. — 
Pentru nimic în lume! După mine, ur-a-al — strigă 
el, cutremurînd văzduhul, şi fugi. înaintea lui Budiş- 
cev, care se poticnea, împiedicîndu-se cu picioarele-i 
strimbe ba de cadavre, ba de ghiulele, ba de pietre. 

Nu făcu nici cinci paşi, însă, și se prăvăli din 
fugă, lovit de un glonte în picior. 

— U-uf! Îţi spuneam eu! — apucă să-i strige din 
mers Homenko, dar căzu şi el îndată, ucis pe loc. 
Puşcaşii englezi întîmpinau cu un foc precis pe ruşii 
care se năpusteau ca să-i alunge, dar distanța nu 
era mare, iar Homenko alergase în văzul lor. 

Soldaţii însă începură să strige ura şi năvăliră 
înainte, întrecîndu-l pe Budişcev. 

Deprinşi cu atacul la baionetă, ei goneau, strădu- 
indu-se să ţină frontul strîns, ocolind din obișnuinţă 
pe cei căzuţi din rîndurile lor şi revenind la loc, cot 
la cot. Puşcaşii englezi nu rezistară presiunii şi o 
luară înapoi, spre tranșeele proprii, şi cu toate că, 
în aceste cîteva minute, rîndurile celor din regi- 
mentul Kamciatka se răriseră foarte mult, lojamen- 
tele fură totuşi curățate de inamic. Cu o sabie scurtă 
în mînă, cu sudoarea şiroind pe îruntea-i înaltă ce-i 
ieşea de sub chipiul alb dat pe ceafă — aşa cum îl 
purta Nahimov — Budișcev făcea gesturi largi şi 

striga, adăpostind soldaţii sub acoperiri, iar în vre- 
mea aceasta ajutorul lui Shirley, colonelul de geniu 
Tilden, aduse la atac împotriva rușilor rezerva de 
şase sute de oameni. 

Budişcev nu se așteptase deloc la aşa ceva. După 
începutul destul de modest al acţiunii, nici nu putea 
bănui că intenţiile lui Raglan mergeau mult mai 
departe de contraproșuri şi că deja de la mijlocul 
zilei întreg bastionul trei apărea cartierului general 
englez ca o pradă uşoară, după nimicitoarea cano- 
nadă, mai ales faţă de garnizoana cu totul infimă a 
bastionului : acest din urmă lucru era cunoscut de 
la dezertorii polonezi. 

Rezerva englezilor atrase după ea şi pe cei care 
se retrăgeau, iar forţele erau acum de peste trei ori 
mai mari față de cei din regimentul Kamciatka, care 
se apărau cu baionetele, dar dădeau înapoi. 

La un loc cu ceilalţi, se retrăgea și Budișcev, flu- 
turind mica lui sabie şi căutînd, în acelaşi timp, să 
nu dea peste vreun lojament și să cadă cînd, deodată, 
asupra lui se repezi un uriaş cu tunică roșie și cu 
obrajii stacojii şi-i azvîrli din mîini sabia cu o lovi- 
tură de pat de armă. Apoi îl tîrî într-o parte, prizo- 
nier, apucîndu-l de guler cu mîinile ca într-un 
cleşte... 

— Blagorodnicia voastră! Luaţi comanda grupu- 
lui nostru! — se adresă, în acest timp pe bastion 
Koşka, sublocotenentului de geniu Borodatov. 

— Care grup? Unde? — spuse Borodatov, întor- 
cînd capul. 

Intr-adevăr, în spatele lui se strînsese un grup de 
vreo şaizeci de oameni, în care erau şi matrozi, și 
plastuni de ai lui Hrulev, şi genişti... 

— Fără ordin superior nu pot! — spuse Boroda- 
tov, dar Koşka, privindu-l aspru, aproape că îi 
strigă : 

— Infanteriştii noştri nu mai pot să ţină! Ii go- 
mesc din urmă. Uitaţi-vă! 

Borodatov se uită prin ambrazură, apoi se întoarse 
imediat şi, ridicînd mîna în sus, făcu semn grupului 
care se încolonase de la sine şi ieşi pe poarta bas- 

tionului cu pas solemn şi cu ochii aprinși — deși 
încă slab şi palid după zăcerea în spital — ducînd 
după el grupul mic, dar care mergea de bunăvoie în 
ajutorul alor săi. 

Aruncîndu-se în învălmăşeală, grupul acesta făcu 
multe isprăvi. El năvăli impetuos, iar celor din regi- 
mentul Kamciatka — care dădeau înapoi — li se 
păru un ajutor uriaş, aproape un regiment întreg... 
Se opriră pe loc, iar peste o clipă se năpustiră îna- 
inte, strigînd „ura“, după cei din grup. Englezii în- 
cepură să se retragă repede, iar Borodatov, împreună 
cu vreo zece geniști şi plastuni care se aflau lîngă 
el, ajunse din urmă pe uriaşul care îl tîra pe Budiş- 
cev. Lăsîndu-şi prada, englezul se feri înlături, pre- 
gătind din fugă carabina pentru a trage... Clipa de 
zăpăceală a englezilor trecu însă şi ei începură din 
nou să preseze peste tot asupra celor din regimen- 
tul Kamciatka. 

— Inapoi, înapoi, fraților! — strigă Budişcev, 
uitîndu-se peste umăr spre bastion, de unde nu venea 
nici un sprijin. 

Era fără chipiu — roșcat, păros, cu fruntea mare 
— dar, abia smuls din prizonierat, se simţea iarăşi 
comandantul detaşamentului. 

Detașamentul se retrăgea, trăgînd şi apărîndu-se 
cu baionetele, fără să ştie că pe bastion sosise din 
oraş regimentul Volîn, alcătuit numai dintr-un sin- 
gur batalion, adică din aproape cinci sute de baio- 
nete. 

Ce-i drept, era destul de tîrziu şi se însera... 

Lovitura celor din regimentul Volîn nu numai că 
salvă rămășiţe!e detaşamentului lui Budişcev, dar îi 
sili pe englezi să părăsească pentru a doua oară 
lojamentele ruşilor, iar colonelul Shirley trebui să 
arunce în luptă pe toţi lucrătorii săi — aproape o 
mie de oameni — pentru a determina, în sfîrşit, pe 
aceşti bravi să se retragă spre bastion, după ce îşi 
pierduseră în timpul atacului aproape toţi ofiţerii. 

Întunericul puse capăt luptei. Lojamentele căzură 
în mîinile englezilor, dar Marele Redan, pe care 
Raglan visa să pună în curînd mîna — rămase, ca 

şi mai înainte, inaccesibil şi puternic: în noaptea 
aceea, toate tunurile lovite fură înlocuite cu altele 
noi. şi acolo, şi pe colina Malahov. 

Totuşi, aici, lîngă „Trei prunci“, noaptea aceasta 
fu plină de întrebări şi de nelămuriri. .În schimb, 
situaţia se lămuri repede acolo, la statul major al 
lui Gorceakov... După cum se știe, clădirile înalte şi 
evenimentele mari par mai vizibile și mai clare din 
depărtare. 

Aici, pe Malahov, unde Totleben, Nahimov şi Hru- 
lev se întîlniră în întunericul ce se lăsase, domni 
vreo două ore convingerea că redutele Selenghinsk 
şi Volîn fuseseră recucerite de la francezi. Ba Hru- 
lev, întors de la bateria Zabalkanskâia, chiar raportă 
despre aceasta lui Nahimov ca ajutorului de coman- 
dant al garnizoanei, ducînd reglementar mîna la că- 
ciulă. 

Deoarece, odată cu întunericul, pe întinsul cîmp al 
aprigei lupte se lăsase liniştea și nu se mai auzea 
nici duelul obişnuit de artilerie şi nici focuri de 
arme, primul care se îndoi de cele raportate de Hru- 
lev lui Nahimov fu Totleben, care trebăluia pe lîngă 
lucrătorii de pe bastionul Kornilov. 

— Vă rog să mă iertaţi, Stefan Alexandrovici, — 
se adresă el lui Hrulev. — Dacă i-am îi alungat pe 
francezi din ambele redute, pentru ce este acolo atita 
linişte ? Ar trebui ca ei să atace reduta din nou... 
Pentru ce nu atacă ? 

— Pentru că i-am scărmănat bine, iar acum își 
scarpină coastele, iată pentru ce! — răspunse ener- 
gic Hrulev. — Datoria noastră este să recucerim 
acum şi Kamciatka... Ah, cînd te gîndeşti că am scă- 
pat-o din mîini! — gemu el mînios şi îndurerat, 
ameninţind cu pumnii întunericul. — De, dacă nu 
era absolut nimeni cui să-i laşi pe seamă Kamciatka 
atunci cînd am plecat la reduta Selenghinsk! Nu era 
nimeni — literalmente — așa cum vă spun, Eduard 

Ivanici... Nu numai că nu era nici un ofițer superior, 
dar nici măcar un sublocotenent întreg şi nevătă- 
mat nu era! Am căutat, am strigat, dar degeaba... 
Ofițerii de legătură s-au repezit peste tot să caute 
pe cineva şi au avut noroc că l-au găsit teafăr pe 
locotenent-colonelul Wentzel, care s-a prezentat la 
mine! „la imediat comanda garnizoanei fortifica- 
tiei!“ îi spun eu bucuros. — „Am înţeles...“ — răs- 
punde el. Și, deodată, se sparge alături o blestemată 
de grenadă, iar Wentzel al meu cade la pămînt, cu 
sîngele curgîndu-i din gură... Nu ştiu ce s-a întîm- 
plat apoi cu el, că n-aveam timp, trebuia să plec... 
N-am mai avut încotro şi am lăsat comandanţi pe 
ofiţerii mei de legătură — pe aspirantul Zarubin şi 
pe sublocotenentul Sikorski... Ce fel de comandanți 
sînt ăștia, judecă şi dumneata ! Cînd au mai fost ei 
comandanţi 2 Ei, na... Ce să-i faci? Bine, cel puţin, 
că redutele sînt din nou în mîinile noastre, iar Kam- 
ciatka o s-o recucerim... Așteaptă numai să ne mai 
vină oameni din oraș! 

— Acum, poate că se întăresc ei acolo, — spuse 
evaziv Nahimov, — aşa că, pînă cînd ne-om găti 
noi... 

— N-au să poată face prea mult, Pavel Stepantci ! 
Numai să nu o lăsăm pînă dimineaţa în mîinile lor, 
— răspunse cu înflăcărare Hrulev, în timp ce Totle- 
ben clătină din cap: 

— O să avem pierderi mari... Şi apoi, nu știu dacă 
vom obține aprobarea prinţului. 

— Pentru ce să mai cerem aprobarea, cînd lupta 
încă nu s-a terminat ? — sări în sus Hrulev. 

— Mie mi se pare că s-a terminat, Stefan Alexan- 
drovici. Altfel, de ce este atita linişte? Dumneavoas- 
tră pe cine aţi lăsat la redute? 

— Am lăsat pe locotenent-colonelul Urusov la co- 
manda bateriei Zabalkanskaia și al ambelor redute... 
Tot el mi-a raportat că redutele au fost recucerite. 

— El v-a raportat? Ei, vedeţi? Va să zică, n-aţi 
fost dumneavoastră personal la redute ? 

— N-am putut străbate... Am văzut numai că 
acolo se aflau francezii ! 

— Asta am văzut-o şi moi de aici, — spuse Nahi- 
Mov. 

— Da, dar permiteţi să vă raportez... Cînd am 
ajuns la bastionul doi, au apărut două batalioane din 
regimentul Erivan, în frunte cu locotenent-colonelul 
Kraevski. L-am trimis peste pod, să-l sprijine pe 
prinţul Urusov la bateria Zabalkanskaia. Acolo a 
avut. de furcă cu francezii — am văzut — totuși, cei 
din regimentul Erivan i-au pus pe goană pe francezi 
şi au răzbit pînă la Zabalkanskaia... Asta am văzut-o 
cu ochii mei... Apoi, tot într-acolo s-a îndreptat și re- 
gimentul Kremenciug, care avea patru batalioane... 

— Aha, da, cu un asemenea sprijin s-ar putea ca 
redutele să fi fost cucerite, — consimţi Totleben, dar 
Hrulev spuse înciudat: 

— Am primit în această privință un raport lim- 
pede! Cum să nu fi fost cucerite? 

— În orice caz, mda, asupra Kamciatkăi trebuie 
deschis focul, ca să nu se lucreze — spuse Nahimov, 
iar Totleben adăugă: 

— Vă rog să mă iertaţi, Stefan Alexandrovici, dar 
pentru mine chestiunea cu redutele nu prea e lim- 
pede. Chestiunea asta e foarte importantă... S-ar 
putea întîmpla să fie „nevoie să deschidem foc şi 
asupra redutelor. 

— Ei, poftim ! Dumneata, va să zică, nu mă crezi, 
nu ? — strigă indignat Hrulev. 

Totleben îl luă împăciuitor de braţ: 

— Stefan Alexandrovici, pe dumneavoastră vă 
cred! Pe dumneavoastră nu îndrăznesc să nu vă 
cred... Ferească domnul! Dar raportul, raportul pe 
care l- aţi primit cu privire Ía redute, cred că este ne- 
voie să fie verificat. 

— Bine, se poate trimite acolo un ofiţer! — spuse 
Hrulev. | 

— Ei, uite, cred că are să fie mai bine dacă am 
să plec chiar eu, — replică Totleben. — Dacă se va 
dovedi că redutele nu mai sînt ale noastre — să ad- 
mitem asta numai pentru un moment — atunci pen- 
tru ce să mai pornim să recucerim luneta ? Parcă 

ne vom putea menţine în ea cînd vom fi flancaţi din 
redute ? 

— Redutele au fost cucerite de noi! — strigă Hru- 
lev, izbindu-se în piept. 

— Cu atît mai bine pentru noi... Trebuie să le văd 
şi să pun acolo lucrările la punct, — spuse domol, 
dar încăpăţinat Totleben şi, luînd cu el un agent de 
legătură — un subofițer cazac — porni spre redute, 
dar nu pe cîmpul de luptă, ci de-a lungul liniei de 
fortificaţii. 

Ajuns la bastionul unu, care nu prea avusese de 
suferit de pe urma canonadei, dar care cerea ca și 
bastionul doi — vecin cu el — lucrări mari peniru 
a fi întărit în cazul cînd redutele ar fi căzut — Tot- 
leben se îndreptă spre podul de peste vîlceara Kilen. 
Întîlnea mereu soldaţi cu brancarde, ducînd răniţi. 

Brancardele însă nu erau de ajuns. Răniţii erau 
duși şi pe arme acoperite cu mantale, iar oamenii 
înjurau în mers, cu glasuri răgușşite, căci, în fiece 
clipă, se poticneau în întuneric de cadavre. Lîngă 
pod, cadavrele erau. peste măsură de multe... Ele 
stăteau în grămezi de ambele părţi ale podului, trase 
de o parte din drum. 

— Hei, ostaşi ! Din ce regiment sînteţi ? — întrebă 
Totleben, oprind calul lîngă niște soldaţi cu o bran- 
cardă pe care gemea slab un rănit. 

— Din regimentul Erivan, 'nălţimea voast... — 
răspunse obosit unul din perechea din faţă. 

— De unde veniţi ? 

— Păi, de-acolo, din redută, 'nălțime... 

— Din redută ? Din care anume? 

— Da’ cine mai ştie cum i-o fi zicînd, 'nălțime... 
— Soldatul privi mai atent şi adăugă: — Că nouă 
doar nu ni s-a spus, 'nălţimea voast'... 

— Va să zică, reduta Vo-lîn este acum a noastră, 
și Selenghinsk la fel? — întrebă răspicat şi despăr- 
tind cuvintele Totleben. 

— Ştiut lucru că-i a noastră, 'nălțimea voast'... — 
răspunse soldatul pe un ton plin de curaj, dar Totle- 
ben, ca să se lămurească pe deplin, socoti necesar 
să-l mai întrebe : 

— Va să zică, au fost recucerite de la francezi de 
regimentul vostru ? 

— Intocmai... Recucerite! — răspunse soldatul 
din regimentul Erivan tare și nu fără mîndrie pentru 
regimentul lui ; ceilalţi trei tăceau. 

— Ei, bravo, dacă e aşa! — spuse cu bucurie Tot- 
leben. 

— Să trăiţi, 'nălţimea voastră! — turuiră de data 
aceasta toți patru și Totleben îşi porni calul mai 
departe, fără să mai oprească pe alţii care îi veneau 
în cale. 

Dar nu departe de dîmbul pe care era instalată 
bateria Zabalkanskaia şi unde se zărea o mulţime de 
oameni, un plutonier major — judecînd după vocea-i 


groasă şi autoritară — dădea ordine unui grup de 
soldaţi şi Totleben opri calul lîngă el. 
— Din ce regiment? — întrebă el, aplecîndu-se 


ușor spre plutonierul major. 

Acesta îl măsură cu ochi de ostaş vechi, apoi luă 
brusc poziţie de drepţi și îşi repezi mîna la cozoroc, 
răspunzînd răspicat: l 

— Redutele, de... nu putem ca să ştim, înălțimea 
voast’... 

— Aha! Bun — Kremenciug !... Dar redutele Vo- 
lîn și Selenghinsk sînt acum în mîinile noastre ? 

— Redutele, de... nu putem ca să ştim, înălțimea 
voast”... 

— Cum nu ştii? Se poate? — se miră Totleben. 

— Regimentul nostru, înălțimea voast', n-a ajuns 
pînă le redutele alea... 

— Asta-i bună! Da’ de ce m-a ajuns? 

— Din pricina focului, puternic al inamicului, 
înălțimea voast”... 

— Să zicem... Să zicem că regimentul vostru n-a 
ajuns. Dar alt regiment a ajuns ? 

— De alt regiment nu putem ca să ştim! Știm 
doar că al nostru, Kremenciug, a sosit din oraş cel 
din urmă, iar altele după noi nu s-au mai văzut, 
înălțimea voast... ` 

Totleben ridică nedumerit din umeri și se îndreptă 
grăbit spre baterie ca să întrebe acolo pe cineva 

care trebuia să ştie mai bine decît un plutonier ma- 
jor sau un soldat. 

La baterie, găsi o dezordine de neînchipuit. In- 
trebă de redute pe unul din ofiterii întîlniţi, iar 
acesta răspunse destul de sigur pe el că nu se putuse 
recuceri decît acea baterie, iar redutele rămăseseră 
în mîinile francezilor. 

— Dar cine este comandant aici? — întrebă in- 
dignat Totleben. 

Locotenent-colonelul prinţ Urusov. 

— Unde-i acum ? 

— Nu pot să ştiu, înălţimea voastră. 

Cu greu reuși să dea de Urusov. 

— Spuneţi-mi măcar dumneavoastră, prințe, sînt 
ori nu sînt ale noastre redutele ? 

— Mai poate fi îndoială, înălțimea voastră? — 
se miră Urusov de o asemenea întrebare. — Se-nţe- 
lege că-s ale noastre... 

— Ei, în fine, am aflat ce-mi trebuia ! — se bucură 
Totleben. — Trebuie să recunosc însă că e revoltă- 
tor... Aici, la dumneavoastră, nimeni nu ştie nimic 
precis !... Cine este comandant acolo, la ambele re- 
dute ? Sau este cîte unul la fiecare? 

— Generalul Hrulev m-a numit pe mine coman- 
dant al întregului sector de dincolo de vilceaua Kilen, 
înălțimea voastră, dar comandantul regimentului 
Erivan, locotenent-colonelul Kraevski, nu vrea să as- 
culte de ordinele mele, iar comandantul regimentului 
Kremenciug, colonelul Svişcevski, este mai mare în 
grad ca mine şi nici el nu vrea să mă recunoască! — 
răspunse cu năduf Urusov. 

— Bine, perfect, dar unde sînt aceşti ofiţeri supe- 
riori, Kraevski şi Svişcevski? — se interesă Tot- 
leben. 
` — Sînt la regimentele lor, înălţimea voastră. 

— Care dintre acele două regimente este la reduta 
Volîn şi care la Selenghinsk ? 

— N-aş putea spune precis... 

— Ei, poftim! Pe dumneavoastră, prinţe, gene- 
ralul Hrulev v-a lăsat doar comandant al întregului 
sector, nu ? 

— Ce pot să fac eu, dacă ei n-au auzit ordinul 
acesta verbal şi nu vor să mi se supună ? 

— Totuşi, adineauri am întîlnit aici niște grade 
inferioare din regimentul Kremenciug, — își aduse 
aminte Totlehen. 

— Da, aici lîngă baterie, mi se pare că sînt uni- 
tăți şi din regimentul Kremenciug şi din regimentul 
Erivan, dar grosul acestor regimente trebuie să fie 
acolo, pe redute... 

— Dumnezeule, asta rămîne pentru mine o pro- 
blemă de nedezlegat! — spuse Totleben, dîndu-și 
braţele înlături. — Poate că o fi pe-aici cineva din 
fosta garnizoană a redutelor 2 Comandantul Selen- 
ghinskului, de pildă, era locotenentul Skariatin... Nu 
ştiţi, mai trăieşte ? 

— Locotenentul Skariatin este aici, înălţimea 
voastră, — răspunse milităreşte de alături din întu- 
neric însuși locotenentul Skariatin şi ieşi înainte. 

— Aha... Ei, uite, dragă, ai să-mi spui dumneata, 
în sfîrşit, cine este acum comandant la reduta asta 
şi cine este la Volin? — exclamă Totleben bucuros 
întorcîndu-se spre el, dar Skariatin răspunse înto=- 
mai ca și ceilalți dinaintea lui... 

— Nu pot să ştiu, înălțimea voastră... 

— În acest caz, află imediat şi raportează-mi! — 
ordonă mînios Totleben. — Naiba ştie ce harababură 
este aici !... Ia o echipă de matrozi și du-te imediat. 
Am să te aştept aici. 

— Am înţeles, înălțimea voastră ! 

Skariatin dispăru în întuneric, iar Totleben plecă 
să cerceteze fortificația şi primul lucru care îl izbi 
fură tunurile blocate cu răngi, ici unu, colo altul, toate 
la rînd... 

— Nemaipomenit! Ce înseamnă asta? Este cea 
mai mare absurditate ! — strigă Totleben lui Urusov. 
— Odată ce bateria a fost ocupată de dumneavoas- 
tră, cea dintii datorie pe care o aveaţi era să daţi 
ordin să fie desfundate tunurile. Sau... sau poate 
aveați de gînd să predaţi bateria absolut fără nici o 
luptă, în caz cînd inamicul v-ar fi atacat, hm? 

— Am scăpat din vedere, înălțimea voastră, — 
răspunse încurcat Urusov. 

— O scăpare din vedere, credeţi ? Este... o crimă 
și nu o scăpare din vedere! 

Totleben stătu la baterie nu mai puţin de o jumă- 
tate de oră, cercetînd personal totul și aducînd-o în 
stare de luptă. În sfîrşit, se întoarse Skariatin. 

— Am sosit din recunoaștere, înălțimea voastră, 
— raportă el lui Totleben. 

— Ei, ce-i? Cum e? Vorbește! 

— Apropiindu-mă pe cît era posibil de redute, 
înălțimea voastră, am auzit foarte limpede în cîteva 
locuri vorbindu-se franţuzeşte... 

— Asta... asta ce-nseamnă? — întrebă’ Totleben 
nedumerit încă. 

— Pentru mine este limpede că ambele redute sînt 
ocupate de francezi, înălţimea voastră, — răspunse 
răspicat Skariatin. 


8 
Comandantul suprem al forţelor ruseşti, — prinţul 
Gorceakov — nu rămăsese pasiv față de msaltarea 


celor „Trei prunci“ : el o urmărise de pe Partea de 
Nord, cît timp se putuse vedea ceva. E drept că el 
personal nu vedea mai departe de zece paşi, dar din- 
tre ofiţerii statului său major erau totuşi şi oameni cu 
vederea ascuţită, ca generalii Kotzebue, Serjputovski, 
Buturlin, Uşakov şi Liprandi, care mai aveau şi ochiane. 

Gorceakov se adresa cînd unuia, cnd altuia dintre 
ei, pînă cînd i se spuse, în sfîrșit, că francezii înaintau 
și că începuse asaliul redutelor... 

— Şi? Şi? Ce fac ai noştri ? 

— Nu se știe, luminăţia voastră, — îi răspundeau 
diplomatic generalii. — Se vede doar fumul de pul- 
bere şi deocamdată nimic mai mult... Va trebui să 
aşteptăm veştile de la semnalizatoare. 

Turnul de semnalizare era alături, pe țărm, şi Gor- 
ceakov rămase uluii de ştirea primită : „Redutele Vo- 
lîn şi Selenghinsk au fost cucerite de inamic“. 

— Atît de repede ? Cucerite ?... Nu s-a opus nici o 
rezistență ? Cum vine asta, hm? — bolborosea Gor- 
ceakov aproape copilăreşte, sticlindu-şi ochelarii ba 
în direcţia unuia, ba a altuia dintre generalii săi. 

Căuta la ei sprijin şi confirmarea neîncrederii sale 
în vestea primită; trecură astfel cîteva minute, fie- 
care general trebuind să-i spună cîte ceva liniştitor, 
cu atît mai mult cu cît în ziua aceea el se simţea 
prost... Faţa îi era trasă şi palidă, spatele se cocîrjase, 
iar pieptu-i scofilcit îi scăzuse şi mai mult, în timp 
ce molfăia bătrîneşte din buze. 

lată că de la 'semnalizatoare fu adusă o altă ştire. 
Toţi se repeziră şi, Kotzebue, în calitate de şef al 
statului major, o citi cu glas tare: 

— „Luneta Kamciatka a fost cucerită“. 

— Ce-i asta ? — şopti Gorceakov. — Sfîrşitul sau... 
încă nu-i sfîrşitul ? 

Acum, nici unul dintre generali nu mai încercă să-l 
liniştească. Toţi erau uluiţi de repeziciunea în acţiune 
a francezilor şi de succesul lor şi priveau la turnul de 
semnalizare, așteptînd ceva şi mai amar. 

Știrea următoare despre mersul luptei sosi însă pe 
calea obişnuită : o aduse unul dintre aghiotanţii lui 
Sacken, trecînd peste Rada Mare. Sacken raporta că 
el se așteaptă la asaltul general al Sevastopolului și 
deși i se cer ajutoare de pe Korabelnaia, el nu poate 
trimite de pe Partea Orăşenească mai mult decît un 
regiment și cere comandantului suprem indicaţii per- 
sonale și trupe pentru a respinge asaltul asupra ora- 
şului. 

Raportul lui Sacken nu lăsa loc la interpretări : mo- 
mentul era hotărîtor. 

— Numai Petru, numai Petru cel Mare, pe Prut, 
a fost în situaţia în care mă aflu eu acum! !), — bol- 
borosi Gorceakov. — Nici o armată din lume nu s-a 
găsit vreodată într-o situaţie atît de proastă]... Și 


1) Armata lui Petru cel Mare, în timpul războiului cu Turcia din anul 
1711, a fost împresurată pe rîul Prut, de o mare oştire turcească. Întrucît 
aliații nu i-au dat ajutorul promis, el a fost nevoit să încheie o pace 
dezavantajoasă pentru a-şi salva armata. (N. red. ruse.) 

toate, numai din vina lui 'Menşikov... A lui, a luil 
Asta-i păcătoasa moştenire rămasă de la elt... De ce 
se lăfăie acum într-un palat şi nu aici... aici ! 

Era zguduit tot de un tremur nervos. Kotzebue se 
oferi să meargă în oraș, în ajutorul lui Sacken, iar 
Liprandi propuse să trimită un regiment din corpul 
șase de armată, al său, în locul aceluia pe care Sac- 
ken îl trimisese la Korabelnaia. 

Gorceakov dădu de cîteva ori din miini cu totul 
deznădăjduit şi se îndreptă spre calul său, abia miş- 
cîndu-şi picioarele. În a doua jumătate a nopţii, ge- 
neralul Hrulev primi ordin de la el nu numai să re- 
nunţe la „nebuneasca întreprindere“ de a recuceri re- 
dutele de la francezi, dar să părăsească şi bateria 
Zabalkanskaia, ducînd tunurile de acolo pe bastioa- 
nele unu şi doi. 

Astfel, sistemul de apărare a Sevastopolului, prin 
contraproşuri, cu care el venise vesel.de la Chişinău 
— triumiînd anticipat la gîndul cît de comod şi cît de 
simplu va reuși să-i împingă pe aliați către mare — 
se nărui în el chiar mai înainte de a se fi măruit în 
faţa bastioanelor. În locul acestui sistem, nu că se 
născu, dar crescu repede unul nou, şi cu totul opus: 
să nu te întinzi, ci să te restrîngi, pentru a evacua cît 
mai repede întreaga garnizoană din Sevastopol. 

Nu era o hotăriîre luată atunci, în pripă, ci ajunsese 
la ea cu mult mai înainte, iar acum devenise de ne- 
clintit. Incurcă-lume şi siciitor de felul lui, ar îi putut 
o vreme să uite de hotărîrea de a duce neapărat la 
îndeplinire acest plan... Era în stare oricînd să se 
supună unui ordin de sus, sau chiar și argumentelor 
celor apropiaţi din statul său major, dar hotărîrea 
aceasta, de a scoate garnizoana din Sevastopol, nu 
şi-o mai schimbă în tot restul asediului. 

Sosi ziua de 27 mai (8 iunie). Gorceakov, care nu 
dormise în noaptea aceea, liniştit oarecum de faptul 
că aliaţii se mărginiseră numai la cucerirea celor trei 
redute, scria cu mîna tremurătoare ţarului : 

„Sosit aici, acum opt săptămîni, am găsit pe ina- 
mic superior nuwmericește, instalat pe o poziţie inac- 
cesibilă, întărită din spate, care — cu aproşurile şi 

redutele sale — îmbrăţișa orașul pe tot perimetrul, 
găsindu-se la 60 de stînjeni de bastionul patru. 

„Acum, după opt săptămîni de asediu extrem de 
istovitor, după ce am suportat bombardamente nemai- 
văzute, care ne-au pricinuit uriașe pierderi în oameni 
și îndeosebi în ofițeri superiori şi inferiori, văd ina- 
micul din nou întărit şi primind necontenit noi aju- 
toare. În prezent, ameninţă să întrerupă comunicațiile 
prin golf, iar eu am pulbere numai pentru 10 zile. Nu 
mai pot să apăr acest nefericit oraş! 

„Sire! Fiţi milostiv şi drept ! Venind aici, ştiam că 
sînt condamnat la pieire şi nu am ascuns aceasta în 
fața Majestății Voastre. Cu nădejdea în vreo schim- 
bare neașteptată a situaţiei, a trebuit să rezist pînă 
la ultima posibilitate, dar acum ea a sosit. Nu pot să 
mă gîndesc la altceva, decît cum să scot restul vite- 
jilor apărători ai Sevastopolului, fără să expun mai 
mult de jumătate din ei la pieire. Dar şi în această 
privință nu sînt multe speranţe. Singurul lucru în 
care nu-mi pierd nădejdea, este că voi reuși poate să 
apăr peninsula. Dumnezeu şi Majestatea Voastră 
sînteţi martori, că nu sînt eu de vină în toate acestea“. 

Nu mai era o scrisoare, ci tînguirea unui coman- 
dant suprem, învins, la fel ca şi predecesorul lui, 
mult mai înainte de a fi fost înfrîntă arma încredin- 
tată conducerii lui. În disperarea care-l cuprinsese, el 
uitase chiar, cînd anume sosise la Sevastopol: de la 
8 martie pînă la 27 mai, trecuseră nu opt, ci aproape 
douăsprezece săptămîni. Situaţia lui era într-adevăr 
dificilă. 

Aşteptînd asaltul dinspre Partea Orăşenească, el 
trimise acolo, de pe Partea de Nord şi de pe Inker- 
man, regiment după regiment, încît inamicul ar fi 
putut foarte uşor să cucerească în ziua aceea toată 
Partea de Nord, dacă ar fi debarcat la Kacea, pre- 
sînd în același timp asupra înălțimilor Mackenzie şi 
Inkerman, din direcţia rîului Ciornaia. 

Inamicului nu-i ardea însă de asemenea operațiuni 
complicate. Ceva anume îl pusese pe gînduri și pe 
Raglan şi chiar pe înflăcăratul Pélissier. Gorceakov 
nu cunoștea precis cît îi costase ocuparea celor trei 

redute și a lojamentelor din faţa bastionului trei, dis- 
truse de un bombardament nemaicunoscut în istoria 
războaielor, dar aliaţii reuşiseră să-şi evalueze pier- 
derile și să raporteze despre ele în cifre aproximative 
la Paris și la Londra. Potrivit rapoartelor, englezii 
pierduseră șapte sute de oameni, iar francezii avuse- 
seră peste cinci mii cinci sute de morţi, răniţi și dis- 
păruţi. 

Pierderile ruşilor, cum s-a stabilit mai tîrziu, erau 
mult mai mici. 

Ziua de 27 mai trecu în obişnuitul duel de artilerie, 
iar la 28 mai francezii înălțară steagul alb şi trimi- 
seră un parlamentar, propunînd un armistițiu pentru 
ridicarea cadavrelor. Armistițiul fu acceptat. 

El se deosebi de celelalte, prin faptul că din partea 
franceză apăru o întreagă cavalcadă de amazoane, 
iar ofițerii francezi — din cale afară de amabili cu 
cei ruși — erau într-o provocătoare ținută de paradă. 

Bătea la ochi şi faptul cà printre ei mai erau și 
nişte civili cu pălării de paie, cu haine albe şi cu 
bastoane în mină. Totuși, era puțin probabil ca în 
ochii lor să îi constituit o privelişte plăcută acel nu- 
măr imens de zuavi, puşcaşi algerieni, vînători şi sol- 
dați din legiunea străină, ucişi pe acest mic petic de 
pămînt rusesc. 

Armistițiul se isprăvi, însă, steagurile albe, paşnice 
încetară să mai fîlfîie, iar sunetele goarnelor se stin- 
seră şi toată mulţimea de oameni, dispuşi ca de săr- 
bătoare, se retrase, iar zilele obişnuite ale războiului 
reîncepură printr-un schimb de focuri. 


Capitolul VII 
PIROGOV PLEACA 


I 


In noaptea de 26 spre 27 mai, energica soră de ca- 
titate Praskovia Ivanovna Grafova pansase o sută 
optzeci şi şase de răniți, în adăpostul ei de pe bastio- 
nul Kornilov. 

Pînă şi cei doi matrozi care o ajutaseră abia se mai 
țineau pe picioare spre dimineaţă. E drept că fuse- 
seră şi ei răniți, deși uşor, chiar la începutul luptei, 
iar pansamentul li-l făcuse încă pe lumină, tot Pras- 
kovia Ivanovna. Mîiniie ei puternice, obișnuite cu 
treaba aceasta, se mişcau neobosit, punînd pe răni 
scamă şi pansînd. 

Lăzi cu scamă și pansamente, două căldări cu apă, 
o luminare topită în brăţara unei baionete înfipte în 
podeaua adăpostului şi o alta la fel în gîtul unei 
sticle de cvas, în sfîrşit, un scăunel lipicios şi roșu de 
sînge, pe care şedeau răniții în timpul pansamentului 
— dacă puteau sta jos — acesta era întregul inventar 
al micului post de prim-ajutor, cel mai apropiat de 
ambrazuri, de merloane, de magaziile de pulbere şi 
de fumul prafului de puşcă. 

— Ei, dragă, să-ţi fie inima uşoară ! — avea grijă 
să spună Praskovia Ivanovna fiecărui ostaş pe care 
după pansament îl trimitea din adăpostul ei, fie din 
nou la unitate, fie la profesorul Hubbenet pe Korabel- 
maia, fie la Pirogov în oraş, 

Acest „să-ţi [ie inima uşoară“ părea la început o 
ciudățenie a femeii acesteia cît un munte, în vîrstă, 
cu o conformaţie a gîndirii şi a vorbirii ca a oameni- 
lor din popor şi care îi tutuia pe toţi de la soldat 
pînă la comandantul suprem. În aceste patru vorbe 
mici, se ascundea un îndepărtat şi adînc sens interior, 
de parcă întreaga, uriaşa patrie a apărătorilor Sevas- 
topolului — Rusia — vorbea prin gura sorei de pe 
această poziție înaintată — cheia Sevastopolului : 

— Ține capul sus ! Nu-ţi pierde curajul ! Orice pri- 
mejdie de moarte înt?mpin-o cu o glumă! În spatele 
tău este neînvinsa patrie | 

Prin aceeaşi conformaţie a minţii şi a caracterului, 
a omului cu rădăcini adînci in popor — ca şi Pras- 
kovia Ivanovna — se înfăţişa şi academicianul Piro- 
gov, cu toate că studiase medicina la Derpt, iar cîteva 
din lucrările lui ştiinţifice le scrisese în limba ger- 
mană. 

Voia bumă, ca semn al unei inepuizabile energii, 
nu-l părăsea în nici o împrejurare. Chiar dacă se 

supăra pe vreunul dintre ajutorii lui, pentru lipsa de 
îndemiînare, sau pe autorităţile superioare, care îşi 
dădeau silinţa să amine la calendele greceşti cererile 
lui — iar uneori pur şi simplu să nu le dea curs — 
chiar şi atunci ştia să vorbească figurat, sarcastic, și 
să mînuiască ironia care lovea în ţintă, tot atît de 
eficace ca şi un foc bine ochit. 

"Dacă Praskovia Ivanovna îşi făcuse rost de un 
adăpost pe bastion, Pirogov se stabilise în cele din 
urmă la spitalul de campanie din oraş, în clădirea 
fostului Cerc al Nobilimii, aducînd tot acolo şi pe 
medicii sosiți împreună cu el. 

Lucrul acesta se întimplase, pe de o parte, pentru 
că în prima lui locuință din oraș își făcuse de lucru 
o bombă inamică — spărgînd acoperișul şi tavanul — 
iar apoi, în a doua locuinţă a sa, într-o căsuță din 
fața Golfului Artileriiskaia, o altă bombă — din feri- 
cire în lipsa lui — dărîrmase tocmai colțul în care era 
patul. Dealtfel, o a treia bombă stăruitoare — trimisă 
noaptea de pe o canonieră engieză — furișată prin 
întuneric pînă aproape de intrarea în Rada Mare — 
se pricepuse să dărime şi o cameră lăturalnică a spi- 
talului de campanie din clădirea fostului Cerc al No- 
bilimii. 

Dacă Praskovia Ivanovna era în stare să facă 
într-o noapte mai mult de o sută optzeci de pansa- 
mente, Pirogov făcuse — în afară de alte operații — 
aproape cinci mii de amputări... în cîteva luni de 
muncă depusă la Sevastopol. Cite odată, sculîndu-se 
dis-de-dimineaţă, cînd ceilalţi medici încă dormeau, 
el lucra deja în sala de operaţii, ajutat numai de fel- 
cerul de gardă şi de o soră. Pe seama celorlalţi chi- 
rurgi de la acest spital de campanie — deşi nu erau 
puțini — reveneau abia vreo patru sute de operații 
de amputare, 

Pirogov venise la Sevastopol, însă, nu numai ex- 
clusiv pentru această muncă de la masa de operații... 
El ştia din Caucaz cît de prost era organizată, în 
general, în Rusia opera de ajutorare a răniților. El 
venise ca reformator al acestei opere. 

Știind cum îl primise atunci ministrul de război, 
prealuminatul prinț Cerniîşev, cînd se întorsese din 
Caucaz cu raportul despre hoţiile din spitale, Pirogov 
se asigurase acum de protecţia influentei marii ducese 
Elena Pavlovna şi de concursul nu numai al medici- 
lor devotați lui, ci şi al cîtorva zeci de surori de cari- 
tate. El venise aici înarmat cu uriaşele lui cunoştinţe 
și cu experienţa războiului din Caucaz, pentru a duce, 
nu o luptă ascunsă, ci una deschisă, împotriva acelora 
care se îmbogăţeau de pe urma războiului, jefuind pe 
răniţi şi contribuind astfel la pieirea lor, precum şi 
împotriva acelora care — socotind opera de între- 
tinere şi de tratare a răniților drept un lucru secun- 
dar — aveau puterea și toate mijloacele, dar erau 
convinşi că haosul în acest domeniu este de neîn- 
lăturat, 

În armata din Crimeia medicul principal era 
Schreiber, care purta lungul titlu de medic-general-şei. 
Pirogov spunea despre acest Schreiber că „deși că- 
runt şi pistruiat, vede totul în culori trandafirii“. 

Cu toate că Pirogov primise oarecari împuterniciri 
la Petersburg, aici la Sevastopol era numai șeful unui 
spital de campanie din oraş, iar Schreiber — cu eche- 
lari trandafirii — continua să se poarte cu soldaţii 
răniți şi cu bolnavii milităreşte, nu ca un civil. 

În timpul bombardamentului „pascal“ de zece zile, 
Pirogov, care se stabilise la Cercul Nobilimii îm- 
preună cu întregul său corp de medici, nu se mai dez- 
brăcase ca să doarmă, neavînd timp liber... Aproape 
cinci mii de răniţi trecuseră prin mîinile lui în acele 
zile, şi trebuise să facă peste cinci sute de amputaţii 
și de operaţii complicate. 

Fiecare boimav operat devine pentru chirurg deo- 
sebit de scump. Cu autorizația Iui Nahimov, Pirogov 
instală pe''cei cinci sute de răniţi în spațioasele adă- 
posturi ale bateriei Nikolaevskaia, care era ferită de- 
ocamdată de bombele inamice. Autorităţile superioare, 
însă, hotărîră soarta lor altfel, dînd ordin să fie 
mutaţi toți pe Partea de Nord, unde, sub directa în- 
drumare a medicului-general-șef, se spunea că ar fi 
fost totul pregătit pentru a-i primi, iar însănătoşirea 

lor — datorită aerului curat — urma să decurgă 
acolo mai cu succes şi mai repede decît în adăposturi. 

Pirogov crezu în grija autorităţilor superioare. În 
vremea aceea, fiind ocupat pină peste cap la spitalul 
său de campanie, nu avusese timp să se ducă să vadă 
ce anume ena pregătit acolo pentru primirea soldați- 
lor grav răniţi. 

Cu o viteză adevărat militărească, toţi cei cinci sute 
de ciungi, de ologi şi alţii abia coboriţi de pe masa 
de operaţie, fură transportaţi... unde ? In nişte simple 
corturi soldăţeşti, pe deasupra găurite, în care sal- 
telele de paie stăteau de-a dreptul pe pămînt. In 
schimb, corturile acestea erau aliniate în rînduri 
drepte, ca trase cu sfoara, avind destul aer proaspăt 
împrejur... Acest aer deveni peste măsură de proaspăt 
chiar a doua zi, cînd peste Sevastopol se abătu o 
p'oaie torențială, însoţită de un năpraznic vînt rece. 

Corturile fură smulse din țăruşi, şuvoaiele de ploaie 
năvăliră peste sărmanii bolnavi şi îi udară pînă la 
oase, iar saltelel!e începură să plutească. Impotriva 
vîntului care te îngheţa nu era nici o apărare,.. Suro- 
rile de caritate şi medicii, încercînd să dea un ajutor 
cît de cît victimelor acestei griji deosebite a autorită- 
ților superioare, se aşezau lîngă ele în genunchi, în 
băltoace şi în noroi, iar victimele — învineţite şi 
aproape fără viaţă — clăntăneau din dinţi, într-un 
tremur nestăpînit... 

Peste cîteva ore, muriseră aproape douăzeci de oa- 
meni, iar în ziua următoare numărul cazurilor mortale 
se dublă. Cînd Pirogov fu înștiințat de aceasta şi sosi 
la ei, îi găsi aproape pe toți într-o stare disperată. 

Pe vremea aceea, rapoartele către superiori tre- 
huiau scrise într-un politicos limbaj oficial: „Prea- 
înălțimea voastră, am onoarea să vă aduc la cunoş- 
linţă...“ sau ;Luminăţia voastră, am onoarea să vă 
rog prea plecat...“ Nu se admitea mici un fel de aba- 
lore de la această formă stabilită de sus. 

Putea Pirogov, oare, să includă în aceste reci fraze 
oficiale ale raportului, întreaga indignare care îl 
cuprinsese acolo, pe Partea de Nord, în mijlocul ace- 
lor zdrențăroase corturi soldățeşti, în care răniții — 

abia de curînd aduși la viaţă de mîna lui pricepută, 
erau acum cu toţi sortiţi morţii și mureau — zăcînd 
în noroi pe saltele ude ? 

El lăsă la o parte limbajul oficial şi vorbi în graiui 
omului jignit în sentimentele lui cele mai bune. Lim- 
bajul acesta, fireşte, nu putea fi înghiţit de către 
superiori... 

leşit din fire, Pirogov striga, vorbind cu medicii : 

— Ce-i asta ? Să fie numai neglijență ? Nu, este o 
crimă monstruoasă! Pentru ce mai existăm atunei 
noi, chirurgii, şi în genere toţi medicii, dacă răniții 
proaspăt amputaţi sînt aruncaţi ca nişte vechituri pe 
maidane, la discreţia tuturor intemperiilor ? Poftim, 
acestea au şi făcut din ei munţi de cadavre. Pentru 
asta ne-am trudit noi zile şi nopţi, riscîndu-ne propria 
viaţă ? Pentru asta au murit aici de tifos atîţia medici 
și atîtea surori 2... Poate că noi, medicii, vom primi 
în curînd instrucţiuni directe să-i ciopîrțim cu totul 
pe cei grav răniţi, fără măcar să-i mai punem pe 
mesele de operații, sau să-i otrăvim cu şoricioaică, 
așa, ca pe șobolani... 

Ce putea obține Pirogov, indignîndu-se astfel în 
auzul tuturer ? El îşi făcu numai dușmani, neîmpăcaţi 
şi puternici. Cu toate că Gorceakov ordonase în urma 
raportului lui Pirogov, să se facă o anchetă, ca de 
obicei, ea nu descoperi pe vinovaţi, iar paturile cu 
saltele duble, pentru cei amputaţi, au fost aduse în 
corturi abia atunci cînd din cinci sute şi mai bine de 
oameni au rămas în viață numai șaptesprezece. 

În schimb, la cartierul lui Gorceakov, începu să se 
vorbească astfel despre Pirogov : 

— Cum se vede, Pirogov ăsta vrea să fie numit 
comandant suprem al Armatei din Crimeia !... Medicul- 
general-șei a constatat că cei amputaţi nu mor pentru 
că au stat în ploaie, ci pentru că Pirogov operează ne- 
glijent, deşi este un chirurg cu renume ! 

La Simferopol, unde se strînseseră mai mult de zece 
mii de soldaţi răniţi și bolnavi, fură ridicate în grabă 
barăci de scînduri fără duşume!e, iar alte barăci ase- 
mănătoare fură amenajate pentru medici și pentru 
surori. Barăcile însă nu erau încălzite pe vremea rece 

și Pirogov, cerînd lemne, scrisese şefului spitalelor, 
jreneralului Ostrogradski: „Am onoarea să vă pun 
in vedere...“ 

Fraza aceasta, ‘deşi era oficială, totuşi „a pune în 
vedere“ avea dreptul s-o facă numai unul mai mare 
in grad faţă de un subaltern, cînd îl făcea cu ou și 
cu oțet pentru vreo greşeală... Generalul, obişnuit cu 
deplina docilitate a medicilor militari, privea şi aşa 
destul de chiondorîș la Pirogov, iar acum ridică o 
întreagă furtună împotrivă-i, legîndu-se de exprima- 
rea lui „necuviincioasă“, mai ales că acest lucru îl 
costa mult mai ieftin, decît să procure lemne pentru 
barăci. 

El se plinse împotriva îndrăzneţului profesor, nu 
numai comandantului suprem, dar chiar şi țarului, așa 
că Pirogov trebui să asculte mustrări nu numai de la 
Gorceakov, dar mai tîrziu şi de la ţar... Administra- 
torul din Simferopol puse în acţiune toate şurubăriile 
pentru a-l băga în călduri pe apărătorul soldaţilor bol- 
navi și răniți, lăsînd frigul să domnească în barăci, 
ca și mai înainte. 

Mortalitatea ' printre cei amputaţi, şi în genere 
printre cei operaţi la spitalele din Sevastopol, era într- 
adevăr foarte mare, dar nu numai din pricina felului 
revoltător în care fusese organizată îngrijirea şi 
Iransportarea răniților în regiunea de stepă a Crimeii, 
pe vreme rece, aşa cum se obişnuise în războiul de 
la Sevastopol pînă la venirea lui Pirogov... Cel mai 
inspăimîntător duşman al răniților era gangrena de 
spital, a cărei adevărată cauză nu era încă cunoscută 
pe atunci, întrucît bacteriologia abia se măștea, iar 
unlisepsia a fost introdusă numai după campania din 
Crimeia, de către chirurgul englez Lister. 

Indată ce sosi la Sevastopol, Pirogov porni cu 
energia proprie lui, lupta împotriva gangrenei de 
„pital. El izolă pe toți gangrenoşii, mutîndu-i din 
clidirea Cercului Nobilimii în casele negustorilor 
Cinşein şi Orlovski, unde erau îngrijiţi de către două 
devotate surori de caritate, sub supravegherea ajuto- 
rului de medic Kalaşnikov. Spitalul de campanie fu 
unitat temporar în alt loc, iar clădirea luxoasă dar 

contaminată a Cercului Nobilimii era aerisită din or- 
dinul lui, încă de citeva săptămîni. 

Datorită acestor măsuri, înspăimîntătoarea epidemie 
fu considerabil slăbită, dar nu anihilată. Pirogov îşi 
dădea seama că supraîncărcarea spitalelor favoriza 
dezvoltarea gangrenei şi căuta ca răniții să nu fie 
reținuți acolo, ci trimiși mai departe, dar bombarda- 
mentele zilnice, desele incursiuni şi ciocniri — mai 
ales de cînd fuseseră amenajate redutele înaintate 
— în sfîrşit, adevăratele bătălii pentru aceste redute 
şi pentru iranşee, umpleau peste măsură saloanele 
comune ale spitalelor, cu un număr uriaş de răniți, 
iar gangrena nu stagna. 

Alteori, din cauze cu totul inexplicabile pentru 
Pirogov, rezultatele unor operaţii executate irepro- 
șabil de către el sau sub directa lui supraveghere erau 
cu totul altele decît cele la care se aştepta. El încerca 
să pătrundă în taina acestor capricii ale naturii omu- 
lui, dar nu reușea, iar faptul acesta îl deprima. 

Despre aceasta, scrise la Derpt profesorului de me- 
dicină Seidlitz : 

«Sîngele, murdăria şi puroiul, în care mă aflu zil- 
nic, au încetat demult să mă mai impresioneze. Ceea 
ce mă întristează, însă, este faptul că în ciuda tuturor 
strădaniilor şi sacrificiilor mele, nu văd rezultate în- 
curațjatoare, cu toate că tovarășilor mei de ştiinţă, 
mai mici — care sînt mai deprimaţi decît mine — 
le repet mereu să fie mai tari şi să spere în timpuri 
şi rezultate mai bune. Unul dintre ei — un tînăr pri- 
ceput, cinstit şi sincer — voia să-și închidă trusa cu 
instrumente pentru amputări și să o arunce în golf. 
„Ai răbdare, dragă prietene — i-am spus eu — lucru- 
rile se vor schimba în bine... „Poate că dacă voi scăpa 
cu viață şi îmi voi face stagiul de treizeci de ani — nu 
uitaţi că nouă ni se consideră o lună drept un an — 
voi culege rezultatele observațiunilor mele asupra am- 
putaţiilor şi le voi publica. Amputaţiile, ca unele din- 
tre cele mai grosolane operații, care demonstrează 
imperfecțiunea artei, dovedesc anume că pierderea ori- 
cărui membru al corpului nostru are un procentaj per- 
manent şi fatal de mortalitate...» 

Ceea ce rămînea deocamdată inexplicabil pentru 
Pirogov, şi anume : rezultatele proaste ale operaţiilor 
clhoctuate ireproşabil — reprezentau o chestiune, iar 
administraţia medico-militară şi autorităţile militare, 
care nu luau nici un fel de măsuri urgente pentru eva- 
cuarea răniților din Sevastopol, constituiau cu totul o 
altă chestiune. 


Pirogov înţelegea că prima chestiune — deşi încă 
nelămurită pentru el pe deplin — depindea totuşi în 


întregime de cea de a doua, că epidemiile de erizipel 
și de gangrenă se produceau în urma îngrămădirii de 
bolnavi, că era necesar ca răniții să fie triaţi cît mai 
repede, să Ji se dea primul ajutor la spitale de cam- 
panie, iar apoi să fie trimişi din Sevastopol în locuri 
mai liniştite, mai  spaţioase și mai potrivite pentru 
lecuirea lor, dar să fie trimişi ca niște grav bolnavi, 
iar mu ca soldaţi de front pe un nou cîmp de bătaie, 
ca cei cu kare de obicei se vorbeşte numai cu ton de 
comandă şi aare, după regulament, trebuie „să suporte 
loamea, frigul şi toate lipsurile vieții de soldat“, iar 
dacă nu rezistă sînt numai ei vinovaţi. 

Incorectitudinea crasă şi rutinară intrată în sîngele 
şi în măduva funcționarilor militari — de care se 
viocnea la fiecare pas — îl scotea din fire, iar cînd 
in martie se răspîndi zvonul că la Herson surorile din 
comunitatea Înălţarea Crucii încolţiseră atît de tare 
ne un farmacist de la un spital militar, încît aduseseră 
cazul în faţa instrucției judiciare, iar farmacistul se 
uupuşease de teama judecății, Pirogov jubila nepre- 
liveut, 

-- Straşnice surioare ! — spuse el radios unuia din- 
Ire medicii săi, Tarasov. — Ai auzit? Au împușcat 
la Herson pe un farmacist! Aşa surori de caritate 
mai zic şi eu ! Se vede cît de colo ce năravuri erau în 
spitalul acela, dacă farmacistul a socotit că-i mai bine 
să se împuște l.. Ah, n-ar strica dacă şi al nostru de 
la Sevastopol ar lua-o pe urmele colegului său | E un 
licălos, un ticălos de prima mînă !... Nu, iubitule, ori- 
ce ai spune, dacă la noi, printre funcţionarii de la 

toate departamentele, ca şi printre militari, sînt atit 
de mulţi delapidatori şi în general hoţi și canalii, de 
asta este vinovată numai educaţia din şcolile noastre, 
da |... Ce fel de oameni pregătesc ele? Numai nişte 
specialiști... și atît! Nu pregătesc cetățeni pentru 
patria lor ; iată care este rădăcina tuturor relelor ! De 
aceea, fiecare nu se gîndeşte decît la ciorba lui, la 
buzunarul lui şi nimănui nu-i pasă de interesele ob- 
ştești... Dumitale nu trebuie să-ți dovedesc, dumnea- 
ta vezi şi singur că dacă n-am fi noi, medicii parti- 
culari — oameni civili în tabără militară — și dacă 
n-ar fi surioarele noastre de caritate — dumnezeu să 
le dea sănătate — bolnavii şi răniții ar mînca lături 
în loc de supă și m-ar sta pe saltele, ci de-a dreptul 
în noroi, ca porcii 1... Oare, atunci cînd am adus su- 
rorile aici, a bănuit vreunul dintre noi că ele vor tre- 
bui să fie şi bucătărese ? lată, însă, că au trebuit să 
gătească singure mîncarea, căci altfel dracu’ ştie cu 
ce i-ar mai fi hrănit pe răniţi, pentru că funcţionarul 
rus nu poate să nu fure din ceea ce îi este dat pe 
seamă și din ceea ce îi cade în mînă !... lar farma- 
ciștii, fie ei din Herson sau din Sevaslopol, nu lasă 
să le scape ocazia nicăieri! Am avut şi cu de-a face 
cu ei cînd m-am apucat acum vreo zece ani să curăţ 
grajdurile lui Augias!) — spitalul militar Nr. 2 
din Petersburg... A trebuit să tulbur atunci o mare 
întreagă! Spitalul era imens şi zeci de familii de 
doctori ca şi personalul administrativ se hrăneau 
acolo pe seama bolnavilor... Ei, şi o mînă spăla pe 
alta... Farmacistul dădea bolnavilor fiere de bou în 
loc de chinină, iar în loc de untură de pește dracu 
știe ce fel de grăsime de balenă sau de morsă, care 
le întorcea bolnavilor stomacul pe dos, ca pe mare, 
pe timp de hulă... Îngrămădirea de bolnavi era de 
neînchipuit... Cîte o sută de inşi într-un salon so-' 
cotit pentru douăzeci de paturi... Pansamentele nu 
se spălau — cheltuială de prisos! — ci aşa, murdare 


1) Grajduri ale legendarului rege Augias, pe care Hercule le-a curăţat, 
făcînd să treacă prin ele un rîu. În sens figurat — un loc foarte murdar. 
(N. red. ruse.) 

și împuţite, pline de puroi şi de supurații erau trecute 
de la un bolnav care repauzase întru domnul, la un 
akul nou sosit !... Aşa era acolo! Şi o mortalitate ne- 
naipornenită pentru timp de pace! Dar supăra acest 
lucru pe cineva ? Pe nimeni, absolut ! Şi doar spitalul 
ucela era vizitat de generali cu vază, chiar de perso- 
nalităţi înalte; însuşi Nikolai Pavlovici a fost acolo, 
şi toţi găseau că spitalul era într-o stare excelentă... 
Gîndeşte-te, cum mi-a venit să pornesc împotriva tutu- 
ror l... Cînd am început lupta cu hîrțogarii, mu mai 
puţin înverşunat decît surorile din Herson cu farmacis- 
tul lor, ce-au mai început să zbiere !... Mi-au găsit chiar 
un „deranjament mintal“ şi, probabil, n-a lipsit mult 
să mă izoleze într-un ospiciu pînă la capătul zilelor 
mele !... Faddei Bulgarin 1) m-a onorat chiar cu aten- 
ţia lui în „Pcela“ : „Cine este acest profesor Pirogov ? 
Nimic mai mult decît un agil Spintecător, iar în ceea 
ce priveşte ştiinţa — un plagiator nerușinat şi atîta tot. 
În ciuda tuturor acestora, eu totuşi am învins, am 
curăţat grajdurile lui Augias, iar spitalul Nr. 2 a 
devenit o instituție onorabilă şi a început să aducă 
un vădit folos bolnavilor, nu mumai administraţiei 
sale... Acolo am izbîndit, dar aici sînt meputincios şi, 
pe măsură ce vremea trece, văd acest lucru din ce în 
ce mai bine. Şi pentru dumneata, desigur este lim- 
pede... Pretutindeni domnește hoția, pretutindeni este 
dezordine şi peste tot bolnavii şi răniții stau ca sar- 
delele în cutie... Ce putem face noi, oameni particulari 
şi civili, cînd însuşi medicul-general-şef este încîntat 
de toată această harababură ? Cit priveşte pe generalii 
ceilalţi, povestea asta cu răniți de tot felul constituie 
pentru ei doar o sicîială care le întoarce pe dos con- 
Iroalele... Nu ştiu dacă generalii noștri luptă bine, în 
privința asta nu-i pot judeca, și nu știu unde se ter- 
mină Gorceakov şi unde începe Kotzebue... În schimb, 
văd cum generalii noștri umblă cu intrigi unul îm- 
potriva altuia şi cum se trudesc, săracii, cu sudoarea 


5) Bulgarin F. V. (1789-1859) — literat, ecitorul ziarului ,,Severnaia 
peela“, delăimător și denunţător. (N. red. ruse.) 
L.] 

frunţii, să-şi pună unul altuia piedică... Cine crezi că 
se bucură de asta, dacă nu tot aliaţii 2... Da, prost 
sînt educați la noi oamenii cărora li se încredinţează 
frînele conducerii. De aceea suferim acum o asemenea 
calamitate ca această epidemie traumatică — războiul 
Crimeii. 

— Epidemie traumatică ? — întrebă Tarasov zim- 
bind. — Într-adevăr, din punctul nostru de vedere, 
medical, chiar aşa s-ar putea numi acest îngrozitor 
război. 

— Cândva, cînd nu vor mai exista deloc nici un fel 
de epidemii, — spuse Pirogov, — vor dispare şi cele 
traumatice: va veni vremea „cînd popoarele, uitînd 
discondiile, se vor uni într-o singură mare familie...“ 1) 
N-aș fi medic, dacă n-aş crede în acest lucru. Dar deo- 
camdată, Vasili Ivanovici, trebuie să-ţi spun că am 
început să mă gîndesc serios la plecare. Ajunge! Am 
muncit destul şi trebuie să las locul altona... Să în- 
cerce şi alţii. Poate vor avea mai mult succes decit 
mine... Eu zic „pas“. 

— Vorbiţi serios, Nikolai Ivanovici? — întrebă 
surprins Tarasov, un om cu înfăţişare molîie, grăsun, 
cu ochi spălăciţi şi cu gene albe. 

— Absolut serios... Vezi şi dumneata, colita nu-mi 
trece deloc... Am încercat să mănînc supă de găină şi 
mi s-a părut tare greţoasă... Dacă am să mă con- 
taminez și de tifos ? Apoi, nici acasă nu sînt toate în 
ordine: nevastă-mea nu se înțelege cu copiii, care 
nu prea o ascultă pe motiv că este mamă vitregă... 
In sfîrşit, toată lumea vorbeşte că îndală ce se vor 
retrage apele de primăvară, va începe războiul şi în 
nord, acolo, lingă Petersburg. Va să zică, la urma 
urmelor, voi putea să fiu de folos şi acolo... Cred 
că acolo voi putea îi de mai mare folos. 

Din pricina îndelungatei boli gastrice, Pirogov era 
tras la faţă, slăbit, galben şi nervos... Tarasov atribui 


1) Din poezia lui A. S. Puşkin despre Mickiewicz „Ei a trăit printre 
noi“ (1834) (N. red. ruse.) 

tol boalei şi hotărîrea lui Pirogov de a pleca din Sevas- 
lopol. De aceea, spuse : 

— Vă veţi face bine în curînd, Nikolai Ivanovici, 
și veți lăsa atunci toate gîndurile negre... 

— Nu, mu, nu le voi lăsa! — spuse Pirogov, fă- 
cînd un gest brusc cu amîndouă mîinile slăbite. — 
N-am venit la Sevastopol numai ca să tai miîini şi pi- 
cioare ! Bunătate de asta am arătat în viața mea des- 
iulă şi-mi ajunge !... Dealtfel, ştiam perfect ce voi 
găsi aici. Totuși, mă gîndeam că mi se va da posi- 
bilitatea să fac pentru răniții noştri tot ce s-ar putea 
ace pentru ei... Nu mi se dă nimic, vezi şi dumnea- 
ta | Peste tot nu dai decît de propriile săbii, dar eu 
am venit doar să mă războiesc cu Europa |... În felul 
ästa nu se poate, Vasili Ivanovici! Am obosit 
îți spun sincer. In afară de boală, mă simt obosit și 
am nevoie de odihnă... Asta-i | 

— Nikolai Ivanovici, în acest caz, nici noi, ceilalţi 
medici, nu vom rămîne aici fără dumneavoastră, — 
declară Tarasov pe un ton hotărît, care nu i se potri- 
vea deloc. — Dacă dumneavoastră într-adevăr vă gin- 
diți să plecaţi, atunci va trebui să plecăm și noi. 
Dumneavoastră sînteţi apărătorul nostru aici şi dato- 
rită dumneavoastră ne menţinem toţi... Fără dumnea- 
voastră, ce mai însemnăm noi? Sîntem detaşamen- 
iul dumneavoastră de medici, dumneavoastră sînteți 
superiorul nostru... Dacă veţi pleca într-adevăr, tre- 
buie să plecăm şi moi cu dumneavoastră... Fireşte, nu 
şlių ce vor zice ceilalţi. dar eu nu imtenţionez să 
mai rămîn aici fără dumneavoastră. . 

Vorbind astfel, Tarasov se înroşi și începu să sufle 
puternic, ceea ce observă şi Pirogov. 

Frecîndu-şi chelia cu palmele — semn că era emo- 
[ionat — Pirogov răspunse : 

— Aşari, se-nţelege... Sîntem un detaşament unic 
de medici particulari civili. Toţi aţi muncit destul și 
jumătate dintre voi au zăcut de tifos, ba au mai fost 
şi cazuri mortale. Uite, Kade abia a scăpat din ghia- 
rele morții — pur şi simplu ca prin minune — iar 
Sohrainicev s-a prăpădit... Aveţi şi voi nevoie de odih- 
1tă... Afară de asta, trebuie să spun, faptul acesta ar 


199 


produce o impresie mult mai mare asupra superiorilor 
şi asupra autorităţilor, făcîndu-i să se gîndească mai 
serios de ce a plecat din Sevastopol academicianul 
Pirogov, iar odată cu el şi toţi medicii detaşamentului 
său ? ` 


3 


Către sfîrşitul lui martie, Pirogov se restabili com- 
plet de pe urma boalei sale. În aprilie, printr-un ordin 
pe garnizoană, Sacken aduse mulțumiri lui Pirogov şi 
tuturor medicilor sosiți cu el, pentru serviciul lor plin 
de rîvnă şi succes, tot aşa — dealtfel — ca şi profe- 
sorului Hubbenet şi medicilor de la spitalul lui de 
campanie, de pe Korabelnaia. 

Această recunoaştere a meritelor din partea supe- 
riorilor, însă, nu-l clinti pe Pirogov în hotărîrea de 
a părăsi Sevastopolul, mai ales că tocmai înainte de 
aceasta muriseră pe Partea de Nord cei cinci sute de 
soldaţi amputaţi de el, iar asta îl făcu să privească 
cu multă suspiciune mulţumirile lui Sacken, ca pe o 
subtilă formă de corupţie. 

Dacă îl reţimea ceva, erau numai luptele sîngeroase, 
care dădeau mult de lucru spitalului de campanie din 
oraş. 

Îşi făcuse toate formele necesare, giîndindu-se să 
plece la începutul lui mai, dar luptele de noapte pentru 
tranşeele din cimitir şi de pe înălțimea Karantinaia î! 
reținură prin afluenţa foarte mare de răniţi. Abia is- 
prăvi cu această chestiune, că începu cel de al treilea 
aprig bombardament, care pricinui chiar în prima zi 
cîteva sute de răniți prevestind o mare bătălie pentru 
redutele înaintate, dacă nu asaltul general şi definitiv 
al oraşului. 

Acest fapt îl făcu pe Pirogov, care era gata de ple- 
care, să rămînă în Sevastopol, ceea ce se dovedi ne- 
cesar : răniții veneau cu miile. În noaptea de 26 spre 
27 mai, Hubbenet nu putu primi mici jumătate din ei, 
mai ales că spitalul lui se afla sub un foc puternic, 
iar îndată după pierderea  redutelor primi ordin să 
treacă pe Partea de Nord. 

De pe Korabelnaia, răniții erau duși fără încetare 
in clădirea Cercului Nobilimii şi de multe ori soldaţii 
aduceau pe brancarde — odată cu răniții — și mîinile 
și picioarele lor, smulse de schije sau de ghiulele, 
spunînd, drept explicaţie pentru o asemenea ciudă- 
tonie : 

— Dacă i-am fi dus la spital, acolo inu le-am mai 
fi luat, dar cum ni s-a spus să-i aducem aici, la Pi- 
rogov, le-am luat şi noi pentru orice întîmplare... Sînt 
incă proaspete... Mai ştii? Doctorul Pirogov poate 
le-o coase la loc şi-or mai putea face vreo treabă sol- 
daţii cu ele... 

Dealtfel, nu numai soldaţii plăsmuiau legende pe 
seama. lui Pirogov... Astiel, un timp, a fost lansat 
de cineva zvonul la Sevastopol că un parlamentar, 
cu o scrisoare de la comandantul suprem al france- 
zilor, s-ar fi adresat lui Sacken cu rugămintea ca 
acesta să-i permită lui Pirogov să treacă în tabăra 
lor, pentru o consultaţie... . 

Pe la zece seara, un barcaz străbătu golful și patru 
soldați din regimentul Karmciatka aduseră de la de- 
barcaderul Grafskaia o brancardă grea, în care îl 
lrunsportau pe loaniki, rănit în faţa bastionului trei. 
In această vreme, în imensa sală erau mulţi răniţi și, 
intocmai ca într-o biserică, o mulţime de luminări 

„ej drept — de stearină nu de ceară, înfipte în 
“feșnice simple de fier sau de aramă. Sfeşnicele stă- 
teau peste tot pe noptiere, iar uneori, surorile de cari- 
late, în număr de vreo douăsprezece, stăteau cu sfeș- 
nicele în mînă — aplecate deasupra răniților abia 
aduşi — să vadă dacă nu mor şi dacă nu le trebuie 
un preot în loc de medic. 

Astfel, una dintre surori se aplecă asupra brancar- 
dei pe care se afla ieromonahul, ţinînd într-o mînă un 
sieşnic, iar în cealaltă un pahar și o sticlă, o garaiă 
cu patru feţe, cu un rest din votca pe care o dusese în 
sala de operaţii. 

Zărind uriaşa barbă şi crucea care lucea viu pe 
rasa meagră, ba încă legată cu panglica ordinului 
stînlul Gheorghe, sora fu pătrunsă de un adinc res- 
pect şi îl întrebă : 

— Unde sînteţi rănit, părinte 2? 

loaniki, apucînd garafa, o trase cu putere spre el 
Și, în loc de răspuns, exclamă bucuros și mirat: 

— Aha! Votcă, mu ?... lan toarnă un păhăruț! 

Sora turnă. Săltîndu-se într-un cot, din cîteva sor- 
bituri lungi, el dădu pe gît paharul plin ochi şi, întin- 
zîndu-i-l, trase un bobîrnac sticlei şi spuse pe un ton 
liniştit, ca de comandă: 

— Încă unul! | 

Bucuroasă că această faţă bisericească n-are să aibă 
pesemne nevoie de serviciile unui alt preot, care fă- 
cea de gardă la spital, sora turnă în pahar tot ce mai 
rămăsese în garafă. loaniki mîrîi nemulţumit că paha- 
rul nu se umpluse dar îl bău totuși ; apoi, tuși ca un 
leu și se uită împrejur cu ochii înveseliți, fără să cata- 
dicsească să mai răspundă sorei unde este rănit... 

lată însă că se apropie de el însuși Pirogov. Îndată 
ce două lumînări apropiate din două părți huminară 
pe loaniki, care zăcea pe saltea, Pirogov recunoscu 
imediat pe Peresvet — voinicul pe care îl văzuse la 
fereastra Hotelului „Europa“ din Simferopol şi care cu- 
tremura bolțile hotelului cu cîntece lumești. 

— A-a! — făcu el lung, zîmbind fără voie, ca şi 
cum ar fi întîlnit un vechi şi bun cunoscut. — Și 
dumneavoastră, părinte, aţi nimerit în casa noastră a 
durerii ! Cu ce v-am putea fi de folos ? 

Inainte de a răspunde însă, loaniki găsi de cuviință 
să se informeze : 

— Cu cine am onoarea să vorbesc ? 

— Eu sînt doctorul Pirogov. 

— Bucu-ro-os de cunoștință! — detună monahul, 
întinzându-i mîna. 

— Ei, din păcate, nu prea e cine știe ce bucurie... 
Unde sînteţi rănit ? La picioare ? — întrebă Pirogov, 
serios de astă dată. 

— Deocamdată nu la picioare, ci numai la un pi- 
cior.., Uite aici, admiraţi, vă rog! 

loaniki trase singur poala rasei, sub care apăru sîn- 
gele închegat care cursese din abundență. 

— Hm, vorbește prea liniştit de rana lui! — se 
adresă Pirogov, în nemțeşte, medicului Obermiller, 

care stătea alături, după ce examină rana. — Semn 
râu... Rana e serioasă! Va trebui să-i tăiem piciorul 
de la genunchi. 

loaniki se uita la el întrebător, dar cu răbdare. 

— Va trebui să vă facem o mică operaţie, — îi 
spuse Pirogov. — Ne pare foarte rău, dar altceva nu 
e de făcut... Piciorul dumneavoastră nu poate fi salvat, 

— Va să zică, la ferăstrău ? Ei, ce ssă-i faci? Voia 
domnului ! — răspunse liniștit monahul. — Lăsaţi-mă 
numai, înainte de asta, să-i mai trag un pahar sol- 
«lățesc de votcă, da ? 

— O să vă dăm, o să vă dăm, cînd vă vom aşeza 
pe masă. 

— Şi... s-ar putea să aştept mult ? 

— Nu, nu. O să vă instalăm pe prima masă liberă, 
iar înainte de cloroformizare o să vă cinstim cu votcă, 
pentru a mări activitatea inimii. — Ioaniki mîrîi 
nemulţumit, dar Pirogov, Obermiller şi sora Travina 
se și îndreptară spre alt rănit. 

Adormind pe masa de operaţie, sub masca de cloro- 
form, răniții se comportau în diferite feluri... Unii 
cîntau rugăciuni, alții mormăiau ceva neînțeles, ca 
în delir, iar alţii strigau comenzi... loaniki însă începu 
să înjure, pe neaşteptate, foarte înflorit și cu un glas 
atît de puternic, încît acoperi cu totul orice sunete, 
din jur, ba chiar şi bubuitul tunurilor de pe bastioa- 
nele din Partea Orăşenească. 

— Un pacient atît de zgomotos n-au văzut încă 
zidurile acestei case, — spuse Pirogov, cînd monahul, 
în sfîrșit, se linişti. 

Amputaţia i-o făcu însuşi Pirogov, dar, cînd totul 
Îu terminat, spuse celor din jur : 

— Cazul acesta, domnilor, ar părea destul de ușor, 
totuşi, nu ştiu de ce, mi se pare că voinicul nu va 
scăpa cu viaţă... Tare aş vrea să greşesc pronosticul, 
dar... 

El îşi dădu neputincios braţele înlături, privind lung 
trăsăturile feţii şi liniile uriașului trup al monahului. 
Apoi adăugă : 

— Dacă va scăpa, voi fi primul care am să mă 
bucur ! 

Patru ostaşi aduseră pe un ofiţer rănit. Ofiţerul, 
cu fața însîngerată și cu picioarele rănite, se cobori 
de pe brancardă şi culcîndu-se jos, pe o saltea, se 
apucă să se scotocească în buzunarul pantalonilor, 
scoţind bani de bacșiş pentru cei care îl aduseseră. 
Unul dintre ei însă, rănit şi el la cap şi care se legase 
în grabă singur cu o batistă sfîşiată în două, spuse 
aspru : 

— Blagorodnicia voastră, vă rugăm, nu vă mai 
faceţi grijă cu asta! Nu se cade, vă rugăm! 

Omul acesta era un soldat de rînd ca și ceilalţi 
trei, dar după înfăţişare părea mult mai în vîrstă, 
mai uscățiv şi cu fața obosită. El făcu celorlalți ca- 
marazi un semn din cap, oarecum autoritar, arătîndu-le 
uşa uriaşă din lemn de mahon cu ornamente de 
bronz de la intrarea principală. Aceştia, șovăind o 
clipă, porniră cu brancarda spre ieşire, iar el rămase 
ca să fie pansat. 

Îm timp ce-l pansa un felcer, Pirogov se apropie de 
el întîmplător. 

Rana de la cap, făcută de o schijă mică, făcea 
parte din rănile uşoare, dar faţa slabă şi obosită a 
soldatului îl făcu pe Pirogov să-i spună felcerului : 

— År trebui să-l oprim la moi pentru vreo două-trei 
zile, să se mai odihnească. 

— Cu mici un chip, înălţimea voastră... Nu se 
poate ! — răspunse soldatul, parcă supărat, nebănuind 
cu cine vorbește : Pirogov era în halat alb. 

— De ce nu se poate ? — întrebă Piregov, neînțele- 
gînd. 

— D-apoi soldaţi de-ăştia mai bătrîni m-am mai rä- 
mas mulţi, înălțimea voastră... De-om pleca noi de pe 
front pentru toate nimicurile, soldaţii cei tineri ar pu- 
tea să se zăpăcească | 

— Să se zăpăcească ? 

— Intocmai ! S-or zăpăci şi te pomenești c-or mai 
lua-o şi la fugă, iar ei o să se bucure, înălțimea, 
voastră. 

Pirogov știa că „ei“ însemna „inamicul“. 

Indesîndu-şi cu greutate chipiul fără cozoroc pe 
capul îngroşat din pricina plansamentelor, soldatul 
plecă să țină frontul, iar Pirogov, care din cauza aglo- 
meraţiei nici nu întrebase de numele lui şi nici din ce 
regiment este, îşi amintea adesea în timpul lucrului 
de chipul tras, obosit și înnegrit de fum, care privea 
încruntai de sub faşa albă a pansamentului. 

Erau mulţi răniţi... Timp de trei zile, prin mîinile 
lui Pirogov trecură aproape cîte o mie pe zi. În sfîrșit, 
dinspre „Trei prunci“, al căror parapet fusese întors 
(le francezi în direcţia golfului — începură să cadă des 
proiectile în mica grădiniță de lingă clădirea Cercului 
Nobilimii şi chiar în clădire, din care cauză Sacken 
dădu ordin ca toţi răniții să fie trecuţi pe Partea de 
Nord, în fortul Mihailovski, iar aici să rămînă numai 
un fel de post de prim-ajutor, cu un efectiv redus de 
medici şi de felceri. 

Cum bombele și ghiulelele cădeau acum foarte des 
în golf, de pe terasa clădirii se putea urmări cum na- 
vele îşi schimbau locurile. 

Cea mai mare dintre nave — „Împărăteasa Maria“ 
— fusese dusă de vasul cu aburi „Vladimir“ spre for- 
tul Mihailovski, iar față în faţă cu el, în apropierea 
fortului Nikolaevski, sau a Bateriei — cum i se spu- 
mea mai des — ancoră o altă navă, „Hrabrii“ 1). Na- 
vele acestea păreau că ar fi fost chemate să străjuiască 
intrarea în Rada Mare. După ele, se înșiruiră pe 
două coloane navele : „Marele duce Konstantin“, „Ces- 
ma“, „Parij“ şi vasul de transport „Berezan“. Nava 
„lagudiil“ își făcuse apariţia în Golful Sudic, dar o 
nimeri o bombă şi fu dusă iarăşi în Rada Mare și aşe- 
zală lîngă Bateria Pavlovskaia. Vasul cu aburi „„Vla- 
dimir“ remorcă bricul „Ehei“, ducîndu-l lîngă „lagu- 
diil“, apoi luă loc şi el alături. Alte nouă vase cu 
aburi „Odesa“, „Krîm“, „Hersones“, „Elborus“, „Gro- 
monoseţ“, „Bessarabia“ şi altele foiau întruna prin 
golf, transportînd trupe și materiale de pe un țărm pe 
allul. 


1) „Curajosul“, (N. trad.) 

Sub soarele cald, chiar fierbinte, de pe acum, se în- 
fățișă tabloul pitoresc al neobositei munci pentru con- 
tinuarea luptei cu duşmanul, care din întîmplare avu- 
sese norocul să ocupe vremelnic — aşa se părea — 
tre; redute, dar care deocamdată nu îndrăznea să se 
apropie de fosta baterie Zabalkanskaia, dezarmată și 
părăsită... Podul plutitor peste Vîlceaua Kilen fusese 
demontat şi remorcat de șalupe, fără vreo piedică din 
partea fnancezilor. 

Pirogov nu observa nici un fel de semne de scădere 
a moralului la garnizoana Sevastopolului, după pier- 
derea celor „Trei prunci“. Nimeni nu spunea „acum 
s-a isprăvit cu Sevastopolul!“, sau ceva în felul acesta. 
Înjurau numai pe generalul Jabokrițki care dis- 
păruse pe undeva şi se rosteau vorbe puţin măguli- 
toare la adresa lui Gorceakov, care nu lăsase pe Hru- 
lev să recucerească redutele... Că ele mai devreme sau 
mai tîrziu, vor fi totuși recucerite, nu se îndoia ni- 
meni, mai ales soldații. 

Aflînd că Pirogov pleacă, veniră să-şi ia rămas bun 
de la el două surori din casa lui Guşcin, Grigorieva 
și Golubţova, care rămăseseră neschimbate zile şi 
nopți în casa aceasta, cea mai sinistră dintre toate ca- 
sele durerii din Sevastopol și deasupra ușii căreia — 
ca deasupra porţilor Infernului lui Dante — se putea 
scrie : „Lăsaţi orice speranţă, voi, care intraţi aici“, 
Era casa muribunzilor, casa gangrenoșilor care otră- 
veau aerul din jurul lor prin miasme insuportabile, 
cărora mu le putea veni de hac nici vedre întregi cu 
aşa-numitul lichid Jdanov. Acești muribunzi, însă, 
vedeau lîngă ei chipurile grijulii și compătimitoare a 
două femei simple și apropiate, ca nişte rude, care aju- 
tau să li se scoată paturile ajară în curticică, sub co- 
paci, pe vreme liniştită și caldă, care le păstrau banii, 
știind cui şi unde să-i trimită după moartea lor și 
care le primeau ultima suflare... 

Cînd Golubţova venea cu grupul ei de surori spre 
Sevastopol, la una din etapele dintre Perekop și Sim- 
feropol căzuse din sanie, se lovise de un stîlp de pia- 
tră care marca verstele și-și rupsese două coaste, dar 
după ce se vindecase se rugase de Pirogov să fie trl- 

misă la munca grea din casa lui Gușcin, la muncă 
eroică. 

La înfăţişare, însă, ea nu avea nimic eroic: o față 
obișnuită de rusoaică, rotundă şi blajină, cu pistrui 
pe alocuri, un nas puţin cam scurt $i ochi cenușii şi 
sfioşi. Pirogov — cînd se întîmpla să i se adreseze 
„. simţea la ea o oarecare jenă că trebuie să răspundă 
la întrebările unei persoane atît de importante ca el, 
sau se rușina, probabil, că poartă şi ea o cruce de aur 
prinsă de panglica albastră şi rochie cafenie şi băs- 
mălluță albă, ca surorile de neam mare. Sona superioa- 
ră în secţia lor era doar Bakunina, fiica guvernatoru- 
lui Petersburgului, pentru care însuşi contele Osten- 
Sacken era o veche și bună cunoştinţă şi care înainte 
vreme era adesea musafir în casa lor. 

Grigorieva era de asemenea foarte modestă, chiar 
limidă la înfăţişare, o femeie care nu mai era tînără, 
mică de statură şi, fără îndoială, nici ea nici Golub- 
tova n-ar fi îndrăznit să vină să-şi ia rămas bun de la 
Pirogov dacă nu le-ar fi luat cu el Kalaşnikov, un 
vechi colaborator al lui, ajutor de medic provenit din- 
lro felceri, care avea cel dintîi grad civil de registrator 
de colegiu şi răspundea de casa lui Guşcin, situată în 
apropiere de clădirea Cercului Nobilimii. 

Kalaşnikov vorbea cu Pirogov, pe care îl întîlnise 
pe scara de marmoră, a cărei treaptă de jos era stri- 
cată de o ghiulea : l 

— Tare aş fi vrut, înălţimea voastră, să plec de 
aici la Petersburg cu dumneavoastră, dar toată ne- 
norocirea este că n-am cui să-i las pe muribunzii 
mei... Hotărît, nici un doctor nu va rezista aerului de 
la moi şi va da bir cu fugiţii... Asta înseamnă, Nikolai 
Ivanovici, că trebuie să stau de gardă lîngă ei, pînă 
la sfirsit... 

— Pînă la sfîrşit ? — întrebă curios Pirogov, exa- 
minînd ca pe cineva nou pe acest Kalaşnikov, atît 
de molatic și de păros, cu urme mari de vărsat pe 
Îiţă ; apoi se întoarse spre cele două surori simple şi 
timide din fața lui. 

-— Pînă la sfîrşit. Altfel, cum credeţi, înălțimea 
voaslră ? De bunăseamă, sfîrşitul s-ar putea să fie 

în trei feluri, după cum un bici poate să aibă trei 
capete... Sau îi va veni sfîrşitul casei lui Guşcin sau 
— ferească dumnezeu — al întregului Sevastopol sau, 
mai degrabă, sfîrșitul meu... Așa că, oricum ai lua-o, 
sfîrşitul este inevitabil... Va să zică, Nikolai Ivanîci, 
trebuie s-o ducem aşa! Cît despre dumneavoastră, 
treaba e cu totul alta... 

— Ei, cum alta? — replică nemulțumit Pirogov, 
întorcînd capul spre golf, pe a cărui suprafață lină 
țișniră aproape în același timp trei jerbe de apă zvîr- 
lite de bombe. 

Uneori, în glumă, numindu-i în franțuzeşte pe Ka- 
lașnikov officier de santé (ofiţer al sănătăţii) 1), Piro- 
gov se deprinsese să preţuiască marea lui putere de 
muncă şi, în general, se obişnuise cu el în Caucaz — 
în 1847 precum şi din serviciul de la Academia medi- 
co-chirurgicală, unde Kalaşnikov lucra ca angajat 
voluntar, în Institutul de anatomie, la conservarea ca- 
davrelor. 

Răspîndea şi aici în jurul său mirosul de cadavre 
și duhoarea grea a trupurilor omeneşti, care putrezeau 
de vii. De acest miros erau imbibate şi rochiile celor 
două surori, cu tot lichidul Jdanov şi cu tot aerul 
proaspăt de aici, de pe scări... Pirogov îşi aminti că 
doctorul Tarasov rămînea şi el la Sevastopol, trecînd 
în grupul de medici al lui Hubbenet, care, de la so- 
sire chiar, luase o atitudine neprietenoasă față de Pi- 
rogov, aşa că, dintre medici, plecau cu el la Peters- 
burg numai Obermiller şi alţi doi, tot cu nume nem- 
teşti... 

— Nu-i deloc alta... E acelaşi lucru! De Sevasto- 
pol nu te poți despărți cu totul, — adăugă Pirogov, 
trecînd cu privirea de la Kalaşnikov la Grigorieva 
şi la Golubţova. — Poţi numai să ieşi pentru o vre- 
me din rînd, dar pe urmă — desigur — te întorci dim 
nou... Dacă aliaţii nu vor ataca Petersburgul în vara 
asta, apoi, se înţelege, ce să caut acolo?... Îmi văd 
familia, stau de vorbă cu marea ducesă despre rîn- 


 , Medie autorizat să practice fără să aibă diploma de doctor. (N. red 
rom. 

duielile de aici şi apoi vin din nou încoace... Sevasto- 
polul, orice ar fi, se pare că poate încă să reziste 
unultă vreme. Nu degeaba i se spune Troia rusească 
în ziarele străine. 

— Veniţi înapoi ? — întrebă vesel Kalaşnikov. — 
Fi, va sà zică, să aşteptăm !... Asta mă bucură ! Drum 
bun, înălțimea voastră ! 

La plecare, Pirogov îl îmbrăţişă şi strînse cu putere 
mîinile care nu ştiau să se înconvoaie ale celor două 
surori, scuzîndu-se parcă în fața lor pentru slăbiciunea 
lui... 

Plecă în aceeaşi zi — 1 iunie — ferm hotărît să se 
întoarcă iar la Sevastopol. 

Locțiitorul lui în privința supravegherii principale 
a comunității de surori rămase Sacken, pe care marea 
ducesă Elena Pavlovna îl rugase să-şi ia această sar- 
cină printr-o scrisoare scrisă cu mîna ei proprie. 


Capitolul VHI 
ASALTUL SEVASTOPOLULUI 


Dacă Pirogov, om eminamente civil, socotea că 
Troia rusească poate să mai reziste mult timp după 
pierderea redutelor ei înaintate, cu totul altfel gîndeau 
comandanții supremi dintr-o parte şi din alta : zilele 
Sevastopolului erau numărate de ei, numai că numă- 
rul lor era ceva mai mic în socoteala lui Gorceakov 
decît în aceea a lui Pélissier. 

Aceasta se explica prin faptul că Gorceakov era 
cu desăvirşire abătut și speriat. Pélissier însă, cu 
toată firea lui iute, ținea prevăzător socoteală de rezis- 
tenţa disperată opusă de ruși pe reduta Kamciatka şi 
pe celelalte redute şi căuta să pregătească asaltul 
fără nici o greșeală. El știa că trebuie să cîştige de 
la împăratul său — Napoleon al III-lea — aceeaşi în- 
credere pe care adversarul său Gorceakov o căpătase 

— de la primii paşi în Crimeia — de la împăratul 
lui, Alexandru al II-lea. | 

S-ar fi părut că succesul important de la 7-8 iunie 
(26-27 mai) care-i revenea lui Pelissier şi care ri- 
dicase atit de brusc prestigiul lui printre comandanții 
supremi ai celorlalte armate aliate ‘trebuia să-l îm- 
pace cu Napoleon, dar felicitarea pe care o primise 
prin telegraf de la acesta era şi întîrziată şi foarte 
reținută în expresii, subliniind în chip tăios preţul 
succesului — pierderile mari ale trupelor franceze — 
și sfîrşea printr-un ordin categoric și sever de a 
schimba planul războiului, adică de a începe imediat 
un războj de mişcare, aşa cum i se prescrisese înainte. 

Pelissier primi telegrama atunci cînd pregătirile 
pentru asaltul general al Sevastopolului erau pe ter- 
minate. Băţul acesta pus în roată nu-l mai suportă 
cu docilitatea cuvenită şi răspunse printr-o telegramă 
mult mai puţin lungă, dar care însemna un refuz de a 
urma „indicaţiile“ împăratului. Motiva acest lucru re- 
ferindu-se la părerea tuturor celorlalți comandanți su- 
premi și ruga să nu se strice bunele relaţii ce se sta- 
biliseră între ei, iar pe el personal să nu-l mai con- 
sidere drept un om „nedisciplinat și imprudent“. 

Expediind această telegramă tăioasă împăratului 
său, P6lissier avea deplina speranţă că următoarea te- 
legiramă pe care o va trimite la. Paris — peste vreo 
două-trei zile — va cuprinde patru cuvinte magice: 
„Sevastopolul a fost cucerit“, şi că aceste patru cu- 
vinte vor fi cu totul de ajuns pentru a anihila impre- 
sia lăsată de tonul lui violent. De asta nu se îndoia 
nici o clipă... 

Cu totul alt colorit avea corespondenţa lui Gorcea- 
kov cu împăratul lui, 

Aproape strivit de insucces, pata să-i învinuiască 
pe toţi cei din jur, în afară de el însuși, bolnav, bă- 
trîn şi cu moralul scăzut, Gorceakov se aştepta la 
nenorocirile cele mai mari, dintre care căderea Sevas- 
topolului ar fi fost cea mai mică, şi implora cu antici- 
paţie indulgenţa lui Alexandru. Alexandru nu semăna 
cu Napoleon în aceeaşi măsură în care Gorceakov nu 
semăna cu Pélissier. Ţarul scuza anticipat comandan- 

lului său suprem toate nenorocirile lui viitoare, pînă 
și ipierderea Sevastopolului. Propunea, însă, ca Cri- 
meia să fie apărată, iar pentru a o apăra, era desigur 
necesar ca odată cu Sevastopolul să nu se piardă şi 
garnizoana lui de patruzeci de mii de oameni, căliţi 
în focul luptelor şi în atacurile la baionetă. 

Alexandru seria lui Gorceakov : 

„Ultima dumitale scrisoare, iubite prinţ, cu raportul 
despre cucerirea de către inamic după o luptă sînge- 
roasă a redutelor noastre din sistemul de contrapro- 
șuri, a produs asupra mea cea mai penibilă impresie, 
deși eram pregătit la aceasta prin depeşele telegrafice. 

„Situaţia dumitale devine prin aceasta şi mai cri- 
iică și înțeleg gîndul dumitale de a părăsi acel nefe- 
ricit oraş. Cum să aduci la îndeplinire acest plan, 
însă, fără să expui pieirii cea mai mare parte a vite- 
zei lui garnizoane? lată ceea ce, mărturisesc, mă 
îngrijorează la maximum. 

„Dacă prin voia celui de sus, Sevastopolului. îi este 
sortit să cadă, am toată mădajdea că vei reuşi să 
aperi peninsula Crimeii cu cele trei divizii noi care 
îți vor sosi... 

„Apărătorii Sevastopolului, după nouă luni de ase- 
diu nemaiîntilnit, s-au acoperit de o glorie nepieri- 
toare, nemaiauzită în istoria militară. Dumneata ai 
făcut din parte-ţi tot ceea ce omeneşie era posibil, iar 
aceasta ţi-o va recunoaşte întreaga Rusie și întreaga 
Europă. Prin urmare — repet ceea ce ţi-am mai scris 
— conştiimţa dumitale poate fi liniştită. 

„„Nădăjduieşte în cel de sus şi nu uita că pier- 
derea Sevastopolului nu înseamnă că totul este pier- 
dut. Poate vei avea şansa ca, în cîmp deschis, să dai 
dușmanilor noştri lovitura hotărîtoare.“ 

Această extrem de indulgentă scrisoare împără- 
icască, trimisă prin aghiotantul imperial Olsufiev la 4 
iunie, fu primită de Gorceakov după ce asaltul aştep- 
lat se şi produsese. El îşi încordase zadarnic pînă 
atunci toate forțele pentru a găsi mijlocul să 'pără- 
sească Sevastopolul şi totodată să păstreze întreagă 
garnizoana lui sub ochii numeroasei şi periect înzes- 
lratei armate inamice care împresurase oraşul. 

Problema aceasta era de nerezolvai desigur, dato- 
rită mai întîi faptului că garnizoana Sevastopolului 
era despărțită printr-un golf lat de Partea de Nord — 
unde ar fi putut să se retragă ; pe de altă parte, Ale- 
xandru, în scrisorile lui de mai înainte, numind capi- 


tularea „„măsuna cea mai extremă“ — chiar dacă o 
aproba — înțelegea să se facă fără predarea garni- 
zoanei. 


Condiţia aceasta îl deprima pe Gorceakov, fiindcă 
știa mai dinainte că nu va fi acceptată de aliați. El 
mai ştia însă că, potrivit legilor militare rusești, chiar 
dacă se admitea părăsirea unei cetăţi, acest lucru mu 
se putea face mai înainte de respingerea a trei asal- 
turi, iar Sevastopolul nu fusese încă asaltat niciodată. 

În sfîrşit, el mai ştia că întreaga garnizoană a Se- 
vastopolului era pătrunsă de un spirit atît de război- 
nic, încît cu greu te puteai aştepta la o deplină ascul- 
tare din partea tuturor unităţilor dacă li s-ar fi co- 
municat hotărîrea predării Sevastopolului fără o luptă 
disperată și extrem de sîngeroasă, singura care ar fi 
putut să le încredințeze de necesitatea acestui pas. 

In afară de toate acestea însă, Gorceakov se mai 
îngrijea și de bunul său renume în ochii cercurilor 
înalte din care se obişnuise să facă parte. 

— Nimeni n-are să vrea să cerceteze cauzele pen- 
tru care sînt silit să predau Sevastopotul. Uite, asta-i 
principalul ! — se plîngea el statornicului său ascul- 
tător, generalul Kotzebue, şeful statului major. — Toţi 
au să mă scuipe și au să spună „A capitulat !...“ Şi, 
mai ştii, au să mai adauge „Ticălosul!“ Împăratul 
este bun, El mă înţelege și mă va apăra. Îmi pun mari 
speranţe în aceasta şi-i mulţumesc ! Dar nu 'orice ba- 
tistä... cum se spune 2... nu orice gură o poţi astupa 
cu o batistă — cam aşa ceva... N-ai s-o astupi! Nu 
poţi închide toate gurile străine! Numele prinţului 
Gorceakov va fi pătat de ruşine și dezonoare! Cu ce 
sînt eu vinovat, spume şi dumneata ! Rusia este mare, 
dar trupe în Crimeia sînt puţine... Ce pot să fac eu 
fără trupe, fără proiectile şi fără pulbere ?... Pulbere 
n-a rămas decît pînă la 6 iunie. Și apoi?.. 

Niidăjduiam să mă îmbolnăvesc... să mă îmbolnă- 
vesc de-a binelea, ca să nu mă mai scol din pat o lună 
întreagă, așa cum i-a venit în cap lui Menșikov, şire- 
tul ăla, să se îmbolnăvească! Poftim însă, vezi și 
dumneata că n-am reușit! N-am avut noroc nici cu 
asta... Incepusem deja să mă simt rău, dar la 26 mai 
m-am agitat, atît, încît am uitat pur și simplu... Nici 
nu ştiu cum am uitat că sînt bolnav! Ce mă 
mai poate salva acum? Spune? Numai trei lu- 
cruri şi toate trebuie să fie subite : pacea subită, ciu- 
ma, tot aşa de subită, şi, mai ales, dintre cele mai 
puternice — acolo, la aliați, se-nțelege ! — sau holera 
şi încă o holeră din cauza căreia să li se facă negru 
înaintea ochilor !... Visuri deșarte, închipuiri, glume 
prostești, desigur. Totuși, aşa am să-i scriu şi minis- 
trului... că nu văd nici o altă, nici o altă ieşire ne- 
prostească din sitwaţia mea ticăloasă. 

Și Gorceakov scrise într-adevăr ministrului de răz- 
boi, prinţului Dolgorukov : ,...îmbolnăvindu-mă, m-am 
gîndit că dumnezeu s-a milostivii, în sfîrșit, şi-mi face 
favoarea să nu fiu martorul urmărilor dezastruoase pe 
care le pregăteşte soarta vitregă“ şi mai departe, „mă 
luminează o singură rază de speranță că împrejurări 
neaşteptate, pacea, holera sau ciuma ne vor veni în 
ajutor...“ | 

După scrisoarea aceasta, în ajutorul lui Gorceakov 
se hotărî să vină însuşi ministerul de război în per- 
soana directorului cancelariei ministeriale, generalul 
adjutant baronul Vrevski. 

Se ştie demult că tot ce este genial este simplu... 
Planul lui Vrevski era de asemenea extrem de sim- 
plu! El propunea ca trupele garnizoanei să fie scoase 
din Sevastopol fără să se traverseze golful sub focul 
inamicului, ci să fie duse pe uscat, ocolindu-se goliul 
— adică spre rîul Ciornaia — concentrind în acest 
scop întreaga garnizoană pe Partea Korabelmaia, iar 
pe Partea Orăşenească să se lase numai um mic nu- 
măr de oameni pentru scoaterea din serviciu a tu- 
nurilor şi un număr de puşciaşi care trebuiau să in- 
ducă pe inamic în eroare, printr-un foc necontenit. 
Cînd garnizoana Sevastopolului va ataca poziţiile ina- 

micului de pe flancul lui drept, concomitent, toate tru- 
pele de cîmp ale lui Gorceakov vor trebui să pornească 
peste riul Ciornaia, pentru a sprijini atacul celor 
din Sevastopol. 

În acest fel, trebuia să aibă loc o frumoasă mane- 
vră de schimb de poziţii: aliații să ocupe Sevastopo- 
lul, iar trupele rusești — în acelaşi timp — să cu- 
cerească toate bateriile de pe flancul drept al alia- 
tilor, astfel ca dezonoarea predării fortăreței ruseşti să 
fie spălată şi răsplătită prin distrugerea poziţiilor nu 
mai puţin fortificate ale duşmanului. 

Frumusețea acestui plan, propus 'de directorul can- 
celariei ministerului de război, trebuia să încînte şi, 
într-adevăr, a încîntat ministerul. 

Îmeîntător a părut însuşi stilul raportului baronului 
Vrevski, care conţinea acest plan : 

„Dacă me este sortit să evacuăm fortificațiile stro- 
pite cu viteazul sînge rusesc, apoi aceasta să se facă 
printr-o mişcare înainte, iar nu înapoi. În felul acesta, 
nu vom pierde mai mult de douăzeci de mii de oameni, 
dar vom înălța gloria armelor rusești. Situaţii extreme 
cer 'şi măsuri. extreme. Domnul ocroteşte pe cel în- 
drăzneţ. Inamicul cucereşte bateriile noastre și nu 
înţeleg pentru ce bateriile lui ar fi inaccesibile pen- 
tru noi“. 

Apărătorii Sevastopolului înțelegeau acest lucru, 
dar din depărtare orice pare mai limpede și mai sim- 
plu, iar baronul Vrevski — seducînd cu planul său, 
nu numai pe ministrul de război, ci și pe ţar — fu tri- 
mis de acesta în Crimeia, la Gorceakov, sub pretext 
că urmează să îngrijească de subsistenţa armatei și în 
general de aprovizionarea ei cu toate cele necesare, 
dar de fapt pentru a-l determina cu argumentele lui 
convingătoare să nu bată în retragere, ci să treacă 
la ofensivă, întrucît numai ofensiva poate aduce vic- 
toria. 

Pe. scurt, baronul Vrevski fu pus de minister şi 
de ţar să joace rolul unui Niel nus, 'deşi era departe 
de a avea cunoştinţele militare ale acestuia. 

Dar pînă cînd Vrevsk: se pregăti de plecare în Cri- 
meia, înarmat cu instrucţiunile lui Dolgorukov și cu 

o scrisoare personală a țarului către Gorceakov, acolo 
fuseseră -pregătite şi porniseră acţiunile hotăritoare ale 
invadatorilor împotriva Sevastopolului şi a garnizoa- 
nci lui. Adesea, se întîmplă ca salvatorii să se ivească 
prea tirziu... 

In tabăra invadatorilor toate concurau în favoarea 
unor acțiuni imediate şi hotărîtoare. 

Mai întâi de toate, succesul acţiunii din 7-8 iunie 
(26-27 mai) cerea um nou şi, de data aceasta, un pu- 
tarinic salt înainte, întrucît nu trebuia lăsat să se ră- 
ccască entuziasmul care domnea în mijlocul ostașilor, 
printre care, cuvîntul „asalt“ se repeta în toate chi- 
purile. 

Pe de altă parte, niciodată pînă atunci, trupele alia- 
ților nu fuseseră într-o stare mai bună, în ceea ce pri- 
vea sănătatea şi aprovizionarea lor cu toate cele ne- 
cesare şi niciodată numărul lor nu fusese atît de mare, 
în faţa Sevastopolului. Acum erau concentrați pînă la 
o sută optzeci de mii de oameni, dinire care numai en- 
glezi erau patruzeci şi cinci de mii, așa că mareșalul 
Raglan îşi înălță iar capu-i plecat. 

In afară de asta, în locul enormei cantităţi de pro- 
iectile consumate pentru cel de al treilea bombarda- 
ment, sosiră noi vase de transport cu proiectile pentru 
mortiere, aduse şi ele în număr mare. Îndelungatul 
asediu arătase aliaţilor că tirul cu traiectorie curbă 
este mult mai eficace decît tirul direct, deoarece pro- 
voacă incomparabil mai multe pierderi în rîndurile 
apărătorilor fortăreței, protejaţi de parapetele basti- 
vanelor împotriva focului direct. 

Pentru a instala noile baterii de mortiere, în sco- 
pul nimicirii definitive a fortificațiilor Sevastopolului, 
cra nevoie de noi lucrări de pămînt. Din această 
cauză, cu totul pe neașteptate pentru ruși, aliaţii în- 
cetară tirul intens pe care-l porniseră asupra orașului 
şi a golfurilor, în primele zile după cucerirea redutelor. 

Se lăsă deodată linişte... 

La început, nu puteai bănui ce însemna tăcerea 
astia. 

Cînd se oprește pendula în dormitor noaptea, şi în- 
cetează să mai bată, omul adormit se trezește. Toţi 
cei din Sevastopol fură cuprinși de neliniște... Aghio- 
tanţii şi ofiţerii de ordonanță porniră în goana cailor, 
rezervele mărșăluiră spre bastioane — din clipă în 
clipă se aștepta asaltul. 

Cînd se convinseră, însă, că inamicul adaugă alți 
kilometri la cei optzeci de kilometri de tranșee săpate 
în pămîntul stîncos de lîngă Sevastopol, se linişti 
toată lumea, chiar şi Gorceakov. Pregătindu-se temei- 
nic pentru asaltul general — care acum devenise ne- 
îndoielnic — aliaţii dădeau răgaz și celor asediați să 
se pregătească tot atît de temeinic pentru respinge- 
rea lui, iar Gorceakov, căutînd în primul rînd să facă 
o cît mai mare economie de pulbere şi de proiectile, 
pentru clipele hotărîtoare, ordonă să tacă şi bateriile 
rusești. 

Doar carabimierii mai trăgeau din cînd în cînd din 
lojamentele celor două părţi, dar fără nici un fel de 
entuziasm : tîrnăcopul şi lopata schimbară pentru mai 
multe zile toate celelalte unelte de război. 

Francezii începură să amenajeze în felul tor redu- 
tele cucerite, transformînd lojamentele din fața Kam- 
ciatkăi în două linii de paralele — a treia și a patra 
— cele mai apropiate de noile baterii — pregătindu-le 
pentru cincizeci şi mai bine de mortiere, îndreptate 
asupra bastionului Kornilov şi a bastioanelor unu și 
doi. Nici ruşii, însă, nu stăteau degeaba, așteptind în 
liniște terminarea acestor lucrări, al căror scop era 
limpede. 

Bastioanele unu şi doi — foarte slabe — erau acum 
transformate în bastioane adevărate, nu numai cu nu- 
mele. Tot ceea ce se putea face în cîteva zile pentru 
întărirea lor, se făcu sub directa supraveghere a lui 
Totleben : au fost îngroşate şi înălțate parapetele, au 
fost adîncite şi lărgite șanțurile, au fost schimbate ve- 
chile ambnazuri, pentru ca tunurile să privească în 
fața bateriilor inamice apărute pe locuri noi şi care 
erau în totul şapte: patru pe Karmciatka, două pe 

fosla redută Selenghinsk și una pe reduta Volin. Nu- 
märul tunurilor de mare calibru fusese considerabil 
mărit şi se amenajaseră platforme pentru cele de 
cimp, ca să poată trage cu mitralii în caz de asalt. 

Intre timp, cele două divizii — a 7-a şi a 15-a — 
care fuseseră trimise de la Armata de Sud, în Crimeia 
nu mai erau departe de Nikolaev şi pînă la sosirea lor 
la Sevastopol nu: puteau trece mai mult de zece zile. 
Dealtfel, şi aliaţilor le soseau mari întăriri: se în- 
lorcea din Kerci detaşamentul de debarcare, împre- 
ună cu escadra. În felul acesta, și de o parte și de 
alta se năşteau şi înfloreau speranțe, mult mai năval- 
nic la aliați, desigur, care savurau cu anticipație o 
izbîndă deplină şi strălucită şi vedeau apropierea 
slîrşitului acestui asediu obositor, sîngeros, şi care se 
prehungise peste măsură. 

Aproape şase sute de tunuri de asediu erau desti- 
nate să fărime şi să măture în termenul cel mai scurt 
crasamentele ruseşti, să astupe șanțurile și să aducă 
bastioanele în aceeaşi stare în care fuseseră aduse cele 
Irei redute din faţa Malahovului. 

Din nou, ca şi la recentul bombardament, fură pre- 
gătite cîte patru, cinci sute de proiectile pentru um 
lun, în vreme ce apărătorii Sevastopolului nu putu- 
soră aduna cu nici un chip mai mult de o sută, și 
încă mu pentru toate : enau tunuri pentru care se gă- 
siseră numai cîte cinci proiectile, 

În sfîrşit, îngrămădirea bateriilor rusești permitea 
inamicului să concentreze tirul tunurilor sale într-un 
singur sector și, după ce l-ar îi redus la tăcere, să 
treacă la altul. Această metodă fusese deja folosită de 
aliați cu deosebit succes înaintea asaltului Kamciat- 
kiii. Gorceakov, care venise să vadă lucrările de pe 
buslioane, se aștepta că metoda aceasta va fi folosită 
din nou şi spumea celor din jurul său : 

— Dacă un bombardament de puterea aceluia din 
ziua de douăzeci şi şase va dura tot cît cel de la 
pasti, gîndiţi-vă, domnilor, ce se va întîmpla atunci ! 
Aș pierde nu numai o singură garnizoană, ci ar tre- 
hui să pierd trei, patru, asemenea garnizoane, adică 
luntă armata mea. Să pierd un oraş, condamnat de 

pe acum, este una, dar ca să pierd armata, pe care 
s-ar putea să mi-o prefacă în pulbere în zece zile, 
orice ar fi, dar asta nu pot s-o fac! Nu! Nu sînt 
nebun să mă îincăpăținez ca să apăr ceea ce nu este 
posibil de apărat... Ce, am pierdut orice urmă de 
judecată ? Nu, slavă domnului, nu mi-am piendut ju- 
decata, ca să admit aşa ceva! Nu voi admite! 

Nici aliații, însă, nu se gindeau la un bombarda- 
ment de zece zile. Dimpotrivă, consiliul militar con- 
vocat de Pélissier, la care — în afară de comandan- 
ţii supremi — luaseră parte şi unii generali din ar- 
matele aliate, hotărî că douăzeci și 'palru de ore de 
aclivitate intensă a bateriilor sînt pe deplin sufi- 
ciente pentru a pregăti asaltul. 

La acest consiliu era de faţă și noul trimis al lui 
Napoleon, un general de gardă cu nume foarte lung 
— Regnault de Sain Jean-d'Angâly. Pélissier nu mai 
socoti necesar să procedeze cu el aşa cum procedase 
cu Niel, cu toate că îi aducea ordinul categoric al 
împăratului de a acționa după noul plan, adică de a 
porni cu armata în interiorul peninsulei. Pentru a-i 
face pe plac împăratului, Pélissier se hotărî nu numai 
să fie nespus de amabil cu trimisul lui, dar chiar să-i 
dea posibilitate acestui general de gardă să se re- 
marce în asaltul ce urma să aibă loc. 

Se prefăcu că este gata să înceapă executarea pla- 
nului lui Napoleon şi această misiune de onoare i-o 
încredință celui mai capabil dintre generalii săi, lui 
Bosquet, iar corpul de armată al acestuia — destinat 
asaltului Părţii Korabelnaia — îl trecu lui Regnault 
da Saint Jean-d'Angâly. 

Ce-i drept, novicele acesta n-apucase încă să se 
orienteze încotro anume şi cum trebuiau să înainteze 
brigăzile corpului său de armată, dar nici nu era 
nevoie de asta. Totul fusese pus la punct de energicul 
Bosquet, care trecea acum spre Inkerman şi rîul Cior- 
naia, pentru a conduce împotriva trupelor lui Gor- 
ceakov forţele situate în valea Balaklavei şi pe înăl- 
timile Fediuhin, 

Primtre generalii francezi, erau totuşi şi oameni 
prudenţi ca Niel şi Canrobert. In consiliu, ei își ex- 
primaseră părerea să nu se grăbească cu asaltul, 
inainte de a fi pregătit cît se poate mai bine. Pelissier 
slia însă foarte bine cît de nehotăriît era prietenul său 
Cainrobert, iar în ceea ce-l privea pe Niel, relaţiile 
lor rămîneau încordate, căci el nu uita că Niel — în 
ochii lui Napoleon — era toiuși primul candidat la 
postul de comandant suprem, dacă lui i s-ar fi în- 
limplat vreun eşec grav. 

El credea însă orbește în reușita asaltului. 

Socotea că principalele sale atu-uri erau moralul 
ridicat a] soldaţilor după cucerirea celor trei redute 
şi slăbiciunea focului bateriilor ruseşti. El nu vroia 
să aștepte pînă cînd boii de stepă vor aduce pe bas- 
lioanele Sevastopolului cantități suficiente de pulbere 
și de proiectile. Principiul lui fundamental era sá 
baţi fierul cît e cald. Era un om de o energie cloco- 
liloare, cu tot respectabilul lui păr cărunt. 

Lordului Raglan, în sfîrşit, i se oferea posibilitatea 
să cucerească Marele Redan — bastionul trei — ale 
cărui căi de acces se aflau în mîinile englezilor, iar 
Pâlissier, isteţ ca Ulise!) nu uita că Raglan își pier- 
duse braţul în timpul bătăliei de la Waterloo şi, voind 
sii-l încînte definitiv pe aliatul său, propuse să se 
fixeze asaltul Sevastopolului pentru ziua de 6/18 
iunie, data aniversării victoriei lui Wellington și a 
imi Blücher asupra lui Napoleon I, la Waterloo. 

Pélissier nu se îndoia că această zi va însujleţi cum 
nu se poate mai mult, mu numai pe Raglan, dar şi 
intreaga armată engleză, care acționa foarte slab, 
iar această însuflețire trebuia să asigure victoria en- 
wlezilor, neapărai necesară în ochii cartierului City 
şi ai palatului Saint-James... Nu se cuvenea ca vic- 
loriile asupra rușilor să fie repurtate numai de către 


1) Ulise sau Odiseu — eroul poemului lui Homer „„Odiseea“ — care se 
distingea prin prudenţa şi şiretenia lui. (N. red. ruse.) 

francezi, de vreme ce întregul Război din Orient era 
dus pentru interesele Angliei ! 

Numind pe Regnault de Saint Jean-d'Angely co- 
mandant al corpului de şoc, Pélissier dorise să facă 
pe plac împăratului, care nu-l agreea pe Bosquet ; de 
aceea nici nu-l invitase pe acesta la consiliul militar. 
El ştia că Bosquet va fi surprins şi mîhnit de faptul 
că este pus pe ultimul plan și prefera să nu aibă ex- 
plicaţii personale cu el, aşa că îi trimise, pur şi sim- 
plu, ordin să ia „comanda unui corp compus din 
douăzeci şi cinci de mii de francezi, pentru a sprijini 
operaţiunile trupelor Sardiniei şi pe cele turcești, care 
în ajunul asaltului vor porni către localitatea Ai- 
Todor“. 

Bosquet primi acest ordin abia cu două zile înainte 
de asalt şi, după ce predă în grabă corpul său de 
armată bravului general de gardă, plecă pe înălţi- 
mile Fediuhin. | 

Neliniştea lui Gorceakov creştea pe măsură ce se 
convingea de apropierea unui nou bombardament 
prevestitor de asalt. 

Pentru ca asaltul să poată fi respins, el fu nevoit 
să trimită cîteva regimente din armata sa pentru în- 
tărirea garnizoanei Sevastopolului, adică — după pă- 
rerea lui — la un dezastru evident şi fără sens pen- 
tru cauză. În acelaşi timp, simţea că asupra lui vin 
nori dinspre rîul Ciornaia şi bănuia că se mişcă nori 
asemănători din direcția gurii rîulețului Kacea, unde 
mu i-ar fi costat nimic pe aliaţi să debarce niște trupe. 

Copleșit de gîndurile cele mai negre din viaţa lui, 
Gorceakov alcătuia ordin după ordin, încotro, cum 
și care unități să fie deplasate, iar unitățile acestea 
mărşăluiau azi într-o parte, pentru ca mîine să mär- 
şăluiască în alta, iar el personal pierduse obișnuinţa 
de a mai dormi şi nici nu lăsa să doarmă pe niciunul 
dintre ofițerii statului său major. Nu se ştie cum s-ar 
fi terminat starea aceasta de lucruri de pe înălțimile 
Inkerman, dacă la Sevastopol m-ar fi început o în- 
grozitoare canonadă în zorii zilei de 5/17. 

În aşteptarea ei și a asaltului, Osten-Sacken tri- 
misese la unitățile garnizoanei ordine al căror scop 

cra de a indica toate mijloacele pentru apărarea cu 
succes a oraşului şi a Părţii Korabelnaia. Nu erau 
uitaţi nici bucătarii, nici artelnicii și nici armurierii, 
cărora li se ordona ca în caz de alarmă să lase toate 
treburile lor gospodărești, să ia armele în mînă și să 
alerge la locul fixat mai dinainte, unde trebuia să se 
alcătuiască un batalion mixt din toţi acești necomba- 
lanți. 

Pentru ca soldații să nu se împrăştie cu brancarde 
pe la posturile de prim ajutor, era interzis cu desă- 
virşire să se ridice răniții după ce toboşarii vor fi 
bătut alarma, iar tuturor lucrătorilor li se ordonase 
ca îndată ce va suna alarma să lase lucrul $i să-şi 
ocupe locurile pe linia de apărare. Se ordonase să mu 
fie stinse nici incendiile ce s-ar fi putut declara în 
oraş... 

Era strict interzis de a se urmări inamicul respins, 
ieșind în acest scop de după fortificații: se permitea 
să fie ummărit numai cu foc. În sfirşit, pentru ca apă- 
rarea să decurgă cît mai liniștit şi mai temeinic, stri- 
pătele de „ura“ erau cu totul oprite pentru acest 
răstimp. 

În aceeași vreme, însă, deşi era cu totul evident 
că ţinta principală a asaltului era colina Malahov și 
bastioanele din imediata sa apropiere, grosul efecti- 
vului garnizoanei era păstrat totuși pe Partea Oră- 
şenească, unde apărarea era dată în seama cîtorva 
wenerali. Pe Korabelnaia, comandantul trupelor era 
Ilrulev, iar în ajutorul lui — pe bastioanele unu şi 
doi — fusese numit comandantul diviziei a 8-a, prin- 
tul Urusov. 

Al patrulea bombardament al Sevastopolului a în- 
ceput încă înainte de a se lumina de ziuă, exact la 
ora trei, iar focul l-au deschis mortierele invadatori- 
lor, întrucît tirul direct era îngreuiat din cauza întu- 
nericului. 

Totuşi, nici pe bastioane, nici în oraș, încă mult 
limp nimeni nu băgă de seamă ivirea zorilor, prin 

fumul des și de nepătruns pentru slabele raze ale di- 
mineţii. În acest fum, nu se distingeau în oraș decit 
porumbeii albi, treziți din somn de proiectilele ce 
cădeau pe străzi. Ei se roteau înnebuniţi, orbește, 
pînă cînd dădeau de ferestrele sparte de la etajele 
de sus ale caselor şi dispăreau în ele. 

Pretutindeni vuia, ţiuia şi vijiia prin ploaia de 
scîntei ce cădea din cer, împrăștiată de norii de pro- 
iectile şi de rachete, printre străfulgerările galbene 
ale împușcăturilor care licăreau în fumul bateriilor 
inamice... Urmau exploziile bombelor şi îndată vedeai 
pietrele caldarîimului sau ale temeliilor caselor dă- 
rîmate mai înainte, zburînd în toate părţile, laolaltă 
cu schijele. Vaielele răniților răsunau prelung în. în- 
tumeric, amestecate cu ţăcănitul grăbit al potcoavelor 
pe pietre şi glasul vreunui călăreț care striga cuiva 
în întuneric : „Hei! Pe unde pot să ajung la coman- 
dament 2...“ De undeva răsunau strigăte și sudălmi 
grele ruseşti : doi artelmici de companie, care duceau 
o pulpă grea de carne pe un băț, nimeriscră pe în- 
tuneric într-o pîlnie, săpată de o bombă cu vreo cinci 
minute mai înainte, şi carnea le scăpase în groapă. 
Cum să nu înjuri din străfundul inimii ?... 

În clopotnița uneia dintre biserici, rămasă încă 
întreagă, un paraclisier netulburat se apucă să tragă 
clopotele pentru utrenie la ora patru, ca întotdeauna 
duminicile — căci 5 iunie căzuse într-o duminică, 
iar pe bastioane și în adăposturi, unde dangătul răz- 
bea prin vuietul canonadei, unii soldați evlavioşi se 
închinau de zor... 

Întrucît Pélissier dăduse ordin „să nu se facă eco- 
nomie de proiectile“, artileriștii francezi se străduiau 
din răsputeri să tragă cît puteau mai mult... Trăgeau 
în salve. Partea Korabelnaia fusese acoperită de pro- 
iectile explozive, de ghiulele şi de rachete încă înainte 
de răsăritul soarelui, iar cînd se făcu ziuă şi cînd se 
mai risipi puțin fumul, vînturat de briză, priveliștea 
generală a distrugerilor era înspăimîntătoare şi de 
neîndurat pentru ochii meobişnuiți : ruine de case şi 
de cazărmi, pe alocuri înroșite de sînge proaspăt ome- 
nesc, gropi şi trupuri sfirtecate... 

Dar ochii obișnuiți ai celor din Sevastopol treceau 
pesta toate acestea, fără să se oprească. Brancar- 
dicrii cu răniţi se încrucișau cu echipe de soldați, 
oamenii trăgeau tunurile înhămîndu-se cîte treizeci, 
patruzeci la cîte o piesă... şi adesea nu mai ajungeau 
cu ele, căci bombe de dimensiuni uriaşe se spărgeau 
uneori exact în mijlocul acestor mulțimi încordate în 
muncă... 

Trei sute douăzeci de tunuri de asediu băteau Par- 
la Orăşenească şi patruzeci de tunuri bombardau 
rada. Totuși, oraşul era arhiplin de soldaţi, pregătiţi 
pentru respingerea asaltului care putea să înceapă 
uricînd voia duşmanul. Nu puteai risca să ajungi prea 
lirziu la bastioane în această clipă hotărîtoare pentru 
Sevastopol şi nu aveai unde să te adăpostești de 
phiulele şi 'de bombe, aşa că batalioanele aşteptau 
pur şi simplu pe străzi. 

Oamenii stăteau, bineînţeles, în „repaus“ şi pufăiau 
din lulele, îşi puricau cămăşile, iar unii chiar își cîr- 
peau rufăria... Ici mîncau caşa fierbinte din gamele 

pustarea de dimineaţă — dincolo mîncaseră și dor- 
meau, căci noaptea n-avuseseră răgaz... Alţii mer- 
peau pe grupe, să se scalde în golf, unde se bălăceau, 
“rigid şi arălîndu-şi unul altuia jerbele albe ridi- 
cate de bombe... Moartea era pretutindeni şi nu-i mai 
speria pe oameni. | 

Cai de artilerie cărau la bastioane butoaie cu apă 
pentru răcirea tevilor tunurilor înfierbîntate la maxi- 
mim, furgoanele goneau întrecîndu-se unul pe altul 

dacă mai aveau pe unde să-şi facă drum — ducînd 
lol la bastioane mormane de gabioane, dintre care 
unele ajungeau, altele nu... Pe bastioane, oamenii în- 
«ulaseră de a mai fi oameni : trecuseră peste o anu- 
mită barieră, care despărțea pe om de o ființă cu 
lotul diferită, transfigurată, nouă, inexistentă pînă 
aliuci în matură. 

Bastioanele deveniseră adevărate nave; piațetele 
lor se transformaseră în punți, iar parapetele în bor- 
duri şi părea chiar că nici nu stăteau pe loc, ci se 
iielinau puternic, ba la dreapta ba la stînga, ca pe 
limp de furtună. În fiecare secundă, zburau spre ele 

proiectile, iar în capetele matrozilor, care stăteau 
lîngă tunuri, zburau saci cu pămînt, faşine, pietre, 
schije sau bucăţi de scînduri din platforme, capete, 
picioare şi miîini de-ale camarazilor sfîrtecaţi, stropi 
de sînge şi valuri de nisip şi de pietriș amestecate în 
vălătuci de fum cenușiu... La toate acestea, se adău- 
gau exploziile de pe urma cărora pămîntul fugea 
parcă de sub picioare — şi în mijlocul acestui infern 
trebuia să acționezi precis şi calm, încărcînd sau 
ochind la tunuri, reparînd ambrazurile dărîmate, adu- 
cînd din magazii proiectile, fără o clipă de întirziere, 
luînd locul camaradului ucis sau grav rănit, pentru 
ca să nu slăbească tirul asupra bateriilor inamice. 

Către amiaza acestei groaznice zile, numai pe bas- 
tionul trei fură scoși din rînduri şapte sute de oameni 
dintre servanţii de la tunuri, şi trei sute dintre cei 
care făceau acoperirea — în total o mie de oameni ! 

La ora zece dimineaţa, pe bastioanele ruseşti se 
ivi foametea «de proiectile şi începu să circule ruşi- 
nosul ordin „să se tragă mai rar“, pentru ca pe, ba- 
teriile inamicului să provoace ordinul inver. să se 
tragă mai des“... 

Bombe uriaşe măturau acoperișurile adăposturilor 
făcute din bîrne groase de stejar, peste care era aş- 
ternut un strat de doi-trei metri de pămînt : magaziile 
de pulbere pentru câte o sută cincizeci de puduri, ce-i 
drept, secătuite deja pe trei sferturi, săreau în aer, 
tunurile erau lovite și parapetele dărimate, astiel că 
după ele nu mai putea sta nimeni în picioare... Aceasta 
era situația pe Malahov şi pe bastioanele trei şi doi, 
ziua, către ora două. 

În aceeaşi stare însă se văzură spre seară și bas- 
tioanele patru, cinci și șase de pe Partea Orăşenească. 
Odată cu lăsarea întunericului, cîteva vase din es- 
cadra aliaților veniră foarte aproape de intrarea în 
Rada Mare și traseră aproape în acelasi timp o 
salvă din tunurile unui bord, asupra radei și a ora- 
şului. 

Bubuitul şi vuietul înspăimîntător al acestei salve 
acoperi tirul tunurilor de pe uscat... Peste puţin timp 
salva fu repetată şi îndată se declarară incendii în 


224 


citeva locuri din oraş, iar apoi urmă o formidabilă 
explozie în mahalaua Artileriiskaia, unde se aprinsese 
un depozit de bombe gata încărcate. 

În depozit erau circa cinci sute de bombe. De pe 
platforma postului de semnalizare de deasupra bi- 
bhliotecii, unde stăteau în acest timp Nahimov, Totle- 
bon şi Vasilcikov, se vedeau cete de soldaţi, luminați 
de flăcări, fugind de bombele proprii. 

Părea că sosise momentul asaltului şi cei trei, din- 
tre cei mai de seamă apărători ai orașului, așteptau 
fiecare să se lase deodată liniştea şi să răsume to- 
bele, bătînd sacadat alarma, pentru că fiecare se pu- 
nea în locul inamicului, fiind sigur că acesta n-ar fi 
putut «dori o clipă mai favorabilă pentru asalt : oraşul 
undea, depozitele de bombe săreau în aer, pierderile 
parnizoanei erau uriaşe, bastioanele distruse, iar 
șanțurile astupate... 

lată, însă, că pe platforma postului de semnalizare 
apăru un aspirant foarte tînăr după înfăţişare și ra- 
portă !i Nahimov, ca celui mai mare dintre cei trei: 

— raa înălţimea voastră! Un proiectil a smuls 
piciorul căpitanului de rangul întîi lurkovski coman- 
dantul Malahovului, şi este nevoie de un doctor ca 
să-i facă un pansament ! 

Nahimov se uita la el fără să înţeleagă. 

— Lu, lurkovski... i-a smuls... piciorul ? — întrebă 
cl. Auzi? — urmă, întorcîndu-se spre Vasilcikov. — 
Se cere un doctor! Un doctor, da ? Si la mine acasă 
n fost ucis în subsol un legător de cărți... cu întreaga 
familie... Cum îți spune ? 

— Aspirantul Zarubin, prea înălţimea voastră. 

:— Cine te-a trimis la mine? 

— Generalul-locotenent Hrulev... 

— Un doctor !... Ce mai poate face un doctor, dacă 
piciorul a fost smuls ?... lurkovski... auzi, Eduard Iva- 
nici ?-— se întoarse el către Totleben. Este al treilea 
pe care îl pierdem acolo, pe Malahov ! 

— Ce se petrece pe Malahov ? — se adresă Totle- 
ben lui Vitea, clătinînd compătimitor din cap. 

— Se lucrează înălțimea voastră ! 

— Aha! Se lucrează ? Bine... Vin şi eu îndată 
acolo... 

Lui Vitea i se părea totuşi că fusese trimis de 
Hrulev ou un raport important: era grav rănit co- 
mandantul sectorului patru al liniei de apărare — 
locțiitorul contraamiralului Istomin — şi el nu ştia 
cărei cauze să atribuie faptul că raportul lui fusese 
primit ca ceva neînsemnat, absurd, şi că Nahimov 
vorbise cam neînțeles despre un legător de. cărţi oa- 
recare.. Dar aici la postul de semnalizare de pe 
terasă — de unde se vedea întreg orașul cuprins de 
vîlvătăi în. cîteva locuri — se aștepta un alt raport, 
despre asalt, care ar fi putut aduce pieirea tuturor, 
iar rănirea gravă — poate chiar apropiata moarte a 
lui lurkovski — nu era, desigur, nici pe departe ceea 
ce ar fi fost asaltul general asupra orașului, noaptea. 

— Ei, unde să caut eu un doctor, hm? Să fie 
dus la spitalul de campanie... Du-te și spune-le acolo... 
— se adresă bombănind Nahimov lui Vitea, dar acesta 
mapucă să rostească obişnuitul: „Am înțeles, prea 
înălțimea voastră!“ — că se auzi o nouă salvă asur- 
zitoare dinspre mare şi pe cer se desfăcură în evantai 
dîrele de foc ale proiectilelor care se îndreptau spre 
oraş ca să provoace noi distrugeri şi incendii. 

Fără să vrea, Vitaa se opri pe una din treptele 
scării de marmoră, urmărind zborul bombelor şi gîn- 
dindu-se la căsuţa părintească de pe Malaia Ofițer- 
skaia, cînd peste balustradă se aplecă silueta lungă 
și subțire a lui Vasilcikov, care îi strigă: 

— Ascultă, aspirant! Cine a luat comanda sec- 
torului patru ? 

— Căpitanul de rangul întîi Kern, înălţimea voas- 
tră, — răspunse tare Vitea. 

— Aha, așa? Bine... poţi să pleci! 


5 
După numărul stricăciunitor pricinuite de focul ru- 
şilor în bateriile aliaţilor şi după pierderile suferite 
de servanţii lor artilerişti, generalii francezi şi en- 

plezi puteau socoti fără greş asaltul ca pregătit, încă 
inainte de lăsarea amurgului : proporţiile pierderilor 
„i ale stricăciunilor provocate la ruși le apăreau lim- 
pede. 

Pe la ora şapte seara, Pélissier convocă într-un 
consiliu, po generalii săi, conducătorii apropiatului 
asalt, pentru a stabili cînd anume trebuiau să-l de- 
clanşeze. 

Întrucât toţi, începînd cu Pélissier însuși, erau ferm 
convinşi că pregătiseră ultimul act al tinagediei Se- 
vastopolului, că a doua zi drapelele lor vor flutura 
pe dărîmăturile bastioanelor, se punea numai pro- 
blema cum s-ar putea evita pierderi prea mari pen- 
tru a nu-l amărt pe împărat. | 

Baionetele ruseşti le erau destul de cunoscute ge- 
neralilor francezi, după cele două lupte precedente, 
dar mici mitraliile ruseşti nu se făcuseră de ruşine cu 
ocazia atacului asupra colinei Malahov şi a bastioa- 
nclor doi şi trei. Nu le convenea să dezlănțuie lupta 
pe lumină, deşi la primul consiliu militar se luase 
hotărîrea ca fortificațiile rusești să fie asaltate în 
zori. Al doilea consiliu fixă începuţul asaltului pentru 
ura trei dimineața, pentru ca brigăzile proprii să fie 
aduse pe întuneric și fără pierderi, cît se poate mai 
aproape de bastioanele distruse. 

La acest consiliu se mai hotărî ca semnalul pentru 
alac să fie dat de însuși Pélissier, printr-o rachetă cu 
slele, care unma să fie lansată de la bateria Lancas- 
ler. Aceeaşi rachetă trebuia să servească drept sem- 
nal şi pentru cele două divizii engleze de sub încer- 
cala comandă a lui sir Brown, care se plasaseră în 
laja bastionului trei. 

Îndată ce amurgi, diviziile franceze începură să 
ocupe bazele lor de plecare. 

Divizia lui Mayran, care trebuia să asalteze basti- 
oanele unu și doi, cobori în Vilceaua Kilen, divizia lui 
Brunet ocupă tranșeele din faţa fostei lunete Kam- 
ciatka și din dreapta ei ; divizia lui d'Autemarre, adă- 
postită în Viroaga Docurilor, înaintă spre tranșeele 
din stînga Kamciatkăi. 

In rezerva diviziei lui Mayran se afla un regiment 

de gardă, iar dincolo de Dealul Verde — (Călcfiul 
Strîmb) erau două baterii de artilerie călăreață, care 
trebuiau să se repeadă în goană pe poziţiile cucerite, 
ca să împroşte cu mitralii pe soldaţii ruşi în retra- 
gere. 

Artileriştii acestor baterii, ca şi cei din regimentul 
de gardă, și zuavii, şi vînătorii și pușcașii algerieni, 
şi cei din legiunea străină, toţi erau convinşi că glo- 
rioasa dimineaţă a zilei următoare îi va face, în 
sfirșit, stăpîni ai acestui spinos Sevastopol. 

Zece vase mari din escadra aliată, profitând de în- 
tuneric, continuau să bombardeze orașul, deși bate- 
riile de coastă le răspundeau cu un foc, ce-i drept, 
foarte nar. 

Nici această înverşunată canonadă, însă, nici tirul 
indirect al numeroaselor mortiere de pe uscat m-au 
oprit munca clocotitoare de pe bastioane... 

Se înlocuia tunurile şi se refăceau platformele 
sfărîmate... Lopată cu lopată se înălțau și se îndrep- 
tau parapetele, se curăţau șanțurile, se făceau am- 
brazuri, se îngroșau acoperişurilor magaziilor de 
pulbere și se reparau adăposturile... iar dacă cineva 
cădea ucis, sau gfav rănit, cu lopata sau tirnăcopul 
în mâini, îl duceau afară. l 

Totul era simplu, ca totdeauna, dar valora cît orice 
bătălie... Toți erau numai lucrători, dar toți erau eroi, 
iar dacă într-unul din sectoarele Malahovului lucrau 
vechii apărători ai Sevastopolului — soldați din re- 
gimentul Vladimir — iar pe altul soldați mult mai 
tineri din regimentul Sevsk, lucrările nu mergeau mai 
prost mici acolo... 

„Ruşilor nu numai că n-ar trebui să li se dea nici 
o noapte de răgaz, dar nici un ceas măcar — scria 
în această vreme unul dintre ziarele engleze. — Dacă 
vreți să aveţi succes, trebuie ca bateriile lor să fie 
bombardate cît mai intens, timp de cîteva zile şi cîteva 
nopți, fără întrerupere, iar apoi să se treacă imediat 
la asalt...“ Atit de temuţi deveniseră lucrătorii de pe 
bastioane. 

În noaptea aceea făceau acoperirea bastionului trel 
ostașii regimentului Ohotsk, care cu o lună înainte 

„«rbătoriseră o jumătate de an de luptă aici la Se- 
vastopol, ostașii din regimentul Kamciatka, cei rămași 
(lin regimentul Minsk şi din regimentul Volîn și re- 
primentul de vînători Briansk. Mai departe, la bate- 
ria Jerve, se afla doar un singur batalion, cu efective 
reduse — nu avea nici trei sute de oameni — din re- 
pimentul Poltava, iar celelalte trei batalioane ale 
uceluiași regiment, împreună cu regimentul Sevsk şi 
cu două batalioane din regimentul Zabalkanski se 
instalară pe Malahov. Regimentul Suzdal se întindea 
de la Malahov pînă la bastionul doi, căruia îi făceau 
acoperire două batalioane din regimentul Zabalkanski. 
În sfîrșit, pe bastionul unu erau unităţile regimentu- 
lui Kremenciug. 

Regimentele Selenghinsk și lakuisk, încercate în 
lupte, în frunte cu generalii Pavlov şi Sabaşinski, se 
aflau în rezervă în spatele caselor și dărimăturilor de 
pe Korabelnaia. Toate aceste regimente și resturi de 
regimente sufereau pierderi mari din pricina bombar- 
damentului, dar ele ştiau că misiunea lor era să apere 
Sevastopolul în faţa asaltului pe care trebuiau să-l 
islepte fără să-și părăsească poziţiile, oricît de mult 
ur fi fost de așteptat. 

Şi așteptarea nu le-a fost zadarnică. 

Exact la ora trei, deasupra bateriei Lancaster, am- 
plasată pe Kamciatka, se înălțţă o rachetă de o fru- 
musețe neobișnuită şi se risipi apoi în stele mari, albe, 
care cădeau încet. În tranşeele inamicului începu o 
mișcare despre care dădură îndată de veste pîndele 
plastunilor care se aflau în faţa bastionului doi. 

Nu trecură mici cinci minute şi toboşarii de pe bas- 
tion începură să bată voiniceşte alarma, iar duruitul 
tobelor se rostogoli de-a lungul întregii linii de for- 
IIficaţii. 

-— Înălţimea voast’... Alarma !... Alarma!... — 
“drigă  Vitea Zarubin, intrind în fugă în cazemata 
bastionului unu, unde pe patul de fier al lui Pereleşin 

comandantul acestui bastion — Hrulev, coman- 
dantul întregului flanc stîng al fortificațiilor, se în- 
Imisese să se odihnească şi căzuse într-un somn greu, 

după zbuciumul unei zile întregi și al unei jumătăţi 
de noapte de veghe... 

Lumînarea era pe sfirşite şi fumega, iar doi şoa- 
reci o zbughiră în peretele din pietre netencuite. 

Întrucît se culcase îmbrăcat, Hrulev sări în picioare 
și se uită în jur cu ochi roşii şi ușor umflați, apoi 
îşi trase îndată căciula, îşi aruncă burca pe umeri și 
ieși afară, fără să-l mai întrebe nimic pe Vitea... N-a- 
vea ce să mai întrebe, de vreme ce cuvîntul „alarmă“ 
îi ajunsese în conștiință. Mai era şi un alt cuvînt, 
însă — ,„„Malahov“ — care se lega de cuvîntul „alar- 
mă“... Pentru a conduce apărarea, comandantul aripei 
stîngi nu trebuia să stea aici la flanc, ci acolo, în 
centrul fortificațiilor, în inima apărării ! 

Luînd-o înaintea lui Vitea, Hrulev se repezi la grajd, 
unde, prin întunericul ce începuse să se destrame 
UȘOr, se zărea alb sub un şopron argamacull) lui, 
deocamdată tot atît de invulnerabil ca şi stăpînul său. 

Nişte trosnete şi duduituri, care răsunară în urma 
lui, îl făcură să privească înapoi. 

— Ce s-a întîmplat? — întrebă Hrulev. 

— A intrat o bombă pe fereastră! — i se strigă 
dinspre cazemată. 

Cîteva clipe, toţi aşteptară explozia, dar ea nu se 
produse. Bomba căzuse liniştită pe patul de pe care 
se sculase Hrulev cu cîteva clipe mai înainte, 

I se spuse și acest amănunt. 

— Asta-i bună ! — se minună Hrulev, deja călare 
pe bălanul său. — Va să zică, domnul ne apără încă 
pe noi, păcătoşii! Ei, păi să fie într-un ceas bun! 

Își făcu semnul crucii, ridicînd puțin căciula, și 
dădu pinteni bălanului. Vitea şi Sikorski, pe cai mă- 
runți căzăcești, porniră în urma lui, fără să se mire 
că Hrulev nu dăduse nici un fel de ordine cu privire 
la apărarea bastionului. 

Ordinele fuseseră date mai înainte, iar căpitanul 
de rangul întîi, Pereleşin, venise aici de pe colina. Ma- 
lahov — pe care stătuse șapte luni — și afară de 


1) Rasă de cai. (N. red, rom.) 

asla mici comandantul acoperirii de infanterie, gene- 
ralul Urusov, nu era un novice. 

Malahovul îl neliniştea pe Hrulev şi prin faptul că 
vechiul lui comandant — lurkovski — era pe moarte, 
iar noul comandant — Kern — ar fi putut să între- 
prindă ceva care nu trebuia, dar mai important pen- 
iru el era faptul că și comandantul unităţilor de in- 
fanterie de acolo — generalul Zamarin — fusese de 
asemenea rănit și înlocuit de către un tînăr general, 
luferov. În sfîrşit, Totleben trimisese acolo ordinul 
să se instaleze pe dreapta patru tunuri de cîmp, în 
eventualitatea asaltului, iar Hrulev se gîndea cu nme- 
liniște dacă apucaseră să le instaleze. 

El nu se îndoia că de astă dată, ca și cu zece zile 
în urmă, primele coloane de asalt ale francezilor vor 
porni împotriva Malahovului. De aceea, nu se opri 
nici la bastionul doi, nici mai încolo, ci se grăbi să 
ajungă pe colină înainte de începerea asaltului. 

Exact 4colo de unde plecase el mai înainte, însă, 
se porni un foc foarte viu ide tunuri şi de arme : di- 
vizia lui Mayran, ieşise din Vilceaua Kilen și se 
aruncase cea dintii la asalt. 

Fu întîmpinată însă de bateriile uşoare şi de puş- 
caşii de pe banchete. Dacă racheta lansată de pe Kam- 
ciatka servise drept semnal pentru începerea asaltu- 
lui, pe Malahov, ca pe locul cel mai înalt de pe aripa 
stingă a liniei de apărare, se aprinse lumina albă şi 
puternică a unui artificiu — semnal pentru flotă, pen- 
tru oraş şi pentru aripa dreaptă a bastioamelor, că 
asaltul începe, că el este gata ṣi se va dezlănţui din- 
ir-o clipă în alta. 

Asaltul nu începuse încă deabinelea, dar tobele și 
băteau alarma, iar acest stîlp alb de foc — care se 
înălța. spre cerul întunecat — puse în mişcare, în 
primul rînd, cele şase vase cu abur — „Vladimir“, 
„llersones“, „Bessarabia“, „Krim“, „Gromonoseţ“ şi 
„Odesa“ — care se repeziră cu toată presiunea spre 
golful Kilen şi deschiseră un foc extrem de puternic 
asupra Vilcelei Kilen, tocmai în timpul cînd ieşea 
de acolo brigada a doua a diviziei lui Mayran. Pé- 
lissier nu bănuise un asemenea spirit de prevedere 

din partea ruşilor şi nici o asemenea capacitate de 
luptă a flotei Mării Negre — care părea că fusese 
cu totul scoasă «din funcţiune. Acesta fu primul lucru 
care îi strică mult planurile. 

Pe țărmul de miazăzi al Crimeii, în iunie, ora trei 
noaptea, nu înseamnă încă revărsatul zorilor, totuşi, 
nimic nu ascunde soarele ce se ridică de după mare 
și, dacă nu razele lui, totuși nişte vestitori ai razelor 
lui străpung întunericul care păleşte văzînd cu ochii 
şi devine din ce în ce mai cenușiu, se destramă, lă- 
sînd cu fiece clipă să se vadă din ce în ce mai mult 
în jur. 

Prin bombardamentul celor zece nave mari ale 
flotei aliata din noaptea aceea fuseseră pricinuite 
multe pierderi garnizoanei Sevastopolului, dar cele 
şase vase cu abur ruseşti apăruseră atît de prompt şi 
fuseseră atît de bine venite, încît brigada a doua a 
lui Mayran trebui să se retragă în fundul vîlcelei, lä- 
sînd brigada întîia fără sprijin, iar aceasta nu mai 
putu rezista focului des de mitralii și se opri la trei- 
zeci 'de paşi de bastionul doi. 

Scările de asalt şi faşinele fură aruncate, iar zua- 
vii se împrăștiară, ascunzindu-se pe după pietre și 
prin gropi şi deschiseră foc asupra ambrazurilor, dar 
fără să mai pornească înainte. Timpul însă trecea, iar 
asaltul în acest sector se prăbuşi în vreme ce pe ce- 
lelalte sectoare încă nici nu începuse. 

Pentru a-l sprijini pe Mayran, Pélissier dădu ordin 
ca tunurile de asediu să înceapă bombardamentul şi 
un nor de bombe zbură asupra bastioanelor unu și 
doi. In același timp, noi rachete cu stele se înălţară 
de pe Kamciatka. Era un spectacol feeric. Stelele albe, 
căzînd încet, acopereau acum o mare parte din cer. 
De data, aceasta; era un semnal pe care nu se mai 
putea să nu-l observi şi diviziile lui Brunet, d'Aute- 
marre şi sir Brown porniră concomitent la asaltul sec- 
toarelor lor din îrontul rusesc. 

Mayran fusese rănit la primul atac, dar insuccesul 
îl impresionă atît de mult, încît — după ce se pansă 
la repezeală — îşi încolonă unităţile care se retră- 
seseră și, chemînd din rezervă două batalioane de 

prunlă, porni iarăşi cu multă înflăcărare la asalt, dar 
in rânit din nou în piept, de o mitralie, și de data 
aceasta mortal. 

Generalul de brigadă de Falie, care luă comanda 
diviziei, nu mai putu face mimic... Zburau mitralii de 
pe bastioane, zburau mitralii de pe bordurile vase- 
lor cu abur rusești, iar pierderile erau atît de mari, 
icit francezii se năpustiră vijelios înapoi, în șerpui- 
Iurile salvatoare ale Vîlcelei Kilen şi nu mai putură 
fi scoşi «de acolo. 

In afară de scări, de îaşine şi de lopeţile de geniu, 
care fuseseră aruncate, vreo cincizeci de prizonieri 
ciizură aici în mîinile lui Urusov, care conducea apă- 
rurea, 

Cînd Hrulev ajunse pe Malahov, acolo abia se in- 
slala două tunuri de cîmp, din cele patru trimise 
le Totleben, lucru pentru care trebuia ridicat mult 
lvrasamentul. 

— Unu... două... Unde sînt celelalte două? — se 
„lriduia Hrulev să distingă prin pîcla ce se des- 
Irama, 

— N-au putut fi aduse, — începu să-i raporteze 
un sublocotenent de artilerie cu umeri înguşti, dar 
lirulev îl întrerupse strigînd : 

— Cu-um n-au putut, cînd e asalt 2... La închi- 
«oare |... Zece zile de închisoare... 

Podul a fost deteriorat de un proiectil, înălţimea 
voastră... — apucă să mai spună sublocotenentul în 
apiiwarea sa, dar Hrulev îşi întoarse calul şi Vitea îl 
anzi strigînd îi timp ce se îndepărta : 

- N-au ştiut să repare un pod, într-o situație ca 
uta L Uf, ce v-aş spune eu o vorbă dulce! 

Vitea privi întrebător spre Sikorski, căutînd mai 
muli în închipuire decît cu ochii, să prindă în semi- 
inluneric expresia feţei lui prelungi şi obosite. Pri- 
vireca aceasta întrebătoare însemna : „Tu cum ai fi 
ieparat podul și cu ce?“ Sikorski pricepu și ridică 
„miinul stîng spre ureche, țuguindu-și buzele subțiri 
in chip de pîlnie. 

— Unde-i generalul luferov ? — strigă Hrulev ri- 
dicîndu-se în scările lui ca nişte curse pentru guzgani, 
și legănîndu-şi căciula la dreapta şi la stînga. 

În locul lui luferov, se apropie Kern. După spu- 
sele lui, luferov fusese de curînd acolo şi plecase spre 
biserica regimentului Belostok, unde de asemenea se 
imstalau tunuri de cîmp la care lucrau două bata- 
lioane din regimentul Sevsk. 

— Bine, lîngă biserică... Minunat! Dar acum e 
asalt l... El trebuie să fie aici, nu acolo! — strigă 
Hrulev. — Dar podul peste goli a fost reparat ? 

Kerm nu ştia... 

Zorile se revărsau repede. Cu fiecare clipă se lu- 
mina tot mai mult și tot mai limpede se contura si- 
lueta îndesată a lui Kern, iar pe fața lui matură — 
apăreau pungile triunghiulare de sub ochii apropiați 
mai mult de nasul lui turtit, decît de urechi. 

lată, însă, că la vreo treizeci de stînjeni, o bombă 
mare explodă asurzitor. Doi dintre soldaţii care lu- 
crau la instalarea tunurilor de cîmp fură azvirliți 
în aer... Prin faţa ochilor lui Vitea zburară nişte pi- 
cioare rășchirate și nişte miîini care se bălăbăneau 
neputincios, dispărînd îndată în fum. 

În acest timp, sosi călare generalul luferov. După 
înfățișare părea de vreo treizeci şi cinci de ani și avea 
o față frumoasă, palidă şi foarte serioasă. 

— A-a! Dumneata ! Ce-i? — i se adresă cu totul 
vag Hnulev. 

— O baterie de cîmp a fost aşezată lingă biserică, 
— răspunse pe ton de raport luferov, ducînd mîna la 
COZOroE. 

— Asaltul trebuie să înceapă îndată ! 

— Oamenii sînt gata şi aşteaptă la posturi, — 
rosti luferov, ducînd din nou mîna la cozoroe. 

Cînd ajunseră pînă la Vitea aceste vorbe liniștite 
— spuse cu un glas uşor gutural — el se uită la ban- 
chete care erau cu totul galbene din pricina mantale- 
lor soldățeşti. 

Incă două proiectile explodară laproape în acelaşi 
timp, unul în spate, iar altul, destul de departe, la 
dreapta, dar erau ultimele: atacul diviziilor lui Bru- 

nel şi a lui d'Autemarre împotriva. Malahovului în- 
“epuse ; coloane dese apărură dinspre Kamciatka, în 
limp ce carabinierii de pe banchete şi soldaţii care 
aveau puști ghintuite începură pe toată linia fortifi- 
cițiilor un foc de întîmpinare. 

Apărătorii Malahovului nu ştiau, desigur, că unul 
din primele gloanţe trase de ei rănise mortal în piept 
pe generalul Brunet, care mergea vitejeşte în fața rîn- 
durilor soldaţilor lui, învălmăşite fiindcă mu avuse- 
seră timp să se încoloneze, iar imediat după el fusese 
ucis de un glonte în cap colonelul Delaboussigniere, 
comandantul întregii lui artilerii, şi că aceste două 
pierderi provocaseră o zăpăceală cumplită în rîndu- 
rile din faţă 'deslînate şi foarte rărite chiar din prima 
clipă a atacului. Fnancezii nu se aşteptaseră ca rușii 
si-i primească cu un foc atit de viu, de la o distanţă 
loluşi destul de mare, care măsura aproape nouă sute 
de paşi. În regimentele ruseşti, însă, erau acum 
mult mai puţini soldaţi. decît fuseseră în timpul lup- 
lelor de pe Alma şi de pe Inkerman, dar aveau mai 
multe carabine şi, în afară de asta, puştile ghintuite 
hiteau acum ła nouă sute de paşi... 

Tot de la primele salve ale ruşilor, francezii se mai 
convinseră că nu vor mai putea să repete asupra bas- 
tioanelor marșul lor triumfal, aproape ca la paradă, 
asa cum fusese cel pe care îl executaseră cu zece zile 
in unmă în faţa redutelor înaintate. 

În primele momente părea că ambele coloane ale 
francezilor, apărute în dreapta şi în stînga Kamciat- 
kii, mergeau la atac împotriva Malahovului. Cu fie- 
care clipă, însă, se putea zări tot mai clar în depăr- 
ture şi iată, în sfîrşit, se văzu limpede că coloana din 
“linga se împrăștia și o parle se ascundea în carie- 
rele de piatră, iar altă parte îşi îndrepta frontul în 
fața bastionului doi, în timp ce asupra Malahovului 
mainta repede coloana din dreapta, deși mulţi din- 
Ire soldaţi căzuseră... 

Divizia lui d'Autemarre, întoarsă mu demult din 
expediția de la Kerci, ca dintr-o călătorie de plăcere, 
era odihnită şi se simţea victorioasă. 

Fie că aici era o mare parte de dispreț pentru ruși, 
insuflat de lipsa de apărare a Kerciului, fie că era 
dîrzenia exemplară a soldaţilor, dintr-o divizie care 
se socotea cea mai bună din corpul de armată al lui 
Bosquet, atacatorii — împărțindu-se din mers în două 
detașamente — mergeau voiniceşte, pierzînd mulţi 
oameni, dar înfruntînd totuşi focul des de arme și mi- 
traliile. 

Ajungînd la vreo sută de paşi de șanțul colinei, 
însă, detașamentul din stînga se poticni parcă deo- 
dată, de la rîndurile din față pînă la cele din urmă. 
Toată încordarea cu care mergeau înainte aceşti oa- 
meni scunzi şi 'oacheșşi, cu bărbi negre, cu tunici al- 
bastre și cu chipiuri ascuţite, scăzu dintr-o dată... 
Tată-i că s-au oprit... Trăgînd dezordonat, începură să 
dea înapoi... iar cei din față, aplecaţi la pămînt, o 
luară în sfîrşit ta îugă, împingându-i pe cei din spate, 
şi mulţi cădeau, peniru a nu se mai ridica niciodată. 

— Oho! Oho! Să ştie ce-i aia madame la mere de 
Kuzka! — strigă agitat Kern, lui Iuferov, urmărind 
printr-o ambrazură mersul luptei. — S-au dus... opt... 
şi cu a brînzii nouă! 

Kern era un om cu o fire veselă şi-i plăceau ex- 
presiile fistichii, iar acum avea un moliv temeinic 
pentru aceasta : asaltul fusese respins. 

— N-au să se mulțumească numai cu atît! — îi 
spuse luferov. — Au sä mai pornească o dată... 

— Cu atît mai bine pentru noi !... Cu atît mai mulți 
vor rămîne aici, la noi... 

Voi să mai adauge ceva pitoresc la această frază 
palidă, dar observă că al doilea detaşament de fran- 
cezi, cel din . dreapta, îndreptîndu-se spre bateria 
Jerve, nu mai mergea, ci alerga înainte, iar soldaţii 
din față ajunseseră aproape de parapetul foarte stricat 
din pricina canonadei. 

Era batalionul cinci de pușcași, din brigada întîi 
a diviziei lui .d'Autemarre, sub comanda maiorului 
Garnier. 

Asupra acestui batalion fu trasă o salvă de mi- 
tralii de pe bateria Jerve, şi Garnier fu rănit în mâna 
stingă, dar ailuxul lui de energie era mare și aproape 

nici nu băgă de seamă că este rănit. Fugea înaintea 
soldaților săi și pînă cînd să apuce cei din baterie 
să tragă asupra lor o a doua salvă de mitralii, ei şi 
săriseră pe parapet. 

Ostaşii din regimentul Poltava, puseră în acțiune 
baionetele, dar erau puţini și risipiţi prin baterie în- 
ir-un lanţ subţire. Mulțimea deasă de pușaaşi fran- 
cezi se repezi năvalnic peste parapetul scund şi unii 
dintre ei capturară tunurile, iar alţii — cea mai mare 
parte — năvăliră adînc în interiorul bateriei. 

Frontul poziţiilor ruseşti fusese străpuns în locul 
cel mai slab... 

Unităţile dim față ale diviziei lui Brunet, care se 
ascunseseră de gloanţe în carierele de piatră, reuşiră 
să-şi stăpînească zăpăceala primelor clipe. Batalioa- 
nela sosite dini urmă le împinseră înainte, moii co- 
mandanți care luaseră locul celor ucişi le ridicară 
la asalt, şi cei de pe bastionul doi le văzură ieșind 
din adăposturi și alergînd buluc spre parapet. 

Era o clipă hotăritoare. 

Zuavii ştiau că de pe unul din dealuri, ceva mai 
departe de bateria Lancaster, instalată pe Kamciatka, 
îi priveşte însuşi comandantul suprem, bătrinul lor 
general — algerianul Pélissier — şi nu voiau să 
piardă în ochii lui faima de cea mai buriă infanterie 
din lume. Alergau uitînd de ei înșiși, iar zorile care 
se iveau le permitea să ocolească numeroasele gropi 
de Jup și pîlniile de proiectile. 

Un pîk de zuavi cu doi ofițeri, întrecîndu-i pe cei- 
lalți, săriră în şanţul bastionului, iar de aici, căță- 
rîindu-se ca pisicile și feriți de gloanțe pe după tera- 
sament, cei doi ofițeri cu săbiile trase din teacă se 
ureară primii pe parapet. 

Piarapetul era însă ocupat de soldaţii din regimen- 
lul Takutsk, cu baionetele aplecate în jos, iar unul 
dintre ofiţerii de zuavi, cu gura căscată într-un răcnet 

rizboinic şi cu ochii megri ieşiţi din orbite, fu stră- 
pus pe loc de o baionetă şi căzu în şanţ. Celălalt 

aruncă sabia şi îu dus repede în rîndurile din urmă, 
prizonier. 

In şanţ se pitulaseră însă cîţiva soldaţi zuavi, pe 
care erna greu să-i ajungi cu gloanțe, şi apoi era ne- 
voie de gloanţe pentru ceilalţi, care alergau în mare 
număr spre parapet cu scările în miini. 

— Daţi cu pietre-n ei, fraților! — strigă maiorul 
Stepanov din regimentul Iakutsk. 

In şanţ, începură să zboare pietre, iar zuavii ridi- 
cară mîinile şi se predară. 

Toate pilniile de proiectile, la vreo cîteva zeci de 
paşi de parapet, erau însă pline de francezi și timp 
de cîteva minute avu loc un spectacol imposibil de 
redat în cuvinte : trosnete neîntrerupte ale focurilor 
de puști de ambele părţi, detunături dese ale tunuri- 
lor de cîmp care împroşcau pe francezi cu mitralii, 
înjurături sălbatice şi vaietele rămiţilor și ale celor 
căzuţi în gropile de lup, duruit de tobe si sunete stri- 
dente de goarne. 

Pînă la udrmă, zuavii mu mai rezistară şi o luară 
la fugă, cu toate că bătrînul lor general — algerianul 
Pelissier — îi privea prin ochian, iar un alt general, 
cu um nume foarte lung, le trimitea în ajutor bata- 
lioanele de gardă din rezervă. 

Deși respinsă o dată, divizia lui Brunet, care era 
pe moarte în unma rănii — mai porni de două ori la 
asaltul bastionului doi, dar nu mai ajunse nici la 
patru sute de paşi, căci de fiecare dată, nemaiputind 
rezista sub focul regimentelor Iakutsk, Selenghinsk, 
Vladimir şi Suzdal, şi nici efectului înspăimîntător al 
mitraliilor, ea făcu calea întoarsă, presărînd tot 
cîmpul cu răniţi şi cu ucişi. 

Cînd de după mare se ridică soarele, atacul asupra 
flancului stîng al poziţiilor de la Sevastopol eșuase” 
și două divizii franțuzeşti se zdrobiseră de ele, fără 
a mai încerca să repete tentativele. 

In acelaşi timp cu francezii, însă — la același sem- 
nal de pe Kamciatka — trebuiră să pornească și en- 
glezii, la asaltul bastionului trei şi al Peresîpului, 
vecin cu el, unde de asemenea se aflau baterii. Cre- 
dincioşi lor înşişi, ei întîrziară puţin, şi împușcăturile 

de pe toate celelalte fortificații bubuiau deja asupra 
francezilor, cînd englezii abia ieşeau din tranșee, 
în timp ce rezervele lor începură să înainteze prin 
vilcelele Sarandinakinaia şi Laboratornaia. 

In schimb mergeau într-o ordine deplină şi bine 
pîndită, cu un lanţ de puşcaşi în faţă, după care ve- 
ncau matrozii laţi în spate cu scări şi cu îașine, iar 
in urma lor soldaţii din infanteria ușoară, care du- 
ceau saci umpluți cu lînă. 

Păstrau o formație impecabilă şi cele trei coloane 
desemnate pentru atacul concomitent al bastionului 
treci, al Peresîpului şi al bateriilor intermediare, îna- 
intau de parcă mu ar fi fost la asalt, ci la o paradă 
după un asalt victorios. 

O primire foarte călduroasă, însă, o aştepta pe 
această armată de nouă mii de soldaţi, excelent înzes- 
inați şi instruiți. În acea zi, mareșalul Raglan trebui 
să serie în raportul său la Londra: 

„N-am fost încă miciodată martor la un foc de mi- 
lralii şi de arme atît de puternic şi de susținut, de pe 
poziţiile inamice...“ 

Asta era adevărat. Pe banchetele fortificațiilor — 
incepînd cu bateria Jerve şi terminînd cu Peresîp — 
se aflau soldații a cinci regimente, dar cu efective 
alit de reduse, încît două dintre ele — Minsk şi Volin 

- fuseseră contopite într-un singur batalion. Erau 
insă soldaţi trecuți de multe ori prin foc şi afumați 
puternic de praful de puşcă. Stăteau pe două rînduri 

cel din faţă trăgea, iar al doilea încărca — și în 
această acțiune rapidă concurau cu ei servanții tu- 
nurilor, care trimiteau o ploaie de mitralii în rîndu- 
rile de tunici roşii ate atacanţilor. 

lanţurile de pușcași fură măturate. Matrozii, arun- 
cind scările de asalt, fugiră înapoi unul după altul, 
ciizînd din fugă, iar coloanele care :mărșăluiau ca la 
piraldă se opriră derutate şi se împrăştiară prin 
propi. 

Contra amiralul Panfilov, neschimbat la comanda 
bastionului trei chiar de la începutul asediului, un 
am de un calm extraordinar, se uifă şi spuse cu sì- 
punanţă : 

— Nu, mu vor ajunge! 

De la tranşeele înaintate ale englezilor — transfor- 
mate în ultimile zile prin schimbarea lojamentelor 
rusești — pînă la unghiul exterior al bastionului, nu 
erau mai mult de trei sute de paşi. O grindină de 
gloanțe de arme şi de mitralii opri la jumătatea dru- 
mului toate cele trei coloane, dintre care una avea 
șase mii de oameni, a doua două mii, iar a treia 
o mie. 

Generalul John Campbell căzu ucis, iar sir Brown 
și cîțiva ofițeri superiori fură răniți. 

Marele Redan trebuia însă cucerit cu orice preț în 
dimineața aceea. După zece minute, zăpăceala trecu 
și englezii porniră din nou la asalt. 

De astă dată, ei se apropiară mai mult de fortifi- 
caţii, uride fură opriți numai de palisadele !) ridicate 
după modelul celor qaucaziene, în semicerc în faţa 
șanțului și a parapetului. Construcţiile acestea, foarte 
simple, se dovediră totuşi de netrecut sub focul ni- 
micitor, tras aproape în plin. Puşcaşii englezi încer- 
cau zadarnic să desfacă trunchiurile cu mîinile, pitin- 
du-se după ele, sau să angajeze un duel de focuri cu 
rușii care stăteau pe parapet: mitraliile îi scoaseră 
repede din şanţuri și retragerea lor se transformă în- 
tr-o fugă nestăvilită. 

A treia încercare de a cuceri dacă nu Marele Redan, 
măcar una din bateriile ruseşti dintre el și Peresîp 
avu același sfîrşit. Cînd Pelissier propuse lui Raglan 
să trimită din nou trupele sale la asalt, acesta refuză 
categoric... 

Cu toate acestea, Pélissier vedea încă posibilitatea 
unei mari victorii... In spărtura făcută în poziţiile 
ruseşti, la bateria Jerve — în imediata vecinătate 
a bastionului trei — fusese trimis un întreg regiment 
de linie, în frunte cu colonelul Manec. 


"9 Baricace făcute din trunchiuri de copaci. (N. trad.) 

Dar cu mult mai înainte decît el, Hrulev văzuse 
primejdia care ameninţa colina Malahov din spate, 
dinspre intrarea în bastion. 

El dădu pinteni, chiui ca un cazac din Ural, şi 
galopă spre soldații din regimentul Poltava care fu- 
geau şi cu care se aflau şi cîțiva matrozi de la tunuri. 

— Sta-aţi !... Sta-ați, fraţilor! Încotro? — strigă 
el din răsputeri în goana calului. — Soseşte o di-vi- 
zi-e întreagă, iar voi fugiţi ! 

Întorcînd capul spre agenţii de legătură, zări 
aproape de el pe şeful de echipaj Țurik. 

— Țurik! Dă-i drumul la generalul Pavlov şi spu- 
ne-i să trimită divizia încoace ! Hai, repede ! 

Șeful de echipaj trase cu harapnicul deacurmezi- 
sul burţii calului său roșcat, cu greabănul împestrițat 
de fire albe, și porni spre biserică. 

Vitea ştia că lîngă biserica regimentului Belostok 
stătea în rezervă generalul Pavlov, dar acesta avea 
cu el numai şase companii din regimentul Iakutsk şi 
nicidecum o divizie. Cuvântul de „divizie“ fusese arun- 
cat de Hrulev, pur şi simplu, pentru a ridica moralul 
oamenilor. 

Totuși, numai apariția lui Hrulev — a binecunos- 
enlului general cu căciulă burcă şi pe cal alb — fu 
de ajuns ca cei care fugeau să se oprească... 

— Pe ei, băieţi! — strigă unul, un matroz negru 
ca un arap, din pricina fumului, fără chipiu şi cu un 
ștergător de tun în mîini. 

— Pe ei, pe ei, fraților! — strigă Hrulev, prin- 
zînd din zbor această expresie populară făcătoare 
de minuni. 

În timpul acesta, o parte dintre francezii care se 
avîntaseră prea mult, se încolonau oprindu-se, iar 
altă parte se furisa în' grabă în căsuţele de pe po- 
vîrnişul colinei Malahov, pe jumătate dărîmate de 
bombardament, de unde deschiseră focul, aşteptînd 
divizia lor care venea în urmă, divizia întîia din corpul 
una. de armată, pe care o comanda d'Autemarre. 

Timpul nu se mai măsura acum cu minutele, ci cu 
secundele... Pe Malahov fu înălțat un steag roşu — 
semn ide mare primejdie. În urma regimentului 19 

de linie, în ajutorul batalionului maiorului Garnier, 
care pătrunsese în dispozitivul rușilor, veneau în grabă 
forțe mari, în vreme ce în ajutorul regimentului Pol- 
tava sosea în goana cailor numai; Hrulev împreună 
cu ofiţerii lui de legătură. 

Deodată, Vitea zări într-o parte nişte soldați — 
lucrători cu lopeți... 

— Vin! Vin! — strigă el, ridicînd mîna -în direc- 
ţia lor. 

Hrulev se întoarse şi îşi îndreptă bălanul către 
lucrători. 

— Din ce regiment sînteți, fraților ? 

— Din Sevsk! — răspunseră soldații. 

— Lepădaţi lopețile! La baionetă... După mine, 
fraţilor ! Scoateţi-ne din ananghie ! 

A fost o treabă de cîteva secunde să lase lopeţiie 
şi să ia în miini armele pe care le aveau fiecâre la 
spate. 

Soldaţii din regimentul Sevsk — erau cu totul vreo 
sută patruzeci de oameni cu comandantul lor de com- 
panie, ștabs-căpitanul Ostrovski — fără să tragă um 
foc, se aruncară cu baionetele asupra francezilor, care 
apucaseră să se încoloneze de bine de rău şi să-i 
adune pe cei rămaşi în urmă. 

Lupta aceasta la baionetă fu scurtă : francezii nu 
rezistară presiunii celor din regimentul Sevsk şi o 
parte dintre ei dădu înapoi, spre bateria Jerve, iar o 
altă parte se risipi prin căsuțe. 

In vremea aceasta, cei din regimentul Poltava îşi 
reveniră şi restabiliră ordinea în rîndurile lor. Acum, 
ei alergau cu armele în cumpănire urmărindu-i pe 
cei care se retrăgeau, iar soldaţii din regimentul Sevsk 
rămaseră în fața căsuțelor, de unde francezii trä- 
geau asupra lor, neprecupeţind carușele din care 
aveau o mare rezervă. 

Pe după zidurile clădirilor se simțeau mult mai 
bine decât chiar în tranșeele lor. Din casa cea mai 
apriopiată, în care se instalaseră vreo douăzeci de 
francezi, se dezlănţui un foc atît de intens, prin fe- 
restre și prin spărturile făcute în zid de schijele bom- 
belor, încît casa fu învăluită în fum, 'de parcă luase 

foc, iar soldaţii din regimentul Sevsk se prăbușeanu 
unul după altul. 

— Înainte, fraţilor! — comandă Ostrovski și se 
repezi cu sabia în mină, spre această mică cetate, 
urmat de soldaţi. 

Un glonț, însă, îl nimeri în frunte la rădăcina na- 
sului şi el căzu din fugă. 

— Ura-al — strigară cei din regimentul Sevsk, 
uitînd de interdicţia de a striga „ura“ şi sparseră 
uşa cu paturile armelor, apoi năvăliră în casă și stră- 
punseră cu baionetele pe toţi francezii, cu toate că 
aceştia se apănau cu furie. 

Cei care se ascunseseră în case, ca în nişte forti- 
ficaţii, erau însă mulţi — vreo trei sute de oameni 
— în vreme ce soldații din regimentul Sevsk -rămă- 
seseră abia vreo cincizeci din toată compania. 

In timpul acesta, Hrulev se repezi spre bateriile 
de cîmp 'de pe Malahov, pentru ca acestea să-şi în- 
drepte tirul asupra căsuţelor. 

Căpitanul Budişcev îşi dădu repede seama și el în- 
cotro trebuie să îndrepte ţevile tunurilor ușoare ale 
bateriei sale. 

— la, ardeţi-i, voinicilor! — ordonă el tunarilor 
săi, . 

Ca să observe mai bine efectul tunurilor sale asu- 
pra cäsuțelor, el se càțäră pe parapet, învăluit de fum 
şi extaziat de luptă. Deodată se prăbuşi cu capul în 
jos, iapăsîndu-şi pieptul cu mîna dreaptă: un glonte 
de carabină îi străbătuse inima. i 

Astfel pieri acest viteaz marinar în bateria care îi 
purta numele ! 

Tocmai atunci sosiră, în sfîrşit, venind în pas aler- 
gător, cei din regimentul lakutsk cu generalul Pavlov, 
ajungînd la momentul potrivit : în urma batalionului 
lui Garnier, răzbise aici o mare parte din primul ba- 
talion al regimentului lui Manec. Rîndurile regimen- 
tului Poltava dădură din nou înapoi în faţa france- 
zilor, iar cei din regimentul Sevsk fură aproape toţi 
omoriţi, argajind o luptă inegală cu cei instalaţi în 
căsuțe. | 
„Artileria fu anunţată să înceteze tirul asupra Ko- 

rabelnaiei şi se încigse o aprigă luptă la baionetă. 
Două companii din regimentul lakutsk izbiră de front, 
iar altele din flanc, şi francezii, încolțiți din trei părți, 
nu mai rezistară, deși se luptau cu îndîrjire, 'așteptind 
ajutoare. 

O parte din ei se retrase în grabă iarăşi la bateria 
Jerve, iar altă parte se împrăștie prin căsuțe. Aceasta 
sili pe cei din regimentul Iakutsk 'să-şi împartă for- 
tele: unii îi fugăreau pe cei care se retrăgeau, iar 
alţii luară în primire căsuţele de unde continua focul, 
provocînd multe pierderi. 

Francezii nu se predau, cu toate că erau încercuiți 
şi trăgeau la alegere. 

— Aha ! Blestemaților... V-aţi băgat în casele noas- 
tre și faceţi pe grozavii! — strigau cei din regimen- 
tul Iakutsk înverșunîndu-se. — Vă strîngem de gît, 
cu mâinile ! 

Dacă ușile erau din scînduri groase și nu puteau 
fi sparte cu paturile armelor, ei se cățănau pe aco- 
perișuri şi de acolo, prin spărturile făcute de proiec- 
tile, aruncau înăuntru cu ţigle. 

Curăţarea de francezi a acestor căsuțe prizărite — 
aproape nişte dărîmături — făcu multe victime, to- 
tuşi, ele fură curățate aproape odată cu bateria Jerve, 
unde francezii lucnau deja pe lîngă tunuri, întorcîn- 
du-le ţevile spre interiorul piaţetei. 

Retrăgîndu-se către aceste tunuri, puşcaşii dim ba- 
talionul lui Garnier se apărau cu multă îndirjire : ei 
nu vroiau să creadă că lupta fusese pierdută și aş- 
teptau ca întreaga lor divizie să năvălească prin spăr- 
tura făcută... 

Doi pușcași se gîndiră chiar să arunce în aer ma- 
gazia de pulbere pe lîngă care treceau retrăgindu-se. 
Ei smulseră un fitil fumegînd din mîinile unui matroz 
ucis şi se repeziră spre magazie, dar soldatul Muzi- 
cenko, din regimentul Iakutsk, se luă după ei... 

— Ehei, viperelor! — strigă el, pricepîndu-le in- 
tenția și, ajungîndu-i din urmă, îi străpunse cu ba- 
ioneta pe amîndoi. 

Împinși spre parapet, francezii încercau să se ca- 
tere pe deasupra sau să sară prin ambrazuri, dar 

puțini reușiră să se salveze. Între aceşti puţini, fu şi 
insuşi Garnier, care se alese cu patru răni uşoare. 

Soldaţii ruși înceraară să se ia după ei, în cîmp, 
strigînd : | 

— Hai, băieţi, să luăm înapoi Kamciatka noastră ! 
— și săreau în șanț, alergând după francezi. 

Din ordinul lui Hrulev, gorniștii sunau retragerea 
din răsputeri, dar numărul soldaţilor de dincolo de 
parapet devenea din ce în ce mai mare. 

Hrulev spurmega : 

— "Au să-i aducă pe francezi pe urmele lor... Tii, 
drace ! 

Locotenent-colonelul Novaşin, din regimentul Ia- 
lkulsk, trebui să alerge în cîmp ca să-şi oprească sol- 
dații şi să-i aducă înapoi, sub ochii francezilor care 
se pregăteau de un nou asali. 

Francezii porniră încă de două ori la asalt, dar nu 
reuşiră nicăieri să se urce pe parapet; cadavrele ce- 
lor ucişi în timpul acestor asalturi zăceau pe după 
parapete, în mormane sinistre, de aproape doi metri 
înălțime... 

Cînd cei din regimentul lakutsk îi scoteau din că- 
sufe pe francezi, un caporal dintre. puşcaşii lui Gar- 
nicr, neobservat în învălmăşeala generală a luptei şi 
in fumul des de pulbere, în loc să o ia înapoi, îm- 
preună cu camarazii lui care se retrăgeau, merse îna- 
inte prin Korabelnaia. 

El se opri lingă biserica regimentului Belostok, 
azvîrli carabina de care nu mai avea nevoie, întru- 
cil nu-i mai rămăsese nici un glonte în sacul de car- 
Inşe, iar baioneta sei rupsese, se aşeză pe treptele 
pridvorului, îşi şterse cu batista fruntea asudată şi-şi 
aprinse liniştit o lulea, privind tacticos în jur. 

Unul dintre aghiotanţii lui Sacken, trecînd din oraş 
spre Malahov, îl întrebă uimit : 

-— Dumneata ce cauţi aici ? 

— Ti aştept pe ai mei! — răspunse netulburat ca- 
porabu. 

Aghiotantul privi buimac în jur. 

— Pe care anume „ai mei“ ? — bolborosi el. 

Caporalul îl lămuri bucuros : 

— Păi, într-un sfert de oră, cel mult, trupele noas- 
tre au să cucerească Sevastopolul... De ce nu i-aş 
aștepta aici ? 

Soldații din regimentul Iakutsk aduseră din ba- 
teria Jerve pe un tînăr ofiţer rănit. Locotenent-colo- 
nelul Novașin îi spuse pe un ton părintesc : 

— Mai rabdă puţintel şi vei fi trimis împreună cu 
răniții noştri la un spital de campanie din oraş. 

Francezul rănit răspunse însă arogant : 

— Vă deranjați degeaba ! După o jumătate de 
oră, oraşul va fi în mîinile moastre şi voi fi pansat 
de medicii noştri, ceea ce va fi mult mai bine! 

Tînărul ofițer avea motive puternice să fie sigur 
de victoria francezilor : era nepotul lui Pélissier în- 
suşi. 

Nici englezii nu se îndoiau că, în sfîrşit, în ziua 
victoriei de la Waterloo vor remşi să ocupe Marele 
Redan, lucru la care se mărginiseră de fapt toate 
eforturile întregii Anglii, în nouă luni de asediu al 
Sevastopolului... 

Nu le fu dat, însă, să pună stăpînire prin luptă pe 
acest mindru bastion, oricît îl tocaseră cu sute de 
mortiere. Asupra unui ofițer englez ucis în acea zi 
s-au găsit nişte instrucţiuni cu semnătura generalului 
Harvey Jones, privitoare la modul cum trebuiau să se 
comporte trupele regale după ocuparea Redanului... 

La ofiţerii englezi se statornicise tradiţia de a în- 
tinde o masă solemnă în fortificațiile cucerite prin 
asalt. Pornind la asaltul Marelui Redan şi al Pere- 
sîpului, fiecare dintre ei căra în raniță gustarea pre- 
pgătită mai dinainte, pentru a trage um ospăț de po- 
mină... 

Nu le-a fost dat !... Cîmpul din fața bastionului trei, 
al bateriei lui Budişcev şi al bateriei lui Perekomski 
— frămîntat de proiectile şi räväşit de pîlnii de obuze 
şi de gropi de lup — era roşu ca macul, din pricina 
tunicilor englezilor ucişi și grav răniți. 

Primind prin semnalizatoare raportul că pe bas- 
lioane se sună alarma, Gorceakov nu mai puluse să 
rămînă pe Inkerman şi pornise călare spre Sevas- 
topol, însoţit ca totdeauna de o suită numeroasă. 

Cînd cerul începu să se lumineze, comandantul su- 
prem urmări «desfăşurarea apărării de pe terasa bi- 
bliotecii, care era punctul cel mai înalt din oraş şi 
pe care — parcă în semn de respect — o cruţau ra- 
chetele, ghiulelele și obuzele inamice... 

Pe colina Malahov, din ordinul lui Hruley, se 
aprinsese înainte de revărsatul zorilor un al doilea 
artificiu — care însemna „am nevoie de întăriri“; 
lui Gorceakov i se păru că totul e pierdut şi că acum 
avea să urmeze siîrşitul Malahovului şi al întregii 
apărări. 

Contrazicîndu-se singur, el apucă în cîteva minute 
să dea o serie de ordine cu privire là regimentele care 
urmau să fie ridicate de pe Partea Orăşenească și tri- 
mise pe Korabelnaia sau la unităţile din corpul de 
armată al lui Liprandi, care urmau să fie aduse în 
oraș, în cea mai mare grabă de pe Inkerman, întru- 
cît, privind înainte, spre Korabelnaia, el se uita şi 
înapoi, la bastioanele patru şi cinci, iar atunci cînd 
vorbea despre ele lui Sacken sau lui Kotzebue, se 
pîndea la rîul Ciornaia, de unde — nu fără temei, 
dealtfel — se aştepta de asemenea la un atac în di- 
mineaţa aceea. 

În acelaşi timp, se informa mereu dacă n-au sosit 
primele regimente din divizia a 7-a, despre care i se 
raportase că a și trecut prin Simferopol... Lupta în- 
cepută pe bastioanele de pe Korabelnaia căpătă în 
mintea lui înfierbîntată proporţii uriașe, de importanţă 
capitală pentru întreaga Crimeie... 

Nu se linişti decît abia către ora șapte, cînd de 
pretutindeni, de pe bastioane, fură primite rapoarte 
că imamicul a fost respins cu mari pierderi, că nu mai 
reînnoiește asalturile și că se repliază pe poziţiile lui 
de plecare. Îşi. scoase chipiul umflat și boțit ca un 
balon în cădere, cu cozorocul dreptunghiular, mare 
cît o umbrelă, se închină de cîteva ori solemn către 
soarele care răsărea și, copleşit de bucurie, deschise 

braţele într-o îmbrăţișare largă, voind parcă să-l cu- 
prindă și pe Sacken, și pe Nahimov, şi pe Vasilcikov, 
și pe toți ceilalți generali care se găseau atunci cu el. 

În acest timp, se 'lăsase o linişte deplină... Schimbul 
de focuri încetă şi de o parte şi de alta, din motive 
foarte explicabile : actul al patrulea al tragediei Se- 
vastopolului se jucase. 

Baionetele batalioanelor care înaintau pe povîrnişul 
Părții de Nord, scînteiau jucăuş în soare, îndreptin- 
du-se spre chei. Întăririle acestea fuseseră chemate 
de Gorceakov încă în zori şi fuseseră transportate în 
mare grabă în oraş prin Rada Mare, pe vase cu aburi 
şi pe barcazuri, dar acum nu mai era nevoie de ele... 
„Tunul uajestăţii sale“ tăcuse — fîstîcit de insucces 
— şi continua să tacă de trei ore în şir. 

Îmfrîngerea aliaţilor, cu totul neașteptată pentru ei, 
era atît de totală, încît nici nu mai îndrăzneau să reia 
focul, devenit acum fără nici un scop. Rănile se do- 
vediră prea adinci, iar dezorganizarea diviziilor care 
luaseră parte la asalt, memaivăzută, în special la 
francezi. Calculul pierderilor, la fel ca şi limbajul ra- 
poartelor, era extrem de dificil; speranțele înşelate 
ale lui Napoleon şi ale Victoriei deprimau pe Pé- 
lissier şi pe Raglan. 

În schimb, vinovatul înfrîngerii fu găsit în una- 
nimitate în persoana generalului Mayran. El era cei 
care începuse atacul cu zece minute mai înainte de 
a fi fost dat adevăratul semnal, adică nu printr-o ra- 
chetă; cu stele, ci printr-un snop întreg de rachete. 
In aceste zece minute, rușii, chipurile, ar fi avut timp 
să se pregătească și să aducă forțe mari pe celelalte 
bastioane. 

Mayran, fireşte, nu putea spune nimic în apărarea 
lui, fiindcă era mort. În acest caz, generalii vii au 
totdeauna dreptate. 

În douăzeci și patru de ore de pregătire a iasaltu- 
lui, aliații aruncaseră şaizeci şi două de mii de pro- 

iectile, la care apărătorii Sevastopolului nu putuseră 
să răspundă nici cu douăzeci de mii. Acest bombar- 
dament îngrozitor, sub care nu aveai unde să adă- 
posteşti trupele adunate în oraş — în aşteptarea asal- 
tului — smulsese din rîndurile lor peste patru mii de 
victime, dar pierderile din dimineaţa asaltului fură 
comparativ mici. 

Pe aliaţi, însă, asaltul îi costă aproape opt mii de 
oameni, iar pierderile francezilor întreceau pierderile 
englezilor cu mai mult de trei ori. 

Dintre generalii aliaţilor, în afară de trei care că- 
zuseră ucişi, încă cinci erau răniţi. 

ICanrobert şi Niel — atît de prudenţi — căpătau 
dreptul să se socoată mult mai prevăzători decît în- 
văpăiatul Pélissier, iar Achile francez — Bosquet — 
putea să nu invidieze laurii ce reveneau înlocuitorului 
său cel cu um nume foarte lung. 

Pélissier nu putea să întîrzie telegrama cu raportul 
privitor la asaltul nereușit, iar atunci când ea fu citită 
la palatul de la Saint-Cloud, Napoleon, revoltat, răs- 
punse comandantului suprem al trupelor sale printr-o 
scrisoare plină de cea mai aspră critică a tuturor ac- 
țiunilor lui. 

„Recunosc că aveți multă energie — aşa se ter- 
mina această scrisoare — totuşi, trebuie să conduceţi 
mai bine. Veţi prezenta imediat ministrului de război, 
în amănunt, planul dumneavoastră de acţiune și înce- 
pînd din această zi nu veţi mai întreprinde absolut 
nimic, fără să cereţi telegrafic aprobare. Dacă mu sîn- 
teţi de acord, predați comanda armatei generalului 
Niel.“ . 

Se părea că după o asemenea scrisoare a împăra- 
tului, Pélissier nu mai avea altceva de făcut decît 
să-şi ia rămas bun de la armată şi de la Crimeia... 
El hotărî însă astfel: înghiţi observaţia şi rămase pe 
loc, iar ministrul de război — mareşalul Vaillant — 
și generalul Fleury, la părerea căruia Napoleon ţinea 
îndeosebi, luară apărarea lui Pélissier. Ei găsiră pen- 
tru el circumstanțe atenuante în vestita dîrzenie a 
soldaţilor ruşi, pe care — după cunoscuta vorbă a lui 

Frederic al II-lea !) — nu e destul să-i omori, trebuie 
să-i mai şi trînteşti la pămînt. 

Asaltul din ziua de 6/18 iunie fusese respins în 
mod strălucit, iar în istoria apărării pămîntului rus 
în faţa încercărilor invadatorilor luptătorii de la Se- 
vastopol înscriseseră o pagină glorioasă... Jumătate 
din pierderile aliaţilor, însă, o constituiau morţii, care 
trebuiau să fie adunaţi. 

Corespondentul ziarului „Times“ scria despre 
această înspăimîntătoare privelişte, fără părtinire : 

„Sănmanele noastre tunici roşii acopereau pămîntul 
din faţa palisadelor redanului, în timp ce toate căile 
de acces spre fortul Malahov erau așternute cu tunici 
albastre, care zăceau mai mult grămezi decît îm- 
prăştiate.“ 

În moaptea de 7 spre 8 iunie, canonada invadato- 
rilor reîncepu cu aceeași putere ca şi mai înainte, dar 
după un ceas se linişti. Era ceva asemănător cu un 
gest de disperare... așa cum un scandalagiu, dat afară 
din casă, îşi descarcă sufletul arumcînd-de departe cu 
pietre în geam. , 

De dimineață pînă la amiază, ţinu  obişnuitul 
schimb de focuri, iar după prînz ridicară steaguri albe 
— francezii pe Kamciatka şi englezii în faţa bastio- 
nului trei — şi se prezentară parlamentari, cerînd ar- 
mistițiu pentru ridicarea cadavrelor. 

Fireşte, armistițiul fu acceptat. De o parte şi de 
alta. fură instalate lanţuri de soldaţi — avînd cinci- 
zeci de paşi între lanțuri și zece paşi între soldaţii din 
lanţ — apoi sosiră furgoane ruseşti la care erau în- 
hămaţi cîte trei cai, obişnuite la transportul cada- 
vrelor, şi începură să încarce leşurile francezilor și 
să le ducă spre fosta: redută Kamciatka, pe care fran- 
cezii o numeau reduta lui Brission, după numele 
colonelului ucis în timpul cuceririi ei. 

Un general francez, posomorit și arțăgos, călare 
pe un superb cal arab, stînd dat pe spate în șa, cu 
picioarele întinse în scări, apărea din cînd în cînd 


I} Rege al Prusiei din 1740 şi pînă la 1786. (N. red. ruse.) 

între lanţuri, urmărind posomorit respectarea ordi- 
nei. Era ajutat de un maior de tranșee, călare şi el, 
care avea un băț în mînă. Dealtfel şi soldaţii fran- 
cezi din lanţ aveau bețe în loc de arme. 

Atit ofiţerii cît şi soldaţii francezi erau acum mo- 
horîți şi păreau cu totul altfel decît cu zece zile îna- 
inte, la un alt armistițiu, asemănător. La un moment 
dat, își făcu apariția și o amazoană, dar numai una 
singură, care dispăru parcă prea repede... 

Printre francezi se iscă o mare însufleţire cînd lui 
Hrulev îi trecu prin cap'să se apropie de lanţ, călare 
pe calul lui alb, vrăjit... Se vedea că mulţi francezi îl 
cunoşteau chiar după nume, și-l arătau unii altora 
privindu-l foarte atenţi și curioși... 

Văzîndu-se obiectul unei atenţii atît de mari, Hru- 
lev o întinse înapoi, ca şi rușinoasa amazoană fran- 
ceză. 

Între timp, cadavrele erau cărate mereu cu bran- 
cardele și cu furgoanele, dinspre bastioanele. rusești 
la francezi, pînă cînd soarele începu să asfințească. 
Uitîndu-se la discul lui care se lăsase mult la ori- 
zont, morocănosul general francez anunţă pe cel rus, 
apropiindu-se : 

— Nu mai primesc nici un cadavru! Dau ordin 
să se sune retragerea şi să se coboare drapelul. 

— Bine, dar ce-i de făcut cu numărul încă mare 
de cadavre neridicate ? — obiectă generalul rus. 

— Faceţi ce doriţi !... — şi salutind politicos, îşi 
întoarse superbul său murg arab, cu picioare subțiri 
ca de căprioară şi se depărtă. Generalul rus, un bär- 
bat cu fruntea bombată, care călărea pe un căluţ 
obişnuit de Don, fără să-şi întindă picioarele în scări 
— metoda aceasta o aveau cavaleriştii fnancezi — ci 
călărind greoi, privi nedumerit în unma lui. 

Soldaţii din ambele părți mai vorbeau totuși și 
acum, unii cu alţii în felul lor, ca surdo-muţii, deşi 
mustăciosul maior francez cu băţul în mînă inter- 
zicea alor săi să stea de vorbă. 

Un ofiţer francez, tînăr şi vioi, se apropie de un 
ștabs-căpitan de artilerie, care stătea în spatele lan- 
tului rusesc, şi chiar după primul compliment la 

adresa artileriştilor ruşi, care apăraseră bastioanele 
cu un foc de mitralii atît de intens — compliment 
spus cu o mină foarte veselă — scoase neglijent un 
mic binoclu pentru teatru, cu încrustaţii de sidef, îl 
apropie parcă în treacăt, — de ochi şi-şi înfipse pri- 
virile în bateria Jerve. 

— Așa ceva nu-i permis ! — spuse cu asprime ar- 
tileristul punînd mîna pe binoclul lui. 

_— Așa ? Pentru ce? — se prefăcu că se miră vio- 
iul francez. — La noi nu te opreşte nimeni să cer- 
cetezi fortificațiile ! 

— Nimeni n-are să vă oprească nici la noi, dacă 
veți cuceri bastioanele noastre, — spuse artileristul 
fără cea mai mică urmă de zîmbet, dar neînduplecat, 
cu toate că era ceasul armistiţiului. 

Francezul ascunse binoclul şi scoase o carte de vi- 
zită pe care o întinse artileristului, dar acesta nu i-o 
primi... 

Atit gestul, cât şi o vădită repulsie care se citea 
pe chipul  artileristului rus, puţin cam obosit, dar 
foarte calm — nu numai pentru el însuşi, dar parcă 
şi pentru Sevastopolul lui — avură darul să-l dezme- 
ticească pe vioiul francez. El păli la faţă şi se de- 
părtă spre lanţul lui. 

Ștabs-căpitanul de artilerie era Hlaponin. 


PARTEA A OPTA 


Capitolul I 
PREA CREDINCIOȘII SUPUȘI FĂRĂ STAPIN 

bia după ce aprinsese lămpile în odăi și pregă- 
A tise tot ce trebuia peniru ceaiul de seară, che- 
lăreasa  Stepanida își dădu seama că boierul 
Vasili Matveevici, plecat în plimbarea lui obișnuită 
de seară prin conac, întirzia mai mult ca de obicei. 

Călcînd moale în pislari, greoaie și înceată în 
mișcări — plutind parcă — ea se apropie în citeva 
rinduri de ușă, o deschise şi, răminind o clipă în 
ceardac, privi atentă cărările dintre nămeţii din 
dreapta și din stinga casei, ascultînd cu luare aminte 
dacă nu cumva se aude scîrțiit de pași prin zăpadă, 
pe aleea acum cu totul întunecoasă şi chiar înfrico- 
șătoare, care se îniunda în livadă, pornind din drep- 
tul ceardacului. Era însă tăcere, nu se zărea nici o 
mișcare, iar zăpada cădea încet şi liniștit. 

— la te uită cît întîrzie! — bolborosi Stepanida 
nedumerită dar încă liniștită şi, ridicînd din umerii 
plini, îniriguraţi sub tartanul de molton, intră din nou 
în casă. 

Samovarul «locolise cît clocolise şi apoi se stin- 
sese. Pesmeţii dulci şi chiseaua cu dulceaţă de căp- 
șuni, puse pe masă pentru ceai, păreau că se uită şi 
ele medumerite la Stepanida : de ce nu venea cel 
pentru care fuseseră pregătite ? 

Ea întrebă pe băiatul ei, feciorașul Fedka. 

— la spune, n-ai văzut cel puţin în ce parte a 
luat-o boierul ? 

— În ce parte? — repeta Fedka și dădea din 
capul său roșcat, gîndindu-se la întrebarea aceea atît 
de simplă. La drept vorbind, nu băgase de seamă 
unde se dusese Vasili Matveevici, deşi chiar el îi des- 
chisese uşa. Nici unul dintre cei ai casei nu luase 
în seamă lucrul acesta ; de obicei, moşierul Hlaponin 
se plimba prin conac în fiecare zi, înainte de a se 
însena. i 

De bunăseamă, putea să se plimbe pe unde-i plă- 
cea, dar trebuiau să fie croite pîrtii printre nămeţi, 
ca nu cumva să-i intre zăpada în pislari, fiindcă asta 
m-ar mai fi fost treabă pentru un boier. 

— Poate că boierul a plecat să se plimbe cu sa- 
nia! — îşi dădu cineva cu părerea. 

Vizitiul Frol, însă, era acasă şi ailară de la el că 
boierul trecuse pe la grajd şi apoi plecase. 

— Încotro s-a dus ? — îl descusu Stepanida. — In 
ce parte ? 

— În ce parte? — repetă vizitiul întrebarea. Frol 
era un om wrsuz dar cumpănit. După ce chibzui, răs- 
punse: — de la grajd, în ce parte ar mai fi putut 
s-o ia? S-o fi dus la iaz, să se uite la lipitori. 

Așa a fost găsit primul fir îndrumător... A trecut 
pe la grajd, dar n-a luat sania ca să se plimbe, iar 
dacă a plecat de acolo la crescătoria de lipitori, atunci 
ce mai face acolo atît de tîrziu ? 

Işi lamintiră apoi cu toţii că la crescătoria de lipi- 
tori fusese dat Garaşka în locul lui Timofei gușatul. 
Cineva spuse că Garașka era acum acasă la el și mînca 
blinelele rămase de la prînz. 

Flăcăul buzat şi cîrlionţat, copilul prea puţin reuşit 
al părinţilor săi — al îngrijitoarei de vaci Matriona 
și al paznicului Trifon, care umbla şi bătea noaptea 

toaca — nu izbutise încă deloc să se pătrundă de im- 
portanța noii lui slujbe... Cînd Stepanida îl întrebă de 
ce n-a făcut focul în soba din crescătorie și de ce a 
plecat de acolo înainte de vreme, el îi răspunse 
obraznic : 

— Da' ce, crezi că sînt obligat să dorm acolo, cu 
lipitorile ? Lipitorile sînt lipitori, să le ia dracu! Am 
făcut focul la prînz şi mi-am luat drumul spre casă... 
Ce era să mai fac acolo ? 

Buza de sus, prea plină, i-o acoperea mereu pe cea 
de jos, şi de aceea, Garașka bolmojea cîteodată vor- 
bele în aşa fel, încît nu-l înțelegeai deloc, iar părul 
rebeliii cădea peste ochi dîndu-i un aspect cam ciudat. 

— Stai tu, las” că vine dumnealui, boierul! — îl 
amenința Stepanida. 

Lui Garaşka, însă, cine ştie cum îi veni să răspundă 
cu nişte vorbe ciudate: 

— Bine ar fi să vie, da’ s-ar putea să-l aducă alţii! 

Îndrugase şi el aşa, ce-i venise în minte, numai 
cqa să-i răspundă cît mai dibaci prăsanei acesteia 
care nu mai putea, de grijă pentru lipitorile boierului... 
Stepanidei i se păru, însă, că vorbele acestea fără 
moimă ascund o aluzie obraznică şi deodată se alarmă 
și trimise după logofețel şi după burmistru. 

Se făcuse ceasul opt seara, cînd burmistrul Akim 
Markelici, un bătrîn trecut de şaizeci de ani — to- 
tuși încă voinic și bun gospodar — logofeţelul Petea, 
un băiat de douăzeci de ani — cîntăreţ din balalaică 
şi posesorul unui „epistolar“ 1) tipărit, ca şi al unui 
„Solomonar“ pentru ghicitul feluritelor vise — paz- 
nicul Trifon, care avea o întreagă claie de păr pe 
cap, şi Garaşka, luînd un felinar, porniră în căutarea 
lui Vasili Matveevici. 


— Uitaţi-vă în toate părțile, fraților, — poruncea 
Petea, — s-ar putea întîmpla să zacă undeva prin 


zăpadă dacă l-o fi lovit cumva paralizarea. 
— Dece ar putea să zacă... zici? — întrebă spe- 
riat burmistrul trăgîndu-şi la o parte căciula de ie- 


1) Colcelie de modele de scrisori. (N. red. rom.) 

pure de pe ureche și întinzînd gîtul spre Petea ca sa 
audă mai bine. 

— Se-ntîmplă să dea aşa cîte o boală peste oame- 
nii bătrîni... paralizma ! Merge cît merge, bun sămă- 
tos, și odată, hop... îl strînge ceva de gît — şi se în- 
tinde lat | 

— A-aş, vorbe de clacă !... 

— Iaca na, „vorbe de clacă“ ! Întreabă pe cine vrei 
şi o să-ţi spuie... Numai să fie unul mai cu învăţătură. 

— Poate să fie şi aşa, de bunăseamă, să moară 
omul dintr-o dată, dar lucrul ăsta se întîmplă cu unul 
mai plin... Boierul mostru mu prea e gras! 

Burmistrul vorbea întruna şi totuși se uita mereu 
înaintea lui, la mămeţii care-i apăreau cînd galbeni, 
cînd albaștri, dim pricina lumînării din felimarul cu 
geamurile prăfuite, şi cu fiecare pas se-nfricoșa tot 
mai tare. 

In sfîrşit, ajunseră la crescătoria de lipitori. Cînd 
deschiseră ușa şi luminară interiorul izbei, se dădură 
înapoi înspăimîntaţi. 

— Sfinte dumnezeule ! — bolborosi Aki... „rarkelici 
scoțindu-şi căciula, apoi îşi făcu cruce și se trase 
cîțiva pași înapoi. 

Felinarul era în mâna logoleţelului, dar și el, care 
se fudulea cu cunoștințele lui şi care ceruse celor- 
lalți să fie cu ochii în patru printre nămeţi,nu-şi putu 
stăpîni groaza care-l cuprinse, cînd văzu picioarele 
țepene ale lui Vasili Matveewvici ieşite din apă, cu pan- 
talonii răsucițţi și cu pislarii înalţi, albicioşi. Puse fe- 
linarul pe podea și o zbughi pe ușă... 

Cînd, le mai trecu puțin prima spaimă, toţi patru 
își pironiră privirile spre acel ceva straniu și înspăi- 
mîntător care numai cu două-trei ore în urmă fusese 
boierul lor şi care putea să-i vîndă sau să poruncească 
să fie biciuiţi, iar acum stătea înfundat cu capul în 
jos ûn apa neagră şi rece, acoperită cu o pojghiță 
subțire de gheață. 

— Doamne, ce-i de făcut iacum ? — strigă deodată 
cît îl ținea gura, Trifon, 

— Ce-i de făcut? Să fie scos și atîta tot! — îi 
răspunse Garaşka. 

— N-avem dreptul să-l scoatem! — strigă la el 
burmistru]. 

— Da’ de ce fel de drepturi e vorba? 

— Iaca aşa, de nişte drepturi anumite !... Poate că 
boierul a alunecat şi a. căzut cu picioarele-n sus, dar 
poate că la mijloc o fi fost și vreun gînd rău, — 
explica logofețelul. 

— S-a isprăvit cu tine, Garaşka! — strigă fără 
voia lui Trifon pe sub pletele-i căzute peste faţă, dar 
Garaşka nu înţelese ce voia să spună taică-său. 

— Cum adică s-a isprăvit? De ce adică s-a is- 
prăvit ? 

— O-of, că prost mai eşti! — zise taică-su şi dădu 
din mînă a pagubă. 

— Nu se poate să-l scoatem singuri! Poate că are 
pe el urme de lovituri... — spuse cu gravitate Petea, 
privind la burmistru. : 

— Da’ eu ce zic? Nu zic acelaşi lucru? N-avem 
dreptul !... 

In timoul acesta veni şi Stepanida cu Frol, ținînd 
în mînă“ ua. alt felinar. 

— Ce-e-i ? Nu cumva e chiar aici! Of, măiculița 
mea |! 

— De ce o îi stînd lumea... 

— S-a înecat! — îi șopti Trifon Stepanidei, întor- 
cîndu-se .<nre ea. 

— S-a în-ne-cat ? — repetă Frol încet. 

Acest cuvînt îngrozitor, spus pe șoptite, fu gata s-o 
doboare pe Stepanida : își împreună mîinile pe burtă 
şi începu să boceaseă dintr-o dată înăbuşit și înfri- 
coşător, fără să îi aruncat măcar o privire acolo, 
spre pătratul acela negru cu apă, din mijlocul podinei 
de scînduri, 

Vizitiul Frol, 'însă, acast bătăuş al satului, care 
se obişnuise să biciuiască cu acelaşi sînge rece şi cai 
şi oameni, dar care se purta față de oameni cu mai 
mult dispreţ şi neîncredere decît faţă de caii din 
graijdul său, nu vroi să creadă că boierul lui s-a îne- 
cat singur. Dînd la o parte pe Trifon, pe logofețel şi 
pe burmistru, care stăteau în faţa lui, ridică felinarul 
deasupra capului şi, după ce privi atent tavanul și pe- 

reţii izbei, lăsă felinarul jos, aproape de podea, cău- 
tînd să vadă urme pe scînduri, apoi întinse cît putu 
mîna cu felinarul deasupra apei, cercetind-o atent 
cu privirea pînă-n fund. 

Toate aceste lucruri le făcea tăcînd, ca şi cum ar fi 
fost de meapărată trebuinţă, încît toţi ceilalți îi pri- 
veau nerăbdători, în tăcere şi cu răsuflarea tăiată, 
barba roșcată și deasă, deasupra căreia atîrna un 
nas vinăt de dimensiuni respectabile; ochii însă nu 
i se vedeau de sub căciula miţoasă din blană de oaie. 

— Ei, ce zici ? Care-i părerea ta despre asta, Frol? 
— întrebă burmistrul încet, cînd acesta părea că-și 
terminase întreaga cercetare şi rămăsese nemișcat, 
cu privirea mohorită îndreptată spre pantalonii răsu- 
ciți ai boierului şi spre pîslarii albicioşi, pe a căror 
talpă se lipise zăpada. 

— Ce se mai poate spune aici? — rosti Frol tără- 
gănat, fără să-şi ia privirea de la pantalonii şi pîs- 
larii boierului. — Aici putem bănui numai un singur 
lucru, că l-au înecat pe boier... Asta e! 

— L-au înecat ? 

— Şi eu tot aşa bănuiam |! — spuse Petea și-l privi 
triumfător pe burmistru. 

— Auzi cică l-au înecat pe boier! — spuse Trifon 
întorcîndu-se furios spre Garaşka. 

Drept răspuns, Garașka smorcăi doar pe nas, ca şi 
cum ar fi vrut să spună că-i tot un drac dacă l-au 
înecat, sau dacă s-a înecat singur. 

„Pe Stepanida, însă, cuvîntul „l-au înecat“ o sperie 
şi mai rău decit „s-a înecat“ şi se porni să bocească 
din adîncul rărunchilor... 


2. 


Trifon fu pus de gardă lîngă cadavrul stăpînului 
Hilaponinkăi, care nu se ştia în ce chip ajunsese în 
apa din crescătoria sa de lipitori, cu pîslarii proțăpiţi 
în sus, iar Frol înhămă o pereche de cai şi-l duse pe 
logofețelul Petea la pristav, ca pe unul care era mai 
potrivit pentru a sta de vorbă cu un om al stăpînirii. 

locuința prislavului efa huinai la vreo cincispre» 
zece verste departe de Hlaponinka — totuşi, nimeni 
dintre oamenii de la curtea boierească mu se aștepta 
ca pristavul să sosească înainte de a doua zi dimi- 
neaţa. Deocamdată, toți cei din conac trăiau clipe ne- 
maipomenite în viaţa lor. 

Se întimplase deseori ca Vasili Matveevici să plece 
de la conac pentru a se duce la reședința județului 
sau a gubenmiei — la Harkov, sau chiar în capitală 
— atunci cînd vreun proces început de el ajungea la 
instanța cea mai înaltă. Rînduielile de la curte pe 
care le statornicise nu puteau fi pe atunci încălcate, 
fiindcă asprimea boierului era cunoscută oamenilor 
lui, | 

Iată că boierul îşi părăsise acum moşia pentru tot- 
deauna şi nu era mici un puiandru de boier care să 
stea temeinic în cuibul boieresc, chit că ar fi plîns 
amarnic, iar chelăreasa Stepanida împreună cu roş- 
catul ei Fedka — care semăna într-un chip suspect 
cu răposatul Hlaponin — putea să stea seara, să bea 
ceai în tihnă cu samovarul pe masă şi să mănînce 
toți pesmeții şi toată duloeața de căpşuni din. chisea, 
iar mai tîrziu, rămînînd singură, să vadă dacă dula- 
purile şi sertarele de la mesele din biroul boierului 
sînt încuiate... Dacă erau încuiate, putea să vadă dacă 
nu cumva sînt chiar aici pe undeva cheile — doar ea 
era chelăreasa — şi, deşi își strînsese ceva pentru 
bătrînețe, cine ştie dacă se mai putea ivi o ocazie ca 
asta, ca să-şi mai adauge cîte ceva cu mînă darnică 
la cele adunate. 

Totuşi, îi era teamă... Dacă cei care l-au înecat 
pe boier au să pătrundă acum şi în casă ? Cine sînt ? 
Poate o fi vreo ceată de tilhari pe cai iuți... Noaptea 
de iarnă e mare, iar într-o noapte ca asta, tilharii 
pot face orice şi apoi s-o ia pe-aci încolo, în goana 
cailor. 

Fedka ascultă cât ascultă tot felul de povești în- 
spăimâîntătoare pînă cînd îl dobor? somnul și adormi 
în cotlonul său, pe un cufăr. Stepanidei, însă, îi era 
frică să închidă ochii şi îndată ce Riabcik, cîinele le- 
gat în lanţ, începea să latre ţinînd hangul dulăilor 

din depărtare, ea lăsa ceaiul, stingea în grabă lumi- 
narea şi încremenea așteptîndu-şi ultimele clipe. Cînd 
lătratul înceta, se furișa cu grijă la fereastră, crăpa 
oblonul şi cerceta cu teamă întunericul nopții... 

Răsărise luna şi afară era lumină, dar asta îi mă- 
rea și mai mult frica: umbrele negre ale copacilor 
păreau că se mişcă pe zăpadă, înaintînd spre casă 
ca o gloată de oameni. 

Suspinînd, Stepanida se ghemuia înfricoşată, dar 
nu-și putea aduce aminte nici o rugăciune, iar cînd 
se liniştea, aprindea din nou luminarea şi se apuca 
iarăşi să bea din ceaiul care se răcise. Într-o vreme 
scoase niște nuci şi începu să le spargă, trosnind cu 
cleştele, ca măcar să-şi mai petreacă timpul cu ele 
pînă dimineața, cînd era așteptat pristavul... 

Într-adevăr, pristavul sosi dimineaţa. 

Se întîmplase să fie găsit acasă și n-avea nici o 
treabă grabnică. In afară de asta, răposatul Hlaponin, 
avînd mereu nevoie de ajutorul lui, fusese cu el în 
termeni foarte apropiați, și apoi, împrejurările în care 
se îmiîmplase moartea. cereau anume o dezlegare po- 
lițienească şi asta foarte repede. 

Ca unul care fusese deseori în casa aceasta, pris- 
tavul se urcă în pridvor cu pas sigur, de stăpîn, cu 
atît mai mult cu cît uşa îi fusese deschisă înainte şi 
toată lumea îi făcea temenele pînă la pămînt. 

Era îmbrăcat într-o manta lungă, căptușită cu 
vată, cu pelerină şi guler înalt de biber, denumită 
obișnuit „nikolaevka“, cu o croială admisă de ţarul 
Nicolae în afara serviciului, de pildă, în călătoriile 
din timpul iernii. Inalt şi potrivit de gras, cu mus- 
tăţi, fiindcă înainte de a intra în serviciu la poliţie 
fusese locotenent, cu fața roşcovană și cu vocea lä- 
trătoare, pristavul Zarnițin ținea să arate că el întru- 
chipa autoritatea şi căuta totdeauna mai degrabă să-și 
depășească atribuţiile, socotind că la ţară nici nu se 
poate altfel... . 

Cunoscîndu-i tabieturile în privința băuturii şi a 
gustărilor, Stepanida pregătise din vreme în sufrage- 
rie o masă plină şi, îndată ce el îşi dezbrăcă în an- 

treu nikolaevka sa, îl conduse către falanga de sticle 
şi de farfurii. 

Pentru a face un început onorabil acestui praznic, 
pristavul îşi. scoase batista cu care îşi îrecă sprînce- 
nele îngheţate puţin de frigul dimineţii, săvirșind 
acest lucru cu atîta iscusinţă, de parcă ar îi lăcrimat 
în această casă pustie a răposatului său prieten, apoi 
îşi șterse promoroaca de pe mustăţi şi, în sfîrşit, se 
aşeză la masă fără să mai întîrzie, căci îl aştepta o 
treabă importantă. 

Fireşte, Stepanida nu numai că nu se socotea 
demnă să ia loc la masă — fie chiar şi pentru o clipă 
— dar nici măcar nu îndrăznea să stea lîngă masa 
la care pristavul îşi întărea temeinic puterile pentru 
cercetare. După ce dădu pe gît primul păhărei de 
votcă preparată cu ierburi, Zarniţin tuşi şi, căutînd 
cu fureulița o ciiupercuţă marinată, albă şi lunecoasă, 
întrebă pe chelăreasă cu glas întrerupt şi încet, dar 
impunător : 

— La cine te gândeşti, Stepanida ? 

Ea socoti că este mai bine să se facă a nu fi în- 
teles întrebarea şi bolborosi speriată : 

— Ce-aţi dorit ? 

— După părerea ta, cine ar fi putut să ridice mîna 
mîrșavă asupra boierului? — repetă întrebarea cu 
alte vorbe pristavul mestecînd ciupercuţa, fără să-şi 
ia de la ea ochii lui pătrunzători de care ştia că Ste- 
panida se temuse întotdeauna. 

— Tilharii ? — întrebă la rîndul ei încet Stepanida, 
în care se treziră toate spaimele din noaptea aceea. 

— Tilharii ăştia trăiesc pe-aici pe undeva, pe lîngă 
fusta ta, dar tu nici nu-i vezi! — ridică glasul pris- 
tavul. 

— Se poate oare, maică măiculiţă ? — strigă Ste- 
panida, şi-şi prinse poalele fustei de lină, tighelită, 
pe dedesubt, holbîndu-şi ochii cu spaimă. 

Agerul pristav văzu că era zadarnic s-o mai în- 
trebe ceva în privința asta şi spuse grav: 

— Ei vezi, mu ştiai... Eu însă îi văd pe toți ai voş- 
tri de aici pînă în adîncul sufletului şi în curînd am 
să fac lumină deplină în toată daravera asta! 

După cel de al cincilea păhărel, își șterse cu grijă 
mustăţile cu un șerveţel, apoi se ridică şi intră în 
odăi, unde închise cu mina lui biroul, salonul şi su- 
frageria, şi după ce băgă cheile în servieta de piele 
începu să se îmbrace. 

În timp ce-și prindea în copci gulerul de biber al 
mantalei, găsi de cuviinţă să clatine cu inîhnire din 
cap și să spună mai mult lui însuşi «decit Stepanidei : 

— N-am fost de aceeaşi părere cu Vasili Matve- 
evici în treaba asta cu lipitorile... Nu! S-a mai po- 
menit vreodată ca un moşier rus să se apuce așa... 
tam-nisam, să crească lipitori, ca un neamţ ?... l-am 
spus eu că toate astea ar putea să se sfirșească 
foarte prost! Uite, că pînă la urmă aşa s-a și întîm- 
plat! 

Privind la pristav cu un respect vecin cu groaza, 
fecioraşul Fedka se repezi să-i deschidă uşa. 

Lîngă pridvor, stăteau Akim Markelici, Petea, vi- 
zitiul Frol, Garaşka cu mâmă-sa Matriona şi alţi oa- 
meni de la curte. Toţi aşteptau porunci şi acţiuni în 
legătură cu cercetările. Mai la o parte, se îngrămă- 
deau sătenii, pînă la care ajunsese vestea despre cele 
petrecute la conac. Unii veneau pe drum, iar alții 
umpluseră aleea grădinii, spre care se bătătorise o 
pîrtie dinspre sat. Cei mai mulţi, însă, o luaseră în 
direcția crescătoriei de lipitori, mergînd în şir lung 
pe zăpada neatinsă, fără să mai aibă nevoie de pîrtie. 

— Asta ce mai e, ha-a-ai? — urlă pristavul, cum 
îi zări din pridvor. — Hei, voi de acolo !... Îmapo-o-oi ! 

Acest „o-o-o“ al pristavului răsună în aerul geros, 
deosebit de tunător şi de răspicat. El fu auzit îndată 
de cei care se apropiaseră de izba aceca totdeauna tai- 


nică — iar acum devenită cu atît mai mult — din 
hogeacul căreia nu mai ieşea fum, și se opriră. 
— I-na-po-oi! — repetă pristavul, ca şi cum ar îi 


comandat unei companii care o luase înainte pe 
cîmpul de instrucție al taberei. o 
Oamenii făcură calea întoarsă, neavînd curajul să 
nu execute o comandă atît de puternică și de autori- 
tară. Cei de pe aleea prădinii şi de lîngă poarta co- 
nacului se traseră şi ei înapoi, deşi porunca nu le fu- 

sese adresată lor. Burmistrul, care se deprinsese să 
prevină dorinţele superiorilor, le făcea cu mîna semne 
de oprire. 

Cînd afluxul satului se mai domoli, pristavul co- 
mandă burmistrului : 

— Să vină la mine starostele şi sotski 1) ! 

Akim Markelici alergă alene spre mulțimea care se 
dăduse înapoi şi în mijlocul căreia îl zărise pe sta- 
roste. 

După ce adună în jurul lui toate autorităţile să- 
tești şi după ce mai strigă o dată spre mulțime să 
se depărteze şi să părăsească conacul, pristavul porni 
cu servieta în mînă, spre crescătoria de lipitori. 

— Blagorodnicia voastră, blagorodnicia voastră! 
— strigă repezindu-se după el Stepanida, care pînă 
atunci stătuse în pridvor. Să scot oare nişte cearșa- 
furi, ca să-l poată aduce pe boier ? 

— Cearșafuri ? — repetă nemulțumit pristavul, 
oprindu-se. — Ce-ai păzit pînă acum 9... Adu-le în- 
dată ! 

— Apăi le-am pregătit încă de cu seară, da? mă 
temeam să vă spun... 

Siepanida intră repede în casă şi se întoarse într-o 
clipă cu două cearşafuri cenușii, din pînză ţărăneas- 
că, nealbită. 

Burmistrul luase un ciomag gros și noduros, din 
lemn tare de păr sălbatic, ca să spargă gheața din 
jurul leșului, iar logofeţelul aducea cearşaiurile, ast- 
fel că totul era în rînduială. 

Trifon, care în timpul nopţii fusese schimbat de vreo 
două ori, stătea acum iarăşi la postul lui și tropăia 
cu picioarele îngheţate, dar zărind pe pristavul înalt, 
cu nikolaevka lui boierească, își luă o înfăţişare voi- 
nicească şi cînd acesta ajunse la vreo douăzeci de 
paşi își scoase cu mîinile rebegite căciula de pe capul 
pleșuv și luă poziția de drepți, ridicînd pieziş umărul 
stîng şi zgîind ochii. 


1) TȚăran ales de obştea satului pentru îndeplinirea ordinelor poliţiet 
rurale, (N. red. rom.) 

Văzînd pislarii albi, atit de cunoscuţi, care se ridi- 
cau din apa îngheţată, ca şi pantalonii albaștri de 
lînă 'suflecaţi, în vreme ce prin pojghiţa de gheaţă se 
zărea limpede trupul lui Hlaponin, care părea frînt 
chiar lîngă suprafaţa apei — stînd cu ceafa proptită 
pe fundul puţin adînc și nămolos — pristavul clătină 
mîhnit din cap, mai întîi de la dreapta la stînga, apoi 
de sus în jos şi din nou de la dreapta la stînga, apoi 
îşi trecu degetele peste ochi şi spuse filozofic : 

— Asta e viaţa noastră !... Eh, Vasili Matveevici, 
Vasili Matveevici, iacă unde ţi-ai găsit moartea ! 

Pe urmă, după ce cercetă podeaua. şi pereţii, aruncă 
o privire în sobă și, negăsind mimic, deschise încet 
servieta, din care scoase un creion şi hîrtie, apoi mă- 
sură cu paşii distanţa de la ușă pînă la pislari și se 
apucă să întocmească procesul verbal. 

— Răufăcătorii au fost cel puţin doi! — spuse el 
după ce isprăvi de scris, adresîndu-se lui Akim și pri- 
vindu-l aspru. 

— Aud? — răspunse respectuos Alin. 

— Acum puteți scoate leșul! Vedeţi, umblaţi cu 
băgare de seamă ! 

După ce sparseră pojghița de gheaţă cu ciomagul, 
apucară de picioare leşul care părea foarte ușor... O 
mulțime de lipitori se prinseseră pe după guler și ei 
le desprinseră, aruncîndu-le înapoi în apă. 

— Eh, prietene Vasili Matveevici, îți spuneam eu 
că lipitorile astea au să te dea gata! — zise prista- 
vul, neputîndu-se abţine să nu-l dojenească pe mort, 
în timp ce privea nepăsător la fața lui vînătă, uşor 
schimonosită, dar nu prea schimbată. 

Cit timp cadavrul zăcu pe pedea, Zarniţin mai 
adăugă citeva rinduri la procesul verbal, pe cînd cei- 
lalţi se uitau stăruitor la leșul boierului lor. 

Cînd trupul moşierului fu dus spre casă de patru 
inși, ca în sicriu, pe cearșafurile pregătite de Stepa- 
nida, mulţimea de săteni dădu buzna din nou, iar din 
mijlocul ei se repezi un alt sotski, cu o insignă de 
aramă prinsă deasupra zăbunului. 

O luase drept spre pristav şi, cu toate că își ținea 
căciula în mînă, avea totuşi un aer oficial. 

Zarniţin se răsti la el: 

— Ce vrei? |. 

Omul nu se opri, ci veni mai aproape, fiind sigur 
că avea de spus ceva în legătură cu pricina pentru 
care șeful n-avea să-l ia la rost, şi spuse desluşit: 

— Domnule pristav, lipseşte de acasă un mobili- 
zat pentru miliții ! 

— A fugit un mobilizat? Ha? — strigă Zarniţin. 

— Lipseşte de acasă, — repetă omul care semăna 
cu un cîntăreţ de biserică în zi de sărbătoare, înainte 
de liturghie. 

— Aha! Lipseşte? Bu-un!... Dar ai lui sînt toţi 
acasă ? 

— Ceilalţi sînt acasă. 

— Du-te și ad-o la mine pe nevastă-sa !... Staroste, 
de ce nu mi-ai raportat ? 

— Nu ştiam, blagorodnicia voastră... 

— Bagă de sea-mă! — îl ameninţă Zarniţin cu 
degetul. 

Intre timp, trupul fu adus spre casă, în vreme ce 
în ceardac — cu şalul gros, cadrilat, tras peste ochi 
— Stepanida bocea clătinînd din cap. 

Niciodată nu se iscă atitea griji şi atîta bătaie de 
cap în legătură cu un om ca la moartea acestuia, 
mai ales dacă ea a fost neașteptată sau neobișnuită. 

Moartea moşierului Hlaponin fusese și neașteptată 
și neobişnuită, de aceea satul se golise aproape cu 
totul şi oamenii se îngrămădiseră la conac, iar sotski 


n-avea nevoie să umble după Lukeria — nevasta lui 
Terenti — care era şi ea aici, împreună cu băieţaşul 
ei Fanaska. 


Noaptea o petnecuse căutîndu-și soțul, întrebîndu-se 
dacă n-o fi rămas cumva pe la cineva prin sat, ori n-o 
fi căzut beat pe undeva în vreun troian, şi l-o îi aco- 
perit zăpada... Abia spre dimineaţă, cînd se stîrnise 
zarva prin sat, începuse să se gîndească dacă nu 
cumva Terenti al ei fugise de mobilizare. 

Satul se culca devreme și se scula devreme, însă 
în dimineaţa aceea se trezise cu mult înainte de re- 
vărsatul zorilor, pentru a da buzna la conac, la prive- 
liştea care numai pe Timofei gușatul nu-l putea mișca 
fiindcă el zăcea în izbă beat mort. 

Pristavul o întrebă pe Lukeria dacă nu cumva Ti- 
mofei plecase seara de la petrecerea din sat, la conac, 
dar femeia îi răspunse serios, ba chiar cu dispreţ: 

— Băuse de cu seară alîta, că nu te mai puteai uita 
la el şi se virise sub laviță să sforăie, așa cum sfo- 
răie şi acum... 

— Dar bărbatul tău unde-i? — întrebă amenință- 
tor pristavul. 

— De unde să ştiu? — răspunse Lukeria dindu-și 
brațele înlături. — Mă bate gindul c-o fi plecat la 
Sajnoe, în sat, să ceară o datorie de la un om de- 
acolo. , 

— La Sajnoe ? Ce fel de datorie? 

— Mai dăunăzi, a vîndut acolo un mînzoc, unuia 
Ciuvanov Prokofi, care i-a dat numai arvună, iar mîn- 
zocul e prăsilă de la un armăsar de-al boierului... 
Oamenii zic că ar fi de preț. 

— Eh, câţi bani ar putea să ia pe un mînzoc ! Ce-mi 
tot dai zor cu mînzocul ! 

— Apăi, ori câţi ar îi, banii tot trebuie, — spuse 
blajin Lukeria, dar pristavul strigă deodată: 

— Nu ţi-a spus cumva că vrea să-l omoare pe 
boier ? 

— l-i, ce tot vorbeşti tătucule ? — se cruci ea spe- 
riată și făcu un pas înapoi. — Cum ar putea să vrea 
să-l omoare pe boier !... 

— Unde «e bărbată-tu, spune drept, nu tot trăncăni 
din gură! 

— Da’ păi unde să fie decît la Sajnoe, domnule 
pristav... 

Sajnoe era un sat mare la vreo zece verse depăr- 
tare de Hlaponinka. Lukeria căpătase convingerea că 
Terenti nu se dusese în altă parte, ci după datorie la 
Prokofi Ciuvanov, deabia cînd sotski o adusese în 
fața pristavului ; credea acest lucru mai mult de frică 
față de înspăimîntătorul șef, dar credea cu tărie... 

— Dacă doriți, puteţi să trimiteţi după el, dacă nu 
s-o fi întors încă singur, că n-are ce să facă acolo! 
Treburile lui îs aicea şi nicidecum la Sajnoe... 

Lukeria se uita la pristav cu ochii plînşi şi roşii 
din pricina nopţii nedormite şi a lacrimilor, căutînd 
să zărească o întărire cît de mică a bănuielii sale, dar 
pristavul strigă ameninţător : | 

— Treburile lui sînt aici, muiere ! Pentru treburile 
astea ale lui ai să dai socoteală şi tu, nemernico ! Aș- 
teaptă, o să-ți vină rîndul! Are să fie cruntă răfu- 
iala, ticăloaso ! 

Inspăimîntată de aceste strigăte, Lukeria își întărea 
răspunsurile la întrebările pristavului, nu numai cu 
lacrimi, ci şi cu jurăminte de tot felul. După vorbele 
ei, Terenti nu avea obiceiul să-i spună încotro și pen- 
tru ce pleacă, aşa că ea se dezobişnuise să-l mai în- 
trebe. Toată ziua petrecuse cîntînd cît îl ţinea gura, 
aşa cum se cădea unuia dat la oaste, iar ei nici prin 
cap nu-i trecuse că ar fi putut să plece undeva. Nu se 
ținuse de coada lui, că o muiere are multe treburi pe 
lîngă casă, iar cînd își adusese aminte de el, se în- 
tunecase — „oamenii începuseră să aprindă luminile“ 
şi nimeni nu i-ar îi putut spune „încotro o luase...“ 

Pristavul nu dădu drumul Lukeriei, ci spuse sta- 
rostelui s-o bage la „răcoare“, şi oricît se :prăpădea 
ea de plîns, o duseră totuși la „beciul“ satului, iar 
Fanaska mergea în urma ei smiorcăindu-se şi el. 

In vremea asta, Stepanida își aduse aminte ceea 
ce-i spusese Garașka de cu seara drept răspuns la 
vorbele ei: „Aşteaptă, o să vină boierul!“ Garaşșka 
îsi săltase sfidător capul cîrlionțat : „Bine ar fi să vie, 
da” s-ar putea să-l aducă alţii !“... De venit, boierul nu 
venisc, dar îl aduseseră pe cearșafuri, înecat... 

Garaşka era totdeauna necuviincios şi obraznic şi 
nu o dată — în urma plingerilor Stepanidei — fusese 
hălut pentru că-și pusese mintea cu Fediuşka. Stepa- 
nida găsi acum prilejul să-i spună pristavului ciuda- 
tele vorbe ale lui Garașka, adăugînd că tocmai el fu- 
sese pus la crescătoria de lipitori, în locul lui Timo- 
fei gușatul, şi că era tare nemulţumit de asta. 

Prislavul îl luă îndată la rost pe Garaşka. 

—- Bu-u-umă poamă! — spuse el, cercetindu-l din 
cap pînă-n picioare. 

La rîndul lui, Garaşka — ţuguindu-și buza ca o 
trompă — se uita la el pe sub sprîncene şi într-un 
chip destul de răutăcios. 

Asta nu-i plăcu pristavului. 

— Botul sus! — porunci el. 

Garașka, după ce aruncă o privire la stînga şi la 
dreapta, tot pe sub sprîncene, îi întoarse spatele. 

— Hei... Ce, faci pe nebunul, ha-a-ai ? — ţipă pris- 
tavul. 

Drept răspuns, Garașka se repezi pe neașteptate, 
ca umflat de vînt, de pe ceardacul în care se insta- 
lase pristavul cu servieta lui la o masă scoasă din 
casă, şi dădu buzma în mulţime. 

— Puneţi mîna pe el! 

Garașka fu prins îndată de miini, deşi nu căuta să 
scape. 

— Încotro, ha-a-ai ?... Fu-ugi, ha-a-ai ? 

Pumnul pristavului, obişnuit cu mișcări repezi, îl 
dădu grămadă. 

Altul în locul lui s-ar fi grăbit poate să se ridice, 
ca să nu-l înfurie şi mai tare pe şei, dar Garaşka se 
întinse pe burtă şi începu să urle cu vocea lui groasă. 

— Ce-i asta, doamne Isuse, omoară copilul şi tu 
stai! — se măpusti Matriona asupra lui Trifon. 

— Ce pot să fac? — răspunse Trifon. 

— Du-te de vorbeşte !... Spune că ești tatăl lui! 

Matriona stăruia. Trifon ieşi în față și îşi scoase 
căciula, în timp ce Matriona se ţinea după el, ca să 
nu-l lase să-și piardă curajul... 

— Blagorodnicia voastră, blagorodnicia voastră ! 

— Aha? Tu ce mai vrei? — se răsti pristavul la 
Trifon. 

— Nu se cade, blagorodnicia voastră... 

— Ce-e? — se miră pristavul. — Tu cine eşti ? 

— Pentru ce bateți băiatul ? — strigă cu curaj Ma- 
triona, ieşind din spatele lui Trifon. 

Auzindu-se sprijinit de ai lui, Garaşka începu să 
urle şi mai gros și mai tare, iar mulțimea — în care 

iinii îricepuseră să-și facă semne cu capul — înaintă 
spre casă. 


— Sînt părinţii lui! — explică burmistrul pristavu- 
lui, arătînd spre Trifon şi spre Matriona. 
— Goneşte-i de aici! — îi porunci pristavul, iar 


logofeţelului și starostelui, care erau alături, le strigă: 
— Ridicaţi-l pe ticălosul ăsta ! 

Cei doi îl ridicară pe Garașka şi îl puseră pe pi- 
cioare, dar el încerca să fugă spre mulțimea către 
care burmistrul şi sotskii îi împingeau pe tatăl și pe 
mama lui. N-avea nici o poftă să stea de vorbă cu 
pristavul care răgea ca un leu şi avea un pumn atit 
de tare. 

Faptul că Garașka nu vroia să vorbească, îl în- 
credințase pe pristav că avea în mînă pe unul dintre 
cei doi ucigași, întrucît rămăsese la convingerea că 
fuseseră meapărat doi. 

— Asta-i prostovanul care a fost pus să îngrijească 
de crescătoria de lipitori? — se adresă el burmis- 
trului. i ' Eo pw 

— Chiar el, — răspunse Akim tinîndu-1 strîns pe 
Garașka. 

— Aş-a-a |... Bi-ne!... Lasă, lasă, neisprăvitule, te 
fac eu să vorbeşti! — îl ameninţă pristavul, agitind 
pumnul lîngă nasul lui Garaşka, și porunci : — Căra- 
ţi-l în casă, că aici e cam răcoare! 

Garaşka fu tîrît în antreu. Aici, el începu să ţipe 
mai slab, neştiind ce-l aștepta în casa boierească. 

— Aduceţi-l încoace pe ticălos! — porunci prista- 
vul intrînd în odaia pentru musafiri, în care locuiseră 
mai înainte Dmitri Dmitrievici şi Elizaveta Mihai- 
lovna şi în care zăcea acum pe masă cadavrul fos- 
tului stăpîn al Hlaponinkăi, de pe care se scursese pe 
podea destulă apă. 

Cadavrul zăcea aşa cum fusese adus. Numai cear- 
şafurile fuseseră scoase, iar sub capul cu căciula udă, 
Stepanida pusese grijulie o perniță și ştersese fața 
mortului. 

Garaşka se uită pe sub sprîncene la chipul galben, 
dar i se făcu frică şi se dădu la o parte. Intinzînd 

mina spre” fața mortului, pristavul rosti de data 
aceasta fără să strige, dar apăsat și foarte clar: . 

— Iată aici, în faţa celui ucis de tine, ticălosule, 
ai să răspunzi ca la spovedanie preotului, cu cine ai 
înecat pe boier ? 

— Nu l-am înecat'eu pe boier! — strigă Garașka. 
— Nu l-am înecat, de ce vorbești degeaba ? 

În același timp însă, boierul galben şi înțepenit, în- 
tins pe masă, şi pristavul voinic — cu mutra lui roşie 
și cu pumnii încleștaţi, gata de acţiune — prezentau 
la un loc un tablou covirşitor, îngrozitor și de nesu- 
portat, iar Garașka, mai voinic decît ar fi părut un 
băieţandru de șaptesprezece ani, cunoscîndu-şi pute- 
rea, începu să se smucească deznădăjduit, dînd din 
umeri şi din coate, și se repezi spre uşa care dădea 
în ceardac. 

Apucase chiar s-o deschidă, dar fu prins de guler 
pe la spate şi, de durere şi de ciudă, începu să tipe 
ca din gură de şarpe. 

— Maică măiculiţă, îl omoară |! — strigă la rîndul 
ei Matriona, de lîngă ceardac. 

— Il omoară! — repetă Trifon, întorcîndu-se spre 
mulțime. — Omoară băiatul ! 

Mulțimea înaintă zgomotoasă spre casă : 

— N-are dreptul să-l omoare! 

— O fi beat, pristavul ăsta ! 

— Dar pe muierea lui Terenti unde au dus-o ? 

— Lukeria are o droaie de copii mici! 

— Şi-apoi, mai e şi grea... 

— Pristavul ăsta se repede ca un cîine și nici pu 
se uită la nimeni ! 

— Asta-i drept... Aşa-a e! 

Țăranii bărboși din Hlaponinka, îmbrăcaţi în co- 
jocele şi dulămi, femei cu zăbune şi cu broboade 
groase, unele cu copii în braţe, căci n-aveau cu cine-i 
lăsa acasă, strigau și înconjurau casa. 

Unii se inghesuiau pe treptele ceardacului și se 
uitau pe ferestre... 

Cu toate că pristavul cel gălăgios şi cu mîna iute 
se învîrtea prin odaie, boierul Hlaponinkăi stătea to- 
tuşi întins pe masă... Pristavul o să strige cît o să 

strige și apoi are să plece, iar ei au să rămînă să-l 
petreacă pe boier la cimitir şi acolo au să-i acopere 
sicriul cu pămînt înghețat și au să se gîndească, 
lîngă mormînt, la noul boier, cum va fi şi cînd va fi... 

Deocamdată ziua era liniștită şi nu prea geroasă. 
De sus, cădeau rotindu-se fulgi ușori, mîngfietori, 
obrajii începeau să se îmbujoreze și aburii răsuflării 
se ridicau drept în sus... La drept vorbind, nu erau 
încă liberi, dar nici boier nu mai aveau pe capul lor, 
iar cît îl privea pe pristav... 

— N-are dreptul să-l omoare pe băiat! 

— Nici vorbă că nu are! 

Prin geamurile înflorate de ger, ale ferestrelor nu 
prea mari — ca să nu iasă căldura din casă — se 
uitau o mulțime de oameni, deși nu prea vedeau cine 
știe ce, şi din pricina lor se făcu întuneric în odaie... 
Logofețelul, care scosese capul pe ușă și auzise în 
ceardac strigătele „omoară băiatul !“, spuse cu glas 
scăzut pristavului : 

— Poate porunciţi, blagorodnicia voastră, să-i dăm 
deocamdată drumul lui Garaşka ?... Doar n-are să 
fugă. 

— De ce să-i dau drumul? — întrebă pristavul 
pironindu-l furios cu privirea. 

— Prea sînt gălăgioşi și încep să se înghesuie... 

— Gonește-i de aici! — urlă pristavul. 

— Dar dacă nu pleacă? — îmtrebă cu băgare de 
seamă Petea. 

— Cum să nu plece ?... Cum să îndrăznească să 
nu plece ? 

Fețe, căciuli, broboade femeiești, stăteau însă ne- 
mișcate pe la toate ferestrele... 

— Băgaţi-l la beci! — porunci pristavul, dar la 
întrebarea burmistrului, cui să-i poruncească să-l ducă, 
hombăni : — Dealtfel, dă-l dracului... Poate să se ducă 
deocamdată ! Putem să-l arestăm oricînd. 

Doi inşi se duseseră cu nevasta lui Terenti și încă 
nu se întorseseră, iar doi ar fi trebuit să plece cu 
Garaşla, și atunci cine-ar mai fi rămas cu el, cu 
pristavul ? 

Deschiseră ușa şi-i strigară lui Garaşka, care stă- 
tea în antreu : 

— Pleacă, drace! 

Scrîşnind din dinţi, Garașka începu să caute cu 
ochii în jurul ceardacului și găsi o bucată de cără- 
midă. Se repezi la ea, o tăvăli în zăpadă, şi după ce 
o bătători bine cu degetele care-i tremurau, făcu un 
bulgăre și voi să-l arunce în geamul odăii în care stă- 
tea pristavul şi unde zăcea pe masă boierul înecat, 
dar Trifon îl împiedică speriat și bulgărele buini în 
perete, alături de fereastră. 

Starostele se întoarse şi-i spuse pristavului că ţă- 
ranii mu l-au lăsat s-o închidă pe nevasta lui Terenti: 
„_— Cică are copii mici şi n-are cine să îngrijească 
de ei! Apoi, femeia e gata să nască... Nu poate să 
lugă nicăieri ! 

— Dar tu de cine trebuie să asculți 2... — se răsti 
pristavul adăugînd o înjurătură lungă, însă starostele 
răspunse convingător : 

— Ştiu că sînt dator să ascult de dumneavoasiră, 
dar vedeți că puterea era de partea mujicilor, iar pe 
lîngă asta mai erau şi muierile... Eram numai eu sin- 
gur împotriva lor şi n-aveam nici pușcă, nici tun la 
îndemînă, ca să trag asupra lor... 

— MĂ, da’ vor-bă-reaţă javră mai eşti... Trebuie 
să-i dai tun neapărat !... Să mi-i spui pe nume pe 
toţi cei care au luat partea muierii ! 

Pristavul striga la staroste și la oameni sá se dea 
deoparte, că nu-i panoramă şi n-au ce vedea, dar 
oamenii nu se depărtau de casă, ci se învirteau pe loc, 
iar starostele, se vedea limpede, că o tărăgănea îna- 
dins : 

— Da” ce, parcă-i ţiu minte pe toți, blagorodnicia 
voastră ?... Mai mult muierile au fost acelea care dä- 
deau cu gura pentru surata lor, cică e grea şi are o 
ciurdă de copii... 

Clopoţelu! de la o troică cu cai șargi, care intrase 
în conac, readuse pristavului dispoziţia pierdută : so- 
sise secretarul lui cu medicul după care plecase... In 
sfîrşit, putea să purceadă la întocmirea procesului- 

verbal după toate regulile, apoi la examinarea sem- 
nalmentelor trupului decedatului, la autopsie și la 
deschiderea sertarelor. biroului. 


4 


In procesul-verbal scrise că trupul nu prezenta nici 
vînătăi, nici răni. În schimb, plămînii erau plini cu 
apă, ca: la toţi înecaţii. În sertarele mesei de scris 
găsi însă un caiet de notițe gros, cartonat, care dădu 
multe informaţii prețioase iscoditoruliu: pristav. 

În caiet era descrisă o „treierătoare ruso-ameri- 
cană de patru cai“, luată — după cum se arăta în- 
tr-o notă — din volumul trei al „Lucrărilor socictă- 
ţii imperiale de economie“ pe anul 1854, apoi dese- 
nele unui „putinei practic de iarnă şi vară, al consi- 
lierului de stat Koch, moşier din Tver“, şi diferite 
extrase din „Tratatul enciclopedic pentru lecuirea ani- 
malelor domestice şi a păsărilor de curte.“ 

Deosebit de detailat era un extras cu privire la sîn- 
gerare, astfel că pristavul care se interesa de cultura 
lui proprie, află că sîngerarea trebuie făcută : „la cai, 
din vinele pintenelui, din cele subcutanate din regiu- 
nea cotului, de la chişiţă, sau din vena sacrală mijlo- 
cie; la vitele cornute din venele subcutanate abdo- 
minale sau mamare, iar la oi din venele gitului sau 
ale feţei, de la încheieturi şi de la coapse...“ 

După „folosul sîngerării“ multe pagini din caietul 
de însemnări erau dedicate  lipitorilor și metodelor 
creşterii lor artificiale. 

Unele firi, lipsite de voinţă, chiar dacă ţin un jur- 
nal o fac pe apucate, cu un scris neciteț, în general 
neglijent, fără să isprăvească cuvintele. Cu totul alt- 
ceva vedea pristavul Zarniţîn în: jurnalul fostului său 
prieten. Acolo domnea minuţiozitatea, precizia și pre- 
vederea, ca și cum însemnările n-ar fi fost făcute nu- 
mai pentru el însuşi, sau pentru împrospătarea: memo- 
riei — care nu întotdeauna. este promptă și te ajută 
cînd trebuie — ci drept învăţătură pentru urmaşi, sau 
cel puțin drept îndrumar pentru gospodarii harnici de 

la ţară... De aceea, scrisul era limpede și toate cu- 
vintele așternute pînă la capăt, iar dacă erau ataşate 
desene, acestea aveau destulă fineţe, erau trase cu li- 
nia și chiar haşurate... 

Un loc mare în însemnări era rezervat procedurii 
judiciare, ceea ce părea cu totul explicabil pentru pris- 
tav: el ştia că prietenul lui avea o mare experiență 
în tot felul de procese încilcite, mari și mici, așa că 
un moșier Koch din Tver, cu „putineiele“ lui, nu i-ar 
fi ajuns nici pînă la degetul cel mic... În această parte 
a însemnărilor nu erau tăinuite mici sumele băneşti 
cheltuite pentru susținerea proceselor cu vecinii, ast- 
fel că pristavul putea să-și îmbogăţească destul de 
mult experiența vieții tocmai în această direcție : ba- 
nii sint un lucru delicat şi, vorbind despre ei, se în- 
tîmplă ca prietenii să nu fie sinceri, chiar cu prietenii 
lor cei mai buni. 

Totuşi, în materialul variat introdus de moşierul 
Hlaponin în jurnalul său, paginile consacrate unei 
probleme atît de indiscutabil de importante ca dra- 
gostea și căsătoria: erau completate cu cea mai mare 
grijă şi cu o adîncă chibzuinţă. Vasili Matveevici măr- 
turisea neîncetat, în însemnările acestea, că toată viața 
lui fusese prizonierul cutărei sau cutărei iubiri, dar 
căsătoria o privise ca pe o taină sfîntă, întrucît era 
un fiu credincios şi devotat al bisericii. După vorbele 
lui, el se înfiora chiar numai în fața cuvîntului „că- 
sătorie“, atît de extraordinar de semnificaliv i se pă- 
rea totdeauna acest cuvînt — chiar de la vîrsta cea 
mai fragedă — și de fapt el nu trăia decît pentru vii- 
toarea sa căsătorie. În anii tinereţii și cînd era de 
vîrstă mijlocie, el și-o închipuia pe mireasa lui — în 
afară de calităţile ei personale — ca avind şi o zestre 
corespunzătoare, necesară atit pentru situaţia în socie- 
tate, cît şi pentru o cît mai bumă educare a copiilor. 
Apropiindu-se însă de bătrîneţe, el era gata să se 
mulţumească şi cu o mireasă care să aibă numai ca- 
lități personale, căci în ceea ce privea zestrea, nu 
mai fugea după îmbogăţire, prefierînd categoric cali- 
tățile personale. Iată, însă, că tocmai aici, la capătul 
acestei părți a însemnărilor lui Vasili Matveevici, în- 

cepu să apară, ici-colo — înaintea lui Zarniţin — 
numele soției nepotului răposatului stăpin-:al Hlapo-. 
ninkăi, numele Elizavetei Mihailovna. 

În însemnări, numele era trecut în felul acesta, în- 
treg dealtfel, numai pînă la sosirea ei la moşie, iar 
mai apoi era trecut intim și scurt: Liza. Faţă de ne- 
pot, nu se constatau nici un fel de simțăminte de ru- 
denie deosebit de vădite, în schimb, despre soția lui 
se vorbea în expresii pline de entuziasm: frumoasă, 
deşteaptă, cu educaţie aleasă şi cu fire liniștită... „Nu 
știu cum, dar ți se face milă cînd te giîndești cine a 
avut parte de ea... — Mitea... Parcă o merită el?... 
Chiar dacă nu ţii seama de boala lui de acum, de care 
e foarte îndoielnic să se mai vindece cîndva, dar parcă 
în trecut, mai înainte de războiul din Crimeia — cînd 
era sănătos ca un bivol — o merita ? Iată, într-ade- 
văr, că numai proştii au noroc 1...“ 

Mai departe erau redate pe scurt convorbirile pe 
care Vasili Matveevici le avusese cu ea, cînd se în- 
tîmpla să rămînă singuri... Se vedea că el atribuia 
o mare importanţă acestor discuţii. 

Apoi, deodată, apăru în caiet o notă despre Terenti 
Cernobrovkin : venise în lipsa lui, cînd el era plecat 
la Kursk după treburi — la început singur, apoi cu 
nevasta — şi stătuse de vorbă cu Mitea despre mo- 
şie, întrebînd dacă acesta voia să ceară ca întreaga 
moşie să fie trecută asupra lui sau dorea o împărţeală 
prin bună înțelegere cu unchiul său, care — cică — îl 
„jecmănise“ în calitate de tutore. Se arăta chiar că 
toți ţăranii erau încredințaţi că Mitea venise anume 
ca să-și ia înapoi moşia, iar în cazul cînd chestiunea 
s-ar fi terminat cu o împărțeală prin bună învoire, 
declarau toți dinainte că voiau să treacă la Mitea, 
pentru că-l ţineau minte pe tatăl lui, care — zicea el 
— nu-i asuprise ca Vasili Matveevici... 

Citind aceste rînduri, pristavul se plezni cu palma 
peste frunte: Asta e |... Era limpede: iată cine-i ade- 
văratul ucigaș, autorul moral, ca să zică așa... ȘI-I 
imagina aşa cum îl văzuse chiar aici la Hlaponimka, 
apoi se gîndi și la soţia lui, iar presupunerea lui luă 
forma unor chipuri vii și chipurile vii începură să 

umble şi să vorbească în imaginaţia lui. Cînd citi în 
caiet despre cearta de la masă pentru același Terenti 
Cernobrovkin, „care este şi va îi un ticălos de prima 
clasă“, iar mai departe citi despre plecarea musafi- 
rilor din casa lui, în taină, dis-de-dimineaţă, direct 
în sat, tot la Terenti, care le pregătise o sanie țără- 
nească și căluți țărănești pentru a-i duce la staţia de 
poştă, pristavul nu avu răbdare să citească mai de- 
parte şi nici nu mai avea mevoie să citească: totul 
era. foarte limpede. 

Autorul moral „inspirase“ crima, alcătuind proba- 
bil și planul ei, apoi plecase pentru a rămîne în um- 
bră, iar acela căruia îi fusese inspirată, Terenti Cer- 
nobrovkin, se înțelesese cu „neisprăvitul“ ăla de Ga- 
raşka, îl pîndiseră pe stăpînul Hlaponinkăi în co- 
cioaba aceea izolată unde era crescătoria de lipitori 
şi acolo, amindoi, îi făcuseră de petrecanie... Princi- 
palul făptaș — Terenti — fugise, fiindcă era mai deş- 
tept, iar neisprăvitul, prostănacul de Garaşka, rămă- 
sese, socotind că va scăpa cumva. Dar nu va scăpa, 
desigur ! 

La chemarea răsunătoare a pristavului, Stepanida 
apăru îndată, iar secretarul — un omuleţ şiret cu ochi 
fugari, cu o privire ascuţită, cu buze subțiri care 
parcă rideau mereu și cu mustaţa rasă deasupra — se 
apucă să aştearnă pe hîrtie ceea ce ea îi povestise mai 
înainte lui Vasili Matveevici, despre întîlnirea în 
această casă a celor doi prieteni — ofiţerul rănit şi 
mujicul Terenti — şi despre convorbirea lor tainică 
privitoare la moşie. 

Bineînţeles, pristavul îi spuse că ofiţerul Hlaponin 
n-avea să-şi vadă moşia aceasta, cum n-avea să-şi 
vadă ceafa, şi limba Stepanidei se dezlegă. Toate pre- 
supunerile pe care ea și le făcuse, în lipsă de altă 
treabă, le dădea acum pe faţă, ca și cum ele s-ar fi 
născut în mintea ei odată cu întrebările pristavului. 

Din vreme în vreme, pristavul exclama încurajator : 

— Ei, vezi, Stepanido ? Tocmai asta este... lar tu, 
la început, îmi tot dădeai zor cu „tilharii, tilharii 1“ 

— Da’ păi cine să-și închipuie ? Așa cum îi vedeai, 
păreau boieri cumsecade ! — se scuză Stepanida. 

— Dar eu ce ţi-am spus ? Ţi-am spus că „tilharii 
ăştia sînt aici!“ Așa precum şi este! Urmează, po- 
vesteşte totul ! 

Pe Stepanida o măgulea faptul că era ascultată, în- 
trebată şi că se scria tot ceea ce spunea : se străduia 
să nu scape nimic din ceea ce putea s-o facă să pară 
drept slugă zeloasă și deșteaptă, iar asta o făcea lău- 
dînd în fel şi chip pe boierul răposat și ponegrind în 
special pe tinăra cuconiţă, cu care avusese mai mult 
de-a face decît cu soțul ei, cu ofiţerul rănit. Întrebă- 
rile pristavului făcură să crească lanţul de probe îm- 
potriva soţilor Hlaponin, plecați la Moscova, iar 
adresa fratelui Elizavetei Mihailovna fu găsită în ca- 
iet : ena scrisă cu litere mari, subliniată cu o linie şer- 
puită, iar în jurul ei era tras un chenar, ca şi cum 
Vasili Matveevici ar fi vrut să arate cu anticipație 
instrucției, în ce direcţie trebuia să-și îndrepte privi- 
rile ei cercetătoare. 

Cercetindu-se mai amănunţit conținutul mesei de 
scris, se găsi și testamentul, nelegalizat, ce-i drept, 
dar scris după formula consacrată : „Avînd mintea să- 
nătoasă şi memoria clară, eu, subscrisul...“ şi așa 
mai departe. 

Cerneala cu care fusese scris testamentul era proas- 
pătă, iar data coincidea cu ziua plecării din Hlapo- 
ninka a Elizavetei Mihailovna şi a soțului ei; prin 
urmare, documentul acesta atît de important fusese 
scris într-un moment de mînie de mîna unui om care 
se socotea lovit pe nedrept în sentimentele lui cele 
mai bune, de rudă, și în altele și mai gingaşe, un om 
părăsit, azvîrlit în hăul plicticos al singurătăţii — din 
care întrezărise o ieșire luminoasă — un om pentru 
care singurătatea şi moartea erau aproape una și 
aceeași. Plicul în care era pus testamentul nu fusese 
nici măcar lipit... 

Era firesc ca un om în asemenea stare să se gîn- 
dească la soarta copiilor lui pe care îi părăsise și care 
— fie şi „nelegitimi“ — la urma urmelor erau ai lui, 
ca şi cum ar fi fost cununat cu mamele lor. Totodată, 
sub impresia proaspătă a ofensei, desigur, el vroia 
să taie drumul spre Hlaponinka nepotului său, care 

deşi fusese schilodit de însuşi dumnezeu — cum s-ar 
zice — îndrăznea totuşi să dea dovadă de trufie, im- 
pertinenţă, mîndrie și alte vicii... 

După moartea testatorului, potrivit  docuimentului 
scris în acea zi, plină de tulburare, Hlaponinka trecea 
celui mai mare şi mai iubit dintre copiii din prima 
lui familie, lui Konstantin Petrovici Reusov, iar ca- 
pitalul în numerar — care era păstrat la Banca de 
Stat — urma să fie împărțit în mod inegal între cea 
de a doua și cea de-a treia familie: celei de a doua, 
cu copii mai numeroși, îi revenea mai mult, iar celei 
de a treia, mai puţin... ' 

Cînd sosi vremea prînzului, pristavul Zarnițîn avea 
înfățișarea unui om care merita pe deplin nu una, ci 
patruzeci de mese... 


Capitolul II 
TUNICILE ALBASTRE 


Concediul de trei luni, pe care Dmitri Dmitrici Hla- 
ponin îl primise pentru restabilirea sănătății, se is- 
prăvea în martie și era deja timpul să se întoarcă la 
Sevastopol, sau să intervină pentru prelungirea con- 
cediului măcar pentru încă o lună. 

Pe lîngă cele recomandate de medicină şi de me- 
dici, însă, Elizaveta Mihailovna căpătase convinge- 
rea că ceea ce ar fi în stare să refacă definitiv chipul 
moral de mai înainte al soțului ei, ar fi numai reîn- 
toarcerea la bateria lui, în mijlocul oamenilor, cu 
care — de bine, de rău — îşi trăise viaţa, de cînd 
intrase în corpul de cadeți. 

Stînjenirea vădită pe care el o resimțea față de 
toţi și pe care o manifesta ori de dle ori venea în 
contact cu interese străine de el, ea o explica nu nu- 
mai prin activitatea îngreunată a creierului, ci mai 
mult prin faptul că nimerise într-un mediu civil, pe 
care, în genera], nu prea îl cunoştea. Vindecarea tre- 

buia s-o desăvirșească bateria lui, acolo, la Sevasto- 
pol... 

În același timp, însă, pentru Flizaveta Mihailovna 
era absolut limpede ce cumplit de veninoasă doctorie 
era bateria aceasta de la Sevastopol !... Ea, care își 
salvase soțul de la moarte cu atîta trudă uriaşă, pu- 
tea să-l piardă poate chiar în prima zi, după ce-și va 
fi luat din nou în primire bateria lui. 

Adesca, îi învia în minte tabloul înspăim?ntător al 
canonadei din octombrie, vuietul și bubuitul care te 
cutremura, fumul de nepătruns, ghiulelele care zburau 
asupra spitalului, sutele de soldaţi şi de ofiţeri crunt 
schilodiţi şi, în sfîrşit, brancarda aceea însîngerată, 
de pe care ochii bărbatului ei o priviseră cu lumina 
stinsă, lipsiţi de orice licărire de gîndire... 

Toate acestea ar fi putut să se repete numai că, de 
data aceasta, cu un alt sfîrşit. Cînd se gîndea la acest 
lucru îi venea mereu în minte „Cupa“ !) lui Schiller 
și ultimile versuri îi răsunau trist în suflet: 


Vino şi pleacă, repede val, 
Tînărul nu-i şi nu va fi-n veci... 


E drept, la Moscova aflase că brigada a 17-a de ar- 
tilerie — în care făcea serviciu soțul ei — se afla în 
rezervă pe înălțimile Inkerman, împreună cu divizia a 
17-a de infanterie, dar nimeni, bineînţeles, nu-i putea 
spune dacă va mai sta mult acolo şi dacă mu va îi 
trimisă pe vreunul din bastioane, în preajma întoar- 
cerii lor la Sevastopol. 

În ziua cînd sosi pe adresa fratelui ei — a lui Vol- 
jinski — un plic cenușiu, oficial, cu peceți mari de 
ceară roşie, aducînd știrea morţii lui Vasili Matve- 
evici, vestea aceasta nu putea să nu dea un nou curs 
gîndurilor ei: plicul acesta aducea parcă aprobarea 
pentru prelungirea concediului și pentru amînarea ple- 
cării în Sevastopolul bombardat şi cuprins de foc, 


p Balndă scrisă de poelul german F. Schiller (1759-1805). (N. red. 
ruse. 

pentru că alături de acel Sevastopol se ridică deodată 
satul Hlaponinka. 

— În orice caz trebuie să scriem, să vedem ce s-a 
întîmplat acolo şi de ce a murit subit Vasili Matve- 


evici, — spuse Elizaveta Mihailovna soțului său, în 
seara zilei aceleia. 
— Să scriem ?... Cui să scriem? — întrebă ne- 


păsător Dmitri Dmitrievici, fără să ridice glasul. 

Nepăsarea aceasta față de moartea unchiului său 
și faţă de posibilitatea de a moșteni de la el Hlapo- 
ninka părintească nu-i plăcu Elizavelei Mihailovna, 
mai întîi, pentru că părea să fie o urmare evidentă a 
contuziei nevindecate şi de care nu scăpase încă. 

— Ce vorbă-i asta, „cui. să scriem“ !... Parcă în- 
tr-adevăr n-ar mai fi acolo cine să citească scrisoarea 
noastră şi să răspundă la ea, — spuse dinsa nemul- 
țumită. 

— Hm... Cui, totuşi ? — întrebă el din nou, tot așa 
de nepăsător. 

— Am putea să-i scriem logofețelului sau burmis- 
trului Akim... În sfîrșit, poate și Stapanidei... 

— O îi avut vreo pneumonie ! — spuse agale Hla- 
ponin după ce se gîndi. — De altceva, de ce ar fi pu- 
tut să moară aşa de repede? 

— Ei, bine, să zicem că a fost o pneumonie... Poate 
că ar trebui într-adevăr să faci o intervenţie ca să 
fii pus în posesia Hlaponinkăi, nu ? 

— Dacă ar fi fost vorba de pus în posesie, cred 
că pristavul ne-ar fi scris. 

— Poate că asta se înțelege de la sine și de aceea 
n-a mai scris. De unde să știm noi ? — replică ea. 

Dmitri Dmitrievici se uită la soţia lui cu o privire 
lungă și, parcă uimit de gîndurile ei deșarte, spuse cu 
totul pe neaşteptate : 

— Pentru ce să intru în posesie ?... Posesie !... Eu 
tot le-aş da drumul la ţărani, chiar dacă am presu- 
pune că aș intra în posesie... 

— Le-ai da drumul ? La toţi ? — se minună Eliza- 
veta Mihailovna. 

— Desigur... Ce, să facem negoț cu oameni ? 

— Pentru ce negoţ ? Ce tot vorbești ? 


280 


Din obișnuință, ea piise mîna pe fruntea lui să 
vadă dacă nu este fierbinte... Era rece. 

— Dacă dai drumul oamenilor, trebuie să le dai 
și pămînt... Altfel, cum ? — își urmă el şirul gînduri- 
lor, temîndu-se că se va rupe și nu va mai putea 
prinde firul, dacă va răspunde la întrebarea soției. 

În vremea asta, Elizaveta Mihailovma îşi aduse 
aminte cum Mitea îi spusese lui Terenti Cernobrov- 
kin, la plecarea din Hlaponinka: „Eu mu mă pricep 
să fiu moșier !“ — și-l privi zîmbind ca o mamă. 

— Ei, bine, bine! Ai putea să lași oamenii liberi, 
să le dai pămînt, dar pentru asta ar trebui să devii 
stăpînul Hlaponinkăi, măcar pentru o vreme... 

— ii atît de mult la asta ? — întrebă de data asta 
Dmitri Dmitrievici, privind-o foarte serios şi parcă 
mustrător. 

Ea îl îmbrăţişă. 

— Dragul meu, te-nțeleg foarte bine, desigur! 
Toate astea ţi se par o muncă atît de istovitoare, încât 
eşti gata să renunţi dinainte la toate... Dacă s-ar mai 
găsi încă vreun unchi de-al tău, care să-ţi lase moş- 
lenire o casă la Moscova, pe Miasniţkaia — să zi- 
cem — desigur că ai spune la fel: „Poftim acum, 
să-ți mai baţi capul și cu casa... O fi avînd podelele 
putrede și trebuie să le repari... Poate că sobele scot 
fum, sau mai trebuie zugrăvită, ori tencuită pe dina- 
iară... 

El nu mai spuse nimic, iar ea își trecu mina-i moale 
şi caldă peste părul lui, care crescuse peste măsură 
în ultimul timp, şi adăugă: 

— Asta este urmarea contuziei... Orice lucru ți se 
pare încă foarte greu... Tot aşa o să fie şi cu bateria 
la, cînd vom ajunge la Sevastopol. 

— Nu, bateria nu prezintă nimic greu, — răspunse 
el îndată. — Acolo toate sînt foarte simple, iar o casă 
a Moscova ar fi cu totul altceva decît o moșie. 

— Ei, vezi ? Foarte bine... Atunci, ce să mai vor- 
bim ? — zîmbi ea. Hai să vindem moşia şi să ne cum- 
părăm o casă la Moscova ! 

El se uita la ea şi mai serios ca înainte. 

— Adică conacul, numai conacul să-l vindem, vrei 
să spui ? Himn... conacul... Asta, bineînţeles, s-ar putea, 
dar cine o să cumpere numai conacul ?... Şi-apoi, cît 
ar putea să ne dea ? Mai nimic, aproape nimic... Casa 
e proastă și veche... Cine ar avea nevoie de ea? 

În clipa aceea intră Voljinski și Elizaveta Mihai- 
lovna i se adresă: 

— Ei, degeaba te-ai apucat azi să ne numești mo- 
şleri ! | | 

— Ce? S-a terminal cumva cu moşia ? — se miră 
și se neliniști totodată Voljinski. — S-au găsit alți 
moştenitori ? 

— Nu, e altceva... Deocamdată nu se ştie dacă vor 
fi alţii sau nu, dar gîndește-te că țăranii vor trebui să 
fie eliberați, nu-i aşa ? 

— D-da-a, desigur, n-ar strica ! Deşi, la început, ar 
putea fi numai trecuţi de la boieresc la dările în na- 
tură sau în bani, aşa cum fac unii. 

— Aşa gîndești tu, occidentalistule ? — îl întrebă 
în aparenţă îndîrjit Hlaponin, iar Voljinski începu să 
se plimbe prin cameră, tropăind tare cu tocurile. 

— Fireşte, — spuse el oprindu-se, — este necesar 
să le dai drumul, asta aşa e! Pare ciudat și stupid, 
fără îndoială, dar totuşi cum vrei să mă despart de 
„gindul că cumnățelul meu s-a făcut moşier! Eh, oa- 
menii nu pricep care-i rostul vieţii !... Nici nu mai în- 
cape discuţie că trebuie să le dai drumul, să-i elibe- 
tezi pe iobagi, altfel nu vei fi un adevărat european... 
Tu, de pildă, ai fost rănit numai pentru că la noi 
există încă iobăgia, n-ar mai fi... 

— Ei, vezi, repeţi şi tu ce spune Mitea, — î! între- 
rupse Elizaveta Mihailovna. — Totuşi, n-ai să le dai 
drumul ţăranilor cu mîinile goale, trebuie să ie dai şi 
pătnînt, nu ? 

— Pentru grădină de zarzavat ? — întrebă repede 
Voljinski. 

— Ce fel de pămînt, Mitea? — întrebă Elizaveta 
Mihailovna, abia reținîndu-și un zîmbet. 

—- Fără pămînt de ogor ce-au să facă? De unde 
să ia grinele? — întrebă ursuz Hlaponin. 

— De unde? Au să ia pămîntul tău cu arendă, fi- 
reşte ! — răspunse Voljinski, răsucindu-se într-un căl- 
cîi. — Se-nţelege, la preţuri omenești... 

Hlaponin se uită ţintă la el şi, închipuindu-și că 
glumește, făcu spre el un gest ca și cînd i-ar îi spus: 
„dă-te-ncolo.“ 

Elizaveta Mihailovna se adresă fratelui ei cu un 
zîmbet mucalit : 

— Uite, închipuie-ţi acum ce rămîne din toată bo- 
gata moastră moştenire ! Un conăcel, singur singurel, 
care... hai, cît ar putea să coste? Casa e veche, cu 
acoperişul de stuf, iar livada... Nu ştiu, drept să 
spun, dacă dă mere multe... Într-un cuvînt, moştenirea 
noastră pare că nu face nici cît o ceapă degerată! 
Mă rog, cine o să ne cumpere conacul într-un fund de 
țară ca acela ? Cine are mevoie de el? 

Voljinski se uita iscoditor la sora sa, căutînd să 
priceapă ce se petrecuse în odaia aceasta în lipsa 
lui şi dacă nu cumva soții se înţeleseseră să-și bată 
joc de el. Aruncîndu-și privirea asupra cumnatului 
său, se convinse că acesta era cu totul serios şi-i 
spuse : 

— Decembriştii — deşi numai cei extremiști — 
aveau concepția următoare : dacă este vorba de eli- 
berare, ea trebuie să fie cu pămînt... Totuși, Mitea, 
mi se pare că tu cam anticipezi... 

— Nu, tu anticipezi, — rosti rar dar hotărît Hla- 
ponin. 

— Eu? Cum adică ? 

— Foarte simplu... Mai întîi de toate, tu nu-l cu- 
noşti pe unchiul meu... E! și după moarte... 

— „E în stare de orice ticăloșie, vrei să spui? 
— îl întrerupse vesel Voljinski. 

— Este în stare... Pe deplin în stare! — răspunse 
serios Hlaponin. 

Văzind că discuţiile acestea sînt neplăcute soțului 
ci, Elizaveta Mihailovna mu mai aduse vorba despre 
moștenire, nici în ziua aceea, mici în dimineaţa urmă- 
toare. Totuşi, se hotărî să trimită o scrisoare chelăre- 
sei Stepanida, în nădejdea că se va grăbi să răspundă 
lopofeţelul Petea — ca să arate ce scris cîrlionțat are 

— iar alta voia s-o scrie însuși pristavului Zarniţin, 
cu care făcuse cunoştinţă de sărbători... Presupunea 
că dacă pristavul socotise de cuviință să-i vestească 
printr-o scrisoare oficială despre moartea lui Vasili 
Matveevici, desigur că el ştia mai bine decît ceilalți 
dacă răposatul lăsase vreun testament şi cum ar tre- 
bui să procedeze ei, în cazul cînd nu lăsase nimic 
scris. 

Desigur, pristavul găsise adresa lor de la Moscova 
printre însemnările lui Vasili Matveevici și nu se 
mira deloc că era atît de informat în privința aceasta. 
Totuşi, nu mai apucă să-i scrie... _ 

N-a mai fost nevoie de scrisoare, întrucît află ceea 
ce voia să ştie, chiar a doua zi — la Moscova — de 
la un tînăr ofiţer în tunică albastră, care se prezentă 
la soţul ei în interes de serviciu, fără să-l cunoască 
personal. 


° 2 


Intrînd în antreu și fiind îotîmpinat de către came- 
rierul lui Voljinski, Dementi, locotenentul de jan- 
darmi Domojirov întrebă mai întîi dacă locuiește 
acolo ştabs-căpitanul de artilerie Hlaponin, apoi în- 
cepu să se dezbrace fără grabă. Îşi spuse numele 
foarte clar, iar Dementi îl repetă tot atît de clar, deși 
cu glas scăzut, Elizavetei Mihailovna. 

Firește, Hlaponina se gîndi că este vreun fost ca- 
marad de-al soţului ei — trecut de la artilerie în 
corpul de jandarmi — și-l conduse îndată în cameră, la 
Dmitri Dmitrievici, urmărind din ochi să vadă dacă 
el va recunoaște din prima clipă pe acest Domojirov. 

Văzu că nu şi-l amintea, ba chiar observă că era 
oarecum surprins de apariţia lui. Locotenentul Domo- 
jirov, însă, se «arătă foarte politicos, manierat, şi mai 
ales foarte atent faţă de el. 

Spuse că este bucuros să vadă pe un apărător al 
Sevastopolului, mai ales rănit, sau chiar dacă-i nu- 
mai contuzionat, apoi cu o contuzie grea. Adăugă, 
apoi, că în îndatoririle lui intră și grija pentru ofi- 

terii care au suferit de pe urma războiului şi care 
locuiesc la Moscova. 

Întrebă dacă nu au nevoie de vreun ajutor din par- 
tea statului, dacă le ajunge solda pentru traiul la 
Moscova şi pentru tratament, cîștigînd prin aceasta 
simpatia Elizavetei Mihailovna. I se păru chiar că în 
cuvintele şi în felul lui de a vorbi era oarecare invi- 
die față de soțul ei, care fusese acolo, la Sevastopol, 
în focul cel mai crîncen al duelului de artilerie. 

Ofiţerul avea talia mlădioasă, se părea că este un 
bun dansator, iar trăsăturile cam mari ale feţei erau 
ca un fel de firmă a bunătăţii lui înnăscute. Îşi strîn- 
gea mereu pleoapele, probabil fiindcă îl supăra lumina 
puternică a zilei aceleia geroase şi senine, iar Eliza- 
veta Mihailovna nu putu să deosebească ce culoare au 
ochii lui şi bănui doar că trebuie să fie cenușii, în 
tonul părului blond, ridicat ca o perie. 

Băgă de seamă că vizitatorul nu-i plăcea deloc so- 
tului ei care-i răspundea monosilabic la întrebări şi 
adesea se uita la ea cu priviri întrebătoare. Privirile 
acestea, ea le interpreta astfel : „Ce-o vrea de la noi?“ 
Nu ştia nici ea și ridica abia vizibil din umeri, nedu- 
merită... 

— Spuneţi-mi, vă rog, dumneavoastră locuiţi aici 
la vreo rudă, probabil, — se interesă locotenentul cu 
tunică albastră, adresîndu-se direct ei. 

— Da, locuim la fratele meu, care este profesor ad- 
junct, — răspunse Elizaveta Mihailovna, încercînd, 
dar neputînd totuși pricepe curiozitatea lui atît de ne- 
vinovată, dealtfel. 

— Da, da, profesorul adjunct Voljinski, — îi luă el 
vorba din gură, de parcă abia acum şi-ar fi adus 
aminte, şi un zîmbet fugar îi trecu peste faţă. 

Zimbea des, dar lăsînd zîmbetul să se vadă numai 
o clipă, cum remarcă Elizaveta Mihailovna, ca şi cum 
cl îi venea de undeva, de departe, şi îndată ce-i flu- 
lura pe buzele-i cam. groase, îşi lua iarăşi zborul. 

— Aţi venit la fratele dumneavoastră direct din 
Sevastopol ? — întrebă el, adresîndu-se soțului. 

— Nu, nu direct... Am trecut în drum... pe la. o mo- 
şie din gubemia Kursk, — răspunse de data aceasta 

Dmitri Dmitrievici, rar şi fără nici o amabilitate, pri- 
vind atît de expresiv la nevasta sa, încît pînă şi vizi- 
tatorul în albastru ar fi putut tălmăci privirea lui 
cam în felul acesta : „N-ai putea cumva să-l expe- 
diezi de aici?“ 

— Ah, aşa va să zică... Mai întîi v-aţi odihnit la o 
moşie! Şi tot la rude? — întrebă într-o doară pe un 
ton foarte firesc jandarmul. 

— La un unchi al meu, — răspunse Hlaponin, bă- 
tind cu degetele în masă. 

— Ei, vedeţi ? Grija lui părintească pentru dum- 
neavoastră, şi o atenţie deosebită v-au ajutat, desi- 
gur, — spuse cu simpatie locotenentul şi adăugă apoi, 
așa, parcă în treacăt: — Cum vă vine unchi, din 
partea mamei sau a tatălui ? 

— Numele lui de familie era tot Hlaponin... ca și 
numele meu, — răspunse nemulțumit Dmitri Dmi- 
trievici, dar Domojirov ridică uimit sprincenele, care 
de-abia i se vedeau — rare, ca şi mustăţile — și Eli- 
zaveta Mihailovna desluși, în sfîrşit, că avea ochi în- 
tunecaţi, de culoare plumburie. i 

— Era... ați spus? De ce... era? — şi de data 
aceasta zîmbi mai prelung ca de obicei, ca și cum 
ar fi dorit să arate prin asta că înțelegea greșeala 
de exprimare a lui Hlaponin și că o punea pe soco- 
teala contuziei. 

— Da, uite aşa, s-a întîmplat că era... Pristavul 
ne-a trimis o serisoare prin care ne spune că... unchiul 
a murit! — rosti cu un efort Dmitri Dmitrievici, iar 
Elizaveta Mihailovna adăugă : 

— Pesemne că a avut o pneumonie, fiindcă a mu- 
rit subit! | 

— Aha, aşa-a va să zică! — făcu prelung și com- 
pătimitor jandarmul. — A murit, sănacul, şi dumnea- 
voastră nici nu ştiţi de ce fel de boală !... Pristavul 
nu v-a înştiințat în scrisoare ? 

— Nici nu se poate numi scrisoare hîrtiuța pe care 
ne-a trimis-o, răspunse Elizaveta Mihailovna în locul 
soțului ei. — Este, cum să zic, un fel de înştiinţare 
polițienească despre moartea lui și atît. 

— Așa, aşa... o hîrtie oficială! — dădu înţelegă- 
lor din cap locotenentul. — S-o fi gîndit, poate, că 
amănuntele vi le va comunica cineva dintre argaţi ? 

— Pesemne că aşa s-o fi gîndit, dar nici unul din- 
tre oamenii de la conac nu ne cunoaşte adresa de la 
Moscova, — spuse Elizaveta Mihailovna... 


— Cum aşa? — se miră locotenentul. — Cred că 
unchiul dumneavoastră, ca o rudă bună, v-a petrecut 
chiar el la stație! — spuse Domojirov ca şi mai îna- 


inte, parcă indiferent, fără rost și inutil, examinîndu-și 
unghiile mîinii stingi. 

Intrebarea aceasta fără rost, în aparență — tot des- 
pre unchi — şi apoi atenţia fixă pe care o acorda un- 
ghiilor lui tînărul jandarm, fură de ajuns ca Eliza- 
veta Mihailovna să-şi dea dintr-o dată seama că vizi- 
tatorul lor are și alte gînduri ascunse, nu numai grija 
pentru soțul ei, care suferise apărind Sevastopolul. 
In același timp ea observă că Dmitri Dmitrievici de- 
vine tot mai nerăbdător şi mai dezorientat. 

— Unchiul nu ne-a condus la staţie, — răspunse 
el deodată, privind ţintă la locotenent. 

— Nici nu v-a condus ? Ia te uită! Pesemne că de 
pe atunci nu se simţea bine, — păru că se dumireşte 
jandarmul. 

Dmitri Dmitrievici se uită neputincios la soţia lui, 
după obiceiul pe care şi-l luase în ultimele luni, de 
a recurge la ajutorul ei în toate cazurile grele și ener- 
vante, iar jandarmul surprinzînd această privire se 
adresă el însuşi Elizavetei. Mihailovna, cu tonul cel 
mai politicos şi cu zîmbetul cel mai dulce: 

-— Aș putea să vă rog, doamnă, să-mi daţi un pa- 
har cu ceai ? 

Rugămintea aceasta era atît de neașteptată, încît 
Elizaveta Mihailovna începu chiar să se scuze că nu 
se gîndise să facă acest lucru ea însăşi şi ieși din ca- 
meră, iar jandarmul, rămas singur cu Hlaponin — 
ceea ce dorise — scoase din buzunarul de la piept al 
lumicii un mic bloc-notes şi, aruncînd în el o privire 
Inpară, întrebă deodată : 

— Vă rog, domnule căpitan, aţi cunoscut acolo, la 
unchiul dumneavoastră, pe țăranul iobag Terenti Cer- 
mobrovkin ? 

— Pe Terenti? Cum să mu? L-am cunoscut şi-l 
cunosc demult, — răspunse Hlaponin, înviorîndu-se 
fără voie de această întorsătură a discuţiei și neluîn- 
du-şi ochii de la jandarm în așteptarea explicaţiei. 

— Ziceţi că îl cunoaşteţi demult? De cînd? — în- 
trebă jandarmul. 

— Ce-i asta ? Interogatoriu ? — se miră Hlaponin 
și-și întoarse neliniștit privirea spre ușa pe care ieşise 
Elizaveta Mihailovna. 

— Nu, ce fel de interogatoriu ? — răspunse jandar- 


mul, totuşi fără să zîmbească. — O discuţie la dum- 
neavoastră acasă se cheamă interogatoriu? — şi 
adăugă ca între altele: — Vă rog, Cernobrovkin 


acesta este acum aici la Moscova cu dumneavoastră? 

Dmitri Dmitrievici se lăsă pe speteaza scaunului 
şi se uită la uşă, dar se stăpîni și întrebă la rîndul 
lui, cu mirare: 

— Cum, mu este la Hlaponinka ? A dispărut ? 

Locotenentul în albastru nu-și mai micşora ochii, 
dimpotrivă, nici nu mai clipea şi privea nemișcat, fi- 
xindu-și privirea: în ochii lui Hlaponin. 

— Cernobrovkin, după cum ştiţi prea bine, a fugit! 
— spuse el cu o notă de dispreţ faţă de omul din fața 
lui, care nu ştia să se prefacă cum trebuie. 

Privirea fixă a jandarmului, cu o nuanţă de dis- 
preţ, îl întărîtă pe Hlaponin. El nu se mai uită la 
ușă. Găsise în sine însuşi puterea de a i se opune. 

— Ziceţi că ştiu, domnule locotenent ? Nu, nu știu 
că a fugit... Dar că a fost dat la mobilizare, asta o 
știam şi chiar am vorbit cu unchiul meu în această 
privinţă... Că a fugit, însă... Cînd a fugit? 

— După ce a comis monstruoasa lui crimă, a tre- 
buit să fugă, desigur... Se putea altfel? — spuse lo- 
cotenentul, tot fără să-şi ia ochii de la el. 

În vremea aceasta, Dementi, care nu prea semăna 
a camerier, ci mai mult a „om la bucătărie“, aduse 
pe o tavă un pahar cu ceai, o zaharniţă și niște pes- . 

meciori, iar în urma lui intră şi Elizaveta Mihal- 
lovna. 

— Auzi, Liza, Terenti a fugit! — îi spuse îndată 
Hlaponin. — Şi... ce-a mai făcut? Da, a comis nu 
ştiu ce crimă monstruoasă şi apoi a fugit. 

Dementi ieşi, iar Elizaveta. Mihailovna — extrem 
de uimită de ceea ce auzise despre Terenti — nu se 
mai așeză pe vechiul ei loc. Abia acum pricepu pentru 
ce anume venise la ei acest locotenent de jandarmi 
și făcu imediat legătura între moartea lui Vasili Mat- 
veevici şi cuvintele „o crimă monstruoasă“. 

— Nu cumva l-a ucis pe Vasili Matveevici ? — în- 
trebă ea alarmată, privind în acelaşi timp şi pe soţ 
și pe locotenentul în tunica albastră. 

Fără să se atingă de pahar, locotenentul Domoji- 
rov îşi întorcea privirea ascuţită de la ea la soțul ei, 
căutînd să nu scape nici o trăsătură de pe fețele lor 
uluite. Era pentru ei clipa hotăritoare. 

Venise cu acuzaţia gata făcută împotriva lor, a 
amîndurora, formulată în parte acolo, la Hlaponinka, 
de pristavul Zarnițin — dar în cea mai mare parte 
aci, la comandamentul jandarmeriei — şi acum ve- 
dea că uluise sincer pe acest ștabs-căpitan contuzio- 
nat și pe frumoasa lui soţie, de o frumuseţe atît de 
calmă... 

Nu se atinsese de ceai, ci continua să-i examineze 
pe amîndoi, pierzînd treptat din preconceputa lui si- 
guranţă că ei ar fi complicii lui Terenti Cernobrov- 
kin. Spuse chiar ridicîndu-se : 

— Vă rog foarte mult să mă iertaţi pentru deran- 
jul pe care vi l-am pricinuit, dar știți, slujba e 
slujbă... Eu execut ordinele superiorilor mei... lată ce 
v-aş sfătui, domnule căpitan, numai dacă vă permite 
sănătatea... N-aţi vrea să faceţi cu mine un drum pînă 
la comandamentul jandarmeriei ? 

—- Vreți... vreţi să-l arestaţi ? — strigă speriată Eli- 
zaveta Mihailovna, îrîngîndu-și mîinile. — Pentru ce? 
Pentru ce? 

— Nu, nu vrem să-l arestăm, vai de mine... Se 
poate ? — şi jandarmul o atinse uşor pe mînă, voină 
parcă astfel s-o liniştească. — Nu vrem să-l arestăm, 

ci numai să dea o declaraţie în chestiunea asta, de- 
clarație care-i va fi luată acolo, mă-nţelegeți ? De- 
claraţie ca martor numai ! 

— Ca martor ? — repetă ea. — Dar el nu va fi în 
stare s-o facă singur... Nu se duce nicăieri singur, ci 
totdeauna numai cu mine! 

— Poate merge și acum cu dumneavoastră... Per- 
fect! Veţi da şi dumneavoastră o declaraţie, doamnă... 
Sînt convins că va fi foarte prețioasă pentru noi. 

— Dar acum e frig afară, — spuse ea încurcată. 

— Nu prea e frig, vă asigur... În sfîrşit, îmbrăca- 
ţi-l cu ceva mai cald. 

— Să mergem, să mergem, Liza! — spuse Hlapo- 
nin hotărît şi făcu un pas înainte. — Eu sînt gata. 

— Fireşte, ar fi mai bine să scăpaţi acum de obli- 
gația asta decît să așteptați și să vă frămîntați cu 


gîndul că poate vă ameninţă ceva, — îi sfătui jandar- 
mul pe un ton devenit prietenesc, apoi, deodată, în- 
trebă pe Hlaponin, așa ca în treacăt: — Aţi putea 


da o declaraţie în ceea ce-l priveşte pe Garaska ? 
— Care Garaşka ? — îl privi uimit Hlaponin. 


— Ei... complicele lui Cernobrovkin, — rosti nepă- 
sător locotenentul. 
— Nu cunosc nici un Garașka, — răspunse Hiapo- 


nin după o clipă de gîndire. 

— Ei, uite, vedeţi ? Pe celălalt crininal mici nu-l 
cunoaşteţi... Cu atît mai bine pentru dumneavoastră ! 
Îmbrăcaţi-vă şi să mergem la comandament... Veţi 
sta de vorbă acolo cu locotenent-colonelul Rauch, apoi 
vi se va lua declaraţia și gata... 


3 


Comandamentul jandarmeriei — unde Hlaponinii 
sosiră împreună cu locotenentul Domojirov într-un 
cupeu de piață — îşi avea sediul într-o clădire mare 
de piatră, cu etaj, cu demisol și cu un balcon înalt, 
dar foarte nearătoasă, ba chiar ponosită pe dinafară. 
Ca să vorbeşti cu locotenent-colonelul Rauch, trebuia 
să te urci la etaj. 

Aerul din culoarul prin care treceau Hlaponinii, 
mergînd în urma lui Domojirov, era stătut și cu iz 
rînced — cazon, mirosind a ceară roşie, a var şi a 
șoareci. 

Locotenentul o rugă pe Elizaveta Mihailovna să 
rămînă într-o cameră mică din faţa cabinetului lui 
Rauch, iar pe Dmitri Dmitrievici îl introduse în ca- 
binet. 

Îm cabinet, o cameră destul de mare, cu patru fe- 
restre la stradă, erau numai două birouri... La cel mai 
mare şedea însuși locotenent-colonelul, iar la altul, 
mai mic, era un funcționar militar cu favoriţi modești, 
în formă de cotlete. 

— Ştabs-căpitanul Hlaponin, — îl prezentă Domo- 
jirov pe Dmitri Dmitrievici. 

Hlaponin luă poziţia de drepți — cum demult nu i 
se mai întîmplase să stea în fața cuiva — gata să în- 
tindă mîna locotenent-colonelului, dar acesta îi arătă 
cu degetul scaunul din faţa sa, spunîndu-i numai: 
„A-a ? Dumneata eşti Hlaponin ? Ia loc!“ 

Hlaponin nici nu încercă să se mire de ce Rauch 
nu-i întinsese mîna, ci se așeză cît mai comod pe 
scaun, întrucît simţea o imperioasă necesitate : picioa- 
rele lui erau încă slabe şi simțea un tremur ușor în 
genunchi, dim cauza oboselii. 

Domojirov se îndreptă spre funcţionar, de la care 
luă o mapă albastră cu hirtii şi i-o dădu îndată lui 
Rauch; în vreme ce acesta începu să răsfoiască tă- 
cut paginile dosarului, lui Hlaponin nu-i rămînea alt- 
ceva de făcut decît să-l cerceteze cu privirea. 

După înfățișare, neamţul arăta de vreo patruzeci de 
ani, era înalt, dar costeliv, iar mîinile lui păreau gata 
să se desfacă în toate părțile lor componente: oase, 
zgîrciuri, tendoane şi vine... Avea fruntea cu colțurile 
timplelor galbene şi lucioase, părul blond, rar, dar 
pieptănat cu grijă de la dreapta spre stînga, astfel 
încît se formau chiar un fel de bucle deasupra urechii 
stîngi, iar mustăţile îi atîrnau în jos, zbirlite; ochii 
cenușii și reci priveau parcă absenţi, dar şi vădit duş- 
mănoși, cum priveşte un om în fața căruia se află un 
individ bine cunoscut prin purtarea lui condamnabilă. 

— Înainte de sosirea dumitale aici, la Moscova, ai 
fost la conacul moșşierului Vasili Matveevici Hlapo- 
nin din gubernia Kursk, județul Belgorod 2 — întrebă 
Rauch cu glas scîrțiit, spart și neplăcut, ținînd ochii 
în hirtii. 

— Intocmai, domnule colonel, am fost, — răspunse 
reglementar Hlaponin, căutînd în acelaşi timp să-și 
aducă aminte cîte zile anume şezuse la unchiul său. 

Rauch făcu un semn funcţionarului și acesta trecu 
la biroul lui, iar pana de giscă începu să alerge re- 
pede pe o coală mare de hirtie albăstruie, de bună 
calitate. 

— În ce legături erai dumneata cu stăpînul mo- 
şiei ? 

Hlaponin observă că şi locotenentul Domojirov, care 
se aşezase la birou, motase ceva cu creionul în carne- 
țelul lui şi răspunse: 

— Răposatul Vasili Matveevici mi-a fost unchi 
drept după tata. 

Ştiu, — spùse sec Rauch și-l privi dezaproba- 
tor. — Te întreb despre relațiile dumneavoastră... 
obişnuite. Vreau să aflu ceva despre raporturile du- 
mitale personale cu el. 

Hlaponin îşi dădu seama că pe asta se ciădește o 
anumită acuzaţie împotriva lui însuşi, nu numai îm- 
potriva lui Terenti și a unui oarecare Garașka, de 
care nu degeaba amintise locotenentul Domojirov. 

— Relaţiile noastre, cît am stat la Hiaponinka, n-au 


fost încordate, — răspunse el, după o clipă de gîn- 
dire. 

— N-au fost? Cum m-au fost? — întrebă Rauch 
privindu-l indignat. — Ai plecat de la unchiul dumi- 


tale, care te invitase la el, ai plecat cu cai ţărăneşti | 
— Spunînd aceasta el bătu cu degetele peste hîrtiile 
din dosar. — Ai plecat chiar fără să-ţi iei rămas bun 
de la gazdă, de la unchiul dumitale bun, şi spui că 
relațiile n-au fost încordate ! 

Dmitri Dmitrievici simţi cum sudoarea îi acoperi 
deodată ceafa, deşi în cabinetul lui Rauch era mai 
degrabă răcoare, decît cald. 

— Întocmai, domnule colonel! Am plecat fără 
să-mi iau rămas bun... după ce el se răstise la mine 
în timpul mesei, — spuse  Hlaponin, începînd să 
piardă cîte ceva din sîngele rece cu care se înarmase. 

— S-a răstit în timpul mesei ? Ce anume a provo- 
cat acest lucru ? 

Rauch îl privea nimicitor şi Dmitri Dmitrievici îşi 
întoarse ochii spre locotenentul Domojirov, căutînd 
la el apărare împotriva acestui atac al şefului lui. 

— A fost provocat de... Nu prea îmi amintesc bine 
ce anume... Mi se pare că îl rugasem să dea pe alt- 
cineva pentru mobilizare în locul unuia cu familie nu- 
meroasă... — rosti Hlaponin, de data aceasta, nu prea 
clar. 

— Să-l dea pe unul, în locul altuia 2... Ce te pri- 
vea pe dumneata asta ?... Ţăranii nu erau ai dumitale, 
ci ai unchiului dumitale ! 

Hlaponin vedea limpede că pristavul Zarniţin, care 
semnase hiîrtia, către el, trimisese cu mult înainte di- 
rect aici, la poliţia din Moscova, un material de ins- 
trucţie foarte bine ticluit, care îl determina pe acest 
Rauch să ia un ton mu prea obișnuit cu un martor... 

— Este drept că ţăranii nu erau ai mei, ci ai un- 
chiului meu, domnule colonel... dar acela pentru care 
intervenisem era un om împovărat de o familie nu- 
meroasă şi m-a întrebat... dacă nu-l pot ajuta... dacă 
nu pot convinge pe unchiul meu să-l înlocuiască cu 
altul. 


— Aşa-a, foarte bine-e! — spuse Rauch, frecîn- 
du-și mulţumit mîinile şi făcînd semn din cap func- 
ționarului să noteze răspunsul lui Hlaponin. — Nu- 


mele aceluia pentru care ai intervenit dumneata ? 

— Numele lui este  Cernobrovkin, iar pronumele 
Terenti... 

— Uite, ai văzut? — se adresă Rauch locotenen- 
tului Domojirov, uimit parcă el însuşi de succesul in- 
terogatoriului său. Prin urmare, Terenti Cernobrov- 
kin! Numele după tată? 

— Numele după tată nu-l cunosc, domnule colonel. 

— După numele tatălui, se numește Lavrentiev... 
Ia spume, a venit la dumneata şi aţi stat de vorbă? 

— Exact... A venit şi am stat de vorbă, — repetă 
Hlaponin. . 

— Asta s-a întîmplat în lipsa unchiului dumitale?... 

— Da, după cîte îmi aduc aminte, unchiul plecase 
undeva... Mi se pare că la Kursk, — îşi aminti Hla- 
ponin. 

— Şi dumneata ai. profitat de lipsa unchiului, ca 
să ațiţi împotriva lui pe ticălosul ăla de Terenti Cer- 


nobrovkin ! — strigă aproape Rauch, lăsîndu-se pe 
speteaza fotoliului. 
— Domnule colonel! — rosti uimit Hlaponin și se 


ridică, simțind că sudoarea îi cuprinde timplele şi 
fruntea, în timp ce inima începuse să-i bată neregulat. 

— Stai jos! — ordonă Rauch tăios. 

— Ceea ce am auzit de la dumneavoastră... 

— Stai jos, îţi spun! — strigă Rauch arătîndu-i 
scaunul cu degetul. 

Hlaponin se aşeză. Dealtfel, tot n-ar mai îi putut 
rămîne în picioare — simţea o slăbiciune cumplită nu 
numai în picioare, ci și în tot trupul. Se uită chiar la 
uşă, după care rămăsese Elizaveta Mihailovna, s-o 
vadă dacă nu intră cumva, auzind ce spusese acest 
locotenent-colonel în albastru, cu nume nemţesc. 

— Instigarea țăranilor împotriva moşierilor lor este 
o crimă politică, ştii dumneata lucrul acesta? — 
scandă Rauch pe un ton care nu admitea nici cea mai 
mică obiecţie. 


— Stiu, domnule colonel ! — îngăimă Hlaponin. 
— Ştii... Ei, vezi? Cu toate astea, dumneata pri- 
mești pe țărani în lipsa proprietarului moşiei... — și 


se uită prin hirtii — chiar familii întregi... și stai de 
vorbă cu ei... Despre ce anume ai discutat cu acest 
Terenti Cernobrovkin şi cu nevasta Iui? 

— Nu pot să-mi amintesc... convorbirea aceasta... 

— Atunci, am să-ţi amintesc eu! — Rauch în- 
toarse o hîrtie, se uită pe ea şi întrebă: — Ai spus 
dumneata că moșia trebuia să-ţi aparțină după moar- 
tea tatălui dumitale, dar că unchiul dumitale, tuto- 
rele, ar fi pus mîna ilegal pe ea ? Ai spus asta? 

— Îmi amintesc că... am vorbit cînd mergeam la 
vînătoare împreună... cînd eu eram încă cadet, iar 

Terenti era fecioraş în casă la noi, — rosti Dmitri 
Dmitrievici făcînd un efort. 


— Aha! Va să zică sînteţi prieteni vechi? — în- 
trebă ironic Rauch şi făcu semn din cap funcționa- 
rului. — Bun prieten ţi-ai mai găsit! 


— Aş putea afla, pentru ce anume este acuzat Te- 
renti Cernobrovkin, domnule colonel ? — întrebă Hla- 
ponin, recăpătîndu-și întrucîtva tăria. 

— Eu sînt cel care am dreptul să-ţi pun întrebări, 
iar nu dumneata mie, — răspunse sec Rauch. — Pe 
dumneata, te sfătuiesc să recunoști sincer, că profi- 
tînd de legăturile de prietenie cu acest Terenti Cer- 
nobrovkin încă din adolescenţă, l-ai împins să-l 
ucidă pe unchiul dumitale ca să pui mîna pe moşie! 

— Domnule colonel! — protestă Hlaponin şi se 
ridică din nou. 

— Stai jos! Te rog să stai jos şi să-mi răspunzi 
şezînd ! — ordonă Rauch. 

Dar Hlaponin nu se așeză. Simţindu-se cuprins de 
un tremur puternic, se întoarse spre ușă, și strigă de- 
odată : 

— Liza !... Liza ! 

— Ce este? — făcu uimit Rauch şi se sculă de pe 
scaun, dar în clipa aceasta ușa se deschise şi apăru 
Elizaveta Mihailovna. 

Cei de la birou se ridicară în picioare, iar Hlapo- 
nin pomi clătinîndu-se în întîmpinarea soţiei sale, 
apoi se lipi de ea și începu să plîingă în hohote, ca 
un copil. 

— Ștabs-căpitanul Hlaponin a avut o contuzie la 
Sevastopol, domnule colonel... Are o contuzie la cap! 
— spuse în şoaptă Domojirov, răspunzind privirii în- 
trebătoare a lui Rauch. — Nu merge micăieri singur, 
ci numai întovărăşit de soţia sa... A trebuit s-o iau 
şi pe dînsa... 

Subofiţerul de jandarmi, care făcea de planton la 
uşa cabinetului, nu se așteptase ca această doamnă 
frumoasă şi elegant îmbrăcată să se năpustească şi 
să treacă pe lîngă el, la auzul strigătelor și, deși in- 
trase şi el în urma ei în cabinetul superiorului său, 

nu ştia ce să facă şi se opri în așteptare, scoțîndu-și 
pieptul în afară. 

În primele clipe, Elizaveta Mihailovna nu putu 
pricepe ce se petrecuse şi, îmbrățișîndu-și soțul care 
se lipise de ea, și pe care se obişnuise, încă din 
timpul bolii lui, să-l trateze ca pe un copil al ei, îşi 
plimba privirea mirată de la locotenentul cunoscut, 
la locotenent-colonelul cel necunoscut şi costeliv, cău- 
tînd să găsească un răspuns, măcar în expresia fețe- 
lor lor. l 

Ea îl știa pe soțul ei, după rănirea și contuzionarea 
lui, ca pe un om prea liniștit, bolnăvicios de nepă- 
sător la toate cîte se petreceau în jurul lui şi socotea 
că liniştea aceasta era salvatoare pentru el. Văzuse 
cum se treziseră în mintea lui unele impresii mai pu- 
ternice din viață — anume cele din copilărie — și se 
bucura pentru el... Trăise alături de el revolta lui, nu 
mai puţin îmbucurătoare pentru ea, din timpul ultimei 
lor discuţii cu Vasili Matveevici... Pentru întiia oară, 
însă, îl vedea atît de zguduit pînă în adîncul sufle- 
tului şi i se părea acum că s-a prăbuşit dintr-o dată 
tot ceea ce clădise ea în el printr-o trudă atît de uri- 
așă, atît de plină de abnegaţie și că după acest acces 
de slăbiciune, la care nu se așteptase, va urma — 
poate întunecarea deplină a judecății lui... De aceea, 
întrebă încet, dar grav, adresîndu-se locotenent-colo- 
nelului : 

— Ce-aţi făcut cu soțul meu ? 

Femeia aceasta înaltă, cu fața palidă și aspră, care 
se repezise atît de neașteptat în cabinetul lui Rauch, 
părea că alungă pe răzbunătoarea Nemesis 1), care 
domnea în această încăpere. Rauch ieși de la birou 
şi spuse, înclinîndu-se : 

— Doamnă, n-am ştiut că soțul dumneavoastră este 
atît de bolnav !... În acest caz, însă, îl puteţi lua 
acasă și vom amina interogatoriul lui pînă cînd se 
va însănătoși. 


1) Zeița răzbunării la grecii antici. (N. trad.) 

— Interogatoriu... ați spus? — întrebă surprinsă 
Elizaveta Mihailovna. — Soţul meu este acuzat de 
ceva ? 

— De vreme ce au fost primite acte oficiale în pri- 
vința sa, datoria mea, doamnă, este să lămuresc to- 
tul, ca să nu se strecoare vreo pgreșală grosolană. 

— Vă rog... domnule colonel... vă rog să continuaţi 
interogatoriul ! — rosti Dmitri Dmitrievici, îndreptin- 
du-se deodată și stăpînindu-și tremurul care îi zgu- 
duia tot trupul. 

— Mai tîrziu, lăsaţi, nu vă tulburați! — răspunse 
Rauch, luîndu-l de braţ. O s-o facem mai tîrziu. 
Acum, duceți-vă acasă, odihniţi-vă şi liniștiţi-vă... Nu 
ne este teamă că veţi fugi, căci n-ar avea nici un rost 
să faceţi asta. Ar fi mult mai bine să vă gîndiți cum 
să scăpaţi de bănuielile care apasă asupra dumnea- 
voastră... 

Spuniînd asta, Rauch încercă să zîmbească, dar nu 
se pricepu și zîmbetul nu-i reuși, ci doar mustățile-i 
pleoștite îi tresăriră uşor. 

Pentru Elizaveta Mihailovna era acum limpede ce 
fel de bănuială plana asupra lui Dmitri Dmitrievici, 
însă, era atît de uluită, încît întrebă pentru a se con- 
vinge că se înșeală; 

— În sfîrşit, de ce este bănuit ? 

— Mai tirziu... mai tîrziu! Dealtfel, trebuie să vă 
spun, doamnă, că va trebui să stau de vorbă şi cu 
dumneavoastră. 

Zicînd aceasta, Rauch înclină capul cît putu de 
afabil, ca şi cum ar îi spus o amabilitate. 

Hlaponinii ieșiră. Dmitri Dmitrievici își mişca cu 
greu picioarele, iar pe culoar și pe scară îi conduse 
subofițerul de serviciu și tot el îi ajută să cheme o 
birjă... 


— Nu pricep deloc cum mi s-a întîmplat aşa ceva, 
— spuse Mitea în ziua aceea, cu aer vinovat, lui Vol- 
jinski, după ce Elizaveta Mihailovna îi povesti fra- 
telui ei pentru ce fusese chemat Dmitri Dmitrievici la 
comandamentul jandarmeriei, — și cu ce s-a înche- 

iat deocamdată interogatoriul. Parcă m-a întors pe 
dos, atît m-a durut aici, — arătă el spre inimă. 

Voljinski, care de obicei era atît de vesel, umbla 
acum îngrijorat prin cameră, repetînd : 

— Proastă afacere !... Ce josnicie ! 

— Josnicie, da... Îţi spuneam, doar, că unchiul 
meu... chiar după moarte e în stare de orice josnicie, 
— spuse Hlaponin. 

Stătea culcat pe o soia, cu comprese reci pe cap 
și pe piept, în timp ce Elizaveta Mihailovna cotro- 
băia prim farmacia ei portativă, căutînd valeriană. 

— Și încă mai ţineai morţiş să pleci la Sevasto- 
pol !... îi reproşă  blînd Voljinski lui Hlaponin. — 
Cînd n-ai putut îndura la Moscova niște simple ne- 
cazuri de-ale vieții, cum ai să mai mergi pe bas- 
tioane ? 

— Pe bastioane, zici ?... Pe bastioane aş fi putut să 
fiu ucis, chiar lingă tunurile mele... Dar să fiu jignit... 
atît de cendamnabil jignit... de o bănuială josnică... 
aceasta nu s-ar fi putut întîmpla acolo niciodată ! — 
răspunse Hlaponin cu înflăcărare. 

După plecarea Hlaponinilor, la comandamentul jan- 
darmeriei avu loc următoarea discuţie : 

— Frumoasă femeie, nevasta acestui ștabs-căpitan! 
— spuse Rauch, adresîndu-se lui Domojirov. — Poate 
că asta-i explicaţia întregii afaceri... Totdeauna se în- 
tîmplă ca femeile frumoase să ceară în jurul lor şi um 
cadru frumos, o viaţă frumoasă, o situaţie mare şi 
bogăţie... iar el ce-i putea da ? Un ştabs-căpitam în- 
semnează foarte puţin pentru o asemenea femeie... 
mai mult ca sigur, că ea și-a împins soțul la crimă, 
pentru a pune mâna pe moşie, care deşi nu prea mare, 
totuşi, probabil că e destul de bine amenajată... Vezi, 
era acolo şi un fel de crescătorie de lipitori! Asta 
dovedeşte că şi celelalte surse de venituri erau în de- 
plină ordine. 

Domojirov asculta pe superiorul lui în aparență 
atent, dar obiectă : 

— Criminalele sînt totdeauna oarecum teatrale, 
dar la aceasta n-am remarcat absolut nimic teatral. 

— Asta, poate, numai fiindcă a făcut asupra du- 

mitale, un bărbat tînăr, o impresie foarte favorabilă 
prin fizicul ei, — încercă să zîmbească Rauch. — În 
ceea ce mă priveşte, însă, toată scena aceea pe care 
amândoi au jucat-o aici, mi s-a părut foarte, foarte 
teatrală | Mi se pare că amindoi sînt actori cu expe- 
riență, iar el nu este atît de bolnav, cît mai ales și-a 
dat seama de situația lui fără ieşire, asta e! În pri- 
vinţa bolii lui — dacă este încă bolnav — ar trebui 
să avem un certificat medical... Probele sînt grave — 
iată toată boala lui! 

— Desigur, va trebui să cerem referințe la medicii 
care l-au tratat, — conveni locotenentul ; — cît pri- 
veşte probele, mie nu mi se par prea grave. 

— Cum nu ţi se par grave? — exclamă Rauch pri- 
vind mirat la ajutorul său, dar acesta nu se inti- 
midă. 

— Să încep chiar cu criminalul, cu Terenti Cer- 
nobrovkin ! — explică el. — Ce ştim de fapt despre 
el, din dosar ? Un lucru este precis, că a fugit... Dar 
a fugit probabil numai fiindcă urma să fie mobilizat, 
iar nu fiindcă era ucigaș... Nu este dovedit cu certi- 
tudine că el ar fi ucigașul ! Există numai o presupu- 
mere a autorităților polițienești locale, care scriu în 
dosar, fără să afirme: „Există posibilitatea de a bä- 
nui de crimă pe Terenti Cernobrovkin...“ Neîndoielnic 
este numai faptul că a fugit... restul doar se presupune 
şi asta oarecum forţat... 

Isprăvind de vorbit, locotenentul Domojirov văzu 
că-l pusese pe gînduri pe superiorul său. Rauch își 
mișcă chiar nemulţumit mustăţile, privindu-l cu ochi 
mari şi bombăni: 

— Ce îmi tot dai zor cu „bănuiala“ !?... 

Totuși, aşezîndu-se la tocul său, el începu să răs- 
foiască preocupat dosarul din mapa albastră, în timp 
ce Domojirov continua documentat : 

— Probe concrete împotriva lui -Cernobrovkin nu 
sînt aduse în dosar... Nu există nici împotriva celui- 
lalt, căruia i se spune complice — împotriva flăcău- 
lui Garaşka — care deşi nu a fugit nicăieri, ci e în- 
chis, totuşi nu recunoaște că ei doi ar fi ucis... iar 
martori ai omorului nu sînt. 


299 


— Fireşte, fireşte! Ce, erau proşti să omoare față 
de martori... sau să fi lăsat un bileţel, în care să 
scrie : noi am ucis | 

Spunînd acestea, Rauch nu-și ridică privirea din 
dosar, căutînd să găsească în el confirmarea ușurin- 
ţei ajutorului său, dar isprăvi prin aceea că trebui să 
cadă de acord cu el: dosarul era într-adevăr înteme- 
iat numai pe presupunerile și „convingerea“ functio- 
narilor poliției locale. 

Atunci, el îşi luă o poză gînditoare, de om care pri- 
veşte în adîncul lucrurilor, și începu pe un ton profe- 
soral : 

— Cine este totdeauna vinovat de o crimă ? Acela 
care -are un folos de pe urma ei ! Se mai discută asta? 
Nu !... Este indiscutabil !... Atunci, ce folos vedea pen- 
tru el criminalul care a fugit ? Un folos evident... Noul 
moșier — ștabs-căpitanul acesta, desigur — din recu- 
noștință faţă de familia lui, trebuia să o elibereze şi 
să o recompenseze cu bani, iar ucigașul însuși soco- 
tea, se înţelege, că picioarele îl vor scăpa și de cnut 
şi de ocnă... Care este acum folosul ştabs-căpitanului? 
i-l închipuia desigur! Dar el nu ştia că unchiul lui 
făcuse testamentul pe numele altuia şi chiar dacă 
ştia, să presupunem, spera să conteste testamentul în 
fața justiţiei, ceea ce ar fi reușit, poate... Nu-i nimic 
extraordinar în asta... S-au mai văzut exemple! 

— El este bolnav chiar şi în prezent, dar acum o 
lună, sau chiar mai mult în urmă... — începu Domo- 
jirov, însă Rauch îl întrerupse : 

— Chiar dacă se va dovedi atît de bolnav — după 
certificatele medicilor — te rog să nu uiţi că are o ne- 
vastă pe deplin sănătoasă, la a cărei interogare vom 
proceda cît de curînd... Întrucît afacerea asta este 
atît penală cît și politică, ea are o mare însemnătate. 
Prea multe atentate s-au comis împotriva moșierilor, 
din partea iobagilor lor... dar atu-umci... mai ales, 
cînd pe iobagii ăştia îi împinge la omorul moșierului 
un o-fi-țer venit anume în acest scop la unchiul lui, 
căci cu care alt scop ar fi putut veni 2... Ce să facă 
un bolnav la moşie, iarna ? Atunci... atunci tragi con- 
cluzia că lucrurile au fost gîndite nu de un cap bol- 

nav, ci de unul tot atît de sănătos ca al nostru, ba 
poate... poate chiar cu idei re-vo-lu-ționare! Iată ce 
trebuie să ştii dumneata. Dar femeia aceasta, într-a- 
devăr îrumoasă — nu te contrazic — a cui soră este? 
A lui Voljinski, după cum ai aflat şi diumneata! Iar 
Voljinski ce este? Profesor-adjunct la catedra... cui 
anume ? Nu cumva a lui Şevîrev ? Nu-u! Chiar a lui 
Gra-nov-ski ! Iată a cui! Hm, hm... 

Şi Rauch, ridicînd un deget, se uită la Domojirov 
cu un aer de superioritate autentică de şei... 

Toată luna aprilie şi chiar cea mai mare parte 
din mai, Elizaveta Mihailovna trebui să-şi apere so- 
tul şi pe ea însăşi de manevrele viclene ale tunicilor 
albastre. Chemată adesea la comandamentul jandar- 
meriei, pentru „a depune ca martoră“, ea își dădea 
seama că Rauch o privea ca pe autorul principal al 
întregii afaceri, deşi se silea să fie cu ea deosebit de 
politicos. De asemenea el atinsese şi chestiunea fra- 
telui ei, în privința convingerilor pe care le avea ca 
discipol al lui Granovski. 

Văzînd ce întorsătură ia interogatoriul ei, Eliza- 
veta Mihailovna socoti că ar fi mai bine să nu spună 
nimic despre dorința soţului ei de a-i elibera pe ţă- 
ranii din Hlaponinka și de a le da pămînt, în caz că 
ar fi devenit stăpînul lor. Desigur, în ochii lui Rauch 
menţionarea acestui lucru n-ar fi arătat dezinteresa- 
rea lui Dmitri Dmitrievici, ci numai liber cugetăto- 
rismul lui şi i-ar fi îngreuiat situaţia, destul de grea 
şi aşa. 

Ea voia să scoată altceva în evidenţă, anume, că 
soțul ei nu avea de gînd să conteste testamentul olo- 
graf, găsit în masa de lucru a lui Vasili Matveevici, 
și dacă năzuia să plece undeva din Moscova, ar fi 
fost numai în Crimeia, la bateria sa. 

În dorința de a-și ajuta sora, Voljinski o duse la 
Granovski. Acesta, bolnav și el, o ascultă plin de in- 
dignare împotriva jandarmilor și o sfătui să se adre- 

seze lui Pogodin, sau lui  Şevirev, care aveau mai 
multă greutate şi erau foarte bine văzuţi de cei mari. 

Pogodin își manifestă dorinţa sinceră de a-i ajuta 
și se. adresă unui general de jandarmi cu care era 
bine cunoscut de la club. Același lucru îl făcu și $e- 
vîrev, iar generalul ceru dosarul ca să-l examineze. 

În vremea aceasta, instrucția judiciară la Hlapo- 
ninka nu reuşi să afle nimic mai mult decît ceea ce 
fusese consemnat de pristav chiar dim prima zi. Pe 
de o parte, însă, îlăcăul Garaşka se îndărătnicea să-şi 
nege vina, iar pe de altă parte Terenti Cernobrovkin 
nu putuse fi găsit. Datorită acestui fapt, rămînea to- 
tuşi deschisă întrebarea : a fugit numai, sau a ucis şi 
a fugit ? Se punea de asemenea și altă întrebare, care 
decurgea din aceasta : dacă vroia numai să scape de 
mobilizare, atunci ce nevoie mai avea să-l ucidă pe 
boierul său, cu alte cuvinte, să riște de a fi prins în 
flagrant delict și să răspundă îndoit ? 

Astfel, bănuielile împotriva lui Terenti se dovedeau 
a mu fi înjghebate prea bine şi se destrămau dacă 
erau scutunate mai mult. Cît privea legăturile de prie- 
tenie dintre ofițerul şi ţăranul iobag, înfiripate mai 
ales în anii lor de adolescenţă, asemenea legături nu 
erau chiar un lucru atît de neobişnuit încît din ele să 
se tragă concluzii prea îndrăzneţe, cum îi trăsnise 
prin cap pristavului Zarniţîn. 

În parte, însuşi timpul, care nu adusese lumină 
asupra acestui caz, şi care atenuase considerabil gra- 
vitatea inițială a situaţiei Hlaponinilor, în parte inter- 
venția persoanelor influente dintre oamenii de știință 
ai Moscovei, care făcuse impresie asupra generalului 
de jandarmi, dar poate că şi tonul sincer al lui Dmi- 
tri Dmitrievici, care dăduse personal explicații gene- 
ralului, sau poate înfăţişarea plăcută a Elizavetei Mi- 
hailovma, care îşi însoțea soțul — sau toate acestea 
la un loc — determinaseră pe general să pună rezo- 
luţia : „Plecarea din Moscova în Sevastopol a ştabs- 
căpitanului de artilerie Dmitri Hlaponin, la bateria 
pe care acesta o comandă la brigada a 17-a de arti- 
lerie, nu întîmpină piedici“. 

Aceasta nu însemna însă că de pe numele lui Hla- 
ponin fusese ştearsă orice umbră de bănuială; nu- 
mele lui continua să rămînă ca şi mai înainte men- 
ţionat în dosarul aflat într-o mapă albastră, oficială, 
avînd numai posibilitatea de a-şi schimba adresa de 
la Moscova la Sevastopol, iar inactivitatea-i forțată 
s-o înlocuiască cu obligaţiile funcţiunii sale de coman- 
dant de baterie. 

Generalul de jandarmi avusese, desigur, în vedere 
că procesele judiciare pot dura. mult mai mult decît 
războaiele dintre popoarele Europei, şi nu va fi tîr- 
ziu să revină asupra acestui caz după încheierea păcii. 

Elizaveta Mihailovna, care îndurase atît de multe 
în aceste două luni, fusese recompensată totuși prin 
faptul că Dmitri Dmitrievici se maturizase parcă pen- 
tru a doua oară în viața lui, se întărise şi se resta- 
bilise datorită emoţiilor pe care le trăise. 

Necesitatea de a-şi apăra onoarea îl călise zi cu zi, 
transformîndu-l sub ochii soţiei lui. 

Mersul îi devenea tot mai sigur şi mai milităresc, 
graiul tot mai legat şi mai curgător, privirea mai 
ageră, gîndirea mai ascuţită, iar preocupările mai va- 
riate și mai largi... 

Memoria îi revenise aproape în întregime și nu mai 
erau acele momente chinuitoare pentru ea, cînd el în- 
cerca să găsească vreun cuvînt de care avea nevoie 
şi, cînd cuvîntul nu-i venea, să pocnească slab din de- 
gete şi să privească dezorientat ca un copil. 

Ceea ce, după părerea ei, ar îi putut înfăptui bate- 
ria lui, cu două luni în urmă, înfăptuise acest dosar 
din mapa albastră : la fel ca şi acolo, a trebuit şi aici 
să se războiască, să se apere, să lupte. 

Remarcase cu bucurie că Mitea al ei se gîndise să 
se adreseze printr-o scrisoare lui Pirogov, pentru ca 
acesta să confirme rețeta prin care recomanda liniștea 
satului, prescrisă de el la Simferopol ştabs-căpitanu- 
lui Hlaponin, contuzionat la cap. Pirogov nu întîrziase 
cu răspunsul şi scrisoarea lui servi să lămurească 
pentru ce şi cum anume ajunseseră ei la Hlaponinka. 

Răspunsul primit de la Vasili Matveevici și păstrat 
întîmplător de Elizaveta Mihailovna, fusese anexat la 

scrisoarea lui Pirogov și în felul acesta. apăruseră la 
dosar documente în favoarea amîndurora, iar impor- 
tanţa acestor documente era de necontestat. 

Luîndu-și rămas bun de la Moscova, Hlaponinii ple- 
cară cu o căruţă particulară — din cauza prea marii 
cereri pentru caii de poştă — dar drumurile de vară 
erau bine bătătorite, căluţii erau îngrășaţi de iarba 
proaspătă de pe pășuni și alergau vioi, iar la începu- 
tul lui iulie, tocmai în ziua respingerii asaltului Se- 
vastopolului, ei ajunseră la ultima staţie de poștă Du- 
vankioi, de unde mai răminea foarte puţin pînă la po- 
zițiile brigăzii a 17-a de artilerie de pe înălțimile In- 
kerman. 

După ce Dmitri Dmitrievici se prezentă moilor co- 
mandanţi de brigadă şi de regiment și luă în primire 
bateria de la locţiitorul său temporar, locotenentul Bel- 
zețki — imtrînd astfel din nou în rîndurile apărători- 
lor Sevastopolului — el plecă îndată cu Elizaveta 
Mihailovna în oraș. 

Simţeau. o dorință de neînvins de a îmbrățișa cît 
mai repede cu ochi bucuroşi, măcar cîteva din străzile 
atît de bine şi de dureros cunoscute, de a vedea ce s-a 
întîmplat cu ele în opt — da, în opt luni întregi — 
socotite de la bombardamentul din 'octombrie, cînd 
brebuise să plece în grabă de aici. 

Li se părea că nu trecuseră numai opt luni, ci ju- 
mătate din viață ; viteazul oraş rămăsese însă neclin- 
tit în tot acest timp și acum parcă vorbea prin toate 
ruinile lui şi prin pîlniile lăsate de proiectile pe străzi: 
„N-are nimic, mda, totu-i cum trebuie să fie, mda! 
Că doar nu mere şi nici cofeturi ne zvîrlim unul al: 
tuia — inamicul nouă şi noi inamicului — mda... 
proiectile din tunuri navale, mda !...“ 

Tocmai cuvintele acestea ale lui Nahimov, care zbu- 
rau din gură în gură, reveneau mereu în minte lui 
Hlaponin și Elizavetei Mihailovna, în vreme ce tra- 
versau Rada Mare sau cînd mergeau pe străzi. 

„Da, nu mere şi nici cofeturi, ci proiectile de cel 
mai mare calibru, iar proiectilele acestea, în opt luni 
de zile, îşi îndepliniseră cruda lor operă şi Dmitri 
Dmitrievici m-ar fi fost artilerist, dacă n-ar fi recunos- 

cut că puteau fi în stare să nu lase aici piatră pe pia- 
tră într-un timp atît de îndelungat. Totuşi, el vedea 
că oricum oraşul rămăsese oraş. 

Fireşte, ar fi fost nevoie de foarte multă muncă 
pentru a-l reconstrui, pentru a-l face întocmai așa 
cum fusese la începutul lunii octombrie a anului tre- 
cut, dar tot ce era de bază în el rămăsese întreg, avea 
înfățișarea invincibilă de mai înainte. Amiralitatea, 
bateriile Nikolaevskaia şi Pavlovskaia și alte forturi, 
biblioteca marinei, cu frumoasa ei scară de marmoră 
albă, aproape toate casele mai răsărite de pe strada 
Ekaterininskaia şi de pe Morskaia, clădirea Cercului 
Nobilimii — spitalul de campanie Nr. 1, casa cu etaj 
din apropiere, în care locuia Nahimov cu ofițerii din. 
comandamentul său, şi chiar cîteva biserici, deşi 
constituiau ţinte excelente, rămăseseră întregi, iar 
bastioanele şi redutele dovediseră cu vreo două zile 
în urmă că sînt de neînfrînt. 

Un mare noroc a fost că Hlaponinii sosiseră chiar 
în ziua victoriei. 

Oricît de mari fuseseră pierderile de pe urma bom- 
bardamentului din ajunul asaltului, orașul le supor- 
tase cu tărie, ba chiar... arăta vesel, cu toate distru- 
gerile pe care le suferise. Semăna cu un pugilist a 
cărui cămașă e sfîșiată de sus pînă jos, ochiul îi este 
vînăt și umflat, din nas i se prelinge şi de pe bărbie 
picură sînge şi-şi 'scuipă dinții rupti cu pumnii, dar 
în același timp face vesel cu ochiul teafăr, celor în- 
tilniţi în cale. De ce oare? Pentru că adversarul a 
scuipat și mai mulți dinți decît el și nu poate face cu 
ochiul, fiindcă amîndoi îi sînt învinețiţi și umflaţi, 
fiindcă are nasul turtit într-o parte şi este dus de la 
locul luptei la braţ, din pricină că și-a pierdut forţele. 

Chipurile soldaţilor întîlniți în drum de către Hla- 
ponini erau vesele după cum veseli erau și vislașii- 
matrozi, care îi trecuseră peste radă într-o lunire, iar 
lipsa cîtorva vase mari, sabordate încă în februarie, 
la intrarea în radă, nici nu fusese băgată în seamă 
de ei. 

În radă stăteau nave de linie și vase cu aburi, care 
scoteau vesele fum, cutere mici brăzdau golful, iole 

și puiuri forfoteau de colo-colo — totul era aici ca şi 
înainte de canonada din octombrie, iar în oraş, în lu- 
mima zilei însorite, se zăreau acoperişurile de țiglă de 
un roşu vesel şi zidurile albe ale caselor. 

Cînd o soră de caritate tînără, care venea cu un 
ofițer de geniu dinspre Cercul Nobilirnii, îi învălui în 
lumina albastră a ochilor ei strălucitori, ei nu se mi- 
rară de acest lucru. Iată, însă, că fața tinerei surori, 
care purta o cruce de aur prinsă de panglica albastră, 
rămase deodată uimită şi bucuroasă în fața lor și tî- 
nära strigă: 

— Elizaveta Mihailovna! Dumneavoastră? — şi 
se repezi să o îmbrăţişeze. 

Hlaponina. recunoscu pe Varenka Zarubina. 

— Ştiţi că mă mărit !... Peste o săptămînă facem 
nunta ! Ne-au dat autorizația ! — îşi revărsă în grabă 
Varenka toată fericirea care o umplea și abia pe urmă, 
arătînd spre locotenentul genist, adăugă roșimdu-se : 

— Vă prezint pe logodnicul meu !. 


Capitolul III 
DUPA ASALT 


Cei dintii care au salutat succesul în luptă, repur- 
tat de camarazii lor de pe bastioane în memorabila 
dimineaţă de 6/18 iunie au fost soldații din regimen- 
tele aflate pe înălțimile Inkerman și pe dealurile Mac- 
kenzie. Un „ura“ plin de bucurie se rostogoli prin 
tabere timp de o oră întreagă, în vreme ce în faţă, pe 
malul stîng al rîului Ciornaia, în tabăra inamică 
domnea tăcerea. 

Războiul din Crimeia impusese, totuși, ca Sevas- 
topolul să fie legat cu Moscova, dacă nu prin calea 
ferată, măcar printr-un fir telegrafic și „depeșa tele- 
grafică“ despre victorioasa respingere a asaltului — 
trimisă ţarului de către Gorceakov — ajunse la Pe- 

tersburg a doua zi, iar la 8 iunie ţarul îi și scria co- 
mandantului suprem : 

„Să vă ajute şi să vă binecuvînteze domnul să în- 
irîngeţi definitiv toate încercările duşmanilor noștri... 
Pierderile lor trebuie să fie uriașe și se poate presu- 
pune că ele le vor tăia spiritul întreprinzător. Nădăj- 
duiesc, cu ajutorul domnului, că nu va mai fi vorba 
despre evacuarea Sevastopolului.“ 

La evacuarea Sevastopolului, înceţase să se gîn- 
dească pentru o bucată de vreme chiar şi Gorceakov, 
ca să nu mai vorbim de Rusia, atît în ceea ce pri- 
vește capitala, cît şi provincia. Asaltul respins în mod 
strălucit la 6 iunie părea tuturor drept un moment de 
cotitură în mersul războiului : luptătorul care a re- 
zistat şi a parat atacul adversarului său, în arena 
circului, de obicei trece el însuşi la atac. 

Dar tabloul general al războiului dus pe un mic pe- 
tic de pământ din Crimeia, în cele nouă luni de ase- 
diu al Sevastopolului, copleșea imaginația oamenilor 
care știau să gîndească, atit din Rusia, cît și din lu- 
mea întreagă. 

Din tunurile de asediu de cel mai mare calibru fu- 
seseră aruncate în oraş peste o jumătate de milion de 
proiectile explozive și de ghiulele, iar oraşul — un 
mic oraş situat pe coastele unui goif, ale cărui fortifi- 
caţii de pămînt fuseseră construite sub ochii inamicu- 
lui — suportase totul, deși avea muniții într-o canti- 
tate atît de neînsemnată, încât la trei-patru lovituri 
de tun ale inamicului el putea să răspundă numai 
cu una. 

Poporul rus mai uluise o dată lumea, atunci cînd 
alungase din inima ţării sale pe cuceritorul Europei, 
iar acum o uluia din nou. Prin ce ? Prin îndîrjirea în 
muncă, cu totul neprevăzută de aliați, cu care el re- 
făcea peste noapte bastioanele şi bateriile dărîmate de 
bombardamentele din timpul zilei, prin disprețul de 
neînvins față de moarte, pe care îl manifesta la fiece 
pas — fie stînd lîngă tunuri, fie în adăposturi, cînd 
nu lupta, ci numai aștepta ca din clipă în clipă să fie 
chemat să lupte — prin vitejia excepţională de care 
dădea dovadă în timpul nenumăratelor incursiuni... 

Asaltul respins la 6 iunie constituia într-adevăr un 
moment de cotitură a Războiului Crimeii. El făcu să 
se răcească multe capete înfierbîntate din Apus și, în 
primul rînd, capul împăratului Franţei. Oricît de ne- 
mulțumit era de acţiunile comandantului său suprem, 
el vedea, desigur, că asaltul nereușit și costisitor în- 
cheia bilanţul a nouă luni şi mai bine de operațiuni 
ale armatelor aliate, cînd toate avantajele erau de par- 
tea lor, şi iată că acest bilanţ se dovedise jalnic. 

Avîntîndu-se în planul său pentru un război de miş- 
care prin care să cucerească repede întreaga Crimeie, 
el fusese nevoit să se restringă numai la limitele Se- 
vastopolului, adică trebuia să accepte părerea lui Can- 
robert căruia îi luase comanda şi părerea lui Pélissier, 
care îi fusese impus cu de-a sila. 

Dacă în nouă luni de zile, care i-au costat o canti- 
tate uriașă de mijloace şi un număr imens de victime, 
g-a reuşit să se cucerească în Crimeia atît pămînt, 
încât ar fi ajuns numai o singură piele de bou, tăiată 
în îîşii, ca să înconjuri acest pămînt jur împrejur, 
atunci câte luni, cîte miliarde de franci şi cîte sute de 
mii de morţi şi de schilozi ar fi necesitat cucerirea în- 
tregii Crimeie ? 

Cît despre englezi, insuccesul asaltului îi impresio- 
nase şi mai mult decît pe francezi. Dacă cei din pa- 
latul Saint-James și cei din cartierul City puteau să-şi 
manifeste numai nemulțumirea faţă de acțiunile nere- 
uşite ale mareșalului Raglan, aici sub zidurile Sevas- 
topolului, însă, nu fără ca Raglan însuși să fi dorit 
acest lucru, după trei zile de la asalt, comandantul 
geniştilor regali, generalul Harvey Jones — ușor ră- 
nit şi tratîndu-se acasă — înaintà comandantului său 
suprem un raport, cerînd nici mai mult nici mai pu- 
țin, decît ca trupele engleze să fie scoase de pe po- 
ziţiile din fața bastionului trei. 

Eşecul total al tuturor acțiunilor, atît ale artileriei 
engleze, cît şi ale infanteriei, împotriva acestei for- 
tificații — iată ce stătea la baza raportului lui Jones. 
Toate sforțările acestei artilerii de prim rang, de a 
învinge în dualurile care țineau de atîta timp, o arti- 
lerie departe de a fi perfectă — aceea a rușilor — se 

dovediră cu totul zadarnice. Marele Redan și bate- 
riile vecine cu el acționau cu atita succes împotriva 
lucrărilor englezilor, încît le distrugeau periodic şi 
făceau o mulţime de victime. 

Comandantul geniştilor regali socotea că este ab- 
solut imposibil să se mai înainteze spre Marele Re- 
dan ; dar pilendenile mari ale englezilor la asaltul din 
6/18 iunie își aveau și altă explicație — după cum so- 
cotea el. 

După părerea lui, vinovaţi erau şi aliații francezi, 
care, concomitent cu atacul asupra colinei Malahov, 
trebuiau să atace şi bastionul patru, unde ar îi putut 
obţine cu ușurință izbînda, căci se apropiaseră foarte 
mult de el. Francezii n-au făcut aceasta și asaltul n-a 
fost zădărnicit decît de ei, iar englezii au trebuit să 
sufere fără mici un rost pierderi mari. 

Raglan nu întîrzie să prezinte acest raport al gene- 
ralului său de geniu, chiar iniţiatorului asaltului, lui 
Pélissier, frecîndu-şi mîinile de mulțumire. Raportul 
se termina cu aceeaşi propunere făcută cu o lună în 
urmă de Raglan, lui Canrobert, care pe atunci era co- 
mamndantul suprem al armatei franceze: trupele en- 
gleze trebuie scoase de pe poziţiile lor din fața Ma- 
relui Redan și a bateriilor din vecinătatea lui şi să li 
se dea o altă misiune. 

In raport nu se specifica ce fel de misiune, dar era 
limpede că Raglan vroia să se eschiveze de la parti- 
ciparea la asediul Sevastopolului, socotind că ar fi o 
întreprindere fără sorţi de izbîndă. 

Pélissier transmise acest raport al lui Jones, aceluia 
dintre generalii săi care continua să rămînă primul 
candidat la postul de comandant suprem, adică lui 
Niel: generalul de geniu al francezilor trebuia să ia 
cuvîntul împotriva generalului de geniu al englezilor. 

Și Niel luă cuvîntul la consiliul militar convocat 
pentru discutarea acestei chestiuni. 

Fără să nege că asaltarea bastionului patru ar fi 
putut într-adevăr să reuşească, Niel punea pe seama 
englezilor faptul că ar fi avut cei dintii ideea de a 
muta atacul principal de la bastionul patru asupra 
Malahovului, iar în ceea ce-l privea personal, el n-ar 

fi făcut decît să adopte şi să dezvolte această idee, 
nedorind să strice bunele relaţii cu aliaţii. De mereu- 
şita asaltului al îi învinuia însă în întregime pe en- 
glezi, care, pe de o parte întîrziaseră cu asaltarea bas- 
tionului trei, iar pe de altă parte încetaseră prea de- 
vreme atacurile lor. Din această cauză, atît la înce- 
putul asaltului, cît mai cu seamă la sfîrşit, cînd divi- 
zia franceză a lui d'Autemarre înregistrase um nefn- 
doielnic succes la bateria Jerve, divizia aceasta avu- 
sese foarte mult de suferit de pe urma tirului de pe 
bastionul trei, care, pasămite, redusese tot succesul 
la zero. A scoate însă acum trupele engleze de pe po- 
ziţiile din fața bastionului trei, ar fi însemnat nici 
mai mult mici mai puţin decît să se ridice asediul Se- 
vastopolului, să se îmbarce trupele pe vase și să se 
întoarcă acasă cu ruşine şi dezonoare. 

De data aceasta şedinţa consiliului militar decurse 
furtunos. Ambele părți căutau cu zel pe vinovaţii de 
nereușita asaltului. Răposatul general Mayran fusese 
acum lăsat în umbră, iar la lumină erau scoși alţii, 
persoane vii. Niciodată pînă atunci „antanta cor- 
dială“ nu trosnise atît de tare din toate încheieturile. 
Pînă la urmă, Niel se dovedi mai tare decît Jones, 
adică decît însuși Raglan, iar părerea lui de a se con- 
tinua ofensiva în special asupra colinei Malahovy, fără 
a se recurge la asailturi inutile, ci oferind mai multă 
libertate de acțiune artileriei, fu acceptată de toţi cei 
patru comandanți supremi. 

Pînă şi înfocatul Pélissier, adept fervent al acțiu- 
nilor celor mai energice, fu nevoit să recunoască că 
pierderile mari ale armatei franceze de sub comanda 
lui nu fuseseră justificate de succese importante și 
că degeaba fusese judecat atît de aspru domolul și 
prudentul lui predecesor Canrobert. 

Pentru a distruge cu artileria bateriile Sevastopolu- 
lui, se luase hotărîrea să se ceară mortiere, mortiere 
şi iar mortiere, cît se poate mai multe mortiere şi pro- 
iectile. Acolo unde mu putuseră face nimic forţele vii 
a patru armate unite, trebuiau să acţioneze intens cele 
mai puternice maşini de distrugere. 

Între altele, fusese hotărit să se instaleze o. impu- 
nătoare baterie de mortiere pe înălțimile de lîngă Vil- 
ceaua Kilen, pentru a nu lăsa să se mai întimple ceea 
ce se întîimplase în timpul asaltului, cînd vasele cu 
abur ruseşti, întrînd în Golful Kilen, provocaseră mari 
pierderi diviziei lui Mayran. 

Generalii aliaţi ştiau, desigur, că în ajutorul prințu- 
lui Gorceakov veneau divizii proaspete din Armata 
de Sud, din care o parte şi sosiseră. De aceea, se 
luă hotărîrea de a se întări cu noi baterii flancul 
drept şi în special reazimul lui — înălțimile Fediuhin. 

— O-o, am fi foarte bucuroși dacă prințul Gorcea- 
kov s-ar gîndi într-adevăr să ne atace dinspre rîul 
Ciormaia ! — exclamă cu această ocazie Pélissier, iz- 
bind cu pumnul în masă. 

Raglan îl privi pătrunzător şi observă : 

— Cine ştie ?... Dar dacă atacul va fi efectuat noap- 
tea sau dis-de- dimineaţă, pe ceaţă... Și încă cu forțe 
foarte mari.. 

Îşi adusese aminte, desigur, de bătălia de pe Inker- 
man, care îi înjumătăţise armata. Era în genere ne- 
mulțumit că generalul Jones nu reușise să-şi impună 
părerea. Avea o înfăţişare obosită și morocănoasă, cu 
adevărat bătrinească. 

„Cetățile, ca şi tunurile, nu fac treabă singure, ele 
trebuiesc folosite bine“ — a spus Napoleon I. Teme- 
lia Sevastopolului ca fortăreață fusese pusă de către 
marele Suvorov, care-şi vînduse moșiile din Novgo- 
rod, pentru a acoperi cheltuielile cerute de lucrări, 
căci administraţia militară de pe acea vreme refuzase 
să achite aceste cheltuieli, găsind acțiunea lui Suvo- 
rov „samavolnică“, 

Apărarea fortăreței fondată de către acest geniu re- 
cunoscut al războiului a fost dat s-o conducă um ge- 
nist tînăr încă şi mic în grad, Totleben, pe care nu-l 
cunoştea nimeni la Sevastopol la începutul asediului. 

Sub conducerea lui, fortăreaţa maritimă devenise şi 
o fortăreață de uscat, lucru pe care a trebuit să-l facă 

într-un termen neobişnuit de scurt şi în faţa inami- 
cului ; sub conducerea lui, această fortăreață de us- 
cat renăştea din dărimături după fiecare bombarda- 
ment mai intens din partea bateriilor inamice; sub 
conducerea lui ea fusese lărgită cu redute şi tranşee ; 
potrivit îndicaţiilor lui, pămîntul din fața bastioanelor 
era sfredelit de galeriile de minare, și după schiţele 
lui se amplasau noi baterii, pentru a echilibra focul 
apărării cu focul atacului. 

Cînd Menşikov, la sosirea  locotenent-colonelului 
Totleben în Sevastopol, voise să-l trimită înapoi lui 
Gorceakov: la Chișinău — ca pe unul de care nu avea 
nevoie — Totleben s-ar fi putut simți ofensat şi ar 
fi putut să se grăbească să plece, dar el a rămas... Îşi 
dădea seama că dacă era undeva nevoie în momentul 
acela de cunoştinţele şi de talentul lui, apoi era nu- 
nfai aici, unde se aștepta debarcarea aliaților. Şi el a 
fost chemat, şi a fost singurul căruia i se potrivea 
acea grea sarcină. ` 

La consfătuirea de după asalt, de la Pélissier, am- 
bii generali de geniu — Niel şi Jones — recunoscură 
că apărarea Sevastopolului este dusă cu foarte multă 
pricepere ; ei cunoşteau şi numele rivalului lor, al ge- 
neralului de geniu rus, care ştia să le ghicească fără 
greș intenţiile și să le opună mijloace puternice de 
apărare. Ei nu ştiau însă că la 8 iunie — cu cîteva 
ore înainte de începutul armistiţiului — Totleben 
fusese rănit la bateria Jerve de un glonte care îi stră- 
punsese piciorul drept. 

Firește, el trebuia să se găsească acolo, la locul 
recentei spărturi făcute de francezi, unde se dădea zor 
cu lucrările de geniu — se cîrpea gaura din cuirasa 
Sevastopolului — și tocmai aici îl găsise glontele 
unui pușcaş irancez. 

Rana era în mușchiul piciorului, aşa că Totleben se 
dusese singur într-un loc ferit, unde se aşezase jos. In 
baterie, oamenii săriră să-i dea primul ajutor şi ci- 
neva aduse un medic militar care se afla prin apro- 
piere şi care în primul rînd își băgă degetul în rană... 
Doctorii de pe vremea aceea aveau prostul obicei să 
pipăie în felul acesta dacă glontele a rămas în rană, 

sau dacă a atins osul, dar uitau că degetele lor nu 
posedau puterea de a vindeca, chiar dacă fuseseră 
spălate de curînd. 

Spre nenorocul lui Totleben și al întregului mers al 
apărării Sevastopolului, o bombă explodă în apropiere 
şi lucrul acesta îl impresionă pe doctor într-atit, în- 
cît un spasm îi înțepeni mîna și un timp nu putu să-și 
mai scoată degetul din rană, pricinuind lui Totleben 
o durere cruntă. 

Totleben fu dus pe brancardă, nu la spital, ci acasă, 
unde veneau medicii să-l panseze și, în prima zi, el 
se ţinu bine, gîndindu-se că peste două-trei săptămîni 
se va însănătoşi pe deplin. 

Primul dintre camarazii lui de arme venit în vizită 
fu Nahimov, care avea un buchet de flori în mînă şi 
o mare neliniște în ochii în care stăruia o întrebare 
mută. Amiralul se obişnuise să-l prețuiască inult pe 
Totleben. Cînd era rugat să se ferească și să meargă 
mai rar pe la bastioane, el răspundea sincer : 

— Ce sînt eu? Chiar dacă voi fi ucis, nu-i cine știe 
ce pagubă... Uite, Totleben, dacă va fi omorit, pe el, 
într-adevăr, n-ai cu cine să-l înlocuiești, mda ! 

Totleben nu Îusese ucis — acesta era un noroc — 
dar în ce măsură era periculoasă rana lui, Nahimov 
nu ştia încă. 

Totleben sta în pat cu piciorul pansat și ţeapăn, 
cînd Nahimov intrà la el, ascunzând la spate buche- 
tul. În clipa aceea, părea să fi uitat cu totul că — la 
drept vorbind — unui general rănit nu-i trebuie flori, 
că doar nu este domnişoară, sau vreun actor de pro- 
vincie, care joacă în ziua sărbătoririi lui. 

— A-a, dumneata eşti, dragă Pavel Stefanoyici ! 
— exclamă bucuros Totleben, ridicîndu-se în capul 
oaselor, cînd acesta intră. — Iacă, nu mă pot scula în 
picioare, am fost scos din rînduri ! 

— Totuși, cum e, Eduard Ivanici, cum te simți? 
Sper că nu-i grav, ce zici? — întrebă Nahimov, sä- 
rutîndu-se cu rănitul. | 

— Medicii cred că va trebui să stau în pat vreo 
cincisprezece zile şi, iacă, tocmai acum |... Asta e! 
Ce spui, Pavel Stefianovici ? 

— Păi, ce să spun... mda ! — Şi Nahimov îi întinse 
plin de bucurie buchetul, care căpătase acum în ochii 
lui justificarea, însemnătatea și semnificaţia pe care 
le uitase. 

— De unde ai putut găsi în Sevastopol flori atît 
de minunate, Pavel Stefanovici ? 

Nahimov surprinse în ochii lui Totleben o expresie 
ca de copil, sau de fată, care se poate manifesta din- 
tr-o dată chiar şi la oameni foarte serioşi, cînd boala 
îi ţintulește în pat şi-i îndepărtează pentru o vreme 
de la ocupațiile lor de răspundere. 

— Ei, unde le-am găsit?! Le-am găsit eu pentru 
dumneata, Eduard Ivantci! — răspunse vag Nahi- 
mov, Silindu-se să dea zimbetului său o nuanţă de 
mister şi chiar de şiretenie ; și, privind tot atît de şiret 
la Totleben, spuse tare către uşa întredeschisă: — 
la dă lada aceea încoace ! 

Un cazac din escortă aduse în cameră o ladă de 
dimensiuni impunătoare, primită prin poștă, judecînd 
după sigiliile de ceară roşie de pe ea și de pe sfoara 
legată în cruce. Lada fusese trimisă pe adresa lui 
Nahimov, în calitatea lui de ajutor al comandantului 
garnizoanei, şi era însoțită de o scrisoare laconică, 
dar semnificativă : „Din partea celei mai frumoase 
femei din Petersburg, pentru cel mai viteaz cavaler 
al Sevastopolului.“ 

— Poftim, citeşte ce înseamnă asta, Eduard Iva- 
nîci ! — şi Nahimov, cu aceeași şiretenie zugrăvită 
pe faţă, îi întinse scrisoarea care mai păstra încă aro- 
ma unui parfum fin. 

— Ha-ha-ha, minunat : „Din partea celei mai fru- 
moase femei din Petersburg“! — rîse Totleben. 

— Mda... Ei, vezi? Ştiam eu că are să-ți placă, — 
se bucură Nahimov. 

— “Întrebarea este care femeie nu se socoate „cea 
mai frumoasă“ ? 

— Mda, astfel de femeie nu există! Nu există cî- 
tuşi de puţin în realitate, mda... 

— Cît despre ceea ce scrie mai departe, apoi... Pa- 
vel Stefanovici, „cel mai viteaz cavaler al Sevastopo- 
tului“ ești dumneata ! 

— Aş, ce fel de cavaler sînt eu? Prostii... Şi mai 
cu seamă, „cel mai viteaz“ ! Asta eşti dumneata, Edu- 
ard Ivantci, mda ! 

— E-e-u ?... Cum eu? Ce, parcă eu lupt? Eu sînt 
o cîrtiță sub pământ şi nimic mai mult! Cum aș pu- 
tea fi cavaler, ba încă și „cel mai viteaz“? Dumneata 
ești ăsta, Pavel] Steiamovici ! 

— Vai de mine, spui fleacuri, zău ! Ce, eu comand 
regimente şi le duc în bătălii? Generalul Hrulev, 
mda, el ar putea fi, eu însă mu! Dar dă-mi voie, Edu- 
ard Ivanici, că doar dumneata ești rănit şi nu Hrulcv, 
mda... Cine are nevoie de scamă, mda, permite-mi să 
te întreb, de acest cadou al unei doamne ? Aud ? Cine? 
Dumneata sau Hrulev ? 

— Da, fireşte, dacă aşa se pune problema aceasta, 
dumneata ai cu totul dreptate, Pavel Stefanovici, 
scama în clipa de față îmi trebuie mie, nu generalu- 
lui Hrulev ; totuşi... 

— Totuşi, între noi fie vorba, — îl întrerupse Na- 
himov cu glas scăzut, dar cu un gest insistent al am- 
belor mîini, — cel mai viteaz dintre apărătorii Sevas- 
topolului eşti dumneata, şi te rog să nu mă mai con- 
trazici, mda !... Cît privește pe toate aceste „cele mai 
frumoase“ femei, ele se amestecă totdeauna în treburi 
care nu le privesc și ine fac aici tot felul de buclucuri, 
mda ! 

Camera în care stătea culcat Totleben îi servea 
drept cabinet de lucru. 

Pe un birou mare, erau o mulțime de cărți, aranjate 
în ordine, iar în perete, deasupra biroului, era prins 
un plan foarte amănunţit al fortificațiilor, în care ba- 
teriile ruseşti erau indicate cu negru, iar.cele ale alia- 
ților cu roşu. Se vedea că acest plan fusese deseori 
scos și completat, avînd deosebit de multe rectificări 
făcute de curînd şi ale căror urme proaspete se cu- 
noșteau în porțiunea de plan în care erau trecute re- 
dutele pierdute la sfîrşitul lunii mai. 

Acelaşi plan al fortificațiilor, dar făcut pe planşe 
separate, pe bastioane, pe ibaterii şi pe redute, dar la 
o scară mai mare, alcătuita o mapă groasă care se 
afla pe birou. Tot în ea se găseau și planuri şi pro- 

iecte amănunțite, pentru lucrări subterane — puțuri 
de mine, galerii și intrînduri. 

Alături de patul simplu de fier, pe care şedea pe 
jumătate culcat Totleben, pe un scaun de mahon, cu 
spetează oblică, se găsea caietul lui de însemnări, în 
care făcea de obicei calcule și planuri cu privire la 
felul în care trebuiau plasate forțele şi mijloacele de 
apărare. 

De aici, din camera aceasta aflată în centrul oraşu- 
lui — împroşcat atît de darnic cu proiectile — ple- 
cau ideile susținute de cifre, privitoare la apărarea 
generală şi parţială cu care, de obicei, cei de la co- 
mandamentul garnizoanei erau de acord. 

Aceste idei îl preocupau şi acum din plin pe Tot- 
leben, deși era rănit. Ele urmau să fie expuse în 
seara aceea la comandamentul garnizoanei, dacă n-ar 
fi intervenit glonțul pușcaşului francez ; dar ajutorul 
comandantului garnizoanei, amiralul Nahimov, şedea 
alături, buchetul de flori era pus într-o cană de sticlă, 
discuţia pe care o provocase lada cu scamă, smulsă de 
mîinile — fără îndoială — minunate ale „celei mai 
frumoase femei din Petersburg“, era într-un fel sau 
altul terminată, şi Totleben spuse pe un ton oarecum 
solemn : 

— Pavel Stefamovici, am ajuns la concluzia nefn- 
doioasă că inamicul a hotărît definitiv să cucerească 
de la moi nici mai mult nici mai puţin decît Malaho- 
vul! Exact aşa !... Acum trei zile a avut loc, pot să 
mă exprim astfel, al doilea asalt al Malahovului. Pri- 
mul asalt l-am văzut amîndoi la 26 mai. Pierderile 
aliaților au fost mari, foarte mari, de aceea ei trebuie 
vrînd-nevrînd să-şi încerce pentru a treia oară noro- 
cul... Nimic de zis, daraua face cît ocaua : Malahovul 
este cheia fortificațiilor noastre, aceasta o vede și un 
orb. Dacă vor cuceri Malahovul, noi nu vom mai îi în 
stare să ne apărăm. 

— Așa, mda... Nu vom fi în stare... Să admitem, 
mda, — confirmă Nahimov şi ridică sprîncenele în- 
trebătoare. Se obisnuise demult cu astfel de expresii 
ca „nu vom fi în stare să ne apărăm“ şi nu le contra- 
zicea. Era pur şi simplu limbajul din armata de uscat. 

— Am mai avut în faţa noastră un tablou la fel, 
— continuă Totleben, ridicînd un deget, — atunci 
cînd francezii au declanșat atacul asupra bastionu- 
lui patru... Cum l-am oprit atunci ? Așezînd două ba- 
terii la dreapta şi la stinga bastionului! Treizeci de 
tunuri în dreapta şi treizeci de tunuri în stînga au 
dezlănţuit un foca încrucişat atît .de puternic, încât 
inamicul nu s-a putut apropia mai mult decît reuşise 
s-o facă pînă atunci ! S-a epuizat şi şi-a pierdut ener- 
gia... lată ce au făcut bateriile lui Şvwan, Nikonov şi 
Smaghin... Ele ne-au salvat situaţia în punctul acela... 
Inamicul a fost nevoit atunci să înainteze cu ajutorul 
minelor ! Bu-un... lar moi l-am întîmpinat cu contra- 
mine... lată, deci, că bastionul numărul patru a de- 
venit pentru ei foarte periculos... Cum poţi să te mai 
arunci frontal! asupra lui? Au trebuit să renunțe... 
Acum, Pavel Stefanovici, misiunea noastră este să 
apărăm Malahovul prin acelaşi sistem. 

— Cite tunuri de mare calibru vor trebui îm total? 
— întrebă scurt Nahimov. 

— Mari? Şaizeci! — răspunse tot atît de scurt 
Totleben. 

— Hm... Şaizeci! — se miră nespus Nahimov. — 
Unde se mai pot pune pe Malahov încă şaizeci de 
tunuri ? 

— Nu numai pe Malahov, nu! Asta ar fi prea 
de tot! — zîmbi Totleben şi-şi luă carnetul de în- 
semnări: — Malahovul se află în centru, iar la 
dreapta şi la stînga sînt bastioanele numărul trei și 
doi, cu liniile de legătură dintre ele... Iată, tot sec- 
torul acesta necesită o întărire meîntîrziată în cega ce 
priveşte puterea sa de foc cu şaizeci de tunuri de 
“mare calibru... 

— Tot ce se poate, mda! — conveni Nahimov. 

— Dar numai cu măsurile acestea nu vom putea 
obține ceea ce am reușit să obținem la numărul patru, 
şi anume, un foc încrucişat! De un astfel de foc în- 
crucişat însă... are nevoie fosta noastră lunetă Kam- 
ciatka, întocmai ca... un beţivan de un pahar de 
votcă. Lîngă ea s-au strîns mari forțe franceze pentru 
asalt, va să zică tocmai ei îi trebuie o scuturătură se- 

rioasă. În acest scop, pe Korabelnaia — pe retran- 
şaunent — trebuiesc instalate baterii cu treizeci de 
tunuri și tot aşa, se-nţelege şi la dreapta Malahovu- 
lui, în spatele liniei de apărare... Uite, cred că în lo- 
cul acesta, Pavel Stefanovici, — și întinse lui Nahi- 
mov carnetul său de însemnări în care era un mic 
plan schițat cu mîna lui proprie — unde panta de la 
bastionul numărul trei coboară spre Vilceaua Docu- 
rilor, se pot instala baterii cu treizeci de tunuri. 

— Asta ce-nseamnă ? Încă şaizeci de tunuri de 
mare calibru ? — întrebă Nahimov, clipind din ochii 
lui albaştri. — De unde putem lua atîtea tunuri ? 

— În caz extrem, va trebui să scoatem cîteva tu- 
nuri de pe bastioanele Părții Orășenești şi să întărim 
Korabelnaia, care se găsește sub o directă amenin- 
tare. Asta e indiscutabil... Şi trebuie să trecem ime- 
diat la sistemul de contramine, ca pe bastionul nu- 
mărul patru... Nu va fi nevoie chiar îndată, dar acest 
lucru cete mult timp ca să fie realizat... lar acum, 
Pavel Stefanovici, permite-mi să mă culc ! 

— Dragul meu! — exclamă Nahimov şi se repezi 
să-i aşeze perna sub cap. — Ai spus lucruri atît de 
importante, încît am uitat, mda... am uitat că ești 
rănit ! Ce să-i faci, mda! Odihneşte-te, odihnește-te ! 
Chiar astăzi voi raporta contelui Sacken tot ceea 
ce mi-ai spus, mda! Aşa că, Eduard Ivantci, să nu 
te mai oboseşti să-i raportezi, dacă cumva va trece 
pe la dumneata. Voi raporta că este nevoie de o sută 
douăzeci de tunuri de mare calibru pentru apărarea 
Malahovului, mda. Profesorul Hubbenei a fost pe la 
dumneata ? Încă nu ? Ei, bine, voi trimite îndată după 
el pe aghiotantul meu, mda ! 

— Îţi mulțumesc, Pavel Stefanovirci, dar Hubbenet 
are acum treabă pînă peste cap... A avut atiția ră- 
niți în aceste două zile, încît este mai multă nevoie 
de el acolo cred, decît la mine. Eu, slavă domnului, 
sînt pansat și mă simt binişor... Aş vrea să mai com- 
pletez în două cuvinte ceea ce ţi-am spus deja pri- 
vitor la apărarea Malahovului... Aci situaţia noastră 
este cu mult mai bună în comparaţie cu bastionul nu- 
mărul patru. Acolo, la dreapta, după cum ştii prea 

bine, este Rîpa Orașului, iar la stînga se află Vil- 
ceaua Sarandinakin. Acolo au fost tare strimtoraţi 
la instalarea bateriilor, în schimb, iaici este loc sufi- 
cient... Și aş vrea să mai spun ceva: bateriile de pe 
flancul stîng al colinei Malahov o vor îlanca de la 
o distanţă mult mai mică decit îlanchează bateria lui 
Smaghin bastionul numărul patru... 

— Minunat, mda! Foarte bine, mda !.. O sută 
douăzeci de tunuri de mare calibru... Treizeci şi trei- 
zeci de front, treizeci și treizeci în spate, pentru focul 
încrucișat asupra Kamciatkăi, mda... Am înteles !... 
Cît despre Hubbenet, am să mă duc chiar eu astăzi 
la spital și am să-l rog să treacă pe la dumneata... 

— Numai dacă este liber, numai în acest caz, Pavel 
Stefanovici ! l 

— Îmi închipui că azi îi este mai ușor, mda... Iar 
pe dumneata, Eduard Ivanici, trebuie să te vadă chiar 
astăzi... După plecarea lui Pirogov el a rămas la moi 
unicul medic căruia îi putem încredința sănătatea 
dumitale, mda... Căci şi dumneata eşti unicul la noi ! 


3 


În vremea aceasta, Hubbenet era într-adevăr foarte 
ocupat. Avusese de făcut singur aproape două sute 
de operaţii în patru zile, de la cinci la opt iunie in- 
clusiv, dar mult mai mulţi răniţi trecuseră prin mîi- 
nile medicilor ajutori ai lui, parte veniți cu el de la 
Kiev, parte preluaţi de la Pirogov, iar ceilalţi străini 
— americani, nemți şi alții. 

În sala de operații, sîngele curgea literalmente şu- 
voi, iar soldaţii-infirmieri abia pridideau să-l şteargă. 
Mesele nu erau libere nici o clipă : în locul unui grav 
rănit dat jos, era pus altul. 

Sala de pansamente ocupa aici o baracă întreagă 
şi era; arhiplină, iar dacă armistițiul se isprăwvile 
acolo, între rîndurile de fortificaţii şi baterii, aici el 
continua. 

Cu o barcă specială, fuseseră aduşi aici francezii 
răniți, rămași la bateria Jerve şi în căsuţele de pe 

Korabelnaia, precum şi cei care în noaptea de 7 spre 
8 se tîrîseră pînă la poziţiile ruseşti. Erau mai mult 
de o sută de oameni, printre care se găseau și puş- 
caşi algerieni, arabi. 

Toţi aceştia fuseseră instalaţi în sala de pansa- 
mente, acolo unde se mai găsea un locşor cît de cît 
și, imediat ce se culcau — fie pe saltele, fie direct 
pe podea — începeau să strige: „De leau ! De Peaul“ 
(„Apă! Apă!) 

Surorile trimiteau pe infirmieri să le aducă găleți 
cu apă şi căni. 

După ce îşi potoleau setea şi-şi mai veneau în fire, 
francezii începeau să se ciorovăiască între ei și limba 
franceză răsuna în diferitele părți ale salonului, ală- 
turi de limba rusă. 

Unii dintre soldaţii grav răniți — fie ruşi, fie 
francezi — a căror stare medicii o socoteau disperată, 
erau duşi pe brancarde în „Casa Guşcin“, secția spe- 
cială pentru muribunzi. 

În ziua aceea muriseră acolo vreo douăzeci de ruşi 
şi de francezi, şi tot în acea zi, trăgea să moară iero- 
monahul loaniki, al cărui trup uriaș devenise prada 
gangrenei. Dacă înainte de a i se amputa piciorul 
e] spusese lui Pirogov : „Ei, ce să faci, voia domnu- 
lui“ — şi în răspunsul acesta răsuna parcă resem- 
narea unui condamnat la moarte — acum el era vio- 
lent, cum fusese sub tifonul cu cloroform pe masa de 
operație din Cercul Nobilimnii. 

Ba blestema cu glas tunător pe arhimandritul Foti, 
din îndemnul căruia intrase la mânăstire şi astfel își 
stricase viaţa, ba începea deodată să cînte cu glas 
trist, dar puternic încă: „Cu tru-u-oul adormi-ind, 
c-a-a un mo-ort...“ 

Ochii lui cufundați în orbite erau foarte mari, dar 
tulburi, iar uneori plini de răutate meîmpăcată față 
de toți cei sănătoşi din jurul lui, atît faţă de surori, 
cît şi de infirmieri. Părul lung i se încurcase şi i se 
lipise, iar barba i se încîlcise, dîndu-i o înfățișare 


înspăimîntătoare, | 
Muri în noaptea de 8 spre 9 iunie... Cînd evlaviosul 
conte Sacken — cercetind listele celor decedați în 

urma rănilor — găsi în ele numele ieromonahului, 
scrise cu mîna-i proprie în dreptul lui, într-o rubrică 
specială : „Se vor căuta părinţii în vederea acordării 
pensiei !“ 

Fu înmormîntat într-un coşciug negru, destul de 
bun, cu onoruri. 

În timpul acesta, pe Partea de Nord se şi deschise- 
seră cîteva întreprinderi ale meşterilor de sicrie, care 
reuşeau cine ştie cum să facă rost de scînduri, iar 
pînza pentru căptuşeala sicrielor se vindea în nume- 
roasele prăvălii de manufactură, care se mutaseră 
aici din oraş. 

Ce-i drept, prăvăliile acestea nu aveau aspectul 
celor din oraş, ci erau fie niște dughene, ca la iarma- 
roace, fie pur şi simplu corturi, dar în schimb se ali- 
niaseră în rînduri drepte, prăvălie lîngă prăvălie. In 
ele făceau comerț mai mult caraimii şi negoțul lor 
mergea în plin ca şi în prăvălioarele de vase, de 
pîine, de cvas şi altele. 

Cel mai bine mergeau treburile restauratorilor, care 
și ei îşi aliniaseră în rînd corturile lor încăpătoare. 
Corturile acestea, acum după asalt, erau vizitate de 
ofițeri de pe bastioane, veniți în oraş să se mai dis- 
treze. Trebuia doar să se mai dezmeticească, să se mai 
dezmorţească, să-şi mai umezească gîtlejul după ce 
reușiseră să apere atît de strălucit Sevastopoluil. 

Alături, la Cimitirul Comun, pușcăriaşii săpau fără 
odihnă mari gropi comune, care tot fără odihnă erau 
umplute cu cei care „şi-au dat viaţa pe cîmpul de - 
bătaie“, pe cînd cei vii, în corturile primitoare — în 
care se găsea şi cîte un bufet cu mari sortimente de 
vinuri, votcă, gustări şi o duzină de măsuţe pentru 
vizitatori şi chiar o bucătărie ascunsă după bufet — 
beau, mîncau, gluimeau şi rîdeau veseli... 

Izbînda te înviorează, te înaripează, iar o izbîndă 
ca aceea de la Sevastopol din dimineața de 5/18 iunie 
1855 era o izbîndă a întregii Rusii. 

Imediat în spatele șirurilor de dughene şi de cor- 
turi, se întindea o piață numită „tolciok“ sau „tolku- 

cika “1), unde într-adevăr era o înghesuială de mne- 
închipuit. Aici, spre corturile acestea, ca ṣi spre felu- 
ritele instalatii făcute din orice materiale căzute la 
îndemînă, sau spre căruțele care înlocuiau perfect ta- 
rabele, sau spre scundele şi simplele scăunaşe ale 
precupețelor, se îndrepta sumedenie de soldați, chiar 
fără să cumpere nimic, numai să se înghesuie, să se 
uite și să mai glumească, descheindu-şi gulerele 
strimte ale cămășilor la gîturile asudate şi arse de 
soare. 

Aici, în sfîrşit, se mutaseră aproape toate neves- 
tele de matrozi și de soldaţi din mahalalele Korabel- 
naia şi Artileriiskaia, dar părea că veniseră numai 
pentru vilegiatură, ca să mai respire aer curat, fără 
să uite de căscioarele lor, chiar dacă fuseseră därf- 
mate de proiectile. 

Așteptînd să treacă pe cheiul Părţii de Nord fos- 
tele vecine se întîlneau : 

— Dunka! Nu cumva vrei să mergi şi tu acasă? 

— Ba cum nu, am uitat acolo o găleţică aproape 
nouă... În zarva asta îți mai scapă din minte! 

Pentru vecină era lucru de-nţeles: o găleţică şi 
încă „aproape nouă“ costa vreo treizeci de copeici, 
iar traversarea peste radă costa numai o copeică. 


Capitolul IV 
NUNTA 


Aprobarea căsătoriei locotenentului Borodatov din 
batalionul 1 de geniu cu tînăra soră de caritate Va- 
renka Zarubina fusese cu totul excepțională, dar pen- 
tru Borodatov pusese o vorbă bună pe lîngă Sacken 
însuşi Totleben, care îl preţuia foarte mult pe loco- 


2 


1) În rusește cuvintele „tolciok“, „tolkucika“ au rădăcină comunä cu 
„tolceea“, care înseamnă înghesuială. (N. trad.) 

tenent, iar peste Nahimov se trecuse pur și ssinuplu, 
căci nu fără temei trecea acest holtei înrăit drept 
adversar al legăturilor matrimoniale în mijlocul ofi- 
țerimii tinere. 

Avînd o atitudine de părinte față de aspiranţii şi 
de locotenenţii din Flota Mării Negre, el clătina cu 
amărăciune din cap cînd observa că vreunuia din ei 
prea i se scurg ochii după vreuna din fetele „de la 
Sevastopol. Atunci, el chema pe vinovatul care îl 
supărase și, cu spaima zugrăvită pe faţă, îi spunea : 

— Ascultă, ce ai de gînd? E o ruşine, mda ! O să 
te menorocească, te asigur... mda, o să te nenoro- 
cească ! Fugi de ea, pînă nu-i prea tîrziu, fugi! Dacă 
vrei chiar astăzi îți semnez ordinul de concediu. Fugi 
de rău şi fă un lucru bun, mda! 

Mai mult ca sigur că Nahimov ar fi rămas credin- 
cios convingerilor lui și în acest caz, deşi Borodatowv 
nu făcea parte din flotă, ci dimpotrivă, aceea care 
intenţiona să-l „menorocească“ aparţinea unei familii 
de marinari. Totleben nu vedea însă aci nici o neno- 
rocire, iar Sacken purta prea multă grijă generalului 
de geniu rănit, pentru a-i refuza:'o rugăminte nevi- 
movată, mai ales că el nu numai că nu era aspru din 
fire, cil chiar sentimental, şi se credea un familist 


exemplar, lucru de pe urma căruia — după părerea 
lui — apărarea Sevastopolului nu avea decît de câş- 
tigat. 


În sfîrşit, momentul în care Borodatov se adresase 
comandanților superiori pentru aprobarea căsătoriei 
era fericit ales : -după 6 iunie, viitorul Sevastopolului 
începuse să-i apară, pînă şi lui Sacken, în culori mult 
mai puţin întunecate ca înainte, mai ales că mult aṣ- 
tepiatele divizii din Armata de Sud a 7-a și a 15-a 
— se şi găseau pe teritoriul Crimeii. 

Incordării aceleia extraordinare a tuturor forțelor 
garnizoanei Sevastopolului — manifestată în ajunul 
asaltului şi în timpul lui — trebuia neapărat să-i ia 
loc un repaus dătător de atita bunăvoință, încât să 
permită chiar şi nunta acestui ofițer tînăr, dar cu- 
noscut prin vitejia lui calmă, şi a tinerei surori de 
caritate, kare muncea cu abnegație... El fusese şi 

rănit grav, iar ea trecuse printr-o boală periculoasă 
— tifosul exantematic — şi amîndoi reveniseră în 
rimdurile apărătorilor oraşului. 

Era primul caz de acest fel, din tot timpul asediu- 
lui, și chiar preotul, căruia i se adresase mirele, rå- 
mase extrem de mirat: el slujise numai liturghii, 
vecernii, utrenii şi cîteodată te-deum-uri, dar de cele 
mai multe ori prohoduri şi parastasuri, iar acum era 
rugat să săvîirşească ceremonia cununiei, ba i se mai 
prezentă şi hîrtiuţa necesară cu semnătura a însuşi 
comandantului garnizoanei. 

Bombele, grenadele, rachetele și ghiulelele doar nu 
încetaseră să zboare de la bateriile .inamice, deși ṣu- 
voiul lor slăbise pentru o vreme... Ce altceva putea 
să pară această nuntă decit o provocare arumcată 
acestui şuvoi aducător de moarte, o confirmare a vie- 
ţii în mijlocul distrugerii generale şi a morţii ?... 

Între altele, la Sevastopol, nu numai că nu încetase 
să bîntuie tilosuil, dar apăruse — după cum prevăzuse 
Pirogov — şi un oaspe asiatic — holera. Ea răbuf- 
nise din nou în tabăra aliaților, ca şi la începutul 
asediului, şi trecuse în oraş, secerînd mai mult de o 
sută de oameni zilnic, aşa încît pregătirile de nuntă, 


care se făceau în căsuţa Zarubinilor — rămasă deo- 
camdată neatinsă — erau foarte des însoțite de în- 


trebări pline de nelinişte : 

— Ce se aude cu holera? Cum stăm cu holera? 
Va trebui oare să ne prăpădim de holeră ? 

Se obişnuiseră cu moartea adusă de proiectile, se 
deprinseseră cu moartea pricinuită de tifos, care nu 
totdeauna şi mu pe toți îi ameninţa cu pieirea, dar 
cu holera... Însuşi cuvintul acesta şi cuvîntul „moar- 
te“ păreau legate printr-un indivizibil semn de ega- 
litate şi simţămîntui acesta nu înceta, cu toate că 
erau cazuri de vindecare a holerei. Dacă tilosul exan- 
tematic era explicat prin aerul greu al spitalelor, boala 
aceasta îngrozea mai ales prin faptul că era cu totul 
de neînțeles, 

Tifos, holeră, proiectile, ruine de jur împrejur, toate 
aceste neajunsuri începuseră să fie uitate la apropie- 
rea nunții şi în casa Zarubimilor se pregătea în grabă, 

dar minuţios, „mica zestre“... Se mai cumpăra cite 
ceva — lucruri fără preţ, cîrpe — se mai cosea cîte 
ceva şi Kapitolina Petrovna era activ ajutată de Eli- 
zaveta Mihailovna Hlaponina. 

Chiar din prima zi după sosirea la Sevastopol, 
Hlaponina își pusese problema unde să găsească o 
locuință. Pe Partea de Nord, care era cea mai apro- 
piată de înălțimile Inkermanului, toate casele, pînă 
şi cocioabele cele mai mici, erau demult şi definitiv 
ocupate de ofiţerii de pe la comandamente, ba mai 
mult, militarii și comercianții locuiau și în corturi sau 
în bordeie şi în alte simulacre de locuinţe omeneşti. 
Tot aşa se aciuiau — ele ştiau cum — şi nevestele 
matrozilor de pe Konabelnaia, nemolturoase în genere, 
dar cu speranța în vremea statornică de vară. În 
timpul acesta, privit din depărtare — de pe malul 
celălalt al Radei Mari — Sevastopolul părea ca și 
mai înainte, frumos şi bine amenajat, ceea ce îi in- 
suflă Elizavetei Mihailovna dorinţa să se instaleze 
fără teamă în fosta ei locuință. 

Locuinţa aceasta, însă, nu mai rămăsese întreagă : 
jumătate din casă fusese dărîmată de un proiectil și 
un morman de piatră albă se ridica amestecat cu 
țigla făcută ţăndări, iar din balconul de la etaj, care 
îi plăcuse atît de mult pe vremuri, rămăseseră doar 
trej grinzi de stejar ieşite în 'afară, din care atîmau 
deavialma scîndurile smulse din podea. 

Atunci, Elizaveta Mihailovna îşi adusese aminte 
de foştii ei vecini — Zarubinii — şi mare îi fusese 
bucuria cînd găsise căsuţa lor aproape neatinsă, nu- 
mai cu geamurile sparte. Obloanele dinăuntru erau 
însă închise, uşa încuiată, iar în casă nu se afla ni- 
meni. 

— Probabil că vor fi plecat toți de aici, — spuse 
ea soțului ei. 

— Numai dacă nu... — începu, dar nu isprăvi 
Dmitri Dmitrievici. 

Și plecînd de la căsuţa Zarubinilor, amindoi tăcură 
o vreme, fiecare închipuindu-și în felul lui. ce-ar fi 
putut să se întîimple în opt luni cu această familie pe 
care o cunoșteau, 

— Buni oameni erau, — spuse în sfîrşit Elizaveta 
Mihailovna, — şi tare îmi mai plăcea Varenka | 

Și deodată se întîlniseră pe neașteptate tocmai cu 
Varenka, în vreme ce mergeau spre cheiul Grafskaia, 
pentru a se întoarce înapoi pe Partea de Nord. De la 
fericita logodnică — îmcîntată şi cu ochi strălucitori 
ca cerul într-o amiază de vară — aflaseră că toți Za- 
rubimii erau vii şi sănătoşi, că nu plecaseră nicăieri 
din Sevastopol, că Vitea era acum aspirant şi avea o 
neclintită speranță că va apăra culmea Malahov de 
un nou asalt, şi că în urma bătăliei de la 6 iunie fu- 
sese propus pentru decorare. 

— Adineauri am fost pe la voi pe-acasă și n-am 
găsit pe nimeni, iar obloanele şi ușa erau închise, — 
spuse Hlaponin. 

— S-or fi dus pe undeva, după cumpărături, — 
lămuri Varia. — În timpul bombardamentului și al 
asaltului s-au refugiat la bateria Nikolaevskaia, dar 
acum s-au întors acasă. 

— Nu le e frică ? — se miră Elizaveta Mihailovna. 

— S-au obişnuit! 

— Uite ce, Mitea, — se adresă Elizaveta Mihai- 
lovna soțului ei, — dacă s-au obişnuit ei, înseamnă 
că mă voi obişnui şi eu... În orice caz, aş vrea să în- 
văţ açest lucru de la ei, aşa că, dacă s-ar găsi pentru 
mine o cameră în casa voastră, Varenka... 

— Am fi foarte bucuroși! — strigă Varenka și se 
repezi iar s-o îmbrăţişeze pe Elizaveta Mihailovna. 

În seara aceleeași zile, Hlaponina se mută la 
Zarubini. Arsenti, care adusese valiza şi coşul ei de 
călătorie, împreună ceu lădiţa lui ferecată şi vopsită 
cu miniu, se aramjă gospodăreşte — așa cum se pri- 
cepea el să o facă — într-o cămară goală de lîngă 
bucătărie. Dacă odată cu intrarea Elizavetei Mihai- 
lovna, căsuţa modestă a Zarubinilor se făcuse parcă 
incomparabil mai frumoasă şi mai veselă, datorită. lui 
Arsenti ea căpătase mult mai multă soliditate, sta- 
bilitate și trăinicie — lucru mu fără importanţă pe 
vreme de asediu îndelungat şi bombardamente atît 
de dese, 

\ Cum sosi, Arsenti se informă de la Kapitolina Pe- 
trovna unde trebuia să se ducă după provizii, de unde 
Să ia apă, dacă aveau lemne, iar dacă nu aveau — 
ceea ce nu era de mirare, desigur — în care din casele 
de prin apropiere se puteau scoate podele, uşi și feres- 
tre pentru a îi puse pe foc. 

Felul gospodăresc al lui Arsemti îl făcu îndată sim- 
pati; Kapitolinei Petrovna. Chiar şi Ivan Ilici Zaru- 
bin nu o dată îşi exprimă părerea că ordonanța Hlapo- 
ninilor părea totuşi un om de treabă și priceput, deși 
nu era matroz... 

În sfîrşit, obrazul micuţei Olia se înveselise de ase- 
menea foarte mult, odată cu instalarea în casa lor a 
doi oameni moi. Cu ochi mari, înduioşaţi, o cerceta pe 
frumoasa şi liniştita Elizaveta Mihailovna, iar cînd 
aceasta o mîngiia cu mîna ei moale şi gingaşă, inima 
i se strîngea dulce şi nu mai îndrăznea să se miște. 
Pînă şi vocea Elizavetei Mihailovna, adîncă şi ne- 
forțată, îi părea cu totul neobişnuită. 

— O să staţi mult la noi? — întrebă Olia pe Eli- 
zaveta Mihailovna, în şoaptă, la ureche, aproape atin- 
gîndu-i cu' buzele lobul trandafiriu, perforat pentru 
cercel, cu toate că ea nu purta cercei. 

Întrebarea aceasta copilărească o făcu pe Hlaponima 
să se fîstîicească întrucîtva şi ea ezită să răspundă. 

— Dacă stăm mult? — repetă ea, prinzînd-o pe 
Olia pe după umeri. — Aş vrea să stăm cît mai mult... 

— Pînă la sfîrşit? — şopti Olia. 

Nu puteai ști ce socotea drept sfîrşit fetița aceasta 
mică cu ochi mari, care nu mai erau ochi de copil, şi 
Elizaveta Mihailovna răspunse : 

— Voi sta pînă cînd ai noștri îi vor goni pe duș- 
mani. 

Olia o privea tristă legănindu-şi încet căpșorul în- 
tr-o parte şi în alta, iar cosițele ei bălaie, împletite cu 
fundulițe albastre se legănau nu cu neîncredere, dar 
parcă condescendent față de această mică şi pe deplin 
explicabilă minciună, o minciună care o făcea pe Eli- 
zaveta Hlaponina şi mai apropiată, mai caldă, mai 
gingaşă, mai dragă şi mai dulce. 


327 


Arsenti, însă, cu luleaua lui scurtă din care şer/ 
puiau rotocoale de fum tare de mahorcă ce te gîdila 
în mări, nu spunea că aliații vor fi goniţi dim faţa Se- 
vastopolului... La întrebarea «i, el răspunsese după ce 
se gindise, scuturîndu-și cemuşa din lulea : „Cine mai 
ştie 2“ Văzîndu-l însă cît de temeinic şi totodată cît de 
repede făcea el toate treburile de care se apuca, Olia 
se gîndea că nu se poate ca o sută de mii de Arsenti 
ca acesta să nu fie în stare să apere oraşul... 

Ofițerii dim cele două batalioane de geniu care in- 
trau în compunerea garnizoanei Sevastopol, încă 
înainte de Războiul Crimeii, se deosebeau în general 
printr-un oarecare liber-cugetătorism. Fie că aceasta 
sə explica prin faptul că erau mai culți decît ofițerii 
din regimentele de infanterie şi de cavalerie, fie că 
aveau mai mult timp liber pentru citit, ei însă se adu- 
nau într-un mic cerc al lor, mai ales că şi interesele 
serviciului îi ţineau izolați în garnizoană. 

Cînd printre ei ajunse vestea că pelrașevskistul 
Ippolit Debu din detaşamentele de geniu de pușcăriaşi 
fusese mutat din Chilia, de pe Dunăre, la Sevastopol 
într-un batalion de lucru al comandamentului maritim, 
printre primii care socotiră că trebuia să-i facă ou- 
noștinţă, fu tînărul sublocotenent Borodatov, pe care 
îl interesau foarte mult ideile lui Bielinski, Gherţen 
şi revoluția din 1848, care trecuse peste Europa. 

Toate acestea nu puteau, desigur, să nu producă o 
puternică impresie asupra tineretului militar cu idei 
înaintate. 

Sevastopolul, însă, stătea la o parte de centrele vie- 
ţii intelectuale, rămînînd la margine, izolat. Rolul 
conducător îl jucau aici ofițerii din flotă. Și iată, 
mediul acesta al ofiţerilor de marină, chiar şi cu 
grade mari, lăsase să pătrundă în saloanele sale pe 
surghiunitul petraşevskist, cu grad inferior, iar ami- 
ralul Staniukovici îi încredință educaţia copiilor săi, 

dintre care unul a devenit mai tirziu un cunoscut 
scriitor. 

Fireşte că în saloane şi în casa lui Staniukovici, 
Debu, candidat în ştiinţe juridice, ştiind să vorbească 
frumos despre orice teme abstracte, socotea că este 
Mai bine să treacă sub tăcere ideile socialiste, dar 
cîțiva insi din tineretul flotei, printre care şi locote- 
nentul Stețenko, găseau posibilitatea — ca şi sublo- 
cotenentul Borodatov — să se adune fie la locuința 
lui, sau să-l invite la ei. 

Fie că tumicile albastre din Sevastopol cunoşteau, ori 
nu orientarea unei părți — dealtfel foarte mici — din 
tineretul - militar, ele însă nu-şi întindeau mîinile 
asupra acestor convorbiri prietenești, mai cu seamă 
că nu se întrunea lume multă, iar discuţiile nu erau 
zgomotoase. Debu, care trăsese învăţătură de minte 
din propria lui experiență, acţiona acum foarte pru- 
dent, iar protectorii lui ocupau posturi înalte. 

Borodatov, însă, aflîndu-se la un bal dat la Cercul 
Nobilimii, într-un salonaş, în compania unor oameni 
cunoscuţi, aruncase cîteva vorbe despre renumita scri- 
soare a lui Bielinski către Gogol şi avusese nenorocul 
ca tocmai atunci să intre în satonaş un purtător de 
tunică albastră, fără ca sublocotenentul să-l observe. 

Jandarmul nu socotise necesar să se prefacă surd 
și lui Borodatov i 's-a făcut o percheziție la domiciliu. 
În afară de scrisoarea lui Bielinski, au fost găsite la 
el cartea lui Saint-Simon „L’ industrie“ 1) şi cartea lui 
Fourier „Nouveau Monde“ 2), iar Borodatov a fost 
arestat. 

La interogatorii, el n-a trădat pe nimeni din cerc, 
şi pedeapsa a căzut numai pe capul lui: a fost degra- 
dat pînă la reabilitarea în serviciu. Rafinamentul 
acestei pedepse consta în faptul că trebuia să slujea- 
scă ca soldat în acelaşi batalion de geniu în care 
slujise ca ofițer. 


1) „Industria“ (în limba franceză). (N. trad.) 
2) „Lumea nouă“ (în limba franceză), (N. trad.) 

Pedeapsa însă mu l-a doborit pe fostul sublocote- 
nent; el se dovedi dirz, mai ales că schimbînd numai 
mantaua și epoleţii, continua să-și îndeplinească obli- 
gaţiile de mai înainte, ţinînd locul ofițerilor, foştii lui 
camarazi, la efectuarea lucrărilor de geniu pentru 
fortificarea Sevastopolului pe uscat. 

E adevărat că lucrările acestea erau efectuate de 
Menşikov încet şi în silă, totuşi ele se făceau pentru 
orice eventualitate, la începutul Campaniei de pe 
Dunăre, cînd ziarele europene începuseră să dea în vi- 
leag că ţinta războiului care începuse era Sevasto- 
polul. 

Totleben, care apăruse la Sevastopol după evacu- 
area principatelor dunărene, remarcase foarte repede, 
în degradat, un om priceput, serios şi care știe să 
muncească. Dar propunerile lui pentru avansarea în 
grad a lui Borodatov m-avuseseră succes în timpul 
vieţii răzbunătorului Nicolae și data de 18 februarie 
fusese o zi de cotitură în soarta lui. 

Rana de la picior i-a redat gradul de sublocotenent, 
iar pentru participarea lui la lupta din 26 mai cu en- 
glezii, pentru lojamentele din fața bastionului trei — 
cînd scăpase de prizonierat pe căpitanul de rangul 
întîi Budişcev — a fost propus pentru gradul de lo- 
coteneni. 

Relaţiile lui Borodatov cu Debu nu se schimbaseră 
nici în anii cînd amindoi purtau epoleţi de soldat 
şi Borodatov mu vroia ca ele să se schimbe cîtuşi de 
puțin nici acum cînd el, nu numai că devenise ofițer 
dar era și logodnicul Variei Zarubina, care — după 
cum constatase el însuşi și aflase din povestirile Ka- 
pitolinei Petrovna — nu-i era indiferentă lui Debu. 

De aceea, dorea să-l vadă şi să stea de vorbă des- 
pre apropiata sa căsătorie: Simţea față de el o oare- 
care jenă, pe care vroia neapărat s-o alunge. Venind 
dim oraş pe Partea de Nord, se bucură mult când îl 
zări întîimplător pe Debu într-un grup de soldați 
dintr-un detaşament care lucra pe țărm, pietruind o 
piantă proaspăt săpată. Debu conducea o echipă de 
lucrători, cărora le explica ceva prin gesturi. 

Borodatov se apropie îndată de el, cu pasul lui 
mare şi hotărît: 

— Bună ziua, Ippolit Matveevici, scumpute! Ce 
faci aici? — rosti el, şi strînse cu putere mina lui 
Debu, privind în acelaşi timp cercetător în ochii lui. 

— Uite, am primit ordin, nu se ştie pentru ce, să 
pavăm panta de acces spre țărm, — răspunse Debu, 
silindu-se vădit să zîmbească bucuros. 

Borodatov privi atent lucrarea. 

— Panta este lină, cu unghiul mic, — spuse el, 

— ceea ce înseamnă că este pentru transporturi 
grele... Nu cumva au de gînd să descarce aici pro- 
iectile de mare calibru ? 
. — Numai să fie, că de descărcat avem unde le 
descărca și fără panta asta, — răspunse Debu acum 
cu un zîmbet ironic, dar adăugă îndată: — Dealtfel, 
asta este treaba superiorilor, nu a noastră. 

Borodatov observă zîmbetul acesta nou şi spuse: 

— O pantă de coborîre în plus, nu va fi zadar- 


nică. 

— La fel aa și o pantă de urcare, în plus! — com- 
pletă Debu. — Ia uite-te bine pe malul celălalt, 
exact în linie dreaptă în fața noastră — nu cumva 


oamenii aceia fac acelaşi, lucru ? 

Borodatov privi cămășile albe ale soldaților pe țăr- 
mul celălalt al radei şi observă că și acolo se pietruia 
un drum proaspăt tăiat în mal. 

— Da, văd... Va să zică, între ambele ţărmuri vor 
circula șalupe și barcazuri cu încărcături, — spuse el. 

— Hm, oare numai atît 2... Nu cumva vor să con- 
struiască un pod în punctul acesta ? — Așteptind răs- 
punsul, Debu se uită la Borodatov, strîngînd buzele 
subţiri. 

— Un pod peste radă? — se miră Borodatov. — 
Ehei, păi ce, asta e o treabă uşoară ? Un, doi... și gata 
podul ?... Ce vorbeşti, Ippolit Matveewvici ! Așa ceva e 
um lucru serijos işi s-ar fi auzit, dacă s-ar fi pus la 
cale! Apoi, alții ca alţii, dar noi, geniștii, am fi 
ştiut 1... Să construieşti un pod atit de lung, să unești 
Partea de Sud cu Partea de Nord... oho! Ar fi ceva 
straşnic | 

Emoţia pe care o simţi Borodatov închipuindu-şi un 
asemenea pod, îl făcu să se explice cu Debu pe loc. 

— Ştii, Ippolit Matveevici, că mă însor cu Varenka 
şi că am şi obținut aprobarea ? — întrebă el dintr-o 
dată, simplu. 

— Vă doresc dragoste și înțelegere ! Vă felicit! — 
răspunse Debu tot atît de simplu, fără o clipă de ezi- 
tare şi-i întinse mîna. 

Borodatov se uită ţintă la. Debu, deși acum, după 
ce spusese ce avea de spus, nu mai simțea jena pe 
care o simțise intens mai înainte. I se părea că obra- 
jii supți ai lui Debu se roşiseră uşor, cu toate că 
buzele subțiri schițau um zîmbet prietenos. 

Borodatov îi ținea mîna într-a sa și aștepta de la 
el altfel de cuvinte, nu atît de banale, de indiferente. 
Debu înțelese şi adăugă : 

— Întrucît Varenkăi îi doresc numai bine, mă bucur 
pentru ea şi mă bucur foarte mult! Dumneata, numai 
dumneata o vei face fericită... în măsura, bineînțeles, 
în care se poate vorbi de fericire în Sevastopolul de 
acum... Fiindcă a venit vorba, poate vei fi mutat un- 
deva de aici ? 

— Unde aş putea să fiu mutat? — întrebă mirat 
Borodatov. 

— Ei, parcă n-ar fi unde? La Nikolaev, de exem- 
plu... 
— Amenință ceva Nikolaevul ? 

— Cu toate astea, Novosilski a fost mutat la Niko- 
laev... Și alți cîțiva mai mici în grad. 

— Au fost trimişi să se odihnească, să se vindece 
de răni și de contuzii... Dar noi ce avem? Fie ce o 
fi, o să rămîn cu Varia aici... E drept că după regula- 
ment, în urma căsătoriei, Varia ar trebui să plece din 
comunitatea surorilor de caritate, dar ea nu vrea să 
părăsească spitalul. 

— Păcat !... Ar fi bine dacă ai convinge-o să-l pă- 
răsească, — spuse cu duioşie Debu. — Ştii şi dum- 
neata că a fost bolnavă de tifos, să nu se mai îmbol- 
năveașcă de altceva, doamne fereşte... Ai grijă de 
ea | 

Rugămintea aceasta a lui Debu părea pe deplin 
sinceră şi  Borodatov, care încă îi ţinea mîna, i-o 
strînse «nai puternic şi zise: 

— Îţi mulţumesc! Poate am să reuşesc s-o con- 
ving, iar dacă nu, o vom face împreună. Să vii nea- 
părat la nuntă! 

— Dacă nu ai nimic împotrivă, am să viu. 

— Te rog, te rog mult! Şi Varia de asemenea. 

Debu întrebă în ce zi va îi nunta, apoi spuse: 

— Dacă nu voi fi de serviciu în ziua aceea... 

— Caută să nu fi! 

— De căutat, căutăm bucuroşi, numai că sîntem 


oameni prea mici! — răspunse Debu, pe un ton glu- 
met. 

— Neapärat, neapărat! — insistă Borodatov, luîn- 
du-şi rămas bun. — Fără dumneata, n-o să ne sim- 


țim pe deplin mulțumiți ! 
Cu inima  ușurată el porni spre vislaşii care îl 
așteptau lîngă barca lor. 

Nunta unuia dintre bravii ofiţeri cu cea mai tînără 
dintre surorile de caritate era fără îndoială un mic 
lux, admis de autoritățile superioare ale garnizoanei 
Sevastopolului, probabil, din plenitudinea sentimen- 
telor părintești care le cuprinsese dintr-o dată. 

Serbarea de la 1 mai a regimentului Ohotsk, apro- 
bată de asemenea de către Sacken, se .desiășurase 
larg, în cîntecele corurilor regimentelor, în sunetele 
famiarelor, în scînteierea jocurilor voiniceşti, cu scopul 
de a cinsti nu numai pe ostaşii regimentului Ohotsk, 
care vreme de o jumătate de an rămăsese neschimbat 
și dîrz în apărarea oraşului şi a Crimeii. Era sărbă- 
toarea întregii eroicei garnizoane, în mod conştient le- 
gată de această dată jubiliară. 

Ce putea să reprezinte nunta modestă a unui sub- 
locotenent genist, care trecea neobservat şi a cărui 
tumică ponosită nu era încă împodobită cu mici o de- 
coraţie ? 

Totuși, la catedrala sf. Mihail, a cărei cupolă era 
străbătuiă deja în trei locuri de ghiulele — aşa 
încît porumbeii zburau liber prin spărturi — clopo- 
tele plesnite sunau solemn şi vesel. 

In pridvorul dărîmat pe jumătate de o ghiulea, se 
îngrămădeau curioşii, care se strinseseră cine știe de 
unde şi încă în număr mare, printre care, ca întot- 
deauna la cununii, predominau femei cu basmale pe 
cap. 

Corul cînta, iar mirele şi mireasa stăteau în fața 
tetrapodului sub cunumniile pe care le țineau deasu- 
pra lor cavalerii de onoare, schimbîndu-și mereu 
mina... Cavalerul de onoare al mirelui era un ca- 
marad de-al lui Vitea, sublocotenentul Sikorski, iar 
cavalerul de onoare al miresei era căpitanul-locote- 
nent Stețenko, care de cîțiva ani avea legături strîn- 
se cu Borodatov. Nici subofițerul Debu nu respinsese 
invitaţia fericitului său rival. Deşi catolic, el asculta 
cu atenție cuvintele preotului şi cîntările corului, dar 
mult mai atent, totuși, urmărea cîtă conştiinţă a im- 
portanței momentului era zugrăvită pe chipul Variei, 
fie atunci cînd ținea cu degetele-i ușor tremurătoare 
lumînarea împodobită cu beteală aurie, cînd schimba 
cu mirele verighetele, sau cînd înconjura cu el de 
trei ori tetrapodul, făcînd să-i lucească crucea de aur 
pe care o purta pentru ultima oară ca soră de cari- 
tate, | 

Corul cînta  însuflețit „Isaia dănțuiește“... Trei 
porumbei — unul -alb-egieniu şi doi vineții — așezați 
pe catapeteazmă, se uitau cu multă curiozitate la 
această privelişte pe care o vedeau pentru prima 
oară în viaţa lor. 

Daşa, cea dintii soră de caritate rusă, cu medalia 
ei strălucitoare de argint prinsă de panglica roşie cu 
margine galbenă a ordinului sf. Anna, era și ea de 
faţă la sărbătoarea prietenei sale, împreună cu cîteva 
surori din cele venite de la Petersburg. Hlaponin, 
întîrziind, sosi către sfîrşitul ceremoniei. Îngrijorată 
la gîndul că i s-ar fi putut întîmpla iarăşi ceva în- 
grozitor, căci bubuiturile de pe baterii, deşi rare, con- 
tinuau să răbufmească, Elizaveta Mihailovna întor- 

cea adesea capul spre ușă, aşteptîndu-l, iar cînd el 
se apropie, ea se îmbujoră ca o fată. 

— De ce ai întirziat? — îl întrebă ea la ureche, 
tulburată.. 

— Am aşteptat să pot trece peste radă, — răspunse 
el liniștit. 

Elizaveta Mihailovna era adînc impresionată de 
cele ce se petreceau în fața ochilor ei în catedrală, și 
se gîndea nu numai la Varenka, la care ținea atît 
de mult, dar și la cele trăite de ea însăși în trecut, 
și nu numai la Varenka şi la sine, dar și la orfana 
Dașa, fata de matroz, şi la toate femeile din jur, la 
toți cei rămași pe socoteala lor proprie în Sevas- 
topolul bătut de focul a o mie de tunuri de asediu. 

Pentru ea ceea ce vedea nu era o simplă cununie, 
deşi a unor oameni cunoscuţi îndeaproape, pentru ea 
nunta aceasta era prototipul, simbolul, chezăşia acetei 
vieți noi, căreia îi era dat să înflorească în Rusia, pe 
ruinele Sevastopolului îngrășate din abundență cu 
sînge. Tinea bine minte și Hlaponinka, și pe oamenii 
din Moscova, înfricoşători în tunicile lor albastre cu 
eghileți bogați. ' 

Ea, care luase parte atît de direct și cu atîta căl- 
dură la pregătirile  grăbite pentru nunta Varenkăi, 
trecea acum şi prin emoţiile de mamă ale Kapitolinei 
Petrovna, nădăjduind că totul se va termina cu bine, 
că nu va pătrunde prin cupolă şi a patra ghiulea 
ca să provoace o nenorocire îngrozitoare... Îngrijorată, 
Kapitolina Petrovna se tot uita cu coada ochiului la 
cupolă, înclinînd puternic într-o parte capul ei mare în 
bonetă de sărbătoare. 

Ivan Ilici își ţinea bastonul în față, proptindu-se 
în el cu ambele miini, dar nu se uita la cupolă. Cer- 
ceta, fără să-şi ia ochii, pe alesul fiicei sale mai mari, 
iar Elizaveta Mihailovna îşi închipuia că el gîndeşte 
și acum aşa cum spunea cîteodată acasă : „Nu-i ma- 
rinar, Ci genist! Alt aluat, altă înfăţişare... Și parcă 
prea e serios, dar nici aşa nu-i bine... Se va înțelege 
care cu el fetiţa mea ?... La început, va fi cum va fi, 
dar pe urmă cînd se va isprăvi războiul ? Căci, ori- 
cum, el e aproape cu zece ani mai mare ca ea...“ 

Din cînd în cînd, îngrijorat de viitor, el clătina din 
cap drept confirmare a gîndurilor care îl stăpîneau și 
pe care Elizaveta Mihailovna le citea fără greş — 
după cum credea ea — în expresia ochilor lui. 

Micuța Olia, care stătea gătită şi curățică alături 
de maică-sa, era distrată şi încântată de toate lucru- 
rile acestea neobişnuite care se săvirșeau în jurul 
ei: şi cununiile grele după înfăţişare, care luceau pa- 
lid, şi luminile lumânărilor, şi vorbele ciudate ale 
cîntărilor, ca de pildă : „Fecioara a purtat în pîntece 
și a născut fiu pre Emanoil“, și faptul că sora ei Va- 
ria se săruta faţă de lume cu mirele său, că preotul 
cu capul chel, cu barba căruntă şi cu sprîncene în 
smocuri, luîndu-i de mîini, îi învîrtea pe amîndoi în 
jurul tetrapodului. 

Mai mult însă ca orice, după cîte vedea Elizaveta 
Mihailovna, pe Olia o uimeau porumbeii. Aceștia nu 
doreau de loc să iasă din catedrală prin spărturile 
cupolei; pesemne că le plăcea această „taină“ a 
cununiei, Fîlffitul aripilor lor se auzea mereu și zgo- 
motos pe sus, căci zburau de pe um loc pe altul, dar 
oriunde s-ar fi aşezat, — pe catapeteazmă, pe poli- 
candre, pe ramele icoanelor de pe pereți, — ei își în- 
torceau mereu căpşoarele spre mire și mireasă. 

Din biserică toată lumea porni spre căsuţa Zaru- 
binilor, şi tinerii căsătoriţi, şi părinţii Variei, și invi- 
taţii. Trăsuri de nuntă mu se găseau, dar mici nu era 
nevoie de ele, fiindcă drumul nu era lung și apoi era 
mai comod să mergi pe jos decît în trăsură, străzile 
fiind toate stricate de propile lăsate de proiectile. 

Seara era senină, caldă şi chiar liniștită, iar la ora 
aceasta canonada înceta de obicei pentru scurt timp. 


4 


Pe la zece seara, către sfîrşitul mesei, cea mai mare 
parte din invitați plecară, căci toți aveau îndatoriri 
de serviciu, rămînînd numai cei ai casei: Hlaponin, 
care putea să se ducă pe înălțimile Inkerman și dimi- 

neața, și Debu, care locuia în oraș, lîngă aminalitate, 
și fiind grad inferior, nu avea o funcție de răspundere. 

Debu făcuse cunoștință cu Hlaponin abia în seara 
aceea. Destul de rezistent, spre sfîrşitul mesei Debu 
totuşi se cam muie. Fie că era urmarea vinului băut, 
fie că îl copleşise o melancolie pe deplin explicabilă, 
el i se păru lui Hlaponin oarecum deprimat, mai cu 
seamă cînd începu să se plîngă că deși în decembrie 
trecut fusese propus pentru gradul de sublocotenent, 
pînă atunci nu i se aprobase avansarea, așa că nici 
urcarea pe tron a lui Alexandru II în locul lui Nico- 
lae I nu schimbase nimic în situaţia lui. 

— Împărații se schimbă, dar politica rămîne mes- 
chimbată, — spunea Debu. — Cînd bunicul meu a 
emigrat din Franța şi a venit în Rusia acum şapte- 
zeci de ani, el fugea de Marea Revoluţie și își salva 
străvechiul lui titlu de nobil... Şi iată acum, că doi 
nepoți ai lui — eu şi fratele meu mai mare — am rä- 
mas și fără grade şi fără titlu, nu din voinţa regi- 
mului revoluţionar francez, ci din ordinul unui mo- 
narh rus autocrat... Ce încurcătură de noțiuni fun- 
damentale ! Eu, francez, prin sînge, subofițer ca grad, 
îmi închin acum puterile, ba poate o să-mi dau şi 
viața, pentru apărarea Rusiei, împotriva cui ? In deo- 
sebi împotriva francezilor !... Crede-mă, Dmitri Dmi- 
trievici că mu din ordinul superiorilor mei îmi închin 
puterile și aş putea să-mi dau şi viața, ci pentru că 
iubesc Rusia... Spune-mi, nu ţi se pare doar o frază 


goală ? 
— Nu, de ce ?... Te înțeleg! — răspunse Hlaponin. 
— Rusia este o ţară mare! — spuse Debu cu căl- 
dură, privindu-l ţintă. — Cea mai întinsă țară din 


lume şi cu un viitor măreț... De cartea lui Gogol 
„Corespondenţă cu prietenii“ s-a rîs, dar... există un 
pasaj acolo : „Europa va veni în Rusia nu după fuior 
de cînepă, ci după înțelepciune, care nu se mai vinde 
pe mici o piaţă europeană...“ E o prorocire ! 

— Da, am putea spune că n-au trecut nici trei ani 
din ziua morţii lui Gogol și Europa a și venit la noi! 
— spuse zîmbind Hlaponin lui Debu. 

— Şi ce crezi, are să plece de la moi fără să-i vină 
mintea la cap ? Oho ! Încă ce minte are să-i vină după 
Sevastopol ! — răspunse Debu şi ochii îi scînteiară în- 
flăcărați. — Dar dacă Europei îi va veni doar min- 
tea la cap, în schimb Rusia va deveni înțeleaptă. 
. Războiul acesta, ca și dumnezeul lui Voltaire 1), ar 
fi trebuit inventat înadins, dacă nu ar fi avut loc în 
virtutea unor cauze cu totul fireşti... Va pieri o mul- 
time de oameni, poate mai mult decît a pierit pînă 
acum. Ce să-i faci ? Tot ce este mare în istoria ome- 
nirii cere pentru naşterea şi creșterea sa mult sînge... 
chiar și marea înțelepciune ! Un senator — anume So- 
loviov — a scris în „Note cu privire la problema ţă- 
rănească“, următoarele: „lobagii nu pot fi eliberați, 
pentru că sînt nişte. oameni primitivi, fără cultură, 
iar ca să-i luminezi, mu se poate, pentru că sînt io- 
bagi...“ Iată ce cerc vicios a rezultat! 

— Cum, cum ați spus ?! — se interesă şi Vitea. 

Debu repetă fraza, iar Vitea se uită la Hlaponin și 
la Borodatov, care era şi el acolo, și spuse cu mira- 
re: 

— Grozav a mai întors-o, ticălosul, orice ați spune ! 
Dealtfel, poate că nu înțeleg eu... 

— Nu, într-adevăr, a întors-o bine ! — aprobă Debu. 
— De această situație s-a izbit o dată, în propria-i ex- 
periență, însuși Petrașevski. Nici el n-a ținut socoteală 
că ţăranii trebuiesc luminaţi — cu toate că deocam- 
dată sînt iobagi — şi a vrut să introducă la țăranii 
lui nici mai mult nici mai puţin decît un falanster. 
Avea lîngă un oraș de provincie, mu prea departe 
de Petersburg, într-o pădure, într-un ținut mlăștinos, 
vreo șapte gospodării ţărăneşti... Un mic cătun alcă- 
tuit dim oameni plecaţi dintr-un sat. Erau acolo în 
total, socotind și pe copii, vreo patruzeci de oameni, 


1) Voltaire (1694-1778) — scriitor, filozof şi publicist francez. Lui îi 
aparține expresia : „Dacă dumnezeu n-ar exista, ar trebui să lie invental“. 
(N. red. ruse.) 

vreo zece cai şi vreo două-trei văcuţe... Alături de 
cătun era o pădure de pini de construcție, a boierului, 
firește, iar izbele țăranilor cam putreziseră şi ei ce- 
rură lemn boierului lor. Atunci lui Petrașevski i-a ve- 
nit o idee : în loc să le dreagă cocioabele, m-ar fi mai 
bine să facă de-a dreptul un falanster pentru ei, așa 
cum ne învață marele nostru dascăl Fourier ? A găsit 
un artel de tîmplari pe care l-a trimis în cătunul acela 
şi i-a dat o parcelă din pădure pe care s-o taie; şi 
lucrul a început... A trecut cît a trecut, mult, puţin — 
cum se spune în basmele ruseşti — şi falansterul a fost 
gata... Asta era în 1847. Nu se poate spune că Petra- 
șevski nu s-ar fi interesat personal de lucrări, nu... E] 
se apucase cu ardoare de această treabă şi venea des 
pe acolo. Trăgea în pădure, la pădurar, şi stătea de 
vorbă cu țăranii săi despre toate avantajele vieţii lor 
noi: odăile vor fi mari, curate şi luminoase, pentru 
fiecare familie în parte, dar într-o singură casă co- 
mună. Tot comună va fi bucătăria, comune grajdu- 
rile, staulele, hambarele, uneltele agricole şi vesela pe 
carg o cumpărase la Petersburg şi o adusese chiar 
el. Intr-un cuvînt, toate avantajele vieţii în comun 
erau, după părerea lui, evidente. Stătea de vorbă cu 
bătrînii pe care îi întreba dacă îşi dădeau seama că 
are să trăiască mai bine într-o singură izbă mare, 
în care vor fi sobe bune şi totodată nu vor mai locui 
în smîrcuri, ca miște culici, ci pe loc uscat. „Inţelegeţi 
— fi întreba — că aşa, în felul nou de trai, o să vă 
simțiți mult mai bine?“ „Voia dumneavoastră, boie- 
rule — răspundeau ei — cum e porunca așa o să fa- 
cem...“ Vedea el că-i ascund ceva și tac, dar se gîn- 
dea : „Deşi este împotriva voinţei lor, totuşi este spre 
binele lor!“ Și iată că porunci: „Miine să se mute 
toată lumea în casa cea mouă, iar caii să fie «duși 
în grajdul comun...“ După aceea plecă la pădurarul 
său, cu gîndul ca a doua zi să sărbătorească împre- 
ună cu țăranii instalarea lor în noua locuinţă... Cînd 
vine a doua! zi, ce să vezi? În locul casei celei 
noi, al hambarelor, al grajdului și în general în locul 

tuturor construcţiilor ridicate pentru traiul în comun, 
rămăseseră doar nişte stilpi înnegriți care fumegau ! 

— Au ars din întimplare, sau ei le-au dat foc? — 
întrebă Elizaveta Mihailovna. 

— Se înţelege că ei le-au dat foc... Iată ce în- 
seamnă orice răsturnare a lucrurilor, cînd această 
răsturnare nu este pregătită, şi iată de ce am spus 
eu că Războiul Crimeii şi tot ce este legat de el, re- 
prezintă o pregătire pentru transformarea vieţii ru- 
sești, izvorul înțelepciunii viitoare... Dar am fost 
cam fără obraz şi am stat prea mult la aceşti oameni 
buni, pe care îi iubesc foarte mult, desigur, dar care 
trebuie să se şi odihnească, — adăugă Debu, ridicân- 
du-se ca să-şi ia rămas bun. 

— Aşteptaţi, Ippolit Matveevici, — îl opri Vitea. — 
Știţi ultima noutate ?... Dmitri Dmitrici, probabil mici 
dumneavoastră n-o ştiţi — n-a ajuns, cred, pînă acolo, 
pe coclaurii aceia. Am păstrat-o anume pentru dum- 
neavoastră. 

— Ce noutate ? — se interesă Hlaponin. 

— Plăcută sau neplăcută ? — întrebă Debu. 

— Cred că mai mult plăcută decit meplăcută... As- 
cultaţi, domnilor !... Noaptea asta, un plastun viteaz, 
Ciumacenko, a luat prizonier. în fața bastionului Kor- 
nilov pe un ofițer de geniu englez, iar comandantul 
nostru de baterie, Piotr Ivantci Lesli... 

— Lesli? — se miră Hlaponin. — Dar Lesli a fost 
omorît pe bastionul trei ! 

— E fratele celui ucis... Vorbeşte bine englezeşte... 
L-a întrebat pe prizonier cum de s-a întîmplat. Adică... 
cum aţi făcut-o fiartă, de v-a adus în cîrcă plastunul 
nostru... Și închipuiți-vă ce a răspuns individul... 

Vitea făcu o pauză potrivită momentului, îşi roti 
privirea ochilor scînteietori asupra celor din jur și 
încheie cu însuileţire : 

— Iată ce a răspuns: „Eram tare abătut. Am su- 
ferit o pierdere foarte mare : în seara asta a murit de 

holeră prea onoratul nostru comandant suprem, ma- 
reşalul Raglan !“ 

— Cu-um 2 A murit Raglan ? 

— Asta-i straşnic ! 

— Ei? Aşa-i că-i bună noutatea ? — întrebă radios 
Vitea. 

— Noutatea mu e rea, fireşte, dar eu cred că ar fi 
fost mai bine dacă ar fi murit de holeră nu Raglan, 
ci mareșalul Pélissier, — spuse Debu. 

— Ar fi fost şi mai bine, dacă ar fi murit amîndoi, 
— completă Hlaponin. 

— Raglan tot era oarecum în umbră, — spuse Bo- 
rodatov. 

— În umbră sau în lumină, important e că el a 
adus aici pe capul nostru corpul de debarcare, — îi 
aminti Hlaponin, — și a fost în permanenţă coman- 
dantul suprem al englezilor... Nu, Vitea, asta este o 
noutate bună. Eh, tu, holeră, holeră... ce mai cavaler 
ai doboriît, pe cel mai bătrîn ofiţer englez! 

După ce declară vesel aceste cuvinte, Hlaponin luă 
uh pahar cu vin şi se adresă tuturor : 

— Propun, domnilor, să bem pentru acela căruia îi 
datorăm această noutate ! 

— Vitea ! În sănătatea dumitale |! — se adresă Eli- 
zaveta Mihailovna tînărului aspirant, dar Hlaponin 
își tinu soţia de mînă : 

— Nu pentru Vitea, nu ! Nici pe el n-o să-l uităm... 
Dar acum vreau să propun să bem pentru bravul acela 
de plastun, Ciumacenko, despre care am și auzit cîte 
ceva, ca despre un mare viteaz. 

— De acord, pentru plastunul Ciumacenko! — 
aprobă Borodatov ciocnind cu Hlaponim și toţi băură 
pentru el. 

Terenti Cernobrovkin, care tocmai în vremea aceea 
stătea la pîndă în faţa Malahovului, nici nu-și închi- 
puia că: îm sănătatea lui bea „prietenul“ lui, care, 
dealtfel, nu știa că el se află la Sevastopol, după cum 
nici Terenti nu avea de unde să știe cît avusese de 
sulerit Hlaponin la Moscova, din pricina lui, 

Capitolul V 
NAHIMOV 


Cele trei săptămîni care trecuseră din ziua memo- 
rabilă, cînd asaltul inamic fusese respins în mod stră- 
lucit, n-aduseseră mici o clipă de odihnă lui Nahi- 
mov. 

Fiecare zi era plină de griji, cu toate că bombarda- 
mentul rareori depășea o mie de proiectile pe zi, iar 
focul de arme era cel obişnuit. 

Grija pentru soarta oraşului, al cărui guvernator se 
socotea, crescuse chiar : cauza era canonada deschisă 
de escadra inamică în noaptea de 5 spre 6 iunie. 

Forturile deschiseseră şi ele focul asupra vaselor 
escadrei, iar canonada ținuse şase ore în șir, fără însă 
ca rezultatele focului să fie cunoscute. Mai tîrziu Na- 
himov personal imspectă cu atenţie felul în care fusese 
barată intrarea în radă prin sabordarea vaselor, apro- 
piindu-se de baraj cu o iolă. El constată că o parte din 
vase fuseseră mişcate din loc de furtuni, altele se în- 
fundaseră în nămol, încît catargele nu li se mai ve- 
deau și în fața lui se profilă primejdia unei pătrunderi 
a îlotei aliaţilor în radă, de unde ea ar fi putut să dis- 
trugă în scurt timp oraşul în părțile care deocamdată 
erau inaccesibile focului bateriilor de pe uscat. 

Ca marinar cu experiență, el socotea această încer- 
care din partea -amiralilor aliați mai mult decît posi- 
bilă, și el însuşi, în locul lor, ar fi procedat fără în- 
doială la fel. 

Concluzia aceasta îi răpi, firește, liniştea. El pro- 
puse la comandamentul garnizoanei luarea unor mă- 
suri neîntîrziate pentru apărarea radei ; îi părea rău 
însă să scufunde în acest scop vasele proprii. Rămînea 
o singură soluţie : să fie instalate baterii pe țărmul ra- 
dei, pentru a nimici escadra inamică, dacă va încerca 
i pătrundă înăvalru noaptea, pe linia vaselor sabor- 
dale, 

În urma stăruințelor lui şi sub supravegherea sa 
proprie, o asemenea baterie — treizeci de tunuri — fu- 
sese instalată pe Partea de Nord, între forturile Kons- 
tantinovski și Mihailovski. Era dispusă pe două rînduri 
etajate și căpătă numele de Nahimov. În afară de «a, 
nai departe, pe țărm, pentru cazul cînd totuși două- 
trei mave ar fi putut reuşi să pătrundă în radă, fură 
amplasate încă două baterii — una de zece, alta de 
patru tunuri — spre a acţiona exclusiv în interiorul 
radei. 

Cînd săpăturile fură terminate în cea mai mare 
grabă şi străjerii de fontă ai radei — patruzeci și 
patru de tunuri noi — ocupară locurile ce le fuseseră 
destinate, Nahimov răsuflă mai uşurat. In acest timp, 
însă, începuseră să fie aduse cu cai, cu cămile, dar 
mai ales cu boi, nişte bîrne groase de brad, care erau 
aşezate pe țărm, lîngă fortul Mihailovski. 

Bîrnele erau aduse din Herson, unde de obicei pe 
Nipru se trimitea materialul lemnos pentru nevoile 
Cernomoriei şi ale întregii Crimeie. Recepţionarea o 
făcea generalul de geniu Buchmeyer, din statul major 
al lui Gorceakov, tocmai cînd Nahimov inspecta ba- 
teriile instalate în urma stăruinței sale. Observîndu-l 
din depărtare, el se apropie de Buchmeyer. 

— Alexandr Efimovici, spune-mi, pentru numele lui 
dumnezeu, la ce trebuiesc birnele astea minunate? — 
se adresă Nahimov generalului locotenent, pe care îl 
stima pentru că era genist ca şi Totleben. 

Buchmeyer, cam de aceeaşi vîrstă cu Nahimov, dar 
aproape cu totul cărunt, avînd fire albe pînă și în 
mustăţile în formă de potcoavă, nu răspunse îndată. 
După ce îşi scoase chipiul, își şterse cu o batistă tran- 
dafirie fruntea înaltă şi tramspirată, şi abia după ce 
făcu toate astea, spuse alegîndu-și cu grijă cuvin- 
tele : 

— Pentru uşurinţa comunicațiilor între Partea de 
Nord şi Partea de Sud, luminăţia sa a ordonat să fa- 
cem aici legătura între ambele ţărmuri, printr-un pod, 
Pavel Stepanici. 

— Printr-un pod ?... În locul ăsta 2 Dar aici lăţi- 
mea e aproape de o verstă — ce vorbeşti dumneata ? 
— se miră nespus Nahimov. 

— Da, asta prezinlă o mare dificultate... De ase- 
menga și faptul că de dincolo, — şi Buchmeyer arătă 
cu capul spre bateriile inamice — vor începe să tragă 
fără să fie stînjeniţi cu nimic și mu ne vor lăsa să 
lucrăm. De construit, însă, trebuie să-l construim! 

— Ne-am descurcat pînă acum perfect și fără pod şi 
deodată... mda, tam-nisam, ne trebuie pod, mda... Hm... 
pod ! Un pod de pontoane! — spuse îndoielnice Nahi- 
mov, împlîntînd privirea ochilor săi albaştri, deschişi 
larg de nedumerire, în ochii căprui ai lui Budhme- 
yer. 

— Totuşi, recunoaşte şi dumneata, Pavel Stepantci, 
că o mare unitate militară poate trece mai repede pe 
un pod decît pe vase de transport. lar podul nu va fi 
de pontoane, ci din bîrne articulate. 

— Din bîrne ? Și lung de o verstă ? — se îndoi Na- 
himov, de data aceasta în calitate de comandant al 
apărării care construise el însuși un pod de pontoane 
peste Golful Sudic. 

— N-am mai avut nici eu prilejul să execut o astfel 
de lucrare, — răspunse modest Buchmeyer. — Am 
făcut un pod de trei sute şaizeci de stînjeni peste 
Dunăre lingă Ismail, dar era de pontoane... Apoi și 
condiţiile de lucru erau cu totul altele... Dar odată ce 
s-a ordonat, trebuie să-l facem ! 

— Chiar dacă este imposibil, mda ? 

Buchmeyer schiță un zîmbet. 

— Teoretic e totuşi posibil... de vreme ce știm că 
bîrnele plutesc pa apă și pot suporta o încărcătură 
mare... niște plute, unite la un loc. 

— Dar le va acoperi apa, unda, le va acoperi la 
cea mai mică hulă! — replică Nahimov și făcu din 
miîini cîteva mişcări energice, închipuind niște valuri. 

— Nu zic nu! Pe vînt, poate să le acopere... De 
asemenea, podul poate să se lase la trecerea greută- 
ților mari, să zicem, a tunurilor... dar asta, fireşte, 
este prevăzut. Uşurinţa comunicaţiilor, însă, este evi- 

dentă, fiind fără îndoială un mijloc de comunicaţii de 
prim nang... 

— Il vor «distruge, mda ! — spuse Nahimov făcînd 
un gest hotărît. 

— Cred totuşi, îndrăznesc să cred, că nu vor dis- 
truge tot podul, — zimbi iar Buchmeyer. — Ceea ce 
va fi distrus de proiectile se va putea repara... Vom 
lăsa pentru reparaţii o rezervă -de materiale. În sfîrșit, 
vom deschide şi noi focul din bateriile noastre : ei în 
pod, noi în ei... 

— Va să zică, cum rămîne atunci ? Este lucru ho- 
tărît... Vom avea pod, mda ! — exclamă Nahimov fără 
să-şi ascundă enervarea. 

— „Neapărat, — răspunse Buchmeyer. — N- aș pu- 
tea să-ţi spun cînd anume va fi gata, — asta depinde 
de multe împrejurări — dar că va trebui să fie gata 
cît mai curînd, pentru asta îmi voi da toată ssilinţa. 

— La revedere! — spuse deodată tăios Nahimov, 
apoi întinse grăbit mîna lui Buchmeyer și-și întoarse 
căluţul în direcţia spitalului marinei, pe unde se abă- 
tea de fiecare dată, cînd trecea pe Partea de Nord. 

— Ai văzut ticăloşie ? — strigă el zărind pe șeful 
spitalului, colonelul Komarovski, ieşit în întîmpinarea 
lui. 

Acesta nu-l văzuse niciodată mai înainte atît de mî- 
nios : fața i se înroşise ca la apoplectici, iar ochii lui 
albaștri se înroşiseră. 

Komarovski, un om cinstit din fire, stătea cu mîinile 
lipite de vipuşcă și cu pieptul scos în afară, căutînd 
să înțeleagă cine anume şi pentru ce anume putuse 
să-l pîrască amiralului, comandantul portului. 


— Ticăloşie, ticăloşie, ai văzut? — repetă Nahi- 
mov, uitîndu-se la el cu o privire nimicitoare. 
— Nu ştiu, — bîigui Komarovski, — ce doriți să 


spuneţi, prea înălţimea voastră ! 

— E-ẹ, zici că nu știi, și se întîmplă chiar sub 
nasul dumitale! — spuse strimbîndu-se Nahimov și-l 
întoarse pe Komarovski în aşa fel, ca să vadă bîrnele 
siivuite pe țărm: 

— Asta ce e? Ai? — arătă el cu mîna, 

— Se aduce  lemnărie, — răspunse Komarovski, 
ridicând spre el ochii nedumeriţi. 

— Aia e!  Lemnărie... Dar pentru ce... Vor să 
construiască un pod peste golf !... Vor să evacueze Se- 
vastopolul, aia e... mda! 

Colonelul Komarovski nu era surprins de faptul că 
se pregătea evacuarea Sevastopolului — avusese oca- 
zia să audă acest zvon şi mai înainte — ci de faptul 
că Nahimov îşi arăta tocmai faţă de el indignarea. 

Nahimov însă nu se sinchisea cine cra primul om 
căruia să-i strige ceea ce îl apăsa atit de greu. 

Intenția lui Gorceakov de a părăsi „nefericitul oraș“ 
nu era ceva nou pentru el: îl auzise adeseori vorbind 
despre aceasta şi la consiliiie militare şi atunci când 
venea pe Partea de Nord. După ce fusese respins asal- 
tul, însă, Gorceakov părea că se liniștise și toate or- 
dinele lui urmăreau să întărească prin toate mijloa- 
cele apărarea Sevastopolului. 

Insemna însă că acolo totul se făcea doar de ochii 
lumii, de paradă, iar ceea ce era adevărat, se pregătea 
în taină aici. Sub pretextul uşurării trecerii peste radă, 
a unităților militare destinate întăririi garnizoanei — 
în eventualitatea unui nou asalt — se pregătea, de- 
sigur, drumul pentru retragerea întregii garnizoane la 
Sevastopolului, care urma să se facă din ordinul eo- 
mandantului suprem, cîndva, sub protecţia nopţii, iar 
duşmamului triumiător să i se cedeze toi ceea ce cos- 
tase atîta trudă şi atîtea victime, fără număr și de ne- 
prețuit. 

Komarovski abia izbutea să stabilească o legătură 
între bîrnele de pe țărm şi evacuarea Sevastopolului, 
cînd Nahimov, clătinînd din cap, repetă abătut: 

— Ce ticăloşie ! Ce ticăloşie | 


2 


Pentru Nahimov, care era marinar, a părăsi Sevas- 
topolul — chiar şi după trei asalturi — însemna ace- 
lași lucru cu a preda inamicului nava după o luptă 
oricît de sîngeroasă. 

Te puteai mira — şi mulţi se mirau — de sîngele 
rece cu care el inspecta bastioanele cîteodată în 
timpul celui mai crunt bombardament inamic ; pentru 
el însă aceasta era ceva cu totul firesc. 

Din frageda tinerețe, se pregătise pentru luptă şi 
nu pentru succese uşoare în serviciu, prin saloanele 
superiorilor, sau în birourile comandamentelor. El nu 
era născut orator şi însuşirile lui administrative erau 
slabe, de aceea, în această privinţă, el recunoștea 
bucuros superioritatea lui Kornilov. 

In schimb, prin sângele lui rece în faţa primejdiei de 
moarte, care nu era deloc o poză, ci dimpotrivă, de o 
extremă simplicitate, el întrecea pe toţi camarazii săi, 
fiindcă avea sînge rece de întreprinzător, al unui 
matroz trecut prin foc, pentru care puntea navei este 
o fortăreață și căruia îi este dată posibilitatea de a se 
apăra de dușman, dar nu-i sînt date mijloace de a 
se ascunde, sau a fugi de el. 

În timpul luptei de la Navarin, vestită în analele 
bătăliilor navale, locotenentul Nahimov, tînăr încă — 
dar care apucase să facă o călătorie în jurul lumii — 
rămăsese tot timpul pe vasul-amiral „Azov“, alături 
de matrozi, lîngă tunuri. 

În această luptă, el, care înfruntase îurtumile a trei 
oceane și a mai mult de jumătate din mări, se călise 
definitiv. 

Lupta fusese neînchipuit de aprigă. „Azov“-ul 
lupta în același timp împotriva a cinci vase turceşti. 
El primise o sută cincizeci de lovituri şi toate catargele 
îi Îuseseră rupte, dar nu numai că reuşise să supra- 
viețuiască, ci fusese în stare — datorită acțiunilor fără 
seamăn ale matrozilor la tunuri — să scufunde două 
mari fregate, o corvetă și să incendieze o navă cu 
optzeci: de! tunuri şi o fregată, adică să nimicească 
toate cele cinci vase cu care angajase lupta. 

Nahimov fusese propus pentru decorare cu ordinul 
„Sf. Gheorghe“ și pentru înaintare la gradul de că- 
pitan-tocotenent, ca unul care se distinsese în luptă 
printre ofițerii inferiori, el însă nu făcuse decît ceea 
ce făceau matrozii de lingă el: diriţase focul tunu- 
rilor, fără să ia în seamă tirul inamicului, 

Navarin crease pe Nahimov-luptătorul, îl făurise 
și-i dăduse forma definitivă. Mai tîrziu, cînd devenise 
comandant de navă şi apoi al unei escadre întregi, el 
îi educa pe tinerii ofițeri, ca și pe matrozi, nu numai 
pentru trecerile în revistă, ci şi pentru luptă. 

Trebuise, ce-i drept, să aștepte mult această nouă 
luptă, douăzeci și şase de ani încheiați ! Altul, în acest 
timp, ar fi putut să se decălească, să devină indiferent, 
acumulînd cu amii grade, decoraţii și grăsime, să ca- 
pete doar un aer important de șef, un pas greoi şi un 
glas răgușit. Nahimov însă nu se decăli şi își făuri pa- 
gina lui strălucitoare — Sinope — în cartea celor mai 
mari bătălii de pe mare. 

A fost o victorie dublă, nu numai asupra flotei tur- 
ceşti, sprijinită de focul bateriilor de coastă, ci şi asu- 
pra furtunilor Mării Negre din lunile de toamnă. Să 
stai în larg cu o escadră de veliere cîteva săptămîni, 
cînd vînturile bat neîncetat, transformîndu-se în vijelii 
şi uragane — era şi acesta un act de vitejie de care 
fusese capabil numai Nahimov cu echipajele educate 
de el însuși. 

Jumătate din vasele escadrei lui Nahimov nu rezis- 
taseră la o astfel de încercare şi necesitau reparații, 
dar rezistaseră oamenii, uimind prin aceasta chiar şi 
pe amiralii flotelor engleze şi franceze care știau per- 
fect cu ce scop încrucișa cu atîta eroism pe furtună 
escadra lui Nahimov, și totuşi nu îndrăzniseră să por- 
nească în ajutorul taicilor, afirmînd că navigația în 
larg era imposibilă. 

Se stinseseră bubuiturile bătăliei de la Sinope și în- 
cepuse lupta îndîrjită pentru Sevastopol : aproape zece 
luni de crâncenă furtună, aproape o neîntreruptă bătă- 
lie de la Sinope. 

— Pavel Stepanovici, n-ar trebui să vă duceţi azi 
pe bastioane... 

— Dar de ce să nu mă duc? Acolo parcă respir 
mai în voie, mda... 

Era expresia cea mai nimerită... Mai în voie decît 
oriunde, Nahimov putea să respire numai pe bastioane 
adică pe aceleaşi nave de la Navarin și Sinope, care 
stăteau prinse în ancore neclintite și-și îndeplineau 

misiunea lor cumplită, cu toată blindeţea tipic ru- 
sească a echipajelor lor. 

Blond, cu ochi albaștri, radiind în clipele dintre 
lupte tocmai acea blîndețe rusească, el — amiralul 
plin — era cu totul accesibil oricărui matroz şi ascul- 
ta cu răbdare orice raport, însă, pe bastioane, în 
timpul celor mai violente bombardamente, Nahimov 
devenea mai sobru, mai atent, ridicînd glasul pină 
la strigăte stridente, căci altfel mu s-ar fi putut, dar 
rămânea acelaşi, cum. fusese în ceasurile excepționale 
ale Navarinului : matroz, la unul sau altul din tunuri, 
tunar şi nu comandant. 

Tocmai în aceasta însă consta adevărata lui măreție. 
El, amiralul, era matroz în suflet şi ştia precis, ca și 
matrozii, doar un singur lucru: Sevastopolul drag 
trebuia apărat pînă la ultima suflare. 

Cînd locotenentul  Butakov, fratele comandantului 
vasului cu aburi „Vladimir“, fusese ucis în bateria 
careg îi purta numele, el, amiralul, purtase pe umeri 
sicriul lui, cum numai un tată ar fi putut duce coș- 
ciugul fiului său. Toţi marinarii — ofiţerii şi matrozii 
— erau copii pentru acest holtei bătrîn, care însă nu 
era bătrîn ca vîrstă — cincizeci şi doi de ani nu este 
o bătrînețe adîncă — iar portmoneul lui era deschis 
tuturor. 

Nepotului său, însă, căpitanul de rangul 2 Voevo- 
dski, care era ofiţer de serviciu pe lîngă el, Nahimov 
îi spunea adesea şi cu toată seriozitatea : 

— Mi-e lehamite de tine, drept să-ți spun! Ce-mi 
tot aduci tot felul de hîrțoage, mda ? Poftim de cite- 
şte, Trei foi zmingălite din cap în cap, mda! Să îi 
spus totul în două cuvinte: mai trebuie să compun 
şi răspunsul, mda! Ce aiureală, doamne iartă-mă! 
Te miri cum mai au timp pentru hîrțoagele astea 
mizerabile, mda ! 

Pe matrozii de pe bastioane îi asculta întotdeauna 
cu atenție, dacă cererile cu care i se adresau priveau 
tragerile sau dispoziţiile care aveau nevoie de îmbu- 
nătățiri şi, adesea clătinînd din cap, le răspundea : 

— Asta, băiete, ai spus-o cu cap, mda! Aici ai 
dreptate ! 

Uneori, se întîmpla să asculte îndelung pe cîte um 
matroz şi deodată începea să se răstească la el: 

— Bazaconii ! Indrugi bazaconii... Isprăveşte! Ar 
trebui să te iau de ciuf şi să te păruiesc în lege, ca 
să nu-mi mai răpeşti timpul de pomană, mda ! 

După asaltul din 6 iunie, dădu ordin ca matrozul 
Koșka — pentru nesfîrşitele-i chefuri — să fie șters 
dim controalele bastionului trei şi trecut pe nava „la- 
gudiil“. 

— Las” să se trezească din beție şi să-și vină în 
fire, că aici are să tragă după el la băutură tot bas- 
tionul, mda ! — spuse el contraamiralului Panfilov. 
— După o săptămînă să-l luaţi înapoi, mda ! 

Comnvins însă că apa nefiartă, vara, poate să dău- 
neze sănătăţii, dacă nu i se adaugă vin roşu, el trimi- 
tea adesea pe bastioane butoaie cu vin. 

Matrozii bolnavi și răniți, care zăceau în spitale, 
erau pentru el obiectul unei griji deosebite : de obicei, 
nedorind să facă „scriptologie“, el dădea din banii săi 
ca să se cumpere pentru ei toate cîte aveau nevoie. 

Un ofițer din escortă, sosit din Petersburg, se pre- 
zentase în vizită lui Nahimov. Il întîlni la ieşirea din 
casă. 

— Ei, na, ce ţi-a venit? — se miră Nahimov, cînd 
ailă de la el scopul vizitei. — Ce rost pot să mai aibă 
vizitele astea aici la noi? Apoi nici nu sînt chiar atît 
de interesant, ca să merit să-ți baţi capul și să faci 
cunoştinţă, cu mine, mda... Dar uite, dacă doreşti, am 
să-ți arăt bastionul patru, mda... Asta e un lucru care 
merită să lie văzut; pe urmă vino la mine să luăm 
masa împreună, mda. 

Nahimoy n-avusese niciodată ocazia să ducă solda- 
ţii la atac, ca Hrulev de exemplu, sau chiar numai să-i 
comande : el nici nu învățase comenzile de infanterie. 
De asemenea, nu ţinuse niciodată discursuri soldaţilor 
și mici m-ar fi putut probabil să rostească vreodată 
o cuwîntare emoţionantă și cu zorzoane, cum se pri- 
cepeau să o facă unii meșteri în de-al de astea. 

El apărea în fiecare zi printre soldaţii de la bate- 
rii şi de prin redute, iar soldaţii vedeau acest lucru 


350 


si era destul ca să-l socotească pe acest amiral înalt, 
adus din spate și cu epoleţi de aur, drept un general 
de-al lor. Poate, nu chiar general, dar nici mai mic 
decît un general, ci mai degrabă ceva mai apropiat 
«le ei decît oricare general. 

Ei nici nu-l numeau amiral şi dacă vreun soldat- 
boboc întreba pe unul mai vechi : 

— Cine-i ăsta cu epoleţi care a trecut? 

Cel vechi răspundea cu un melipsit zîmbet de în- 
cuviințare : 

— Ăsta-i din flotă, Pavel Stepanici... Ajutorul co- 
mandantului garnizoanei, cum s-ar zice. 

Nu toţi soldaţii cumoşteau bine numele de familie 
al amiralului, care sosea la fortificaţii pe căluțul lui 
sur și cuminte, dar toţi, chiar dacă petrecuseră numai 
două zile în acoperire pe bastioane, ştiau că îi spunea 
Pavel Siepanici. 

Viceamiralul  Novosilski era pe bastionul patru 
chiar de la începutul asediului, după cum contra- 
amiralul Panfilov era pe bastionul trei. Cîţiva gene- 
rali, ca Semiakim, Schultz, prințul Urusov și alţii 
comandaseră în răstimpuri diferite sectoare ale liniei 
de apărare, însă Nahimov apărea peste tot și aproape 
zilnic. 

Părea că devenise una cu întreaga apărare a Sevas- 
topolului, se sudase puternic cu bateriile, cu redutele, 
eu arsenalul, cu portul, cu navele din golfuri, cu ma- 
trozii de la tunuri şi cu soldaţii din adăposturi și de 
pe banchete, cu casa cu etaj din capătul străzii Eca- 
terininskaia, în care locuia și unde era comandamen- 
tul Jui, în sfîrşit, cu căluțul lui sur, care îl scosese 
din încurcătură după cucerirea Kamciatkăi de către 
francezi... 

Tuturor li se părea că orice ai fi făcut, pe el, pe 
Pavel Stepanovici Nahimov, nu-l puteai desprinde 
de toate acestea. Sevastopolul fără Nahimov nu în- 
căpea în conștiința nimănui... 

Şi totuşi, la sfîrşitul lui iunie, Sevastopolul avea să 
rămînă fără Nahimov. 

Era în ziua de 28 iunie. În ziua aceea, aliaţii dez- 
lănţuiseră din zori un foc viu împotriva înălțimii 
Korabelnaia. Spre amiază, tirul slăbi din intensitate, 
dar după vreo două ore începu iarăși, mat ales din 
partea englezilor, împotriva bastionului trei. 

In timpul acesta, Nahimov, ca întotdeauma, lua 
masa cu aghiotanţii săi, și ca de obicei, în societa- 
tea acestor tineri, era vesel. 

Intre altele, întrebă pe unul dintre ei, pe locote- 
nentul Kostîrev : 

— la spune-mi, de ce a învins Nelson; la Trafalgar 
pe amiralul Villeneuve ? 1) 

— Avea artilerie mai bună! — răspunse Kosti- 
rev. 

— Slab! — spuse Nahimov clătimînd din cap, de- 
zaprobator.  Villeneuve n-avea nici el artilerie 
proastă... Numai artileria, totuşi, nu ajunge, mda... 
Dar dumneata ce crezi? — întrebă el întorcîndu-și 
privirea, în care llicărea o viclenie copilărească, spre 
un alt aghiotant, locotenentul Feldhausen, cel mai 
gospodăros dintre ofiţerii comandamentului său, din 
care cauză Nahimov îi dădea în păstrare toţi banii 
și tot el ținea evidența cheltuielilor, pe care, dealtfel, 
Nahimov n-o cerceta niciodată. 

— Probabil, pentru că nu şi-a pierdut curajul, — 
răspunse prompt Feldhausen. 


— Curajul? — repetă Nahimov. 
— Da, şi iau martor chiar pe Goethe, — întări ve- 
sel Feldhausen. — Goethe scria doar : „Dacă ai pier- 


dut averea, încă n-ai pierdut nimic: averea o poţi 
face la loc. Dacă ţi-ai pierdut onoarea, încearcă să 


cîştigi glorie şi onoarea o vei recăpăta. Dar dacă ai 


pierdut curajul, atunci ai pierdut totul !“ 


1) Lîngă capul Trafalgar cin Spania, amiralul englez Nelson a repur- 
tat în 1805 o victorie asupra flotei franceze, comandată de Villeneuve.- 
(N. red. ruse.) 

— Foarte bine, mda !... În privinţa curajului e per- 
fect, mda! Dar întrebarea este, de ce Villeneuve, și 
împreună cu el toate echipajele escadrei lui, au pier- 
dut curajul ? Ai? 

La asta Feldhausen nu putu răspunde și, fără să se 
mai adreseze celorlalţi — lui Koltovski şi căpitanului- 
locotenent Uhtomski,  aghiotantul cel mai mare în 
grad — Nahimov răspunse sigur, apăsat şi limpede: 

— Nelson a învins la Trafalgar pentru că pe na- 
vele lui pînzele erau bine întinse și totul era încordat 
la maximum, mda, iată de ce... Tocmai din pricina 
asta şi-au pierdut curajul, mda, franco-spaniolii !... 

Zimbi acestei. vechi glume a lui și adăugă : 

— În ceea ce vă priveşte, domnilor, vă rog să nu 
plecați după masă, pentru că trebuie să mergem la 
bastionul trei să vedem ce se petrede acolo... 

Aghiotamţii se priviră și Uhtomski spuse pentru toți: 

— Noi tocmai am dori să plecăm, Pavel Stepamici. 

— Ei, ma! Unde? — se miră Nahimov. 

— Trebuie să pregătim ceva pentru onomastica 
dumneavoastră de mîine, — spuse Feldhausen. — De- 
ocamdată nu avem nimic, vinul e pe sfirșite, și în 
genere... 

— Fleacuri! Prostii, mda!... Onomastică!... Aţi 
căsit şi voi timpul cînd să-mi serbaţi onomastica ! — 
„puse sincer nemulțumit Nahimov și dădu necăjit din 
mină. — Şi apoi cine o să vină la onomastică ? Toţi 
sînt ocupați și toți au de lucru pînă peste cap, mda!... 
N-am nevoie de o suită mare, desigur, dar dumneata 
şi cu dumneata, — se adresă el lui Koltovski și lui 
Kostîrev, — vă rog să rămîneţi neapărat, fiindcă la 
ora cinci plecăm, mda ! 

De obicei, Nahimov se odihnea după masă, căci se 
scula dimineața devreme. În afară de aceasta, după 
cîteva ore de muncă fără întrerupere, începea de obi- 
„ei să se facă simțită în ṣina spinării o contuzie pe 
care o căpătase în memorabila zi de 26 mai, cînd era 
cât pe ce să cadă prizonier: un proiectil explodat în 
apropiere de el zvîrlise o schijă, care îl lovise cu latul 
în partea de sus a spinării. Suportase această contu- 
zi pe picioare și refuzase ajutorul medical ce i se 

oferise ; spatele însă îi rămăsese mult timp învine- 
țit şi durerea încă nu trecuse. Medicilor, le spunea : 

— Vai de mine, ce tot îmi spuneți să mă tratez. 
Eu mă ţin în picioare numai pentru că sînt mereu 
ocupat, mda. Dacă aş ajunge să mă las să fiu tratat, 
s-ar isprăvi cu mine... Vorbesc foarte serios, vă rog 
să n-o luaţi drept glumă, mda! Dacă s-ar anunța 
acum sfîrşitul operaţiunilor militare, mîine aș cădea 
la pat, bolnav de friguri, mda ! Și în afară de friguri, 
s-ar putea să-mi găsiţi o duzină întreagă de boli... La 
vîrsta mea. și la gradul meu, omul poale avea de toate, 
fireşte! Numai să slăbești hățurile şi s-a terminat !... 
Atunci n-am să mă mai pot vindeca ! Amiral plin — 
asta e o boală cu totul incurabilă, mda; unde mai 
pui că trebuie să am neapărat şi vreo gastrită!... 
Doar am experiență în această privinţă... In treizeci 
și opt, prinţul Menşikov m-a trimis să mă tratez în 
străinătate! M-am tratat... Zece luni m-au tratat me- 
dicii din Berlin, iar pînă la urmă au făcut un consult 
și mi-au pronunțat sentința : incurabil! Vedeţi dum- 
neavoastră, absolut fără nici o speranță, mda !... 
Mi-am luat repede pălăria și am pornit acasă : dacă e 
vorba să mor, apoi să mor acasă, nu la Berlin, mda... 
Și iată, după cum vedeţi, trăiesc și astăzi! 

Nahimov nu trebuia să fie trezit: el dormea fără 
să se dezbrace şi se scula cînd își punea în gînd să 
se scoale... Asta era o veche obișnuinţă a lui... 

În redingota neagră lungă, care-l făcea să pară și 
mai înalt decît era, cu 'epoleţii de viceamiral, de aur, 
șterși de vreme, cu crucea mare, albă, la git, el ieşi 
din dormitor vioi. Odihnit după somn și proptindu-și 
ca întotdeauna pe ceafă chipiul alb se îndreptă îm- 
preună cu Koltovski și cu Kosttrev spre caii înșeuaţi. 

Ca niciodată, Koltovski avea o înfăţişare posomo- 
rită şi Nahimov remarcă aceasta : 

— Ce-i cu dumneata ? — întrebă el. — S-a întîm- 
plat ceva celor de acasă ? Ai primit vreo scrisoare ? 

— Nu, n-am primit nici o scrisoare, dar... poate că 
ar fi bine să nu mergeţi astăzi, Pavel Stepanici ? — 
spuse Koltovski cu jumătate de glas şi rugător, vor- 
bind ca un îiu tatălui său. 

— Aşa-a, mda ! Da’ de ce să nu merg ? — se miră 
Nahimov şi ridică sprînceana stingă. 

— Păi... aseară la cină... aţi vărsat nişte vin roșu, 
--— rosti Koltovski, privind copitele din față ale calu- 
lui său. 

— Aha, asta e, mda! — zimbi Nahimov. — Şi pe 
fața de masă s-a fonmat o cruce... Semn rău, mda! 
Că altceva m-ai de făcut decît să crezi în semne! 
Fleacuri, prostii, mda !... Mai bine încalecă... Iţi arde 
acum de semne, cînd ghiulelele au început să sară şi 
pe Ekaterininskaia și acu’ au să ne facă praf casa, 
mda... Dmitri Erofeici spunea că ar trebui să ne mu- 
lim în cazărmile Nikolaevskie... Acolo, cică, am fi mai 
in siguranță, mda ! He-e, dacă e să fii ucis, apoi poţi fi 
ucis oriunde... Pe cai! Ai auzit azi la masă: „Cine 
şi-a pierdut curajul, acela a pierdut totul !“ Vorbe de 
aur, mda! Dacă pe Totleben nu l-au putut păzi, îi 
merge tot mai rău, săracul, ce să mai vorbim despre 
mine, mda! Fleacuri! Să mefgem'! 

Intre timp, canonada continua, numai că nimeni nu 
o lua în seamă — oamenii se obişnuiseră cu ea — 
dar asta nu o făcea să fie mai slabă. Cînd micul grup 
de călăreţi cobora spre podul de peste Golful Sudic, 
o bombă trecu sîsfind şi pufăind pe deasupra capului 
lor şi Nahimov spuse zîmbind : 

— Vedeţi, ne și trimit un salut, mda! 

Se întoarse chiar să vadă unde anume va cădea 
bomba — atît de vioaie era dispoziţia lui la începutul 
acestui ultim drum, spre bastioane. 

Pe bastionul trei schimbul de focuri încetă ca de 
obicei, spre sfîrșitul zilei. Teama că tirul se va trans- 
forma în ceva serios, îl părăsi pe Nahimov, cînd îl 
întîlni pe comandantul sectorului trei, pe viceamiralul 
Panfilov, care se îndrepta. spre adăpostul său, să bea 
un ceai. 

Panfilov, un om voinic, cu înfăţişare calmă, fusese 
inaintat viceamiral de curînd, fiind propus pentru 

acest grad cu ocazia respingerii asaltului din ziua de 
6 iunie. Viceamiralul Novosilski, care comandase bas- 
tionul patru și bateriile vecine, nu era nici el din cei 
slăbuți, dar suferind mai multe contuzii se văzuse ne- 
voit să ceară a fi lăsat la odihnă şi fusese mutat cu 
serviciul la Nikolaev. Panfilov, însă, parcă era închis 
într-un cerc vrăjit, peste care nu îndrăzneau să zboare 
nici gloanţele, nici ghiulelele și nici schijele proiecti- 
lelor. ° 

Reținînd mîna lui Nahimov cu mîna lui mare, vin- 
joasă, caldă, îl pofti să bea un ceai făcînd semn cu 
capul spre samovarul scund, curățat sîrguincios, care 
scotea fum, mu mai puţin sîrguincios, lingă ușa adă- 
postului unde îl pusese ordonanța. 

— Nu, Alexandr Ivanici, mulțumesc, iubitule, n-am 
poită, — răspunse la invitaţie 'Nahimov, şi adăugă : 
— Dummeata du-te, trebuie să te odihnești, du-te, 
mda... Nu-i nevoie să mă însoţești, mă duc singur, 
mda. 

— Miine e sărbătoare : sf. Petru şi Pavel! Vă fe- 
licit cu ocazia onomasticii dumneavoastră, Pavel Ste- 
pamovici, — spuse blind Panfilov, îngustîind într-un 
zîmbet ochii săi, care şi așa erau mici, cenușii, cu 
reflexe verzui, și continuînd să ţină mîna lui Nahi- 
mov. 

— Uite, ca să vezi, miine e onomastica mea — am 
mai auzit asta la masă de la aghiotanţii mei, mda... 
Miine... Hm... mulţumesc, foarte multumesc, mda! 
Ce-ar fi să poftești miine la mine, dacă s-o întîmpla 
să ai vreum ceas liber, ce zici ? Mi se pare că aghio- 
tanții mei pun la cale un banchet şi vor să uimească 
Sevastopolul !... Vino, mda ! 

— Neapărat, Pavel Stepanovici, neapărat... Am să 
caut s-o şterg cumva fiindcă nu prea sînt semne că 
ei pun la cale pe mîine vreun asalt... Onomastica 
dumneavoastră o s-o serbăm ! Ca să vă însoțesc prin 
bastion, însă, asta intră în obligaţiile mele... 

Şi Panfilov nu se folosi de permisiunea de a se 
odihni și a bea ceai. Nahimov își lăsă calul lîngă adă- 
postul lui și porniră amindoi mai departe. 

Schimbul de focuri se liniştise, dar ghiulelele şi 
bombele continuau să zboare din ambele părți, în timp 
ce morţii şi răniții erau duși pe brancarde de pe care 
picura: sînge. 

Ca să mu reţină pe comandantul sectorului trei, 
atît de zelos față de obligaţiunile sale, Nahimov nu 
slătu mult acolo. El dădu numai un ocol bastionului, 
trecu pe la bateriile lui Perekormski, Nikonov și Bu- 
dişcev — ultima continua să se numească tot așa, deși 
fondatorul ei murise — cercetă fugitiv pe matrozii 
de lîngă tunuri, ca să afle cu cît se rărise familia. lor 
după ziua aceea şi să se infonmeze câți morţi și răniţi 
aveau, dacă erau tunuri lovite care trebuiau înlocuite, 
precum și ce lucrări urmau să fie făcute în noaptea 
aceea. 

Îmtorcâîndu-se din nou la adăpost, unde fuseseră lă- 
sați caii, şi luîndu-și în sfîrșit rămas bun de la Pan- 
filov, Nahimov porni spre intrarea dim spate a colinei 
Malahov, intenţionînd să inspecteze şi sectorul cinci 
— bastioanele doi şi unu. 

Pe bastionul Kornilov era relativ liniște, căci deşi 
se trăgea, focul era totuşi foarte anemic. In acea zi, 
francezii îi susțineau în general slab pe englezi. Nu- 
mai gloanțele de carabină şuierau adesea deasupra 
“apului, dar nimeni nu le mai lua în seamă, lucru ex- 
plicabil, desigur : o ghiulea de mare calibru putea să 
producă distrugeri mari, iar întîlnirea cu ea a oricărui 
dintre apărătorii bastionului putea duce numai la 
invarte ; o bombă dintr-un mortier de asediu se întîm- 
pla să smulgă, dintr-o grămadă sau dintr-un grup de 
soldaţi, pînă la treizeci de inşi deodată. Glontele, însă, 
chiar dacă își găsea o victimă, era numai una sin- 
gură, și de cele mai multe ori provoca numai rănire 
şi nu moarte. 

De cînd cuceriseră Kamriatka, francezii săpaseră 
lojamente în faţa ei, la o distanță mică de valul bas- 
lionului, comparativ cu cea dinainte, iar printre „des- 
perați“ erau trăgători excelenți care nu lăsau să le 
scape nici o țintă vie de pe fortificaţie și care căpă- 
laseră o deosebită dexteritate în tragerile asupra am- 
hruzurilor. 

E drept că ambrazurile erau acoperite cu colaci de 
otgoane, metodă născocită de căpitanul de rangul | 
Zorin, dar printre ele rămîneau totuşi mici spații, pe 
care pușcașii inamici le supravegheau cu atenţie. 

Cînd Nahimov ajunse pe bastion, în rămăşiţele fos- 
tului turn se făcea o slujbă cu prilejul ajunuiui săr- 
bătorii sf. Petru şi Pavel, iar comandantul sectorului 
patru, Kern, se afla acolo cu cea mai mare parte din 
ofițeri. 

Zărindu-l pe amiral, agentul de legătură al lui Kern, 
matrozul Korotki, se strecură repede în turn ca să ra- 
porteze despre sosirea lui, dar Nahimov se duse drept 
spre parapet şi, luînd luneta din mîna unui matroz- 
semnalizator, se uită prin ambrazură ca să vadă cît 
avansaseră lucrările francezilor în douăzeci şi patru 
de ore. 

Lucrările acestea se executau cu tenacitate, apro- 
piindu-se de Malahov cu zig-zagurile șanţurilor în- 
guste și ale tranșeelor largi, ta fel ca şi mai înainte, 
spre bastionul patru, și Nahimov — privind cu atenție 
fîşiile roşietice de pămînt aruncat de lopeţile: france- 
zilor — se gîndea că Totleben avusese dreptate cînd 
insistase să se sape galerii de mine în întimpinarea 
acestor duşmani prea insistenţi, cărora mu le puteai 
nega totuşi hărnicia, lucru în care ei îi întreceau ca- 
tegoric pe aliaţii lor englezi. 

Apropiindu-se grăbit de parapet, Kern văzu în ce 
primejdie se află amiralul: ambrazurile, ca aceea 
lîngă care se oprise Nahimov, erau locurile cele mai 
periculoase de pe bastion, dar Kern ştia că lui Nahi- 
mov nu-i place să i se poarte de grijă. Deodată, el 
își aduse aminte că a doua zi era onomastica amira- 
lului și imediat se gîndi să-l invite la slujbă, în turn, 
unde ar fi fost cu totul ferit de gloanțe. 

Kern se urcă pe banchetă, se opri la spatele lui Na- 
himov și începu, ca la raport, ducînd mîna la cozoroc : 

— Prea înălțimea voastră ! 

Nahimov se întoarse : 

— A-a, bună ziua! Unde ai fost ? 

— La slujba religioasă... Se oficiază acum în turn... 
N-aţi dori să luaţi parte? 

Kem era Sigur că găsise un pretext irezistibil de 
u-l face pe amiral să coboare de pe banchetă, dar Na- 
himov răspunse cu condescendenţă : 

— Poţi să te duci dumneata să stai pînă la capăt, 
mda... Nu te rețin ! 

Kern stătea în urma lui abătut. Pe figura lui bu- 
călată, triunghiulară se întipărise mîhnirea şi teama, 
căci gloanţele șuierau neîncetat deasupra capului lui 
Nahimov, sau se izbeau surd în colacul de otgoane, 
oprindu-se în el. 

— Toţi domnii ofiţeri ar dori să vă vadă la slujbă, 
prea înălțimea voastră, — spuse Kern la nimereală, 
fără să încerce să ghicească cum va reacționa amira- 
lul, care i se părea că nu este în apele lui. 

— A-a? Da, da, mda... Bine, am să vin şi en în- 
dată acolo, — mormăi Nahimov, fără să-și ia ochii 
de la lunetă și adăugă ca și mai înainte: — Pe dum- 
neata, însă, nu te rețin, mda. 

Kern știa că nu poate să-i spună de-a dreptul că 
acolo era periculos de stat: lucrul acesta îl supăra 
totdeauna pe Nahimov, iar acel repetat: „Pe dum- 
neata nu te rețin, mda“, suna ca un ordin. El făcu un 
pas înapoi și cobori de pe banchetă, şoptind la urechea 
lui Korotki să-l înduplece el pe amiral, care îl va ierta 
— ca matroz — pentru grija ce i-o purta. 

Korotki sări pe banchetă şi luă locul lui Kern. Toc- 
mai în clipa aceea, un glonte tras asupra amiralului 
se izbi alături de cotul lui, în sacul de misip al am- 
brazurii. 

— Ce zici de ei, hai? Trag bine, canaliile! — 
«puse Nahimov, întorcîndu-se pe jumătate, dar Ko- 
rotki holbă ochii şi strigă speriat : 

— Vă omoară, Pavel Stepanîci! Daţi-vă jos, pen-. 
iru numele lui dumnezeu ! | 

— Nu orice glonte te nimereşte în frunte, frăţioare ! 
— răspunse liniştit Nahimoy şi, peste o clipă, în- 
linse luneta semnalizatorului care stătea alături. 

Intre timp, Kem se gîndise la un alt mijloc ca să-l 
facă pe amiral să coboare de pe banchetă : el ordonă 
tunarului de la mortierul cel mai apropiat să tragă. 

Se giîndea că Nahimov va coborî îndată și se va 
apropia de tun, ca să spună cîteva cuvinte tunarului, 
bătrînul marinar Griadkov, pe care îl cunoştea, dar se 
întîmplă cu totul altfel. Semnalizatorul, luînd luneta 
din mîna amiralului, găsi de cuviinţă să o ducă și el 
la ochi, ca să vadă ce efect va avea bomba rusească 
în tranșeea iranțuzească. 

— Tii, strașnic ! — strigă el. — A zvirlit trei din- 
tr-o dată ! 

Nahimov, care se retrăsese de la ambrazură, se 
apropie din nou, ca să vadă cu ochii lui ce lovitură 
reuşită fusese trasă cu mortierul, dar în aceeași clipă 
se prăbuși pe spate... Şi mai reuşită fusese lovitura 
prin ambrazură a unui zuav: el lipsise Sevastopolul 
de unul din cei mai de seamă apărători ai lui. 

Korotki, care se lăsase într-o clipă într-un genunchi, 
prinse pe amiral în cădere și numai chipiul alb căzu 
de pe capul lui Nahimov şi se rostogoli jos de pe ban- 
chetă. 

Gloatele nimerise în frunte, deasupra ochiului stîng, 
trecuse prin creier şi ieșise pe după ureche. 

Oraşul era tulburat ca după o mare bătălie pier- 
dută : „Pavel Stepanovici a fost ucis !“ 

În timpul acesta, rănitul mai trăia încă, dar nu mai 
prezenta decît obiectul unei griji generale, condam- 
nată dinainte la zădărnicie. Moartea ţinea deja în 
ghearele ei pe eroul de la Navarin, de la Sinope şi 
de la Sevastopol, privind cu o liniște nimicitoare la 
sforțările oamenilor de a-l smulge din îngrozitoarea-i 
îmbrățişare. 

Locotenenţii Koltovski şi Kostîrev, zdrobiţi de du- 
rere, întrerupîndu-se unul pe altul, începură să dis- 
cute unde să-l ducă pe amiralul lor: la postul de prim- 
ajutor din Vilceaua Apollon, sau de-a dreptul în oraș, 
la Cercul Nobilimii. Kern, zăpăcit şi palid, cu ochii 
umeziţi, bolborosea : 

— La spital, la spital, pe Partea de Nord !... Aco- 
lo-i Hubbenet ! Pro-fe-sorul ! 

Matrozii, însă, care îl culcaseră pe „părintele“ lor 
pe o brancardă simplă, înnegrită de singe vechi și îi- 
chegai îl duseră cu încăpăţinare spre adăpostul su- 
rorii de caritate a bastionului, Praskovia - Ivanovna. 

— A-ah, doamne milostive... A-ah, măiculiţă !... Ah, 
drăguţule ! — porni să se văicărească Praskovia Iva- 
novna, frîngîndu-și mîinile mari şi goale. 

— Pe urmă, lasă că ai să bocești pe urmă, — oO 
opriră cu asprime matrozii. — Fă-i un pansament 're- 
pede! E nevoie de repeziciune ! 

Ochii lui Nahimov erau închiși. Faţa îi era galbenă 
și cîteva picături de sînge, amestecate cu creier, ră- 
măseseră prinse de cîrlionţii bălai de la ceafă. 

Pînă şi mîinile vînjoase ale surorii de caritate, de- 
prinse acum cu orice răni, tremurau vizibil în vreme 
ce pansau capul lui Pavel Stepamovici. 

— Cum socoţi, o scăpa cu viață ? — o întrebau în 
şoaptă matrozii. 

Ar fi vrut să audă măcar vorba ei obișnuită : „Nu-i 
nimic, să vă fie inima uşoară!“ — dar nu o auziră. 
Praskovia Ivanovna își lipi doar urechea de pieptul 
lui Nahimov, ascultă dacă-i bate inima, şi, ridicînd 
capul, spuse: 

— Duceţi-l la doftor, la postul de prim-ajutor, ce-o 
zice el... Vai, răii, călăii, ce-au făcut !... — și începu 
să plîngä dezlănţuit, simplu, țărănește, ca muierile... 

Din turn, fără să mai aștepte sfîrșitul slujbei, ie- 
şeau grupuri-grupuri, ofiţeri, matrozi, soldaţi şi toți 
se îndreptau spre brancarda pe care era dus trupul 
nemișcat al amiralului — sufletul apărării. 

— Ce? E rănit? Unde? În cap? De un glonț ?... 
E-eh ! 

— Se zice că i-a străpuns ţeasta ! 

— L-a lovit în cap ?... 

Dădeau deznădăjduiţi din miini, aţintindu-și privi- 
rile în pământ, pentru a-şi ascunde unul de altul slă- 
biciuriea. Unii ofiţeri încercau totuşi să se mîngiie, 
amintind cu glas tare de faimoasa rană a lui Kutu- 

zov, provocată tot de un glonte şi tot la cap, dar de 
un glonte turcesc. 

Unul dintre ofițerii de marină îşi aminti chiar ver- 
surile poetului Derjavin, despre Kutuzov : 


Prin tîmplă, moartea l-a străfulgerat 
Dar viaţa totuși i-a rămas întreagă, — 
Căci domnul, pentru vitejie, l-a păstrat! 


— Şi Kutuzov tot în Crimeia a fost rănit, — socoti 
necesar să adauge un alt ofiţer. 

— Da, aici în Crimeia, lîngă satul Aluşta... — pre- 
ciză al treilea... 

— Ceea ce este uimitor, domnilor, este că Kutuzov 
a fost rănit şi el tot în tîmpla stîngă, iar glonţul a 
ieșit pe lingă ochiul drept, asta o ţin minte bine, — 
spuse locotenentul Piotr Ivanovici Lesli, fratele lui 
Evgheni Lesli, mort cu ocazia exploziei magaziei de 
pulbere de pe bastionul trei, în timpul primului bom- 
bardament. 

— Nu-i destul numai că Kutuzov s-a vindecat, 
domnilor ! Putea să se vindece, dar putea să rămînă 
cretin toată viaţa... El însă a devenit prinţ de Smo- 
lensk ! 

— Ca să fim exacţi, prinţ de Smolensk a devenit 
după o altă rană, tot la cap. 

— Dar ce, a fost rănit de două ori? 

— Tocmai asta e, că a fost rănit de două ori! A 
doua oară în timpul asediului Oceakovului. 

— Şi tot în cap? 

— Tot! Glonţul a intrat mai jos de umărul obra- 
zului şi a ieșit prin mijlocul cefei... Medicii ziceau că 
e pierdut, iar el a tras frumușel pe sfoară medicina, 
pentru a doua oară | 

— Zdravăn cap a mai ayut! 
ru Poate că nici Pavel Stepanici nu l-o avea mai 
slab... 

Erau mulţumiţi să se poată agăța fie și de o umbră 
de speranţă, în vreme ce medicii de la postul de prim- 
ajutor de pe Korabelnaia, situat într-un loc mai ferit 
— în Vilceaua Apollon — declarau categoric că nu 

există nici o speranță și că rana este neîndoielnic 
mortală. . 

Aghiotanții lui Nahimov plecară în oraş să rapor- 
teze lui Sacken că amiralul este rănit mortal și să 
obţină ordinul de a i se sigila locuința, iar în timpul 
acesta Pavel Stepanovici, cu capul bandajat mai 
bine decît o putuse face sora de pe bastion, era tre- 
cut de matrozi peste radă, la spitalul de pe Partea 
de Nord. 

Era încă lumină. Barca luneca pe suprafața netedă 
a Radei Mari, pe care staționau cele cîteva mare şi 
vase cu aburi, cînd se petrecu ceva cu totul ncaștep- 
lat pentru matrozii vislaşi. Pavel Stepanovici des- 
chise deodată ochii, amîndoi ochii, deși se vedea că 
cel stîng se deschidea tu greu. Ochii albaștri ai lui 
Nahimov priveau fix, dar priveau la matrozi, la felul 
cum se mișcă vislele și cum se prelinge picurînd apa 
de pe palele lor... 

Matrozii se priviră bucuroşi, temîndu-se să scoată 
vreo vorbă. Pe la mijlocul radei, „părintele“ lor ră- 
nit, poate datorită aerului proaspăt de pe apă, sau 
mirosului mării, încercă să se ridice în capul oaselor, 
prinzîndu-se cu mîinile de braţele brancardei. Ce-i 
drept, după ce făcu acest efort, din pricina slăbiciu- 
nii, se culcă din nou şi închise ochii, dar matrozii nu 
numai că schimbau acum priviri, dar îşi făceau semne 
din cap, ca şi cum ar fi spus: „Ai văzut, cum îi pri- 
eşte ?!“ 

Căpitanul de rangul 1 Butakov, zărind de pe pun- 
tea vasului său „Vladimir“, cunoscuta redingotă nea- 
gră cu epoleţii masivi, capul bandajat şi brancarda 
din barca ce trecea pe alături, îşi duse mîinile la 
frunte și cu greu se dezmelici ca să trimită ordin şa- 
lupei sale cu aburi — care venea dinspre Partea de 
Nord — să iasă în întîimpinarea bărcii, să ia pe ami- 
ral şi să-l ducă pe ţărmul celălalt, cât se poate mai 
repede. 

Hubbenet tocmai atunci lipsea din spital: era la 
Totleben, a cărui rană care păruse la început ușoară, 
luase deodată un aspect grav. Piciorul se umilase, 
iar durerile ascuţite îl supărau tare pe bolnav, care 

— deși în pat — nu înceta totuși să dea indicaţii cu 
privire la apărarea Sevastopolului. 

Pentru a transmite aceste ordine, lîngă el se aflau 
în permanenţă doi-trei ofițeri de geniu şi nu păru ni- 
mic neobişnuit cînd unul dintre ei intră în biroul co- 
mandantului său, tocmai cînd Hubbenet termina cu 
pansarea piciorului. 

Chipul ofițerului era foarte tulburat. Profitind de o 
clipă cînd Totleben nu se uita la el, ofițerul făcu 
semne chirungului, invitindu-l să iasă pentru un mo- 
ment în altă cameră. Hubbenet, pricepu că voia să-i 
comunice ceva important şi ieşi. 

Ofiţerul îi spuse în șoaptă că Nahimov fusese ucis 
şi-l rugă să transmită generalului știrea aceasta cu 
menajamentele posibile. El ştia cât de mult îl stima 
şi-l preţuia Totleben pe Nahimov şi se temea că groaz- 
nica veste despre moartea lui va produce o impresie 
dezastruoasă asupra rănitului, 

Hubbenet fu şi el adînc impresionat. cu toate că 
amputațiile și alte operaţii complicate pe care le fä- 
cuse aici, la Sevastopol — și al căror număr ajungea 
la trei mii — păreau că ar fi putut să oțelească în- 
deajuns imima lui. 

Dar el se bucură, atît pentru Totleben, cît și pentru 
el însuşi, cînd nu mai trebui să-i transmită o ştire atît 
de excepțional de tristă : tocmai în clipa aceea sosi un 
agent de legătură, trimis de la spital, şi îi raportă că 
amiralul mu fusese ucis, ci numai rănit, și că medicii 
spitalului îl rugau să vină la un consult. 

Profesorul trebui să meargă în grabă de la un vi- 
teaz al Sevastopolului la altul, dar cînd apăru în re- 
zerva spitalului, pusă la dispoziţia lui Nahimov, me- 
dicii şi examinaseră amănunţit rana, scoțind din ea 
optsprezece sfărimături' din oasele craniului şi ajun- 
seseră la concluzia certă că moartea era inevitabilă 
şi iminentă, 

După obiceiul chirurgilor din vremea aceea, de a-și 
viri degetele în răni, ei constataseră că orificiul de in- 
trare al rănii lăsa să treacă liber degetul arătător, cel 
de ieşire fiind și mai mare... Acesta era efectul gloan- 
telor Minie€. 

Nahimov privea la Hubbenet numai cu ochiul drept: 
pleoapa ochiului stîng era închisă şi vînătă din pri- 
cina echimozei. Mîna dreaptă stătea nemişcată, iar cea 
stingă se mişca încercînd să ajungă la rană, astiel că 
Hubbenet trebui să împiedice aceste mișcări cu 
mîna sa. ni 

Străduindu-se să vorbească cît mai clar, Hubbenet 
îi puse una după alta cîteva întrebări, dar își aplecă 
zadarnic urechea. spre buzele lui: ele nu se mișcară. 

— Cunoştinţa lipseşte, — spuse în sfîrşit, îndure- 
rat Hubbenet și se apucă să scoată pansamentul apli- 
cat de curînd. 

— Gheaţă ! — spuse el pe un ton de comandă atît 
de hotărît de parcă acest mijloc simplu ar fi putut 
readuce pe rănit la viaţă. 

— Am trimis după gheață ! — răspunseră medicii. 

— Unde ați trimis ? 

— Am trimis pe la restaurante, poate s-o mai găsi 
pe undeva. 

— Deocamdată, în lipsă de gheaţă, puneţi-i com- 


prese reci, — spuse Hubbenet pe același ton de co- 
mandă. — Și daţți-i să bea apă rece cu lingurița de 
ceai. 


Apă pe dinafară și apă pe dinăuntru era singurul 
medicament pentru marinarul rănit! Medicamentul 
acesta îl învioră întrucîtva şi el începu să miște mai 
des mîna stingă, străduindu-se să deschidă ochiul 
stîng. 

O bucată mică de gheață — ultima — se găsise sub 
niște paie umede în beciul meînfricatului restaurant 
„Rostov pe Don“ din Korabelnaia. Fu adusă, ca un 
giuvaer nepreţuit şi în cea mai mare grabă, ca să nu 
se topească pe drum. Tot atunci, la repezeală, s-a 
creat și legenda că unul dintre aghiotanţii lui Nahi- 
mov, locotenentul Şkot, s-a dus călare după gheață la 
Simferopol, făcînd dus şi întors numai șapte ore şi 
toți credeau în legenda aceasta, întrucît toţi cei din 
Sevastopol doreau să-fie încercate toate mijloacele — 
chiar şi cele mai eroice — pentru a salva viaţa lui 
Nahimov. 

Moartea însă nu voia să plece de la căpătiiul lui... 

În dimineaţa onomasticii sale, Nahimov se simți 
parcă mai bine şi voi chiar să-şi smulgă pansamen- 
tul cu mâna stingă. Medicul care stătea de gardă 
lîngă el îi dădu la o parte mîna şi-l auzi bolboro- 
sind : 

— E-e, doamne, ce prostie... fleacuri,! 

Muribundul, firește, nu putea numi decît prostii şi 
fleacuri toate aceste preocupări şi griji pentru el, care 
era pe moarte. 

Către amiază, Hubbenet mai imagină încă un tra- 
tament : să se toarne pe capul muribundului apă din- 
tr-un ceainic de la oarecare înălțime, pentru ca ea să 
producă efect mu numai prin răceală, ci şi prin că- 
dere. 

Fie că acest mijloc avu efect, fie că Nahimov îşi 
aminlise că este onomastica lui şi că trebuia să se 
scoale şi să primească musafiri, spre surprinderea ce- 
lor din jur, el se ridică în capul oaselor. 

Dar nu numai că se ridică, dar şi arătă cu mâna la 
gît, ca să i se dea cravata, şi la umeri ca să i se dea 
redingota cu epoleți... Părea că se hotărîse să rede- 
vină Nahimov cel de altădată, să arate tuturor că nu 
se întîmplase nimic şi că degeaba îşi vîrîseră degetele 
în craniul lui şi-i făcuseră tot felul de pansamente şi 
de comprese. 

Starea aceasta de îmviorare tinu însă puţin. El se 
culcă din nou. de data aceasta mai mult pe partea 
dreaptă decît pe spate — și închise ochii. 

Sosi Gorceakov împreună cu generalul Kotzebue 
— unul lung şi slab,.celălalt scund şi rotofei — pri- 
mul foarte tulburat, iar celălalt calm, cum trebuie să 
fie un şef de cartier general. Cînd își făcură apariţia 
în baracă, unul dintre medicii militari tocmai turna 
pe capul muribundului o şuviţă rece de apă dintr-un 
ceainic mare de faianţă. Din cauza acestui tratament 
perna era udă, ca și cămașa, iar pe fața palidă luceau 
picături peste tot. 

— Pavel Stepanovici! — spuse lare Gorceakov, 
aplecîndu-se deasupra patului. 

Nahimov nu deschise ochii. 

— Pavel Stepantci !... Dragul meu ! — încercă încă 
o dată comandantul suprem, cu glas tremurător, să 
vorbească amiralului în agonie, dar amiralul nu auzi, 
nu pricepu și nu mai deschise ochii... 

Şi deodată Gorceakov începu să plîngă... Sprijinin- 
du-și o mână pe umerii rotunzi ai micului său Kotze- 
bue, iar cu alta acoperindu-și faţa, el plingea cu su- 
ghițuri surde, în timp ce capul i se cutremura şi spi- 
narea îngustă îi tresărea, plingea fără să se mai poată 
abține... Nu murea un oarecare, ci adevăratul, neîn- 
locuibilul conducător al apărării Sevastopolului, al 
acestui „nefericit oraș“ care îi pregătea poate și lui 
pieirea, dar pe care nu-l putea părăsi: nu-i permitea 
datoria, nu-i permitea Rusia... 

Între timp, zelosul medic de gardă turna întruma 
apă pe capul :muribundului, străduindu-se să-l facă 
măcar să se uite la prințul care plingea. Şi el reuşi în 
sfîrşit: Nahiimov deschise amindoi ochii şi-i opri la 
comandantul suprem. 

— lată! Se uită, luminăţia voastră ! — spuse bucu- 
ros medicul. 

Gorceakov își şterse în grabă ochii cu batista şi se 
plecă spre capul blond, ud, care zăcea pe perna udă. 

— Pavel Stepanici! Mă auzi, Pavel Stepanici 2... 
Mă Tecunoști ? 

Nahimov rămase cu privirea spre ochelarii lui Gor- 
ceakov, se uită cîteva minute, dar în ochii lui nu se 
putea citi nici un gînd. 

— Nu vä e frig ? — întrebă Hubbenet, aplecîndu-se 
asupra muribundului şi lipindu-şi urechea de buzele 
lui, dar buzele nu se mişcară. 

Gorceakov ieşi din baracă cu faţa plînsă. Nu mai 
rămînea nici o speranță. Dacă se mai putea vorbi des- 
pre ceva, ar fi fost numai despre înmormântarea lui 
Nahimov și în primul rînd despre cavoul în care toate 
cele trei locuri erau deja ocupate de sicriile a trei 
amirali: Lazarev, Kornilov, Istomin — astfel că tre- 
buia mărit cavoul pentru un nou sicriu... 

Căpitanul Butakov trimise un pictor amator „să 
schiţeze chipul“ aceluia care nu permitea pictorilor 
să facă acest lucru, atunci cînd era sănătos, activ şi 

în culmea gloriei — cum se întîmplase după bătălia 
de la Sinope — şi iată: de sub creionul nepărtinitor 
începu să apară fața palidă, trasă, lipsită de viaţă şi 
cu ochii închiși, pe care luceau doar ici și colo pică- 
turile de apă oprite în cutele obrajilor, şi se vedea alb 
pansamentul ce-i acoperea capul. 

O singură dată, de după un colţ — pe furiş — 
Timm reuşise să-l deseneze fugitiv pe Nahimov stînd 
pe bastion și să-i prindă profilul, poate, mai mult din 
memorie, decît după natură: şi acest desen al lui 
Timm a fost singurul care a rămas posterităţii pentru 
a-l aminti vag pe erou. 

Acum, eroul se stingea sub ochii medicilor spitalu- 
lui și ai acelora care avuseseră timpul şi posibilita- 
tea să vină pe Partea de Nord să-l vadă, socotindu-se 
că era o zi de sărbătoare... 

Medicii îi turnau apă pe cap, îi schimbau pansa- 
mentul sau îi pipăiau pulsul și numărau de cîte ori 
respira pe minut, dar își dădeau seama că toate aces- 
tea erau zadarnice, că viaţa se scurgea din trup prin 
urma lăsată în craniu de glonţ şi că în medicină nu 
existau mijloace care s-o reţină. 

În ziua de 30 iunie, la ora unsprezece dimineaţa, 
santinela care stătea în faţa barăcii ca să nu lase să 
treacă pe alături călăreţi sau căruțe, care să-l deran- 
jeze pe rămit, fu ridicată. Acum, nu-l mai putea de- 
ranja nimic. Inima lui Nahimov încetase să mai bată... 

Abia la ora trei, trupul lui Nahimov fu transportat 
peste radă în oraș, în casa de lîngă Cheiul Grafskaia, 
în care locuise în permanenţă. El dovedise totuși lui 
Sacken că nu fusese nevoie să se mute în cazărmile 
Nikolaevskie, unde ar fi fost mai ferit, fiindcă moar- 
tea nu-l aștepta în oraş, ci la postul de luptă. 

Întreg Sevastopolul aflase de moartea lui Pavel 
Stepanovici. În oraş rămăseseră puţini civili, totuşi 
se vedeau destui în mulţimea deasă care se strînsese 

lingă Cheiul Grafskaia ca să întîmpine barcazul în- 
doliat, remorcat de o șalupă cu aburi. 

Marea, brăzdată de valuri înspumate, se tălăzuia 
agitată și chiar rada era cuprinsă de o adîncă frămîn- 
lare. 

Panfilov, care fusese numit comandant al portului 
și ajutor al comandantului. garnizoanei, ridică per- 
sonal de pe barcaz, împreună cu trei căpitani de ran- 
gul 1, sicriul cu trupul neînsuflețit şi-l duse în casă. 

Acolo, trupul fu înfăşurat în pavilionul de pe „Im- 
părăteasa Maria“, străpuns în cîteva locuri de ghiu- 
lele, iar uşa rămase deschisă pentru cei care doreau. 
să-şi ia rămas bun de la amiral. Aceştia erau atît de 
mulți, încât umpluseră toată piaţa şi în fiecare clipă 
veneau alții noi, în grupuri, saw cîte unul. 

Numai matrozii, înșiruiţi pe două rînduri și intrînd 
în casă cîte doi deodată îşi luară rămas bun mai mult 
de o oră... Se strînse o mulţime de femei, cu toate că 
amiralul le trimitea în toate chipurile afară dim ora- 
şul asediat, pentru a evita morţi și schilodiri zadar- 
nice, şi se vărsară multe lacrimi lîngă trupul acoperit 
auster cu pavilionul de luptă. 

Nu plingeau însă numai femeile : surorile de cari- 
tate, nevestele soldaţilor și ale anatrozilor de pe Ko- 
rabelnaia, precupeţele, spălătoresele, soțiile şi fiicele 
ofiţerilor... Aveau ochii umezi şi matrozii, şi soldaţii, 
şi ofițerii, şi generalii, iar Gorceakov, sosit la cere- 
monia funebră, plînse din nou. 

Plîngeau după eroul mort ?... Poate numai după 
omul care ştiuse să-şi păstreze căldura sufletească, cu 
toi gradul şi situația lui în flotă, și în orașul asediat, 
cu toate bombardamentele zilnice şi luptele dese, cu 
toate condiţiunile grele ale asediului, condițiuni care 
fac inevitabil ca inima să se împietrească și sufletul 
să se înăsprească. 

Nu degeaba, vreo patru luni mai tîrziu — cînd Pe- 
tersburgul îl întîmpină pe Totleben venit la odihnă 
— un poet cu nume pe atunci, Apollon Maikov, nu 
putu să nu amintească de Nahimov. în versurile dedi- 
cate celui dintii : 

Nahimov s-a-ntrecut în vitejie 

Ca un soldat ce s-a trudit plin de avînt, 
Cu suflet de copil, fără să ştie 

Cît fu de simplu, şi de mare, şi de siînt! 


Îmmormîntarea s-a făcut a doua zi, seara. 

O baterie de cîmp — șase tunuri cu atelaje — se 
opri în piață şi două batalioane — matrozii într-o 
parta și soldaţii în alta — se aliniară pe drumul din- 
spre casă spre catedrala sî. Mihail. Mulțimea se în- 
grămădea pe bulevardul Kazarski, pe scara bibliotecii, 
pe toate locurile înalte din jur. Sevastopolul n-a văzut 
o asemenea afluenţă de lume nici înainte, nici după 
aceea. Funeraliile acestea erau deosebite și prin aceea 
că inamicul încetase tirul obişnuit, deși nu putea să 
nu vadă mulțimile uriașe din piaţă și de pe străzile 
învecinate. 

Îmcepuse chiar să circule un zvon, că navele ina- 
micului au încrucișat vergile şi au coborit pavilioa- 
nele — ca prinos al respectului față de eroul de la 
Sinope decedat — iar clipele erau atît de dureroase şi 
de solemne, încît toți voiau să creadă acest lucru. 

Sicriul înfășurat în trei pavilioane — cel de contra- 
amiral, de viceamiral, şi de amiral — fu scos din 
casă de aghiotanţii rămaşi fără părintele lor și dus la 
catedrală, iar de acolo, după prohod, fu transportat 
în cavoul nou, alături de cel vechi. 

Tunurile bubuiră în semn de adio, salvele a o mie 
de puști răsunară și meșterii zidiră în grabă cavoul... 
Cînd începu să se întunece și mulțimile de oameni se 
împrăştiară în urma batalioanelor de matrozi şi de 
soldaţi, care plecau, abia atunci începură să zboare 
rachetele în oraș, una după alta. Oamenii care nu 
aveau ce face, mumărară exact șaizeci de bucăţi. Erau 
foarte frumoase în zborul lor pe fundalul cerului de 
noapte, dar costau scump, aducînd prea puţine pagube. 

Și-au adus, însă, contribuţia lor la trista solemni- 
tate din seara aceea de 1/13 iulie, părînd nişte torţe 
funerare, aprinse de duşmani în cinstea eroului na- 
țional rus. 

Aspre torţe, ce-i drept, dar şi vestitul amiral, care 
nimicise pînă la ultimul vas al escadrei turcești, as- 

cunsă în golful Sinope, nu era considerat de către ei 
altfel, decît ca un om foarte aspru. 

El era într-adevăr aspru și pe mare și pe uscat, cu 
toată bunătatea lui, îndată ce era vorba de activita- 
lea pur militară a echipajelor și tocmai de aceea era 
atît de perfectă, tocmai de aceea uimise lumea, această 
activitate militară a „copiilor“ lui Nahimov, pe mare, 
ca și pe uscat, aici pe bastioanele Sevastopolului. 

Cu cîteva zile înainte de înmormîntarea lui Nahi- 
mov, fuse mult mai pompoasă, desigur, procesiunea 
cu rămășițele pămîntești ale lordului Raglan, pornită 
de la cartierul general al armatei engleze pînă la gol- 
ful Kamfşevaia, unde sicriul fusese îmbarcat pe un 
vas, pentru a fi dus în Anglia. , 

Opt perechi de cai cu valtrapuri negre trăgeau ca- 
rul mortuar cu sicriul, iar la fiecare colţ mergeau că- 
lare comandanții superiori ai armatelor aliate : în faţă 
Pélissier și generalul-locotenent Simpson — cel mai 
mare în grad dintre generalii englezi — iar în urmă 
Omer-paşa și La-Marmora, fiecare comandant suprem 
fiind înconjurat de statul său major, în strălucitoare 
uniforme de paradă. | 

Uniformele de paradă erau în cele mai felurite cu- 
lori şi croieli, împodobite cu broderii de aur și de 
argint și încărcate cu decorații, iar caii erau minunaţi 
şi şeile splendide. Trupele engleze la început, iar apoi, 
mai aproape de Kamîș, cele franceze, stăteau aliniate 
de ambele părţi ale drumului. Drapelul naţional en- 
glez, care acoperea sicriul, imnul naţional englez, exe- 
cutat de fanfare — toate acestea atit de pompoase şi 
numai de ochii lumii fură prezentate din plin, dar nu 
se vărsau lacrimi simple și calde lîngă sicriul acestui 
nenorocos „cuceritor al Crimeii“ întru satisfacerea 
bancherilor din City. 

Raglan care îşi pierduse un braţ la Waterloo, iar 
sub zidurile Sevastopolului își pierduse viața, potri- 
vit repartiției actelor de vitejie între conducătorii de 
oști aliaţi, trebuia să cucerească de la apărătorii for- 
tăreţei numai bastionul trei — Marele Redan — dar 
murise fără să îi putut face față acestei misiuni, iar 
armata engleză de sub comanda lui încetase să mai 

fie stimată chiar şi de către aliaţii englezilor, fran- 
cezii, care-i priveau cu mai mult dispreț numai pe 
turci. . 

Cînd Kamîşul fusese invadat de grisettele pariziene 
şi cînd uneia dintre ele se apucase să-i facă o curte 
asiduă un lord bogat, cu un grad destul de mare, gri- 
setta aceasta devenise într-o bună zi eroina taberei 
franceze. Ea, care se vindea fără scrupule, zvîrli în 
mutra grasă şi spilcuită a londului portmoneul cu aur 
pe care acesta i-l vîrise în mînă şi rosti patetic în au- 
zul tuturor : | 

— Pentru dumneata, sînt tot atît de inaccesibilă ca 
şi Marele Redan al ruşilor ! 

Pentru răspunsul acesta, ofițerii francezi o purta- 
seră pe braţe și o acoperiseră cu bani. Așa arăta înţe- 
legerea cordială — entente cordiale — a două dintre 
cele mai puternice națiuni europene în acest război. 


Capitolul VI 
LA INVADATORI ȘI LA NOI 


Orice corp viu, primind în luptă o lovitură simți- 
toare, se dă surprins înapoi, se micşorează, se com- 
primă, caută să strîngă rana, sau locul lovit și, nu- 
mai după o bucată de vreme, dacă adversarul nu 
atacă, începe să se gîndească la mijloace de atac. 

Când eşuă asaltul din ziua de 6/18 iunie, invada- 
torii recunoscură că fusese insuficient pregătit, că a-l 
repeta la scurt timp cu speranţa în succes însemna 
pur și simplu să te vîri în gura lupului și că trebu- 
iau luate încă multe şi urgente măsuri înainte de a 
te încumeta la un nou asalt. 

Locţiitorul lui Raglan, generalul Simpson, socotea 
printre aceste măsuri urgente și construirea unei li- 
nii ferate de la Balaklava pînă la poziţiile englezi- 
lor din flancul drept, de pe dealul Sapun. 

Lucrările de terasament în acest scop începuseră 
ce-i drept cu mult mai înainte — pe vremea lui Raglan 

- dar fuseseră oprite, întrucît potrivit convingerii 
generale care domnea înainte de asalt la cartierul ge- 
ncral al francezilor, s-ar fi putut dovedi cu totul inu- 
lile. 

Acum, englezii se apucaseră temeinic de așezarea 
lraverselor şi a şinelor, astfel că prima cale ferată din 
Crimeia începu să ia ființă, pentru a contribui într-o 
anumită măsură la sforţările îndreptate spre cuceri- 
rea Troiei ruseşti. 

Dar această grijă de a construi căi proprii de acces 
se lega de la sine în conștiința comandamentului su- 
prem al armatei aliate cu gîndul de a pravoca pagube 
simţitoare căilor de acces ale inamicului în locul cel 
mai vulnerabil. Asemenea loc uşor vulnerabil părea 
din depărtare — din peninsula  Hersones — podul 
peste Sivaș, de lingă Ciongar. 

Într-adevăr, pe podul de la Ciongar treceau unul 
după altul în Crimeia convoaie, aducînd multe lucruri 
necesare pentru trupele ruseşti — provizii, furaje şi 
muniții. Dim această cauză, flotila aliaţilor — care 
pătrunsese în Marea de Azov — primi în a doua ju- 
mătate a lunii iunie ordin de a distruge Gheniceskul 
și a debarca trupe pentru a îi trimise la Ciongar. 

Aşadar, micul Ghenicesk — care îndurase deja în 
luna mai un bombardament — văzu iarăși cîteva 
vase din escadra aliată adunate în fața sa, într-una 
din, zilele celei de a treia decadă a lui iunie. 

Dacă vasele acestea n-ar fi ameninţat cu nimic ora- 
şul, ele ar fi prezentat o frumoasă privelişte. Printre 
ele erau şi vase cu aburi prevăzute cu sbaturi sau cu 
elice şi nave cu vele. Ele se opriră în semicerc la vreo 
zece kilometri de oraş, ocupînd tot spaţiul dintre lito- 
ral şi insula Biriuci, pe care se găseau cîteva mii de 
gospodării de pescari. Trei camoniere, înzestrate cu 
obuziere mari, se apropiară de oraș și începură fără 
grabă o canonadă calculată. 

Proiectilele erau îndreptate asupra edificiilor care 
păreau mai bune după înfățișare, iar dintre acestea 
— între altele — făceau parte şi clădirile administra- 

ției sărăriilor, unde veneau cu treburi ciumacii 1), care 
cărau de aici în Ucraina uriaşe cantități de sare. Con- 
voaiele ciumacilor, care încărcau sarea, umpleau Ghe- 
niceskul și loviturile de pe canoniere erau îndreptate 
și asupra acestor convoaie, din care pricină multe că- 
ruţe erau sfărîmate, iar altele se aprindeau și ardeau 
ca şi casele din diferite părţi ale oraşului. 

Cum se adunau grupuri de oameni, ca să stingă in- 
cendiile, începeau să zboare ghiulele și rachete, ceea 
ce-l] determină pe Lobanov-Rostovski, care conducea 
și acum apărarea strîmtorii ce ducea în Sivaş, să dea 
dispoziţiuni ca incendiile să nu mai fie stinse. 

Catargele mavelor sabordate în luma mai în strîm- 
toare se vedeau încă deasupra apei, dînd de știre alia- 
ților că vasele încă nu fuseseră înghițite de mil şi că 
ele mai străjuiau încă la intrarea în golf. În afară de 
aceasta, în goli staționau cinci barcazuri cu soldați, 
dar Gheniceskul nu putea răspunde inamicului cu foc 
de artilerie, neavînd tunuri. 

Tirul asupra orașului, care începuse la amiază, ţinu 
pînă la căderea întunericului, cînd boii și convoaiele 
cu sare ale ciumacilor ucraineni fugiră în stepă val- 
vîrtej, scîrțiind din roţile meunse, iar acest scîrțiit în 
noapte nu era mai prejos în ceea ce privește zgomo- 
tul, ca bombardamentul din timpul zilei. Locuitorii ie- 
şiră şi ei din căsuţele lor, fugind cît mai departe în 
stepă și așezîndu-se acolo în tabără, în așteptarea eve- 
nimentelor viitoare. 

Evenimentele se desfășurau însă încet. Escadra ră- 
mase cîteva zile în fața Gheniceskului, iar numărul 
pavilioanelor aci creștea, aci descreştea, iar canonie- 
rele deschideau zilnic focul asupra oraşului. De cîteva 
ori, şalupe cu detașamente de debarcare se apropiau 
de strîmtoare, dar fiind primite cu salve de arme, pier- 
deau o mulţime de oameni și plecau în grabă. 

În aceste cîteva zile, Gheniceskul avu de suferit 
mult, mahalaua Gheniceskaia fusese arsă aproape pe 


1) Aşa se numeau în trecut în Ucraina țăranii care duceau cu boi în 
Crimeia grîne? şi aduceau de acolo pentru vinzare sare şi peşte. (N, 
red. rom.) 

jumătate şi gospodăriile pescarilor de pe insula Bi- 
riuci Îuseseră distruse, totuși, trei vapoare cu trupe 
de debarcare rămaseră zadarnic în larg, așteptînd să 
poată înainta spre strimtoare : amiralul care comanda 
escadra socoti că apărarea căilor de acces spre Sivaş 
și spre Ciongar era puternică și că detașamentul de 
debarcare va îi inevitabil nimicit fără nici un folos, 
așa că la sfîrşitul lui iunie ridică blocada și se retrase. 

Continuînd să încrucișeze în faţa litoralului, el tri- 
mise la începutul lui iulie o canonieră ca să bombar- 
deze Taganrogul, dar aci îl aștepta um eşec total. 

După ce trăsese toată ziua, ce-i drept la mari in- 
tervale — căci alegea cu multă grijă ţintele — pe în- 
serate, canoniera plecă spre limba de nisip Krivaia, 
dar făcu acest lucru fără mici o precauțiune și se îm- 
potmoli la vreo nouăzeci de metri de țărm. 

O sotnie din regimentul 70 al Oastei căzăcești a 
Donului fu cuprimsă de un explicabil entuziasm, vă- 
zînd în ce încurcătură intraseră navigatorii străini, 
care mai înainte făcuseră prăpăd în orașul lor. Caza- 
cii, care pînă atunci se ţinuseră la distanţă, galopară 
pînă la țărm, ascunseră caii pe după dîmburi și se 
strecurară pînă în bătaia armelor, deschizînd un foc 
viu asupra  matrozilor. 

Matrozii răspunseră cu mitralii din două tunuri de 
bronz, dar un vânt puternic din răsărit veni în aju- 
torul cazacilor, făcînd canoniera să se încline, aşa că 
tunurile nu mai putură trage, iar matrozii începură 
să se prăbușească sub gloanţele cazacilor care zum- 
zăiau pretutindeni. 

Auzind împușcături, în ajutorul sotniei mai veniră 
în goană alte două sotnii din acelaşi regiment, îm- 
preună cu comandantul acestuia, Demianov ; în timpul 
acesta echipajul canonierei coborî bărcile, căci nu se 
mai putea despotmoli prin propriile forțe şi suferea 
numai pierderi de pe urma focului cazacilor. 

— Fug, fraţilor, fug! — strigau cazacii. 

— Își iau tălpăşiţa ! 

— Las că-i prindem noi! 

— Cum ai să-i prinzi ? 

— Ai văzut, flutură steagurile ! 

— Ei, şi? 

— Păi la ei astea sînt ca şi drapelele! 

— Oare au să le lase? 

— Le-au şi lăsat! Zgtiește-ţi ochii ! 

— Hai, băieți, după steaguri ! 

Vreo douăzeci de cazaci, dezbrăcîndu-se la iuțeală 
porniră înot, deacurmezişul valurilor, numai în că- 
mäşi şi în izmene ca să aducă pavilioanele pe care 
marinarii englezi, în graba lor, sub roiul gloanţelor 
căzăcești, le lăsaseră într-adevăr în părăsire. 

Între timp, un vas cu aburi se apropie în ajutorul 
canonierei. Din mers, el trimitea în înotători ghiulea 
după ghiulea, dar cazacii se afundau şi înotau mai 
departe gîgîind ca gîştele, iar cei rămaşi pe țărm îi 
încurajau prin strigăte și trăgeau în bărcile care se 
depărtau. 

Vaporul nu putu să se apropie mai mult, căci ma- 
rea era acolo foarte puţin adîncă. Cazacii ajunseră la 
camonieră și începură să-și facă de lucru pe ea. 

Era un vas cu trei catarge, lung de patruzeci de 
metri. Cazacii, triumiînd, dădură jos amîndouă pavi- 
lioanele, unul mare şi altul mic. 

Is drapele, fraţilor ! 

— Dar tu ce credeai, că-i pînză de sac? 

— Dar tunurile ? 

— Ar trebui să scoatem şi tunurile ! 

— Se socoate pradă de război, cum să le lăsăm! 
— Dar pe ce să le încărcăm ? 

— Poate că o să vină bărcile noastre... 

— Unul e prea mare și n-o să-l putem mişca din 


w 


— Ăla are să rămînă, dar pe astea de bronz o să 
le scoatem. 

În întunericul care se lăsase, niște barcazuri se 
apropiară de canonieră. Cazacii traseră pe ele cele 
două tunuri de bronz, apoi scotociră cabinele și pun- 
tea și încărcară în grabă barcazurile cu toate bunu- 
rile de pe bord, fără să lase nimic din ceea ce putea 
fi dus pe barcazuri: cuşete, mese, scaune, veselă, 
lăzi, şi saci cu provizii, proiectile, pulbere, o cușcă cu 
găini, două perechi de viței... și cînd nu mai avură 

nimic de cărat — rămînînd numai ceea ce era fix — 
Iurnară pe punte ulei şi-i dădură foc. 

Locuitorii  Taganrogului  admirară o noapte în- 
lreagă incendiul care se vedea pe mare. Un asemenea 
incendiu este totdeauna frumos, mai ales cînd arde 
o navă, care cu puţin înainte — ea însăși invulnera- 
bilă — trimisese de pe bordurile ei bombele una după 
alta. 

Puntea şi catargele arseseră pînă dimineaţa, însă 
cazacilor începu să le pară rău că nu dăduseră jos 
tunul cel mare şi nu demontaseră mașinile. Cît privea 
incendiul, el se stinsese de la sine, îndată ce focul 
ajunsese la partea de sub apă. 

Cazacii veniră din nou în zori cu barcazurile lor 
lîngă canonieră, dar nu reuşiră nici de data aceasta 
să scoată tunul și să desfacă mașinile. “Valurile arun- 
caseră nisip în interiorul navei care se afundase și 
mai mult din pricina greutăţii, așa că trebuiră să lase 
gîndul de a se mai bucura de ceva. În schimb, cele 
două pavilioane şi tunurile de bronz fură trimise cu 
solemnitate, chiar în acea zi, la Novocerkask, capi- 
tala ținutului Oastei Donului : cazacii nu voiseră să 
cedeze altora trofeele lor, oricine ar fi fost... 

Îngrijorat în legătură cu siguranța podului de la 
Ciongar, Gorceakov trimisese acolo un mare detașa- 
ment de pază, dar inamicul nu îndrăznea să se încu- 
mete la acțiuni mari în acest loc şi în general în Pria- 
zovie. 

După moartea lordului Raglan, întărit și mai mult 
în situaţia de primul între egali — între comandanții 
supremi ai armatelor aliate — mareșalul Pélissier nu 
voia să-și fărimiţeze forțele, cît timp mu era cucerit 
Sevastopolul. Plin de amor propriu, el căpătase un bo- 
bîrnac destul de serios de la împăratul său, pentru a 
se mai gîndi la altceva decît la scopul direct al răz- 
boiului, anume cucerirea orașului și nimicirea rămă- 
șițelor flotei rusesti. 

Fură luate în consideraţie toate cauzele insuccesu- 
lui asaltului din iunie care eșuase într-un chip atît 
de lamentabil. Impetuozitatea lui africană se mai do- 
molise şi Pélissier ajunsese la hotărîrea că trebuia să 
acționeze încet, dar sigur, amânînd un nou asalt gene- 
ral al fortăreței, sau, mai precis, al taberei întărite 
— cum era de fapt Sevastopolul — pînă într-un viitor 
nedefinit, cînd se vor fi acumulat în acest scop des- 
tule posibilităţi, forțe și mijloace. 

În ciuda lui Pélissier, generalul Niel căpătase o 
mare greutate şi însemmătate. El nu numai că respin- 
sese energic toate argumentele generalului de geniu 
englez Jones, care eșuase complet în fața redutelor 
bastionului trei, dar planul lui de apropiere sistema- 
tică şi metodică de fortificațiile rusești, cu ajutorul 
tranşeelor, fusese în întregime aprobat la consiliul co- 
mandanţilor supremi. 

El ceruse de asemenea un număr considerabil de 
tunuri noi care fuseseră aduse, parte transportate pe 
mare, parte scoase de-a dreptul de pe mavele de 
război. 

Către sfîrşitul lui iunie cîteva baterii fură instalate 
pe malul înalt al Vîlcelei Kilen, pentru ca vasele cu 
abur ruseşti să nu se mai poată apropia de Golful 
Kilen, cum se întîmplase în ziua asaltului, cînd mătu- 
raseră cu focul lor un sfert din divizia lui Mayran. 

În afară de bateriile de pe Vilceaua Kilen, fură am- 
plasate încă nouăsprezece baterii noi, dintre care două 
franțuzești ţineau sub foc Partea Orăşenească, iar ce- 
lelalte — douăsprezece franțuzești şi cinci englezești 
— începură să acționeze împotriva Korabelnaiei, lä- 
sînd să se înțeleagă — chiar și pentru cei mai puţin 
iniţiaţi în tainele asediului unei fortărețe — că aici 
erau îndreptate toate eforturile asediatorilor. 

Glonţul care îl doborise pe Nahimov fusese trimis 
de la o distanță de numai o sută de stînjeni — atît 
de mult reușiseră francezii să se apropie pe la sffr- 
şitul lui iunie de colina Malahov. Faţă de bastionul 
doi, ei erau la o depărtare de o sută cincizeci de stîn- 
jeni, iar față de bastionul unu erau la o jumătate de 
verstă. Tenacitatea și energia cu care francezii ìna- 

intau spre Malahov, scurmînd cu tîrnăcoapele şi cu 
răngile solul tare şi pietros sub un foc continuu, erau 
de asemenea semnificative. 

Dealul pe care ruşii îl numeau la început Călctiul 
Strîmb, apoi Kamciatka, iar francezii îi spuseseră 
Dealul Verde, era acum acoperit de baterii; încăpu- 
seră pe el şase baterii şi toate erau îndreptate asu- 
pra Malahovului: 

Flota inamică, plasată în semicerc în fața Radei 
Mari, stălea în inactivitate, dar pe vase fuseseră ins- 
talate semnalizatoare optice. De pe gabiile acestor 
vase, cei care fäceau de cart urmăreau prin puternice 
lunete de marină deplasările trupelor rusești, atît în 
oraş, cît şi în spatele fortificațiilor de pe Korabelnaia. 
Telegraful optic transmitea bateriilor de asediu infor- 
maţii cu privire la concentratea trupelor și bateriile 
deschideau deodată: un foc neașteptat de puternic şi 
de concentrat care provoca pierderi mari. 

In timpul zilei, însă, bateriile aliaţilor îndreptau 
de obicei tirul de artilerie împotriva acelor sectoare 
ale fortificațiilor Sevastopolului, către care voiau să 
împingă noaptea tranșeele lor. Cît privea focul de 
arme, acesta continua cu violență în fiecare zi și nu 
mai puțin de cincisprezece mii de gloanţe trăgeau zil- 
mic carabinierii din ambele părţi. Lamsatoarele de ra- 
chete inamice trimiteau atît rachete incendiare, cît şi 
rachete explozive, nu numai asupra Părţii de Nord, 
ci şi în tabăra de pe înălțimile Inkerman. 

Cîteva nave mari, care stăteau fără treabă în radă, 
fuseseră avariate de focul bateriilor franceze din Vîl- 
ceaua Kilen, iar două magazii de pulbere săriseră în 
aer. În oraş, ba ici, ba colo, se declarau incendii, dar 
se stingeau de la sine; cupola catedralei sf. Mihail 
fusese dărimată tocmai în timpul unei liturghii dumi- 
nicale. 

Nu rămîneau însă datoare nici bateriile rusești. 
Spre sfîrşitul lui iunie şi începutul lui iulie, după sti- 
lul vechi, avuseseră cea mai mare cantitate de 
pulbere, astfel că la o mie de lovituri pe zi, din par- 
lea adversă, bateriile rusești răspundeau cu cinci mii, 
iar comandanții bateriilor vecine, chiar fără să pri- 

mească ordin din partea superiorilor — acționau în 
comun împotriva uneia sau alteia din bateriile ina- 
mice şi după ce o distrugeau, mutau focul în altă 
parte. 

Între timp, lucrările de terasamente la fortificaţii se 
desfăşurau într-un ritm atît de viu, încît uimeau pe 
inamic. lată. ce scria în această privință unul dintre 
ofițerii francezi»: 

„Rușii fac minuni, trebuie să recunoaștem aceasta 
fățiș şi în gura mare. Ei lucrează cu o iscusinţă şi 
cu o repeziciune de vrăjitori. Căldurile mari nu ne 
permit nici nouă, mici inamicului, să lucrăm mult în 
timpul zilei, dar privind Sevastopolul — puteţi lua 
aceasta în sensul literal al cuvintelor — nu trece 
aproape nici o dimineață în care să nu descoperim 
vreo nouă tranșee, sau ceva în felul acesta. Ceea ce 
e mai rău pentru noi, e că aceste lucrări noi au de 
foarte multe ori o mare influență asupra lucrărilor 
noastre şi ne silesc să facem schimbări care ne ră- 
pesc timp. De aceea, să nu credeţi cînd vi se vorbește 
despre o dată anume, hotărîtă pentru asalt. Cred că 
și comandanții noștri ar ezita să spună ceva precis 
în privinţa aceasta“. 

Campania Sevastopolului a fost mai întîi de toate 
opera muncii titanice a poporului rus, îmbrăcat în 
mantale cenușii. Cantitatea de pămînt săpată și arun- 
cată dintr-un loc în altul de soldaţi nu poate fi cu- 
prinsă în cifre. Un val continuu şi dublu se întindea 
pe o distanță de zece kilometri şi de aceea era vizi- 
bil, dar toate adele nenumărate tranşee, epolmente, 
lojamente, adăposturi, magazii de pulbere, puțuri şi 
galerii de mină, ca și mulţimea de alte lucrări mai 
puţin vizibile, refăcute pe deasupra în fiecare noapte, 
ba aici, ba colo, numai cu munca aceasta, de-a drep- 
tul uriașă, omul rus ar putea să se mindrească încă 
ani și ani îndelungați, ca de o pildă lăsată de stră- 
moşi ca să servească drept lecţie nepoților ! 

Către jumătatea lui iulie, comandamentul maritim 
din Sevastopol a făcut bilanţul consumului de mate- 
riale şi s-a constatat că de la începutul asediului fu- 
seseră instalate în baterii o mie trei sute cincizeci şi 

patru de tunuri scoase de pe vasele flotei, și opt sute 
şaptezeci şi şapte de tunuri luate din arsenal... Din 
prima zi a bombardamentului din Octombrie şi pînă 
la jumătatea lui iulie, numai comandamentul maritim 
consumase aproape şase sute de mii de proiectile... 
Cîte trebuie să fi fost consumate în acest răstimp de 
comandamentul trupelor terestre ? 

Da, Sevastopolul a făcut Europa să înţeleagă ceea 
ce este în stare să facă poporul rus, ca să-și apere 
fruntariile! Și prima putere apuseană care a ţinut 
cont de aceasta, a: fost Austria : în loc de a. se alătura 
Franţei și Angliei, în speranța unei viitoare împăr- 
liri a teritoriilor ruseşti, ea a început să demobili- 
zeze armata pregătită pentru a pătrunde pe teritoriul 
rusesc dinspre Dunăre. 

Această bătaie în retragere a Austriei învioră pînă 
şi pe amorţitul feldmareşal Paskevici, care socoti de 
cuviință să felicite pe ţarul Alexandru, atît cu ocazia 
„asaltului respins în mod strălucit la 6 iunie“, cît şi 
pentru „întorsătura pe care au luat-o lucrurile în Aus- 
iria“. 

Totuşi, uzinele militare ale Franței și ale Angliei 
lucrau, executînd comenzile avantajoase ale guverne- 
lor lor, flota comercială a statelor neutre din Europa 
se pusese în întregime la dispoziția aliaţilor și stive 
de proiectile — vizibile uneori chiar cu ochii liberi 
-— se depozitau lîngă bateriile aliaţilor, atît lîngă cele 
noi instalate, cît și lîngă cele vechi. 

În vreme ce apărătorii Sevastopolului puteau să 
adauge la fortificațiile tor numai patruzeci de tunuri 
noi — din care doar patrusprezece reveniră Kora- 
helnaiei — partea adversă le opunea o sută treizeci 
de mortiere noi, dintre care majoritatea era îndrep- 
tată îndeosebi împotriva Korabelnaiei. 

La jumătatea: lui iulie, bateriile de asediu numărau 
în total două sute cinci mortiere, iar în toate fortifi- 
cațiile Sevastopolului se aflau numai treizeci, şi toc- 
mai mortierele erau acelea care hotărau soarta fortifi- 
vațiilor şi a garnizoanei. Dar în afară de mortierele 
iulrate deja în acţiune, aliaţii mai avcau în rezervă 

două sute cincizeci din acei monștri cu guri mari şi 
așteptau să le sosească în curînd încă patru sute. 

În vremea aceasta, ca o contrapondere a acestor 
mortiere, din arsenalul Sevastopolului erau scoase la 
lumina zilei nişte rable care ar fi trebuit să stea în 
muzee, nu să privească prin ambrazuri. Și dacă în 
ultimele zile ale lunii iulie, odată cu patruzeci de mii 
de puduri de pulbere fură aduse şi o sută de mii de 
proiectile, acestea nu erau pentru tunuri de calibru 
mare şi de aceea mortierele de două puduri erau ne- 
voite să stea inactive. 

Aliaţii se pregăteau de un nou bombardament şi de 
un nou asalt general al fortăreței, mult mai minuţios 
decît înainte. Acum ei erau mai aproape de scopul 
pe care și-l propuseseră, de a pava Sevastopolul cu 
fontă... 

Acum ei erau mult mai aproape ca oricînd și de în- 
tăriturile ruseşti. Aproape pe întreaga linie a fortifi- 
caţiilor, tranșeele inamicului se apropiau la optzeci 
de stînjeni, iar pe alocuri chiar la mai puțin. 

De aceea, un foarte mare număr de gloanțe, din 
cele cincisprezece mii trase zilnic, ajungeau pînă în 
oraş şi roiau pe străzi, căutînd în cine să se înfigă, şi 
pătrundeau în case, dintre care cele mai multe aveau 
zidurile și acoperișurile sparte. Aceasta era situația 
către sfîrşitul lui iulie. 

Bateriile instalate pe foştii „Trei prunci“ trăgeau 
acum asupra orașului și străzile, dacă nu chiar în în- 
tregime, măcar pe jumătate, erau deja pavate nu cu 
ghiulele — ca la începutul asediului — ci cu schijele 
bombelor explodate și cu bombe care nu reușiseră să 
explodeze. 

Incursiunile de noapte ale garnizoanei — atît cele 
mici, cît şi cele mari — deveniseră atît de frecvente, 
încît aceleaşi echipe de voluntari le executau de cî- 
teva ori pe noapte. Matrozul Koşka, întors pe bastio- 
nul trei de pe nava „lagudiil“, încetase să mai nu- 
mere la cîte incursiuni luase parte, iar norocul lui 

se dovedise extraordinar. Deşi într-unul din ordinele 
pe garnizoană contele Sacken cerea ca „oamenii ce 
se retrag după terminarea incursiunii să nu se lase 
ialrași de dorința de a aduce vreun trofeu neînsemnat, 
întrucît trofeele acestea nu preţuiesc mici cît viaţa 
unui singur viteaz“ — Koşka nici nu concepea o in- 
cursiune, decît ca o posibilitate de a aduce vreo ca- 
rabină a inamicului, iar cîteodată chiar și două : ca- 
rabinele erau cumpărate apoi de către ofițeri. 

Către siîrşitul lui iulie, orașul fusese părăsit chiar 
și de cei care se îndirjiseră să rămînă în el, nădăj- 
duind fie în mila domnului, fie în rusescul „cine ştie“... 
Zarubinii fură printre ultimii care îşi părăsiră căsuţa 
de pe Malaia Ofiţerskaia. 

Mai precis, începuse să-i părăsească ea... O schijă 
mare de proiectil făcuse în perete o spărtură largă, 
iar în cameră dărîmase etajera și dulapul cu cărți. 
Din fericire, în timpul acela nu era nimeni acasă. 

Cînd Olia dădu schija lui Ivan Ilici, acesta clătină 
cu amărăciune din cap și spuse: 

— Ei, va să zică, s-a isprăvit... S-a isprăvit şi tre- 
buie... trebuie... să plecăm |... 

Marinar obişnuit cu tunurile, el puse schija pe 
masa rămasă încă întreagă, trase cu creionul o linie 
in jurul curburii ei, apoi ceru Oliei să lege o aţă de 
creion, şi cu acest instrument simplu desenă circum- 
ferința proiectilului. 

După aceasta spuse : 

— Uite cu ce... uite cu ce calibru au început să 
bată în noi. Cu cele de cinci puduri !... Ştiam eu... că 
drăguţa... că drăguţa asta e de cinci puduri! 

Schija era grea și Olia abia o ridicase de pe po- 
dea. „De cinci puduri“, în închipuirea ei, nu putea 
[i decît un sac cu făină... Un proiectil cît un sac cu 
fiiină i se păru foarte mare, iar casa lor începu să-i 
pară deodată mică, şubredă, ca din cărţi de joc, şi 
fetița se arătă de acord cu tatăl ei. " 

— Va să zică, trebuie să plecăm cu totul. 

Să plece pentru o bucată de vreme, fie chiar şi pen- 
Iru două săptămîni, devenise pentru ea ceva obişnuit, 

dar să plece cu totul — lucrul acesta îl simţi pentru 
înttia dată ca pe o necesitate evidentă. 

Arsenti — un alt militar al casei — văzînd gaura 
din perete, mobila sfărîimată și cărțile împrăștiate pe 
podea, de unde nu le adunase nimeni, hotărî liniștit : 

— Ne-a venit rîndul şi nouă! Cum s-ar zice, s-a 
isprăvi... Ne-am trăit traiul ! 

Kapitolina Petrovna, care începuse să-şi îrîngă mii- 
nile, se potoli deodată şi se apucă să se pregătească 
de drum, socotind că într-o asemenea situație orice 
vorbe sînt de prisos și te fac numai să-ţi pierzi timpul 
de pomană. 

Pentru ea, schija aceasta de bombă nu era decît 
un ultim imbold. Adeseori spusese că nu e permis ni- 
mănui să mai locuiască în Sevastopol, nici chiar fa- 
miliilor de ofițeri — se dăduse chiar un ordin în acest 
sens de către comandantul garnizoanei — şi dacă nu 
fuseseră încă trimişi sub escortă, era pentru că ni- 
mănui nu-i ardea acum de ei. 

Cazărmile Nikolaevskie, deşi foarte spațic `- erau 
ticsite pînă la refuz. În afară de Sacken, care îşi ins- 
talase lîngă sine nu numai comandamentul, dar şi 
vreo doisprezece ieromonahi din mînăstirea sf. Gheor- 
ghe — ocupată de francezi — în aceste cazărmi se 
mai găsea și un spital în care locuiau surgr' e cari- 
tate şi medici, iar pentru nevoile numeroşilor locatari 
ai acestei clădiri, care se întindea pe o lungime de o 
jumătate de verstă, se aflau acolo chiar și cîteva prä- 
välii care vindeau toate cele de trebuință. În ultima 
vreme, însă, se dăduse ordin ca și prăvăliile acestea 
să fie evacuate, căci se găsiseră destule instituţii și 
destui generali care doreau să se stabilească în acest 
loc, deocamdată încă ferit de bombardament. 

Ţinând seama de afluenţa de generali la cazărmile 
Nikolaevskie, Semiakin, care își pierduse auzul în bă- 
tălia de la Balaklava, dar căruia nu-i lipsea ascuţi- 
mea spiritului, denumise această clădire „depoul ge- 
neralilor“. ” 

Inainte, puteai să mai stai în „depoul generalilor“ 
și să te gîndeşti dacă locuinţa ta părăsită temporar, 
n-o fi fost prădată... Grija casei şi a lucrurilor consti- 

tuia, totuşi, ultima legătură destul de puternică cu 
tot trecutul anilor îndelungaţi. 

Schija bombei de cinci puduri 'rupsese în chip auto- 
ritar şi brutal această legătură. 

— Dar dacă... dar dacă așa cum este... întreagă, 
s-ar fi... s-ar fi spart aici, ai? — mormăia Ivan Ilici, 
dînd roată cu mîna în jurul lui şi scoţînd capul prin 
spărtură, să vadă piîlnia făcută de bombă. 

Plecarea de acasă nu constituia totuşi pentru Za- 
rubini o cotitură prea mare şi bruscă în viaţă din 
cauză că nici Vitea, nici Varia, nu mai locuiau acolo. 
După cîteva zile de la nuntă, Varia fusese mutată la 
un spital instalat afară din oraş, în bordeie și în cor- 
turi, iar odată cu ea îşi găsise acolo de lucru și Eli- 
zaveta Mihailovna. Arsenti alcătuia o legătură vie în- 
tre Dmitri Dmitrievici şi ea, dar în același timp — 
deși de scurtă vreme —apucase să se ataşeze de fa- 
milia Zarubinilor, integrîndu-se adînc în interesele lor 


care — vrînd-nevrind — se simplificaseră cu totul. 
O î- re nepreţuită a lui consta în faptul că era 


hotării: «a 'orice ar fi fost vorba — nefiind în firea lui 
să stea mult pe gînduri. 

Olia îl întrebă cu lacrimi în ochi, gata să izbuc- 
ncască în plâns : 

— Îngctro o luăm acum, nene Arsenti ? 

El îi „, punse fără să zăbovească: 

— Pe Partea de Nord... Unde am putea s-o luăm? 

— Bine, pe Partea de Nord, dar ce, s-au clădit ho- 
teluri acolo? — spuse nemulțumită Kapitolina Pe- 
lrovna. 

— Hoteluri, mehoteluri, vorba e însă că pământul 
ajunge pentru toți, — răspunse cu siguranţă Arsenti. 
- - Am văzut că generalii stau acolo în bordeie... D-a- 
poi, ce, eu n-am miini să încropesc un bordei? Fac 
lreaba asta cum nu se poate mai bine... 

— Un bordei ?... Pînă ai să încropeşti tu bordeiul, 

începu Kapitolina Petrovna, dar Arsenti o între- 
rupse cu seriozitate. 

"— Măcar de-ar fi fost iarna afară, cocoană ! Uite, 
liganii îşi fac vacul în frig şi dumneavoastră să nu 
pulcţi sta v-o trei zile? Unde mai pui că acolo e și 

piaţa la doi paşi, şi sînt de toate cele, nu ca aici... Și- 
afară de asta, nici gloanţele mu te supără... 

— Şi nici pînă la Varia n-are să fie departe, — is- 
prăvi în locul lui Olia, — mici pînă la Elizaveta Mi- 
hailovna ! Nu-i aşa, mamă ? 

Gospodăria personală a Oliei se mărise: cu toate 
neajunsurile asediului, Maşka ei aduse pe lume patru 
pisoi, unul negru, unul tărcat și doi albi cu codițele 
negre. Olia îi ducea acum într-un coş, îndreptindu-se 
cu toții spre -Cheiul Grafskaia, părăsind de data 
aceasta pentru mult timp casa lor dragă de pe Ma- 
laia Oiiţerskaia. 


Capitolul VII 
BASTIOANELE IN IULIE 


Cînd căpitanul de rangul 2 Guvenius, comandan- 
tuj unuia dintre bastioanele secundare, raportase alar- 
mat lui Nahimov, încă la începutul lui ianuarie, că 
englezii instalaseră o nouă baterie cu scopul evident 
de a ţine sub foc spatele bastionului lui, amiralul re- 
marcase expresia feţei acestui ofiţer superior şi îngri- 
jorarea de care era cuprins mu atît pentru bastionul 
lui, cît pentru el însuși, pentru propria lui siguranţă. 

Nahimov îi pusese atunci mîna pe umăr şi-i spu- 
sese în felul său, scurt, dar semnificativ : 

— Nu te neliniști, domnule Guvenius, noi vom ră- 
mâne cu toţii aici ! 

Aceste puține cuvinte însemnau foarte mult. 

Fireşte, el ar fi putut să-i răspundă că se vor lua 
măsuri în cel mai scurt timp pentru a opune noii ba- 
terii engleze, o baterie nouă rusească și că spatele 
bateriei nu va rămîne fără apărare. În loc de aceasta, 
însă — lucru de la sine înțeles — Nahimov preferase 
să spună altceva, ceva mult mai esenţial și mai im- 

portant: vom rămîne cu toţii aici !... Şi el a rămas 
într-adevăr... | 

Nu orice om poate să renunţe la sine dintr-o dată, 
fără ezitare, în clipa cînd este nevoie, însă la Sevas- 
topol — odată cu apropierea tranşeelor şi a bateriilor 
inamice — întreaga viață era alcătuită numai din 
asemenea clipe. 

Viaţa apărătorilor fortăreței îşi pierduse oare pre- 
qul? Nu, dimpotrivă, ea căpătase o valoare uriaşă, 
din care cauză toţi căutau, dacă era vorba. s-o piardă, 
apoi s-o piardă numai acolo, pe linia: de apărare, unde 
slăteau faţă în faţă cu duşmanul care se năpustise 
asupra Rusiei. 

În măzuința aceasta nu era nici poză, nici vorbe 
pompoase, ci aşa era pur și simplu aerul Sevastopo- 
lului pe care îl respirau cu toți. 

Luptătorii de circ au un anumit procedeu, acela de 
a stringe cu brațul capul adversarului... Firește, pen- 
tiru acest procedeu, brațul trebuie să fie foarte puter- 
nic, fiindcă și gîtul Iuptătorului este ca de taur. 

Sosită pe nenumărate nave la țărmurile Crimeii, 
Europa nu pornise în adîncul ţării, așa cum o făcuse 
odată imprudent Napoleon I. Ea recursese tocmai la 
acest procedeu — prinderea capului — socotind pe 
bım dreptate, desigur, că unul din multele capete ale 
Rusiei era Sevastopolul, la Marea Neagră, străjerul 
întregului sud al ţării. | 

Luptătorii de circ știu că prinderea capului — bras 
roulé — este un procedeu foarte serios. Tot corpul 
luptătorului, strîns prin acest procedeu, se încordează 
cu să scape din puternica îmbrăţişare, iar spre locul 
strînsorii se concentrează forțele mușchilor atît ale 
celor mai apropiați cît și ale celor îndepărtați. Tot 
astfel, către Sevastopol se concentrau diviziile arma- 
lei de operațiuni, mărşăluiau batalioanele de rezervă, 
porneau milițiile și tot într-acolo se îndreptau mate- 
rialele de război, adunate pentru apărarea graniţelor 
de sud-vest, în cetăți ca Ismail, Bender și altele. 

Şi apărătorii Sevastopolului simțeau întreaga im- 
porlanță a efortului pe care erau chemaţi să-l facă. 

Nu deprimare, ci o revărsare — un exces de viață 
— se scurgea către fiecare din afară, din încordarea 
şi din bărbăţia generală a celor din jur. Oboseau de 
moarte, dar şi dormeau ca dușii de pe lume, iar cu 
bombardamentele se obișnuiseră pînă într-atît, încît 
ele nu-i mai trezeau, decît dacă începeau deodată cu 
a putere neobişnuită, să-i salte din loc şi să-i zgîlțfie 
din toate încheieturile... 

După asaltul din ziua de 6/18 iunie, aliaţii hotărî- 
seră să înainteze către linia de apărare a Sevastopo- 
lului, deși mai încet, dar mult mai socotit şi nu pe 
pământ, ci pe sub pămînt. Mersul încetinit al duşma- 
nilor, însă, dădu posibilitate și apărătorilor fortăreței 
să se îngroape mai adînc şi mai cu nădejde în pä- 
mânt. Astfel, în iulie, orașul de piatră pe jumătate 
dărîmat devenise aproape pustiu, iar orașul de pă- 
mânt care îl încingea se lărgise, crescuse şi se întă- 
rise... 

Fiecare mare bastion prezenta literalmente un la- 
birint, în care un om de curînd sosit n-ar îi putut să 
se descurce pentru, nimic în lume. Şirurile lungi și ìn- 
cîlcite de adăposturi, de magazii de pulbere şi de 
tranșee de comunicaţie în toate direcţiile întretăiau 
piațetele bastioanelor. 

Pentru a opune o rezistență suficientă proiectile- 
lor explozive ale tunurilor de treisprezece țoli, adă- 
posturile aveau un tavan de bîrne groase, aşezate pe 
trei rînduri și acoperite cu un strat de pămînt gros de 
doi metri și bine bătătorit. În asemenea adăposturi, 
în despărțiturile pentru ofițeri, pereţii erau căptușiți 
cu scînduri, iar peste acestea se lipeau tapete sau 
pînză de cort. Cu astiel de amenajare se mîndreau în- 
deosebi adăposturile de pe bastionul trei, iar într-unul 
din adăposturile bastionului șase se găsea şi un pian. 

Bastionul șase era muzical; acolo se dădeau ade- 
sea concerte la care veneau ofițeri viorişti şi clari- 
netişti din bastioanele cinci și patru, vecine. Era și un 
flautist, gingaș îndrăgostit de melancolicul său instru- 
ment. 

De cele mai multe ori, însă, în adăposturi se bea 
nesiirșitul ceai, în care scop ordonanțele puneau me- 

reu samovarele lîngă uşi, sau se jucau cărţi şi șah, 
ori se cînta în cor, sau în sfîrşit, se recurgea la 
„dart“. Cu termenul acesta marinăresc infanteriștii şi 
artileristii numeau rîndurile de sticle cu vin şi, ieșind 
noaptea din diferitele adăposturi, la aer curat, se in- 
formau unul de la altul: 

— Mă rog, la al cîtelea cart ați ajuns ?... 

Intrebarea nu se referea la timp... Noaptea, timpul 
nu se măsura cu ora, ci numai cu posibilitățile de 
asalt, căci repetanea asaltului — şi încă prin sur- 
prindere — era așteptată în iulie în fiecare noapte 
si de obicei noaptea nimeni nu se culca. 

Nu era de ajuns că pîndarii și lanţurile de trăgă- 
lori din faţa bastioanelor le serveau drept ochi și 
urechi, dar şi infanteriștii care le făceau acoperirea 
stăteau nopţi întregi pe banchete, iar -artileriştii fă- 
ceau de gardă lîngă tunurile lor încărcate cu mitralii. 

Adăposturile pentru soldaţi, firește, nu aveau piane, 
iar pereţii lor mu erau lipiţi cu tapete... Ele erau nişte 
spațioase cazărmi subterane, în care păirundea pu- 
țină lumină de la soare prin crăpăturile înguste de 
la uși și din pereți, dar şi mai puţin aer curat. Totuşi, 
în timpul zilei, în fiecare din aceste cazărmi dormeau 
cîleva sute de oameni, oricît i-ar fi ciupit nenumăra- 
lele muște și alte insecte mai mărunte. 

De muşte. se -salvau prin camuilete : presărau că- 
riiriri de pulbere de care apropiau apoi feştile aprinse. 
astfel că se produceau explozii si piereau o mulțime 
de muște. Dar peste cîteva ore adăposturile erau pline 
de alte muşte, care veneau de afară prin crăpături, 
oricît de înguste şi de invizibile păreau ele soldaţilor. 

De dormit, se putea dormi numai pînă la prînz, căci 
pă prînz începeau lucrările de reparare ale ambra- 
„urilor și ale platformelor care suferiseră stricăciuni 
in timpul duelurilor de artilerie, se înlocuiau fașimele 
cu allele moi şi se săpau noi tranșee de comunicaţie... 
Dacă însă mu erau asemenea lucrări care să necesite 
urgență, soldaţii se aşezau ici și colo, în locuri ferite, 
„i îi reparau cizmele, îşi cîrpeau cămășile și panta- 
lonii, sau îşi fumau în liniște lulelele. 

Calmul matrozilor şi al soldaţilor de pe bastioane 
era primul lucru care sărea în ochi novicelui care 
venea pe linia de apărare cu vreo treabă sau din cu- 
riozitate. Bineînţeles, curiosi de aceştia puteau fi nu- 
mai ofiţerii tineri, de curînd repartizaţi la Sevastopol 
Sau sosiți din Petersburg, în calitate de curieri im- 
periali. 

Făcînd paradă de vitejie, cîte unul dintre aceştia, 
care nu primise botezul focului, mergea de-a lungul 
banchetei şi vreun matroz care stătea liniştit lîngă 
tun — îi spunea: 

— Aici nu se poate umbla, blagorodnicia voastră. 

— De ce nu se poate? — se mira ofițerul. 

— Păi, iac-așa, aici pişcă glonțul ! — lămurea ma- 
trozul, arătînd cu capul la colacul de fringhie al am- 
brazurei, în care, într-adevăr, gloanţele ciocăneau 
unul după altul. 

— Văd însă că tu stai și nu ţi se întîmplă nimic! 
— remarca noul sosit. 

— Păi noi sîntem de-aici, din partea locului, — 
răspundea liniştit matrozul. 

Soldaţii de pe bastionul patru meșteriseră un zmeu 
mare de hîrtie cu vîjiitoare, căruia îi prinseseră o 
coadă de cîrpe, apoi făcură rost de sfoară și, pe o zi 
cu vînt uşor, îl înălțară. Zmeul vîjfia batiocoritor sus 
în aer, exact deasupra tranșeelor francezilor, ca o 
provocare întruchipată. 

Cum era să nu deschidă francezii foc asupra zmeu- 
lui? Şi iată că zmeul vijiia pe sus, iar de jos zbîr- 
nîiau împuşcături. Francezii aveau destui trăgători 
buni, dar — chiar și străpuns de gloanţe în cîteva 
locuri — zmeul tot continua să plutească şi să se 
înalțe pe măsură ce i se -dădea sfoară. | 

Se traseră o mulţime de focuri asupra acestei ținte 
zburătoare, dar, oricît de rănit fu zmeul, soldaţii reu- 
şiră totuşi să-l tragă spre seară înapoi pe bastion. 
I-au lecuit rănile, iar dimineața l-au înălţat din nou 
şi iarăși a urmat timp de o oră un foc viu, pînă 
cînd, în sfîrșit, un glonte reuși să rupă sfoara întinsă 
coardă şi zmeul, vîjiind și dîndu-se peste cap, căzu 

in liniile francezilor, în aplauzele și strigătele aces- 
lona. 

Pe reduta Schwartz se oploșiseră trei găini şi un 
cocoș, cumpărate de unul dintre ofițeri. Cocoşul — 
negru cu reflexe verzui, cu gîtul lung și cu creasta 
ca un brusture — fusese poreclit de matrozi Pelisei, 
fireşte, nu atît în cinstea maregalului Pélissier, cît în 
batjocură. 

Pelisei se plimba prin redută destul de ţanţoș, însă 
păinile mu se simțeau destul de sigure; dealtfel, ma- 
irozii și soldaţii le hrăneau cu pîinea lor dim belșug. 
Pelisei trîmbița extrem de stăruitor, căutînd poate 
să provoace și pe alți cocoşi la cîntat, dar zadarnic : 
alți cocoşi nu se mai găseau prin apropiere. 

În schimb, el deveni în curînd o celebritate nu 
numai în reduta sa, dar chiar şi în tranșeele fran- 
cezilor, situate în apropiere. Cîntatul răsunător al 
unui Cocoş într-un cadru de luptă poate stîrni o mul- 
time de imagini și de amintiri dintre cele mai idilice. 

Pelisei se obişnuise cu gloanțele care zumzăiau şi 
tiuiau pe deasupra lui și se obișnuise şi cu ghiulelele 
pe care le putea desluși pe cer. Se prea poate ca ele 
sii i se îi părut ulii, pentru că atunci el dădea de veste 
răinilor sale, iar acestea se repezeau cu aripile des- 
jicute spre tunul cel mai apropiat, căutînd aci în mod 
firesc apărare şi 'provocînd hohotele vesele și înde- 
lungi ale matrozilor. 

Odată, însă, s-a întîmplat ca o bombă mare să ex- 
plodeze la vreo zece pași de Pelisei şi acest fapt răs- 
lurnă cu totul concepția lui cocoșească asupra cura- 
jului personal pe care trebuia să-l] dea ca exemplu găi- 
ilor. Părea că îl luase un vîrtej... El ţipă ca din gură 
de șarpe, fu ridicat în aer şi, zburînd prin «deschiză- 
lura ambrazurii meacoperită cu rogojină, căzu dincolo 
in șanț. Păţania lui Pelisei înveseli grozav pe puș: 
caşii francezi care începură să bată din palme. 

In urma cocoșului, însă, pe acelaşi drum — prin 
umbrazură — se năpusti în şanţ un tînăr matroz. Cum 
cra să lase să se prăpădească Pelisei — podoaba re- 
dutei ? Şi matrozul nu-l lăsă să se prăpădească, ci 

îl prinse acolo, în șanț, apoi îl luă la subsuoară şi se 


cățără înapoi spre ambrazură. 

Francezii fură atît de uimiţi de această îndrăzneală, 

încît aplaudară îndelung pe matroz şi-i strigară 
„bravo !“ 
„ Matrozul, însă, îl ţinea pe Pelisei şi căuta din ochi 
găinile, care se vîriseră pe undeva de frică. Nici nu 
se gîndise că ar fi putut să procedeze altfel, decît 
să se repeadă în șanț după cocoș, căci fără acest pin- 
tenat, cu creasta lui ca floarea de mac, el nici nu 
putea să-şi închipuie bateria sa. 

La majoritatea celorlalte baterii şi redute apărură 
de asemenea tot felul de vietăți — cîini şi căţei de 
diferite culori şi însușiri, dar la fel iubiţi de toată 
lumea. Prin bastionul patru se preumbla un vultur 
cu o aripă străpunsă de un glonț. Osul, de bine de 
rău, se prinsese la loc, dar nu putea să zboare, de- 
venise blînd și se obişnuise cu oamenii. Deși nu se 
hrănea. decît cu carne, soldaţii împărțeau bucuros cu 
el portia ce li se dădea la ciorbă, numai să poată — 
între două treburi — să se apropie de el, să-i admire 
penele cenușii şi dese, statura lui neobișnuită, ciocul 
puternic şi coroiat, ochii de chihlimbar, rotunzi şi 
atenți, și să-i spună două-trei vorbe drăgăstoase, iar 
uneori să se mire de ei înșiși cu glas tare: 

— Păi uite, vezi, vulturul ăsta nici n-ai crede cît 
de vătămător e pentru gospodărie !... Cîţi mieluşei de 
țiță fură de la mumele lor, fără să mai vorbim de pă- 
sări, iar noi, uite, nu-i purtăm nici o dușmănie... De 
ce o fi aşa? 

Odată, dealtfel, s-a ivit o întîmplare care a dove- 
dit că duşmănia între soldaţii a două armate vrăjmașşe 
se potolește nu numai în timpul armistiţiului, dar că 
ea nu există nici în timpul schimbului de focuri între 
tranșee. 

Intr-o zi senină și nu prea călduroasă, unui soldat 
cîntăreţ din regimentul Ohotsk îi veni gust să dea dru- 
mul în tranşee la un cîntec pentru cor: 

In jo-o-os pe ma-a-i-ca, fraților, pe Vo-o-o... 
și îndată întreaga tranșee reluă armonios, voiniceşte 
şi cu bucurie: 

„„.Vo-o-o-lga | 
Şi apoi se porni nestăvilit : 


Pe-e [a-a-arga, fraților, în-ti-i-i... 
„„He-ei, pe în-ti-i-indere | 


Nu exista pe vremea aceea un cîntec mai popular 
şi mai rusesc decît acesta, în care omul rus pusese 
atîta dragoste fierbinte față de măreţul şi frumosul 
fluviu dătător de hrană, cît şi față de întinderile de 
necuprins ale patriei şi pentru libertatea cea fără de 
margini... 

Cîntecul larg şi plin se revărsa, răzbind parcă în 
acest loc, din însuşi străfundul pămîntului și a fost 
cîntat pînă la capăt, fără să răsune nici o împușcă- 
tură dinspre tranșeele inamice, tot timpul cît a ră- 
sunat, 

Acest concert improvizat al soldaţilor ruși, da do- 
vadă de invincibilitatea lor, mult mai mult şi mult 
mai limpede decît o făceau în fiecare zi toate tunu- 
rile de pe toate bastioanele. 

"Poporul care putea să cînte în tranșee, în fața dus- 
manului care pătrunsese pe pămîntul lui, putea foarte 
bine să pună pe gînduri pe acest dușman, oricit de 
prevăzător și oricît de grijuliu l-ar fi înzestrat gu- 
vernele lui, care dispuneau de îlote uriașe, cu toate 
cele necesare, pentru a duce lupta cu succes. 

Și după ce cântecul s-a sfîrşit, a trecut multă vreme, 
pină cînd s-a putut relua schimbul de focuri obişnuit, 
de toate zilele. 

A doua zi după nunta surorii lui, Vitea Zarubin în- 
tilni sus pe Malahov, pe vajnicul plastun Ciwmacenko, 
i, cu spontaneitatea proprie îndeobşte tinereţii, îi 
spuse : 

- — Ia stai, înate Ciumacenko !... Aseară, nişte ofițeri 
au băut pentru tine, în sănătatea ta adică... 

Slrăduindu-se să pară un autentic cazac din Kuban, 
Urunacenko răspunse cu un surîs abia perceptibil: 

— Vai de mine |... Au băut singuri și mie nu mi-au 
dat... Dar cine sînt, blagorodnicia voastră, ofiţerii 
iştia ? 

— Cine ? — repetă Vitea. 

— Păi... să beau și eu la prînz un păhărel în să- 
nătatea lor... 

Faţa deschisă a lui Ciumacenko, asudată sub că- 

ciula călduroasă — deşi năpîrlită — radia: de o cu- 

riozitate cu totul firească, iar Vitea, fără să pome- 
nească nimic în legătură cu el însuşi, spuse cu in- 
diferenţă : 

— Um artilerist, ştabs-căpitanul Hlaponin şi-a 
amintit de tine... 

— Ştabs-căpitanul Hla-po-nin şi-a amintit de mine? 
— întrebă plastunul, uluit de aceste cuvinte aruncate 
cu indiferență și, dacă în clipa aceea nu s-ar fi apro- 
piat de aspirant sublocotenentul Smaghin — tot atît 
de tînăr ca şi el — şi dacă nu i-ar fi sustras atenția, 
lui Vitea 'ar fi putut să-i bată la ochi impresia pe care 
o produsese asupra bravului Ciumacenko numele 
ştabs-cäpitanului. 

Apropiindu- -se, Smaghin îl apucă uşor de braț pe 
Vitea care îşi întoarse fața spre el și Ciumacenko avu 
timp să-şi revină din zăpăceală, mai ales că alături 
de „prieten“ răsări în mintea lui și celălalt Hlaponin 
— Vasili Matveevici — fostul stăpîn al Hlaponinkăi... 

Redevenit stăpîn pe sine, Ciumacenko întrebă — 
nu putu să mu întrebe — pentru că aspirantul Zaru- 
bin se și întorsese, dînd să plece la braţ cu subloco- 
tenentul : 

— Dar dumnealui, blagorodnicia sa Hlaponin, din 
ce baterie face parte ? Sau e poate pe vreun bastion? 

— Ştabs-căpitiamul 2 Este pe Partea de Nord deo- 
camdată, adică pe înălțimile Inkermam, — răspunse 
aspirantul şi se depărtă. 

La prînz Ciumacenko bău paharul de votcă gîn- 
dindu-se într-adevăr la Dmitri Dimitrievici, dar se 
gîndi la el și după masă şi toată ziua aceea. 

De zeci de ori frămînta în gînd cele cîteva cuvinte 
pe care le auzise de la tinerelul ofiţeraş de marină : 
„Pentru tine, Ciumacenko, în sănătatea ta, au băut 

aseară nişte ofiţeri...“ Au băut pentru că „un artilerist, 
ştabs-căpitanul Hlaponin, şi-a amintit de tine...“ 

Cum vine asta „şi-a amintit“ ? De cine anume şi-a 
amintit ? Dacă şi-a adus aminte de Terioșka Cerno- 
brovkin, oare cine i-a putut spune că plastumul Ciu- 
inacenko este Terioşka ? Nimeni, aici la Sevastopol, 
nu i-ar fi putut spune lucrul acesta — tare ar fi vrut 
plastunul Ciumacenko să fie aşa. 

Bănuia, desigur, că vreunul dintre ofiţeri, vreun 
camarad de ai lui Dmitri Dmitrievici, i-o fi spus că 
un plastun, căruia îi zice Vasili Ciumacenko, s-a 
evidențiat mereu, la pîndă şi în incursiuni... că a că- 
pătat „Sfîntul Gheorghe“ pe care i l-a prins la haină 
însuşi amiralul Nahimov... Despre aceasta ar fi putut 
vorbi ofițerii, dar oricît se bucura plastunui Ciuma- 
cenko că ajunsese vestea despre el pînă la ştabs-că- 
pitanul  Hlaponin, totuși, tot restul zilei aceleia se 
„bătuse să iasă afară din el Terenti Cernobrovkin, pe 
care îl îngropase adînc în sufletul lui. 

Ce adînc înțeles cuprinde în el micul cuvînt me- 
loaguri“ ! 

Odată, pe luneta Belkin, s-a întîmplat ca un pro- 
icctil francez să explodeze şi să sfișie în bucăţi pe un 
soldat. Asta se petrecuse noaptea, iar dimineața, ba- 
lalionul care stătuse în acoperire, fusese schimbat de 
un alt batalion din acelaşi regiment și un soldat din 
acest batalion, însărcinat să curețe piațeta lunetei, 
ridică o bucată de cizmă cu călciiul sfîrtecat în ea. 
După ce cercetă cu atenţie cizma, spuse cu amără- 
ciune : 

— Hei, va să zică, te-ai prăpădit şi tu, Lavruha ! 

— Care Lavruha ? — îl întrebă cineva. 

— Păi, se ştie care... Ala care a fost la compania 
şaptea... Kocetîgov Lavruha... 

— Da” după ce cunoşti că-i o rămăşiţă din La- 
vruha ? 

— Văd după toc că-i din el. 

— Cum vezi după toc? 

— Păi, se poate să nu văd? Sîntem de pe aceleași 
ueleaguri.., 

— A-a... aşa ? Trebuia să fi spus așa... Atunci se 
înţelegea ! 

Săi rekcunoşti un om de pe aceleași meleaguri cu 
tine, fie chiar după un toc, era lucru firesc pentru sol- 
dați. Prin părţi străine, unul de pe aceleași meleaguri 
cu tina este o legătură vie, o legătură de sînge cu 
lumea ta dragă și părăsită. Cu cel de pe meleagurile 
tale ai despre ce vorbi, ai despre ce-ţi aduce aminte... 
Oare, nu același pământ l-ai colindat împreună ? De 
aceea, un ochi ager şi cu ţinere de minte se uită 
atent și cu drag, prin locuri străine, pînă şi la tocul 
cizmelor unuia de pe aceleași meleaguri. 

Hlaponin, deși boier și ofițer, ștabs-căpitan, era mai 
întîi de toata de pe aceleaşi meleaguri cu Terenti. 
Acesta întrebase de mai multe ori dacă aveau să so- 
sească la Sevastopol glotaşii din Kursk și cînd ar 
putea ajunge. Nădăjduia că printre glotașii detașa- 
mentului din Belgorod va găsi într-un fel sau altul 
pe consătenii săi și în primul rînd, fireşte, pe Timofei 
guşatul, sau dacă acesta nu fusese luat, atunci pe 
altcineva care plecase în locul lui. În afară de asta, 
din Hlaponimka trebuiau să fie luaţi în miliții doi 
inşi, va să zică încă unul împreună cu Timofei, 'apoi 
trebuiau să mai fie şi alţii din satul vecin Sajnoe și 
din alte sate din jur... Oameni din acelaşi loc cu el 
ar fi putut găsi destui printre glotașii aceştia, de la 
care să afle în vreun fel ce se întîmplase cu ai lui, 
dacă Lukeria nu fusese ucisă în bătaie şi dacă îi mai 
trăiau copiii... 

Era primejdios, desigur, să cauţi să afli aceste lu- 
ceruri, dar poate cumva printre vorbe, sau cercetînd 
mai atent omul... Și apoi, la urma urmei, S-ar găsi 
oare oameni din același loci cu dînsul, care să dea 
fuga — aici, pe meleaguri străine — să-l pîrască că 
el nu este Ciumacenko ci Cernobrovkin ? N-ar face 
asta ai lui, nici nu li s-ar mişca limba în gură să o 
facă... Si-apoi, ce să pîrască? Că fugise de mobili- 
zare ? Dar cu cît timp înaintea celorlalţi glotași ve- 
nise e] la Sevastopol... Sau să-l spună că-l înecase pe 
boierul lui ? 

De fapta sa, însă, Terenti nu se căia și nici nu se 
pindea că vreunul dintre țăranii din Hlaponinka să 
i-o socoată drept un păcat mare... Nu, de oamenii de 
pe aceleași meleaguri nu se ferea, îi era dor de ei, 
cînd avea timp de tînjit, şi iată că-i fusese dat să 
audă că un asemenea om de-al lui, din județ, ca 
Dmitri Dmitrievici, era aici în tabăra de pe înălţi- 
mile Inkerman. 

— Aici — asta însemna că ar îi putut oricînd să-l 
vadă şi să stea de vorbă cu el, dar acest „oricînd“ 
însemna prea puţin aici la Sevastopol, unde timpul 
nu era al tău şi nici chiar propria-ţi viață nu-ţi apart- 
tinea. 

Tocmai în noaptea aceea — dealtfel ca ṣi în cea pre- 
cedentă — trebuia să stea de pîndă în fața lojamente- 
lor colinei Malahov şi puteai oare să spui dinainte 
dacă te vei mai întoarce dimineața pe propriile tale pi- 
cioare, sau vei fi adus pe carabine de camarazi, ori, 
poate, nici n-au să mai aibă ce aduce, dacă va rămîne 
din tine numai laba piciorului, pînă la gleznă, într-o 
opincă de plastun, ruptă... 

In ziua aceea, Terenti se gîndea cîteodată că Hla- 
ponin, despre care vorbise aspirantul, ar putea să nu 
fice deloc. Hlaponin al lui, ci doar unul cu acelaķi 
nume. Cu asemenea gînduri, el se mai liniştea pen- 
tru o vreme ; totuși, îi părea rău să renunțe la posi- 
bilitatea de a afla chiar acum cîte ceva despre familia 
şi despre consătenii lui : ai cui „prea credincioşi su- 
puși“ erau ei acum și ce făceau oamenii stăpînirii, 
ıl mai căutau sau ba ? 

In Kuban, cînd se întorsese de la cerkezi, se soco- 
lea că avusese actul de identitate cu el, dar căzuse 
in mîinile psihadzilor, fireşte, odată cu carabina sta- 
lului : omul abia reuşise să treacă rîul înot şi apă- 
ruse la post aproape cu totul gol, cum îl făcuse ma- 
mă-sa... Despre ce fel de act de identitate, sau chiar 
de „dovadă de domiciliu“ mai putea îi vorba ? Bine 
ci rămăsese viu! 

Apoi, fusese socotit în mod hotărît drept Vasili Ciu- 
makoy — sau ucraineşte Ciumacenko — așa cum fi- 
gura în toate scriptele plastunilor sosiți la Sevasto- 

pol. Credința lui Terenti, că nu va putea fi găsit aici, 
se întări şi mai mult, mai ales că-şi răsese barba, iar 
mustăţile îi -atîrmau acum căzăcește, cu viriurile în 
jos. Asta îl îndemna să-şi caute „prietenul“ cît se 
poate mai repede. 

Totuși, îi treceau prin minte îndemnuri împotrivă : 
n-are să fie mai rău dacă îl va găsi şi i se va des- 
tăimui ? 

Dmitri Dmitrievici n-ar spune nimic nimănui, de 
aceasta era sigur, dar dacă o fi cu el aici soţia lui, 
cum fusese şi mai înainte? Femeilor, oricare ar fi 
fost ele, Terenti refuza categoric să le recunoască 
priceperea de a-şi ține limba în gură: mu degeaba 
tăinuise el totul nevestei lui, Lukeria, cînd plecase 
pentru ultima dată din casă. 

Dacă cei mari ar afla cumva că el îl înecase pe 
boierul lui, pe moșier, atunci s-a isprăvit... N-au să 
mai ţină seama, desigur, nici de crucea „Sf. Gheor- 
ghe“ pe care au să i-o ia, iar pe el au să-l trimită 
sub escortă, la Belgorod — la pușcărie. 

Pe urmă — după o jumătate de an, sau după un 
an — are să fie judecat, apoi tot acolo în piaţă au 
să-l omoare soldaţii cu ciomegele sau călăul o să-i 
vină de hac cu cnutui... Mai bine să fii ucis aici... 
Aici te poate ajunge o moarte cum nu se poate în- 
chipui mai uşoară : omul care a murit adineauri a 
fost un om ca toţi oamenii şi a stat de vorbă cu tine, 
iar acum cînd te uiţi, n-au mai rămas din el decît 
bucățele, dar el nici n-a apucat bine să se dumi- 
rească, dacă asta e moartea sau altceva şi... gata, 
nici nu mai există |... 

În ziua aceea, spre seară, Terenti zări de vreo două 
ori pe aspirantul Zarubin și de ambele dăți ar fi vrut 
să se apropie de el și să-l întrebe despre soția ofițeru- 
lui Hlaponin, dacă este şi ea cu el aici, sau nu. Se te- 
muse însă să-l oprească... Te pomeneşti că aspirantul, 
deși nu-i decît un băieţamdru încă, are să-l întrebe: 
„Dar tu de unde ştii că e însurat, că doar mu ţi-am 
spus 2... lar dacă ştii că e însurat, înseamnă că îi cu- 
noști bine pe amîndoi, și pe soț şi pe soție! Uite, am 
să-i spun: plastunul Ciumacenko vă cunoaște nu nu- 

mai pe dumneavoastră, ci şi pe soția dumneavoas- 
lră...“ 

Gindurile acestea îl reţineau pe Terenti. În genere, 
însă, dorința lui Vitea de a-l bucura întrucîtva pri- 
cinuise o mare tulburare în suiletul acestui brav plas- 
tun, Ciumacenko, totdeauna dibaci şi conştiincios, care 
parcă nu-şi mai aparţinea sie însuşi. 

În primele zile după ce sosise la Sevastopol, Ciu- 
macenko căutase, ce-i drept, să afle chiar el, pe la 
bastioane și prin redute — de la soldaţi şi de la 
plastuni — dacă printre ofițeri nu exista cumva vre- 
unul cu numele de Hlaponin. Cu timpul, însă, se 
obișnuise cu gîndul că „prietenul“ lui fiind rănit, nu 
mai ena bun pentru Sevastopol, iar dacă mai rămă- 
sese în serviciu, poate că era undeva mai departe... 
Puţine sînt oraşele în care se află artilerie ? 

lată însă că îndoiala că Hlaponin ar fi putut să 
mai vină aici dim nou începea să piară... Poate că 
s-a făcut bine şi a venit, ba chiar i s-a spus și locul 
unde ar putea fi găsit — pe înălțimile Inkerman. 
Asta însemna să treacă doar pe Partea de Nord și să 
ajungă acolo unde era bateria lui. Are să se priceapă 
“i întrebe, desigur, dar pe urmă ? 

Fireşte, Dmitri Dmitrievici îşi iubea unchiul cum 
iubeşte cîinele băţul, totuşi el ştia, desigur, — mu 
putea să nu ştie — cime îl înecase pe unchiul său în 
crescătoria de lipitori... Îl va ierta el oare ?... Cînd se 
întîlniseră la Hlaponinka după atîţia ani, el nu se 
sfiise să se sărute cu vn țăran, şi fusese bucuros că 
il revede, iar cînd plecase din Hlaponinka, la fel îşi 
Iuase rămas bun ca de la unul de seama lui şi încă 
[aţă de oameni, dar acum cum avea să fie ?... De pîrît 
n-are să-l pîrască, dar poate că are să-l privească 
încruntat și are să-i spună, fără ca ceilalți să-l audă : 

— Piei din ochii mei, ucigașule, și să nu-mi mai 
ieşi în cale! 

Și ai să pleci, că n-ai ce să faci, ba încă ai să 
spui şi bogdaproste pentru o asemenea primire... Oare, 
nu cumva Hlaponinka e acum a lui, cea ce ar fi 
mult mai bine pentru tărani? Pentru el ce rău ar 
pulea fi? 

Rău nu, ci numai un mare bine... 

Îl năpădiseră atîtea gînduri de-acasă, vechi și to- 
tuși pline de însemnătate, cu toată moartea din jur, 
care țiuia în fiecare glonte dușman și vîjfia în fiecare 
proiectil, încît Ciwmacenko — pregătindu-se să 
meargă în noaptea aceea la avanposturi — era cît 
pe-aci să-şi uite arcanul cu care în ultimele zece-două- 
sprezece nopți ieşise de obicei la pîndă, învățind de 
la adevărații plastuni din Kuban cum trebuie să-l 
mînuiască. Arcanul nu ocupa loc mult și la nevoie 
putea să-i prindă bine. Giîtul lui Terenti, însuși, îşi 
amintea prea bine de arcanul din păr împletit, al cer- 
kezilor. 

Să stai nopţi întregi la pîndă, ciulind urechile și 
holbînd ochii în întunericul din fața ta, ştiind prea 
bine că numai la douăzeci-treizeci de pași de tine 
— ba poate chiar mai aproape — „el“ stă la. fel, pri- 
veşte și ascultă... Ciumacenko era obișnuit cu asta, 
dar vălmășagul de gînduri și de închipuiri, iscat fără 
voie de Vitea Zarubin, nu-l părăsi nici atunci, cînd 
porni împreună cu alți patru plastuni de-ai lui Hrulev 
— după cum i se ordonase de data aceasta — nu în 
direcţia englezilor, ci spre francezi, către fosta redută 
Kamciatka. 

Aceiaşi plastuni fuseseră acolo cîteva nopți de-a 
rîndul, dar sub comanda altuia, rănit tocmai în ziua 
aceea de un glonte. Postul era lîngă un puț, cum 
spuneau plastunii, dar ori că era o fîntînă, sau numai 
se adunase apa scursă de la ploi, fapt era că la puţul 
acesta veneau cîteodată framcezii, după apă. 

Ciwumacenko, care abia cu o zi mai înainte prinsese 
atît de norocos pe ofițerul englez — cel care era 
mâhnit de moartea lui Raglan — primi acum de la 
căpitanul de rangul 1, Kern, comandant al sectorului 
patru al liniei de apărare, un ordin, deşi glumeț, dar 
totuși ordin : 

— Bagă de seamă, frățioare, să nu te prezinţi la 
mine fără pantaloni roşii. 

Aceasta însemna că el, vinătorul norocos, trebuia 
în noaptea aceea să prindă un nou vinat, numai să 
nu fie în tunică roşie, ci în tunică albastră şi cu pan- 
taloni roșii, adică nu un englez, ci un francez... Ciu- 
macenko răspunse voinicește : 

— "Nţeles, blagorodnicia voastră ! M-oi strădui să 
aduc ceva — dar în acelaşi timp nu-i ieșea din minte 
că el nu era Ciumarcenko, ci Cernobrovkin, un fugar 
urmărit... Și în capul lui era o mare tulburare! 

Pregătindu-se de drum, chiar spuse plastunilor 
săi: 

— Eh, simt că n-o să facem treabă... Ori că oi 
pieri, ori are să se întîmple altceva — şi oftă adînc, 
scrîșnind din dinţi. 

Scoase fără să vrea din teacă uriaşul său pumnal, 
apoi îl încercă cu degetul şi îl cercetă îndelung, deşi 
n-ar fi avut de ce să se uite la el; își aduse aminte 
însă foarte viu de cei doi cerkezi din saclia aceea 
pustie, de barba roşcată a uriaşului şi de obrajii sco- 
fîlciți ai celuilalt, apoi de noaptea aceea în munți, 
plină de fulgere, tunete şi ploaie cu memiluita... 

Noaptea asta ena înăbuşitoare, cum se întîmpla tot- 
deauna după o zi călduroasă şi fără vînt, din care 
cauză aerul era greu ca într-o cameră mortuară. De 
aceea, se gîndea cu uşurare că avea să stea la pîndă 
lîngă puț: dinspre apă tot trebuia să. vină pe jos 
cît de cît răcoare. 

Ajunseră la locul de pîndă pe întuneric. Ciuma- 
cenko se tîrî mai aproape de puț și se culcă după o 
piatră, punîndu-şi sub o mînă carabina, iar sub cea- 
laltă arcanul. 

Nu nădățduia în izbîndă... Îl chinuia gîndul dacă 
ofițerul Hlaponin va întinde mîna lui Ciumacenko, 
cînd va recunoaşte în el pe Terioşka 'Cernobrovkin... 
T! năpădea o nestăpînită poftă de a fuma, dar nu era 
voie să fumeze şi trebuia să sfredelească cu ochii 
întunericul şi să-şi ascută auzul, ca să nu-i scape 
nici cel mai mic foşnet, dar pe deasupra capului — 
vîjiind și amintind foşnetele — zburau din ambele 
părți proiectile explozive din mortiere. 

Ciumacenko stătu cum stăteau plastunii, fără să se 
mişte, un ceas, două, trei... Ochii i se obişnuiseră cu 
întunericul şi distingeau la cîţiva paşi nişte pietre 
albicioase de calcar, trupul însă îi amorţise, dar mai 
rău era că îl gîdila ceva în gît, încît îşi înghițea 
necontenit saliva, ca nu cumva să tuşească fără să 
vrea. 

Stătea la pîndă lîngă adăpătoare, ca un om din 
cele mai vechi timpuri, ca o fiară, care-și aşteaptă 
prada, dar nu credea că va izbuti. Nimic în adîncul 
lui nu-i prevestea izbînda... și cînd zări o umbră, 
care venea de acolo, dinspre inamic, înmărmuri o 
clipă, de parcă acea wmbră ar fi fost o statie și mu 
uni om, Inima i se strînse și încetă parcă să mai 
bată... 

Intre timp, omul se apropia de puț, călcînd cu 
grijă, de parcă mergea pe sfoară. Lîngă puț, el în- 
toarse capul într-o parte şi în alta, se uită înapoi, pe 
urmă se lăsă liniştit pe vine şi piarcă se apucă să se 
dezbrace, desprinzîndu-și mai întîi sabia. 

Văziînd aceasta, Ciumacenko se dezmetici îndată. 
Vînătorul din el dădu la o parte toată zgura de gîn- 
duri străine şi sîcîitoare, apoi începu dibaci şi fără 
zgomot să desfacă şi să adune cu mîna arcanul. Ri- 
dicîndu-se în genunchi, o clipă încremeni ca o pisică 
înainte de a face saltul, apoi măsură din ochi dis- 
tanţa de la arcan pînă la capul francezului şi laţul 
se avîntă ca un șarpe, înainte... Ciwmacenko trase 
spre el îrînghia şi francezul se prăvăli cu fața în 
sus, apucînd doar să scoată un horcăit surd. 

Intreaga fiinţă a lui Ciumacenko se încorda acum 
să tragă cu arcanul prada, pe înancez, cei cîțiva paşi 
de la puț -pînă la el. 

Era un lucru mult mai greu decît să-i arunce laţul 
după: git. Trebuia să-l tîrască în aşa fel, încît să 
nu-l înăbuşe, dar totodată să-l sleiască de puteri și 
să-l facă să-și piardă glasul. Totul trebuia făcut în 
liniște și repede, ca să nu audă ceilalţi francezi, și 
în același timp să găsească momentul de a da de 
ştire la aj săi, ca să-i vină degrabă în ajutor. 

Cu toate că gîtul francezului era prins, mîinile lui 
erau libere şi se agăța cu ele de toate ridicăturile de 
pămînt, pentru a frîna această mişcare pe care nu 
şi-o putea lămuri şi în care se trezise fără voia lui. 
Tot aşa se zbate în apă un pește mare prins de un- 
diță şi pescarii ştiu că aţa, în asemenea cazuri, tre- 
buie să fie tot timpul întinsă ca o coardă, altfel peş- 
tele se smulge din cîrlig. Terenti nu putea să meargă 
înainte, ci, sau să stea pe loc — proptindu-se cu pi- 
cioarele de piatra în dosul căreia se ascunsese — 
sau să se retragă încet înapoi. El se retrăgea trăgînd 
după el pe francez, care se zvircolea în tot felul şi 
se străduia să bocănească cu tocurile în pămint, aşa 
că în orice clipă puteau să-i sară în ajutor camarazii. 

Terenti strigă de vreo două ori ca um huhurez, che- 
mînd pe ai săi, dar cum simţi lîngă sine pe plastuni, 
zări îndată lîngă puț cîteva umbre de francezi. 

Ceea ce făcuseră cu el psihadzii în plaviile din 
Kuban, făcu repede şi Terenti cu francezul prins... 
li legă gura cu batista, pe care i-o scoase chiar din 
buzunarul lui, îi suci mîna dreaptă la spate şi-i legă 
de ea şi pe cea stingă, cu un capăt al arcanului, iar 
cu celălalt capăt — unde era laţul — era gata să-i 
lege şi picioarele, cînd deodată întunericul nopţii se 
îngiroșă înaintea ochilor lui şi simți o durere ascu- 
țită în moalele piciorului, lingă șold, unde 'se înfip- 
sese baioneta unui zuav îurişat pînă la el. 

Scoţind pumnalul, Terenti izbi cu el în pîntecele 
dușmanului care gemu slab şi se lăsă în genunchi. 
Cu a doua lovitură Terenti îi luă posibilitatea să mai 
geamă încă o dată mai tare și zuavul se prăbuşi în- 
tr-o rînă și se întinse alături cu camaradul legat. Nu 
se trăsese mici dintr-o parte, nici din cealaltă: pîn- 
darii ştiau să nu se dea în vileag... 

Întumericul nopţii îi împiedica şi pe plastuni și pe 
zuwavi să-şi dea seama precis cîţi oameni aveau fie- 
care împotrivă, iar pîndarilor le era strict interzis 
să 'dea alarma falsă pe toată linia printr-un schimb 
de focuri, noaptea. 

Pierderea a doi oameni avu, fireşte, un efect foarte 
mare asupra zelului războinic al celorlalți francezi, 

și restul scurtei nopți de iunie se scuirse în linişte, dar 
pînă cînd ceilalți plastuni reuşiră să lege cu minecile 
cămășilor piciorul comandantului lor, acestuia i se 
umpluse tot cracul pantalonului cu sînge. 

Cînd zorile cenușii începură să se reverse, vaj- 
niicul cercetaş Ciwmacenko de-abia putu ajunge la 
bastionul Kornilov. Ordinul lui Kern fusese însă exe- 
cutat și pantalonii roşii erau aduși în faţa comandan- 
tului. Zuavul prins cu arcanul era un tînăr ofițer. 

Oricît tărăboi făcu acesta, după ce se dezmetici, 
protestînd că fusese luat prizonier printr-o metodă 
barbară și sălbatică, el era totuși prizonier, iar Pras- 
kovia Ivanovna Grafova, după ce pansă cum se pri- 
cepea ea rana lui Ciumacenko, încîntată de succesul 
lui, îl plesni prieteneşte de cîteva ori cu lăboiul ei 
pe spate și-i spuse, conducîndu-l spre ieșirea din 
adăpost : 

— Voinic tăuraş, nimic de zis! Pînă te-oi însura 
te faci bine, să-ți fie inima uşoară! 

Dacă Vitea Zarubin s-ar fi văzut cu Hlaponin, după 
vreo două zile de la această întîmplare, i-ar fi po- 
vestit că bravul plastun Ciumacenko — în sănătatea 
căruia Dmitri Dmitrievici ridicase paharul — fusese 
făcut subofițer şi că Nahimov îl sărutase de trei ori, 
agăţîndu-i pe pieptul lui lat o a doua cruce „Sf. 
Gheorghe“. Totodată, însă, ar fi adăugat că Ciuma- 
cenko — rănit de o baionetă — voise șă stea în pat 
numai cît ar îi fost nevoie, rămînînd în adăpost, 
dar că medicul care îl examinase îl trimisese la spi- 
talul de pe Partea de Nord... 

Rama lui Terenti nu era socotită gravă, dar era 
foarte dureroasă şi-l supăra mai ales fiindcă nu putea 
să şadă în capul oaselor, iar culcat nu putea sta de- 
cît numai cu fața în jos, sau pe partea dreaptă. 

In același spital în care zăcea el, muri Nahimov 
— Pavel Stepanici — de la care primise crucile şi, 
după moartea lui, crucile acestea păliră în ochi: lui 


404 


Terenti, părînd că-și pierduseră jumătate din va- 
loarea lor. 

Împreună cu alţi răniți el privise pe fereastra sa- 
lonului său cum era scos trupul amiralului, pentru a 
[i transportat peste radă în strada Ekaterininskaia, 
și nu-şi putuse reţine lacrimile. Se obişnuise să-l so- 
coată pe „părintele matrozilor“ ca pe un părinte al lui. 
În ultima vreme, întîlnindu-se cu el pe bastionul Kor- 
nilov, Nahimov îi spusese de vreo două ori: „A-a, 
Cinumacenko ! Să trăieşți, îrăţioare!“ — și vorbele 
acestea erau pentru Terenti mai scumpe decît cru- 
cile. 

Terenti nu uita că tot acolo, pe Partea de Nord, 
puțin mai departe, pe înălțimile Inkerman, se afla 
bateria lui Dmitri Dmitrievici. 

Dacă acesta va recunoaște pe „prietenul“ său Te- 
rioșka, în subofițerul plastun Vasili Ciumacenko — 
cavaler a două ordine „Sf. Gheorghe“ — îi va spune 
el oare atunci, ca amiralul Nahimov : „A-a, să trăieşti, 
îrăţioare !“ — sau îi va întoarce spatele ? 

Că ar putea să-l sărute de trei ori, în cruce, ca 
Nahimov, la aceasta Terenti nu se mai gîndea, deși 
la spital avea destul timp liber pentru asemenea gîn- 
duri. Căuta să-şi închipuie că ștabs-căpilanul Hlapo- 
nin, de care îi vorbise aspirantul, era un altul, nu 
Hlaponin al lui. 

Pe la începutul lui iulie, însă, pe fereastra acope- 
rită cu tifon, ca să nu intre muştele, el zări în curtea 
spitalului două femei îmbrăcate bine, cu 'umbreluțe 
albastre și cu pălărioare de paie. Una era mai înaltă 
și părea mai vîrstnică, iar cealaltă mai micuță și 
mai tînără, 

Nu aveau rochii de surori de caritate şi, totuși, 
dowă surori, care lucrau la spital, le ieşiră înainte, le 
salutară ca pe nişte bune cunoscute şi începură să 
vorbească, pesemne ceva care nu privea viața de 
spital, căci toate patru aveau o înfățișare veselă şi 
chiar rîdeau adesea. 

Terenti nu putea auzi ce anume vorbeau, căci stä- 
leau destul de departe de fereastră, dar lui i se păru 
deodată că pe cea înaltă o mai văzuse undeva şi nici 

cealaltă care venise cu ea, nu-i părea necunoscută. 
Parcă mai întîlnise chipul acesta... 

„Poate le-oi fi văzut cîndva pe stradă, se gindea 
Terenti, că doar cîte femei or mai fi rămas în Sevas- 
topol? Hai, să zici, una, două, şi-apoi ai terminat 
cu socoteala...“ 

Celelalte, surorile — amîndouă în vîrstă, scunde 
și lipsite de frumuseţe — erau de acolo și le vedea 
în fiecare zi, dar cine știe cum se făcea că erau ne- 
cesare, pentru ca cele două, cu umbrele asemănătoare 
şi cu dantele de mătase, să-i bată şi mai puternic la 
ochi. Cînd una din ele — cea mai înaltă — întoarse 
umbrela în așa fel că lumina soarelui îi căzu pe 
faţă, Terenti recunoscu pe soția lui Dmitri Dmitrie- 
vici. 

Cealaltă era Varia, care semăna cu fratele ei Vitea, 
prin trăsăturile comune ale familiei, dar Terenti — 
recunoscînd-o pe Elizaveta Mihailovna — nu se mai 
uita la prietena ei. Din clipa aceasta, nu numai că îi 
pieriră toate îndoielile în privința faptului dacă Hla- 
ponin, despre care vorbise aspirantul, era cel pe care 
îl cunoștea el, dar mai mult, parcă se schimbase ceva 
în sufletul lui... El, care încă umbla greu, uitînd de 
durere și făcînd sforțări peste puterile lui, se repezi 
spre ușa salonului, ca să se apropie de ea şi s-o în- 
trebe dacă venise demult din Hlaponinka, ce mai era 
pe acolo şi ce se mai întîmplase... 

Abia la ușă se opri, dar nu atît pentru că îşi dăduse 
seama de nechibzuința lui, cît din alte pricini... Pe de 
o parte, își zgîndărise rana cu mișcările lui repezi, ne- 
îngăduite încă, iar pe de alta — ajungind la uşă — 
văzuse că amîndouă femeile cu umbreluţe albastre 
ieşeau din curtea spitalului, iar surorile se întorceau în 
salon. 

Terenti nu reuşise să stea de vorbă despre Hlapo- 
ninka cu soţia „prietenului“ său, totuşi, dim ziua aceea, 
el începu să se însănătoșească repede. Acum cînd știa 
sigur că Dmitri Dmitrievici era acolo, aproape, la o 
amuncătură de băț, şi că ar putea oricînd să-l vadă, 
Terenti începu să simtă cum îi cresc tot mai mult pu- 
terile, iar dorința aceasta, de a umbla cît mai repede 

-- așa cum umbla înainte — ca să ajungă la înălţi- 
mile Inkerman, se dovedi a avea un efect mult mai 
mare decît toate medicamentele, decît toată scama și 
pansamentele de la spital. 

Fusese de ajuns s-o zărească pe vioaia soţie a lui 
Hlaponin, înaltă, zîmbitoare sub umbreluța albastră 
cu dantelă, ca să și-l închipuie pe Dmitri Dmitrievici 
— tot atît de vioi, de înalt şi de zîmbitor care, ça 
ofiţer, ştia ce însemna cînd un simplu soldat căpăta 
două cruci „Sf. Gheorghe“, iar pe epoleţi i se puneau 
două galoane albe. 

Oare nu-i va spume : „Tu, Terenti, eşti vinovat față 
de mine pentru că ai înecat pe unchiul meu, căruia 
nu i-am dorit deloc moartea. Totuşi, ar veni ca și cum 
ţi-ai fi luat pedeapsa : uite, ai căpătat o rană de la 
franțuz... E ca şi cum te-ar fi bătut cu ciomegile în 
piaţă la Belgorod... Şi, în aiară de asta, ai cîştigat 
două cruci pentru apărarea Sevastopolului... Prin ce 
anume le-ai cîştigat ? Prin aceea că nu ţi-ai precu- 
peţit viaţa... Prin asta, te-ai făcut curat în fața ochilor 
mei și nu-ți mai păstrez dușmănie...“ 

Şi-i va întinde mîna lui Terenti Cernobrovkin — 
plastunului Ciumacenko — iar el îi va spune: „Am 
să fak şi mai mult, aşteptaţi numai, vreau să apar 
înaintea dumneavoastră, Mitri Mitrici, cât mai cu 
cinste! Pe amiralul Nahimov, de două ori l-am bucu- 
rat, dar s-a întîmplat, iată, că l-a omorît blestematul 
de îranțuz pe amiralul Nahimov și acu' dumneavoas- 
tră sînteţi pentru mine în locul lui... Să trăiţi!“ 

Și primul lucru pe care îl făcu Terenti, în a doua 
jumătate a lui iulie, după ce ieşi din spital, fu să se 
ducă în țabăra de pe înălțimile Inkerman. 

Luîndu-și în primire beşmetul cîrpit și prinzînd pe 
el crucile, el îl cercetă îndelung, cu luare aminte, apoi 
făcu acelaşi lucru și cu căciula-i năpîrlită... Desigur, 
se vedea că trecuseră amîndouă prin lupte, totuşi erau 
atît de sărăcăcioase! Abia acum îşi dădea seama, 
după ce nu le mai îmbrăcase atîta timp! 

Cum era să meargă la Dmitri Dmitrievici într-un 
beşmet atît de ponosit și de cîrpit, ba pe alocuri chiar 
rupt, murdar și cu pete de sînge, chiar dacă fuseseră 

şterse ? Terenti se gîndi mult la asta, înainte de a-l 
îmbrăca, dar altul nu avea... Apoi, pentru amiralul 
Nahimov fusese bun şi acesta, așa că poate nici ștabs- 
căpitanului Hlaponin n-o să i se pară chiar atît de 
urât | 

Ca orice om însănătoșit după o boală lungă, căpă- 
tînd în sfîrşit puterea de a fi deplin stăpîn pe corpul 
său, ca şi înainte de a ajunge pe patul spitalului, 
plastunul Ciumacenko simţea o mare surescitare ner- 
voasă. 

Totul îl bucura aici, pe Partea de Nord, unde se 
muta, unde aproape că se mutase cu încetul tot Se- 
vastopolul de pe Partea de Sud şi din Korabelnaia : 
soarele puternic și dogoritor, aerul proaspăt pe care 
îl respira acum din toată puterea plămînilor, şi ba- 
teriile, moi pentru el — instalate de-a lungul țărmu- 
lui golfului — care i se părură dintr-o dată de ne- 
învins și atoateînvingătoare, dar mai ales mulțimea 
fără număr, care se înghesuia pretutindeni de-a lun- 
gul țărmului și îndeosebi la debarcader, acea mul- 


time — cum e de obicei vara — arsă de soare, cu 
gulerele :descheiate, gălăgioasă, asudată și preocu- 
pată, poporul — stăpînul orașului acestuia asediat 


și al întregului pămînt din jur. 

Comandantul 'debarcaderului era un ofițer de uscat, 
cu înfățișare impunătoare, care răgușşise tot țipînd 
pentru a face ordine. 

Aci, Terenti văzu cu ochii lui cum Partea de Nord 
alimenta Partea de Sud şi Korabelka — garnizoa- 
mele bastioanelor şi redutelor. 

În faţa debarcaderului, forfoțeau o mulţime de ar- 
telnici, de magazioneri şi soldaţi care îi ajutau. Pe- 
rechi-perechi, ei cărau pe mişte prăjini cele primite 
pentru unităţile lor, carne în saci murdari şi slinoşi, 
foarte murdari şi foarte slinoşi, ba chiar şi fără saci, 
acoperită doar cu cîrpe împotriva muştelor, apoi, co- 
șuri cu tot felul de verdeţuri pentru ciorbă, votcă în 
butoaie legate cu frînghie, bulgări de sare, cărînd 
fiecare cu ce avea — şi în găleți, şi în coșuri, și în 
saci, cărbuni de pămînt pentru gătitul mîncării... Tot 
aici vedeai și căruțe cu lemne, fîn pentru caii arti- 

lerici şi ai trenurilor regimentare, şi multe altele... 
Şi tot aici erau femei — îndrăznețe și guralive — 
slrigînd să li se facă şi lor loc de trecere. 

— Încotro te zoreşti, mătușico, — se adresă Te- 
renti vesel uneia dintre ele. 

— Cum încotro ? Acasă la mine, unde vrei să mă 
duc ?! — răspunse mătuşa. 

— Acasă ?... Va să zică tot mai ai casă? 

— Păi de ce să n-am? E pe Korabelnaia... 

— Poate că nici urmă n-o mai fi rămas din casa 
aia! 

— N-o mai fi rămas... dar putinica tot oi mai gä- 
si-o, că era în pivniţă. 

— Pu-ti-nică ? La ce-ţi mai trebuie putinica ? 

— Cum „la ce“? N-ai mici măcar în ce să pui 
niște castraveciori la murat... — l-auzi... „la ce“! 

Dacă era vorba de „castraveciori“, Terenti îşi dă- 
dea seama că pe mătuşa aceea n-are s-o poată opri 
nici un comandant de debarcader, orice grad ar fi 
avut el. Ce-i dacă acolo, în oraş, o ghiulea sau o 
bombă are să-i rupă, poate, piciorul? În schimb, 
putinica ei pentru castraveciori o să fie salvată ! 

Nişte băiețandri-marinărași, în iole mici cu pimzele 
rupte, se legănau pe valuriie mărunte şi strigau pu- 
lernic : 

— Cine vrea să treacă, cine vrea să treacă? Hai- 
de! Ha-ai! | 

În radă, pe toată întinderea ei, scoteau fum pe 
coșuri harnicele șalupe şi micile vase cu aburi, care 
remorcau bancazuri şi şalande... Navele înalte și mîn- 
dre stăteau ancorate mai încolo, iar între forturile 
Mihailovski și Nikolaevski se făceau pregătiri pentru 
construirea umui pod în care scop fuseseră aduse stive 
de bîrne, printre care se ițeau chipurile și cămășile 
albe ale soldaţilor care lucrau, muncind într-un efort 
unit. Mai departe așteptau care cu scînduri lungi şi 
nui, iar altele la fel se zăreau înşiruite pe țărm. 

Această mare mulţime de oameni de pe Partea de 
Nord, plină de energie, îl înveselea nespus pe Terenti. 
Ar fi vrut să stea de vorbă cu toţi cei din jur, și să-i 

întrebe de toate, pentru că se grămădise aici aproape 
întreaga Rusie. 

— Ehei, au să-i aducă curînd încoace şi pe glotaşi, 
— se adresă plastunul Ciumacenko unui. grup de sol- 
daţi. — Sau poate i-au şi adus? 

— Pe glotaşi ? S-a auzit că vin, dar pe unde sînt 
mu se ştie, — îi răspumseră soldaţii, privind cu res- 
pect Ja crucile lui. — Pînă aici, e drum lung, nu-i 
colea... 

— De ce eşti atît de alb la faţă? — întrebă un 
plutonier-major din grupul de soldaţi pe plastunul 
Ciumacenko, prinzîndu-și cu degetele obrajii arämii 
şi arătînd cu capul spre fața lui. 


— Am fost rănit, fir-ar să fie! — răspunse vesel 
plastunul. 

— Şi ţi s-a vindecat nana ? 

— S-a vindecat cît ai bate din palme |! — răspunse 


plastunul şi-şi dădu căciula pe ceafă. 
— Asta-i după cum e şi rana, fireşte. 
— Apoi, cum s-ar spune, m-a atins cu baioneta 
pe cinste... Da” şi eu l-am atins, iacă, cu asta... 
Ciumacenko plesni cu mîna pumnalul cerkez și pe 
urmă îi întrebă ca din întîmplare dacă nu ştiau cum 
şi unde ar putea găsi pe ștabs-căpitanul de artilerie 
Hlaponin... Soldații nu ştiau şi el porni mai departe. 
Cu cît mergea mai mult, cu atît voioşia lui creştea, 
deşi se simțea obosit. E drept, după boala lui înde- 
lungată dăduse dintr-o dată prea mult de lucru pi- 
cioarelor, dar merita să le ceară această osteneală, 
Terenti nu fusese pe-aici de vreo două luni şi în 
timpul acesta fuseseră aduse forţe mari: trei divizii 
— a şaptea, a opta şi a cincisprezecea — precum şi 
niște brigăzi de rezervă, iar o parte din ele şi fuse- 
seră trimise să întărească garnizoana din Partea Oră- 
șenească şi din Korabelnaia ; totuşi cea mai mare 
parte rămăsese aici, în rezervă, împreună cu regimen- 
tele vechi aduse la odihnă. 
În săptămînile pe care le petrecuse în spital, avîn- 
tul războinic al lui Terenti avusese timp să se mai 
răcească. Cînd alături — la dreapta și la stînga — 

zăceau soldaţi şi matrozi răniţi, care se văitau, ge- 
meau şi se chinuiau, iar canonada de dincolo de 
golf, ba chiar şi de pe ţărmul acesta, vuia fără în- 
cetare — uneori mai slab, alteori cu înverșunare — 
atunci toți cei din salon începeau să se întrebe dacă 
nu sosise cumva sfîrşitul Sevastopolului şi ce avea 
să se întîmple cu ei dacă era sfîrşitul? Aveau să-i 
ducă oare de acolo, sau n-o să mai fie timp și au să-i 
lase la cheremul duşmanului ? 

Acum Terenti se gîndea cu îngăduinţă la cei rä- 
mași în spital:  „lacă ce face boala din om! S-au 
vlăguit, de bunăseamă... Mare chin a fost pe ei, iacă 
au ajuns ca niște copii mici, care se tem de orice...“ 

Dar cum puteai să te mai temi şi să-ţi faci griji 
pentru soarta Sevastopolului, cînd se strinsese aici 
atîta oştire şi atiţia bărbaţi viteji, tot unul și unul ? 

Totuși, în mulţimea aceasta fără mumăr de viteji 
arşi de soare, Terenti nu putu să afle repede unde 
şi cum să dea de ștabs-căpitanul Hlaponin, coman- 
dant de baterie. Unii, dorind să-l ajute, îl întrebau 
din ce brigadă de artilerie făcea parte acel ofițer, dar 
tocmai lucrul acesta nu-l cunoştea Terenti. 

Numai un locotenent de artilerie, care venea călare 
din tabăra de pe înălțimile Inkerman — şi căruia 
soldaţii îl sfătuiseră să i se adreseze — răspunse, fără 
să stea pe gînduri, la întrebarea lui cu privire la Hla- 
ponin : | 

— Acum vreo cinci zile, întreaga brigadă a şapte- 
sprezecea a fost deplasată în oraş. i 

— Așadar, blagorodnicia sa ştabs-căpitanul Hla- 
ponin e şi el acum acolo? — întrebă grăbit Ciuma- 
cenko, uitînd să mai vorbească ucratnește. 

— Mi se pare că bateria lui trebuie să fie pe bas- 
tionul trei, dacă nu mă înșel, — răspumse locotenen- 
tul cel tînăr plastunului cu crucile „Sf. Gheorghe“ și 
«lădu pinteni calului, dar deodată întrebă, întorcîn- 
du-se : 

-— Ascultă, ce treabă sai cu ştabs-căpitanul Hla- 
ponin ? 

— Am să-i dau o scrisoare, — născoci pe loc Te- 
renti şi se sperie. Dacă ofițerul o să spună : „Dă-mi-o 
mie să i-o duc că am treabă chiar acolo...“ 

Dar locotenentul nu spuse nimic, ci clătină doar 
înţelegător din cap şi porni în trap mai departe... 

In aceeași zi, seara, plastunul Ciumacenko era pe 
Malahovul lui, și i se părea că venise acasă, unde îl 
aştepta gospodăria sa. , 

Toate erau ca și mai înainte: din timp în timp 
bulbuia răsunător cîte un tun de mare calibru, semna- 
lizatorii strigau, gloanțele ţiuiau răzbind prin ambra- 
zuri, soldaţii umblau prin piaţetă ca la ei acasă, iar 
lîngă adăpostul ei, între-două găleți cu apă, corpo- 
lenta şi vînjoasa Praskovia Ivanovna stătea cum o 
făcuse mamă-sa, turnîndu-și peste ea apă dintr-o 
cană de tablă, ce lucea în razele soarelui care scă- 
păta. 

Intr-adevăr, era o căldură înăbuşitoare, şi, văzînd-o 
astiel, fiecare ar fi vrut să se răcorească cu apă 
rece, abia scoasă din fintină. Praskovia Ivanovna 
făcea acest lucru zilnic, permiţindu-și această mică 
libertate, așa că toţi cei din jur se obişnuiseră cu 
această scenă și nimeni, iar mai puţin ca oricare, Ciu- 
macenko — care abia se întorsese de la spital — nu 
putea mici măcar bănui că o vede pentru ultima dată. 

În ziua următoare, chiar de dimineaţă, zăduful de- 
venise sufocant. Totul se încinsese la culme, tunurile, 
ghiulelele pe care nu puteai să pui mîna, pușştile, pie- 
trele și parapetele tranşealor... Pămîntul părea gata- 
gata să ia foc și era greu să umbli chiar cu încălță- 
minte care avea talpă groasă... 

Abia la amiază, cînd se strînseră norii, învăluind 
soarele, bastioanele se mai înviorară puţin, iar către 
ora cinci, cînd începu să adie un miros de ploaie și 
schimbul de focuri slăbi simţitor, ca de obicei la 
vremea aceasta, pe bastionul Kornilov veni ștabs-că- 
pitanul de artilerie Hlaponin de pe bastionul trei, 
învecinat, însoțit de aspirantul Vitea Zarubin. 

Ajuns iarăşi pe bastionul unde fusese atit de greu 
contuzionat, Dmitri Dinitrievici îşi aminti foarte viu 
de cunoştinţa lai cu veselul şi viteazul locotenent- 
căpitan Evgheni Lesli, dispărut fără urmă în timpul 
exploziei magaziei de pulbere, care îl rupsese în 
bucățele, sau îl îngropase adinc în pămînt, şi-i veni 
dorința să cunoască pe fratele acestuia, pe Piotr Iva- 
nici, locotenent şi comandant al unei baterii de pe 
Malahov. 

Bastionul Kornilov, care căpătase un mare renume 
în timpul îndelungatei lui boli, atrăgea chiar prin el 
însuşi atenţia lui Hlaponin. Vroia să vadă și locurile 
unde fuseseră răniţi mortal amiralii Kornilov şi Na- 
himov, precum şi resturile turnului pe care Dmitri 
Dmitrievici îl tinea minte încă neatins mai înainte de 
bombardamentul din octombrie. 

Fratele lui Evgheni — Piotr Lesli — după cum 
văzu Hlaponin, era încă foarte tînăr, de vreo două- 
zeci şi doi, douăzeci şi trei de ami, dar se găsea pe 
fortificații încă de la începutul asediului, comandase 
o baterie pe luneta Kamciatka, avusese noroc să nu 
fie nici contuzionat, nici rănit, căpătase cîteva deco- 
rații şi o sabie de aur pentru vitejie şi putea servi 
drept pildă lui Vitea Zarubin. 

Cu răposatul său frate semăna mai puţin decît 
s-ar fi așteptat Hlaponin : nu avea în el acea ener- 
gie şi veselie clocotitoare care îl caracteriza pe Ev- 
ghani, dar era a unsprezecea lună de asediu și de 
luptă necontenită cu dușmanii, iar oboseala pe care 
o remarcase Hlaponin pe fața şi în mișcările loco- 
lenentului era pentru el pe deplin explicabilă şi de 
înțeles, mai ales că Lesli petrecuse toată ziua aceea 
«Xlraordimar de călduroasă stînd lîngă tunurile sale, 
iar ceasul acesta, înainte de lăsarea serii, era pentru 
cl un ceas de odihnă pe deplin meritată. 

Faptul că Hlaponin îşi amintea de fratele lui, îl 
ficu deodată pe Piotr Lesli să-l privească cu simpa- 
lia şi să vorbească cu el pe un ton prietenesc. Se 
nşezară toți trei, în apropiere de turnul dărîmat, lîngă 
intrarea în adăpostul generalului-maior Bussau, co- 
mandantul unităţii de infanterie care făcea acoperi- 

rea bastionului. Aici se afla o bîrnă care te îmbia 
nespus să te așezi, pregătită pentru orice eventua: 
litate, în vederea reparării adăpostului, iar alte trei 
birne asemănătoare erau puse la vreo zece paşi în 
faţă. 

Bîrnele acestea, înfierbintate tare de cu ziuă, răs- 
pîndeau un miros plăcut de răşină de pin, iar Vitea 
îl trata pe Lesli cu ciocolată cumpărată de el pe Par- 
tea de Nord, unde trebuise să meargă în ziua aceea, 
peniru executarea obligațiunilor lui, ca ofițer de le- 
gătură pe lingă Hrulev. Ciocolata îl mai învioră pu- 
țin pe locotenentul obosit şi el deveni mult mai vor- 
băreț, deși vorbea numai de neajunsurile de pe for- 
tificaţii, adresîndu-se lui Hlaponin : 

— Ai să vezi şi dumneata — cred că la bastionul 
dumitale este la fel — ce însemna Totleben cît timp 
era aici, și cum merg lucrurile fără el, acum cînd se 
află în tratament la Belbek! La urma urmelor, cine 
trebuie să supravegheze lucrările de terasament dacă 
nu ofițerii de geniu ? De ce atunci, în ultimul timp, 
aproape că nu-i mai vezi? Se zice că sînt puţini și 
că nu prididesc să fie peste tot... Bună treabă! Sînt 
puțini ? Cereţi să fie trimişi mai mulţi! Altfel ce se 
întîmplă ? Tot noi, comandanții de baterie, trebuie să 
supraveghem nopţi întregi pe lucrători... Oare, asta 
e îndatorirea noastră ? Geniştii ăştia mă fac să tur- 
bez. Cum văd pe vreunul dintre ei, îndată încep să 
mă cert cu el! S-au bucurat că li s-a îmbolnăvit co- 
mandantul tor direct şi nu vor să mai ştie de nimic. 
Desigur, francezii n-ar îi admis aşa ceva, de aia s-au 
și strecurat sub nasul nostru, Carabinierii ne fac zile 
amare, lua-i-ar dracu'! E de ajuns să tragi cu tunul 
că îndată zboară treizeci de gloanțe în ambrazuri şi, 
nu știu de ce, sînt atît de afurisite, că străbai chiar 
și prin colacii de îrînghie. 

— Nimeresc din întîmplare în locuri găurite deja 
pe jumătate, — explică Hlaponin, după ce se gîndi, 
iar Lesli îi prinse vorba cu vioiciune : 

— Da, desigur, bagă în acelaşi loc glonte după 
glonte, numai că de pe urma asta avem pierderi în 
vieţi... Între altele, aţi auzit ce se vorbeşte... Cică 

francezii, ca să se apere de baionetele noastre, au 
adus zale şi acum în caz de asalt va trebui să dăm 
ordin soldaţilor noştri să împungă numai în burtă 
și mai jos. 

— De zale se vorbește mai demult, — observă 
Vitea. — Dar dim cîţi francezi ucişi am văzut, nici 
unul nu avea zale. 

— Şi ce-i cu asta ? Mai întîi au trebuit să le con- 
jecționeze acolo la ei, în uzine, iar acum, în sfîrșit, 
le-au trimis, — replică Lesli, şi adăugă îndată cu 
foc: — Nu, nu vom ajunge să-l vedem pe Gorceakov 
izgonindu-i pe aliați! Nu e el omul care me trebuie ! 
Şi cîţi oameni de valoare pier aici la noi, așa, de po- 
mană! Noi tragem numai asupra bateriilor france- 
zilor, însă ei trag asupra acoperirilor noastre, iar ca 
să mu ţii acoperiri, aproape că nu se poate... Noi 
sîntem cei amenințați de asalt, nu francezii. Cîtă ti- 
căloșie ! Ți-ar fi mai ușor, parcă, să te duci în Siberia 
la ocnă, decît să vezi în fiecare zi cum se prăbușesc 
lîngă tine oameni seceraţi de bombe... Am o ordo- 
nanță, Ivan, care stă la locuinţa mea din oraș. l-am 
interzis să mai vină la mine la baterie şi, totuşi, vine 
în fiecare zi... şi a fost şi astăzi! „Ce cauţi aici?“ 
zic eu. — „Mă doare inima“, zice. — „Inima? ţip 
cu, Dar dacă te pocneşte aici, de o să se aleagă pra- 
ful din tine?“ — „Ce să fac, zice, de pocnit s-ar 
putea să mă pocnească şi acasă, dar aici cel puțin 
văd cu ochii mei că sînteţi sănătos şi voinic... și asta 
mi-e toată bucuria“... Ce oameni ! Dar uite că proiec- 
tilele nu ajung... Numai uzina din Lugansk, singură, 
ce poate da ? Fără proiectile, nici oamenii cej mai de 
aur nu vor putea rezista... 

Ascultindu-l pe Lesli cel tînăr, Hlaponin şi-l în- 
chipuia în locul lui pe Lesli cel mare, alături pe bîrna 
răşinoasă de pin... Tot așa ar fi vorbit şi el acum ? 

Celălalt era mai înalt şi mai voinic, dar să înduri 
zece luni şi jumătate de asediu însemna ceva ! Acest 
tînăr comandant de baterie îşi fura din somnul lui 
două, trei, citeodată şi patru ore pe zi, fără a mai 
pune la socoteală că în fiecare zi îl pîndea moartea... 

El se străduia să se țină tare, dar avea o înfățișare 
foarte obosită — faţa lui era palidă, deși arsă de 
soare, nasul ascuţit, iar ochii afundaţi în orbite aveau 
sclipiri care se aprindeau numai cînd se minia, apoi 
îndată se stingeau... Această oboseală se simţea pînă 
și în vorbele spuse cu o oarecare însufleţire : 

— Eh, dacă ticăloşilor ăstora le-ar veni în gînd să 
se cărăbănească de la noi la toţi dracii, m-aş duce 
să-i ajut să-şi încarce pe vase afurisitele lor mor- 
tiere! Mi s-a făcut lehamite de eil! 

Hlaponin știa că Lesli, care îşi lăsase pentru scurt 
timp bateria, ca să se mai dezmorțească, să ia aer, 
va trebui să se întoarcă curînd la ea, iar apoi — în 
timpul nopții — vor trebui reparate stricăciunile sub 
traiectoria curbă a mortierelor... şi-i venea să întrebe 
dacă va mai putea rezista mult la această încordare 
supraomenească acest ofițer subțirel şi cu mîinile fi- 
rave. Ghicind parcă întrebarea care era gata să se 
pună, Lesli continuă cu căldură : 

— Dacă n-am fi avut un comandant de sector ca. 
Feodor Sergheici Kern al mostru, care se poartă cu 
noi cei din flotă, în general — și cu mine în special 
— ca un părinte bun, n-am fi putut suporta... Este 
un om tare bun și vesel și ne hrănește ca pentru 
Ignat — deși la mine mu se prea vede — absolut ca 
pentru Ignat! i 

— Apoi multora le-a şi venit Ignatul, — remarcă 
Vitea, iar Lesli exclamă : 

— Pusșchea pe limbă! — şi adăugă îndată cu un 
aer mai vesel: — Iată că şi Praskovia Ivanovna iese 

din bîrlog ! 

"Şi Hlaponin văzu pe sora de caritate a colinei 
Malahov, mătăhăloasă ca o ursoaică de douăzeci de 
ani, cu o înfățișare vînjoasă de nezdruncinat, îmbră- 
cată într-o rochie cafenie spălăcită și cu o broboadă 
ușoară de lînă albă, în locul scufei. În picioarele ei 
neobișnuit de groase la glezne, fără ciorapi, avea 
-nişte pantofi de pînză, iar brațele goale pînă la cot 
atîirnau ca doi butuci, din care un sculptor ar fi putut 
sâ sculpteze cu multă trudă nişte braţe obișnuite de 
femeie, aruncînd la o parte o mare cantitate de prisos." 

Hlaponin, deşi auzise multe despre ea, nu se aş- 
tepta să vadă nişte forme atît de uriaşe, care băteau 
îndeosebi la ochi cînd se apropie de ei, mai ales com- 
parînd-o cu locotenentul Lesli. Ajungînd la ei, le în- 
linse pe rînd, fără grabă, laba ei ca de urs, și întrebă 
cu un glas duduitor: 

— Ce molfăiţi, porumbeilor ? 

— Ghici, — răspunse Vitea. 

— Ciocolată, se vede după buzele tale... Cine face 
cinste? Ia dați-mi și mie... Păi, treabă bărbătească 
c asta, să mîncaţi ciocolată ? 

Vitea îi întinse şi ei o jumătate de baton. 

— Oho, — spuse ea mulțumită, privind și miro- 
sind batonul, — e de soi... Unde se vinde? 

— Pe Partea de Nord, la restaurantul lui Sere- 
hriakov, acolo se găsește orice, — răspunse Vitea. 

Praskovia Ivanovna se uită în jur şi se așeză, dar 
nu alături de ei pe bîrnă, ci în față, pe alte birne: 
vroia să-i vadă pe cîte trei odată si să stea de vorbă 
en toți. Era sociabilă şi-i plăcea să sporovăie de una 
şi de alta, cînd nu avea de lucru: cu pansamentele. 

— Uite, așteaptă. Să se termine războiul, atunci 
“ii vii la Petersburg și am să-ţi găsesc o mireasă, — 
ii spuse ea lui Vitea. — Eşti încă un năpirstoc, da’ 
vină atunci poate-i mai creşte de-o palmă... 

Ia ascultă, Praskovia Ivanovna, păi nu merge 
aşa! — spuse Lesli cu o supărare prefăcută. — Mie 
mi-ai promis întîi că-mi găseşti o mireasă bună, fru- 
moasă și cu zestre! 

Și ce te-ai speriat? Ce, crezi că numai o sin- 
ură mireasă am ochit eu? — îl dojeni Praskovja 
Ivanovna. — Eh, căpățină, cäpățînă !... Mai comandă 
„i o baterie !... La Petersburg sînt mirese să vă ajungă 
pentru toţi, m-ai frică ! 

- Nu mi-e frică că n-or ajunge, dar n-ai cum să 
le cunoşti pe toate, Praskovia Ivanovna, — continua 
so stîrnească în glumă Lesli. 

-- Pe toate nu, dar cunosc destule... Şi lui, iacă, 
ivi găsi o mireasă, zise ea, — arătînd cu degetul la 
iIluponin, care şedea la mijioc. 

— Nu, nu, eu m-am nevoie, sînt însurat! — rîse 
Hlaponin, privind cu nedumerire la bătrîna asta care, 
dealtfel, nu părea chiar atît de bătrînă și care într-a- 
devăr nu avea încă nici cincizeci de ani. O îmbă- 
trînea numai trupul ei peste măsură de masiv și tră- 
săturile foarte mari ale feţei înnegrite de soare... 

— Foarte bine că ești însurat, asta înseamnă că 
o să am o grijă şi o bătaie de cap mai puţin, iar cu 
ăştia doi fac eu ce fac şi-i însor... În fiecare zi se 
prăpădeşte atîta lume şi trebuie să te gîndeşti cum 
să cîrpești găurile astea! Toţi tinerii trebuie să-și 
dea silința pentru asta... Ai copilaşi mulți? — îl 
întrebă Pnaskovia Ivanovna pe Hlaponin, mesteciînd 
ciocolată. 

Hlaponin, deşi auzise despre ea mai înainte, nu 
și-o închipuise totuşi atît de impunător de voinică, 
iar acum, aici pe bastionul Kornilov — citadela prin- 
cipală a Sevastopolului -— o vedea şezind drept în 
faţa lui pe birnele acestea de pin rășinoase, rusești, 
cu scoarța lor roşietică, parcă ar fi fost însăşi în- 
treaga Rusie a oamenilor simpli, cam din topor, ce-i 
drept, dar care nu degeaba se străduise de-a lungul 
atîtor veacuri să se statornicească mai din larg şi 
mai trainic din neam în neam pe pămînt, iar grija 
acestei Praskovia Ivanovna nu numai pentru răniți, 
dar și pentru însurătoarea tinerilor după terminarea 
războiului, precum și pentru urmașii lor, nu i se păru 
o glumă pe care o face ca să mai treacă timpul, nu 
o dorință de a rîde pe socoteala altora, în lipsă de 
altă treabă, ci drept ceva cu totul necesar și legitim 
din partea ei. Nu găsea un răspuns potrivit la între- 
barea ce-i fusese adresată direct lui, dar... nici nu 
trebui să mai dea acest răspuns... 

— A no-a-a-stră |! Pă-zea-a! — ţipă undeva după 
turn matrozul semnalizator şi cei trei care ședeau la 
intrarea în adăpostul lui Bussau nici n-apucară să 
sară deoparte, că un mare proiectil de obuzier, tras 
desigur în turn, trecu lin pe lîngă el și se sparse 
asurzitor în aer, în dreptul Praskoviei Ivanovna, la 
vreo patru metri deasupra capului ei. 

După explozie, Hlaponin văzu numai nişte nori 
negri și groși de fum şi închise ochii fără să vrea... 
Pe deasupra lui zbură ceva vijîind şi fisîind și se izbi 
de pămînt undeva, prin apropiere... Întinzînd mîi- 
nile înlături, el dădu de genunchii sau de coatele 
cuiva, apoi îşi aduse aminte de Vitea și de Lesli și 
deschise speriat ochii. Tot atît de speriați se uitară 
la el, dintr-o parte Lesli, iar din cealaltă Zarubin, 
și primul întrebă înfundat : 

— Fi? l 

Acest „ei“ însemna: „Ei? Nu v-a atins? Mai 
trăiţi ? Picioarele? Miinile ?... Sînt toate întregi ?“ 
Ira întrebarea scurtă a omului obişnuit cu exploziile 
prenadelor şi ale bombelor din jurul lui și chiar cu 
pîndul că el va scăpa și că, fiind propus pentru or- 
dinul „Sf. Anna“ clasa a Il-a, îl va primi neapărat — 
deși acest ordin se da de obicei numai ofiţerilor supe- 
riori — dar că trebuia să știe ce s-a întîmplat cu cei- 
lalţi din bateria lui, mai ales cu iunarii, atît de greu 
de înlocuit... 

— Nimic! — răspunse Hlaponin cu primul cuvînt 
ce-i veni în minte la acest „ei“ al locotenentului, iar 
Vilea își săltă doar ușor capul. 

Illaponin îşi dădu seama că-i salvase acoperișul 
udăpostului, sub care şedeau, întrucît schijele căzu- 
seră de sus, împrăștiindu-se în evantai, dar cînd se 
uită da bînnele pe care Praskovia Ivanovna șezuse 
cu cîteva clipe mai înainte, văzu numai pete de sînge 
pe lemnul galben despicat; ea nu mai era acolo... 

Fumul înecăcios se împrăștie descoperind bîrnele 
despicate pe toată lungimea lor, dar voinica Pra- 
“kovia Ivanovna, care mînca ciocolată mai adineauri, 
piilăvrăgind despre miresele din Petersburg, dispă- 
FUSC... 

-— Unde-o fi ? — întrebă Hlaponin. 

În loc de răspuns, Vitea se repezi în grabă spre 
hirnele pline da pete de sînge, dar după vreo doi- 
trei pași se opri şi începu să-şi frece piciorul stîng 
mai jos de genunchi. 

— Drace! M-o fi lovit oare? — mormăi el, dar 
își reveni repede și, învingind durerea, porni mai de- 
parte. 

— A făcut-o bucăţi pe Praskovia Ivanovna noastră! 
— strigă Lest, care se repezise și el la bîrne. 

În vremea asta, plastunul Ciwmacenko — apro- 
piindu-se de grupul de ofițeri din partea opusă — 
ducea cu grijă în mîini o bucată de picior într-un 
pantof de pînză plin de sînge — un picior gol, ne- 
obişnuit de gros la gleznă, iar din carnea roșie ie- 
şea un colţ ascuţit de os fărîmat. 

Ciumacenko întinse rămăşiţa aceasta lui Hlaponin, 
făcîndu-şi socoteala că din cei trei, el este cel mai 
mare în grad, iar Hlaponin — lăsînd să-i lunece fugar 
privirile asupra bucății însîngerate, întrebă medu- 
merit : 

— Asta-i totul 2... Dar restul ? 

— Restul? — repetă Ciumacenko. — Cît privește 
restul, n-am de unde să ştiu... 

Se uită însă repede în jur și arătă cu capul în di- 
recția adăpostului lu; Bussau : 

— Uitaţi-vă unde-i restul, blagorodnicia voastră ! 

Hlaponin privi în direcţia arătată şi-şi dădu seama 
că ceca ce zburase pe deasupra capului său fusese 
trupul Praskoviei Ivanovna, aruncat de înspăimîntă- 
“toarea forță a exploziei proiectilului. 

Din adăpostul generalului Bussau ieşiră în fugă 
doi ofițeri infamteriști şi unul din ei găsi un braţ al 
Praskoviei Ivanovna, smuls din umăr şi aruncat prin- 
tre biîrnele spintecate. Mîna care adineauri păruse 
atît de vînjoaisă era acum doar o bucată de carne in- 
fonmă și însîngerată. 

Hlaponin o privi şi întoarse capul... 

Terenti îl recunoscuse pe Dmitri Dmitrievici din 
depărtare, de la vreo patruzeci de pași, din uşa adă- 
postului în care se afla echipa de plastuni. Întrucît 
Hlaponin mergea alături de aspirantul Zarubin, Te- 

renti își făcu socoteala că aspirantul îl adusese poate 
pe ofițerul de artilerie ca să-l vadă pe viteazul plas- 
lun Ciumacenko, în sănătatea căruia spunea că băuse 
un pahar de vin într-un cerc al lor. De aceea, Terenti 
icşise din locul ferit în care stătuse şi se aşezase în 
așa fel, încît să fie văzut de aspirant. 

Vitea, însă, era prins în vorbă, la început cu Lesli, 
apoi cu Praskovia Ivanovna şi nu-l observase pe 
plastun : cu atît mai mult nu-l băgase în seamă Hla- 
ponin, sau poate că nici nu-l zărise. 

Terenti se gîndea însă, cum şi ce să-i spună lui 
Dmitri Dmitrievici, cînd va îi chemat la «el, lucru de 
care — pe măsură ce trecea timpul — era tot mai 
sigur că se va întîmpla. 

Totuși, îi se părea un lucru cu totul nepotrivit să 
se dea de gol față cu alţi ofiţeri şi de aceea îi era 
icamă ca nu cumva Hlaponin să-l recunoască, dar 
lotodată nu vroia să scape un prilej ca acesta — la 
care mici nu se gîndise mai înainte — de a sta de 
vorbă cu „prietenul“ său. De aceea, el șovăise şi in- 
irase de cîteva ori în adăpost, dar ieşise apoi îndată. 

Explozia proiectilului, chiar deasupra locului unde 
ofițerii şedeau de vorbă cu sora bastionului, îl făcu 
să alerge înspăimîntat într-acolo, temîndu-se să nu-l 
îi rănit din nou pe Dmitri Dmitrievici. Fugind, dădu 
de bucata smulsă din piciorul Praskoviei Ivanovna, 
dar n-o ridică decît după ce se convinse mai întîi că 
Illaponin era în picioare, ceea ce însemna că nu fu- 
sese rănit... 

Intre timp, locotenentul Lesli se îndrepta grăbit 
spre bateria sa, ca să trimită un plocon de răspuns 
la crudul şi neprevăzutul proiectil al francezilor la 
ora aceea. Sanitarii, sosiți cu brancarda, se suiră pe 
acoperișul adăposlului să ia trupul, iar un cazac din 
escorta lui Hrulev sosi trimis după ofițerul de legă- 
inră Vitea Zarubin. 

lLuîndu-și rămas bun de la Hluponin, Vitea spuse: 

-— N-am ce să fac, trebuie să mă duc; pe dum- 
meavoastră are să vă conducă Ciumacenko, pînă la 
Ieşire, 

— Aha. va să zică ăsta-i Ciumacenko ? — întrebă 
distrat Hiaponin. 

Terenti n-ar fi vrut să spună nimic pînă cînd nu 
pleca aspirantul, dar ca să nu răspundă la întrebarea 
ștabs-căpitanului nu se putea şi rosti cu jumătate de 
gură: 

— Sä trăiţi, blagorodnicia voastră, eu sînt Ciu- 
macenko... 

Spunînd aceasta el se strădui să-şi holbeze ochii 
în cel mai nefiresc chip şi să-şi dea feței o expresie 
de prostănac, pentru ca nu cumva „prietenul“ lui 
să-l recumoască înainte de vreme. 

lată însă că tinărul aspirant plecă şi sosi clipa. 
la care Terenti se gîndise mereu, de la jumătatea lui 
iulie. 

Hlaponin se mai afla încă sub impresia puternică 
provocată de explozia proiectilului, care răpusese în- 
tr-o clipă pe femeia acceca atit de voinică, şi se gîn- 
dea la propriul lui noroc. Să fii literalmente la un pas 
de moarte şi să rămii nu numai viu, dar chiar ab- 
solut nevătămat, aceasta i se întîmpla pentru prima 
oară de la bombardamentul din octombrie. Bateria 
lui stătea deocamdată în rezervă şi fusese adusă pe 
bastionul trei în vederea respingerii asaltului, care se 
tot lăsa așteptat, iar dacă proiectilele englezilor ni- 
mereau cîteodată în dispozitivul bateriei lui, nici unul 
din ele mu avea un efect atît de distrugător. 

Simţind instinctiv o bucurie care i se revărsase în 
tot trupul, parcă fără să vrea pentru norocul pe care 
îl avusese, Hlaponin simţea în acelaşi timp cum, în 
locul bucuriei, îl cuprindea un fel de slăbiciune, care 
îi dădea de știre că încă nu se restabilise deplin după 
violenta contuzie pe care o suferise şi, mergînd spre 
ieșirea bastionului, înaintea plastunului Ciumacenko, 
făcea eforturi ca să calce cît mai sigur şi să nu-și 
dea pe faţă tulburarea înaintea acestui brav subofițer 
care avea două cruci „Sf. Gheorghe“, pentru vitejie. 

Suboiiţerul îi urmărea foarte atent fiecare pas şi 
deodată spuse cu totul pe neașteptate, ajungîndu-l 
din urmă: 

— Nu m-aţi recunoscut, Mitri Mitrici ? 

Hlaponin se opri. 

Plastunul ţinea mina „la cozoroc“, aşa cum se cu- 
venea — numai aici, la Sevastopol — să stea un 
„grad inferior“ cînd vorbea cu un ofiţer. Înainte, el 
ar fi trebuit să-şi scoată căciula şi să o țină în mîna 
siîngă, întinsă la vipușcă. Nu s-ar îi putut spune că 
ochii lui zîmbeau, dar mu era în ei mici acea încor- 
dare și supuşenie, care de obicei se infiltra printr-o 
îndelungată muştruluială... Erau ochii naivi de ţăran 
ai fecioraşului Terioșka şi Hlaponin strigă uluit: 

— Terioșka, tu eşti ? 

Nu-i puse mîinile pe umeri, cum o făcuse de două 
ori amiralul Nahimov, şi nici nu-l sărută grav de trei 
ori în cruce, ci se opri extrem de uimit, fără să se 
poată spume că ar fi fost bucuros de această întîlnire 
întîmplătoare, după cum băgă de seamă Terenti care 
rămăsese cu privirile aţintite la el, aşteptînd, fără să 
răspundă la întrebare. 

Hlaponin își aduse aminte fulgerător de primul lui 
interogatoriu din biroul locotenent-colonelului de jan- 
darmi Rauch, cînd — jignit pînă în adîncul sufletu- 
lui de absurda bănuială — îl părăsiseră atît de nme- 
aşteptat puterile, încât strigase sfişieior: „Liza... 
Liza !“ 

Părea că un perete transparent, dar nu de nepă- 
lruns, se ridică dintr-o dată între el şi Terenti, iar 
Illaponin — fără să zîmbească — spuse doar atît : 

-— Lasă mîna jos! 

Apoi îşi continuă drumul, mai încet decît mersese 
pînă atunci, iar Terenti căuta să se ţină la jumătate 
do pas în urma lui, aşteptînd ca şi mai înainte. 

— Cum de te-ai făcut plastun? — întrebă Hla- 
ponin după ce merse vreo douăzeci de paşi. 

— Am nimerit după întîmplarea accea în Kuban |! 

răspunse Terenti, neîndrăznind să mai rostească 
numele lui Hlaponin, dar nici să adauge „blagorod- 
nicia voastră“... 

— Acolo ai devenit Ciumacenko ? 

— Trebuia într-un fel... Mai întîi mi-am luat numele 
de Ciwmakov, dar mai apoi mi-am zis Ciumacenko, 
fiindcă acolo, în Kuban, sînt numai hoholi. 

— Grozavă ispravă ai făcut, Terenti | — spuse Hla- 
ponin dojenitor, întorcîndu-se pe jumătate spre el, 
cînd se apropiau de ieşirea bastionului. 

— De acolo... sau de aici vorbiţi ? 

Terenti nu voia dinadins să încurce sensul celor 
spuse de Hlaponin... Într-adevăr, el nu se putea trans- 
pune imediat și pe deplin în trecut, de aici, de pe 
colina Malahov, unde căpătase crucile şi galoanele 
sale, şi Dmitri Dmitrievici repetă cu alte vorbe: 

— Pentru ce l-ai ucis pe Vasili Matveici ? 

Era tocmai întrebarea pe care o aștepta şi de 
care se temea Terenti. El se opri, apoi îşi scoase că- 
ciula și spuse solemn : 

— Mitri Mitrici ! Ce-i judecata pentru mine 2... De 
bună-seamă, s-ar putea să mă omoare în bătaie cu 
cmutul, sau cu ciomegele, dar îmi pot găsi o moarte 
grabnică şi aici, după cum aţi binevoit să vedeţi şi 
dumneavoastră adineauri că s-a întîmplat cu Prasko- 
via Ivanovna a noastră 1... Și cîți pușcăriaşi au stat 
aici, cu capul pe jumătate ras ? lar acum unde sînt ? 
Nu-s în puşcărie, ci tot pe bastioane îşi fac pedeapsa. 
Unii dintre ei sînt demult la cimitir... alţii poartă 
decoraţii ca şi mine şi, va să zică, nu mai sînt so- 
cotiți puşcăriaşi... Mitri Mitrici! Imi dau seama că 
am păcătuit faţă de dumneavoastră, că vă era unchi 
drept şi, de bunăseamă, am păcătuit și faţă de ai mei, 
că pentru ei, sărmanii, pentru nevastă şi pentru copii, 
nu mai e viaţă acum ci ocnă curată... Toate astea le 
recunosc, Mitri Mitrici, dar atunci mä mîniasem tare 
pe el şi eram hotărît la orice... Dacă aş fi ştiut atunci, 
Mitri Mitrici, că o să vă pară rău după el... 


— Pune-ţi căciula! — spuse Hlaponin pe un ton 
de comandă. 
— Am înţeles! — şi Terenti îşi trase căciula mai 


întîi pe frunte, apoi o îndreptă, dînd-o pe o ureche. 

— Multe am mai avut de pătimit de pe urma ta, 
și cu şi soţia mea, — spuse cu glas tărăgănat Hla- 
ponin, privindu-l serios, dar fără răutate. 

— Cum s-a putut una ca asta, Mitri Mitrici? — 
se miră Terenti, dar bănuind în clipa aceea ceea ce 
mai înainte nu-i trecuse prin minte. 

— Eu sînt şi acum, probabil, sub urmărire, iată 
„cun s-a putut“... Şi, se pare, că nu numai eu, ci şi 
soția mea. 

— Mitri Mitrici ! Cum se poate aşa ceva? In ca- 
zul ăsta, am să mă dau în vileag şi să facă cu mine 
ce-or crede, dar pe dumneavoastră trebuie să vă 
scoată de sub bănuială ! Pot să merg chiar acum să 
mă predau jandarmilor, Mitri Mitrici ! 

Terenti îşi scoase căciula din nou şi aşteptă. 

— Pune-ţi căciula ! — spuse întocmai ca şi înainte 
Illaponin. — Nu-i nici o grabă, poate vom îi uciși 
amîndoi, chiar în noaptea asta... 

— Aşa e! Orice se poate întîmpla, Mitri Mitriei, 
— se învoi bucuros Terenti, punindu-și căciula. — 
Cînd am stat la spital pe Partea de Nord, am văzut-o 
pe soția dumneavoastră pe fereastră. Am vrut să mă 
duc la dumneaei, de mare bucurie ce mă prinsese, 
dar, uite, nu m-a lăsat piciorul... — şi își arălă coapsa. 

— Ai fost rănit ? 

— M-a străpuns cu baioneta un îranțuz, cînd eram 
la pîndă... Atunci cînd am prins cu arcanul un ofițer 


de-al lor — poate că ați auzit... Amiralul Nahimov, 
răposatul Pavel  Stepanici, dumnezeu să-l odih- 
nească, — urmă Terenti închinîndu-se, — mi-a prins 
cu mîinile lui crucea asta, — arătă el cu degetul, — 


iur pe astălaltă mi-a dat-o mai înainte, peniru ofi- 
țerul englez... 

In aceste vorbe şi gesturi ale lui Terenti era atîta 
dorință copilărească, nu de a se fuduli, ci de a-i face 
plăcere şi de a-l bucura cît de cît, încît Hlapomin 
zimbi ușor, fără să vrea... Numai feciorașul Terioșka 
vorbea cîteodată cu atîta foc, ispitindu-l si meargă 
la vinătoare după gîşte, pe Donet. 

— Cît despre asta, nici nu mai încape vorbă, Te- 
renti... Te-ai arătat un viteaz, asta o văd! — rosti 
el mult mai blînd acum. 

— lar în Caucaz am căzut prizonier la cerkezi, 
Mitri Mitrici, — găsi potrivit să spună tocmai acum 
Terenti. 

— Şi prizonier ai avut timp să fii? Cum de ai 


scăpat? — întrebă mirat Hlaponin. 
— lată, am o amintire de acolo, — răspunse Te- 
renti, ridicînd ușor pumnalul. — Am stat acolo în 


stufăriş la pîndă în locul unui plastun, iar cerkezul 
m-a înhăţat cu arcanul, aşa cum l-am prins eu pe 
ofițerul franțuz... Era printre ei un vlăjgan — înalt 
de un stînjen... Pumnalul ăsta a fost al lui, dar i 
i-am luat. 

— L-ai înjunghiat cumva cu pumnalul ăsta ? 

— L-am înjunghiat, altfel ce era să fac ? Dacă mu 
l-aş fi înjunghiat, aș fi și azi în jug la ei... lar pe 
franțuzul care m-a împuns cu baioneta în picior, de 
nu l-aș fi înjunghiat cu pumnalul, n-aş mai fi ajuns 
să vă văd, Mitri Mitrici! De aia se și cheamă că-i 
război !... Dar cu Lukeria mea și cu copilașii, oare nu 
se războiesc acolo, Mitri Mitrici 2 — întrebă Terenti 
cu glas scăzut, văzînd că treceau pe alături doi ca- 
zaci. 

— Nu ştiu, n-am mai fost la IHlaponinka după 
aceea | 

— N-aţi mai fost? Cum se poate ? — se minună 
grozav Terenti. 

— Crezi, poate, că acum sînt stăpînul moșiei ? — 
ghici Hlaponin. — Nu, frate, altu-i stăpîn acum 
acolo... 

— Altu-ul ?... Care altul ar putea să fie, Mitri 
Mitrici ? 

Terenti se întunecă de tot, auzind că stăpînul mo- 
șiei este altcineva, iar Hlaponin — observînd aceasta 
— întrebă în silă : 

— Nu cumva pentru mine te-ai străduit să-l îneci 
pe unchiul meu, ai? 

— Adevărat că pentru dumneavoastră, Mitri Mi- 
trici, — răspunse încet dar fără zăbavă Terenti. — 
Mă gîndeam că dacă o să fiți dumneavoastră or mai 
răsufla oamenii, că nici să răsufle nu mai puteau ! 
Jac-aşa i-a strîns „pe toţi... 

Şi Terenti îşi încleștă pumnul drept, pînă cînd de- 
petele i se făcură albe. 

— Nu ştiu dacă o fi mai bine cu cel nou, sau o fi 
şi mai rău... Asta m-am auzit-o, — spuse Hlaponin, 
privindu-i atent pumnul. — Dar pe mine și pe soţia 
mea ne-au tot purtat vreo două luni pe la cercetări, 
cît am stat la Moscova... Şi poate că mici m-aș fi 
ajuns aici, dacă n-ar fi pus o vorbă niște oameni cu 
vază. 

— Va să zică am făcut-o de pomană, fără nici un 
folos... Numai dumneavoastră v-am adus necaz, — 
spuse abătut Terenti. — Poate că ar fi mai bine să 
mă dau în vileag, Mitri Mitrici! Cum o să porunciţi 
dumneavoastră, aşa am să fac... 

— i-am mai spus că n-are nici un rost, — răs- 
punse încruntat Hlaponin, însă Terenti, după ce tăcu 
un timp, răspunse cu însufleţire : 

— Dacă la noapte am să fiu ucis, atunci înseamnă 
că dumneavoastră o să rămîneţi bănuit că am fi fost 
amîndoi în înţelegere ! 

— Nu se ştie, frate, care din noi va fi ucis mai 
înainte! — răspunse serios Hlaponin și adăugă: — 
Ei, mai departe ştiu singur drumul... Umblă sănătos, 
frăţioare ! 

— Mergeţi cu bine, blagorodnicia voastră! — 
strigă ostășește Terenti, căci dintr-o parte şi din alta 
treceau soldaţi în grupuri, dar cînd Hlaponin se de- 
părtă la vreo cinci pași, el îl ajunse repede din urmă, 
ca Să-i spună ceea ce se gîndise mai înainte: 

— Mitri Mitrici, să nu-i spuneţi soţiei dumneavoas- 
wä că m-aţi văzut! 


— Să nu-i spun ?... De ce? — se miră Hlaponin. 
— Cum să vă spun... — se fistici Terenti, — e fe- 
meic doar... 

— Aha, da... se-nțelege! Femeie... — zimbi Hla- 
ponin. — Binc, m-am să-i spun ! Să n-ai nici o grijă... 

Dădu din cap și porni mai departe, iar Terenti ră- 
mase pe loc, privind în urma lui pînă cînd nu-l mai 
văzu... 


Capitolul VIII 
CONSFATUIREA „GRADELOR MARI“ 


Pe la sfîrșitul lui iulie, un nor ciudat apăru deo- 
dată la amiază pe cerul învăpăiat și senin deasupra 
Inkermanului, unde erau amplasate trupele ruseşti. 
Norul venea dinspre miazănoapte și înainta şerpuind 
de-a lungul țărmului, din are pricină pe alocuri pă- 
rea mai deschis la culoare, iar pe alocuri mai întu- 
necat. 

Se mișcă astfel timp de o oră, iar soldaţii, care 
erau de prin guberniile de stepă, începură să strige : 

— Lăcustele, fraților! Vin läcustele ! 

Și lăcustele sosiră... Zadarnic strigau soldații şi-şi 
aruncau chipiurile în desimea lor cenușie, ele îi iz- 
beau din zbor, ca grindina, silindu-i să-şi acopere fe- 
țele şi să se ascundă în corturi şi în bordeie, fiindcă 
orice luptă era zadarnică. În zborul lor, ele ocupau 
un spațiu de cel puţin cincisprezece verste în lun- 
gime şi zburau într-o masă compactă, iar coada se 
întindea undeva, departe, deasupra mării. 

Brîul lat al Radei Mari, dincolo de care se zăreau 
lucind zidurile albe ale caselor din oraș, opri miria- 
dele acestea lacome, şi ele se lăsară lingă labere, pe 
iufişurile printre care păşteau caii agenţilor de legă- 
tură, ai cazacilor, ai ofițerilor de la statul major, ai 
furgonarilor şi ai artileriei, iar caii — deşi nu fără 
luptă — le cedară totuşi sărăcăcioasa lor păşume:; 
oricît le călcau sub copite, oricît le striveau între 
dinţi, înverşunîndu-se, lăcustele nu puteau fi nimicite 
și nici învinse, 

Năvălirea lăcustelor prezentă pentru statul major 
al lui Gorceakov o complicaţie cu totul neprevăzută : 
cine s-ar fi putut aştepta la acest atac, prin surprii- 
dere, al acestor duşmani înatipaţi ? 

Unii ofiţeri de la statul major — atotștiutori — 
găsiră de cuviinţă să se arate foarte abătuţi, asigu- 
rind pe ceilalți că este pe deplin stabilit de știință 
că pe aripile frumoase la vedere ale fiecărei din aceste 
prădalnice vietăţi se află o inscripţie, în limba. chal- 
deeană, însemniînd în traducere „inînia lui dumnezeu“, 
sau „pedeapsa cerească“. 

Firește, nimeni nu cunoştea limba chaldeeană și nu 
oricine credea în asemenea afirmaţii ale ştiinţei, dar 
unii oameni prăpăstioşi, dintre care — în primul rînd 
— făcea parte însuşi comandantul suprem al armatei 
rusești din Crimeia, considerară apariţia lăcustelor, 
în dispozitivul corpului de armată auxiliar, drept un 
senm foarte explicabil pentru ei şi, fără îndoială, un 
somn Tău.., 

Sub impresia grea a acestei calamităţi, Gorceakov, 
împreună cu vechiul său şef de stal major — secundul 
şi volubilul general-adjutant Kotzebue, cu un alt ge- 
meral-adjutant, baronul Vrevski, şi cu generalul Serj- 
putovski, comandantul artileriei întregii armate, se 
duse să vadă cum decurg lucrările de construire a 
podului de peste Rada Mare. 

Podul acesta era tocmai „a patra soluţie“ pe care 
Gorceakov o ţinuse în secret, cînd trimisese scrisoa- 
rea sa ministrului de război, prințul Dolgorukov, îna- 
inte de asaliul din ziua de 6 iunie. 

In sine, podul acesta plutitor — lung de o verstă 
-- era pentru vremea aceea o întreprindere foarte 
îndrăzneață din punct de vedere tehnic, iar din punct 
de vedere strategic era o realizare strălucită. 

El trebuia să lege Partea de Nord a Sevastopolului 
cu Partea de Sud şi cu Korabelnaia, pentru ca întă- 
ririle, care se îndreptau în eşaloane mari din corpul 
de armată auxiliar spre bastioane, să nu piardă prea 
multă vreme cu îmbarcarea şi debarcarea de pe bar- 
cazuri, ceamuri sau vase cu aburi, ci să se scurgă 
fară întrerupere peste golf, într-o perfectă ordine de 

marş, iar în caz de asalt să sară în ajutorul bastioa- 
melor în timpul cel mai scurt. 

Destinația acestui pod, însă, era cu totul alta, și Na- 
himov îşi dăduse foarte just seama de acest lucru 
încă pe la sfîrşitul lui iunie. 

Nimeni, nici chiar dintre ofițerii cartierului gene- 
ral, n-ar fi putut spune cu siguranță, unde se sfîrșea 
Kotzebue și unde începea Gorceakov, sau invers, de 
aceea era greu de hotărît cui dintre acești doi gene- 
rali aparținuse de fapt ideea de a construi podul, dar 
că lui Buchmeyer, comandantul geniștilor, nu i se 
mai întîmplase niciodată să ridice o astfel de con- 
strucţie, în această privință nu încăpea mici o îndo- 
ială, astfel că el, care a realizat această idee din punct 
de vedere tehnic, a fost un inovator : construcția unui 
asemenea pod sub bombardamentul inamicului se 
punea pentru-prima dată în istoria omenirii. Respin- 
gînd argumentele adversarilor proiectului său, Buch- 
meyer — cu marea energie care îl caracteriza — se 
apucă mai întîi de toate să caute materiale pentru 
pod. 

Delegaţiile, fireşte, erau totdeauna plăcute ofițeri- 
lor din acea vreme, din considerente pur materiale, 
dar în chestiunea aceasta, atît de importantă și de 
vitală pentru întreaga armată, era necesar ca delega- 
ţia să nul fie de durată lungă, și nici zadarnică, ci să 
dea dintr-o dată rezultate vizibile. Buchmeyer găsi 
cheresteaua potrivită pentru construcţie la Herson, 
Kahovka, Berislav şi în alte locuri. 

Era o cherestea foarte bună şi aleasă, de care mai 
tîrziu s-au minunat chiar şi inamicii. Pentru cumpă- 
rarea ei fuseseră alocate șaizeci de mii de ruble ar- 
gint și cu banii aceştia Buchmeyer achiziţionă o mie 
două sute de buşteni de brad, lungi de şase stînjeni. 
cu diametrul de o jumătate de arşin!) la capătul 
subțire. Buștenii erau tăiați în două pentru ca lăţi- 
mea podului să fie exact de trei stînjeni. 


1) 1 arşin = 0,711 m. (N. trad.) 

Pe măsură ce se aducea cheresteaua pe țărm, se 
montau plutele. Cînd lemnăria fu strînsă în cantitate 
suficientă, o sută de oameni, dintre care jumătate erau 
genişti, îură numiţi să lucreze în permanenţă la ea; 
în același timp, toate fierăriile, atît ale regimentelor, 
cît și ale artileriei şi ale trupelor de geniu, făceau 
scoabele necesare plutelor. 

Gorceakov se grăbea cu facerea podului, dar apa- 
riția lăcustelor îi aduse o mulţime de gînduri negre... 
Aceşti soli înaripaţi şi fără număr ai „pedepsei ce- 
reşti“, care mișunau în toate părţile şi de care nu pu- 
icai scăpa, îi aminteau de un alt sol al „pedepsei ce- 
reşti“, care încă din iunie se oploșise într-un cort în- 
vecinat şi lua zilnic prînzul la aceeași masă cu el. 
Era vorba de baronul Vrevski, împuternicitul țarului. 

Acest peneral-adjutant, cu înfățișare tînără încă, era 
prezentabil, frumos și perfect stilat, ca un adevărat 
curtean, îndeajuns de volubil și de spiritual, în sffr- 
sit, un mare amator al jocului de șah, pentru care 
Gorceakov avea o deosebită slăbiciune, socotind că 
acest joc avea în el ceva strategic. Cu toate aceste 
calități atrăgătoare, Gorceakov nu-l putea suferi pe 
Vrevski. 

Potrivit însărcinării dată de țar, Vrevski trebuia să 
ocupe în armata rusă cam acelaşi loc pe care îl ocupa 
în armata franceză generalul Niel, cu deosebirea nu- 
mai că Niel era totuși un genist foarte priceput și 
de aceea lipsit de superficialitatea, care constituia tră- 
sătura principală a lui Vrevski. Pentru Gorceakov era 
de ajuns însă şi Vrevski, de vreme ce fusese trimis 
la el chiar de împărat. Prin temperamentul său, Gor- 
ceakov nu semăna cîtuși de puţin cu Pélissier și nici- 
odată n-ar fi îndrăznit să spună în public lui Vrevski 
că „îl va alunga din armata încredințată lui“... Avea 
prea multă grijă ca foaia lui de serviciu să rămînă 
imaculată, deşi se simțea copleșit de povara apărării 
Sevastopolului, care îi întrecea puterile. 

Cu toată lipsa de hotărire care-l caracteriza, în- 
lreaga experienţă militară a lui Gorceakov îl făcea să 
incline spre ideea fermă a apărării pasive a Sevasto- 
polului şi a retragerii garnizoanei la momentul potri- 

vit, pe cînd Vrevski folosea toate argumentele pen- 
tru a-l determina la acţiuni ofensive. 

Dacă Menşikov, predecesorul lui Gorceakov, nä- 
zuise să întruchipezc în persoana lui destinul Sevasto- 
polului, Gorceakov — dimpotrivă — chiar din primele 
zile ale sosirii lui în Crimeia, renunțase la acest rol, 
dar necesitatea unui „destin“ era imperioasă — se 
putea, oare, fără „destin“? — şi iată că acum încet, 
dar cu tenacitate, locul vacant al „destinului“ căuta 
să-l ocupe baronul Vrevski care simţea la spatele lui 
sprijinul atotputernic al Palatului de Iarnă. 

El nu stătea la cartierul lui Gorceakov fără treabă, 
ci aduna cu mult zel informațiuni despre numărul tru- 
pelor din Crimeia, despre rezervele de furaje și de 
alimente, despre starea mijloacelor de transport şi a 
drumurilor, în general, despre tot ceea ce după păre- 
rea lui — ca director al unuia din departamentele Mi- 
nisterului de Război — era necesar pentru a presa 
asupra flancului drept al aliaţilor, idee care îi venise 
încă pe cînd se afla la Petersburg. 

De la cartierul general de pe înălțimile Inkerman 
porneau către Dolgorukov, ministrul de război, tot fe- 
lul de rapoarte, conținînd concluzii cu totul opuse, şi 
care depindeau de cine erau scrise — de Vrevski sau 
de Gorceakov... 


Vrevski scria de pildă: 

„Cu cei treizeci de mii de oameni care se găsesc pe 
poziţiile de la Inkerman pînă la Taş-Basti, cu două- 
zeci de mii de oameni din diviziile a 4-a şi a 5-a şi 
cu cei cincisprezece mii ai milițiilor din Kursk, vom 
avea o ammată de şasezeci și cinci de mii de baio- 
nete, al căror atac dinspre rîul Ciornaia poate fi sus- 
ținut de o incursiune din Sevastopol a cel puţin trei- 
zeci mii de oameni. Avînd superioritate în cavalerie 
şi, în sfîrşit, profitînd de superioritatea moralului care 
a crescut după respingerea asaltului, putem îndrăzni 
multe... 

„Comandanții garnizoanei dau exemplu personal de 
abnegație, vigilență și muncă, dar încordarea perma- 
nentă sleiește puterile celor scăpaţi teferi din foc. In 
decurs de cîteva zile, a fost rănit Totleben, a fost ucis 

Nahimov, iar Vasilcikov, întotdeauna viteaz, dar isto- 
vit de muncă, este nevoit să părăsească frontul. Ce 
se va întîmpla dacă ne vor părăsi Hrulev, Semiakin, 
Urusov şi Panfilov? Moartea îi ameninţă în orice 
clipă și apoi, chiar forțele fizice aw o limită ! Pentru 
a-i înlocui, se vor găsi comandanți tot atît de viteji 
și de vigilenţi, dar aceştia mu vor fi atît de apropiaţi 
trupelor și nu vor cunoaşte întreaga situaţie de aici. 
Nu este oare timpul să se pună capăt acestei stări 
anormale de lucruri 2% 

Cele două divizii de infanterie — divizia a 4-a şi a 
5-a — precum şi milițiile din. Kursk erau abia pe 
drum, dar pretendentul la rolul de „destin al Sevas- 
topolului“ — Vrevski — dispunea dinainte de forțele 
lor, găsind că cel mai bun lucru era să le arunce în- 
dată cum vor sosi, sub focul piternicelor fortificaţii 
ale inamicului. 

„Mă plec — adăuga el — în fața uriașei răspunderi 
care apasă asupra prinţului Gorceakov. Adesea, mi se 
pare că el este gata să încline pentru acțiuni. ofen- 
sive, dorite cu ardoare de armată şi îndeosebi de gar- 
nizoană şi, poate, ar porni cu mai puțină şovăială 
pe acest drum al gloriei şi al salvării, dacă ar fi si- 
pur că va avea aprobarea împăratului. 

„Convingerile mele trebuiesc să se încline în faţa 
marii experiențe a comandantului suprem, însufleţit 
de un fierbinte devotament față de împărat și de Ru- 
sia, dar îndrăznesc să cred că ele ar fi împărtășite de 
unii dintre cei mai buni oameni din armata moastră, 
dacă această chestiune ar fi fost supusă discuţiei în- 
ir-un consiliu militar, asemănător aceluia care a avut 
loc înaintea asaltului Varşoviei“. 

Gorceakov scria aceluiaşi ministru de război : 

„Ar fi pur şi simplu o nebunie să începi ofensiva 
împotriva unui inamic superior mumericește, ale cărui 
forțe principale, în plus, ocupă poziţii inaccesibile. In 
prima zi aș fi putut porni înainte; a doua zi aș fi 
respins o avangardă a inamicului şi aș fi scris un ra- 
port minunat ; a treia zi aş fi fost înirînt, pierzînd în- 
Ire zece și cincisprezece mii de oameni, iar a patra zi 
Sevastopolul și o însemnată parte din armată ar fi 

fost pierdute. Dacă aș fi acționat astfel, Sevastopolul 
ar fi intrat în stăpînirea inamicului de mai bine de o 
lună, iar preasupusa dumitale slugă ar fi fost între 
Nipru şi Perekop !“ 

În privința energiei expresiilor din scrisorile de 
acest fel, pornite de la cartierul general, laurii întîie- 
tăţii i se cuveneau, desigur, lui Gorceakov, dar nu 
degeaba se spune că o picătură de apă sfărîmă şi 
piatra. 

Metodic, calculat, repetînd adesea aceleași argu- 
mente în lipsă de altele noi și mai convingătoare, 
Vrevski îşi atingea scopul acolo, la Petersburg, de 
unde se privea mai mult spre apus, la Paris, şi Lon- 
dra, decît spre sud, la Sevastopol şi împrejurimile lui. 

Din apus, însă, soseau știri că trupe de elită cu un 
efectiv de patruzeci de mii de oameni se îndreptau în 
ajutorul aliaţilor şi că francezii intenționau să atace 
la Perekop și să pătrundă în Sivaș pentru a tăia ne- 
apărat Crimeia de restul Rusiei. 

Ştirile acestea îl întăreau pe Gorceakov în îndărăt- 
nicia lui de a inu trece la ofensivă nici alunci cînd 
aveau să-i sosească diviziile corpului doi — a 4-a și 
a 5-a — precum şi milițiile din Kursk. La gindul că 
va fi tăiat de Perekop, îl cuprindea o mare meliniște 
şi el îl ruga pe ţar să trimită în Crimeia şi un corp 
de grenadieri, în special, pentru a face paza Pere- 
kopului. 

„Fireşte, ar fi păcat să aruncăm în luptă aceste 
trupe de elită — scria el ţarului — dar aliaţii îşi tri- 
mit în Crimeia toate forțele lor, pînă şi unităţile de 
gardă“. 

Pentru a apăra însă Perekopul, pînă cînd aveau să 
sosească diviziile de grenadieri, Gorceakov alcătui de 
urgență și puse sub comanda generalului-adjutant 
conte Anrepp, un detașament destul de numeros : el 
cuprindea zece batalioane de infanterie, două regi- 
mente de cavalerie și peste cincizeci de tunuri. Pe 
lîngă aceasta, un alt detașament de cîteva mii de 
oameni fu concentrat de el, pentru apărarea podului 
de la Ciongar şi a Sivaşului, împotriva unei debar- 

cări masive inamice, care începuse să į se năzărească 
după atacul escadrei aliate asupra Gheniceskului. 

Gorceakov era stăpînit de ideea că aliaţii vor trans- 
porta tîrîş la Siviaş, peste istmul Arabat, un mare nu- 
măr de barcazuri cu fund plat, încărcate cu trupe, 
dlectuînd această operaţie, desigur, concomitent cu. o 
debarcare la Perekop. Din această cauză, comandant 
al detașamentului de la Ciongar fu numit bătrînul și 
bravul general de cavalerie Riîjov, care luase parte 
la bătălia de la Balaklava, iar acestui detașament for- 
mat din unităţi de infanterie şi de cavalerie i-au fost 
afectate douăzeci de tunuri. 

Experienţa războiului ofensiv, pe care Gorceakov 
lrebuise să-l ducă pe Dunăre, îi arătase lui însuși că 
nu era făcut pentru un astfel de război, iar cînd Vrev- 
ski — căpătind sprijinul lui Dolgorukov și referin- 
du-se la el — începea delicat, dar insistent, să-i do- 
vedească avantajele ofensivei, la cîte o partidă de şah 
sau în timpul ceaiului de seară, Gorceakov ori tăcea 
molfăind din buze de tulburare, ori îl contrazicea cu 
aprindere... 

Cînd însă într-unul din ziarele vieneze apăru un 
articol în care, cine ştie din ce considerente, era elo- 
piată încetineala acţiunilor lui Gorceakov, ca și pru- 
dența și spiritul lui circumspect — ca fiind singurele 
posibile în situația lui — comandantul suprem rus se 
prinse de acest articol, din tabăra duşmană, ca de un 
„preamilostiv rescript“ și, referindu-se la el, scrise lui 
Dolgorukov, voind să-i arate că pînă şi Viena îi re- 
cunoaște talentul militar şi aprobă toate acţiunile lui. 

Gorceakov ştia, desigur, că cei din Petersburg — 
unde respingerea asaltului din 6/18 iunie se considera 
ca un moment de cotitură a războiului — erau nemul- 
țumiţi de el, știa de asemeni că baronul Vrevsli în 
scrisorile sale ațîța împotriva lui pe ministrul de 
război şi, prin urmare, pe însuşi ţarul şi de aceea îi 
cra scumpă opinia ziarului vienez. 

Încurajat de acest articol, el scria lui Dolgorukov : 

„Aș îi dorit, prințe dragă, ca dumneata să te con- 
vingi de un adevăr pe care eu îl socotesc indiscutabil, 
anume, că metoda de prudență adoptată de mine, este, 

fără îndoială, cea mai bună de urmat și că rezultatele 
pe care le-a dat au adus Rusiei avantaje incomensu- 
rabile. 

„De cînd mă aflu în fruntea Armatei din Crimeia, 
inamicul a avut mereu asupra mea o superioritate nu- 
merică. Dacă aş fi încercat să-l atac, aş fi fost imevi- 
tabil înfrînt şi cea dintii urmare a insuccesului ar fi 
fost pierderea Sevastopolului. Dimpotrivă, datorită 
numai singurului fapt că orașul a fost păstrat, Ru- 
sia a provocat o adevărată demobilizare a Austriei şi, 
în felul acesta, a îndepărtat, cel puţin pînă în primă- 
vara viitoare, primejdia de a avea de-a face cu o ar- 
mată inamică de două sute, sau poate chiar cinci sute 
de mii de oameni, în plus“. 

Totuşi, căutînd în fel şi chip să justifice modul său 
de a acţiona, adoptînd o apărare cu totul pasivă, Gor- 
ceakov vedea că Vrevski era departe de a fi singurul 
nemulțumit şi că nu numai la Petersburg, dar și 
acolo, la Sevastopol și pe Inkerman, o mulțime de 
generali erau nemulțumiți de comandantul suprem, 
fără a mai vorbi de gradele mai mărunte ; dar oame- 
nilor tineri le este proprie înflăcărarea. El mai vedea 
că trebuie să întreprindă acţiuni hotărîtoare împotriva 
flancului drept și — dacă va fi posibil — chiar îm- 
potriva spatelui inamicului, pentru a ușura măcar 
soarta garnizoanei Sevastopolului — sporită din me- 
cesitate: — care suferea zilnic pierderi considerabile 
din cauza focului inamic. „Piua“ pisa batalion după 
batalion cu avantaje evidente pentru aliaţi, care, deși 
înregistrau aproape zilnic pierderi de pe urma focului 
de artilerie și de pe urma incursiunilor, ele erau totuşi 
de două şi chiar de trei ori mai mici decît ale ruşilor. 

Cu cît se prelungea asediul, cu atît mai evidentă 
devenea marea superioritate a artileriei inamice față 
de artileria rusească, iar navele cu pînze și vasele cu 
aburi ale francezilor și ale englezilor aduceau mereu 
mortiere de mare calibru și o cantitate uriașă de pro- 
iectile pentru ele, iar puterea acestor proiectile era 
atît de mare, încît uneori un singur proiectil scotea 
din rîndurile rușilor cîte patruzeci de oameni dintr-o 
dată. 

Cînd Gorceakov încerca să demonstreze că cea mai 
bună metodă de a duce războiul era metoda lui, Vrev- 
ski lua situaţia pierderilor, din care rezulta că în nouă 
zile, de pildă — de la 1 la 9 iulie — cînd tirul de ar- 
lilerie nu depăşise limitele obişnuite — garnizoana 
Sevastopolului pierduse două mii două sute şaizeci 
de oameni, iar cu asemenea pierderi, oricîte comple- 
tări ar fi sosit, ele trebuiau să fie înghiţite mereu, 
fără nici un folos pentru apărare și fără nici o glorie 
pentru numele de rus. 

Discutînd cu el, Gorceakov găsea un folos chiar și 
în faptul că asediul îndelungat sleia şi va slei trupele 
aliaţilor, la care Vrevski — nu fără temei, desigur — 
răspundea că mult mai mult se istovea garnizoana 
Sevastopolului și că dacă orașul putea să reziste pînă 
la sfîrşitul lui noiembrie, chiar numai cu pienderile pe 
care le avea atunci — în iulie — el va pierde în acest 
timp, nici mai mult, nici mai puţin, de treizeci de mii 
de oameni, iar aceasta făcea cît o foarte mare şi sîn- 
peroasă bătălie, ale cărei rezultate ar fi putut .fi de- 
zastruoase pentru invadatori. 


2 


Fiecare comandant de unitate trebuie să fie şi este 
mai întîi de toate un gospodar, căci el giospodărește 
acea unitate. In timpul luptei, însă, pe lîngă aceasta, 
el are în sarcina sa și grija tuturor mijloacelor de 
luptă ale unității sale, cînd aceasta acţionează inde- 
pendent, fie ea batalion, regiment, brigadă, divizie, 
sau, în general, un detașament oarecare, indiferent 
de efectiv. 

Dacă nu primește un alt ordin, rămîne la latitudi- 
nea lui să mărească efectivul de oameni aruncaţi în 
foc — dacă aceasta o impune momentul și dacă poate 
crea un avantaj în vederea luptei — sau poate să mic- 
şoreze acest efectiv, retrăgîndu-și unitatea din luptă. 

Aptitudinile gospodărești ale comandantului suprem 
ul unei armate mari trebuie să fie deosebite, întru- 

cît o greșeală de calcul duce întreaga acţiune la un 
eșec cu atît mai mare, cu cît acţiunea este mai mare. 

Ca gospodar al armatei, în sensul aprovizionării şi 
dotării ei, Gorceakov era superior lui Menşikov: îl 
ajuta în această privință serviciul lui îndelungat la 
statul major al lui Paskevici și avea experienţa care 
îi lipsea predecesorului său în Crimeia — prinţul — 
care se bizuia mai mult pe rezistenţa legendară a 
soldatului rus. 

Situaţia extrem de defavorabilă, în care s-au aflat 
cei doi comandanţi supremi ai trupelor rusești, con- 
sta în faptul că sarcinile pe care le aveau se dedu- 
blau în ochii lor: ei trebuiau să nu cedeze Sevasto- 
polul şi să apere Crimeia, în vreme ce aliaţii aveau 
doar un singur scop precis : cucerirea Sevastopolului. 

Din această cauză, atît Menşikov cît şi Gorceakov 
erau nevoiţi să-şi împrăștie forțele prin întreaga Cri- 
meie, în timp ce aliații își ţineau trupele lor în mînă, 
concentrate în jurul Sevastopolului. Era firesc că în 
tot timpul asediului ei să fie mult mai puternici nu- 
mericeşte, fără a mai socoti că mijloacele lor de 
luptă propriu-zise întreceau considerabil mijloacele 
rușilor. Gorceakov vedea lucrul acesta mult mai con- 
cret decît Vrevski. 

Dar tocmai acum, la sfîrşitul lui iulie, Vrevski își 
expunea deosebit de insistent planurile lui de ofen- 
sivă şi, însoţțindu-l pe Gorceakov spre locul con- 
strucţiei viitorului pod peste radă, el repeta vorbele 
care ajunseseră să-l plictisească pe Gorceakov : 

— La sardinieni bîntuie acum holera, și o să-i 
vedeţi că o s-o ia la sănătoasa de pe poziţiile lor... 
Turcii? Pe turci i-am bătut întotdeauna şi-i vom 
bate şi acum... Englezii ? La ei, soldaţii recrutaţi de 
curînd sînt mult mai mulţi decit cei vechi... Ce fel de 
armată poate fi aceea? Rămîn francezii, dar şi ei 
şi-au pierdut trupele lor cele mai bune, pentru că 
le-au aruncat în prima linie în toate ciocnirile cu 
noi, și îndeosebi cu ocazia asaltului... Zuavii, pușcaşii 
din Vincennes, legiunea străină, chiar și garda — 
toate aceste unităţi au avut de suferit foarte mult şi 
nu vor mai ţine piept. 

— Dumneata parcă intenţionat vrei să uiţi că pe 
flancul lor drept se găsesc unități cu totul proaspete, 
— răspunse Gorceakov, încruntîndu-se înciudat, dar 
Vrevski, care călărea cu o ţinută ireproşabilă, avea 
darul să-şi păstreze neschimbată expresia feții, ori- 
cum i-ar fi fost primite vorbele de comandantul 
suprem, și pe 'această față părea lipită temeinic 
masca împietrită a respectului. 

— Într-un fel sau în altul, Mihail Dmitrievici, tre- 
buie să isprăvim pînă la toamnă cu acest asediu 
prelungit, — spuse el. — La urma urmelor, așteptăm 
în fiecare noapte asaltul... De bumăseamă, că-l aştep- 
tăm de pomană, dar nu avem dreptul să nu-l aştep- 
tăm... 

— Fără un nou bombardament, puternic şi înde- 
lung, asaltul general nu poate avea loc, asta-i 
lege! — răspunse Gorceakov cu o frază de care îi 
era și lui lehamite. 

— Cu atît mai mult! — îi luă vorba din gură 
Vrevski. — In timpul acestui bombardament poate 
că vom avea pierderi atit de mari şi cu totul fără 
folos, încît m-au să fie suficiente nici un fel de în- 
tăriri pentru a le acoperi. Ar fi mult mai bine, în 
toate privințele, dacă i-am ataca noi pe ei. 

— Şi cum s-ar putea termina acest atac? — în- 
trebă schimonosit Gorceakov, potrivindu-și ochelarii 
care îi alunecaseră de pe nas. Numai cu înfrîngerea 
noastră — cu nimic altceva... E curată nebunie să 
ataci miște poziţii foarte puternice, şi mai ales ocu- 
pate de forțe mult mai mari decît ale noastre. Acest 
lucru n-ar face decit să grăbească căderea Sevasto- 
polului, fără nici un alt rezultat. 

Gorceakov purta un chipiu nereglementar. El stă- 
lea în așa fel pe capul lui lunguieţ, încît în spate i se 
forma un fel de sac, iar cozorocul îi ieșea mult îna- 
inle și în părţile laterale ca o umbrelă, care îi ferea 
ochii miopi de soarele prea strălucitor, şi în timp ce 
se legăna în șa, își mişca des şi energic sacul şi 
umbrela. 

Totodată, el se socotea obligat să privească foarte 
alent în toate părţile, deși nu vedea absolut nimic 

la o depărtare mai mare de zece paşi: era doar un 
obicei pe care nu-l putea înfrîna, rămas din anii 
cînd era mai tinăr și cu vederea mai ageră. Se stră- 
duia să se ţină în şa în felul cavaleriștilor francezi, 
aplecînd uşor capul în faţă și întinzînd picioarele 
înainte. 

Fireşte, o cavalcadă atît de strălucită, ca aceea a 
comandantului suprem cu suita sa, nu putea să nu 
producă tulburare în circulația activă, obișnuită, de 
pe drumul din lungul radei. Furgoanele coteau într-o 
parte, grupurilor de soldaţi li se comanda cu glas 
tare „Dre-e-epţi !“, iar cei care mergeau de unii sin- 
guri lăceau front, își scoteau nefiresc piepturile în 
afară și se holbau la părintele lor, comandantul, care 
din păcate, nu-i vedea, din cauza miopiei... 

Generalul Buchmeyer ieși înaintea lui Gorceakov 
dînd raportul obișnuit, că totul este în ordine, iar 
prințul — oprindu-se în mijlocul belşugului de che- 
restea proaspătă, mirositoare, adusă în întregime 
pentru pod — îşi închipuia aievea acest drum stabil 
peste golf, îndrăzneț prin noutatea lui, drumul retra- 
gerii metodice și al scoaterii armatei din orașul con- 
damnat la pieire, în vreme ce Vrevski — alături de 
el — abia încetase să-și dezvolte planurile sale obiș- 
nuite în privința unei ofensive victorioase şi ale unui 
salt „nebunesc“ — după cum se exprimase prințul — 
asupra înălțimilor puternic fortificate. 

Plutele legate cu scoabe de fier, gata să fie cobo- 
rîte pe apă, îl interesară mult pe Gorceakov. Cea mai 
mare parte din ele erau trase pe țărm, în aşa fel, că 
nu mai rămînea decît să fie prinse cu otgoane şi 
aduse pe apă pînă la locul destinat fiecăreia. 

— De cîte plute va fi nevoie în total? — întrebă 
Gorceakov pe Buchmeyer. 

— In total, socotind şi două debarcadere, sînt ne- 
cesare optzeci și șase de plute, luminăţia voastră, 
care se împart în şase portițe — cîte paisprezece 


plute de fiecare, — răspunse Buchmeyer. 
— Hm... Da... Cîte paisprezece plute de fiecare 
portiță — asta face în total optzeci și patru, — rosti 


concentrat Gorceakov. 

— Am onoarea să raportez luminăţiei voastre, că 
două plute sînt afectale la două debarcadere — de 
[iecare cîte una, — explică Buchmeyer. 

— Ei da, firește, nu e greu de înţeles, cîte o plută 
de fiecare debarcader, dar ce are să se întîmple pe 
limp de hulă puternică ? — întrebă prințul. 

— Va trebui să desfacem podul cu ajutorul şalu- 
pelor, luminăţia voastră... O șalupă poate să remor- 
cheze dintr-o dată o portiţă întreagă și s-o aducă la 
țărm. 

— Așa, așa, da... Șalupele pot să desfacă podul 
din vreme, dar... în privința balustradelor ? Cum are 
să fie? 

— În loc de balustrade vor fi pur și simplu în- 
tinse otgoane de o parte și de alta, luminăția voas- 
lră ; tablierul podului va fi destul de solid, podelele 
fiind făcute din scînduri de doi țoli. 

— Totuşi, Pavel Evstaievici, — se adresă Gorcea- 
kov lui Kotzebue, — va trebui să nu uităm... mai 
tîrziu, mai tîrziu, fireşte, cînd podul va fi terminat 
și îl vom da circulaţiei... să nu uităm să dăm ordin 
să nu se meargă pe acest pod în cadență, ci în pas 
de voie și asta chiar grupurile mici, fără să mai 
vorbim de cele mari... Cît privește tunurile de mare 
calibru, dumneata ce crezi, — se întoarse prințul 
către Serjputovski, — n-o să ne trezim cumva cu 
cle în apă ? 

— Cred că mumai experiența poate stabili defini- 
liv acest lucru, luminăţia voastră, — răspunse cir- 
cumspect comandantul artileriei, la întrebarea lui 
Gorceakov, dar Buchmeyer se simți atins de atîta 
vidită neîncredere în trăinicia construcţiei între- 
prinse de el și replică lui Serjputovski, adresîndu-se 
lui Gorceakov : 

— Permiteţi să vă raportez, luminăţia voastră, că 
orice tun cu atelaje va putea trece peste pod, de pe 
un țărm pe altul, fără nici o primejdie. 

— Ei, uite, asta-i o garanţie! — zimbi mulțumit 
Gorceakov. — Foarte categoric spus... Asta voiam 
sii ştiu | 

— Podul va fi bombardat cu înverşunare, — re- 
marcă Vrevski. 

— Ghiulelele nu-i vor aduce vreun rău deosebit, — 
spuse Buchimeyer. — Spărturile mici, chiar dacă va 
ieşi apa prin ele, vor fi foarte uşor de astupat, la fel 
ca și pe vase. 

— Care o fi adîncimea apei pe linia axei podului, 
aţi măsurat ? — se interesă Kotzebue. 

— În locul cel mai adînc, la mijloc, sint aproape 
paisprezece stînjeni, — răspunse Buchmeyer, iar Kot- 
zebue, mic — mai mic de doi arşini şi neastimpărat 
ca un titirez — îşi dădu hazliu braţele înlături şi, tot 
atît de glumeţ, spuse: 

— Brr... Tristă știre pentru cei ca de-alde mine, 
care habar n-au să înoate. 

Kotzebue era fiul cunoscutului dramaturg german, 
autorul nenumăratelor  „Kotzebuenisme“ teatrale, 
care intrase în serviciul rușilor pe timpul lui Alexan- 
dru I şi fusese ucis la Mannheim de studentul Sand. 
Moştenise de la tatăl său vioiciunea imaginaţiei şi 
slăbiciunea pentru gesturi, mimică şi expresii tea- 
trale. Totuși, nu suferea de deficiență de curaj per- 
sonal, cu toată statura lui caricatural de mică, iar 
cariera sa în serviciu nu şi-o făcuse pe la comanda- 
mente. 

— Desigur, dacă un proiectil exploziv, de calibru 
mare şi cu traiectorie curbă, va nimeri în pod, aceasta 
va periclita comunicaţia, — spuse Gorceakov molfă- 
ind din buze și privind în direcţia în care ştia că se 
află bateriile aliaţilor. 

La remarca aceasta, găsi de cuviinţă să răspundă 
Serjputovski, ale cărui mustăţi drepte şi tari îm- 
pungeau aerul ca nişte viriuri de sulițe, iar sprîn- 
cenele 'stufoase i se încruntau nespus de grav : 

— Pentru podul acesta un proiectil de mortier de 
mare calibru ar însemna un mare dezastru, luminăţia 
voastră... mai ales în timpul trecerii trupelor. 

— Un dezastru, da, cum sînt atitea în război — că 
de aceea-i război — totuși, nu atît de mare, și pe de- 
plin reparabil, — spuse Buchmeyer socotind că tre- 
buie să ia apărarea operei sale. In locul plutei ava- 


442 


riate vom putea pune una de rezervă şi circulaţia va 
continua la fel ca şi înainte. 

În vreme ce grupul de generali, în cap cu coman- 
dantul suprem, discuta despre calităţile viitorului. pod 
— unic în felul lui prin lungime şi mai ales prin fap- 
lul că avea drept scop să lege nu malurile unui rîu, 
ci ale unui golf marin — ceva mai departe de ei, la 
cotitura drumului, se opri o troică de poștă din care 
cobori, aşa cum era — acoperit de un strat gros de 
praf şi cu o geantă de piele prinsă pe după umăr — 
un rotmistru din gardă, înalt, cu ochi albaștri, având 
cghileţi de aghiotant imperial şi cifra țarului pe epa- 
leţi. 

Era contele Stroganov, plecat de opt zile din Pe- 
lersburg. Se îndrepta spre cartierul general al lui 
Gorceakov, dar recumoscîndu-l pe acesta după chipiul 
lui unic în armată, porni către el cu pas puțin greoi, 
specific cavaleriştilor de gardă, întrucît cea dintii în- 
datorire a unui curier imperial era să ducă la desti- 
nație, fără nici un fel de întîrziere, scrisorile încre- 
dințate lui. 

Apropiindu-se de Gorceakov, el raportă după re- 
pulament : 

— Luminăţia voastră, sînt rotmistrul din gardă, 
conte Stroganov, sosit din Petersburg în calitate de 
curier imperial ! 

După ce Gorceakov dădu mîna cu el, Stroganov 
descuie cu un aer foarte preocupat lacătul genţii sale 
şi scoase două plicuri cu peceţi de ceară roşie, pe care 
le întinse comandantului suprem. Gorceakov cunoş- 
lca prea bine plicurile după înfățișare, şi de la cea 
dintii privire constată că unul era de la prinţul Dol- 
porukov, iar celălalt chiar de la ţar. 

Citirea acestor scrisori care cuprindeau ordine din 
Pelersburg nu putea fi amînată şi Gorceakov des- 
licu mai întîi plicul ţarului, parcurgînd scrisoarea, 
rind după rînd, cu ochii lui care nu mai vedeau 
bine. 

Scrisoarea era lungă, dar nici nu putea să fie 
ivurtă, fiindcă ţarul căuta să motiveze importanta 
holărire pe care o luase. 

„Pierderile zilnice ale meînfrîntei garnizoane a Se- 
vastopolului, care fac să slăbească tot mai mult efec- 
tivul trupelor dumneavoastră — înlocuite cu greu prin 
întăririle noi ce sosesc — mă duc şi mai mult la con- 
vingerea exprimată în ultima mea scrisoare că este 
necesar să se întreprindă ceva hotăritor, pentru a se 
pune capăt acestui groaznic război, care — pînă la 
urmă — poate avea un efect dăunător asupra mora- 
lului garnizoanei“. 

Cuvintele „să se întreprindă ceva hotăritor“ erau 
subliniate şi Gorceakov recili întreg aliniatul, apoi 
citi în continuare scrisoarea, bănuind ce conținea mai 
departe. ' 

„In împrejurări atît de importante, pentru a vă 
ușura într-un fel răspunderea care stă pe umerii dum- 
neavoastră, vă propun să convocați pe cei mai des- 
toinici şi mai încercaţi dintre colabonatorii dumnea- 
voastră într-un consiliu militar. (Aceste cuvinte erau 
de asemenea subliniate.) Chestiunea aceasta vitală 
va trebui să fie discutată din toate punctele de vedere 
şi atunci, chemînd în ajutor pe dumnezeu, să porniţi 
la executarea a ceea ce se va găsi că este mai po- 
trivit“. 

Se vede că ţarul acorda cuvintelor din urmă o în- 
semnătate deosebită, căci le subliniase cu două linii 
și Gorceakov îşi dădea seama că erau într-adevăr 
importante : „să porniţi la executare“ — era un ordin 
categoric, de care nu vedea cum ar fi fost posibil să 
se eschiveze, sub un motiv sau altul. 

In continuare, ţarul vorbea despre întăririle pe care 
i le cerea cu insistență comandantul suprem : 

„Temerile dumneavoastră, în legătură cu o debar- 
care a aliaţilor la Perekop, le socotesc exagerate. În 
cel mai rău caz, adică dacă ei ar reuși să ocupe vre- 
melnic acest punct şi să întrerupă pentru scurt timp 
comunicațiile dumneavoastră cu Rusia, consider că 
trupele aflate în Crimeia — potrivit informațiilor fur- 
nizate de dumneavoastră — sînt asigurate pentru 
patru luni de zile, atît în privinta proviziilor, cît şi a 
artileriei, Între timp, corpul de grenadieri va fi trimis 
spre Perekop, conform dorinței dumneavoastră, pen- 

iru ca în caz de nevoie să restabilească legătura în- 
lreruptă şi să servească în orice caz pentru asigurarea 
sarcinilor dumneavoastră, dar, repet, ceea ce am mai 
spus în ultima mea scrisoare, că nu sînt deloc de 
acord ca să fie dus în interiorul Crimeii, deoarece el 
reprezintă ultima noastră rezervă de nădejde în ţinu- 
lurile de sud și apoi s-ar putea ca el să ajungă prea 
tîrziu pe teatrul principal de operațiuni. 

„Cit priveşte întărirea trupelor aflătoare în Crimeia, 
în afară de cele șaptesprezece detașamente ale mili- 
{iilor din Kursk, ce se găsesc deja în drum, dumnea- 
voastră puteți să vă aduceţi din celelalte gubernii încă 
șaizeci și unu de detaşamente destinate dumneavoas- 
lră și care erau plănuite să fie staționate temporar în 
gubernia Herson și în partea de nord a guberniei 
Taurida. Nici ele însă nu pot ajunge la Perekop îna- 
inte de mijlocul lui septembrie. Pe lingă aceasta, din 
lrupele generalului-adjutant Liders, vi se vor trimite 
batalioanele de marş cu un efectiv de opt mii de oa- 
meni...“ 

Isprävind de citit scrisoarea, Gorceakov se uită mai 
întîi la Vrevski, privindu-l cu toată severitatea. Din 
vorbele țarului, el trăgea o singură concluzie: „La 
întăriri să nu vă așteptați, dar treceţi la ofensivă cu 
orice preţ!“ Acestea erau exact ideile lui Vrevski, 
„tutorele“ lui. 

Comandantul suprem trase adînc aerul în plămîni 
şi se apucă să citească scrisoarea ministrului de 
război, fără să nădăjduiască, firește, să găsească în 
ea ceva care să-i ușureze situația. 

Era exact ceea ce îşi închipuise... Dolgorukov ex- 
prima în cuvinte proprii cererea împăratului, ca Gor- 
ceakov „să convoace îndată un consiliu militar“ pen- 
Iru discutarea și rezolvarea definitivă a problemei 
care îi sta în faţă. 


3 


Cuvîntul „îndată“, subliniat în scrisoarea ministru- 
lui de război, nu putea fi interpretat de Gorceakov alt- 
lel decît în sensul lui propriu literal și, plecînd pe 


445 


Inkerman, comunică aceasta personal lui Buchmeyet, 
iar pentru înştiinţarea lui Sacken, Hrulev şi Semiaki: 
trimise pe ofițerii săi de ordonanţă, întrucât fixase 
consiliul militar chiar pentru ziua următoare. 

Retrăgîndu-se în dormitorul său din căsuţa fostei 
staţii de poștă, pe care o ocupase pentru cartierul său 
general, Gorceakov se ruga cu ardoare în fața icoa- 
nei. El își dădea seama că sosise pentru el momentul 
hotărîtor şi că acum nu avea dreptul să-l mai amîne, 
dar în acelaşi timp nu simțea nici în el nici în jurul 
lui forţe şi posibilități pentru acțiuni ofensive. 

„Gradele mari“ se adunară a doua zi la ora fixată. 
Scopul consiliului era cunoscut generalilor, deoarece 
Vrevski vorbise adesea despre ofensivă cu fiecare din- 
tre ei, totuși nici unul nu avea păreri precise şi ho- 
tărite în această privinţă. Dealtfel, era o chestiune 
într-adevăr grea. 

Consiliul nu fusese organizat în așa fel, ca să poată 
fi numit secret. Ba, mai mult chiar, mu era nici un 
pic de atmosferă de taină, paza cartierului „general 
nu fusese deloc mărită şi nici măcar ferestrele nu fu- 
seseră toate închise, așa că părea un consiliu obiş- 
nuit. 

Firește, nu se poate afirma că Gorceakov nu-și dă- 
dea seama din plin ce este un secret militar, dar prin 
firea lui mu era în stare să ţină în taină ceea ce îl 
frămînta. Dacă adesea îl îrămintau chestiuni și îm- 
prejurări cu totul mărunte, cu atît mai mult nu putea 
fi liniștit acum — aşa cum ar fi trebuit — cînd în- 
treaga lui carieră se juca pe o singură carte. 

La masa lungă de cancelarie, devenită pentru ziua 
aceea masă de consiliu, luară loc contele Osten-Sa- 
cken, Kotzebue şi Vrevski — trei generali-adjutanți, 
vîrfurile consiliului — apoi cîțiva gienerali-locotenenţi, 
Liprandi, Serjputovski, Buchmeyer, Hrulev, Semiakin 
şi doi generali din comandamentul lui Gorceakov, ge- 
neralul de serviciu !) Uşakov 2 și generalul Buturlin, 
şeful cartierului general. 


P pireetorul departamentului de inspecţie al ministerului de război. 
rad. 

Din obligaţiunea lor de șefi de stat major, se mai 
aflau de faţă încă doi generali-maiori, prințul Vasil- 
cikov şi generalul Kîrjanovski şi, în sfîrşit, mai lua 
parte la consiliu şi intendantul principal al armatei 
din Crimeia, generalul-maior Satler. 

Gorceakov trebui să rostească cuvîntul introductiv 
şi, deşi situaţia era destul de cunoscută generalilor, 
cuvîntarea tinu aproape o jumătate de ceas, căci i se 
părea că este necesar să lămurească amănunţit scopu- 
rile consiliului. 

— Cu toate contramăsurile luate din partea noas- 
trä, împotriva lucrărilor inamicului, — spunea el, — 
lie direct prin bombardament, fie pe calea deselor 
incursiuni, lucrările acestea totuşi au continuat. Deşi 
inamicul se apropie de noi numai cu un stinjen şi 
jumătate, sau cu doi stînjeni pe zi, totuși, învingînd 
rezistenţa terenului pietros şi fără să ţină seama de 
pierderi, el se apropie, iar acum linia lui de aproșuri 
trece prin fața liniilor noastre la cincizeci de stîn- 
jeni lîngă Malahov, iar lîngă bastionul doi la şaizeci 
de stînjeni, ceea ce reprezintă o distanţă cu totul ne- 
insemnată, care va contribui cum nu se poate mai 
hine la asalt. Dacă asaltul se va termina cu izbînda 
aliaților, atunci  Sevastopolul... este sortit pieirii, 
domnilor! Inamicul me este superior numericeşte, 
chiar considerabil superior! Din augusta scrisoare 
pe care am primit-o, am posibilitatea să vă împărtă- 
şesc ştirea îinbucurătoare că în afară de detașamen- 
tele din Kursk vor fi trimise în Crimeia și restul 
de șaizeci de detaşamente. Întrebarea este, însă, cînd 
vor putea anume să sosească ele la Perekop? Nu 
mai devreme de sfîrşitul lui octombrie... Dar pînă la 
sfîrşitul lui octombrie fînul nu va ajunge nici măcar 
pentru efectivul de cai al trupelor existente în mo- 
mentul de faţă în Crimeia. După socoteala aproxi- 
mativă a generalului de intendenţă, rezervele de fîn 
din Crimeia vor ajunge numai pînă la jumătatea lui 
w-lombrie. Dacă însă am micşora la jumătate nu- 
marul cailor, fînul ar ajunge pînă la mijlocul lui 
ianuarie, iar dacă am lăsa numai un sfert din caii 
«xislenți la trupă, ne-ar ajunge pînă la 15 aprilie, 

adică pînă cînd se va ivi iarba proaspătă. Astfel se 
prezintă situaţia cu rezerva de furaje, iar odată cu 
sosirea diviziilor a 4-a şi a 5-a şi a milițiilor din 
Kursk, ea se va înrăutăţi şi mai mult... E indiscuta- 
bil că pînă la sosirea tuturor detaşamentelor ar fi 
mai convenabil să rămînem în defensivă, lăsîndu-l 
pe inamic să ne atace. Se prea poate însă ca lucrările 
de acces ale inamicului să se apropie atît de mult de 
fortificațiile noastre, încît Sevastopolul să nu mai fie 
în stare să reziste asaltului, şi de aceea va trebui, 
ca dintre cele două situaţii rele, să alegem pe cea 
mai puțin rea şi mai corespunzătoare onoarei armelor 
ruseşti. Aşadar, a sosit timpul să hotărîm fără ami- 
nare modul cum trebuie acţionat pe viitor în Crimeia... 
Să continuăm apărarea pasivă a Sevastopolului, cău- 
tînd numai să cîştigăm timp — fără să vedem înainte 
nici uin rezultat precis — sau să trecem la o ofensivă 
hotăritoare, îndată după sosirea trupelor din corpul 
doi şi a milițiilor din Kursk. Chestiunea aceasta, dom- 
nilor, o supun discuţiei dumneavoastră, şi, în comple- 
tare, dacă nu trebuie să rămînem pasivi, ce fel de 
acțiune anume urmează să întreprindem şi cînd! 

Ajungînd cu discursul la definirea limpede a sco- 
pului consiliului, Gorceakov își roti privirea neliniștită 
asupra generalilor din jurul mesei şi repetă : 

— Ce fel de acţiune urmează să întrep..„udem și 
cînd... Două chestiuni de foarte mare importanţă 1... 
Și cum de hotărîrea dumneavoastră, domnilor, va de- 
pinde în întregime viitorul plan de acţiuni, am să vă 
rog ca fiecare în parte să judece aceste două chestiumi, 
iar concluzia să o expună în scris, sub formă de ra- 
port. 

Generalii schimbară priviri cu înțeles. Fiecare își 
avea o părere a sa cu privire la prima chestiune, dar 
tocmai în această clipă fiecare avea impresia că păte- 
rea lui este nechibzuită şi nu vedeai mici o siguranță 
în ochii nici unuia dintre ei. 

— În ceea ce mă priveşte, luminăţia voastră, eu mă 
gîndesc... — începu Hrulev ridicîndu-se de la locul 
său, dar Gorceakov îl întrerupse cu o expresie «de ne- 
mulțumire : 

— O să ne gîndim mîine, domnilor, cînd se vor citi 
toate rapoartele ! 

Cuvintul „toate“ îl accentuă îri mod deosebit. 

Generalii părăsiră cartierul general pentru a se în- 
truni din nou a doua zi, fiecare cu foaia sa de hîrtie 
acoperită cu scrisul caracteristic de şef. De data 
aceasta, Gorceakov nu-i invită la el, ci la bateria 
Nikolaevskaia, la locuința lui Sacken, comandantul 
garnizoanei. 

Rapoarte despre felul cum ar îi fost de dorit să se 
procedeze pentru a ieși din greaua situaţie creată la 
Sevastopol către sfîrşitul lui iulie, fuseseră trimise 
și mai înainte lui Gorceakov, de Hrulev şi de Sacken, 
și poate că tocmai ele sugeraseră comandantului su- 
prem ideea de a cere părerile generalilor mai de 
seamă, în scris şi nu verbal... 

În afară de aceasta, el — care din tinereţe stătuse 
la comandamente — cunoştea perfect valoarea unui 
document scris în comparaţie cu un raport verbal. De 
la o părere expusă oral, oricine ar fi putut da înapoi, 
în cazul unui eşec grav... Părerile expuse pe hirtie, 
însă, îi dădeau dinainte, în mînă, un verdict de 
achitare. 

Fra dimineața — pe la orele zece — cînd în spa- 
țiosul c “ "net al lui Sacken, la etaj, începu lectura 
rapoartelor. Pentru ca soarele să nu bată în ferestre, 
de unde aveai perspectiva asupra Radei Mari și asu- 
pra escadrei inamice — ancorată în semicerc — 
Gorceakov ceru ca ferestrele să fie acoperite. Doi 
aghiotanți ai lui Sacken se apucară să facă treaba 
aceasta şi la ferestre fură atirnate nişte perdele albe, 
care făcură să scadă austeritatea cabinelului şi să 
crească răcoarea. 

Gorceakov rămase cîtva timp în tăcere cercetind 
pe fiecare, în aparenţă atent, dar cu privirile vagi. In 
sfîrșit, spuse cu un glas tăios, care suna artificial: 

— Propun să se înceapă citirea rapoartelor ! 

Generalii se uitară întrebători la el și apoi unii la 
alții, iar Semiakin, care şedea aproape de Gorceakov 
şi înțelesese ceea ce spusese, îl întrebă pentru toți: 

— Cine ordonaţi să înceapă, lumimăţia voastră ? 

— Mi se pare că dumneata eşti cel mai mic din- 
tre generalii-locotenenţi, ca vechime... Dumneata să 
începi ! — răspunse Gorceakov cu același glas tăios, 
vădit tulburat. — Mai departe are să se continue 
lectura în aceeaşi ordine, de la cei mai mici, la cei 
mai mari! 

Semiakin se plecă, îşi desfăcu coala sa de hirtie şi 
astfel începu lectura primei păreri în legătură cu 
chestiunile: ce acțiune să se întreprindă și cînd. 

Cînd Sermniakin se prezentase la divizia a 10-a, al 
cărei comandant fusese numit, el strigase soldaților : 

— Băieți, priviţi bi-ine mutra mea! Eu sînt noul 
comandant al diviziei voastre şi chiar pe noaptea cea 
mai întunecoasă să mă deosebiți de oricare altul. 

Nu se poate spune că-şi exprimase atunci o opinie 
exagerată despre chipul lui: era într-adevăr dintre 
cele mai urâte. Satirii reprezentaţi de statuetele gre- 
ceşti antice aveau asemenea feţe colțuroase, cu ochii 
înguşti, cîrne, nepăsătoare, şi totuşi isteţe. 

E greu de spus din ce pricină, dar anevoie îţi poţi 
închipui serioase asemenea fețe, chiar dacă momentul 
este foarte grav, iar acum — citindu-şi raportul cu 
glas ridicat, ca toţi cei tari de ureche — Semiakin 
părea că ascunde în sine o atitudine ironică față de 
raport, față de comandantul suprem, căruia i se adresa 
prin el, cît şi față de toți ceilalți membri ai consi- 
liului. 

— „La chestiunile puse de luminăţia voastră, am 
onoarea să-mi expun părerea la care am reflectat pe 
cît am putut mai bine, potrivit disciplinei la care 
sînt îndatorat, — începu Semiakin. — Din motive di- 
ferite, atît militare cît şi administrative, nu putem 
rămîne la Sevastopol în stare de pasivitale un timp 
mai îndelungat... Inamicul s-a apropiat în multe puncte 
la o distanţă foarte mică de fortificațiile noastre 
şi... un atac al lui, reuşit, va avea drept consecință 
pierderea Sevastopolului şi a celei mai mari părţi din 
garnizoană. Pentru trecerea la ofensivă, sînt de luat 
în consideraţie două modalităţi: a) a ataca pe ina- 
mic din fortăreață şi b) a-l ataca dinspre rîul Cior- 

naia. Amîndouă aceste ipoteze, însă, sînt greu de în- 
deplinit şi nu vor aduce nici un folos efectiv“. 

După aceste cuvinte categorice, Semiakin aruncă 
o privire lui Gorceakov, apoi continuă tot atit de tare 
şi de răspicat: 

— „Pentru aducerea la îndeplinire a primei moda- 
lităţi, va fi necesar ca în partea orașului, în sectorul 
hotărît pentru atac, să se concentreze mase considera- 
bile de trupe — nu mai puţin de cincizeci de mii de 
oameni — pe care nu vom avea posibilitatea să le 
ascundem de ochii inamicului şi prin urmare el se va 
pregăti... Să admitem că succesul va fi de partea 
noastră, cu toate greutățile și cu toate enormele pier- 
deri inevitabile... Inamicul, după ce se va fi edificat 
în ceea ce priveşte situația noastră — peste «douăzeci 
şi patru de ore, sau mai puţin — își va concentra 
forțele sale în mare număr şi va depune toate efor- 
turile pentru a ne arunca înapoi și a pătrunde odată 
cu noi în fortificațiile noastre. 

„De aceea, îndrăznesc să cred că prin acest mijloc 
nu vom izbîndi cîtuşi de puţin, nici nu vom ieşi din 
starea de pasivitate şi că vom avea de înregistrat 
numai pierderi considerabile în trupe, şi așa slăbite 
numericeşte, dar al căror moral încă nu a scăzut. 

„Cea de a doua ipoteză, de a se ataca dinspre rîul 
Ciornaia, poate aduce un folos temporar, făcîndu-l 
pe inamic să se ialarmeze pentru cîteva zile şi să-și 
concentreze iarăşi spre tabăra din Balaklava şi pe 
dealul Sapun toate forțele împrăștiate. Sevastopolul 
va rămîne însă înir-o situaţie la fel de neconvenabilă 
şi chiar, poate, într-una şi mai rea. 

„In afară de aceasta, socot de datoria mea să adaug 
că o lipsă de cîteva zile a trupelor de lîngă Sevastopol 
va pune oraşul într-o foarte mare primejdie... Odată 
cu bătălia de pe rîul Ciornaia, aliaţii ar putea să-l 
atace şi chiar să-l cucerească întrucît au forțe impor- 
tante atit de aproape situate, încît pot fi concentrate 
în cîteva ceasuri, în timp ce ale noastre, angajate 
în lupta îndepărtată, nu vor şti ceea ce se petrece 
lingă Sevastopol şi, mai mult, nu vor fi în stare să 
dea orașului nici un fel de ajutor. 

„De aceea, m-aş gîndi, numai pentru uşurarea tem- 
porară a Sevastopolului, să execulăm o mare diversi- 
une în direcția Ciorgun, dar nu cu toate trupele, ci 
numai cu cinci divizii, ținînd rezerve mari în Sevas- 
topol și pe Partea de Nord. 

„A doua chestiune: cînd anume? 

„Întrucît după toate ştirile pe care le deţinem de 
la dezertori, se poale trage concluzia că inamicul ar 
avea de gînd să atace Sevastopolul la 3/15 august, 
îndrăznesc să cred că diversiunea înspre Ciorgun, 
făcută înainte de această dată, ar putea să-l oprească 
de la asalt pentru o vreme, pînă cînd îşi va da seama 
de intenţiile noastre; după aceea aliaţii vor acţiona 
împotriva Sevastopolului cu şi mai mare insistenţă...“ 

După ce citi ultimele rînduri pe nerăsuflate, Semia- 
-kin tăcu pe neașteptate — ca şi cum şi-ar fi curmat 
singur vorba — şi privi întrebător la Gorceakov, să 
vadă cum reacționează. 

— Ai isprăvit ? — întrebă Gorceakov. 


— Am isprăvit, luminăția voastră, — răspunse cu 
grabă Semiakin, întinzîndu-i raportul. 
— Mda... vedeţi care sînt concluziile | — spuse Gor- 


ceakov întorcînd uşor capul către Vrevski, dar parcă 
fără să i se adreseze lui personal, ci aşa, în gol. Luind 
raportul lui Semiakin, îl netezi cu palma, apoi îl 
puse alături ca pe un document justificativ şi adăugă : 
— Nu vom discuta părerea generalului-locotenent 
Semiakin, ci vom continua să ascultăm şi alte păreri, 
după grade şi vechime, de la inferiori la superiori... 

Semiakin încercă să ghicească după expresia feței 
comandantului suprem, dacă acesta era mulțumit sau 
nu de raportul său, şi dacă era de acord cu el că în 
ceea ce privea o diversiune, ea trebuia făcută exclusiv 
din direcţia satului Ciorgun, iar aceasta numai pentru 
că Petersburgul cerea acţiuni ofensive, dar că ar fi 
fost mai bine, fireşte, să te lipseşti de orice fel de 
diversiuni, căci se părea că e un lucru limpede 

pentru toți cei din Sevastopol, că diversiunile nu pot 
aduce nici un folos, iar o ofensivă directă va provoca 
doar o catastrofă. 

Absolvent al academiei de pe lîngă marele stat 
major, Semiakin nu era un anallabet în strategie, 
desigur, dar el îşi dădea seama că în afară de stna- 
tegie mai exista şi politica şi că această politică cerea 
imperios anumite acțiuni ofensive, care din punct de 
vedere strategic nu erau posibile... 

El transferase din Odesa la Sevastopol pe cei doi 
fii ai săi, abia înălțați la primul grad ofițeresc, și ei 
luaseră parte la cîteva incursiuni, scăpînd deocam- 
dată din fericire teferi, dar aceste incursiuni cu de- 
tașamente mici era una, iar ofensiva cu forțe mari 
asupra pozițiilor inamice — care reprezentau o for- 
tăreață mult mai puternică decît Sevastopolul — în- 
semna cu tolul altceva. Ea ameninţa să devină un al 
doilea 6 iunie, însă, cu rezultate absolut opuse. 

La conferință, ceilalţi generali-locotenenţi precizară 
vechimea promoției lor şi Buchmeyer, care se dovedi 
cel mai tînăr dintre ei, începu să citească raportul său. 

Glasul îi era puţin cam înăbuşit și nu prea limpede 
pentru Semiakin, dar ideea raportului lui era bine pre- 


cizată : „Ce acțiune trebuie întreprinsă? — Să se 
atace inamicul dinspre rîul Ciornaia! — Cînd? — 
Imediat 1“ 


Semiakin deschise cît putu ochii săi înguşti, ale 
căror pleoape în dimineaţa aceea erau parcă deosebit 
de grele, și privi cu uimire la constructorul acesta de 
poduri. Își îndreptă apoi privirile la Gorceakov, dar 
acesta părea că își pusese în gînd să întruchipeze 
în ziua aceea impasibilitatea, calmul, şi o totală im- 
parţialitate, molfăind numai din cînd în cînd din buze, 
dintr-o evidentă obișnuință în asemenea ocazii. 

Tatinzîndu-si mîna lungă, uscăţivă, cu degete sub- 
tiri, luă raportul lui Buchmeyer şi, fără mici o umbră 
de nemulțumire pe după sticlele ochelarilor săi, îl ne- 
tezi cu palma şi îl puse alături de primul. 

După Buchmever se ridică viceamiralul Novosilski, 
care se întorsese de curînd din Nikolaev, unde își în- 
grijise sănătatea şi se odihnise. „lată cine o să ne 

spună ceea ce trebuie! se gîndi Semiakin. A fost pe 
bastionul 4, chiar de la începutul asediului“. 

Îşi duse mîna la urechea cu care auzea şi-şi des- 
chise gura, pentru a nu scăpa nici un cuvînt, dar gura 
i se deschise fără voie, din ce în ce mai mult, și rä- 
mase căscată de mirare : Novosilski, acest rus dintr-o 
bucată, repeta în concluziile sale ceea ce spusese 
neamțul Buchmeyer. Propunea şi el o ofensivă cu 
forțe mari dinspre Ciornaia, ba încă fără întîrziere, de 
parcă ardea pămîntul sub el. 

Semiakin îşi îndreptă privirea mirată şi neînțelegă- 
toare, de data aceasta, nu la comandantul suprem, ci 
la acela care fusese trimis din Petersbung, drept su- 
praveghetor al lui, şi văzu că baronul Vrevski privea 
binevoitor cînd la viceamiral, cînd la Serjputovski, 
care trebuia să urmeze la cuvînt, în ordinea vechimii. 

„Să-l fi lucrat oare baronul şi pe Serjputovski ? se 
gîndi alarmat Semiakin. E] e comandantul artileriei 
din întreaga Armată a Crimeii, nu e marinar şi a luat 
parte la Campania  Dunăreană... E om serios... Se 
poate ? Nu, e imposibil !“ 

Serjputovski, însă, după ce încercă fără să reu- 
şească să-şi ridice sprincenele-i greoaie, îşi controlă 
starea mustăţilor în formă de suliță — netezindu-le 
grijuliu cu degetele mîinii stingi — şi începu să ci- 
tească cu voce groasă şi tunătoare ceva ce tindea 
vădit către o ofensivă imediată şi chiar dinspre rîul 
Ciornaia... Cînd Semiakin auzi într-adevăr o aseme- 
nea concluzie, el — fostul şef de stat major al lui 
Menşikov — apucă speriat o coală de hîrtie albă, din 
teancul ce stătea pe masă, luă o pană de giscă ascu- 
țită dintr-un penar deschis, apoi trase spre el căli- 
mara de bronz în formă de stup de albine, cu un 
cap de urs pe capac, şi începu să scrie o completare 
la părerea sa, aruncîndu-şi din cînd în cînd ochii la 
Gorceakov. 

„In raportul depus astăzi, cu privire la întrebările 
luminăţiei voastre, m-am limitat numai la exami- 
narea posibilităților de a ieşi din inacţiune, fără să 
părăsium Sevastopolul, şi am ajuns la convingerea 
că, prin trecerea la ofensivă, nu vom atinge rezultate 

pozitive și folositoare, că Sevastopolul va rămîne ca 
şi mai înainte în defensivă, iar catastrofa va fi ami- 
mată doar pentru un timp oarecare...“ 

Aci, Semiakin întrerupse activitatea penei sale — 
bine ascuţită de vreun îurier priceput de-al lui Sac- 
ken — tocmai cînd îşi luase vînt cu înverșunare pe 
coala groasă de hîrtie, pentru că în clipa aceea Hrulevy 
se ridică să-şi citească raportul. 

Dealtfel, ceea ce ţinea el în mînă nu era un raport, 
ci un mănunchi întreg de coli de hîrtie scrise mărunt. 
„Ia uite ce harnic! se gîndi ironic Semiakin. Cînd o 
fi avut timp să scrie atîta 2...“ 

Incepu să asculte foarte atent pe aamaradul său de 
amme din acţiunea de pe dealul Cimitirului, dar după 
vreo zece minute îşi dădu seama că mintea lui Hrulev 
— înfierbîntată cînd își alcătuise raportul — inăsco- 
cise o mulţime de detalii ale unei posibile ofensive, 
detalii necesare, fireşte, în cazul cînd ofensiva ar fi 
fost hotărită definitiv, dar supărătoare şi în stare 
chiar să enerveze pe ascultători, întrucît nu se preciza 
în ce direcție anume recomanda Hrulev să se por- 
nească ofensiva, ba nici chiar dacă o recomanda. 
Acesta indicase la început o direcţie, dar cînd Se- 
miakin era pe punctul de ia se convinge că tocmai 
această direcție. a ofensivei trebuia să fie susținută 
şi de el, Hrulev trecu deodată la expunerea amănun- 
țită a neajunsurilor ei, apoi vorbi despre o altă direc- 
ție şi, în sfîrşit, despre o a treia. 

Dîndu-şi seama şi el că va fi greu pentru Gorceakov 
să asculte pînă la capăt tot ceea ce scrisese, Hrulev 
citea repede și, după părerea lui Semiakin, încurca o 
mulţime de lucruri sau pronunţa cuvintele neclar, 
amestecat. cum se nimerea... lată, însă, că el apăsă 
asupra cuvintelor „trebuie să evacuăm Partea de 
Sud“ şi Semiakin, fără să mai asculte cele ce urmau, 
apucă din nou pana pusă deoparte şi, temîndu-se parcă 
să nu uite ceea ce gîndise, începu din nou să scrie: 

„Aşadar, dacă continuarea apărării Sevastopolului, 
pe baza de mai înainte, e socotită imposibilă, iar ac- 
țiunile ofensive din oraş şi de pe rîul Ciornaia nu pro- 
mit rezultate concrete, favorabile, cercetînd problema 

fără a intra în considerentele politice care imi sînt 
necunoscute, convingerea mea este că părăsirea defi- 
nitivă a Sevastopolului, trecerea trupelor şi a canti- 
tăţii necesare de tunuri şi de proiectile pe Partea de 
Nord — după ce vor fi fost distruse fortificațiile prin 
aruncarea lor în aer — ocuparea şi forlificarea înăl- 
țimilor din fața golfului şi a rîului Ciornaia, precum 
şi ocuparea înălțimilor de la Ciorgun cu un detaşa- 
ment destul de puternic...“ 

Aci Semiakin se opri, căci pe de o parte pierduse 
predicatul care i se tot învîrtise prin cap şi-i dispă- 
ruse deodată, în timp ce scria, iar pe de altă parte 
prinsese cu o ureche concluziile la care Hrulev ajun- 
sese, în sfîrşit. 

Hrulev propunea tocmai ceea ce scrisese Semiakin 
mai înainte, adică să se fortifice cît mai puternic 
Partea de Nord, garnizoana Sevastopolului să fie re- 
trasă pînă la ultimul om, iar fortificațiile să fie arun- 
cate în aer şi, nu mai tîrziu de două zile, să se treacă 
la ofensivă cu întreaga masă de trupe dintr-o dată. 

— Nu mai tîrziu de două zile... după ce, anume? 
— îl întrebă Gorceakov cu nedumerirea zugrăvită pe 
fața-i lunguiaţă şi teşită. 

— Nu mai tîrziu de două zile după ce va fi evacu- 
ată garnizoana, luminăţia voastră, — răspunse cu 
toată siguranța Hrulev. 

— Hm... Hm... Dar de ce anume „nu mai tîrziu de 
două zile“ ? 

— Pentru că în trei zile inamicul ar avea timp să 
se orienteze printre ruinele care i-au fost lăsate și ar 
putea să se fortifice, luminăţia voastră, iar două zile 
le va pierde așteptînd mereu noile explozii care se vor 
produce. 

— În acest caz, însă, inamicul se va teme probabil 
să aducă în oraş trupele sale, în cursul acestor două 
zile, pentru a nu le expune la pierderi din pricina 
exploziilor... Te înţeleg bine ? — întrebă iarăși Gor- 
ceakov. 

— Fără îndoială, luminăţia voastră, el trebuie să se 
teamă. 

— Atunci, îmi dai voie, cum poate el să se orien- 
teze într-o singură zi, ba încă să se mai şi fortifice în 
dărimăturile pe care i le vom lăsa ? 

Spunînd aceasta, Gorceakov privi triumlător la 
Hrulev şi apoi la Kotzebue. Dar Hrulev îi răspunse 
energic : 

— Ca artilerist, luminăţia voastră, îmi permit să 
alirm că va fi de ajuns o singură zi ca să se orien- 
teze printre ruine — oricare ar fi — şi, îndeosebi, 
pentru a se consolida în ele! 

— Să zicem... Să admitem, dar, te rog să mă ierți : 
eu tot nu am înţeles în ce direcţie crezi dumneata că 
ar fi mai bine să  dezlănţuim ofensiva? — întrebă 
Gorceakov, părînd de data aceasta oarecum enervat. 

— Eu socot, luminăţia voastră, că iavind în vedere 
posibilitatea adversarului nostru de a-și concentra 
foarte repede trupele în orice punct al poziţiilor sale, 


o direcţie, sau alta, nu are mare însemnătate, — răs- 
punse tulburat Hrulev. 
— Așa-a! — făcu Gorceakov aplecîndu-și capul, 


fără să-şi ascundă ironia, deşi nu zîmbea, iar Hrulev 
luă acest „aşa-a“ drept o ofensă şi rosti cu vehe- 
menţă : 

— Dacă e vorba să dezlănţuim ofensiva, apoi ea 
trebuie dezlinţuită cu toate forțele noasire deodată şi 
nu numai într-o singură direcţie, ci pretutindeni unde 
se poate face asta... Numai cu această condiţie vom 
putea împinge pe inamic în mare pentru a pulea ast- 
fel să încheiem războiul | 

Semialin băgă de seamă că izbucnirea lui Hrulev, 
deși parcă fără obiect, animă foarte mult consfătuirea 
cam rece a „gradelor mari“. 

Uşakov, generalul de serviciu din statul major, care 
îşi ceti raportul după Hrulev, trezi atenția lui Semi- 
akin prin părerea pe care o exprimase și anume: să 
se prelungească neapărat apărarea Sevastopolului, 
oricît ar costa acest lucru garnizoana, pînă în noiem- 

brie, cînd vor sosi în sfîrşit toate întăririle destinate 
pentru Crimeia, inclusiv cei şaizeci şi cinci de mii de 
oameni din miliții, corpul de grenadiri şi batalioanele 
de marș... 

Părerea aceasta, exprimată de un general chiar din 
statul major al lui Gorceakov, îl miră nespus pe 
Semiakin. Uşakov spusese toate lucrurile acelea de 
parcă ar fi picat chiar atunci din Petersburg şi şi-ar 
fi dat foarte puţin seama în ce situaţie se afla Sevas- 
topolul atunci, în iulie... 

De aceea, Semiakin luă iarăși pana pusă deoparte, 
reciti ultima frază şi, după ce găsi predicatul rătăcit 
cine ştie pe unde, se apucă să încheie: 

„prezintă mari avantaje din punct de vedere stra- 
tegic, şi anume : 

|. Armata va îi concentrată pe o poziţie inaccesi- 
bilă, nu va fi expusă focului inamic, iar prin numărul 
ei va fi de neînvins. 

2. După ce va ocupa ruinele Sevastopolului, ina- 
micul va fi pus el însuşi într-o situaţie de pasivitate, 
căci dela un anumit punct nu va mai fi în stare să 
se miște de pe un loc determinat...“ 

Intre timp, Uşakov — părăsind domeniul irealiza- 
bilului — cobori din nori pe terenul solid al realităţii 
şi, la sfîrşitul raportului său, se alătură la părerea 
deja exprimată de trei membri ai consiliului, anume 
că dacă o necesitate extremă impunea să se treacă 
neapărat la acțiuni ofensive, ele trebuiau începute din 
direcția rîului Ciornaia. 

„Papagal fără judecată ! îl bruftului în gînd Semia- 
kin. Vorbeşte cu gura altuia, dar ce a îndrugat acolo, 
nici el singur nu ştie, desigur... Totuşi e al patrulea 
prost la rînd !“ 

Işi aminti îndată, însă, că şi el citise în raportul său 
că trebuie efectuată o diversiune dinspre Ciorgun și 
îi dădu dreptate: „Dinspre Ciorgun, da... dar de ce 
să te arunci orbeşte spre înălțimile Fediuhin? Pe 
Ciorgun n-ar fi rău să pui stăpînire ! Aceste înălțimi 
ne-ar acoperi flancul stîng şi ar ameninţa flancul lor 
drept...“ 

Ascultînd ceea ce citea Buturlin, şeful cartierului 
general, şi convingîndu-se că acesta repeta aproape 
cuvînt cu cuvînt ceea ce spusese Uşakov, de parcă îşi 
scriseseră rapoartele siînd alături la acelaşi birou şi 
trăgînd cu ochiul — unul în caietul altuia — ca şco- 
larii, Semiakin începu fără grabă să-şi termine „com- 
pletarea“. 

„Dacă însă inamicul va voi să mute teatrul opera- 
țiunilor de război, transportînd trupe pe vase în alt 
punct al Crimeii, îi va putea fi opusă oricînd întreaga 
noastră armată, lăsînd, cît va fi necesar, lîngă Sevas- 
topol. 

Și, în sfîrşit, 3. Ocupînd poziţie pe înălțimile Părţii 
de Nord şi fiind stăpîni pe înălțimile Ciorgunului, nu 
va fi niciodată tîrziu ca, profitînd de situaţiile ce se 
vor crea, să dăm inamicului lovitura decisivă printr-o 
ofensivă asupra flancului său drept“, 

După ce isprăvi de scris, Semiakin simți deodată 
o mare ușurare. Pînă și pleoapele-i grele pierduseră 
parcă acea stare neplăcută, urmare a unei nopți pe- 
trecute prost, aproape fără somn. 

După ce Buturlin dădu raportul său lui Gorceakov, 
Semiakin se ridică şi-l rugă pe prinţ să-i permită să 
completeze cele scrise mai înainte. 

Gorceakov se încruntă nemulţumit. Deşi aceasta în- 
călca ordinea introdusă de el în exprimarea părerilor, 
totuşi mormăi : 

— Citeşte... 

— Ordonaţi ? — întrebă Semiakin neauzind bine ce 
spusese și se aplecă spre el. 

— Citește, — repetă lare Gorceakov. 

— Am înţeles ! 

Cu conștiința deplină a importanţei celor scrise de 
el aici în mijlocul cuvîntărilor, la masa de consiliu, 
Semiakin își citi hîrtiuța cu glas emoţionat. Cînd ter- 
mină, însă, Gorceakov spuse: 

— Prematur! Prea devreme te-ai gîndit să pără- 
sești Sevastopolul ! 

Semiakin auzi. 

— Prevăd că în curînd va fi necesar acest lucru, 
luminăţia voastră, — spuse el solemn, 

— Nu, încă n-a sosit vremea pentru asta, — re- 
plică Gorceakov, făcînd să-i sticlească ochelarii, şi, 
luîndu-i „completarea“, o puse la stînga sa, unde 
părerea iniţială a lui Semiakin stătuse la început sin- 
guratică, iar apoi fusese acoperită de foile mici, în- 
vălkmăşite, care conţineau părerea lui Hrulev, In 
dreapta, comandantul suprem așeza una peste alta 
rapoartele celor care opinau pentru o ofensivă dinspre 
rîul Ciornaia. 

După ce Liprandi şi Kotzebue îşi citiră părerile, 
teancul de rapoarte din dreapta crescu... 

Liprandi îşi dădea un aer important şi Semiakin 
observă că fostul său comandant din divizia a 12-a, 
acum comandant al corpului şase, nu făcea nici o pre- 
viziune şi totuşi acorda o mare însemnătate fiecărui 
cuvînt al său. Pe lingă aceasta, bătălia de la Bala- 
klava şi victoria repurtată de către divizia a 12-a se 
reflecta în raportul lui Liprandi prin aceea că el, 
odată cu înaintarea de front dinspre rîul Ciornaia asu- 
pra înălțimilor Fediuhin, preconiza ideea cuceririi văii 
Ciorgun şi a văii Balaklava — de la satul Ciorgun și 
pînă la dealul Sapun — şi abia după aceea propunea 
să se rezolve acolo, pe loc, problema dacă se va putea 
ataca dealul Sapun. 

Semiakin înțelegea ce vrea. Ceea ce intenționase 
înainte de bătălia de la Balaklava, cînd solicitase lui 
Menșikov o armată de șaizeci şi cinci de mii de oameni 
şi ceea ce nu făcuse în timpul masacrului de la In- 
kerman, fiind în fruntea a douăzeci şi două de mii de 
Gameni, vroia să încerce acum. „Zadarnic așteptați 
ziua de ieri“, îşi spuse el, gîndindu-se la Liprandi. 

Semiakin nu-şi putu da seama dacă Kotzebue se 
ridicase sau nu în picioare, ca să-şi citească raportul : 
prichindelul acesta nu putea să pară mai înalt chiar 
dacă s-ar fi sculat. Vocea lui avea un soi de falset 
înalt şi lăios, iar faţa-i mică era curat bărbierită. 

Bineînţeles, şi Kotzebue, ca toţi cei de acolo, de la 
cartierul general de pe înălțimile Inkerman, era pen- 

tru o ofensivă dinspre rîul Ciornaia şi acum, chiar 
Iäră să mai privească chipul triumiălor al lui Vrevski, 
Semiakin își spuse hotărît : „Politica ! Joacă toți după 
cum li se cîntă de la Petersburg !... Dar cît are să-i 
coste ofensiva aceasta pe soldaţi, ba chiar și pe ofi- 
țerii noștri, despre asta tac mile 1...“ 

Venise în sfîrşit rîndul să-și exprime părerea însuşi 
comandantul garnizoanei, contele Osten-Sacken, 

Dacă Hrulev avea cunoştinţa unei linii de apă- 
rare — Partea Korabelnaia — iar Semiakin a alteia 
— cea Orăşenească — Sacken, care era superiorul lor, 
trebuia să fic în măsură să ştie mai mult, 

Ca și Gorceakov — după cum remarcă Semiakin — 
el ascultase foarte atent ceea ce citiseră generalii, fără 
însă să dea dovadă de acea imparțialitate, sau mai 
precis, impasibilitate, pe care Gorceakov și-o impu- 
sese, desigur. Dimpotrivă, era vizibil emoţionat şi 
acest lucru îi plăcu lui Semiakin. 

Cînd trebui să ia cuvîntul, el se uită mai mult 
decit ar fi trebuit, în raportul său, apoi cercetă pe 
rînd pe toţi cei care şedeau la masă, începînd cu co- 
mandantul suprem, şi rosti cu glas cavernos de ma- 
son : 

— Secret! — şi ridică un deget, 

Raportul lui era alcătuit foarte documentat, cu enu- 
merarea amănunţită a pierderilor rusești, atît din 
Sevastopol, cît şi din afara lui, începînd cu bombar- 
damentul din octombrie şi sfîrșind cu ziua precedentă. 
El socoti că „pentru apărarea Sevastopolului fuseseră 
scoși pînă atunci din luptă şaizeci și cinci de mij de 
oameni“. 

— „Din pricina apropierii lucrărilor inamicului, — 
citea el, — pierderile cresc progresiv și chiar dacă 
ar fi posibil să rămînem în această situație pasivă — 
expunînd zilnic garnizoana la pierderi mari — mai 
tîrziu nu vom avea nici pulbere, nici proiectile, şi cu 
atît mai puțin mutreț pentru cai, iar lipsa clădirilor 
în care vor putea fi adăpostiţi bolnavii și răniții în 
timpul iernii, precum şi drumurile impracticabile, stri- 
cate de anotimp, care vor îngreuna transportul lor, îi 
vor expune la pieire. 

„De aceea, — ridică el glasul, — orice acţiune care 
nu duce la ridicarea asediului provoacă o zadarnică 
vărsare de sînge! Pe de altă parte, o atitudine exclu- 
siv defensivă va duce mai devreme sau mai tîrziu la 
căderea Sevastopolului şi, odată cu aceasta, la pierde- 
rea celei mai mari, mai bune și mai încercate părți 
a armatei noastre. 

„Toate aceste cauze impun o măsură unică şi ne- 
cesară : să se strîngă într-un singur tot Armata din 
Grimeia pentru ca, acţionind omogen, să se poată 
nădăjdui în izbîndă cu mai multă probabilitate. Mă- 
suna aceasta trebuie însă adusă la îndeplinire, înainte 
ca inamicul să primească întăriri“. 

Aici Sacken întrerupse lectura, își roti ochii asupra 
celor de la masă şi rosti, coborînd glasul: 

— Foarte secret ! 

De data aceasta nu ridicase degetul : cuvintele aces- 
tea vorbeau de la sine şi fără deget. 

— „Și aşa, cu inima strînsă şi cu adincă durere 
în suflet, din datoria conştiinţei, a jurămîntului și a 
convingerii mele, alegînd din două rele pe cel mai 
mic, trebuie să mă declar pentru unicul mijloc — eva- 
cuarea Părţii de Sud a Sevastopolului !“ 

Făcu o pauză, apoi privi expresiv spre Gorceakov şi 
urmă cu patos : 

— „Este nespus de dureros pentru o inimă de rus 
să se decidă la această extremă şi îngrozitoare mă- 
sură. Ea va mîhni adînc garnizoana, care de trei sute 
nouăsprezece zile luptă cu un duşman puternic, avînd 
în fiece clipă în faţa ei moartea și schilodirea. În 
decurs de multe luni, am respins acest gînd insupor- 
tabil. Dar dragostea de patrie şi devotamentul faţă de 
tron au fost mai tari decît sentimentul amorului pro- 
priu naţional jignit și, cu inima zdrobită, am rostit 
măsura fatală. 

„Ce ar putea cîştiga inamicul, însă, care a pierdut 
în fața Sevastopolului mai mult de o sută douăzeci 
de mii de ostași, — floarea tineretului Franţei și a 
Angliei ? Un morman de piatră și de fontă! 

„Partea de Nord, puternic întărită, nu-l va lăsa 
să pună stăpînire pe Golful de Nord.“ 

Mai departe, Sacken încerca să se transpimă în 
locul inamicului și să-i ghicească acțiunile viitoare, 
căutînd în acelaşi timp să demonstreze că pînă la 15 
august — cînd va fi gata podul peste radă, pe care 


va fi evacuată garnizoana — este foarte puțin pro- 
babil ca inamicul să se încumete să întreprindă ac- 
țiuni mari. 


Termină ridicînd degetul ca şi atunci cînd începuse 
lectura, şi spuse: 

— Dacă această măsură fatală nu va fi ţinută în 
cel mai strict secret, urmările pot îi îngrozitoare !... 

„lată că tabăra noastră a crescut“ se gîndi Semia- 
kin, privind recunoscător la Sacken, care în acest 
timp se uita la Gorceakov, să vadă ce impresie îi 
făcuse raportul. 

Gorceakov, cu o expresie de nemulțumire pe faţă, 
îi făcu un semn megativ cu mîna. 

— Lumimăţia voastră, v-aţi supărat pe mine? — i 
se adresă Sacken, ducînd mîna la inimă. — Dumnea- 
voastră aţi cerut o părere sinceră, iar o părere trebuie 
să fie întemeiată pe convingere. 

— Nu m-am supănat deloc, — replică Gorceakov, 
— ba chiar... chiar vă mulţumesc... pentru sinceri- 
tate, 

Bătînd toba cu degetele în masă, ca și cum şi-ar fi 
adunat gîndurile, Gorceakov începu să tragă conclu- 
ziile celor expuse de generali: 

— În concluzie, domnilor, faţă de majoritatea 
voturilor, problemele puse de mine se rezolvă astfel : 
să se întreprindă acțiuni ofensive din direcţia rîului 
Ciornaia — acesta este răspunsul la prima mea în- 
trebare — iar la întrebarea a doua, cînd anume, răs- 
punsul general este: neîntîrziat... Asta înseamnă, 
atunci cînd ofensiva va fi pregătită. 

Tăcu puţin, apoi adăugă: 

— Părerile membrilor consiliului, în linii generale 
— se înțelege — va trebui să le supun augustei 
aprobări, dar în ceea ce mă privește personal trebuie 
să spun că măsura evacuării Sevastopolului o socotesc 
prematură... Ce putem obține prin această măsură 
extremă ? Doar triumful inamicului nostru... La ce 

anume se reduce scopul întregii campanii ? Pentru noi 
— să păstrăm Sevastopolul cît se poate mai mult, 
iar pentru inamicul nostru — să-l ocupe fie și numai 
temporar! Iată întreaga problemă a războiului. Fi- 
rește, împrejurările pot să atragă după sine — poate 
chiar în scurt timp — necesitatea de a evacua Partea 
de Sud a Sevastopolului după cum au susținut unii 
dintre membrii consiliului, dar eu rămîn la convinge- 
rea că încă nu a sosit vremea pentru aceasta... Trebuie 
să încercăm dacă trupele noastre libere nu vor putea 
ajuta Sevastopolul prin acţiuni în cîmp deschis. Dacă 
dumnezeu ne va ajuta, atunci... Aceasta ar putea totuși 
ușura considerabil soarta Sevastopolului, foarte grea, 
desigur... foarte grea, da... 

Gorceakov tăcu brusc şi-şi lăsă capul în jos. 

Pentru a reda vigoarea şi speranţele comandantului 
suprem — obosit parcă vremelnic — baronul Vrevski 
se ridică de la locul lui şi i se adresă cu căldură: 

— Credeţi-mă, luminăţia voastră, vă despart nu- 
mai cîteva zile de triumful armelor ruseşti! Vă aş- 
teaptă gloria, luminăţia voastră ! 

Gorceakov își săltă capul, apoi se ridică încet, fă- 
cînd să se ridice toţi ceilalţi generali. 


— Glorie, ai spus? — întrebă Gorceakov întorcîn- 
du-și spre Vrevski fața pălită şi schimonosită, pe 
neașteptate. — Eu... ştiu ce mă aşteaptă! — rosti el 


apăsat şi tăios. 

Semiakin îl privi uluit. Deşi purta ochelari și n-avea 
barbă, deși îşi pusese pentru această şedinţă solemnă 
eghileți și epoleți de aur, Gorceakov i se păru de- 
odată un inspirat, ca prorocii vechiului testament. 


PIPER EEE ENT, g i Zi RIDE PET ETER 


PARTEA A NOUA 


Capitolul I 
ZILELE DINAINTEA BATALIEI 


colul aburului şi al căilor ferate — veneau spre 

Sevastopol bravele regimente ale diviziei a 5-a 
de infanterie : regimentul al 17-lea de infanterie Ar- 
hanghelogorod, al 18-lea — tot de infanterie — Vo- 
logda, ai 19-lea de vînători Kostroma şi al 20-lea de 
vînători Galici. Pe vremea aceea, primele două re- 
gimente din fiecare divizie se numeau „de infanterie“, 
iar următoarele două, „de vînători“. Îndată după di- 
vizia a 5-a, mărşăluia tot atît de brav — cu lădiţele 
soldaţilor așezate în căruţe rechiziţionate şi aproape 
cu totul fără ostaşi rămaşi în urmă — divizia a 4-a, 
compusă din regimentele Belozersk, Oloneţ, Schlüssel- 
burg şi Ladoga. Nordul îndepărtat al Rusiei, care 
suna în denumirea tuturor acestor regimente, venea în 
ajutorul Sudului atacat de duşman. 

Odată cu primele eşaloane ale regimentelor din 
divizia a 5-a sosiră la Sevastopol ultimele detașa- 
mente ale milițiilor din Kursk, şi, printre soldaţii de 

] n marşuri suvoroviene — deși demult începuse se- 

pe țănmul nordic al Radei Mari băteau la ochi ostașii 
cu înfăţişare ca din străvechea Rusie, cu cruci mari 
de alamă pe chipiuri, vînjoşi, cu ochi cenușii, cu părul 
lung, relezai rotund, cu bărbi blonde în formă de lo- 
pată şi cu baltaguri ca niște securi, sau ca niște hale- 
barde, vîrite în tocuri de piele şi băgate în chimire. 

Fireşte, ei ar fi putut să se apere de coloanele asal- 
tatoare cu aceste baltaguri sau chiar cu baioneta, dar 
nu fuseseră instruiți la tragere — din lipsă de timp 
— şi comandantul suprem, credincios obiceiului său 
de a lua hotărîri una după alta, voi de la început să-i 
verse în diferite regimente, spre a mări numărul baio- 
netelor pentru acţiunile ofensive, pe urmă dădu o parte 
din ei pe la baterii, pentru căratul proiectilelor la tu- 
nuri şi pentru lucrările de terasament, o altă parte o 
afectă spitalelor pentru a înlocui pe soldații din re- 
gimente şi pe matrozii care serveau acolo, iar o altă 
parte o trimise la Cimitirul Comun, pentru săpatul 
gropilor. 

Regimentele diviziilor a 4-a și a 5-a — potrivit dis- 
poziției alcătuită în grabă la cartierul general — tre- 
buiau să treacă în rezervă, lăsînd cinstea ofensivei pe 
seama regimentelor vechi ale Armatei din Crimeia, 
care nu odată luaseră parte în atacuri la baionetă. 

In zadar spunea Sacken cu glas scăzut și aproape 
în şoaptă „secret“ şi „foarte secret“ şi ridica degetul 
la consiliul generalilor din fortul Nikolaevski : dacă 
pe timpul lui Menşikov, înainte de bătălia de pe Inker- 
man, nici măcar comandanții detașamentelor nu-şi 
imaginay limpede încotro anume şi pe ce drum tre- 
buiau să-și ducă regimentele, acum — pe timpul lui 
Gorceakov — lucrul acesta îl ştiau toți: şi generalii, 
și ofiţerii, și soldaţii, şi francezii, și sardinienii, și 
englezii, şi turcii. 

Nu s-ar putea spune că Gorceakov îl imita pe Sveto- 
slav — el nu trimise inamicului renumitul „Pornesc 
spre voi !“ — dar era cu totul incapabil să ţină vreun 
secret, oricare ar fi fost el. 

In calitate de comandant al garnizoanei, Sacken 
primise de la el un ordin cu menţiunea „strict secret“ 

şi cu cererea de a scoale divizia a 7-a de pe bastioane 
și de a o trimite pe Inkerman la dispoziţia generalului 
Read, adică în vederea ofensivei. Nemulțumit că gar- 
nizoana Sevastopolului va fi slăbită, Sacken se gîn- 
dea cum să comunice acest lucru comandantului divi- 
ziei a 7-a, cînd vechiul lui aghiotant, locotenent-colo- 
nelul Grothus, socoti de cuviință să împărtășească su- 
periorului său o noutate proaspătă : 

— Ştiţi, luminăţia voastră, toţi vorbesc că are să 
ni se ia divizia a 7-a pentru acţiunile de pe rîul Cior- 
naia ! 

Şi într-adevăr, toată lumea vorbea nu numai despre 
asta, dar şi despre diferite alte amănunte în legătură 
cu ofensiva, iar toate acestea ajungeau cunoscute pe 
malul stîng al Ciornaiei, şi numai Pélissier refuzase 
mult timp să creadă în norocul său, socotind că zvo- 
nurile care veneau de pe malul drept al rîului erau 
lansate înadins de unii ofiţeri șireţi din cartierul ge- 
neral al armatei ruse, pentru a-l induce în eroare şi a 
pregăti lovitura undeva, în alt loc. 

Totuși, chiar dacă se pregătea numai o diversiune 
din direcția rîului Ciornaia, rapoartele îi dădeau de 
știre lui Pelissier despre proporţiile mari ale pregăti- 
rilor făcute pentru ea. 

Pélissier cunoștea tăria poziţiilor sale de pe flan- 
cul drept, de aceea scria în raportul său adresat mi- 
nistrului de război, mareșalul Vaillant : 

„Sînt liniștit în privinţa flancului meu drept: este 
unul din cele trei puncte accidentate unde nu este po- 
sibil să acţionezi cu mase mari de trupe şi inamicul 
poate face numai diversiuni“. 

Ca să se asigure împotriva lor, Pelissier ordonă 
tuturor bateriilor să fie gata pentru a deschide focul 
concomitent, iar unităților de infanterie să intensifice 
paza, pentru a nu fi atacate pe neașteptate. O incursi- 
une cu forțe mari din Sevastopol, în direcţia redutei 
Victoria, era tot ceea ce îşi închipuia Pélissier că 
ar fi fost posibil din partea lui Gorceakov, dar el su- 
praaprecia capacitatea strategică a comandantului for- 
telor rusești. 

S-a întîmplat foarte rar în istoria războaielor ca un 
comandant suprem al unei mari armate, pregătindu-se 
de acţiuni ofensive, să manifeste o astfel de nehotă- 
rire şi o asemenea slăbiciune, ca Gorceakov. 

Era grozav de emoţionat, se amesteca în toate lu- 
crările statului său major, care pregătea dispoziţia, 
încurcînd şi stricînd de cîteva ori pe zi toate măsurile 
luate. În sfîrşit, îşi aminti că Totleben nu fusese la 
consiliul generalilor — nu putuse să ia parte fiind 
bolnav în tratament la Belbek — şi cum nu-l putea 
invita pe înălțimile Inkerman, se hotărî să se ducă el 
însuși la Belbek, poruncind să i se înhame caii la tră- 
sură, 

Plimbarea aceasta n-o făcu singur, bineînţeles — 
fiindcă nu suporta singurătatea — și aceasta era tră- 
sătura fundamentală a caracterului lui. 

Cînd Menșikov hotărise incursiunea sa din Sevasto- 
pol, în direcţia dealului Sapun, el făcuse singur re- 
cunoașterile pentru aceasta, apropiindu-se de poziţiile 
englezilor cît putuse mai mult, călare pe catîrul său 
modest, numai cu pelerină şi cu căciulă. Avea el 
atunci înfăţişarea unui comandant suprem ? Ciîtuşi 
de puţin! Nu-l recunoşteau nici chiar soldaţii ruşi, 
care rîdeau din inimă de lunganul acela ale cărui pi- 
cioare atingeau pămîntul cutreierînd pe povîrnişurile 
dealurilor. 

Cu totul altfel îşi făcea recunoașterile Gorceakov, 
care începuse să se ocupe de asta, mult înainte de 
consfătuirea generalilor. 

Era înconjurat de o suită de cel puţin treizeci de 
oameni şi încă ce suită strălucitoare! La aceste ca- 
vwalcade de paradă, lua cu el mai mult de zece gene- 
rali, iar caii de sub ei nu semănau desigur cu lățoşii 
căluți căzăceşti... Inalţi și îngrijiţi, ei făceau pe gro- 
zavii de parcă înțelegeau ce rol au, iar acești nume- 
roşi călăreţi, pe cai minunați, trebuiau neapărat să 
atragă atenţia chiar şi a celor mai leneşi, chiar şi a 
celor mai adormiţi dintre soldaţii de pe linia pichete- 


468 


lor franţuzeşti aflate pe malul stîng al rîului Cior- 
naia. 

Gorceakov se oprea ba aici, ba colo, cercetînd după 
cum se cuvenea prin lunetă pozițiile inamice, deşi nu 
prea vedea mare lucru. Apoi trecea luneta altor ge- 
nerali și toți făceau socoteli și parasocoteli, arătînd 
cu mîinile încolo şi încoace şi apreciind cu glas tare 
forța poziţiilor și greutăţile accesului de pe malul 
drept al rîului. 

In același timp, ofiţerii francezi se uitau şi ei prin 
lunetă la comandantul suprem şi la suita lui, după 
care raportau observaţiile lor superiorilor. 

Chiar după prima plimbare de acest fel a lui Gor- 
ceakov, geniștii francezi începură neliniștiţi să traseze 
noi tranşee, care şi începură să apară... După cea de 
a doua recunoaştere, îrancezii ajunseră la concluzia 
că s-ar putea ca tranșeele să nu fie suficiente și se 
apucară să facă adevărate fortificaţii. După cea de a 
treia — cînd pentru Pélissier deveni cu totul limpede 
scopul promenadelor lui Gorceakov — numărul forti- 
ficaţiilor fu dublat, şi ele fură înzestrate din belşug 
cu tunuri și cu proiectile, iar pentru concentrarea 
unităților de infanterie, în eventualitatea unui atac al 
rușilor, se dădu ordin să fie pregătite platouri încă- 
pătoare pe înălțimile Fediuhin. 

In recunoaşterile sale, comandantul suprem era 
însoţit totdeauna de generalul Liprandi, a cărui pă- 
rere era preţuită de către prinț. Liprandi nu putea 
să nu vadă cum francezii își fortilicau poziţiile lor, 
nu metodic, ci în salturi : după fiecare cavalcadă a lui 
Gorceakov și a suitei sale, de partea cealaltă se ob- 
servau lucrări intense. 

— Ce înseamnă asta? Din toată agitația prinţului 
noi nu tragem mici un folos, ci numai francezii! — 
spunea Liprandi. 

Da, folosul îl trăgeau aceia care făceau recunoaş- 
terile fără să se gindească la paradă, aceia care pri- 
veau războiul mult mai simplu şi mai serios. 

Totleben nu se aştepta la vizita comandantului su- 
prem. El locuia într-o casă nu prea mare, pe moşia 
Bibikovilor, şi stătea pe jumătate culcat într-un balan- 

soar pe terasa cu perdelele trase, ca să nu bată soa- 
rele, cînd aghiotantul lui desluși în depărtare, prin- 
tre norii de praf, trăsura largă a lui Gorceakov, escor- 
tată de cazaci de Don, ale căror sulițe se legănau ca- 
denţat în trapul cailor. De data aceasta, prințul nu 
avea cu el aghiotanţi, dar cînd trăsura se apropie de 
casă, se văzu că Gorceakov venise totuși să stea de 
vorbă cu Totleben faţă de martori: cu el erau doi 
generali-adjutanţi — Kotzebue şi baronul Vrevski — 
mîna lui dreaptă şi stingă. 

Cu minusculul Kotzebue, ca vechi şef al statului 
său major, Gorceakov se obişnuise să vorbească ca 
şi cum ar fi vorbit singur cu glas tare. Îl trezea fără 
nici o jenă noaptea, cînd nu putea adormi din pricina 
temerilor care îl cuprindeau, și Kotzebue poseda o 
putere magică de a-şi linişti superiorul şi a-l readuce 
la echilibrul mecesar. Prichindelul acesta îndeplinea 
îndatoririle de îngrijitor și de dădacă a comandantu- 
lui suprem, dar o dădacă pe care şi-o găsise chiar el, 
Gorceakov. 

Cu totul alt rol avea Vrevski... Şi el era tot un fel 
de dădacă pe lîngă acest comandant al armatei ruse 
din Crimeia — deşirat, cu văzul şi cu auzul slăbit, 
extrem de distrat şi cu o memorie foarte proastă — 
dar era o dădacă trimisă din Petersburg chiar de ţar, 
prin intermediul ministrului de război. Şi tocmai în 
dimineaţa zilei aceleia, cea de a doua dădacă a lui 
Gorceakov expediase o scrisoare prinţului Dolgorukov: 

„In ajunul unor evenimente decisive, permiteţi-mi, 
luminăţia voastră, să vă spun cu mîna pe inimă, că 
dacă dumnezeu va voi și prințul Gorceakov va pieri 
în această acțiune, onoarea armelor noastre cere ca 
succesorul lui să fie numit în persoana unui om ener- 
gic și hotărît, adică în persoana generalului Liders.“ 

Atit de departe mergea grija lui Vrevski pentru 
pupilul său, încît îi prevedea chiar și apropiata moarte 
şi-i pregătea succesorul ! 

Totuşi, orice l-ar fi așteptat pe Gorceakov peste o zi, 
acesta — după ce parcursese cîteva verste în aer curat, 
nu într-o şa care sălta, ci pe perna moale a trăsurii 
cu arcuri — se simţea vioi şi plin de vervă cînd se 

așeză pe terasă lîngă Totleben, care încercase să se 
ridice în întîimpinarea lui, dar nu izbutise. 

Două sticle de limonadă — spumoasă şi rece — abia 
scoase din pivniță şi puse în faţa înalţilor oaspeţi, 
constituiră un bun mijloc pentru introducerea într-o 
discuţie extrem de serioasă, şi discuţia aceasta, care 
decidea soarta cîtorva zeci de mii de oameni, soldaţi 
şi ofiţeri, începu... 

— Desigur, Eduard Ivanovici, nu-ţi este necunoscut 
faptul, că pe data de 29 a avut loc un consiliu mi- 
litar, — rosti Gorceakov cu aerul omului gata de un 
act vitejesc, dar care totuşi se îndoiește că actul va fi 
folositor... — De fapt, consiliul a fost extrem de res- 
trîns, cu totul incomplet... Au lipsit generalii Read şi 
Weimarn — care au trimis atunci vorbă că sînt bol- 
Navi, iar acum sînt amindoi sănătoşi şi amindoi se 
pregătesc de acțiune. În special, însă, regret foarte 
mult că n-ai fost şi dumneata. 

— Eu n-am putut să iau parte la consiliu, lumină- 
ţia voastră, dar am auzit că cei care au participat la 
el şi-au înaintat rapoartele în scris, ceea ce aş fi 
putut face şi eu, dacă aş îi primit de la luminăţia 
voastră dispozițiuni în acest sens | — replică Totleben. 

— Uite, vezi! — spuse Gorceakov, întorcîndu-se 
cu vioiciune către Kotzebue. — A fost o mare scăpare 
din partea dumitale ! 

Kotzebue, care în acest timp îşi bea de zor limo- 
nada răcoritoare, puse paharul pe masă și, cu liniștea 
cu care se obişnuise să pareze toate atacurile coman- 
dantului suprem, răspunse : 

— Vă rog, luminăţia voastră, să vă amintiţi că se 
propusese să nu se citească numai raportul, dar să se 
și dea personal explicaţii, ceea ce unii membri ai con- 
siliului au şi trebuit să facă... avînd în vedere că săvir- 
șiseră unele exagerări, 

— Da, exagerări |... Exagerările astea ar fi putut să 
fie, poate, salvatoare în situaţia noastră... Cine știe? 
— spuse Gorceakov, privind cercetător la Totleben, 
ca la un oracol. 

— După cîte am aflat, luminăţia voastră — stînd 
aici, fără să pot face nimic — s-a luat hotărîrea de 

a se trece la acţiuni ofensive dinspre riul Ciornaia 
și se și fac pregătiri în acest scop, dar părerea mea, 
care fine cu întirziere, este că acţiunea aceasta nu 
va aduce nimic altceva decit înirîngerea armatei 
noastre ! — răspunse foarte hotărît Totleben la vorbele 
lui Gorceakov, fără să mai îi aşteptat o întrebare di- 
rectă din pariea prinţului, fiindcă întrebarea i se citea 
în ochii cercetători. 

Îndelungatele suferinţe pricinuite de rana căpătată 
încă la începutul lui iunie, puseseră pecetea lor pe 
acest general de geniu întotdeauna activ și energic. Se 
împuţinase la trup, fața lui slăbită se lungise, pălise şi 
se îngălbenise la timplele scobite, umerii obrajilor îi 
ieşiseră vizibil înainte şi acum pielea subţire de pe ei 
se îmbujorase de emoție. 

— Ai auzit? — făcu Gorceakov aproape sărind în 
sus de pe scaun şi întorcîndu-se călre baronul Vrevski, 
care se uita la Totleben cu ochi bănuitori şi cu o nu- 
anță de dispreţ chiar. 

De cînd sosise Vrevski la Sevastopol, Totleben conta 
ca bolnav, deşi Gorceakov mu-l înlocuise cu nimeni. 
Toate lucrările de apărare erau continuate sub condu- 
cerea lui de către doi colonei de geniu — Gardner şi 
Hennerich — iar Vrevski vedea, desigur, că această 
conducere din depărtare aducea puţin folos orașului 
asediat, căci, potrivit ordinului lui Gorceakov, nici 
unul, nici celălalt dintre geniști nu puteau să acțio- 
neze independenţi, mici chiar în problemele mărunte 
ale apărării, iar drumurile pe care le făceau la Tot- 
leben le lua o mulţime de timp. Drept urmare, pe Ko- 
rabelnaia, de exemplu, în loc de o sută douăzeci de 
tunuri noi de mare calibru, se instalaseră numai pa- 
truzeci. 

— Ziceţi că ne aşteaptă o înfrîngere ? — se adresă 
Vrevski lui Totleben cu glas cît putu de blajin. — La 
consiliu, s-a hotărît să se treacă la ofensivă, nu cu 
acest scop, bineînţeles... Există însă şi înfrîngeri care 
echivalează pe deplin cu o victorie... Inirîngerea de la 
Borodino, de exemplu, nu este ea de fapt cea care a 
tăiat aripile lui Napoleon ? 

— În afară de asta, pentru ziua de 5 s-a fixat bom- 
bardamentul general asupra Sevastopolului, — inter- 
veni Kotzebue cu glasul său piţigăiat, ca de pasăre. 
— Preîntimpinarea acestui bombardament este unul 
din scopurile acțiunilor ofensive hotărite la consiliul 
militar. Pierderile noastre de pe urma acestui bombar- 
dament vor fi extraordinare, dacă noi îl vom permite... 

Probabil că argumentul acesta fusese repetat de Kot- 
zebue de mai multe ori și Totleben simţi acest lucru. 
Misiunea lui Vrevski la cartierul general al Armatei 
din Crimeia era cunoscută şi nu se aştepta de la el o 
altă părere cu privire la acţiunile ofensive. Totleben 
pricepu, însă, că Gorceakov nu venise la Belbek pen- 
tru a pierde degeaba timpul, în preajma bătăliei care 
se pregătea... Nehotărit, stînd în cumpănă, el venise 
aici în mod vădit pentru a primi un sprijin. Cîntărind 
într-o clipă situaţia şi întărit chiar pentru un moment 
fiziceşte, Totleben vorbi, aplecindu-se din balansoar, 
cînd spre Vrevski, cînd spre Kotzebue. 

— Aţi spus că înfrîngerea este uneori echivalentă 
cu o victorie... Asta este cu totul adevărat, dar numai 
uneori ! Uneori! Ba chiar f-foarte rar, iar în istoria 
războaielor asemenea victorii ca a lui Pyrrhus !) se 
pot întîlni foarte puţine. Înfrîngeri ca atare, însă, oho... 
de acestea sînt cîte vreţi. Trebuie avut în vedere nu 
ceea ce se întîmplă de obicei şi, mai ales, ceea ce ade- 
sea decide soarta întregii campanii... Se zice că bom- 
bardamentul general va începe pe ziua de 5? Mai în- 
tii s-ar putea întîmpla să nu înceapă pe ziua de 5, ci 
mai tîrziu... În al doilea rînd, dacă am admite chiar că 
va începe la 5, ce-i de făcut ? Este oare primul bom- 
bardament ? Inamicul e acum mai puternic decît îna- 
inte, dar și noi sîntem mai puternici. Să presupunem 
că după acest bombardament va urma asaltul gene- 
ral! Ne va aștepta, probabil, şi aici același succes, 
pe care l-am avut la 6 iunie... Acţiunile noastre ofen- 
sive, însă, adică asaltul nostru asupra poziţiilor foarte 


1) Pyrrhus (319-272 î.e.n.) — regele Epirului, a repurtat o victorie asu- 
pra romanilor în anul 279, dar, extrem de slăbit de luptă, după un an 
a fost înirînt de ei. (N. reč. ruse.) 

puternice ale inamicului, cui alteuiva poate con- 
veni, decit aliaţilor ? În felul acesta, noi nu vom pre- 
întîmpina bombardamentul general, dar îniringerea 
noastră va decide grabnic soarta Sevastopolului — 
iată părerea mea | 

Faţa lui Totleben se îmbujorase toată și i se părea 
că spusese tocmai ceea ce îi trebuia lui Gorceakov și 
ceea ce vroia acesta să audă de la dînsul. Dar Gor- 
ceakov răspunse aspru : 

— Soarta Sevastopolului a fost decisă mai dina- 
inte de către menorocosul meu predecesor, prințul 
Menșikov, în bătălia de la 24 octombrie, aşa-numita 
bătălie de pe Inkerman... Mie nu-mi rămîne decît să 
culeg ceea ce a semănat el! 

— Eu, luminăţia voastră, ţin foarte bine minte 
bătălia aceea, — răspunse oarecum încurcat Tot- 
leben. — Am luat parte la această bătălie atît de ne- 
fericită în toate privinţele pentru moi. A fost foarte 
prost concepută şi... 

— „Şi prost executată! — isprăvi Gorceakov în 
locul lui. — Operația noastră dinspre rîul Ciornaia 
este mult mai bine concepută, nu-i așa ? — se adresă 
el lui Kotzebue. — Fireşte, însă, nu pot spune dina- 
inte cum va fi executată... Totuşi, superioritatea de 
forțe, cam de vreo cincisprezece mii de oameni, va fi 
inevitabil de partea inamicului. 

— Păi, dacă presupuneți o superioritate atît de 
covîrşitoare a forțelor inamicului, luminăţia voastră, 
ce înseamnă atunci „o operațiune bine concepută“ ? 
A duce regimentele noastre asupra unor poziţii ex- 
celent întărite şi apărate de un inamic superior în 
forțe, asta înseamnă să le duci la execuţie... Cu ce 
aut meritat ele o asemenea osîndă 2? — întrebă tulbu- 
rat Totleben. 

Auzindu-l, Vrevski zimbi scurt şi disprețuitor, Kot- 
zebue preferă să se ocupe iarăși de paharul cu limo- 
nadă lăsat deoparte, iar Gorceakov — în loc de răs- 
puns — întrebă concis şi sec: 

— Dar dumneata ce ai de gînd să propui ? 

— In afară de cele ce am arătat deja, luminăţia 
voastră, mie mi se pare o problemă cu totul imposi- 

bilă, aceea de a ne consolida pe înălțimile Fediuhin 
şi Gasfort, chiar dacă am presupune că obţinem, 
bineînțeles, cu foarte multe jertfe, un succes inițial, 
— răspunse Totleben, străduindu-se de astă dată să 
aleagă expresii, mai puţin dure. — De aceea. odată 
ce acţiunile ofensive sînt deja hotăriîte... acțiuni ofen- 
sive împotriva unui inamic foarte puternic, atît ca 
trupe cît și ca material, mie mi se pare că unica 
posibilitate este de a porni acţiunea dinspre sectorul 
cel mai ameninţat în caz de asalt al liniei de apă- 
rare, adică dinspre Korabelnaia. Ce drumuri trebuiesc 
alese pentru această ofensivă ? Două viîlcele : Labora- 
tornaia și aceea a Docurilor... Mergînd prin ele noap- 
tea, cu forțe mari, se poate pune stăpînire pe 
înălțimea  Voromţov, iar de acolo se poate pătrunde 
în spatele redutei Kamciatka şi alunga inamicul. 


— Şi pe urmă? — întrebă Vrevski fără să-şi as- 
cundă ironia. 

— Şi pe urmă, — continuă Totleben înfierbîntat, 
parcă neobservînd ironia întrebării, — cu toate for- 
tele unite, să pornim asupra redutei Victoria. 

— lar apoi asupra Dealului Verde! — spuse pe 
acelaşi ton Vrevski. 

— Nu! — răspunse energic Totleben. — Nu tre- 


buie să ne întindem în direcţia Dealului Verde! In 
reduta Victoria, la fel ca şi în cele două redute pre- 
cedente, trebuie să ne  întărim şi să aşteptăm 
atacurile inamicului. Prin operațiunea aceasta s-ar 
putea întîrzia căderea Sevastopolului, pe cînd o ac- 
țiune în direcţia Înălţimilor Fediuhin va fi numai în 
folosul inamicilor noştri şi va grăbi căderea ora- 
şului. 

Gorceakov ascultă pe Totleben foarte atent, apoi 
mormăi : 

— Ceva asemănător spunea parcă şi Hrulev, nu? 
— şi se uită întrebător la Kotzebue. 

-- Generalul- Hrulev, luminăţia voastră, a încer- 
cat să motiveze un proiect asemănător și l-a expus 
timp îndelungat, dar n-a realizat mare lucru, — răs- 
punse Kotzebue ca un cunoscător al tuturor subtili- 
tăţilor statmajoristice şi se întoarse către Totleben : 

— Ce credeţi, Eduard Ivanovici, ar fi posibil, în vede- 
rea unei ofensive dinspre Korabelnaia, să se concen- 
treze forțe mari, fără ca inamicul să ştie? 

— Foarte greu! E o problemă foarte grea! — 
răspunse fără ezitare Totleben la întrebarea șefului 
de stat major. — Orașul este deschis vederii inami- 
cului, din toate părţile, chiar și dinspre vasul de 
pază al escadrei din larg... Este foarte greu să con- 
centrezi pe Korabelnaia forţele necesare... Dar și mai 
greu ar fi să dai buzna peste Înălțimile Fediuhin... 
La sfîrşitul lunii mai, erau întărite cum rar se poate 
vedea, şi-mi pot închipui pe deplin ce s-a putut face 
acolo în timp de două luni... 

— O ofensivă dinspre Korabelnaia cere pregătire, 
— rosti gînditor Gorceakov, bătînd toba în masă şi 
molfăind din buze. 

— Neapărat, luminăţia voastră, cel puţin vreo 
două săptămîni ! 

— Iar pînă atunci va fi gata şi podul peste Rada 
Mare, pe care pot fi trecuți, în timpul unei nopţi, 
pînă la cincizeci de mii de infanteriști și artilerişti, 
— începu să gîndească cu glas tare Gorceakov, 
— așa încît, dacă vom rezista bombardamentului şi 
vom respinge asaltul, atunci... Am să mă gîndesc la 
asta, Eduard Ivanovici. 

Chipul lui Gorceakov se luminase şi Totleben în- 
drăzni să remarce: 

— lar ceea ce este principal, luminăția voastră, 
este că vor fi cruțaţi pentru aceste acţiuni zece — 
douăsprezece mii, ba poate și mai mult, dintre mi- 
nunaţii noştri soldaţi, care ar pieri cu totul fără rost 
la asaltul Inălţimilor Fediuhin ! 

— Da, fără rost... Dumneata ai dreptate, se-nţe- 
lege, — conveni Gorceakov, clătinind din cap, — 
dealtfel chestiunea ofensivei dinspre rîul Ciornaia 
n-a fost încă hotărită definitiv. 

— Cum n-a fost hotărită, luminăţia voastră? — 
se miră baronul Vrevski de o asemenea ușurință a 
comandantului suprem. — Ea nu numai că a fost 
hotărită la consiliul militar în sens pozitiv, dar, ceea 
ce-i mai important, este că ea corespunde pe deplin 

directivelor majestăţii salet... lar pe înălțimea voas- 
tră, — se întoarse brusc Vrevski spre Totleben, — 
socot de datoria mea să vă previn că veţi îi personal 
responsabil în fața suveranului, dacă veţi determina 
pe luminăţia sa să renunţe la hotărîrea luată, care 
este de pe acum în curs de execuţie! 

Baronul Vrevski, care fusese totdeauna atît de re- 
ţinut şi de prevenitor față de Gorceakov, devenise cu 
totul de nerecunoscut. Lui Totleben i se păru chiar 
că mai trebuia puţin, încă o obiecţiune din partea 
lui, şi baronul va începe să țipe și să bată din picior 
nu numai la el, ci chiar și la comandantul suprem 
însuşi, deşi nu era decit şeful unuia din departamen- 
tele ministerului de război. 

Piciorul rănit al lui Totleben începu să-l doară, ba 
de tulburare parcă începură să i se pună și cîrcei. 
Gorceakov, după ce fornăi cîtva timp pe nasul lùi 
teşit și îşi mișcă în tot felul buzele, îl întrebă în 
aparență liniştit : 

— N-ai cumva expus în scris planul dumitale pri- 
vitor la o ofensivă dinspre Korabelnaia, Eduard Iva- 
novici ? 

— Am început să-l scriu, dar nu l-am terminat, 
luminăţia voastră. Dacă îmi daţi răgaz o zi, sau 
două, am să-l termin şi am să vi-l prezint, — spuse 
Totleben, uitîndu-se la el cu recunoștință. — In linii 
generale, el se reduce la concluzia că în caz de reu- 
şilă, asediul Korabelnaiei va îi inevitabil ridicat, 
francezii vor trebui să părăsească întregul spațiu 
dintre Vilceaua Kilen şi radă, iar englezii îşi vor 
retrage bateriile de asediu de pe Dealul Verde, în- 
trucît noi vom cuceri poziţiile din spatele lor. În sfir- 
şit, toți acei munți de proiectile, pregătiţi de inamic, 
pentru a ne distruge, ar cădea în mîinile noastre, 
împreună cu bateriile lor ! 

— De pe buzele dumneavoastră, Eduard Ivanovici, 
curge miere! — spuse vesel Kotzebue, iar Gorceakov 
îl îulgeră întrebător cu sticlele ochelarilor şi zise, 
evitînd să privească la Vrevski : 

— Planul este bun !... Dacă ar putea îi pus în apli- 
care pînă pe data de 5, aceasta ar putea nu numai 

să preîntîimpine bombardamentul general al Sevas- 
topolului, ci să şi amine pînă în noiembrie căderea 
lui... Asta este!... Planul este foarte îndrăzneţ, deşi 
greu de executat... În orice caz, am să mă gindesc 
la el! 

Vrevski, cu capul întors, privea peisajul ce se des- 
chidea de pe terasă şi îşi strimba buzele într-un surfs 
dispreţuitor. 


3 


După ce Gorceakov plecă cu cei doi generali-adju- 
tanţi, Totleben încercă să se încredințeze că îl zdrum- 
cinase pe comandantul suprem în hotărîrea lui cri- 
minală — alt cuvînt nu putea găsi — de a înainta 
asupra Înălţimilor Fediuhin şi, cu acea conştiinrcio- 
zitate care îl caracteriza, se apucă cu ajutorul aghio- 
tantului său să termine de scris planul atacului 
înălțimii Voronţov, al fostei lunete Kamciatka şi al 
redutei Victoria. Gorceakov, însă — ajuns la cartierul 
general — fu copleşit de noianul de probleme care 
cereau intervenţia lui .personală și care toate pri- 
veau pregătirea ofensivei dinspre rîul Ciornaia. 

Pregătirile acestea se desfăşurau cu cea mai mare 
intensitate ; trupele se grupau pe dealul Mackenzie, 
iar artileria se concentra potrivit dispoziţiei deja 
alcătuite şi semnate, şi Gorceakov se convinse că nu 
mai poate anula şi nici măcar schimba ceva substan- 
tial în ceea ce se făcea. Cele hotărîte trebuiau să se 
îndeplinească oricum... 

Şi, pentru a obţine dinainte o justificare, se apucă 
să scrie ministrului prinț Dolgorukov : 

„Miine încep să închei bilanţul moştenirii ce mi-a 
lăsat-o prinţul Menşikov. 

„Pornesc la ofensivă împotriva inamicului, pen- 
tru că dacă n-aş face-o, Sevastopolul tot ar fi pier- 
dut, și asta într-un timp extrem de scurt. Inamicul 
acționează încet şi prevăzător ; şi-a adunat o enormă 
cantitate de proiectile la bateriile sale — aceasta 
se vede cu ochii liberi. Poziţiile lui împinse mereu 
înainte ne strîng din ce în ce mai mult şi aproape că 

nu mai este loc în Sevastopol care să nu fie ţinut 
sub foc. Gloanţele şuieră pe Piaţa Nikolaevskaia. 

„Nu trebuie să ne înşelăm, eu atac inamicul în 
condițiuni nefavorabile. Poziţiile ocupate de el sînt 
foarte puternice. Pe flancul lui drept, se găseşte 
dealul Gasfort aproape abrupt şi puternic întărit, iar 
la flancul sting sînt Înălţimile Fediuhin, în fața 
cărora curge un canal adînc, căptuşit cu piatră și 
plin cu apă, peste care nu se poate trece decît pe 
podeţe așezate sub focul inamicului, care trage în 
plin. Ca plăcerea să fie deplină, eu nu am o apă 
pentru a mă opri în fața inamicului un răstimp de 
douăzeci şi patru de ore. Am patruzeci şi trei de mii 
de infanteriști, iar dacă inamicul are o judecată sä- 
nătoasă, el îmi va opune șasezeci de mii. 

„Dacă norocul mă va favoriza, ceea ce nu prea 
sper, voi căuta să profit de succesul meu. În caz 
contrar, va trebui să mă supun voiei domnului. Mă 
voi retrage pe Mackenzie şi voi vedea cum pot să 
evacuez Sevastopolul cu cît mai puţine pierderi posi- 
bile. Nădăjduiesc că podul peste golf va fi gata la 
timp şi că aceasta va uşura acțiunea“. 

Gorceakov îşi încheie scrisoarea cu refrenul obiş- 
nuit: 

„Dacă va interveni o întorsătură proastă, nu va fi 
din vina mea : am făcut tot ce s-a putut, dar la so- 
sirea mea în Crimeia sarcina era prea grea. Vă rog 
să vă aduceţi aminte de promisiunea ce mi-aţi 
făcut-o, de a-mi lua apărarea la timpul şi la locul 
cuvenit“. 

In felul acesta, comandantul suprem, căruia îi 
lipsea curajul de a refuza executarea „augustelor 
directive“ şi care pregătea armata rusă pentru un 
dezastru evident, se îngrijea să scape cu faţa curată. 

Armata, însă, mu putea să nu creadă că „cei mari 
ştiu ei ce fac“. În armată, stăpînea un mare avînt 
războinic. Armata judeca simplu: „O să înaintăm, 
şi asta înseamnă că de partea noastră e puterea !“ 
Inainte doar, cîteva luni la rînd, nici vorbă nu fusese 
de înaintare. Armata, care staţiona în tabără pe 
înălțimile Inkerman şi mai departe spre răsărit, se 

simţise desigur de două ori mai puternică, odată cu 
sosirea diviziilor a 4-a și a 5-a şi cu întoarcerea din 
Sevastopol a diviziei a 7-a, înlocuită acolo prin de- 
taşamentele milițiilor din Kursk. 

Regimente după regimente — nenumărate în apa- 
rență — ale căror ziduri de baionete se legănau ușor 
și străluceau viu sub soarele ce apunea, se mișcau 
vioi şi vesel în seara de 2 august spre dealul Mac- 
kenzie, unde se opreau pentru un popas de o zi, 
înaintea luptei. 

Statul major al lui Gorceakov propusese doi ge- 
nerali cărora li se încredinţase executarea ofensivei : 
Liprandi şi Read, generalul de cavalerie, comandan- 
tul corpului trei de infanterie. 

Pentru a nu participa la consiliul militar, care tre- 
buia neapărat să ia hotărîrea de a porni ofensiva, 
Read înaintase din timp lui Gorceakov un raport de 
boală, iar exemplul lui trebuia să-l urmeze, firește, 
şeful statului major al corpului său de armată, gene- 
ralul-maior Weimarn, care dealtfel, era bolnav într-o 
formă acută. 

După ce însă consiliul militar avusese loc, lui Read 
nu-i mai rămăsese altceva de făcut decit să se însă- 
nătoşească şi să primească comanda detaşamentului 
destinat să asalteze Inălţimile Fediuhin, i-r Liprandi 
— în fruntea unui alt detaşament — trebuia să ocupe 
dealul Gasfort. 

Amindouă aceste înălțimi erau niște cetăţi natu- 
rale, ale căror pante abrupte și pe alocuri verticale 
erau îndreptate către rîul Ciornaia, iar cele line în 
direcția văii Balaklava. Dealul Gasfort era ocupat 
de două divizii de sardinieni, iar Inălțimile Fediuhin 
de trei divizii franceze. 

Rezervele lor erau plasate în apropierea înălțimi- 
lor şi mai în spate pînă la satul Kadîkioi. În afară 
de o brigadă de sardinieni, în efectivul rezervelor 
intrau aproape zece mii de turci, două divizii fran- 
ceze de cavalerie, vînători africani, divizia engleză 
a generalului Scarlett şi alte trupe. 

Alături de Inălţimile Fediuhin, se afla ¢ealul Sa- 
pun, inexpugnabil întărit, de unde — în cazul unei 

ofensive a ruşilor — trebuiau din ordinul lui Pelis- 
sier, să coboare în ajutorul generalului Herbillon, care 
conducea apărarea Înălţimilor Fediuhin, încă două 
divizii de infanterie ale generalilor Dulac și d'Aurelle. 

în felul acesta, lui Gorceakov i se opuneau exact 
cele şaizeci de mii de baionete pe care presupunea 
că avea să le întîlnească la inamic „dacă are jude- 
cată sănătoasă“. Detaşamentele lui Liprandi şi Read, 
însă, cuprindeau — primul șaisprezece mii, iar cel 
de-al doilea cincisprezece mii de oameni, socotind și 
cavaleria şi servanții de la tunuri. 

Fireşte, în dispoziţie erau desemnate rezerve și 
pentru unul şi pentru celălalt, şi tocmai corpul doi 
de armată abia sosit la Sevastopol — adică diviziile 
a 4-a și a 5-a — fusese lăsat în rezervă, considerîn- 
du-se că nu avusese timp să se odihnească și mu 
cunoştea terenul. In afară de aceasta, fuseseră afec- 
tate detașamente speciale auxiliare, peniru asigura- 
rea flancului și supravegherea văii Baidar, de unde 
se putea aștepta o contraofensivă a inamicului, în 
cazul cînd atacul n-ar fi reușit. 

În total, socotind la un loc cu rezervele şi micile 
detașamente de flanc, Gorceakov adunase mu patru- 
zeci și trei de mii de oameni, cum îi scrisese mi- 
nistrului de război, ci aproape șaizeci de mii, din 
care, însă, peste douăsprezece mii erau cavaleriști, 
care s-au dovedit cu totul fără folos, la fel ca și cele 
trei sute şi ceva de tunuri, desemnate să ia parte la 
bătălie dintre care foarte puţine au intrat în acţiune. 


Capitolul II 
BĂTĂLIA DE PE RIUL CIORNAIA 


l 


La statul major al lui Menşikov, care simţise ne- 
cesitatea înființării lui după bătălia de pe Inkerman, 
nu erau deloc generali, în afară de şeful statului ma- 
jor, Semiukin, pe atunci general-maior. 

3] — Epopeea Sevastopolulu! vol. [JI 


Lui Gorceakov, spre deosebire de predecesorul său, 
îi plăcea strălucirea și prestanța, iar statul lui major 
era suprasaturat de generali. 

Unul dintre ei, şeful cartierului general — Butur- 
lin — care împreună cu alţi generali din statul ma- 
jor îşi dăduse votul pentru o ofensivă dinspre rîul 
Ciornaia, fu trimis de Gorceakov să-și îndeplinească 
îndatoririle directe și anume să observe ca mișcarea 
trupelor să decurgă exact după dispoziţia alcătuită. 

La acţiune luau parte diferite unităţi de infanterie 
şi de artilerie. Coborînd de pe dealul Mackenzie în 
valea rîului Ciornaia, pe înserate și în timpul nopţii, 
fiecare regiment şi fiecare baterie trebuiau să meargă 
pe drumul care le fusese trasat, pentru a se evita 
încurcătura. și pierderea de timp datorită întirzierii — 
ce] mai preţios timp — înaintea bătăliei. 

Multe unități nu cunoșteau terenul atît de bine ca 
să-și dea seama în timpul nopţii de direcția pe care 
trebuiau s-o urmeze, însă Buturlin îl cunoștea per- 
fect, căci. timp de peste două luni îl avusese zilnic 
sub ochi. Şeful cartierului general participase la toate 
recunoașterile comandantului suprem și dispoziţia 
fusese scrisă cu concursul lui, așa că era foarte ma- 
tural ca tocmai el să amplaseze trupele în ajunul bă- 
tăliei, în dispozitivul care fusese conceput de întregul 
stat major al lui Gorceakov. 

Buturlin plecă de cu seară, ordonînd să i se ia şi 
covorul din cortul lui. 

Ajuns în tabăra diviziei a 7-a, pe care o comanda 
generalul-locotenent Ușakov 3, fratele lui Ușakov 2, 
— general de serviciu atașat pe lîngă Gorceakov — 
Buturlin cină acolo consistent, întinse covorul și se 
culcă să doarmă, iar importanta misiune pe care tre- 
buia să o urmărească, o lăsă pe seama unor simpli 
jalonieri. 

Regimentele coboriră de pe înălțimi, în vale, 
urmate de tunuri, chesoane și furgoane, totul petre- 
cîndu-se pe întuneric, în dezordine, cu strigăte în- 
cordate și însoţite de cele mai tari înjurături rusești, 
în timp ce Buturlin dormea fără nici o grijă, 

Fu trezit abia spre dimineaţă, cînd i se spuse că 
la reduta denumită „Nouă“ sosise însuşi Gorceakov 
cu lot statul major. Era ora două noaptea, exact cu 
o jumătate de oră înaintea ofensivei. 

N-ar fi fost nevoie de prea multă imaginaţie ca 
să-ţi închipui unde se va afla capătul coloanei, cînd 
avangarda ei ar îi trebuit să se angajeze în luptă; 
nici calculul mişcării pe teren n-ar îi prezentat greu- 
tate, fiindcă drumul pe care coborau trupele de pe 
Mackenzie era unic. Totuşi, la statul major al tai 
Gorceakov lipsea imaginaţia pentru aceasta, iar cal- 
culul mișcării coloanelor nu fusese făcut. 

Alături de drum, se înălțau tufe dese de stejăriș 
și ulmi, crescute peste vară din buturugile copacilor 
doboriţi cu topoarele şi tăiați cu ferăstraiele, iar pe 
acolo puteau să treacă unul cîte unul soldaţii şi ofi- 
terii, sau să se strecoare călăreţii, dar coloanele de 
infanterie și cu atîi mai mult atelajele de artilerie 
nu puteau fi lăsate s-o ia pe asemenea coclauri. 

Noaptea aceasta, dinaintea luptei, trecu într-o miş- 
care neîntreruptă a regimentelor și a bateriilor spre 
valea în care trebuiau să-și ocupe bazele de plecare. 

Toţi soldaţii își umpluseră bidoanele cu apă, avîn- 
du-se în vedere că dealurile pe care trebuiau să le 
cucerească de la inamic, după lupta de dimineaţă, 
erau lipsite de apă. 

La cartierul general se aflau cîteva icoane ale 
maicii domnului, printre care şi cea de la Kasperov, 
dăruită lui Gorceakov de arhiepiscopul Innokenti cu 
o recomandare deosebită, dar comandantul suprem 
preferă totuși pe cea de la Smolensk și își petrecu 
noaptea rugîndu-se în genunchi în faţa ei, înainte 
de a-și face apariția în tabere. 

Nu putea să doarmă ca Buturlin, fiind prea mare 
răspunderea care cădea asupra lui pentru rezultatul 
bătăliei ce urma să aibă loc, dar ar fi putut să hotă- 
rască definitiv obiectivul ofensivei, căci în dispoziţia 
trimisă de el lui Read şi lui Liprandi, obiectivul 
acesta nu era arătat, ci, dimpotrivă, se spunea că 
după primele acțiuni reușite ale trupelor, comandan- 

tul suprem urma să dea pe loc indicații, pentru acţi- 
unile următoare. 

Ar fi putut să se giîndească de asemenea, pentru 
ce lui Read — a cărui misiune de a ataca Inălţimile 
Fediuhin era mult mai grea decit misiunea lui 
Liprandi — i se dăduse sub comandă numai două- 
zeci şi cinci de batalioane, în timp ce Liprandi avea 
treizeci şi unu... Cheia poziţiilor flancului drept al 
aliaților era, desigur, Înălțimile Fediuhin, fortificate 
mai puternic şi ocupate de un efectiv mult mai mare 
decît cel de pe dealul Gasfort. 

In sfârșit, ar fi putut să stabilească precis timpul 
pentru începutul acțiunilor celor două detașamente, 
fiindcă acest lucru era de cea mai mare importanţă, 
avînd în vedere lipsa legăturii dintre ele, cu atît mai 
mult cu cît în timpul nopţii și chiar spre revărsatul 
zorilor era greu s-o stabilești în așa fel, încît ordi- 
nele să fie transmise fără întîrziere într-o zonă tăiată 
de un rîu și de un canal, iar pe deasupra ticsită de 
trupe printre care trebuiau să-şi croiască drum ofi- 
terii de legătură și aghiotanţii călări. 

Dacă Gorceakov nu putea să hotărască înainte de 
începerea bătăliei, ceea ce ar fi trebuii să întreprindă 
în cazul unui succes inițial, în schimb, Pelissier 
cunoştea pînă în cele mai mici amănunte toate pla- 
nurile statului major rus, știa chiar și despre 
incursiunea care se pregătea în direcţia redutei Bran- 
sième — fost Kamciatka — și cele ce urmau în cazul 
reuşitei ofensivei asupra dealurilor Gasfort şi Fediu- 
hin. Despre ofensiva aceasta se vorbea chiar într-unul 
din ziarele vieneze, numai că ziarul o prevedea pentru 
6/18 august. 

Lui Pélissier îi soseau unul după altul rapoartele 
de la cercetași și de la informatori, privind depla- 
sările masive ale trupelor rusești, iar ofensiva era 
așteptată pe. poziţiile inamice încă la 1/13 august, 
cînd cîteva divizii stătuseră toată noaptea gata de 
luptă, pînă în zori. 

Nu dormise nimeni nici în noaptea următoare, așa 
încît dimineața unii dintre generalii francezi erau 
înclinați să creadă că ziarul vienez avusese dreptate. 

Pe data de 5/17 august, însă, era fixat începutul 
celui de al cincilea și celui mai crîncen bombarda- 
ment al Sevastopolului, care nu i-ar fi putut da lui 
Gorceakov posibilitatea să întreprindă ofensiva sa. 
Astfel, nu numai generalii subordonați lui Herbillon, 
dar și însuși Herbillon, se îndoiau că trupele rusești 
vor avea timp să-și adune forţele pentru a-i ataca. 
Trupele din fortificaţii rămăseseră, fireşte, la locurile 
lor, dar încordarea așteptării scăzu întrucîtva, mai 
ales că trecuse cea mai mare parte din noaptea de 
3/15 spre 4/16. 

Deodată răsunară primele lovituri de tun îndrep- 
tate asupra dealurilor Gasfort şi Telegrafului: în- 
cepuse să acționeze aripa stingă a detașamentului 
lui Liprandi, de sub comanda generalului Belgard, 
care, ieșind spre satul Ciorgun şi ocupînd satul Kar- 
lovka, executa mişcarea pe care trebuia s-o facă, con- 
form dispoziţiei. 

In întreaga vale, stăruia deasupra rîului o ceață 
groasă, prin care abia mijea geana cenușie a zorilor, 
şi în această ceață patrusprezece tunuri sparseră 
liniștea, alarmind garnizoanele fortificațiilor inamice 
și semănînd cu proiectile dealul Gasfort, pe cînd alte 
optsprezece irăgeau asupra dealului Telegrafului. 

Dealul acesta, situat pe malul drept al rîului Cior- 
naia, era capul de pod al aliaţilor, ocupat de sardi- 
nieni, ca şi dealul Gasfort. 

Tirul tunurilor nu era învălmășit, ci bine executat, 
şi acest lucru plăcu unuia dintre cazacii care crau 
în escorta lui Gorceakov şi care, într-o pauză dintre 
bubuituri, îi lăudă pe artileriști : 

— Trag de zvîntă ai noştri! Nu aruncă pulberea 
în vînt... 

Cuvîntul „zvîntă“ porni să circule printre aghio- 
tanţii prințului și ajunse pînă la urechile lui, iar el 
începu să se frăminte şi să se neliniștească : 

— Ce face detașamentul lui Read? E timpul să 
înceapă şi el!... Du-te îndată, — se adresă el loco- 
tenent-colonelului Krasovski, — și spune-i generalu- 
lui Read că e timpul să înceapă. 

— Am înţeles, luminăţia voastră! — și Krasovski 
întoarse calul şi se năpusti la vale, pe drumul care 
ducea spre detașamentul lui Read. 

Read, comandantul corpului trei, era bătrîn, cum 
se cuvenea unui general de cavalerie, dar nu înir-atita 
încît să nu-şi dea seama de greutatea, dacă nu de 
totala zădărnicie a misiunii lui. 

Pe vremuri, în tinerețe, Read luase parle la toate 
bătăliile duse de trupele rusești împotriva lui Napo- 
leon, se distinsese în campania din Polonia din anul 
1831 şi, în sfîrşit, servise mult timp în Caucaz, pe 
care îl şi administrase un timp, înainte de a veni la 
Sevastopol. 

Avea o mare experiență militară şi nu degeaba îl 
munceau presimţiri grele înaintea luptei de pe Cior- 
naia. 

În noaptea aceea, el îşi adusese aminte ṣi de „luna 
nouă, din partea stîngă“. 

— Din ce parte ai văzut dumneata luna nouă ? — 
întrebă el pe aghiotantul său, rotmistrul Stolîpin. 

— Din dreapta, înălţimea voastră, — răspunse 
diplomatic Stolîpin, fără să-și amintească, dealtfel, 
din ce parte anume văzuse pentru întîia dată luna 
în noaptea aceea. 

— Iar eu am văzut-o din stinga, — spuse Read 
mohorîi. — Se zice că ar fi semn rău! 

După această conversaţie scurtă şi puţin conclu- 
dentă, el intră în cortul său şi începu să scrie fami- 
liei sale o scrisoare de adio tristă, cea mai serioasă 
dintre toate pe eare le scrisese vreodată. ` 

La cîteva minute după ce aripa stingă a detașa- 
mentului lui Liprandi începuse bombardarea înălţi- 
milor care se ridicau în faţa lui, Read dădu ordin 
artileriei sale să deschidă focul asupra Înălțimilor 
Fediuhin, şi canonada aceasta ţinea deja de vreo 
douăzeci de minute, cînd, în faţa lui — în pîcla dimi- 

heţii — ca o pată cenușie rău prevestitoare, apăru 
trimisul lui Gorceakov. 
— Înălţimea voastră, luminăţia sa a ordonat să 


începeţi ! — raportă pe nerăsuflate Krasovski. 
— Ce-nseamnă „să începeţi“ ? — întrebă mirat 
Read. — Ce trebuie să încep ? 


În timpul acesta, lîngă el se afla şi șeful statului 
major al corpului său de armată, generalul Weimarn, 
care se simţea din nou rău, în valea umedă a rîului. 

Weimarn se întorsese tocmai atunci de la bateriile 
detașamentului, unde comandantul artileriei îi spu- 
sese că focul deschis asupra Înălțimilor Fediuhin 
n-are eficacitate și că proiectilele cad în faţa fortifi- 
caţiilor inamicului. 

— Am ordonat să se înceteze risipa zadarnică de 


proiectile, — raportă Weimarn lui Read. 
— lar aci tocmai mi se transmite ordinul prințu- 
lui: să începeți! Ce anume trebuie să încep? — se 


adresă el din nou locotenent-colonelului Krasovski. 

— Nu pot spune precis ce anume să începeţi, dar, 
probabil... 

— Dacă e vorba să începem pregătirea de arti- 
lerie a atacului, noi am început-o deja! — strigă 
mînios Read. 

— Şi am şi încetat-o, — completă Weimarn. 

— Probabil, cuvîntul „să începeţi“, se referă la 
bătălie, — își isprăvi Krasovski fraza-i întreruptă. 

— La bătălie > Eu am și început bătălia, poţi să-i 
transmiți acest lucru prințului !... Am să împing 
artileria mai departe, pentru ca proiectilele să-și 
ajungă ținta. 

— Mi se pare că prin vorbele „să începeţi“, se în- 


ţelege „să atacați“, — interveni Krasovski cu tonul 
sigur al ofițerului de stat major. 
— Să atacăm? — se miră Read. — General, — 


se adresă el lui Weimarn, — il faut attaquer ! !) 
— Cum să atacăm? Să atacăm înălțimile fără 
pregătire ? Imposibil! — răspunse speriat Weimarn. 


1) Generale, trebuie să atacăm! (în 1. franceză.) (N, trad.) 

=— Totuşi acesta este ordinul prințului, ai auzit ? 

Krasovski tăcea, căci își pierduse între timp sigu- 
ranța, iar Weimarn începu să vorbească cu aprin- 
dere, vrind să-l convingă pe Read că nu înţelesese 
ordinul cum trebuie. 

— Înălțimea voastră! E o meînţelegere și atita 
tot! Atacul este incontestabil prematur! Trupele 
m-au ieșit încă pe baza de plecare și nu şi-au ocupat 
locurile. În sfîrşit, regimentul de cavalerie trebuia să 
se găsească la flancul nostru drept, şi încă n-a sosit, 
ceea ce-i un semn sigur că e prea devreme să atacăm ! 

— Domnule colonel, te rog, repetă încă o dată, ce 
ţi-a spus prinţul ! — se adresă Read din nou, solemn, 
către Krasovski. 

— Mi s-a spus, „Transmite-i că e timpul să în- 


ceapă !* — acesta a fost ordinul! — repetă trimisul 
lui Gorceakov. 

— Foarte bine, vom începe! — spuse și mai so- 
lemn Read. — Întrucît focul de artilerie l-am început 


și l-am încetat, acum nu ne mai rămîne decît să în- 
cepem atacul cu unităţile de infanterie! Transmite-i 
luminăţiei sale că noi pornim la atac. 

Fără să mai piardă nici o clipă, Krasovski plecă 
în căutarea prințului, iar Weimarn tot nu-și putea 
veni în fire de pe urma absundităţii vădite, atît a or- 
dinului primit, cît şi a situaţiei în care ajunsese întreg 
detașamentul, datorită acestui ordin. 

— Trebuie să așteptăm un alt ordin al prințului, 
— încercă el, pentru ultima dată, să-şi convingă 
superiorul. 

— Care alt ordin? — se miră Read. 

El era nou în Crimeia şi n-avusese timp să-l 
cunoască bine pe Gorceakov. „Ordin, contraordin, 
contramandare“ — la aceasta se aştepta Weimarn, 
dar Read se gîndea că Gorceakov voia să profite de 
ceaţă şi de ceasul timpuriu de dimineaţă, fiindcă 
după o jumătate de oră, de exemplu, vor trebui să 
meargă la atac sub primele raze ale soarelui. 

— Cred că ar trebui să mai aşteptăm puţin, — 
spuse Weimarn. 

— Je ne peux pas attendre ; j'ai l'ordre du prince |), 
— se opuse categoric Read. — Dumneaia vei porni 
înainte regimentul Odesa, pentru atac! 

Lui Weimarn nu-i mai rămînea decît să se supună 
la o absurditate, căreia trebuiau să i se supună fără 
murmur şi soldaţii regimentului Odesa, iar după 
acesta şi celelalte două regimente din glorioasa divi- 
zie a 12-a. ` 

Divizia aceasta era comandată acum de generalul 
Martinau, iar regimentul Odesa de colonelul Skiu- 
deri, care se evidenţiase în bătălia de la Balaklava, 
din ziua de 13 octombrie. 

De obicei plin de viață şi vesel, în noaptea aceea 
Skiuderi era stăpînit de o presimţire sumbră, iar 
cînd primi ordinul să-şi adune regimentul în coloane 
pentru atac, ripostă mirat : 

— Unde s-a mai pomenit să ataci poziţii întărite 
fără pregătire de artilerie? — şi, neprimind răspuns 
la această întrebare, adăugă: — Asta e! A început! 

Nu se putea întreprinde un atac asupra Înălțimi- 
lor Fediuhin, fără să îi pus stăpînire pe podul de 
piatră de peste Ciornaia, numit Podul Traktirnii — 
de la un han?) ce fusese mai înainte acolo şi care 
pod era protejat de o fortificaţie ce se ridica pe malul 
drept al rîului. 

— Vei scoate inamicul din fortificaţie, apoi vei 
cuceri podul, vei trece rîul pe pod, prin vad, și pe 
urmă... vei duce regimentul la atac asupra Înălțimi- 
lor Fediuhin, — i se adresă lui Skiuderi comandan- 
tul diviziei pe un ton de ordin, precis și concis, 

Skiuderi repetă ordinul : 

— Să scot din fortificaţie... Să ocup podul... Să 
trec... Să duc la atac... 

Apreciind la rînd după gradul de greutate fiecare 
din aceste patru operațiuni date regimentului său, 
Skiuderi clătină din cap, apoi dădu fără speranţă 
din mînă și se îndreptă în pas vioi şi sigur spre ba- 


1) Nu pot aştepta; am ordinul prințului (în 1. franceză). (N. trad.) 
2) In limba rusă frakfir înseamnă han. (N. trad.) 

talionul patru al regimentului său, care se afla înain- 
tea. celorlalte trei. 

Batalionul patru stătea încolonat în linie de com- 
panii cu artileria uşoară în intervalele dintre com- 
panii, iar celelalte batalioane erau așezate în coloane 
pentru atac, adică în mase compacte. 

În fața batalionului patru se aflau două companii 
răspîndite în trăgători, alcătuind lanțul de carabi- 
nieri... Toţi erau gata. Toboşarii încremeniseră la 
locurile lor, cu beţișoarele ridicate deasupra tobelor. 
Soldaţii și ofițerii erau cu mantalele pe ei, după cum 
se luase obiceiul la Sevastopol în luptele de noapte, 
oricît de călduroase ar fi fost zilele. Dealtfel, lîngă 
rîu, în ceață, mantaua era tocmai bine venită. 

Deodată, un puternic foc de arme se dezlănțui în 
stînga, la sardinieni, pe dealul Gasfort. Martinau, 
ivindu-se în fața lui Skiuderi, strigă : 

— Artileria înainte! Dă ordin să se desprindă 
antetrenurile ! Să se deschidă foc de arme !... Ce mai 
stai ? Acolo a şi început atacul !... 

El arătă cu mîna spre stînga și se repezi să zo- 
rească personal artileria. Focul începu ! El era simţit 
de soldați ca o lovitură care le-ar fi șfichiuit trupu- 
rile în mantale cenușii, strînse cot la cot. În față, 
zburau ghiulelele, gloanţele și mitraliile. Așteptau să 
răsune ordinul comandantului regimentului lor, să 
bată toboșarii şi ei să se năpustească pe urmele bu- 
buiiurilor într-acolo unde, deocamdată, nu se știe de 
ce era încă liniște și dușmanii stăteau tăcuți... 

Cinci minute... zece... Bubuiau mereu loviturile 
dese ale tunurilor ușoare, fumul se amesteca cu ceața 
sfîșiată în trîmbe, ca o pînză, ba de salvele de puști, 
ba de focurile răzlețe ale carabinierilor din faţă... 

Să stai pe loc nemișcat, cînd te-ai pregătit demult 
pentru un salt puternic și avîntat al trupului, începe 
să devină chiar un lucru neplăcut, incomod, stînje- 
nitor... 

Iată, însă, că un iuncher — agent de legătură al 
lui Read — se apropie călare și strigă cu glas piți- 
găiat, care se îrîngea ca un behăit de ţap: 

— Regimentul Odesa să ocupe fortificația de lîngă 
pod! 

— Regimentul Odesa |... Să ocupe fortificația! — 
începu să se transmită prin rînduri, din spate, către 
front... 

Colonelul Skiuderi îşi corectă ţinuta, se opri în 
fața companiei a 13-a, apoi cu totul liniştit și rar, ca 
şi cum ar fi rostit sentinţa de moarte a regimentului 
său, comandă : 

— Ba-ta-li-oane, înain-te-e... Direcţia pe centru... 
În pas de atac, ma-arş ! 

Ritmic, de parcă ar fi bătut cuie în spinarea celor 
care mergeau înainte, toboşarii începură să bată 
tobele, iar batalioanele porniră în cadență la atac... 

Francezii mu răspundeau nici la tirul artileriei, 
nici la focul lanțului de trăgători: s-ar fi părut că 
fortificația de la pod fusese evacuată din timp, noap- 
tea. Cum pornise la atac regimentul Odesa, totul 
începu să prindă viață acolo şi să se miște, învălu- 
indu-se îndată într-un fum gros de praf de pușcă, iar 
fiecare glonte dușman, căruia îi sosise momentul, 
lovea fără greş în rîndurile rusești care înaintau fără 
să tragă. 

Dar numai atît? Nu... Toate dealurile din față 
mugiră deodată şi începură să fumege, aruncînd 
asupra regimentului Odesa stocurile de proiectile și 
gloanţe, pregătite demult pentru asta. 

Cerul se luminase şi avea limpezimea uimitoare, 
transparentă şi îmbătătoare a zorilor, deși soarele 
încă mu se ridicase deasupra orizontului, însă în- 
treaga vale a rîului Ciornaia era învăluită în pîclă 
groasă și în fum. În fumul și în pîcla aceasta, pier- 
zînd în drum pe cei uciși sau grav răniți, dar strîn- 
gîndu-și mereu rîndurile și scînteindu-şi albastrul 
rece al baionetelor prin spărturile de piclă și de fum, 
batalionul patru pășea înainte, sub răpăitul sacadat 
al tobelor. 

Zuavii ascunși pînă atunci în fortificația de la pod 
nu rezistară priveliştii acestei avalanșe care înainta 
spre ei; încetînd focul, ei se aruncară deavalma 
peste pod, iar unii o luară de-a dreptul prin apă, 
spre malul celălalt. 

Credincioşi tacticei lor de luptă, ei începură să 
tragă de pe malul celălalt, dar asta nu tinu mult: 
trecînd de fortificaţie, soldaţii din regimentul Odesa 
intrară pe pod în același pas repede şi măsurat, mer- 
gînd în coloană de şase şiruri. Asupra podului repe- 
rat din timp, erau însă îndreptate tunurile franceze 
de pe Înălţimile Fediuhin. Explozia unei grenade 
care căzu pe pod ucise pe comandantul batalionului 
patru și smulse din primele rînduri încă pe cîțiva 
ofiţeri. 

Compania a 14-a, însă, care mergea în urma com- 
paniei a 13-a, la un ordin al comandantului său, o 
luă prin stînga podului, iar compania a 15-a prin 
dreapta, și soldaţii intrară în apă în acecaşi forma- 
ție strînsă, afundîndu-se de la primii paşi, mai sus 
de glesne, în fundul milos şi mocirlos. 

Mai departe, fundul devenea mai tare și apa mai 
adîncă, iar la mijlocul rîului ea ajungea pînă la 
umeri, dar oamenii mergeau avîntat. Ei văzuseră mai 
înainte că tot'pe acolo trecuseră în grabă francezii 
din fortificație și, urmărind inamicul care fugise din 
fața lor, se aruncau în beţia luptei. 

Mantalele lor, îmbibate de apa rîului, atîrnau 
exact cu un pud mai grele, iar apa plescăia în cizme, 
de pe care soldaţii scuturau din mers noroiul, în 
timp ce se încolonau repede pe malul vrăjmaş. 

Coloamele luară formaţia de atac, dar din rîndurile 
soldaților căzuseră mulți. În vremea aceasta, sus, 
bubuiau dealurile şi bubuitul acesta acoperea salvele 
puștilor din linia întîia de fortificaţii... Proiectilele 
explodau,  gloanțele ţiuiau și atelajele artileriei 
rusești, scăpînd peste pod, ţişneau înainte, strigătele 
prelungi și puternice ale comenzilor tinerilor ofițeri, 
care luau locul maiorilor și căpitanilor uciși sau 
răniţi, răsumau peste tot: un soare învăpăiaț în- 
cepuse să se înalțe... 

De Podul Traktirnii se apropia acum batalionul 
irei al regimentului Odesa, iar mailul rusesc al rîului 
era complet cenușiu de mantale soldăţești ; dincolo 
— pe malul franțuzesc — în faţa batalionului patru, 
răsăriră deodată prin ceaţă și prin fum trei ofițeri 
călări, pe cai frumoşi, avînd tustrei barbișoane negre 
și chipiuri tronconice. 

Văziînd că s-au avîntat prea departe, ofițerii în- 
toarseră imediat caii, iar unii soldaţi traseră fără co- 
mandă după ei. Tirul de pe dealuri îmcetă, deodată, 
ceea ce făcea să se bănuiască un contraatac al fran- 
cezilor. Asta însemna că intraseră în acţiune forţe 
care să oprească presiunea rușilor chiar de la început. 

Impotriva batalionului din față al regimentului 
Odesa, considerabil rărit și îngreunat de apă — abia 
trecuse prin rîu — venea un batalion de francezi, 
odihnit și uşor, cu drapelul fîlfîind și cu ofiţerii că- 
lări în frunte. 

Chiar dir depărtare, prin perdeaua de ceață și de 
fum, se vedea că batalionul mergea repede, într-un 
marş vesel, ca într-un dans: rîndurile lui erau răs- 
firate şi aceasta sublinia și mai mult ușurința miş- 
cării inamicului. 

Ofițerii regimentului Odesa mergeau la atac în 
rînd cu soldații, puţin înaintea lor. Sistemul acesta 
se introdusese pentru a micșora -pierderile printre ei : 
un ofițer pe cal prezenta o ţintă prea vizibilă şi prea 
atrăgătoare pentru trăgătorii inamici. Nici drapelele 
mu fuseseră date batalioanelor diviziei a 12-a, ele 
fiind lăsate în tabăra de pe dealul Mackenzie. 

Soldaţii şi ofițerii nu aveau nimic frumos și nimic 
aspectuos... Cu aceasta se grozăveau francezii, care 
le pregătiseră primirea. La ei, comandanții mergeau 
pe cai jucăuși, drapelul fîlffia sărbătorește și păreau 
că se reped în lupta la baionetă ca la o petrecere. 

Mergeau, da, însă n-au ajuns, fie din pricina în- 
fățișării impunătoare a soldaților din regimentul 
Odesa, care înaintau asupra lor ca o masă compactă 
și grea, în bătaia tobelor şi cu baionetele gata pen- 
tru atac, fie pentru că așa era tactica lor... Se opriră 
deodată la o comandă, apoi se întoarseră înapoi și 

se răspîndiră în trăgători cu mișcări foarte repezi și 
precise, deschizînd îndată un foc viu. 

Skiuderi, acest tînăr colonel, abia de treizeci și 
şapte de ani, cu trupul ciuruit de gloanţe și de mi- 
tralii primite încă din lupta cu turcii de la Olteniţa, 
pe Dunăre — şi purtînd de atunci mîna stîngă prin- 
să într-o legătură — comandă batalionului patru să 
se desfăşoare pentru a primi lupta, scoțind la flancu- 
rile companiei a 13-a, compamiile a 14-a şi a 15-a, 
iar a 16-a. lăsînd-o în rezervă. 

Era o mişcare complicată și greu de executat sub 
focul inamicului, care se retrăgea trăgînd de la o 
distanță inaccesibilă pentru puștile rusești cu țeava 
lisă, pe care le cunoştea acum. | 

Deodată, unul după altul două gloanţe străpun- 
seră mai sus de genunchi piciorul drept al lui Skiu- 
deri. El nu mai putea merge cu regimentul, deși 
simţea că osul îi este întreg, dar nici să fie dus la 
postul de prim-ajutor nu voi. 

— Să-mi părăsesc regimentul ? — se miră el, cînd 
veniră. să-l ia cu brancarda. — Se poate, fraților! 
Duceţi-mă mai bine într-o baterie. 

Fu dus într-o baterie, dar un nou glonte îl găsi şi 
aici şi-i străbătu braţul stîng, pe care nu era stă- 
pîn, trecîndu-i prin piept și ieșind afară. 

Pe aproape nu erau sanitari și aghiotantul regimen- 
tului, un locotenent, îl luă pe umeri și-l duse pînă la 
rîul Ciornaia, unde îl dădu în primire unui subofițer 
tot din regimentul Odesa. 

În vremea aceasta, podul era blocat de soldaţii din 
batalionul trei, care venea în ajutorul batalionului pa- 
tru, iar suboiițerul, care trecuse rîul prin apă, ridică 
cît putu mai sus pe colonel şi porni cu el a doua oară 
prin apă spre postul de prim-ajutor de pe malul pe 
care îl părăsise ceva mai înainte. 

Cînd medicul şef voi să-i taie piciorul, colonelul, 
încă pe deplin conștient, îi spuse: 

— Văd că sînteți un om bun. Luaţi ca amintire 
ceasul meu, dar lăsaţi-mi piciorul să moară odată 
cu mine... Mi se răcesc degetele şi simt că mor, 

Murind, însă, el se îngrijea tot timpul mumai de re- 
gimentul lui. La postul de prim-ajutor veneau mulți 
soldaţi şi ofițeri de-ai lui, răniţi, iar brancardierii 
aduceau pe mulţi alţii cu răni grave. 

— Dumnezeule |! — se prăpădea el cu firea. — 
S-a isprăvit cu regimentul !... L-au nimicit !... Ce alt- 
ceva puteai aştepta de la această acţiune ? 

— Pierderile sînt mari, dar regimentul există încă, 
— căutau să-l liniştească ofițerii răniţi. — Regimen- 
tul a fost retras din luptă şi acum a pornit înainte 
regimentul Azov. 

— Dar drapelul... Drapelul e întreg? — întreba 
Skiuderi cu teamă și privind cercetător. 

— Drapelul regimentului este aşa cum a fost şi 
este tot al regimentului, — i se răspunse. 

— Slavă domnului, acum pot muri liniștit... In- 
seamnă că regimentul Odesa nu va fi şters din con- 
troalele armatei ruse ! 

Şi Skiuderi muri după două ore de la sosirea la 
postul de prim-ajutor. 

Pe dealul Telegrafului ardeau pe alocuri, nestin- 
gherite, focurile roşii ale taberei sardinienilor, cînd 
deodată — încă în întunericul dinaintea zorilor — 
începură să cadă asupra lor ghiulele şi bombe ru- 
seşti. 

Pe data de 3/15 august, aliaţii. sărbătoreau ziua de 
naștere a împăratului francezilor, aşa că și întreaga 
flotă unită arborase în ziua aceea marele pavoaz, iar 
focurile de pe dealul Telegrafului erau, poate, o ur- 
mare a dispoziţiei sărbătoreşti — oarecum prelun- 
gită — a italienilor, dar ele se stinseră repede, îndată 
ce începură să bubuie tunurile. 

Insuși Liprandi comanda aripa dreaptă a detaşa- 
mentului său, compusă din regimentele diviziei a 17-a, 
dar și comandantul acestei divizii, generalul-maior 
Veselitski, era un ofiţer brav. 

El însuşi un viteaz recunoscut, Veselitski cerea de 
la soldaţii săi ca prin tranşeele bătute de foc să 
treacă mergînd drept, ca la paradă, fără să se aplece 
şi fără să clipească din ochi. 

E drept că mici el nu umbla altfel prin tranșee, 
arătînd un dispreţ total pentru gloanţe, dar pe sol- 
daţi, bravada aceasta îi costa victime multe şi cu to- 
tul inutile ; cu toată severitatea lui, divizia îl stima, 
iar soldaţii îi iertau totul pentru curajul de care dă- 
dea dovadă. 

De cînd' era comandantul ei, divizia a 17-a lua 
parte pentru prima oară la o operaţiune mare, dar 
avuseseră timp să se cunoască — divizia şi coman- 
dantul ei — iar divizia avea încredere în el, precum 
şi el avea încredere în ea. 

Cînd se primi ordinul lui Liprandi ca după o scurtă 
pregătire de artilerie să se ocupe dealul Telegrafului, 
Veselitski indică o baterie care să ţină dealul sub 
foc, iar pentru atac numi un batalion din regimentul 
Tarutino ; abia apucă bateria să tragă cîte două focuri 
de tun, că el trimise imediat batalionul la atac. 

'Sardinienii nu aveau nici ei intenţia să-și apere 
fortificația de la pod, pînă la ultima picătură de sînge, 
după cum nici francezii mu şi-o apărară pe a lor. Re- 
gimentul Tarutino îi scoase foarte uşor din linia întti 
de tranşee ; în schimb — retrăgîndu-se în cea de a 
doua — sardinienii dezlănțuiră un foc foarte viu, dar 
în ajutorul batalionului patru, din faţă, venea bata- 
lionul trei și sardinienii nu rezistară la lupta cu ba- 
ioneta. Ei fugiră peste podul întins dinainte peste 
rîul Ciornaia, şi ajunseră pe malul celălalt. 

La ordinul lui Lipramdi, geniștii se apucară să as- 
tupe tranșeele, pentru ca tunurile să fie duse pe 
creasta dealului Telegraiului și de aici să bombar- 
deze dealul Gasfort. Era o muncă veselă. Geniştii 
erau ajutaţi din toate părţile și caii voinici ai artile- 
riei, cu coame mari, cu gîtul încordat şi cu ochii 
jucînd înlături, traseră grelele tunuri pe poziţia 
proaspăt cucerită. 

Gorceakov anunţase în dispoziţie că se va afla 
lîngă reduta „Nouă“, unde urmau să sosească cu ra- 

poarte şi să primească ordine de la el, aghiotanţii 
generalilor care comandau detaşamentele. Cînd i se 
spuse că tunurile ruseşti au început să tragă de pe 
dealul Telegrafului, el se bucură atît de mult de 
acest rapid succes al lui Liprandi, încît uită de dis- 
poziţie şi, părăsind reduta „Nouă“, porni cu toată 
suita spre dealul Telegrafului. 

Dealtfel, nu numai o înflăcărare războinică puse 
stăpînire pe Gorceakov, în clipa în care se hotărise 
să părăsească reduta „Nouă“. In dispoziţie se spunea 
că după primele succese ale detaşamentelor lor, ge- 
neralii care le comandau, Liprandi şi Read, trebuiau 
să aștepte indicaţiile ulterioare ale comandantului 
suprem. Intrucît prima izbîndă fusese obținută de Li- 
prandi, Gorceakov porni la el, pentru ca de acolo, de 


pe dealul Telegrafului — orientindu-se și cîntărind 
toate şansele — să hotărască cum să acționeze mai 
departe. 


Dealul Gasfort era acum bombardat din două părți 
— şi de la detaşamentul lui Belgard, și de pe dealul 
Telegrafului — cînd îşi făcu apariţia Gorceakov, în- 
tîmpinat de către Veselitski şi Liprandi. 

Fireşte, primul lucru pe care îl făcu Gorceakov a 
fost să ceară o lunetă, ca să cerceteze poziţiile ina- 
micului, deşi era încă devreme — o lumină cenuşie 
și ceață — el distingînd prost obiectele îndepărtate, 
chiar şi la lumina zilei celei mai strălucitoare. 

Privea totuşi prin lunetă stăruitor şi îndelung. Dar 
timpul trecea şi trebuia acţionat... Liprandi spuse ne- 
mulţumit lui Kotzebue, care se trăsese puțin mai la 
o parte de prinţ: 

— Trebuie să începem asaltul dealului Gasfort, alt- 
fel vom scăpa momentul, Pavel Evstafevici. Vezi cum 
foiesc sardinienii pe Gasfort ? 

Se vedea şi fără lunetă, desigur, că sardinienii 
concentraseră forțe mari pe panta din faţă a dealu- 
iui Gasfort, dar nu mai puține şi pe cealaltă pantă, 
îndreptată către Inălţimile Fediuhin. 

Pentru a-i întîmpina pe ruşi, fusese concentrată în- 
treaga armată a sardinienilor : de front se instalase 
divizia generalului Durando, pe flancul stîng era a lui 

Trotti, iar la cel drept se afla brigada lui Giustiniani. 
În afară de aceasta, în ajutorul artileriei sardiniene 
— amplasată pe înălțimile din dreapta dealului Gas- 
fort — zorea în trap, din rezervă, o baterie engleză 
de obuziere. 

— Luminăţia voastră, — se adresă cu bägare de 
seamă Kotzebue lui Gorceakov, — eu cred că acum 
este tocmai timpul cel mai potrivit pentru atacul dea- 
lului Gasfort, căci începe să se lumineze repede şi 
asta va mări pierderile. 

— Da, da, sînt absolut de aceeaşi părere! — se 
precipită Gorceakov, luînd ochii de la lunetă. 

Totuși, mai tărăgănă vreo zece minute, chibzuind 
Şi oferind șefului său de stat major ocazia de a ex- 
cela în argumentarea avantajelor oferite de atacul 
imediat al dealului. 

In sfîrşit, un aghiotant fu trimis la generalul Bel- 
gard, cu ordinul de a-şi arunca detașamentul la 
asalt, iar un alt aghiotant fu trimis la comandantul 
diviziei a 5-a, care trebuia să pornească în marş for- 
tat pentru a-l susține pe Belgard. 

Ambii aghiotanţi trimişi de comandantul suprem 
apucară cît putură de repede să transmită ordinele, 
atît lui Belgard, cît şi comandantului diviziei a 5-a, ge- 
neralului Wranken, şi cel dintîi înainta acum cu regi- 
mentele sale Simbirsk și Nizovski — spre dealul Gas- 
fort, iar cel de al doilea — cu patru regimente ale 
sale — mergea să-i întărească avîntul, cînd un 
„ura“, răsunînd pe neașteptate dinspre coloana lui 
Read, şi focul viu de arme al francezilor atrase aten- 
ţia lui Gorceakov către flancul său drept. 

Se zăreau acolo zuavii, cu fesurile lor roşii, fugind 
de la fortificația de la pod, în timp ce soldaţii ruşi îi 
fugăreau cu baionetele pentru atac. Focul de arme 
fusese deschis asupra rușilor dintr-o fortificație si- 
tuată la mijlocul pantei pieptişe a Inălţimilor Fediu- 
hin, ce cobora spre rîul Ciornaia. 

— Ce-i asta? — întrebă uimit Gorceakov, adre- 
sîndu-se lui Kotzebue, — Read a început atacul Inăl- 
țimilor Fediuhin ? 

— Pare că aşa ar îi... Cred că e chiar atacul... — 
bolborosi Kotzebue, convingindu-se, dar mepulind. să 
creadă că Read se dovedise atît de războinic, încît 
să înceapă atacul înălțimilor chiar fără să fi primit 
un ordim special. i 

Uitase și Gorceakov acel cuvînt cu înțeles cuprin- 
zător — „să înceapă“ —- aruncat de el așa, într-o 
doară — datorită firii lui agitate — care ajunsese 
astfel la Read, calm de felul lui, dar foarte conformist. 

Alcătuindu-și dispoziţia, Gorceakov nu văzuse un 
singur obiectiv bine definit, ci trei eventualități ex- 
trem de nebuloase: asaltul dealului Gasfort, asaltul 
Inălţimilor Fediuhin şi, în sfîrşit, cum se spunea 
în dispoziţie, „o examinare amănunţită, dacă atacu- 
rile menţionate ar prezenta prea multe dificultăți“. 

Ce reprezenta cea de a treia eventualitate, „o exa- 
minare amănunţită“, era cu totul de neînțeles pentru 
un om nou venit, dar din cele două asalturi, unul ex- 
cludea pe celălalt, căci Gorceakov — cu toată miopia 
sa — vedea totuşi că nu-i vor ajunge forţele pentru 
a rezolva deodată amîndouă acesie probleme, iar ca 
să-și împrăștie forțele, nu putea. 

Totuși, el nu putea să nu ştie că ar fi fost mult mai 
ușoară sarcina de a asalta dealul Gasfort — aşa cum 
voise s-o facă — lăsînd în faţa Îmălţimilor Fediuhin 
pumai o acoperire necesară în cazul unor acţiuni 
ofensive ale francezilor. 

În loc de a trimite pe aghiotantul său — colonelul 
Menkov — la Read, ca acesta să nu se mai angajeze 
într-o acţiune împotriva Inălţimilor Fediuhin, Gor- 
ceakov îl trimisese în întîmpinarea diviziei a B-a, 
pentru ca aceasta — schimbînd itinerariul — să 
alerge în ajutorul lui Read şi mu al lui Belgard, de- 
oarece renunţase la asaltul dealului Gasfort. 

Mai mult încă, regimentul Odesa trecuse peste rîul 
Ciornaia şi peste canal, şi acum înainta atît de im- 
petuos, încît îl entuziasmă. 

— Stnaşnici băieţi ! Bravo ! Ștraşnici băieţi cei din 
regimentul Odesa ! — striga el urmărind prin lunetă 

atacul regimentului lui Skiuderi, dar fără să vadă, 
fireşte, cîte pierderi uriaşe costase acest atac nebu- 
mesc,. provocat de necugetata lui vorbă „să înceapă“... 

Intre rîul Ciornaia şi poziţiile francezilor de pe 
Tnălţirnile Fediuhin, trecea un canal care alimenta 
docurile, înainte de asediul Sevastopolului. Invadato- 
rii îl abătuseră acum spre ei. Adîncimea apei ajungea 
pînă la doi metri și jumătate, așa că nu putea fi tre- 
cut cu piciorul. 

Punînd la cale atacul flancului drept inamic, ba- 
ronul Vrevski pregătise din vreme podeţe portative 
pentru trecerea canalului, şi acestea fuseseră făcute 
în număr suficient. Podeţele fură împărțite unităților 
desemnate pentru atac și soidaţii regimentului Odesa 
le cărară cu ei, trecînd rîul prin apă. 

Dar la artileria care însoțea atacul nu se gîndise 
nici Vrevski, nici Kotzebue, nici statul major al lui 
Gorceakov, şi cu atît mai puţin Gorceakov însuşi, 
După ce trecu podul de piatră Traktirnii, în interva- 
lele dintre companii, o baterie uşoară se avintă peste 
podeţele portative, în urma infanteriei, dar podețele 
se dovediră foarte şubrede şi nici nu puteau fi altfel : 
rezistînd sub oameni ele se rupeau sub atelajele tu- 
nurilor şi sub greutatea chesoanelor. 

Prăbuşindu-se în canal, caii nechezau şi se zbă- 
teau, căutînd să iasă din apă şi bătind zadamic cu 
copitele din față în malul abrupt al canalului. Oa- 
menii încercau să ajute cailor, apucîndu-i de coame 
și de hamuri, jar pușcașii inamicului, ca și tunarii 
„din fortificaţii, acționau cu energie asupra unei ţinte 
atît de binevenite, în timp ce în canal cădeau cu zecile 
camenii ucişi și grav răniţi: socoteala lui Pélissier, 
care ordonase să se taie vertical malurile canalului, 
fusese justă. 

Artileria se împotmoli în canal și în faţa lui, iar 
primele două batalioane ale regimentului Odesa, pier- 

zînd oameni la fiecare pas, se măpusti asupra forti- 
ficaţiei, alungîndu-i pe francezi. 

Fortificația, făcută din saci de nisip, fu ocupată re- 
pede, dar la vreo două sute de pași în spatele ei era 
o baterie de opt tunuri și dacă părea uşor de cucerit, 
era greu să te menţii în ea. 

Între timp, aproape toţi ofiţerii din cele două ba- 
talioane fuseseră scoşi din rînduri şi soldaţii se apu- 
cară să gospodărească printre tunurile cucerite, la 
lumina zilei, așa cum se obişnuiseră s-o facă în in- 
cursiuni de noapte: unii se grăbeau să înfunde ţevile 
tunurilor, alții încercau să le rostogolească în jos 
pentru a le; trage în partea lor, iar singurul ofițer 
printre ei, tinerelul sublocotenent Lukin, se repezi cu 
cîțiva soldați să ia drapelul de la stegarul francez. 

Era, desigur, un succes efemer — succesul iniția- 
torilor umei mari bătălii — dar el mu fusese sprijinit 
la timp. Diviziile generalilor Camou și Faucheaux 
erau mult mai aproape de bateria cucerită decît di- 
viziile lui Martinau şi Uşakov, și pînă cînd celelalte 
două batalioane din regimentul Odesa trecură prin 
apă rîul Ciornaia și pe podeţele portative de peste 
canal, rămăşiţele batalioanelor din faţă coborau deja 
sub presiunea francezilor care le atacau. Tunurile și 
drapelul fură recucerite, iar sublocotenentul Lukin 
rămase pe baterie, ucis de un glonte care îl nimerise 
în tîmplă. 

Batalioanele unu şi doi apucară să se încoloneze 
pentru atac pe malul stîng al Ciornaiei și se năpus- 
tiră asupra pușcașilor algerieni, care fugăreau la vale 
pe cei din regimentul Odesa, care fuseseră decimați. 
Atunci începu un nou aflux care se revărsă acope- 
rind bateria de opt tunuri. 

În timp ce Read, neştiind ce să facă mai departe, 
aștepta ordinele lui Gorceakov, veni relluxul: forțe 
mari de francezi, ajungînd în ajutorul trupelor lor, 
aruncară pentru a doua oară dim baterie pe dirjii 
soldați ruși și-i împinseră spre canal. 

Aici luă comanda generalul de brigadă Levuki, 
dar curînd fu contuzionat la cap, iar după el preluă 
comanda maiorul Grodzski, care peste o clipă fu ră- 

nit în pîntece şi evacuat. În sfîrşit, ștabs-căpitanul 
Ivanov reuşi să adune resturile regimentului Odesa, 
să facă din ele patru companii și să le treacă înapoi 
peste Ciornaia. 

Între timp, se întoarse la Read aghiotantul său 
Stolîpin, trimis după ordine. Gorceakov transmitea 
prin el că divizia a 5-a vine în ajutorul detașamen- 
tului lui Read. Asta însemna că ofensiva trebuia con- 
tinuată. Şi iată acum, că pe aceeași Golgotă, de pe 
care adineauri fusese scos regimentul Odesa, cruci- 
ficat acolo, începu să urce un alt regiment al diviziei 
a 12-a — regimentul Azov. 

Generalul Falie, comandantul brigăzii a doua din 
divizia lui Faucheaux, care-i respinsese pe cei din 
regimentul Odesa, fu la rîndul său dat peste cap de 
regimentul Azov, care urca înălțimea mult mai vi- 
jelios decît presupusese el. Numai după ce primi în- 
tăriri din rezervă — regimentul 73 de linie — se văzu 
în stare să-i împingă înapoi pe soldaţii ruşi, care — 
deși pierduseră cea mai mare parte din comandanții 
lor — se cramponau cu îndîrjire la fiecare pas, 

— Ordonaţi să arunc în luptă şi regimentul Ucra- 
ina ? — întrebă generalul Martinau, apropiindu-se 
călare de Read, care stătea rezemat de un stilp ce 
marca verstele pe șoseaua spre Mackenzie. 

Locul acesta era potrivit fiindcă de pe el se des- 
chidea vederii tot „cîmpul“ de luptă, care — dealtfel 
— nu semăna deloc a cîmp... Erau numai povirnișuri 
albicioase, din piatră de calcar, fără iarbă — care 
demult fusese arsă de soare — ucoperite pe alocuri 
foarte des de trupuri în mantale cenușii. 

De pe locul acesta, de lîngă stilpul de marcaj, lupta 
se putea urmări foarte bine, dar el se afla totuşi prea 
aproape de podul de piatră — la cel mult cinci sute 
de pași — iar acum, cînd francezii înaintau, trăgind 
asupra regimentului Azov, gloanțele ajungeau pînă 
acolo, şuierînd pe lîngă Read. 

El însă era neînfricat. Avea înfățișarea unui om 
care înţelegea perfect că primise un ordin stupid, 
dar care căuta cu toate acestea să-l execute, întrucît 

din tinereţe îşi însuşise temeinic regula de bază a 
disciplinei militare : „Fă tot ce ordonă superiorul“. 

Read îşi dădu doar neputincios braţele înlături și 
răspunse scurt : 

— Trimite şi regimentul Ucraina. 

Martinau duse mîna la cozoroc şi se depărtă. 

Era un general brav. El socoti că nu putea să ră- 
mină un spectator indiferent pe malul drept al Cior- 
naiei, în vreme ce al treilea şi ultimul regiment al 
diviziei lui pornea la o nimicire sigură. Regimentul 
Nipru era în detașamentul generalului Belgard, iar 
la comanda regimentului Ucraina se afla fratele aces- 
tuia, colonelul Belgard, care de cincisprezece ani fu- 
sese pus în retragere, și abia de curînd sosise la Se- 
vastopol, unde primise comanda unui regiment. 

S-ar fi putut crede că cei din regimentul Ucraina, 
în faţa ochilor cărora se desfăşurase dezastrul a două 
regimente din divizia lor, chiar dacă mergeau înainte, 
rămîneau cu gîndul înapoi, dar ei porniră peste pod 
şi prin apă într-un avînt nestăvilit. 

Podețele portative, care le reveniseră, se dovediră 
a îi prea scurte, iar ei le aruncaseră şi trecură ca- 
nalul' pe alocuri în picioare, sau înot, iar apoi — 
imediat după ce se încolonară — se aruncară cu îm- 
verșunare asupra francezilor şi-i împinseră iarăși pînă 
la bateria de opt tunuri, silindu-l pe generalul Fau- 
cheaux să aducă rezerve noi. 

Cu toate că francezii, întăriţi cu forțe noi din re- 
zervă, erau numeric considerabil superiori regimen- 
tului Ucraina — asupra căruia mai zbura și un nor 
de mitralii — totuși, pentru a-i face pe ruși să dea 
înapoi, ei recurseră la un şiretlic care le reușise cîte- 
odată în timpul incursiunilor de noapte de pe bas- 
tioame : gorniştii lor începură să sune foarte clar ici 
și colo semnalul de retragere al rușilor. 

Chiar retrăgindu-se, cei din regimentul Ucraina 
executau mișcarea încet, mereu cu fața la inamic — 
ba încrucişînd cu el baionetele, ba trăgînd — și asta 
cu toate că Belgard, comandantul regimentului, fusese 
ucis chiar la începutul luptei, iar generalului Marti- 
nau îi fusese ucis calul sub el și el însuşi fusese rä- 

nit de un glonte în umăr și sîngele îi înroșise män- 
taua în față. 

— Îmălțimea voastră, ordonaţi să luăm şi podeţele 
cu noi? — îl întrebă un subofițer grijuliu. 

— Podeţele ?... Dă-le dracului de podețe! — răs- 
punse Martinau. 

Soldaţii însă nu se socoteau învinşi. Ei erau prinși 
de focul luptei: şii după ce se retraseră şi ajunselră 
pînă la pod, unul dintre ei — un simplu soldat — 
trecu podul și răzbi pînă la Read, care stătea memiş- 
cat, lîngă stilpul de marcaj care purta denumirea de 
Mila Ecaterinei. 

Ajuns aici, el luă „pentru onor“ în felul gradelor 
inferioare, adică depărtînd arma de piciorul drept, la 
lungimea brațului, și spuse gîffind : 

— Înălţimea voastră, dați-ne rizervă l 

— Rezervă? — se miră Read. — Cine te-a trimis 
la mine ? 

— Camarazii m-au trimis, înălţimea voastră. 

— Dar ofiţerii, unde sînt ? 

— Ofițerii o fost omoriţi. 

— Păi, îrăţioare, eu n-am rezerve... Le aştept și 
eu... — Cînd vor sosi, am să vi le trimit. 

— IÎnţeles, înălțimea voastră, 

“Cu o mînuire complicată, dar impecabilă, soldatul 
duse arma pe umăr, apoi făcu o întoarcere la „stîm- 
ga-mprejur“ şi plecă să dea de știre camarazilor că 
nu există rezerve. 

„Impetuozitatea ruşilor a fost uimitoare — scria 
corespondentul unuia din ziarele engleze despre atacul 
regimentelor diviziei a 12-a, — Ei nu pierdeau timpul 
pentru a trage şi se aruncau înainte cu um avînt ex- 
traordinar. Soldaţii francezi din divizia lui Camou, 
care au păzit iarna tranșeele de la Golful Caramtinei 
și s-au ciocnit aproape zilnic cu rușii, m-au încre- 
dinţat că niciodată ruşii n-au manifestat în luptă atita 
înflăcărare“, 

Bazancourt, istoricul francez al Războiului Crimeii, 
comparase bombastic — deşi nu prea reușit — atacul 
diviziei a 12-a, cu o avalanșă „rostogolită de fur- 
tună de pe înălțimea munţilor“... Mai tirziu, ofițerii 

francezi întrebau pe cei ruşi cum se chemau primele 
irci regimente care porniseră cu un curaj atit de ne- 
bunesc la asaltul Îmălţimilor Fediuhin şi notau în 
carneţelele lor, Odesshy, -Asovsky, Dukrainsky. 

Era ora șapte dimineața, cînd ultimul dintre aceste 
trei glorioase regimente fu respins spre rîul care purta 
numele prevestitor de rele, Ciornaia 1). Tocmai în 
acest timp, ajunse la Read adjutantul imperial, prin- 
tul Obolenski, trimis de Gorceakov. 

Fusese trimis în clipa cînd lui Gorceakov i se pă- 
ruse că regimentul Ucraina, care se bătea şi mai în- 
dîrjit decît celelalte două, va răzbi neîndoielnic pînă 
la bateriile franceze, situate pe vîrful din dreapta 1al 
Inălţimilor Fediuhin, iar Read trebuia să trimită în 
sprijinul lui divizia a 7-a a sa. 

— Inălțţimea voastră, — spuse Obolenski, — co- 
mandantul suprem m-a trimis să vă transmit că dacă 
va fi nevoie, vi se va trimite şi divizia a 4-a în afară 
de divizia a 5-a, iar dacă veţi dori puteţi avea și 
două regimente de dragoni. 

Clătinînd condescendent din capul său respectabil, 
în fața acestei vădite nesocotințe omeneşti, Read răs- 
punse lui Obolenski : 

— Dites au commandant en chef, que les dragons 
ne peuvent pas être employés en ce terrain, et quant 
à la quatrième division, elle est inutile, car il lui sera 
impossible d'emporter la position et elle se fera &char- 
per, comme la douzième l'a été. 2) 

Generalul Weimarn, care se găsea acolo, departe 
de a îi atit de solemn ca şeful lui direct — dimpo- 
trivă, foarte vioi și activ, unul dintre cei mai culţi 
ofiţeri din armata rusă de pe vremea aceea — spuse 
același lucru ca şi Read, însă mult mai concis și în 
rusește : 


1) Neagră. (N. trad.) 

2) Spuneţi comandantului suprem că dragonii nu pot îi folosiți pe acest 
teren ; în ce priveşte divizia a 4-a, ea este inutilă, căci îi va fi imposibil 
să cucerească poziţia şi va fi zdrobită aşa cum a fost şi divizia a 12-a 
(în 1. franceză). (N. trad.) 

— Nu înţeleg pentru ce se mai obosește prinţul, 
cînd bătălia este deja pierdută ! 

Cu totul altfel însă gîndeau soldaţii regimentului 
Ucraina. Apăruţi din nou pe malul drept al rîului, 
plini încă de înflăcărarea luptei, ei se îndreptau bu- 
luc către divizia a 7-a, care aştepta acolo şi, ocolind 
pe ofiţeri, se adresau soldaţilor, cei de-o seamă cu ei. 

— Hai, fraţilor, ajutaţi-ne! Că afurisiții au fugit 
de noi cît îi țineau puterile! Am fost pînă în tabăra 
lor, numai că n-am avut ajutor. 

Și nu degeaba se adresau soldaţilor... Comandan- 
tul diviziei a 7-a, generalul Uşakov 3, primise de la 
însuşi comandantul 'detaşamentului ordinul „să în- 
ceapă“, dar dacă Read înţelesese aceste cuvinte ale 
lui Gorceakov drept un ordin de a începe asaltul, 
Uşakov preferase să nici nu se gîndească ce în- 
seamnă, ci să stea liniştit pe loc. După părerea sa, 
ordinul lui Read „să înceapă“ bătălia nu corespun- 
dea dispoziţiei şi nu voia să-l execute. 

De două ori trimise Read la el pe aghiotantul său, 
rotmistrul Stolîpin, ca să-l urnească din loc, dar 
prima dată Ușakov spusese că nu va 'duce divizia în 
luptă, pentru că n-are rezerve, iar a doua oară — 
cînd sosise din rezervă divizia a 5-a — imvocase 
motivul că n-are oameni care să-i arate unde sînt 
vadurile la rîu şi la canal. 

După cum generalul Jabokrițki, în timpul bătăliei 
de pe Inkerman, își ascunsese brigada sa într-o vi- 
roagă și mu sprijinise la timp regimentele lui Soi- 
monov — care atacau pe englezi — tot astfel și 
Uşakov voia să rămînă martor liniștit al tabloului 
care se desfăşura înaintea lui, în care piereau eroic 
regimentele diviziei a 12-a. 

Numai Weimarn, sosit în goană de la Read, îl 
determină, în sfîrşit, să împingă peste rîu trei regi- 
mente, lăsînd pe al patrulea să facă siguranţa arti- 
leriei, pe care era imposibil s-o treacă peste rîu. 

Conform dispoziţiei, peste trei sute de tunuri tre- 
buiau să ia parte la bătălie, dar mu fuseseră puse 
în acțiune decît douăzeci şi două. Astfel se alcătuiesc 
dispoziţiile, astfel se scrie istoria... 

Regimentele divizie? a 7-a — Vitebsk, Poloţk și 
Moghilev — trecură Ciornaia prin vad sub focul pu- 
temic al francezilor şi imediat fură întîmpimite de 
trei regimente franceze: 50 de linie, 3 de zuavi, și 
82 de linie care, coborit în fugă de pe deal, lovi 
în flancul regimentului Poloţk, în timp ce încă trei 
batalioane din rezervă, sub conducerea însuşi a co- 
mandantului rezervei, generalul Clair, atacară flan- 
cul celălalt. 

Căzute chiar de la primii paşi într-o pungă, regi- 
mentele diviziei a 7-a apucară totuşi să ocupe cîteva 
linii de lojamente franceze, dar un foarte puternic foc 
de mitralii le sili să se retragă iarăși spre rîu. 

Francezii nu reuşiră să le încercuiască — cu toată 
marea lor superioritate în forţe — iar ruşii se apă- 
rară cu baionetele, dar pierdură cu această ocazie 
aproape două mii de oameni. Artileria rămasă pe ma- 
lul drept trebui să acopere din spate trecerea regi- 
mentelor decimate. 

Un mare folos pentru ofensivă — oricît de nereușit 
se efectua — îl aduseră două baterii grele, așezate de 
generalul Liprandi pe dealul Telegrafului. De la o 
distanţă de aproape un kilometru şi jumătate, ele se 
făceau simţite atît de puternic, încît îi siliră pe fran- 
cezi să schimbe de cîteva ori poziţiile artileriei lor. 

Acestea erau nişte succese foarte slabe, faţă de de- 
zastrul a două divizii de infanterie. Cînd cele dintii 
rînduri ale regimentului Galici — care mergea în 
fruntea diviziei a 5-a — se apropiară în marş forţat 
de stîlpul de marcaj, lîngă care şedea Read, se putea 
prevedea soarta acestor oameni, prăfuiţi, obosiţi, cu 
frunţile asudate sub șepcile trase la toți voinicește, 
după regulament, pe partea stingă. 

Trebuia să-i aștepte inevitabil aceeași soartă ca şi 
pe celelalte șase regimente dinaintea lor, băgate în 
luptă cîte unul și decimate de forțele unite ale in- 
fanteriei şi artileriei franţuzeşti, care pregătiseră acest 
dezastru din vreme și bine chibzuit. 

Acum, tot atît de chibzuit — dar în grabă — fran- 
cezii pregăteau dezastrul altor regimente, în cazul 
cînd comandantul suprem, prințul Gorceakov — a 
cărui valoare o cunoşteau — s-ar fi gîndit să arunce 
aceste regimente la asalt. 

Îndată ce Pélissier aflase că Gorceakov concen- 
trase o mare armată pe malul rîului Ciornaia, el îm- 
pinsese spre Inălțimile Fediuhin garda şi divizia ge- 
meralului Levailtant, din rezerva generală. In afară 
de aceasta, divizia lui Dulac aştepta numai semnalul 
ca să pornească de pe dealul Sapun în ajutorul lui 
Herbillon, iar divizia lui de-Lamotte-Rouge schimbă 
de front, întorcîndu-se cu faţa, dinspre Korabelnaia, 
în direcţia rîului Ciornaia, în timp ce divizia lui d'Au- 
relle aștepta și ea gata de luptă. 

În sfîrşit, cîteva batalioane de turci sosiră în aju- 
torul francezilor şi obuzierele turceşti deschiseră focul 
asupra bateriilor rusești de pe înălțimile Ciorgun, iar 
artileria de pe Inălţimile Fediuhin — și asa extrem 
de puternică — fu întărită cu încă cinci baterii luate 
. din rezervă. | 

În fața tuturor acestor trupe proaspete și bine fa- 
miliarizate cu terenul, la ora şapte dimincața, din 
ordinul lui Read, fu aruncat, spre ia fi sfîrtecat, re- 
gimentul Galiei... 

Comandantul diviziei a 5-a, generalul Wranken, 
înspăimîntat de soarta acestui regiment, încercă să 
ridice glasul în apărarea lui : 

— Înălțimea voastră, — spuse el, — socot că ar fi 
mult mai potrivit cu situaţia, dacă această poziţie atît 
de puternică aș asalta-o cu întreaga mea divizie și 
nu numai cu um singur regiment... 

— Eu sînt comandant aici, — îi răspunse de sus 
Read, — și te rog să execuţi ordinele mele! l 

— Un singur regiment e foarte posibil să fie ni- 
micit, — încercă Wranken să-l convingă pe coman- 
dantul detaşamentului, dar Read replică pe um ton 
care nu admitea nici o replică : 

— În acest caz, va porni la atac următorul | 

Wranken salută şi ordonă comandantului de regi- 
ment să-și încoloneze regimentul pentru atac, chiar 
aici, lingă Mila Ecaterinei. 


Ca şi celelalte regimente dinainte — cu o echipă 
de carabinieri în faţă şi în bătaia tobelor — primit 


de cum se apropie de rîu cu un foarte intens foc de 
arme de pe malul celălalt, regimentul Galici se în- 
dreptă spre primul obstacol. 

Ridicînd armele deasupra capului, soldații porniră 
prin apă — mulți dintre ei numai pentru a rămîne în 
rîu cu un glonte în cap, sau în inimă — iar cei care 
avură noroc să treacă cu bine, păşind pe mal, trebuiră 
să pună în funcţiune baionetele cu trei muchii. 

Ei respinseră totuși pe francezi spre poalele înăl- 
țimilor, dar aici avîntul lor ofensiv se zdrobi de gro- 
sul batalioanelor franceze. Ei încercară să se anga- 
jeze într-un schimb de focuri, dar mitraliile care că- 
deau cu grămada asupra -lor îi siliră să se retragă ia- 
răşi spre rîu. 

Regimentul Galici era compus numai din trei ba- 
talioane şi-şi pierdu toți comandanții de batalioane 
în timpul atacului, după ce-l pierduse și pe coman- 
dantul de regiment. Rămășițele regimentului fură duse 
pe malul drept al rîului Ciornaia de singurul ofițer 
superior rămas teafăr, maiorul Certov. 

Dar francezii, al căror puhoi se revărsase pînă la rîu, 
împroşcară cu gloanţe și regimentul Kostroma, care 
stătea gata de atac şi lăsa să se strecoare în spate 
printre rîndurile lui, resturile regimentului Galici. 

Comandantul diviziei a 5-a, Wramken, căzu rănit 
și aproape două sute de ofițeri şi de soldaţi dim re- 
gimentul Kostroma fură răniți si ucişi, în timp ce abia 
se pregăteau de atac. Mitraliile și gloanțele zburau 
peste tot, ridicind pe pămîntul uscat un praf pe care 
n-ar fi fost în stare să-l ridice decît căruțele, trecînd 
pe drumul mare. 

Trimis la atac, regimentul porni prin norii de 
gloanțe către pod şi către vaduri, iar în locul coman- 
dantului lui — rănit și transportat la postul de prim- 
ajutor — generalul Weimarn, călare, duse el însuși 
regimentul în luptă. 

Ar îi putut să rămînă ca şi mai înainte alături de 
Read, comandantul corpului de armată, lîngă Mila 
Ecaterinei, dar se întîmplă cîteodată chiar și genera- 
lilor să fie cuprinşi de un acces de furie împotriva 
lor înșile, în urma eşecurilor din jur, provocate — 
dacă nu chiar de ei — totuși, cu concursul lor. Ei 
se aruncă atunci să dreagă lucrurile, indiferent de 
riscul la care se expun. , 

El porni peste pod în fruntea batalionului al doilea. 

Îndată ce trecură podul, comandantul acestui ba- 
talion, maiorul Sokolov, fu rănit la braţ mai sus de 
cot, dar continuă totuşi să meargă, stringîndu-și 
rana. Gloanţele roiau în jur şi unul i se mai înfipse 
în piept, iar altul în pîntece... 

— Comanda s-o preia căpitanul Șaitarov! — avu 
limp să mai strige maiorul, înainte de a cădea sub 
picioarele soldaţilor săi. 

După el se prăbuşi de pe cal şi generalul Weimarn, 
rănit mortal de un glonte în frunte. El fu dus pe 
brancardă, înapoi peste pod. 

Francezii continuau să tragă cartușele din cartu- 
şierele lor pline, asupra soldaţilor regimentului Kos- 
troma, care mergeau înainte, deşi rămăseseră fără 
cemandanțţi. Cînd se năpustiră la baionetă, în sfîrşit, 
o luptă învălmăşită, dar crîncenă, se încinse la poa- 
lele înălțimilor. 

Lupta aceasta însă nu tinu mult, fiindcă forțele 
care se ciocneau erau prea inegale. Cînd generalul 
Read văzu prin ceață și prin fumul prafului de pușcă 
rîndurile rărite ale ostașilor regimentului Kostroma 
retrăgîndu-se repede spre rîu, amenințate să fie din- 
ir-o clipă în alta înconjurate de francezi, el strigă: 

— Regimentul Galici, la a-ta-ac! 

— Regimentul Galici a fost deja la atac, înălţimea 
voastră ! — îi raportă respectuos căpitanul de stat 
major Kuzmin, ofițerul cu aprovizionarea şi cartiru- 
irea diviziei a 5-a. 

— Ce-e? Mai dis-cu-uţi 2... E-eu sînt comandant 
aici | — ţipă Read, bulbucîndu-şi ochii albaștri, care 
păreau încețoşați. 

În clipa aceea, el — care se ţinea exagerat de drept 
în șa pe calul dui murg ce răsufla greu din când în 
cînd — îi păru lui Kuzmin că îşi ieșise pe neașteptate 
din minţi. 

Strămoşii lui Read erau englezi — veniți în Rusia 
pe timpul lui Petru — și conştiinţa superiorității lui 
asupra celor din jur o moştenise din familie ; acum, 
îndeosebi — ca general care comanda o mare bătălie 
— misiune încredințată lui de însuşi comandantul 
suprem, Read credea în infailibilitatea sa, oricît de 
prost ar fi mers operaţiunile trupelor ruseşti. 

El nu voi să se corecteze nici acum, cînd uitase de- 
numirea regimentelor diviziei a 5-a şi le încurcase. 

— Regimentul Galici, — repetă el apăsat și cu în- 
căpăținare, — să pornească ia a-tac ! 

Lui Kuzmin nu-i rămase decît să se repeadă la 
resturile regimentului Galici, care stăteau în spate, și 
să transmită maiorului Certov ordinul generalului. 

Redus la un batalion format din patru companii, re- 
gimentul Galici porni în bătaia tobelor spre podul pe 
care se înghesuiau în retragere soldaţii din regimen- 
tul Kostroma. . 

Aceștia, văzînd că le vin ajutoare, se opriră și ți- 
mură în loc pe francezi, apoi îi împinseră la vreo trei 
sute de pași de la pod, iar cei din regimentul Galici, 
ajungîndu-i din urmă, îi mînară şi mai departe. 

Cînd maiorul Certov căzu rănit, în fruntea regi- 
mentului rămase locotenentul Cegodaev, um om de un 
curaj și de o putere excepţională. Imconjurat de «pt 
zuavi, el omorî cu baioneta cinci dintre ei, dar şi e! 
— la rîndul tui — fu ridicat în baionete de ceilalţi... 

Pe urmele soldaţilor ruşi care se retraseră, fran- 
cezii mu numai că pătrunseră pe pod, dar ocupară și 
fortificația pe care o părăsiseră la începutul luptei. 
Gloanţele lor scoaseră din rînduri mulţi ostași din 
regimentul Vologda, care aștepta încolonat pentru 
atac. 

In capul coloanei acestui regiment, porni generalul 
de brigadă Tulubev, dar rănit în piept, se prăvăli de 
pe cal şi locul lui îl luă comandantul regimentului, 
colonelul Vronski. 

Zuavii, care ocupaseră fortificația de la pod, fură 
uciși cu baionetele şi podul fu curățat de ei. Sub un 
foc puternic, soldații regimentului Vologda trecură 
rîul și apoi canalul... Francezii se retrăgeau din fața 
lor — poate intenționat, pentru a-i atrage sub mitra- 
Hile lor — şi cînd ajunse la poalele înălțimilor pier- 
derile regimentului erau atît de mari, încît numai 
vreo două-trei sute de oameni din batalionul patru 
reușiră să ajungă pînă la bateria de opt tunuri, în 
fața căreia zăceau munţi de cadavre. 

Maiorul Mednikov, comandantul batalionului; pa- 
tru, un om bătrîn — care își cîştigase gradul în Cau- 
caz, începînd ca simplu soldat — mergea cu pumna- 
lul într-o mînă și cu o ghioagă în cealaltă, dar pri- 
vind înapoi văzu că era gata să fie încercuit împreună 
cu micul lui grup. Strigînd „ura“, își duse oamenii 
înapoi, la vale, lovind ba cu ghioaga, ba cu pum- 
nalul, „mai sigur decît sabia reglementară“. 

Răzbiră plină la rîu, dar era cît p-aci să piardă 
steagul batalionului. Port-drapelul căzu ucis, fură 
uciși şi cei doi locțiitori ai lui şi, în sfîrșit, fu ruptă 
și prăjina drapelului, așa că drapelul căzu pe pămînt. 
Francezii ar fi pus mîna pe el dacă n-ar fi fost to- 
boșarul Stepan Reutovici din regimentul Azov, care 
se prăbușise acolo rănit şi zăcea deavalma cu alții, 
așteptîndu-și moartea. Drapelul căzu peste el și to- 
boşarul îl ascunse sub mantaua descheiată, apoi se 
încinse cu el şi-şi încheie nasturii mamtalei. 

El salvă drapelul, dar şi drapelul îl salvă pe el... 
Simţi deodată că-i cresc puterile, încît mu numai că 
se ridică, ci și porni spre grupul de soldaţi din re- 
gimentul Vologda, care luptau încolțiţi din toate păr- 
tile și, împreună cu ei, uitînd de rană, ajunse șchio- 
pătînd pînă la pod, unde fu ajutat să treacă pe malul 
celălalt și apoi dus la postul de prim-ajutor, 

Alta fu soarta lui Read, care conducea lupta. 

După ce francezii împinseră resturile regimentului 
Vologda spre vaduri şi pe pod, nu numai că ocupară 
din nou podul Traktirnii și fortificația de lîngă el, 
dar aduseră și artileria pînă aproape de rîu. 

Din divizia a 5-a, rămăsese întreg numai regimen- 
iul 17 Arhanghelogorod. E drept că, stind pe loc, 
el pierduse deja mai mult de o sută cincizeci de oa- 
meni, din care vreo zece ofiţeri, dar strîngîndu-și rûn- 
durile, se pregătea să facă ceea ce făcuseră şi cele- 
lalte trei regimente din divizia a 5-a, cele trei regi- 
mente din divizia a 7-a şi cele trei din a 12-a... 

Kuzmin se apropie de Read pentru a primi de la 
el ordin spre a pomi regimentul la atac, dar abia 
apucă să ducă mîna la cozoroc şi să spună „Înălți- 
mea...“, că o grenadă de mărime mijlocie, spărgîn- 
du-se deasupra capului lui Read, îi sfărimă într-o 
clipită craniul şi Kuzmin, în loc de ordin pentru atac, 
simţi deodată o durere vie și ascuțită în bărbia căr- 
moasă... Era o aşchie a unuia din oasele craniului 
comandantului corpului trei, care i se înfipsese în 
carne. 

Nu mai avea cine să dea ordinul şi regimentul Ar- 
hanghelogorod, în loc de a porni înainte, fu retras 
înapoi. Lupta de lîngă Podul Traktirnii luă sfîrşit... 

Voise oare nefericitul Read să arunce cu adevărat 
într-un dezastru sigur regimentele diviziei a 5-a? 
Nu, nu voise! I se păruse numai că execută ordinul 
comandantului suprem ; iar părerea lui despre totala 
inutilitate a atacării unei poziţii atît de puternice, 
numai cu regimentele de infanterie şi mai ales cu cele 
de cavalerie, o mărturisise — în franțuzeşte — prin- 
tului Obolenski iar acesta, desigur, o transmisese lui 
Gorceakov. 

A vrut, poate, Gorceakov acest lucru ? Nu, desigur | 
Dimpotrivă, după ce îndirjitul atac al regimentelor 
diviziei a 12-a fusese respins, el trimisese lui Read 
pe colonelul Menkov cu ordinul de a înceta lupta și 
de a scoate toate trupele din foc, lăsînd pe francezi 
ca să atace la rîndul lor poziţiile fortificate nuseşti, în 
cazul cînd vor dori să o facă. 

Menkov porni îndată. Distanţa dintre vîrful dea- 
lului Telegrafului — unde Gorceakov stătea cu man- 
taua aruncată pe umeri — și între Mila Ecaterinei, 
unde Read prinsese parcă rădăcini, nu era mai mare 
de trei kilometri în linie dreaptă, însă terenul era 
extrem de accidentat şi înțesat peste tot de trupe. 
Ceaţa, fumul de pulbere, lipsa drumurilor, tufişurile, 
cioturile, malul mocirlos al rîului Ciornaia — toate 
acestea la un loc — făcură pe Menkov să întirzie, 
sau, poate, chiar să greşească drumul şi să nime- 
rească cu totul în altă parte decît unde trebuia. Ori- 
cum ar fi fost, el îşi făcu apariția lîngă Read, toc- 
mai în clipa cînd grenada îi luă, odată cu capul, şi 
răspunderea pentru irosirea nechibzuită a regimente- 
lor, pe care le trimisese unul cîte unul la un dezastru 
atît de sigur. 

Uşakov 3 își łuă divizia a 7-a care avusese atît de 
mult de suferit, şi o duse înapoi cu artilerie cu tot. 
Martinau, deşi rănit, se îngriji de resturile diviziei 
sale a 12-a, şi o strînse pe povirnişul dealului Mia- 
ckenzie. Pe malul rîului Ciornaia, însă, a rămas zdro- 
bită divizia a 5-a, lipsită de generali, întrucît și 
Wranken și Tulubev fuseseră duşi la postul de prim- 
ajutor. 

— Unde-i divizia a patra? — întreba nedumerit 
Menkov, deoarece ştia că Gorceakov trimisese după 
ea pe unul din numeroșii lui aghiotanțţi, pe baronul 
Meiendorf, ca s-o aducă la Podul Traktirnti, dar ni- 
meni nu-i putuse spune nimic despre această divizie. 

Divizia aceasta se împohmolise pur și simplu, în- 
trucît singurul drum care ducea pe dealurile Macken- 
zie era blocat de tunuri; chesoane, furgioane, căruțele 
ambulanţelor și altele, iar regimentele diviziei a 4-a 
se opriseră la vreo patru verste de rîul Ciornaia şi 
așteptau pînă se va libera drumul pentru ele. 

Menkov se întoarse mult mai repede înapoi la 
Gorceakov, mai ales că ducea ştiri, unele mai impor- 
tante și mai însemnate decît altele: rana mortală 
a generalului Weimarn, moartea lui Read, dezastrul 
diviziilor a 5-a şi a 7-a, trecerea francezilor pe malul 

drept al Ciornaiei și faptul că nu știa nimeni unde se 
găseşte divizia a 4-a... 

Ceaţa și fumul gros, care ascundea francezilor 
greaua situație a diviziei a 5-a, pe de altă parte, 
teama de a avea în spate rîul Ciornaia, în caz de 
contraatac, iar în afară de aceasta, poate, şi oboseala 
pe deplin firească a trupelor, împiedicară pe francezi 
să treacă cu forţe mari Podul Traktimii și să desă- 
vîrşească dezastrul diviziei a 5-a. 

Schimbul de focuri tinu destul de mult, permiţirud 
lui Gorceakov să ia cîteva hotărtri dintr-o dată, deşi 
gîndurile îi erau total răvăşite. 

— Belevţev ! Generalul Belevţev ! — strigă el cău- 
tînd cu 'ochii prin uriaşa lui suită, după ce ascultă 
raportul lui Menkov. 

Generalul-maior Belevţev, comandantul milițiilor 
din Kursk, un bătrîn greoi şi molatic, răspunse ca în 
ront : 


— Aici Belevţev, luminăţia voastră! — şi-şi îm- 
pinse calul înainte. 

— la imediat comanda diviziei a 5-a! — ordonă 
Gorceakov cu glas strident. — Aranjeaz-o și pune-o 


în ondine ! 

— Am înţeles, înălțimea voastră | 

Belevţev zăbovi cîteva clipe lîngă Gorceakov, as- 
teptînd completări sau lămuriri la acest ordin atît de 
scurt și de neaşteptat, dar Gorceakov — întorcîn- 
du-se — începu deodată, stînd în şa, să-și tragă man- 
taua pe mîneci. Belevţev deduse de aici că Gorceakov 
îi spusese tot ce avea de spus, iar acum avea să se 
ocupe de altceva, mult mai important. Nu-i mai rä- 
mînea deci decît să galopeze spre locul unde fusese 
ucis Read, lucru pe care îl prinsese în zbor din ra- 
portul lui Menkov. 

După o îndelungată şedere în retragere, nimerind 
nu numai la Sevastopol, dar, dintr-o dată, în toiul 
unei mari bătălii, şi chiar în suita comandantului su- 
prem, de la care — după cum își închipuia — por- 
neau toate firele conducerii luptei, Belevțev era des- 
tul de măucit, atît din pricina îndelungatului tir de 
artilerie din jur, cît şi din pricina situaţiei sale ne- 

obișnuite, după amii pașnici petrecuți în retragere, 
în liniştea de la țară a moşiei sale. 

— Mă tem să nu greşesc drumul! Ceaţă, fum... — 
se adresă el oarecum fisticit :șefului cartierului gene- 
ral, Buturlin, Buturlin îi dădu ca însoțitor pe unul 
dintre aghiotamţi şi pe uri cazac din escortă. 

Gorceakov nu îmbrăcase degeaba mantaua pe mî- 
neci, cu toate că ziua începuse senină, liniştită şi 
caldă. Adresîndu-i-se lui Kotzebue, el îi spuse : 

— lau personal comanda aripei drepte a armatei. 

Rămase însă tot acolo unde stătuse, pe idealul Te- 
legrafului, numai că deveni foarte agitat. N-avaa 
astimpăr pe cal și îl întorcea ba încolo, ba încoace, 
vorbind cînd lui Kotzebue, cînd lui Liprandi și, ferin- 
du-se de Vrevski, căuta chiar să dea impresia că nu 
aude observaţiile cu privire la mersul luptei sau în- 
trebările pe care acesta i le adresa. Vrevski se ținea 
„tot timpul alături de el, dar Gorceakov se străduia să 
privească în altă parte. 

Faţă de felul lui distrat de totdeauna — cu toată 
situația excepţională din jur — asemenea tenacitate 
în dorința de a nu lua în seamă și a nu vrea să audă 
cine-i vinovat de insuccesele şi pierderile din ziua 
aceea, uimea suita comandantului suprem, şi în pri- 
mul rînd pe Kotzebue, care îşi dădea seama că și 
Vrevski se simte prost. 

Vrevski, totuşi, căuta să arate mereu că el crede 
în succesul final al bătăliei, numai nu pricepe de ce 
acţionează atît de prost artileria de pe aripa dreaptă 
și de ce comandaniul suprem nu dă semnalul pentru 
ca garnizoana din Sevastopol, să înceapă incursiu- 
mea. EI, care la alcătuirea dispoziţiei statului major 
privise cu dispreţ ideea unei incursiuni a garnizoa- 
mei, silindu-se să demonstreze că rezolvarea proble- 
mei se află exclusiv dincolo de rîul Ciornaia, deve- 
nise acum dintr-o dată partizan al părerilor lui Hru- 
lev și Totleben, cu privire la o mare incunsiune din 
direcţia colinei Malahov, pentru a atrage forțele fran- 
cezilor de pe Înălțimile Fediuhin, către care era în- 
dreptată lovitura principală. 

Gorceakov, declarîndu-se singur comandant al ari- 
pei drepte, ajunse şi el — cu graba care îl caracte- 
riza — la ideea de a-i atrage pe francezi, mu spre 
oraș, ci în direcția aripei stingi, pentnu a salva de la 
o nimicire totală pe cea dreaptă. In Belevțev, adus 
din retragere, avea puţine speranţe, mai ales că era 
cu totul necunoscut regimentelor diviziei a 5-a. 

Gorceakov se adresă pe neaşteptate lui Liprandi 
care era călare în apropierea lui : 

— Generale Liprandi ! Dă ordin diviziei a 17-a să 
atace poziţiile cu brigada întiia !... 

Cu mîna ridicată la cozorocul chipiului, Liprandi 
privea fără să înţeleagă. 

— Să atace poziţiile ?... Care poziţii, anume, lumi- 
năția voastră ? — întrebă el, privind fără să vrea 
spre dealul Gasfori. 

— Acolo... Acolo, la atac! — strigă Gorceakov ne- 
mulțumit de nedumerirea lui şi arătă cu mîna întinsă 
spre o creastă a Înălţimilor Fediuhin, cea mai apro- 
piată de dealul Telegrafului. 

Acest lucru nu fusese prevăzut în dispoziție. In- 
tregiul detașament al lui Liprandi era destinat exclu- 
siv pentru asaltul dealului Gasfort, în care scop erau 
ocupate înălțimile Ciorgun, dealul Telegrafului, satul 
Karlovka și ieşirile din valea Baidar. 

Detașamentul acesta nu avea nici podeţe pentru 
trecerea peste canal, deoarece între dealul Telegra- 
fului şi între dealul Gasfort nu era decît un singur 
obstacol — rîul Ciornaia — iar canalul de dincolo 
de Ciornaia trecea între dealul Tetegrafului și pozi- 
tiile francezilor, 

Liprandi ştia, desigur, că în timpul luptei, comam- 
dantul suprem poate dispune de trupe fără să mai 
respecte dispoziția alcătuită dinainte, întrucît, oricînd 
este posibilă o schimbare în situație care să dea suc- 
ces unora dintre coloanele înaintate în care nu se 
puneau speranțe deosebite şi, atunci, de ce să te mai 
ţii de dispoziţie ? 

În ziua aceea nefericită, însă, nu era nici umbră 
de succes, 

— Luminăţia voastră! Dacă vom trimite divizia 
a 17-a asupra francezilor, atunci sardinienii o vor 
izbi în flanc! — îl avertiză Liprandi. 

Gorceakov, însă, se girăbea să salveze aripa dreaptă, 
pe care o luase sub comanda lui directă. La remarca 
lui Liprandi, el dădu numai dim mînă, adăugînd în 
silă : 

— Avem rezerve pentru a-i opri! Transmite-i or- 
dimul lui Veselitslki. Unde-i Gribbe ? 

Generalul-maior Gribbe era comandantul brigăzii 
întiia din divizia 'a 17-a. Inalt, cu spatele drept și cu 
nas lung, uscăţiv şi dur, el îşi făcea loc printre rîn- 
durile numeroasei suite, în vreme ce Liprandi — 
aproape cu spaimă — se adresă lui Kotzebue, spunîn- 
du-i la ureche : 

— Pavel Evstafievici, fă-l pe prinţ să renunțe, pen- 
tru dumnezeu! Ce-i asta? Despre ce ofensivă mai 
poate fi vorba, din partea moastră, cînd ea s-a pră- 
buşit acolo ?... Vom nimici încă o brigadă și atît! 
Sardinienii stau cramponaţi în flancul nostru stîng ! 
Convinge-l, te rog ! 

— Dacă voi reuşi, — spuse Kotzebue dîndu-și mî- 
nuțele înlături. — E o nenorocire cînd îi vin ase- 
menea idei neașteptate ! Atunci este foarte îndărătnic. 

Baronul Vrevski era de părerea prinţului, fie că 
aceasta îi făcea plăcere sau nu... Baronul se însuile- 
țise grozav şi era pata să se repeadă în persoană la 
divizia a 17-a, pentru a-i transmite ordinul de înain- 
tare. Divizia aceasta era ultima carte în jocul care 
începuse datorită lui şi poate că n-avea să fie tăiată. 
Poate că în timpul acesta avea să sosească divizia a 
4-a, proaspătă, împreună cu artileria, iar asta va da 
cu totul altă întorsătură operațiunii compromise ? 

Vrevski mu se gîndea că francezii s-ar putea. acum 
îndrepta asupra flancului drept al armatei, ascunși, 
faţă de lunetele de pe dealul Telegrafului, de ceața 
şi de fumul gros; dar neliniștea lui Gorceakov pen- 
tru divizia a 5-a şi pentru accesele spre dealurile Ma- 
ckemzie i se transmise și lui Kotzebue, cînd acesta 
încercă într-adevăr să-l convingă pe comandantul su- 

prem să renunţe la un nou atac, care în ochii lui se- 
măna cu un gest de disperare. 

Regimentele Butîrski şi Moscova — păstrind inter- 
valele obişnuite între coloanele companiilor şi ale 
batalioanelor — începură să coboare unul după altul 
spre rîu. Mişcarea lor nu putea fi ascunsă, iar inten- 
ţia de a ataca, nu dealul Gasfort, ci Inălțimile Fediu- 
hin, cele mai apropiate de ei, fusese desigur ghicită 
atît de francezi, cît şi de sardinieni, așa că, ajungînd 
la vadurile peste Ciornaia, regimentul Butîrsk se şi 
pomeni prins într-un foc încrucişat. Dincolo de rîu, 
însă, îl aştepta un alt obstacol, poate și mai serios — 
canalul — mai adînc decît Ciornaia, deși mai îngust. 

Nu aveau podeţe, iar focul devenea tot mai concen- 
trat. Artileria uşoară, lăsată pe dealul Telegraiului, 
trăgea răspunzînd  sardinienilor, iar două baterii 
ușoare loveau în poziţiile franceze, dar acesta era un 
ajutor prea slab pentru regimentul Butîrsk. Totuşi, el 
mergea înainte, mergea la fel cum merseseră regi- 
mentele Odesa, Azov, Ucraina, Galici, Kostroma, Vo- 
logda, mergeau cum se obişnuiseră să meargă la atac 
soldaţii ruşi, în rînduri strînse — ocolind pe uciși și 
pe răniți şi încheind rîndurile la loc — în timp ce 
niște oameni uimitori, toboșarii companiilor, ca îi 
extaz, oficiind parcă, băteau cadența pașilor. 

Însuși comandantul suprem al francezilor, Pélissier, 
trecînd înaintea diviziei lui Dulac și a gărzii împinse 
de pe dealul Sapun, în ajutorul generalului Fau- 
cheaux, avu posibilitatea să admire pe cei din regi- 
mentul Butîrski, care mergeau la asaltul masivului 
răsăritean al Înălțimilor Fediuhin fără să tragă... 

Faucheaux. nu se aştepta la un asalt din partea 
aceasta. Dimpotrivă, el își îndreptase aproape toate 
forţele sale spre pantele ce dădeau spre Podul Trak- 
tirnii, temindu-se de un nou și puternic atac din part- 
tea aceea. 

Ce-i drept, brigada de rezervă a generalului Clair 
se grăbea să vină în ajutorul batalionului atacat și 
dat peste cap de ruși, care, deși în mumăr mic, reu- 
șiră totuși să ajungă la creastă. 

Brigada lui Clair împinse înapoi la rîndul ei ba- 
talioanele regimentului Butîrski, dar printre rîndurile 
lor extrem de rărite se năpusti la baionetă regiimen- 
tul Moscova — adus între timp de Gribbe — și-i goni 
pe francezi în tabăra lor. Regimentul ajunse pînă la 
bucătării şi la corturi, și, dacă ar fi avut în urma lui 
rezerve puternice, ar fi putut să se desfășoare scena 
unei bătălii, care să întreacă pe cea de pe Inkerman 
prin înverșunarea și prin însemnătatea ei pentru 
apărarea Sevastopolului. 

Gorceakov, însă, îşi împrăștiase forțele și mici nu 
putea face altfel, ca atacator — Pélissier însă adu- 
nase șaizeci de mii de infanteriști pentru apărarea 
Inălțimilor Fediuhin, pe care îi adusese chiar din 
tranşeele. din faţa Korabelnaiei, cînd se convinsese 
că rușii mu vor întreprinde mici o incursiune împo- 
triva redutelor Brission şi Victoria. 

De ceea ce se temuse Liprandi, firește, s-a și întîm- 
plat: La-Marmona trimise o brigadă de sardinieni 
de-ai săi la flancul drept al francezilor; întăririle 
alergau însă și de la divizia lui Camou, în timp ce de 
pe dealul Sapun cobora divizia lui Levaillant, iar din 
rezervă zoreau miște batalioane turcești. 

Regimentele Butirski şi Moscova nu se mai puteau 
menține pe înălţimi. Gribbe ordonă să se sune retra- 
gerea şi chiar la începutul retragerii fu grav rănit la 
picior. Căzu rămit şi comandantul regimentului Bu- 
tîrski şi toţi comandanții de batalioane, iar mulţi co- 
mandanţi de companii fură răniţi sau ucişi... Lipraindi 
fu nevoit să trimită regimentul Borodino să acopere 
retragerea și prin intervalele companiilor lui treceau 
acum rămășițele brigăzii întîia, îndreptindu-se spre 
dealul Telegrafului. 

În vremea aceasta, Belevțev, ajuns la divizia a 5-a, 
pe care trebuia să o rînduiască şi să o aducă în stare 
de luptă, găsi strîns în ordine numai regimentul Ar- 
hanghelogorod. Ii fu uşor să se prezinte — fiind aju-. 
tat de comandantul regimentului — dar soldaţii ce- 
lorlalte regimente se împrăștiaseră pur și simplu în 
pîlcuri pe locul numit „Tăpșanul umed“, unde, în fum 
şi în ceaţă sub pîriitul necontenit al armelor, în ex- 

ploziile grenadelor şi bombelor, era foarte greu să 
deosebești în pîlcurile acestea, care din ele sînt din 
regimentul Galici, care din regimentul Kostroma şi 
care din regimentul Vologda. 

Bătrînul molatic cu mustăţi cărunte şi pleoşiite, se 
apropia, ba de un grup, ba de altul, sirigînd: 

— Eu sînt noul vostru comandant de divizie! — 
Soldaţii se uitau la el liniştiţi, 

lată, însă, că zări într-un grup 'de soldaţi pe ste- 
garul unui regiment, cu drapelul. 

— Din ce regiment sînteţi, băieţi ? 

— Dim regimentul de vînători Kostroma! — răs- 
pumse răspicat chiar stegarul. 

— Băieți! Voi nu mă cunoaşteţi, în schimb, cu- 
mnoașteţi acest drapel! — strigă Belevţev și, aducîn- 
du-și aminte de comanda trebuincioasă, comandă des- 
tul de bine, adică tare, impunător şi cu simţire. 

— La drapel... a-du-narea ! 

Era tocmai cu ceea ce trebuia să se înceapă: adu- 
narea regimentelor risipite. 

Soldaţii se adunară lîngă drapelele lor şi puteau îi 
acum strînși pe batalioane şi apoi duşi mai departe 
de foc... 

Totuşi, nu se adunaseră toţi cei care erau în stare 
s-o facă. 

Era de aşteptat ca francezii să pornească la atac 
asupra poziţiilor ruseşti, văzînd cît de des împroş- 
cau cu proiectile şi cu gloanțe malul drept al rîului 
Ciornaia, şi cu toate astea se continua febril ridicarea 
răniților, 

Ce-i drept, echipele special desemnate în acest scop, 
fuseseră trimise încă înainte de începerea bătăliei la 
flancul stîng, deoarece Gorceakov 'avusese de gind să 
atace dealul Gasiort și mu Inălţimile Fediuhin. Tot 
într-acolo, în valea pîrăului Şuli, fusese îndreptată și 
cea mai mare parte a medicilor, dar bătălia se des- 
făşurase cu totul altfel decât se scrisese în ajun la car- 
tierul general, şi un număr uriaş de răniți se întîmplă 
să fie aici, lingă Podul Traktirnâĝi. 

Răniţii erau ridicaţi de soldaţii din regimentele 
deja zdrobite, soldaţi care abia scăpaseră de la moarte, 

şi care se întorceău acolo unde gioanţele zburau în 
roiuri şi unde se spărgeau proiectilele. Aceasta era 
tot atît cît şi un mou atac, deși se executa cu totul de 
bunăvoie, fără ordinul superiorilor şi fără răpăitul to- 
belor. 

Pe dealul Telegrafiului fură aduse două regimente 
din detașamentul generalului Belgard, dar Gorceakov 
nu se mai gîndea să le bage în luptă. Prin retragerea 
regimentului Borodino, bătălia pierdută la a:mîndouă 
flancurile se terminase ! 

În sfîrșit, se strîngeau și se adunau batalioanele 
regimentului Borodino, care lăsaseră să se scurgă 
printre rîndurile lor rămăşiţele regimentelor Butîrsk 
şi Moscova, dar oricît de miop era Gorceakov, el zări 
totuşi prim lunetă ridicîndu-se chiar lîngă rîu fumu- 
lețele șerpuitoare ale unor împușcături, cu toate că 
schimbul de focuri încetase şi carabinierii fuseseră 
rechemaţi. 

Gorceakov trimise doi cazaci din escortă să aducă 
la el pe acei trăgători neastimpăraţi. Cazacii porniră 
în goană la vale şi aduseră pe cel vinovat de îngri- 
jorarea prinţului... Era un singur trăgător, un soldat 
din regimentul Borodino, cu o statură şi o confor- 
maţie de uriaş. 

— Ce tot trăgeai acolo, soldat ? — îl întrebă pel- 
tic comandantul suprem. ` 

— Am acoperit rebragerea, lhuminăţia voastră, — 
răspunse răspicat uriaşul. 

— Mi s-a părut că mai trăgea cineva din tufişuri... 

— Nu, să trăiţi luminăţia voastră, eram numai eu 
acolo, dar făceam salturi de la o tufă la alta... Duş- 
manul trăgea după fum în mine, dar pînă cînd să 
tragă, eu îl şi ocheam din alt loc, iar cei care se tî- 
rau în vremea asta o întindeau tîriș-grăpiș înapoi, 
mai departe. 

— Cine erau cei care se tîrau ? — întrebă Gorcea- 
kov fără să priceapă. 

— Rămiţii, luminăţia voastră... Pe trei i-am adus 
în cîrcă, dar au mai rămas cîțiva acolo. Le-am spus: 
„Tirîţi-vă şi voi, măi fraţilor, că eu am să vă fac 
acoperirea...“ 

— Şi unde se tîrăsc ? Poţi să arăţi? 

— Cum să nu pot, luminăţia voastră! Se poate 
vedea și de-aici... Iaca, după dîmbuşorul cela s-a pi- 
tulat unu! şi, iaca, după tufa aia roșcată încă doi... 

— Ia, băieţi, aduceţi-i aici! — ordonă Gorceakov 
cazacilor, și aceștia îşi repeziră din nou caii lor lă- 
țoşi, care frînau la coboriş cu picioarele 'dinapoi. 

— Pe tine cum te cheamă? — întrebă Gorceakov 
pe soldat. 

— Sînt soldatul Şelkunov Matvei din compania în- 
tîia de muschetari a regimentului de vînători de gardă 
Borodino, huminăţia voastră, — răspunse ostaşul nu 
tocmai după regulament, dar răspicat. 

— Bravo, Şelkunov Matvei! 

— Să trăiţi, lumimăţia voastră ! 

Infăţişarea voinicească a lui Șelkunov avu un efect 
liniştitor asupra comandantului suprem, care pier- 
duse o mare bătălie, şi el rămase cu privirile aţintite 
la soldat, aşteptiînd pe cazacii trimişi după răniți. 

— Ai fost la atac, sau ai rămas în spate? — în- 
trebă el pe Șelkunov. 

— Cum se poate să răminem în spate, lumimăţia 
voastră ! — se minună Selkunov, de o asemenea bă- 
nuială, — Am fost în lanţ... Ne-am apropiat de rîu 
și după ce-am intrat în el am văzut că apa ajungea 
doar pînă la brîu, atît! Dar cînd am luat-o mai de- 
parte am dat peste şanţul acela cu apă adîncă de 
nu-l puteai trece, iar de sărit peste el nu era cu pu- 
tinţă dacă nu-ți făceai vînt... Ne-am dat ajutor unul 
altuia şi, de bine de rău, am trecut, numai că tare ne 
sîctia dușmanul cu glonţișoarele lui. Şedea în niște 
şănțulețe micuțe şi din depărtare nu-l puteai vedea. 
Ei, dar cînd am ajuns la el, atunci ia-l și împunge-l!... 
El o ia la fugă și noi după el !... l-am răsturnat pînă 
și bucătăria ! Pesemne că fierbeau cașă, dar n-am 
avut timp să-mi dau seama... L-am fi gonit noi şi 
mai departe, dar iaca, poftim, ni se dă semnalul de 
retragere ! M-am tras şi eu după un șănțuleț, dar mai 
departe nu mă lăsa inima să merg, că prea era locul 
bun. De ce, îmi zic, să nu mă folosesc de el? M-am 
aşezat și pune-te și trage în dușman... Care cum 

scotea capul, îl şi doboram ! Dar ce te faci apoi, că 
irăsesem toate cartușele... Mă retrag niţel înapoi și 
dau de un muschetar de-al nostru care zăcea ucis. 
I-am luat sacul cu cartuşe, i-am luat şi arma şi am 
mai tras încă vreo cinci împușcături... Cînd mă mai 
trag niţel înapoi, dau peste trei răniţi de-ai noştri 
și le zic: „Tîrîți-vă, măi fraţilor“... Şi ei se tîrau, 
iar eu trăgeam... Pe urmă, dacă am văzut că o să 
ne ajungă ăia, i-am cărat în cîrcă şi apoi am început 
să trag iar... 

— Tu de unde eşti ? — întrebă Gorceakov. 

— Din Siberia, gubernia Enisei, luminăţia voastră. 

În vremea asta, cazacii veneau cu răniții urcați 
în şa. 

Unul dintre aghiotanţii prinţului avea cu elo 
geantă de piele, cu cruci ale ordinului „sf. Gheorghe“, 
luate pentru cazul cînd s-ar fi repurtat victoria. Gor- 
ceakov îl chemă, scoase o cruce din geantă și, prin- 
zînd-o lui Şelkunov pe piept, îi spuse aghiotantului : 

— Notează că el, Şelkunov, e înaintat la gradul de 
subofițer. 

La ora nouă dimineața bătălia de pe rîul Ciornaia 
se terminase, după ce ţinuse șase ore şi fusese extrem 
de îndîrjită, cu toată marea inegalitate a situaţiei ad- 
verisarilor. 

Ce-i drept, canonada continua cu aceeași putere, 
dar unităţile de infanterie nu mai luau parte la ac- 
țiune. După ce dăduse ordin lui Liprandi să scoată 
din foc detașamentul său, Gorceakov porni călare spre 
flancul drept al cărui comandant se proclamase, după 
ce Menkov îi raportase despre moartea lui Read. Nu 
luă cu el uriaşa lui suită, pe care o lăsă în loc sigur, 
dar cu totul fără suită nu putea, nu ştia şi nici nu 
era în obiceiul lui să meargă, iar acum era însoțit 
numai de nelipsitul Kotzebue, de baronul Vrevski și 
de doi aghiotanțţi, fără a mai socoti cîțiva cazaci. 

Între timp Belevțev retrăsese divizia a 5-a şi valea 
rîului Ciornaia fusese golită de trupe, dar nu şi de 

mulțimea de trupuri ale celor uciși şi grav răniţi, deşi 
întîlneai la tot pasul soldaţi cu brancarde sau cu arme 
acoperite cu mantale, ducînd pe cei care mai dădeau 
semne de viaţă. 

Im vale, mai stăruia încă ceața şi um fum gros, iar 
deasupra capului zburau vîjfind proiectile. Gorceakov, 
însă, părea că nu le observă, iar lui Kotzebue, care 
mergea alături de el, i se făcu frică : începu să i se 
pară că comandantul suprem al forțelor ruseşti din 
Crimeia este atît de copleșit de înfrîngere, încît caută 
pur şi simplu moartea. 

Kotzebue nu-și făcea nici un reproş. Obișnuit cu 
lucrările de birou, el alcătuia deja în gînd din mersul 
calului, o dare de seamă ku privire la bătălie, în care 
— fireşte — nu se spunea nici un cuvînt «despre acti- 
vitatea lui ca şef al statului major, ca și cum el nici 
n-ar fi existat, dare de seamă împestrițată cu expresii: 
„Comandantul suprem a ordonat“, „comandantul su- 
prem, prinţul Gorceakov, a dat ordin...“. Intr-adevăr, 
chiar de la începutul luptei, prevăzînd — ceea ce nu 
era deloc greu — cum se va isprăvi ea, Kotzebue pre- 
lerase să nu se amestece în mersul bătăliei, şi, în 
special să nu-l contrazică pe comandantul suprem. 

Pe cînd mergeau alături, Gorceakov îi spuse: 

— Sînt sigur că francezii vor încerca să ne atace... 
Să încerce ! 

Kotzebue nu-şi exprima îndoiala care îi venea pe 
limbă, ci rosti doar provocator, privind în direcţia 
francezilor : 

— O-o, atunci am schimba rolurile! Atunci trium- 
ful ar fi de partea noastră ! 

Vrevski călärea în urmă, simțindu-se foarte stin- 
gher din pricina comportării vădit neprietenoase a 
prințului faţă de el, în ziua aceea, şi nu găsea nici 
destulă căldură pentru a topi gheața, nici putere de 
voință pentru a-şi întoarce pur și simplu calul și a 
pleca. 

Și apoi unde era să plece de-aici, dela. ceea ce de- 
venise visul făurit încă acolo, la Petersburg, la Mi- 
nisterul de Război, unde fusese aprobat nu numai de 
Dolgorukov, dar chiar şi de ţar ? Ofensiva împotriva 

flancului drept al inamicului avusese loc... Planul lui, 
al lui Vrevski, fusese întruchipat... şi? 

Putea să strige întregii Rusii, lumii întregi, că 
fusese întruchipat fără pricepere, în mod stupid și 
absurd, lucru de care el nu era vinovat deloc, fiindcă 
dispoziţia alcătuită cu participarea lui părea că fu- 
sese uitată chiar de la începutul luptei, iar garni- 
zoana Sevastopolului nu ajutase cu nimic operațiu- 
nea, întrucît nu i se dăduse nici un semnal de pornire, 
iar numeroasa și, fără îndoială, puternica artilerie 
aproap& că nici nu parlicipase la bătălia... Şi alte 
multe... 

Vorbise despre aceasta pe dealul Telegrafului lui 
Liprandi, lui Buturlin şi Uşakov 2, dar nu lui Gor- 
ceakov, nu aceluia vinovat de întreaga încurcătură, 
care dusese la o ruşinoasă înfrîngere, soldindu-se cu 
un număr uriaş de victime. Gorceakov «evita în chip 
voit orice discuţie cu el, cu reprezentantul, la statul 
lui major, al însuși împăratului. 

Tocmai acest lucru din urmă voia Vrevski să i-l 
reamintească comandantului suprem și să-i dea să 
înțeleagă că o dată cu darea lui de seamă, care putea 
să fie frumoasă, dar mincinoasă, va fi expediată la 
Petersburg — prințului Dolgorukov — și o scrisoare 
a sa amănunţită şi fără îndoială veridică, pe care, cu 
toată francheţea şi onestitatea, va trebui s-o încheie 
astfel: „Deși prințul Gorceakov a scăpat cu viaţă 
din această bătălie extrem de sîngeroasă, pierdută 
din vina lui, cu toate acestea, după cum am seris 
luminăţiei voastre mai înainte, este absolut necesar 
ca el să fie înlocuit cu generalul Liders, în postul de 
comandant suprem în Crimeia.“ 

Noianul acesta de gînduri şi de considerații, care 
clocotea în capul lui Vrevski se risipi brusc: o ghiu- 
lea vijii pe lîngă el și-i rupse din zbor o mînecă a 
miantalei pe care o purta aruncată pe umeri. Nu o 
rupse de tot, ce-i drept, ci numai din cusătură, de la 
umăr. 

Cînd trece pe lîngă noi pericolul unei morți evi- 
dente, oricine am fi, sîntem cuprinși de o explicabilă 
stare de surexcitare, îndeosebi faţă de oameni. Sco- 

|îndu-şi mantaua și cercetindu-i mîneca ruptă, Vrevski 
spuse zîmbind unuia dintre aghiotanți, anume prințu- 
lui Meşcerski : 

— lată dovadă că croitorul a cusut mantaua cu aţă 
putredă ! 

Vorbise cu glas tare şi ar fi vrut ca Gorceakov să 
se oprească și să-i exprime îngrijorarea cuvenită, de- 
sigur, în asemenea ocaziuni. Gorceakov însă nici nu se 
întoarse măcar, iar Vrevski — privindu-l din spate — 
îşi strimbă disprețuitor buzele groase : fusese un mo- 
tiv bun de a intra în vorbă cu el, dar care se pierduse 
fără unmă. | 

Peste vreo două minute, însă, o nouă ghiulea zdrobi 
picioarele din faţă ale calului lui. De data aceasta, 
era ceva serios : calul căzu, gata să-l prindă sub el, 
iar Vrevski izbuti cu greu să sară din şa. 

— Semn rău, înălțimea voastră ! — i se adresă în- 
grijorat Meşcerski. — Pentru a doua oară vă atinge 
ghiuleaua ! Ar fi mai bine să plecaţi! 

— Să așteptăm şi ghiuleaua a treia, — răspunse 
Vrevski zîimbind, dar privind în direcţia lui Gorceakov, 
furios că nici acum comandantul suprem nu se întor- 
sese, ci continua să meargă mai departe, iar după el 
— aşa cum cereau îndatoririle lor de serviciu — mer- 
geau aghiotanţii şi cazacii de escortă, 

— la stai, frăţioare... Dă-mi calul tău! — spuse 
Vrevski oprind pe unul din cazaci. 

Omul sări ascultător din şa, dar tocmai în clipa 
aceea o a treia ghiulea nimeri drept în capul lui 
Vrevski. 

Cazacul — stropit din cap pînă-n picioare de sîn- 
gele și de creierii generalului-adjutant, scoase um țipăt 
de groază. Suita se opri și după ea, în sfîrşit, şi Gor- 
ceakov. 

— Ce s-a întîmplat ? — întrebă el pe Kotzebue. 

— Se zice că Vrevski ar îi fost ucis de o ghiulea, 
— răspunse acesta. 

— A-a, — făcu prelung și vag Gorceakov, apoi îşi 
scoase chipiul, îşi făcu semnul crucii şi, întorcîndu-și 
calul, fără să arunce măcar o privire la ceea ce ră- 


527 


măsese din inspiratorul bătăliei, se îndreptă către înăl- 
timile Mackenzie. 

Cazacul ridică trupul decapitat al baronului, îl puse 
de-a curmezișul şeii şi îl duse astfel pînă la un loc 
drept, unde era instalat postul de prim-ajutor şi unde 
zăceau deja, în rînduri, o mulţime de morţi de pe urma 
rănilor. 

Cadavrul lui Read — un alt vinovat de înfrîngere 
— nu fusese ridicat: el a rămas lingă Mila Ecateri- 
nei și a fost găsit a doua zi de către francezi într-un 
morman de leșuri. Francezii l-au înmormântat cu ono- 
ruri, potrivit cu gradul lui înalt şi, poate, chiar cu 
serviciul pe care li-l adusese trimiţind sub mitraliile, 
sub gloamţele. şi sub bombele lor, unul după altul, 
supusele regimente ruseşti, 

Celelalte regimente, concentrate sub comanda lui 
Hrulev, pe Korabelnaia, în vederea incursiunii, aş- 
teptară semnalul toată dimineaţa, pînă la prînz, tră- 
gind cu urechea la vuietul canonadei. 

Așteptarea era încordată şi plină de grijă. Această 
grijă era pentru Sevastopol, pentru soarta lui care 
se hotăra acolo, pe rîul Ciornaia, şi fiecare matroz, 
fiecare: soldat înțelegea că soarta Sevastopolului se 
hotăra tocmai în acea zi. _ 

Semnalizatorii de pe parapete, care urmăreau pe 
inamic prim lunete, încă spre ora şapte dimineaţa ra- 
portau cu bucurie, în același fel: „Francezii pleacă ! 
Părăsesc tranşeele |“ ` 

Francezii părăseau într-adevăr tranșeele și plecau 
înspre răsărit, către dealul Sapun și Inălţimile Fe- 
diuhin. Hrulev dădu imediat de ştire lui Sacken, care 
stătea la bibliotecă, dar acesta îşi îndreptase toată 
atenţia la postul de semnalizare, care trebuia să re- 
cepționeze semnalul pentru incursiune. 

La acest semnal, el trebuia să scoată din garni- 
zoana Părţii Orășeneşti zece batalioane şi să le pună 
la dispoziţia lui Hrulev. Momentul pentru atac i se 

părea atît de prielnic lui Hrutev, încît el era gata să 
înceapă incursiunea chiar şi cu forțele pe care le 
avea, mumai să primească pentru aceasta nu un ordin 
expres, ci măcar o încuviințare, măcar o aluzie... 

— Eh, într-o jumătate de oră am fi cucerit atîta 
teren, cît n-ar mai fi putut ei să recucerească apoi 
nici într-o jumătate de an! — spunea abătut Hrulev, 
privind spre răsărit, unde bubuia o canonadă asur- 
zitoare, dar unde nu se vedea, desigur, nimic, în afară 
de fumul alb, care plutea ca un mor pe cer. 

Cei de pe bastioane se uitau cu atenţie încordată 
la fumul acesta, aşteptind în fiecare clipă ordinul de 
a începe focul de artilerie, căci dis-de-dimineaţă toate 
bateriile primiseră instrucțiuni scrise, asupra căror 
poziţii ale inamicului trebuiau să deschidă concomi- 
tent și pe întreaga linie, cel mai puternic foc. 

Pe bastioane totul era pregătit pentru acest foc 
care trebuia să preceadă incursiunea, dar... orele tre- 
ceau una după alta, fără să se deschidă nici um foc. 

Bateriile inamicului tăceau şi ele : tunurile vorbeau 
acum pe rîul Ciornaia, iar aici li se dăduse o odihnă 
meritată, ce-i drept, dar totuşi supărătoare. 

Către amiază, pentru toți — de la cei mai mari şi 
pînă la cej mai mici dintre iapărătorii Sevastopolului 
-— deyemi limpede că dincolo nu putuseră să-l do- 
boare pe vrăjmaş, şi că succesul care ar fi dat posi- 
bilitatea să se ocupe tranșeele golite ale francezilor, 
nu fusese obținut, 

Succesul nu fusese obținut — aceasta devenea tot 
mai limpede pentru fiecare — dar într-un insucces to- 
tal, într-o înfrîngere a trupelor ruseşti, totuşi, nu voia 
să creadă nimeni, căci canonada continua. 

După amiază însă, canonada începu să slăbească 
și, în sfîrşit, încetă aproape cu totul, semn evident că 
armata rusă se retrăsese la o distantă mai mare decit 


bătaia tunurilor inamice, iar aliaţii — fie că erau 
slăbiți de luptă, sau nu — hotărîseră să n-o urină- 
rească. 


Pe la orele unsprezece dimineața, toate regimen- 
tele ruseşti fuseseră din nou retrase pe dealurile Ma- 
ckenzie, lăsînd astfel liber locul pentru înaintarea 

trupelor franceze, dar aceasta mu intra deloc în pla- 
nurile lui Pélissier, care destul de mult timp — după 
ce se potolise schimbul de focuri — stătu împăunat. 
pe Podu! Hanului, înconjurat de generali, și cercetă 
cu atenţie prin lunetă dispozitivul trupelor rusești de 
pe înălțimile dim față. 

Un batalion de zuavi refăcea fortificația de la pod, 
iar pe dealul Telegrafului se imstalau, ca și maj îna- 
imte, sardinienii. 

Din depărtare, de pe dealuri, se părea că în tabăra 
dușmânilor totul era într-adevăr ca şi mai înainte, 
ca şi cum coloanele de asalt ale regimentelor din 
diviziile a 12-a şi a 17-a — care răzbiseră prin ava- 
lanșa mitraliilor și a gloanţelor de carabină de model 
belgian — n-ar fi ajuns pînă la creasta Inălțimilor 
Fediuhin. 

Dar realitatea nu era aceasta. Dacă artileria rusă 
nu participase la asaltul înălțimilor, baionetele avu- 
seseră grijă să lucreze cum trebuie, cînd avuseseră 
prilejul să se ciocnească şi să se încrucişeze cu baio- 
netele francezilor. 

Avind toate avantajele de partea lor, trupele lui 
Pelissier pierduseră totuşi în acea zi aproape două 
mii de oameni. Regimentele rusești pierduseră și mai 
mulți căci înaintau şi se retrăgeau sub un foc meîn- 
trerupt, şi amîndouă trecerile le costaseră foarte 
scump. În acea zi fuseseră scoşi din front unsprezece 
generali — dintre care trei morți — şi două sute 
cincizeci de ofițeri. 

Şapte medici de la postul de prim-ajutor lucrară 
neîntrerupt de dimineaţa pînă noaptea tîrziu. Un tăp- 
şan întins de pe dealurile Mackenzie, pe care fuseseră 
ridicate corturi pentru operaţii, era plin de răniţi. Mîi- 
nile și picioarele tăiate erau îngropate chiar acolo, 
printre tufe. Furgoanele ambulanţelor, mari şi mici, 
precum şi căruțele rechiziționate de la nemţii colo- 
nişti, duceau pe cei pansaţi mai departe. Uneori, is- 
toviţi, medicii apucau cu mîinile pline de sînge cîte 
un pesmete şi, mestecîndu-l beau apă din bidon, apoi 
luau iarăşi bisturiele... Iar din vale, răniții erau aduși 
Şi se adunau mereu ! 

Oarecum deosebit își refăcea puterile Kotzebue, 
seara tîrziu în bordeiul bine amenajat şi luminat al 
generalului Buchmeyer, la cina asortată cu vin şi 
fructe. 

După ce-i povesti pe scurt generalului — care își 
bătuse capul toată ziua cu podul de peste Rada Mare 
— şi-i înşiră impresiile din acea bătălie pierdută, el 
adăugă cu oarecare amărăciune, dar fără prea mare 
tristeţe : | 

— Nu, dragă Alexandr Efimovici |! Văd acum că la 
noi nu se poate întreprinde nimic, pentru că totul, 
absolut totul iese pe dos! Toate instrucțiunile mele 
ies absolut pe dos ! Am explicat fiecăruia, i-am arătat 
pe hartă ce trebuie să facă şi am întrebat: „Aţi în- 
țeles ?“ Mi se răspundea : „Cum să nu înțeleg > Nu 
e nimic de neînțeles aici, se poate 2“ Ce putea fi de 
neînțeles ? Nimic, fireşte | Totul era simplu ca bună 
ziua... Am să te întreb pe dumneata, însă, pentru ce 
divizia care trebuia să stea la stînga drumului, s-a 
pomenit deodată la dreapta, iar cea care trebuia să 
se afle în linia de foc, rămăsese în tabără ?... Nu... 
Am trecut astăzi prin atîtea, încît mă tem să mai 
întreprind vreodată ceva decisiv ! Ajunge !... Nu iese 
nimic... Absolut mimic nu poate să iasă ! Şi totuși, ce 
privelişte extraordinară a fost cînd divizia a 7-a 
asalta Fediuhin ! Ah, cît am regretat atunci că nu se 
află alături de mine şi fratele meu Alexandr — pic- 
torul ! Firește, dacă ar fi venit de la München, ar fi 
fost astăzi cu mine şi atunci... Ar fi putut să creeze 
o operă genială cu penelul lui, după schițele pe care 
le-ar fi făcut la fața locului ! 

In noaptea aceea liniştită şi cu lună, Gorceakov se 
închisese în dormitorul său şi se rugase îndelung, 
stînd în genunchi şi plîngînd, iar după ce se mai 
linişti, începu să scrie „preasupusul raport“. 

„Am scontat puţin într-o izbîndă — scria el — 
dar nu m-am gîndit că voi avea pierderi atît de mari. 
Avîntul manifestat de toate unităţile trupelor noastre 
ar îi avut, fără îndoială, un sfîrşit fericit, dacă ge- 
neralul Read n-ar fi întreprins înainte de vreme un 
atac parţial, în locul celui pe care eu intenționam să-l 

dau concomitent cu trupele lui și cu ale generalului- 
locotenent Liprandi, sprijinite direct de rezervele prin- 
cipale.“ 

După ce aruncase asupra celui mort întreaga vină 
pentru nereuşita bătălie, Gorceakov scria mai departe, 
muli mai sincer și mai adevărat: 

„Trupele au luptat cu o bărbăţie exemplară. Infan- 
teria a dat astăzi dovezi de cea mai strălucită vitejie, 
a trecut un obstacol dublu — rîul şi canalul — sub 
un foc ucigător şi a scos din şanţuri de mai multe 
ori, cu baioneta, pe un inamic superior mumericeşte, 
întărit pe poziţii puternice şi fortificate cu tranșee 
iscusit adaptate la teren... 

„Artileria, cu toate relativele inconvenienţe ale dis- 
pozitivului ei, a acţionat cu mult succes, și a redus 
adesea la tăcere bateriile imamice, așezate pe poziţii 
dominante, dînd puternice lovituri infanteriei...“ 

Dis-de-dimineaţă, adjutantul imperial Essen, porni 
la drum spre a duce acest raport ţarului, dar tocmai 
cînd pleca de la cartierul comandantului suprem, în- 
cepu bombardamentul general al Sevastopolului — 
al cincilea la numär — demult şi foarte stăruitor pre- 
gătit. 


Capitolul lI 
AL CINCILEA BOMBARDAMENT 


Timp de unsprezece luni, cele două fortărețe au 
stat faţă în faţă: patriarhala Troie rusească, care 
luase ființă în grabă, la noroc, sub ochii unor duş- 
mani numeroşi — așezată jos, pe țărmurile unui în- 
gust golf de mare — şi fortăreaţa a patru puteri eu- 
ropene aliate, mult mai puternică, construită pe înăl- 
țimile de deasupra ei; după ultimul cuvînt al tehnicii. 

Dacă generalii ruşi, supunîndu-se dispoziţiunilor 
din Petersburg, mu ezitaseră să arunce la asaltul în- 

tăriturilor inamice de pe Înălțimile Fediuhin, regi- 
ment după regiment al ascultătoarei lor infanterii — 
căreia, artileria, fie că nu-i venise la timp în ajutor 
fie că nu putuse s-o facă deloc — în schimb, mult 
mai înţelepţi se dovediseră adversarii lor, care peste 
măsură de dotați în proiectile, căntaseră prin orice 
mijloace să-şi cruţe oamenii. 

Războiul Crimeii, chiar şi aşa, costase pînă atunci 
prea mult pe aliați, prelungindu-se inadmisibil de 
mult după părerea politicienilor din Londra și din 
Paris. Numărul imens al pierderilor suferite de ar- 
matele engleze și franceze înspăimintase și așa pe 
cei care începuseră cu atita uşurinţă războiul în 
Orient, 

Nenorocitele vorbe ale lui Gorceakov „să înceapă“ 
aruncaseră la atac trupele nefericitului Read, aproape 
de la o jumătate de verstă de bateriile franțuzeşști, 
fără nici o pregătire de artilerie, deoarece proiectilele 
tunurilor rusești nu ajungeau pînă acolo, Tranșeele 
invadatorilor se aflau pe alocuri numai la cîţiva zeci 
de stînjeni de valurile bastioanelor ruseşti şi aproape 
fiecare proiectil — fie francez, sau englez, tras direct 
sau indirect — își găsea victime şi aducea pagube. 

S-ar fi părut că mareşalul Pélissier şi ceilalți gene- 
rali ai armatelor aliate pregătiseră totul pentru a 
asigura reuşita asaltului; Sevastopolului, dar în min- 
tea lor era încă proaspătă amintirea zilei de 6/18 iu- 
nie şi apoi respingerea atacurilor rusești asupra Înăl- 
țimilor Fediuhin nu se obținuse chiar atît de ieftin. 
Principalul era, însă, că acţiunea de pe rîul Ciornaia 
arătase atît lui Pélissier cît şi altora ce reprezintă 
soldatul rus, chiar şi atunci cînd este condus de ge- 
nerali cu totul incapabili. 

Vitejia fără seamăn a regimentelor rusești, care 
se avîntaseră asupra unor înălţimi inaccesibile, fusese 
cauza pentru care bombardamentul început în dimi- 
neața de 5/17 august fusese dinainte calculat de co- 
mandamentul aliat nu numai pentru o intensitate for- 
midabilă, dar și pentru un timp foarte lung, spre a-i 
scoate din cap, în sfîrşit, eroicii garnizoane chiar și 

gîndul unei posibile rezistenţe atunci cînd va începe 
asaltul general al bastioanelor. 

Invadatorii nu se îndoiau de superioritatea focului 
lor asupra focului apărătorilor Sevastopolului — se 
ținuse seama de acest lucru ṣi fusese calculat exact 
— iar bombardamentul început de ei trebuia nu nu- 
mai să spulbere toate fortificațiile, fără posibilitate 
de refacere, ci să şi strivească rămășițele lor cu un 
milion de puduri de fontă, pentru ca obiectivul să fie 
atins fără nici um fel de asalt, iar într-o bună zi să 
fluture, în sfîrşit, steaguri albe, nu însă pentru strîn- 
gerea cadavrelor, ci în vederea predării fortăreţii, stea- 
guri prea demult aşteptate în cîteva din capitalele eu- 
ropene. 

Exact la ora cinci dimineaţa, cinci baterii îranțu- 
zeşti amplasate pe fosta lunetă Kamciatka începură 
canonada : întregul Deal Verde (Călciiul Strîmb) se 
învălui dintr-o dată într-un fum gros, prin care lică- 
riră luminițele galbene ale focurilor de tun, și nu 
trecu nici un minut, că pe toată linia bateriilor ina- 
mice, din dreapta și din stînga Kamciatkăi, se stir- 
niră bubuituri, fulgere și nori de fum... 

Părea că se reia lupta peniru bastioanele doi și trei 
şi pentru colina Malahov, întreruptă exact cu două 
luni în urmă, întrucît asupra lor şi asupra curtinei 
dintre Malahov şi bastionul doi era îndreptat întregul 
uragan de bombe și ghiulele. 

Nu plouase demult. Pretutindeni, pămîntul de pe 
bastioane — răscolit de sute de ori și aruncat din loc 
în loc cu lopeţile — se lăsase, crăpase, se desfăcuse 
bucăţi-bucăţi şi se înălța acum ca un praf gros dea-- 
supra ghiulelelor inamice care pătrundeau adînc în 
el. Uriaşele proiectile explozive, de cinci pînă la şapte 
puduri, nu mai stîrneau praf, ci ridicau adevărate 
trombe de pămînt. Pe alocuri, zdruncinate de explozii, 
terasamentele pe jumătate afînate se prăvăleau de pe 
parapet în şanţ şi lunecau în jos, trăgînd după ele 
gabioane, faşine şi saci... Ceea ce geniștii și artile- 
ristii inamici scontaseră greșit — cum s-a dovedit 
în primul bombardament de la 5/17 octombrie — fu 
atins acum, în cea de a douăsprezecea lună a asediu- 

lui: pămîntul bastioamelor rămăsese același — pruti- 
duit, uscat, foarte primejdios, pentru cei care se în- 
crezuseră în protecţia lui, dar numărul tunurilor de 
asediu se dublase, iar mortierele erau și ele acum de 
cîteva ori mai multe. 

În ziua acea, veni în ajutorul aliaților și vîntul 
care mîna nori grei de fim spre bateriile rusești, și 
chiar din primele minute ale canonadei totul se ca- 
brase şi se încordase pînă la ultima limită a puteri- 
lor omeneşti... 

Fumul tunurilor proprii, amestecat cu norul de fum 
străin, care acoperea totul împrejur, încît mu se mai 
vedea mici la doi paşi, exploziile neîncetate ale pro- 
iectilelor inamice, vuietul şi trosnetele, pietricelele 
împroşcate de pe terasamente, care izbeau în față ca 
grindina, iar alături camarazii care cădeau unii sff- 
șiaţi, alții gemînd... și, totuși, fără să pierzi o clipă, 
trebuia să încarci şi să trimiţi ghiulelele şi grenadele 
de răspuns... Încotro să le trimiți? Nu puteai ști 
fiindcă mu exista nici cea mai mică posibilitate de 
ochire... 

Tramșeele inamicului erau goale. Numai artileriştii 
roboteau pe lîngă tunuri, împărţiţi în trei schimburi, 
și îndată ce un schimb obosea, sau era scos din luptă 
de ghiulelele ruseşti, locul lui îl lua altul. 

Cu totul altfel se prezenta situația pe bastioanele 
Sevastopolului : acestea erau pline de oameni. Nici 
unul dintre comandanți, începînd cu însuși Gorceakov 
și cu Osten-Sacken, nu se așteptaseră ca bombarda- 
mentul să dureze un timp prea îndelungat și de aceea, 
în vederea respingerii asaltului, fuseseră aduse pe 
bastioane regimente încercate. 

Ele se adăpostiseră pentru o bucată de vreme în 
lungile căzărmi-adăposturi, ce păreau a fi de nădejde, 
dar pentru canonada aceasta aliaţii puseseră în ac- 
țiune noi şi foarte puternice mortiere de care nu te 
mai puteau salva nici acoperișurile duble din bîrne 
groase, nici straturile de pămînt bătătorit, de doi 
metri grosime, așternute deasupra adăposturilor. 

Chiar dacă bombele nu pătrundeau în interiorul adă- 
postului, acţiunea lor era toluşi îngrozitoare, fiindcă 

bîrmele se prăbușeau peste mulțimea de soldaţi în- 
ghesuiți, iar trupurile strivite de ele erau acoperite de 
pămînt, ca într-un mormînt gata făcut. 

Abundenţa de tunuri şi de proiectile permitea an- 
glo-francezilor să concentreze focul mai multor baterii 
asupra uneia dintre fortificațiile rusești, şi atunci nu 
se găsea pe ea literalmente nici un loc, unde să nu 
cadă proiectile, nimicind în două-trei minute întreaga 
forță vie şi de fontă a fortificaţiei. 

Acum, nu numai naivul plastun Trohim Țap din Ku- 
ban, ci şi oricare dintre cei mai încercaţi și mai ex- 
perimentaţi artilerişti ruşi ar fi putut spune: „Asta nu 
mai e bătălie, asta-i omucidere !...“ Şi totuși, toți stä- 
teau pe locurile lor și își vedeau de treabă pe lîngă 
tunuri. 

Numai în cămăşi, ude de sudoare şi negre de fum, 
-în pantaloni largi de doc, cu  beretele împinse pe 
ceafă, sau chiar fără ele, cu cravatele negre reglemen- 
tare, sau fără ele, ca să nu stringă gîtul, scuturîn- 
du-și şi ștergîndu-şi mereu sudoarea de pe frunte ca 
să nu-i usture ochii, matrozii acționau, cerînd tot- 
odată ceea ce le trebuia soldaţilor trimiși în ajutor, 
dar nu cu vorbe, ci cu gesturi viguroase şi cu mișcări 
din bărbie. 

Dim cînd în cînd soldații auzeau mirîitul de încu- 
rajare al matrozilor : 

— Ce? E dată ?... Nu vă fie frică, fraților ! 

Și deodată, matrozul zbura în aer, sau era arun- 
cat departe înlături, fluturîndu-și ca într-o licărire 
pantalonii largi de doc, iar soldatul — ucenicul lui — 
îi lua imediat locul. Moartea nu înspăimînta pe ni- 
meni, căci în jur nu era o palmă de pămînt unde să 
nu fie moarte. 

Nici oamenii înșiși nu băgau de seamă cum treceau 
de hotarul peste care nu pătrundea, nu putea să pă- 
trundă frica, căci acolo se păstrează numai conștiința 
unei misiuni comune, care nu poate fi amînată cu nici 
un chip și se pierde uneori pentru mult timp impre- 
sia că viața îţi este primejduită. 

Și care era această primejdie ? Gindul neînsemnat 
că puteai să-ţi pierzi o mînă sau un picior, că în piept 

sau în pintece putea să ţi se înfigă o schijă care avea 
să-ți pricinuiască multe suferinţe ? Acolo, nici măcar 
gîndul acesta n-avea cum să se mască: în ziua aceea 
aproape că nici nu erau răniţi pe bastioane, ci numai 
uciși pe loc, rupți în bucăţi... 

Pentru prima: dată în tot timpul asediului, francezii 
traseră în acest bombardament salve din baterii de 
mortiere cu proiectile de șapte puduri, şi efectul aces- 
tor salve era atît de puternic, încît înfățișarea exteri- 
oară a fortificaţiei se schimba cu totul în cîteva mi- 
nute, aşa că nici cel care o comanda n-o mai putea 
recunoaşte. ' 

Rănirea lui Totleben şi moartea lui Nahimov împie- 
dicase ca Partea Korabelnaia să fie fortificată, aşa 
cum voise să o facă cel dintîi: în loc de o sută două- 
zeci de tunuri noi, de mare calibru, fuseseră instalate 
mumai patruzeci. Din această cauză, bateriile de pe 
bastionul doi și de pe colina Malahov nu putură să 
susțină lupta cu bateriile francezilor. Pe la amiază, 
o bombă de șapte puduri aruncă în aer o magazie de 
pulbere de pe bastionul doi, iar alte două bombe ase- 
mănătoare străbătură acoperișurile a două depozite 
de bombe de pe Malahov, și explozia propriilor pro- 
iectile produse distrugeri imense. Către seară, amîn- 
două aceste bastioane tăcură. 

Toată ziua aceea ghiulele, grenade și bombe, zbu- 
rară în cîrduri dese şi lacome pînă în oraş, căzînd 
acolo unde mai înainte nu fuseseră văzute. Către sfîr- 
şitul zilei, străzile şi pieţele fură complet acoperite de 
fonta risipită cu dărnicie, devenind impracticabile, nu 
numai pentru vehicule, ci şi pentru pietoni, din pri- 
cina pilniilor uriașe. Casele, care în ajun se vedeau 
încă neatinse, erau acum numai dărimături, iar cru- 
cile de pe biserici și de pe clopotniţe fuseseră doborite. 

Către dimineața acelei zile, rămăseseră puţini lo- 
cuitori în Sevastopol, dar şi aceștia — îndată ce în- 
cepu bombardamentul — fugiră ca să-și salveze viaţa, 
parte în cazărmile  Nikolaevskie, parte — cei mai 
mulți — pe Partea de Nord, unde erau transportați 
de luntraşi, foştii matrozi. 

Bătrînii aceștia, dintre care unii luaseră parte la 

bătălia de la Navarin, priveau cu liniște canonada. 
Dacă această linişte era un eroism din partea lor, sau 
nu, la asta nici nu se gindeau — transporturile pe 
care le făceau le aducea un cîştig și nu le trebuia ni- 
mic mai mult. Cînd zăreau însă peşti zăcînd cu burta 
în sus în mijlocul golfului, ei clătinau cu mîhnire din 
capetele cărunte şi spuneau celor pe care îi trans- 
portau : 

— Aţi văzut ce fac nemernicii 2? Cît pește prăpă- 
desc degeaba cu bombele lor! 

Toţi erau nu numai luntrași, ci și pescari, iar în 
ziua aceea ca în oricare alta, în fiecare luntre se gä- 
sea o legătură de undițe, o plasă şi o găleată mică 
cu barbunii prinşi în revărsatul zorilor. 

Două bastioane de pe Korabelnaia se întreceau to- 
tuși înverşunat cu asediatorii, în ziua aceea care vuia 
măpraznic : era bastionul unu, care-i uimi pe francezi. 
şi bastionul trei, care repurtă o victorie categorică 
asupra englezilor. 

Că eforturile întregii Anglii erau îndreptate nu- 
mai spre cucerirea bastionului trei, aceasta nu mai 
părea o noutate pentru bastion, ca în primul bombar- 
dament din octombrie. Duşmanul fusese demult stu- 
diat şi oamenii se 'obișnuiseră cu el. Dacă pe bastion 
nu mai era ca atunci, în octombrie, bravul căpitan- 
locotenent Evgheni Lesli, era în schimb ştabs-căpi- 
tanul de artilerie Dmitri Hlaponin, care — stînd la 
bateria sa — îşi amintea cum spunea cîndva Lesli: 
„Aveţi răbdare, domnilor englezi, o să vă scărmănăm 
noi buclele voastre roşcate 1...“ 

Și într-adevăr, îi scărmănară în ziua aceea. 

Încă de pe la ora şapte, fu aruncată în aer la en- 
glezi o mare magazie de pulbere. 

Văzînd acest lucru, cei de pe bastion şi din bate- 
riile Budişcev, Nikanov și Perekomski începură să 
strige „ura“ înflăcăraţi și nu trecu mici o jumătate de 
ceas, că aruncară în aer o altă magazie... 

Pînă spre seară, la englezi fură aruncate în aer 
cinci magazii și aproape jumătate din baterii fură 
lovite. 

Bineînțeles, bastionul avu și el mult de suferit în 
luptă, mai ales unghiul lui exterior, dar era ceva obiş- 
nuit ca acesta să se dărîme pînă în temelii la fiecare 
bombardament puternic, iar dimineaţa să renască ia- 
răşi. 

Pe bastionul trei, şedea în adăposturi regimentul 
Ohotsk, care se pregătise să-și serbeze ziua regimen- 
tului, nu mai puţin fastuos de cum; serbase la 1 mai 
o jumătate de an de grele încercări la Sevastopol. 
Sărbătoarea regimentului Ohotsk — „Schimbarea la 
față“ — cădea în ziua de şase, iar în ziua de cinci 
începu canonada, o sărbătoare cu totul de altă na- 
tură — sărbătoarea morții și a distrugerii. Oricum, 
însă, era: o zi deosebită de celelalte, fiindcă toate for- 
tele omeneşti se încordau la maximum. 

Din pricina exploziilor magaziilor la englezi, totul 
pe bastion se zguduise de cinci ori, ca la un cutre- 
mur. Ca să i se păstreze numele, bateria Budișcev 
era comandată acum de fratele întemeietorului ei, lo- 
cotenentul Budişcev, tot atît de scund, cu umerii 
aduşi şi de șugubăț. Proiectilele mari explozive se 
dădeau cu număr, cîte nouă bucăţi, dar locotenentul 
— stînd lîngă un tun care trăgea cu asemenea pro- 
iectile — se înflăcărase, ceea ce era caracteristic și 
răposatului său frate. 

— Cîte proiectile aţi tras cu ăsta? — întrebă el. 

— Apoi, toate nouă, — i se răspunse. 

— Fi, drace, mai dă-i drumul la unul, pe răspun- 
derea mea, ca să fie socoteala rotundă! — ordonă 
Budișcev, dînd energic din mînă, iar proiectilul ne- 
reglementar porni şi tocmai el aruncă în aer cea mai 
mare dintre magaziile de pulbere ale englezilor. 

Bateria de cîmp pe care o comanda Hlaponin se 
afla în rezervă, dar el ştia: că va trebui s-o împingă 
cu cea mai mare grabă spre linia întîia, pentru res- 
pingerea asaltului. Asaltul era aşteptat în zorii zilei 
următoare, întrucît se credea că intrase în obiceiul 
aliaților următorul fel de a acţiona ; să susţină o ca- 

nomadă turbată timp de douăzeci și patru de ore, iar 
apoi să pornească la asalt. 

Dmitri Dmitrievici avusese timp să se deprindă din 
nou cu viaţa de mai înainte, încă de pe înălțimile In- 
kerman. Cînd fusese mutat pe bastionul trei, era o pe- 
rioadă de relativă acalmie, așa că nimerind iarăși 
acolo unde suferise contuzia la cap, în octombrie, i se 
părea — cu o foarte mare întrerupere, ce-i drept — 
că „stătea mereu de strajă Sevastopolului acolo unde 
începuse. 

Pe bastion nu mai era nici un ofiţer dintre cei pe 
care-i ţinea minte și chiar bastionul îşi schimbase în- 
fățișarea, fiind aproape de nerecunoscut, dar în ace- 
laşi timp, în Hlaponin, se împleteau strîns imaginile 
de odinioară cu ceea ce vedea și auzea acum. 

Matrozii erau mult mai puţini decît atunci, cu nouă 
luni în urmă, dar în schimb, fiecare dintre ei ieșea 
mult mai mult în reliet în mulțimea soldaţilor, iar 
felul de serviciu marimărese pe care îl introduseră 
matrozii şi aici, pe uscat, rămăsese acelaşi. Comen- 
zile marinăreşti nu fuseseră uitate, iar soldaţii puși la 
tumuri se străduiau din răsputeri să imite toate miş- 
cările matrozilor. 

Nimeni nu putea să explice lui Hlaponin, cine şi 
cînd numise bastionul trei „cinstitul“, dar îi plăcea 
foarte mult acest nume, îndeosebi cînd auzea chiar în 
bateria lui pe soldaţi spunînd între ei : 

— Păi ştiţi voi, măi fraţilor, pe ce baxtion aţi ni- 
merit? Baxtionul ăsta se numește „cinstitul“, aşa că 
să nu-l faceţi de ruşine! 

Încă din anii cînd era cadet, Hlaponin se obișnuise 
cu expresia „cinstea regimentului“ şi ar fi înţeles 
foarte bine și expresia „cinstea bastionului“. Cînd 
auzi, însă, că dintre toate bastioanele Sevastopolului 
numai bastionul trei — cine ştie din ce pricină — că- 
pătase chiar și printre soldaţi numele de „cinstit“, 
el fu cuprins de mîndrie și de bucurie totodată, căci 
socotea acest bastion al său. 

Dacă pe bastionul Kornilov, învecinat cu el, stătuse 
cîteva săptămîni sora de caritate Praskovia Iva- 
novna — la moartea căreia se întîmplase ca Hlapo- 

nin să fie martor — pe bastionul trei locuia o fe- 
meie cu totul meîniricată, nevasta de matroz Dunka, 
poreclită „„Roșcata“. 

Dunka nu se pricepea să facă pansamente, ea era 
spălătoreasa bastionului. Dunka nu venise din altă 
parte ca Praskovia Ivanovna, ci era din partea locu- 
lui : bojdeuca ei, pe jumătate o peșteră, se afla chiar 
acolo pe bastion, după bateria Budişcev. 

Bărbatul ei, care era matroz, fusese ucis încă în 
octombrie, iar după o lună îşi îngropase şi doi copi- 
lași, loviți de schijele unei bombe. Rămasă văduvă, 
ea nu plecase nicăieri din bojdeuca «ei, nici chiar cînd 
primise ordin să plece. Pînă la urmă, fu lăsată în 
pace. 

Faţa ei cu pomeţii ieşiţi în afară, cu nasul câm, bă- 
tută de vint — care nici înainte, desigur, nu arăta 
siioasă — acum, după toate pierderile pe care le în- 
durase, devenise vădit  sfidătoare faţă de bombele, 
ghiulelele și gloanţele carabinelor inamice. Cum însă 
bombele, ghiulelele și gloanţele — mai rare sau mai 
dese — zburau mereu asupra bastionului trei, capul 
roşcat, mai adesea descoperit decît legat cu basma, 
stătea de obicei drept pe gitul ei împodobit cu un și- 
Tag de mărgele de sticlă, iar ochii mari şi cenușii 
aveau o privire de comandant. 

De spălatul rufelor ofiţerilor aveau grijă ordonan- 
tele; Dunka Roşcata spăla rufăria matrozilor — care 
stăteau în permanenţă lîngă tunuri — și o ducea la 
clătit cu cobilița, în golf, pe Peresîp. Pentru uscat, îşi 
trăsese frînghii lîngă bojdeucă. 

Cîteodată, gloanțele, alteori schijele, rupeau frîn- 
ghiile şi Dunka ocăra cumplit, în timp ce își punea 
în rânduială gospodăria. Cînd era noroi, se întîmpla 
ca să cadă cîte o ghiulea, ori să explodeze vreo bombă 
pe aproape, şi toate rufele întinse pe frînghii erau 
stropite cu noroi. Atunci, pe Dunka o apucau toate nä- 
bădăile, iar sudălmile ei atingeau culmea. 

Atunci, însă, cînd rufele nu erau primejduite de 
bombardament, pentru motivul că fuseseră strînse 
sau împărţite posesorilor, şi bombele cădeau în apro- 
piere de bojdeuca ei, Dunka rîdea cu hohote de cava- 

lerii ei, de soldaţi, care fugeau repede de lingă ea 
spre traverse !) și spre adăposturi ca să se ferească 
de bombardament. Cu mîinile proptite în șoldurile-i 
rotunde și cu capul roșcat dat pe spate, ea rîdea cu 
hohote, în timp ce proiectilele explodau prin apropiere. 

Un dispreţ total pentru moarte şi o îndărătnicie fe- 
meiască în acest dispreţ, iată ce o ţinea în viaţă pe 
Dunka, iar moartea o ocolea chiar și atunci când clá- 
tea rufele pe Peresîp, sub gloanţele de carabină. 

Bojdeuca ei îşi consfinţise și ea dreptul la viaţă cu 
orice preţ şi stătea neatinsă, fără să-i pese de nici un 
bombardament. 

Aşezat temeinic pe bastionul trei, matrozul-cvartir- 
meister 2) Piotr Koşka era un musafir destul de des 
în această bojdeucă, căci la roşcata Dunka se găsea 
votcă, iar ei amindoi se potriveau la fire. 

După rana uşoară de baionetă, pe care Koșka o că- 
pătase încă iarna trecută, în cursul uneia din in- 
cursiunile executate sub comanda locotenentului Bi- 
riulev, el nu mai fusese rănit şi nici contuzionat. Pe 
nava „lagudiil“, pe care fusese mutat din ordinul lui 
Nahimov, nu rămăsese mult și, reîntors pe bastion, se 
cerea şi mergea aproape în fiecare noapte în in- 
cursiuni, cu care ocazie captura arme de la englezi şi 
le vindea ofițerilor, așa că avea bani destui. 

În iulie, îndată ce Hlaponin se stabilise cu bateria 
sa pe bastionul trei, voi să-l vadă pe viteazul acesta 
despre care circulau o mulțime de poveşti chiar și la 
Moscova; în ,,Moskovskie vedomosti“ se relatase 
chiar un caz când un hoț întreprinzător — făcînd rost 
de o uniformă de matroz, dîndu-se drept Koşka şi spu- 
nînd că fusese rănit şi trimis la Moscova într-un spi- 
tal pentru vindecare — jefuise locuința unui cetăţean, 
credul, deşi ocupa o situaţie înaltă, care mai invi- 
tase și musafiri de dragul „eroului de la Sevastopol“. 

De Hlaponin se apropie cu pas cadenţat un matroz 
cu tunică neagră şi pantaloni albi, cu galoane de 


i 4 eresament făcut penlru apărare împolriva focului din flanc. (N. 
rad. 
2) Cel mai mic grad de subofiter în marina rusă. (N. trad.) 

subofițer, cu sifliia la piept şi cu crucea „Sf. Gheor- 
ghe“ la butonieră şi spuse, lovindu-şi tocurile : 

— Să trăiţi, blagorodnicia voastră ! 

Era tuciuriu de tot — ars şi înnegrit de fumul tu- 
nurilor — uscățiv, cu umerii obrajilor ieşiţi, cu nas 
viguros şi cu umeri voiniceşti. Privea atent, stînd în 
așteptare, căci nu ştia de ce fusese chemat la noul 
comandant :de baterie, pe bastion. 

— Bună ziua, Koșka! — îi spuse zimbind Hla- 
ponin. 

— Să trăiţi, blagorodnicia voastră! — răspunse 
räspicat Koşka, ducînd mîna la beretä. 

— Din ce gubernie eşti de fel? 

— Din gubernia Podolskaia, județul Gaisin, satul 
Zameatinţi, blagorodnicia voastră, — dădu Koşka re- 
pede răspunsul obişnuit, fără să se dumirească încă 
dacă o să fie ceva de capul ofițerului ăstuia, sau o 
să se aleagă numai cu vorbe de la el, după cum 
se mai întîmplase şi cu alți ofițeri, îndeosebi dintre 
cei veniţi din altă parte. 

— Am auzit vorbindu-se despre tine la Moscova, 
că ai fi luat singur patru englezi prizonieri, — în- 
cepu Hlaponin zîimbind, ca să înceapă cu ceva. 

— Patru dintr-o dată, asta nu s-a întîmplat, bla- 
gorodnicia voastră, — răspunse Koşka dînd pe ne- 
aşteptate din cap în semn că nu. — Cite unul, însă, 
asta da... Mi se pare că i-am adus de vreo șapte ori! 

— E greu ca unul singur să ia patru deodată, de- 
sigur, — conveni Hlaponin. 

— Doar nici englezii ăștia nu sînt oi, blagorod- 
nicia voastră... Tu îi tragi la tine, iar ei te tîrîie din- 
colo... Şi printre ei se găsesc destui din ăia zdraveni, 
— spuse Koşka foarte serios, înădindu-se la vorbă. 
— O dată m-am încăierat cu unul din ăsta în tran- 
șeul lor și nu l-am putut da gâta decît mușcîndu-i 
degetul ! A început atunci să-și facă cruce în felul 
nostru şi să îndruge pe limba lui: „Creștin, creştin... 
Rus bona, rus bona!...* Adică „Nu mă omorî de- 
geaba, mai bine ia-mă prizonier“... Eh, şi l-am luat! 
Ba încă ce-a mai întins-o la fugă spre noi, de cum 
au început ai lor să tragă după noi din tranșeuri!,., 

Am luat atunci două carabine, pe-a lui şi încă pe-a 
unuia... Pe amîndouă le-am vîndut apoi domnilor ofi- 
teri.. Poate ordonaţi să fac rost de una și pentru 
dumneavoastră, blagorodnicia voastră ? 

— Ce? O carabină englezească.? Bine, frățioare, 
fă rost! — spuse Hlaponin şi-l bătu pe umăr. 

— Am înţeles, fac rost, blagorodnicia voastră ! 

Cu asta, convorbirea cu Koşka se termină spre 
multumirea amîndurora, iar peste vreo două zile Hla- 
ponin avea o carabină, 

Ziua întîia a celui de al cincilea bombardament al 
Sevastopolului fu o zi proastă şi pentru Dunka cea 
roșcată și pentru matrozul Koșka. O ghiulea mare 
fărîmă bojdeuca Dunkăi, care plecase de dimineață 
pe Peresîp, la clătitul rufelor, iar lui Koșka i se în- 
fipse o sfărimătură de scîndură în picior. Rana 
aceasta, ce-i drept, fu socotită uşoară la postul de 
prim-ajutor, totuşi viteazul care părea invulnerabil 
fu scos din luptă pentru prima dată, în tot cursul 
asediului. 


3 
La catedrala sf. Mihail — în care se cununase 
Varia — şi care avea atunci trei spărturi în cupolă, 


se păstrau aproape o sută de puduri de lumînări de 
ceară. O bombă de cinci puduri nimeri exact în 'cu- 
polă, o dărîmă şi, răzbind pînă la depozitul de lu- 
mînări, explodă acolo. Lumînările zburară vijelios 
prin toate crăpăturile din pereți și prin cupolă, i 
mai tîrziu oamenii le găseau pretutindeni în jur, 
pînă și pe acoperișurile caselor îndepărtate. 

Pe strada Ekaterininskaia, bombele și ghiulelele 
băteau acum în lung, căci fuseseră instalate noi! ba- 
terii franțuzeşti. Aproape acelaşi lucru se petreceași 
pe Morskaia, unde, încă nu demult, unităţile de re- 
zervă ale infanteriei se înghesuiau pe lingă case, 
unde mâncau şi se odihneau. 

Numai o mică piațetă din fața cheiului Graiskaia, 
și mai departe piaţa de lîngă uriașa clădire a cazăr- 

milor Nikolaevskie, de lingă fortul cu acelaşi nume, 
mai rămîneau în afara tirului. 

În iunie şi în iulie, cînd focul de artilerie se des- 
fășura obişnuit, soldaţii care stăteau în adăposturi pe 
bastioane se întreceau în găsirea unor porecle ṣu- 
gubeţe pentru bombele inamicului, pentru înlocuirea 
acelora cane se răspîndisără încă la începutul ase- 
diului şi avuseseră timpul să-și piardă farmecul. Ast- 
fel, despre bombele de două puduri, care datorită 
inelelor Mor scoteau un șuierat aparte şi un vijiit 
greoi, soldaţii spuneau pe jumătate dispreţuitor: 
„Trece poșta moldovenească !“, iar bombelor de cinci 
puduri li se dăduse — fără vreun motiv oarecare 
— porecla lungă şi complicată, care se rostea, de- 
altfel, foarte repede. : „Te văd, te văd, păzea cu toți!“ 
şi toţi fugeau care încotro îndată ce zăreau acest 
monstru. 

Bombele de șapte puduri m-apucaseră să fie bote- 
zate în mici un fel — nefiind timp — în schimb, „bo- 
tezau“ ele bastioanele şi bateriile ruseşti și o făceau 
atît de temeinic, încît în seara zilei de 5 august, Gor- 
ceakav scria țarului în baza rapoartelor primite : 

„Uriaşul bombardament ne va duce, probabil, la 
necesitatea de a evacua în curînd oraşul. Nădăj- 
duiesc că nu vom ajunge la această măsură extremă 
pînă la termimarea podului peste golf, dar majesta- 
tea voastră imperială trebuie să fie gata pentru orice. 
Situaţia este încordată la maximum. Armata majes- 
tății voastre şi eu am făcut tot ce s-a putut și nu ştiu 
dacă ni se poate aduce vreo imputare, dar perma- 
nenta superioritate numerică a inamicului şi mijloa- 
cele nemaipomenite, de tot felul, de care dispune, nu 
puteau să nu atragă după ele o superioritate defini- 
tivă în folosul aliaţilor. Se vede că aceasta este voia 
domnului. Trebuie să me supunem ei cu abnegația 
proprie poporului rus al majestăţii voastre şi să con- 
tinuăm să ne facem datoria, orice întorsătură ar lua 
lucrurile.“ 

Garnizoana Sevastopolului „continua să-și facă 
datoria“, deşi în prima zi a bombardamentului pier- 
duse o mie de oameni, dintre care mai mulţi uciși 

decît răniți ; pierderile inamicului priveau numai pe 
servanții de artilerie şi de aceea erau de trei ori mai 
mici. 

Spre sfîrşitul zilei de 5 august, Gorceakov era încă 
deprimat din cauza insuccesulut bătăliei pe care o 
dăduse în ajun pe rîul Cionnaia, întrucît vedea la 
ce fel de rezultate dusese acest insucces. El se temuse 
și voise să împiedice, sau să amâne cel de al cincilea 
bombardament, dar acesta se dezlănţuise în ziua fi- 
xată dinainte, iar efectele lui pe Malahov — în inima 
apărării — erau zguduitoare. 

La vestea. că ofensiva trupelor de cîmp nu reușise, 
garnizoana Sevastopolului rămăsese uluită — totuși 
nu în măsura în care fusese năucit comandantul su- 
prem — şi odată cu lăsarea întunericului, pe Mala- 
hov, ca și pe celelalte bastioane și baterii, începu să 
clocotească munca obișnuită. 

Pe măsură ce asediul înainta, eforturile inamicu- 
lui tindeau să sporească posibilităţile proprii şi să 
le 'restrîngă pe cele ale asediaţilor. 

Mai înainte, cînd asediatorii aveau morlicre puţine, 
întunericul nopții era salvator. Acum, el nu mai fe- 
rea pe lucrători de pierderi mari : tirul direct încetase 
și bubuia numai cel indirect cu o forță, poate, chiar 
mai mare decît în timpul zilei. Şi era de ajuns o sin- 
gură bombă de șapte puduri ca să facă praf şi pulbere 
o traversă făcută din saci cu pămînt, lată de patru 
metri şi lungă de șapte. Asemenea bombe cădeau pe 
alocuri cîte douăzeci, chiar cîte treizeci de bucăţi de- 
odată, pe un spaţiu redus. 

Laolaltă cu sacii, cu faşinele și cu gabioanele, bom- 
bele zvîrleau în toate părțile și pe soldaţii care lu- 
crau, dar soseau echipe noi şi, poticnindu-se mereu de 
cadavre, de saci şi de sfărîmăturile faşinelor, sau prä- 
bușindu-se în pîlnii şi căţărîndu-se din ele cu înjură- 
turi, noii soldați începeau lucrările de la capăt. 

Lucrul acesta se cunoştea, desigur, dincolo la ina- 
mic, unde se desfăşura o muncă asemănătoare la ba- 
teriile răvăşite în timpul zilei de focul tunurilor ru- 
seşti, şi de acolo zburau bombe mu numai asupra for- 

tificaţiilor, dar şi asupra tuturor căilor de acces spre 
ele. 

În lunile lungi ale asediului, inamicul studiase 
foarte bine toate drumurile care duceau la bastioane 
și pe care veneau echipele de lucrători şi se aduceau 
tunuri în locul celor lovite, proiectile, scînduri pentru 
platforme, gabioane și alte materiale necesare lucră- 
rilor. 

Tirul deschis asupra acestor drumuri, odată cu lă- 
sarea întunericului, era un foc de baraj, care încingea 
bastioanele, iar trăgătorii din tranșeele apropiate dez- 
lănţuiau în ajutorul lui un foc extrem de viu, astfel 
încît gloanțele zburau într-un roi neîntrerupt, vuind 
în întuneric prelung. 

Părea că nimic nu se putea face sub un foc ca 
acesta, dar totul se făcea cum era rînduit să se facă. 

O bombă care lovea un furgon cu pulbere, prefă- 
cea în bucățele şi caii și pe bravii furgonari, dar în- 
dată pe urma celui distrus venea un alt furgon cu 
cea mai mare viteză posibilă prin întuneric și pe un 
drum cu totul blocat, împotmolindu-se la tot pasul, 
ba pata-gata să se răstoarne, ba afundîndu-se cu ro- 
țile în gropi. Dacă se întîmpla să cadă vreun cal, lo- 
vit de gloanţe, furgonarul tăia șleaurile şi-şi făcea 
drum pînă la bastion mumai cu caii rămaşi. Caii de 
la furgoane erau slabi şi uscățivi din pricina alergă- 
turii neîntrerupte, dar tot atît de rezistenți ca și con- 
ducătorii lor, tot atit de indiferenți faţă de orice pri- 
mejdie de moarte. 

Comandantul bastionului doi, distrus cu totul — că- 
pitanul-locotenent Ilinski — văzînd puternicul bom- 
bardament asupra bastionului, se gîndi să oprească 
în drum batalionul din regimentul Zamosţski, care 
venea pentru lucrările de noapte. 

Il opri lîngă gîtul bastionului, explicînd comandan- 
tului lui cauza acestei opriri. Comandantul batationu- 
lui fu de acord că ar fi mai bine să aştepte pînă cînd 
se va potoli tirul, dar tirul nu se potoli, cu toate că 
batalionul stătu fără treabă mai mult de o oră, sufe- 
rind pierderi şi acolo. 

Soldaţii începură să murmure : 

— Ce-i asta? N-o fi cumva trădare? Dacă trebuie 
să mergem să lucrăm, atunci de ce să stăm degeaba ? 
Aşa, o să treacă toată noaptea, iar dimineaţa „el“ o 
să me vadă şi o să dea năvală. Atunci, s-a sfîrşit! 

Murmurul ajunse pînă la comandantul batalionu- 
lui şi acesta comandă „înainte marş“. 

Iinski fu uimit cînd soldaţii din regimentul Za- 
mosţski apărură pe neașteptate și începură să lucreze 
ca de obicei, cu lopeţile şi cu tîrnăcoapele, dar fu de 
acord că mu se putea aştepta pînă cînd intensitatea 
focului avea să scadă... 


4 


La ora cinci dimineaţa, francezii şi englezii înce- 
pură să tragă din tunurile cu traiectorie întinsă, deși 
mortierele lor nu tăceau deloc : aveau destulă rezervă 
de proiectile. Pe bastioane şi în bateriile de pe Kora- 
belnaia, nu fusese timp să se înlocuiască toate tunu- 
rile lovite şi nici să se refacă peste noapte toate mer- 
loanele şi ambrazurile. 

Pe la opt dimineaţa, unele din bateriile rusești fură 
nevoite să-şi înceteze cu totul focul, iar altele să-l slă- 
bească mult. 

S-ar fi părut că existau destule motive pentru ca 
Osten-Sacken, comandantul garnizoanei, să se gîn- 
dească serios la soarta Sevastopolului, dar în ziua 
aceea el era preocupat cu totul de altceva. 

Cele o sută de puduri de lumînări, care zburaseră 
atît de misterios, dar şi de solemn totodată, prin 
toate spărturile şi ferestrele. catedralei sf. Mihail, îl 
convinseseră că se terminase cu această casă de ru- 
găciuni şi că toate „relicvele“ care mai rămăseseră 
în ea trebuiau duse în fortul Nikolaevski, deocamdată 
ferit de bombardament. 

În clădirea aceasta enormă, cu bolți groase de pia- 
trä, se mutase cu încetişorul toată administrația ora- 
șului, iar comandantul tuturor fortificațiilor de pe 
Partea Orăşenească, Semiakin — care numise această 
clădire „depoul generalilor“ — avusese dreptate: că- 

tre începutul celui de al cincilea bombardament, în 
acest ultim refugiu se strinseseră aproape cincispre- 
zece generali şi amirali. 

Aci se instalaseră şi comandamentul jandarmeriei 
și poliția și tot aci fusese mutat și spitalul de cam- 
panie din oraș, care se afla acum sub conducerea lui 
Hubbenet. Medicii şi surorile de caritate ocupau la 
etaj un șir de locuinţe cu tavanele înclinate și cu fe- 
restruici mici ca nişte spiraiuri de vapoare. În cori- 
doarele nesfîrșite de la parter, se adăposteau unitățile 
de rezervă. Tot la parter se aflau și prăvăliile negus- 
torilor, în care găseai toate cele necesare pentru nu- 
meroasa populaţie a acestei clădiri, lungă de o jumă- 
tate de kilometru. Erau aici şi băcănii și prăvălii cu 
articole de manufactură, dar mai mare decît orice, de- 
sigur, era cererea de băuturi „tari“: se lăcea dever 
bun cu porter, cu ale!) şi chiar cu șampania verita- 
bilă a văduvei Cliquot, cu toate că era scumpă. 

Între altele, acolo se aduceau şi stridii, care se vin- 
deau restaurantului cu treizeci de copeici suta ; deși 
se vorbea adesea că stridiile sînt otrăvitoare, căci se 
otrăveau ele însele cu cocleala care se spunea că s-ar 
fi depus în golf, de la căptuşeala de aramă a navelor 
scufundate, totuşi ele erau consumate foarte mult. 

In cazărmile Nikolaevskie se amenajase o capelă 
destul de mare, împodobită în tot felul, prin străda- 
nia lui Sacken. La capela aceasta fuseseră detaşaţi — 
pentru a putea să primească întreţinerea de la stat — 
un mare număr de preoți de la bisericile din Sevas- 
topol, care fuseseră închise, precum și o mulțime de 
călugări de la metocul din oraș. Și iată acum, în a 
doua zi de bombardament înverșunat, fiind tocmai 
sărbătoarea schimbării la față, se hotărise ca îna- 
inte de liturghia cea mare să se transporte la capela 
fortwlui antimisul, prapurele, icoanele, vasele şi alte 
obiecte bisericeşti. 

Canonada bubuia şi proiectile mari explodau pretu- 
tindeni, iar orașul ardea în cîteva părți, în timp ce 


1) Bere englezească (în l. engleză). (N. trad.) 

prin piața Nikolaevskaia se mișca solemn, însoţită 
de cîntări potrivite momentului, o procesiune avînd 
în frunte o jumătate de duzină de preoți în odăjdii 
aurite, plutonieri-majori purtind prapurele şi, în sffr- 
şit, însuşi comandantul garnizoanei împreună cu prin- 
țul Vasilcikov. şi cu aghiotanții... 

Nu este nevoie să mai vorbim de extazul care lu- 
mina chipul lui Sacken în timpul acestei ceremonii, 
la care însă nu avu prilejul să asiste pînă la capăt. 
In timpul acesta, o bombă, deşi nu dintre cele mari, 
pătrunse prin fereastra uneia dintre prăvălii și vuie- 
tul exploziei umplu toate coridoarele și gangurile 
clădirii, iar un cazac-planton se prezentă cu rapor- 
tul că în oraş a sosit comandantul suprem, care s-a 
îndreptat spre fortificațiile Korabelnaiei. 

Aceste două întimplări neaşteptate fură destul de 
suficiente, firește, pentru a întrerupe extazul evlavios 
în care căzuse Sacken, făcându-l să iasă din capelă. 

Bomba care intrase pe fereastra prăvăliei stinnise 
o mare panică, dat fiind că pînă atunci toți credeau 
în deplina invulnerabilitate a fortului. Cu ocazia sluj- 
bei, prăvălia fusese închisă, aşa că nimeni nu pățise 
nimic, iar explozia prefăcu într-un morman de dări- 
mături toată băcănia şi galanteria aflată în prăvălie, 
lăsînd în chip capricios neatins doar un borcan cu 
dulceaţă de smeură. Sosirea lui Gorceakov, însă, îl 
obliga pe Sacken să iasă în întimpinarea lui. 

Gorceakov plecase de pe înălțimile sale și trecuse 
rada, pentru că din ceas în ceas se aștepta la asalt, 
iar cînd înainte de amiază bombardamentul slăbi, el 
se încăpăţină să creadă că se apropie clipa fatală și 
că atacul poate surveni dintr-un moment în altul. 

Gorceakov era neliniștit şi din pricina lucrărilor 
pentru construirea podului de care erau legate toate 
planurile lui pentru evacuarea garnizoanei din Se- 
vastopol. El îl zorea și-l sîcîia pe Buchmeyer în fel 
și chip, cum numai el ştia să sîciie. In afară de 
aceasta, știa de sărbătorirea pusă la cale la regimen- 
tul Ohotsk, care stătea pe Korabelnaia, și dorea să 
felicite regimentul în caz cînd temerile cu privire ta 
asalt nu se vor adeveri. 


550 


Bineînţeles, împreună cu el apărură pe Korabel- 
naia Kotzebue, Buturlin, Uşakov și alte persoane din 
suita lui, precum și aghiotanți şi cazaci de escortă, 
care formau un întreg detaşament. Dealtfel, nu erau 
expuşi unei primejdii mari, întrucât era o oră de 
acalmie. 

Mai era încă un motiv care îl făcea pe Gorceakov 
să se aprindă deodată de dorința de a apărea pe bas- 
tioane. În ajun, luînd cina în mijlocul ofițerilor din 
statul său major, auzise — pentru a cîta oară — că 
Menșşikov mu vizita bastioanele. Ascultase şi unele 
înțepături, precum că prealuminatul „îşi păzea vădit 
viaţa, atît de necesară peniru binele ţării“. 

După aceasta, pregătindu-se de culcare, Gorcea- 
kov îşi spunea cu îndărătnicie : „„Menșikov nu vizita 
bastioanele, fiindu-i frică, deci, de schilodire şi de 
moarte... Eu, însă, am dovedit .de atitea ori tuturor 
că nu mă tem nici de una mici de alta. O voi dovedi 
şi acum, voi dovedi neapărat că nu semăn deloc cu 
Menșikov şi chiar miine au să mă vadă toți pe Ma- 
lahov !“ 

Nu putu să adoarmă multă vreme, năzărindu-i-se 
că dacă se va duce în oraș, are să fie neapărat ucis 
de o ghiulea, sau de o schijă de grenadă, întocmai 
cum fuseseră ucişi generalii Read şi Vrevski. Situa- 
ţia extrem de grea în care se afla, în calitate de co- 
mandant suprem, nu-i prevestea nimic bun, nici cel 
“mai mic succes, iar viitorul — după evacuarea Se- 
vastopolului — îi apărea și mai sumbru. 

Fratele lui, Piotr Dmitrievici, care comanda corpul 
şase, aflat pe dealurile Mackenzie, îl plictisise venind 
mai în fiecare zi cu ştirea că francezii se pregătesc 
să-i încercuiască corpul de armată. 

— E-e, ştii ce, dragul meu ? — îi spuse supărat, în 
sfîrşit, fratele mai mic celui mai mare. Azi se pre- 
gătesc, miine se pregătesc, asta înseamnă că pînă 
la urmă o să trebuiască să te pregăteşti și tu! 

— Pentru ce să mă pregătesc ? — spuse Piotr, ne- 
pricepînd ce vrea să spună fratele său, 

— Pentru demisie, iată pentru ce trebuie să te pre- 
gătești ! — îi răspunse Mihail. 

Și, curînd după aceea, bătrinul Piotr Dmitrievici 
îşi dădu într-adevăr demisia. 

Acum, însă, începuse să i se năzărească şi lui Mi- 
hail Dimitrievici că francezii caută să-l încercuiască, 
sau poate îl și încercuiesc, şi îndată ce se va isprăvi 
cu Sevastopolul îi vor nimici şi toate trupele de cîmp. 

Cea mai onorabilă ieşire din această situaţie ex- 
trem de grea în care se găsea, i se părea că este să 
moară vitejeşte la postul de luptă, acolo unde căzu- 
seră bravii amirali Kornilov, Istomin şi Nahimov. 

Baronul Vrevski nu-i spusese, firește, că pentru lo- 
cul de comandant suprem fusese demult -propus ge- 
neralul Liders, dar după unele aluzii pe care le fä- 
cuse, Gorceakov îi citise fără greș gîndurile și acum 
îşi zicea: „Eh, dacă-i Liders, Liders să fie... Şi-i 
foarte rău că nu l-au numit aici pe Liders încă în 
februarie, să repare el ceea ce a stricat, ireparabil, 
Menşikov... Las” să cadă Liders în capcana pusă pen- 
tru mine, iar onoarea numelui meu să rămînă nepă- 
tată“. 

Gorceakov ţinea foarte mult la onoarea numelui 
său şi socotea că reproşul pentru înfrîngerea de pe 
rîul Ciornaia trebuia să cadă nu asupra lui personal, 
ci asupra lui Read, a lui Vrevski, asupra celorlalţi 
generali care votaseră pentru ofensivă, sau, în sfîr- 
şit, asupra ministrului de război Dolgorukov. Pe el, 
însă, ţarul îl va absolvi neapărat şi-l va scoate basma 
curată față de orice fel de imputări ale contem- 
poranilor și ale posterităţii, dacă... dacă va şti, sau 
dacă va avea norocul să coboare de pe scenă chiar 
acum, fără să mai aştepte dezastrul care avea să se 
producă dintr-o clipă în alta. 

Se surprindea, învinuindu-l pe Menșşikov, care reu- 
şise să se dea deoparte într-un moment atît de po- 
trivit şi sub un pretext atît de plauzibil ca boala. „Şi- 
ret, şiret — bombănea el — mare şiret 1...“ şi chiar 
se ridică din pat să se roage la icoana maicii domnu- 
lui din Kasperov, pentru a-i dărui un moroc asemă- 
nător aceluia de care avusese parte predecesorul lui, 
căruia îi mergea faima de ateu. 

Într-adevăr, era greu de priceput pentru ce lui 
Menșşikov îi fusese trimis de sus acel noroc — afec- 
țiunea aceea la vezică — când și arhiepiscopul Inno- 
kenti spunea despre «el că-i un ateu înrăit? Tot ast- 
fel vorbea despre el și Osten-Sacken... 

Lucrul cel mai grav i se părea lui Gorceakov fap- 
tul că podul peste Rada Mare nu ajunsese nici pînă 
la jumătate, deși el îi pusese la dispoziţia lui Buch- 
meyer toate mijloacele pentru accelerarea lucrăritor. 

Cum avea să se retragă garnizoana Sevastopolului 
în cazul cînd asaltul mu va fi respins ? Cum putea fi 
respins asaltul, dacă şi bastionul doi şi Malahovul 
erau prefăcute în ruine, chiar din prima zi a bom- 
bardamentului ? 

Dacă înainte de bătălia de pe Ciornaia tranșeele 
francezilor se aflau la cincizeci de stinjeni de cen- 
tura colinei Malahov, în cîteva zile ele putuseră să 
se apropie şi mai mult, iar aceasta însemna — vino 
şi ia! 

Nu apărea nici o rază de lumină. Nu mai rămînea 
nici o speranță. Somnul nu-l lua deloc... 

Abia când geana alburie a zorilor se strecură ușor 
prin perdelele trase ale ferestrei dormitorului şi cînd 
aproape în același timp vui dinspre oraş noua cano- 
nadă, Gorceakov fu cuprins de piroteală, de acea pi- 
roteală ciudată, cînd ți se pare că vezi și auzi toate 
din jur, că discuţi aprins cu cineva, sau că demons- 
trezi ceva, și dacă nu-ţi dai seama prea bine de ceea 
ce se întîmplă cu tine, este numai pentru că toate se 
schimbă vertiginos şi îți vine greu să le urmărești, 
trecînd totul în fugă, ca nişte căluşei care se învirtesc. 

La ora nouă dimineața era în picioare şi, cu toate 
că dormise puţin şi prost, se simţea chiar vioi în 
urma hotăririi ferme de a se duce pe bastioane și, nu 
mai puţin hotărît, anunţă despre aceasta pe Kotzebue. 

Numeroasa, suită a comandantului suprem fu ui- 
mită de o asemenea hotărîre, dar începu îndată să se 
pregătească de plimbare, care pentru unii putea să 
fie ultima... 

Pe Malahov, trecînd de-a lungul zidului împreună 
cu suita sa, după ce lăsaseră caii la gitul bastionu- 
lui, comandantul suprem fu întîmpinat de Hrulev, cu 
raportul obişnuit că pe linia de fortificaţii, încredin- 
tatà lui, „totul este în ordine“. 

Fireşte, pînă la „totul în ordine“, era mare deo- 
sebire. 

Bastionul Kornilov era răvășit, scormonit şi ciu- 
pit ca de vărsat din pricina pîlniilor, semănat peste 
tot cu ghiulele, cu schije de bombe şi de grenade şi 
cu așchii proaspete din platformele făcute țăndări... 
O parte din tunuri zăceau neputincioase, iar altele 
erau chiar îngropate în pămînt... În stare de funcțio- 
mare nu s-ar fi putut găsi mai mult de jumătate din- 
tre ele. 

Un fum gros, pe care nu-l mișca nici o adiere de 
vînt, nu lăsa să vezi mai departe de cinci-șase paşi, 
dar în schimb nu permitea nici pușcașilor francezi, şi 
cu atît mai mult artileriştilor, să observe prin breșele 
din 'merloane şi prin ambrazurile prăbuşite, conte- 
giul comandantului suprem rus alcătuit din impună- 
toarea lui suită. 

Vitea Zarubin, care rămăsese ca şi mai înainte ofi- 
er de legătură al lui Hrulev, împreună cu subloco- 
tenentul Sikorski, în ziua aceea — începînd de dis-de- 
dimineață — era într-o stare de buimăceală, deter- 
minată de o mulțime de pricini din ziua trecută. 

Una dintre aceste pricini fusese însuși Hruley, care 
îl uluise printr-un acces de furie cu totul neașteptat, 
apropiat de violenţă, care se petrecuse seara după bă- 
tălia de pe rîul Ciornaia, pierdută de Gorceakov. 

Pentru Vitea, Hrulev era comandantul lui cel mai 
mare, de voința căruia viața lui atîrna în fiecare zi 
şi chiar în fiecare ceas, fiindcă el îl putea trimite 
oriunde voia, chiar în iad, şi trebuia s-o rupă la fugă 
cît îl ţineau picioarele, fără să ţină seama de nimic 
şi fără să-şi mai aparţină sieşi nici măcar cît negru 
sub unghie. 


354 


Nu-i ordonase el, oare, în ziua de 26 mai să ia 
comanda a două-trei sute de soldaţi și să apere cu 
orice preț Kamciatka de atacul unei întregi brigăzi 
de francezi ?! Nu reuşise să apere Kamciatka, este 
adevărat, ba pe urmă socotise chiar o minune că mai 
rămăsese viu şi nevătămat, totuşi, atunci încercase 
sentimentul incomparabil — fie chiar mumai pentru 
cîteva clipe — că este comandantul unui detaşament, 
într-o luptă de o însemnătate istorică, care avea în 
orice caz o foarte mare importanță pentru soarta 
Sevastopolului. 

Acele cîteva clipe îl ridicaseră în proprii lui ochi 
dintr-o dată la o mare înălţime, făcînd din el un ade- 
vărat bărbat, căci tot ce mai rămăsese copilăresc în 
e] se topise și dispăruse. 

La 4 august, cînd toţi cei de pe Korabelnaia erau 
gata de ofensivă şi ardeau de nerăbdare să pornească 
înainte, pentru a recuceri Kamciatka, pe care o pier- 
duseră în luna mai, Vitea, aflîndu-se în apropierea lui 
Hruley — în care credea orbește și care zi cu zi îi 
inspira tot mai multă admiraţie prin curajul nestăvilit 
și prin avântul lui războinic — încerca același entu- 
ziasm care îi cuprinsese pe toți... 

In special, simţea acest avînt care clocotea în Hru- 
lev, revărsîndu-se departe în jurul gradului său im- 
punător de general-locotenent şi al postului său de 
mare răspundere, de comandant al întregii aripe 
stîngi a fortificațiilor Sevastopolului. 

Îl trimisese atunci pe Vitea la Osten-Sacken cu ra- 
portul prin care făcea cunoscut că francezii părăsiseră 
tranşeele din faţa Malahovului, plecînd în ajutorul di- 
viziilor atacate pe Înălțimile Fediuhin şi că n-ar pu- 
tea fi un moment mai favorabil ca acesta, pentru un 
atac al ruşilor dinspre Korabelnaia. 

După ce Vitea adusese în biblioteca din foisor ra- 
portul lui Hrulev, iar Sacken și prințul Vasilcikov — 
şeful statului major — luară cunoştinţă de el, pe 
chipul celui «dintîi se zugrăvi încurcătura și pe al ce- 
“lui de al doilea o ciudă vizibilă. 

Vasilcikov, cu glas scăzut, se grăbi să-i spună lui 
Sacken, în franțuzeşte : 

— Acest general Hrulev ar putea să înceapă atacul 
pe cont propriu şi atunci urmările ar fi foarte triste, 
luminăţia voastră ! 

Ridicîndu-și sprîncenele, din care cauză ochii lui 
mari părură de două ori mai holbaţi şi mai ieşiţi din 
orbite, Sacken răspunse repede : 

— Nu-nu, cum se poate una ca asta? Ce vor- 
bești 2... Scrie-i să aştepte neapărat ordinul coman- 
dantului suprem ! 

Astfel fu pierdut momentul pentru atacarea tran- 
şeelor franceze, care fără îndoială ar fi adus un mare 
succes — durabil sau nu — cine poate ști 2 În orice 
caz, acest atac putea preveni înfrîngerea deplină de 
pe rîul Ciornaia : bătălia de acolo ar fi putut să ră- 
mînă ceea ce se numește o bătălie nedecisă, iar pier- 
derile n-ar fi fost atît de mari. 

Indiferenţa aceasta birocratică a şefilor faţă de 
acest moment de primă însemnătate, asupra căruia 
el le atrăsese atenţia, precum şi apostrofa aceea la 
adresa lui, rostită cu glas scăzut numai din bună- 
cuviință, era tocmai ceea ce Hrulev nu putuse să su- 
porte cu sînge rece. 

El îşi dădu drumul furiei, pe cînd se afla în aceeași 
zi seara în odaia sa din cazărmile fortului Pavlovski. 
Locuia într-o încăpere spațioasă, dar cu atît mai mult 
ieșea în relief felul extrem de simplu în care era mo- 
bilată : în afară de um pat de fier, de o masă mare ro- 
tundă, de cîteva scaune şi de o hartă a fortificațiilor 
Sevastopolului, prinsă pe unul din pereţii goi, nu se 
mai găsea absolut nimic în ea. Se vedea că stăpînul 
ei, mutîndu-se din casa de pe Korabelnaia, nu se gîn- 
dea să rămînă mult timp aici. 

În seara aceea, la Hrulev se găsea în vizită gene- 
ralul de brigadă Sabașinski, fostul comandant al re- 
gimentului Selenghinsk, iar alături de el stătea prop- 
tită între scaune cîrja lui. În Campania de la Dunăre, 
bravul comandant al regimentului Selenghinsk fusese 
rănit în picior de un glonte turcesc și rana aceasta îi 
dădea de ştire că mai există: dealtfel, Sabașinski se 
mişca în cîrjă cu multă vioiciune. 

El comanda garnizoana bastionului doi şi curtinele 
care uneau acest bastion cu bastionul Kornilov şi ve- 
nise la Hrulev cu treburi, dar mai mult pentru a sta 
de vorbă, fiindcă nici unul mici celălat nu se aștepta 
la nici un fel de acţiuni din partea inamicului a doua 
zi după bătălia de pe Ciornaia, ştiindu-se îndeobşte că 
după eforturi încordate, se cuvine o odihnă pe deplin 
meritată. 

Sabaşinski stătea jos, iar Hrulev rămase mult timp 
în picioare, neputîndu-și găsi locul. 

Îşi ieşise din fire, ca un vînător care fusese împie- 
dicat să împuşte un vînat mare, pe care îl descope- 
rise. Bătălia aceea, într-adevăr de seamă, pentru care 
se pregătise ani îndelungați — angajîndu-se fără re- 
fuz în orice fel de acţiuni mărunte ce-i reveniseră — 
se ivise în faţa lui tocmai acum, în această zi, şi în- 
treaga lui ființă se încordase pentru a se repezi în- 
tr-acolo, spre Kamciatka, ca să-i arunce pe francezi 
cît mai departe de inima aproape dezgolită a Sevasto- 
polului, de colina Malahov, iar acum îşi vedea toate 
planurile prăbușite !... Din vina cui? 

Vitea, care se afla în odaia vecină, împreună cu Si- 
korski şi cu încă un ofițer de legătură. nou, subloco- 
tenentul Everts, auzea — şi nu putea să nu audă — 
cum striga Hrulev : 

— lapă chioară, cizmă veche !... Ce fel de com-man- 
dant suprem, lua-l-ar mama dracului ? O anecdotă tîm- 
pită şi răsuflată, nu un comandant suprem! Îl cu- 
noaștem doar perfect, de la Dunăre... Ce, s-a făcut aşa 
dintr-o. dată mai deştept de l-au trimis hodoronc-trone 
la Sevastopol ?... Dacă acolo, numai cu turcii şi tot 
n-a putut face nimic, apoi aici, domnule, nu-s turci! 
Aici ai în față Eu-ropa, nu Asia !... Ai atacat, de bine 
de rău, în flancul lor drept şi ai tras într-acolo for- 
tele de la centru, de ce atunci — cap sec ce eşti — 
nu dai ordin să fie izbiţi frontal ca să le zbîrniie scă- 
fîrlia 2... Ce, moi nu vedem ce au montat francezii pe 
Kamciatka moastră ? Vedem ! În fiecare zi îi admi- 
răm !... Pe Kamciatka şi-a făcut sălaş moartea noastră 
sigură, asta e! Iar moi am fi putut foarte bine s-o în- 
hăţăm de gît, astăzi, putrezi-i-ar ficaţii... Asta am fi 


557 


putut face! Pe urmă, Bosquet şi-ar fi făcut harcea- 
parcea lîngă Kamciatka tot corpul său de armată, ca 
să o recucerească, și ar fi recucerit pe dracu’ ! 

Sabaşinski, un bărbat de vreo patruzeci și opt de 

, dar părînd mult mai tînăr, înalt de statură, cu 
părul roşcat, neatins nicăieri de cărunțeală, ridicîn- 
du-se îndărătnic ca o perie, tuns de, îrizerul regimen- 
tului în așa fel încît capul să pară pătrat, turna gaz 
peste foc, intervenind în şuvoiul imprecațiilor lui Hru- 
lev, împotriva lui Gorceakov : 

— Că am fi putut să luăm înapoi Kamciatka, asta-i 
just ! 

— Şi ar mai fi recucerit pe dracu” de la noi, Bos- 
quet! — îi dădea mai departe Hrulev, aprinzindu-se. 
— În orice caz, am îi putut să ne menţinem acolo 
pînă în noiembrie, iar apoi ar fi vorbit diplomaţii, dar 
nu aşa cum s-au apucat să vorbească în martie sau 
în aprilie, ci ceva mai moale, mai uşurel! Pentru ce, 
Sacken, — şi aci el apăsă simţitor pe sunetul „s“, — 
răsprotopopul ăsta nemernic n-a dat ordin să înce- 
pem atacul ? Comandant de garnizoană este el, sau 
ce dracu’? De ce citeşte axioane la bibliotecă, ai ?... 
Ofiţerul meu de legătură, aspirantul, mi-a raportat 
că stă şi mormăie, pe glasul al optulea : „Bucură-te, 
neprihănită fecioară, bucură-te, stăpîno, mireasa lui 
dumnezeu !“ 

Cînd auzi vorbele acestea Vitea puini în ris, fără 
să vrea şi, întorcîndu-se spre Sikorski, exclamă uimit: 

— Zău că n-am spus aşa ceva! Asta a născoci- 
t-o el! 

lar Hrulev, continua să tune şi să fulgere în ca- 
mera vecină, despărțită de odaia ofițerilor de legă- 
tură numai printr-o uşă: 

— Spune şi dumneata, ce-nseamnă asta ? De ce un 
stat uriaş, um stat mare ca Rusia, trimite încoace nişte 
vechituri, nişte şobolani de intendență ca Gorceakovii 
și Sackenii și le poruncește: „Apăraţi patria!“ Ei 
s-o apere ? Ăș-tia o s-o a-pere mai mult de o groază!... 
Eu i-am prezis lui Gorceakov că ofensiva pe care o 
pregătește are să ne coste zece mii de oameni, fără 
nici un rost, de pomană! Şi el? EI, prinţul... poftim 


558 


de vezi... mîrfie: „Pune-ți lacăt la gură!“ Lacăt la 
gură ? Dar acum ce ai de spus, prăjină uscată ? Nu-u, 
n-am de gînd să-mi pun lacăt la gură!... Am să-i 
scriu majestăţii sale un prea supus raport, precum 
că aceşti doi şobolani de  intendenţă ar putea, cine 
știe, să-i sature pe soldaţi, dar Crimeia o vor pierde 
cu siguranţă... lar Sevastopolului, acum e limpede, îi 
vine sfîrşitul peste două-trei săptămîni! Un sfîrșit 
neîndoielnic. 

Vitea se obișnuise să aibă încredere în Hrulev, să 
creadă că Hrulev ştie mai bine ca oricine — și dacă 
nu ştie, simte — dacă Sevastopolul va rezista sau nu, 
dacă îi vor veni în ajutor sau dacă nu vor vrea să-i 
vină... Că mu-i vor putea veni în ajutor chiar dacă 
vor voi, gîndul acesta el îl alungă hotărît, cu acea în- 
flăcărare proprie îndeobşte primei tinereţi. S-ar putea 
să nu vrea — asta-i altceva ! S-ar putea să se spună, 
cine știe din ce cauză: „Regimentele şi tunurile ne 
trebuiesc pentru altceva... Ce mai reprezintă Sevasto- 
polul, cînd au mai rămas în golfuri doar cîteva mave? 
Sevastopolui fără flotă înseamnă aproape acelaşi lu- 
cru ca și Nikolaev sau chiar ca un Herson oarecare... 
Iar inamicul, a cărui flotă este întreagă și numeroasă, 
poate ataca oricînd şi Nikolaevul, şi Hersonul, şi 
Odesa, după cum a atacat şi Kerciul...* Deși destul 
de greu, totuși asta se putea înțelege. Şi acum, ascul- 
tîndu-l pe Hrulev, Vitea îşi dădu seama pentru prima 
oară că nu vor să vină în ajutorul Sevastopolului şi 
nici nu vor veni, din care cauză nici cetatea nu va 
rezista mult... „Îi vine sfîrşitul peste două-trei săp- 
tămîni !“ 

Claritatea. şi preciziunea cuvintelor lui Hrulev îl 
impresionară pe Vitea şi el se strădui să tragă cît 
mai bine cu urechea la cele ce spunea Hrulev, dar 
acesta îşi descărca sufletul mai mult pe seama lui 
Gorceakov şi a lui Sacken, sau a lui Vasilcikov și 
a lui Kotzebue, iar cînd începu să bea coniac fără 
măsură, expresiile lui deveniră şi mai tari, iar gla- 
sul — şi aşa destul de răsunător — i se înălţă și 
mai sus, dar, cu tot pitorescul efuziunilor sale, în- 
cepu să se repete, iar frazele pe care Sabașinski le 

intercala din cînd în cînd, nu lărgeau tema discuţiei 
şi nici mu o adinceau... 

Ingrozitoarea canonadă, începută dis-de-dimineaţă, 
îl surprinse pe Hrulev, care nu se așteptase la ea, si 
îl făcu pe Vitea să creadă definitiv în acele două- 
trei săptămîni“, pe care generalul le acordase Sevas- 
topolului, iar seara, după ce focul direct se mai ră- 
rise, Hrulev îl trimise pe Vitea în oraş cu un raport 
privitor la rezultatele alarmante ale bombardamen- 
tului asupra bastionului doi și asupra Malahovului. 

La întoarcere, Vitea făcu mn mic ocol pentru a da 
o raită pe la casa părintească de pe Malaia Ofițer- 
skaia și, ajungînd cu chiu cu vai pînă la locul unde 
fusese casa, găsi doar un morman de moloz straniu 
şi înspăimântător. 

Lui Vitea nu i se păru prea mare mormanul acesta 
prămădit lîngă o sobă rămasă în picioare, și el nu-şi 
putu da seama dintr-o dată care anume era din cele 
trei sobe aflate în casă, socotind și soba rusească din 
bucătărie. Tigla spartă în mici bucătele acoperea mor- 
manul de moloz cu un strat gros şi era îmorăștiată 
destul de departe de casă. Din mormanul învălmășit 
ieșeau în toate părțile grinzi, căprtori, scînduri — 
lemnărie care în curînd avea să fie dusă pe bastioane, 
pentru repararea platformelor. 

— Asta-i... va să zică... S-a isprăvit! — rosti Vi- 
tea în șoaptă. — Bine că au plecat la timp. 

Cîteva minute el îşi struni calul care clătina merăb- 
dător din cap și privi dărîmăturile casei în care des- 
chisese ochii şi de care nu se putuse despărți cu totul, 
nici în lunile lungi de serviciu petrecute pe linia for- 
tificariilor. Se străduia să-și dea seama ce fel de pro- 
iectil le spulberase casa. Işi zise că trebuie să fi fost 
unul de şapte puduri şi se îndepărtă, în sfîrşit, cu o 
ciudată strîngere de inimă. 

Atîta vreme cît casa lor era întreagă, parcă nu-i 
venea să creadă în sfîrşitul apropiat al Sevastopo- 
lului, deși mulți începuseră să vorbească despre acest 
lucru în jurul lui Vitea. El îşi închipuia, însă, că 
dacă se vorbea astfel era mai mult din pricină că 
toţi erau obosiţi. Locotenentul Lesli, comandant de 

baterie pe Malahov, îi mărturisise chiar într-o zi că 
ar fi gata să plece și în Siberia, la ocnă, numai să 
se odihnească după acel vuiet veşnic al tunurilor pro- 
prii şi ale inamicului, deși el, un ofițer inferior, purta 
la gît ondinul sf. Anma, care de obicei se acorda nu- 
mai ofițerilor superiori. 

Toţi obosiseră în jurul lui Vitea, obosise şi el, iar 
în ziua a doua a acestui nou bombardament, el era 
gata să-l contrazică chiar pe Hrulev, să se străduie 
să-l convingă că Sevastopolul nu putea să reziste 
două-trei săptămîni, ci cel mult două-trei zile. 

Şi starea aceasta de buimăceală, nouă pentru el, 
deși se silise totdeauna să se țină cît mai bine, nu-i 
trecu — mici măcar nu-i scăzu — cu toate că la 
amiază canonada se potoli. Iată însă că un cazac din 
escorta comandantului suprem îi raportă lui Hrulev 
că Gorceakov a sosit lingă gîtul bastionului și Hru- 
lev se grăbi să iasă înaintea aceluia pe care îl ocă- 
rîse de mama focului abia cu o zi în urmă. 

Vitea văzu „destinul Sevastopolului“ pe Malahov 
— şi încă ou o suită atît de mare, pentru prima dată 
de cînd făcea serviciu sub acest „destin“. 

Mergeau cu toții ca nişte umbre nedesluşite prin 
fumul ce nu se lăsase, privind cu atenție la picioare 
— ceea ce era necesar desigur — în frunte cu însuşi 
Gorceakov, lung, cu picioare ca de cocostirc, cu oche- 
ari, cu chipiul lui ciudat, turtit în faţă și umflat în 
spate, cu un cozoroc enorm, urmat de Kotzebue, mic 
ca un băiețandru, străduindu-se să se ţină alături de 
el, după care venea Hrulev şi alți cîțiva generali din 
statul major ale căror nume Vitea nu le știa exact, 
apoi colonei și căpitani de la marele stat major și, în 
sfîrşit, cîțiva aghiotanţi şi ofițeri de legătură, în tota! 
vreo șaptesprezece inşi. 

La 'apropierea lui Gorceakov, Vitea se aștepta ca 
acesta să-l salute, poate, ca pe un ofiţer, ca pe un 
aspirant din glorioasa Flotă a Mării Negre şi luă 
poziţie, lipind mîna de cozoroc. 

Buzele lui erau gata să rostească: „Să trăiţi, lumi- 
năţia...“ cînd Gorceakov, ducîndu-şi alene două de- 
gete la cozoroc, îi azvîrli peltic din mers : 

— În numele majestăţii sale, îți mulţumesc pen- 
tru serviciu ! 

— Să trăiţi, luminăţia voastră ! — răspunse Vitea 
după o clipă, dar cu toată inima. 

Împiedicîndu-se la fiecare pas şi strecurîndu-se cu 
mare greutate printre pîlnii, printre ghiulele și sacii 
cu pămînt, zvîrlițłi departe de pe traverse, printre 
crîmpeiele de faşine și alte obiecte, Gorceakov și 
suita sa trecu înainte pe lîngă Vitea, care rămase în- 
cremenit locului cuprins de o inexplicabilă bucurie. 
Cînd însă trecu de el şi ultimul ofițer, un locotenent 
— pesemne ofițer de legătură — Vitea îşi aduse 
aminte că și el era ofițer de legătură al generalului 
Hrulev, care mergea înainte cu Gorceakov, în cali- 
tate de comandant al tuturor fortificațiilor de pe Par- 
tea Korabelnaia — şi o luă după suită, în urma lo- 
cotenentului. 

După aceea, văzu că Gorceakov se hotărise să feri- 
cească în ziua aceea cu atenţia lui, nu numai pe el, pe 
Vitea, ci în genere pe toți cei pe care îi întîlnea pe 
bastion, fie că erau ofițeri, soldaţi, comandanţi de ba- 
terie sau simpli matrozi înnegriţi de fum. 

Tuturor le spunea în același fel și peltic: 

— In numele majestăţii sale, îți mulţumesc pen- 
tru serviciu | 

Și fiecare striga drept răspuns : 

— Să trăiţi, luminăţia voastră! 

La fel strigă la rîndul lui și plastunul Ciumacenko. 

— A-a, voluntar... cazac... două decoraţii — spuse 


Gorceakov, privindu-l miop. — Demult ai fost la 
pîndă ? 
— Noaptea asta, luminăţia voastră, — răspunse 


voinicește Ciwmacenko, favoritul lui Vitea. 

— Noaptea asta ? Aha... Ei, şi tranșeele franţuzești 
sînt acum departe? — întrebă Gorceakov. 

— Apoi să tot fie o sută cinci pași de-ai mei, lu- 
minăția voastră, — răspunse plastunul fără să stea 
o clipă pe gînduri. 

Gorceakov privi întrebător la Hrulev. 

— O sută cinci paşi? Cîţi stînjeni pot să fie? 
Treizeci şi cinci? Nu? 

— Pasul soldăţesc este de un arșin, luminăţia 
voastră, — preciză respectuos Hrulev. — Treizeci 
și cinci de stînjeni, da, nu mai mult, aşa mi s-a ra- 
portat şi aşa socotim și moi după ochi... 

— la te uită! Auzi dumneata. ? — zise Gorceakov 
întorcîndu-se către Kotzebue. — Înseamnă că sub 
protecția bombardamentului, au mai înaintat cu încă 
cincisprezece stînjeni ! 

S-ar fi părut că Ciuimacenko ar fi trebuit să tacă 
mile atunci cînd începuseră să discute între ei co- 
mandantul suprem și șeful statului major al armatei. 
El, însă, voluntarul, mu prea avea idee de disciplină 
și socoti de cuviință să-şi spună şi el cuvântul în 
această convorbire : 

— Se grăbesc, luminăţia voastră, să mănînce cașă 
din aceeași oală cu noi! 

Spre surprinderea lui Vitea, intervenția aceasta — 
glasul poporului, al soldaţilor — plăcu foarte mult 
lui Gorceakov. 

— Se grăbesc, aşa-i frăţioare! — se arătă el de 
aceeași părere cu plastunul. — Dar vor mînca, vor 
mînca oare caşa noastră — asta-i întrebarea ! 

La întrebarea aceasta, plastunul răspunse însă 
prompt şi hotărit : 

— Cît om trăi, luminăția voastră, nu i-om lăsa! 
Are să li se oprească în gît cașa noastră! 

Răspunsul acesta curajos îl bucură pe prinţ şi, timp 
de vreo jumătate de minut, stătură față în faţă — co- 
mandantul suprem cu spada de aur acordată pentru 
vitejie și plastunul subofițer, cu două ordine sf. Gheor- 
ghe — privindu-se bucuroşi în ochi. 

— Cum îţi spune? — întrebă Gorceakov. 

— Ciumacenko, luminăţia voastră ! 

— Bravo, frate, Ciumacenko:! Îţi mulţumesc ! 

— Să trăiţi, luminăţia voastră ! 

Vitea era și el mulțumit pentru favoritul lui — 
plastunul — dar se uita îngrijorat în direcția bate- 
riilor franceze, ca nu cumva să-și facă apariția de 
acolo vreo bombă de şapte puduri și să-i pocnească 
pe toți cei de lîngă el, pentru a pune capăt dintr-o 
dată tuturor bucuriilor şi mulțumirilor. 

R 

Vizita se termină însă fără pierderi pentru suita 
prințului. Nici chiar gloanţele ţiuitoare de carabină 
nu atinseseră pe nimeni, ceea ce era într-adevăr o fe- 
ricire. 

Pe urmă, Gorceakov intră în adăpost, în aceeaşi ca- 
meră din cazărmile Pavlovski, unde nu demult Hru- 
lev îl ocărise de mama focului. Ca să poată sta jos 
întreaga suită a prinţului, fu nevoie să se aducă sca- 
une din odaia ofiţerilor de legătură. 

Gorceakov semnă ordinul. de mulțumire, scris la 
repezeală de către Menkov, aghiotantul lui, şi adre- 
sat tuturor apărătorilor bastioanelor şi bateriilor, pre- 
cum și ordinul de decernare a cîte opt cruci Si. Gheor- 
ghe fiecăruia din cele cinci sectoare ale liniei de apă- 
rare. 

Oaspeţii lui Hrulev mai stăteau lîngă sticlele de 
porter şi ale, cînd sosi generalul Sabașşinski. Spri- 
jinindu-se în cîrja sa, dar luînd poziţie ireproşabilă, 
el ceru lui Gorceakov permisiunea de a lipsi cîteva 
ore de pe bastionul doi, pentru a se duce să-și vadă 
fiul, sublocotenent, grav rănit în bătălia de pe rîul 
Ciornaia, lucru despre care aflase abia atunci, întru- 
cât rănitul se găsea la spitalul provizoriu de pe Par- 
tea de Nord. 

Gorceakov îl îmbrăţișă compătimitor pe Sabașinski 
şi nu numai că-i dădu voie să plece, dar își descinse 
spada de aur conferită pentru vitejie și spuse mișcat: 

— Dă-o fiului dumitale drept recompensă... lar 
despre acest lucru va avea ocazia să citească la 
timpul său într-un ordin pe armată. 

Sabaşinski luă sabia și mulțumi prințului cu la- 
crimi în ochi. 

În timpul acesta canonada bubuia cu aceeași pu- 
tere, înspăimîntătoare, ca şi pînă la amiază, iar la 
cazărmile Pavlovskie, la spitalul de campanie de aici 
se aduceau mereu răniți... 

Ea vui aşa încă două zile — 7 şi 8 august — și 
nici pe Malahov, nici pe bastionul doi nu mai pridi- 
deau să repare noaptea stricăciunile pricinuite. 

In schimb şi bateriile engleze de pe Dealul Verde 
erau mereu reduse la tăcere, iar bastionul trei, pe 

care îl comanda acum căpitanul de rangul întîi Pe- 
releşin 1, triumfă, îndeosebi în a treia zi de bombar- 
dament, cînd terminînd cu englezii, avu posibilitatea 
să-și îndrepte focul împotriva francezilor, ajutînd 
Malahovul. 

În a patra zi — 8 august — francezii deschiseră 
de dimineață un foc foarte puternic şi asupra bas- 
tioanelor Părţii Orășenești, îndeosebi asupra bastio- 
nului patnu, așa că bombardamentul devenise general. 

El părea că prevesteşte asaltul general al orașului, 
dar nu făcu decît să-i convingă pe generalii armate- 
lor aliate că apărarea este încă puternică şi că există 
puţine probabilităţi ca asaltul să reuşească. 

În afară de bateriile englezeşti, pe Dealul Verde 
avură foarte mult de suferit şi bateriile franţuzeşti 
din faţa bastionului patru, iar în patru zile la inamic 
fuseseră scoşi din luptă aproape o mie de oameni din- 
tre servanții de artilerie. 

Aliaţii nu cunoşteau atunci, desigur, numărul total 
al pierderilor rusești, dar dacă ar îi aflat, s-ar fi pu- 
tut consola că ele erau mai mari, fiindcă lucrătorii 
din acoperirile de infanterie sufereau foarte mult, în- 
deosebi de pe urma focului indirect din timpul nopții. 

In patru zile, tunurile de asediu ale invadatorilor 
aruncaseră aproape șaizeci de mii de proiectile, iar 
tunurile rușilor — aproape treizeci de mii. 


Capitolul IV 
A TREIA PARTE A SEVASTOPOLULUI 


1 


Alexandr Ivanici Serebreakov, stăpînul unui restau- 
rant de pe Partea de Nord, se mutase acolo de pe 
strada Ekaterininskaia şi fusese ales starostele pieții. 
Foarte ușor în mişcări, deşi zdravăn şi masiv la trup, 
totdeauna cu chef — dar fără să fie niciodată beat — 
cu fața curată, barba mare și deasă, părul blond și 

tăiat rotund, purtînd o vestă cafenie trasă peste că- 
maşa roşie şi îmbrăcat cu pantaloni largi de gheată, 
spunea totdeauna ku plăcere ofițerilor, vorbind despre 
el însuşi : 

— După cum dumneavoastră socotiți comandant 
suprem pe luminăţia sa Gorceakov, tot aşa şi în piața 
asta, eu sînt comandant suprem, cu toate că pînă la 
luminăție mai am foarte mult ! 

— Ei, şi cam cît de mult? — întrebau ofițerii, mîn- 
cînd costiţă de berbec, sau icre lescuite, în încăpă- 
torul lui cort. 

Pe Serebreakov însă nu-l puteai păcăli cu aseme- 
nea întrebări viclene. E! privea printre gene batjoco- 
ritor și întreba la rindul său: 

— Dar de prințul Demidov, proprietarul de uzine 
din Ural, ați auzit? Acum, care va să zică, e prinţ, 
dar știți ce a fost străbunică-su ? 

Şi, făcînd o pauză cu tîlc, răspundea tot el scurt 
dar apăsat: 

— Era fierar la noi în Tula! 

Fireşte, Alexandr Ivanici tintea prea sus, amintind 
de Demidov — prinţ de San-Donato — totuși, pe zi 
ce trecea, el căpăta convingerea că odată ce ajunsese 
la titlul de staroste de piață pe Partea de Nord, asta 
însemna că viitorul îi este deschis și pizmuit de mulți. 

Deși nu era decît un restaurator, lui îi se adresau 
de obicei toţi ofiţerii de la statele majore cu cele mai 
diferite însărcinări de pură intendenţă, și el executa 
toate aceste însărcinări cu exactitate și promptitudine, 
ca cel mai experimentat şi influent negustor. 

— De ce anume ordonați să vă fac rost, blagorod- 
nicia voastră ? — întreba el, dacă cel care i se adresa 
era ofițer inferior. — E nevoie de boi? Se face... Câte 
capete anume ? Cinșpe, șaișpe ?... Hm... Cîte în total, 
ca să ştiu la fix? Mai bine şaişpe decît cinșpe. Bun, 
cum s-ar zice m-ați nimerit la tanc! Aşa are să fie 
pentru mine mai bine, că am taman șaișpe în cap şi 
dacă ar fi fost nevoie numai de cinşpe, ar fi însemnat 
că pe al şaişpele să-l! apuce urîtul fără prietenii lui 
— de ce pe ăia să-i trimită la tăiere, iar pe el să-l 
uite... De bumăseamă că. nu s-ar fi plictisit el prea 

multă vreme, dar se cuvine să avem milă de vite... 
Cînd porunciţi să vi-i aduc? Sau poate mai bine să 
vi-i dau gata tăiaţi? Și gata tăiaţi vi-i pot da, că 
pentru asta am acum şapte căruțe, în afară că mai 
am o droșcă pentru nevoi şi o caleaşcă pentru orice 
întîmplare... | 

Dacă putea să facă rost de boi pentru tăiere, apoi 
despre vin nici nu mai încăpea discuție: cumpărase 
o pivniță întreagă cu vinuri de la una din moşii şi 
aducea de acolo vinul cu butoaiele, siupraveghind el 
însuși vărsarea lui în sticle și stabilirea vechimii. 

Lămiile şi alte „coloniale“, le aducea de la Odesa, 
prin Herson, unde locuia familia lui şi, uneori, dorind 
să se arate în faţa ofițerilor ca un om care își iubeşte 
nespus patria, le spunea cu glas tremurător: 

— Ne-vastă-mea se usucă de dor după mine, la 
Herson, înțelegeţi ? Cîţi anişori credeţi că are nevas- 
tă-mea ? Opșpe, numai opșpe, auziţi ? Ii e urât fără 
mine, dar ce poți să-i faci ? Aş fi bucuros și eu să fiu 
lîngă ea, că poate și eu tînjesc de dorul ei... şi nu 
dorm nopţile, dar pot eu să ciupesc măcar o săptă- 
mână pentru ea ? Nu-i chip! Acw’ se cere ba una, ba 
alta... cine să le aducă? Cui să se adreseze domnii 
militari, dacă eu las treaba și plec de aici o săptă- 
mînă întreagă ?... 

Și nu pleca nici măcar o zi. 

Avea cîțiva ajutori, avea chiar şi tovarăşi de afa- 
ceri, cu care rezolva socotelile complicate repede și 
pesemne fără încurcături, fiindcă toți se ţineau scai 
de el. 

Ca staroste al pieții, găsea timp să se îngrijească 
spre a se aduce din sate păsări, ouă, unt, slänină, 
mere, pere, struguri, cu care ocazie nu rareori se lua 
la harță cu polițiștii care, potrivit vechiului lor nä- 
ray, cereau șperțuri pentru fiecare căruță și chiar pen- 
tru fiecare coş cu fructe, adus de departe de tătari pe 
umeri, altfel meîngăduind vînzarea. 

— Domnule ipistat ! — se adresa el în asemenea 
situaţii funcţionarului polițienesc, cu conștiința im- 
portainței titlului său şi în aşa fel ca să-l audă toată 
lumea. — Dacă doriţi cu tot dinadinsul şperţ, apoi 

luaţi mai bine de la mine pentru toţi, căci altfel ştiţi 
unde o să ajungă lucrurile? O să ajungă acolo că nu 
vom mai avea nimic aici, nici găini, mici ouă, nici 
puișori ! Păi se poate, domnule ipistat ? Trebuie să 
aveți obraz! Orice om vrea să mănînce, nu numai 
dumneavoastră ! lar aici, pe Partea de Nord, s-a mu- 
tat acum tot Sevastopolul și fiecare se zbate să aibă 
ceva pe masă... 

Fireşte, ipistatul nu putea fi intimidat cu apeluri la 
legalitate și la folosul obştesc, dar cîntărind în minte 
ceea ce ar fi putut căpăta de la cei de la care nu că- 
pătase nimic, datorită intervenţiei lui Serebreakov, el 
se ducea la staroste să-şi scoată pîrleala şi, totodată, 
să-şi întărească puterile cu ce da dumnezeu. 

Mai înainte, piaţa de pe Partea: de Nord era aşe- 
zată mai aproape de radă, dar cînd au început să 
cadă mai des rachete și proiectile de pe bateria „Ma- 
ria“, piaţa a fost mutată mai departe; dealtfel aceasta 
nici nu era o treabă grea: barăcile de scînduri şi 
corturile se stringeau tot atît de repede precum se și 
instalau, iar precupeţele, care formau: în piață o „li- 
mie muierească“ aparte, nu aveau nevoie de căruţe 
pentru a-și duce coșurile și laviţele la locul cel nou. 
Vremea: fiind călduroasă, ele dormeau chiar lîngă 
marfa lor, moțăind una lîngă alta, gata să sară toate 
în picioare, în caz când uneia i s-ar fi întîmplat noap- 
tea vreun necaz. 

Acum, în august, piaţa se întinsese destul de mult, 
pe patru străzi lungi, şi să fii starostele acestui iar- 
maroc zgomotos, plin de larmă și totdeauna înțesat 
de lume, adică să faci rînduială și să răspunzi pen- 
tru această rînduială, era o problemă foarte grea, de- 
sigur. 

Serebreakov, însă, reușea să fie pretutindeni, să 
supravegheze ordinea din piață, să îndeplinească di- 
ferite însărcinări primite de la ofițerii din statele ma- 
jore — foarte des legate de deplasări — și, în sfîr- 
şit, să-şi vadă şi de treburile restaurantului. 

El își despărţise prin scînduri acoperite cu pînză 
un colţ al lui, în care se găsea și bufetul plin cu 
sticle, cu gustări şi cu veselă. Din colţul acela el ur- 

mărea — cu. o nepăsare aparentă sau nu, ca şi cum 
m-ar fi avut ce face — tot ceea ce comandau clienţii 
și făcea socoteala. din minte, așa că dacă ţăcănea 
după aceea şi bilele abacului, o făcea inumai de formă: 

— lcre — o rublă patruzeci, două păhărele cu 
votcă a doozeci, țigări «de foi — șaișpe și cinci co- 
peici... în total două ruble cincizeci şi cinci.. 

Uneori, cînd voia să se fudulească față de oamenii 
noi sosiți, Alexandr Ivanîci spunea cu un aer indife- 
rent : 

— Şi pe mine m-a trimis tata să învăţ carte la 
şcoala județeană, că voia să mă facă funcționar... Dar 
acu’, judecaţi și dumneavoastră, ca oameni deştepţi 
ce vă aflaţi, cine a avut mai multă minte la cap, tai- 
că-meu sau eu, băieţandrul ? Ce scofală ar fi fost 
dacă m-aş fi făcut într-adevăr funcţionar! Aș fi 
murit de plictiseală !... Eu eram iute din fire, îndrăz- 
neţ, şi mare ștrengar, așa că tata a trebuit să mă 
bage în negoţ. Și ce să vă spui... E o îndeletnicire 
taman pentru mine !... În foncționărie demult aş fi 
avut trînji şi m-aş fi uscat, dar aşa număr patruzeci 
și opt de ani şi-s în toate puterile mele! 

Din cînd în cînd, îndeosebi atunci cînd îl săpau 
concurenţii, pîrîndu-l şefilor, el se străduia să-și arate 
greutatea donînd „în folosul ostaşilor răniți“ ba o 
ladă cu lămii, ba cîteva butoiaşe cu vin, ba ceva co- 
loniale. Firește, gîndul lui ascuns era ca lămiile, vi- 
nul și celelalte să mu ajungă la răniţi, ci să intre în 
mîinile aceloraşi șefi, care puteau să-l strîingă și să-l 
lucreze, protejîndu-i pe dușmanii lui. 

Ajuns la o demnitate atît de mare, ca staroste al 
pieții, el trebuia să dea dovadă de multă dibăcie pen- 
tru a se menține în această situație, căci la Sevasto- 
pol dăduseră năvală mulţi pișicheri şi coțeari din 
Ekaterinoslav, din Harkov şi chiar din Moscova. 
Aceştia ridicau dughene pentru negustorie fără să şo- 
văie a plăti cîte o mie de ruble argint de dugheană, 
în speranța că au să cîştige în scurt timp zeci de mii. 
Serebreakov căuta să mizeze pe faptul că el îi ajuta 
pe toţi militarii şi că pentru asta toţi aveau despre el 
o părere dintre cele mai favorabile. 

li plăcea să spună oricăruia, chiar gradelor mici, 
fără să nesocotească pe nimeni : 

— Dacă aveţi nevoie de ceva, ţineţi bine minte că 
pe Partea de Nord se află unul Serebreakov Alexandr 
Ivantci... Adresaţi-vă lui şi, cu toate că el nu e dum- 
nezeu, va face orice pentru dumneavoastră ! 

Căpitanul de rangul 2 în retragere, Zarubin, ră- 
nit în vestita bătălie de la Sinope, sta la o măsuţă 
în restaurantul lui Serebreákov, împreună cu soția 
și cu fiica sa Olia, ṣi se plîngea că a rămas sub ce- 
rul liber și că n-are unde să-și pună capul, în timp 
ce fiul său era aspirant și ofițer de legătură al lui 
Hrulev, iar ginerele e locotenent genist şi constru- 
ieşte podul peste radă: 

— Construiește podul, auzi dumneata? Peste 
radă, drăguțule!... Asta... asta ce înseamnă? O operă... 
o lucrare... cum S-ar zice... de importanță europea- 
mă !... Dar uite o colibă, o colibă oarecare, sau vreun 
coteţ, să zicem... nu mai mult... în care să te adă- 
postești de căldură, sau dacă plouă... un adăpost al 
tău, acolo, cum o fi, asta mu se găseşte... Omul nos- 
tru Arsenti — ...tot caută primprejur să smulgă... să 
smulgă nişte scânduri, dar nu sînt! Dacă mu sînt 
case dărîmate... va să zică nu sînt nici scînduri |... In 
afară de asta lipsesc și sculele... De unde să le iei? 
Tar fără scule, cum zice el, nu poţi omori nici măcar 
un păduche ! 

— Nu-l poţi omori, așa-i — aprobă îndată Sere- 
breakov notîndu-și în minte că fiul acestui invalid era 
ofițer de legătură al lui Hrulev. 

Apoi, le spuse că cel mai bun lucru pentru ei ar fi 
să plece cu toții, dar nu la Simferopol, „pentru că 
nici acolo n-or să aibă unde pune capul, fiindcă e în- 
ghesuială mare“, ci în liniştitul oraş Herson, unde lo- 
cuieşte şi îi duce dorul nevasta lui, cea de „opspe 
ani.“ 

Kabpitolina Petrovna se opuse însă, spunînd că nu 
vrea să plece atît de departe de fiul şi de fiica ei mai 
mare, că deocamdată este vară, iar la toamnă se va 
vedea ce este de făcut. 


Pînă şi Olia, cea cu căpșorul bălai, nu era de pă- 
rere că ar fi mai bine să plece undeva spre Herson, 
părăsind Sevastopolul lor. Ea își apropie buzele de 
urechea mare și turtită a maică-si și-i șopti : 

— Mamă, nu poate să ne facă Arsenti un wigwam, 
cum au pieile-roşii ? 

Partea de Nord — cea de a treia parte a Sevasto- 
polului — reuşise numaidecit să impresioneze imagi- 
naţia Oliei în ajun, cînd sosiseră acolo pentru un timp 
mai lung, şi în noaptea. petrecută sub bolta înstelată 
a cerului, sau în sfîrşit în ziua aceea, de dimineață, 
cînd se uitase mai atentă de jur împrejur. 

Aici, alături de ea era larma aceea intensă de fie- 
care zi a mulţimii de oameni — atît de bine cimos- 
cută — se desfășura împletirea aceea nostimă a ce- 
lor mai felurite interese omeneşti, clocotea îmbul- 
zeala aceea nespusă, a tirgului, lucruri atît de cunos- 
cute din pasnica ei copilărie, care i se părea acum 
foarte îndepărtată, după cele cîteva luni trăite sub 
focul tumurilor pe Partea de Sud. 

Soldaţi, matrozi și acei noi ostași ai Sevastopolu- 
lui, cu înfăţişarea lor ca din alte vremuri, bărboşi — 
cu cruci de alamă pe chipiuri — erau tot atît de mulţi 
ca si dincolo, în schimb aici în piață vedeai preiutin- 
deni femei cu copii. care dispăruseră în ultimul timp 
de pe străzile Părţii de Sud. 

Arşi de soare, cu căciuli negre, tătarii aduceau stru- 
puri, mere, mere şi prune, în coşuri lungi şi înguste. 
agățate de umăr. În harabalcle care scîrtfiau ascuțit 
se aduceau morcovi, pătrunjel, ceapă și tot soiul de 
legume... Pepenii galbeni, bătind în portocaliu, stă- 
teau grămezi pe pămînt, lîngă precupeţi, răspîndind 
un miros plăcut. Iar alături, se ridicau alte grămezi 
de pepeni verzi, vărgaţi sau albicioşi, lîngă care se 
înghesuia mulțimea de soldaţi, veselă şi vioaie, în că- 
măși cu epoleţi albaştri și roşii. 

Soldaţii ciocăneau pepenii cu degetul, căutînd să 
ghicească după sunet dacă sânt copţi sau mu, sau se 
apucau să-i stringă cu toată puterea, ducîndu-i la 
ureche ca să audă dacă pirtie ori ba, iar precupețţii 
strigau cu disperare: 

— Hei, răcane! Măi, ce oameni! la fă bunătate 
şi nu-l mai strînge! Pepenelui nu-i place aşa ceva, 
şi o să înceapă să se vestejească pe dinăuntru !... Mai 
bine ţi-l dau pe tălete! 

Bivolii blinzi de la harabalele tătărești — negri şi 
măpiîrliți — și cămilele roşcate și mătăhăloase o amu- 
zau mult pe Olia, care nu mai văzuse demult aşa 
ceva, dincolo pe Partea de Sud. 

Aci, auzise că soldaţii le spun celor din miliții „mi- 
ţoşii“, din cauza bărbilor şi a părului lung, care le 
ieşea de sub chipie pe cefele lor roşii, adică îi pore- 
cleau la fel cum porecleau — după spusele lui Vitea 
— și bombele inamice în greutate de două puduri şi 
jumătate, bombele acelea care brăzdau cerul în 
timpul nopţii, înconjurate de un roi de scîntei care 
ieşeau din tuburile lor. Oricît de caraghioasă ar fi 
fost această poreclă dată ostașilor din miliții, totuși 
Oliei îi plăceau grozav prin înfățișarea lor plină de 
importanţă și prin mişcările lor tacticoase, iar fetița 
spunea mamei cu un aer misterios : 

— Asta-i oaste, nu glumă ! Nu-i aşa, mamă ? 

Şi chiar dacă mama nu-i împărtășea entuziasmul, 
Olia rămînea la părerea ei: ostașii altor vremuri, 
despre care citise în cărţile pentru copii, nu-i apăreau 
altfel decît ca niște viteji din basme, de aceea și avea 
atîta încredere în ostașii din miliții. 

De pe Partea de Nord, se vedea ca în palmă toată 
Partea de Sud şi Korabelnaia, iar Olia nu putea să 
nu observe marile distrugeri de pretutindeni. Colo, 
cîteva case la rînd, prăvălite ca nişte grămezi pes- 
trite, dincolo tot dărimături, dar negre, și Olia își 
dădea seama că acolo fusese un incendiu provocat de 
bombardament. Crucile de pe biserici se vedeau rar... 

Tunurile bubuiau puternic și rotocoale de fum plu- 
teau pe bastioane, ca nişte buchete de flori albe, pînă 
ce se împrăşțiau şi se destrămau, atîrnînd deasupra, 

ca o pînză... Bateriile inamice de pe înălțimile din 
dreapta și din stînga — atît de misterioase pentru 
Olia, cît timp locuise pe Malaia Ofiţerskaia — se 
vedeau de aici foarte limpede, după coloanele de fum 
care izbucneau mereu, ridicîndu-se deasupra lor... 

Mama îi arătase Oliei strada Malaia Ofițerskaia, 
sau, mai precis, locul unde se puteau zări rămăşiţele 
caselor,de pe ea, și fetiţa făcea ce făcea şi se uita 
mereu într-acolo, nădăjduind că are să poată vedea 
acoperișul de ţigle galben-roşcat al casei lor. Dar asta 
era greu şi Olia repeta cu tristeţe: 

— Eh, ce păcat! De-am găsi la cineva un binoclu 
bun ! 

În jur, însă, se frămiînta. intens o viață atit de nouă 
şi de felurită, încît Olia, deși își aducea foarte uşor 
aminte de casa lor, o şi uita de îndată. 

La restaurantul lui Serebreakov, Olia venise cu ta- 
tăl și cu mama ei, atît de plină de toate lucrurile 
acestea zgomotoase şi multicolore, care se învolbu- 
raseră în jurul ei, încît parcă nici nu putea să mai 
rămînă loc în sufletul ei şi pentru alte impresii. Cu 
toate acestea, Olia privea cu nesaț și pe acest restau- 
tater, care îți lua ochii cu barba lui roșcată, cu vesta 
cafenie pe deasupra cămăşii roşii, cu lănțișorul de ar- 
gint al ceasului petrecut de la um buzunar la altul al 
vestei, ca şi pe cei doi chelneri ai lui, cu şorțurile lor, 
care — după cum bănuia Olia — odată și odată tre- 
buie să fi fost fără îndoială albe. 

'Chelnerii aceştia, care purtau și ei bărbi, dar în 
formă de cioc, își scuturau părul lung, cum își scu- 
tură căluţii coamele, străduindu-se să se miște cu o 
iuțeală de invidiat şi cu o îndemînare de neînchipuit, 
printre măsuţe, ba aducînd cîte ceva ofițerilor, ba 
strîngînd farfuriile şi sticlele. 

Olia observă lingă bufet — atîrnate în nişte cui- 
șoare — două surtucuri lungi, din stofă neagră, unul 
mai nou, altul mai vechi. Serebreakov îşi îmbrăca 
surtucul mai nou cînd avea treburi pe la șefi, iar cu 
celălalt se ducea în piață, unde trebuia, desigur, să 
ai o înfățișare impunătoare — cum se cuvine unui 

staroste — dar unde, în înghesuială, era foarte ușor 
să te murdăreşti printre atîtea căruţe. 

Olia vedea că tatăl ei se uită atent la chipurile ofi- 
țerilor care ședeau la măsuţe, dar printre ei mu se 
găseau marinari. Toţi erau din regimentele de in- 
fanterie şi, desigur, erau cu totul necunoscuți atît 
tatălui, cît şi ei. 

Dar chiar necunoscuţi fiind ei îi plăceau totuși, 
fiindcă şedeau la mese, mîncau şi beau, sau vorbeau 
tare și veseli, rizînd adesea în hohote, ca şi cum răz- 
boiul n-ar fi fost chiar acolo alături, pe Partea de Sud 
și pe Korabelnaia. 

Serebreakov o miîngîie pe creştet, iar căpşorul ei 
intră aproape cu totul în mîna lui — ca într-o pălă- 
rie — atît de mare era palma lui cu degetele lungi și 
groase. Mîngiind-o el spuse, adresîndu-se tatălui ei: 

— V-a ajutat dumnezeu și v-aţi scăpat fata... Cînd 
o să fiți la Herson, acolo e absolut în siguranţă... 
Oraş liniştit ! 

Olia, însă, nu avea nici un chef să plece la Herson, 
și îi plăcea foarte mult aici, pe Partea de Nord. Ea 
căuta în minte să ghicească cu ce seamănă toate cele 
din jur şi, în sfârşit, găsi că seamănă cu un iarma- 
roc... Tocmai de un iarmaroc era legată una din cele 
mai vii impresii pe care le căpătase de la viaţă, im- 
presii cu adevărat sărbătorești. 

Lipsea de aici, desigur, cîte ceva, dar foarte puţin: 
căluşeii, păpuşile, îluierele de argilă... 

Și fetița fu bucuroasă cînd și maică-sa, nu numai 
tatăl ei, hotărî să mai amine cu Hersonul şi aduseră 
iar vorba cu Serebreakov despre materialele și scu- 
lele necesare lui Arsenti, pentru construirea. unui 
wigwam. 

Eliberîndu-și capul din mîna grea și fierbinte a 
starostelui de piaţă, ea începu să-l privească cu o nă- 
dejde tăcută dar fermă, încercînd parcă să-l sugestio- 
meze că este, fireşte, neapărată nevoie de un wigwam. 
Cum ar putea să se lipsească de el în marea aceasta 

de oameni ? Privea rugător drept în ochii bărbosului 
și simți o mare bucurie auzind răspunsul lui cumpănit: 

— În cazul acesta, trebuie să vă ajutăm într-un 
fel... Deşi nu sînt dumnezeu, totuși, aș putea face 
ceva pentru dumneavoastră... Am nişte lăzi rămase 
de la mărfuri, care au toate cuiele... Cuiul e un lu- 
cru mare acuma. Îi mai trebuie însă un ciocan şi 
obfenki, adică un cleşte, m-am obişnuit să vorbesc ca 
pe aici... Apoi, desigur, mai trebuiesc şi vreo șase 
pari, pentru proptele și ca să ai de ce bate scîndu- 
rile... Trebuie să vă spun, blagorodnicia voastră, că 
o să fie material cam puţin... Cam puţin, dar nu pot 
face rost de mai mult, că m-ai de unde lua... Puteţi 
găsi pe cineva să vă sape un bordeiaș ? 

— Păi îl avem pe Arsenti, — răspunse bucuros ta- 
tă], — tocmai că el chiar voia să facă un bordei... Un 
bordei iar scînduri numai uite, pentru acoperiş... o 
cazma, o cazma... N-aveţi grijă, am să vă înapoiez 
totul în bună stare şi cu mulțumiri! 

Mama confirmă şi ea în ceea ce priveşte multu- 
mirile şi îndată cîteva lăzi, cîţiva pari, o cazma și 
o lopată, fură încărcate într-um car şi toți trei strîn- 
seră de cîteva ori mîna lată şi atît de darnică a lui 
Serebreakov, iar pe urmă, după ce îl așezară pe tata 
în car, porniră spre locul ales pentru wigwam, unde 
Arsenti stătea păzind boccelele și coşurile și unde 
se alinta pisica înconjurată de nişte pisoi jucăuși. 


Spre seară, wigwam-ul — pe jumătate în pămînt, 
pe jumătate în afară — era gata şi Arsenti, mulțu- 


mit de lucrul lui, îl admira ca un pictor, în; tăcere, 
privindu-l din toate părţile şi mai bătînd pe ici, pe 
colo, cu ciocanul, în scîndurile acoperişului. 

În loc de ușă, fusese atîrnat un cearceaf, dar Ar- 
senti era hotărît ca într-o zi-două, să scoată ușa de 
la cămara din casa părăsită, de pe Malaia Ofiţerskaia, 
şi să o aducă încoace cu ţiţini ṣi cu clanță cu tot. 
Totodată, avea de gînd să mai ia de acolo cîte ceva 
care fusese uitat, dar era necesar pentru gospodăria 
de aici. 

Arsenti plecă chiar a doua zi să aducă uşa, iar Ka- 
pitolina Petrovna, luînd-o cu ea pe Olia, şi lăsîndu-şi 
soțul în bordei, plecă în căutarea spitalului în care 
lucra Varia şi Elisaveta Mihailovna Hlaponina. 

Nu fusese încă la acel spital, dar trebuia să spună 
fetei celei mari unde anume se mutaseră, ca să nu-i 
caute degeaba şi să nu-și facă tot felul de griji cu 
privire la soarta lor. 

Kapitolina Petrovna ştia din spusele Variei că tre- 
buie s-o ia pe drumul spre Belbek și să se uite pe 
dreapta drumului. De aceea, ea se uita atent la 
dreapta, gîndindu-se că avea să vadă o clădire lungă, 
fără etaj, sau chiar mai multe clădiri lungi, așezate 
la rînd, cam în felul cum era în interiorul fortifica- 
ției Nr. 4, aici, pe Partea de Nord, pe țărmul radei. 

Dar nu dădea peste nimic de acest fel. Era foarte 
cald, iar pe drum se ridica um praf atît de gros, stiîr- 
nit de căruțele ce treceau fără încetare, încât trebuiră 
să părăsească drumul şi s-o ia pe alături. 

Întrucît Kapitolina Petrovna nu-și putuse închipui 
“că ar fi fost posibil să meargă la fiica ei şi la o cu- 
noştință atît de drăguță ca Elisaveta Mihailovna. 
fără un cadou potrivit, ea ducea doi pepeni mari, le: 
gaţi în basmale, care îi rupeau mîinile din încheie- 
turi. 

Merseră mult, însă, fără să vadă nici o clădire 
lungă. 

Ce-i drept, la dreapta drumului se întindea un drum 
de ţară, care ducea la niște căsuțe dărăpănate, sub 
cîțiva copăcei firavi, care nu mai erau în stare să 
dea umbră, dar trebuiră să întîlnească un soldat-sa- 
nitar care să le explice că în căsuţele acelea e spi- 
talul de vară pentru răniţi. 

— O fi el spital, dar cred că Varia nu-i aici, nu-i 
așa mamă? — întrebă Olia, obosită, cu fruntea și 
cu năsucul transpirate. 

Sanitarul se dovedi însă isteţ şi zîmbi cu bunătate. 

— O căutaţi pe Varvara Ivanna ?... Atunci luaţi-o 

spre căsuţa ceea din margine! Acolo locuiesc amâîn- 
două surorile moastre... de asemenea şi văduvele. 

Kapitolina Petrovna răsuilă ușurată, și pepenii din 
mîinile ei nu mai fură atît de grei. Olia se lumină la 
față, mai ales pentru că Varia şi mătușa Liza — 
cum o lăsase să-i spună Hlaponina — locuiau în- 
tr-un wigwam aproape la fel ca acela pe care îl în- 
jghebase Arsenti pentru ei. 

Peste zece minute ajunseră. 

Spitalul acesta improvizat prin grija lui Uşakov, 
generalul de serviciu din statul major al lui Gorcea- 
kov, era calculat pentru patru-cinci sute de soldaţi 
şi de matrozi răniţi și bolnavi. Secţie pentru ofiţeri nu 
exista. La vreo două verste de spital, în direcţia ţăr- 
mului mării, se afla satul tătăresc Ucikui. Un alt 
spital ca acesta era situat mai departe, lîngă riul 
Belbek, iar la Bahcisarai se afla unul permanent, 
pentru citeva mii de oameni. 

Era după amiază. Medicii şi surorile se odihneau. 
Auzind vocea mamei sale lîngă baraca ei, Varia îi 
ieși bucuroasă în întîmpinare, iar după ea apăru ve- 
selă în ușă şi Elizaveta Mihailovna, spre care Olia 
se repezi cu toată dragostea. 

Pepenii fură cum nu se poate mai bine veniţi: toți 
mureau de sete — nu numai Kapitolina Petrovna şi 
Olia. Spitalul avea o fîntină, ce-i drept, dar acum, 
pe vreme călduroasă de vară, apa era puțină, adu- 
cîndu-se şi din satul Ucikui, dar nici astfel nu ajun- 
gea, iar cînd gospodăroasa Kapitolina Petrovna auzi 
așa ceva, se plesni revoltată cu miinile peste şolduri 
și exclamă : 

— Merită ocărit, ticălosul ! 

— Cine, mamă ? — se miră Olia. 

— Imtendentul lor, cine altul? Dacă este inten- 
dent, trebuie să îngrijească să fie totul în ordine, iar 
apă să fie de ajuns, asta mai întîi de toate! 

Nu s-ar putea spune că în Kapitolina Petrovna ar 
fi survenit vreo schimbare în cursul lungului asediu 
— nu se întîmplase nimic de acest fel — ea rămăsese 
tot cea de altădată, numai că se apropiase mult mai 
mult de preocuparea pur bărbătească a apărării, de 

care la început se ţinuse de o parte. Îndată ce văzuse, 
însă, că nu se poate sta de o parte și că apărarea nu 
era o treabă care-i privea numai pe bărbaţi, că nu 
numai fiul ei, dar şi fiica ei se angrenase în această 
luptă și că nu mai avea cuvînt s-o condamne — deși 
îi era teamă pentru fată tot atît cît și pentru băiat 
— îndată ce înţelese acest lucru, Kapitolina Petrovna 
era gata să ia parte la toate treburile mai însemnate 
Sau mai puțin însemnate cu înflăcărarea aceea de 
gospodină, care o caracteriza totdeauna. 

Cercetă cu un interes explicabil căsuţa în care in- 
tră şi unde făcu cunoștință cu două văduve carita- 
bile — două femei în vîrstă din „casa văduvelor“ din 
Petersburg — întrucît sub ochii și cu participarea ei 
fusese construii de Arsenti un adăpost asemănător și, 
după ce îl cercetă în toate privinţele, spuse cu impar- 
țialitate, fără invidie : 

— Adăpostul dumneavoastră e totuși incompara- 
bil mai bun decît al nostru... Al nostru, bineînţeles, 
e cu totul şubred, dar în al dumneavoastră se poate 
trăi... 

Îi plăcu că pe jos era dat cu lut — așa că puteai 
mătura fără să stîrnești praf — şi tot cu lut, ca la 
tătari, era lipit şi acoperișul cu un singur versant, 
făcut din nuiele. Uitîndu-se la el, Kapitolina Petrovna 
spuse gînditoare : 

— Un acoperiş ca acesta nu lasă să treacă ploaia... 
poate, poate doar dacă ar fi torențială, dar acum, în 
august, nu e de așteptat așa ceva... 

Pe lîngă pereţii camerei, erau așezate paturi de 
scînduri, iar masa fusese improvizată din trei scîn- 
duri mu prea drepte și mici netede, bătute pe nişte 
pari. Aceste lucruri nepretențioase fură apreciate cum 
se cuvine de Kapitolina Petrovna, întrucît în wig- 
wam-ul lor nu exista nici masă, mici paturi. 

Kapitolina Petrovna cercetă cu atenţie, nu numai 
căsuţa ci şi pe cele două văduve, în timp ce le trata 
cu pepene. Ea căuta să ghicească ce fel de bătrinele 
erau? Or fi răutăcioase, arțăgoase, ori fi măcar cu- 
rate? Stînd cu Varia în aceeaşi încăpere și mîncînd 

la aceeași masă, s-or fi spălînd des pe miini, dacă 
spitalul acesta era atit de sărac în apă? 

Ea se și informase mai înainte, de la Varia, dacă 
în spital, în afară de răniţi, nu erau cumva şi bol- 
navi de tifos, sau, și mai rău, de holeră, dar voia să 
verifice dacă nu i-o fi ascuns ceva fiica ei ca s-o li- 
niştească, și de aceea întrebă acum despre acest lu- 
cru pe cele două surori de caritate. 

Una din ele, însă, cu un chip hotărit, ars de soare 
şi cu ochi cenușii decoloraţi şi obosiţi, spuse apă- 
sat, lungind cuvintele ca la Moscova: 

— Ce holerici ar putea fi aicea, măicuță? Ar fi 
bine să putem găsi mîine loc măcar pentru răniții 
care vor veni, că pe cei care au fost i-am scos din 
jumătate din barăci. Trei zile, săracii, au fost căraţi 
în căruțe pe căldura asta... 

— Aşa-a !... Dar de unde au să aducă răniți? De 
la bateria Nikolaevskaia sau de la Pavlovskaia? — 
întrebă Kapitolina Petrovna. 

— Se așteaptă mîine o ofensivă, mamă! Ce, nu 
ştii ? — se miră Varia. 

Era tocmai în ajunul bătăliei de pe rîul Ciornaia şi 
Kapitolina Petrovna auzise despre asta de la Arsenti, 
dar în fugă, preocupată de altele, nu-i dăduse în- 
semmnătate, pentru că zvonuri asemănătoare mai ajun- 
seseră pînă la ea și înainte și totuși nu fusese mici 
o ofensivă. Se îndoi şi de data asta... 

— Poate sînt numai vorbe! 

Dar Elizaveta Mihailovna, mingiind umărul slăbuţ 
al Oliei, care se lipise de ea, şi dînd o înfăţişare 
foarte serioasă feței sale îmbujorată de sentimente 
materne, îi răspunse pentru toți: 

— Nu, Kapitolina Petrovna, acum nu sînt numai 
vorbe... Se va dezlănțui o ofensivă dinspre Inker- 
man, iar înafară de asta se va întreprinde o incursiune 
și de pe  Korabelnaia... O mare incursiune... Așa 
că la noi se așteaptă răniţi de la postul de prim-aju- 
tor, de la bateria Pavlovskaia, din detașamentul lui 
Hrulev... 

Nu mai spuse ceea ce o frămîntase toată ziua aceea: 
în detașamentul lui Hrulev se afla pe bastionul trei 

bateria soțului ei şi, desigur, bateria aceasta — fiind 
de cîmp, trebuia să participe neapărat la incursiune 
şi să sprijine unităţile de infanterie. Varia însă 
adăugă : 

— Cîteva surori din comunitate au și fost trimise 
la posturile de prim-ajutor... Se așteaptă răniţi cu 
miile ! 

— Dar Vitea? — se alarmă Kapitolina Petrov- 
na. — Dacă or pomi trupele noastre de pe Korabel- 
naia... cu Hrulev nu-i de glumă... 

— Ei, mamă, parcă Vitea ar fi pentru prima dată 
cu Hrulev! — exclamă Varia, simțind, fără să vrea, 
o mândrie pentru fratele ei mai mic şi adăugă, deşi 
s-ar fi părut, cu totul nepotrivit şi fără să fie ne- 
voie: — Podul peste radă, însă, a început să fie 
bombardat cu ghiulele... Acolo este foarte periculos 
de lucrat, acum ! 

Mama înţelegea, desigur, pentru ce vorbea Varia 
despre bombardarea podului. Pe cînd se pregătea să 
plece încoace ṣi cumpăra pepeni din piaţă, în minte 
îi stăruia mereu o întrebare, pe care vroia să i-o 
pună Variei, pîndind o clipă prielnică pentru asta. 

Clipa aceasta însă nu venea ; în căsuță era lume 
multă, şi strîmtoare, iar ceea ce auzise despre ofen- 
siva care se pregătea, o făcuse să se adreseze Hlapo- 
nimei cu alte întrebări care o tulburau: 

— Adică s-or fi hotărît ai noştri să termine cu 
ei? Au sosit, deci, întăriri mari ? 

— Da, două divizii au şi sosit, iar despre corpul 


de grenadieri se spune că a trecut Perekopul, — răs- 
punse Hlapomnina. 
— Ei, slavă domnului dacă-i aşa! — și Kapito- 


lina Petrovna îşi făcu solemn semnul crucii. 

Momentul prielnic pentru întrebarea cu care venise 
ea aici se ivi abia cînd Varia o conduse la plecare. 
E adevărat că le petrecea şi Hlaponina, dar ea și cu 
Olia rămăseseră puţin în urmă și, observind acest 
lucru, mama se adresă cu glas scăzut fiicei, ma cărei 
nuntă se serbase în iunie: 

— Ei, simţi ceva pînă acum ?... N-ai observat ni- 
mic ? 

Varia se roşi vizibil sub privirea iscoditoare a ma- 
mei și răspunse tot atît de încet, aproape în șoaptă: 
— Poate... Mai degrabă, însă, cred că încă nu... 

Răspunsul era foarte imprecis, totuşi în felul în 
care sunase imprecizia aceasta, o ureche atentă distin- 
gea ceva pozitiv şi asta mări şi mai mult tulbura- 
rea Kapitolinei Petrovna, stîrnitä deja de discuţiile 
despre acţiunile ofensive, fixate pentru ziua urmă- 
toare. 

Tulburarea pe care o împărtăși soţului ei, se 
schimbă spre seara zilei următoare în deprimare, în- 
tr-o neliniște puternică şi în temeri de tot felul, care 
crescură în zilele ce urmară şi se întăriră sub impre- 
sia zguduitoarei canonade, cînd sfîrşitul Sevastopo- 
hului părea inevitabil, dacă nu azi, mîine, şi cînd tre- 
buia să te întrebi ce să faci și unde să te duci? 

Chiar cînd tragerile redeveniră obişnuite — la 
9 august — liniştea tot nu se lăsă. Ivan Ilici își lun- 
gea gîtul slab şi vînos, ridica sprincenele și trăgea 
cu urechea să audă dacă nu cumva schimbul leneş 
de focuri era acoperit de tunătorul „ura“ al asaltu- 
lui. Luînd cu el pe Olia, el se îndrepta încet, dar cu 
stăruință, spre radă, spre un loc de unde se putea ve- 
dea bine cum merg lucrările pentru construirea podu- 
lui, unde îşi petrecea tot timpul ginerele lui, locote- 
nentul Borodatov. 

Podul se construia și, după cum se putea vedea, 
era făcut mai mult de jumătate. Acest lucru avea o 
înrîurire încurajatoare asupra lui Zarubin. Lipsit de 
puteri, el simţea din nou un aflux de nezdruncinată 
încredere, că Sevastopolul — cu tot marele insucces 
de pe riul Ciornaia — nu va fi cedat. 

Scos din rînduri, îndepărtat de la acțiunea apă- 
rării, el mu înceta să ia parle sufleteşte la această 
apărare, atît pe Korabelnaia unde era fiul său Vitea, 
cît şi în spitale, unde îngrijea de răniţi Varia, și 

acum înifaţa acestui pod, a cărui concepție mu tre- 
cuse prin mintea nimănui mai înainte, care trebuia 
să lege Partea de Nord cu Partea de Sud și pe care 
îl construia împreună cu alţii, ginerele lui, genistul. 

Cu același curaj, cu care fusese conceput, podul se 
construia nu numai în văzul apărătorilor Sevastopo- 
lului, dar şi în văzul duşmanilor, care urmăreau prin 
lunete fiecare pas al acestei îndrăzneţe construcţii. 

Borodatov ceruse el însuşi să fie trimis la con- 
strucția podului, fiind adînc stăpînit de gîndul de a 
crea acea legătură fără de care garnizoana Sevasto- 
polului părea de pe acum tăiată de restul Crimeii. El 
își amintea mereu vorbele pe care Kornilov le spu- 
sese soldaţilor unuia dintre regimentele de infan- 
terie: „N-avem unde să ne ducem! De o parte este 
inamicul, iar de cealaltă parte este marea...“, această 
mare sub forma unui golf larg, peste care transpor- 
tul trupelor, al proiectilelor și al tunurilor era extra- 
ordinar de greu. Știind cît de mult îl prețuia Totle- 
ben, Borodatov i se adresă acestuia, iar el îl reco- 
mandă printr-o scrisoare generalului Buchmeyer. 

Sub comanda lui Borodatov se aflau patruzeci de 
geniști, în ajutorul cărora fuseseră dați aproape şai- 
zeci de soldaţi, care, încă înainte de a veni în armată, 
știau cum se leagă plutele. Se făceau cîte nouă-zece 
plute pe zi, iar podul întreg, împreună cu rampele, 
era socotit să aibă optzeci şi şase. 

Legate și ferecate, plutele erau lăsate pe apă și o 
mică șalupă cu aburi le remorca pînă la locul pe care 
trebuia să-l ocupe fiecare, iar acolo erau ancorate. 

Pe mal, plutele erau podite cu scînduri groase de 
aproape două palme, iar în radă, după ce erau fixate 
în axul podului, se întindeau pe stîlpi balustrade, din 
parimele luate de pe nave. Lăţimea podului — trei 
stînjeni — era calculată pentru trecerea unităților mi- 
litare în ordine obișnuită, precum și a tunurilor. 

Lucrul înainta cu spor şi voie bună, deși din timp 
în timp bateria englezească „Maria“ trimitea ghiu- 
lele de mare calibru. Două grinzi rupte de aceste ghiu- 
lele, irebuiseră să fie înlocuite cu altele de rezervă. 

La scrisoarea lui Goceakov, privind cel de al cinci- 
lea bombardament care, după părerea comandantului 
suprem, trebuia să ducă în curînd „la necesitatea de 
a evacua orașul“, țarui Alexandru răspunse : 

„Dacă împrejurările vă vor sili să părăsiți Partea 
de Sud a Sevastopolului, şi odată cu ea să sacrifi- 
cați rămășițele flotei noastre, speranțele încă nu pot 
fi pierdute. Întărind şi mai mult fortificațiile Părţii 
de Nord, cu ajutorul noilor detașamente ale milițiilor 
ce vă vor sosi, veţi fi destul de puternic pentru a în- 
tilni pe inamic în cîmp şi a nu-l lăsa să pătrundă în 
interiorul peninsulei. Vă repet, că dacă ar fi sortit 
ca Sevastopolul să cadă, eu voi socoti epoca aceasta 
numai ca începutul unei noi, unei adevărate cam- 
panii“. 

Astfel stăteau lucrurile acolo, sus, şi astfel priveau 
la soarta apropiată a Sevastopolului comandantul 
suprem al armatei ruse şi ţarul, dar cu totul altfel îşi 
închipuiau aceste lucruri soldaţii care legau plutele, 
geniștii și tînărul locotenent Borodatov : pentru cei 
dintii, podul peste radă trebuia să servească la întă- 
rirea Părţii de Nord, pe seama Părţii de Sud și a 
Korabelnaiei, iar pentru cei de al doilea — cu totul 
invers — podul întărea şi înmulţea garnizoanele 
bastioanelor, pe seama Părţii de Nord şi a întregii 
Crimei, 

Podul în construcţie nu era lipsit de apărare: în- 
dată ce se deschidea focul de pe „Maria“, tunurile cu 
tragere lungă dim bateriile Părţii de Nord răspun- 
deau atît de energic, încît tăiau pofta englezilor de a 
mai continua tirul. 

În afară de forturile Konstantinovski, Mihailovski 
şi Ekaterininski, precum și a bateriilor dintre ele, 
construite încă înainte de război, ca şi marea forti- 
ficație Nordică — pe care invadatorii nu îndrăzni- 
seră s-o atace în septembrie, cu toată superioritatea 
lor numerică — partea a treia a Sevastopolului avea 
acum multe puncte întărite, atît de-a lungul țărmului 
radei, cît și departe în adincime. 

Fusese destul timp pentru a preface treptat şi cu 
socoteală această parte a Sevastopolului, într-o ce- 
tate mult mai puternică decît aceea de pe Partea de 
Sud şi de pe Korabelnaia, de care — în decurs de 
unsprezece luni — se sfărimaseră toate eforturile 
celor mai puternice țări din Europa. 

Francezii, ei înşişi constructori, neobosiţi transfor- 
matori ai pămîntului şi supunători ai naturii, ca şi 
aliații lor — încercați navigatori — urmăreau cu 
uimire repeziciunea şi dibăcia cu care lucrau geniștii 
ruși, 

— De unde aţi luat bîrne atît de mari? — între- 
bau mai tîrziu ofiţerii francezi şi englezi, pe ofiţerii 
ruși. — Și cum ați putut să isprăviţi atît de repede 
lucrarea aceasta extrem de grea ? 

Oricum ar fi fost, fapt este că o isprăviseră în- 
tr-adevăr cu o iuțeală extraordinară: început la 
2 august, podul, lung de o verstă, fusese gata la 
15 august, de ziua adormirii maicii domnului, adică 
exact în două săptămîni, iar primul care trecu în 
trăsură pe acest pod, de pe Partea de Nord pe Partea 
de Sud şi înapoi, fu chiar generalul Buchmeyer. 

A fost o clipă solemnă! Însuşi Gorceakov, care 
așteptase cu atîta nerăbdare terminarea lucrărilor, 
urmări pe cît îl ajutau ochii, curajoasa probă de tre- 
cere a constructorului podului. În marea suită a lui 
Gorceakov, nedespărțită de el, erau acum şi preoți în 
odăjdii care străluceau la soare. Aceştia slujiră din 
ordinul prinţului o sfeștanie pentru sfințirea podului, 
îndată ce Buchmeyer se întoarse viu și mevătămat. 

Generalul Liprandi, care se găsea de asemenea în 
suita lui Gorceakov, făcu cu această ocazie un spirit, 
adresîndu-se lui Buturlin, şeful cartierului general : 

— Ce coincidenţă semnificativă, nu-i aşa ? Două 
adormiri ! 

Că podul care se sfințea era prevestirea apropiatei 
„adormiri“ a Părţii de Sud și a Korabelnaiei consti- 
tuia, desigur, un lucru foarte bine cunoscut tuturor 
generalilor din statul major al lui Gorceakov. 

Însuilețirea comandantului suprem — stimită de 
terminarea și sfințirea podului — era atît de mare, 
încît la sfîrşitul slujbei, după ce decoră pe toți con- 
structorii — cu care ocazie Borodatov primi cea din- 
tii decorație a sa, ordinul sf. Anna, la butonieră — 
prinţul porni spre oraş cu intenţia de a vizita din 
nou bastioanele. 

Potcoavele cailor de călărie ţăcăneau sonor pe 
scîndurile podului, cînd cavalcada înainta de pe un 
țărm al radei spre celălalt, iar Gorceakov se tot în- 
torcea în şa, privind golful la dreapta și la stînga. 
Avea aerul unui învingător, căci viitorul garnizoanei 
Sevastopolului îi părea acum pe deplin asigurat. În 
acest sens, trimisese deja la Petersburg o „depeșă 
telegrafică“ plină de bucurie. 

Tocmai acum, însă, cînd drumul de retragere a 
mult încercatei garnizoane a Sevastopolului era iasi- 
gurat, se întîmplă cu Gorceakov ceea ce se întîmplă 
adesea cu firile nehotărite, sub influenţa unui succes 
cît de mic: oprind calul pe cheiul de pe Partea de 
Sud şi iațintindu-şi ochii miopi la dunga dreaptă şi 
îngustă — dar trainică, precum s-a dovedit — a po- 
dului de culoare galbenă deschisă, pe apa verde al- 
băstrie a radei, el spuse cu totul pe neașteptate, pen- 
tru Kotzebue, Buturlin, Liprandi şi ceilalți: 

— Vom apăra Sevastopolul pînă la ultima limită ! 
Nu voi permite retragerea pe Partea de Nord, atit 
timp cît va exista o cît de mică posibilitate de a res- 
pinge asaltul. 

— Dar dacă inamicul va amina mereu asaltul, 
pentru a ne pricinui cît mai mult rău prin bombar- 
dament ? — replică Kotzebue, — Dacă acum avem 
pierderi de aproape o mie de oameni pe zi, apoi... 

— Apoi și inamicul are pierderi de pe urma focu- 
lui nostru! — îi tăie vorba Gorceakov, dînd înciudat 
din mînă. — De aceea, el trebuie să se hotărască 
pentru asalt... lar dacă îl vom respinge, atunci... nu 
va mai îndrăzni un al treilea asalt pînă la iarnă, și 
în acest caz îi va rămîne de ales, una din două, sau 

să ierneze încă o dată aici, sau să ridice definitiv 
asediul ! 

La ultimile cuvinte, faţa lui Gorceakov deveni atit 
de încrezută și atît de arogantă, chiar, încît Kotzebue 
socoti că ar fi mai bine să amîne obiecţiunile pentru 
altă dată. 

Deși scăzută în intensitate la 9/21 august, cano- 
nada nu înceta deloc. Dacă focul din partea inami- 
cului nu ajungea pînă la puterea unui uragan, ca la 
al cincilea bombardament, totuşi era extrem de puter- 
nic, în special împotriva unora dintre fortificațiile 
ruseşti, vizate de comandamentul suprem al armate- 
lor aliate spre a fi ocupate cele dintii în ziua asal- 
tului, 

O asemenea fortificație condamnată la pieire, în 
afară de bastionul Kornilov, era bastionul doi şi toc- 
mai spre acesta — ca spre un loc din cele mai vul- 
nerabile — se îndreptă Gorceakov ca să ridice mo- 
ralul apărătorilor, întrucît el însuşi simţea o mare 
însuftețire. Dar s-a întîmplat întrucîtva altfel decît 
își închipuisc el. 

Mai întîi, generalul Sabașinski, care îl întîmpină 
cu raportul, era cît pe-aci să cadă peste el, împiedi- 
cîndu-se cu cîrja de o schijă a unui mare proiectil, 
care ieșea perfid din pămînt, 

— Eşti obosit şi trebuie să te odihneşti, — îi spuse 
nemulțumit Gorceakov, după ce primi raportul. 

— Deloc, luminăţia voastră, nu am nevoie de 
odihnă ! -— răspunse, roşind, Sabașinski. 

— Dar cum stai cu piciorul ? 

— Piciorul merge mult mai bine, lumimăţia voas- 
tră... Dar garnizoana bastionului înregistrează pier- 
deri foarte mari... 

— Ce efectiv ai în prezent ? — întrebă Gorceakov. 

— În cele trei regimente din divizia a 8-a şi anu- 
me : Poltava, Kremenciug şi Zabalkanski, nu cred să 
se găsească în momentul de faţă un efectiv mai mare 
de două mii cinci sute de oameni ! 

Sabașinski se ţinea ca de obicei voiniceşte, iar 
Gorceakov, aducîndu-şi aminte de spada de aur pe 

care o dăduse acestui brav general-maior pentru 
fiul lui rănit, îl întrebă: 

— Cum stă cu sănătatea fiul dumitale ? 

— A fost trimis la Bahcisarai, la spital, după 
amputare, luminăţia voastră ! 

Gorceakov tăcu, mormăi ceva din buze şi porni 
mai departe. 

Cîţiva soldaţi din regimentul Zabalkansk; făceau 
un lucru ce nu putea fi amînat: duceau pe două 
brancarde pe camarazii lor răniţi, trecînd tocmai pe 
lîngă comandantul suprem şi pe lîngă suita lui. 

— Aţi rămas mulţi aici pe bastion? — întrebă 
Gorceakov. 

Fără să lase brancarda, soldâtul din față, după ce 
se gîndi puţin, pentru ca răspunsul să fie cît se poate 
mai precis, spuse răspicat: 

— Pentru vreo trei zile o să ajungem, luminăţia 
voastră | 

Gorceakov îi făcu semn cu capul ca să treacă 
înainte cu trista lui povară, care gemea slab, acope- 
rită cu o manta, de pe a cărei mînecă şiruia sîngele, 
iar el se întoarse către Sabaşinski : 

— Inamicul este departe ? 

— Se apropie de noi prin şanţuri de înaintare și 
acum se găsește cam la treizeci de stînjeni, — răs- 
punse Sabaşinski. 

— La treizeci de stînjeni... Pentru că n-au fost 
împiedicaţi, de aceea |... 7 

Gorceakov spusese acest lucru mai mult pentru el. 
Nu era nici înciudat, nici mirat, ci părea că încearcă 
să-și explice lui însuşi, cu glas tare, succesele fran- 
cezilor din fața bastionului doi, care eclipsau acum 
propriile lui succese, obținute în radă, cu ocazia con- 
struirii podului. 

— Noi căutăm să-i împiedicăm prin toate mijloa- 
cele, luminäția voastră, — răspunse îndată Saba- 
șinski la remarca comandantului suprem. Tragem 
asupra şanțurilor lor de înaintare cum putem, dar 
superioritatea focului este doar de partea inamicului. 

— Dar incursiunile ? — întrebă Kotzebue. 

— S-au făcut şi incursiuni, dar din cauza distan- 

ței prea mici n-au avut succes... În timpul nopţii, 
bazele lor de atac, din spâtele șanțurilor de înaintare, 
erau ocupate de forțe mari... 

— Şi totuși, bastionul trebuie păstrat, fără să 
ținem seamă de nimic! — spuse hotărît Gorceakov. 
— Trebuie păstrat cu orice preţ ! 

Sabașinski privi iscoditor la prinț, apoi la Kotze- 
bue, ca un om care găsise deja mijlocul să mențină 
acest sector al liniei de apărare. 

— Trebuie să facem  retranşamente, luminăţia 
voastră, și să le apărăm, iar bastionul să-l aruncăm 
în aer, — spuse el respectuos, dar hotărit. 

— Să facem un abschnitt!) în spatele bastionu- 
lui ? — întrebă Gorceakov, folosind un alt termen. — 
Da, din noaptea asta începeţi să construiți un abseh- 
nitt... Neapărat! — ordonă el lui Sabașinski cu em- 
fază, ca şi cum aceasta ar fi fost ideea lui proprie. 
— Iar întăriturile bastionului să fie aruncate în aer, 
în timpul asaltului | 

Era greu să mai stea de vorbă despre ceva cu co- 
mandantul unităţilor de acoperire ale bastionului doi, 
întrucît se trăgea. Gorceakov socoti că este de prisos 
să se mai plimbe pe bastion și să mulțumească pen- 
tru serviciu, în numele ţarului. Pe aici, puteau să 
umble numai oamenii foarte obişnuiţi cu această 
fortificaţie, care ştiau să ocolească pilniile, sau să 
sară peste ele, cum făceau şi cu celelalte obstacole 
care se iveau pe neașteptate pe piaţeta complet răs- 
colită. În plus, pe deasupra capului țiuiau mereu 
gloanţele care zburau întruna. 

După ce părăsi bastionul, care devenise locul cel 
mai periculos de pe întreagă linia de apărare, Gor- 
ceakov — ajuns dincolo de gîtul de la intrare — în- 
cepu o discuţie cu Sacken, care nici de data aceasta 
nu reuşise să stea netulburat pînă la sfîrșitul litur- 
ghiei oficiate în paraclisul bateriei Nikolaevskaia. 

Ce-i drept, ceremonia sfințirii podului avusese loc 
în prezența lui — în calitate de comandant al garni- 


1) Tăielură (în |. germană) (N. trad.) 

zoanei — și de aceea, însoțindu-l pe comandantul 
suprem la bastionul doi, era acum în stare să-i men- 
țină optimismul necesar. 

Optimismul acesta îl cuprinsese pe Gorceakov încă 
în ajun seara, cînd Buchmeyer îi raportase că podul 
este complet gata. Se împlinise ceea ce dorea de- 
mult : posibilitatea de a evacua garnizoana din Par- 
tea de Sud şi din Korabelnaia, în cazul unui asalt 
reuşit al aliaților, se ivise mai devreme decît se pre- 
supunea, iar aliații tot nu se hotärau să pornească la 
asalt. 

Reuşita înaripează și te face să-ți supraestimezi 
puterile, De aceea, îndată după raportul lui Buch- 
meyer — fără să mai spună nimic şefului său de stat 
major — Gorceakov îi scrise ţarului : 

„M-am hotărît să nu mă retrag pe Partea de Nord, 
ci să continui să apăr Partea de Sud, cu îndîrjire, 
pînă cînd voi vedea că este imposibil să resping 
asaltul. Bineînţeles, în acest timp vom suferi pierderi 
mari şi poate nici nu vom respinge asaltul. În 
schimb, însă, se poate întîmpla să reuşim să respin- 
gem inamicul şi, poate să-l silim să ridice asediul, 
deoarece nu pot crede că inamicul se va hotărî să 
petreacă o a doua iarnă în situaţia aceasta. Dacă 
asaltul va fi respins el se ve retrage, probabil, în 
fortificațiile de la Kamiş şi Balaklava, care sînt 
foarte puternice, iar majoritatea trupelor sale le va 
duce la Constantinopol. 

„Intenția mea ne expune la mari riscuri, dar tre- 
buie să-l alegem pe cel mai mic şi în special să avem 
în vedere acele acţiuni, care corespund mai mult 
onoarei armelor rusești. Coritinuarea pînă la extrem 
a apărării Sevastopolului, va fi pentru noi, desigur, 
mai glorioasă decît evacuarea lui fără o necesitate 
evidentă. Acţionînd în felul acesta, armata va suferi 
pierderi mari, poate, dar ea nu există decit ca să 
moară pentru gloria majestăţii voastre. 

„Avînd în vedere toate acestea, nu voi opri marșul 
încoace al milițiilor din guberniile centrale, pentru a 
nu pierde timpul şi a avea posibilitatea de a mă în- 

tări cu ele, în cazul cînd lucrurile vor lua o întorsă- 
tură favorabilă“. 

Scrisoarea aceasta, fireşte, era în stare să ridice 
buna dispoziţie şi acolo, la Petersburg, dar acum — 
după ce fusese pe bastionul doi — lui Gorceakov îi 
era necaz pe el însuși că se grăbise să o trimită de 
dimineaţă. 

Un curier gonea cu ea, ca vîntul, pe drumurile pră- 
fuite şi pline de gropi care duceau la Moscova, recu- 
perîndu-şi somnul în trenul de pe calea ferată Niko- 
laevskaia, înainte de a se prezenta în ziua de 
21 august în fața țarului. 

Însufleţit de scrisoarea comandantului suprem, 
Alexandru se aşeză imediat să-i scrie răspunsul : 

„Nu pot să nu aprob hotărîrea dumneavoastră de 
a nu părăsi Partea de Sud a Sevastopolului, fără o 
necesitate extremă, căci ea — după părerea mea — 
corespunde în totul şi onoarei armelor noastre şi in- 
tereselor Rusiei, lucru pentru care vă mulțumesc din 
imimă. 

„De asemenea, sînt cu totul de părerea dumnea- 
voastră că dacă dumnezeu vă va ajuta să respingeţi 
un nou asalt, ceea ce e foarte posibil să se întîmple, 
acest nou insucces îi va sili pe aliaţi să ridice ase- 
diul, căci este puţin probabil ca ei să se hotărască 
să petreacă o a doua iarnă în Crimeia. 

„Şi de data aceasta mi-aţi ghicit gîndul de a nu 
opri marșul milițiilor. Propunerea mea, de a com- 
pleta cu ele regimentele armatei noastre care au avut 
pierderi mari, trebuie să vă fi sosit deja. Acum, voi 
aștepta raportul dumneavoastră relativ la executarea 
acestei măsuri utile...“ 

_N-a fost dat ca această scrisoare a țarului — oricît 
de repede ar fi gonit cu ea înapoi, la Sevastopol, 
același aghiotant imperial — să-l bucure în măsura 
respectivă pe Gorceakov: cînd îi fu adusă, eveni- 
mentele hotăritoare avuseseră deja loc şi ea își pier- 
duse valoarea. 

Dacă printr-o minune, însă, această scrisoare ar 
fi ajuns în mîinile lui Gorceakov chiar atunci, la 
amiaza zilei de 15 august, el ar fi clătinat doar cu 

amărăciune din cap, atît de adînc îl deprimase ceea 
ce văzuse, sau mai precis, simţise pe bastionul doi. 

De la Sacken află că şi pe bastionul Kornilov, în- 
deosebi în jumătatea lui stîngă, tabloul era același și 
că tranşeele francezilor erau tot atît de aproape ca și 
aici, 

— Facem tot ce ne stă în puterile „noastre, dar 
suferim pierderi foarte mari, — adăugă Sacken. — 
Este a unsprezecea zi de cînd garnizoana se află sub 
un foc neîntrerupt! Atîi ofițerii, cît şi gradele infe- 
riolare, sînt foarte obosiţi, luminăţia voastră ! 

— Da... da, obosiţi... Nici Sabașinski mu m-ar ff 
lovit cu capul în burtă, dacă n-ar fi fost obosit, — 
spuse gînditor Gorceakov. — Dar dumneata ai auzit 
cum a spus soldatul acela din regimentul Zabalkan- 
ski, cel cu brancarda : „Pentru vreo trei zile, o să 
ajungem...“ Numai pentru trei zile, dar mai încolo ? 
Trebuie completat efectivul regimentelor cu milițiile 
din Kursk... Am să dau ordin chiar astăzi! 

Sacken își duse mîna la cozoroc şi se înclină ușor. 
Nu îndrăznea să spună nimic în această privinţă, 
dar oamenii din miliții i se păreau nepotriviți pentru 
bastioane. Lăsîndu-și gindurile să zboare într-o 
direcție cu totul nouă, opusă aceleia pe care 0 avuse- 
seră în ajun şi chiar în dimineața aceleeaşi zile — 
Gorceakov i se adresă deodată cu aerul cel mai ho- 
tărît, ca şi cum inamicul ar fi fost în faţa lui: 

— Dmitri  Erofeevici! Trebuie să începem să 
transportăm materialul arsenalului pe Partea de 
Nord! Toate butoiaşele cu pulbere să fie cărate tot 
acolo... Apoi, cred că aproximativ o treime din ba- 
teriile de cîmp vor trebui să fie de asemenea scoase 
de pe linia de apărare şi duse peste golf... Dealtfel, 
aceasta va fi un prilej de încercare a podului... 

La o asemenea întorsătură bruscă în ideile prin- 
tului nu se aştepta nici Sacken, care se obișnuise cu 
el în ultimii ami de serviciu. 

Căscîndu-şi ochii şi gura, de uimire, el socoti ne- 
cesar să întrebe : | 

— Sper că voi primi pentru aceasta un ordim scris 
din partea luminăţiei voastre! 

— Ei, da, desigur, vei primi în acest sens chiar 
azi un ordin strict secret, cu semnătura mea, — 
spuse tare comandantul suprem, împotriva obisnuin- 
ței şi aproape fără să sistie. 

Circulaţia pe pod fu deschisă în aceeași zi, îndată 
ce Gorceakov se îmtorsese de pe Korabelnaia, pe 
Partea de Nord, dar se dădu ordin, nu numai de a 
nu fi lăsat nimeni pe pod fără permis, ci chiar fură 
puși în acest scop de pază doi ofiţeri inferiori din 
unităţile de infanterie — unul pe cheiul din apro- 
pierea bateriei Mihailovskaia, iar altul la capătul 
opus al podului, lîngă bateria Nikolaevskaia. 

Ofițerii aceştia trebuiau să elibereze permise, între- 
buințind pentru aceasta filele carneţelelor lor, care 
totuşi nu erau suficiente, întrucît doritorii de a se 
preumbla peste golf, ca pe uscat, se dovediră mulți, 
deși traversarea în bărci era tot atît de ieftină ca şi 
înainte. 

Între timp, știrea că nu se poate trece pe pod fără 
permis se răspîndi repede prin garnizoană, dar nu 
toată lumea ştia de la cine trebuiesc luate permisele 
și iată că spre seară, pe cheiul Părţii de Sud, apăru 
un matroz voinic cu un permis gata făcut, pe o bu- 
cată de hîrtie foarte murdară, boţită şi lipsită de 
orice formă, dar scrisă de o mînă sigură. 

Matrozul întinse ofițerului de serviciu acest „per- 
mis“, iar ofiţerul — un sublocotenent tînăr, istovit 
de căldură şi de îmbulzeală — izbucni într-un rîs 
vesel], citind mîzgăleala de pe bilet : 

„Din ordinul amiralului de geniu Buhmerius se dă 
voie matrozului Lukian Podgruşnii din echipajul 33 
să treacă peste pod oricînd...“ 

— Cine ţi-a scris acest permis? — întrebă sublo- 
cotenentul pe matroz, rîzînd cu hohote. 

Podgruşnii, care era învoit pînă seara spre a se 
duce la spitalul de pe Partea de Nord, unde lucra lo- 
godnica lui, Daşa, văzînd prea marea veselie a ofiţe- 

rului, nu-i ascunse că „permisul“ fusese scris de 
cvartirmaistrul Koşka. Sublocotenentul opri ca amin- 
tine permisul lui Koşka, iar lui Podgrușnii îi eliberă 
un altul. 

Tirul asupra podului — nu numai de pe „Maria“, 
ci.' dim trei baterii ale inamicului — nu înceta pînă 
noaptea, însă nu înceta nici circulaţia foarte intensă 
a pietonilor, a călăreţilor și a iurgoanelor uriașe cu 
trei cai. 

Legînd temeinic partea a treia a Sevastopolului 
cu primele două, podul pe plute intrase dintr-o dată 
în viața de toate zilele a apărătorilor fortăreței, ca 
ceva demult căutat și, în sfîrşit — deşi tîrziu — 
găsit totuşi în mod fericit. 

Circulaţia pe pod devenea foarte vie îndeosebi 
noaptea, cînd Partea de Nord — potrivit ordinelor 
date din vreme — trimitea pe Partea de Sud tot ceea 
ce era pregătit pentru necesităţile apărării, întrucît 
încărcarea șalupelor şi bărcilor şi descărcarea lor pe 
celălalt mal lua prea mult timp. Tot pe pod treceau 
și detaşamentele milițiilor din Kursk, trimise pentru 
a întări garnizoana sectorului patru al liniei de 
apărare şi a pozițiilor învecinate. 

Soldaţii de pe bastioane şi din baterii se bucurară 
grozav cînd își făcură apariția printre ei bărboșii 
aceştia gravi, cu cruci de alamă pe chipiuri: 

— Oho, frate franţuz, să te ţii acum bine că au 
sosit rărunchii Rusiei noastre ! 

Dar glotașii, care nimeriseră de la coarnele plugu- 
lui sub tirul a cîtorva sute de tunuri şi sub ploaia 
neîncetată a gloanţelor de carabină, priveau speriați 
împrejur, refuzînd să înțeleagă cum puteai rezista 
acolo măcar zece minute în şir. 

Bateriile rusești răspundeau inamicului cu o lovi- 
tură la trei, dar poziţiile francezilor și ale englezilor 
se apropiaseră într-atîta de cele ruseşti, încît pier- 
derile lor, cu tot focul slab al ruşilor, erau totuşi 
destul de mari. 

În dimineaţa zilei de 17/29 august, o bombă de 
mare calibru, trimisă de pe bateria Budișcev, aruncă 

în aer o mare magazie de pulbere de pe Kamciatka, 
iar explozia fu atît de puternică, încît în întreaga 
Korabelnaia se cutremură pămîntul şi chiar într-o 
clădire atît de masivă cu trei etaje, ca fortul Niko- 
laevski, din cauza suilului, zburaseră nu numai gea- 
murile de la ferestre, dar se făcură ţăndări şi cerce- 
velele... | 

Il întrebară pe Sacken dacă trebuiau să pună cer- 
cevelele la loc, dar Sacken — amintindu-și de ordi- 
nul secret al lui Gorceakov — dădu doar negativ din 
mînă. Peste noapte, ferestrele erau astupate cu rogo- 
jimi, cu împletituri de paie, cu pături și cu tot ce se 
nimerea, deoarece vintul stingea lumiînările. 

La 19/31 august, odată cu lăsarea întunericului, 
începu, din ordinul lui Gorceakov, să fie demontat 
şi transportat arsenalul, care prin rezervele sale 
ținuse atîta timp piept mijloacelor de luptă ale alia- 
ților, şi pe podul cel nou, spre malul celălalt al radei, 
porniră duduind furgoane şi căruţe zgomotoase, du- 
cînd pulbere, încărcături gata şi toate celelalte, care, 
după părerea comandantului suprem, puteau să cadă 
în mîinile inamicului — în cazul unui asalt reuşit — 
dar care trebuiau folosite pentru fortificarea părţii a 
treia a Sevastopolului. Destinate tot pentru acest 
scop, treceau unul după altul și tunurile de cimp — 
numai treizeci din o sută opt — aflate în rezervă... 

In spatele bastionului doi, se făceau retranșamen- 
te, dar în același timp — din ordinul prințului — se 
luau toate măsurile ca să fie demontate fără întîr- 
ziere închizătoarele de la tunurile de fontă — cînd 
va fi sosit clipa din urmă — ca să mu cadă întregi în 
mîinile inamicului. 

Canonada nu încetă nici în zilele de 20 şi 21 august, 
dar asediații îşi dădeau seama că nu va mai ține 
mult: atacatorii — săpînd șanțuri de înaintare — se 
apropiaseră la optsprezece stînjeni de bastionul doi 
și erau numai la doisprezece stînjeni de șanțul colinei 
Malahov. Pentru ei, ar fi fost fără nici un rost să 
mai înainteze. Totul era gata pentru asalt... 

Capitolul V 
ÎNAINTE DE ASALT 


Cînd doi șahiști cu experienţă stau şi se gindesc 
aplecaţi asupra figurilor de pe tabla de șah, ei sînt 
în stare să chibzuiască la o singură mişcare o oră 
întreagă, pentru a ghici ce ar putea face adversarul, 
dacă vor muta o anumită piesă. 

Deşi Gorceakov era mereu sîcîit din Petersburg — 
dîndu-i-se a înţelege astfel că, în fond, jocul nu-l 
ducea el — totuşi, Armata din Crimeia se afla în 
mîinile lui, el fiind comandant suprem acolo unde 
problemele politice se rezolvau prin forţa armelor. 

După ce ofensiva asupra Inălțimilor Fediuhin, con- 
cepută la Petersburg și impusă lui Gorceakov pentru 
executare, eşuase cu pierderi mari, el se socoti în 
drept să scrie ministrului de război Dolgorukov, în 
scrisoarea de la 6 august: „In armata mea, nu există 
nici un om care să nu considere o nebunie apărarea 
mai departe a Sevastopolului“. 

Scrisoarea aceasta fusese scrisă şi trimisă, înainte 
de a inspecta colina Malahov. Om foarte impresiona- 
bil, el își schimbase brusc dispoziția după ce fusese 
pe bastioane, unde îl uimise dîrzenia soldaților, ma- 
trozilor și plastunilor. 

Trecură însă numai cîteva zile şi în scrisoarea de 
la 12 august, adresată tot lui Dolgorukov, el vorbea 
din nou de „nebunia de a apăra ceea ce nu se poate 
apăra“, În aceeaşi zi, el se adresă lui Totleben, care 
era acum în convalescență, după rănire, cerîndu-i să 
alcătuiască un plan amănunţit de evacuare a Părțţii 
de Sud şi a Korabelnaiei, avînd în vedere imensa 
greutate a executării acestei acțiuni, sub ochii unui 
duşman numeros, care atîrna cu întreaga sa masă 
deasupra capului asediaţilor. 

Totleben, care urmărise fără încetare, de la Belbek, 
toate cîte se petreceau la Sevastopol, schiță repede 
planul retragerii garnizoanei. 

Pentru a acoperi trupele de pe Partea de Sud, în 
retragere spre pod, el propuse să fie ridicate îndată 
baricade deacurmezişul străzilor și cea mai puternică 
dintre ele să fie făcută pe Morskaia, la capătul gol- 
fului Artileriiskaia. Baricadele acestea, împreună cu 
clădirile rămase, trebuiau să creeze un cap de pod 
larg, în stare să rețină pe inamic pînă cînd se vor 
retrage toate unitățile de pe bastioanele orașului. 

Cît privea trupele de pe Korabelnaia, acestea, 
avînd în spatele lor fortul Pavlovski, trebuiau să fie 
transportate peste radă, de pe capul Pavlovski, cu 
ajutorul vaselor. Pentru a le acoperi retragerea, Tot- 
lebem proiecta două linii de baricade, înarmate cu 
tumuri-caronade !) — ca şi pe Partea de Sud iar la 
nevoie chiar şi cu artilerie de cîmp, întrucît trans- 
portul pe vase nu putea decurge atît de repede ca 
trecerea peste pod de la fortul Nikolaevski. 

A lăsa inamicului cu totul meatinse clădiri atît de 
mari şi de masive ca forturile Nikolaevski şi Pavlov- 
ski, ar fi însemnat, desigur, a-i da o pradă prea bo- 
gată. De aceea, Totleben propusese să se procedeze 
imediat la lucrări de mînă şi la construirea galeriilor 
necesare pentru aruncarea lor în aer. 

În privința aruncării în aer a tuturor magaziilor 
de pulbere de pe bastioane și din baterii, pe măsura 
părăsirii lor de către trupe, el socotea necesar să fie 
executate treptat, de la cele îndepărtate spre cele 
mai apropiate, considerînd aceste explozii drept un 
mijloc puternic de a ține pe inamic la distanța nece- 
sară pînă cînd cea mai mare parte a garnizoanei va 
trece pe celălalt țărm. 

În sfîrşit, pentru bombardarea trupelor inamice, 
cînd ele vor fi intrat în Korabelnaia şi în Partea de 
Sud, el propunea să fie imstalate pe țărm unsprezece 
baterii noi, la dreapta şi la stînga vechii biaterii Nr. 4. 

Proiectul lui Totleben fu pus de Gorceakov la baza 
lucrărilor statului major al lui Osten-Sacken, în 
ziua de 15 august şi tot atunci, comandantul suprem 


1) Tunuri de îontă aflate odinioară în serviciul marinei. (N. trad.) 

ordonă să fie mutate pe Partea de Nord toate atelie- 
rele, laboratoarele, comandamentele unităților, arhi- 
vele, cancelariile, precum și principalele rezerve de 
pulbere şi toate materialele arsenalului şi ale arti- 
leriei. 

S-ar fi părut că fusese luată o hotărîre fermă, ba- 
zată pe temeiuri foarte solide şi bine gîndite... Și 
toată moaptea.' spre 19 august, pe noul pod trecură 
peste radă tunuri, butoiaşe cu pulbere și alte încăr- 
cături militare, extrem de preţioase. 

Pe data da 20 august, însă, Gorceakov ajunse la 
ideea că ar fi dezonorant să părăsească fără o luptă 
decisivă Partea de Sud și Korabelnaia. De aceea, el 
scrise ministrului de război: 

„M-am hotărit să continui cu dîrzenie apărarea 
Părţii de Sud, atît timp cît va fi cu putinţă, aceasta 
fiind ieșirea cea mai onorabilă pentru noi“. 

Socotelile lui erau foarte simple şi ele mu treceau 
mai departe de cele patru reguli ale aritmelicii. 

După cel de al cincilea și cel mai intens bombar- 
dament, care ținuse patru zile, canonada părea că 
intrase între graniţe obişnuite, scoțind din rînduri 
cîte opt-nouă sute de oameni zilnic, în cea mai mare 
parte morți. Aceşti opt-nouă sute de oameni, trebuiau 
înmulțiți cu treizeci, pentru a căpăta aproximativ în 
cifră rotundă, douăzeci şi cinci de mii. 

După completările sosite de la Kursk, urmau să 
mai sosească și alte brigăzi ale milițiilor. Gorceakov 
se gîndea să verse părți din detașamentele de miliții 
în regimentele de infanterie care se aflau în armata 
sa de pe Inkerman, şi cu aceste unități să alimenteze 
garnizoana Sevastopolului, lăsînd nu mai mult de 
douăzeci de mii de oameni pentru apărarea flancului 
său stîng împotriva flancului drept al aliaţilor. 

Cu aceste jertfe — cîte opt-nouă sute de oameni 
zilnic — care ar îi alimentat acea „piuă“, el socotea 
să se menţină încă o lună, adică aproape pînă la 
sfîrşitul lui septembrie, cînd nu mai erau departe fur- 
tunile equinocționale de toamnă, de pe Marea Nea- 
gră, în stare să dezorganizeze aprovizionarea arma- 
tei inamice, 

Dar aceste calcule ale comandantului suprem rus 
se dovediseră prea simpliste şi unilaterale... El sub- 
aprecia mijloacele de luptă ale inamicului, şi acestea 
erau foarte mari... 

Începînd de la 9/21 august, inamicul arunca pe 
bastioane, în oraş şi în golf, în medie, cîte nouă mii 
de proiectile pe zi, dintre care, cea mai mare parte 
cădea pe Korabelnaia, reducînd la tăcere în fiecare 
zi bastionul doi și jumătatea stingă a bastionului 
Kornilov. 

Fortificațiile ruseşti răspundeau acestui foc cu 
trei-patru mii de ghiulele şi de bombe zilnic. Aceasta 
părea că echilibrează acţiunea artileriei aliaţilor, fără 
să secătuiască totodată prea mult depozitele de mu- 
niții, al căror consum fusese prevăzut de Gorceakov 
tot atît de simplist ca şi consumul de vieţi omenești. 

Nădăjduind într-un oarecare „mai știi“, după cal- 
culele prinţului se putea să lungești și să amini sfâr- 
şitul apărării aproape pînă în octombrie. Dar coman- 
danţii supremi ai armatelor inamice, convocați la un 
consiliu militar de cel mai important dintre ei, mare- 
șalul Pélissier, deciseră altfel. 

Dintre generalii armatei franceze fuseseră invitaţi 
la acest consiliu numai Niel, comandantul unităţilor 
de geniu, Bosquet, comandantul corpului 2 armată, 
generalul Frossard, comandantul gemiștilor din acest 
corp, generalul Thiry, comandantul întregii artilerii 
din armata franceză şi generalul Martimpre, în cali- 
tate de șef al statului major al lui Pélissier. Dintre 
generalii englezi fusese chemat numai generalul de 
geniu sir Harry Jones. 

Consiliul s-a întrunit la cartierul general al arma- 
tei franceze, la 22 august (3 septembrie), adică 
aproape după o lună de la întrunirea unui consiliu 
asemămător, convocat de Gorceakov la cazărmile 
Nikolaevskie, dar spre deosebire de acesta din urmă 
— care hotăra de asemenea soarta Sevastopolului — 
aici nu erau oameni de prisos. 

În fond, era un consiliu al geniștilor, iar generalul 
Bosquet fusese invitat, pentru că lui îi revenea spre 
executare o misiune de o uriaşă importanță: să 

execute asaltul asupra a două fortificaţii rusești din- 
tre cele mai distruse și anume Micul Redan, cum 
numeau fnancezii bastionul doi, şi colina Malahov. 

Printre cei care ajunseseră la concluzia că mo- 
mentul asaltului sosise, era și Niel, care îl dezapro- 
base pe Pélissier pentru prematuritatea asaltului din 
iulie, respins cu multe pierderi. Nimeni dintre cei 
care se adunaseră ja cartierul comandantului suprem 
francez mu obiecta împotriva unui asalt în timpul cel 
mai apropiat. Se spuse că focul fortificațiilor rusești 
de pe Micul Redan şi de pe colina Malahov — oricît 
de distruse erau şi aproape scoase din funcțiune — 
făceau totuși mari goluri în rîndurile asediatorilor. 
Explozia magaziei de pulbere de pe reduta Bran- 
sième, în ziua de 17/29 august, costase o sută cinci- 
zeci de oameni, lăsînd la o parte faptul că pricinuise 
mari stricăciuni cîtorva baterii. Explozia magaziei de 
pulbere de pe Dealul Verde, la englezi, care se în- 
tîmplase în aceeaşi zi, nu se soldase nici ea fără nu- 
meroase victime. Incursiunile «efectuate aproape în 
fiecare moapte de asediați, nu mumai că reduceau pe 
alocuri la zero lucrările de la tranşeele din fața for- 
tificațiilor ruseşti, dar în plus decimau alarmant 
rîndurile unităților înaintate. Pierderile totale ale 
trupelor, în optsprezece zile de bombardament, ajum- 
seseră la patru mii cinci sute de oameni, din care 
două treimi morţi. Posibil că pierderile rușilor în 
acest timp fuseseră mult mai mari... după toate cal- 
culele ele trebuiau chiar să fie mai mari. Apoi, din 
informaţii precise, se ştia că spre Crimeia se îndrep- 
tau cîteva.zeci de mii de oameni din miliții și, în 
afară de asta, tot spre Crimeia mărșăluia şi un corp 
de grenadieri, iar dacă era foarte puţin probabil ca 
milițiile să aibă o mare capacitate de luptă, apoi re- 
gimentele de grenadieri făceau parte din trupele 
ruseşti de elită. 

După raportul generalului Thiry, despre starea 
artileriei din armata franceză, şi a lui sir Harry Jo- 
mes despre aceea a artileriei din corpul englez, care 
ataca Marele Redan, se luă hotărîrea ca, după ce se 
vor fi pregătit a doua zi, să se dezlănțuie un bom- 

bardament intens, ultimul dinaintea asaltului. Ches- 
tiunea datei asaltului nu se dezbătu, pentru că Pé- 
lissier, păstrînd o deosebită prudenţă, nici n-o pusese 
în discuţie. 

Nimeni dintre cei invitați la consiliu nu se îndoia 
că de data aceasta asaltul va reuşi, dar prețul acestei 
reușite rămînea pentru toţi o enigmă. În timpul asal- 
tului din iumie, generalii francezi se convinseseră de 
iuțeala cu care rușii știau să-și aducă spre front re- 
zervele lor. De asemenea, trebuiseră să se convingă 
adesea, că o hotărîre luată în modul cel mai secret 
— dar prea din vreme — devenea, nu se știe în ce 
fel, cunoscută inamicului... 

Cel de al şaselea — și ultimul — bombardament 
intens al Sevastopolului începu la 24 august, la ora 
cinci dimineața, ca de obicei, dar fu cu totul meobiş- 
nuit, prin puterea focului. 

Pregătindu-se pentru asaltul hotărîtor, invadatorii 
își adunaseră toate mijloacele de distrugere, care 
atinseseră proporții nemaiîntilnite în acea vreme. 
Impotriva colinei Malahov, care se întindea pe o 
suprafață mumai de o sută cincizeci de metri în lă- 
time, fuseseră puse o sută zece tunuri de asediu, 
dintre care aproape jumătate erau numai mortiere, 
iar împotriva bastionului doi — răvăşit în întregime 
de proiectile — erau nouăzeci de tunuri... 

Pentru bombardamentul oraşului și al flotei fuse* 
seră desemnate baterii speciale, printre care cele de 
rachete, care aruncau în special rachete incendiare. 
Im sfîrşit, mai erau alte tunuri care nu azvîrleau 
asupra fortificațiilor ruseşti nici ghiulele, nici gre- 
nade, mici bombe, ci butoiaşe mari cu pulbere, de 
care erau înșurubate îitiluri aprinse. Explodînd la 
cădere, un asemenea butoiaş era în stare — cum se 
constatase — să facă praf o traversă întreagă din 
saci cu pămînt bine aşezaţi şi să deschidă în faţa 
gloamţelor toată incinta bastionului. 

Gloanţele mari şi rotunde ale mitraliilor cădeau 
asupra apărătorilor, de sus, ca o ploaie. Nu era nici 
un arșin de loc unde să nu explodeze bombe, unde 
să nu se izbească cu zgomot ghiulele, aiundîndu-se 
adînc în pămîntul afînat, şi unde să mu te poată 
atinge schijele -grenadelor explodate. Chiar şi acope- 
rișurile groase ale adăposturilor trosneau şi se pră- 
bușeau peste cei care şedeau în ele, aşteptînd să 
alerge, fie ca să repare acoperișurile magaziilor de 
pulbere, fie să stingă părţile laterale ale ambrazuri- 
lor incendiate, sau să care proiectilele la tunuri... 

Chiar prima jumătate de oră a acestui bombarda- 
ment atît de putemic — cum mu se așteptase nimeni 
pe bastioanele şi în bateriile ruseşti — costase sute 
de morţi și de răniţi, iar aceştia din urmă se zbăteau 
pe pămînt, strigînd după ajutor, fără ca brancardierii 
să poată veni să-i ia. 

Era interzis să se mai ridice răniții, pentru că 
lingă un rănit, se înălța în cîteva clipe un morman 
întreg de alți răniţi sau ucişi. 

La începutul canonadei, seimnalizatorii îşi ocupa- 
seră locurile lor şi începuseră să strige, ca de obicei : 
„Marchela !... Miţoasa !... A noa-a-astră, păzea-a !“ 
— dar „marchelele“ și „„miţoasele“ zburau într-un 
număr atît de mare, încît păreau un mor neîntrerupt, 
și era cu totul inutil să le mai anunțţi, mai ales că 
însuşi semnalizatorii cădeau ba ici, ba colo, pentru 
a nu se mai ridica. 

Ziua era fierbinte — cerul senin, iar soarele darnic 
în mîngîieri — şi devenise dintr-o dată de două, de 
trei ori mai fierbinte, din pricina fumului și prafului 
încălzit, a tunurilor încinse, a incendiilor care izbuc- 
neau, în sfîrşit, cînd se aprindea căptușeala de faşine 
a merloanelor și se mistuiau în flăcări apărătoarele 
ambrazurilor... 

Apă însă era puțină. După cum se obişnuia de la 
începutul .asediului apa era păstrată în rezervoare 
aduse de pe nave și o parte din ele fuseseră golite 
chiar din primele ore ale canonadei, iar altele fuseseră 
distruse de ghiulele. Ca să aduci însă apa pentru 
apărătorii bastioanelor, nici mu era de gîndit, sub 

uraganul de foc care se prăbuşea mereu asupra tu- 
turor căilor; da acces și asupra tuturor drumurilor 
care duceau la fortificaţii. 

Artileria franceză era acum atît de puternică, în 
comparaţie cu aceea a ruşilor, încît acum atît pe 
bastionul doi, cît şi pe bastionul Kornilov, tunurile 
pe jumătate avariate, nu i se mai puteau împotrivi, 
acest lucru făcîndu-l mumai luptătorii înșiși, matro- 
zii și soldaţii prin disprețul lor calm, uimitor, față de 
moarte. 

La întrebarea lui Gorceakov : „Cîţi sînteţi pe bas- 
tion?“ ar fi putut răspunde acum nu numai un sin- 
gur soldat din regimentul Zabalkanski : „Pentru vreo 
trei zile o să ajungem, luminăţia voastră...“ 

Dar pentru ce anume trebuiau să ajungă ? Pentru 
ca toate mijloacele de nimicire a oamenilor, măsco- 
cite la acea vreme de omenire, să fie prăvălite asupra 
apărătorilor fortificațiilor Sevastopolului, într-o can- 
titate și cu o forţă atît de mare, cum nu mai cunos- 
cuse istoria războaielor şi pentru ca aceşti oameni 
în cămăși atît de ude de sudoare — încît puteai să 
le storci — să se ţină pe locurile lor pînă cînd erau 
rupţi în bucăţi de explozii, iar locul lor să fie luat 
îndată de camarazi, cu graba aceea a oamenilor care 
știu că au treabă; şi astfel, fără întrerupere, unii îi 
înlocuiau pe cei ucişi, alții pe cei răniți, repezindu-se 
să facă acest lucru, fără să stea pe gînduri — ştiind 
că asta era tocmai ceea ce trebuia făcut pentru apă- 
rare — şi chibzuind în sinea lor că oricît „pentru 
vreo trei zile o să ajungem“ și că apoi or trimite, se-n- 
țelege, pe alţii în locul lor, la fel ca şi dînșii... 

Nimeni mu fugea, speriat sau năucit, nici chiar 
dintre acei care vedeau pentru prima dată în viaţa 
lor un măcel atit de infernal. Vorbele calme ale lui 
Nahimov „vom rămîne cu toţii aici“ deveniseră su- 
Fletul bastioanelor. Milionuiui de puduri de fontă, 
azvirlite cu o putere nemaivăzută, i se opuneau la 
urma urmelor numai trupurile omenești, cu conștiința 
limpede că n-au să-i ucidă, totuşi, pe toţi, şi că „o 
să ajungă“ pentru respingerea asaltului... 

Ziua aceea de 24 august era senină peste tot în 
Crimeia şi împrejur pe mare, dar la Sevastopol mu 
se vedea soarele — nici soarele şi nici un petic de 
cer albastru — iar prin fumul gros de pulbere, ames- 
tecat cu praf, treceau echipe de soldaţi, chemaţi de 
pe limia de acoperire, pentru lucrări la acoperișurile 
magaziilor de pulbere, ca să astupe pilniile de pro- 
iectile de pe terasamente, iar cînd deasupra lor sk 
spărgeau grenadele, împroşcîndu-i cu schije și cu mi- 
tralii, dădeau la o parte pe răniţi şi pe cei ucişi și 
puneau mîna pe lopeţi, fără să părăsească lucrul. 

Nimeni nu fugea îngrozit — deşi pe aceasta contau 
asediatorii — așa cum nu fug matrozii de pe puntea 
navei, în timpul celei mai aprige lupte navale. Puntea 
navei, însă, este înconjurată de apă, pe cînd aici era 
mai puternică tentaţia de a fugi de moarte, însă is- 
pita aceasta era învinsă de toți. 

„O să ajungă“ pînă la asalt... dar deocamdată tre- 
buie să stingă incendiile care se declară mereu, pen- 
tru că se aprind gabioanele şi fașinele, ard sacii de 
la traverse şi de la ambrazuri și nu-i poți stinge de- 
cît, cu. pămînt, pentru că mu ai la îndemînă nimic 
altceva... Turnau peste foc lopeţi de pămint uscat și 
pietros... Un matroz cu toporul în mînă tăia nuielele 
fașinelor care ardeau, ferindu-şi cu mîna stingă fața 
de dogoarea flăcărilor... lată, însă, că alături se pră- 
văli greoi un butoiaș cu pulbere, trimis de inamic, cu 
fitilul. sfîriind aproape de sfîrşit... Incă o clipă și 
pulberea avea să explodeze şi să zvirle în toate păr- 
țile sacii traversei, gabioanele aprinse şi oamenii sff- 
şiați în bucățele... Matrozul se repezi la butoiaș și 
dintr-o lovitură de topor tăie fitilul, apoi împinse mai 
departe cu piciorul butoiaşul de şase puduri care se 
rostogoli într-o pîlnie adîncă, unde nu mai era atit 
de primejdios. 

După cîteva ore de bombardament copleșitor, deo- 
dată, pe neașteptate, amuţi totul dincolo. Se lăsă o 
tăcere solemnă și plină de neliniște... Asaltul ? 

Incureîndu-se, toboșarii de pe bastioane începură 
să bată alarma, iar soldaţii din unităţile de acoperire 
ieşiră în fugă din adăposturi şi se repeziră spre pa- 
rapete, către locurile unde știau că erau pregătite 
banchetele de tragere şi unde acum nu numai că nu 
se vedea mici o banchetă, dar jumătate din parapete 
se surpaseră în şanţuri, iar restul se căscase, răscolit 
de exploziile proiectilelor, se înnegrise de incendii 
și devenise lunecos din pricina sîngelui. 

(Trebuilau să se grăbească să ajungă la parapete, 
mai repede decît ar fi putut ajunge la ele duşmanii, 
ale căror tranșee se întindeau pe alocuri numai la 
treizeci şi cinci de paşi de șanțuri. Soldaţii ruşi 
aveau de parcurs o distanţă mai mare decît fran- 
cezii şi ei zoreau sărind peste obstacole, sau ocolin- 
du-le. Masele învălmăşite de soldaţi, repezindu-se 
înainte, umplură platourile fortificațiilor, dar... cano- 
nada care se întrerupsese atît de brusc, fusese doar 
o manevră şireată a dușmamului, plănuită la consi- 
liul militar al lui Pélissier. 

Cel de al şaselea bombardament intens fusese con- 
ceput în aşa fel, încît mu mumai că trebuia să distrugă 
toate fortificațiile rușilor şi să reducă la tăcere arti- 
leria lor, dar să pricinuiască cît mai multe pierderi şi 
dârjilor apărători ai slabelor fortificaţii, dacă nu vor 
putea fi puși pe fugă, sau siliți să ridice steaguri 
albe. 

Îndată ce francezii se convinseră că şiretlicul le-a 
reuşit, canonada reîncepu. 

Gorniștii şi toboșarii începură să sune retragerea 
acoperirilor şi soldaţii alergară înapoi în adăposturile 
lor, dar nu toţi dintre ei s-au mai întors, 

Această manevră şireată se repetă de mai multe 
ori. Garnizoana nu putea să nu iasă din adăposturi, 
dar ieșind, nu putea să nu aibă pierderi mari. 

Artileria aliaților aruncă peste patruzeci de mii de 
proiectile în prima zi de bombardament, iar în Ser 
vastopol fură numărați mai mult de două mii de oa- 
meni uciși şi răniți. 

În ziua aceea, Korabelnaia și Partea de Sud a Se- 
vastopolului erau acoperite cu o perdea de fum albi- 
cios de pulbere, atît de deasă, încît un tir direct asu- 
pra navelor care staţionau în Rada Mare era impo- 
sibil, dar în schimb tirul indirect era atît de putemnic, 
încât meîncetat țişneau în sus coloane de apă, iar 
seara, spre ora şase, un mare proiectil nimeri în vasul 
de transport „Berezan“, care stătea lîngă ţărmul nor- 
dic al radei, alături de navele de linie „,Cesma“ şi 
„Împărăteasa Maria“. Pe „Berezan“ izbucni deodată 
un fum negru, căci pe el se găseau multe materiale 
ușor inflamabile. Incendiile care izbucneau adesea 
pa vase, erau stinse de matrozi de obicei aruncînd 
apă cu gălețile, dar metoda aceasta se dovedi nepu- 
tincioasă împotriva focului care se întindea repede 
pe punte, răzbind din cală, unde ardeau butoaiele cu 
smoală și cu untură şi sacii cu făină. 

Pe la ora opt deveni limpede că vasul mu mai putea 
fi salvat. Pe lîngă el, începură să foiască șalupe și 
bărci, luînd echipajul și încărcătura care mai putea 
fi scoasă. Trebuiau însă salvate de foc şi navele de 
linie vecine cu „Berezan“, pe care luaseră foc sartu- 
rile arborelui trinchet mic !), în vreme ce „Maria“ se 
afla în bătaia vîntului şi asupra ei zbura o ploaie 
de scîntei, deosebit de luminoase în fumul negru. 

Matrozii de pe „Maria“ începură să alerge pe punte 
cu găleți, turnînd apă peste bordurile puternic înfier- 
bîntate, în timp ce șalupele căutau să tragă lanţurile 
ancorelor, dar lanţurile groase nu cedau deloc. 

Găleţile coborau în golf, una după alta, iar apa 
plescăia peste bordurile albe, care începuseră să se 
îngălbenească şi să se scorojească. In sfîrşit, se 
apropiară două vase cu aburi, cu ajutorul cărora pu- 
tură fi rupte lanţurile ancorelor, iar unul din vase 
luă la remorcă nava „Maria“ şi o duse mai departe 
de „Berezan“ care ardea, oferind o privelişte stranie. 


1) Catargul din faţă al unci nave. (N. trad.) 

În jur se lăsase întunericul şi vasul de transport, 
lăsat pradă flăcărilor, părea fantastic. Sarturile groase 
care lalîrnau de pe catarge mistuindu-se încet, îl în- 
văluiau într-o dantelă stacojie, în vreme ce flăcările 
nu ajunseseră încă pînă în vîrful catargelor. Răsu- 
cindu-se şi împroşcînd scîntei, dantelele acestea sta- 
cojii păreau nişte șerpi de foc vii, care încolăciseră 
corabia, întinzîndu-se înlături şi în sus. 

Pe Partea de Nord se strînsese o mulţime de lume 
pe țărm, atrasă de priveliștea incendiului din golf. 
Era ceva demn de văzut, dar şi foarte periculos. 

Incendiul de pe marele vas de transport, nu numai 
că lumina în noapte, pînă departe, rada cu celelalte 
nave ale căror catarge albe se conturau precis, ro- 
tunde, ca mişte coloane înşiruite una după alta şi 
prinse în plasa complicată a sarturilor, nu numai că 
făcea să se vadă oamenii de pe navele din apropiere 
şi de pe cele mai mici șalupe și bărci din golf, și chiar 
oamenii de pe pod, care era păzit acum de un deta- 
şament special de geniști, dar incendiul acesta era 
vizibil şi de la. inamic și începură să zboare încoace, 
spre lumină, proiectile şi rachete. 

Întreaga radă era cuprinsă de agitație. Pompele 
de pe șalupele care se apropiau de „Berezan“ lucrau 
străduindu-se să stingă focul, dar fără succes. Troz- 
nete, fişiitul apei, mori de aburi, strigătele mulţimii, 
plescăit de visle... și apoi izbucneau din nou flă- 
cările triumiătoare care aruncau — palidă ca în zori 
— o lumină gălbuie și neliniştitoare asupra zidurilor 
albe ale fortificațiilor de pe țărmul nordic și asupra 
bordurilor albe și a catargelor navelor... Iar bombele 
și ghiulelele zburau şi bufneau zgomotos în apă, din 
ce în ce mai des. 

Vasul de transport arsese toată noaptea, iar focul 
mistuise spre dimineață totul, pînă la căptușeala de 
aramă a bordurilor. În afară de acest incendiu din 
goli, se mai declaraseră cîteva incendii în oraş, şi 
fusese distrusă, în sfîrşit, de o bombă de mare calibru, 
platforma de semnalizare de pe bibliotecă, rămasă 
neatinsă pînă atunci. 

In oraş și în jurul lui rămîneau tot mai puţine case 
întregi, iar ruinele se înmulțeau toi mai mult. Orașul 
se topea şi se prefăcea într-o grămadă informă de 
materiale de construcţie, pentru viitorul oraș... Con- 
structorii ar fi avut nevoie numai de lemnărie, fiindcă 
piatră era destulă. 

Îndrăzneţii furgonari încercară și în noaptea aceea 
să aducă pe bastioane scînduri de la dușumelele scoase 
din casele nimicite de bombardament pentru a fi fo- 
lositei la; repararea platformelor de tunuri distruse, 
dar foarte puţini reuşiră să răzbească, întrucît focul 
de baraj al bateriilor inamice era prea puternic. 

În fiecare noapte, în afară de gabioane, de fașine, 
de scînduri şi de alte materiale necesare pentru lucră- 
rile de refacere de pe bastioane, erau aduse acolo și 
butoaie! ku apă, însă, în noaptea aceea, bombarda- 
mentul nu fusese deloc mai slab decît în timpul zilei 
şi mu se putuse aduce pe fortificaţii decît foarte puţină 
apă, în vreme ce apărătorii lor erau chinuiţi de sete. 

Era imposibil să se lucreze sub un tir atît de pu- 
ternic, dar trebuia să se lucreze... Spre sfîrşitul zilei, 
fortificațiile încetaseră să mai fie fortificaţii, pierdu- 
seră dreptul de a se mai numi astfel şi erau căptu- 
şite din nou — pentru a cîta oară? — prăpădindu-se 
cu această ocazie sute de oameni, pentru că optzeci 
de mortiere trăgeau, ba în salve, ba foc viu, asupra 
a două bastioane, bastionul Kornilov şi bastionul doi, 
iar pe cel din urmă jumătate din lucrători fuseseră 
scoşi din rînduri în moaptea aceea... Totuşi, chiar cu 
asemenea pierderi, se făcuse tot ceea ce se putea face 
în privința terasamentelor : tîrnăcoapele și lopeţile 
lucraseră din plin. 

Dar din douăzeci de tunuri, cîte se aflau pe bastio- 
nul doi, patru fuseseră lovite de bombardamentul din 
timpul zilei, iar aproape toate celelalte erau condam- 
nate la inactivitate, din cauza stricăciunilor pricinuite 
platformelor și afetelor care nu putuseră fi înlocuite 
cu altele noi, în cursul nopţii. 

In zorii zilei pe bastioane se aştepta asaltul și toți 
erau gata pentru el, dar începu iarăşi un bombarda- 
ment tot atît de crîncen, ca şi în ajun. 

Întăriturile ridicate în cursul nopţii se prăbușiră, 
unele după o oră, altele după două. Ce-i drept, ele 
fuseseră ridicate numai pentru a întîmpina coloanele 
de asalt, ştiindu-se perfect că mu vor putea rezista 
mult timp valului de proiectile. 

Prin ambrazurile dărîmate zburau gloanţele puș- 
cașşilor ascunşi în tranşeele care nu mai erau departe 
și care, în timpul nopții avuseseră timp să se întindă 
înlături. Gloanţele doborau pe servanţii tunurilor care 
mai putea răspunde inamicului. Un schimb de artile- 
riști, nimicit pînă la ultimul om, era înlocuit de altul, 
acesta de un al treilea, iar oamenii, ştiind că se duc 
la moarte sigură, se duceau şi mureau... 

Dacă prinţul Gorceakov şi-ar îi făcut apariţia în 
ziua aceea pe colina Malahov, sau pe bastionul doi, 
la mprosteasca întrebare — adresată vreunui soldat 
dintr-un regiment de infanterie : „Sînteţi mulți aici pe 
bastion ?“ — e puțin probabil că ar fi primit cu- 
noscutul răspuns : „Pentru vreo trei zile o să ajun- 
gem, luminăţia voastră“. 

Garnizoana sectoarelor patru şi cinci ale liniei de 
apărare se topea cu o mare repeziciune, și ar fi fost 
greu de spus cu siguranţă, că va ajunge încă pentru 
trei zile pe un asemenea bombardament nemaivăzut, 
mai ales și cu condiţia neapărată ca rămășițele aces- 
tea să poată totuşi respinge asaltul. 

Dar starea fortificațiilor rusești — care nu mai 
enau decât niște muine — ca şi tăcerea deplină a ba- 
teriilor de pe bastionul doi şi de pe întreaga jumă- 
tate din stînga a colinei Malahov, convinseră pe Pé- 
lissier, acum foarte prudent, că ar fi fost de prisos 
să mai amine asaltul încă pentru cîteva zile. 

Concomitent cu Korabelnaia era tocată și Partea 
de Sud de focul înverşunat a cincizeci de baterii, al- 
cătuite din trei sute cincizeci de tunuri. Numai îm- 
potriva bastionului patru acționau o sută treizeci de 
tunuri, iar împotriva bastionului cinci, cîteva tunuri 
mai mult. 

Și aici, ca și dincolo, se lăsa deodată o linişte alar- 
mantă, luată drept o prevestire a asaltului. , Tunurile 
erau încărcate în grabă cu «mitralii, artileria de cîmp 

era adusă mai aproape, infanteria de acoperire alerga 
pe poziţie și peste toate acestea se prăbuşea deodată 
un uragan de foc. 

Era interzis ca răniții să mai fie duși la posturile 
de prim-ajutor, întrucît acest lucru nu ducea decît la 
pierderi de prisos și așa destul de mari. Răniţii erau 
duși în adăposturi, unde şi fără ei era o înghesuială 
de neînchipuit. 

Era lipsă nu numai de medici şi de surori, dar chiar 
și de felceri. Rănile erau pansate de frizerii compa- 
niilor cum puteau și cu ce puteau, iar în adăposturile 
cfițereşti, de ofițeri. Răniţii, însă, pierzînd mult sînge, 
implorau să li se dea apă, dar apă nu era. 

Asaltul era aşteptat din oră în oră şi se spera să 
fie respins în mod tot atit de strălucit, cum fusese 
igspin şi asaltul din 6 iunie. Atunci bateriile inla- 
-micului vor fi reduse la tăcere cu adevărat și pentru 
“mult timp, atunci. vor fi duşi la posturile de prim- 
ajutor și răniții aceștia și cei noi — care wor mai 
fi, desigur, în număr mare — atunci vor fi tunuri, 
afete și platforme moi, atunci vor fi faşine şi gabi- 
oane, vor fi proiectile, va fi pulbere şi apă...! 

Dar dacă soldaţii şi matrozii sănătoși de lîngă tu- 
muri, sau de la lucrări și din adăposturi, răbdau setea 
îngrozitoa”-, cum o puteau răbda răniții ? 

Și iată o uluitoare privelişte! În ziua de 25 au- 
gust, mult încercata colină Malahov văzu pe platoul 
său un șir de femei cu băsmăluțe, fiecare avînd pe 
umăr cîte o cobiliță şi fiecare aducînd de departe, 
de la fîntîni, cîte două căldări cu apă rece... Erau 
nevestele matrozilor, care auziseră că apa lipsea cu 
desăvîrşire pe bastioane şi că răniții îndurau chi- 
muri, ba chiar că mureau de sete... 

De jos, porniseră mai multe decît ajunseră pe co- 
lină. Rămăseseră mumai cinci — celelalte pieriseră. 
Alături de una dintre nevestele ajunse pe bastion — 
deschizînd ochii mari în mijlocul exploziilor și al îu- 
mului — pășea băiețașul ei de şapte ani pe care mai- 
că-sa îl adusese, pentru ca bărbatul ei grav rănit 
să-i de? înainte de moarte „binecuvîntarea părin- 
tească cea pe veci ocrotitoare“. 

39 — Epopeea Sevastopolului vol. IŢI 


4 


Noaptea, răniții erau totuşi trimişi la două spitale 
de campanie — cei de pe Partea de Sud, la spitalul 
din cazărmile Nikoliaevskie, iar cei de pe Korabelnaia 
la spitalul din cazărmile Pavlovskie — cîte o mie și 
mai mult de oameni pe noapte, și îndată începeau pe 
cîteva mese operaţiile care continuau apoi toată ziua. 
Medicii şi surorile ştiau însă că minerii săpau de 
cîteva zile galerii de mină sub fundamentul acestor 
imense clădiri și rostogoleau butoiașe cu pulbere în 
săpăturile făcute pentru a produce explozia, cînd se 
va primi ordin. 

Ce înseamnă explozia unei mari cantități de pulbere 
o 'simţiseră în seara zilei de 26 august, cînd un pro- 
iectil lovise un barcaz, care plecase de pe Partea de 
Nord cu o încărcătură de o sută de puduri de pulbere. 
Suflul fusese atît de puternic, încît în întreaga clădire 
cu trei etaje a cazărmilor Nikolaevskie uşile fuseseră 
smulse din ţiţini şi toţi cei care stăteau în picioare 
căzuseră într-o clipă jos, iar paturile cu răniți, säl- 
tate în sus, se mişcaseră din loc. Pe cheiul Grafskaia, 
un tun gireu, de pe terasa de jos, fusese aruncat pe te- 
rasa de sus, iar statuile de marmoră fuseseră împrăș- 
tiate în toate părțile. 

În aceeaşi seară — la fel ca vasul „Berezan“ în 
ajun — luă foc fregata „Kovarna“, pe care cu puţin 
înainte fuseseră încărcate două sute de butoaie cu 
spirt, 

Era greu de înțeles de ce se dăduse ordin ca bu- 
toatele cu spirt şi funcționarii care administrau acest 
avut al statului să fie îmbarcați pe fregată, pe care 
spirtul ardea tot atît de nestăvilit ca şi smoala de pe 
„Berezan“. 

In acelaşi timp, o altă rachetă incendiară se înfipse 
în vîrful unei macarale uriaşe, care servea pentru in- 
stalaraa catargelor pe vase şi care stătea pe malul vîl- 
celei Docurilor, iar macaraua se aprinse ca o torță 
uriaşă, luminînd totul pînă departe în jur, în timp ce 
proiectilele zburau ca nişte fluturi de noapte, la lu- 
mină, în vîlceaua Docurilor şi în radă. 

Cele două sute de butoaie de spirt ardeau pe fré- 
gală, cu o îlacără verzuie şi un „șarpe verde“, zvîr- 
coli ndu-se şi sisiind, începu să se încolăcească cu furie 
pe lîngă catarge, spre pupă, în vreme ce la tribord, 
venind buluc pe scară, matrozii săreau în barcaz du- 
cînd fiecare ce apucase să ia în grabă din sărăcăcio- 
sul lor avut: unul îşi luase tunica, altul ducea perna, 
un al treilea lădiţa, unul hamarcul, iar altul — care 
avea în grijă obiectele paraclisului de pe fregată — 
se încărcase cu icoane, cu cădelnița, cu pămătuful şi 
cu alte odoare și, stringîndu- le pe toate în braţe, își 
dădu drumu! pe scară, ţinîndu-se de ea cu umerii și 
cu coatele și riscînd în fiecare clipă să se pomenească 
dincolo de bord. Totuşi, coborî ultimul, salvînd avu- 
tul statului, încredinţat lui. 

Cînd barcazul cu matrozi — remorcat de o şalupă 
— se desprinse de fregată, o vilvătaie verde se re- 
vărsă în şuvoaie din cală, pe toate chepengurile, 
alergă pe sarturi în sus, tot mai sus şi mai sus, și 
dădu o iluminație atît de pitorească, în radă, încît 
mulțimea adunată pe Partea de Nord nu-și mai putea 
lua ochii de la ea. 

Dacă focul de pe „Berezan“, din noaptea prece- 
dentă, fusase socotit de mulţi doar ca o întîmplare 
nefericită, excepțională. incendiul de pe ,„,Covarna“ 
— o navă de război — a cărei stingere nici mu s-a 
mai încercat, vorbea limpede tuturor că sfîrșitul Se- 
vastopolului era aproape. Sutele de mortiere noi, de 
mare calibru, care apăruseră în vara aceea la fran- 
cezi își îndepliniseră opera. 


Capitolul VI 
ASALTUL 


1 


Dimi neața zilei de 27 august (8 septembrie) era 
neguroasă şi cu vînt. 
Vîntul puternic, agitind apa dim Rada Mare, bătea 

în direcția bateriilor inamice din faţa Korabelnaiei și 
mîna într-aco'o norii de praf şi de fum, sub protecţia 
cărora inamicii se pregăteau de zor pentru asaltul 
fixat de comandamentul suprem, tocmai pentru acea zi, 

În spate, se deplasau coloanele corpului de armată 
al lui Bosquet pentru a ocupa poziţiile de plecare la 
asalt în paralele și pe platourile dintre coniraproșuri, 
iar cînd trupele ocupară poziţiile acestea, li se citi 
ordinul comandantului corpului lor de armată. 

„Soldaţi din corpul doi de armată şi din rezervă! 
La 7 iunie (26 mai după stilul vechi) aţi avut cinstea 
să daţi primele lovituri în inima armatei rusești. La 
4/16 august, aţi triumfat asupra forțelor rusești auxi- 
liare, Astăzi, mîna voastră va da ruşilor o ultimă şi 
mortală lovitură, smulgîndu-le linia de fortificaţii care 
apără Malahovul, în timp ce camarazii voştri englezi 
şi corpul 1 de armată vor ataca Marele Redan şi 
bastionul central (cinci). Va fi un asalt general al 
unei armate împoiriva altei armate! Va fi o victorie 
memorabilă, care va încununa pe tinerii vulturi ai 
Franței! Copii, înainte! Malahovul și Sevastopolul 
sînt ale noastre, trăiască împăratul !“ 

Primind misiunea de a conduce asaltul, Bosquet 
depuse o activitate febrilă. El împărţi trupele sale pe 
sectoare anumite de atac: divizia generalului Dulac 
trebuia să pornească asupra Micului Redan (bastio- 
nul doi), iar diviziei lui de-Liamotte-Rouge îi se rezer- 
vase cinstea să cucerească curtina care lega acest 
bastion cu Malahov. În sfîrşit, divizia lui Mac-Mahon 
— avînd în rezervă brigada generalului Wimpffen și 
două batalioane de zuavi de gardă — trebuia să rea- 
lizeze aceea ce se sublinia în mod deosebit în ordin, 
anume să ocupe Malahovul, cheia întregii linii de 
apărare a Sevastopolului... 

Brigada generalului Marolles şi un batalion de 
pușcași de gardă constituiau rezerva pentru divizia 
generalului Dulac, iar rezerva generală era alcătuită 
exclusiv din unități de gardă, amplasate în apropie- 
rea fostei lunete Kamciatka. 

Ostaşii acestor unități de gardă — potrivit pianu- 
lui lui Bosquet — trebuiau să pornească pentru lovi- 

tura hotăriîtoare în coloane compacte, și, ca să poată 
merge ca la paradă, fusese săpat pentru ei un șanț 
de comunicaţie, între tranșee, exact de patruzeci de 
metri lăţime. 

Șase baterii uşoare, destinate să sprijine infanteria, 
primiseră ordin să se folosească de aceeași cale care 
lusese pregătită şi pentru rezervă. 

În sfîrşit, cîteva detaşamente mici de geniști, a 
cîte şaizeci de oameni, cu scări și lopeţi, trebuiau să 
meargă înaintea coloanelor de asalt, pentru a le pre- 
găti trecerea peste șanțuri, peste gropile de lup, peste 
tranșee şi peste pilniile de proiectile... 

Pentru asaltul Malahovului, minerii francezi săpa- 
seră demult la o adîncime mare şi făcuseră o galerie 
sub parapet, iar lucrările lor erau deja terminate. Ei 
aşteptau numai ordinul de a produce explozia, care 
să arunce în aer terasainentul pe jumătate distrus de 
bombardament, şi, astfel, să nimicească ultimul ob- 
stacol în calea asaltatorilor. 

În ziua aceea, canonada a început ca întotdeauna 
la cinci dimineaţa, deşi nu se poate spune „a început“, 
întrucît ea nu încetase toată noaptea. Ea crescu doar 
neobişnuit de puternică, întrecînd considerabil cano- 
nada celor trei zile precedente. Lucrul acesta fu re- 
marcat, chiar în prima jumătate de oră, de către sol- 
daţii care suportaseră bombardamentul din 24, 25 şi 
26 august și care spuneau : 

— Oho! Dar tare mai trag astăzi! 

Se vedea că focul era îndreplat exclusiv asupra 
fortificațiilor — nu mai era împrăștiat — iar ţintele 
lui erau precise. 

Sub protecţia acestui foc, se efectuau mișcări de 
mase mari de trupe, alît la francezi, cît şi la englezi, 
iar mişcările acestea fură observate de pe Partea de 
Nord. 

Alarmat, generalul Liprandi i se adresă lui Kot- 
zebue : 

— Pavel Evstafevici, se pregătesc de asalt... E lim- 
pede ! 

Faţă de nelinistea lui Liprandi, însă, micul Kotze- 
bue manifestă o mare liniște și-i răspunse: 

— Pesemne că aţi văzut asaltul în vis! 

Unul dintre comandanții de baterie zări coloanele 
franceze pornind dinspre reduta „Victoria“ în direc- 
ţia Korabelnaia şi găsi necesar să trimită imediat la 
cartierul gencral un cazac, cu raportul respectiv. 

Cazacul porni în goana calului și, fără să-i fi spus 
ceva locotenentul care îl trimisese, îşi dădea scama 
că duce o hîrtie de mare importanţă. 

Ajuns la cartierul general, el zări pe șeful de stat 
major, care se plimba prin fața casei în care locuia 
împreună cu Gorceakov. 


— Ce-i, frăţioare? — îl întrebă morocănos Kot- 
zebue. 

— Un raport de la blagorodnicia sa locotenentul 
Baranovski, — se grăbi să raporteze cazacul și, fără 


să piardă nici o clipă, întinse hiîrtia. 

Kotzebue îşi arumcă ochii pe ea, apoi o băgă în 
buzunar și porni, dar nu spre casă — pentru a ra- 
porta comandantului suprem că se pregăteşte asal- 
iul, ci ca să se plimbe mai departe. 

Cazacul aştepta mirat. Kotzebue observă acest lucru 
pe cînd se întorcea, făcîndu-şi plimbarea obișnuită. 

— Ce te-ai proțăpit aici, frățioare? — întrebă cl 
nemulţumit. 

— Aştept răspunsul, înălțimea voastră... 

— E-e, răspunsul !... Du-te şi vezi-ți de treabă! 

Cazacul plecă, iar Kotzebue continuă să se plimbe. 
Era abătut de vestea pe care o primise încă în ajun, 
că nepotului său, ofițer pe bastionul patru, îi fusese 
smuls piciorul de la genunchi. Durerea aceasta de 
familie îl făcuse să-și piardă pentru o bucată de vreme 
capacitatea de a mai reacţiona cu repeziciune la eve- 
mnimenlele de o atît de mare însemnătate istorică, 
aşa cum sei întîmplă adesea cu oamenii care ocupă 
posturi înalte. Plimbîndu-se de unul singur, se gîndea 
cît de trecătoara sînt toate cele pămînieşti, fără să 
bage de seamă că bombardamentul împotriva Kora- 
belnaiei şi a Părţii de Sud cra considerabil mai pu- 
ternic decît fusese în ajun, dimineaţa. 

E drept că asaltul era aşteptat de ata timp în fic- 
care zi — şi chiar de cîteva ori pe zi — înșelînd me- 

reu așteplările, încît vigilența ascuţită putea foarte 
ușor să facă loc nepăsării, chiar şi celor care coman- 
dau sectoarele liniei de apărare, nu numai lui Kot- 
zebue, care privea din depărtare la desfășurarea due- 
lului neîncetat de artilerie şi care vedea numai per- 
deaua neîntreruptă de fum alb și gros, sau auzea nu- 
mai vuietul a două mii de tunuri, vuiet care nu fă- 
cuse nici o pauză mai îndelungată, în tot cursul lunii 
august. 

In afară de aceasta, el nu se socotea răspunzător 
de toate cite se petreceau, căci toate se făceau în nu- 
mele prinţului Gorceakov. În sfîrşit, i se părea că 
fuseseră trimise forțe suficiente pentru a întâmpina 
pe asaltatori, iar felul în care generalii vor dispune 
de aceste forțe pe linia de apărare, îi privea numai 
pe ei — iar nu pe el — pe Hrulev, care se afla pe 
Korabelnaia, şi pe Semialkin, care era pe Partea de 
Sud, primul avînd um efectiv de douăzeci şi trei de 
mii de oameni, cel de al doilea șaptesprezece mii; 
iar comandanții sectoarelor nu erau nişte novici, ci tot 
generali cu experiență : Hruşciov şi cu Schultz erau 
la Semiakin, iar Sabaşinski, Pavlov şi Brussau, la 
Hrulev... 

Totodată, Koizebue cunoștea din rapoarte, desigur, 
că pierderile garnizoanei, în trei zile de bombarda- 
ment — socotind de la data de 24 — erau uriașe, 
mai mult de şapte mii cinci sute de oameni, şi că în 
acesle zile, pe bastioane și în baterii, fuseseră lovite 
fără a fi putut fi toate înlocuite, nouăzeci de tunuri 
și o șută treisprezece afete, iar spre dimineaţa celei 
de a patra zi de bombardament intens, pe frontui 
colinei Malahov rămăseseră numai opt tunuri întregi 
și pe tot bastionul doi, numai şase... Ar fi fost ciudat 
să te gindești că ele ar fi putut rezista mult timp 
uraganului de foc, îndreptat împotriva lor din partea 
a două sute de tunuri ale francezilor. 

Mai ştia că toate stăruinţele lui Totleben de a mina 
Malahovul fuseseră zădărnicite de explozia baraazu- 
lui care ducea cele o sută de puduri de pulbere, des- 
tinate încărcării a cinci furnale săpate de mineri în 
terenul stîncos. 

Întrucît hotărîrea de a se arunca în aer bastionul 
doi — în caz de asalt — şi de a se mula apărarea în 
retranşamente, fusese luală de Gorceakov încă la 15 
august, sẹ dăjdusej ordin ca pulberea să fie adusă 
acolo din vreme, dar stînca tare rezistase îndelung 
lucrărilor de minare, iar în plus, ele irebuiau efec- 
tuate sub un foc crîncen. 

În echipa locotenentului de geniu Frolov, care con- 
ducea lucrările acestea, erau treizeci şi cinci de oa- 
meni, iar spre sfîrşitul lucrărilor rămăseseră din ei 
numai șase — totuşi fuseseră așezate sub parapet 
douăsprezece mine şi în seara de 25 august erau 
gata. 

Ce-i drept, pulberea nu fusese adusă nici aici, cum 
nu fusese adusă nici pe Malahov: cu ocazia explo- 
ziej pulberii se scufundase un al doilea barcaz. Se 
luă hotărîrea ca pentru încărcarea minelor să se fo- 
losească pulberea încărcăturilor care stătea degeaba 
în magazii, deoarece tunurile fuseseră lovite. 

Sub focul foarte puternic al inamicului, minerii- 
eroi duceau singuri încărcăturile din magazii în ga- 
leriile de mină și se întîmpla ca sarcina aceasta per- 
fidă să explodeze în mîinile lor, omorîndu-i pe loc. 
Totuşi, nu numai că fuseseră încărcate minele, dar 
atât în magaziile de pulbere, cît şi în depozitul de 
proiectile fuseseră puse amorse electrice, iar cablu- 
rile lor fuseseră întinse dincolo de linia a doua de 
fortificaţii. 

Dar dacă pe Malahov, din lipsă de pulbere, mine- 
rii ruşi putuseră face prea puţin, în schimb, fran- 
cezii, la ora opt dimineața aruncară în aer trei fur- 
male, în ajutorul cărora, pentru reuşita asaltului Bos- 
quet, se puseseră speranțe mari. 

Explozia aceasta a fost ullima trăsătură de penel 
în tabloul pregătirii asaltului, făcut cu migală şi cu 
respectarea riguroasă a tuturor regulilor de asediu al 
cetăților. In urma exploziei furnalelor, s-au format 
pîlnii de cîte patru stînjeni în diametru, iar o parte 
din parapet, exact din faţa turnului, se prăbuşi greoi 
în șanț, descoperind pe de o parte platoul bastionului, 

iar pe de alta nimicind un serios obstacol pentru ata- 
catori. 

După vreo două ore de la această explozie, sosi, în 
sfîrșit, și pulberea trimisă pe Malahov, pentru încăr- 
carea minelor. Nu putea să nu te uluiască faptul că 
nişte furgonari necunoscuți izbutiseră să se strecoare 
cu astfel de sarcină prin valul de proiectile. Îşi duceau 
cu ei moartea lor sigură, dar pulberea o iaduseră to- 
tuşi, deși fapta lor eroică era acum inutilă. Tocmai în 
acest timp, un proiectil izbi într-o magazie mică în 
care se găseau vreo cincizeci de grenade şi le făcu să 
explodeze. Oamenii se grăbiră să ducă pulberea adusă 
într-um loc sigur, cu atît mai mult cu cît puţurile 
de mină erau astupate şi trebuiau desfundate sub un 
foc cumplit. 

Către ora unsprezece dimineaţa, tabloul distruge- 
rilor de pe Malahov era complet: terasamente pră- 
bușite, șanțuri astupate, tunuri lovite, răniții svîrco- 
lindu-se în praful însîngenat, fără ca nimeni să-i ri- 
dice, cadavre, bucăți şi fiîșii de trupuri omeneşti... 
Acelaşi Juorut era și pe bastionul doi, și pe curtira 
care unea acest bastion cu Malahovul. 

La ora unsprezece canonada încetă deodată, cum 
se întimplase adesea şi mai înainte. Era un răgaz 
pentru a se face socoteala pierderilor din ziua aceea. 
Ele se dovediră uriaşe: două mii de oameni smulsese 
acest bombardament care ţinuse numai şase ore. Dar 
în aceste șase ore — după cum s-a stabilit mai tîr- 
ziu — fuseseră aruncate asupra fortificațiilor rusești 
indizeci de mii de proiectile, dintre care, jumătate 
erau grenade și bombe. În cele trei zile precedente, 
aliații trăseseră numai cîte patruzeci de mii de pro- 
iectile pe zi, acum însă ei își întreiseră energia. 

O putere atît de excesivă a focului putea, desigur, 
să-i facă pe mulţi dintre ruși să creadă că asaltul 
trebuia să fie iminent, dar asemenea gînduri le mai 
veniseră şi înainte, însă, se dovediseră neîntemeiate. 

Mulţi, de exemplu, erau convinși că francezii vor 
alege pentru asalt ziua de 26 august (7 septembrie), 
ziua bătăliei de la Borodino, iar generalul Saibașinski, 
pe bastionul doi, întreţinu toată ziua moralul trupelor 

sale, spunîndu-le că vor reuși să le reamintească frai- 
cezilor de Borodino. 

Pélissier, însă, se hotărî să renunţe la această ală- 
turare de mare efect a celor două mari dale istorice : 
7 septembrie 1812, bătălia de la Borodino — 7 sep- 
tembrie 1855, asaltul Sevastopolului. El vroia să 
adoarmă vigilenţa rușilor, dispuşi şi ei, desigur, să-şi 
amintească de zilele biruinţelor lor. Asaltul a fost 
fixat de el exact pentru ora douăsprezece ziua, inter- 
zicîndu-se categoric toate semnalele de salt, pentru 
a nu produce nici un fel de încurcătură în rîndurile 
atacatorilor şi a nu lăsa nici o clipă trupelor rusești, 
pentru pregătirea respingerii asaltului. 

Părea că din partea comandamentului francez se 
făcuse totul pentru ca asaitul să fie fulgerător, reușit 
și fără multe victime, dar chiar cu o jumătate de oră 
înainte de începerea asaltului, el se hotărî să nu ne- 
glijeze încă o măsură, menită să adoarmă vigilența 
ruşilor : la unsprezece jumălate, fu deschis din nou 
un uragan de foc, pentru a goni în adăposturi gar- 
nizoanele fortificațiilor ieșite să-şi mai dezmorțească 
oassle. 

În vremea aceasta, sub protecția acestui foc se 
lăceau ultimele pregătiri în tranșeele francezilor... O, 
desigur, Pélissier şi Bosquet cunoșteau mult mai bine 
decît Gorceakov şi statul lui major cum trebuie pre- 
gătit asaltul unor poziţii fortificate! Unităţile din 
faţă ale coloanelor desemnate pentru asalt nu erau 
la o jumătate de verstă, nu erau la poalele înălţi- 
mitor, nici dincolo de canal sau de rîu, ca regimentele 
rusești la 4/16 august, ci se aflau numai la treizeci 
de pași de parapet, de fostul parapet ! 

Ce însemna pentru primul regiment de zuavi să 
străbată în: fugă cei treizeci de paşi, în clipa cînd, 
exact la amiază, bombardamentul încetă din nou? 
Rîndurile din spate abia apucară să isprăvească stri- 

gătul lor războinice „Vive l’empereur !“, cînd cele din 
faţă erau deja pe Malahov. 

Amiaza, potrivit rînduielii păstrate chiar și în timpul 
unor bombardamente mai intense, era vremea de 
odihnă şi de masă. Cîndva trebuiau doar întărite pu- 
terile luptătorilor! În ziua aceea, ca de obicei — 
încrezîndu-se în acalmia de la amiază — soldaţii se 
adăpostiseră în locuri ferite şi începuseră să mănînce, 
iar generalul-maior Bussau, peste măsură de corpo- 
lent și de aceea cu toate copcile și cu toţi nasturii de 
la tunică și de la cămaşă descheiaţi, stînd lîngă adă- 
postul său începuse să împartă crucile sf. Gheorghe, 
după tabelul pregătit mai dinainte. 

Crucile acestea pentru soldaţii care se distinseseră, 
fuseseră aduse de la Gorceakov, de aghiotantul im- 
perial Voeikov, care în acest timp stătea în adăpos- 
tul căpitanului-locotenent Karpov, comandantul bas- 
tionului Kornilov, ascunzîndu-se de praful gros și rău 
mirositor, ridicat de vîntul puternic. 

Vîntul acesta făcea să se agite puternic și marea, 
împiedicînd astfel fiota aliată să vină în ajutorul 
asaltatorilor, dar tot el, suilînd drept în faţa france- 
zilor și îluturîndu-le pulpanele tunicilor lor albastre, 
părea că la dă aripi. Strigînd pînă răgușeau „Vive 
P'empereur !“ şi gonind de zor, mergeau cu capetele 
aplecate, înaintînd ca un şuvoi nestăvilit, nestăvilit 
pentru că nici nu era cu ce să fie stăvilit, întrucît tu- 
nurile de pe Malahov fuseseră scoase din funcțiune 
și silite să tacă, 

Pe frontul Malahovului se găsea atunci regimentul 
Modlin alcătuit dintr-un singur batalion — numai 
patru sute de oameni — dar nimeni nu se aştepta la 
asalt și nu era pregătit să-l întîmpine, iar asupra 
Mialahovului înainta într-o masă compactă întreaga 
divizie a lui Mac-Mahon, cu un efectiv de șase mii 
de baionete. 

E adevărat că în efectivul apărării se mai numărau 
cîteva sute de artilerişti rămaşi acum fără înirebuin- 
tare, și milițiile dintr-un detaşament din Kursk, dar 
ei mu, erau strînși, ci împrăștiați cine știe pe unde, 
iar îndată după primul regiment de zuavi apărură pe 

Malahov și primele companii din regimentul 7 de 
linie al francezilor. 

Ei acționau cu repeziciune, neîndoindu-se de iz- 
bîndă. Geniştii lor se apucară îndată să astupe şan- 
țurile, pe unde mai existau, aruncînd în ele cu lopeţile 
rămăşiţele parapetelor, şi în mai puțin de trei minute 
trecerea pentru unităţile ce alergau în urma regimen- 
tului 7 era gata. 

Strigînd „Asalt! Asalt !“, soldaţii din regimentul 
Modlin se repeziră cu baionetele asupra zuavilor. 
Nu mai era timp să se așeze în formație şi mici nu 
mai aveau pentru ce... Francezii încercuiră pilcurile 
de soldaţi ruși din toate părţile şi începu o încăienare 
piept lai piept. Incăierarea a fost crîncenă, dar nu 
putea să fie îndelungată. Fură străpunși de baionetele 
zuavilor colonelul Arşenevski, comandantul regimen- 
tului Modlin, maiorul Kovanko, comandantul batalio- 
nului, și aproape toți ofiţerii. Soldaţii regimentului 
Modlin pieriră în luptă inegală, deşi și-au dat scump 
viaţa. 

Grasul Bussau, care începuse la timp nepotrivit 
împărţirea crucilor unui grup de soldaţi din regi- 
mentul Modlin, aduşi de locotenentul luni, se zăpăci 
și apucă numai să strige „In turn! În turn!“, ară- 
tînd cu mîna spre turn, cînd mîna îi fu străpunsă de 
un glonţ și tot glontele acesta, sau poate altul, omori 
pe loc și pe aghiotantul Iui care stătea alături, 

Locotenentul Iuni cu cîţiva oameni din grupa lui 
se repezi într-adevăr spre uşa turnului, însă Bussau 
fu prins şi luat prizonier, iar în vîrful turnului de pe 
vestita] colină pe care el trebuia să o apere, fu în- 
fipt, printre sacii cu nisip, drapelul tricolor francez. 

Toate acestea se petrecură în cîteva minute şi fran- 
cezii, năpădind platoul bastionului cu mari mulțimi 
de oameni, nu-i lăsară să se dezmelicească nici pe 
servanții de artilerie, nici pe ostașii din miliții, care 
încercau să se apere, unii cu ștergătoarele tunurilor, 
alții cu topoarele; baionetele şi gloanţele îi dove- 
diră. 

In afară de generalul Bussau, răspunderea pentru 
colina Malahov o purta şi comandantul sectorului 

patru al liniei de apărare, căpitanul-locotenent Kar- 
pov, leșind în fugă din adăpostul său, împreună cu 
Voeikov, Karpov îşi dădu seama dintr-o dată, desigur, 
că Malahovul este pierdut. 

Karpov era un marinar viteaz şi un gospodar gri- 
juliu al bastionului şi al bateriilor Jerve şi Panfirov, 
aflate sub comanda lui. Încă la 25 august, el rapor- 
tase Cartierului General că Malahovul mu va putea 
fi apărat dacă nu se va trimite un număr mare de lu- 
crători și de arlilerişti pentru tunuri. El arăta că 
dacă aceştia nu vor fi trimiși la timpul mecesar, nu 
mai tîrziu de o zi, întregul sector al patrulea va fi 
cucerit fără luptă, întrucît nu va avea cine să-l apere 
și nici cu ce. 

El se schimba săptăminal pe acest sector cu căpi- 
tanul de rangul 1 Kern şi acum era rîndul lui. 

Lucrătorii şi artileriștii sosiseră, dar canonada din 
26 august fusese atît de crîncenă, încît toate lucrările 
efectuate peste noapte au fost distruse într-o oră de 
bombardament, iar artileriștii erau parte ucişi, parte 
fără întrebuințare, căci tunurile deveniseră inutiliza- 
bile. 

Voeikov sosise pe Malahov tocmai în acea jumătate 
de oră de acalmie, care se dovedise numai un şiretlic 
calculat al aliaţilor, iar Karpov îl condusese pe aghio- 
tantul imperial — musafirul din Petersburg — pe 
ziduri, ca să-i arate în ce stare se află acum fortifi- 
caţia care continua să fie socotită ca şi mai înainte 
drept bastion. 

— Poftim, vedeţi, — spuse el, — acesta-i un mer- 
lon, adică o porțiune de parapet între ambrazuri... 
Priviţi, vă rog, cum va luneca atunci cînd voi face 
ceea ce o să vedeţi... 

Și, urcîndu-se pe banchetă, Karpov își propti umă- 
rul în merlon. 

— Opriţi-vă! Ce v-a venit? — strigă speriat Vo- 
eikov. — Se va prăbuşi în şanţ! 

— Alunecă! Vedeți? Ce fel de obstacol poate fi 
ăsta la asalt ? 

Karpov era voinic și lui Voeikov, un om cu fața 
lunguiaţă și cu pieptul îngust, i se făcu într-adevăr 

teamă și pentru fortificaţii, și pentru garnizoana care 
avea încredere în ele, și pentru el însuşi. 

— Înseamnă că toată speranţa este numai în gar- 
nizoană, — spuse cl, — iar garnizoana este insufi- 
cientă... 

— Garnizoana este cu totul insuficientă! — re- 
petă Karpov. — Vă rog chiar așa să transmiteţi prin- 
tului! Încă de acum două ore m-am adresat în 
această chestiune generalului Hrulev, dar pînă acum 
n-am primit nici un răspuns de la dînsul. 

Tocmai atunci îl zări pe Vitea Zarubin, care ve- 
nea grăbit, și adăugă înviorat: 

— În sfîrşit, iată pe ofițerul lui de legătură! 

Vitea raportă lui Karpov că întăririle îi vor fi tri- 
mise neapărat. 

— Vor fi? Foarte bine, dar cînd anume vor fi tri- 
mise, aş vrea să ştiu ? — întrebă Karpov, și Vitea, 
pentru a-l linişti pe comandantul colinei Malahov, 
care stătea alături de aghiotaniul imperial, răspunse 
repede şi hotărît : 

— Cel mult într-o oră ! 

Karpov se linişti într-adevăr, deşi Hrulev — cînd 
îl trimisese pe Vitea... mormăise cuprins de piroteală, 
ceva cu totul imprecis: „Comunică-i, lua-l-ar naiba, 
că am să-i trimit în curînd !“ 

Hrulev aștepta asaltul neapărat în dimineața aceea 
— în zori — şi de aceea își petrecuse tot timpul de 
după miezul nopţii pe linia de apărare, iar cu el 
trebuise să se afle, fireşte, şi Vitea. 

Tocmai în noaptea aceea, dincolo de gîtul Malaho- 
vului, luase foc, de la o rachetă, o grămadă de 
vreascuri uscate. Se înălțase o vilvătaie mare, iar 
Malahovul fusese atît de puternic luminat, încît tră- 
geau asupra lui cu foc direct, nu numai carabinierii, 
dar și tunurile. În rîndurile lucrătorilor, care reparau 
ambriazurile, pierderile erau mari şi focul trebuia să 
fie stins cu orice preţ. 

Două companii din regimentul Sevsk, sub comanda 
locotenentului de geniu Orda, stinseseră incendiul, 
dar pierduseră o jumătate din efectiv. Hrulev ple- 
case la cazărmile Pavlovskie abia pe la șase dimi- 

neața, după ce se convinsese că asaltul nu va avea 
loc în acea dimineaţă, căci tunurile bubuiau ca şi 
mai înainte... 

Ajuns acasă, el se trîntise îndată pe pat. Vitea în- 
cercase şi e! să doarmă, dar nu putuse, iar la ora 
zece se prezentase ofițerul de legătură trimis de Kar- 
pov cu cererea de a i se trimite întăriri. Acum, pe 
Vitea îl biruia somnul şi ar fi vrut să pună capul 
jos undeva, măcar pentru cinci minute, fiindcă abia 
se mai ţinea pe picioare în timp ce vorbea cu Karpov. 
De aceea, nu se mai duse la calul său lăsat lîngă 
gîtul bastionului, ci o luă drept spre turnul din apro- 
piere, pe care îl cunoştea atît de bine, unde se găsea 
totdeauna cîte cineva şi unde putea să se culce pe 
patul cuiva și să roage să fie trezit peste cinci-șase 
minute, ca să poată pleca nestingherit de pe bastion, 
înainte de începerea unui nou bombardament. 

Vitea se întinse pe patul conductorului de marină 1) 
Veneţki, pe care îl cunoştea bine, dar îi spuse, atît 
de somnoros și de neclar, să fie trezit după cinci-şase 
minute, încît Veneţki nu-l auzi, iar în curînd începu 
bombardamentul — la un timp atît de nepotrivit — 
și Vitea se trezi numai atunci cînd Venețki și un alt 
conductor, Dubinin, îl zgilțiiau, strigînd : 

— Asaltul! Asaltul! 

Vitea sări într-o clipă în picioare și se repezi la 
ușă, dar îi văzu pe zuavi alereînd cu baionetele la 
armă, cu turbanele lor roşii și în tunici scurte, al- 
bastre și cusute cu fir, iar după o clipă apărură lingă 
ușă și soldații din regimentul Modlin deveniți eu 
cîteva clipe mai înainte cavaleri ai ordinului sf. 
Gheorghe. Locotenentul luni strigă în fața ușii în- 
chise : 

— Deschide! Hei! Deschide ! 

Vitea le deschise uşa grea pe care o încuiase mai 
înainte conductorul Dubinin. 


t) Grad inferior în artileria navală. (N. trad.) 

Îndată ce începu noua canonadă — ultima înainte 
de asalt, Karpov îl duse pe rotmistrul Voeikov în 
adăpostul său, ca să nu se expună degeaba. Aici, în- 
tre altele, matrozul planton îi servise masa, iar după 
ce imîncă în grabă, Karpov începu să scrie un raport 
către comandantul suprem, arătîndu-i în ce situaţie 
deplorabilă ajunsese Malahovul. 

Voeikov avusese abia timp să bage raportul în bu- 
zunar, cînd canonada încetă pe neașteptate. 

— Ce-ar putea să însemne asta ? — întrebă el pe 
Karpov, dar matrozul care le servise masa dădu 
buzna în adăpostul comandantului sectorului și strigă, 
fără să mai țină seama de disciplină: 

— Vin francezii... Vin francezii ! 

— Ce? Asalt? Aşa, va să zică! — se miră calm 
Karpov ridicîndu-se, iar lui Voeikov, care rămăsese 
pe scaun și se uita la el uluit, îi spuse pe un ton po- 
runcitor: — Plecaţi imediat spre gîtul bastionului ! 
Poate veţi mai răzbate! Nu mai întîrziaţi ! 

Şi ieşi imediat şi el afară din adăpost. 

Pericolul îi despărţi într-o clipă pe cei doi ofiţeri 
care avuseseră pînă atunci o discuţie liniștită și 
Karpov începu să strige: 

— Unde-i toboşarul ? Să vină toboşarul... Să bată 
alarma. 

Scoțînd sabia din teacă, Voeikov o luă în direcția 
gîtului bastionului, iuțindu-și tot mai mult paşii. 

În acest timp, zuavii bärboşi ajunseseră deja pe 
parapet și trăgeau în lungul incintei bastionului, pe 
cînd unii blocau tunurile, iar alţii alergau înainte, 
deocamdată în grupuri mici. 

Toboşarul începu să bată alarma, dar fu rănit de 
un glonte la cap și alarma o sună gornistul. Asta 
era, însă, o formalitate întîrziată, întrucît oamenii care 
mîncau sau se odihneau ieşeau pretutindeni în fugă 
din adăposturi, fără semnal, dar tunurile fuseseră deja 
capturate de inamic şi mulțimi pestriţe de zuavi nä- 
văleau dinspre bastionul Kornilov, în direcția bate- 
riei locotenentului Panfirov, iar alţii în direcţia ba- 

teriei Jerve, revărsîndu-se ca o apă năpustită peste 
un zăgaz rupt. 

Comandantul artileriei de pe colina Malahov, lo- 
cotenentul Lazarev, ţinîndu-se cu mîna de pîniece, 
trecu pe lîngă Karpov. Acesta își dădu seama că lo- 
cotenentul fusese rănit de un glonte în pîntece, dar 
nu pricepea de unde mai avea puteri să umble. 

Mai la o parte, sub ochii lui Karpov, se produse o 
foarte scurtă, dar crîncenă încăierare, între francezi 
şi soldaţii din regimentul Modlin, cînd căzură uciși 
Arşenevski, Kovanko şi alții... Scăpaseră totuşi vreo 
şaizeci de soldaţi care se retrăgeau drept spre el. 

Atunci, Karpov, agitînd stiletul, strigă cît îl țineau 
puterile : 

— Sta-aţi! Staţi, fra-aţilor! — şi voi să le taie 
drumul, să iasă în faţa celor din regimentul Modlin 
care dădeau înapoi sub presiunea unei mari mulțimi 
de francezi, cînd deodată fu lovit de un pat de puşcă 
în cap şi căzu în nesimţire, iar cîțiva francezi trecură 
peste el, ca. peste un mort! 

Karpov era însă viu. Francezii fugind mai departe, 
spre retranşament, trei soldaţi din regimentul Modlin 
se apropiară de el împreună cu matrozul planton şi-l 
duseră în adăpost. 

Un mic grup de francezi se luă după ei, dar sol- 
daţii începură să tragă din adăpost. Karpov mu auzea 
acest schimb de focuri — fiind încă în nesimtire — 
dar îl trezi un puternic „ura“ care răsună lîngă uşa 
adăpostului şi tropote de picioare... Venea la contra- 
atac, împotriva francezilor, regimentul Praga, tot din 
divizia a 15-a de rezervă, din aceeaşi brigadă cu re- 
gimentul Modlin. 

Regimentul Praga — numai vreo cinci sute de 
oameni — izbi puternic în francezi şi-i goni înapoi 
spre parapet. Bateria lui Panfirov fusese chiar cură- 
tată şi recucerită de acest regiment, la care se ata- 
șaseră ultimii soldați din Modlin, dar cîteva bata- 
lioane de francezi, ocolind fortificația pe partea stingă, 
apărură în spatele lor și-i încercuiră. 

Partea stîngă a Malahovului era apărată de regi- 
mentul al treilea al aceleiaşi divizii — regimentul 

Zamosţski — tot atît de puţin numeros, cînd cea mai 
mare parte a detaşamentului lui Mac-Mahon apăruse 
deja pe colină. 

Lupta corp la corp a fost crîncenă. Soldaţii regi- 
mentului Praga își croiau drum cu baionetele spre 
soldații din regimentul Zamosţski, care veneau spre 

i. Cind resturile tuturor celor trei regimente, care 
alcătuiau garnizoana Malahovului, reuşiră să se 
unească, amestecîndu-se între ele — nevoind să ce- 
deze inamicului — începură să-şi facă drum înapoi 
spre retranşament. 

Cine n-a căzut în această luptă inegală, acela a 
răzbit, şi această luptă i-a costat mult pe francezi. 

Revenindu-şi, deși simţea o puternică durere în cap, 
ca și în tot trupul său zdrobit, Karpov ieși repede din 
adăpost, gîndindu-se că francezii fuseseră alungați 
de regimentele sosite între timp, dar zuavii, care 
schimbaseră focuri cu soldaţii din regimentul Modlin 
—salvatorii lui Karpov — stăteau tot acolo ascunși 
după nişte acoperiri, iar şase dintre ei se năpustiră 
asupra iui cu baionetele. 

Karpov se și pregătise de moarte, dar doi ofițeri 
francezi, care se aflau în apropiere, ordonară zua- 
vilor să lase jos baionetele. Karpov, comandantul sec- 
torului patru căzu prizonier, cum căzuse puțin îna- 
inte şi comandantul trupelor acestui sector, generalul 
Bussau, care fusese rănit. 

Au mai fost luați prizonieri şi Lazarev, comandan- 
tul artileriei, datorită ranei sale din pîntece, locote- 
nentul de geniu Orda, care se evidenţiase în ajun la 
stingerea incendiului, Panfirov, comandantul baterici 
care îi purta numele, şi mulți alți ofiţeri. 

După ce întregul Malahov fusese deja ocupat de 
divizia lui Mac-Mahon şi steagul tricolor francez ffl- 
fia pe turn, totuși, dinăuntru mai răsunau încă împuş- 
cături prin ambrazurile înguste din uşă. 

Pușcașii din turn trăgeau fără greş şi la alegere, 
iar în fața uşii turnului zăceau multe cadavre: in- 
famteriști din regimente de linie, zuavi și arabi 
algerieni cu burnuzurile albe însîngerate. 

— Să fie scoși cu ajutorul fumului! — ordonă 
Mac-Mahon cînd i se raportă despre rușii care se în- 
chiseseră în turn. 

A scoate cu ajutorul fumului pe arabi, din peșterile 
lor, era un mijloc obişnuit de francezi în Algeria și 
pentru zuavi aceasta era o treabă cunoscută. Ei adu- 
seră îndată vreascuri uscate, resturi de fașine și de 
gabioane şi le dădură foc. Focul se aprinse repede, 
dar fumul gros atrase atenţia lui Bosquet, care se 
afla într-o tranșee, aproape de Malahov. El se temea 
că focul puternic ar putea să provoace explozia vre- 
unei magazii secrete de pulbere, așa că cei care aprin- 
seseră focul se apucară să-l stingă și să dea la o parte 
vreascurile. 

În timpul acesta, însă, împuşcăturile din turn can- 
tinuau, cu toate că întreg Malahovul era în stăpînirea 
francezilor. Cinci matrozi care se găseau în turn gă- 
siseră acolo nişte lănci lungi de abordaj și cu armele 
acelea se postară sub arcadă, feriţi de zid împotriva 
gloanțelor francezilor, iar cîţiva zuavi mai îndrăz- 
neti — furișaţi prea aproape de intrarea în turn — 
fură străpunşi... 

Strigînd soldaţilor din regimentul Modlin „În turn! 
În turn!“, generalul Bussau se gîndise la depozitul 
de proiectile aare se găsea în turn și care nu trebuia 
lăsat în mîna francezilor. În afară de proiectile, însă, 
mai erau acolo şi cîteva lăzi cu cartuşe de armă, iar 
acum, chiar în centrul dispozitivului trupelor fran- 
ceze de pe Malahov, bubuia un schimb de focuri ex- 
trem de înverşunat. 

Ascunzindu-se pe după grămezile de cadavre, tră- 
gătorii de elită zuavi se străduiau să nimerească în 
ambrazurile înguste prin care ieşeau ţevile de armă 
ale soldaţilor din regimentul Modlin, aşa că mai mult 
de zece oameni din turn fură răniţi de gloanțele rico- 
şate și mai multe cămăși ale luptătorilor fură folosite 
pentru pansarea rănilor... 

Dar nimeni dintre ei nu-și pierdea curajul. În afară 
de luni și de Vitea Zarubin, mai erau acolo doi ofi- 
teri tineri, sublocotenenţii Danilcenko și Ienatiev, iar 
Vitea căuta să-i convingă pe toţi că din clipă în clipă 

generalul Hrulev îi va izbi pe francezi în aşa fel, încît 
au să se scuture de pe Malahov ca perele. 

Toate saltelele și pernele fuseseră trase spre ușă, 
pentru a acoperi cu ele ambrazurile prea largi pen- 
tru ţevile de armă. În turn, se făcuse mult mai în- 
tuneric, în schimb, pericolul era mai mic, 

lată, însă, că deasupra capului asediaţilor începu 
să se audă miște zgomote : se rostogolea și se arunca 
ceva, și tropăiau sute de picioare... 

— Vor să desfacă tavanul! — se lămuri Vitea. 

— Tiîm-piţi! — exclamă un matroz pe un ton 
foarte sincer. Se poate să desfacă un tavan ca ăsta ? 
Ce, ei nu au comandanţi ? 

Și toți rîseră înveseliţi. 

Dar încercarea de a desface tavanul fu părăsită tot 
atît de repede ca și focul după sistem algerian. Car- 
tuşe în lăzi, însă, erau destule şi împușcăturile con- 
tinuau... 

Divizia lui Dulac, cu un efectiv de şapte mii cinci 
suta de oameni, pornise asupra Micului Redan — 
bastionul doi — odată cu divizia lui Mac-Mahon, 
care asalta Malahovul. Bastionul doi era tot atît de 
dărîmat ca şi Malahovul — dacă nu și mai mult — 
dar lucrurile se peirecură aici cu totul altfel pentru 
francezi. 

Pe bastionul doi, ca şi pe Malahov, oamenii mîn- 
cau la ora aceea și chiar comandantul garnizoanei, 
generalul Sabașinski, se instalase la masă, în adăpos- 
tul său, ca să-și mai refacă puterile. 

Asaltul era atît de puţin așteptat aici, încît Saba- 
şinski discuta cu căpitanul Cerniaev, trimis de către 
Hrulev, dacă nu ar fi fost cazul ca divizia a 8-a, 
obosită — care apăna acest bastion — să fie înlocuită 
cu proaspăta divizie a 4-a. 

Hrulev se giîndea că acest lucru s-ar fi putut face 
foarte bine odată cu lăsarea întunericului, fiind sigur 
că asaltul nu va avea loc. După ce Karpov trimisese 

la el după întăriri, Hrulev — deşi drăcuind mereu — 
pierdu speranța să-şi mai continue somnul și se apucă 
de lucru cu energie. 

Își trimise în toate părţile aghiotanții și agenții 
de legătură, pe unul la prinţul Vasilcikov, să ceară 
întăriri pentru Malahov, pe altul — pe Vitea Zarubin 
— la Karpov, iar pe al treilea la Sabaşinski... 

În faţa lui Sabaşinski şi a lui Cerniaev, pe care 
bravul general îl invitase la masă, aburea ispititor 
o ciorbă soldăţească fierbinte, într-un castronaş cosi- 
torit, şi rămînea numai să fie servită în farfurii. Sa- 
bașinski tocmai spunea hotărît : 

— Nu, te rog să-i transmiţi chiar aşa lui Stepan 
Alexandrovici, că m-am să mă despart de divizia a 
8-a... De cînd zace bolnav Urusov, am avut timp să 
mă obişnuiesc cu ea şi nu mă mai poți despărţi cu nici 
un preţ... Dacă vor hotărî, totuşi, să schimbe de aici 
divizia a 8-a, apoi să mă schimbe și pe mine! 

Deodată, dincolo de uşă, răsună strident răpăitul 
de alarmă al tobei. Sabașinski își apucă cîrja și se 
repezi afară, urmat de Cerniaev. 

Soldaţii din regimentul Modlin, scăpaţi de la 
moarte sau de la prizonierat — spuneau în seara 
acestei zile nenorocite pentru ei : 

— Cît ai trage un chibrit pe talpă, ne-au și năpădit 
franţujii, puhoi ! 

Cît timp ar trebui ca să aprinzi un chibrit cu sulf 
după metoda soldățească, trăgîndu-l pe talpă ? Două- 
trei clipe... Dar unităţile din faţă ale diviziei lui Mac- 
Mahon nici măcar aceste două-trei clipe nu le lăsaseră 
garnizoanei Malahovului ! 

Divizia lui Dulac întîrziase în înaintarea ei nu cu 
două-trei clipe, ci — poate — cu două-trei minute: 
răpăitul de alarmă avusese timp să ridice în picioare 
întreaga garnizoană a bastionului doi, cînd francezii 
ajunseseră la parapet. 

Două companii din regimentul Oloneţ — în total 
o sută treizeci de oameni — care în vremea aceea slä- 
teau pe banchetă — n-avuseseră timp, ce-i drept, să-și 
descarce armele în cele cîteva sute de francezi din 


629 


faţă, care alergau spre ele, dar în schimb erau gata 
cu baionetele. 

Aceste două companii pieriră, înconjurate din toate 
părțile, dar cîteva minute ele se bătură la baionetă 
— unul împotriva a cinci-şase — însă în acest scurt 
răstimp, un batalion din regimentul Zabalkanski apucă 
să se încoloneze şi să se năpustească asupra inami- 
cului. 

Francezii blocau tunurile de-a lungul zidului, ac- 
ționînd repede și cu precizie. Geniştii lor aruncau 
scări peste șanțuri şi astupau pîiniile și gropile de 
lup, pregătind locuri de trecere pentru coloanele com- 
pacte, care înaintau cu mare repeziciune, 

Dar nu mai puţin repede acţiona și Sabaşinski. 

El îşi uitase de piciorul său bolnav — sau piciorul 
îşi uitase de durerea lui — iar acum îşi flutura cîrja 
ca pe sabie, apropiindu-se de un alt batalion al re- 
gimentului Zabalkanski şi strigînd : 

— Toboşarii !... Bateţi atacul ! 

Autor al atîtor cîntece vesele soldăţeşti, favoritul 
soldaţilor şi al ofiţerilor din unitatea sa, luptător vi- 
teaz, ținîndu-şi «ârja în mîna dreaptă și arătînd cu 
ea spre francezi, Sabaşinski comanda ca şi cum ar fi 
dat drumul la un cîntec: 

— Înainte, vitejilor, după mi-ine! 

Acest „după mine!“ îl comanda mu numai pentru 
cei din regimentul Zabalkanski.... Vedea că în urmă 
alerga tot regimentul Kremenciug, iar la dreapta lui 
regimentul Belozersk, în faţa căruia mergea maiorul 
laroşevici, iar alături de el un toboșar care bătea cu 
bețişoarele lui albe, atit de voiniceşte, încît se auzea 
și printre împuşcăturile cu care îi întimpinau fran- 
cezii. 

Iureșul comun al acestor batalioane salvă dintr-o 
dată bastionul : francezii nu rezistară şi fugiră după 
o scurtă încăierare, lăsînd în mîinile soldaților din 
regimentele Zabalkanski şi Kremenciug, numai ofi- 
teri, treizeci de prizonieri, printre care și comandantul 
unui regiment de linie — Dupuis — și şeful de stat 
major al diviziei lui Dulac, colonelul Magnan. Pier- 
derea celor două companii din regimentul Oloneţ era 


630 


răzbunată şi vreo sută cincizeci de francezi căzuseră 
pe loc... 

Minuind cîrja și strigînd, Sabaşinski îşi aranjă pe 
cît se putea de repede oamenii în şase rînduri pe ban- 
chele, bănuind că e departe încă de a fi sfîrşitul asal- 
tului. i 

Rîndurile din spate încărcau armele şi le înmînau 
celor dim față, iar aceștia trăgeau fără oprire. Mai trá- 
geau şi două mici mortiere de bronz, pe care din în- 
tîmplare francezii nu le blocaseră, poate, fiindcă nu 
puseseră nici un preţ pe ele. Mortierele acestea însă 

„cățeluşels“ cum le numeau soldaţii — lătrau 
foarte bine, iar mitraliile lor zburau în coloanele dese 
ale forțelor principale inamice care porneau din nou 
la asalt, de la vreo două sute de pași. 

Scările puse de geniştii francezi rămăseseră pe 
locurile lor, toate căiie de acces spre bastion erau cu- 
noscute şi iată că francezii porniră acum spre bastion, 
cu amîndouă brigăzile deodată, 

Prima brigadă era condusă vitejeşie de generalul 
Saint-Paul, care căzu ucis de un glonte, iar coman- 
dantul brigăzii a doua, generalul Bisson, era gata să 
se cațăre pe parapet, dar, rănit în şoldul stîng de o 
lovitură de baionelă, căzu în şanţ. 

Glotașii din Kursk — detașamentul patruzeci şi 
opt din Belgorod — lucrau şi ei pe val cu topoarele, 
aruncînd înapoi pe francezii prea zeloşi, iar o parte 
din detaşament, împreună cu sublocotenentul Cerno- 
glazov, se repezise de opt ori pînă la magazia de 
pulbere și înapoi — sub un puternic foc de arme — 
aducînd cartușe pușcașilor. 

Sabaşinski nu refuzase degeaba să schimbe efecti- 
vul garnizoanei sale, cu toată oboseala soldaților și 
a ofiţerilor. La el, fiecare ştia dinainte ce trebuie să 
facă în timpul asaltului şi lucrul acesta se văzuse în 
iuțeala cu care oamenii se încolonaseră la primul 
semnal de alarmă şi în ordinea în care mergeau sub 
bătaia tobelor, ca să respingă asaltul. 

lar asaltul acesta, trebuie spus, era cel mai treaz 
dintre toate asalturile aliaţilor : nu se vedeau soldați 

beţi nici măcar printre zuavi. Pentru asaltul acesta, 
se ordonase tuturor să se îmbrace ca pentru paradă. 
Atît ofiţerii cît şi soldaţii erau în uniforme noi, cu 
decorații şi cu medalii. Faptul acesta dădea o solem- 
nitate deosebită ultimului asalt al Sevastopolului. 

Toate coloanele diviziei generalului Dulac, însă, 
care mărşăluiseră solemn, acum — după al doilea 
asalt — se retrăgeau în grabă, iar în locul lor venea 
brigada de rezervă a generalului Marolles. 

Brigada aceasta înainta în şase coloane : trei dintre 
ele izbiră bastionul doi, de front, iar celelalte trei îl 
învăluiră pe stînga, dinspre Malahovul ocupat deja te- 
meinic. Trecînd peste zidul curtinei, unde, la începutul 
asaltului unitățile regimentelor Oloneţ și Murom fuse- 
seră date peste cap de divizia lui De-Lamotte-Rouge, 
aceste coloane atacară pe apărătorii bastionului doi 
din flanc, în vreme ce celelalte coloane — pierzînd 
mulţi oameni de pe urma focului de arme — se că- 
țărau vitejeşte pe parapet, năvălind din față. 

A fost o clipă cînd o primejdie de moarte se ivi 
chiar în fața lui Sabaşinski, în persoana unui tînăr 
ofițer zuav, cu patru soldaţi. Intr-o mînă, ofițerul ţinea 
o piatră, iar în cealaltă un pistol. Ţintind în cap, 
el trase și glontele șuieră pe lîngă urechea lui Sa- 
bașinski ; în aceeaşi clipă aruncă şi piatra cu mîna 
stîngă dar tot pe de-alături. 

Pentru aceasta fuseseră necesare numai două clipe, 
iar în a treia, răsunară împuşcături dim spatele lui 
Sabașşinski. 

Gloanţele soldaţilor ruşi se dovediră mai precise... 
Ofițerul zuav şi unul dimtre soldaţii zuavi căzură la 
picioarele lui Sabaşinski, iar ceilalţi trei se rostogo- 
liră de pe parapet în şanţ, 

O luptă crîncenă clocotea pe parapet și alături de 
el, fiindcă atît Marolles însuşi, cit şi un alt general 
din brigada lui — Pontevès — erau socotiți în ar- 
mata franceză drept cei mai viteji printre viteji, iar 
unde sînt generali viteji, nicăieri şi niciodată soldații 
nu se vor lăsa mai prejos. 

Dar soldaţii regimentelor Kremenciug, Zabalkanski 
și Belozerski ştiură să-i primească aşa cum se cu- 
vine! 

Pe generalul Marolles francezii îl găsiră abia a 
doua zi în șanț: trupul lui era complet sfîrtecat de 
baionete, iar un morman de cadavre îl strivise tocmai 
la fund. Pontevès fu de asemenea rănit mortal şi muri 
în curînd. 

În șanț, peste cadavrele camarazilor lor — în vreme 
ce alţii se retrăseseră în grabă — mai rămăseseră 
destui francezi, dar nu se putea trage în ei. Înfierbîn- 
tat de încăierarea care se încinsese sub ochii lui, Sa- 
bașimski striga : 

— Aruncați cu pietre în ei, ca în cîini, fraților! 
Ca în cîini! — şi în şanţ începură să zboare pietre, 
schije de grenade şi ghiulele... Francezii mu rezistară 
și o luară la fugă nimerind sub mitraliile „cățeluşe- 
lor“ şi sub gloanţe. 

Înfrîngerea diviziei lui Dulac şi a brigăzii de re- 
zervă a lui Marolles fu totuşi deplină ; francezii mai 
porniră încă de două ori la asalt, socotind pe bună 
dreptate că numărul apărătorilor bastionului, cu totul 
distrus şi cu tunurile blocate, se topea neîncetat. 

Avîntul lor se stinse definitiv, însă, cînd rezervele 
lor începură să se topească şi ele din cauza focului a 
trei vase cu aburi ruseşti, care se apropiaseră de 
golful Kilen. Erau vasele „Vladimir“, „Hersones“ şi 
„Odesa“. 

Tumicile albastre și pantalonii roşii ai francezilor 
uciși şi grav răniți împestrițau tot terenul din fața 
bastionului doi, pînă la prima bază de plecare la 
atac, care se găsea la vreo sută de metri de parapet, 
şi pînă mai departe. 

Chiar şi Sabaşinski, care stătea pe parapet și-și 
ștergea cu batista sudoarea, rezultatul adevăratei 
trude, privea uluit la acest îngrozitor tablou al mă- 
celului și spunea căpitanului Cerniaev, care rămăsese 
pe bastionul doi, tot timpul celor cinci asalturi în- 
dîrjite. 

— Ştii ce, dragul meu, de cîți ani sînt pe lumea 
asta, n-am văzut niciodată aşa ceva... 

Micul Redan respinsese pe francezi în mod strălu- 
cit, înscriind una din paginile glorioase în istoria 
apărării Sevastopolului. Impotriva Marelui Redan — 
bastionul trei — porni la asalt vechiul și încercatul 
lui duşman, chiar de la începutul asediului, engiezii. 

În sfîrşit, le venise vremea să îrîngă acest dirz şi 
de temut bastion „cinstit“ care, singur, timp de aproa- 
pe douăsprezece luni sleia eforturile întregii Anglii ! 
Ziua aceasta fusese așteptată cu mare nerăbdare la 
Londra, şi era așteptată mai ales la Constantinopol 
de atotputernicul ambasador al Angliei, lord Radcliffe, 
care promisese — după cum afirmau cei care erau la 
curent — chiar mîna fiicei sale, ofițerului englez 
care se va urca primul pe parapetul Marelui Redan : 
atît de tare năzuia acest lucru unul dintre instigatorii 
principali ai Războiului din Orient şi atît de mare 
era încreiderea lui că acel prim ofițer englez va fi 
tînăr, burlac, desigur, de familie mare și, lucru prin- 
cipal, va rămîne viu şi nevălămat! ` 

Dar şi în ziua aceea hotăritoare, englezii din fața 
bastionului trei nu-şi dezminţiră firea şi mu se gră- 
biră cu asaltul. 

Încă de dimineaţă, comportarea rezervelor lor pä- 
ruse suspectă generalului Pavlov, comandantul garni- 
zoanei din sectorul al treilea al liniei de apărare, şi 
el dădu ordin tuturor trupelor sale să facă ceea ce 
nu se gîndise Bussau pe Malahov, adică să iasă din 
adăposturi şi să fie pata de asalt, neţinînd seama 
de nici un fel de pierderi. Scosese pe banchete pînă 
şi detașamentul din Oboian, din milițiile din Kursk, 
încadrindu-l] între două companii din regimentul Ia- 
kutsk, pentru a-l îmbărbăta şi a-i menţine disciplina. 

Dealtfel, puteau să nici nu mai aștepte asaltul, su- 
ferind pierderi de prisos înainte de vreme. Sub ochii 
tuturor începuse asaltul Malahovului pe care zuavii 
se cățărau cu înverșunare, smulgeau steagul albastru 
de alarmă — ridicat cu puţin înainte — de pe el și 
înălțau în loc drapelul tricolor al Franţei — iar după 

două-trei minute inundară toată incinta bastionului 
Kornilov şi cuceriră bateria Jerve... 

Stringind cu înverşunare armele în mînă, aşteptau 
ca şi englezii să se repeadă la fel din tranșee... dar 
în locul atacului, începu de acolo, din nou, o canonadă 
foarte puternică. În loc să trimită mitralii asupra Ma- 
lahovului, trebuiră să deschidă focul asupra engle- 
zilor, care acționau cu dirzenie, dar greu de înțeles... 

Acest bombardament {inu aproape douăzeci de mi- 
nute şi, în sfîrşit, se întrerupse. Fumul gros şi alb, 
care învăluise tranșeele englezilor, începu deodată 
să se împurpureze tot mai mult, tot mai intens și un 
urlet izbucni din mii de gitlejuri : porniseră la asalt 
tunicite roşii, 

Pe bastionul trei, se aflau acum unităţi din cele 
patru regimente glorioase ale divizici a 11-a : Ohotsk, 
Kameiatka, Selenghinsk şi lakuisk. Erau aici soldaţi 
din regimentul Vladimir — cunoscuţi englezilor încă 
din bătălia de pe Alma — erau din regimentul Suz- 
dal, erau soldați din regimentele Minsk și Volîn, aduși 
din unitățile de rezervă ale acestor regimente. Cei 
din regimentele Minsk şi Volîn erau întruniţi într-un 
singur batalion format din ambele regimente. 

Englezii trebuiau să alerge ceva mai mult decît 
francezii, iar ei alergau voiniceşte, fără să țină seamă 
de focul de arme şi de mitralii cu care fură întîm- 
pinați. 

„Asaltul era condus de generalul Codrington, co- 
mandantul diviziei uşoare. Sub comanda lui, se aflau 
peste zece mii de oameni, forțe care păreau mai mult 
decît suficiente pentru a cuceri un bastion. 

În toate zilele celui de al şaselea bombardament, 
așa cum se întîmplase şi mai înainte — cu ocazia ce- 
lui de-al cincitea, al patrulea şi al treilea — avusese 
de suferit îndeosebi unghiul exterior al bastionului, 
care era distrus în fiecare zi şi din care, spre seară, 
nu mai rămînea de obicei decît pietriș, pentru ca pînă 
a doua zi dimineața să fie refăcut și gata de luptă. 

În ziua aceea, rămăsese aşa cum fusese fărîmat 
de dimineață, iar generalii englezi, văzînd aceasta, 

îşi îndreptară tocmai într-acolo masa principală a 
asaltatorilor. 

Aceştia înaintau în ordine desfăşurată, pentru a 
micşora pierderile: în faţă un lanț de pușcași, după 
ei un detaşament de geniști și, în sfîrşit, coloana de 
asalt. Frontul lor era întins şi asaltul asupra bastio- 
nului era general. Pe aripa stîngă și dreaptă ei fură 
însă respinşi de regimentele Kamciatka şi lakutsk și 
de către miliții, dar în centru, soldaţii din regimentul 
Vladimir — numai două batalioane cu efective re- 
duse — nu putură să reziste. Însufteţite de succes, 
trupele engleze de elită îi dădură peste cap și-i alun- 
gară în interiorul bastionului. ~ 

Comandantul bastionului trei era căpilanul de ran- 
gul întîi Pereleşin 1. (Pe linia de fortificaţii erau doi 
frați Pereleşin, amîndoi în același grad.) Cu luneta 
în mîna stingă și cu pistolul în dreapta, el se repezi 
să-i oprească pe cei din regimentul Vladimir, dar un 
ofițer englez trase într-însul tot cu pistolul ṣi glonțul 
îi reteză două degete de la mîna stingă. Luneta îi 
căzu. Totuşi, Pereleşin trase la rîndul său în englez, 
dar fu înghiontit de către cei care fugeau pe alături 
şi dădu greş, iar adversarul lui sări înapoi, ameste- 
cîndu-se în mulţimea soldaţilor. 

in! jur, totul se învălmăşise cumplit, căci incinta 
bastionului era în întregime brăzdată de traverse și 
peste tot erau adăposturi — pe alocuri unele chiar 
cu streşini de lemn la intrare, rămase din întîmplare 
neatinse de ghiulelele şi de bombele inamice, iar lîngă 
un adăpost crescuseră chiar tufe dese de ghiorghine, 
sădite primăvara într-o clipă de voie bună, într-ur 
noroc, dar apoi bucurîndu-se de atenţia grijulie a tu- 
turor. 

O luptă în rînduri strînse nu putea avea loc aici. 
Respinși de la zid, soldații din regimentul Vladimir 
lucrau ba cu baionetele, ba trăgeau, ba recurgeau la 
pietre. 

Generalul Pavlov stătea la intrarea adăpostului 
său, cînd apăru Pereleșin, ai cărui pantaloni albi 
erau stropiți şi pătați de sîngele care îi curgea abun- 
dent din mînă. 

— Ce-i cu rezervele ? Unde sînt? — strigă Pere- 
leşin lui Pavlov, smulgindu-şi cravata de la git. 

— Vin, vin! — răspunse Pavlov nu prea sigur. 

Ochii lui pieziși, orientali, priveau alarmaţi cînd 
drept înainte, cînd înlături, cînd la pantalonii însîn- 
genați ai comandantului bastionului trei. Din cauza 
diferitelor obstacole era imposibil să vezi din uşa 
adăpostului dacă vin; rezervele, iar ca să auzi un 
„ura“ de luptă îmbărbătător, de asemenea, nu se pu- 
tea, căci era interzis să se strige „ura“. Încăierarea 
clocotea deja în apropiere, răsunînd împușcături și 
înjurături furioase, iar nu departe căzu o piatră az- 
vîrlită de cineva. 

Intrînd în adăpost, Pereleşin începu să-și lege mer- 
vos mîna cu cravata. De statură mijlocie, uscăţiv și 
totdeauna foarte calm — cum îl cunoştea Pavlov — 
era acum palid şi furios, iar ochii lui căprui ardeau 
cînd generalul se întoarse spre el şi îl întrebă: 

— Ce, eşti rănit? 

— Sînt rănit, înălțimea voastră, pierd sînge mult 
și nu mai pot sluji majestăţii sale! — raportă drept 
răspuns Pereleșin, ca mai marelui în grad, luînd po- 
ziția şi ducînd mîna la cozoroc. 

— Vin rezervele... Ii resping! — îi strigă drept 
răspuns Pavlov și ieşi pe uşă. 

Într-adevăr, englezii erau respinşi spre zid și asta 
o văzu Pereleşin, care ieşise afară în urma lui. | 

El, care mai adineauri raportase că este rănit, cu 
mîna bandajată cum se putuse, se simţi iarăși stăpîn 
pe bastion, cînd văzu pe locotenent-colonelul Arte- 
miev în mijlocul unui grup de soldaţi din regimen- 
tul Kamciatka. 

— La baionetă, băieți! — striga Artemiev. — Ar- 
de-i la mir... mama... şi bunicele cu tot neamul lor! 

Cuvintele tari erau gata totdeauna în gura acestui 
atlet, cartofor şi chefliu, înnegrit de soare ca un ți- 
gan, dar acum ele erau cum nu se poate mai potri- 
vite... Cum să te arunci fără vorbe tari asupra găli- 
ganilor ăstora cu mutre roşii, îmbătaţi de victorie, 
care ocupaseră Marele Redan — inaccesibil pentru 

ei mai înainte — și care ședeau acum călare pe tu- 
nuri și le înfundau ţevile cu piroane de oțel? 

Luînd-o înaintea comandantului lor, soldaţii din 
regimentul Kamciatka alergau aplecaţi înainte, pentru 
a da o lovitură nimicitoare din goană, iar mai în- 
colo, în spaţiile înguste dintre traverse şi streșinile 
adăposturilor, Pereleşin zări şi alte grupuri de soldaţi 
ruși în cămăşi albe... Era o companie din regimentul 
lakutsk, 

Mîna îl durea la încheietură și la cot, iar prin 
cravată sîngele picura totuşi, dar Pereleșin, care ple- 
case din adăpostul lui Pavlov spre spatele frontului, 
la cazarma Pavlovskaia, ca să fie pansat, dădu de 
un grup de soldaţi din regimentul Vladimir, care ṣe- 
deau după o traversă. 

Erau vreo cincisprezece oameni, toţi soldaţi tineri, 
veniți din completare, 

— Voi ce faceţi aici? — strigă Pereleşin, uitînd 
dintr-o dată de rană şi de postul de prim-ajutor. — 
Aliniaţi-vă pe două rînduri... Acum, după mine, fra- 
ţilor ! — şi-şi trase sabia scurtă, ca să aibă ceva în 
mînă. 

Oricii de impetuos fusese avîntul ostașilor din re- 
gimentele Kamciatka şi lakuisk, ca şi al celor din 
regimentul Vladimir, — care îşi reveniseră şi se ali- 
piseră de Pereleșin — englezii se bătură cu îndirjire, 
tot retrăgîndu-se, pînă cînd ajunseră la baterii, unde 
peste parapetul dărîmat, săreau mereu alţii în ajuto- 
rul lor. 

Artemiev fu rănit de un glonţ în umăr. El nu pă- 
răsi rîndurile, iar faţa lui neagră zvîcnea ca şi mai 
înainte, furioasă, dar umărul drept îi cra plin de 
sînge. 

Englezii începuseră să preseze din nou, cînd sosiră, 
în sfîrşit, companii proaspete din regimentul Selen- 
ghinsk, împreună cu comandantul lor, colonelul Me- 
zenţev. 

Mezenţev — care fusese coleg cu Lermontov la 
școala de iuncheri de gardă — luase comanda regi- 
mentului Setenghinsk abia cu vreo douăzeci de zile 
înainte, fiind mutat la cererea sa, din Caucaz, la Se- 

vastopol. Era încă tînăr — nu avea nici patruzeci de 
ani. În Caucaz luase parte la multe lupte și trecuse 
prin școala războiului în detașamentul vestitului ge- 
neral Slepţov. Aici, însă, era la prima bătălie și dorea 
foarte mult să se arate în fața noului regiment, ca un 
adevărat vultur din Caucaz. 

Frumos, înalt şi zvelt, el mergea înainte, și, cu el 
în frunte, ostașii regimentului Selenghinsk opriră noul 
atac al englezilor, îi goniră înapoi, fără să-i lase să 
se menţină nici lîngă baterii, unde aproape toți ser- 
vanţii fuseseră trecuți de ei prin baionete, apoi îi az- 
virliră, umplînd șanțul cu tunicile lor roşii și cură- 
tind complet bastionul de ei. 

Rostogolindu-se în şanţ şi apoi ajungînd în fugă 
pînă la primul obstacol din faţă, englezii începură 
să tragă cu carabinele şi Mezenţev, care stătea în 
picioare pe parapet, bătu deodată aerul cu mîinile și 
căzu pe spate, ucis pe loc de un gionte care îl nime- 
rise drept în frunte, mai sus de rădăcina nasului. 

Pereleșin scăpă ieafăr din această încăierare, dar 
puterile îl părăsiră din pricina pierderii de sînge. 
După ce predă comanda sectorului trei căpitanului de 
rangul 1 Nikonov — comandantul bateriei care îi 
purta numele — el plecă, sprijinit de un matroz, spre 
țărmul Radei Mari. Aici, malrozul îl urcă într-o şa- 
lupă care îl transportă pe vasul cu aburi „Bessara- 
bia“. 

In timpul acesta, Pavlov trimise pe un aghiotant 
al său la Osten-Sacken, cu raportul că asaltul fusese 
respins, dar că era încă prematur să te bucuri. 

Pe la jumătatea lunii august, soldații regimentului 
Ohotsk, care făceau acoperirea bastionului trei, fuse- 
seră mutaţi pe Peresîp — în vecinătate — unde, încă 
din iunie, cea mai mare parte a regimentului se sta- 
bilise temeinic în peșteri pe care proiectilele nu le pu- 
teau străbate, iar cei din regimentul Kamciatka — 
un batalion incomplet — fuseseră luaţi de Pavlov la 

el, pe bastionul trei. Cum Ciumacenko — plastunul 
lui Hrulev — făcea parte din regimentul Kamciatka, 
trecu și el pe bastionul trei, împreună cu micul lui 
grup de plastuni. 

Desigur, chiar în aceeaşi zi, el găsi ocazia să se 
vadă cu Hlaponin. 

— Ai venit pe la mine, Terenti ? — îl întrebă Hla- 
ponin. 

— Nu, să trăiţi! Am trecut pe bastionul dumnea- 
voastră, de pe Malahov, — răspunse Terenti privind 
la „prietenul“ său să vadă ce are să spună şi stră- 
duindu-se să nu zîmbească mici din colțul buzelor. 
— Dd aceea, va să zică, am să fiu acum cu dum- 
meavoastră. 

— Foarte bine, frăţioare, foarte bine! — răspunse 
Hlaponin cu totul sincer, arătîndu-se chiar bucuros. 

Bucuria aceasta era explicabilă... Pe „cinstitul“ 
bastion, de care avusese timp să se lege puternic și 
pe care îl socotea „al său“, chiar de la începutul 
asediului şi îl punea, fără să vrea, mai ẹ sus de 
toate celelalte bastioane, se prezenta acum un viteaz 
ca Terenti, cu două cruci sf. Gheorghe. Orice fortifi- 
caţie — fie bastion, baterie, sau redută — ar fi fost 
mândră să primească un astfel de voluntar, chiar dacă 
tranşeele inamicului se apropiaseră atît de mult de 
fortificaţii. 

În această întîlnire cu Dmitri Dmitrievici, însă, Te- 
renti uitase valoarea lui ca plastun. Bucuria lui Hla- 
ponin o punea pe socoteala faptului că erau amîndoi 
din aceleaşi locuri, vechi „prieteni“, cu toate că acum 
îi despărţea ceva, totuşi: unul era ofiţer, ştabs-că- 
pitan, iar celălalt doar un subofițer şi era subofițer nu- 
mai pentru că avusese norocul să fugă de judecată, 
de cnut şi de ocnă, dacă nu de moartea sub enut. 

Îndată ce văzu chipul zîmbitor al lui Dmitri Dmi- 
trievici — ca mai înainte în Hlaponinka — pentru 
Terenti acesta încetă dintr-o dată să mai fie un 
ştabs-căpitan de artilerie, şi redeveni cel de altădată, 
„prietenul“ vechi, care îl iertase şi cu care putea vorbi, 
nu despre ceea ce vorbeau aici toți din jur, ci despre 


640 


lucruri care îi priveau numai pe ei doi, înțelese numai 
de ei doi. 

Tocmai acum, canonada nu-i împiedica să vorbească 
— era un moment de acalmie — şi de aceea, Terenti, 
cu expresia ţărănească de altădată a feţei, mult 
schimbată de pe acum, vorbi deodată, coborînd glasul: 

— Ştiţi, de bunăseamă, Mitri Mitrici, că detașa- 
mentul nostru din Belgorod stă pe bastionul doi... 
Pe Timofei, guşatul, îl mai ţineţi minte ? 

— Timotei... guşatul? — încercă Hlaponin să-și 
reamintească fără să se mire de această întorsătură 
a conversaţiei. 

— Era pus la crescătoria de lipitori, să facă focul! 
— îl ajută Terenti să-şi aducă aminte. 

— Cel care avea sub bărbie o umilătură? — în- 
trebă Hlaponin. 

— Chiar aşa! Apoi, iacă, ieri l-au dus și pe el la 
Cimitirul Comun... A fost omorit!... Iar altul care 
mai era pe aici — Evgraf Suhorucikin ! ăla s-a îmbol- 
năvit € antece pe Partea de Nord şi a rămas acolo 
pe undeva... Dar cu Timofei am apucat să stau de 
vorbă despre Hlaponinka noastră, de cîte au mai fost 
acolo, de cînd am plecat eu... 

Dmitri Dmitrievici îl asculta acum fără să zîm- 
bească, dar asta nu-l opri pe Terenti. 

— A fos acolo şi un fel de răzmeriţă... Cu toate 
că m-a apucat să mi le spună pe deantregul, dar des- 
pre nevastă-mea am auzit că nu i-au lăsat s-o în- 
chidă, — urmă Terenti cu ochi scînteietori. — Cică 
a venit chiar ispravnicul, dar nici acela n-a îndrăznit 
s-o nedreptățească de pomană, că ea, cum știți, era 
atunci grea, aproape să nască, aşa că oamenii au 
strigat pristavului : „S-o laşi în pace |... “Acum alăp- 
tează...“ 

— Ţi-e dor? — întrebă Hlaponin fără să zîm- 
bească, dar din inimă. 

— Eh, Mitri Mitrici ! Acu’ nu-i vorbă, n-are cînd 
să-ți mai fie dor, că e slujbă... Dar cînd s-o mîntui 
și cu slujba asta, iaca atunci o să înceapă să mă 
răzbeas-ă dorul... Atunci n-oi mai avea altceva de 
făcut decît să plec iar în Kuban, tot ca plastun, și 

gata... Ce să fac? Acum o mai dau niţeluş pe limba 
lor... poate că acolo m-oi alege cu ceva parale şi mi-oi 
răscumpăra-o pe Lukeria mea cu copilaşii... Ce ziceţi, 
boierule ? 

— Ce, eu sînt boierul tău? — zise zîmbind Hla- 
ponin, — Cît priveşte familia ta, nu-ţi mai face sînge 
rău... Poate n-a mai rămas mult de aşteptat ptnă 
cînd va veni libertatea pentru toţi. 

— O-o! Or da libertate la toţi? — întrebă Terenti 


lumimîndu-se la faţă. — Aşa se cheamă că vorbesc 
şi domnii între ei? 
— Ofițerii? — întrebă la rindul lui Hlaponin. — 


Da, mulţi spun că după acest război trebuie să 'se 
pună capăt robiei. 

— E-eh, numai de-am ajunge pînă atunci! Nu 
m-or lăsa ei Mitri Mitrici! — zise Terenti arătînd cu 
capul în direcţia bateriilor engleze. — Din pricina 
asta nu m-am temut să vorbesc nici cu Timofei... E 
totuna, mi-am zis. E mare lucru să scapi de-aici viu- 
nevătămat! Cît priveşte pe Timoha, săracul, aşa s-a 
și întîmplat, cum m-am gîndit eu... Despre mine n-am 
spus nimic la nimeni, în afară de dumneavoastră. 

In clipa aceea, se apropie Arsenti cu un bileţel de 
la Elizaveta Mihailovna. El făcea lucrul acesta aproa- 
pe zilnic, abătîndu-se în drum și pe la cazărmile 
Pavlovskie, să se intereseze cum o mai duce Vitea 
Zarubin. 

Recunoscîndu-l, Terenti tresări şi spuse soldăţeşte : 

— Rămineţi cu bine, blagorodnicia voastră! — şi 
voi să plece, dar Hlaponin îl opri, punîndu-i mîna pe 
umăr. 

— Ştii cine e? — îl întrebă el pe Arsenti, vesel, 
pentru că simţea totdeauna o mare bucurie cînd pri- 
mea cîte un bileţel de la soţia sa. 

Arsenti se uită cu multă atenţie la plastunul cu 
două cruci sf. Gheorghe, cu două galoane de subofi- 
ter pe epoleţii boţiţi ai beşmetului cîrpit în zece locuri 
şi cu un uriaş pumnal în chimirul de piele, apoi clă- 
tină nehotărît din cap: 

— N-am de unde să-l ştiu. 

— S-a schimbat, aşa-i ?... Nu l-ar recunoaşte acum 

nici mevastă-sa, — spuse Hlaponin și adăugă: — 
E din Hlaponinka, l-ai văzut pe-acolo. 

— Să fie... Terenti ? 

— Eu sînt! 

Arsenti aruncă o privire ştabs-căpitanului care zim- 
bea, își scoase șapca-i albă, fără cozoroc, iar Terenti 
își trase de pe cap căciula-i roşeată și năptrlită, și 
se sărutară apoi de trei ori, în cruce, ca nişte oameni 
din acelaşi loc, care se întîlneau pe meleaguri străine. 

Pe bastionul trei, ca şi pe celelalte bastioane, ofi- 
țerii jucau cărți cu patimă. Acest lucru era foarte ex- 
plicabil aici, unde fiecare îşi miza zilnic viața pe 
cartea întîmplării. De aceea, capriciosul ṣi de neînțe- 
lesul „merge“ — „nu merge“ atrăgea în acest joc, 
poate mai mult decît dorinţa de a cîştiga dintr-o dată 
bani mulţi. 

Banii preţuiau foarte puţin aici... Acum erai viu, 
iar a doua zi s-ar fi putut să-ți ducă rămășițele pe 
Partea de Nord — la cimitir — şi atunci la ce mai 
foloseau banii, oricîţi s-ar fi strîns din leafa pe care 
aproape că nu aveai pe ce s-o cheltuieşti ? 

Pe bastionul trei erau două şoproane simple de 
scînduri — unul „marinăresc“ şi altul „de uscat“ — 
sub care se războiau de obicei în timpul liber, la 
stos şi la copci. Șoproanele acestea trebuiau, fireşte 
să dea umbră pe timp de căldură, dar nimeni nu uita 
că ele erau în stare să-i apere de bombardament tot 
atît cît și aerul, 

Erau chiar foarte periculoase, întrucît din pricina 
lor n-o puteai zări pe „a noastră“, pe care o anunțau 
răcnind semnalizatorii, iar „a noastră“, mai întîi de 
toate — după ce dărîma şopronul — trebuia inevi- 
tabil să strivească cu sfărimăturile scîndurilor pe 
toți jucătorii care se aflau dedesubt. 

Așa ceva se întimplase adeseori, dar asemenea 
cazuri nu aveau darul să facă pe nimeni să renunţe 
la joc. l 

Hlaponin făcea parte dintre acei oameni — rari n 
mediul ofițeresc de pe vremea aceea — care nu gă- 
seau nici o plăcere în jocul de cărți, nici măcar ca 
o distracție împotriva plictiselii. Cu atît mai mult, 

pe bastion el nu avea cînd să se plictisească, avînd 
numai atîta timp cît să se adapteze la această viaţă 
cu totul excepţională. El îşi petrecea cu soldaţii de la 
bateria sa mult mai multă vreme decît obișnuiau să 
o facă alți comandanţi de balerie, chiar aici, în mij- 
locul duelurilor de artilerie aproape neîntrerupte. 

Servanţii de artilerie, instruiți dinainte, rămăseseră 
puţini nu numai lîngă tunurile de pe fortificaţii — 
unde matrozii începuseră demult să fie înlocuiţi cu 
infanterişti — dar şi în brigăzile de artilerie ale cor- 
purilor de infanterie. 

În completare, în locul servanţilor ucişi şi răniţi, în 
ultimele săptămîni începuseră să fie trimişi chiar şi 
milițieni. Completaşii aceştia mai trebuiau încă in- 
struiți cum să minuiască tunurile, în vreme ce, în fie- 
care zi, te puteai aştepta ca bateria. uşoară de cîmp 
să fie chemată să arate în fapt pentru ce anume se 
pregătise. 

Instruindu-şi soldaţii, Hlaponin se arăta totdeauna 
răbdător şi calm. Aşa fusese şi înainte — pînă la con- 
tuzie — iar acum, calea grea pe care el însuși o stră- 
bătuse în cîteva lumi, de la totala inconştiență pînă la 
gîndul limpede şi ascultător, îl învățase să fie mult 
mai înţelegător față de calea aproape tot atit de grea 
a soldaţilor din infanterie, puşi pe neașteptate la tu- 
nuri. 

Dese şi precise, scurte, pline şi puternice, loviturile 
bateriei lui Hlaponin, care era amplasată la flancul 
stîng al bastionului trei, împroşcau, pe englezii ce se 
näpustiseră la asalt, cu un roi atît de des de mitralii, 
încît puțini ajunseră pînă la parapet ṣi încă mai puțini 
se cățărară din fugă pe el, dar fură aruncați în şanţ 
de baionetele soldaţilor din regimentul Iakutsk şi ale 
celor din miliții. 

Succesul englezilor la unghiul exterior al bastionu- 
lui, mai mult îl uimi pe Hlaponin decît îl neliniști. El 
nu admitea o asemenea izbîndă a asaltatorilor. Ştia, 
desigur, că parapetul în partea de mijloc a fortifica- 

tiei fusese cu totul distrus de bombardamentul de di- 
mineaţă, dar ştia de asemenea că acolo se aflau două 
batalioane din regimentul Vladimir. 

El nu întrerupse focul tunurilor sale, care loveau în 
rezervele cele mai apropiate ale englezilor, barîndu-le 
drumul şi tăindu-le totodată de cei care reuşiseră să 
pătrundă pe bastion. Cei care pătrunseră, însă, erau 
mulţi, iar tunicile lor roşii mișunau peste tot. Ei îna- 
intau drept spre gîtul bastionului, în timp ce soldaţii 
din regimentul Vladimir se retrăgeau în grabă, răsfi- 
rîndu-se în mici grupuleţe, prin trecerile înguste... 

Se dezlănţui din ambele părți un foc de arme dezor- 
donat. Din cauza fumului, era greu să desluşeşti ceva 
mai departe, iar aici, lîngă tunuri, se îngrămădiseră 
glotaşii companiei a patra din Kursk, care pierduseră 
pe cei doi ofițeri ai lor. 

Aceştia strigau, dînd din mîini, iar unii aruncau ar- 
mele și scoteau în grabă din saci topoarele, cu care 
erau obișnuiți, pregătindu-se de o evidentă și apro- 
piată luptă corp la comp. 

Cum zări acest lucru, Hlaponin îşi luă carabina pe 
care i-o adusese Koşka de la englezi şi pe care o purta 
cu el, apoi predă în grabă comanda bateriei, celui 
mai mare în grad dintre subalternii săi — locotenen- 
tul Lileev — şi se repezi în rîndurile celor din miliții, 
sirigînd cu un glas pe care el singur nu și-l mai 
recunoştea : 

— Luaţi armele ! Tra-a-geţi ! 

Pentru a-i însufleți, el se aruncă înainte prin mul- 
țimea lor şi trase într-un englez care şedea la vreo 
patruzeci de paşi, călare pe un tun de mare calibru, 
blocîndu-i ţeava. 

Englezul își lăsă capul în jos, lunecă greoi şi ne- 
firesc, ridicînd în sus un picior, iar peste două-trei 
clipe piciorul îi lunecă de pe tun şi, imediat după îm- 
pușcătura lui Hlaponin, răsunară focurile trase, de cei 
din miliții asupra altor ţinte. Mai cu seamă, că erau 
foarte multe... Aproape o mie de englezi apucaseră 
să pătrundă pe bastion. 

Focul acesta, îndreptat în flancul coloanei englezi- 
lor, fu susținut de cei din regimentul lakutsk, care 

schimbaseră repede de front, şi avîntul impetuos al 
englezilor fu oprit tocmai în timpul cînd le era mai 
prețioasă fiecare clipă şi fiecare baionetă. Asupra capu- 
lui coloanei lor năvăliră fulgerător soldaţii din re- 
gimentul Kainciatka, împreună cu comandantul lor 
Artemiev, venind dintr-o parte, iar din alta o companie 
a regimentului lakutsk, din rezerva apropiată... 

Englezii dădură înapoi sub presiunea regimentului 
Selenghinsk, peste jumătate din ei rămînind uciși şi 
răniţi pe bastion, în timp ce deasupra celor care fu- 
geau în tranşeele lor se spărgeau mereu mitraliile 
trimise de bateria lui Hlaponin. 

— Ce zici, hai? — strigă Hlaponin, adresîndu-se 
locotenentului Lileev. — Ce scărmăneală le-am tras 
dîrlionţilor roşcați ai domnilor englezi ! 

Nu puteai să vorbeşti fără să nu strigi, atît din 
cauza schimbului de focuri asurzitor din ambele 
părți, cît şi din cauza conştiinţei izbînzii, care făcea 
să-ţi crească inima. 

Lileev, însă — deși încă tînăr, dar totdeauna atît de 
serios, încît părea ursuz — cu faţa afumată şi stro- 
pitä uşor de sînge străin rămas neşters, întoarse către 
el albul strălucitor al ochilor şi răspunse: 

— Numai să nu ni le scarmene acum şi ei! 

El arătă cu capul spre Dealul Verde unde pe una 
din baterii izbucniră deodată cîteva fumuleţe albe, 

Acţiunea tunurilor uşoare, de pe unul din flancurile 
Marelui Redan fusese, desigur, observată acolo, și 
îndată după fumuleţe se auzi mugetul mortierelor de 
mare calibru. 

Hlaponin se simţi deodată cuprins de o tristeţe de 
moarte, care se ivi pe neaşteptate în locul însufleţirii 
şi avîntului de luptă. 

Trupul lui rămase înţepenit şi el încremeni mut, 
doboriît într-o clipă de această tristețe, amestecată cu 
presimţirea sfirşitului grabnic, de ne?nlăturat. 

Subalternul lui văzu tristeţea aceasta de moarte în 
ochii lui Hlaponin — sau, mai degrabă, o simți, decît 
o văzu — şi se feri în.ături, cît mai departe... Lucra 
aici instinctul orb, nu conştiinţa ! Impresia produsă 

de faţa lui Hlaponin nu avusese timp să se mai trans- 
pună în conştiinţa locotenentului... 

Proiectilele mortierelor englezeşti iajunseră drept 
deasupra bateriei şi nu mai era nevoie ca semnaliza- 
torii să strige din răsputeri „a noa-astră, păze-ea 1...“ 
Tirul mortierelor era demult şi cu precizie reglat, iar 
salva lor calculată cu minuţiozitate... 

După cîteva clipe îngrozitoare, aruncat într-o parte 
de explozia unui mare proiectil, locotenentul Lileev 
zăcea asurzit, pe jumătate acoperit de pămînt şi plin 
acum din belşug de sîngele altuia. 

Cînd îşi reveni, deschise ochii, îşi săltă capul şi privi 
în jur, dar nu-l mai văzu pe Hlaponin. 

Drept în faţa lui, ieşea din pămînt o spinare sffrte- 
cată. Printre zdrenţele însîngerate ale cămășii şi 
printre sfărtmăturile coastelor, ficatul, aproape negru, 
se rostogolise pe pămînt, groaznic la vedere. Cadavrul 
nu avea cap... Unul din tunurile bateriei lor era în po- 
ziţie verticală, înfundat pe jumătate în pămînt... Ală- 
turi de tun, rămăsese o cizmă soldățească, roșcată, 
aplecată uşor spre el, şi Lileev îşi dădu seama că în 
ea era un picior rupt... Pămîntul care îl acoperea pe 
locotenent ara amestecat cu bucăţi de creier... 

Locotenentul îşi liberă pieptul, apoi îşi întinse mîi- 
nile şi încercă să se ridice, dar nu era lucru ușor, 
deşi simţea că nu este rănit, ci numai lovit. Doi sol- 
daţi din regimentul Iakutsk se repeziră la el şi-l dez- 
gropară, dînd pămîntul la o parte, cu mîinile. l 

Între timp, canonada bubuia în plin şi Lileev auzea 
proiectilele mari care explodau în spate, în fundul 
bastionului. 

El făcu cu greu cîţiva paşi de-a lungul bateriei saie 
în care numa; trei tunuri rămăseseră neatinse, iar 
lîngă ele stăteau acum soldaţi din regimentul Iakutsk, 
căci dintre foştii servanţi de artilerie nu mai rămăse- 
seră deocamdată decît numai cîţiva oameni în stare de 
luptă. Un alt subaltern, mai mic în grad, sublocote- 
nentul Kuguşev, zăcea grav rănit, fără cunoștință. 

Lileev întrebă pe unul dintre soldaţii săi: 

— Unde e comandantul bateriei ? 

Soldatul răspunse : 

— Nu pot să ştiu, blagorodnicia voastră | 

In clipa aceasta, bombardamentul înceță brusc... 
Sub protecţia lui, englezii, care îşi adunaseră forțele 
necesare, porniră din nou la asalt. 

Servanţii de la tunurile din partea centrală a bas- 
tionului fuseseră ucişi la primul asalt, şi o parte din 
tunuri blocate, iar la tunurile care mai erau în stare 
să răspundă englezilor, erau puşi soldaţi din regimen- 
tul Selenghinsk. 

Bombardamentul început de inamic, după asaitul 
neizbutit, ţinu doar o jumătate de ceas, dar pricinui 
Mareiui Redan pierderi mari, deoarece rezerveie nu fu- 
seseră duse în spatele bastionului. * 

Rezervele acestea totuşi reuşiră să apere gloriosul 
bastion, ca și bateriile Budişcev, lanovski şi Nikonov, 
rezistind unui nou atac, mai înverşunat decît primul. 

Englezii pătrunseră din nou, pe unde mai pătrun- 
seseră şi înainte — prin unghiul exterior al bastionu- 
lui — iar lupta la baionetă fu îndîrjită, dar ei nu pu- 
tură rezista mult timp, fiind daţi peste cap şi alungaţi 
pînă la abatize. În încăierarea aceasta, corp la corp, 
căzu viteazul Lazar Opletaev din regimentul Vla- 
dimir. Pe trupul lui de uriaş, îură numărate mai tîrziu 
treizeci și patru de răni de baionetă... Dăduse mult de 
furcă tumicilor roşii | 

Într-un loc, în şant, se cramponaseră la pămînt 
cîteva zeci de englezi, cu doi ofițeri, dar o jumătate de 
companie din regimentul Vladimir, cu sublocotenentul 
Dubrovin, îi scoase de acolo şi ambii ofițeri împreună 
cu vreo cincizeci de soldaţi se predară. 

Pentru al treilea asalt, generalii englezi — în frunte 
cu Codrington — pregătiseră regimentele de scoțieni, 
dar aceştia refuzară să meargă la o moarte care li se 
părea sigură. Toate căile de acces spre bastionul trei 
şi spre bateriile lui din flancuri erau acoperite de ca- 
davrele celor ucişi, iar răniții, care erau în stare să se 
țină pe picioare, umpluseră tranșeele, Indemnurile şi 
amenințările ofiţerilor se dovediră meputincioase să-i 
miște din loc şi pe acești copii ai reginei Victoria, 
căreia „nu-i ajungea stofa pentru pantalonii lor...“ 

În afară de aceasta, trei generali englezi dintre cef 
mai înflăcăraţi — Shilley, Warren şi Straubense — 
erau răniți, iar Codrington fu nevoit să-i răspundă lui 
Pélissier, prin aghiotantul trimis de acesta, că amînă 
pentru a doua zi noul asalt asupra Marelui Redan. 

Eşecul celui de al doilea asalt îi descurajase atît 
de mult pe englezi, încît nici nu mai continuară ime- 
diat pombardamentul. 

Soldaţii regimentului  Selenghinsk se folosiră de 
acest răgaz pentru a căuta trupul colonelului Me- 
zenţev în morimanul cadavrelor străine şi ale cama- 
razilor care acopereau parapetul răvăşit. Il 'recunos- 
cură după vîrful cizmelor de lac, care ieşeau din 
pămînt. Fusese îngropat de pe acum cu grijă de ex- 
plozia unei bombe care căzuse alături, iar ca să-l 
dezgroape trebui destul timp! Soldaţii regimentului 
Selenghinsk l-au scos şi şi-au dus viteazul coman- 
dant pe capul Pavlovski, de unde cadavrele erau 
transportate pe un ştep la Cimitirul Comun. 

" Ciîţiva artilerişti, care mai rămăseseră -teferi dintre 
toți servanţii bateriei uşoare a lui Hlaponin, se apu- 
cară de asemenea să caute trupul comandantului lor. 

— Bun om a mai fost... Păcat de el! — spuneau 
ei. 
Unuia, îi trecu prin minte să caute într-o pîlnie, 
săpată mai înainte de un proiectil, dincolo de baterie, 
la vreo zece pași. 

Altora li se păruse cu totul de necrezut ca trupul 
să poată fi aruncat acolo, dar chiar așa era... Trupul 
lui Hlaponin era acoperit de resturile unui cadavru 
sfîşiat în bucăţi şi presărat cu pămînt mărunt și 
afînat ca nisipul mării, de mult ce fusese frămîntat 
de tîrnăcoape, de lopeţi şi de ghiulele... 

Jelindu-şi comandantul, soldaţii îi duseră trupul 
în adăpostul din apropiere, unde alte cadavre erau 
așezate pe trei rînduri, dar tocmai atunci se apropie 
de adăpost plastunul Ciumacenko. 

— Mitri Mitrici ! — strigă el cu disperare, aplecîn- 
du-se peste fața lui Hlaponin, iar acesta deschise 
ochii... 

— Bine, mă, păgînilor, de ce duceți un om viu Ía 
un loc cu morții ? — ţipă Ciumacenko la soldaţii care 
îl tîrau pe Hlaponin, dar aceştia înmărmuriseră şi 
fără strigătul lui, iar unul dintre ei începu să bolbo- 
rosească drept dezvinovăţire : 

— Păi... şi un domn ofițer a venit şi a spus și 
dumnealui că e mort... 

Într-adevăr, Lileev se apropiase, îi pipăise pulsul 
şi-i pusese mîna pe inimă, dar nu găsise nici un 
semn de viaţă în trupul comandantului său. Era şi 
greu, dealtfel, să presupui aşa ceva, deoarece fața 
lui Hlaponin era cadaveric vînătă, buzele strînse şi 
ochii închişi. 

— Mitri  Mitrici! — mai strigă o dată Terenti 
aproape de urechea lui Hlaponin. 

Acesta nu răspunse nimic, dar se vedea că încearcă 
să spună ceva, fiindcă buzele i se mişcară uşor. 

Terenti îi pipăi repede mîinile şi picioarele să vadă 
dacă nu are fracturi, dar nu găsi nici o fractură. Pi- 
păindu-i pieptul şi spatele, văzu că şi coastele erau 
întregi. , 

— Pesemne că i-o fi fărîmat măruntaiele, — zise 
Terenti clătinînd abătut din cap şi adăugă şi mai 
abătut: — Eh, Mitri Mitrici, iacă nu mie, ci dum- 
neavoastră v-a venit rîndul! — şi se uită în jur să 
vadă dacă nu vine nimeni cu brancarda, dar bran- 
carde prin apropiere nu erau. 

Atunci el îşi trecu mîinile puternice pe sub spinarea 
și pe sub genunchii lui Hlaponin, îl ridică şi-l duse 
spre gîtul bastionului. 

Aci, văzu trei neveste de matrozi, printre care ena 
şi Dunka Roşcata. Neîniricate, ele aduseseră pe co- 
biliţe apă proaspătă din fîntînă. 

Dunka, care îl cunoştea pe Ciumacenko, į se adresă 
cu o duioșie aspră: 

— Ai năduşit, diavole! Na, bea apă... Pe cine 
duci ? — şi-i întinse o cană cu apă. 

— Pe Hlaponin Mitri Mitrici, — răspunse Terenti, 
fără să lase trupul jos, şi se aplecă spre cana pe care 
Dunka o ţinea în mînă. 

În timp ce el sorbea lacom apa, Dunka se uită 
atentă la rănit. 

— Asta-i chiar Hlaponiev ! — strigă ea. 

— Păi, eu ce-ţi spusei ? Îl cunoşti ? 

— D-apoi cum nu? De cîte ori nu i-am spălat eu 
rufele... Bun ofiţer mai era, săracul !... 


— Că doar n-o fi murit! — se îngrozi Terenti şi 
lăsă trupul rănitului să-i lunece din mîinile slăbite 
de spaimă. 

— Dar ce, a fost viu? — şi Dunka, luînd o gură 


de apă, stropi cu ea fața lui Hlaponin. 
Chipul lui tresări uşor, atins de apa rece, și ochii 
i se deschiseră. 


— Mitri Mitrici! Prietene! — strigă Terenti cu 
bucurie şi cu lacrimi în glas. — Ai milă de mine şi 
de nevasta ta. 

— Te-re-ha... — rosti Hlaponin cu greu, dar destul 


de clar, ca să-l poală înțelege plastunul, care sta 
aplecat chiar lîngă buzele lui. 
— Zău că-i viu, ia te uită! — se bucură Dunka. 
Terenti își luă „prietenul“ în braţe — ca mai îna- 
inte — şi porni la spitalul de campanie din cazăr- 
mile Pavlovskie, fără să se mai oprească... 

În ziua aceea de 27 august/8 septembrie — memo- 
rabilă atît pentru ruși cît și pentru anglo-francezi 
— un vînt puternic bătuse meîncetat dinspre mare 
şi împiedicase navele de linie ale flotei aliate să ia 
parte la ultimul bombardament al Sevastopolului. În 
ajutorul trupelor de uscat, care asaltau fortificațiile, 
sosiră numai cîteva canoniere uşoare. Ele se apu- 
cară să tragă asupra orașului și a podului de peste 
radă, dar bateriile de coastă le siliră repede să plece. 

Acţiunea canonierelor, pe un timp atît de nepotrivit 
pentru asemenea acţiuni, putea să facă pe cei care co- 
mandau Partea Orăşenească să se gîndească la posi- 
bilitatea asaltului. Chiar şi fără asta, însă, fusese 
observată o evidentă pregătire de asalt, de către mulţi 

dintre cei care urmăreau ce se petrece dincolo în 
tranşeele inamice. Aco!o se făceau deplasări de mari 
detașamente de trupe, lucru care nu se putea face 
absolut secret, iar pe Korabelnaia — cu vreo două 
ore înainte de începutul asaltului — locotenentul 
Belkin, comandantul meschimbat al lumetei care îi 
purta numele, dădu ordin să se bată alarma. 

Bătaia tobelor se întinse îndată, rostogolindu-se 
pe întreaga linie de fortificaţii de pe Partea de Sud, 
iar acoperirile de infanterie se repeziră în fugă să-și 
ocupe locurile pe banchete. Tunurile de cîmp, încăr- 
cate dinainte cu mitralii, fură scoase de după mer- 
loane, oamenii în plus fuseseră scoși din galeriile de 
mină, iar rezervelor li se ordonase să intre în redute... 

Alarma se dovedise a fi prematură, ce-i drept, dar 
ea îngădui să se verifice dacă totul era gata pentru 
a-l întimpina pe inamic, iar locotenentul Belkin îşi 
aminti de micul adăpost de pe luneta sa, unde arti- 
ficierii stăteau de gardă lîngă pila voltaică. 

Cîteodată numele sînt foarte semnificative pentru 
cei care le poartă. Faţa locotenentului Belkin 1), alun- 
giiă înainte, ascuţită şi cu ochii întotdeauna neliniş- 
tiți, aşezaţi foarte aproape de nas, ascundea în ea 
anume ceva de  veveriţă. În privinţa firii sale, el 
amintea foarte mult de acest rozător neastîmpărai, 
vioi şi veşnic ocupat cu ceva. Mic, uşor, el supra- 
veghea neobosit totul de pe luneta sa, făcînd aceasta 
cu atîta agilitate, încît — după cum glumeau cama- 
razii lui — se strecura şi prin ploaia de gloanțe, 
nemaivorbind de proiectile. El suportase pe lunetă 
întregul asediu, fără să fi fost niciodată rănit. 

Acum, cînd alarma dată de el pusese în picioare 
toată linia de apărare a Părţii de Sud, locotenentul 
Belkin avu timp nu numai să inspecteze tot ce era 
la suprafaţă pe luneta sa, dar cobori şi în- micul adă- 
posi singuratic în care se afia pila voitaică. Fu în- 
timpinat de către artificierul de serviciu, care îi ra- 
portă că „totul e în ordine“. 


1) De la „belka“, în ruseşte veveriță. (N. trad.) 

— În ordine, zici? — întrebă îngrijorat Belkin. 
— Dar minele, în caz de nevoie, vor funcționa? 

Artificierul, cu ochi cenuşii, cu fruntea lată şi bom- 
bată, răspunse hotărît : 

— Trebuie să funcţioneze, blagorodnicia voastră ! 

— De trebuit trebuie, dar vor funcţiona ? Se zice 
că nimic nu mai face aici nici cît o ceapă degerată ! 
Toate astea s-au făcut încă în primăvară, iar acum 
e sfîrșitul lui august... 

— Aparatul e în ordine, blagorodnicia voastră, 
— răspunse ferm artificierul, 

Avea un aer atît de serios şi de sigur, de parcă el 
însuşi ar fi fost o piesă a aparatului pregătit pentru 
explodarea minelor. 

— Cum îţi zice? — îl întrebă Belkin. 

— Subofiţerul Anikiev Piotr, din batalionul doi 
de geniu, blagorodnicia voastră. 

— Uite ce, Anikiev, n-ai să mai aştepţi nici un fel 
de ordine, pentru că n-o să am timp să ţi le dau; 
s-ar putea întîmpla să fiu ucis chiar la începutul 
luptei... 

— Ferească dumnezeu, blagorodnicia voastră | 

— Ascultă, ordine nu vei primi, dar cînd vei ve- 
dea că inamicul trece în coloană pe deasupra mine- 
lor, dă-i drumul ! 

— Am înţeles, blagorodnicia voastră | 

Belkin mai aruncă o privire fugară la chipul lui 
Amikiev, care nu mai era tînăr, dar care inspira în- 
credere cu fruntea lui lată şi bombată şi cu ochi cenu- 
şii serioşi, apoi ieși din adăpost pe deplin liniștii, 

Alarma se dovedise falsă, dar nimeni nu-l învinui 
de aceasta pe Belkin. Ea fusese utilă... Începînd de 
la ora zece dimineaţa, toți cei de pe Partea de Sud, 
începînd cu generalii Semiakin şi Hruşciov, pînă la 
ultimul soldat-bucătar, aşteptau asaltul. 

Dar inamicul întîrzia... Pregătindu-se în mod evi- 
dent de asalt, el nu-i împiedeca pe ruşi să se pre- 
gătească pentru respingerea lui: nici nu începuse 
canonada, iar bateriile lui de asediu tăceau. 

Nu era nevoie să recurgi la lunete, ca să vezi cum 
clocoteau tranşeele franceze, umplîndu-se de trupele 

care soseau din rezervă. În acelaşi timp, însă, depla- 
sările acestea prea fățişe, de trupe, i se păreau lui Se- 
miakin o manevră falsă, premeditată, pentru a atrage 
spre Partea de Sud cît mai multe regimente rusești 
și în felul acesta să slăbească Korabelnaia. 

— O să vedeţi, — spuse Semiakin lui Hrușciov, 
— să nu-mi ziceți mie pe nume dacă bestiile astea 
ne vor asalta ! Vă aduceţi aminte că acelaşi lucru l-au 
făcut și la 6 iunie! La noi, e numai o demonstraţie, 
dar asaltul au să-l dea dincolo, pe Korabelnaia... 

Cîteodată, cînd francezii se arătau prea fățiș din 
tranşeele înaintate, Semiakin ordona să se deschidă 
foc de mitralii asupra lor, dar la focul acesta, ei păs- 
trau o tăcere suspectă, deschizind doar foc de arme, 
și acela de scurtă durată. 

Comportarea asta era atît de enigmatică, încît s-ar 
fi zis că francezii economiseau proiectilele lor pentru 
altă dată, cînd voiau să le arunce asupra fortifica- 
țiilor ruseşti într-o avalanșă formidabilă. 

Bucătarii garnizoanei de pe Partea de Sud lucra- 
seră în această zi ca întotdeauna, iar ciorba şi caşa 
cu grăsime erau gata la ora stabilită, aşa încît și aici, 
ca şi pe Korabeinaia, se luase masa la amiază. În 
timpul mesei, sosi la Semiakin, în goana calului, un 
aghiotant de la Osten-Sacken, să-l anunţe că francezii 
au pornit la asa'tul Malahovuimi. 

Masa ostăşească nu ia prea mult timp și, știind 
aceasta, Semiakin mici nu deranjă oamenii, cu atît 
mai mult cu cît era convins de părerea sa. De aceea, 
îi şi spuse aghiotantului lui Sacken: | 

— Transmite  luminăţiei sale că nu ne ameninţă 
nici o primejdie, fiindcă în partea noastră n-are să se 
atace... 

La ora unu după amiază, el dădu voie chiar ca o 
parte din oameni, puşi în linia întîia, să coboare de 
pe platformele tunurilor şi de pe banchete, pentru a 
nu le agtomera excesiv. De obicei, surzenia dă omului 
mai multă linişte, dar Semiakin — în afară că era 
surd — mai era stăpînit în întregime şi de gîndul 
care îl urmărea, că reuşise să ghicească tactica duş- 
manuiui, 

Nu trecu, însă, nici un ceas, şi el se convinse că 
s-a înşelat îngrozitor. 

Corpul de armată al generalului de Salle, care stă- 
tea în faţa fortificațiilor Părţii de Sud, avea instruc- 
țiuni, în adevăr, să nu intre în acţiune pînă la pri- 
mirea unui ordin special din partea lui Pélissier, însă, 
pe la ora două după amiază, cînd se lămuri eșecul 
total, atît al englezilor cît şi al diviziilor lui Dulac 
și de-Liamotte-Rouge, comandantul suprem francez 
trimise lui de Salle ordinul de a asalta bastionul cinci 
şi lunetele Schwartz şi Belkin, legate de el. 

La francezi, totul era deja gata pentru asalt, iar 
distanţele de la tranșeele lor, pînă la șanțurile for- 
tificaţiilor ruseşti, erau foarte mici, între cincizeci şi 
optzeci de paşi. 

Săriră din şanţuri şi porniră... 

In faţă, înaintau puşcaşii în ordine desfășurată, 
însă, pe mai multe rînduri, după ei veneau geniștii 
cu scări, cu tîrnăcoape şi cu lopeţi, iar în urmă, co- 
loanele de asalt, care se încolonau parte pe loc, parte 
din fugă. 

Atacul fu impetuos, dar nu găsi pe nimeni nepre- 
gătit. Toboşarii băteau alarma, desigur, fără să mai 
fie prea mare nevoie de ea, deoarece toţi îşi cunoșteau 
locurile şi le ocupaseră cu precizie, ca la instrucție ; 
toţi ştiau ce trebuie să facă şi o ploaie de gloanțe şi 
de mitralii se abătu dintr-o dată asupra atacatorilor. 

Francezii însă mergeau cu curaj pe cîteva coloane 
dintr-odată, dintre care, două coloane — alcătuite din 
brigada generalului Trochu, care fusese şeful statului 
major al lui Saint-Arnaud — înaintau asupra lunetei 
Belkin, una mergînd împotriva laturei din faţă a lune- 
tei iar alta asupra flancului drept. leşind în fugă din 
micul său adăpost, în care putea să încapă doar un 
singur om, artificierul Anikiev desluși prin fum, că a 
doua coloană înaintează spre furnalele de mină şi se 
repezi îndată la pila lui voltaică. 

Impuşcăturile de arme trosneau fără întrerupere, 
acoperite în fiecare clipă de mugetul tunurilor. Pier- 
zînd o mulţime de oameni, totuşi, francezii înaintau 
repede spre șanțul lunetei. Ei strigau frenetic „Vive 

l'empereur” şi rîndurile din faţă începură să pătrundă 
în şanţ, cînd deodată răsună un bubuit înspăimîntă- 
tor... Pămîntul se cutremură, iar în aerul plin de fum 
se zăriră zburînd în sus unul după altul o mulțime de 
oameni și de pietre, în timp ce toţi ceilalţi care se mai 
puteau gîndi la scăpare se întoarseră înapoi și — po- 
ticnindu-se de cadavre şi de bolovani — nimeriră cu 
zecile în gropile de lup și în piîlniile uriașe, făcute 
de proiectile. 

In fața laturii din dreapta a lunetei, fuseseră puse 
numai trei mine, dar francezii care apucaseră să sară 
în șanțul laturii din față mu mai erau susținuți de 
nimeni, întrucît coloanele care dăduseră înapoi aveau 
convingerea că pretuiindeni erau mine şi nu maj în- 
drăzniră să pornească din nou la asalt. Cei ajunşi în 
şanţ — vreo două sute de oameni — fură în parte 
omoriîți cu baionetele, iar cei mai mulţi se predară 
unei companii din regimentul Podolia și unui grup de 
matrozi. 

Generalul Trochu fusese grav rănit de mitralii în 
picior, în timpul asaltului bastionului cinci, împotriva 
căruia condusese personal trei batalioane din brigada 
sa. 

Nimănui dintre cei care asaltaseră bastionul cinci 
nu i-a mai fost dat să ajungă pe el... Primirea care 
li se făcuse acolo fusese prea călduroasă! Ei nu mai 
rezistară la mitralii şi la gloanţele de armă și fug'ră. 

Numai în luneta Schwartz, în care Schwartz, însă, 
nu mai era în acest timp — fiind rănit cu o lună îna- 
inte şi evacuat la un spital — pătrunsese unitatea 
din. faţă a brigăzii generalului Couston şi respinsese 
un batalion cu efective reduse din regimentul Jitomir. 

Un alt batalion din acest regiment sosi însă în 
grabă şi-i dădu peste cap pe francezi. 

Încercarea de a cuceri măcar una din fortificațiile 
Părţii de Sud se termină pentru francezi doar cu pier- 
derea a încă doi generali răniţi, Rivet şi Breton, în 
afară de Trochu. Incinta lunetei Schwariz fu acoperită 
de imormanele de cadavre ale celor căzuţi în lupta 
corp la corp. Zece ofițeri şi o sută cincizeci de soldaţi 

căzuseră: prizonieri, iar totalul celor scoşi din luptă 
se ridica la două mii cinci sute de oameni. 

Bastionul patru n-a fost atacat. Dacă francezii nu 
se aşteptaseră să dea peste lucrări de mină, în faţa 
lunetei Belkin, acum li se părea că toate căile de 
acces spre bastionul patru, erau minate. Cînd ge- 
neralul de Salle îi întrebă pe Pélissier, dacă trebuie 
să mai atace bastionul Macitovii 1), acesta îi îngădui 
să nu mai facă acest lucru, pentru a evita, pierderi 
mari şi zadarnice. El socotea că ocuparea Malahovului 
îi şi asigurase victoria asupra lui Gorceakov, iar pen- 
tru el era, important ca Napoleon şi Franţa să nu con- 
sidere această victorie ca fiind cîştigată pe un preţ 
peste măsură de mare... 

Desigur, victoria asupra lui Gorceakov fusese re- 
purtată. cu mult mai înainte, de cînd comandantul su- 
prem rus scrisese ţarului: „Mă aflu în imposibilitate 
de a apăra mai departe acest oraş nefericit !...“ De- 
atunci, totul fusese pregătit de Gorceakov pentru ca 
garnizoana să părăsească Sevastopolul, şi chiar în 
dimineaţa zilei aceleia, prinţul Vasilcikov — convins 
că asaltul fusese amimat fără termen — se dusese pe 
Partea de Nord, la Totleben, să lămurească amănun- 
tele evacuării, atit a Părţii de Sud, cît şi a Korabel- 
naiei... Rugul fusese înălţat, lipsea numai chibritul 
pentru a-i da foc — lipseau justificările — şi ele sosi- 
seră la amiază. 

Îndată ce telegraful din cazărmile Nikolaevskie, de 
la Sacken, transmise pe Inkerman, lui Gorceakov, 
ştirea despre începutul asaltului, acesta spuse ușurat : 

.— Ei, în fine!.. Acesta este al treilea !... Primul 
a fost la 26 mai, al doilea la 6 iunie, iar acesta este 
al treilea ! 

Și porni îndată cu suita spre pod... 


1) Catargului. (N. trad.) 

Aci el se opri o clipă, atrăgînd atenţia lui Kotzebue 
asupra faptului că pe biîrnele groase începuseră să 
crească în apă bărbi lungi şi verzi, de alge. Bărbile 
acestea erau acum puternic agitate de valurile stîrnite: 
de vînt. Valurile plescăiau izbindu-se de capetele bir- 
nelor şi aruncau stropi pe punte, iar la mijlocul podu- 
lui, apa acoperea copitele cailor pînă la miţe. Obser- 
vînd asta, Gorceakov se adresă neliniştit lui Buchme- 
yer :: 

— Ei, vezi, Alexandr Efimovici ? Exact aşa am 
prevăzut !... Un vînt ca acesta, tocmai într-o zi ca 
aceasta !... Poate, spre noapte, se va mai potoli, ce 
zici ? 

— Trebuie să se potolească neapărat, luminăția 
voastră, — se sili să-l liniştească constructorul podu- 
ui. 

De pe celălalt mal, Gorceakov mai privi o dată 
podul și valurile  înspumate din radă, apoi clătină 
îngrijorat din cap şi se 'îndreptă spre bateria Niko- 
laevskaia, unde Sacken îi raportă că Malahovul fu- 
sese cucerit de francezi, iar pe bastionul doi și trei, 
primele atacuri fuseseră respinse. 

Gorceakov primi ştirea aceasta în aşa fel, de parcă 
ar fi fost cu totul firească. Cei din suita lui observară 
că el nu mai manifesta acea agitație nervoasă, care 
îi era proprie. Cu totul dimpotrivă, deveni pe neaștep- 
tate stăpîn pe sine, tocmai acum, cînd lui Sacken îi 
tremura şi i se îrîngea glasul la cuvintele: „Mala- 
hovul a fost cucerit... pe Malahov «e steagul tricolor 
francez...“ 

Pe fața prelungă, cu obrajii scofîlciţi, a lui Gor- 
ceakov se zugrăvi deodată parcă truiia pe care i-o 
dădea convingerea că totul se desfăşura deocamda- 
tă exact, aşa cum trebuia să se desfăşoare, și că el 
tocmai de aceea ena comandant suprem, ca să înţe- 
leagă aceasta, chiar atunci cînd mersul evenimentelor 
nu li se părea cu totul limpede celorlalţi din jurul lui. 

În viață — oricît de lungă ar fi ea — fiecare om are 
o zi cînd se manifestă în toată plenitudinea posibili- 
tăților lui, cînd înfloreşte ca feriga din basm, în noap- 
tea de sf. Ion. Fie că săvirşește vreo faptă memorabilă 

pentru toți, fie că-şi făureşte „fericirea vieţii lui“, fie 
că face vreo descoperire care îl îndeamnă să strige 
„am găsit !“, fie că-l cuprinde frămîntarea unui gînd 
neobişnuit — căruia îi va închina pe urmă ani, sau 
zeci de ani — dar în ziua aceea, a lui, el devine de 
nerecunoscut pentru cei care îl cumoşteau din copilă- 
rie. 

Tot aşa, de nerecunoscut, deveni şi Gorceakov pen- 
tru cei din jur, îndată ce auzi că Malahovul fusese 
cucerit de francezi, deşi celelalte bastioane rezistau şi 
respingeau asalturile. Pentru anii lui — şi mai ales 
pentru situaţia lui — el urcă vioi și destul de repede 
scara de fontă pînă la etajul trei al cazărmilor Niko- 
laevskie, pentru ca de acolo, de la fereastră, să urmă- 
rească cu luneta tot ceea ce se putea vedea. Cei din 
jurul lui trebuiră să convină, în tăcere, că dacă plat- 
forma de deasupra bibliotecii marinei era acum dis- 
trusă, punctul cel mai înalt pentru a privi prin lunetă 
la desfăşurarea operaţiunilor militare era numai aici, 
la etajul trei al bateriei Nikolaevskaia, şi numai aici 
ar îi putut să încapă toţi și să fie în siguranţă, mai 
mult decît în altă parte. 

Pe toţi cei din jurul lui îi făcea să simtă limpede că 
nu bătălia de pe rîul Ciornaia — pierdută la 4 august 
— era aceea care hotărîse soarta viitoare a Sevasto- 
polului — după cum credeau mulţi — ci că soarta ora- 
şului şi desfăşurarea viitoare a campaniei se decideau 
acum, și anume, aşa cum prevăzuse el. 

Incă acolo, pe Inkerman — urcîndu-se pe cal — el 
dăduse ordin ca încercatele regimente ale diviziei a 
12-a — Azov, Odesa şi Ucraina — să treacă pe Partea 
de Sud, iar acum, de la fereastra locuinţei comandam- 
tului garnizoanei, putea să admire cum în rînduri ali- 
niate, în ordine deplină, ducînd soarele orbitor în 
sclipiri de baionete, trecea pe pod unul dinire aceste 
regimente, încolonat pe grupe de cîte șase oameni în 
rînd. 

Coloanele păstrau numai alinierea — nu și pasul 
— aşa cum li se ordonase. Din cauza valurilor din 
golf nu se putea vedea cît se îndoaie podul sub greu- 

fatea lor: valurile împroşcau cu stropii lor albi de 
spumă, atît bîrnele podului, cît şi cizmele soldaţilor. 

Desigur, mişcarea trupelor peste Rada Mare fusese 
observată îndată dim bateriile inamicului. Proiectilele 
zburau cu grămada, şi existau temeri de pierderi mari 
în oameni, sau de avarierea ireparabilă a podului... 
Dacă s-ar fi rupt tocmai la mijloc — ce s-ar fi putut 
întîmpla atunci ? 

Alte unităţi erau trecute pe șlepuri remorcate de 
șalupe, pe bacuri şi pe vase cu aburi, dar toată atenţia 
lui Gorceakov era îndreptată spre podul pe care în 
noaptea aceea trebuia să treacă pe Partea de Nord, 
întreaga garnizoană de pe Partea de Sud şi, în parte, 
cea de pe Korabelnaia. 

Tirul asupra podului era lipsit de precizie, ca de 
obicei : lingă pod răbuineau coloane de apă albe, dar 
soldații mergeau cu curaj şi ajunseră cu toţii pe malul 
orăşenesc. Podul rămăsese întreg, şi succesul acesta 
întări din nou, ceea ce, pînă atunci, fusese zdruncinat 
și şovăitor în sufletul lui Gorceakov. Ordinele pe care 
le dădea acum sunau hotărît. Nu i se mai adresa lui 
Kotzebue, pentru a-l consulta, cum făcea de obicei, iar 
generalilor şi aghiotanţilor din jurul lui li se părea, 
chiar, că nu mai vorbea atît de peltic, ca mai înainte. 

Osten-Sacken găsi că era cazul să-şi arate zelul 
său în serviciu, în ceasurile acestea atît de excepţio- 
nale în viaţa fortăreței încredințate lui şi ceru să i se 
permită să viziteze fortificațiile de pe Partea de Sud, 
iar pe Korabelnaia, plecă Vasilcikov, care ieși odată 
cu el din cazărmile Nikolaevskie. 

Odată cu sosirea comandantului suprem, întreg 
orașul începu să trăiască într-o frămîntare mult mai 
mare, căci se  dublase numărul aghiotanţilor şi al 
agenților de legătură care galopau de la cazărmile Ni- 
kolaevskie spre fortificaţii și înapoi. Treceau alergînd 
rezervele chemate pe bastioane, iar artieria bubuia... 
Surorile de caritate de la spitalul de campanie, din 
bateria Nikolaevskaia, primiră ordin să plece neîntir- 
ziat pe Partea de Nord, cu toate că era așteptată o 
mare afluenţă de răniţi. Surorile nu puteau pricepe 
de ce erau trimise de acolo tocmai cînd trebuia să fie 

nevoie de ele, dar generalul Uşakov, care le transmise 
ord:nul comandantului suprem, răspunse evaziv : 

— Mai bine să plecaţi acum, cît nu este încă tîr- 
ziu |... Mai ştii ce se pcate întîmpla aici peste citeva 
ore ? | 

Şi surorile porniră peste pod, luînd cu ele icoanele 
spitalului. Părea o procesiune religioasă, deoarece, 
după surori, mergeau și răniții care mai puteau să se 
mişte. 

Unii cu mîinile legate de gît, sau cu totul ciungi, 
ajutau pe cei care se tirau în cîrji, fiind nevoie să-i 
ajute, deoarece valurile se rostogoleau în voie peste 
pod, iar vîntul puternic îi silea şi pe cei care se țineau 
tare pe picioare să se sprijine de balustradele de frîn- 
ghie umflată ṣi udă, pentru a nu aluneca şi cădea în 
golf. 

Mulţi răniți rămăseseră totuși pe loc împreună cu 
medicii. Dintre medici, fuseseră luaţi numai cîţiva la 
spitalul de campanie din bateria Pavlovskaia, unde 
erau îngrămădiți aproape şase mii de oameni care 
aveau nevoie de ajutorul lor. 

Korabelnaia, bubuind pretulindeni şi acoperită toată 
de o perdea groasă de fum, dădea ultima şi cea mai 
sîngeroasă bătălie a ei — bătălia morţii! 

La locuinţa lui din cazărmile Pavlovskie, Hrulev se 
aşezase ca întotdeauna la masa de prînz, împreună cu 
generalul Lisenko, cînd deodată, uitîndu-se pe fereas- 
tră, zări pe francezi alergînd spre Malahov. 

— Pe cai... Asaltul l... — strigă el şi ieși în fugă 
din sufragerie. 

în acest timp, „Destinul Sevastopolului“ stătea la 
fereastra de la etajul trei al bateriei Nikolaevskaia, 
cu o lunetă vizibilă dusă la ochii lui miopi şi cu o ba- 
lanţă invizibilă, dar neîndoioasă, pe care totul era cîn- 
tărit şi chiar cântărit definitiv... 

- „Destinul Sevastopolului“ şedea într-un loc răcoros 
și nebătut de vînt şi, chiar dacă nu vedea nimic prin 

luneta lui, era totuşi ferm convins de data aceasta că 
vede totul şi că vede ager, nu numai ceea ce se în- 
tîmpla în clipa aceea de jur împrejur, dar şi ceea ce se 
va întîmpla în seara acelei zile şi în noaptea aceea. 

Toate atuurile necesare unei convingeri ferme se 
aflau deja în mîinile „Destinului Sevastopolului“, dar 
lui Hrulev i se părea totuși încă posibil să scoată 
aceste atuuri din mîinile „destinului“. 

— După mine, copii-i-i! — strigă el cu glasul lui 
neasemuit, care mişca totdeauna inimile soldaţilor, iar 
„copiii“, rezerva principală a Părţii Korabelnaia — 
regimentele Schlüsselburg şi Ladoga — se năpustiră 
înainte prin norii de fum și de praf, după calul alb al 
acestui general cu căciulă dată voiniceşte pe ceafă. 

In momentul acela, Hrulev ştia numai că asaltul 
începuse, iar comandantul suprem francez aruncase 
în luptă forțe uriașe, simultan, împotriva Malahovului, 
a bastionului doi şi a curtinei dintre ete. 

Malahovul era mai aproape, dar steagul, acel steag 
mare și albastru — semnalul convenit pentru caz de 
primejdie şi de chemare a întăririlor — nu-l văzu nici 
Hrulev şi nici aghiotanţii şi agenţii lui de legătură. 
Steagul, însă, nici nu putea fi văzut, pentru că fusese 
doborit din prima clipă a asaltului, iar ca să stai şi 
să te gîndeşti asupra acestui lucru, nu aveai prea 
mult timp, pentru că timpul se socotea în secunde. So- 
cotind, însă, că pe Malahov asaltul fusese respins, 
Hrulev se îndreptă spre bastionul doi, lăsîndu-l pe 
Lîsenko — un om cu statură de uriaş — fost coman- 
dant al regimentului Briansk, să rămînă cu ostașii 
lui din acest regiment și cu regimentul Eleţ în faţa 
Malahovului, pentru cazul cînd francezii vor porni 
pentru a doua oară la asalt. 

Pe drum spre bastionul doi, însă, Hrulev trebui să 
se încredinţeze că Malahovul fusese cucerit și nu nu- 
mai Malahovul: chipiurile ascuţite, bine cunoscute, 
tunicile albastre şi pantalonii roșii ai francezilor se 
iviră deodată în faţa lui, pe străzile Korabelnaiei, iar 
asupra detașamentului care îl urma, începură să cadă 
gloanţe. 

Era regimentul 11 de linie din brigada generalului 
Bourbaki, care pătrunsese aici, după ce divizia lui 
de-Lamotte-Rouge pusese stăpinire pe curtină. Asaltul 
din acest sector era condus de însuşi Bosquet dintr-o 
tranșee franceză apropiată și, sub ochii lui, regimen- 


tele prietenului său Bourbaki — trecînd peste trei 
rînduri de gropi de lup — Diruiseră pe apărătorii 
curtinei. 


Abia apucă Hrulev să trimită la Lîsenko pe aghio- 
tantul său, rotmistrul Makarov, cu ordinul de a recu- 
ceri colina Malahov, că el însuși trebui să pornească 
la recucerirea Korabelnaiei. 

— La baionetă... copii-i-i !... — Şi batalionul trei 
din regimentul Schlüsselburg se aruncă asupra frar- 
cezilor, nelăsîndu-i să ocupe căsuţele pe jumătate dis- 
truse, ca să tragă din ele, ca din tranşee — la alegere 
— aşa cum făcuseră alți soldaţi francezi la 6 iunie, 
tot aici pe Korabelnaia, unde pătrunseseră prin bateria 
Jerve. 

Încăierarea se dezlănţui în ulicioarele strîmte şi în- 
tortochiate, printre căsuţele pe jumătate prefăcute în 
moloz... 

Francezii năvăleau din ce în ce mai mulți ; ei cu- 
ceriseră bateria aşezată cu puţin înainte, dincolo de 
linia a doua de apărare a curtinei, şi lupta la baionetă 
fu îndîrjită. lată, însă, că dinspre stînga începură să 
bubuie des și precis loviturile bateriei uşoare, trimisă 
acolo de Sabaşinski. Rîndurile din spate ale francezi- 
lor nu rezistară mitraliilor şi o luară la fugă, iar cei 
din faţă fură trecuţi prin baionetele celor din regi- 
mentul Schliisselburg. 

In urma bateriei, sosite în goana mare în ajutorul 
Korabelnaiei, veniră în fugă două batalioane din re- 
gimentul Sevsk, care izbiră pe francezi din dreapta, 
dinspre Malahov. 

— Aşa, regimentul Sevsk! Bine, regimentul 
Sevsk !... Bravo, Sevsk !... — strigă înflăcărat Hrulev. 

In timpul acesta, bateria uşoară trăgea cu mitralii 
asupra bateriei grele ruseşti, năpădită de francezi, iar 
aceştia lăsară tunurile pe care le socoliseră deja o 
pradă de-a lor şi o luară la goană... 

Calul alb ai lui Hrulev mergea grăbit şi înfierbîntat 
în fruntea batalionului patru din regimentul Schliis- 
selburg, care venea în urma batalionului trei. Batalic- 
mul patru era condus chiar de generalul acela în burcă 
şi cu căciulă, care era vrăjit împotriva proiectilelor și 
a gloanţelor. 

Calul era acelaşi cu care Hrulev venise de lîngă 
Eupatoria, și se prezentase lui Menșikov, la sfîrșitul 
lui ianuarie; se socotea şi el oare vrăjit împotriva 
rănilor şi contuziilor ca şi'stăpînul său, care niciodată 
în viața sa de ostaș nu fusese rănit? Fapt e că se sim- 
tea totdeauna bine şi părea chiar mulţumit, tocmai în- 
tr-un astfel de năpraznic schimb de focuri. Stăpînul 
lui îşi încercase de atitea ori neînfricarea, în mijlocul 
a tot felul de primejdii de moarte, pentru a se încre- 
dinţa — în sfîrşit — că „nu-i va veni de hac“ nici 
bomba, nici ghiuleaua şi nici gloanţele... | 

Atacul regimentelor Schlüsselburg şi Sevsk, de sub 
comanda lui, fu măvalnic, iar înancezii fugiră fără să 
mai tragă măcar. În cîteva minute, ei fură azvîrliți 
peste retranşamentele curtinei. 

Între timp, primul asalt al diviziei lui Dulac, îm- 
potriva bastionului doi, fusese respins și Sabaşinski 
împinse cîteva batalioane în intervalul dintre linia în- 
tîi şi a doua a curtinei. 

Francezii fură alungaţi cu pierderi mari, iar Bour: 
baki căzu rănit. 

Tocmai în acest timp, rotmistrul Makarov sosi cu 
ştirea tristă că generalul Lîsenko nu reușise să recu- 
cerească Malahovul, iar regimentele Briansk şi Eleţ 
fuseseră respinse de la gîtul bastionului... 

Makarov, de obicei liniştit, avea acum o înfățișare 
dezorientată şi-i tremura, fără să vrea, sprinceana 
stîngă, dar Hrulev era cuprins de beţia succesului, dat 
fiind că ponise chiar atunci pe francezi din Korabel- 
naia şi-i împinsese departe. 

— Du-te imediat la generalul Sabaşinski, — îi 
spuse el grăbit lui Makarov, — și transmite-i din 
partea mea să ia comanda regimentului Schlüsselburg, 
iar regimentul Ladoga am să-l iau cu mine... Cu 
dumnezeu, înainte | 

Şi iată că din nou, în faţa regimentului Ladoga — 
cu un efectiv de o mie patru sute de baionete — trecu 
jucînd calul alb și răsună comanda cutremurătoare a 
lui Hrulev : 

— După mi-i-ne, copii-i-i | 

Fiecare dintre bastioanele Sevastopolului era o for- 
tificație închisă. Intrarea din spate în această fortifi- 
cație, prin gitul — sau frontul de gît al bastionului — 
era de obicei îngustă şi bine apărată, în eventualitatea 
că inamicul ar fi străpuns în altă parte linia de apă- 
rare şi ar fi venit din spate. 

La dreapta şi la stînga gîtului Malahovului, se ridi- 
ca un parapet de șapte metri deasupra unui şanţ de 
aceeași adîncime ; grosimea parapetului era de cinci 
metri. 

In vreme ce uraganul de foc al artileriei franceze 
făcuse una cu pămîntul parapetul de pe latura de front 
a Malahovului şi astupase șanțul, aici totul era nea- 
tins; se căsca un şanţ de netrecut, iar parapetul se 
înălța ameninţător, gata să-l întîmpine pe duşman, 
dacă s-ar fi ivit pe neaşteptate din spate. 

Dar, înălţat de mîinile soldaţilor ruși, parapetul 
trebui să-i întîmpine chiar pe ai săi. Batalioanele 
din frunte ale diviziei lui Mac-Mahon, după ce-i dă- 
duseră peste cap pe ostaşii regimentelor Modlin şi 
Praga, ajunseseră repede la git şi ocupaseră parape- 
tele şi toate construcţiile bastionului, din fața acestora. 

Ei puteau să facă acest lucru, fiindcă în urma lor se 
revărsa fără piedică întreaga divizie. Și cînd Lisenko 
din ordinul lui Hrulev, duse pe soldaţii săi din regi- 
mentele Briansk şi Eleţ în ajutorul Malahovului, ban- 
chetele parapetelor din ambele părţi ale gîtului erau 
deja pline de puşcaşi francezi. 

Trecerea prin intrarea de la gît nu era mai lată de 
zece pași. Ostașii regimentului Briansk, care încercară 
să pătrundă prin această poartă în incinta basiionu- 
lui, fură primiţi cu un crîncen foc încrucișat. Scările 

lipseau. Asupra celor care săriseră în şanţ, cădeau de 
la înălțimea de paisprezece metri, pietre şi schije de 
proiectile. 

Soldaţii regimentului Briansk încercau să se cațere 
pe peretele șanțului, pînă la parapet, sprijinindu-se 
unul pe altul — dar se rostogoleau înapoi, iar șanțul 
era plin de trupurile celor uciși şi grav răniți. Nu pu- 
teau să se mai ţină. In sfîrșit, rămășițele regimentu- 
lui Briansk bătură în retragere, spre căsuţele din 
spatele gîtului bastionului, susţinind de acolo uu 
schimb de focuri inutil cu pușcaşii algerieni, cînd 
apăru Hrulev, urmat de regimentul Ladoga. 

— Ce s-a întîmplat, Mihail Zaharici? — strigă 
Hrulev lui Lîsenko, din mersul calului, fără să mai 
aştepte raportul. 

El ştia că omul acesta domol în aparenţă, luplase 
în fruntea soldaţilor săi din regimentul Briansk, la 
6 iunie, cînd apăriau bastionul trei, de atacul englezi- 
lor. Suferind o contuzie tocmai în ajunul asaltului — 
şchiopătînd rău — el se sprijinea de un baston, dar 
totuşi nu plecase la spital, rămînînd o ţintă perfectă 
nu numai pentru trăgătorii de elită, ci și pentru toți 
pușcașii de rînd — căci era cu un cap mai mare 
decît cel mai înalt dintre soldaţii săi — dar rămăsese 
întreg şi era văzut chiar din rîndurile din spate ca un 
drapel al regimentului.., 

Şi iată-l acum — în calitate de comandant al divi- 
ziei a 9-a — stînd drept, cu fața-i cenușie de prat și 
cu degetele-i groase și mari lipite de cozoroc, și rapor- 
tînd : 

— Am avut pierderi foarte mari, pe care încă nu 
le-am socotit... N-am avut scări de asalt... Măcar să 
fi fost vreo două tunuri uşoare de cîmp, dar n-am 
avut nimic ! 

El îşi justifica soldaţii care dăduseră înapoi, nu pe 
el... Privind! pieziș spre cotul lui, calul alb al lui Hrulev 
clătina din cap cu înţelegere... 

De pe locul unde Hrulev îşi oprise regimentul La- 
doga, se vedea gîtul basticnului şi cadavrele celor din 
regimentul Briansk, care zăceau pe rampele de acces. 

— Crezi că francezii nu vor mai putea fi scoși de 
acolo ? — întrebă Hrulev printre dinţi. 

— Numai cu infanterie, fără artilerie şi fără scări 
de asalt... cred că nu, — răspunse Lisenko, uitindu-se 
încă o dată spre bastion. 

— Chiar dacă nu se poate, trebuie... — strigă mî- 
nios Hrulev. — Trebuie !... Şi trebuie să-i scoatem 
neapărat ! 

Tocmai el era cel care să nu știe că francezii to- 
caseră timp de unsprezece luni Malahovul, pentru a 
putea pune stăpinire pe el în acea zi ? Tocmai el să nu 
ştie că fortificațiile nu se cuceresc fără o pregătire 
prealabilă, mai ales cînd sînt făcute cum trebuie, şi 
cînd părțile din spate ale bastionului erau construite 
tot atît de solid ca şi cele de front? 

El ştia lucrurile acestea tot atît de bine ca şi 
Lisenko, dar numai cu cîteva minute înainte, cei din 
regimentul Schliisselburg, sub comanda lui, îi alun- 
gaseră pe francezi din Korabelnaia şi din curtină... In- 
fierbîntat de izbîndă, comandă regimentului Ladoga : 

— Regime-ent... În coloană de grupe... Adunarea ! 

Regimentul se încolona pe grupe, pentru că mai 
mult de şase oameni în rînd n-ar fi putut trece prin 
intrarea îngustă a bastionului. 

El îşi duse regimentul singur — înverșunat şi tot- 
odată simplu — ca la el acasă, unde şi zidurile tre- 
buiau să ajute să fie goniți cotropitorii. Lăsîndu-și 
calul său alb, își aruncă pe el burca, ca pe un val- 
trap, iar ofiţerii de legătură care erau cu el, subloco- 
tenenții Sikorski și Everts, descălecară şi ei. 

Regimentul mergea spre intrarea bastionului, fără 
să ţină seama de nimic. Hrulev renunţă din capul 
locului la gîndul de a se cățăra fără scări, din şan- 
tul adînc de trei stînjeni, pe parapetul înalt de trei 
stînjeni, ca fiind evident absurd, dar a răzbi printr-o 
lovitură la baionetă în zidul de francezi — zid viu — 
şi a-i arunca din incintă, printr-un efort comun, i se 
părea perfect posibil. După regimentul Ladoga, tre- 
buiau să vină ostașii regimentului Eleţ, după aceştia 
cei din regimentul Briansk — cîți mai rămăseseră — 
apoi cei din regimentul Sevsk, iar în acest timp, în 

spatele trupelor franceze, aveau să zboare proiectilele 
de pe bastionul trei și de pe curtină... El observase 
că din aceste două sectoare ale liniei din spate fusese 
deschis deja focul asupra Malahovului: în acest 
timp, atacul englezilor asupra bastionului trei, fusese 
respins, iar curtina era de asemenea curățată de ulli- 
mii francezi. 

Dîndu-şi căciula pe spate, cu fruntea descoperită în 
fața gloanţelor, cu ochi arzători și cu mustăţi negre, 
fără un pic de sînge în obraz — din pricina emoției 
— Hrulev conducea regimentul Ladoga. Primul ba- 
talion se întinse ca un şarpe lung, tîrîndu-se repede. 
Toboșarii băteau tobele, iar soldații pășeau impecabil, 
în tactul lor, dar cu cît se apropiau de gitul bastio- 
nului, cu atît mai greu țineau pasul: cadavrele sol- 
daților din regimentul Briansk nu fuseseră ridicate. 

Parapetul din dreapta şi stînga intrării se vedea în 
întregime crenelat din pricina chipiurilor ascuţite 
ale francezilor din regimentul de linie şi a fesurilor 
roşii ale zuavilor și ale pușcașilor algerieni, în vreme 
ce intrarea în bastion părea din depărtare ademenitor 
de liberă : în exterior, ea nu era ocupată de francezi. 

Se putea crede că toţi acești nenumărați pușcași, 
care stăteau pe banchete în spatele parapetului, ad- 
mirau pur și simplu vitejia acestui nou regiment al 
ruşilor, care mergea cu atîta vitejie la asaltul pro- 
priei lui citadele. Ei lăsară pe cei din regimentul 
Ladoga să se apropie cît mai mult, dar îndată ce 
Hrulev se întoarse în mers şi ridică mîna dreaptă, 
dînd semnalul şi strigînd „ura !“, bubui prima salvă. 
_Hrulev văzu cîţiva soldați prăbușindu-se dintr-o 
dată lîngă el şi în aceeași clipă simţi o durere puter- 
nică în mînă, care îi străfulgeră tot corpul: un 
glonte îi smulsese degetul mare de la mîna dreaptă, 
împreună cu o bucată din palmă. 

Cea dintîi rană din viaţa lui îl ului într-atita, încît 
rămase pe loc, strîngîndu-și cu mîna stingă, mîna 
dreaptă, ca şi cum în felul acesta. ar fi putut opri 
sîngele şi durerea. 

Ocolindu-l şi strigînd — cu baionetele pentru atac 
— soldaţii se învălmășeau îndreptîndu-se spre intra- 

tea bastionului, dar nimereau sub un foc încrucişat 
bime calculat. Sărind peste cei căzuţi, dar mai des 
călcînd pe ei, cei din regimentul Ladoga se năpus- 
teau totuşi înainte și mai multe zeci răzbiră cu baio- 
netele în incinta bastionului. 

Francezii se retrăgeau trăgind, iar împușcăturile 
răsunau de pretutindeni: de pe acoperișurile adă- 
posturilor, de după stivele patrate de ghiulele, de pe 
afetele lovite și adunate pentru reparaţii şi de pe 
banchetele late ale parapetului, unde puşcaşii puteau 
să stea pe trei rînduri. 

Pușşcaşii aceștia cu bărbuţe negre de ţapi erau 
mulți — ei împestrițau toată incinta bastionului — 
dar ţinta era una: cîteva zeci de soldaţi ruși pă- 
trunşi înăuntru... 

Din mîna lui Hrulev sîngele curgea şuvoi, iar el 
simțea că slăbește şi că i se întunecă vederea. 

— Ţine-mă, — spuse el lui Sikorski. 

Cei doi ofiţeri de legătură îl prinseră de mijloc și 
îl duseră în spate, unde stătea calul lui alb, acoperit 
cu burca şi unde Liîsenko regrupa soldaţii din regi- 
mentul Briansk. 

— Mihail Zahartci, ia comanda, eu sînt rănit! — 
spuse Hrulev, căruia Sikorski îi bandaja în grabă 
mîna, cu batista sa. 

Spunînd aceasta, Hrulev arătă cu capul spre bas- 
tion, de unde se retrăgeau soldaţii regimentului La- 
doga, care se angajaseră într-un schimb de focuri 
dezavantajos, întrucît nu ei aveau pozițiile acoperite, 
ci francezii. 

Lisenko, care se aplecase grijuliu spre rana lui 
Hrulev, micşorindu-și ` ochii albăstrii, bulbucaţi și 
puţin miopi — cu pleoapele roşii de oboseală, sau 
de praf — se îndreptă şi-şi scoase pieptul în afară. 
Degetele lui groase se ridicară la cozoroc, spuse 
scurt „Am înțeles !“ — și, lăsîndu-l pe Hrulev şi pe 
cei din regimentul Briansk, porni îndată spre bas- 
tion. 

După cîteva minute, însă, abia ajuns la cei din re- 
gimentul Ladoga — îngrămădiţi în fața intrării bas- 

tionului — el căzu străpuns de două gloanțe, care îl 
mimeriseră deasupra inimii... l 

Regimentul Ladoga se retrase petrecut de salvele 
francezilor, care totuşi nu îndrăzniră să iasă diricolo 
de gîtul bastionului, temindu-se să nu-i aducă pe 
ruşi în Malahov, pe urmele lor. 

Hrulev, care era și contuzionat la cap — lucru pe 
care nu-l observase în zăpăceală — fusese urcat pe 
cal de ofiţerii săi de legătură şi condus la cazărmile 
Pavlovskie, la spitalul de campanie, așa că nu putuse 
vedea cum se sfîrșise noul asalt al Malahovului, iar 
Liîsenko — rănit mortal — abia apucă să predea co- 
manda căpitanului-locotenent Ilinski — care aler- 
gase spre el — energic apărător al Sevastopolului, 
din primele zile ale asediului. 

Ilinski, însă — ca marinar — mu se simţea la locul 
său în fața soldaţilor din infanterie, descurajaţi de 
nereuşita asaltului și adunaţi grupuri-grupuri lîngă 
căsuțe. Cu soldaţii rămăseseră doar ofițerii inferiori, 
iar lîngă Ilinski doi rotmiştri: Makarov, întors de 
pe bastionul doi, şi aghiotantul imperial Voeikov, 
care reuşise să părăsească la timp Malahovul. 

Tocmai în acest timp, diviziile lui Dulac și de-La- 
motte-Rouge asaltau din nou bastionul doi şi curtina, 
iar trupele lui Codrington înaintau spre bastionul 
trei. 

— Situaţia este foarte grea, — spunea Ilinski 
celor doi rotmiştri, stînd călare pe un cal mic căză- 
cesc. — Mi se pare că cel mai potrivit lucru ar fi să 
cerem de la comandantul suprem un comandant ade- 
vărat — un general de infanterie — și trupe proas- 
pete. 

Makarov porni cu raportul la Gorceakov, iar Voei- 
kov zări într-o parte pe generalul-maior luferov, care 
venea călare dinspre bateria Jerve, şi strigă bucuros : 

— lată şi comandantul ! 

luferov fusese rănit cu cîteva zile înainte. Rana 

era uşoară şi el rămăsese la front după ce i se făcuse 
pansamentul, dar îl durea și-l sîcîia ca un dinte bol- 
nav, nelăsîndu-l nici să doarmă. 

Avea o înfăţişare obosită de om bolnav. Pe faţa-i 
prăfuită, se vedeau cearcăne vinete sub ochii negri, 
care sticleau aprinși de febră, iar obrajii i se scofîl- 
ciseră şi nasul i se ascuţise. Era un om serios, foarte 
citit, pictor, amator de muzică şi cînta bine la pian. 

Ilinski i se adresă spunîndu-i : 

— Înălţimea voastră, vă rog să luaţi comanda 
asupra trupelor din acest sector... 

— Cu plăcere, — răspunse luferov, ca şi cum ar 
fi fost invitat la masă, dar făcînd o mişcare nepotri- 
vită în șa, rana începu deodată să-l doară mai tare, 
iar el se schimonosi fără voie şi adăugă pe un ton 
mai scăzut : 

— Cu cea mai mare plăcere! 

De-abia după aceasta puse lui Ilinski cîteva între- 
bări în legătură cu situaţia, apoi îşi întoarse calul 
spre soldaţii regimentului Ladoga, care erau mai 
aproape, şi strigă : 

— Ascultaţi co-manda la mine! 

După ce găsi pe acest comandant potrivit situa- 
tiei, Voeikov ceru îndată să i se îngăduie o manevră 
îndrăzneață, şi anume să atace Malahovul cu um 
grup de voluntari, din dreapta, dinspre bateria Jerve. 
Ilinski îl susținu : 

— Minunat! Dumneata ai să-l ataci din dreapta, 
iar eu din stînga, dinspre curtină !... Numai, ascultă 
sfatul meu, să descaleci, cînd pornești la asalt, căci 
m-ai să poţi sta mult călare. 

— Descaleci şi dumneata ? — întrebă rotmistrul. 

— Păi, ce, eu am cal? — se miră înveselit Ilinski. 
— Al meu e un pisoi, dar al dumitale e un adevărat 
mastodont ! 

Calul lui Voeikov era într-adevăr mare. .Luînd cu 
aprobarea lui luferov un grup de cîteva zeci de oa- 
meni — pentru a sustrage atenția francezilor de la 
atacul de front — Voeikov ascuită sfatul lui Ilinski 
şi, lăsîndu-şi calul, porni în fruntea detașamentului 
său pe jos. 


671 


Curînd, fu adus înapoi cu pieptul străpuns de un 
glonț care i se oprise în şira spinării. Mai trăi doar 
două zile. Ilinski, care nu izbutise nici el să atace 
Malahovul din flanc, rămase nevătămat, cu toate că 
nu descă'ecase, iar pe generalul Iuferov îl aștepta o 
altă soartă, 

Lăsîndu-şi calul, pornise şi el în fruntea numero- 
sului său detașament de voluntari, ţinînd în mînă o 
sabie caucaziană. 

El îşi răspindi oamenii pentru a avea cît mai 
puține pierderi, dar, la un semn al sabiei lui, tre- 
buiau să se adune cu toţii pentru asalt. 

Bineînţeles, detașamentul fu primit cu un foc de 
arme foarte viu, dar gloanţele îl ocoliră pe Iuferov. 
Cea mai mare parte a detașamentului răzbise prin 
intrare — peste cadavrele celor căzuți — şi în aju- 
torul lui se pregătea să vină un batalion format din 
resturile a trei regimente care se măpustiseră mai 
înainte la asalt pe același drum, dar francezii erau 
pregătiţi să-i întîmpine pe ruşi. 

Cîteva salve, trase repede una după alta, nimiciră 
jumătate din detaşament, iar luferov, împreună cu 
cîțiva soldaţi, fură înghesuiți lîngă o traversă din 
incinta bastionului. 

Vroiau să-l ia prizonier. 


— Predaţi-vă, generale! — îi strigă un ofițer 
zuav. 

— Generalii ruşi nu se: predau, — răspunse 
luferov. 


Această preferință de a muri, mai bine, decît să 
cadă prizonier, îl uimi pe zuav şi el ordonă soldați- 
lor săi să dezarmeze şi să captureze pe generalul 
rus, ca pe un trofeu măgulitor. 

luferov, însă, ştia să mînuiască sabia și încercarea 
aceasta îi costă scump pe zuavi. În sfîrşit, căzu stră- 
puns de baionete, dar numele lui rămase mult timp 
necunoscut francezilor curioși — după cum nici ruşii 
nu știau împrejurările în care a murit. 

Abia cîteva luni mai tîrziu, după încheierea păcii, 
unii dintre ofițerii francezi aflară, în sfîrșit, cine era 
generalul rus care preferase să moară decit să se 

predea, căzînd în lupta de la intrarea Malahovului, 
şi se mirară că în Rusia nimeni nu se îngrijise să-l 
înscrie pe luferov în listele de eroi. 

luferov era al patrulea general care cădea în ziua 
aceea pe Malahov. Cel de al cincilea a fost Marti- 
nau, pe care Gorceakov îl trimisese acolo după ce 
ascultase raportul rotmistruliui Makarov. 

Abia restabilit de pe urma rănii primite în bătălia 
de pe Ciornaia, Martinau fu din nou rănit de un 
glonte în umăr, îndată ce sosise la regimentele ră- 
mase fără comandant. 

Pe la ora patru — generalul-locotenent Șepelev, 
trimis de Gorceakov pentru a vedea la faţa locului, 
dacă Malahovul poate fi recucerit de la francezi, se 
pronunţă exact aşa cum dorea Gorceakov : se putea 
asalta, dar fără sorţi de izbîndă. 

— Se poate recuceri Malahovul ? — întrebă Gor- 
ceakov pe un alt general — pe prințul Vasilcikov — 
întors la cazărmile Nikolaevskie, de pe Korabelnaia. 

— Se poate, — răspunse Vasilcikov, — dar pentru 
acest lucru trebuie sacrificați vreo zece mii de oa- 
meni. 

— Mult... mult! Vai de mine! — se sperie Gor- 
ceakov, dînd din mîini, ca şi cum s-ar fi apărat de el. 

— Poate me va costa și mai puțin, — conveni ne- 
tulburat Vasilcikov, — dar ce ar putea să urmeze 
chiar dacă Malahowvul va fi recucerit ? Va începe un 
nou bombardament şi atita tot! 

— Şi atîta tot... — repetă Gorceakov, ridicînd din 
umeri și plecă el însuşi pe Korabelnaia... 

Intre timp, asaltul fusese respins pretutindeni, atît 
pe Partea de Sud cît şi pe Korabelnaia — afară de 
Malahov — iar bombardamentul vuia cu furie peste 
tot. 

Însuşi Bosquet se hotărî să vină pe Malahov, pen- 
tru a convinge pe soldaţii din corpul său de armată 
că poziţia nu era minată de ruși, și chiar dacă ar fi 

fost minată pe alocuri, minele nu vor putea fi explo- 
date și nu vor face ravagii în rîndurile trupelor. 

Motivul multiplelor discuţii cu privire la minarea 
fortificațiilor fusese prilejuit de explozia umei mici 
magazii de pulbere, provocată de o bombă trimisă 
de pe bastionul trei. Din pricina acestei explozii, 
pieriseră cîteva zeci de francezi, iar cîteva sute o 
luaseră la fugă de pe colină spre tranșeele proprii, 
şi Mac-Mahon avusese mult de furcă pînă să-i aducă 
înapoi şi să-i liniştească. | 

Explozia magaziei de pe Malahov îl sperie și pe 
Pélissier, care se găsea pe Kamciatka. Tulburat, el 
spuse celor din statul lui major că dacă Malahovul 
şi alte bastioane, care ar fi putut fi ocupate a doua 
zi, erau minate și vor provoca pierderi mari trupelor 
aliate, va da ordin să fie împușcați toţi prizonierii 
sub ochii armatei ruse. 

Bosquet, însă, era convins că explozia de pe Ma- 
lahov era o simplă întîmplare, posibilă, și care de- 
seori se petrecuse şi în bateriile franceze. Sosimd pe 
Malahov, el mulţumi regimentelor diviziei lui Mac- 
Mahon, apoi din ordinul lui se întinse un covor pe 
care trebuia să ia masa generalii, în prezența solda- 
ților. Prînzul acesta trebuia să dovedească definitiv, 
celor care se mai îndoiau, că Malahovul era cu totul 
inofensiv, în privinţa minelor. 

Înainte de masă, Bosquet — cu perspicacitatea 
care îl caracteriza — făcu o descoperire de primă 
importanţă. Privind podul de peste radă, el observă 
că dinspre Partea de Nord — cum se întîmpla zilnic 
în ultima vreme — treceau artelnicii cu coșuri și cu 
saci pentru bucătăriile companiilor. Deodată, cineva 
opri convoiul la mijlocul. podului și, după o scurtă 
oprire, ei porniră înapoi. 


— Domnilor! Ştiţi ceva? — strigă expansivul 
Bosquet, întorcîndu-se către cei din jur. — Sînt gata 


să pun orice pariu doriţi, că ruşii nu vor încerca să 
recucerească Malahovul! Dimpotrivă, ei s-au pre- 
gătit să servească cina garnizoanei Sevastopolului, 
dincolo, pe Partea de Nord ! 

Descoperirea aceasta bucură foarte mult, mai întii 
pe Bosquet, căruia nu-i fu dat, însă, să se bucure 
multă vreme: un proiectil trimis de bateria Budișcev 
explodă alături, rănind pe acest Achile francez în 
umăr şi în şold şi fracturîndu-i cîteva coaste. 

Cîtva timp — chiar zăcînd la pămînt — el încer- 
case să dea ordine, dar pînă la urmă, epuizat, fu dus 
pe brancardă în spate. Era al nouălea general fran- 
cez, scos în ziua aceea din rînduri. 

Mac-Mahon şi ceilalți comandanţi superiori de pe 
Malahov se convinseseră că rușii nu se gîndeau deo- 
camdată să recucerească Malahovul, cînd văzură că 
unitățile regimentelor, care se aflau în fața frontului 
de gît al bastionului, începură să se retragă, pără- 
sind și adăposturile din fața căsuţelor și căsuţele 
înseși. Cu puţin înainte de aceasta, Bosquet ordonase 
să se baricadeze intrarea cu faşine, cu afete vechi și 
cu cadavrele celor ucişi, însă, acum se văzu că nu 
mai era nevoie. 

Gorceakov mu venise pe Korabelnaia pentru a lua 
personal comanda trupelor adunate acolo și a le în- 
drepta la asaltul Malahovului... El dorea numai să 
vadă cu ochii lui situaţia, de care trebuia să dea so- 
coteală țarului a doua zi. Raportul, în linii generale, 
se și închegase în mintea lui şi trebuiau numai de- 
talii eclatante și convingătoare. Se închegase de 
asemenea şi ordinul pe armată, din care lipseau deo- 
camdată cuvintele răsunătoare pe care le aștepta să-i 
vină în gînd acolo, la locul faptelor de vitejie ale 
soldaţilor și ofiţerilor din infanterie, sau ale matro- 
zilor şi ofițerilor din flotă. 

Lucrul cel mai important pentru el era să se con- 
vingă personal, că măsura pe care urma s-o ia în- 
dată, era într-adevăr necesară. 

Dim rapoarte, reieșea că din douăsprezece asalturi 
întreprinse de inamic în acea zi, unsprezece Îuseseră 
respinse cu mari pierderi pentru el — și aceasta 
constituia o netăgăduită victorie a armatei ruseşti. 
Un singur asalt nu fusese respins, ceea ce, desigur, 
constituia o înfrîngere; dar un singur asalt meres- 

pins putea să tragă oare mai mult în cumpână decît 
cele unsprezece asalturi respinse ? 

Gorceakov pregătise totul pentru evacuarea Părţii 
de Sud şi a Korabelnaiei, iar dintre aceste pregătiri 
făceau parte atît podul peste radă, cît şi baricadele 
de pe străzi, și lucrările de minare pentru aruncările 
în aer, şi, în sfîrşit — mult mai puternice decît bas- 
tioanele care urmau să fie părăsite — fortificațiile 
de pe Partea de Nord. In același timp, însă, dacă 
numai un singur asalt nu fusese respins, și dacă nu- 
mai un singur bastion, cu două baterii, care țineau 
de el fusese ocupat — nu însemna oare prea puţin 
aceasta, pentru a lua hotărîrea de a le părăsi pe 
celelalte? Ce va spune ţarul ? Ce va spune lumea ? 
Ce va spune Rusia ?... Europa ? 

Bombardamentul vuia în toate părţile și proiectilele 
explodau pretutindeni, iar călătoria lui Gorceakov pe 
Korabelnaia nu era deloc lipsită de primejdie. Dim- 
potrivă, în fiecare clipă el îşi risca viața, iar pentru 
el — comandantul suprem — ar fi fost mult mai în- 
țelept să stea la fereastra de la etajul al treilea al 
fortului Nikolaevskie ; dar îl cuprinsese din nou ne- 
liniştea... 

Hotărîrea rece, care îl uimise la amiază pe Kotze- 
bue şi întreaga suită, făcuse loc obișnuitei lui ner- 


vozităţi. 
După cum în urma bătăliei de pe rîul Ciornaia — 
pe care o pierduse — li se părea tuturor celor din 


apropierea lui că el caută conştient moartea, plim- 
bîndu-se sub focul inamicului, la fel era și acum... 
După ce îl găsi pe generalul Șepelev și-i ascultă 
raportul — că atacul Malahovului ar însemna sacri- 
ficarea unui foarte mare număr de oameni, fără a 
avea certitudinea viatoriei — Gorceakov se arătă în- 
dată de acord cu el şi îi dădu destul de hotărît ordi- 
nul de a retrage toate trupele din Korabelnaia spre 
linia primelor baricade — pe Korabelnaia erau două 
linii de baricade — apărînd această linie pînă la 
ultima posibilitate, dacă inamicul! va trece la atac. 
Mai ordonă ca toate fortificațiile care fuseseră mi- 

nate să fie aruncate în aer după ce vor fi părăsite, 
iar tunurile să fie făcute inutilizabile. 

Raportul către țar a fost pregătit la cartierul lui 
Osten-Sacken. Aici, Gorceakov hotărî că argumen- 
tele expuse în el pentru evacuarea Părţii de Sud şi 
a Korabelnaiei sînt suficiente, iar aghiotantul mi- 
nistrului de război — prințul Anatoli Bariatinski — 
care se afla pe lingă el, fu trimis cu acest raport 
către ţar la Petersburg. 

Totuşi, îndată după pasul acesta atît de decisiv — 
descălecat de pe cal, subţire, cu picioarele-i lungi și 
gîrbovit sub povara răspunderii pe care și-o asumase 
pentru evacuarea Sevastopolului — porni singuratic 
şi cu totul fără ţintă, privind în pămînt, şi începu să 
cutreiere ulițele înguste ale mahalalei, pline de mo- 
lozul căsuțelor sfărîmate, desfundate de proiectile şi, 
mai ales, bombardate de pe Malahov. 

Desigur, avea la ce să se gîndească — în primul 
rînd, la felul cum va fi primit ordinul lui de re- 
tragere de către ostaşii de pe bastioane și din redute, 
care mai adineauri respinseseră în mod strălucit 
asalturile. Insemma că tot ceea ce apăraseră și pen- 
tru care luptaseră unsprezece luni şi jumătate — iar 
dacă se socotea din ziua debarcării aliaților în Cri- 
meia, douăsprezece luni în cap — tot ceea ce fusese 
din belșug udat cu sînge rusesc şi mu putuse fi luat 
prin luptă de inamic, i se dădea acum fără luptă... Ce 
era de făcut, dacă soldaţii nu vor da crezare acestui 
ordin ? Dacă soldaţii, drept răspuns la acest ordin, 
vor rosti crudul cuvînt „trădare“, care ar cuprinde în 
el, poate, o oarecare părticică de adevăr? 

Plimbîndu-se atît de cufundat în gînduri și atît de 
singuratic pe ulițele  Korabelnaiei, Gorceakov mu 
încerca, desigur, să se vadă şi cu alţi ochi... Încer- 
cînd să-și rezolve problemele sale, într-adevăr grele 
— nu numai pentru amorul lui propriu — nici mu se 
gîndea în ce lumină apare acum altora, el, coman- 
dantul suprem nu numai al Crimeii, ci şi al întregu- 
lui sud al Rusiei... 

În sfîrşit, colonelul Menkov, aghiotantul lui, în- 
grijorat pentru viața prinţului, se gîndi să-l scoată 

din labirintul gîndurilor grele şi ale Korabelnatei, 
să-l urce iarăşi pe cal şi să-l conducă în direcția ca- 
zărmilor Nikolaevskie. 

Ordinul lui Gorceakov, ca bastioanele să fie pă- 
răsite, iar trupele duse pe Partea de Nord, uimise 
într-adevăr garnizoana, și nimeni nu vroia să-i dea 
crezare, nici chiar ofiţerii, nu numai soldaţii. 

Tocmai de aceea, Gorceakov rămăsese singur în 
Korabelnaia, pentru că trimisese la bastioane şi la 
redute pe toți aghiotanţii și agenţii săi de legătură, 
deodată. Ofițerii superiori de pe fortificații nici nu 
îndrăzmeau însă să comunice de-a dreptul subalter- 
nilor lor ordinul comandantului suprem și trimise- 
seră oameni la bastioanele vecine să afle dacă se 
primise şi acolo acest ordin absurd. Tot cu ordinele 
de retragere circulau şi aghiotanţii lui Sacken. 

Cei de pe Partea de Sud erau indignaţi îndeosebi, 
iar soldaţii — înflăcăraţi de victoria abia de curînd 
repurtată — strigau aşa cum bănuise Gorceakov: 
„Trădare, fraților, trădare !“ 

Chiar şi în inima Malahovului — temeinic ocupat 
de francezi — în tum, o mînă de matrozi şi de sol- 
dați din regimentul Modlin, împreună cu cîţiva ofi- 
teri tineri și cu cîțiva conductori, din flotă, nu vroiau 
nici ei să creadă că Malahovul nu numai că nu va 
fi recucerit, dar nici nu se va încerca să fie recucerit 
cu forțe mari ; că ei nu vor fi salvați,.că nu le rămîne 
decît o soluţie din două: sau moartea, sau prizonie- 
ratul. ` 

După încercarea neizbutită de a-i scoate prin siste- 
mul african — cu fum — şi după o altă încercare — 
de a sparge tavanul turnului — se dădu ordin să 
fie lăsaţi în pace deocamdată, fiindcă nu puteau să 
fugă. Santinele, puse anume în locuri ferite, averti- 
zau grupele de soldaţi, care treceau pe alături, că 
din turn se trage și acestea căutau să meargă prin 
spatele traverselor, în stare să le apere de gloanţele 
care zburau necontenit prin ambrazurile turnului. 

Așa a ţinut pînă la orele șase seara, cînd toţi cei 
de pe Malahov se convinseră că ruşii nu se gîndeau 

să-i mai atace, şi că descoperirea lui Bosquet părea 
să fie adevărată. Abia atunci se hotărî să se termine 
cu mîna aceea sîctitoare de viteji din turn, recurgîn- 
du-se la. foc de artilerie. 

Pe traversa cea mai apropiată de uşa turnului se 
făcu o mască din gabioane, pentru servanți, apoi fu 
adus un tun care începu să tragă în ușă cu grenade. 

Cei din tum nu se așteptau la acest lucru, dar pri- 
ma grenadă o făcură inofensivă, turnînd apă peste 
ea. În schimb, a doua grenadă explodă și răni cîţiva 
oameni, prin care şi pe Vitea Zarubin, în picior, de- 
altfel fără să-i atingă osul. 

Atunci locotenentul Iuni, ca cel mai mare în grad, 
strigă alor săi: 

— Declar inutilă orice rezistență mai departe! 
Depumem armele ! 

Vitea își pansa rana, pentru care trebuise să-şi 
smulgă mîneca de la cămașă şi s-o rupă în două, 
de-a lungul, cu ajutorul dinţilor, şi refuză să iasă ca 
parlamentar, așa cum îi propusese luni. 

Conductorul Veneţki, care era și el rănit și își sco- 
sese cămașa pentru a se pansa, o înfipse în baionetă 
și o scoase pe uşă ca pe un steag alb. De pe traversă 
cobori un ofițer francez și se apropie de uşă: 

— Vă predaţi ? — întrebă el. 

— Sîntem prizonierii dumneavoastră, — răspunse 
Veneţhki. 

— De ce nu v-aţi predat mai devreme? — bom- 
băni francezul. — Trebuia să o faceți mai demult... 
Ordonă oamenilor dumitale să depună armele aici, 
în faţa ușii. 

Așa au fost făcuţi prizonieri patru ofiţeri, doi con- 
ductori din flotă şi vreo treizeci de oameni, în majo- 


ritate răniți — matrozi și soldați din regimentul 
Modlin — ultimii apărători ai Colinei Malahov. 
— Ptiu, drace! De n-aş fi adormit aici... — se 


jeluia Vitsa adresîndu-se locotenentului din regimen- 
tul Modlin, pe care nu-l cunoscuse pînă în ziua aceea 
și care supraveghea predarea. 

Dar luni, negricios ca un grec, ridică umărul stîng 
şi făcînd o strimbătură prelungă, îi răspunse ca să-l 
consoleze : 

— Eh, ce s-ar îi putut întîmpla cu dumneata, dacă 
n-ai fi adormit aici 2... Ai fi zăcut, poate, pe undeva 
printr-un şanţ și ar fi trecut peste dumneata, în fugă, 
cinci sute de oameni. 

— Ai mei sînt toţi aici, în Sevastopol, nu pricepi 
dumneata ! Tata, mama, surorile... eh! Ce-au să gîn- 
dească ei? 

— Ai să le scrii din prizonierat și-au să gîndească 
aşa cum trebuie, — îl împăcă Iuni. 

După mulțimea trupelor franceze de pe Malahov, 
Vitea. îşi închipui că totul se sfîrșise deja, că acelaşi 
lucru se petrecuse şi pe celelalte bastioane şi că Se- 
vastopolul fusese cucerit. 

Vitea mergea cu totul deprimat spre fosta lunetă 
Kamciatka, unde îi duceau francezii pe prizonieri. 
Rana de la: picior îl făcea să șchiopăteze, dar el nu 
simțea o durere deosebit de vie: durerea pentru Se- 
vastopol, pentru înfrîngerea armatei lui, era mult mai 
puternică. Și toţi mergeau abătuţi, nu numai el. 

Chiar în drum spre Kamciatka, însă, privind la 
bastioanele de pe Korabelnaia — pe care le cunoștea 
atît de bine — Vitea văzu că ele erau în miinile 
ruşilor. El întrebă pe ofițerul francez care îi escorta 
şi care era mai vîrstnic ca el, poate, numai cu vreo 
trei ami, iar acesta îi confirmă bănuiala. Aflînd acest 
lucru, tot grupul de prizonieri se înveseli dintr-o 
dată. 

Pe Kamciatka i se raportă chiar lui Pélissier, 
despre ei ca ultimii apărători ai renumitei Coline 
Malahov — şi Vitea privea cu toată curiozitatea pe 
acel om scund, cu fața comună, dar energică, și cu 
mustăţi și barbişon puternic înspicat cu fire cărunte. 

Pelissier era îmbrăcat într-o tunică pe care era 
prinsă numai steaua Legiunii de Onoare. Se vedea 
că era foarte mulțumit de succesul obţinut în punc- 
tul principal al asaltului și începuse să creadă și în 
descoperirea lui Bosquet, că ruşii se pregăteau să 
părăsească bastioanele şi oraşul. 

De aceea, cu totul pe neaşteptate pentru Vitea, el 
li se adresă numindu-i luptători bravi, apoi îi încre- 
dință că cei răniți vor fi îngrijiţi și chiar că îşi ia 
obligaţia să scrie prinţului Gorceakov, solicitîndu-l 
să-i decoreze pe toţi, pe merit, pentru vitejia lor... 


Capitolul VII 
TRECEREA PE PARTEA DE NORD 


Cînd viceamiralul Kornilov, şeful statului major al 
Flotei Mării Negre, fusese nevoit să se supună ordi- 
nului prealuminatului prinț Menşikov — amiral și 
comandant suprem al tuturor forțelor navale și teres- 
tre din Crimeia — prin care se interzicea flotei să 
angajeze lupta cu flota inamicului și prin care con- 
damna întreaga flotă la inactivitate, iar o parte din 
ea chiar la distrugere — spre satisfacția vădită a 
escadrei vrăjmașe — Kornilov, bărbatul curajos, care 
participase nu numai la o luptă navală, plînsese. 

— E o sinucidere, ceea ce ordonaţi dumneavoas- 
tră, — spusese el atunci lui: Menşikovy, — dar... sînt 
obligat să mă supun ordinelor dumneavoastră şi... 
mă supun... 

Cînd soldații și matrozii de pe bastioane, redute 
şi baterii s-au convins că nu era deloc „trădare“, 
acest ordin de a părăsi fortificațiile, de a le preda 
duşmanilor fără luptă şi de a arunca în aer ceea ce 
ei apăraseră luni îndelungate — fără să-şi cruţe 
viețile — fortificaţii îmbibate la un stînjen adîncime 
cu sîngele camarazilor căzuți pe ele — și prin 
aceasta. devenite sfinte pentru poporul rus — mulți 
dintre ei au plîns... lar matrozii bătrîni plîngeau în 
hohote, înjurînd totodată pe Sacken şi pe Gorceakov. 

Erau lacrimile unor oameni curajoși, gata oricînd 
să îndure orice fel de mutilare şi să moară pentru 
ceea ce patria le încredinţase spre apărare — pentru 

aceste bastioane şi redute — pentru care numai cu 
vreo cîteva ceasuri în urmă se bătuseră şi respinse- 
seră pe dușman !... Erau lacrimile unei dureri 'adînci, 
pe care trebuiau s-o îndure în tăcere. Aici, onoarea 
ostăşească se lovea de disciplina ostășească şi tre- 
buia să-i cedeze. 

Retragerea regimentelor a început la ora şapte 
seara sub protecţia fumului tunurilor și a focului ne- 
încetat de arme, întreținut de un număr mic de puş- 
cași, lăsaţi pestei tot de-a lungul liniei de iapărare, 
pentru a induce în eroare pe inamic. 

Dealtfel, unde unități stăteau în rezervă, pentru 
cazul cînd inamicul va observa retragerea şi va în- 
cepe înaintarea. 

Echipe de matrozi şi de genişti sosiră pe bastioane 
pentru a pregăti incendiile şi exploziile, și pentru a 
face imutilizabile tunurile. 

Se ordonase ca bateria de șaptesprezece tunuri de 
cetate, amplasată la capul Pavlovski, în faţa cazăr- 
milor Pavlovskie, să fie aruncată în golf dar nici 
unul dintre soldaţii de front nu îndrăzni să se atingă 
de propriile lor tunuri. 

— Cum vine asta ? Să le înecăm, care va să zică, 
aşa, ca pe nişte căţei? — spuneau ei. — Cum se 
poata ca cineva să dea un asemenea ordin ? 

Un ofiţer de legătură al lui Hrulev, sublocotenen- 
tul Stepanov — pe care-l trimisese însuși generalul 
— „adună furierii de la comandament și execută cu 
chiu cu vai jalnicul ordin. 

Incepuse să se lase înserarea, cînd — după ora- 
riul precis, la care munciseră mult Totleben şi Vasil- 
cikov — regimentele chemate în acea zi de pe Inker- 
man, în ajutorul garnizoanei cetăţii, începură să se 
strîngă spre Piaţa Nikolaevskaia. 

Între timp, fumul tunurilor fusese împrăștiat de 
vîntul puternic care continua să bată de pe mare şi, 
cu toate că soarele apusese, ena încă destulă lumină 
pentru ca aliaţii să observe mişcarea unor mari uni- 
tăți de infanterie, pe străzile cu casele dărîmate mai 
mult de jumătate. 

Aceasta confirma în totul constatarea lui Bosquet ; 
totuşi, Pélissier nu dădu ordin de înaintare, temin- 
du-se că străzile sînt minate şi că cei în retragere 
lasă pretutindeni artificieri ca Amikiev, la care, chiar 
şi minele. puse cu o jumătate de an înainte, vor func- 
ționa perfect şi tot atît de înspăimîntător, ca și cele 
din faţa lunetei locotenentului Belkin. 

Către ora unsprezece seara, Piaţa Nikolaevskaia 
era plină de coloanele companiilor, dar lui Gorceakov 
i se părea că nu este încă destul de întuneric pentru 
trecerea podului; de peste radă. In afară de aceasta, 
vîntul nu slăbea şi rostogolea valurile peste pod, aşa 
că se pumea întrebarea, dacă trupele vor putea să 
treacă pe pod, prin apa pînă la genunchi. 

În sfîrșit, aproape de miezul nopții, comandantul 
milițiilor din Kursk — generalul Belevţev — fu nu- 
mit să supravegheze ordinea la trecere, iar mişcarea 
trupelor pe pod, spre Partea de Nord, începu. 

incă pe lumină, Gorceakov dăduse ordin să fie 
scufundate toate navele cu vele şi matrozii începură 
să bocănească în calele lor cu topoarele, deschizînd 
spărtunile închise. Navele, însă, care rezistaseră unui 
asediu de aproape un an, se sculundau în apă încet, 
cu mirare parcă... Unele din ele se scufundară în în- 
tregime abia spre dimineaţă... tocmai în ziua cînd în 
Marea Neagră intrau noile vase de război franţuzeşti 
— cuirăsatele. 

Proiectilele luminoase, lansate din bateriile ina- 
mice, dădură de ştire că garnizoana se retrage pe 
podul cel, mare de peste radă și începu un foc viu, 
dar podul rămase neatins : ghiulelele și bombele că- 
deau fie în faţă, fie în spate, iar grenadele se spăr- 
geau deasupra apei... 

În apă pînă la genunchi şi împroşcaţi cu stropi din 
cap pînă-n picioare de valurile care se izbeau de bînne 
— ca sub o ploaie — trecură toată noaptea soldaţii 
diferitelor regimente, o armată întreagă, neînvinsă şi 
totuşi retrăgîndu-se... 

Podul lung de o verstă. — cu tablierul îngust de 
bîrne și de scînduri, lunecos şi îndoindu-se sub pi- 
cioare — făcea impresia că se scufundă, sau îl due 

valurile de sub picioare, şi fiecare ar fi trebuit atunci 
să înoate complet echipat, care cum putea, iar adîn- 
cimea radei la mijloc era de paisprezece stînjeni. 

Mergeau toţi încruntaţi... Cîteodată, unii dintre glu- 
meții obişnuiţi ai companiilor strigau cu glas pu- 
temic : 

— Fraţilor! O fi plesnit podul! 

Glumele însă nu înviorau, Mergeau şi bombăneau 
pe nas: 

— N-are decît să plesnească şi dracu să-l ia! O 
să ne întoarcem înapoi, dacă e așa... 

Generalul Belevţev, care se apucase cu mult zel să 
facă ordine în circulaţie, răguși în curînd. Furgoa- 
nele trase de trei cai, trăsuri şi căruţe încărcate cu 
crupe şi cu făină, toate căutau să ajungă pe pod... 
Cineva se văita că au rămas în depozit patruzeci şi 
cinci de căpăţini de zahăr şi se ținea de Belevţev să 
dea ordin fiurgonarilor să le ia, dar generalul îi răs- 
punse hîrfit şi disperat : 

— Nu pricepeţi că asta nu-i treaba mea, că nu-i 
deloc obligaţia mea... Zahăr, cînd aici lam trupe? 
Dracu' să-l ia! 

Lîngă chei se înghesuiau şi locuitori cu boccele, 
neînlricatele neveste de matrozi, care aduseseră apă 
soldaţilor pe bastionul trei şi pe Malahov. Părăseau 
și ele acum Sevastopolul, care ardea deja, incendiat 
nu de proiectile şi de rachete străine, ci de chibritu- 
rile soldaţilor ruși, în timp ce pe bastioane — ba ici, 
ba colo — explodau asurzitor magaziile cu pulbere, 
ținînd pe inamic la o distanță respectabilă. 

Gorceakov se găsea în cazărmile Nikolaevskie, îm- 
preună cu toţi generalii din statul lui major, Uşakov, 
Buturlin, Serjputovski şi Buchmeyer. Kotzebue, ca 
şef al statului major, scria cu multă rîvnă, pregătind 
pentru ţar un raport amănunţit, în care trebuiau in- 
troduse acum și rînduri cu privire la trecerea garni- 
zoanei pe Partea de Nord... Terminînd cu raportul, 
schiţă în ciornă un ordin pe armată, în legătură cu 
terminarea apărării Sevastopolului. 

El stătea deoparte, la biroul lui Osten-Sacken, şi 
pe faţa lui mică şi mobilă, slab luminată de lumînă- 

rile care se topeau sfirtind, era zugrăvită atita îngri- 
jorare, încît chiar şi Gorceakov, cînd întreba cîțe ceva 
pe vreunul din generali, se silea să vorbească cu 
voce înceată. 

In încăpătorul cabinet al lui Sacken se găseau 
mulţi generali, în afară de cei din statul major: erau 
aici şi Semiakin, și Hruşciov, şi Schultz — coman- 
dantul sectorului al doilea în care intra bastionul pa- 
iru — și alții, precum şi amiralii Novosilski şi Pan- 
filov, dar toţi şedeau în fotolii, sau pe scaune, iar 
unii chiar moțăiau, răzbiţi de oboseală. 

Numai Gorceakov umbla neliniștit prin cameră, în- 
colo şi încoace, zornăind din pinteni. Uneori se apro- 
pia de fereastra, prin care, în afară de întuneric, nu 
se vedea nimic şi punea, cînd lui Sacken, cînd lui 
Schultz, cînd lui Hruşciov, întrebarea care nu-i dădea 
pace : 

— Dar dacă inamicul va începe să ne urmărească 
în zori, iar noi nu vom avea timp să trecem trupele 
în noaptea asta ? 

Cite unul, tresărind din toropeala întreruptă și prin- 
zînd numai sfîrşitul întrebării, răspundea liniştitor : 

— O să avem timp, luminăţia voastră ! Vom trece, 
poate... 

Altul, tresărind la fel şi ridicîndu-se într-o clipă, 
răspundea la prima jumătate a întrebării, fără să fi 
auzit pe a doua: 

— Odată ce inamicul a fost respins, nu se va mai 
încummeta să ne urmărească... 

Comandantul suprem trimitea mereu ba pe unul, 
ba pe altul dintre mumeroşii săi aghiotanţi şi agenţi 
de legătură, să vadă şi apoi să-i raporteze imediat 
ce se petrece pe pod și în alte puncte de trecere, iar 
uşile se deschideau şi se închideau mereu. 

Trupele erau transportate cu toate mijloacele po- 
sibile, în afară de pod: tot ce se putea mișca pe apă, 
cu ajutorul aburului sau al vislelor, slujea pentru 
acest scop. 

Unul dintre scriitorii străini de pe vremea aceea 
care se ocupau cu problemele militare, denumise re- 
tragerea garnizoanei de atitea mii de ostaşi ai Se- 

vastopolului, „genială în privința execuţiei și egală 
cu gemialul asalt al Colinei Malahov“. 

Bineînţeles, nici în una, nici în cealaltă din aceste 
două operaţiuni militare — mici în asaltul asupra Ma- 
Jahovului, mici în retragerea armatei din Sevastopol 
— n-a fost nimic genial, dar în orice caz una era pe 
măsura celeilalte, în ceea ce privea gradul de jude- 
cată, de meticulozitate şi de dirzenie, cu care fuseseră 
executate. Pélissier nu putea să împiedice retragerea 
efectuată noaptea, după cum nici glorioasa gamni- 
zoană a Malahovului mu putuse să oprească o divizie 
întreagă de francezi — concentrată la cîteva zeci 
de paşi de fortificațiile care încetaseră să existe — şi 
s-0 împiedice să ocupe colina dintr-un singur salt ne- 
așteptat. 

După ce trecură peste pod marile unităţi de infan- 
terie, Belţev dădu drumul artileriei uşoare de cîmp, 
apoi furgoanelor şi căruțelor, iar pe măsură ce soseau 
regimente și grupuri noi din cele rămase să acopere 
retragerea, li se da rîndul la trecere. Ultimul regiment 
care a trecut pe țărmul celălalt, spre fortul Mihailov- 
Ski, a fost regimentul Odesa, care ocupase baricadele 
de pe Korabelnaia — aceasta se întîmpla deja pe la 
ora șapte dimineața — iar înaintea luj trecuse pe pod 
regimentul Tobolsk, care stătuse toată moaptea pe 
baricadelei dej pe Partea de Sud, executind ordinul 
personal al lui Gorceakov, de a nu lăsa pe inamic să 
se apropie, chiar dacă ar fi trebuit să moară cu toţii 
pe baricade. 

Incendiile pe bastioane, unde ardeau adăposturile, 
ca și exploziile magaziilor cu pulbere, se efectuau me- 
todic, după un plan făcut mai dinainte, pentru ca 
aceste incendii şi explozii să dureze pînă se va lu- 
mina deabinelea, cînd se socotea să se tenmine şi 
într-adevăr s-a terminat trecerea. 

'Rămiţii care nu erau în stare să se miște şi care 
ajunseseră la cîteva mii de oameni au fost transpor- 
taţi pe vase cu aburi care au lucrat toată noaptea, 
fără ca vreunul din ele să fi suferit ceva de pe urma 
bombardamentului de artilerie. 

Ultima zi a apărării Sevastopolului a fost ziua lui 
Gorceakov — a izbînzii lui — cînd, liniştit, în sfir- 
şit, în privința soartei garnizoanei, trecu şi el pe 
Partea de Nord, cînd cerul se lumina, cînd orașul ar- 
dea solemn — ca Moscova în 1812 — şi cînd din 
marea de flăcări, prin norul de fum răzbătea deodată 
cîte o jerbă orbitoare de foc, care se risipea ca un 
artificiu : erau proiectilele care zburau în sus, dim 
magazii. 

În schimb, către sfîrşitul nopţii, artileria inamică 
încetă cu totul să tragă. 

S-ar putea desigur, fără prea multă greutate, să 
se conteste părerea cu privire la caracterul genial al 
acțiunilor lu; Pélissier şi Gorceakov, în ziua de 27 
august—8 septembrie, dar că ziua aceasta a fost o 
zi de excepțional succes — atît pentru unul, cît şi 
pentru celălalt — aceasta este de netăgăduit. 

Dintre generali, ultimii care au părăsit Sevasto- 
polul au fost prințul Vasilcikov, Hruşciov şi Buch- 
meyer, iar aceasta s-a întîmplat la ora şapte dimi- 
neaţa. l 

— Eh, mi se pare că au trecut cu toții! — se 
adresă Buchmeyer lui Vasilcikov, care supraveghiase 
toată noaptea aducerea trupelor la pod. 

— După mine, cred că au trecut toți, — răspunse 
obosit Vasilcikov. 

— Nu mai vine nimeni, — spuse Hruşciov privind 
în jur. 

— În acest Qaz, am să dau ordin să se desfacă 
podul, — hotărî Buchmeyer, şi oamenii, care fuseseră 
pregătiți mai dinainte pentru aceasta, se apucară să 
desfacă construcţia care avusese un uriaş rol istoric 
la Sevastopol, în ultima jumătate a lunii august. 

Pe cît de simplu se construise acest pod, tot pe atît 
de simplu a şi fost desfăcut. De pe ţărmul opus al 
radei, de la fortul Mihailovski, la fiecare din cele 
şase porțiuni ale podului fusese întinsă cîte o parimă, 
iar pe țărun, de fiecare capăt al parîmei, trăgeau cîte 
o sută de soldați. 

Cel dintii, a fost desprins și tras în goli debar- 
caderul, care pornea de la fortul Nikolaevski. Apucînd 

parîma ba cu o mînă, ba cu alta, oamenii traseră de- 
barcaderul la malul opus, iar Buchmeyer flutură ba- 
tista, dînd de ştire unei alte sute de lucrători să tragă 
o altă porțiune, formată din paisprezece plute, iar el 
trecu pe a treia... 

Astfel, una după alta, plutele fură aduse spre Par- 
tea de Nord, ca nici o bîrnă să nu cadă în mîna ina- 
micului. A doua zi, plutele au fost desfăcute, iar 
materialul cărat de acolo. astfel încît francezii au ră- 
mas grozav de minaţi, pe urmă, cînd imtrînd în rui- 
nele Sevastopolului, care mai fumegau încă, n-au mai 
zărit nici mimitorul pod peste golful mării — cons- 
truit sub ochii lor cu o iuţeală surprinzătoare — dar 
nici, măcar una din bîrnele pe care ei le numeau 
„monstruoase“... 


„2 


Cercul Nobilimii, frumoasa clădire a bibliotecii ma- 
rinei, din care toate cărţile fuseseră duse la timp pe 
Partea de Nord prin străduința marinarilor, uriașul 
fort Pavlovski, cazărmile marinei şi alte clădiri de 
dimensiuni mari şi cu diferite destinaţii au fost arun- 
cate în aer de căire echipele de matrozi, după ce po- 
dul fusese desfăcut și după ce se terminase trecerea 
pe vasele cu aburi, pe şalupe, pe bacuri şi pe bărci. 

Acum, cei de pe Partea de Nord priveau ca la un 
avut străin la toate clădirile din Sevastopolul lăsat 
dușmanilor, iar de ceea ce era străin — al dușmanu- 
lui — nu le mai părea rău... 

Dimpotrivă, fiecare explozie care cutremura pămîn- 
tul, semănînd cu erupția unui vulcan, provoca stri- 
gătele de bucurie ale soldaţilor. 

Zeci de mii de pietre albe, uriașe, cioplite, din care 
se ridicaseră cîndva zidurile acestor clădiri, zburau 
acum sus de tot, spre norul de fum negru, ṣi apoi 
cădeau pe pămînt sub formă de pietricele... lar oraşul 
ardea pe toată întinderea, fiind acum oraşul „lui“, al 
inamicului. 

Pină şi Kotzebue, care urmărea de pe Partea de 

Nord exploziile şi incendiul acesta, uită um timp de 
textul raportului pentru Petersburg, cît şi de ordinul 
pe armată, precum şi de durerea lui personală — 
grava rănire a nepotului său, locotenentul. 

Adresîndu-se generalului Buturlin, el spuse piţigăiat 
și tulburat : 

— Ce tablou! Aşa tablou, dal... Ce-i „Ultima zi a 
oraşului Pompei“ !) a lui Briullov, în comparaţie cu 
acest tablou ?... Ah, ce păcat, că fratele meu nu e cu 
mine ! Ce operă zguduitoare ar fi putut crea l... Ne- 
muritoare... incomparabilă !.. . Uite, eu, care nu sînt 
pictor, văd toate astea, iar el... este lipsit de această 
unică ocazie, acolo în Miinchenul lui! 

Echipele de matrozi şi de geniști mu numai că in- 
cendiau şi aruncau în aer Sevastopolul devenit acum 
străin... Ei cotrobăiau prin toate casele mari — oco- 
lite de incendiu — care aparținuseră oamenilor cu 
stare, şi sfărimau în grabă cu tîrnăcoapele tot ce pu- 
tea avea vreo valoare pentru dușmani: oglinzi, du- 
lapuri din lemn de mahon, statuete, piane... Intrau 
în pivnițe să vadă dacă n-a mai rămas pe undeva vreo 
rezervă de vinuri scumpe, pentru ca o parte din vin 
să-l bea. la repezeală, pentru întărire, iar restul — 
fie că erau sticle sau butoaie — să prefacă în tän- 
dări, iar apoi să frece chibriturile de pereţii aspri, 
sau de tălpile cizmelor. 

Dacă în 1812 nimeni n-a dat foc în mod intenţio- 
nat Moscovei, care era clădită din lemn, ci a ars 
pur şi simplu din pricina focurilor aprinse în curți 
şi nesupravegheate — după cum afirmă unii istorio- 
grafi — Sevastopolul, însă, acest oraş clădit din pia- 
tră cu 'acoperişuri de ţiglă, a fost ars și aruncat în 
aer de mîinile propriilor lui apărători, pentru ca duş- 
manilor să nu le rămînă decît tăciuni şi moloz. 

Erau distruse şi arse depozitele de alimente, făina, 
crupele și căpăţinele de zahăr, pentru care cineva se 
jeluise noaptea trecută, căutînd și negăsind mijloace 


1) Tablou al pictorului rus K. P. Briullov (1799-1852), care i-a adus 
o faimă răsunătoare. Subiectul tabloului este pieirea oraşului Pompei în 
anul 79 al erei noastre, acoperit de erupția Vezuviului. (N. red. ruse,) 

și posibilităţi să-l transporte. Echipele de matrozi 
lucrară în felul acesta întreaga zi de 28 august, fără 
să se teamă că ar putea fi surprinşi de unitățile îna- 
intate ale inamicului. Inamicul era ocupat să-şi nu- 
mere rănile pricinuite în ajun şi nu se urnea din loc. 
O dată cu căderea întunericului peste ruinele pără- 
site ale Troiei ruseşti, începură să pătrundă cîte unul, 
sau în grupuri, zuavii veniţi pentru jaf, dar singurul 
lucru. de valoare pe care l-au mai putut găsi, au fost 
decoraţiile lui Nahimov, din cavoul spart de ei, deco- 
raţii ale amiralului-erou care, la vederea bîrnelo? pre- 
gătite pentru podul peste radă, spusese indignat: 

„Ce ticăloşie !“ 

Cu totul alta a fost atitudinea faţă de ideea cons- 
trucției, a lui Alexandru II, care trimise lui Buch- 
meyer — constructorul podului — „un preamilostiv 
rescript“, în care era fraza: „Mi-ai salvat armata !“ 

După mavele de linie, veni ceasul morţii şi pentru 
vasele cu aburi, care făcuseră atîta sînge rău inami- 
cului în lunile lungi ale asediului. 

Chiar în ziua asaltului, în ultima zi de viață a 
Sevastopolului, patru din ele, „Vladimir“, „„Herso- 
nes“, „Odesa“ și „Gramomnoseţ“, intrînd în golful Ki- 
len, împroșcînd pe francezi cu grenade şi mitralii pe 
drumurile de acces spre bastionul doi, iar celelalte 
două — „Elborus“ şi „Bessarabia“ — trăgeau din gol- 
ful Korabelnaia asupra Malahovului ocupat... Deși 
mici, cu zbaturi, cu o artilerie slabă, ele aveau echi- 
paje viteze şi comandanţi bravi. 

Au fost scufundate toate spre seara de 28 august 
în afară de „Herșones“. Comandantul „Hersonesului“, 
vajnicul căpitan de rangul doi Rudnev, profită de îap- 
tul că hula din radă împinsese vasul spre țărm unde 
se împotmoli atît de tare, încît „Vladimir“ — veș- 
nicul lui camarad de fapte vitejești — deşi s-a mun: 
cit din răsputeri să-l tragă de pe banc, nu reuşi să o 
facă. 

Aşa a rămas nescufundat... În schimb, amiralul 
Iuharin dădu ordin să fie ars. Împotriva acestui or- 
din se ridică hotărît Rudnev : 

— Vai de mine, pentru ce să ârdem avutul nostru? 
— spunea el rezonabil. — Nu este oare mai bine 
să-l demontăm, iar lemnăria s-o folosim pentru adă- 
posturi, de exemplu ? Şi-apoi, chiar dacă nu l-am 
demonta, ce strică dacă zace pe o coastă? Se mai 
odihneşte... Lasă-l să se odihnească, fiindcă a muncit 
destul şi-şi merită odihna... Mai tîrziu, poate, ne va 
mai fi de folos. Cine ştie? 

luharin lăsă în plata domnului această rămăşiţă 
nescufundată a glorioasei flote şi pînă la urmă se 
dovedi că Rudnev avusese deplină dreptate. Lipit 
cu o coastă de bancul de nisip, „Hersones“ a stat 
aşa tot restul campaniei din Crimeea, iar după în- 
cheierea păcii, a fost ridicat, pentru a spinteca iar 
cu sbaturile lui vioaie, valurile Mării Negre. 

Lunga clădire a cazărmilor Nikolaevskie, deși a 
fost aruncată în aer la fel ca şi altele, totuși a suferit 
mai puțin de pe urma exploziei, ceea ce se punea, 
în. parte, pe seama marii rezistenţe a acestei cons- 
trucţii, în parte — şi cu mai multă probabilitate — 
pe puterea insuficientă a minelor, care nici nu fuse- 
seră aşezate peste tot unde trebuia, sub fundație. Po- 
dul peste Golful Sudic a fost distrus îndată ce n-a 
mai fost nevoie de el, 

Spre seara zilei de 28 august, un fum negru se 
lăsa ca o perdea peste Sevastopolul care mai mocnea, 
acoperindu-l atît vederii apărătorilor — care se adu- 
nau pe regimente, batalioane, companii, echipe şi 
echipaje pe Partea de Nord — cit şi vederii duşma= 
nilor lui de pe dealul Sapun. 

In ziua aceea, o linişte cu totul neobişnuită se aş- 
ternuse peste locul duelului artileriei ruse cu aceea a 
Europei Apusene, duel care ținuse aproape un an. 
Chiar şi armele tăceau în ziua aceea, acolo unde ad- 
versarii puteau să schimbe focuri de armă — pe rîul 
Ciornaia, 

Linişted aceasta, fireşte, era explicabilă... 

Pierderile uriaşe, pe care inamicul le suferise în 
timpul asaltului, erau numărate şi stabilite atît pen- 
tru raport, cît şi pentru sine. Morţii erau înmormîn- 

taţi, răniții. trimişi în spate, iar regimentele se refă- 
ceau în grabă... 

Totodată, însă, comandanții supremi ai armatelor 
aliate nu puteau să nu se gindească la faptul că efor- 
turile şi sacrificiile enorme, pe care cele patru puteri 
aliate dim Europa le făcuseră pe un petic de pămînt 
cu totul mic — neînsemnat de mic, față de imensul 


teritoriu rusesc, cît Marele Ocean — duseseră la re- 
zultate, în: fond, infime, iar armata rusă — trecută 
pe ţărmul celălalt al Golfului Mare — ocupase pe 


partea a treia, de Nord, a aceluiaşi Sevastopol, pozi- 
ţii, mult mai puternice decît cele făcute în grabă, pe 
care le cedase după o luptă aprigă de aproape un an 
de zile... 

Cît timp, cît material şi cîte vieţi omewmeşti se vor 
mai cere pentru a pune stăpînite pe această a treia 
parte, unde artileriştii îşi ocupaseră deja locurile, 
lîngă o nouă mie de tunuri ? Vor reuși oare ?... Şi tre- 
buia oare 2... lar dacă trebuia, cui anume îi trebuia 
și pentru ce ?... 

Comandanții supremi ai armatei anglo-franceze 
aflaseră ce însemna soldatul rus care își apăra pa- 
tria, Ei nu uitară să facă cunoscut acest lucru și gu- 
vernelor lor, odată cu trimiterea rapoartelor despre 
asaltul de la 8 septembrie... 


3 


Generalul Simpson, comandantul suprem al arma-. 
tei reginei Victoria, a fost nevoit să expedieze urmă- 
toarea depeşă : 

„Sîmbătă 8 septembrie, ora 11 şi 35 seara. Aliaţii 
au atacat lucrările de apărare ale Sevastopolului as- 
tăzi la amiază. Asaltul Malahovului a fost încununat 
de succes şi fortificația aceasta se află în puterea 
francezilor. Atacul nostru asupra Redanului nu a 
reuşit“. 

Generalul Pélissier telegratiase spre sfîrşitul zilei 
de 8 septembrie : 

„La amiază, a fost efectuat asaltul Malahovului. 
Reduta aceasta şi bastionul doi au fost cucerite de 
către bravii noştri soldaţi, cu un admirabil entuziasm, 
în strigăte de „Vive l'empereur !“ Ne-am străduit să 
ne consolidăm imediat pe aceste puncte și am reușit 
să me consolidăm pe Malahov. N-am putut păstra 
bastionul doi, din cauza numeroasei artilerii inamice, 
care a distrus chiar de la început toate lucrările moas- 
tre în acest punct. Această artilerie va fi distrusă, 
însă, imediat ce se va consolida situaţia noastră pe 
Malahov. Aceeaşi soartă 'o va avea şi Redanul, al 
cărui unghi exterior a fost cucerit de către vitejii moş- 
tri aliaţi cu obişnuitia lor bărbăţie. Dar, ca şi pe bas- 
tionul doi, ei au trebuit să cedeze în faţa artileriei 
inamice și a puternicelor rezerve. Väzînd vulturii 
noștri plutind deasupra Malahovului, generalul de 
Salle a efectuat două atacuri asupra Bastionului Cen- 
tral (cinci). Ele m-au reuşit şi regimentele noastre 
s-au întors în tranşeele lor. Pierderile noastre sînt 
însemnate — nu le pot încă preciza — dar ele sînt 
pe deplin recompensate de succesul nostru“, 

Dacă telegrama lui Simpson ena în adevăr tristă, 
Pélissier a trebuit să recurgă la o minciună evidentă, 
motivînd mereușita trupelor pe bastionul doi prin 
acțiunea artileriei ruseşti, care aproape nici nu mai 
exista pe acel bastion. Nu se știe pentru ce, anume, 
s-a hotărît să treacă sub tăcere faptul, că asaltul a 
fost respins exclusiv de către unităţile de infanterie 
ruseşti ! 

Telegrama lui Gorceakov către ţar, expediată la 
ora zece în seara de 27 august (8 septembrie) avea 
următorul conţinut : 

„Trupele majestăţii voastre imperiale au apărat 
Sevastopolul pînă la extrem, dar a fost imposibil să 
se mai menţină în el sub focul infernal la care a fost 
supus oraşul. Trupele trec pe Partea de Nord, după 
ce la 27 august au respins complet şase asalturi, din 
cele şapte date de către inamic, împotriva Părţii de 
Sud şi a Korabelnaiei. Numai din bastionul Kornilov 
n-a fost posibil să fie scos. Duşmanii vor găsi în Se- 
vastopol numai ruini însîngerate“. 

Gorceakov s-a ţinut de cuvint... 

Pélissier, după ce se plimbă printre aceste ruine, 
imaginîndu-şi la faţa locului mult mai complet şi mai 
autentic tabloul acțiunilor trupelor sale, ale englezi- 
lor şi ale ruşilor pe bastioane, scria foarte amănunţit, 
despre asaltul Malahovului, într-un raport adresat 
ministrului de război : 

„Brigada 1 din divizia lui Mac-Mahon, cu regi- 
mentul 1 de zuavi în frunte, apoi regimentul 7 de 
linie, avind la stînga batalionul 4 de puşcaşi, s-a 
aruncat asupra fațetei stîngi şi asupra unghiului ex- 
terior al Malahovului. Lăţimea şi adîncimea şamţului, 
cît şi înălțimea escarpei 1), au încetinit înaintarea tru- 
pelor noastre, totuşi, ele au ajuns cu curaj la para- 
petele inamice. Ruşii s-au încăierat cu ele pe colină 
Și, în lipsă de arme, se băteau cu lopeţi, tîrmăcoape, 
pietre, ștergătoare de tunuri şi cu tot ce le cădea sub 
mînă, S-a produs una din acele încăierări sîngeroase, 
în care numai avîntul nestăvilit al oamenilor moşiri 
me-a dat putinţa să-l depăşim pe inamic. Soldaţii au 
pătruns în fortificaţii, au respins pe ruşi, care se stră- 
duiau să mu cedeze nici un pas, şi drapelul Franţei 
flutură deasupra Malahovului“. 

Asaltul nereușit asupra bastionului cinci era zu- 
grăvit astfel : 

„La flancul stîng, la semnalul dat, coloanele divi- 
ziei Levaillant, conduse de către generalii Couston și 
Trochu, s-au aruncat asupra fațetei stîngi a Bastio- 
nului Central şi asupra lunete; lui din stînga. Cu 
toată ploaia: de gloanţe, de ghiulele și de mitrali, 
după o luptă scurtă şi violentă, am pătruns în ambele 
fortificaţii. Dar inamicul ascuns după traverse, aşe- 
zate una după alta a rezistat foarte dîrz. Un foc uci- 
gător de arme a fost îndreptat asupra moastră dim 
toate punctele mai înalte. Tunurile de cetate de pe 
alte fortificaţii şi artileria de cîmp, instalată în dife- 
rite locuri, împroşcau cu mitralii şi ssecerau pe ai 


1) Peretele şanţului spre partea fortificației, (N, irad.) 

noştri. Generalii Couston şi Trochu, fiind de la în- 
ceput răniți, au trebuit să predea comanda. Generalii 
Rivet şi Breton au fost ucişi. O mulţime de mine, care 
explodau, ne-au întirziat înaintarea. In sfîrşit, puter- 
nicele întăriri sosite inamicului au silit trupele noastre 
să părăsească fortificațiile ocupate şi să se retragă 
spre bazele de atac cele mai apropiate“. 

In acest raport, Pélissier a făcut, în sfîrşit, bilanțul 
pierderilor armatelor aliate în timpul asaltului de la 
8 septembrie : 

„Am pierdut în acest asalt, ucişi : 5 generali, 240 de 
ofițeri superiori, 116 ofițeri inferiori şi 4489 de sub- 
ofițeri şi soldaţi. Răniţi: 4 generali, 20 ofițeri supe- 
riori, 224 de ofițeri inferiori şi 4259 de subofiţeri şi 
soldaţi. Contuzionaţi : 6 generali. Dispăruţi : 2 ofițeri 
superiori, 8 ofițeri inferiori şi 1400 de subofițeri și sol- 
daţi“. 

Lista aceasta cuprinde aproape unsprezece mii de 
oameni dar ea era, desigur, departe de a fi completă. 
Pélissier nu vroia, fireşte, să întunece prea mult la 
Paris, succesul său. După date neoficiale, însă, pierde- 
rile aliaţilor în ziua aceea ajungeau la cincisprezece 
mii de oameni, Dacă se putea reduce în mod arbitrar 
lista soldaţilor scoşi dim rînduri, mu se putea face o 
epurare şi în lista generalilor și a ofiţerilor morţi şi 
rămiţi. Cincisprezece generali şi şase sute de ofițeri — 
asemenea pierderi nu mai avusese armata inamică în 
nici o bătălie din Crimeia, 

Simţind, desigur, că cifrele date de el vor face o 
impresie penibilă şi la Paris şi la Londra, Pélissier 
adăuga : 

„Pierderile sînt foarte mari şi multe din ele merită 
un deosebit regret, totuşi, ele sînt mai puţin înspăi- 
mîntătoare, decît se putea aştepta“, 

Gorceakov socoti şi el pierderile sale în timpul 
asaltului, la zece-unsprezece mii de oameni. Este de 
remarcat că numărul prizonierilor, luați de o parte 
și de cealaltă, fusese aproape egal. 

Abia la 30 august, incendiul fu stins de o ploaie 
torențială care căzu cîteva ceasuri fără întrerupere 
asupra Sevastopolului. Fumul dispăruse dezgolind 
ruinile înnegrite, printre care mişunau soldaţi în tu- 
mici colorate. 

Pînă în ziua aceasta, însă, pe Partea de Nord totul 
fusese deja pus în ordine, fiecare își ocupase locul 
său, totul fiind socotit, curăţat şi pregătit pentru 
noile lupte, pentru... Sevastopol. În toate companiile 
şi echipajele, în acea zi s-a citit ordinul pe armată 
semnat de Gorceakov : 

„Viteji camarazi! La 12 septembrie, anul trecut — 
1854 — o puternică armată inamică s-a apropiat de 
Sevastopol. Neţinind seama de superioritatea ei nu- 
merică, nici de faptul că orașul acesta era lipsit de 
obstacole artificiale, ea m-a avut curajul să-l atace 
deschis, ci a întreprins un asediu după toate regulile. 

„De atunci, cu toate mijloacele uriaşe de care dis- 
puneau duşmanii noştri, aducînd neîncetat pe nume- 
voasele dor vase, întăriri, artilerie şi proiectile, toate 
eforturile lor de a îrînge bărbăţia şi dîrzenia voastră, 
în decurs de unsprezece luni și jumătate, au rămas 
zadarnice. Este un eveniment nemaiîntilnit în analele 
militare, ca un oraş, fortificat în grabă sub privirile 
inamicului, să poată rezista un timp atît de îndelun- 
gat, împotriva unui duşman ale cărui mijloace de 
asediu întrecea toate calculele luate pînă acum în 
considerație în cazuri asemănătoare. 

„Avind la îndemiînă aceste mijloace uriaşe, după 
o acțiune distrugătoare, de nouă luni de zile, a arti- 
leriei lui de dimensiuni uriaşe, inamicul, recurgînd 
de nenumărate ori la bombardarea intensă a oraşului 
și aruncînd de fiecare dată asupra acestuia cîteva 
sute de mii de proiectile, a văzut zădămicia acestei 
măsuri și s-a hotărît, în sfîrşit, să pună stăpînire pe 
Sevastopol, prin luptă.. 

„La 6 iunie, în acest an, ela pornit la asalt din 
cîteva părți, a pătruns cu curaj în oraș, dar a fost 

întîmpinat de voi cu meîniricare şi respins în toate 
punciele, în modul cel mai strălucit. 

„Insuccesul acesta l-a făcut să recurgă din nou la 
continuarea lucrărilor de asediu, înmulțind numărul 
bateriilor sale şi sporindu-şi activitatea în ducerea 
lucrărilor de săpături şi de minare, 

„In felul acesta, din ziua glorioasei respingeri de 
către voi a asaltului de la 6 iunie s-au scurs mai 
mult de două luni şi jumătate, în decursul cărora, 
însufleţiți de sentimentul datoriei şi al dragostei faţă 
de patrie, ați disputat eroic inamicului fiecare palmă 
de pămînt, silindu-l să nu înainteze decît pas cu pas 
și să plătească cu şiroaie de sînge și cu un consum 
nemaipomenit de proiectile, fiecare stînjen parcurs. 
Faţă de această apărare îndirjită, curajul vostru nu 
numai că nu a slăbit, dar a atins cel mai înalt grad 
de abnegaţie. 

„Cu toate acestea, dacă vitejia şi răbdarea voas- 
tră sînt nemărginite, există totuşi limite materiale ale 
posibilităţii de rezistenţă. Pe măsura apropierii căilor 
de acces ale inamicului, bateriile lui de asemenea se 
apropiau una de alta, iar cercul de foc, care încimsese 
Sevastopolul, se strîngea cu fiecare zi, din ce în ce 
mai mult și tot mai aproape împroşcînd. în oraş 
moarte şi distrugere, secerînd pe vitejii lui apărători. 

„Profitind de această superioritate a focului de la 
cea mai apropiată distanţă, după o activitate intensă 
a artileriei timp de douăzeci de zile, care a costat 
zilnic garnizoana noastră pierderi de la cinci sute, 
la o mie de oameni, inamicul a început la 24 august 
un bombardament infernal dintr-un uriaş număr de 
tunuri de calibre nemaivăzute, a cărui urmare a fost 
distrugerea zilnică a tranşeelor noastre, care se re- 
făceau noaptea, sub focul neîncetat al inamicului cu 
foarte mare greutate și cu pierderile cele mai simți- 
“toare. În special, cea mai importantă dintre aceste 
fortificaţii, reduta Kornilov de pe colina Malahov, 
care constituia cheia Sevastopolului ca punct do- 
minant asupra întregului oraș, a suferit stricăciuni 
însemnate și de mereparat. 

„În aceste condiţii, a continua apărarea Părțţii de 
Sud, ar fi însemnat să expui zilnic unui măcel inutil 
trupele noastre, a căror păstrare acum, mai mult ca 
oricînd este necesară împăratului și Rusiei. 

„De aceea, ci durere în suflet, dar în același timp 
cu deplină convingere că îndeplinesc o datorie sfintă, 
m-am hotărît să evacuez Sevastopolul şi să trec tru- 
pele pe Partea de Nord, în parte pe podul construit 
dinainte, în parte pe vase. 

Intre timp, la: 27 august, inamicul ' văzînd în faţa 
sa fortificațiile pe jumătate dărîmate, iar reduta Kor- 
nilov cu șanțurile 'astupate, a întreprins un asalt dis- 
perat asupra bastioanelor doi, Kornilov şi trei, iar 
după vreo trei ore asupra bastionului cinci și a redu- 
telor Belkin şi Schwartz !“... 

După ce expunea pe scurt desfăşurarea operațiu- 
nii din: 27 august şi rezultatele ei, destul de cunos- 
cute de trupe, Gorceakov scria mai departe: 

„Odată cu lăsarea întunericului, am dat ordin tru- 
pelor să se retragă, potrivit dispoziţiei alcătuite di- 
nainte. | 

„Dovezile de bărbăţie, date de voi în această zi, au 
imsuilat atîta respect față de voi, viteji camarazi, 
însuşi inamicului, încît el, deşi trebuia să-şi dea seama 
de retragere după exploziile magaziilor noastre cu 
pulbere, nu numai că nu v-a urmărit, dar mici măcar 
nu a acționat aproape deloc cu artileria împotriva 
unităților în retragere, ceea ce ar fi putut face, cu 
totul neîmpiedecat... 

„Viteji camarazi ! E trist şi greu să cedăm dușma- 
nilor noştri Sevastopolul, dar amintiţi-vă de jertfa 
pe care am adus-o pe altarul patriei în 1812. Moscova 
valorează cît Sevastopolul ! Şi totuşi, noi am pără- 
sit-o după nemuritoarea bătălie de la Borodino. Apă- 
rarea de treisute patruzeci și nouă de zile a Sevasto- 
polului întrece Borodino ! , 

„Dar nu Moscova, ci un morman de pietre şi cenuşă 
a căzut în mîinile inamicului în anul fatal 1812! Tot 
astfel, nu Sevastopolul l-am lăsat dușmanilor noștri, 
ci numai ruinele fumegînde ale oraşului incendiat cu 
propria noastră mînă, păstrînd pentru noi cinstea 

apărării, pe care copiii și nepoţii noștri o vor trans- 
mite cu mîndrie posterităţii îndepărtate. 

„Sevastopolul ne ţintuia de zidurile lui. Odată cu 
căderea lui, căpătăm mobilitatea şi începe un război 
nou, război de cîmp, propriu spiritului soldatului 
rus... 
„Viteji ostaşi ai forțelor terestre și navale! În 
numele împăratului, vă mulţumesc pentru fermitatea 
şi dîrzenia voastră din timpul asediului Sevastopo- 
lului ...% 

Curînd, după acest ordin, sosi şi ordinul pe armată 
şi pe flotă al ţarului însuşi: 

„Indelungata apărare a Sevastopolului aproape fără 
de exemplu în analele militare, a atras asupra ei 
atenția nu mumai a Rusiei, ci şi a întregii Europe. 
Aproape chiar de la început, ea a pus pe apărătorii 
lui alături de eroii cei mai slăviţi ai patriei noastre. 
Timp de unsprezece luni, gamizoana Sevastopolului 
a disputat puternicilor inamici fiecare pas din pä- 
mîntul drag din jurul oraşului și fiecare din acţiu- 
nile ei a fost însemnată de fapte strălucite de vitejie. 
Crâncenul bombardament de patru ori reînnoit, al 
cărui foc a fost, pe bună dreptate, numit infernal, a 
zguduit zidurile fortificațiilor voastre, dar nu a putut 
zdruncina și micşora ardoarea mestinsă a apărătorilor 
lor ! Cu o bărbăţie de neînfrint, ei au zdrobit pe duş- 
mani, sau au pierit, fără să se gîndească la predare. 
Dar există imposibilul şi pentru eroi! 

„Cu durere în suflet, pentru pierderea atitor viteji 
ostaşi, care şi-au sacrificat viaţa pentru patrie, socot 
ca o datorie sfîntă pentru mine de a exprima, din par- 
tea mea și a întregii Rusii, cea mai vie recunoştinţă 
garnizoanei Sevastopolului pentru strădaniile ei ne- 
obosite, pentru sîngele vărsat de ea în această apă- 
rare, de aproape un an, a fortificațiilor construite de 
ca însăși, în puţine zile... 

„Numele Sevastopolului, care şi-a cîştigat prin su- 
ferințe nenumărate o glorie nemuritoare, precum și 
numele apărătorilor lui, vor dăinui în veci în memo- 
ria și în inimile tuturor ruşilor, la un loc cu numele 
eroilor. care şi-au cîștigat gloria pe cîmpiile de lîngă 

Poltava și Borodino, în bătăliile de la Cesme!) şi de 
la Sinope“. 

Ordinele acestea au fost ascultate cu atenţia cu- 
venită şi apărătorii Părţii de Sud şi ai Korabelnaiei 
au început să fortifice Partea de Nord cu noi baterii, 
cu parapete şi cu adăposturi, şi în curînd, peste larga 
Rada Mare — din apele căreia se iveau ici şi colo 
catargele navelor scufundate — începură să zboare 
de pe un țărm pe celălalt bombele și grenadele de 
salut. , 

Inamicul, însă, trăgea acum moale, obosit, privind. 
mereu înapoi spre Paris, și aşteptînd să scîrțiie acolo 
într-un anumit fel mult doritele pene ale diploma- 
tilor. l 

Pămîntul rusesc se dovedise prea clisos, prea de 
netrecut iar clima Crimeii foarte dăunătoare sănă: 
tății. 


1) Port turcesc în Asia Mică; flota rusă a nimicit în 1770 în golul 
Cesme îlola lurcă şi a ars-o. (N. red. ruse.) 


EPILOG 


Capitolul I 


emorabila zi de 27 august (8 septembrie) fusese 

o zi de succes — în aceeași măsură — pentru 

comandanții supremi a două armate inamice, 
pentru generalii Pélissier şi Gorceakov. După un an 
de sforțări din partea guvernelor și trupelor franceze 
şi engleze, unul izbutise să-l facă pe cel de-al doilea 
să ia hotărîrea fermă de a evacua Sevastopolui, iar 
celălalt reuşise, cu totul neîmpiedicat, să scoată gar- 
nizoana de patruzeci de mii de oameni din fortăreață, 
iar oraşul însuşi să-l prefacă în ruine cuprinse de 
flăcări, după exemplul Moscovei din anul 1812. 

În aceeaşi măsură, şi unuia și celuilalt din coman- 
danții supremi, li se părea după aceasta că războiul 
ajunsese la capătul lui firesc. 

Pélissier spunea cu convingere : 

— Nu avem pentru ce să îmaintăm mai departe, în 
Crimeia! Ce să cucerim ? Nişte stepe aride? 

Gorceakov spunea liniştit : 

— Acum, ocupăm poziţii foarte puternice... Impor- 

tant este că nu sintem legaţi de ui singur pinict géo- 
grafic, dealtfel, foarte nepotrivit pentru apărarea din- 
spre uscat, 

Şi dorind să concretizeze fără înțirziere această 
libertate de acţiune, își mută cartierul general de pe 
înălțimile Inkerman, la PBahcisarai, 

Ei amindoi puteau să-şi dea mai bine seama de 
cele ce se petrecuseră sub ochii lor, dar cu totul alt- 
fel era vălzutăi ziua căderii fortăreței de la Marea 
Neagră, în capitalele europene : Paris, Londra, Viena, 
Constantinopol, Berlin, Stockholm, Petersburg şi, în 
sfirşit, la Moscova. 

În Sevastopolul vechi şi în Sevastopolul nou — 
pe Partea de Nord — se întronă liniştea şi, chiar 
dacă se mai ducea un schimb de focuri leneș peste 
golf, era exclusiv numai de formă, pentru a da apa- 
rența unei continuări a operațiunilor militare. Iar în 
capitalele Europei îndată ce ajunse pînă la ele vestea 
despre cucerirea Colinei Malahov, începu agitația : 
ceea ce fusese demult aşteptat făcu impresia unei 
explozii neaşteptate. Pe unii i-a entuziasmat, pe 
alții i-a alarmat, iar pe alţii i-a întristat, dar în faţa 
tuturor, ddopotrivă, a deschis dintr-o dată orizon- 
turi moi. 

Era într-adevăr un moment crucial care-i făcu să 
tresalte şi să se uite în jur chiar şi pe cei care nu se 
îndeletniceau cu politica. 

La Stockholm, începu să se strige tare că Suedia 
trebuie să adere îndată la coaliția dintre Franța-An- 
glia-Turcia şi Piemont, pentru a mu pierde ocazia 
să pună mîna pe insule, ba poate să ia şi din Fin- 
landa pînă la rîul Kiumen. 

La Constantinopol era acum limpede că trupele lui 
Omer-pașa trebuiau să fie trimise, pe mare, în sudul 
Caucazului, întrucît mu mai avea ce face în Crimeia, 
unde dealtfel, nu făcuse nimic nici înainte, în tot 
cursul operațiunilor, decît să se lase decimate de 
holeră, tifos, dezinterie şi alte epidemii. 

La Berlin, partidul militarist, în fruntea căruia se 
afla fratele bolnavului rege al Prusiei, Wilhelm — 

viitorul învingător al lui Napoleon al III-lea și uni- 
ficatorul Germaniei — ridică şi mai mult glasul îm- 
potriva rămășițelor tutelei politice exercitate de 
Rusia. 

La Viena erau foarte îngrijorați ca nu cumva 
Franța, obosită și istovită de îndelungatul și sînge- 
rosul război, să înceapă tratative de pace cu Rusia, 
fără să ţină cont de Austria care cheltuise peste un 
miliard de franci numai pentru ocuparea Moldovei 
şi a Valahiei. 

Iar cei din Paris. începură într-adevăr să se simtă 
foarte stînjeniţi de războiul din Crimeia. El se vă- 
dise o întreprindere nu chiar atît de ușoară, după 
cum păruse cu un an în urmă mareșalului Saint-Ar- 
maud, După ce scrisese la Paris: „Peste zece zile 
cheile Sevastopolului se vor găsi în mîinile împăra- 
tului, Acum imperiul a fost statornicit, și aici se 
face botezul lui...“ acel flecar se îngrijise să moară 
la vreme și rămăşiţele lui se odihneau în Domul In- 
valizilor, alături de rămăşiţele lui Turenne și ale lui 
Napoleon I, dar „bbtezul imperiului“, în primul rînd, 
se prelungise peste măsură şi apoi costase atîția bani, 
încît finanțele Franţei se clătinau, iar industria ei de 
război se găsea în stare de semifaliment. 

În același timp, însă, succesul rămînea succes şi 
îndemna stăruitor, multe capete înfierbiîntate din ju- 
rul lui Napoleon al II-lea, la noi succese care li se 
năzăreau în depărtare. De aceea, împăratul Franței 
reveni la vechiul lui proiect de a extinde războiul în 
interiorul Crimeii, iar pleşuvul lui frățior, contele 
Morny, se apucă înflăcărat de noi aventuri de bursă. 

Entuziasmul Londrei, cu ocazia victoriilor din Cri- 
meia, era mult mai puţih zgomotos decît entuziasmul 
Parisului, căci telegrama comandantului suprem 
Simpson vorbea despre înirîngerea, nu despre vic- 
toria trupelor engleze, la asaltul Marelui Redan. Dar 
cu cît mai dureros lovi acest lucru în amorul propriu 
național al englezilor, cu atît mai tare răsunau peste 
tot — şi la palatul Saint-James, şi în presă, şi în 
societate — glasuri pentru continuarea războiului cu 

Rusia, pentru distrugerea Nikolaevului cu șantierele 
lui navale, pentru transformarea în ruine a înflorito- 
rului port comercial Odesa, pentru acțiuni energice 
împotriva Kronstadtului şi a Petersburgului, ca şi 
pentru o blocadă mai riguroasă a tuturor porturilor 
ruseşti... 

Între timp, însă, mici unul dintre statele apusene 
nu suferea atît de mult de pe urma blocadei porturi- 
lor rusești ca însăşi Anglia, care era cumpărătorul 
cel mai mare de cereale și alte produse agricole ru- 
sești, şi în afară de aceasta, de pînza groasă, care 
nu avea egal în privința calității ei, astfel că blocada 
Rusiei era în acelaşi timp şi o autoblocadă a Angliei. 
Ea trebuia să cumpere materiile prime rusești prin 
intermediari de la negustorii prusaci, plătindu-le o 
dată și jumătate prețul. Prusia, însă, se îmbogăţea 
din Războiul Crimeii și pe cale directă, vînzînd Ru- 
siei pulbere şi alte muniții. 

Ceea ce obliga însă Anglia să manifeste atîta ar- 
doare războinică, era o tristă necesitate: iniţiatoare 
a războiului, ea se găsi imediat, după căderea Sevas- 
topolului, în situaţia de ţară care pierduse războiul, 
întrucît toate succesele în acest război. fuseseră cîş- 
tigale de ruși şi de francezi, iar armata engleză sufe- 
rise numai insuccese. Tot astfel şi lăudata industrie 
engleză se dovedise a nu fi în stare să facă faţă uria- 
șelor comenzi, pe care i le impunea primul război în- 
delungat de poziţii, din istoria contemporană a Eu- 
ropei. 

Egoist, lordul Raglan alesese Golful Balaklavei 
pentru staționarea flotei engleze ; iar pentru tabăra 
principală a trupelor de uscat, rezervase Balaklava, 
lăsîndu-i pe francezi, aliaţii săi, să se aranjeze unde 
şi cum credeau că ar fi mai bine, numai nu în Bala- 
klava. De acolo şi pînă la poziţiile engleze, însă, erau 
doisprezece kilometri şi această distanță, aparent 
mică, se dovedi cu totul de neînvins pentru englezi, 
cu toată tehnica lor: depozitele lor de la Balaklava 
gemeau de toate cele necesare frontului, dar frontul 


704 


resimțea lipsa tuturor materialelor şi timp de şapte 
luni, administrația militară engleză se căznise să 
construiască o linie ferată îngustă, pe care pînă la 
urmă nici nu reuşi s-o termine, trebuind să predea 
lucrarea unui antreprenor, eare o isprăvi cu puţin 
înainte de sfîrşitul asediului. 

Armata engleză nu era dotată cu trenuri regimen- 
tare, din care cauză nu era aptă pentru nici un fel de 
acțiuni de manevră. Ea era capabilă numai să se in- 
staleze temeinic în apropiere de țărmul mării — 
pentru ca în nici um caz să nu piardă din vedere 
escadra sa — şi să deschidă focul cu ajutorul tunu- 
rilor și al carabinelor, lucru pe care tocmai îl și făcea 
lîngă Sevastopol, Întregul mers al războiului, însă, 
despre care informau Europa chiar corespondenții 
ziarelor engleze, pentru care nu exista cenzură — 
în virtutea libertăţii cuvîntului — convingea totuși, 
şi a convins opinia publică a Europei şi a Americii, 
că fără! ajutorul Franței, Anglia n-ar fi putut nici 
măcar să vorbească despre un război cu Rusia. 

Ca să isprăveşti însă războiul printr-un atac ne- 
reușit și printr-un asalt nereușit asupra Marelui Re- 
dan, ar fi jost jenant, nemaiauzit, ruşinos... Ca atare, 
războiul trebuia să fie continuat pînă la o victorie rä- 
sunătoare a armelor engleze, ca de pildă victoria lui 
Wellington la Waterloo. 

Și cel dintîi lucru pe care-l făcu ministerul de 
război al Angliei după- căderea Sevastopolului fu 
să trimită ordin comandantului suprem, Simpson, 
să-și facă trenuri regimentare, indispensabile pentru 
înaintarea în interiorul Crimeii, iar flotei — care de 
la începutul războiului transportase în Crimeia cîteva 
milioane de puduri cu materiale, de artilerie și geniu 
— i se dădu ordin să se pregăttască de noi curse cu 
aceeași misiune. Guvernul englez nu precupeţea ges- 
turile tari, pentru a arăta Europei continentale că An- 
glia abia dăduse de gustul războiului cu ursul nordic, 
că de-abia acum îşi desfăşura toate nemărginitele sale 
resurse, abia își „ascuţea săbiile“ ! 

Moscova gemu ca dintr-un singur piept, cînd află de 
părăsirea Sevastopolului. Ermolov rămase țintuit în 
fotoliu cîteva ceasuri la .rînd, fără să se poată ridica : 
îi înțepeniseră picioarele. Răgea ca un leu bătrîn, nepu- 
tincios, clătinîndu-și capul năucit și ștergîndu-şi la- 
crimile cu basmaua lui roșie... 

Slavofilul Alexandr Ivanovici Koşelev, care îşi serba 
onomastica la 30 august, invitase la masă numeroși 
oaspeți. Musafirii erau aşezaţi la o masă lungă și se 
servea tocmai felul întîi, cînd un oaspete, întîrziat, 
un funcționar superior de la Oficiul poştal central al 
Moscovei, intră spunînd tare : 

— Domnilor, o veste îngrozitoare... Sevastopolul a 
fost părăsit de noi și arde! O depeșă telegrafică de la 
Gorceakov ! 

Toţi cei de faţă săriră îndată de la masă și se îm- 
prăştiară. 

Pogodin notă astfel în jurnalul său, această întîm- 
plare : 

„Deodată, în timpul mesei, cineva aduse știrea că 
Sevastopolul a căzut. Am trimis după un ziar. Ade- 
vărat ! Parcă m-a izbit ceva în frunte. Seara şi noap- 
tea le-am petrecut într-o groaznică frămîntare“. 

lar a doua zi scria: 

„Știrile de la Muhanov sînt ceva mai încurajatoare. 
Gamizoana a fost salvată. Tunurile în parte. M-am 
dus să iau masa la club. Am stat de vorbă cu cîteva 
persoane. Toţi sînt abătuţi, dar cărți se joacă totuşi 
şi se vorbește franțuzește.“ 

Serghei Timofeevici Axakov scria fiului său Ivan, 
la Bender, unde era cantonat cu detaşamentul său de 
miliții din Serpuhov : 

„Azi dimineaţă am primit dureroasa ştire despre cu- 
cerirea sau căderea Sevastopolului... Lucrul în care 
atîta vreme m-am vrut să credem s-a înfăptuit. Deşi 
eram pregătit, în urma diferitelor zvonuri, totuși, cînd 
am citit depeșa lui Gorceakov despre Sevastopol am 
fost zguduit adînc. Îmi închipui cît de disperată și de 
extraordinară a fost lupta. Pe aici s-a zvonit că am 

Îi recucerit bastionul Kornilov. Oare nu sînt destule 
toate aceste jertie, ca să răscolească, să deschidă ochii 
Rusiei? E groaznic! Imi închipui cum s-au bătut! 
Se spune că Gorceakov ar fi fost rechemat. Cît aș fi 
de bucuros : n-a realizat nici o acţiune fericită în în- 
treaga campanie !... Ah, îmi închipui cum s-au bătut 
acolo. Tabloul acestei bătălii îmi apare mereu înain- 
tea ochilor... Deocamdată, nu mă pot stăpîni şi din 
cînd în cînd mă cuprinde o tulburare, care mă face 
să sufăr...“ 

Ivan Axakov răspundea tatălui său : 

„Cît de implacabil de dreaptă este soarta, cît de ne- 
întlurătoare în logica ei! Mărturisesc că nu sînt prea 
indignat împotriva lui Gorceakov. Sevastopolul n-a 
căzut întîmplător și nu din vina lui. Imi pare rău că 
n-a fost acolo un general dintre cei mai iscusiţi, ca 
să mu existe nici un motiv pentru denaturarea adevă- 
rului. El trebuia să cadă, ca să se vădească pronia 
dumnezeiască, adică dezvăluirea întregului putregai 
al sistemului de guvernămiînt, a tuturor urmărilor 
unui principiu sugrumător. Se vede că sînt încă prea 
puține jertfele, prea puțină dezonoarea, sînt încă slabe 
lecțiile : prin pîcla ce ne înconjoară, nu răzbate nică- 
ieri raza unei idei noi, a unui principiu nou.“ 

Tot atît de adînc tulburaţi erau şi oamenii care lup- 
tau împotriva slavofililor. Granovski scria: „Ştirea 
despre căderea Sevastopolului m-a făcut să plîng. Dar 
ce pierderi, ce dezonoare ne mai rezervă viitorul... 
De-aş fi sănătos, aş pleca în miliții, fără să doresc 
victoria Rusiei, dar cu dorința de a muri pentru ea. 
Mi s-a strîns în suflet atîta durere, în acest răstimp ! 
Aici, toți oamenii oneşti sînt abătuţi !“ 

La moșia lui Turgheniev, Spasskoe-Lutovinovo — 
unde se afla în vremea aceea scriitorul — vestea des- 
pre căderea Sevastopolului a ajuns, se înțelege, cu 
cîteva zile mai tîrziu, ca la Moscova, şi la 5 septem- 
brie Turgheniev scria lui Axakov-tatăl : 

„Aș fi dorit să vă scriu despre întimplările mele vî- 
nătorești, pline de ghinion, dar știrea despre Sevas- 
topol, pe care am primit-o ieri, m-a copleșit. Măcar 

de am şti să ne folosim de această îngrozitoare lecţie, 
ca prusacii după înfrîngerea de la Iena...“ 1). 

Pentru slavofilii din Moscova, războiul Crimeii apă- 
rea ca un! război sfînt, pe de o parte un război al 
crucii cu semiluna, iar pe de altă parte um război al 
specificului slav împotriva ideilor străine, împotriva 
iluminismului progresist. 

În felul acesta vroiau ei să interpreteze sensul: apă- 
rării Sevastopolului. Dar evenimentele istoriei au 
dezvăluit, mai evident decît oricînd, inconsistenţa ilu- 
ziilor conservatoare slavofile. 

Homeakov, conducătorul slavofitilor, credea în mi- 
numea renașterii, cînd la începutul Războiului din 
Orient scria, adresîndu-se Rusiei : 

O, tu, nevrednică, 

Ai fost aleasă ! 

Te spală-n apa pocăinței tale, 

Ca trăsnetul pedepsei care-apasă, 
Asupra ta să nu se mai prăvalel 


Istoria nu cunoaşte minuni. Slavofililor nu le mai 
rămiînea decît să cadă de acord cu adversarii lor, că 
trebuie „să folosească lecţia“ înfrîngerii. Acest cu- 
rent își pierduse însă influența : începea sfîrșitul lui. 

In apărarea Sevastopolului se vădise în primul rînd 
forța și vitejia poporului rus, a milioanelor de ță- 
rani, iar în persoana lui Cernişevski ea a dat pe stră- 
lucitul său reprezentant, care a ocupat în curînd locul 
de frunte în gindirea socială rusă înaintată. 

Cît privea posibilităţile viitoare ale războiului, so- 
cietatea rusă auzi în această privință cuvinte lucide 
din Nijni-Novgorod de la Dal?), care nu degeaba 
fusese înainte ofițer în Flota Mării Negre. 

„Dumneavoastră întrebaţi ce mai este pe la noi pe 
la Nijni, ce spune poporul, dacă nu ne-a scăzut mo- 
ralul — scria el lui Pogodin. Să me ferească dum- 


1) La Iena, trupele franceze au zdrobit în anul 1806 armata prusacă. 
Infrîngerea a trezit în Prusia conştiinţa necesității unor reforme ce stat. 
(N. red. ruse.) , 

2) V, I. Dal (1801—1872) — scriitor, lexicolog şi folelorisit, autorul renu- 
mitului „Dicționar explicativ al limbii velico-ruse vii“. (N. red. ruse.) 


708 


nezeu de aşa ceva. Poporul nostru totdeauna şi peste 
tot este la fel. El nu are alte gînduri, alte sentimente, 
decît înțelegerea limpede a necesităţii de a se supune 
tuturor greutăților unui război de apărare. Dacă am 
fi dus un război peste granițe, părerile ar mai fi 
putut fi împărțite. Cît timp noi ne apărăm de ataca- 
tor, mici în popor, nici în alte pături, într-un cuvînt 
în nici o minte de rus, nu se poate cuibări un alt 
gînd decît de a se ridica pînă la unul în fața inami- 
cului, pe măsură ce el înaintează mai departe, Cu 
cît va pătrunde mai adînc, cu atît îi va fi mai greu, 
iar nouă mai ușor. Comoditatea comunicaţiei pe mare, 
întinderea ţărmurilor noastre, forța, mijloacele uriașe, 
priceperea, toate acestea sînt de partea lui. Nouă 
nu ne trebuie decît atît: să nu ne supunem, căci 
de supus nu putem fi supuși. El poate ocupa cu o 
armată de o sută de mii de oameni orice localitate 
de pe litoral, printr-o incursiune neașteptată, dar nu 
se va putea menţine în ea decît atîta timp cît va 
dispune de asemenea forțe și nu va pătrunde mai de- 
parte pe continent. Oricît de strinsă ar fi prietenia 
Alianţei, mijloacele pentru un astfel de război tre- 
buie să se epuizeze; iar fermitatea noastră trebuie 
să sporească. Cu cît inamicul va ocupa mai mult, 
cu atît îi va fi mai greu să îngrădească și să menţină 
ceea ce a ocupat, iar nouă ne va fi cu atît mai uşor 
să-l învăluim și să-l înfrîngem pas cu pas. Cind va 
veni vremea înevitabilei cotituri, dezastrul invadato- 
tului va fi inerent, iar înfrîngerea lui nu va fi mai 
prejos de exemplul pe care îl ţinem minte cu toții...“ 

Astfel gtindea! Dal, la Nijni. Puțin altfel gindeau 
cercurile conducătoare din Petersburg... 

Oricîte ordine trimitea amiralitatea engleză ami- 
ralului Napier, de a acţiona energic în Marea Baltică, 
bătrînul Napier raporta că Kronstadtul și Sveaborgul 
sînt inexpugnabile. În sfîrşit, într-o formă dură, i se 
ordonă să-și coboare pavilionul, iar comandant al 

escadrei fu numit contraamiralul Dundas. Napoleon 
al III-lea înlocui şi el pe comandantul escadrei fran- 
ceze din apele Balticei, şi în locul amiralului Parse- 
val fu numit contraamiralul Penaud. 

Dar mici Kronstadtul, pentru întărirea căruia se 
străduise Menşikov, nici Sveaborgul mu deveniseră 
mai slabe de pe urma acestor schimbări, și o mare 
escadră aliată — douăzeci de nave de linie cu elice, 
şi treizeci şi două de vase cu aburi, în majoritate 
engleze — îşi treceau timpul scufundînd doar bărci 
finlandeze, sau luînd sub foc oraşele şi satele paş- 
nice de pe litoral, 

Abia către sfîrşitul lui iulie, cu o lună înainte de 
evacuarea Sevastopolului, amiralii aliați, ca să dea 
guvernelor lor impresia unor acțiuni serioase, se 
hotărîră să bombardeze Sveaborgul. 

Canonada vui neîntrerupt patruzeci și opt de ore. 
In sfîrşit, epuizînd toată rezerva de proiectile, es- 
cadra plecă. Canonierele fură trimise în Anglia, căci 
amiralii Dumdas şi Penaud nu aveau de gînd să în- 
treprindă pînă la începutul iernii nici un mou bom- 
bardament. 

Împăratul Alexandru se convinse că Petersburgul 
era apănat temeinic dinspre mare, că din partea aceea 
nu amenința nici o primejdie, aşa că putea acorda 
toată grija sudului. Telegrama lui Gorceakov, prin 
care anunța retragerea garnizoanei din Sevastopol 
pe Partea de Nord, îl făcu pe Alexandru să se pregă- 
tească repede de drum, să ia pe împărăteasă, pe îm- 
părăteasa-mamă și pe cei trei fraţi ai săi și să plece 
împreună la 1 septembrie, mai întîi la Moscova, iar 
apoi — după cîteva zile — la Nikolaev. 

Impărătesele, dealtfel, se întoarseră de la Mos- 
cova la Petersburg, iar fraţii țarului se lăsară con- 
vinși de gîndul lui că acum — după căderea Sevas- 
topolului — trebuia să înceapă un nou război în 
tot sudul şi vestul Rusiei şi că  Sevastopolul nu 
fusese decît prologul tragediei care aștepta ţara. 

La început, Alexandru se gîndise să se ducă de la 
Moscova la Varşovia, să discute cu Paskevici despre 

războiul cu Austria, care âcuin — după părerea fä- 
rului — era inevitabil. Abia în ultima zi luă direcţia 
Nikolaevului, sub influența celor citite în ziarele 
străine, în care deocamdată mu se pomenea nimic 
despre pregătirea unei invazii a austriacilor, dar se 
vorbea mult despre Nikolaev. Pe feldmareșal, însă, 
care era cu un picior în groapă, îl urmărea atît de 
insistent spectrul diviziilor austriace, mărşăluind spre 
el, încât reuși să înspăimînte cu această vedenie și 
pe ţar, care în general era întlinat să se sperie. 

In afară de Nikolaev, o grijă deosebită cerea și 
Odesa, care era expusă oricînd unui atac al escadrei 
aliate, iar țarul mai era neliniștit şi de faptul că din 
Sevastopol se trimiseseră la diferite bănci câteva mi- 
lioane de ruble fiecăreia. Despre aceasta se discuta 
la palat, iar 'academicianul Pirogov, care se adre- 
sase împărătesei cerînd să i se permită să plece din 
nou la Sevastopol — asta se petrecea în iulie — o 
trânii fără înconjur : 

— Milioane furate, majestate | 

— Dar cine fură acolo? — se miră împărăteasa. 
— Acolo se luptă... 

— Unii luptă, iar alţii fură — lămuri Pirogov. — 
Ba se găsesc şi dintre cei care cu mîna dreaptă luptă, 
iar cu stinga fură, 

Tocmai atunci, țarul intră în apartamentele împă- 
rătesei şi auzi ceea ce spunea Pirogov, El privi se- 
ver la savantul atît de aspru în aprecierile lui față 
de cei din Sevastopol și spuse cu glas ridicat: 

— Nu-i adevărat! Nu se poate! 

Dar Pirogov nu se fistici şi nu încercă să îngîne 
ceva neînțeles și lingușitor. Ridică şi el tonul: 

— Ba, este adevărat, majestate, şi asta am vă- 
zut-o cu ochii mei de nenumărate ori! 

Sosind la Nikolaev, lui Alexandru mu i-a trebuit 
multă trudă ca să vadă exact acelaşi lucru pe caje 
îl văzuse Pirogov la Sevastopol. Se îngrozi chiar și 
el de proporţiile şi de metodele furturilor. In fruntea 
unităţilor de geniu, el puse pe fratele său Nikolae, 
iar în fruntea celor de artilerie, pe un alt frate — 

Mihail — apoi chemă din Sevastopol pe Totleben și 
în afară de el pe toți marinarii care mai rămăseseră, 
deși lucrările de apărare în acest centru militar de pe 
litoralul Mării Negre — cel mai important după Se- 
vastopol — începuseră cu întirziere. 

Matrozii, care din optsprezece mii rămăseseră abia 
vreo patru mii — unii însuraţi, cu familii şi cu oa- 
recari bagaje — odată ajunși la Nikolaev începură 
fortificarea orașului, ca nişte cunoscători ai tuturor 
amănuntelor necesare.-Ei aşezară mine în rîul Bug, 
în faţa limbii de nisip Volojskaia, apoi cu participa- 
rea lor activă se instalară bateriile de coastă, se clă- 
diră magazii trainice pentru pulbere şi adăposturi pe 
lingă ele, iar cînd isprăviră lucrul acesta, tot ei în- 
cepură să ridice şi fortificațiile de uscat. Mai mult 
decît oricine ei — matrozii din Sevastopol — ve- 
deau toate redutele şi bastioanele, în fiecare lopată 
de pămînt care se săpa. 

În ultimile zile ale lui octombrie, cînd toate lucră- 
rile se apropiau de sfîrşit şi cînd atît tunurile bate- 
riilor de coastă, cît şi ale celor de uscat, ocupaseră 
locurile destinate, matrozii spuneau, vorbind despre 
flota aliată : 

— Ei, acum poftim, vino! Şi dacă-i spune pe urmă 
că te-am tratat aici mai rău decit la Sevastopol, apoi 
să știi că minţi!... Aci, numai adăposturi am făcut 
pentru cincisprezece mii de oameni... Ce-i glumă 
asta ? A fost aşa ceva la Sevastopol ? N-a fost, frate, 
ştim noi! Şi bombiţe o să fie de ajuns acumal Sub 
ochii ţarului, n-or îndrăzni generalii să mai facă 
pungășii, că doar n-au două căpăţini... 

Accesul la gura Bugului era apărat de mica cetă- 
tuie Kinburn, rămasă încă de la turci de pe vremea 
Ecaterinei a Il-a, şi pe care o dată o apărase Su- 
vorov, împotriva unor trupe turcești debarcate, cu 
care prilej fusese rănit şi salvat de la moarte sigură 
de  grenadierul Semion Novikov din regimentul 
Schlüsselburg, 

Mica cetățuie avea o istorie lungă. Chemat acum 
să apere intrarea în limanul Nipru-Bug, adică să 

păzească Nikolaevul şi Hersonui, Kinburnul fuse 
întrucîtva refăcut, dar armamentul lui rămînea to- 
tuşi slab, în total circa nouăzeci de tunuri — dintre 
care uuumai zece mortiere — iar garnizoana, Com- 
pusă numai dintr-o mie trei sute de oameni, făcea, 
din Kinburn o fortificație care din punctul de vedere 
al invadatorilor era și mai puţin însemnată decît 
Bomarsund, de pe insulele Aaland, cucerit şi dări- 
mat la începutul războiului. Totuși, asupra luj se 
concentraseră forţe mari. 

La 25 septembrie, la Nikolaev sosi ştirea că flota 
aliată ieşise din golfurile Balaklava și Kamişevaia, na- 
vigînd pe două coloane, sub pavilioanele amiralilor 
Bruat şi Lyons — în total mouăzeci de pavilioane — 
şi luase direcția spre limba de nisip de la Kinburn. 

Flota aceasta ducea trupe de debarcare de două 
ori mai numeroase decît cele pe care flota turcească 
le debarcase pe vremea lui Suvorov, pe această limbă 
de nisip. Dacă atunci marele conducător de oști de- 
pusese multe eforturi şi fusese rănit destul de serios, 
ca să-i alunge pe cei cinci mii de turci debarcaţi şi 
sprijiniți de şase sute de tunuri de bord, acum gene- 
ralul-maior Kohanovici, comandantul garnizoanei din 
Kimnbura — care nu se distinsese prin nimic — tre- 
buia să ţină piept la patru mii de francezi sub co- 
manida, lui Bazaine şi şase mii de englezi sub co- 
manda lui Spencer, iar prinire vasele escadrei aliate 
erau trei cuirasate, sau — cum li se spunea pe atunci 
— baterii cuirasate plutitoare. Ele aparţineau fran- 
cezilor şi aveau un blindaj de patru țoli și jumătate. 

De la peninsula Herson, pînă la limba de nisip de 
la. Kinburn, distanța nu e mare, dar flota inamică 
apăru în faţa Kinburnului, Oceakovului şi insulei Be- 
rezan abia la începutul lui octombrie: ea nu se 
grăbea. 

Insula Berezan era pustie, dar Oceakovul avea o 
fortificație, al cărei comandant era generalul Knorring, 
astfel că limanul era apărat din ambele părți, dar 
garnizoana Oceakovului era și mai slabă numericește 

decît gamizoana Kinburnului. Acest mic orășel pes- 
căresc — Oceakovul — avea un turn de semnalizare 
optică, unde fusese trimis Steţenko, pentru a comu- 
nica la Nikolaev, manevrele escadrei inamice împo- 
giriva Kinburnului. 

Acum, el avea gradul de căpitan de rangul 2. Ca 
fost aghiotant al lui Menşikov, era cunoscut gene- 
ral-amiralului — marelui duce Konstantin — și, îm- 
preună cu Butakov fostul comandant al vasului „Vla- 
dimir“, fusese chemat la Nikolaev pe la mijlocul lui 
septembrie, unde fu numit şeful statului major al 
prinţului Bariatinski, care comanda trupele de pe 
ambele părţi ale Bugului. 

La Oceakov, ca şi cu un an şi mai bine înainte la 
Eupatoria, Steţenko văzu o uriaşă escadră inamică 
care se desfăşură în semicerc în fața Kinburnului, 
aruncînd ancora în larg iar mai la sud, canonie- 
rele care pătrunseseră în liman luaseră în grabă po- 
ziţie. Intenţia amiralilor inamici de a lua cetățuia 
sub un foc încrucișat ena limpede... 

Canonada începu curînd. | 

Din foişorul turnului de semnalizare, unde stătea 
Steţenko, era greu să-ţi dai seama cît de eficace era 
focul tunurilor din cetate, fiindcă de la primele salve, 
escadra inamică se pierdu într-un fum gros. 

Încă înainte de a începe canonada, calculînd pu- 
terea aproximativă a unei salve trasă de tunurile 
unui bord, Stețenko ajunse la concluzia că Kinburnul 
nu va fi în stare să reziste mult timp bombardamen- 
tului, dar își aminti totodată şi de vechea regulă a 
bătăliilor navale, că un tun de pe coastă face cît o 
navă întreagă pe mare. 

Ştia că artileria cetăţii avea foarte puţine mor- 
tiere în schimb nu ştia de prezența a trei baterii 
cuirasate plutitoare ale francezilor, care luaseră po- 
ziție în prima linie. El mu avea de unde să ştie că 
ghiulelele ruseşti, căzînd pe puntea acestor vase, fä- 
ceau în cuirasă doar nişte uşoare îndoituri şi săreau 
înapoi ca miște mingi de gumă. 

Acestea erau primele cuirasate intrate în luptă, iar 
numele lor erau „Lave“, „Devastation“, „Tonnante“ 1) 
și ieșiseră din şantierele de la Toulon. 

Pe la amiaza zilei aceleia de 3 octombrie, Steţenko 
văzu un tablou care îi era de asemenea cunoscut. 
Vasele de transport se apropiară și începură debar- 
carea trupelor, cu intenția de a tăia Kinburnul de 
comunicațiile cu uscatul. Această importantă obser- 
vaţie o transmise imediat la Nikolaev, cu speranţa 
că de acolo vor fi trimise unități de infanterie. 

Între timp, canonada tinu pînă la lăsarea întune- 
ricului. În timpul nopţii fu linişte şi Steţenko îşi în- 
chipui că spre dimineaţă pe limba de nisip de la 
Kinburn 2) se va petrece ceva asemănător cu ceea 
ce se întîmplase aici cu șaizeci şi opt de ani îna- 
inte, la începutul lunii octombrie a anului 1787: vor 
sosi regimentele de infanterie ruseşti și după o luptă 
crîncenă vor arunca trupele de debarcare ale aliați- 
lor, în mare. 

Dar de dimineaţă începu o nouă camonadă, iar la 
fumul inevitabil se adăugă şi ceața, care ascunse cu 
totul ochilor lui Steţenko şi cetatea şi escadra ina- 
mică. Rapoartele spre Nikolaev deveniră prin forța 
lucrurilor uniforme și foarte vagi, deși Steţenko fu- 
sese trimis de la Nikolaev, la Oceakov, anume pentru 
a transmite informaţii despre mersul operaţiunilor de 
la Kinburn... 

Desigur și aghiotanţii generalului Knorring ar fi 
putut să raporteze că pe mare era ceaţă, prin care 
soarele abia se vedea ca un disc de lumină firav, 
sau că tirul făcea să se cutremure văzduhul şi că nu 
se vedea nimic !...  Stețenko își dădea seama de 
aceasta și, ca să iasă din situaţia proastă în care se 
afla se hotărî la un pas foarte îndrăzneţ. 

Ca să afle ceva sigur despre situaţia din Kinburn, 
ar îi trebuit să ajungă pînă acolo, iar ca să facă 


1) „lavă“, „„Devastare“, „„Tunătorul“, (Nota trad.) 

2) Un banc de nisip între limanul Nipru-Bug şi Marea Neagră. In 
1787, în timpul războiului cu Rusia, turcii au debarcat acolo trupe, care 
au fost nimicile de Suvorov. (N. red. ruse.) 

acest lucru, nu se putea decît luînd o barcă şi apro- 
piindu-se sub protecția întunericului nopții. De aceea, 
seara, cu ajutorul polițaiului din Oceakov, începu să 
caute în acest scop o barcă. 

Barca se găsi, desigur, și se găsiră și vislași, dar 
pentru acea periculoasă recunoaştere trebuia să ob- 
țină permisiunea lui Knorring, iar Knorring — după 
cîte putuse să-l cunoască Steţenko — n-ar fi dat o 
asemenea aprobare pentru nimic în lume. 

Steţenko plecă pe propria sa răspundere, anunțind 
despre aceasta numai pe unul dintre aghiotanţii lui 
Knorring, dar fără să mai aștepte aprobarea. Fireşte, 
vislaşii erau oameni încercaţi şi vislele erau înfăşu- 
rate în cîlți. 

Steţenko luă direcţia camonierelor, aşa cum le vă- 
zuse staţionînd în ziua precedentă, gîndindu-se că 
îi va fi mai uşor să se strecoare neobservat printre 
ele, fiind aşezate într-o formaţie destul de largă. 

Odată cu căderea nopţii, ceața se mai risipi întru- 
cîtva şi nu-l mai amenința pericolul de a da drept 
peste pupa vreunei canoniere. Dar, o altă primejdie îl 
pîndi după ce trecu printre două canoniere: barca 
putea fi zărită de pîndarii de pe țărm, de pîndarii 
ruşi, din cetate — luată drept inamică — și întîmpi- 
nată cu foc de arme. 

Ca să preîntîmpine o astfel de meplăcere, Steţenko 
începu să strige: „Ai noştri, ai noştri, he-ei, sîntem 
de-ai noștri-i, nu trage...“ — Vislaşii strigară și ei, 
iar lucrul acesta, după cum aflară mai tîrziu, îi scăpă 
pe toți de moarte, sau de schilodire. 

Cînd Steţenko coborî pe țărm, apariţia lui uimi 
foarte multi pe ofițerul din prima linie de pușcași, 
dar nu mai puţin se minunară și ofiţerii din cetate. 

Toţi îl copleșiră cu întrebări, dacă le sosesc în 
ajutor trupe de la Nikolaev, ca să apere Kinburnul, 
sau vor fi lăsaţi pe seama propriilor lor forțe, care 
erau foarte puţine. Steţenko trebui însă să-i dezamă- 
gească. El nu știa nimic ce hotărtre va lua țarul și 
era obligat numai să transmită la Nikolaev tot ceea 
ce se petrecea aici. 

Steţenko observă că ofiţerii tineri erau bine dis- 
puși, cum observase pretutindeni, și la Sevastopol, 
dar ofiţerii mai mari în grad şi mai vîrstnici se în- 
doiau că garnizoana va mai putea să se menţină 
două-trei zile, din cauza bombardamentului prea crîn- 
cen și a pierderilor prea mari. 

Cel mai abătut dintre toţi era chiar comandantul 
cetăţii, generalul Kohanovici. Ceva mai înalt de sta- 
tură decît Steţenko, cu mișcări pripite şi dezordonate, 
ei apropie o lumînare de fața acestui ofițer superior 
din flota rusă a Mării Negre — flotă care nu mai 
exista — apărut atît de neașteptat noaptea în cetate, 
şi îl cercetă cu ochi atenţi, măriți, dar tulburi. Lui 
Stețenko îi făcea impresie că era năucit deabinelea, 
fie din pricina canonadei, fie din pricina situaţiei 
grele în care se alla. 

— Vă rog, înălțimea voastră, să faceţi un raport 
scris asupra stării cetății încredințate dumneavoastră, 
— se hotărî să-i spună Steţenko în sfîrșit, căci gene- 
ralul nu putea, sau mu voia cu nici un chip să pri- 
ceapă cine este el şi ce caută acolo. 

— Ce? Raport ? Ce fel de raport? Pentru ce? — 
îi dădu el ghes cu întrebările nedumerit și suspicios. 
— Dumitale ltnebuie să-ți dau raportul? În ce cali- 
tate, spune-mi te rog? Cine eşti dumneata ? 

Stețenko trebui să-i explice îndelung că el este 
şeful statului major al prințului Bariatinski, care ți- 
nea temporar locul generalului Liders — comandan- 
tul suprem al Armatei din Sud — şi că raportul era 
necesar pentru a îi înaintat împăratului. 

Trecu mai bine de un ceas ca să-l convingă pe 
Kohanovici, în sfîrşit, să se aşeze la masă și să 
scrie măcar, citeva rînduri pe o hîrtie adresată lui 
Knorring, căruia îi era subordonat direct. 

În timp ce comandantul scria raportul, unul dintre 
geniști — la rugămintea lui Steţenko — notă în car- 
nețelul acestuia stricăciunile suferite din pricina bom- 
bardamentului. 

Stricăciunile, după spusele genistului, erau foarte 
mari. Steţenko citi cele scrise în carneţelul său : „Pa- 
rapetul principal de pe bastionul 5, precum şi curtina 

dintre bastioaele 4 şi 5 sînt deteriorate. Magazia de 
pulbere de asemenea, dar această stricăciume a fost 
reparată. Clădirile şi adăpostul de lîngă Poarta 
Odesa avariate. Pe adăposturi, în cîteva locuri, bom- 
bele au făcut gropi mari...“ Apoi, spuse genistului : 

— Oare, numai atîta s-a întîmplat la Sevastopol?! 
Și cît timp a rezistat Sevastopolul cu asemenea stri- 
căciuni ! 

Și, reîmprospătîndu-şi în minte cele trăite de el 
la Sevastopol, Steţenko nu pricepea de ce ofițerii 
strînşi în jurul lui se mirau că el, căpitan de ran- 
gul 2, şef de stat major, se hotărise la o astfel de 
plimbare riscantă, sub masul unei mari escadre 
inamice. 

Kohanovici isprăvi raportul şi Steţenko plecă din ce- 
tate, Urcîndu-se în barca sa se întreba dacă Koha- 
novici va apăra cetatea pînă la capăt, sau o va preda 

„ poate, chiar în ziua aceea spre seară — noua zi în- 
cepuse... 

Vislaşii trăgeau şi acum la visle cu aceeași băgare 
de seamă: umezeala rece a mării începuse să fie 
pătrunzătoare, dar se vedea mai bine şi de aceea 
primejdia era mai mare. 

Trecură totuși cu bine printre canoniere, fără să. 
le atragă atenţia, dar mai departe apăru pe mare o 
umbră lungă. 


— Ca? Oare să fie țărmul? — întrebă mirat 
Steţenko. 
— Ţănmul, — spuse unul din vislașşi. 


După ce mai traseră de cîteva ori fără zgomot, la 
vîsle, Steţenko desluși silueta unui mare vas cu 
aburi care însă nu stătea ancorat ci se mișca tăind 
tocmai drumul bărcii. 

Lui Steţenko îi trebuiră numai câteva clipe ca să-și 
dea seama dacă ar putea să se strecoare prin fața 
vasului şi, văzînd că se poate, porunci cu glas scăzut 
vislașilor să tragă cu nădejde la visle. 

Orice precauţie fusese lăsată la o parte. Vislind 
dim răsputeri,  izbutiră să treacă dar în tot acest 
timp — aproape un minut — aşteptară cu încordare, 
dacă n-avea cumva să răsune de pe bordul vasului o 

bubuitură de tun, sau dacă barca m-avea să fie îm- 
proşcată cu mitralii... 

Nu se putea ca cei de pe vas să mu fi observat 
barca — fiindcă ceața se ridicase — totuși, pesemne 
că nu voiau să stîrnească alarmă trăgînd. Barca se 
întoarse cu bine la Oceakov, încă înainte de a se lu- 
mina. i 

La locuința sa, Stețenko găsi pe masă un bilet de 
la Knorring. Aghiotantul generalului îi raportase 
acestuia că un marinar de la Nikolaev voise să-i 
ceară permisiunea de a merge la Kinburn, dar se te- 
muse că acest lucru îi va lua prea mult timp, şi afară 
de asta, mu se îndoia că va căpăta aprobarea. 

Knorring hotărîse să se spele pe mîini, fiind sigur 
că marinarul va muri zadarnic. El îi scria că nu are 
dreptul să-i dea aprobarea, deoarece Steţenko nu era 
sub ordinele lui, ci fusese trimis acolo „de către al- 
teța sa general-amiralul pentru acțiuni independente 
de observație de pe turnul de semnalizare optică“. 

Totuşi, cum se făcu ziuă şi Knorring se sculă, 
Steţenko socoti necesar să se ducă la el şi să-i ra- 
porteze ce văzuse la Kimburn. 

Văzîndu-l, Knorring rămase surprins, dar socoti că 
trebuie să-şi încrunte aspru sprîncenele. 

— Ai avut o zodie bună că ai reuşit... e-e... ai reușit, 
vream să spun... în această întreprindere a dumitale, 
— spuse el, privind pieziș spre Steţenko — dacă m-ai 
fi reușit, m-ai fi scăpat de judecată, asta-i! 

— Dacă n-aş fi reușit, înălțimea voastră, mi s-ar 
fi putut întîmpla una din trei, — începu să-și închi- 
puie conştiincios Steţenko perspectivele pe care le 
avusese : — sau aș fi fost ucis în barcă de un glonţ, 
sau m-aş fi înecat în mare, sau în cazul cel mai rău, 
aş fi fost rănit şi luat prizonier... M-am gîndit la 
toate acestea cînd am pornit la drum, dar la jude- 
cată, recunosc că nu m-am gîndit. 

— Foarte rău că nu te-ai gindit, foarte rău... as- 

ta-i ! Trebuie să-ţi spun că prin isprava dumitale mă 
băgai şi pe mine în belea. 

Ridicîndu-și capul, se uită la Steţenko în aşa fel, 
ca şi cum ar fi fost preşedintele completului de jude- 
cată, şi adăugă: 

— După părerea mea, ar trebui să pleci imediat 
la Nikolaev cu raportul generalului Kohanovici şi 
să prezinţi acest raport majestăţii sale, să vedem ce 
spune... Asta-i! 

Steţenko înțelese că prin ultimile cuvinte Knorring 
își exprimase îngrijorarea pentru sine însuși și pen- 
tru Oceakowvul încredințat lui, care putea fi atacat 
întocmai ca şi Kinburnul. De aceea, fără să mai în- 
tîrzie, porni spre Nikolaev, în bubuitul unei noi ca- 
nonade, mult mai intensă decît celelalte. 

De cînd țarul se stabilise la Nikolaev, preocupă- 
rile pentru fortificarea acestui oraş creaseră în jurul 
lui o atmosferă de lucru, din care cauză se scula și 
lua micul dejun devreme, iar masa de prînz la ora 
două, La ceasul acesta, aduse Steţenko raportul lui 
Kohanovici într-un plic sigilat. 

Plicul cu raportul fu predat generalului de ser- 
viciu şi în curînd, un camerier al ţarului, îi spuse lui 
Stețenko că este invitat la masă şi îi arătă locul. 

La începutul mesei, îndată ce toţi mesenii — 
aproape treizeci de persoane — luară loc, același ca- 
merier impunător și grav se apropie de Steţenko şi-i 
spuse încet, înclinindu-se : 

— Sînteţi chemat la majestatea sa ! 

Cînd Steţenko se apropie, Alexandru se întoarse 
în scaun şi ochii lui albaştri, uşor obosiţi, veniră 
exact la aceeaşi înălțime cu ochii acestuia. Steţenko 
era obișnuit deja să citească în ochii oamenilor, care 
îl vedeau pentru întîia oară, nedumerirea aceea jig- 
nitoare, provocată de statura lui mică. Aceeași medi- 
merire o citi și în ochii țarului, care îl vedea pentru 
prima dată. 

— Bună ziua Steţenko ! — rosti țarul răspicat dînd 
scurt din cap. 

Steţenko răspunse reglementar la salut. 

— Ai fost noaptea aceasta la Kinburn... Povestește 
ce este acolo!: 

Steţenko îşi dădea seama că acum, în timpul me- 
sel, nu i se cerea un raport lung, amănunțit, și că 
trebuia să povestească numai despre starea de spirit 
a ofițerilor pe care îi văzuse şi de stricăciunile des- 
pre care auzise de la genist şi el spuse: 

— Majestate, moralul ofiţerilor mie mi s-a părut 
foarte bun — toți aveau dorința să apere cetatea 
pînă la ultima limită. Cît priveşte stricăciunile la 
adăposturi şi la parapete, acestea se reduc la o ma- 
gazie de pulbere, care a fost lovită, dar după părerea 
mea, ele sînt neînsemnate, iar în parte au și fost re- 
parate. 


— Îţi mulțumesc pentru serviciu, — spuse țarul și 
înclină capul. 
— Să trăiţi, majestate, — răspunse Steţenko la 


acest semn al „augustei bunăvoinţe“ şi trecu la locul 
său. 

Privind spre cei care şedeau la masă, Steţenko zări 
pe rotmistru! Greig, vechiul lui cunoscut, care era 
acum aghiotant al marelui duce Konstantin. 

Nu-l observase înainte în suita genenal-amiralului. 
Venise în Nikolaev pesemne foarte de curînd. Întîl- 
nindu-i privirea, Greig zimbi prietenos lui Steţenko, 
pe care ţarul îl fericise stînd de vorbă cu el. 

Țarul, poate şi sub impresia directă a convorbirii 
cu unul dintre vitejii apărători ai Sevastopolului, ri- 
dică paharul cu vin, aruncă o privire lui Butakov, și 
spusa cu glas uşor ridicat: 

— Astăzi, la aniversarea primului bombardament 
al Sevastopolului, beau în sănătatea vitejitor lui apă- 
rători cu care mă mîndresc ! ` 

— Ura-a pentru apărătorii Sevastopolului! — strigă 
general-amiralul înflăcărat tinereşte şi chipul lui lun- 
guieţ cu obrajii proaspăt bărbieriţi, părînd încă foarte 
tînăr, se îmbujoră. 

Toţi ceilalţi de la masă strigară „ura“, întinzînd 
paharele să ciocnească cu cavalerii ordinului sf. 

Gheorghe — cu marii duci Nikolai și Mihail, cu Bu- 
takov, cu Stețenko și cu alţi cîțiva marinari. 

Se întîmplă, însă, ca tocmai în toiul acestui entu- 
ziasm general, camerierul să-i aducă ţarului pe tavă 
o depeșă primită chiar atunci de la postul de sem- 
nalizare. 

Ţarul o parcurse repede și își îndreptă privirea 
spre Steţenko. Nu s-ar îi putut spune că privirea 
aceasta era severă, ci numai serioasă și atentă — 
din pricina văditei nedumeriri — iar Stețenko înţe- 
„lese că depeşa se referea la Kinburn şi că garni- 
zoana, poate, s-o fi predat. 

Peste o clipă, toţi cei de la masă ştiau că depeșa 
fusese trimisă de însuși Knorring, din Oceakov, și 
vorbea într-adevăr de cedarea Kinburnului. 

Masa continuă aproape tot atît de însufleţit, cum 
şi. începuse, oricît de uluit rămase Alexandru de 
această depeșă. Stețenko se simțea ca şi cum ar fi 
săvîrşit o neghiobie, spunînd ceea ce spusese despre 
curajul ofițerilor garnizoanei, în vreme ce însuşi co- 
mandantul Kohanovici dădea dovadă nu de curaj, 
ci de cea mai deplorabilă zăpăceală. 

Chipul abătut al lui Steţenko fusese, desigur, re- 
marcat de ţar, iar cînd masa se isprăvi şi ţarul ieşi 
în balcon, îl chemă pe eroul care stătea rușinat. 

— Kimbunn s-a predat, iar dumneata... se pare că 
nu te-ai așteptat deloc la un astfel de deznodămînt... 
Aşă-i ? 

— Majestate, am petrecut cinci luni în primul 
sector al liniei de apărare a Sevastopolului și ceea 
ce mi s-a spus la Kinburn, despre stricăciunile sufe- 
rite, nu putea să nu mi se pară cu totul lipsit de se- 
riozitate ! — răspunse Steţenko, cu toată căldura și 
sinceritatea. — Am la mine carneţelul meu de note, — 
continuă el, scoțîndu-l repede din buzunarul de la piept, 
— şi l-am rugat pe căpitanul de geniu Brikner să-mi 
scrie în el toate stricăciunile pricinuite de bombar- 
dament. Toate aceste stricăciuni au încăput pe o ju- 
mătate de pagină, majestate! Cum puteam să mă 
aștept, ca o cetate aproape cu totul neatinsă, să se 
predea la cîteva ore, după ce am plecat din ea. 

Văzîndu-i tulburarea de parcă el ar fi fost vinovat 
de predarea cetăţii, ţarul zîmbi indiferent şi-i spuse: 

— Ce să faci? Deși Kinburnul s-a predat, fapta 
dumitale rămîne totuşi o faptă vitejească și vei primi 
decorația. 

General-amiralul, care era de față, strînse mîna 
lui Steţenko, felicitîndu-l şi adăugă: 

— Cu începere de astăzi, ești numit aghiotantul 
meu, iar miine ai să pleci din nou la Oceakov. Vei 
transmite generalului Knorring că va primi un ordin 
special în privința felului cum trebuie să procedeze, 
ca să mu se mai repete istoria cu Kinburnul. 

A doua zi, Steţenko primi crucea sf. Gheorghe, iar 
Knorring primi ordinul de a arunca în aer fortifi- 
caţiile — dacă flota inamică va ameninţa Oceakovul 
— şi de a evacua garnizoana, pentru a evita pierderi 
inutile, 

La cîteva zile, Knorring execută ordinul. 

După aceasta formaţia de canoniere îndrăzni să 
intre în liman, cu intenția de a ataca Nikolaewvul, dar 
întîmpinată de focul bateriilor de coastă, ea se retrase 
şi nu mai reînnoi această încercare. 

Odată cu luarea Kinburnului, se terminaseră toate 
operațiunile de pe mare. Putea inspira temeri soarta 
Odesei, dar Odesa fusese destul de puternic fortifi- 
cată în cursul războiului. Acolo, în afară de optspre- 
zece baterii de coastă, fuseseră constituite patruzeci 
şi cinci de baterii terestre instalate în lunete aparte 
şi cuprinzînd peste două sute de tunuri de cîmp, 
pentru a respinge orice încercare de debarcare a unei 
mari armate. O asemenea armată, desigur, inamicul 
nu o putea detaşa. 

Chiar și Omer-pâșa trebuise să stringă uñ cotp dë 
armatä în Turcia pentru operațiunile din Caucaz, spre 
a nu slăbi trupele turcești din Crimeia. 

Înainte 'de ultimul asalt al Sevastopolului, la Mi- 
nisterul de Război al Angliei fusese prezentat. un 
proiect al unui oarecare Dundonald, care arăta cum 
s-ar putea pune stăpînire pe Marele Redan și pe Co- 
lina Malahov cu ajutorul fumului de pucioasă, care 
trebuia să gonească de pe aceste bastioane pe toți 
apărătorii, fără excepție, 

Pentru a se obține o cantitate suficientă de fum de 
pucioasă, Dundonald propunea să se ardă cinci sute 
de tone de sulf, pe un foc întreţinut din două mii de 
tone de cărbuni. Firește, pentru a aprinde o aseme- 
mea cantitate de cărbuni, ar fi trebuit să se dispună 
de o rezervă suficientă de lemn uscat şi de paie, 
ia pentru ka fumul să plutească spre bastioanele 
ruseşti și nu înapoi, era necesar să se țină seama de 
direcţia vîntului. 

Cînd la Ministerul de Război se exprimă îndoiala 
ca ruşii să poată admite aprinderea fără mici o pie- 
dică a umui foc atît de mare, fără ca să nu deschidă 
un bombardament nimicitor asupra lucrătorilor, Dun- 
donald născoci o perdea de fum pentru protecția lor. 
În acest scop, el socotea suficient să se aprindă în 
fața rugului două mii de butoaie cu gudron. 

Cînd i se obiectă, însă, că gudronul ar putea arde 
mai repede decît ar putea fi aprinse cele două mii 
de tone de cărbuni, Dundonald propuse să se așeze 
alte două mii de tone de cărbune bituminos, în spa- 
țiul dintre butoaiele cu gudron și focul cu care se 
ardea sulful. 

Ziarele engleze, care nu voiau să ştie de nici un 
fel de secrete militare, nu numai că publicară pro- 
iectul lui Dundonald, dar își şi bătură joc de el. S-a 
rîs mult şi la Nikolaev, în suita fui Alexandru al 
II-lea, nebănuindu-se că măscocirea aceasta — numai 
că în alte forme, mult mai puţin voluminoase şi mult 
mai eficace — va intra temeinic în practica războa- 
ielor, în secolul al douăzecilea, războaie de poziție 

— mai ales — pentru care, prototipul a fost asediul 
Sevastopolului. 

Kinburm a fost ocupat de un detaşament francez, 
dar escadra aliată nici nu mai încercă să atace Ocea- 
kovul, cum mu atacă nici Odesa, în faţa căreia a stat 
inactivă cîteva zile, 

Alexandru însuși unmărise de la Oceakov plecarea 
ei de la Kinburn. Ea se îndreptă iarăși spre Crimeia, 
iar în urma ei porniră tot într-acolo planurile strate- 
gice ale țarului, concepute de el încă la Moscova. 

Planurile acestea erau în genere foarte vaste, de- 
oarece la temelia lor sta ideea preconcepută că prin 
pierderea Sevastopolului se isprăvise micul război, 
după care inevitabil trebuia să înceapă un război 
mare, a cărui inițţiatoare urma să fie fireşte, Austria: 

Se zice că „mortul trage după el pe cel viu“ ; ade- 
sea, însă, şi nu cu mai puțin succes, o fac şi cei pe 
jumătate morţi. Frica de Austria fusese insuflată lui 
Alexandru de feldmareşalul Paskevici, care nu făcea 
altceva decît să-i scrie că odată cu sosirea primăva- 
rii armata: lui, va: trebui să suporte o primă și pu- 
ternică lovitură din partea austriacilor și de aceea 
ea trebuie să fie considerabil mărită, la fel ca și 
Armata din Centru care se sprijinea pe Kiev și fusese 
creată de Nicolae tot în urma insistentelor lui rugă- 
minţi, 

Potrivit planului războiului „mare“, nu se acorda 
nici o însemnătate apărării Părţii de Nord, deoarece 
Alexandru se temea de o învăluire a armatei lui 
Gorceakov, prin deplasarea unor importante trupe 
debarcate, de la guna Kacei la Eupatoria. 


De aceea, în octombrie — odată cu plecarea es- 
cadrei aliaților — liniștimdu-se în privința soartei 


Nikolaevului, Alexandru începu să se pregătească 
spre a pleca în Crimeia, pentru ca acolo, pe loc, să 
examineze împreună cu Gorceakov cum ar fi mai 
comod să-şi aducă toată armata la Simferopol şi aici 
— în centrul peninsulei — s-o asigure împotriva 
acțiunilor de învăluire din direcţia coastei apusene. 
Acest lucru, după părerea lui Alexandru, ar fi per- 
mis să se reducă efectivele Armatei din Crimeia, ur- 


725 


mînd ca surplusul ei să fie folosit la întărirea Ar- 
matei de Sud şi a Armatei din Centru. 

La sfîrşitul lui octombrie, Alexandru află că la 
toate îndemnurile de la Paris, Pélissier refuzase cu 
îndărătnicie să-şi disloce armata şi se pregătea să 
ierneze tot acolo unde iernaseră francezii şi înainte. 
Ştirea aceasta îl linişti pe țar şi el se hotărî să vină 
în Crimeia. ' 


2 „i 


Vulturii Crimeii, vulturii negri, au particularitatea 
de a fi samnitarii cîmpurilor de bătălie şi, în timp ce 
ţarul se apropia de Bahcisarai — cartierul luj Gor- 
ceakov — un cîrd destul de mare plutea lin sus 'pe 
cer, căutînd cu ochii ageri nu numai stîrvuri izolate, 
ci mase de stîrvuri. Fu de ajuns ca Alexandru să-i 
bage în seamă, pentru aa însoțitorii lui să înceapă 
să-i numere cu zel, entuziasmîndu-se ca niște copii. 

— Douăzeci de vulturi, majestate! — proclamă 
solemn unul. 

Douăzeci era un număr foarte simplu, fiind divi- 
zibil cu doi, cu patru, cu cinci, cu zece — iar în ge- 
neral, prin rotunjirea lui, însemna evident ceva pro- 
fetic. 

Altul, însă, dintre cei care se aflau în caleașcă — 
excesiv 'de meticulos în privinţa preciziunii — atrase 
atenția ţarului : 

— După cît mi se pare nu sint douăzeci, ci două- 
zeci şi doi. 

Într-adevăr, vulturii erau în număr de douăzeci 
și doi; ei se roteau încet, cu importanţă, și nu era 
greu să-i numeri. În sfîrşit, douăzeci, sau douăzeci 
şi doi, era acelaşi lucru — și ei prezentau o prive- 
lişte care inspira gînduri mai vesele. Semănau cu o 
solie de bun sosit, mai ales că se roteau în grup 
strîns, planînd îndelung, fără să se despartă. 

Acest fapt primi augusta confirmare în semn de 
bun augur ; ce i-ar mai fi trebuit lui Gorceakov, care, 
dealtfel nu avea o privire atît de vulturească, încît 


' 726 


să dibuie vulturi pe cer, dar nici măcar o casă că 
lumea, în Bahcisarai, demnă de a primi pe monarhul 
Rusiei şi pe cei doi frați ai lui. 

Palatul, demult ocupat de spital, era plin de răniţi, 
iar casa în care locuia el însuşi, era mică... Ceva, 
totuşi, se găsise, desigur, dar putea să nu placă, deși 
țarul anunţase că nu va sta în Crimeia decit trei 
zile. 

Tunurile mu bubuiau la Sevastopol. Vremea era 
uscată şi caldă, iar în locul unui mare corp de de- 
barcare venit de la gura Kacei — aşa cum j se nä- 
zărise ţarului cît timp şezuse la Nikolaev — îl întîm- 
pină în catedrală un mare număr de preoți în odăjdii 
de sărbătoare și începu un te-deum răsunător. Cei 
douăzeci şi doi de vulturi fuseseră bine veniți... 

La Bahcisarai, îndată după slujbă, trecu în revistă 
cîteva regimente aduse în rezervă, din fosta garni- 
zoană a Sevastopolului. 

Regimentele acestea erau, desigur, odihnite demult, 
soldaţii erau echipați de paradă, toţi cu chiverele lus- 
truitg și curelele ramițelor late şi orbitor de albe, 
încrucișate pe piept. Băteau pasul întins, în sunetele 
muzicii — lapăsînd cu nădejde pe vîrfuri — strigau 
puternic şi cu bucurie „ura“ şi aveau înfățișarea 
unor oameni bine hrăniţi... Alexandru mulțumea sol- 
daţilor, mulțumea ofițerilor, mulțumea lui Gorceakov... 

A doua zi veni pe Partea de Nord. Aici, din tumul 
Volohov, privi îndelung ruinele oraşului şi fostele 
bastioane, iar pe obrajii lui iraşi — după cum susțin 
martorii oculari — se rostogoleau lacrimi. Era sen- 
sibili elev al lui Jukovski... 

Totodată, masivele construcţii de pe Frontul de 
Nord și rîndurile lungi de baterii, înălțate pe Partea 
de Nord, prin munca neprecupeţită a soldaților, îl 
convinseră că toate acestea nu vor putea fi cedate 
fără luptă, duşmanului, care nu era în stare să dea 
aici un atac frontal. Acest lucru ar uimi mai întîi de 
toate armata inamicului și ar jigni-o profund pe a 
lui... El își dădu seama că proiectul pe care îl alcă- 
tuise la Moscova şi care primise la Nikolaev aproba- 
rea sfetnicilor lui cei mai apropiați, anume, de a 

deplasa toate trupele din Crimeia spre Simferopol, 
pentru a apăra de acolo- reslul Crimeii, trebuia pä- 
răsit. 

El inspectă de asemenea şi trupele de pe înălți- 
mile Inkerman și de pe dealurile Mackenzie și își 
dădu seama că nu se putea să te retragi cu astfel de 
soldați. In același timp, vedea că armata aliaților 
era obosită — altfel nu s-ar fi putut explica tăcerea 
bateriilor lor... 

Vestitul regiment Kamciatka fusese adus la re- 
vistă avînd numai un batalion, cu efectiv mai mic 
decît în timp de pace. Comandantul regimentului ex- 
plică ţarului că mai exista încă un batalion, dar că 
acesta se afla pe poziţii. 

— Nu-i nimic! Un batalion din regimentul Kam- 
„ciatka face cît un regiment întreg, — spuse țarul și 
adăugă: — Uite, la flancul drept, de exemplu, cine 
sînt voinicii aceştia ? Cum te numești ? 

Cel căruia i se adresase ţarul, un ostaş mai în 
vîrstă, după înfățișare, dar mai înalt decît toți ceilalți, 
un voinic cu ochi cenușii, răspunse grav: 

— Mihailov Semion, majestate ! 

În rîndul al doilea, era un soldat voinic, care-se- 
măna izbitor cu Mihailov Semion — era aproape tot 
atît de înalt, dar mult mai tînăr la înfăţişare. 

— Dar tu cum te mumeşti ? — îl întrebă Alexandru. 

— Mihailov Stepan, majestate! — răspunse al 
doilea voinic, ca un ecou al celui dintii. 

— Sînteţi fraţi ? 

— Stepan e fiul meu, majestate! — răspunse Se- 
mion. 

Amîndoi erau subofițeri, amîndoi purtau pe piept 
ordinul sf. Gheorghe, dar amindoi — cu totul nere- 
glementar — aveau prinse la centuri săbii franțu- 
zeşti, în loc de tesace, ba mai mult, aveau şi pistoale 
pe șold. Această diversitate de armament îl făcu pe 
țar să-l întrebe pe Semion Mihailov: 

— De unde aveţi amindoi săbii 2... Din ce gu- 
bernie sînteţi ? 

— Săbiile ne-au fost date pentru vitejie, la fel ca 
și pistoalele, majestate! — explică pe îndelete Se- 

mion Mihailov, — iar de baştină sîntem din gubet- 
nia Novgorod, de unde am venit să apărăm pămîntul 
rusesc | 

— Va să zică sînteţi voluntari! Bravo vouă! Vă 
mulțumesc, fraţilor | 

— Să trăiţi, majestate! — tunară amindoi din 
răsputeri și într-un singur glas. 

— Mulţumesc, mulțumesc... Dacă veniţi la Peters- 
burg, treceţi și pe la mine, ca oaspeţi! N-am să vă 
uit.. 

— Mulţumim fr-rumos l... 

Şi de data aceasta n-au mai adäugat titulatura, 
într-atît îi zăpăcise pe vitejii novgorodeni, împără- 
teasca poltire, 

De la regimentul Kamciatka, ţarul trecu la alte 
regimente şi în fiecare găsea soldați împodobiţi cu 
cruci pentru vitejie, cărora le făcea „cinstea să le 
vorbească“ — dar ca musafiri îi invitase numai pe 
cei doi Mihailovi, lucru despre care plastunul Vasili 
Ciumacenko află abia a doua zi, cînd ţarul plecase. 
Ca de obicei, el stătea la pîndă în fața celuilalt ba- 
talion al regimentului, Kamciatka, lîngă rîul Ciornaia. 

Îi părea rău că nu fusese la trecerea în revistă!... 
De cîteva ori îşi smulse căciula din cap şi o trînti de 
pământ, înciudat de renghiul pe care i-l jucase în- 
tîmplarea... Ar fi putut şi el — care era tot voluntar 
7 şi tot subofițer și nu cu o singură cruce, ci cu două 
— sä audă de la ţar: „dacă vii la Petersburg, treci 
și pe la mine... N-am să te uit.“ 


— O să vă duceţi vreodată la împărat? — îi în- 
treba el stăruitor pe Mihailovi, 
— D-apoi noi nu umblăm pe la Piter ! — răspunse 


Semion, iar fiul său adăugă: 

— Da-apoi, ce, parcă a spus-o în serios? Sîntem 
noi, mujicii, vrednici să fim oaspeți la-mpăratu'? 
Nici să calci, nici să grăiești nu știi... O să ne ia 
la goană, de la curte, iac-aşa... 

— Ba eu m-aş duce! — se înflăcără plastunul. — 
Eh, cui îi trebuie, trece norocul pe lîngă el, iar cui 
nu-i trebuie, ăluia-i cade în braţe! 

— Păi, de te-oi duce așa cum ești, are să-ți rupă 

câinii şi ce mai ai întreg pe tine, — spuse în rîs Ste- 
pan Mihailov, dar Ciumacenko nici nu se uită la 
cerkeza lui zdrențăroasă. 

— Mi-aş fi făcut, de bunăseamă, straie moi... În 
schimb, aş fi ştiut ce am de spus împăratului şi, 
poate, că treburile mele s-ar fi îndreptat acatării, nu 
ca acum. 

Ciumarcenko, fireşte, nu scăpă nici o vorbă despre 
ce mu trebuia. Se depărtă întunecat, dar gîndul de a 
se duce la palat la țar şi de a dobîndi iertare, puse 
stăpînire pe el atît de puternic, încît în aceeași zi se 
duse să-l împărtășească lui IHlapomin. 

Hlaponin scăpase cu viaţă, s-ar fi zis, în ciuda chiar 
a medicinei însăşi fiind stîlcit fără speranță de scă- 
pare în sîngeroasa zi a asaltului de la 27 august. 

Spatele i se prelăcuse aproape în întregime în 
tr-o echimoză întinsă şi umilată, trei coaste îi fuse- 
seră fracturate, iar picioarele şi mîinile erau numai 
arsuri și răni... Terenti n-avusese nevoie să-l ducă 
în brațe pînă la căzărmurile Pavlovskie, fiindcă întîl- 
nise ibrancardierii pe drum — dar cînd văzu cît de 
ticsit era spitalul de acolo, se hotărî să nu se întoarcă 
pe bastion pînă cînd mu-şi va instala „prietenul“ 
chiar în spitalul de pe Partea de Nord, în care ză- 
cuse şi el în iunie, în urma rănii pe care o căpătase. 

Pe Terenti îl încuraja faptul că Hlaponin uneori 
deschidea ochii şi se uita la el cu recunoștință, ba 
chiar încerca să mişte buzele. El nu voise să creadă 
că „prietenul“ mai avea de trăit o oră, două, și că 
toată grija lui era zadarnică... Chiar atunci cînd i se 
spunea „pesemne că o să moară...“, el era gata să 
dovedească cu pumnii, oricui ar fi fost, că este un 
prost. Totuşi, obținu un loc pentru brancarda cu Hla- 
ponin, pe un șlep, pe care o șalupă cu aburi îl trase 
pînă la ţărmul celălalt. 

Era un mare noroc... Răniții din cazărmile Pavlov- 
skie începuseră să fie aduşi acolo abia pe înserate — 
în grabă și sub focul puternic al bateriilor engleze — 
dar pînă atunci, pe Partea de Nord, Hlaponin fusese 
piansat, își revenise în simțiri şi rugase să se dea de 
știre despre starea lui Elizavetei Mihailovna la Bel- 

bek. Chiar dacă acest lucru nu se putuse face în ace- 
eași zi, a doua zi spre seară ea se afla lîngă el şi, 
simţindu-i mîna în mîna lui, el căpătă încrederea că 
va trăi, că se va îndrepta şi că nu va rămîne nici 
schilod. 

Ingrijirea dată de Elizaveta Mihailovna îl ridică 
din pat chiar ceva mai devreme decît bănuiseră me- 
dicii... Pe la sfîrşitul lu; septembrie el se simţea ia- 
răşi  Hlaponin cel de mai înainte. Intre altele, tot 
atunci primi și gradul de căpitan, la care fusese pro- 
pus încă după primul bombardament, precum şi or- 
dinul „sf. Vladimir“ cu spade (spadele erau o ino- 
vaţie). 

Terenti îl vizitase de cîteva ori la spital, iar Eli- 
zaveta Mihailovna știa acum că el, plastunul Ciu- 
macenko, era ucigaşul lui Vasili Matveevici şi salva- 
torul soțului ei, că datorită numai lui, Dmitri Dmi- 
irievici — prins pentru a doua oară de ghearele în- 


verșunate ale „morţii — fusese smuls din strinsoa- 
rea lor. 

— Ei, ce zici Liza, — îi spuse într-o zi, zîmbind 
Hlaponin, — înseamnă că jandarmii din Moscova au 


întrucîtva dreptate, sau în orice caz nu sînt departe 
de adevăr! Ce ai de spus? 

— Vorbești despre, Terenti, — phici ea. — Nu, nu 
l-am îndemnat noi să-l omoare pe Vasili Matveeevici... 
Dar bineînţeles... 

— Ce-i „bineînţeles“ ? — întrebă el repede, vă- 
zînd că Elizaveta Mihailovna tace. 

— Bineînțeles... dacă ne vor întreba acum jandar- 

ii, dacă nu știm unde a dispărut, vom spune că nu 
știm. 

— Asta, Liza, se numeşte tăinuire, — îi aminti el. 

— Ei, fie şi tăinuire... O să-l tăinuim cît vom pu- 
tea lar apoi o să-i răscumpărăm familia, — spuse 
ea cu hotărîre. 

— Şi o să întărim bănuielile jandarmilor! — 
zîmbi el. | 

— O putem face prin persoane interpuse! 

— Vor afla! 


731 


— Poate că vor uita de afacerea asta, după uit 
asemenea război... Crezi că mu vor uita? 

— Ce-i pentru ei războiul? Ei doar m-au luptat 
și nu luptă, ei stau liniștiți, cu dosarele lor albastre... 
Nu, o afacere ca uciderea unui moșier de un iobag 
al lui n-au s-o uite... Nu-s ei din ăia! 

— Mi-e totuna, n-au decît să nu uite, — spuse cu 
încăpăţinare Elizaveta Mihailovna. — Pentru mine, 
acest Terenti al tău a devenit mai apropiat decît un 
frate bun dar... ştii ceva ? N-am putea să-l luăm un- 
deva peste graniţă ? 

— Dar noi ce să căutăm acolo ?... Cît privește pe 
Terenti, el ar fi putut să trăiască liniștit şi în Kuban, 
dacă n-ar fi fost la mijloc familia. 

— Bine, dar familia o să i-o răscumpărăm | 

— Şi o să i-o trimitem? Atît i-ar trebui poliţiei... 

— Dacă am mitui poliția ? Adică dacă însuși Te- 
renti ar îmbuna-o cu un șperţ... 

Hlaponin se gîndi, apoi clătină din cap şi dădu 
din mînă fără să mai spună nimic. * 

Și iată acum, după ce ţarul terminase trecerile în 
revistă și plecase din Crimeia, Terenti şedea în fața 
lui Hlaponin, cu crucile albe pe cerkeza-i neagră și 
zdrenţuită şi cu gîndul „acasă“ care nu-i dădea pace, 
în ochii stictoși de emoție. El povesti cum cei doi 
Mihailovi din regimentul Kamciatka fuseseră invi- 
taţi de ţar și adăugă abătut: 

— Da' eu, ce-s mai rău decît ei doi, Mitri Mitrici | 
Fi au venit voluntari și eu tot voluntar... Ei s-au 
făcut subofiţeri și eu tot subofițer... Ei au cîte un „sf. 
Gheorghe“ pentru vitejie, iar eu am doi!... Dar uite, 
măcar că nu se mai trage şi franţujii tot ţipă la ai 
noștri : „Rus, rus, hai să facem pace !“ iacă, a trebuit 
să mă trimită la pîndă... Că altfel mai ştii, m-ar fi 
poftit împăratul la el la palat şi i-aș fi spus atunci 
totul ! 

— Ce anume i-ai fi spus? — întrebă Hlaponin. 

— Ce anume? 

— Da, ce anume? 

— Anume... aș fi căzut mai întîi și-ntii în ge- 
nunchi... 

=— Hm... S-ar îi putut şi fără să stai în geriunchi... 
Ei, dar nu e nimic... Se zice, că dacă pui unt, caga 
nu se strică... Și mai departe? 

— Mai departe ?... Păi, mai departe, ar fi trebuit 
să zic așa : „Tătucule ! Măria ta împărătească !... Plas- 
tunul Ciumacenko Vasil nu mai se socoate că-i plas- 
tun, că ide fapt îi un fugar, Cernobrovkin Terenti, 
din gubernia Kursk, judeţul Belgorod... Da’ ce-a făcut 
el pe unde a fost umblat, fugarul ăsta? A apărat 
pămîntul rusesc şi ţi-a slujit măriei tale, tătucule, 
iacă ce-a făcut! Şi cîte suferințe a îndurat pentru 
asta, n-are păr în cap l Și cîți duşmani a pedepsit şi 
i-a omorît, cîți a luat prinşi... uite, cu mîinile astea, 
pentru care am căpătat și decoraţii de la măria ta. 
Oare nu ne-i lăsa, tătucule, pe mine cu nevasta și 
cu copilaşii — că acum s-au făcut cinci la număr — 
să me scriem cazaci în Kuban, iar vina mea, să dai 
poruncă să fie ştearsă ? Oare, tătucule, nu sînt chit 
pentru ea înaintea măriei tale? Că doar sînt chit... 
demult sînt chit... iar în Kuban, din copilaşii mei 
ți-aş face niște cazaci aprigi, i-aș crește și i-aș învăța 
cum să apere pămîntul rusesc, fie cu sabia, fie cu 
puşca, fie cu arcanul. E-he-ei !... Iartă-mă, tătucule ! 
Că ai inima bună, după cum am aflat de la oameni... 
lar ăla, pe care l-am pedepsit, a fost un răufăcător! 
Cine a mers sub gloanțe, sub ghiulele, sub bombe 
și sub grenade? El a fost, ori eu am fost 2... Judecă 
și măria ta, tătucule! Că el doar s-a apucat să 
crească lipitori spre folosul lui, dar el ce-a fost pen- 
tru ceilalți decît tot o lipitoare ? Iar eu, cîte luni am 
petrecut acolo, unde o lună se socotea cît un an, și 
de cîte ori puteam să-mi găsesc moartea — asta nu 
se poate număra !... Dărniește-mi, tătucule... măria ta, 
dăruieşte-mi iertarea şi lasă-mă să duc viaţă de ca- 
zac, la un loc cu nevasta și cu copiii mei |...“ 

Spunînd toate acestea, Terenti tremura. Hlaponin 
îi simţea tremurul, căci îl ținea de mînă, iar Terenti 
îl privea cu ochi atît de tulburaţi, de parcă l-ar fi 
văzut pe țar însuşi în locul lui și nu aici, într-un: 
bordei de lîngă Sevastopol, ci acolo, la palat, la Pe- 
tersburg... 

Hlaponin se întoarse ca să-și șteargă lacrimile ce-i 
veniseră în ochi şi spuse surd, dar hotărît: 

— Nu, frate Terioha, n-o să iasă nimic bun din 
asta !... Mai bine să nu-ți ceri iertare, pentru că... 
tot n-au să te ierte. O să pună țarul să se facă cer- 
cetări, dacă i-ai spune aşa, iar pînă atunci au să te 
țină la închisoare — cine știe cîţi ani... Asta-i, frä- 
țioare ! 


3 


Din Crimeia, ţarul plecase direct la Petersburg, 
căci venise luna noiembrie, cînd nu mai era, de aş- 
teptat ca Austria să înceapă operaţiuni militare, 
iarna. În sfîrşit, se făcuse cunoscut că atît ea, cît şi 
Prusia, se pregăteau să-și treacă trupele pe picior 
de pace. 

Speriat însă în privinţa Austriei, de cea mai de 
vază somitate militară din imperiul său — de feldma- 
reșalul Paskevici — Alexandru nu credea în sinceri- 
tatea intenţiilor lui Franţ-losif de a-și demobiliza 
armata. El era convins, chiar, că dacă o parte din 
trupele austriace vor fi lăsate la vatră, pentru a se 
micşora cheltuielile militare, spre primăvară, armata 
va fi mobilizată din nou și va porni concomitent asu- 
pra Varșoviei şi a Kievului, pentru a sprijini atacul 
anglo-francezilor în sudul Rusiei. 

E drept că ceea ce văzuse Alexandru în Crimeia îl 
făcuse să renunțe la intenția de a ordona lui Gor- 
ceakov să evacueze Partea de Nord, dar pasul acesta 
— pe care voise să-l facă — era numai un detaliu 
mic în vastul lui plan, al viitoarei apărări a Rusiei 
de asaltul Europei: în mod vremelnic se putea sa- 
crifica acest detaliu pentru a nu amärî prea mult tru- 
pele — cadrele principale ale uriașei armate pe care 
voia s-o pună pe picioare în primăvară. 

În noiembrie,-pe teatrele de război, în sudul Ru- 
siei și în Caucaz, precum și la frontierele apusene — 
socotind şi împrejurimile Petersburgului — se gă- 

seau sub arme aproape șapte sute de mii de oameni, 
cu o mie trei sute de tunuri, dar fură mobilizate efec- 
tive mult mai mari, în vederea respingerii unei even- 
tuale invazii, pe care Austria nu putea nicidecum să 
o pregătească, din cauza totalei secătuiri a finanțe- 
lor ei. 

Totodată, oricît de înclinat spre ofensivă era Na- 
poleon al III-lea, el era nevoit să țină seama de sta- 
rea de spirit a opiniei publice franceze, foarte obosită 
de războiul din Crimeia — împovărător pentru Franţa 
— și de totala inerție a lui Pélissier, care susținea că 
„în Crimeia ar fi mult mai potrivită tactica lui Fabius 
Cunctator 1), decît tactica prinţului Condé“ 2), și din 
această cauză nu se mişca deloc înainte. 

E drept, că cea mai războinică femeie din Europa 
— regina Victoria — sub influența soțului său Al- 
bert, continua să amenințe cu sulița, dar, chiar cu ris- 
cul de a-și atrage mînia ei, Napoleon începu totuși 
prin ginerele lui Nesselrode, baronul Seebach — în- 
sărcinatul cu afaceri al Saxoniei în Franţa — să ta- 
toneze în ce condiţii ar putea guvernul rus să încheie. 
pacea. 

Știrea aceasta produse o mare nelinişte la Viena, 
care se temea ca nu cumva Napoleon să încheie pa- 
cea cu Alexandru, fără mijlocirea Austriei. Către luna 
decembrie, cabinetul de miniștri de la Viena alcătui 
condițiile de pace și le trimise spre aprobare Londrei 
şi Parisului. In sfîrșit, la Petersburg sosiră în ace- 
lași timp contele Eszterhazy, în calitate de ambasa- 
dor extraordinar al lui Franţ-losif, și baronul Seebach, 
din însărcinarea lui Napoleon, iar în faţa lui Alexan- 
dru se ridică o problemă dintre cele mai grele: să 
accepte condiţiile de pace dictate de dușmani sau să 
le respingă şi să continue războiul cu Europa. 


1) Quintus-Fabius Cunctator — general roman din sec. al III-lea î.e.n. 
Tactica lui consta în retragerea treptată şi atragerea inamicului în adincul 
teritoriului italic, spre a-l înfrunta în condiţii favorabile pentru romani. 
Cunctator înseamnă în latineşte „,incetinitorul“. (N, red. ruse.) 

2) Condé folosea în război tactica atacului prin surprindere, şi a iutelii. 
(N. red. ruse.) 

Exact la timp, către începutul lui decembrie, îi 
veni la mină un mare şi necesar atu pentru jocul 
diplomatic. Comandantul suprem al corpului special 
din Caucaz, generalul-adjutant Muraviev, trimise ţa- 
rului un raport îmbucurător : 

„Karsul este la picioarele majestăţii voastre. As- 
tăzi, 16 noiembrie, garnizoana acestei citadele a 
Asiei Mici, istovită de foamete și de nevoi, s-a pre- 
dat. În mîinile noastre se află prizonier însuși co- 
mandantul suprem al Armatei din Anatolia — for- 
mată din treizeci de mii de oameni şi astăzi inexis- 
tentă — mușirul Vasif-pașa, în afară de el opt pa- 
şale, mulţi ofițeri superiori şi inferiori, şi împreună 
cu ei generalul englez Williams, cu tot statul lui 
major. Au fost capturate o sută treizeci de tunuri şi 
întregul armament, douăsprezece drapele turcești, 
steagul cetății Kars şi cheile citadelei.“ 


Apărarea Karsului era condusă de Williams şi 


acesta primise o ştire de la Omer-paşa — care de- 
barcase trupe în Caucaz, lingă Batum, că garnizoana 
urma să fie salvată în curînd. Totuşi, Omer-pașa nu 
reuși să-l scape pe Williams. El sperase în ajutorul 
prinţului Şervașidze, stăpînitorul Abhaziei, care tră- 
dase Rusia, precum şi al musulmanilor din Abhazia 
şi al triburilor războinice de munteni. Strinsese forțe 
mari pentru Caucaz — patruzeci de mii de oameni, 
cu rezerve de zece mii — dar forțele rușilor, care i 
se opuneau, erau foarte împrăștiate şi slabe. Totuşi, 
Omer-pașa acţionă atît de încet, încît scăpă timpul 
favorabil pentru înaintarea unei mari armate. In no- 
iembrie, se porniră ploile, rîurile de munte se um- 
flară şi deveniră de netrecut, iar fiecare pîrăiaș, pînă 
atunci neînsemnat, devenise un şuvoi vijelios. Dru- 
murile din văi se desfundaseră şi dispăruseră, dar 
pînă la Kars mai era foarte mult, iar garnizoana 
cetății ajunsese la limita lipsurilor. 

Iarna, care sosi, întrerupse operațiunile militare pe 
toate fronturile şi dădu deplină libertate luptei politi- 
coase şi curtenitoare a diplomaților, în cabinetele bo- 
gat mobilâte ale ministerelor și ale palatelor. 

Se înţelege, însă, că prima presiune asupra diplo- 
maților a fost făcută de către bancheri... Fi dezlăn- 
ţuiseră războiul european care căpătase numele de 
Războiul din Orient, apoi tot ei ajunseră la concluzia 
că era greu să-l ducă mai departe și, întrucît nu mai 
aducea profituri, era timpul să fie terminat. 

Bancherul Erlanguère din Paris scria despre 
aceasta bancherului vienez Sinn, reproducînd vorbele 
fratelui lui Napoleon al III-lea, contele Morny, specu- 
lantul de bursă. Dificultatea consta numai în faptul 
că cineva trebuia să facă într-un fel primul pas spre 
tratativele de pace. 

Bancherii, fireşte, doreau ca primul pas să fie fă- 
cut de diplomaţia rusă, iar diplomaţia rusă le dădea 
să înţeleagă că ea, „deşi este mută, mu va fi și sur- 
dă“, adică îi va asculta pe mediatori. 

În acest timp, Napoleon al III-lea dădea de înţeles 
diriguitorilor politicii engleze că el m-ar avea nimic 
împotrivă ca țelul continuării războiului cu Rusia să 
iie refacerea Poloniei ca stat ; diriguitorii politicii en- 
gleze, însă, îi dădură să înțeleagă că ei nu vor fi în 
nici un caz: de acord cu acest lucru. 

Din partea sa, Alexandru nutrea speranțe că în 
Franţa va izbucni revoluţia și-l va da jos de pe tron 
pe acel Bonaparte pigmeu. I se părea că sînt destule 
cauze pentru aceasta : recolta proastă, situaţia pre- 
cară a țăranilor francezi, ca urmare a acesteia şi ne- 
multumirea muncitorilor, pricinuită de greutăţile răz- 
boiului... 

În acest sens, el seria din Nikolaev lui Gorceakov 
în Crimeia, încă pe la mijlocul lui octombrie : 

„Revoluţiile trecute au început totdeauna astfel, iar 
acolo pînă la revoluția generală poate nu este de- 
parte. În aceasta văd soluţia cea mai plauzibilă a 
războiului actual, căci la o dorință sinceră de pace, în 
condițiuni compatibile cu vederile noastre și cu dem- 
nitatea Rusiei, nu mă aştept nici din partea lui Ña- 
poleon, nici din partea Angliei, iar atît timp cît voi 
trăi, cu siguranţă că nu voi accepta altele.“ 

Când i se aduse la cunoștință că Napoleon n-ar 
avea nimic împotrivă să încheie cu el o pace sepa- 

rată, Alexandru uită chiar pentru o vreme de spe- 
ranţele lui într-o revoluţie în Franţa și în răsturna- 
rea acelui Bonaparte pigmeu. 

„Dacă am putea într-adevăr realiza acest lucru — 
scria el tot lui Gorceakov — se înțelege că voi pre- 
fera tratativele directe cu el, oricărui amestec din 
afară.“ 

Prin mijlocirea acelorași bancheri — a baronului 
Erlanguere și a baronului Sinn — Morny se înțelesese 
aproape complet cu diplomatul rus Gorceakov, în ve- 
derea unei; întîlniri la Dresda pentru un schimb mai 
intim de vederi, cu privire la posibilitatea încheierii 
păcii, Morny lăsînd să se-nţeleagă că poate vor îi 
îndulcite întrucîtva condiţiunile inițiale de pace, în- 
locuimdu-se paragraful privitor la limitarea. forțelor 
Rusiei în Marea Neagră, cu un paragraf care ar pre- 
vedea „neutralizarea Mării Negre“, ceea ce ar fi, în 
primul rînd, nejignitor pentru mîndria națională, iar 
în al doilea rînd, într-o bună măsură iluzoriu. 

„Nu se introduc pentru prima dată asemenea con- 
diții în tratate — scria Morny — dar cît timp pot fi 
respectate? Vor trece cîțiva ani și interesele se vor 
schimba, ura se va stinge, se vor stabili relaţii prie- 
tenești, binefacerile păcii vor lecui rănile războiului 
și... tratatele acestea vor fi uitate şi nu se vor mai 
aplica. Se întîmplă adesea chiar ca însăşi națiunea 
care a insistat asupra limitării forţelor să ceară cea 
dintîi anularea acestei prevederi.“ 

In general, Morny căuta în tot felul să se arate un 
mare prieten al Rusiei și nu se poate spune că efor- 
turile sale n-au dat roade în folosul lui: după în- 
cheierea păcii el a fost numit ambasador la Peters- 
burg și aici s-a însurat cu una dintre fetele din lu- 
mea mare, primind o dotă uriaşă. 

Intîlmirea lui Morny cu Gorceakov, la Dresda, n-a 
avut însă loc: cancelarul Nesselrode nu se imagina 
în afara intereselor coroanei austriace. El convinse 
pe Alexandru că tratativele separate cu Franţa ar pu- 
tea avea pentru Rusia cele mai triste urmări şi, fi- 
rește, îndată apăru în scenă Austria, apoi Londra, iar 
ca urmare ginerele lui Nesselrode și Eszterhazy apă- 

rură la Petersburg cu paragrafele tratatului de pace 
precise, revizuite şi puse de acord. 

Orice fel de mașinaţiuni după culise fură decla- 
rate incompatibile cu onoarea şi demnițatea diploma- 
ției ruse... Ca la un datormnic, care este gata să dis- 
cute formele şi termenele de plată, veniră reprezen- 
tanţii tuturor creditorilor, atît ai celor care luptaseră, 
cît şi ai celor care avuseseră numai intenția să lupte, 
şi discutarea problemei posibilităţilor de a încheia pa- 
cea, începu... 


4 


In fața guvernelor vest-europene, care se ridica- 
seră împotriva Rusiei, împăratul Alexandru rămînea 
în aceeași izolare, pe care o moştenise de la tatăl său. 
Singurul pe care voise să-l atragă de partea lui, un- 
chiul său bun, după mamă — regele Prusiei — îi răs- 
punse printr-un refuz. 

El însă nu șovăi să-l sfătuiască să accepte condi- 
tiile de pace, care i se propun, „să meargă cît se 
poate de departe cu concesiunile, cîntărind profund 
consecințele care ar putea decurge pentru adevăra- 
tele interese ale Rusiei şi ale Prusiei însăși — precum 
și ate întregii Europe — din continuarea la nesfîrşit 
a acestui război groaznic... Ar fi destul să se dezlăn- 
tuie patimile distructive şi nimeni m-ar mai putea să 
calculeze urmările acestui potop general !“ 

In sfîrșit, însuși adversarul lui Alexandru, Napo- 
leon al III-lea, începu să-l slătuiască să înceapă tra- 
tativele de pace, însărcinîndu-l pe baronul Seebach să 
declare la Petersburg că „există numai două mij- 
loace de a pune capăt acestui crîncen război: sau 
epuizarea totală a uneia din părţile beligerante, sau 
un echilibru între ele, fără a se atenta la onoarea lor. 
In cazul đe faţă se propune tocmai acest al doilea 
mijloc. Dacă în Marea Baltică, puterile aliate n-au 
realizat nimic concret, în Crimeia, totuși, ele au re- 
purtat un succes, chiar dacă el le-a costat foarte 
scump. Rezistența opusă de trupele rusești le-a aco- 
perit de glorie, izr chibzuitele dispoziţii strategice 

ale lui Gorceakov au întărit securitatea Crimeii pen- 
tru toată iarna. Acesta este trecutul...“ 

Iar viitorul îi apărea lui Napoleon astfel: „Aliaţii 
nu vor transfera războiul în interiorul Rusiei, pen- 
tru că experiența a dovedit că acest mijloc este ne- 
corespunzător. Ei se vor folosi, însă, de toate per- 
fecţionările aduse artei navale pentru: a ataca Rusia 
în Marea Baltică şi a distruge Kronstadtul. Blocada 
porturilor din Marea Neagră ne va sili să menţinem 
în sud însemnate forțe militare. Dar la ce vor duce 
toate acestea ? La vărsare de sînge și la cheltuieli 
inutile, iar folosul îl va trage numai Austria...“ 

Împăratul francezilor, sfătuind să fie acceptate con- 
dițiunile de pace, încheia exprimîndu-şi „intenţia sin- 
ceră de a se apropia de Rusia“, iar drept dovadă a 
acestei intenţii invoca faptul că el avusese deja oca- 
zia să lupte pentru Rusia, la Londra, care se opunea 
încheierii păcii şi cerea să se pună monstruoasa 
condiție de a se dărîma Nikolaevul și şantierele lui 
navale. „Mi-au trebuit multe eforturi — spunea: Na- 
poleon — pentru a face guvernul englez să înţeleagă 
că nu poţi cere ceea ce nu ai cucerit prin luptă.“ 

Pentru a discuta din toate punctele de vedere si- 
tuaţia creată, Alexandru convocă la 20 decembrie, 
într-un consiliu la Palatul de Iarnă, pe toți înalții 
demnitari ai statului, le citi personal condiţiunile de 
pace propuse de Austria şi le ceru să-și spună sincer 
părerea. 

Printr-un fatal concurs de împrejurări aceiași dem- 
nitari — rămași moștenire lui Alexandru; — care își 
dăduseră cu uşurinţă concursul pentru ca Nicolae I 
să provoace la luptă Europa, trebuiră acum să recu- 
noască că nu şi-au cîntărit forțele proprii și n-au cal- 
culat forțele adversarului. 

Ministrul domeniilor statului, contele Kiselev, arătă 
că „cele patru puteri aliate au o populaţie de o sută 
opt milioane de oameni şi în total trei miliarde ve- 
nit anual, în vreme ce populaţia Rusiei nu depășește 
șaizeci și cinci de milioane, iar veniturile ei abia 
dacă ating un miliard... În această situație — conti- 
nuă el — fără ajutor din afară, fără nici o posibili- 

tate de alianţă cu cineva, avînd nevoie de mijloace 
pentru continuarea războiului și avînd în vedere că 
și statele neutre înclină de partea adversarilor noş- 
tri, ar fi cel puţin lipsit de judecată să riscăm o nouă 
campanie, care va mări numai pretenţiile adversari- 
lor şi va face pacea și mai grea... Lipsa. de armament 
şi de rezerve creşte, iar dificultăţile în această direc- 
ție sporesc zi cu zi, după cum atestă ministrul de 
război... Toate aceste cauze, luate la un loc, duc la 
convingerea că trebuie să se acţioneze cu o prudenţă 
extremă şi, fără a respinge propunerile austriace, să 
se caute a schimba acele condițiuni care nu pot fi ac- 
ceptate de noi, fără a aduce prejudicii demnității 
noastre şi anume: micșorarea teritoriului nostru și 
unele din consecințele neutralizării Mării Negre.“ 

Kiselev fu susținut de către doi generali-adjutanți : 
prințul Voronţov și contele Orlov. Dintre aceștia, pri- 
mul avea o dispoziție foarte sumbră. După afirma- 
tiile lui, o nouă campanie putea duce numai la pier- 
derea Crimeii, a Caucazului, a Finlandei și a Polo- 
niei, de aceea era mult mai înțelept să se încheie pa- 
cea, cîtă vreme încă mu ieşea în vileag completa epui- 
zare a forţelor rusești și cîtă vreme mai era posi- 
bilă rezistenţa. 

Părerea prinţului Dolgorukov, ministrul de război 
— la care se referea Kiselev — se rezuma la faptul 
că Rusia nu era în stare să se reînarmeze în timpul 
războiului, după cum reușiseră să o facă puterile ali- 
ate, Anglia și Franţa, datorită tehnicii lor înalte, că 
fabrica de pulbere din Şostka, acționată de cai, nu 
era în măsură să concureze cu pulberăriile din străi- 
nătate, echipate cu motoare cu aburi, că distanţele 
imense şi proastele condițiuni de transport ridicau 
obstacole de neînvins în aprovizionarea armatei, că 
lipsea nu numai o cantitate suficientă de salpetru pen- 
tru mărirea producţiei de pulbere, dar nu existau nici 
ateliere suficiente pentru confecționarea uniformelor, 
că mu existau posibilităţi de'a se fabrica arme cu bă- 
taie precisă, că pînă și cizmele — pînă și pînza — 
toate acestea se furnizau pentru nevoile armatei cu 

prețul unor mari eforturi, totdeauna cu întîrziere și 
de o foarte proastă calitate... 

Nesselrode nu întîrzie să pună în cunoștință con- 
siliul înalților demnitari despre intenţiile pe care le 
avea Austria, în cazul cînd condiţiunile preliminare 
de pace trimise de ea vor fi respinse. 

Contele Buol, ministrul de externe al Austriei, ame- 
nința cu „consecinţe serioase“, dacă condiţiunile pre- 
liminare de pace nu-vor fi acceptate. Lucrul acesta 
cerea desigur lămuriri şi Nesselrode lămuri că va 
urma mai întîi ruperea relaţiilor diplomatice, după 
care Austria va intra în coaliția duşmanilor Rusiei. 
După ea, probabil, întreaga Germanie şi Scandinavia 
vor face același lucru. Intre timp, la consiliul militar 
de la Paris se hotărîse ca la reluarea operațiunilor 
francezii vor ocupa întreaga Crimeie, iar englezii, 
sardinienii şi turcii vor ataca tot litoralul caucazian. 
După ce vor fi ocupat Crimeia, francezii vor ataca 
Basarabia dinspre Dunăre, iar acest lucru petrecîn- 
du-se în vecinătatea Austriei, aceasta își va arunca 
uriașa sa armată spre frontierele de vest ale Rusiei... 
Bineînțeles, în asemenea situaţie nu se va putea ab-: 
ține de a lua parte la război nici Prusia... Dar blo- 
cada porturilor rusești de către flota aliată și toate 
nenumăratele pierderi materiale care sînt legate de 
ea? Dar deplina libertate a flotei aliate de a bom- 
barda şi a ocupa cu trupe de debarcare orice punct 
de pe litoral ?... 

Glasul pițigăiat al bătrînului și sîrguinciosului elev 
al lui Mettemmich mu diminua puterea de convingere 
a tuturor grozăviilor zugrăvite de el, care trebuiau să 
se abată asupra: Rusiei, dacă condițiunile austriace 
vor părea inacceptabile. 

Se mai aducea ca argument și părerea ministrului 
de finanţe, că nu trebuia să-şi facă nimeni iluzii în 
ceea ce privea soliditatea rublei kamkriniene, care 
scăzuse deocamdată numai cu șapte la sută. Uriaşe 
sume băneşti se cheltuiau și trebuiau să fie cheltuite 
cu întreținerea armatei, care ajumsese, împreună cu 
trupele neregulate de cazaci, la două milioane cinci- 
sute de mii de oameni, dintre care numai recruţii che- 

mați sub drapel erau aproape un milion, și aproape 
cincisute de mii de mobilizați în miliții. 

În vremea aceasta, nu numai Crimeia, dar și cîteva 
gubennii din sud fuseseră sleite din cauza rechizi- 
țiilor. O mulţime de vite cornute de muncă, necesare 
transporturilor, fuseseră deja în parte consumate de 
anmată, în parte pieriseră din lipsă de nutreţ, iar în 
parte se înecaseră în noroiul de mestrăbătut din 
timpul toamnei și al iermii... 

Dintre toți demnitarii convocați de țar la consiliu, 
unul singur — secretarul de stat Bludov — pledă 
pentru continuarea războiului, dar spre sfîrşitul con- 
siliului admise că părerea lui fusese greșită. 

După cele constatate de Alexandru la Nikolaev și 
în Crimeia, el mu vedea apărarea Rusiei în culori 
atît de negre ca Nesselrode, Voronţov, Kiselev şi 
Dolgorukov. De aceea rămase cîteva minute pe gîn- 
duri, după ce toate părerile fuseseră expuse şi se 
hotărîse în unanimitate că nu se poate duce războ- 
iul mai departe. 

În sfîrşit, adresîndu-se cancelarului, el îl însărcină 
să anunțe pe ambasadorul austriac Eszterhazy că 
condițiunile preliminare de pace, aduse de el, au fost 
acceptate de către Rusia. 

Mai tîrziu, împăratul Alexandru mu putea să-şi 
amintească niciodată cu calm de acest consiliu și de 
faptul că el acceptase pacea, că se lăsase intimidat 
de amenințările în fapt neputincioase ale Angliei şi 
de ultimatumul Austriei, care se găsea în pragul 
unui crah financiar. 

— Am comis atunci o mare ticăloşie, — spunea el 
de obicei, exagerînd — desigur — însemnătatea au- 
tocraţiei lui. 


5 


La congresul de pace, care s-a deschis la Paris, a 
fost trimis contele Orlov. Franţa delegase pe minis- 
trul ei de externe, contele Walewski, Anglia pe lordul 
Clarendon, Austria pe contele Buol, Sardinia pe con- 
tele Cavour, iar Turcia pe marele vizir Ali-pașa. 

S-ar fi părut că un congres alcătuit din reprezen- 
tanţi atît de blazonaţi, tot unul şi unul, ar fi trebuit 
să decurgă într-un calm cuviincios, însă, chiar de 
la deschidere, răsunară expresii dure, se făcură ges- 
turi prea tari, pînă la bătaia amenințătoare cu de- 
getele în masă, vocile se ridicară pînă la țipăt, ve- 
hemența pînă la răgușeală și la contracțiunea spas- 
modică a gitlejurilor... Era pusă în discuţie problema 
schimbării liniei de frontieră în Basarabia. 

Problema. aceasta, ce-i drept, privea direct numai 
Austria, care în mod prudent nu luase parte la răz- 
boi, dar contele Buol era susţinut cu. înverșunare de 
lordul Clarendon, reprezentantul unei puteri, care 
deși participase la război, o făcuse totuşi într-un chip 
cu totul nereușit. Pentru. a-și asigura libera naviga- 
ție pe cursul inferior al Dunării, Austria intenţiona 
să smulgă Rusiei aproape jumătate din Basarabia. 

Orlov aminti că în mîinile Rusiei se afla nu numai 
cetatea turcească Kars, dar și întregul pașalic al Kar- 
sului, care putea constitui o foarte bună contrapon- 
dere: sau graniţele Basarabiei vor rămîne neschim- 
bate, iar pașalicul Karsului va fi restituit Turciei, sau 
graniţele Basarabiei vor fi schimbate, dar în schimb 
toate pămînturile cucerite de trupele ruseşti în Asia 
Mică vor rămîne pentru totdeauna ale Rusiei. 

Atunci, lordul Clarendon începu. să strige că An- 
glia este gata să ducă război cu Rusia la nesfîrşit, 
dar nu îi va permite să ia ceva din teritoriul Impe- 
riului Otoman. 

Clarendon striga, Buol striga, Orlov striga, marele 
vizir Ali-pașa începu să scapere din ochi și să'se răs- 
tească, iar preşedintele congresului, contele Walewski, 
fu nevoit să ridice în mare grabă ședința, pentru a 
evita dezlănțuirea unor operaţiuni militare la masa 
congresului. 

Pentru a ieși din situația extrem de grea în care 
se văzuse chiar de la începutul ședinței, Orlov trebui 
să se adreseze, pentru sprijin, direct lui Napoleon. 
Dorind să stabilească cu orice preț relaţii bune cu 
Rusia, fără să rupă în acelaș timp legăturile cu ali- 
aţii săi, împăratul francezilor dădu de înţeles lui Buol 

şi lui Clarendon, că el nu va sprijini pretenţiile exce- 
sive ale guvernelor lor, deoarece vrea pace. Aceasta 
provocă o serie de scrisori caustice, adresate lui de 
regina Victoria, dar şedinţele congresului decurseră 
totuși, după aceasta, într-o atmosferă mult mai pon- 
derată. Pe harta întinsă pe masa din sala de şedinţe, 
reveneau treptat Rusiei și Bolgradul şi Hotinul, la 
care atenta Austria în folosul Moldovei, pînă n-a mai 
rămas, în sfîrșit decît o fîşie îngustă pe malul sting 
al Dunării, lîngă un braţ al acesteia, numai de trei- 
zeci de kilometri pătraţi. 

Alexandru dădu ordin lui Orlov să nu mai stăruie 
pentru peticul acela. Sevastopolul era redat Rusiei, 
deşi fără dreptul de a-l fortifica, iar Karsul se retro- 
ceda Turciei. Cu privire la numărul vaselor de răz- 
boi pe care Rusia şi Turcia le puteau ține în Marea 
Neagră, Orlov se înţelesese direct cu Ali-paşa. In 
sfîrșit, guvernul rus renunța la protectoratul asupra 
Moldovei, Valahiei şi Serbiei, care nu aducea Rusiei 
nici un fel de avantaje, deşi costase mult sînge ru- 
sesc. 

Tratatul de pace de la Paris a fost semnat în ziua 
aniversării ocupării Parisului de către armatele ali- 
ate în anul 1814, adică la 18/30 martie 1856. 

La Sevastopol, armistițiul între cele două țărmuri 
ale Radei Mari fusese declarat cu o lună înainte, la 
17 februarie. Convenţia de armistițiu a fost semnată 
de comandanții supremi ai armatelor aliate — Pélis- 
sier şi ceilalți — iar din partea Rusiei, de către noul 
comandant suprem, generalul Liders, întrucît Gorcea- 
kov, încă de la începutul lui ianuarie, fusese mutat 
la Varşovia. | 

Contele Orlov, care încheiase „o. pace onorabilă“, 
a fost numit, la întoarcere, președinte al Consiliului 
de Stat şi al Cabinetului de miniștri, adică a devenit 
prima persoană în stat, iar după un an, căpătă titlul 
de prinţ. Acesta era „cîștigul“ dobîndit de el din apă- 
rarea glorioasă a Sevastopolului. Pe de altă parte, 
Napoleon conferi generalului Pélissier titlul de duce 
de Malahov (duc de Malakov). Făcut mareşal, Ahile 

francez — Bosquet — n-a mai trăit mult, din pricina 
rănii căpătate la cucerirea Malahovului. 

Napoleon al III-lea trebuise să exercite o presiune 
asupra membrilor congresului : el ştia prea bine cît 
îl costase asediul Sevastopolului şi putea, măcar cu 
aproximaţie, să calculeze cît va costa continuarea 
războiului cu Rusia. 

Peste trei sute de mii de oameni — soldaţi fran- 
cezi de elită, incluzînd şi ganda — fuseseră trimiși în 
Crimeia de la începutul operațiunilor militare, şi 
aproape o sută de mii pieriseră. 

Deşi se vorbea, cu multă uşurinţă, că în primă- 
vară și în vară, francezii, lăsaţi de celelalte armate 
aliate să cucerească Crimeia, o vor ocupa — în parte 
respingînd, în parte mimicind trupele rusești — Na- 
poleon îşi dădea sefma, desigur, de întreaga greutate 
şi chiar de riscul acestei întreprinderi, în afară de 
faptul că războiul costase deja Franţa peste un mi- 
liard şi jumătate de franci, şi cît putea încă să mai 
coste... 

În sfîrşit, chiar disciplina trupelor franceze, înce- 
pînd de sus, devenise nesigură. Napoleon mu putea să 
uite, fireşte, că planul lui pentru un război de miş- 
care în Crimeia fusese dezaprobat de generalii ar- 
matei lui și, în primul rînd, de însuși comandantul 
suprem, Pélissier. Unii generali trebuiseră să fie re- 
chemaţi. Printre aceştia, generalul Forey fusese re- 
chemat pentru că soldaţii mu vroiau să i se supună 
și lucrurile ajunseseră aproape la o rebeliune fățișă. 
Pentru a se justifica, soldaţii învinuiau pe Forey de 
legături trădătoare cu ruşii, ceea ce se dovedise, fi- 
reşte, o calomnie evidentă. Forey era pur și simplu 
exigent și sever. 

Napoleon mai ştia că descompunerea în armata en- 
gleză era incomparabil mai mare decît în cea fran- 
ceză, iar lucrul acesta s-ar fi resimțit în al doilea an 
de război, cu o putere îndoită, fiindcă, dacă războiul 
cu Rusia nu era popular printre francezi, cu atît mai 
puţin putea să-i atragă pe soldaţii mercenari englezi. 
Pe de altă pante, disciplina. trupelor rusești, care lup- 
tau cu cele mai bune regimente europene — avînd de 


746 


învins și o superioritate zdrobitoare a mijloacelor teh- 
nice de luptă — îl uimea. 

El vedea de asemenea şi slăbiciunea Angliei, care 
voia „să continue războiul la nesfirşit“, după cum de- 
clarase la congres lordul Clarendon, dar care, în ace- 
lași timp, nu era în stare să mărească efectivul ar- 
matei sale peste treizeci și cinci de mii de oameni. 
Războiul costase deja trezoreria engleză două mili- 
arde de franci, şi la ce rezultate duseseră aceste chel- 
tuieli colosale ? Pi 

Pînă şi Austria, care nu luptase, dar izbutise să 
cheltuiască peste un miliard, numai pentru desfășu- 
rarea armatei sale şi ocuparea Moldovei și Valahiei, 
ce-ar fi făcut mai departe, dacă într-adevăr ar fi in- 
trat în război ? 

În total, ammatele aliate — fără a o socoti pe cea 
turcă — pierduseră numai în uciși şi morţi de pe 
urma rănilor şi a bolilor, o sută cincizeci şi cinci de 
mii de oameni, iar cheltuielile țărilor lor depășiseră 
cinci miliarde de franci. 

Pierderile Rusiei, în morţi și răniţi, se ridicau la 
o sută de mii de oameni. Pierderile de pe urma bo- 
lilor epidemice erau foarte mari, totuşi relativ mai 
mici decît ale invadatorilor, iar cheltuielile pentru tot 
Războiul din Orient erau evaluate la opt sute de mi- 
lioane de ruble. 


Capitolul III 


Pacea fusese semnată și telegraful înștiință despre 
acest lucru, aproape în acelaşi timp, atît trupele ru- 
seşti de pe Partea de Nord, de pe Inkerman și de pe 
dealurile Mackenzie, cît şi trupele inamice pe pozi- 
țiile lor. . 

Și iată că dușmanii de ieri, se repeziră nestăvilit 
dintr-o dată unii spre alţii, mai ales că erau zile stră- 
lucitoare de primăvară, răsunau triluri de ciocîrlii, se 

zăreau peste tot steluțele aurii ale șofranului, golful 
era de un albastru liniștit și marea strălucea din mou 
prietenos, cu nemărginitele-i întinderi devenite din 
nou ruseşti. 

La Podul Traktirnii, podul de piatră peste riul Cior- 
maia — atît de memorabil şi pentru ruși și pentru 
francezi, din ziua de 4/16 august — se eliberau per- 
mise pentru cei care doreau să viziteze acum, nu ta- 
băra inamicului, ci pur și simplu o tabără „străină“, 
şi cu aceste permise goneau cavalcade de ofiţeri ruşi 
la Kamîș şi la Balaklava, iar francezii, englezii, sar- 
dinienii porneau, mai întîi spre dealurile Mackenzie, 
iar apoi la Bahcisarai şi mai departe, prin toată Cri- 
meia, a cărei cucerire rămăsese un vis neîmplinit al 
guvernelor lor. 

Dacă francezii, cu această ocazie, nu-și pierdeau 
înfățișarea militară, proprie lor, și călătoreau prin 
Crimeia călare, avînd drept ghizi pe ofiţerii ruşi care 
vorbeau framţuzește, sau pe tătarii de prin partea lo- 
cului, în schimb englezii — turiști înăscuți — se 
transformau foarte repede în excursionişti și se urcau 
în bunele şi contortabilele caburi !), în urma cărora 
catîrii duceau samare cu toate cele necesare pentru 
drumuri lungi şi, mai întîi de toate, corturile pentru 
înnoptat în aer liber. 

Curînd, pitoreasca şosea care ducea de-a lungul 
țărmului de miazăzi al Crimeii — de la Alușta pînă 
la Simferopol — fu presărată de aceste corturi cu vîr- 
furi ascuţite, în care se odihneau fiii Albionului în 
costume dintre cele mai simple. 

Printre ei se aflau şi corespondenţi de ziare, care 
trimiteau la Londra articole entuziaste despre frumu- 
sețile Crimeii, se aflau şi pictori, fapt care a permis 
englezilor să scoată spre sfîrşitul anului 1856 un al- 
bum cu minunate acuarele, cuprinzind vederi din 
Ialta, Alușta, Ciatirdag, peisajele riurilor de munte, 
ale trecătorilor împădurite din munţi, scene din viața 
tătarilor din Crimeia și altele. 


1) Trăsuri cu două roate şi cu un cal (în |. engleză). (N, trad.) 

Britanicii călătoreau fără să cuhoăscă limba rusă 
și fără interpreţi, avînd cu ei mici dicţionare în care 
erau redate cu litere latine cuvintele ruseşti cele mai 
uzuale. Poetul conte A. Tolstoi, care se găsea tocmai 
atunci în Crimeia, îi onorase cu un vers într-o cu- 
noscută poezie a sa: 


-Nu pot să-mi petrec sezonul 
Şi mă stingheresc, cum vezi, 
Scolopendra, scorpionul 

Și figurile de-englezi. 


O particularitate -a acestor călătorii ale englezilor 
— dealtfel, ca şi ale francezilor — o constituia cu- 
noașterea perfectă a Crimeii. Hărțile lor, ca şi hărţile 
francezilor, erau exacte şi precise pînă în cele mai 
mici amănunte. Pe ele erau trecute toate drumurile 
de țară, cele mai mici rîuleţe, toate aşezările tătăreşti, 
chiar şi cele ascunse în păduri și în munţi. Așa că, 
dacă cineva pregătise serios și cu conștiinciozitate 
supunerea Crimeii de către anglo-francezi, aceștia 
au fost topografii lor, care lucraseră în Crimeia, de- 
sigur, cu mult înaintea începutului războiului, potri- 
vit indicațiilor statelor lor majore. Adesea, se în- 
timpla ca locuitorii de prin partea locului să cunoască 
mult mai puțin împrejurimile aulelor lor, decît călă- 
torii în tunici roşii, care îşi consultau mereu hărțile. 

Era vădit, însă, că îndelungatul asediu al Sevasto- 
polului, dus în comun, și care se terminase prin pier- 
derea unui sfert de milion de oameni — socotind şi 
invalizii de război — precum și cîteva miliarde în 
bani, fără ca să se cucerească decît partea de sud a 
orașului, nu-i apropiase pe aliaţi. Nu existau lauri 
comuni, pentru că nu existau victorii comune. Toate 
acțiunile englezilor provocaseră ironii din partea 
francezilor. Pentru amorul propriu al englezilor, îu- 
seseră foarte jignitoare succesele francezilor, suges- 
tiile lor şi ajutorul pe care li-l dăduseră în bătălii, 
fără de care armata engleză ar fi încetat să mai 
existe chiar din primele 'luni de război în Crimeia. 

Acum, aliaţii nu numai că voiajau separat prin 

Crimeia, dar cînd îi invitau pe militarii ruşi, francezii 
spuneau : 

— Veniţi la moi, la Kamiş, acolo aveţi ce vedea! 
La Balaklava... nu face să vă pierdeţi timpul! 

Englezii la rîndul lor, dîndu-și ruşilor adresele din 
Balaklava, spuneau 

— La Kamiş, nu face să vă duceți... Nu veți găsi 
acolo nimic demn de văzut, nici a zecea parte din 
ceea ce veți vedea la noi, la Balaklava. 

Ruşii se duceau însă cu mai multă plăcere la Ka- 
miș, decît la Balaklava, iar aceasta se explica nu nu- 
mai prin faptul că limba franceză le era mult mai 
cunoscută decit cea engleză... Pînă și soldaţii ruși și 
cazacii, care vizitau tabăra străină fără nici un. fel 
de permise — căutînd pentru aceasta vaduri peste 
Ciornaia, în loc să meargă la pod — şi aceia preferau 
discuţia pantomimică cu francezii, în locul unei dis- 
cuţii în același mod cu englezii, care treceau în ochii 
lor drept „un neam nărod“. 

Kamiş era mult mai vesel decît Balaklava. 

Toate erau ţipător de pestriţe şi chiar luxoase în 
acest „mic Paris“, începînd cu denumirea străzilor, 
ca „strada Gloriei“, „strada Napoleon“, „strada Vic- 
toriei“... Căsuţele din lemn erau împodobite cu firme 
uriașe, căci în fiecare se făcea comerț cu cîte ceva, 
sau erau frizerii, cafenele, restaurante... Pînă și un 
teatru era amenajat aici şi nu se putea spune că era 
mic — pentru o mie două sute de locuri, cu loji, pentru 
generali şi cu policandre bisericești în loc de lustre. 

Preţul locurilor era de cîţiva franci, așa că printre 
spectatori erau mulți soldați, iar trupa artistică fusese 
adusă din Paris. Se reprezentau exclusiv comedii şi 
vodeviluri, ai căror autori nu și-ar mai fi recunoscut 
operele, întrucît actorii le adaptau pe gustul publi- 
cului. 

În schimb, nu existau băi pentru soldați și tifosul 
exantematic nu se mai isprăvea. Pe străzi, forfotea 
o mulțime de civili — negustori, antreprenori, mar- 
chitani — în suntucuri şi cu. jobene negre, precum şi 
multe femei, ceea ce dădea Kamîşului un aspect de 
oraş în care viața pulsa cu totul mormal. 

Ciţiva oameni întreprinzători apucaseră să des- 
chidă cîteva hoteluri. Erau nişte case de lemn cu etaj 
și balcoane, avînd jos inevitabilul restaurant, iar sus 
— camere. 

Călăreţi pe cai minunaţi, trăsuri, perşeroni 1), care 
trăgeau cu importanță duruitoarele poveri de cîte o 
sută de puduri, catfrii modeşti cu urechile pleoştite 
și ponei ca miște jucării — suri, rotaţi și murgi — 
înhămaţi la cărucioare mici şi ele tot ca nişte jucării, 
toate acestea umpleau străzile, lăsînd să se vadă că 
interesele pur comerciale începeau să dea la o parte 
pe cele militare. 

Lîngă case şi căsuțe erau grădinițe frumoase, în 
care erau puse ghivece cu flori de casă ce se alintau 
în soarele primăvăratic. Oamenii se îngrijeau ca atît 
cutiile de conserve cît şi vesela spartă să fie puse în 
lăzi mari, speciale, așezate pe alocuri pe lîngă case, 
ca să nu fie aruncate unde s-o nimeri. Mesuţele la 
restaurante și la cafenele erau de marmoră, pereţii 
erau îmbrăcaţi cu stambă pestriță, în culori vii, iar 
iavanele căptușite cu şifon... 

Cînd Hlaponin, care cunoștea Balaklava mai dina- 
inte, se hotări să facă un drum pînă acolo, împreună 
cu Elizaveta Mihailovna, el rămase uimit de abun- 
denţa lucrurilor noi care umpleau modestul orășel de 
pescari de lîngă golf. 

Balaklava se întindea acum pe toate dealurile din 
jur şi peste toată valea. Pe un deal, văzură chiar 
nişte fabrici: prin ferestrele mari, deschise, se ză- 
reau roţile care se învîrteau cu ajutorul curelelor de 
transmisie, zgomotul monoton ajungea pînă la ei, iar 
în jur lucrau nu soldaţi, ci muncitori cu şepci murdare, 
pline de ulei şi de praf. 

Pe şinele liniei ferate trecea o locomotivă duduind 
şi scoțind fum, iar în apropiere de linie, niște munci- 
tori — nu soldați — scurmau pămîntul cu tîrnăcoa- 
pele, construind o nouă linie :de acces spre chei. 


1) Rasă de cai de povară. (N. trad.) 

Lucrul acesta o miră pe Elizaveta Mihailovna și o 
surprinse chiar. 

— Ce înseamnă asta, pacea a fost doar încheiată... 
Ce-or mai fi-scormonind pe acolo? — se adresă ea 
soțului ei. 

Hlaponin era şi el foarte neplăcut impresionat de 
ceea ce vedea, dar răspunse, privind în jur: 

— Vor trebui să care tot ceea ce au construit aici. 
Tunurile, de asemenea, vor trebui să le încarce pe 
vase... Probabil că preferă să transporte materialele 
cu trenul, decît să-şi omoare caii; doar n-or să plece 
de aici în două-trei săptămîni, că vor avea timp să 
scoată şinele montate. 

— Crezi că au să scoată şinele? — se îndoi Eli- 
zaveta Mihailovna. 

— Ce, ai vrea ca să ni le lase nouă? — zîmbi el. 
— Nu, englezii sînt oameni practici, au să le scoată... 

Elizaveta Mihailovna dădu dreptate soţului ei, cînd 
văzu mai aproape de chei grămezi mari de piatră albă 
de calcar din care se construiau casele în Sevastopol. 
Pietrele erau încărcate acum pe vasele engleze de 
transport, cu toate că cele mai multe pierduseră deja 
forma lor inițială şi erau afumate de explozii şi de in- 
cendii. 

O întreagă pădure de catarge răsări în faţa ochilor 
uimiţi ai Hlaponinilor, cînd se apropiară de locul de 
unde se deschidea priveliștea asupra golfului. 

— Ei, mi se pare că din Balaklava de altădată n-a 
mai rămas decît turnul genovez, — spuse Hlaponin, 
— şi acela împodobit cu prăjini și frînghii, probabil 
pentru înălțarea steagurilor. 

Forfota pe străzile acestei noi Balaklave nu era de- 
loc mai mică decît la Kamiş, dar dacă acolo întîl- 
neai puţini englezi, în schimb, aici erau foarte mulţi 
francezi și îndeosebi sardimieni. Dintre soldaţii en- 
glezi, atrăgeau atenția Hlaponiinilor îndeosebi scoţie- 
nii, foarte înalţi, cu genunchii lor goi și cu căciulile 
înalte din blană de urs ale ostașilor din gardă, în 
felul acelora pe care le purtau grenadierii ruși de la 
palat. Grenadierii de la palat erau bătrini, dar aceştia 
erau toţi tineri și rumeni. Unora le fluturau pene ne- 

gre de struţ deasupra capului. Învăţămintele primei 
campanii de iarnă, cînd avuseseră de îndurat în toate 
o foarte mare lipsă și se prăpădeau de boli în număr 
atît de mare — încît efectivul unor batalioane ajun- 
sese la cîte opt oameni — nu fuseseră uitate. Hlapo- 
nin vedea că cea de a doua campanie de iarnă — 
pașnică, de data aceasta — era suportată de englezi 
ușor, ba chiar însoţită de tot confortul, propriu lor. 

Dar nu acesta era principalul şi Hlaponin rosti, 
surizînd numai din ochi: 

— Eh, domnilor englezi, totuşi inu ne-aţi luat bas- 
tionul trei! lac-aşa ! 

— Aş vrea să văd şi eu bastionul trei! — spuse 
Elizaveta Mihailovna prinzînd cu vioiciune remarca 
soţului. Crezi că se poate? Altfel, vom pleca de aici, 
din Crimeia, şi bastionul acesta al tău n-am să-l văd! 

Se intormară dacă s-ar putea să viziteze bastioa- 
nele şi primiră aprobarea deîndată. Korabelnaia se 
numea acum Partea Englezească, iar Partea de Sud 
se numea Partea Franţuzească. Luind în grabă o gus- 
tare la un restaurant, Hlaponinii se duseră pe Partea 
Englezească. 

— Mult furaj au pregătit englezii! — spuse Hla- 
ponin pe drum, cu invidie de artilerist, văzind pe mar- 
gini stoguri mari de fîn presat. 

Fînul era cărat undeva de nişte cai mari cît ele- 
fanţii, cu picioare lăţoase, pe care Hlaponinii îi ajun- 
seră din urmă. Săltînd reglementar în şa, din față 
se apropia de ei un general englez, cu chipiu albas- 
tru brodat cu fir de aur. Aghiotantul generalului, care 
călărea în urma lui, sălta şi el în galopul calului său 
cu coada scurt tăiată. 

Ambii cai erau superbi și Hlaponinii se priviră, în- 
țelegîndu-se fără vorbe: se simțeau cam jenați din 
cauza căluţilor tor lăţoşi, deși generalul și aghiotan- 
tul îi salutară cei dintii, desigur din respect pentru 
o doamnă. 

Adesea întîlneau cai de tracțiune grea, care adu- 
ceau dinspre Sevastopol ba buşteni, ba fierărie, ba 
piatră cioplită: toate acestea erau expediate în bä- 

trîna și buna Anglie, sau poate mai aproape, de 
pildă la Malta. 

Deşi Korabelnaia se numea acum Partea Engle- 
zească, francezii nu cedaseră totuși englezilor cins- 
tea de a face de gardă pe colina Malahov. Corpul 
de gardă se afla în turnul din care trăseseră, încol- 
titi — cîteva ceasuri — ultimii apărători ai colinei. 
Lîngă turn erau un şir de carabine aşezate în pira- 
mide, iar de baionete atirnau raniţele. 

Înainte de a se îndrepta spre bastionul trei, Hla- 
poninii se opriră o clipă aici. Atenţia le fusese atrasă 
de o cruce mare de lemn, vopsită în megru, la căpă- 
tiiul unui mormînt comun, în care erau îngropați și 
francezi şi ruşi. Pe cruce era o inscripție: 

3 


septembrie 
1855 


Unis pour la Victoire 

Réunis par la Mort, 

Du Soldat c'est la Gloire, ' 
Des Braves gest la Sort. !) 


— Au pierit mulți de-ai noştri- aici? — întrebă 
Hlaponina. 

— Mi s-a spus că au pierit mulți, aici, lîngă gîtul 
bastionului, — răspunse Dmitri Dmitrievici. — Cîteva 


regimente au atacat unul după altul... dar uite cum 
sînt francezii ! Nu pot fără inscripţii solemne şi ne- 
apărat în versuri... 

Pe turn, mai precis, pe stratul de pămînt aşezat 
deasupra părţii de jos a turnului, se afla o gheretă 
deasupra căreia fîlfîia în vîntul uşor drapelul tricolor 
francez, lîngă gheretă se plimba o santinelă care, 
zărindu-i, se învioră și-i privi curios. 

Pe pămînt, zăceau pretutindeni schije ruginite, 
ghiulele, grămăjoare de mitralii şi gloanţe măpădite 
de iarbă tinără şi de păpădie... Adăposturile nu mai 
aveau acoperișuri, pereţii se năruiseră şi parapetul 
abia se mai cunoştea. 


1) Înifrățiți în victorie, uniți în moarte — aceasta-i gloria soldatului, 
aceasta-i soarta vitejilor! (In |. lranceză). (N. trad.) 

Din căsuţele aciuite mai înainte la poalele colinei, 
rămăseseră acum doar grămăjoare de moloz și 
aproape întreaga Korabelnaia încetase să mai existe. 
Numai birtul „Rostov pe Don“, care pesemne fusese 
reparat, își îndeplinea din nou misiunea: pe lingă 
el foiau soldați englezi şi francezi. 

— lată şi bastionul trei! Să-l privim pentru ul- 
tima oară... 

Elizaveta Mihailovna observă cum Mitea al ei cer- 
ceta emoţionat de jur împrejur bastionul său, însă 
ea — oricât ar fi vrut — nu simţea mici o emoție. 

Tabloul în general era acelaşi ca și pe Malahov, 
însă fără colină, fără turn şi fără crucea neagră cu 
epitaf. Aici erau mai mulţi saci de nisip, bătătoriţi şi 
înfundați în pămînt, şi se vedeau la fiecare pas ace- 
leași schije îngălbenite de rugină, ghiulele, gloanțe 
de mitralii, adăposturi descoperite și pîlnii de pro- 
iectile... 

Hlaponin ar fi vrut să ghicească cumva, instinctiv, 
în care anume din aceste pilnii de pe aripa stingă a 
bastionului îl azvirlise atunci explozia proiectilului 
englez, dar nu putea ghici, fireşte, iar Elizaveta Mi- 
hailovna îşi putu da seama acum din ce situație îl 
salvase Terenti pe soţul ei. 

Hilaponin găsi adăpostul care fusese transformat 
în odaie pentru morţi, unde soldaţii îl căraseră ca 
pe un cadavru, şi se opri îndelung în fața adăpostu- 
lui — ca în faţa mormintului său. 

Se opri îndelung şi tăcut... Simţea că orice vorbe 
cu privire la acest lucru ar fi fost de prisos pentru 
Elizaveta Mihailovna, pentru că ar fi fost grele și nu 
ar fi rostit ceea ce trebuia... 

De pe bastionul trei, ei trecură prin Korabelka 
cu totul pustiită și pe podul de peste golf, pînă la ca- 
tedrala sf. Mihail, care din depărtare părea neatinsă 
și care rămăsese bine întipărită în mintea Elizavetei 
Mihailovna, de la nunta Varei Zarubina. 

Într-adevăr, toate zidurile catedralei erau întregi, 
și numai cupola era găurită, așa cum fusese și îna- 
inte ; în schimb, înăuntru fusese luat totul. Nu mai 
erau nici iconostas, nici un fel de icoane pe pereţi, 

şi nici policandre... Toate zidurile, erau acoperite ĉu 
smîngălituri, iar pe jos se aflau tot felul de gunoaie, 


pînă şi bocanci de-ai zuavilor — scîlciați și lepădaţi 
de cei rămași invalizi — precum şi petice de stofă 


roște, de la fesuri sau de la pantaloni... 

Toate lespezile de manmoră ale scării care ducea 
în pridvor erau luate, aşa cum fuseseră luate şi les- 
pezile de la Cercul Nobilimii, de la biblioteca marinei 
și de pe cheiul Grafskaia... Chiar şi din clădirile 
uriașe ale forturilor, aruncate în aer, rămăseseră mu- 
mai niște jalnice grămezi de moloz. Dacă vasele de 
transport ale flotei inamice aduseseră cîndva aici 
sute de mii de saci umpluți cu pămînt turcesc, acum, 
cărau de aici tot felul de materiale de construcție, ne- 
disprețuind nimic, așa că acum conții Buoli puteau 
spune că Sevastopolul fusese „ras“. 

Comandanții celor trei armate aliate, care făcuseră 
o vizită generalului Liders, țineau, dealtfel, cu totul 
alt limbaj. Atât mareșalul Pélissier — scund, cu în- 
fățişare banală, foarte încărunţit din cauza grijilor 
războiului — şi înlocuitorul lui Simpson, generalul 
Condrington — un bărbat uscăţiv, ras, cu chip de 
pastor de ţară — cît şi generalul La-Marmora, cel 
mai războinic ca înfăţişare dintre toţi trei — înalt, 
cu trup de atlet şi cu mustăţi voiniceşti de husar — 
se întreceau unul pe altul în complimente la adresa 
armatei ruseşti, care făcuse pe veci din Sevastopol, 
un monument al gloriei rusești. 

Cel mai vorbăreţ dintre toți era — desigur — fran- 
cezul Pélissier. El vorbi mult despre incomparabila 
vitejie „rece“ a soldatului „rus, punînd-o în opoziție 
cu vitejia „fierbinte“ a trupelor franceze şi, cu delica- 
teţea musafirului, acordă preferință celei dintii. 

Regimentul Selenghinsk, scos în ziua aceea pentru 
a fi trecut în revistă, care într-adevăr se prezentase 
strălucit, fu copleșit de laudele inamicilor de ieri, şi 
toți comandanții supremi — veniţi ca oaspeți — as- 
cultară cu multă atenţie pe comandantul suprem rus, 
unde anume se evidenţiaseră soldaţii acestui regi- 
ment, în ce lupte, şi ce anume atacuri respinseseră. 

După cum se constată, atît Pélissier, cît și Condring- 
ton ţineau foarte bine minte acţiunile lor... 

lar bravii ostași ai regimentului Selenghinsk, cu 
chivăre înalte de paradă şi cu curelele albe şi late ale 
raniţelor, petrecute în cruce pe piept, cu degetele în- 
cleștate pe arme, stăteau impecabil în rîndurile lor, 
cot la cot, privind smirnă pe superiori și nepricepînd 
nici o iotă din laudele cu care-i copleșeau generalii 
străini care treceau prin faţa lor pe cai. jucăuși, stră- 
lucind de lustru, cu gîturile ca de lebede, frumos ar- 
cuite, şi cu harnașamente noi, stînteietoare. 

Fireşte, Liders trebui să risipească și el compli- 
mente asemănătoare, la adresa regimentelor fran- 
ceze, engleze şi sardiniene, pe care le trecu în revistă 
cînd înapoie vizita la cartierele generale ale armate- 
lor invadatorilor. 

După ce vizitele mecesare au fost făcute și dis- 
cursurile sforăitoare — de circumstanţă — s-au ter- 
minat, din capitale au început să sosească dispozi- 
țiuni cu privire la ordinea evacuării trupelor din Cri- 
meia și, în sfîrșit, s-a început îmbarcarea unităților 
pe vase. 

Pentru îmbarcarea trupelor ruseşti, sosi din Odesa, 
în acest scop, vasul cu aburi „Andia“. Deși pe acest 
mic vapor nu puteau fi îmbarcaţi mulţi soldați, prin- 
cipalul, însă, era să se facă un început, să fie urnită 
din loc această mulțime de trupe... 

Apoi începură să pornească spre Perekop și mai 
departe — spre depărtările nesfirşite ale miilor de 
verste — ostași din trupele de uscat, purtind toți pe 
piept, prinsă de panglica ordinului sf. Gheorghe, me- 
dalia de argint cu inscripție simplă — dar plină de 
un uriaş sens istoric — „Pentru apărarea Sevastopo- 
lului.“ 

„Sevastopol“ — „măreţul, slăvitul oraş“ — astfel 
numise Potemkin aşezarea aceasta rusească abia 
populată pe vremea aceea. Abia cîteva sute de oa- 
meni locuiau pe atunci acolo — dulgheri de corăbii, 
matrozi, funcționarii mecesari, ofiterimea de pe vre- 
mea Ecaterinei... Dar numele obligă, o poliţă prea 
mare trebuie plătită, acontul prea mare, primit pe 

încredere — de o sută de căsuțe de lemn — trebuia 
achitat !... Principalul era să meriţi numele acesta de 
„oraş slăvit“, iar Sevastopolul l-a binemeritat cu 
cinste printr-un an de luptă uriașă cu Europa coali- 
zată... 


2 


La Sevastopol, nu se dusese numai o luptă cu gu- 
vernele vest-europene. Nu trebuia prea multă minte 
ca să înţelegi, chiar și în timpul acela, că lupta în 
acest punct din extremitatea sudică a Rusiei, era 
dusă pe două fronturi: cu inamicul din afară şi cu 
seculara înapoiere feudală. 

Alexandru al II-lea începea să priceapă acest lu- 
cru, așa cum începeau să priceapă și mulți alţii din 
jurul lui. Țăranii în mantale cenușii, care apăraseră 
un an întreg Sevastopolul, cu atîta vitejie „rece“ şi 
în condițiuni dintre cele mai grele, îl înspăimîntaseră 
pe ţar, deşi el repeta mereu în ordinele sale pe ar- 
mată: „Mă miîndresc cu voi!“ 

Tulburările țărănești în gubernii, ba ici, ba colo, 
nu încetaseră nici în timpul războiului, fiind tot atît 
de frecvente ca şi înainte de el. Înainte, însă, proti- 
pendada strălucită din jurul tronului privea aceste 
tulburări cu dispreţ. Se spunea : „Nici o nenorocire... 
O să bată un ispravnic, o să ardă conacul unui mo- 
şier... Dar vergile pentru ce sînt făcute 2...“ Acum, 
însă, după apărarea Sevastopolului, în acele cercuri 
nu se mai vorbea aşa. 

Problema eliberării ţăranilor devenise acum pro- 
blema cea mai de seamă, cea mai acută. Împăratul 
Alexandru se temea ca ţăranii să nu o ia înaintea gu- 
vernului, iar „eliberarea lor să nu înceapă de la sine, 
de jos“. Îin acest sens, vorbi în discursul său adresat 
nobilimii din Moscova — chiar la zece zile după sem- 
narea păcii — îndemnîndu-i pe iobăgişti să renunțe 
la iobăgie. 

El zorea comitetul secret special constituit pentru 
problema ţărănească : „Doresc şi cer de la comitetul 
dumneavoastră o concluzie generală asupra modului 

în care trebuie să abordăm această problemă, fără 
a o amina la nesfirşit, sub diferite pretexte. Voi aş- 
tepta cu inerăbdare hotărîrea comitetului în această 
privință. Repet, situaţia moastră este de aşa natură, 
încât lucrurile nu mai pot fi tergiversate.“ 

Era speriat. [i era teamă că poziţia sa, reazimul 
puterii sale, nobilimea, se vor clătina. Campania Se- 
vastopolului îi insuflase ideea stăruitoare a realizării 
unei reforme de sus, pentru a evita o revoluţie de 
jos. În ideea aceasta, el era sprijinit de cel mai libe- 
ral dintre miniştrii lui, de contele Kiselev, care în cei 
optsprezece ani de ministeriat fondase multe şcoli 
pentru ţăranii de pe domeniile statului. 

Pe de altă parte, însă, iobăgiștii inveteraţi erau cu- 
prinşi de groază. În fruntea lor se găsea „făuritorul 
păcii“, contele Orlov, care se întorsese din străină- 
tate. El se hotărise, după cum spune în „Însemnă- 
rile“ sale slavofilul Koşelov, „să-l implore aproape în 
genunchi pe ţar să nu inaugureze era revoluţiei, care 
va duce la un măcel şi la pierderea de către nobilime 
a poziţiei sale și, poate, chiar a vieţii, iar pentru ma- 
jestatea sa la pierderea tronului“. El propunea ca li- 
beralul Kiselev să fie trimis ambasador la Paris, unde 
era nevoie de un om luminat și cu vederi largi. 

Aceste lucruri aveau drept rezultat că ţarul, înspăi- 
mîntat de posibilitatea unei largi mișcări țărănești, 
căuta să-i molipsească de frica sa pe nobili și să gră- 
bească procesul de eliberare prin consimțământul lor 
nesilit, iar nobilii se străduiau să-l înspăimînte și mai 
mult, zugrăvindu-i grozăviile nenumărate care se vor 
abate asupra lor de îndată ce cuvîntul „libertate“ va 
fi zvîrlit mulțimii. 

În legătură cu aceasta, se elaborau proiecte pentru 
declararea stării de asediu aproape în întreaga Rusie, 
îndată ce se va proceda la abolirea iobăgiei. Totuşi, 
eliberarea începu să se facă cu de la sine putere chiar 
de țărani. Unul dintre primii moșieri care-și eliberă 
țăranii a fost generalul combatant la Sevastopol, Li- 
prandi, ieșit la pensie curînd după terminarea răz- 
boiului. 

Mulţi moșieri erau de părere că o serie de cauze 
pur economice trebuiau să atragă după ele apropiata 
desființare a iobăgiei, că munca iobagilor nu era ren- 
tabilă, nici pentru agricultură, mici pentru activitatea 
fabricilor şi a uzinelor legată de ea, şi că era necesar 
să se treacă la munca lucrătorilor liber angajaţi, pen- 
tru a ajunge din urmă ţările apusene, care ciîştiga- 
seră victoria la Sevastopol datorită tehnicii lor dez- 
voltate. 

Insuccesele de la Sevastopol începuseră să fie puse 
în mod public pe seama lipsei de căi ferate din Rusia 
şi mu numai capitalul indigen, dar şi cel străin îşi 
arătă dintr-o dată dorinţa de a sluji cauzei dezvol- 
tării rețelei de căi ferate. Kamkrin ar fi fost realmente 
îngrozit de aceasta, dar el nu mai era printre cei vii. 

Apărarea Sevastopolului tunase deasupra întregii 
Rusii, ca. o furtună purificatoare. 

Dacă la sfîrşitul războiului, într-un ordin pe ar- 
mată, generalul Liders îndrăznise să afirme că tot 
ceea ce susținuse îndeosebi şi căutase din răsputeri 
Nicolae I să obţină, era un inutil dresaj de supra- 
față care îi desgustă pe recruți — cerînd în schimb 
ca oamenii din miliții şi tinerii soldaţi să fie instruiți 
numai pentru ceea ce era nevoie la război, adică să 
ştie să folosească arma, să tragă la țintă şi să cu- 
noască regulile luptei corp la corp — acum, Alexan- 
dru însărcina pe tînărul general Miliutin, nepotul 
contelui Kiselev, să elaboreze un nou regulament al 
serviciului în campanie, anulînd astfel regulamentul 
semnat de augustul său părinte. i 

Liberalismul cercurilor conducătoare ajunsese pînă 
acolo, încît general-amiralul marele duce Konstantin, 
se ridică în apărarea operelor lui Gogol, intervenind 
pe lingă fratele său mai mare ca ele să fie editate în 
întregime, întrucît Gogol însuși fusese un om cumse- 
cade şi ca atare nu putuse să scrie nimic dăunător. 

Se hotări de asemenea ca și slavofilii să fie recu- 
noscuţi neprimejdioşi, iar scrierile lor, pe viitor, să 
fie lăsate în seama cenzurii generale. 

Se decise să fie mărit chiar şi numărul locurilor 
pentru studenţi la universităţi, peste cele trei sute ale 

lui Nicolae, iar pasul acesta n-a mai fost socotit drept 
un act de liber-cugetătorism. 

Dar nu numai sus — sau numai în satul asuprit 
— ci pretutindeni în Rusia se trezise gîndirea care 
dormita de decenii. Generaţiile, educate în regimul 
înăbușşitor al lui Nicolae, începură deodată să se 
simtă reformiste ; pretutindeni începu să se vorbească 
de înnoiri, toți înţeleseră că ceea ce era vechi fusese 
înfrînt acolo, pe bastioanele Sevastopolului, şi că a 
rămîne legat de el, ar îi fost mu numai inutil şi ab- 
surd, dar ar fi fost chiar o crimă. 

Această frămîntare a 'minţilor se manifestă şi în 
reînvierea presei. Niciodată, pînă atunci, nimeni nu-şi 
putuse închipui în Rusia că are să apară vreodată 
atitea ziare, atitea foi, atîtea reviste, cîte apărură 
imediat după Războiul Crimeii. 

La revista „Sovremennik“ a lui Nekrasov, cu toată 
prigoana guvernului, începu să colaboreze activ ge- 
nialul Cernîşevski, pe atunci deja autorul disertaţiei 
de magistru !) „Raporturile estetice între artă și rea- 
litate“. 

Sub influența evenimentelor istorice, creştea repede 
politiceşte un alt mare publicist din deceniul al șap- 
telea — Dobroliubov. 

Cu o forță uriașă, Cernişevski și Dobroliubov pro- 
pagau în societate ideile revoluţiei țărănești, pregă- 
tind prin activitatea lor începutul unei noi ere în is- 
toria Rusiei. 

Deceniul al şaptelea, celebru în viața rusească din 
veacul al mouăsprezecelea, privea prin breşa larg des- 
chisă, făcută de canonada de unsprezece luni, de la 
Sevastopol. 


3 


Matrozul Koşka primi după terminarea războiului 
un concediu de trei ani şi plecă la locul său de baş- 
tină, în gubernia Podolskaia, în satul Zamiatinţe. 


, 


1) Titlu academic acordat de universităţi. (N. red. rom.) 


761 


Plastunul voluntar Vasili Ciumacenko — Terenti 
Cernobrovkin — plecă cu alți plastuni în Kuban. 

Hlaponinii îl convinseseră că este totuşi periculos 
să apară în satul său, chiar dacă era îmbrăcat în 
cerkeză căzăcească şi avea două cruci. Îi promise- 
seră, însă, să răscumpere neapărat de la Reusovi, 
printr-un intermediar, pe Lukeria și pe copii, ceea ce 
au şi făcut în curînd, trimiţindu-i apoi în Kuban. 

La sfîrșitul războiului, petrașevskistul Ippolit Debu, 
fusese în fine înălțat la mult rîvnitul grad de sub- 
locotenent. Bineînţeles, el şi-a dat imediat demisia și 
a plecat la Odesa, unde — dealtfel — locuiau în acea 
vreme Zarubinii, căci acolo fusese mutat locotenen- 
tul Borodatov, ginerele lor. Debu a intrat în serviciu 
ca secretar, la „Societatea de navigație şi comerț“ 
din Odesa, iar după un an i-a fost redat titlul de no- 
bil. Pe urmă, în aceeaşi funcţie și la aceeaşi „Socie- 
tate“, s-a mutat la Petersburg, unde a rămas pînă la 
sfîrșitul vieţii. Nu şi-a publicat nici un fel de me- 
morii, cum a făcut, de exemplu, un alt petrașevskist — 
Ahşarumov — dar şi-a îmbogăţit sîrguitor biblioteca 
cu operele socialiştilor utopiști. 

Curînd după terminarea războiului, fostul coman- 
dant al vasului cu aburi „Vladimir“ — Grigori Iva- 
novici Butakov — a fost făcut contraamiral la vîrsta 
de treizeci şi şase de ani și numit în cel mai înalt 
post administrativ la Nikolaev. 

El era nu numai un strălucit comandant, ci şi un 
om cu o strălucită cultură și, fiind mutat curînd în 
Flota Baltică, se apucă să studieze construcţia vase- 
lor cu aburi cuirasate. 

Flota cu vele pierise la Sevastopol și odată cu ea 
pierise cel mai mare poet al velelor — Nahimov — 
după cum pieriseră și Kornilov, Istomin, lurkovski, 
Budișcev și alţi străluciți reprezentanţi ai vechii ge- 
neraţii de marinari, care începuseră să se adapteze 
lucrurilor moi. 

Războiul cu anglo-francezii arătase că flotei cu 
vele îi sunase ceasul, şi că ea se înecase cu mult mai 
înainte de a fi fost scufundată de mîinile propriilor 
ei matrozi. 

Nava metalică cu elice şi cuirasă de oțel, noile tu- 
nuri şi alte inovaţii introduse în îlotele înaintate din 
străinătate — aruncînd în mormântul timpului vechile 
fregate şi nave de linie, bricuri şi corvete — cereau 
imperios şi în Rusia, nu numai vase noi, dar si echi- 
paje noi. 

Era nevoie de un om care să se ridice nu numai 
în fruntea refacerii, dar şi a prefacerii flotei ruse. 
Acest om a fost Butakov. 

De la acest amiral, încă destul de tînăr ca ani — 
dar de pe atunci cu fire argintii în favoriţii bogaţi 
— înalt, lat în umeri, cu înfăţişare falnică şi cu glas 
tunător, purcese noua şcoală a marinarilor ruși — 
„butakovişti“. 

Deviza lui Butakov era simplă : „Pregătește-te de 
luptă !...« Simplă şi foarte pe înţeles și, totuşi, nouă, 
după cum simple și pe înţeles — dar totodată noi în 
Rusia — erau vorbele repetate adesea de Butakov: 
„Trebuie întotdeauna, mereu, fără preget, să ne pre- 
gătim pentru luptă, pentru jumătatea aceea de oră, 
care e sensul existenţei noastre şi în care va trebui 
să arătăm patriei că ea mu întreţine o jucărie nefolo- 
sitoare şi costisitoare, ci reazimul ei.“ 

Un vrednic ajutor al lui Butakov, în munca lui, a 
fost Steţenko... 

Vitea Zarubin n-a stat prea mult timp prizonier la 
francezi. Înainte de a fi trimis la Constantinopol, 
împreună cu alţi prizonieri ruși, pe nava „Charle- 
magne“, apucase să scrie două scrisori părinţilor săi, 
exepediindu-le pe adresa Marelui stat major, în nădej- 
dea că ele vor ajunge la destinaţie și vor linişti pe 
părinți şi pe surori. 

Scrisorile acestea au ajuns, în adevăr, dar pînă să 
ajungă, Zarubinii au fost, desigur, neliniștiţi, dispe- 
raţi. Cât îl priveşte pe Vitea, el se obișnuise repede 
cu situaţia lui, cu atît mai mult cu cît călătoria a 
fost lungă, vasul era excelent, iar comportarea fran- 
cezilor cu prizonierii nu putea stîrni nici un fel de 
plîngeri. Vitea, ca și alți ofițeri inferiori, stătea în 
cabinele ofițereşti, lua masa în careul ofiţerilor și, cum 
vorbea binişor îranțuzeşte, uita chiar cîteodată că era 

prizonier şi i se părea că se află într-o croazieră de 
instrucție în apele străine. 

Părăsind  ţărimuritle Crimeii la 2/14 septembrie, 
„Charlemagne“ ancoră la 6/18 în Bosfor şi rămase 
cinci zile la Constantinopol, unde Vitea avu ocazia să 
cunoască bine capitala Turciei şi chiar să-l vadă pe 
sultan, care primea o defilare lingă Aia-Sofia. Ofiţe- 
rii ruşi prizonieri umblau peste tot, liberi, însoțiți de 
ofițeri francezi. 

Frumuseţea de basm a Bosforului și a Stambulu- 
lui, cu cele o mie de minarete, îl uimi pe Vitea. Două 
zile se opriră apoi la Malta, unde li se dădu de ase- 
meni posibilitatea deplină să viziteze fostul sediu al 
ordinului Cavalerilor de Malta — portul Valetta — 
și să se convingă că englezii aici, în Malta lor, se 
purtau tot atît de rece cu aliaţii lor francezi, ca și 
în fața Sevastopolutui. 

Apoi, cîteva zile au navigat pînă la Toulon, unde 
soldaţii şi matrozii ruşi prizonieri au fost lăsaţi sub 
supraveghere pentru tot timpul cît aveau de stat în 
captivitate, iar ofiţerilor li s-a cerut să-şi dea cuvîn- 
tul de onoare şi semnătura că nu vor fugi din Franţa 
și că vor aştepta schimbul de prizonieri şi reîntoarce- 
rea în patrie, după procedura obişnuită. Li se dădea 
voie să locuiască oriunde voiau — cu excepţia Pa- 
risului — şi Vitea petrecu la Hâvre tot timpul de pa- 
tru luni de zile, cât a stat în Franța. 

În sfîrşit, sosi ziua plină de bucurie, cînd — odată 
cu declararea armistițiului — li se făcu cunoscut şi 
ofiţerilor prizonieri că se hotărîse schimbul și că în 
curind vor fi liberi. Atunci li se permise să vină la 
Paris, şi Vitea se opri acolo o săptămînă, cît timp 
se îndeplineau tot felul de formalităţi. 

Deși prizonieratul îl îmbogăţise foarte mult cu im- 
presii noi, ca orice călătorie îndelungată prin ţări 
străine, simţea un dor de meînvins de patrie. 

Cunoştea adresa din Odesa a părinţilor săi. În tre- 
cere prin Varşovia, el își comandă o uniformă de ma- 
rinar, din cap pînă în picioare. Pentru aceasta, eco- 
noimisise din banii primiţi la Paris de la reprezen- 
tantul guvernului rus, preotul fostei ambasade, iar de 

la francezi, cît fusese prizonier, primise cîte o sută 
de franci pe lună, ca toţi ofițerii inferiori. 

In uniforma sa nou-nouţă, apăru într-o bună zi la 
locuința a lor săi de la Odesa. Olia crescuse mult, 
iar Varia se îngrăşase şi purta un capot larg, de fla- 
nelă, cadrilat. Mama era ca și înainte, plină de ace- 
eași energie de gospodină, dar tatăl său zăcea bol- 
nav. Luînd mîna lui Vitea în mîna sa fierbinte și 
osoasă, îi spunea pe cît de grijuliu, pe atit de nedes- 
luşit : 

— Uite, eu o să mor... aşa că tu vezi... să mu um- 
bli cu capul în nori... să-ți pui galoşi... cînd ai să 
mergi... în urma sicriului meu. Că altfel ai să răceşti... 
Ai să răceșşti, asta-i... Acum e iarnă... vremea-i 
proastă... Să nu umbli fără galoși... 

Totuşi, fie că întoarcerea fiului său avusese un efect 
tămăduitor asupra lui, fie că independent de acest 
lucru se produsese un reviriment în starea lui, ori- 
cum ar fi fost, pînă în primăvară se însănătoși și mai 
trăi multă vreme după aceea. 

Treizeci de ani mai tirziu, căpitanul de rangul 1 
Viktor Ivanovici Zarubin lua comanda crucișătorului 
cuirasat „Amiral Nahimov“, de opt mii cinci sute 
de tone, care tocmai ieşise din șantierele navale de 
la Petersburg. 


Ianuarie 1937-iunie 1939 
Aluşta, Crimeia 

